
(A  fbrditáei  es  szerzői  jog  fentartva.) 


ELSŐ  FEJEZET. 
A  mi  a  szeptemberi  egyezkedésre  következett. 

I. 

Kedvező  kilátások  az  osztrák  elleni  háborúra. 

Irataim  11.  kötetét  a  turini  kormán ynyal  1860. 
szeptemberben  kötött  egyezkedésnek  s  komoly  indo- 
kainak megismertetésével  rekesztettem  be. 

>  Viszonyaink  az  olasz  és  magyar  nemzet  erejének 
az  osztrák  elleni  közös  harczra  egyesitése  tekintetében 
annyira  fejlettek,  hogy  ha  annyi  erélyt  tapasztalunk 
az  olasz  kormánynál  a  köztünk  végzettek  végrehajtása 
körülj  mint  a  menned  józan  felfogást  és  határozottságot 
tapasztaltunk  az  értekezések  alatt:  hazánk  felszabadi- 
tására  biztosabbaknak  mondhatjuk  kilátásainkat,  mint 
a  minővel  valaha  birtunk.« 

E  szavakat  találom  Pulszky  Ferenczhez  a  M.  N. 
Igazgatóság  nevében  1860.  szeptember  16-án  intézett 
azon  levelemben,  melyben  köszönetet  mondva  neki  a 
buzgalomért  s  tapintatos  eljárásért,  mely ly el  egyezke- 
désünket az  olasz  kormánynál  előkészité,  a  haza  érde- 
kében tanusitott  áldozatkészségét  s  buzgalmát,  képvise- 
lői állásának  Turinban  továbbá  is  folytatására,  annak 
kijelentésével  vettem  igénybe,  hogy  az  által  teend  leg- 
nagyobb szolgálatot  hazánknak,  ha  azoknak,  a  mikben 
a  kormánynyal  megállapodtunk,  gyors  és  liberális 
végrehajtását  mindenkép  biztositani  iparkodandik. 

A  felfogás  kilátásaink  biztossága  felöl,  mely  az 
idézett  szavakban  ki  van  fejezve,  az  akkori  körülmé- 
nyekben találja  igazolását. 

Nemcsak  mi,  magyar  emigráczió,  lianem  velünk, 
mondhatom,  akkor  még  igen  csekély  kivétellel,  az  ösz- 
szes  magyar  nemzet  is  hazánk  felszabaditásának  remé- 
nyét kötöttük  az  olasz-osztrák  háború  kilátásához. 

Akkor,  midőn  e  szövetségnek  nevezhető  egyez- 
kedést megkötöttük,  minden  arra  mutatott,  hogy  e 
háború  egy  napról  a  másikra  kitörhet  s  hogy  azt  Ausz- 
tria fogja  megkezdeni.  A  külkörülmények  Ausztriára 
nézve  biztatók  voltak.  A  turini  kabinet,  Angliát  kivéve, 
minden  európai  hatalommal  feszült  viszonyban  állott, 
még  Napóleon  császárral  is,  ki  a  pápa  tartományainak 
elfoglalása  miatt  Turinnal  még  a  diplomácziai  viszonyt 
is  megszakitotta.  Hasonlót  tett  Oroszország  is,  nem  a 
pápára  való  tekintetből,  hanem  azért,  hogy  Victor  Emá- 
nuel király  saját  rendes  hadseregével  a  nápolyi  királyi 
szék  megdöntésének  bevégzésére  vállalkozott.  S  az  orosz 
és  porosz  hatalmak  a  turini  kormány  politikájának  kár- 
hoztatását a  haragos  neheztelés  oly  kitöréseivel  kisér- 
ték, melyeknek  lehetetlen  volt  biztatólag  nem  hatni  a 
bécsi  kabinet  boszuállási  hajlamaira.  Napóleon  csá- 
szár, ki  az  olasz  egység  eszméjének  soha  sem  volt 
barátja  s  még  mindig  az  olasz  confederátió  ábrándjá- 
ban ringatózott,  határozottan  kijelentette  Victor  Emá- 
nuel királynak,  hogy  Austria  ellen  az  ő  fegyveres 
segítségére  nem  számithat.  Austriára  tehát,  miután  a 
francziától  nem  tarthatott,  igen  természetesen  buzditó 
hatást  kellett  azon  gondolatnak  gyakorolnia,  hogy 
Victor  Emánuel  király  egyedül  áll,  rendes  serege  nem 
nagy  számú,  Olaszország  még  rendezetlen,  Garibaldi  s 
Cavour  közt  nincs  jó  egyetértés,  Nápoly  meg  nemcsak 


nem  ad  erőt,  de  sőt  az  éjszaki  hadseregből  erőt  von  el. 
Ezek  Austriára  nézve  oly  biztató  körülmények  voltak, 
miként  én  ma  is  kétségtelen  dolognak  tartom,  hogy  ha 
ide-oda  hányatva  a  megtorlás  vágya  és  a  félelem  közt, 
végre  mégis  arra  határozta  magát,  hogy  nem  enged  a 
kedvező  körülmények  kísértésének :  ez  egyenesen  csak 
azért  történt,  mivel  nem  bizott,  amint  hogy  nem  is 
bizhatott,  Magyarországban.  Hanem  a  kísértés  erős 
volt,  sokáig  libegésben  tartotta  az  elhatározás  mérleg- 
nyelvét; Cavour  még  hetekkel  későbben,  október  20-ka 
körül  is  imminensnek  tartotta  az  osztrák  támadást. 

Ilyenek  levén  a  \dszonyok,  mi  a  turini  kormány- 
nyal megállapított  egyezkedésben  a  felszabadulás 
reménycsillagát  láttuk  feltűnni  hazánk  egén,  mert  tud- 
tunkkal volt,  hogy  még  él  hazánkban  ama  nagy  idők- 
nek szelleme,  melyek  a  magyar  nevet  bukás  közben  is 
dicsővé  tették  a  világ,  előtt ;  tudtunkkal  volt,  hogy  a 
szenvedések  nem  hogy  elbágyasztottákvolna,  de  sőt  az 
égő  vágyig  fokozták  nemzetünk  elhatározását:  fegyver- 
rel vívni  vissza  az  ősök  szent  hagyományait,  a  nemzeti 
függetlenség  elévülhetlen,  elidegenithetlen  jogát;  és 
tudtuk  azt  is,  hogy  a  szerződés,  melyet  kötöttünk, 
komoly  értelmű,  mert  azoknak,  a  kik  az  ujdonszülető 
Olaszország  sorsát  intézték,  a  magyar  nemzetre  szük- 
ségük van.  Cavour  csak  magára,  saját  nemzetére  s 
reánk  magyarokra  számithatott,  másra  a  föld  kerek- 
ségén senkire. 

Számitott  is.  Bianchi,  miután  elszámlálta  a  többi 
előkészületeket,  diplomatikai  történelme  VIII.  köteté- 
nek 362-ik  lapján  azt  is  megemlíti,  miként  J>az  emig- 
ránsok titkos  összeköttetései  utján  megtétettek  az 
intézkedések,  hogy  amint  a  háború  kiüt  :  Yelencze 
fellázadjon  s  Magyarország  felkeljen. « 

De  minket  ezen  szerződés  megkötésénél  azon  nézet 
is  vezetett,  hogy  a  két  nemzetet  egymás  segitségére 
utaló  érdekközösség  akkor  is  fenmarad,  ha  a  fenfor- 
gott  háborús  kilátások  valósulása  elmaradna.  Ha  az 
osztrák  nem  támad,  előbb-utóbb  az  olasznak  kellend 
támadnia,  mert  Velenczét  osztrák  birtokban  nem  hagy- 
hatja. Ez  a  dolog  természetében  feküdött  s  csakugyan 
Velencze  felszabaditását  az  egész  olasz  nép  hangosan 
követelte.  Az  olasz  nemzeti  szellem  dicsőséges  szemé- 
lyesitője,  a  hős  Graribaldi,  e  felszabaditásról  mint  oly 
dologról  szólott  a  közvéleményre  csodásan  hatályos 
nyilatkozataiban,  .mely  még  csak  kétség  alá  sem  jöhet 
s  daczára  a  diplomácziai  óvatosságnak,  mely  állásával 
járt,  maga  Cavour  sem  csinált  a  legkevesebb  titkot  sem 
belőle,  hogy  ezt  feladatának  tekinti  s  hogy  a  nemzetnek 
nem  lehet  megnyugodnia,  mig  e  czél  el  nem  éretett, 
így,  hogy  a  sok  közül  csak  egyet  emlitsek,  midőn 
Garibaldi  győzött  Milazzonál  s  az  forgott  kérdésben, 
vájjon  megengedhető-e,  hogy  seregével  Szicziliából  az 
olasz  szárazföldre  átjöjjön?  —  Persano  tengernagynak 
Cavour  a  következő  emlékezetre  méltó  utasítást 
küldötte  : 

» Örvendek  a  milazzói  győzelemnek,  mely  becsü- 
letére válik  az  olasz  fegyvereknek  s  hozzá  fog  ahhoz 
járulni,  hogy  Európa  meggyőződjék,  miként  az  olaszok 
el  vannak  határozva  feláldozni  életüket,  hogy  kivívják 
maguknak  a   hazát    és  a  szabadságot.  Adja    On    át 

Graribaldinak  őszinte  meleg  szerencsekivánatimat. 

Hagyni  kell  Garibaldit  szabadon  cselekedni.  A  vállalat 
nem  állhat  meg  fél  utón.  ASzicziliában  kitűzött 
nemzeti  lobogónak  végig  kell  lobognia 
az  országon,  fel  az  adriai  partok  mentében, 
mig  ama  tenger   királynéját  be  nem  fedi. « 


Hasonlóan  nyilatkozott  a  király  is  egész  nyiltság- 
gal,  a  legkisebb  tartózkodás  nélkül  minden  alkalommal. 
Az  emberi  dolgok  viszontagságos  menete  ugy  hozta 
magával,  hogy  porosz  fegyverek  szerezték  meg  Yelen- 
czét  Olaszországnak;  de  erről  1860-ban  senki  még  csak 
nem  is  álmodott.  S  reánk  nézve  a  dolog  akként  állott, 
hogy  Yelencze  felszabaditása  végett  kezdendő  háború 
esélyében  a  magyar  nemzet  szövetsége  Olaszországra 
nézve,  még  ha  lehet,  nagyobb  szükségnek  mutatkozott, 
mint  az  osztrák  támadás  esetében,  mert  ez  utóbbi  eset- 
ben Angliának  legalább  diplomácziai  támogatására 
számithatott,  Napóleon  császártól  pedig  Ígéretet  birt, 
hogy  bárminő  kimenetele  lesz  is  a  háborúnak,  azt 
semmi  esetre  sem  fogja  megengedni,  hogy  Lombardiá- 
nak franczia  vér  árán  szerzett  birtokában  változás 
történjék.  De  Velenczére  nézveaturini  kabinet  annyira 
mindenkitől  elhagyatva  állott,  hogy  annak  Austriától 
elszakitását  még  Anglia  is  feltétlenül  és  indulatosan 
ellenezte,  noha  minden  egyébre  nézve  (Párma,  Modena, 
Toskána,  pápai  birtokok,  Nápoly,  Sziczilia)  a  népek 
szabad  rendelkezési  jogára  a  legszabadabb  elvű  szel- 
lemben hivatkozott  s  az  annexiókat  s  a  turini  kabinet 
által  követett  egész  eljárást  a  leghatározottabban 
támogatta.*) 

Az  érdekközösség  ily  szilárd  terén  találtuk  mi 
magunkat  a  szeptemberi  egyezkedésnél;  de  bármeny- 
nyire igazolta  volna  is  a  feltétlen  bizalmat  ez  érdek- 
közösség elmészete,  mi  épugy  mint  1859-ben  Napóleon 
császárral  szemben  tettünk,  most  a  turini  kabinettel 
szemben  is  elengedhetlen  hazafiúi  kötelességnek  tekin- 
tettük: biztositékokról  gondoskodni,  hogy  hazánk  ne 
válhassék  merő  eszközzé  idegen  érdekek  szolgálatában, 


*)  Lásd  az  1-sö  számú  jegyzetet  a  Fejezet  végén. 


hanem  mint  egyenjogú  önczél  foglaljon  állást  a  két- 
oldalú szerződések  amaz  ismeretes  elvének  alapján : 
»adok,  liogy  adj;  teszek,  hogy  tégy.« 

Megköttetvén  ez  alapon  az  Irataim  II.  kötetének 
végén  részletesen  közlött  egyezmény,  mely  az  olasz 
királyi  ház  titkos  levéltárában  van  letéve,  a  végrehaj- 
tás körüli  intézkedésekre  került  a  sor. 

II. 
Előkészületek  ez  egyezkedés  végrehajtására. 

Cavour  gróf  tudtunkra  adta,  hogy  a  megállapitot- 
taknak  végrehajtására  s  összeköttetésünknek  és  viszo- 
nyunk gyakorlatias  fejleményeinek  közvetitésére  a 
szard  diplomácziai  testületnek  két  kitűnő  tagja:  Benzi 
Rafael  és  Cerruti  Marczel  titkos  tanácsos  (commen- 
datore)  urak  lettek  a  kormány  által  megbizva,  még 
pedig  az  első  Olaszországra,  a  második  a  keletre  nézve, 
hova  e  végett  a  kellő  hatalommal  felruházva  s  meg- 
felelő utasitásokkal  ellátva  idővesztés  nélkül  el  fog  utazni. 
Ezen  urak  személyesen  megjelentek  a  M.  N.  Igazgató- 
ság 1860.  szeptember  14-én  tartott  ülésén,  a  hol  is: 

1.  Benzi  urat  értesítettük,  hogy  az  Igazgatóság 
távollétében  azt  Turinban  továbbra  is  PuUzky  Ferencz 
ur  fogja  képviselni,  kivel  egyetértésben  a  katonai  ter- 
mészetű ügyek  gyakorlatias  részleteinél  Vetter  altábor- 
nagy ur  lesz  szives  eljárni,  mig  más  nemű  rendeltetése 
Turinból  el  nem  szólítja,  azontúl  pedig  az  e  természetű 
teendőkre  nézve  Ihász  és  Kupa  ezredes  urak  fognak 
Pulszky  Ferencz  urnák  rendelkezésére  állani. 

2.  Cerruti  urnák  pedig  tudtára  adtuk,  hogy  a 
moldva-oláhországi  határ  felöl  tervezett  (erdélyi)  had- 
működést Klapka  tábornok  fogja  vezérleni,  ki  is  az  oda 
szánt    fegyverek    útnak  indítása  után,  a  mily  hamar 


csak  lehet,  a  keletre  menend,  hogy  a  fegyvereknek 
Erdélybe  juttatása  s  a  parancsnoksága  alatt  műkö- 
dendő haderő  elemeinek  szervezése  felől  a  hely  szinén 
intézkedhessek.  A  viszony  Couza  fejedelemmel  egyene- 
sen ő  reá  bizatik,  minthogy  ezt  1859-ben  ő  kezdemé- 
nyezte s  a  fejedelemmel  meghitt  baráti  lábon  állván, 
azóta  is  közvetlenül  ö  maga  folytatta.  Szükségesnek 
láttuk  azonban,  hogy  a  dunai  egyesült  fejedelemségek- 
ben, addig  is,  mig  Klapka  tábornok  odaérkezik,  kellőleg 
képviselve  legyünk  s  ez  állásra  Dunyov  ezredest  (ki 
jelenleg  Garibaldi  hadseregében  szolgál)  kérjük  fel,  a 
keletre  küldendő  fegyverzetnek  pedig  addig  is,  mig 
Erdélybe  juttatását  a  körülmények  alkalomszerűnek 
mutatnák,  saját  felügy  eletünk  alatt  kelletvén  leltározva 
tartatnia,  raktárnokul  Matheidesz  urat  fogjuk  oda  kül- 
deni, kinek  azonban  tiltva  leszen  politikába  avatkozni. 
Konstantinápolyban  továbbá  is  gróf  Karacsay  Sándor 
lesz  képviselőnk.  Felkértük  tehát  Cerruti  urat,  hogy 
ezeket  jegyzékbe  véve,  keleti  megbizottai^kat  eljárá- 
sukban a  szard  kormány  tekintélyével  támogassa,  s 
őket  a  rendelkezésére  bocsátandó  pénzalapból,  mi  a 
szeptember  1 2-én  beadott  s  a  kormány  által  helyben- 
hagyott Jegyzék  2.  pontja  szerint  (lásd  II.  kötet,  553. 
lap)  kétszázezer  frankban  lett  megállapitva,'  a  szükség- 
hez képest  anyagilag  is  gyámolitsa.  Cerruti  ur  ezt  meg- 
igérte  s  minthogy  az  emiitett  2.  pontban  kijelölt  czé- 
lokra  a  folyó  költségeken  kivül  előreláthatólag  alkalmi 
kiadások  szüksége  is  fog  előfordulni,  melyeknek  utal- 
ványozása az  én  tisztemhez  tartozik,  ez  utalványozás- 
nak feltűnést  nem  okozó,  de  a  visszaélés  vagy  félreértés 
lehetőségét  merőben  kizáró  módját  rendbe  hoztuk. 

3.  Értesítettük  Cerruti  urat  arról  is,  hogy  a  Szerbi p 
felől  czélba  vett,  de  az  Erdély  felé  szervezettel  egye- 


temben  egy  királyi  olasz  segéd-hadtestnek  a  dalmát 
partokon  kiszállásától  föltételezett  hadmüködés  vezéré- 
nek Tiírr  tábornokot  óhajtjuk,  kit  erre  haladéktalanul 
fel  fogok  szólitani.  Szükségesnek  látjuk  azonban,  hogy 
Türr  tábornok  ne  menjen  Szerbiába,  mielőtt  viszo- 
nyainkat az  ottani  kormánynyal  kielégitöleg  tisztába 
hoztuk.  E  végett  egy  politikai  ügynököt  fogunk  oda 
küldeni,  ki  egyúttal  Horvát-  s  Tótországra,  különösen 
a  határőrvidékekre  és  hazánk  azon  részére  is,  mely 
most  Vojvodinának  s  Bánátnak  neveztetik,  utasítások- 
kal lesz  ellátva.  E  kiküldetéssel  Ludvigh  János  urat 
szándékozunk  megbizni,  ki  hasonlóval  már  1859-ben  is 
meg  volt  bizva.  Mindenesetre  értesíteni  fogjuk  Cerruti 
urat  a  kiküldendő  ügynök  felől  s  számára  a  többi  meg- 
bizottainkra  nézve  igénybe  vett  támogatást  szintúgy 
kikértük.  Megígértetett. 

4.  A  politikai  viszonyok  azon  válságos  állapota 
mely  a  kormánynyal  kötött  egyezkedésre  indokul  szol- 
gált, a  szeptember  12-ikei  jegyzékünk  1.  pontjában 
részletezett  fegyverzet  elszállításának  siettetését  annyi- 
val inkább  sürgető  szükséggé  teszi,  minthogy  épen  pár 
órával  előbb  tudósítást  vettünk,  miként  Garibaldi  maga 
is  fegyver  szűkében  levén,  arra  ez  idő  szerint  nem  lehet 
kilátásunk,  hogy  tőle  fegyverzeti  segítséget  kapjunk; 
felkértük  tehát  a  kormány  megbízottait,  kövessenek  el 
minden  lehetőt  Cavoiir  grófnál,  miszerint  e  szállítás 
haladéktalanul  eszközöltessék.  Mely  kérésünkre  Benzi 
ur  azon  értesítéssel  örvendeztetett  meg,  hogy  ez  a 
grófnak  annyira  szívén  fekszik,  miszerint  ő  (Benzi)  már 
is  parancsot  kapott,  magát  Peíímew^o  tábornokkal,  ki  ez 
iránt  immár  különösen  utasítva  van,  közvetlen  érintke- 
zésbe tenni  s  a  tábornok  által  a  fegyvertárakban  kisze- 
melendő s  kellőleg  bemálházandó  fegyvereknek  s  lövő- 


szereknek  Génuába  szállításáról  s  ott  hajókra  rakásáról 
gondoskodni.    A  mi  haladéktalanul  meg  is  fog  történni. 

5.  Miután  még  az  Igazgatóság  működésére  szük- 
séges hitel  nyitása,  a  mozgalom  otthoni  vezéreinek 
küldetni  határozott  százezer  frank  készentartása  és  a 
magyar  pénzjegy-készités  költségeinek  fedezése  felől 
értekeztünk,  felkértem  a  kormány  megbizottjait,  figyel- 
meztetnék Cavour  grófot  az  olasz  földön  állomásozó 
osztrák  haderő  harczrendje  (ordre  de  bataille)  megszer- 
zésének szükségére.  Ez  neki  nem  lehet  nehéz,  azt  pedig 
nem  kell  mutogatnom,  mennyire  fontos  dolog,  hogy 
tudjuk,  minő  magyar  ezredek  s  miként  elhelyezve  (dis- 
lokálva)  vannak  a  Mincion  túl  s  minő  az  arány  a 
magyar  és  más  nemzetbeli  seregek  közt  a  különböző 
helyőrségekben.  Megígértetett. 

6.  Felemiitettem  azt  is,  miként  nem  ajánlhatom 
eléggé  a  grófnak,  hogy  már  most  gonddal  legyen  a 
Mincion  túl  mindenütt,  a  hol  osztrák  helyőrség  van, 
teljesen  megbízható  embereket  bii'ni,  kiktől  ne  csak 
biztos  tudósításokat  vehessünk,  hanem  kiket  alkalmilag 
némely  helybeli  teendőkkel  is  megbízni  lehessen.  E 
tekintetben  nagyon  szükségesnek  látnám,  hogy  a  mit  a 
háborúban  a  tábor-vezérkar  titkos  szolgálatának  neve- 
zünk, az  már  mostanság  oly  tökéletes  módon  szeryez- 
tessék,  mintha  már  kitört  volna  a  háború,  csak  azon 
különbséggel,  hogy  az  jelenleg  ne  a  hadügyminisz- 
tériumra legyen  bizva,  hanem  a  grófnál  összpontosit- 
tassék  s  képviselőnk  e  titkos  szolgálat  vezetőjével 
viszonyba  tétessék.  Figyelmeztettem  a  kormány  meg- 
bizottjait, hogy  e  fontos  tájékozási  ügy  a  velenczei 
forradalmi  bizottmány  utján  igen  könnyen  s  igen  sike- 
resen elintézhető.  Benzi  ur  ajánlkozott  a  grófot  e  pontra 
különösen  figyelmeztetni. 


7.  Nagy  fontosságot  helyeztem  arra,  hogy  a  két 
utóbbi  pontban  emiitett  működés  a  dalmát  partoknak 
olasz  nyelvű  főbb  pontjaira  is  kiterjesztessék  s  oda  tel- 
jesen megbízható  ügynök  vagy  ügynökök  küldessenek. 
Cerruti  ur  ajánlkozván  erre  nézve  a  miniszterelnök 
urnák  indokolt  előterjesztést  nyújtani  be,  felkértem  őt, 
hogy  mind  a  helyek  kijelölésére,  mind  a  személy  vagy 
személyek  megválasztására  nézve  Pulszky  Ferencz 
úrral  értekezzék.  A  mi  meg  is  történt. 

Ezek  e  szerint  rendbehozatván,  mielőtt  Turint 
elhagynék,  hogy  a  reánk  váró  feladatoknak  utána 
lássunk,  még  két  dolgot  gondoltunk  elintézni  szüksé- 
gesnek. Az  egyik  a  magyar  légióra,  a  másik  pedig  arra 
vonatkozik,  hogy  tudjuk,  kik  azok  a  magyar  emigrá- 
czióban,  a  kiknek  csatlakozására  s  engedelmességére 
számithatunk,  ugy  a  miként  Magyar  Nemzeti  Igazgató- 
sággá alakulánk. 

Óhajtásunk  lévén,  hogy  a  nápolyi  magyar  légió, 
a  mint  királyi  hatóság  alá  vétetik,  ha  lehet,  a  netán 
fenntartandó  többi  idegenlégiókkal  egyetemben  Vetter 
altábornagy  ur  parancsnoksága  alá  helyeztessék,  kire, 
az  Igazgatóság  kívánsága  szerint,  azon  diszes  rendelte- 
tés várt,  hogy  a  kikötött  olasz  segédsereg  oltalma  alatt 
partra  szállitandó  magyar  légiót  az  országba  vezesse  s 
a  Magyarország  délnyugoti  részein  szervezendő  had- 
testnek élére  álljon:  jónak  láttuk  a  kifejleszteni  remélt 
magyar  légió  szervezésére  nézve  az  alapelveket  meg- 
állapítani s  azokat  a  kormány  helybenhagyása  alá  ter- 
jeszteni. Ez  alapelvek  a  következők: 

I.  A  magyar  légió  szervezésének  az  1859-beii  megálla- 
pított alapelvekre  kell  fektettetni  :  tehát  magyar  zászló, 
magyar  vezénylet,  magyar  rendszer  (az  1848 — 49-iki).  E  rend- 
szernek, még  ha  kevésbé  jó  volna  is,  mint  a  piemonti,  fenn 
kell  tartatni,  mert  a  légió  szervezetének  összhangzásban  kell 


11  _ 

lenni  a  jövendő  magyar  hadsereg  szervezetével.  Már  pedig 
mintegy  8000  hajdani  honvédtiszt  vár  az  országban  a  sza- 
badságharcz  újból  leendő  felvételére ;  ezek  mást,  mint  az 
184.8— 49-diki  rendszert  nem  ismernek  s  ha  kitör  a  háború, 
nem  lehet  arra  gondolni,  hogy  időnk  legyen  ezeket  s  a  régi 
honvédsereg  ezreit,  kik  felhívásunkra  fegyvert  fogandnak, 
kitaníttatni  abból,  a  mit  ismernek  s  beletanittatni  abba,  a 
mit  nem  ismernek. 

n.  A  kapcsot,  melynek  a  légiót  együtt  kell  tartania, 
azon  eszme  képezvén,  hogy  rendeltetése  Magyarország  fel- 
szabadításáért harczolni,  habár  természetes  is,  hogy  a  mig 
olasz  földön  van,  az  olasz  királyi  kormánynak  engedelmes- 
séggel tartozik  s  ez  a  légiót  katonailag  belátása  szerint  alkal- 
mazhatja ,  mindazáltal  az  olasz  királyi  hadseregbe  be  nem 
kebeleztethetik,  hanem  segédsereget  kell  képeznie,  melynek 
parancsnokát  a  M.  N.  Igazgatóság  előterjesztésére  fogja  a 
királyi  hadügyminiszter  kinevezni,  kinek  a  légió  szolgálati 
tekintetben  alá  lesz  rendelve.  Mindazonáltal  jónak  látszanék, 
hogy  a  légió  Türr  tábornok  hadosztályához  csatoltassék 
(aggregáltassék).  Mindenre  nézve,  a  mi  a  szolgálatot  illeti, 
ezen  tábornok  lesz  a  közvetítő  egyrészről  a  légió,  másrészről 
a  minisztérium  s  az  Igazgatóság  között. 

m.  Magában  értetik,  hogy  ez  ügyben  az  Igazgatóság 
csak  a  miniszterelnökkel  fog  bizalmas  érintkezésben  állani, 
ha  a  kormánynyal  megállapított  egyetértés  folytán  érintkezés 
szüksége  fordul  elő  a  hadügyi  szakhivatallal,  az  a  hadosztály- 
parancsnok utján  fog  történni.  A  legió-parancsnoknak  köte- 
lessége leszen  az  Igazgatóság  utasításaihoz  alkalmazkodni, 
ennek  irányában  felelősséggel  tartozandik  s  az  Igazgatóság 
kívánatára  elmozdittathatik. 

IV.  Elvül  van  elfogadva  a  királyi  kormány  által,  hogy 
a  magyar  légió  szervezése  a  ráma-rendszer  (systeme  des 
cadres)  alapján  fog  történni,  a  mennyiben  az  erre  alkalmas 
elemekkel  elegendő  számmal  rendelkezhetünk.  E  rendszer  a 
tisztek  nagy  számának  szükségszerű  követelménye.  A  kor- 
mány engedelme  egyelőre  egy  dandár  gyalogságra,  egy  ezred 
lovasságra  s  két  ágyuütegre  terjed. 

V.  A  tiszti  előterjesztések  a  következőleg  fognak  tör- 
ténni :  A  tábornok,  kinek  hadosztályához  a  légió    csatolva 

leend,  a  legió-parancsnok  előleges  meghallgatása  után  előter- 
jesztéseit ugy  az  "uj  kinevezésekre,  mint  az  előléptetésekre 
nézve  előbb  az  Igazgatóságnak,  aztán,  ha  ez  helybenhagyását 
adta,  a  hadügyminisztériumnak  adja  be. 

VI.  A  mi  a  fegyelmet  illeti,  a  légió  parancsnoka  azon 
hatalommal  lesz  a  kormány  által  felruházva,  melyet  az  olasz 
hadseregben  a  dandárparancsnokok  gyakorolnak.  Jelentés 
(rapport)  a  disciplináris  büntetések  eseteiről  nem  kiván- 
tatik,  de  ha  valamely  tiszt  magát  igazságtalanul  fenyitett- 
nek  vélné,  szabadságában  álland  Türr  tábornok  úrhoz  for- 
dulni, miszerint  ügyét  fegyelmi  tanács  által  vétesse  vizsgálat 
alá  s  ha  ez  a  panaszt  indokolatlannak  találná,  ez  ujabb  fegyelmi 
kihágás  megfenyítésének  esetén  súlyosbító  körülménynek  fog 
tekintetni. 

VII.  A  súlyosabb  természetű  kihágások  az  olasz  kato- 
nai törvénykönyv  szerint  fognak  Ítéltetni,  ugy  érdemleges- 
ség,  mint  eljárás  tekintetében.  E  törvények  annálfogva  le 
fognak  magyarra  fordíttatni  s  a  sereg  előtt  gyakran  felolvas- 
tatnak. 

VIII.  Eangjától  semmi  tiszt  sem  fosztathatik  meg  más- 
ként, mint  hadi  tanács  Ítélete  által.  Bün  vagy  épen  főben- 
járó bün  miatti  elmarasztalás  esetében  a  felebbvitel  az  ország 
illetékes  bíróságaihoz  fog  történni. 

IX.  Az  Igazgatóság  különleges  rendelkezéseket  fog  a 
kormány  megegyezésével  kiadni,  azon  esetben,  ha  a  légió 
kivételes  helyzete  ezt  szükségessé  tenné. 

X.  Nem  lehet  kívánni,  hogy  a  kormány  teljes  fizetést 
engedményezzen  a  számfeletti  tiszteknek  vagy  hogy  rangjuk- 
hoz képest  díjazza  azon  törzstiszteket,  kik  rangjuk  szerinti 
tényleges  szolgálatra  helyet  a  légióban  nem  találnak.  *)  Azok, 
a  kik  nem  alkalmaztathatnak,  bármi  rangú  tisztek  legyenek 
is,  a  (sorrentói,  később  acqui-i)  depót-ba  fognak  utasíttatni,  az 
ottani  tisztek  díjazására  megállapított  kormányzati  szabály- 
zat szerint  fognak  elláttatni  s  tényleges  szolgálatba  tételük 


*)  A  tisztek  száma  oly  nagy  volt  a  legénység  számához  képest, 
hogy  ez  aránytalanság  egyik  levelemben  e  szavakat  adta  tollam  alá  : 
»mondani  szokás,  hogy  Angliában  az  ember  a  baronetten  kezdődik  ;  mi 
ma-holnap  odajutunk,  hogy  a  katona  az  őrnagyon  kezdődik. « 

érkezési  sorrendben  fog  történni.  A  mely  tisztnek  e  rendel- 
kezés nem  tetszenék,  szabadságában  áll  elbocsáttatását  kérni, 
de  ba  egyszer  a  légióból  kilép,  oda  többé  be  nem  vétetik. 

XT.  Az  idösebbségi  (anciennitási)  lajstrom  elkészítését 
egy  e  végre  kinevezendő  külön  tiszti  bizottság  előtt  rang- 
igazolásnak kell  megelőzni. 

XTT.  Minden  tiszt,  altiszt  és  közharczos,  a  légióba  belépé- 
sekor ugyanazon  esküt  teszi  le,  melyet  a  légió  előbbi  tagjai 
letettek. 

XTTT.  A  Magyar  Nemzeti  Igazgatóság  a"  felségi  hata- 
lomhoz tartozó  jogokat  fogja  a  légió  felett  azon  percztől 
kezdve  gyakorolni,  melyben  a  légió  Olaszországon  kivüli 
hadjárat  végett  mozgásba  tétetik.  A  légióval  e  végre  a  M. 
N.  Igazgatóságon  kivül  senki  sem  rendelkezhetik.  Ellenben 
addig,  mig  a  légió  olasz  földön  tartatik,  az  Igazgatóság  vele 
csak  szervezés  és  belszolgálat  tekintetében  rendelkezhetik. 

XIV.  A  tábornok,  kinek  hadosztályához  a  légió  csa- 
tolva leszen,  ugy  a  kormány,  mint  az  Igazgatóság  irányában 
a  veendő  rendeletek  végrehajtásaért  felelősséggel  tartozik  s 
az  Igazgatóságot  a  légió  ügyei  felől  tudomásban  fogja  tartani. 

Ezen  szervezkedési  alapelvek  a  kormány  által 
elfogadtattak.  —  A  másik  tárgy,  melyet  a  háborús  kilá- 
tások akkori  állapotára  való  tekintetből  s  az  1859-ben 
tapasztalt  fontoskodási  hajlamok,  itt-ott  botrányos  jele- 
netekig is  mérgesült  viszálkodások  emlékezeténél  fogva 
is,  még  Tnrinban  együttlétünk  alatt  elintézendőnek 
tartottunk,  az  emigráczióhoz  intézendő  nyilatkozat  és 
felhívás  volt.  Ez  a  következő  szerkezettel  lett  meg- 
állapítva : 

Körlevél 
a  magyar  emigráczióhoz. 

N.  N.  urnák  ! 
Tudtával  van   Önnek,  hogy  a  tavalyi  olasz  háború  minket 
alólirottakat    s  általunk  nemzetünket  a  szövetséges  hatalmakkal 
egyetértési  viszonyba  hozván,  mi  hazánk  felszabadításának  eszköz- 

lésére,  ugyancsak  azoa  hatalmak  akarata  szerint  is,  Magyar  Nemzeti 
Igazgatósággá  alakultunk,  oly  eltökéléssel,  togy  hazánk  ügyeit  az 
1849-ben  közakarattal  kinyilatkoztatott  nemzeti  függetlenségnek 
(melyet  idegen  erőszak  megszakíthatott,  de  jogerejében  meg  nem 
ingatott,)  valósítására  intézni,  igazgatni  s  vezetni  fogjuk  mindaddig, 
mig  a  nemzet  azon  állapotba  jutand,  hogy  kormányt  alakith  ásson 

Ezen  eltökélésre  nem  elbizakodás,  nem  nagyravágyás  veze- 
tett, hanem  részint  annak  tudata,  hogy  senki  más  hazánkfiai  közül 
a  nagy  czélt  a  sikernek  hasonló  kilátásával  elö  nem  mozdíthatja, 
senki  más  annyi  segédeszközöket  nem  biztosithat,  mint  a  tavalyi 
viszonyokból  kifejlett  összeköttetéseinknél  fogva  mi  tehetjük,  — 
részint  pedig  vezetett  azon  meggyőződés,  hogy  a  munkálatok  szá- 
lainak összpontosítása  s  a  hazai  akaratnak  a  kül  viszony  okkal  ossz  • 
hangzásba  hozatala  nélkül  sikert  nem  lehet  reményleni. 

E  nézetekben  s  az  azokból  reánk  háruló  kötelességekben 
megerősítve  érezők  magunkat  a  bizalomnak,  csatlakozásnak  hazul- 
ról érkezett  biztosításai  által. 

Annálfogva,  bár  a  tavalyi  váratlan  béke  a  valósuláshoz  oly 
közel  állott  honszabaditási  reményeket  meghiúsítani  látszott  is,  mi 
constituált  állásunkhoz  tartozó  kötelességeink  teljesítését  s  külö- 
nösen összeköttetéseinket  a  baráti  hatalmakkal  annál  kevésbé  sza- 
kítottuk meg,  minél  biztosabban  előre  volt  látható,  hogy  az  euró- 
pai viszonyok,  különösebben  pedig  az  olasz  kérdés  szükségszerű 
fejleményei,  hazánk  felszabadítására  újból  oly  alkalmat  hozandnak 
elő  s  oly  combinátiókat  teendnek  lehetőkké ,  miszerint  honunk 
függetlenségének  teljes  kivívása  csak  nemzetünknek  kétségbe  nem 
vonható  határozottságától  legyen  feltételezve. 

E  számításunkat  igazolták  az  események  s  ma  már  annyira 
haladtak  az  előkészületek,  hogy  elkövetkezett  az  idő,  számba  ven- 
nünk a  magyar  emigráczióban  mindazon  segéderőket,  melyekre, 
mint  rendelkezésünkre  állókra,  hazánk  felszabadítására  intézett 
munkálatainkban  számithatunk. 

Kérjük  e  részben  Önnek  mihamarabb  Írott  nyilatko- 
zatát, egyszersmind  bizalommal  felszólítjuk,  hogy  ezen  értesítésün- 
ket tartózkodása  helyén  található  hazánkfiaival  is  közölvén,  azok- 
nak, kik  hozzánk  csatlakozni  s  a  haza  szolgálatára  magukat  rendel- 
kezésünkre ajánlani  kívánják,  ezt  tanúsító  nyilatkozatukat,  minősítő 
névjegyzésükkel  egyetemben,  nekünk  beküldeni  szíveskedjék. 

Figyelmeztetni  kívánjuk  azonban  az  ekként  nyilatkozandó- 
kat,  hogy  mielőtt  vagy  különösen  levél  által  vagy  általában  nyil- 
vánosság által  felszólitásunkat  vennék,  helyzetüket  fel  ne  adják. 

Mi  reánk  a  haza  várakozásai  s  külföldi  összeköttetéseink 
nagy  felelősséget  hárítottak,  a  siker  biztosításának  felelősségét.  Ez 
egységet  követel  az  intézkedésekben  s  összhangzást  a  végrehajtás- 
ban annyival  inkább,  mert  a  munkálat  szálai  messze  ágaznak. 
Azért  nemcsak  károsnak,  de  kiszámithatlanul  veszélyesnek  hinnők, 
ha,  legyen  túlbuzgóságból,  legyen  akármi  más  indokból,  akár  a 
hazában  benn,  akár  azon  kivül,  tudtunk  nélküli  felhívások  s  részle- 
ges lépések  történnének,  melyeknek  más  eredménye  nem  lehetne, 
mint  az,  hogy  az  erőket  egybepontositás  helyett  szétszaggatnák,  az 
eszmékben  tévedést,  a  tervekbén  összeütközést  s  a  cselekvésben 
zavart  okozhatnának  s  így  a  sikert  s  vele  hazánk  jövendőjét  com- 
promittálnák.  —  Meg  vagyunk  győződve,  hogy  azok,  kik  szándé- 
kaink tisztaságát  méltányolni  hajlandók,  saját  hazafiságukban  ele- 
gendő ösztönt  találandnak,  minden  ily  lépéstől  óvakodni.  Ha  len- 
nének, kik  saját,  bármennyire  is  illetékes,  önbecsérzetüket  a  haza 
javának  elébe  téve  vagy  talán  pártoskodási  viszketegből  külön- 
szakadásra  határoznák  magukat,  azoknak  irányában  a  hon  iránti 
kötelességérzettől  fogunk  tanácsot  kérni,  de  egyszersmind  kinyilat- 
koztatjuk, hogy  mi,  a  mint  örömmel  s  méltánj'^lattal  viszonozandjuk 
a  bizalmat,  ugy  csak  a  velünk  czélban,  irányban  s  a  módok  meg- 
választásában egyetértő  biztos  elemekkel  kívánunk  együtt  működni, 
—  biztosaknak  pedig  azokat  tartandjuk,  kiknek  összhangzó  mun- 
kálati készségükre  számithatunk. 

Óhajtjuk  is,  reméljük  is,  hogy  Ön  ezen  nézeteinkben  egyet- 
értend  s  nekünk  segédkezet  nyujtand,  sokat  szenvedett  hazánkat 
győzelemre  vezetni,  mire  nézve  örömünkre  szolgál  Önt  biztosítani, 
hogy  a  már  sikeresitésbe  vett  előkészületek  a  legjobb  kilátásokra, 
többre  mint  kilátásokra  jogosítanak. 

Becses  válaszát  belső  borítékon  ily  czim  alatt:  »A  Magyar 
Nemzeti  Igazgatóságnak*  Pulszky  Ferencz  úrhoz  (Hotel  de  Grandé 
Bretagne)  Turinba  kérjük  utasítani. 

Kelt  Turinban,  szeptember  14.  1860. 

A  Magyar  Nemzeti  Igazgatóság : 
(Aláírva)  Kossuth, 

Klapka  György,     Teleki  László. 

ni. 

Ujal3b  aggodalmak. 

Turini  egyezkedéseink  -sok  reményre  jogosítottak, 
de  hazafiúi  reményeink  valósulásának  derült  egén  két 
felliő  lebegett:  az  egyik  bizonytalansággal,  a  másik 
positiv  veszélylyel  terhesen. 

Az  első  az  osztrák-porosz-orosz  uralkodók  varsói 
találkozása,  a  másik  Garibaldi  azon  elhatározása  volt, 
hogy  a  francziák  által  megszállott  Rómát  megtámadja. 

Austria  az  orosz  és  porosz  hatalmak  által  a  turini 
kabinet  iránt  tanusitott  neheztelésre  számitva,  ezeket 
figyelmeztette,  hogy  szemben  a  forradalmi  elvek  dagá- 
lyával, mely  Olaszországban  a  legitimitást  elboritani 
fenyegeti,  jó  volna  az  ^isteni  jog«  alapján  álló  fejedel- 
meknek a  teendők  iránt  egyetértésre  jutni  s  azért  talál- 
kozást indítványozott  Varsóba,  azon  reményben,  hogy 
sikerülnie  fog  a  hajdani  » szent  szövetség «  szabadság- 
ellenes conspirátióját  feltámasztani  s  az  úgynevezett 
legitimitás  oltalmára  a  troppaui,  laibachi,  veronai 
congressusok  szabadsággyilkoló  elveit  újra  érvé- 
nyesíteni. 

E  terv  sikerülése  Magyarországot,  függetlenségi 
harczának  újból  felvétele  esetére,  újra  külavatkozással 
fenyegette,  más  részről  azonban,  ha  az  » isteni  jog «-gal 
kérkedő  három  nagyhatalom  magát  a  népek  önrendel- 
kezési jogának  megtörése  végett  Európa  sorsának  birá- 
jává  veti  fel:  Napóleon  császárt  arra  fogta  volna  kény- 
szeríteni, hogy  az  interventiora  elleninterventióval 
feleljen,  minthogy  ő  a  népakarat  elvét  vallotta  uralko- 
dása alapjának,  az  olasz  ügyekben  pedig  Angliával 
karöltve,  álláspontja  az  volt,  hogy  a  népakarat  ellenébe 
külavatkozást  nem  lehet  megengedni.  Ezért  neveztem 

a  varsói  tervet  csak  a  bizonytalanság  s  nem  a  positiv 
veszély  fellegének.  Lehetett  lándzsa,  mely  sebez,  de 
lehetett  Achilles  lándzsája  is,  mely  a  sebet,  melyet  üt, 
meg  is  gyógyitja.  Aztán  egyrészt  tény,  hogy  szeptem- 
beri egyezkedésünk  sikerére  a  varsói  complot  indítvá- 
nyozása nem  volt  minden  befolyás  nélkül,  minthogy 
azt  Cavour  imminens  háborii  jelének  tekintette,  más- 
részt pedig  a  körülmények  valószínűvé  tették,  hogy  ha 
a  varsói  terv  meghiúsul,  az  osztrák  támadás  alkalma- 
sint elmarad  s  ahhoz  kötött  reményeink  valósulása 
elnapoltatik.  E  részben  tehát  volt,  a  mire  aggodalom- 
mal, és  volt  olyan  is,  a  mire  bizalommal  gondolánk. 

Ellenben  a  másik,  a  római  felhő  egészen  a  positiv 
veszély  fellege  volt. 

Garibaldi  eltökélt  szándoka  Rómát  megtámadni, 
Cavournak  igen  nagy  aggodalmat  okozott,  minthogy 
lehetetlen  volt  be  nem  látnia,  hogy  ez  összeütközést 
vonna  maga  után  a  francziák  császárjával;  a  minek  a 
dolgok  akkori  állásában  alig  lehetett  volna  más  követ- 
kezése, mint  az,  hogy  Olaszország  újjászületésének 
nemcsak  előhaladása  megakad,  hanem  még  az  is 
elveszhet,  a  mi  már  ^ivivatott. 

A  turini  kabinet  el  is  volt  határozva,  Garibaldit  e 
veszélyes  szándokának  végrehajtásában  minden  áron 
ha  kell,  erőhatalommal  is,  megakadályozni.  Ez  volt  az 
egyik  ok  azon  merész  elhatározásra,  hogy  a  pápa  keleti 
két  tartományának  (Umbriának  s  a  Marcáknak)  elfog- 
lalásával utat  nyitnak  a  királynak  egy  tekintélyes 
hadsereg  élén  a  nápolyi  harcztéren  személyesen  meg- 
jelenni. 

Azonban  Garibaldi  azon  emberek  közé  tartozott, 
kiket  az  utjokba  gördített  akadály  inkább  ingerel, 
mintsem  hogy  visszatartana.  Meseszerű  volt  a  szerencse, 

KOSSUTH,   IRATAIM.    III.  2 

mely  a  hős  vezér  délolaszországi  több  mint  vakmerő 
vállalatát  kisérte.  A  ki  ily  siker  befolyása  alatt  áll  s 
kit  e  siker  folytán  nemzetének  az  imádassál  határos 
szeretete  vészen  körül,  arról  lélektanilag  alig  lehet 
csodálni,  ha  fészket  ver  keblében  a  hit,  hogy  mert  csak 
olyasmit  tud  akarni,  a  mihez  nemzetének  joga  van,  neki 
semmi,  a  mit  akar,  nem  lehetetlen.  Tehát  igen  való- 
színű volt,  hogy  Garibaldit  az  útjába  görditett  akadály 
nem  fogja  megrettenteni,  s  Cavour,  bár  a  végletekre 
el  volt  határozva,  érezte,  hogy  e  végletek  polgárháború 
veszélyével  járnának :  ily  áru  gyógyszer  pedig  Olasz- 
ország akkori  helyzetében  alig  volt  volna  kisebb  baj, 
mint  a  betegség,  melyet  kettévág.  E  tekinteteknél 
fogva  Cavour  minden  lehetőt  elkövetett,  hogy  a 
Garibaldival  összeütközés  kényszerűségének  elejét 
vegye  s  több  egyéb  idevágó  lépései  mellett  egyezkedé- 
seink folytában  engem  is  felszólitott :  irjak  Garibaldinak 
s  igyekezzem  őt  veszélyes  szándokától  eltériteni.  En 
figyelmeztettem  a  grófot :  miként  teljességgel  nem  lehet 
reményleni,  hogy  az  én  szavam  nyomhasson  valamit 
ott,  a  hol  (mint  ép  akkor  megtudtuk)  még  Anglia  is 
hiában  lépett  közbe;  de  Cavous  azon  nézetben  volt, 
hogy  Garibaldi  olyan  ember,  kinél  a  kiméletes  baráti 
szó  nagyobb  hatással  lehet,  mint  a  nyomás  látszatát 
viselő  közbelépés;  azon  észrevételemre  pedig,  miként 
én  alig  hihetem,  hogy  egy  ily  levélre  nekem  Garibaldi 
felelni  fog,  Cavour  azt  felelte,  hogy  ezt  ő  sem  várja, 
annálkevésbé,  minthogy  levelem  Turinból  megyén  s 
Garibaldi  sejteni  fogja,  hogy  abban  az  ő  (Cavour)  keze 
is  benne  lehet,  —  de  ő  meg  van  győződve,  hogy  ha 
választ  nem  kapok  is,  szavam  nem  marad  hatás  nélkül, 
azonban  elvárja  tapin tatomtól,  hogy  módját  fogom 
találni  a  dolgot  magyar  érdekek  alapján  akként  tár- 

gyalni,  miszerint  szavam  magán  viselje  a  teljes  spon- 
taneitás jellegét. 

Tehát  megigértem,  hogy  irok  Garibaldinak,  s  tár- 
saimmal tanácskozva,  abban  állapodtunk  meg,  miként 
figyelemmel  a  hős  azon  jellemvonására,  hogy  a  kéretlen 
tanácsadást  nem  szereti:  kerülni  fogom  a  lebeszélni 
akarásnak  látszatát ;  a  magyar  és  olasz  ügy  közt  fenn- 
forgó érdekközösség  szempontjából  fogom  tárgyalni  a 
helyzetet;  értesitem  őt  kilátásainkról;  kiemelem  az 
összevágó  működés  szükségét;  kikérem  tanácsát,  támo- 
gatását, segitségét  s  Róma  megtámadásáról  nem  mint 
az  ő  szándokáról,  hanem  mint  oly  dologról  szóiandok, 
a  mit  Austria  igen  nagy  örömmel  fogadna,  mert  oly 
l)onyodalmakra  vezetne,  melyek  Velencze  felszabaditá- 
sát  lehetetlenné  tennék. 

Abban  is  megállapodtunk,  hogy  irjak  ezzel  össze- 
vágó értelemben  Tilrr  tábornoknak  is,  ki  Garibaldinál 
oly  hitellel  s  befolyással  birt,  mely  érdemeinek  s  fontos 
szolgálatainak  magaslatán  állt;  közöljem  vele  egyúttal, 
hogy  minő  rendeltetést  szántunk  számára,  s  küldj em 
meg  neki  az  emigráczióhoz  intézett  körlevelünk  legelső 
példányát. 

E  két  levél  itt  következik : 

Kossuth  —  Garibaldinak. 

Turin,  szept.  14.  1860. 
Diktátor  tábornok !  Drága  barátom ! 
Engedje  meg  nekem,  hogy  őszinte  csodálatom  adóját 
csatoljam  az  öröm  elragadtatásaihoz,  melyekkel  Ont  ama  mil- 
liók hálája  körülveszi,  kiket  Ön  egy  lealacsonyitó  kényuralom 
jármából  kiragadva,  önmaguknak,  a  polgárisodásnak,  a  sza- 
badságnak visszaadott  s  a  szemlátomást  alakuló  Olaszország- 
hoz csatol.  Ah,  mennyire  fenséges  az,  a  mit  Ön  mivel,  s  az, 
hogy  miként  miveli.   Áldás  legyen  Önnel ! 

2* 

Ugy  látszik  nekem,  drága  barátom,  liogy  itt  az  idö, 
számba  venni  a  munkarészt,  melylyel  Magyarországnak  hozzá 
kell  járulni  a  végleges  küzdelemhez  a  közös  ellenség :  Aus- 
tria  ellen,  s  egyetértöleg  megállapitani  az  összevágó  eljárást, 
miszerint  a  siker  biztositva  legyen. 

Ez  annál  szükségesebb,  minthogy  nemcsak  az  orosz  és 
porosz,  hanem  még  Anglia  is  (mondom :  A  n  g  1  i  a ,  s  kezem 
közt  levő  hivatalos  adatok  alapján  mondom,)  conspirál 
Austriával,  hogy  öt  megmentse  vagy  legalább  nehézségein- 
ket szaporítsa  és  kilátásainkat  csökkentse. 

Bizonyos,  hogy  sem  én,  sem  barátaim  nem  hagyandjuk 
magunkat  e  nehézségek  által  visszariasztatni  s  nem  is  kétsé- 
geskedünk a  siker  felöl,  feltéve,  hogy  működési  terveinket 
összhangzásba  hozzuk,  a  két  nemzet  erejét  egyesitjük  s  (a 
mire  fősúlyt  helyezünk.)  Ön  egyrészt  hatalmas  segítségét 
tőlünk  meg  nem  vonja,  másrészt  hozzájárulásával  támogat  az 
előkészületeknél,  melyek  szükségesek,  miszerint  nemzetünk 
egész  —  bizonynya  tekintélyes  —  erejét  csatarendbe  lehes- 
sen állitanunk. 

A  mi  engem  illet,  megvallom  Önnek  őszintén,  hogy 
Magyarországnak  nagy  szüksége  van  Olaszországra,  misze- 
rint az  osztráktól  megszabaduljon ;  de  állítani  merem,  hogy 
Olaszországnak  is  nagy  szüksége  van  Magyarország  közre- 
működésére ,  mert  hiában ,  nem  lehet  kétségbevonni,  hogy 
tizenöt  milliónyi  népességet  s  vele  egy  nagy  ország  minden 
erőforrásait  nem  csak  elvonni  az  osztráktól,  de  még  Olasz- 
ország erejéhez  hozzá  is  adni,  olyan  dolog,  a  mi  harmincz 
milliónyi  különbséget  teszen  a  kilátások  számlájában  s  a  vég- 
leges győzelem  elemeiben. 

Én  Önnek  szavaiból  s  tetteiből  azon  meggyőződést 
merítettem,  hogy  Ön  az  én  hazám  függetlenségét  az  olasz 
kérdés  megoldására  mindig  nélkülözhetlen  kelléknek  tekin- 
tette :  kiindulási  pontnak  véve  fel  tehát  a  két  nemzet  érdek- 
közösségét, engedje  elmondanom,  hogy  miként  fogom  fel  a 
helyzetet. 

Yelenczének  fel  kell  szabadittatnia"  s  az  egységes  ós 
független  Olaszországhoz  kell  csatoltatnia.  Ez  kérdésen  kivül 
van.  A  háború  az  osztrák  ellen  tehát  meglesz.  De  minő  lesz 
az  a  háború  ?   Ön  oly  dolgokat  vitt  véghez,  miszerint  Önnek 

kétségtelenül  joga  van  hinni,  hogy  Olaszország  elég  magának 
s  azért  nem  is  helyezek  súlyt  a  közel  múltnak  tanúságára, 
mely  szemben  a  százados  aspirácziók  sikertelenségével,  soka- 
kat ellenkező  nézetre  vezetett.  Olaszország  elég  magának 
arra,  hogy  Velenczét  felszabaditsa.  Ám  legyen  ugy.  Hanem 
kérdem :  elég-e  ez  ?  biztositva  lesz-e  Olaszország  jövője,  ha 
csak  arra  szoritkoznak,  hogy  az  osztrákokat  kiűzzék  Velen- 
czéből  a  nélkül,  hogy  Austria  hatalma  megtöretnék  ?  Ember- 
nek nem  adatott  a  jövő  véletlenségeit  előre  látni,  de  ha  a 
tényekre  alapitott  okoskodásnak  értéke  van:  állítani  lehet, 
hogy  ha  Önök  ennyivel  beérik,  csak  fegyverszünet  lesz  Olasz- 
országban, tartós  béke  nem. 

Austria  ürügyeket  fog  keresni,  coalitiókat  fog  létre- 
hozni, módoTíat  fog  találni  s  fel  fogja  használni  az  esélyek 
kedvezéseit,  hogy  visszaszerezze,  a  mit  elvesztett. 

Meg  kell  őt  tömi  egyszer-mindenkorra. 

Megtömi  pedig  csak  Magyarországban  lehet,  mert  ott 
van  hatalmának  tengelye. 

Tehát  ha  háború  lesz,  azt  egyidejűleg  két  oldalról  kell 
megindítani  :  támadás  Olaszországban ,  támadás  Magyar- 
országon. 

Támadást  mondok  s  nem  diversiót. 

Ön  sokkal  nemesebben  érez  s  nézetei  hazája  érdeke  felől 
sokkal  tágabb  látkörüek,  semhogy  nekem  igazat  ne  adna, 
midőn  azt  mondom ,  miként  azt  nem  akarhatják ,  hogy 
Magyarország  magát  megölje  csak  azért,  hogy  diversióul 
szolgáljon.  Aztán  még  ha  megtenné  is,  az  Olaszországnak 
maradandóan  javára  nem  szolgálhatna,  ellenkezőleg  Austria 
azon  oldalról  minden  félelem,  alul  felmentve,  sokkal  retten- 
tőbb ellenség  volna  Olaszországnak,  mint  előbb  volt. 

Tehát  háború  az  osztráknak  két  oldalról,  nagy  háború 
s  nem  apró-cseprő  lázongások  (émeutes),  nem  diversiók. 

Jól  fogtam-e  fel  Ön  gondolatát  ? 

Ha  igen,  ugy  csak  egyrészt  Austria,  másrészt  Magyar- 
ország állását  kell  tekintet  alá  vennem,  miszerint  véleményem 
a  helyzet  követelményei  felől  indokolva  legyen. 

En  nem  hiszem,  hogy  ha  kitör  a  háború,  az  Olaszország 
ellen  magában  Olaszországban  külavatkozást  fog  maga  után 
vonni,  feltéve,  hogy  óvakodni  fognak  az  olaszok  összeütkö- 

zést  provokálni  Francziaországgal ,  legalább  addig,  mig 
Austriával  végeztek.  E  tartózkodás  feltétlen  szüksége 
szembeszökő  dolog.  Ha  akadnának,  a  kik  nem  gondolva 
elragadtatásuk  következéseivel,  elég  óvatlanok  volnának 
Olaszország  ellenségeinek  számát  növelni,  On  a  maga  tekin- 
télyével mindig  meg  fogja  tudni  menteni  e  szerencsétlenség- 
től az  újjászülető  Olaszországot. 

Bizonyos  ténynek  is  mondhatom,  hogy  Bécsben,  Berlin- 
ben, Szent-Pétervárott,  Londonban  (a  külügyi  Hvatalban), 
egy  szóval  mindenütt,  a  liol  Austria  fenntartását  obajtják, 
semmit  sem  kivannak  jobban,  mint  azt,  hogy  Ont  a  fran- 
cziákkal  birokra  kerültnek  lássák  Eómában,  mert  akkor 
Ausztria  meg  volna  mentve.  Nekem  még  azt  is 
Írják  Bécsből,  hogy  titkos  ügynökök  vannak  munkában,  Ont 
belenógatni,  hogy  vagy  a  francziákat,  vagy  azt,  a  mi  a  »német 
szövetség  területének*  neveztetik,  megtámadja.  E  fondorko- 
dások sikere  úgyszólván  az  egyedüli  remény,  mely  Austriá- 
nak  még  fennmaradt.  Én  Istenem!  mennyire  nem  ismerik 
Ont !  mennyire  nem  tudják,  hogy  On  soha  senki  által  a  vilá- 
gon nem  fogja  magát  sem  előre  löketni,  sem  hátra  tartatni ! 
mennyire  nem  tudják,  miként  senki  jobban  nem  méltatja, 
mint  Ön,  azt  az  életszabályt,  hogy  »minden  napnak  elég 
a  maga  feladata. «  Én  ismerem  Önt,  én  emlékezem  önmeg- 
tagadásának  magasztos  nyilatkozványaira ,  tehát  nyugodt 
vagyok.  Az  idő  el  fog  jönni,  midőn  a  francziák  vagy  elhagy- 
ják Rómát  vagy  onnan  kiűzetnek,  s  ha  Ön  ugy  hiszi,  hogy 
egyéb  leszámolni  valója  is  van  a  franczia  kormánynyal,  — 
majd  ennek  is  eljő  az  ideje.  Előbb  azonban  Austriával  kell 
végezni.  Ne  szaporítsuk  ellenségeinket.  Nemde  Ön  is  ekként 
gondolkozik  ? 

Mondtam,  hogy  nem  lesz  közvetlen  avatkozás  Olasz- 
országban; igen,  de  alkalmasint  lesz  közvetett  avatkozás: 
megszállatják  Tirolt  60.000  bajor  által,  Sziléziát  s  tán  Cseh- 
országot is  a  porosz  által,  miszerint  Austria  minden  erejével 
szabadon  rendelkezhessék.  E  szerint  Austriának  módjában 
lesz  hat  hadtestet  alkalmazni  Olaszországban  s  még  kettőt 
tartalékul  felállítani.  Ez  320.000  embert  teszen  papiroson, 
a  miből  240.000  viaskodó  kerülhet  ki,  a  legnagyobb  szánl 
tehát,  melyet  akármely  csatatéren  egyesíthet,  mintegy  150.000 

emberre  megyén,  mely  erö  tudvalevőleg  igen  erős  stratégiai 
tárnokkal  bir. 

Austria  hadseregének  anyaga,  zagyva  különnemüsegó- 
nél  fogva,  oly  természetű,  hogy  bajosan  lehet  rokonszenvére, 
tehát  felbomlására  biztos  mértékkel  számítani.  Csak  két 
dolog  van,  a  mi  ezt  reméltetheti :  1.  a  magyar  ezredekre  nézve 
egy  komoly  általános  figlkelés  Magyarországon ;  2.  az  egész 
hadseregre  nézve,  ha  Olaszország  az  első  két  nagy  ütközet- 
ben győz.   Minden  az  első  sikertől  függ. 

Ezekből  az  következik,  hogy  Olaszországnak  e  háború 
végett  nagyon  tekintélyes  erőre  van  szüksége.  Én  200.000 
főnyi  valóságos  hadsereget  50.000  főnyi  tartalékkal  nélkülöz- 
hetlennek  tartok.  Ez  nem  járhat  nehézséggel,  miután,  hála 
az  ön  dicsőséges  sikereinek,  immár  21  millió  olasz  van  a 
galantuomo  király  zászlója  körül  tömörítve,  melyet  On 
oly  bölcs  előrelátással  az  olasz  egység  jelvévé  választott  s 
szintannyi  loyalitással,  mint  hősiességgel  támogat.  Hanem 
végre  is  a  hadsereg  azon  számához,  melyre  Önöknek  szüksé- 
gük leszen,  a  tíz  millió  nép  lakta  délnek  kellő  arányban  hozzá 
kellend  járulni  s  azért  nekem  az  Ön  által  felszabadított  szép 
föld  szervezése  igen  sürgető  szükségnek  látszik. 

A  mi  már  Magyarország  különleges  helyzetét  illeti: 
ámbár  mi  1848— 49-ben  legyőztük  Austriát,  legyőztük  azon 
pontig,  hogy  kényszerültnek  érezte  magát  segítséget  koldulni 
az  orosz  czártól  s  ez  által  bevallani  a  világ  előtt,  hogy  saját 
emberségéből  a  harczot  ellenünk  tovább  folytatni  képtelen ; 
ámbár  jelenben  a  közszellem  Magyarországon  sokkal  hala- 
dottabb, mint  akkoron  volt  s  ámbár  most  egyetértés  van  a 
különböző  fajok  között,  mig  akkor  ellenünkben  gyűlölet, 
visszavonás,  ellenségeskedés  volt :  mindazonáltal  nem  csele- 
kednénk okosan ,  ha  helyzetünk  nehézségeit  palástolgatnék. 
Az  ország  erőforrásai,  a  várak,  az  arsenálok  nincsenek 
kezeinkben ;  a  nemzet  egészen  le  van  fegyverezve,  Austria 
nem  állitandja  csatára  ellenünk  a  magyarországi  ezredeket, 
melyekre  mindjárt  kezdet  óta  hatnunk  lehetne :  nekünk  más- 
országi ezredekkel  kellend  harczolnunk  s  ezeket  nagy  sor- 
ütközetekben (batailles  rangées)  kellend  megvernünk,  mielőtt 
őket  megingathatnék  a  fegyelemben,  mely  az  osztrák  had- 
seregnél  nagy  erővel  bir ;    aztán  Austriának  stratégiai  elő- 

készületeméi  nagy  előnyei  vannak,  mig  a  mi  földrajzi  hely- 
zetünk nagyon  hátrányos ;  s  végre  Austria  szövetségekre 
számithat,  mig  minket  orosz,  porosz,  hajor  avatkozás  lehet- 
sége  is  fenyeget.  Ha  egyszer  nemzetünk  hadi  rendbe  sora- 
kozott, ez  a  kilátás  nem  fogja  megrettentem,  de  miként  jus- 
son oda,  hogy  hadi  rendbe  sorakozzék  ?  —  ez  a  bökkenő. 

Mi  nem  vagyunk  azon  helyzeljpen,  miszerint  remélhet- 
nők,  hogy  ha  néhány  részintes  felkelést  szerveznénk,  a  moz- 
galom növekednék,  mint  a  hócsuszamlat.  Nem  hagynának 
időt  reá.  Austria  vagy  összezúzná  e  részintes  felkelést,  Vagy 
nyakunkra  hozná  az  oroszt,  poroszt,  vagy  bajort,  mielőtt  a 
nemzet  erejét  kifejthetnők.  Nálunk  mulhatlanul  szükséges, 
hogy  a  harczot  egy  nagy  csapással  kezdjük,  mely  az  egész 
nemzetet  talpra  állitja,  mint  egy  férfiút. 

Én  ismerem  hazámat.  Semmi  sem  biztosithatná  jobban 
e  czélt,  mint  az,  ha  egy  olasz  segédsereg  jelennék  meg 
magyar  földön ;  ez  kézzelfoghatólag  bebizonyítván  az  olasz 
kormány  szövetségét,  kiszámithatlan  eredményt  vonna  maga 
után.  Ily  czélból  30 — 40.000  embernek  kiszállása  valahol  a 
dalmát  partokon,  egyidejűleg  a  hadmüködések  megkezdésé- 
vel Olaszországban,  nem  csak  nem  csökkentené  Olaszország 
erejét,  hanem  azt,  keveset  mondva,  megkétszerezné.  Mert  az 
a  30 — 40.000  ember,  Olaszországban  használva,  épen  csak 
30 — 40.000  embert  ér,  de  Magyarországra  küldve,  értéke  egy 
tizenöt  milliónyi  nemzet  s  egy  200.000  főnyi  hadsereg,  melyet 
ily  körülmények  között  néhány  hét  alatt  csatarendbe  állítani 
épen  nem  volna  nehéz. 

Ezen  kivül  még  arról  is  szükség  gondoskodnunk,  hogy 
fegyvert  és  lövöszert  nemzetünk  az  adott  perczben  keze  érel- 
mében találjon. 

Mi  e  két  alapon  egy  oly  egybevágó  működési  tervet  álla- 
pítottunk meg,  mely  tizenegy  esély  közül  tizet  javunkra  igér. 

Én,  gróf  Teleki  László  és  Klapka  tábornok  mint  szer- 
vezett bizottság  folytatjuk  a  működést,  egyetértésben  azok- 
kal, kik  a  mozgalmat  a  hazában  vezetik. 

Viszonyba  léptünk  a  királyi  kormánynyal.  Mi  őket  hatá- 
rozottaknak, eltökélteknek  találtuk ;  meggyőzödtünk,  hogy  a 
legjobb  indulattal  vannak  s  a  helyzetet  tökéletesen  felfog- 
ják: tehát  okunk  van  magunkat  biztosaknak  hinni,  hogy  ha 

On  befolyását  s  támogatását  tőlünk  meg  nem  tagadja,  minden 
a  szerint  fog  foganatosittatni,  miszerint  közös  ügyünk  dia- 
dala biztosnak  tekintethessék. 

Klapka  tábornok  Nápolyba  menend,  a  végett,  bogy 
a  Magyar  Nemzeti  Igazgatóság  nevében  ugy  előkészüle- 
teink s  viszonyaink,  mint  munkálati  tervünk  részleteit  Önnel 
közölje. 

Ön  nem  fogja  tőlünk  lángelméjének,  tapintatának  s 
tapasztalatainak  világát  megvonni,  de  engedje  a  közös  czél 
érdekében  remélenem,  bogy  támogatását,  segítségét  sem  fogja 
megtagadni. 

Én  szeretetteljesen  nyújtom  Önnek  kezemet  bős  nemze- 
tem nevében,  raely  Ön  barátságáía  annyira  érdemes.  Adja 
meg  Ön  nekem  a  jogot,  nemzetemet  azon  birrel  megvigasz- 
talni, bogy  Ön  testvérileg  fogadta  a  kezet,  melyet  nemzetem 
nevében  Ön  felé  nyujték.  Értsük  meg  egymást  a  belyzet 
követelményeinek  felfogása  körül ;  egyesüljünk  a  nehézségek 
elhárítására ;  vigyázzon  On  azokra,  kik  inkább  pártosok  mint 
hazafiak,  nem  gondolnak  vele,  hogy  compromittálhatják  annak 
szerencsés  bevégzését,  a  mit  Ön  oly  dicsőségesen  előre  vitt, 
nemcsak  hős  karja,  hanem  polgári  erényei  s  fenséges  önmeg- 
tagadása  által  is. 

Ah,  mennyire  szentnek  kell  Önnél  lenni  e  szónak: 
»haza.«  Előttem  is  szent,  előttem  is  drágább,  mint  minden 
a  világon.  Minden  másban  törpe  Önhöz  képest,  ezen  egyben 
magamat  Önnel  egyenlőnek  tartom  s  ha  népem  bizalma  s 
tántorithatlan  hűségem  képessé  tehet  valami  csekély  súlyt 
dobni  az  események  mérlegébe :  engedje  Ön  a  parányit,  a  mit 
én  tehetek,  hozzáadnom  a  sokhoz,  a  mit  Ön  tehet ;  s  fűzze  Ön 
az  a  feletti  elégedés  bogiárát,  hogy  hazám  felszabadításához 
hozzájárult,  azon  dicsőség  koszorújához,  hogy  Olaszország 
egységét  megalapitá ! 

Sziwel-lélekkel  Öné 

Kossuth. 
(Francziából  fordítva.) 

Kossutli  —  Türr  tábornoknak. 

Turin,  szept.  15.  1860. 

Örömmel  mondhatom,  liogy  itt  rendben  vagyunk 
nemcsak  tervben,  hanem  a  kivitel  iránti  lépésekre  nézve  is, 
—  s  ha  valamely  véletlen  vagy  vigyázatlanság  a  dolgot  el 
nem  rontja,  még  a  tavalyinál  is  nagyobb  s  minden  esetre  biz- 
tosabb kilátásaink  vannak  hazánkat  megszabaditani. 

Nem  kell  mondanom,  hogy  az  osztrákkal  való  harcz 
igen  komoly  természetű  mind  saját  erejénél  s  hadászati  elő- 
nyeinél fogva,  mind  külső  szövetségeinél  fogva  is.  Ez  utób- 
biakból a  baj  különösen  mi  reánk  hárul,  mert  minket  kül- 
avatkozás  fenyeget.  Azért  nekünk  nem  szabad  csekély 
merényletekre  bizakodnunk,  mert  mielőtt  azok,  mint  a  gör- 
getegek, megnőhetnének,  —  nyakunkon  volna  orosz  vagy 
porosz.  Nekünk  ugy  kell  fellépnünk,  hogy  nemzetünk  egész 
erejének  a  legrövidebb  idő  alatt,  (mielőtt  az  osztrák  idegen 
erőt  vethetne  ránk) ,  csatarendbe  állítása  első  fellépésünk 
által  biztosítva  legyen. 

Ez  hármat  kivan :  1.  az  olasz  kormánynak  tekintélyes 
erővel  (legalább  200.000  aktiv  s  50.000  tartalék,  mert  az 
osztrák  itt  nyolcz  hadtestet  egyesit)  kell  itt  a  harczot  meg- 
kezdeni ;  2.  nekünk  több  oldalról  (egy  helyütt  olasz  segéd- 
sereggel) egyidejűleg  kezdeni  a  támadást ;  3.  otthon  az  álta- 
lános felkelést  szervezésbe  tenni. 

Önnek  a  combinált  hadmüködésnél  a  Szerbiából  való 
seregvezetést  szántuk.  Fogadja  bizalmunk  tanúságának.  — 
Kellő  időben  majd  a  részletek  iránt  értekezendünk. 

Az  itteni  kormánynál  a  lehető  legjobb  akaratot  tapasz- 
taltuk s  teljes  készséget  ez  akaratnak  erélyesen  sikert  adni 
A  helyzetet  tökéletesen  felfogja ;  nemzetünk  szövetséges  kéz- 
fogásának becsét,  nélkülözhetlenségét  tökéletesen  érti.  Tudja 
hogy  ha  a  mellett,  hogy  itt  erős  hadirendben  áll,  nálunk  hasz- 
nál erőt  s  hadkészületet :  az  ugy  erőszaporitás  mint  a  győze- 
lem chanceainak  óriási  mérvben  növelése  tekintetében  a  lehető 
legjobb  számítás. 

Tehát  az  e  meggyőződésből  eredő  készségek  alapján 
tétetnek  az  előkészületek,  intézkedések. 

De  van,  a  mi  mindent  elronthat :  az,  ha  Garibaldi  Rómát 
s  mert  Rómát,  tehát  a  francziákat  megtámadná,  mielőtt  az 
osztrákkal  végeznénk.  Akkor  az  osztrák  meg  van  mentve, 
akkor  mindennek  vége.  Mindennek!  Az  osztrák  ebbe  veti 
utolsó  reményét  s  positive  tudom,  hogy  a  hös  Garibaldinak 
Nizza  miatti  jogos  felháborodására  spekulálva,  mindenféle 
agent  provocateur-i  eszközöket  használ  a  tüzet  szitogatni. 
Én,  ki  Garibaldit  kimondhatlanul  tisztelem,  irok  neki.  Ön, 
kedves  tábornok  ur,  kérem,  ne  látszassék  tudni,  hogy  én 
Írtam  neki,  mert  meglehet,  attól  függend  levelem  hatása,  hogy 
a  hös  azt  egészen  köztünk  maradottnak  tartsa.  Hanem  Önnel 
azért  tudatom,  hogy  hazánk  szent  nevében  kérjem :  fontolja 
meg  az  irtózatos,  a  bizonyos  veszélyt,  mely  Olaszország 
mostani  helyzetében  a  francziákkal  való  harcz  előidézéséből 
eredne.  Mindennek  vége  lenne!  Az  Istenért  tehát : 
vigyázzanak,  vigyázzanak ! ! 

A  dolgok  annyira  értek,  hogy  most  már  egyrészt  com- 
binált  egységnek  kell  lenni  terveinkben  s  minden  lépésnek 
összhangzásban,  —  másrészt  tudnunk  kell :  kire  számithatunk 
az  emigráczióból  ? 

Azért  szükségesnek  tartók  az  idezárt  értesítést  és  fel- 
szólítást. Nem  kell  mondanom,  hogy  tábornok  ur  közremun- 
kálására  nagy  súlyt  helyezünk.  Kérjük  becses  nyilatkozatát, 
mint  szintén  az  ottlevő  honfitársaink  nyilatkozatának  beszer- 
zését. 

Nagyon  számitánk  arra,  hogy  a  gazdagon  ellátottnak 
vélt  nápolyi  hadszer-tárakból  Garibaldi  nekünk  juttat  vagy 
25.000  fegyvert.  Klapka  tábornok  oda  vala  menendő  ezt  s 
egyebeket  is,  mik  igen  fontosak,  értekezés  utján  elintézni  s 
ime  Trecchi  jő,  jelenti,  hogy  semmi  fegyver  nincs,  —  sőt 
innen  kér!  Ez  Gaeta  bevételével  változhatik.  A  kormány 
nekünk  ad  innen,  a  mennyit  csak  lehet,  de  ha  mindenét  ide- 
adja is,  nem  lesz  elég  arra,  a  mennyi  fegyverfogható  kezet 
állithatandunk  ki  az  országban.  Számítunk  reá,  hogy  On 
mindent  elkövetend,  miszerint  onnan  kaphassunk  fegyver- 
zetet, a  mennyit  csak  lehet.  Legyen  szives  ez  iránt  Pulszky- 
nak  Írni,  ki  távollétünkben  ott  képviselőnk.  Ha  kaphatnánk 
ott  valami  fegyverzetet,  annak  a  keleti  határra  való  elszállí- 
tásáról innen  azonnal  gondoskodva  leend. 

Nem  zárhatom  levelemet  a  nélkül,  liogy  arra  a  szeren- 
csétlen Róma-megtámadási  eszmére  vissza  ne  térjek.  Ha  valaki 
azt  gondolja,  hogy  a  franczia  sereg  nem  fog  verekedni  Gari- 
baldi ellen,  vagy  hogy  a  franczia  majd  fellázad  erre  a  hirre 
Parisban :  az  borzasztóan  téved.  Nem  az  lesz  belőle,  hanem 
lesz  Nápolyban,  Toscanában,  Modenában,  Parmában  restau- 
ráczió,  az  osztrák  meg  lesz  mentve,  Magyarország  reményei- 
nek s  határozottságának  halálos  csapás  adatik  s  Olaszország 
egysége,  függetlensége  visszaesik  oda,  a  hol  tiz  év  előtt  volt. 
Ha  igazak  a  hirek,  miket  itt  hallok,  ugy  félnem  kell,  hogy 
alig  lehetend  a  veszélyt  többé  megelőzni,  mert  ugy  látszik, 
Garibaldi  el  van  tökélve  Rómába  menni.  —  Istenem!  hisz 
eljön  az  idő,  mikor  a  francziák  vagy  elhagyják  Rómát,  vagy 
ki  kell  onnan  kergettetniök,  de  először  egyetértve  a  magyar- 
ral, szét  kell  törni  az  osztrákot.  Ez  oly  világos,  mint  az,  hogy 
kétszer  kettő  négy.  —  Nagy  diskrécziót  kivan  a  fenyegető 
veszély  elhárítása. 

Még  egyet  egész  bizalommal.  Proklamácziók  köröztet- 
nek (mint  Gonzágából  irják)  az  én  nevemmel  a  magyar  ezre- 
deknél. Még  nem  érkezett  el  ideje  az  átjövetelt  sürgetni, 
mert  a  következés  az  lesz,  hogy  egyik  magyar  ezredet  a  másik 
után  küldik  el  Olaszföldről  olyan  helyre,  hol  majd  nem  férünk 
hozzájuk.  —  így  szintén  hibának  tartom,  hogy  otthon,  nem 
tudom  miként,  azon  hir  terjedt  el,  hogy  jó  lesz,  ha  az  embe- 
rek ide  kiszivárognak  hazulról.  Holott  minden  jó  erőre 
részint  otthon  lesz  szükség,  részint  ott  a  határon  kelet  felől, 
hol  egyfelől  Klapka  tábornok,  másfelől  Ön,  fogják  megtenni 
az  initiativát.  Nem  tudom,  mi  kútfőkből  erednek  ezen  izgal- 
mak. Meglehet,  a  legjobb  szándékból,  ámbár  nevemet  akkor 
sem  kellett  volna  használni.  Azonban  a  multat  múltnak 
hagyva,  most  már  kimondhatlanul  szükséges,  hogy  terveink, 
combinátióink  ne  zavartassanak.  Kérem  tehát,  kedves  bará- 
tom, kösse  lelkükre  hazánkfiainak  általában,  hogy  levelezé- 
seikben, közlekedéseikben  óvatosak  legyenek ;  ne  tervezges- 
senek maguk  kezükre  és  ne  hozzák  tévedésbe  az  elméket  ott- 
hon és  a  hadseregben. 

Fogadja  stb. 

Kossuth. 

E  két  levelet  Kupa  ezredes  által  küldtük  el  azon- 
nal Nápolyba  s  egyúttal  Dunyov  ezredest  is  értesítettük 
megbízatásának  mind  természete,  mind  sürgős  volta  felől. 

A  mi  az  emigráczióhoz  intézett  körlevélnek  Türr 
tábornokhoz  küldött  első  példányát  illeti,  azt  a  tábor- 
nok, saját  hozzájárulását  aláírásával  kijelentve,  sietett 
a  közelében  levő  magyarokkal  közölni  s  Kupa  ezredes 
Nápolyból  visszatérve,  az  itt  következő  aláírásokkal 
ellátva  hozta  vissza : 

A  Magyar  Nemzeti  Igazgatóság  rendelkezésére  készek- 
nek nyilatkoztatják  magukat: 

Türr  István,  tábornok ;  Eher  Nándor,  dandárparancsnok ; 
Teleki  Sándor,  ezredes ;  Kiss  József,  alezredes ;  Váry  István,  szá- 
zados ;  Valentiny  István,  százados ;  Molnár  József,  százados ; 
Kovács  Leo,  kapitány ;  Radnich  János,  százados ;  Sokolics  Károly, 
hadnagy ;  Hetényi  István,  hadnagy ;  Ováry  Lipót,  főhadnagy ; 
Nyáry  Albert,  százados ;  Kápolnai  Pauer  István,  főhadnagy ; 
VrancsevicSy  főhadnagy ;  Mihalovics,  főhadnagy ;  Némethy,  főhad- 
nagy ;  Itényi,  százados ;  Koelhl  Károly,  őrnagy ;  Frigyesy  Gusz- 
táv ;  Cziriék  százados. 

Az  Olaszhonban  csatázó  magyar  légió  nevében,  mely 
szűnni  nem  akaró  éljenzéssel  fogadta  és  saját  nevében : 

Mogyoródy,  alezredes,  a  magyar  légió  parancsnoka  ;  Reinfeld^ 
őrnagy;  Kelhr  Lőrincz,  kapitány ;  Adams  Adolf,  kapitány;  Somlyay 
János,  főhadnagy ;  Kanyuk  János,  főhadnagy ;  Flügel  Henry,  had- 
nagy; Szabó  Bulcsú. 

Az  Olaszhonban  csatázó  huszárok  nevében,  kik  szűnni 
nem  akaró  éljenzéssel  fogadták  és  saját  nevükben : 

Figyelmesy,  alezredes  ;  Scheiter  György,  századparancsnok  ; 
Kun  Béla,  százados  ;  Dunka,  főhadnagy,  segédtiszt ;  Tólnay,  had- 
nagy ;  Paget,  hadnagy ;  Szilassy  László,  hadnagy ;  Viberák  Antal, 
hadnagy ;    Várady  Ádám,  őrnagy. 

Az  egész  svájczi  vadász-század  nevében : 

Halasy  Ignácz,  főhadnagy. 

Ezeken  kivül  még  aláírták : 

Winkler  Lajos,  alezredes ;  Gyra  Ferencz,  százados,  tábor- 
noki segédtiszt; /S'íeiWZFerencz,  kapitány;  ^r7io?cZ  Gusztáv ;  Hagen 
Ignácz ;  Illés  Mihály  és  Lukács  Péter  és  saját  nevében ;  Horváth 
Pál  hadnagy ;  Csernátony  Lajos  hadbiró ;  Wavrek  János,  mérnök- 
százados ;  Dunyov  István,  ezredes. 


A  Garibaldi  többi  hadosztályainál  alkalmazott 
magyar  tisztek,  mint  Eherhardt  (később  olasz  tábornok) 
és  Csudafy  (akkor  százados,  most  tábornok  az  olasz 
hadseregben  s  parancsnok  Kómában)  külön  levelek 
által  jelentették  ki  hozzájárulásukat. 

E  közegyetértésre  mutató  nyilatkozatok  örvende- 
tes tudomásunkra  szolgáltak.  Hanem  fajunk  ősi  hibája: 
a  csacskaság,  ezúttal  sem  maradhatott  el.  Kevés  nap 
múlva  a  bécsi    »Wanderer«  2.^j   nápolyi    levélben 
már  azt  kürtölte,  hogy  ott  aláirás  végett  egy  okmány 
köröztetik  a  magyarok  között,  melyben  arra  szóllittat- 
nak  fel,  hogy  a   »Kossuth-Klapka-Pulszky-féle  provi- 
sorius  kormányhoz  csatlakozzanak. «  Pulszky  a  >Wan- 
derer «  nápolyi  hirének  közlését  e  felkiáltással  kisérte : 
»Uram  Istenem,  csak  ne  volnának  a  mi  hazánkfiai  oly 
rémületesen    fecsegők. «    Klapka  pedig   azon  panaszra 
fakadt,    hogy    » kémek    s    árulók    hálójával    vagyunk 
körülkerítve  s  még  saját  hazánkfiai  közt  is  akadnak 
árulók. «  Hihető,  hogy  csak  csacskaság  volt   a  hirlapi 
levelezők  e  professionalis  bűne,  mely  a  nagy  verseny- 
zés folytán  már  nem  igen  ismeri  e  szót:  discretio.  De 
ha  csak  csacskaság  volt  is :  vannak  esetek,  midőn  az, 
még  ha  nem    rossz    szándokból    ered  is,    az  árulással 
határos.  A  mi  esetünk  ilyen  volt. 

Dúnyov  ezredes  maddaloni-i  hadállásából  szeptem- 
ber 28-án  Írott  válaszában  köszönetét  fejezte  ki  a 
bizalomért,  melylyel  őt  a  M.  N.  Igazgatóság  megtisz- 
telte s  melyet  ő  élte  legbecsesebb  kitüntetésének  tekint. 
A  neki  szánt  kiküldetést  a  legnagyobb  készséggel  elfo- 
gadta, csupán  minthogy  a  Volturnonál  minden  perczben 
elhatározó  ütközet  várható,  katonai  becsülete  érdekében 
kért,  ne  kivánjuk,  hogy  a  csatatérnek  az  ütközet  előtt 

elhagyásával  hamis  állásba  kerüljön.  Szavát  adta,  hogy 
mihelyt  a  küszöbön  álló  csata  víva  lesz,  melyben  ezre- 
dének élén  részt  venni  becsülete  kivánja,  azonnal 
demissióját  veendi,  magát  a  M.  N.  Igazgatóság  rendel- 
kezésére bocsátandja  s  mindent  elkövetend,  hogy  a 
benne  helyezett  bizalomnak  megfeleljen. 

Ámbár  a  turini  kormány  által  a  keletre  szánt 
fegyverzet  útnak  indítása  körül  kitüntetett  erélyes  buz- 
galom Dunyov  ezredesnek  rendeltetése  helyére  sietését 
annyira  sürgős  szükséggé  tette,  hogy  Pulszkynak  egyik 
levelemben  ezeket  irtam:  :^3Iondhatlanul  fontos,  hogy 
Dunyov  ne  késsék  egy  órát  sem ;  telegrafálj  neki,  hogy 
tüstént  jöjjön;  hanem  telegrafálhatsz,  küld  el  Tanárkyt 
érte:  de  teremtsd  elő  minden  áron,«  —  mindazáltal  a 
mint  Dunyov  válasza  kezünkhöz  jutott,  lehetetlen  volt 
a  néhány  napi  halasztásra  felhozott  indokait  nem  tisz- 
telnünk s  nem  méltánylanunk.  Feszült  érdekkel  néz- 
tünk a  kilátásba  helyezett  döntő  csata  kimenetelének 
elébe ;  de  a  sors  nem  volt  Dunyov  nemes  érzelmei  iránt 
igazságos.  A  volturnoi  csatában  életveszélyesen  meg- 
sebesült. E  szerencsétlenségről,  mely  ügyünkre  nagy 
horderejű  csapássá  vált,  Klapka  tábornokhoz  október 
9-ről  Írott  levelemben  a  következőket  találom : 

» Szegény  Dunyovnak  lábát  érte  a  golyó.  Sebe  nagyon 
veszélyes.  Még  ha  életben  marad  is,  lábát  alkalmasint  térden 
felül  le  kellend  vágni.  Eberhard  dandára  (ebben  Dunyov 
ezrede),  mely  a  Bixio  hadosztályához  tartozik,  a  hegynyilást 
képező  két  hegy  egyikének  oldalán  a  vizvezetö  híd  ivei  alatt 
volt  felállítva,  arra  számítva,  hogy  a  támadás  a  töltésről  fog 
jönni,  mely  esetben  az  állás  bevehetetlen  volt  volna.  A  királyi 
csapatok  azonban  megkerülték  a  szorost  és  a  fölöttébb  kiter- 
jeszkedett két  szárnyra  vetették  magukat  egyszerre,  kettős 
csellel  élve ;  ez  rájuk  nézve  igen  veszélyessé  válhatott  volna, 
ha  nem  hiányzik  vala  egy  jól  felállított  tartalék,  így  azonban 
csaknem  meglepöleg  jött  a  két  oldalról  körülszámyaló  tárna- 

dás.  (Elfelejtették,  vagy  a  harczvonal  nagy  hosszúsága  miatt 
nem  állott  rendelkezésre  elég  erö,  a  szárnyakat  legalább  előre- 
tolt őrjáratok  vagy  tirailleurök  által  fedni).  Háromszor  indult 
rohamra  Dunyov,  ezrede  élén,  de  mikor  ö  elesett :  emberei 
széthullottak  s  őt  ott  hagyták  vérében  fetrengeni;  kicsibe 
múlt,  hogy  az  ellenség  kezébe  nem  került;  végre  Ováry 
főhadnagy  könyörült  meg  rajta  s  kivitte  a  zúzott  lábbal  föl- 
dön fetrengő  bajnokot  a  csatatérről.  —  Magyarjaink  ugy  a 
gyalogosok  (Mogyoródy)  mint  a  huszárok  (Scheiter  vezetése 
alatt)  gyöngyül  viselték  magukat.  A  bizottmány  nevében 
köszönetemet  s  elismerésemet  küldöm  nekik.  —  Ha  a  nápolyiak 
egy  héttel  előbb  intézik  a  támadást,  a  Bourbon  ismét  Nápoly- 
ban volna.  —  Szerencsére  későn  történt,  ép  ugy  mint  (remél- 
jük) a  jövendő  osztrák  concessiók.« 

A  derék  Dvmyov  ezredest  ért  szerencsétlenség 
balkövetkezményeiről  alább  leszen  szó. 

Teleki  László  Garibaldi  hallgatását  jó  jelnek 
tekintette;  én  távolról  sem  hizelgek  magamnak  azon 
képzelgéssel,  mintha  levelem  Garibaldi  elhatározására 
legkisebb  befolyással  is  volt  volna,  hanem  ténynek  tény, 
hogy  ámbár  Róma  megtámadásának  szándoka  annyira 
gyökeret  vert  szivében,  miszerint  később,  midőn  csak 
nevének  büverejére  támaszkodhatott,  de  magasztos 
önmegtagadása  folytán  már  sem  erő,  sem  hata- 
lom nem  volt  kezében,  azt  két  izben  is,  s  első 
Ízben  polgárháború  koczkáztatásával  is  megkisérlette 
(Aspromontenál  olasz  golyó  által  megsebesítve  foglyul 
esett,  Mentanánál  pedig  a  francziák  által  megveretett), 
de  azon  időben, melyről  szólok,  bár  erő  és  hatalom 
volt  kezében,  lemondott  Róma  megtámadásának 
szándokáról,  ámbár  csak  két  nappal  levelem  vétele 
előtt  szeptember  19-kén  Nápolyból  közrebocsátott  kiált- 
ványát e  szavakkal  végezte  : 

» testvéreink  már  verik  az  idegeneket  Olaszország 
szivében;  induljunk  Rómába!  hogy  onnét  egye- 

sültten  Yelencze  ellen  mehessünk.  —  —  Fel  hát 
fegyverre. « 

Még  ha  ugy  volna  is,  hogy  levelem  is  adhatott 
egy  kis  ösztönt  a  hős  dictatornak  fontolóra  venni,  váj- 
jon igaz-e  hogy  az  ut  Velenczébe  Rómán  át  vezet  s 
nem  inkább  akkint  áll-e  a  dolog,  hogy  Yelenczén 
át  Rómába  vezet  ?  mindazáltal  bizonyos,  hogy  Garibaldi 
szándokának  megváltoztatását  nem  az  én  értéktelen 
iratom  idézte-  elő,  hanem  előidézte  azon  meggyőződés, 
miként  a  » testvéreké  (Victor  Emánuel  seregei)  nem 
a  végett  » verik  az  idegent  Olaszország  szivében, «  hogy 
Rómába  menjenek,  hanem  a  végett,  hogy  Garibaldi 
ne  menjen  oda. 

Különben  levelemnek  Garibaldihoz  más  tárgya  is 
volt:  a  támogatás,  melyet  hazánk  felszabaditásában 
tőle  reméltünk.  Sokkal  inkább  ismertük  gondolkozása 
módját  s  érzelmeit,  mintsem  hogy  hallgatása  daczára 
csak  eszünkbe  is  jutott  volna  a  felől  kételkedni,  hogy 
amint  erre  alkalom  nyilik,  a  hős  hatalmas  közreműkö- 
désére mindig  biztosan  számithatunk.  Kérdés  csakis  a 
közreműködés  módjára  nézve  foroghatott  fenn.  E  rész- 
ben addig  is,  mig  Klapka  tábornok  szándoklott  keleti 
útja  közben  a  hős  vezérrel  részletes  egyetértésre  jut- 
hatna, az  irány-  és  alapeszmék  felőli  egyetértés  elő- 
készitését  Türr  tábornok  hathatós  befolyásától  s  Pulszky 
Ferencz  képviselőnk  tapintatától  vártuk.  Miszerint  erre 
vonatkozó  egyik  alapnézetem  az  olvasó  előtt  ismerve 
legyen,  helyén  látom  Pulszkyhoz  irott  egyik  magán- 
levelemből a  következő  kivonatot  ideiktatni  : 

Kossuth  —  Pulszky  Ferencznek. 

Paris,  szeptember  24.  1860. 
(Kivonat.) 

Képviselői  érintkezésedben  Garibaldival  e  nézetek 

vezessenek.  Ausztria  taktikai  készültsége  s  hadászati  helyzete 

kapcsolatban  a  varsói  complottal  s  az  avatkozás  perspectivá- 
jával  Magyarországban,  kettőt  tesz  szükségessé  :  tekintélyes 
erökészültséget  a  harczra  ugy  Olasz-  mint  Magyarhonban,  s 
azt,  hogy  a  háború  egyenesen  Victor  Emánuel  tekintélyével 
vitessék.  Nálunk  a  harcz  élet-  vagy  halál-kérdés  s  nem- 
zetünk csak  észszerű  kilátások  által  birható  oly  föllépésre, 
minőt  helyzetünk  nélkülözhetlenné  teszen.  A  kormány  átlátja, 
hogy  mind  szükséges,  mind  arithmetice  tanácsos  30 — 40 — 60, 
de  legalább  is  harminczezernyi  segédsereget  küldeni  Magyar- 
országba ;  de  nekünk  nem  csak  az  kell,  hogy  ily  sereg  menjen 
oda,  hanem  hogy  Victor  Emánuel  király  zászló- 
jával, nevében  s  a  közte  s  köztünk  nemzetünk  nevében 
kötött  formális  szövetség  alapján  menjen.  Ez  a  mi 
helyzetünk  okvetlen  követelménye. 

De  ezen  formában,  ezen  alapon  é  n  semmit  sem  óhajtok 
melegebben,  semmiben  az  osztrák  hatalom  megtörésének  biz- 
tosabb zálogát  nem  látnám,  mintha  e  segéd-sereget  G-aribaldi 
vezetné. 

Mondd  el  neki :  minő  ellen állhatlan  erőt  fejtene  az  ki  úgy 
számban,  mint  erélyben  nemzetünknél,  ha  Garibaldi  és  én 
együtt  jelennénk  meg  magyar  földön,  —  ő  mintavelünk 
■•szövetséges  királynak  képviselője! 

Puhatold  ki  okosan :  hajlandó  volna-e  erre  s  minő  felté- 
telekkel ?  S  ha  az  'eszmét  megkedvelni  látszik,  mondd,  hogy 
egymás  közt,  teljesen  magunk  közt,  combinálandjuk 
a  modus  operand i-t,  s  hogy  bennem  s  általam  nemze- 
temben törhetlen  hűségű,  hálás  szövetségesre  számithat.  — 
stb. 

(Aláirva)  Kossuth. 

Ugyané  tárgyra  vonatkozólag  október  26-án 
Klapka  tábornoknak  a  következőket  irtam  : 

» Arra  nézve,  hogy  Ón  a  dictatorrai  szóljon,  azon  meg- 
jegyzésre utalok,  mi  a  dictátor  vezényletére  nézve  Pulszkyhoz 
intézett  utasitásomban  foglaltatik.  Szükség  leszen  Turinnak 
menni,  Pulszkytól  megtudni,  e  pontra  mi  választ  adtak,  s  ha 
nem  adtak,  Cavourral  beszélni.  Nekem  vezéreszmém  ez : 
Meglehet,  tán  nem  volnának  Turinban  idegenek  azon  gon- 
dolattól, hogy  a  dictátor,  habár  csak  szinleg  is,  amúgy  »auf 

eigene  Faust*  látszassek  nálunk  operálni.  En  ezen  eszmét  el 
nem  fogadom,  nekünk  a  király  szövetségéh.ez  kell  ragaszkod- 
nunk, ebben  fekszik  az  erö,  ezt  Ígérték  meg,  erről  tudósítók  a 
nemzetet.  Én  nagyon  óhajtom,  liogy  Garibaldi  legyen  a  segéd- 
sereg parancsnoka,  de  azon  seregnek  a  király  seregének  kell 
lenni  (önkéntes  vagy  nem,  az  nem  változtat  a  dolgon)  s  nem 
Garibaldi  privát-seregének,  s  neki  a  király  megbízásával,  a 
király  tábornoka  gyanánt  kell  fellépnie.  Ezért  kérem  figye- 
lembe vétetni,  mit  Pulszkynak  ez  iránt  irtam  s  ezért  szükséges 
először  Turinban  jönni  tisztába. « 

IV. 
Utasítás  Pulszky  Feréncznek  és  ennek  válasza. 

A  turini  kormánynyal  tisztába  hozott  állapodások 
végrehajtásának  közvetítésére  Pulszky  Ferencz  ur  levén 
megbízva,  az  Igazgatóság  tagjaínak  további  személyes 
jelenlétére  Turinban  ez  ídőszerínt  többé  szükség  nem 
vala;  annálfogva  szeptember  18-án  Turínból  mindhár- 
man elutaztunk,  miután  magunk  közt  a  teendők  iránt 
megállapodásra  jöttünk. 

Útközben  London  felé  Parisban  néhány  napra 
megállottam  s  onnan  Pulszkynak  Turinbaaz  itt  követ- 
kező utasítást  küldöttem : 

Kossuth  —  Pulszky  Ferencz  turini  képviselőnek. 

Paris,  szept.  23.  1860. 
I.  A  turini  franczia  követ  visszahívása  reánk  nézve 
azon  sajnálatos  következményt  vonja  maga  után,  hogy  Nigra 
miniszter  ur  is  kényszerítve  látja  magát  Parist  elhagyni. 
Holnapra  bucsuaudiencziát  kért  a  császártól,  ki  tegnap  késő 
éjjel  érkezett.  Változtatni  fog-e  e  találkozás  határozatán,  — 
nem  tudom,  de  alig  hiszem,  mert  a  franczia  külügyminiszter, 
a  díplomácziától  szoríttatva,  Nigra  ur  visszavonulását  szük- 
ségesnek tartja,  mint  megnyugtató  bizonyítványt,  hogy  a 
diplomácziaí  szakadás  Paris  és  Turin  között  nem  tettetett 
játék.   Párisi  állásunk  Nigra  ur  távoztával  nehezedik ;  ugy  az 

értesülésnek  legbecsesebb  forrását,  mint  a  combinált  műkö- 
dés előnyét  vesztjük  általa.  A  nála  rendelt  liitellel  való  ren- 
delkezés is  nehezül.  E  részben  szükséges,  hogy  a  képviselő  a 
miniszterelnök  urat  a  kellő  rendelkezésekre  figyelmeztesse, 
vagy  az  ittmaradandó  követségi  titoknok  úrral,  vagy  más, 
neki  jobbnak  tetsző  módon,  nehogy  a  követ  távozása  mun- 
kálatainkban akadályt  okozzon.  Ez  sürgető,  mert  mihelyt 
Nápolyból  választ  veszek,  Szerbiába  ügynököt  szándékozom 
küldeni. 

n.  A  mi  Szerbiát  illeti,  Milos  herczeg  pár  nap  alatt  vár- 
ható halála  *)  szükségessé  teszi,  hogy  Mihály  herczeg  állásá- 
nak biztosítását  kitelhetőleg  előmozdítsuk.  Nigra  követ  ur 
—  kérésemre  —  szólani  fog  bucsulátogatásakor  erről  a  csá- 
szárral. 

Figyelmeztesse  Ön  Cavour  miniszterelnök  urat  e  tárgyra, 
hogyha  a  mit  e  részben  tehet  Mihály  herczeg  javára  akár 
Belgrádban,  akár  Konstantinápolyban,  ne  késsék  vele. 

Cerruti  ur  figyelmeztetendő  lesz,  ne  mulaszsza  el  Mihály 
berezegnek  megemlíteni,  hogy  mihelyt  atyja  halálát  megtud- 
tam, Mihály  berezegnek  javára  befolyásomat  mind  itt  Paris- 
ban, mind  Turinban  felhasználni  siettem.  —  Legyen  szives 
Ön  Sir  James  Hudsonnál  Anglia  nézetei  felől  magát  e  rész- 
ben tájékozni. 

m.  Montebello  herczeg  franczia  követ  Szent-Péter- 
várott  Gorcsakoíf  berezegnek  jegyzékben  jelentette  ki,  hogy 
ha  a  varsói  conferentia  Napóleon  császár  meghivatása  nél- 
kül tartatik  meg,  a  császár  kénytelen  lesz  azt  saját  maga 
ellen  irányzott  tüntetésnek  venni.  Indirekt  ujj  mutatás  volt 
arra,  hogy  hivassék  meg  Prancziaország  is.  —  Nem  hivatik 
meg  s  a  conferentia  mégis  megtartatik. 

A  császár,  ki  még  mindig  azon  határozatlanságok  egyik 
fázisában  van,  mik  nála  nem  szokatlanok,  a  helyett,  hogy 
elhatározná  magát  a  coalitionális  kihívások  ellenében ,  azt 
várja,  hogy  Anglia  jelen  lesz-e  Varsóban  vagy  nem.  Ha  nem, 
akkor  nem  tulajdonit  nagy  fontosságot  a  varsói  tanácsnak. 
E  határozatlanság  az  ellenünk  készülő  interventió  valószínű- 
ségét növeli. 


Szeptember  26-kán  halt  meg. 

IV.  Minden  olasz-barát  mondhatatlanul  aggódik  a  turini 
kormány  s  Garibaldi  közti  súrlódáson.  Cavour  gróf  legmele- 
gebb barátai  is  azt  tartják,  kogy  még  személyes  lemondása 
árán  is  el  kell  az  összeütközést  távoztatnia. 

Mireánk  nézve  a  bajnak  ilynemű  orvoslása  nem  sokkal 
kisebb  baj  volna,  mint  a  baj  maga.  Azonban  a  minisztervál- 
tozás lehetőségét  nem  leket  szem  elöl  tévesztenünk.  —  Ha  ily 
sajnálatos  fázis  adná  magát  elö,  igyekezzék  Ön  Cavour  és 
Farini  urakat  meggyőzni,  mennyire  életkérdés  Olaszbonra 
nézve,  kogy  kilépésök  előtt  a  királyt  kapaczitálják  annak 
szükségéről,  kogy  utódjaik  kinevezésének  feltételéül  tegye  a 
velünk  megállapított  programm  erélyes  fenntartását.  Ezt  más 
utón  is  ajánlani  kellene  a  Mrálynak;  ismerős  Ön  Rattazzi 
úrral  ? 

V.  Egyébiránt  kívánatos,  semmit  el  nem  mulasztani,  a 
mi  a  Garibaldival  való  összeütközést  elháríthatná.  Okom  van 
hinni,  hogy  ha  Bixió  ur  (a  párisi)  megbízást  kapna  Nápolyba 
menni,  igen  jó,  talán  eldöntő  befolyást  gyakorolhatna  Gari- 
baldi határozatára,  nemes  érzelmeihez  adresszálván  magát. 
Nagy  s  veszélyes  tévedés  volna  Turinban  azt  hinni,  hogy  a 
királynak  hatalmában  van  akármit  is  tenni,  ajánlani  Gari- 
baldinak, a  minek  csak  gondolat]  a  is  sértés  volna.  Garibaldi 
előtt  csak  két  ut  lehetséges  ;  vagy  nem  engedni  s  dominálni 
a  helyzetet,  vagy  azt  mondani :  az  első  felvonásnak  vége,  tiz 
millió  népet  adok,  rendezzétek,  fejtsétek  ki  belőle  az  erős 
contingenst  a  második  aktushoz,  —  ha  annak  ideje  eljő,  ismét 
sikralépek,  addig  megyek  káposztámat  kapálni  Caprerába. 
E  második  magasztos  állás  a  történelemben,  minek  mása 
nincs.  Cincinnatusó  aránylag  semmi.  Garibaldi  lelke  nem 
fogékonytalan   a  büszke  alázatosság  ezen  ambitiójára,  csak 

kéz   kell,  mely  megpendíteni  tudja  lelke  húrjait Bixio 

talán  tudná. 

De  ha  minden  kormány  szegény  arra,  hogy  Garibaldi- 
nak adhasson  valamit,  arról  gondoskodni,  hogy  Garibaldi  kör- 
nyezetéből azok,  kik  existentiájukat  az  ő  csónakjába  vetet- 
ték, biztosítva  érezzék  jövőjüket,  a  lehető  legnagyobb  szükség 
volna.  Ez  eddig  kikerülte  Cavour  gróf  figyelmét.  Használja 
rá  Bixiót. 

Ámde  Bixio  nem  fogja  magát  feltolni,  lia  fel  nem  kére- 
tik.  Fel  kell  kérni  s  biztosításokkal  ellátni. 

Emlitse  On  ezeket  nevemben  a  miniszterelnöknek  s 
Farini  urnák,  de  bocsássa  előre,  hogy  e  tanácsadásra  nem 
avatkozási  viszketeg,  hanem  a  közös  veszély  szemlélete 
unszolt. 

Kossuth. 

—  24-én. 

Épen  most  hallom  hiteles  kútfőből  a  hirt,  hogy  a  francziák 
császárja  mégis  csakugyan  meghívást  kapott  a  varsói  érte- 
kezletre. Ha  ez  áll,  s  ha  csakugyan  küld  követet  vagy  maga 
megyén,  akkor  a  varsói  tanács  nem  anti-napoleonos  coalitió, 
hanem  a  forradalmi  elv  elleni  complott  természetével  birand, 
s  ha  igy,  akkor  Velencze  eladása  alkalmasint  ajánltatni  fog 
az  osztráknak,  mint  szinte  hogy  azzal,  a  mit  birodalma  egy- 
ségének nevez,  megegyeztethető  conczessiókkal  csendesítse 
le  Magyarországot.  Engedend-e  az  osztrák  ennek  a  tanács- 
nak, nem  tudom ;  de  nem  tagadom,  félek  a  varsói  complot- 
tól,  ha  a  franczia  kormány  részt  vészen  a  gyűlésben.  Ügyelni 
ke^l  a  lehetőségekre,  iparkodjék  Ön,  de  vigyázattal,  tájékozni 
magát,  mint  vélekednének  Turinban  Velencze  megvételének 
lehetősége  felől,  a  mi  őket  ugyan  a  háború  szükségétől  pilla- 
natnyilag felmentené,  de  Ausztriát  jövendő  bosszúra  erősnek 
hagyná. 

A  Garibaldival  való  czivódás  mindinkább  veszélyes  ala- 
kot ölt.  Nigra  miniszter  ur  ma  sürgöny  által  szólítja  fel 
a  miniszterelnököt,  hogy  kérje  fel  Bixio  urat  a  missióra. 
Legyen  tehát  szives  képviselő  ur,  fentebbi  utasításom  értel- 
mében, a  minisztériummal  nevemben  is  haladéktalanul  szólani. 

Fanti  tábornok  hadügyminiszternek  Garibaldit  szeren- 
csés s  merész  kalandornak  bélyegző  proklamátiója  itt  álta- 
lánosan rossz  vért  csinált  a  közvéleményben ;  közönségesen 
azt  hiszik,  hogy  minél  határozottabb  a  király  s  minisztériuma 
meg  íiem  engedni,  hogy  Garibaldi  Olaszhon  ügyét  valami  gon- 
datlan lépéssel  veszélyeztesse,  annál  illendőbb,  annál  politi- 
kaiabb,  de  sőt  az  igazság  is  követeli,  hogy  a  király  azon  férfiú 
ellen,  ki  koronájának  gyöngyei  közé  Nápolyt  és  Szicziliát 
csatolja,   személyes  sértéseket  ne  engedjen.   Itt  azt   hiszik. 

hogy  Fanti  tábornok  elbocsátása  a  Garibaldival  kívánatos  jó 
egyetértés  helyreállítására  sokat  tehetne.  Ha  Önnek  e  véle- 
ményt, mint  párisi  tényt  discrétióval  említeni  alkalma  nyíl- 
nék, minden  esetre  gonddal  legyen,  hogy  azt  nem  javaslás, 
hanem  csak  hirjelentés  gyanánt  említse.        • 

Kossuth. 

Pulszky  válasza. 

(Kivonat.) 

Turin,  szeptember  27.  1860. 
Van  szerencsém  jelenteni : 

1.  Parisba  megküldték  a  hitel-levelet  számunkra  negy- 
venötezer frankig.  Nigra  eltávozása  e  részben  nem  teszen 
semmi  akadályt.  Conte  Gropello  követségi  titkár  ott  marad 
s  a  kifizetés  reá  van  bizva. 

2.  A  fegyverelszállitás  gyorsan  eszközöltetik.  Yetter 
altábornagy  azon  volt,  hogy  ágyútalp,  kerék-,  kovácsműhely, 
lószerszám,  egy  szóval :  minden,  a  mire  szükségünk  lehet,  fel- 
rakassék  a  hajóra.  Dicséri  Benzi  ésPettinengo  tábornok  szor- 
galmát, pontosságát,  szolgálatra  készségét. 

3.  Cerrutti  elment.  Génuába  indul  holnap,  szintúgy 
Morin  (Matheidesz),  kivel  tudattam  még  ma  Klapka  tábor- 
nok figyelmeztetését  s  illetőleg  utasítását  a  legnagyobb  dis- 
cretio  s  titoktartás  iránt. 

4.  Szerbiát  illetőleg :  Milos  csakugyan  meghalt.  Figyel- 
meztetem a  miniszterelnököt,  hogy  Mihály  javára  tegyen 
mindent,  a  mit  tehet,  Belgrádban  és  egyebütt,  feltéve,  hogy 
nem  Garasanin  *)  a  Tuilleriák  jelöltje. 

B.  A  varsói  összejövetel  iránti  érdekes  felvilágosítást 
tudomásul  vettem. 

6.  A  lehető  miniszteri  válságot  illetőleg  :  Cavour  és 
Farini  jó  lábon  állnak  Rattazzival  s  mindenbe  be  fogják 
avatni.  Én  őfc  nem  ismerem  személyesen,  azonban  ismerem 
barátait.  Ha  csakugyan  bekövetkeznék  a  válság,  jó  volna 
talán,  ha  a  királynál  kihallgattatást  kérnék,  melyben  a  velünk 


*)  Én  Milos  halálának  esetére  mindig  s  mindenütt  azon  néze- 
temnek adtam  kifejezést,  hogy  Mihály  herczeg  reánk  nézve  végtelenül 
jobb ,  mint  Karagyorgyevics ,  de  Garasanin  végtelenül  jobb  ,  mint 
akárki  más. 

megállapított  programm  erélyes  fenntartását  kérném  s  más 
utakon  is  fogom  ajánltatni. 

7.  Garibaldival  sokkal  veszélyesebb  a  dolog,  mint  a 
minőnek  látszik.  Bertaninak  már  sikerült  Bixiot  (Ninot), 
Medicit,  Cosenzet,  Pallavicinit  gyanúba  hozni ,  minthogy 
mindezek  egyformán  ajánlják  a  kibékülést.  A  minisztérium 
csaknem  lemondott  a  mostani  körülmények  közt  a  kiegyen- 
lithetésröl  s  az  események  folyamától  várja  ezen  feszült  állás 
változtatását.  Bizik  a  parlamentben,  a  velenczei  eladást  nem 
hiszi.  Fanti  proclamatiója  nem  Garibaldit,  hanem  Lamori- 
ciéret  bélyegezte  merész  kalandornak ;  roppantul  sajnálják 
itt  a  félreértést  s  Fanti  ostoba  stylusát,  mely  oly  félreértésre 
adhatott  okot. 

'•^  Turin,  október  1.  1860. 

Farini  s  Ártom  azt  mondják,  hogy  lemondtak  itt  min- 
den reményről,  a  viszály  kiegyenlítése  iránt  s  miután  se  Pal- 
lavicinire,  se  Nino  Bixióra,  se  Cosenzre,  se  Medicire  nem  akar 
hallgatni  a  dictator :  más  módon  akarják  a  dolgot  végezni- 
A  módot  nem  mondta  meg  nekem  Farini,  azonban  ugy 
tudom,  hogy  a  mint  a  kamarák  megadják  bizalmi  szavazatu- 
kat, Sziczilia  a  piemonti  sereg  által  fog  elfoglaltatni.  A  bri- 
gada  del  Re  e  czélból  máris  hajóra  szállt  s  elindult.  Azután 
a  király  élére  áll  római  seregének,  lenyomul  Gaetának,  elfog- 
lalja :  s  meglátja,  vájjon  Garibaldi  mer-e  ellene  kardot  rán- 
tani? Farini  a  királylyal  ment  s  aligha  nem  marad  Nápoly- 
ban. Garibaldi  mostani  decretumait  semmi  esetre  sem  fogják 
ugy  tisztelni,  mint  a  Eicasoliét,  minthogy  állását  oly  alapra 
fektette,  melyet  itt  elfogadni  lehetetlen. 

Épen  most  hallom,  hogy  Garibaldi  megígérte  25-ón, 
hogy  elcsapja  Bertanit,  ez  azonban  27-én  még  mindig  oldala 
mellett  volt.  Ha  csakugyan  elcsapja  Crispivel  együtt,  akkor 
kiegyenlittetik  a  viszály. 

Fanti  proclamatióját  semmi  olasz  újság  nem  magya- 
rázta Garibaldira. 

A  kamrában  Garibaldit  annyira  kívánják  kimélni,  a 
mint  csak  lehet.  Legtöbbet  várnak  a  király  személyes  jelen- 
lététől Nápolyban  s  találkozásától  a  dictatorral. 

(Aláirva)  Pulszky. 

E  várakozás  teljesen  igazolva  lett.  A  király  jelen- 
léte Nápolyban,  kapcsolatban  a  győzelemmel,  melyet 
CavoTír  politikája  az  alpesaljai  parlamentben  kivívott, 
a  helyzetet  jó  kerékvágásba  terelte,  s  Graribaldi  magasz- 
tos polgár  erénye  a  méltán  rettegett  bajoknak  véget 
vetett. 

V. 

A  varsói  értekezlet. 

A  mi  a  varsói  találkozást  illeti,  ennek  osztrák 
programmját  sugalmazott  félhivatalos  tudósítások 
a  következő  nyolcz  pontban  adták  elő:  1.  Harcz  a  for- 
radalom s  a  forradalmi  szellem  ellen  mindenütt.  2. 
Épségben  tartása  minden  fenálló  souverainitásnak  és 
határoknak.  3.  Ellenszegülés  minden  Olaszországban 
tett  és  még  tehető  változásoknak.  4.  Visszahelyezése  a 
kibirtoktalanitott  olasz  fejedelmeknek.  5.  Oroszország 
segélyt  nyújt  Ausztriának  a  birodalom  bizonyos  meg- 
határozott részeiben  (ez  nekünk  szólt):  ugy  szintén 
Porosz-  és  Bajorország  is,  szintúgy  meghatározott  más 
részekben.  —  Ezért  természetesen  kellett  valamit  nyúj- 
tani Oroszországnak  s  Austria  a  6.  és  7.  pontokban 
azt  ajánlotta  fel,  hogy  lemond  az  1856-iki  párisi  szer- 
ződésről s  Oroszországnak  visszaadja  régi  állását  a 
keleten  és  kötelezi  magát,  hogy  a  lengyel  kérdést  fel- 
állítani nem  engedi.  S  miszerint  a  porosznak  is  jusson 
valami,  az  5.  pontban  tőle  igénybe  vett  interventióért 
a  8.  pont  egyetértő  eljárást  kötelez  minden  jövendőbeli 
kérdések  iránt,  különösen  a  rajnai  kérdést  illetőleg  (ez 
meg  a  francziának  szólt). 

E  gyönyörűséges  osztrák  programmnak,  mely  az 
» isteni  jog  «  daliáinak  számára  a  hajdani  szent  szövetség 
aranykorát  zúdította  volna  a  szabadság  vágyától  ihle- 

tett  nemzetek  nyakába,  csaknem  hivatalos  szentesítést 
látszott  adni  Gortsakoff  azon  válasza,  melyet  Montebello 
franczia  követ  fentebb  emiitett  tiltakozására  adott  s 
melyben  kijelentette,  hogy  Oroszország  melegen  óhajtja 
ugyan  a  franczia  barátságot,  de  a  franczia-szárd  barát- 
ság oly  tanokra  bátorít,  melyek  a  trónokra  veszélyesek, 
Oroszországnak  tehát,  másokkal  egyetértve,  a 
rend  és  a  monarchia  érdekében  szót  kell  emelnie  s  azért 
a  varsói  találkozás  meg  fog  tartatni. 

A  czár  azonban  nem  volt  hajlandó  Napóleon  csá- 
szárral ujjat  húzni  s  Montebellót  felszólította,  irja  meg 
császárjának,  miként  a  czár  nem  a  végett  megyén 
Varsóba,  hogy  ellene  coalitiókat  csináljon,  hanem  a 
végett,  hogy  az  engesztelődést  előmozdítsa;  a  miről  a 
császár  meggyőződhetik,  ha  szives  lesz  a  varsói  talál- 
kozásban részt  venni.  Egyszersmind  azon  nézetének  is 
kifejezést  adott,  hogy  a  közegyetértésre  jutás  nagyon 
előmozdittatnék,  ha  Napóleon  császár  tudatná  nézeteit 
az  olasz  ügyek  rendbehozatala  felől.  Sőt  a  czár  még 
két  Ízben  levelet  is  intézett  Napóleon  császárhoz, 
melyekben  őt  a  varsói  találkozásra  meghívta.  A  csá- 
szár megköszönte  a  meghívást,  de  igen  hidegen  értésére 
adta  a  czárnak,  hogy  »nem  instál  magának  belőle « 
(miként  Erdélyben  mondják). 

E  mellett  Thouvenel  franczia  külügyminiszter  egy 
jegyzékben  kifejtette  a  franczia  kormány  politikájának 
vezérelveit  az  olasz  ügyek  iránt.  E  vezérelvek  még 
mindig  a  zürichi  békekötés  álláspontjához  ragaszkod- 
tak ugyan  s  a  halva  született  confoederatio  és  európai 
congressus  húrját  penditgették,  de  e  mellett  határo- 
zottan ki  lett  jelentve,  hogy  Francziaország  az  olasz 
ügyekbe  semmi  erőszakos  külavatkozást  meg  nem  enged ; 
a  császár  ugyan  tudtára  adá  Victor  Emánuel  király- 

iiak,  liogy  franczia  segítségre  semmi  esetre  sem  számit- 
hat, ha  Yelencze  végett  Austriát  megtámadja,  azonban 
az  is  kimondatott  határozottan,  hogy  bárminő  lenne  is 
egy  ily  háború  kimenetele,  Olaszországnak  az  1859-ki 
háború  előtti  állapotba  visszalökéséről  többé  szó  sem 
lehet  s  nevezetesen  Lombardia  birtokát  kérdésbe  vonatni 
semmi  esetre  meg  nem  engedi. 

ilyen  volt  a  franczia  » fogadj  Isten «  a  varsói  »adj' 
Isten* -re.  Az  angol  kormány  pedig,  lord  John  Russel- 
nek  Sir  James  Hudson  turini  követhez  október  27-ről 
intézett,  egy  gyönyörű  sürgönyével  kiáltotta  bele  a 
Varsóban  találkozott  hatalmasságok  tanácskozásaiba  a 
hatalmas  Angliának  azon  politikai  hitvallását,  hogy  a 
kormányukkal  elégedetlen  népeknek  joguk  van  forra- 
dalmat csinálni,  joguk  van  dynastiát  változtatni.  E  neve- 
zetes sürgönyt,  melyet  e  fejezet  végén  közlök,  nyomá- 
ban az  augusztus  31-kei  jegyzéknek,  melylyel  oly 
kiáltó  ellentétben  áll:  valódi  áldás  gyanánt  üdvözölte 
minden  szabadságbarát  Európában  s  az  olaszoknak 
okuk  volt  elmondani,  hogy  az  reájuk  nézve  felér  egy 
hadsereggel. 

A  varsói  találkozásnak  nem  volt  semmi  eredmé- 
nye. Az  orosz  czár,  reámutatva  a  franczia  elhatáro- 
zásra, külavatkozást  meg  nem  engedni  s  reá  mutatva  a 
szövetségi  viszonyra,  mely  ez  elv  alapján  Franczia- 
ország  s  Anglia  közt  fennáll :  azt  a  komoly  tanácsot 
adta  Ferencz  József  császárnak,  hogy  jól  fogja  tenni, 
ha  felhagy  támadási  szándékaival  s  békén  marad :  Aus- 
triának  az  1856-ki  szerződés  megváltoztatására  vonat- 
kozó kecsegtetéseire  pedig  egyszerűen  azt  felelte,  hogy 
az  nem  függ  Austriától,  ahhoz  másnak  is  van  szólója. 

Emlitésre  méltónak  tartom  még,  a  mit  a  varsói 
conferentia  felől  párisi  képviselőnk,  (nemeskéri)  Kiss 

Miklós  1860.  november  4-én  kelt  levelében  találok. 
O  ugyanis  ezeket  irta: 

» Tökéletesen  igaz,  a  mit  a  lapok  az  ellenszenvről 
Írnak,  melyet  az  osztrák  császár  iránt  Varsóban  nem 
csak  a  nép,  nem  csakazuri  körök,  hanem  még  a  katona- 
ság is  tanúsított.  Természetesen  volt  nagy  udvari  táncz- 
vigalom ;  de  a  katonai  párt  kikérte  Sándor  czártól,  hogy 
az  polgári  ruhában  legyen,  csakhogy  osztrák  díszjel- 
vényeket ne  kelljen  viselniök.  Ugy  is  történt  s  a  mint 
az  osztrák  császár  körjáratra  indult  a  termekben, 
minden  orosz  elfordult  s  elment  útjából.  Fagylaló  ür 
vette  körül.  Ez  bizonyos,  valamint  bizonyos  az 
is,  hogy  az  orosz  czár  Varsó  óta  sajátkezüleg  irt  Napó- 
leon császárnak,  négy  hosszú  lapon  mentegetődzve 
s  kérve  engedelmet,  a  miért  Ferencz  József  császárt 
elfogadta. « 

A  mi  minket  illet,  minket  már  maga  azon  tény, 
hogy  a  varsói  összejövetel  október  harmadik  tizedéig 
húzódott,  meggyőzött  a  felől,  hogy  az  év  folytában  nem 
lesz  háború,  amint  pedig  az  összejövetel  eredményte- 
lensége tudomásunkra  jutott,  bizonyosnak  tekintettük, 
hogy  a  háborúra,  melyhez  reményeink  kötve  valának, 
a  jövő  tavaszig  kell  várnunk.  Csakugyan  ezen  meg- 
győződéshez tartottuk  ezentúl  magunkat  intézkedé- 
seinkben. 

VI. 

Érintkezések  a  magyarországi  központi  bizottsággal. 

Turinból  elutazásunk  előtt  megbeszélvén  magunk 
közt  a  teendőket,  ezek  közt  Teleki  Lászlóra  azon  fontos 
hivatás  várt,  hogy  a  magyarországi  központi  bizott- 
ságot egyik  befolyásos  tagja  (T K  —  n)  által,  kivel 

Zürichben  kellett  találkoznia,  az  itt  künn  végzettek  s 

ahhoz  kötött  kilátásaink  felöl  értesítse  és  tudtunkra  adja, 
hogy  mi  az,  a  mit  mi  tőlük  várunk,  kivánunk. 

Ezekre  nézve  Teleki  László  egyik  levelében  a 
következőket  találom : 

Genf,  1860.  október  4. 

Annak,  a  kivel  Zürichben  találkoztam, 

mindent  megmondtam,  a  mire  megbiztatok.   Nevezetesen : 

1.  Hogy  constitualják  magukat  ugy,  a  mint  eddig  nem 
voltak  constituálva. 

2.  Hogy  katonai  egyénekkel  renforcirozzák  magukat. 

3.  Hogy  adjanak  testet  a  nemzetiségekkel  kibékülésnek 
formális  alku  utján  a  belföldi  vezérekkel. 

4.  Hogy  a  (köztünk  sokszor  emiitett)  otthoni  három 
katonai  parancsnok  közül  október  végéig  egyik  okvetlenül 
kijöjjön  s  mindenről,  különösen  az  egész  katonai  szervezésről, 
részletesen  referáljon  s  velünk  otthoni  tisztjeik  teljes  név- 
sorát is  közölje :  minek  következtében  aztán  a  kijöttél  telje- 
sen meg  lehessen  állapítani  a  működési  tervet,  mely  jövő 
tavaszkor  foganatba  menend. 

5.  Hogy  küldjenek  ki  egyéneket,  kik  különösen  a  fran- 
czia  császárnál  a  nemzetnek  Igazgatóságunk  iránti  teljes 
bizalmát  és  pártolását  kijelentsék.  Hozzátettem  még  azt  is, 
hogy  otthon  e  czélból  aláírásokat  gyűjtsenek,  az  aláírási  iv 
fejének  külföldön  lehetvén  az  ivre  közmegállapodás  szerint 
ráíratni. 

6.  Szivükre  kötöttem  azt  is,  hogy  Oroszországba  küld- 
jenek valakit  hazánk  iránt  a  jó  hangulat  élesztése  czéljából, 
de  ügyes,  higgadt,  biztos  embert,  ki  ott  összeköttetésekkel 
birjon. 

7.  Végül  megkívántam,  hogy  ugy  tekintsenek  minket, 
mint  valódi  Igazgatóságot,  melynek  rendeleteit  teljesitlenül 
hagyni  a  hazára  nézve  veszélylyel  jár.  Ha  történetesen  olyas- 
valamit találnánk  rendelni,  a  minek  végrehajtása  lehetetlen- 
séggel találkoznék,  arról  azonnal  tudósítsanak. 

Ugy  hiszem,  elég  erélyesen  beszéltem.  Minden  meg  lön 
ígérve.  Csupán  az  orosz  missióra  alkalmas  egyén  megtalálá- 
sában látott  zürichi  barátom  nehézségeket;  de  ebben  is  el 
fog  járni. 

Megállapodtunk  a  jelszó  iránt  is  azon  esetre,  lia  törté- 
netesen olyat  küldenénk  a  hazába,  kinek  megbizhatóságát 
élőbbről  még  nem  ismerik.  De  igen  megkértek,  ha  csak  leket, 
ne  küldjünk  soha  mást,  mint  olyat,  a  kit  ők  már  előbb  ize- 
nettel  biztak  volt  meg  és  ne  küldjünk  soha  idegent. 

Valamint  azon  asszonyságnak,  kivel  Turinban 

találkoztál  (B n   R  .  .  a  grófnő),  te  is,  én  is,  Klapka  is 

megmondtuk,  hogy  ha  az  otthoni  comitó  körében  meghason- 
lás történt  volna  vagy  történnék  ezentúl,  —  mi  a  forradal- 
miakkal (Komáromy  G-y úrival  s  az  ö  pártján  levőkkel)  tar- 
tunk :  ugy  azt  komolyan  megmondtam  annak  is,  kivel  Zürich- 
ben találkoztam ;  azt  is  hozzátéve ,  hogy  ha  meghasonlás 
történnék  az  otthoni  comité  kebelében,  azt  nekünk  azonnal 
hirül  adják  ;  mire  ő  magát  becsületszavával  kötelezte. stb. 

(Aláirva)  Teleki  László. 

Ez  utolsó  pont  némi  felvilágositást  igényel,  melyet 
a  következő  levélkivonatok  fognak  megadni : 

Kossuth  —  Teleki  Lászlónak  és  Klapka  Györgynek  Genfbe.- 

London,  szeptember  27.  1860. 

Múlt  éjjel  érkeztem.  A  fődolog,  a  mi  iránt  mindjárt  irni 
akarok,  ez : 

Parisban  még  ott  találtam  Károlyi  Edét  hazulról,  s 
kivüle  a  volt  temesi  főispán  fiát,  mint  szintén  annak  öcscsét^ 
kivel  Laczinak  Zürichben  találkoznia  kellett. 

Higgadtan  átgondolt  eredménye  tudakozódásaimnak  az, 
hogy  az  otthoni  középponti  bizottmány  nemcsak  nem  csinált 
eddig  semmit,  hanem  ha  ugy  marad  alakitva,  a  mint  van,  nem 
is  fogja  megcsinálni  azt,  a  minek  megcsinálása  a  dolgok  jelen 
állásában  élet-halál-kérdés  a  hazára  nézve. 

Ide  számítom  különösen  1.  az  oláhokkal,  szerbekkel  s 
horvátokkal  való  megalkudást  (a  határőr-ezredeket  különösen 
odaértve) ;  2.  a  felkelési  szervezést  hadtudományi  alapon. 

Grondoljátok  csak,  minő  halálos  csapás  volna,  hamihad- 
miveleti  terveinket  végrehajtásba  veszszük  azon  feltevésben, 
hogy  e  kettő  meg  van  téve,  s  ugy  találjuk,  hogy  nincs  meg- 
téve !    Irtózat  rá  csak  gondolni  is  ! 

Már  pedig  hiába  áltatnók  magunkat  :  a  másodikra 
nézve  semmi  sem  történt,  az  elsőre  nézve  pedig  szintiigy 
semmi,  kivévén  itt-ott  néhány  magán  kivül  senkit  sem  kép- 
viselő egyénnel  való  fraternizácziót  poharak  közt,  a  minek 
nincs  teste  s  a  mire  nem  lehet  munkálati  tervet  alapítani. 
Ez  annyira  megy,  hogy  a  volt  temesi  gróf  (ki  egyébiránt  jól 
dolgozik  s  népszerűbb  a  szerbek  közt,  mint  valaha  volt,  haj- 
dani hivatalos  tekintélyének  külszinével  Szent-István  napját 
nagy  éclat-val  tartotta  meg  Temesvárott)  egyenesen  kiküldte 
fiát,  megtudni  tőlem,  hogy  mit  mondjon  a  szerbeknek  s  mit 
tegyen  velük,  —  mert  a  comité  semmit  sem  tesz,  semmi  élet- 
jelt nem  ad. 

Emlékezhettek,  hogy  ezen  tevéketlenség  iránti  pana- 
szok más,  sőt  minden  kútfőből  is  hangzanak  fülünkbe  s  ebben 
van  főoka  annak,  hogy  tudtuk-hirük  nélkül,  következőleg 
kívülünk  és  nélkülünk  is  mindenféle  elszigetelt  működések 
történnek  a  hazában,  miből  csak  zavar  s  détailban  való  leve- 
retés  következhetik. 

Emlékeztek  arra  is,  a  mit  Komáromy  Gyuri  irt  utol- 
szor: »a  kik  most  a  mozgalmat  vezetik  a  központon,  a  forra- 
dalmat csak  mint  utolsó  rosszat  fogadván  el,  s  minket  maguk- 
nál forradalmiabbaknak  tartván,  nem  bizván  bennünk,  — 
visszavonulunk,  stb.« 

.  Kossuth. 

E  levelem  többi  részét  nem  találom,  hanem  a 
kapott  válaszok  oda  mutatnak,  miként  én  e  semmit 
nem  tevést  annak  tulajdonítottam,  hogy  Komáromy 
Gryörgy  s  a  központi  bizottságnak  vele  egyetértő  hatá- 
rozott tagjai  paralyzálva  találják  magukat  a  bizottság 
igen  kétes  határozottságu  többi  tagjai  által,  kik  reám 
azt  a  benyomást  tették,  hogy  nagyon  nem  bánnák,  ha 
forradalmi  czégü  bárkájukat  a  szél  a  concessiók  kikö- 
tőjébe hajtaná  bele.  Mi  reánk,  a  turini  egyezkedés  foly- 
tán, kötelezettségek  hárulnak,  mely  éknek  meg  kell  felel- 
nünk s  ismerve  a  közérzületet  hazánkban,  meg  is  felel- 
hetünk, de  csak  ugy,    ha  a  működés  vezetése  otthon 

tevékeny  és  határozott  kezekben  összpontosul  s  azért 
én  szükségesnek  tartottam,  hogy  az  Igazgatóság  egye- 
nesen szólítsa  fel  Komáromy  Györgyöt:  vegye  a  gyep- 
löt kezébe. 

Erre  vonatkozik  Teleki  fentebbi  levelének  utolsó 
pontja,  melyhez  még  ezeket  adta  hozzá: 

» Igenis  kell,  hogy  Gyuri  s  az  ö  pártján  levők  az  alkudni 
hajlandókat  ildomosán  mellőzzék  s  többé  semmi  titokba  ne 
avassák.  Erre  minden  kellő  lépés  meg  van  téve,  ép  ugy  a 
mint  mindhárman  szivére  kötöttük  annak  az  asszonyságnak 
is  Turinban.  De  ha  ugy  jelöljük  ki  Komáromyt,  mint  az 
egyedüli  főnököt  Magyarországon,  ez  által  inkább  gátoljuk 
működését,  mintsem  hogy  elösegitenők.« 

Teleki  e  nézetében  Klapka  is  osztozott,  minélfogva 
én  október  14-röl  ezt  adtam  válaszul: 

»En  együttműködésünk  egész  logikáját  mindig  és  min- 
denben tisztelni  fogom.  Javaslatomat  nem  helyeseltétek. 
Többségben  vagytok :  a  többségé  a  határozat.  Határoztatok  s 
marad  a  dolog  a  mellett;  csak  pro  memória  jegyzékbe  teszem, 
miként  félek,  hogy  e  határozatnak  keserves  következései 
lesznek.  Elismerem,  hogy  közönséges  időkben  tanácsos 
lehetne  azon  utón  járni,  a  melyhez  ti  ragaszkodtok :  de  ily 
körülmények  közt ,  mint  a  mostaniak ,  potentialis  csomó- 
átvágásokat tartok  szükségesnek ;  mert  ha  azt  várjuk,  hogy 
az  egyenetlenség  kitörjön  a  központon,  tartok  tőle,  oly  kerék- 
vágásba hagyjuk  a  dolgot  sodortatni,  melyből  kivenni  többé 
nem  birjuk.  A  kerékvágás  pedig  lesz  inertia  és  semmi  vagy 
fonák  készület,  avagy  pedig  pronunciált  szakadás  s  annak 
következtében  rohamitott  koczkáztatás.  Adja  Isten,  hogy  az,  a 
kit  október  végére  várunk,  kielégítő  kimutatásaival  aggodal- 
maimat eloszlathassa.« 

* 

A  mi  gróf  Károlyi  Edét  illeti,  kiről,  minthogy  már 
nem  él,  szabad  tartózkodás  nélkül  kiirnom,  hogy  a  köz- 
ponti forradalmi  bizottságnak  tagja  volt,  s  kiténTurin- 
ból  menet  Parisban  találtam :  ő  Napóleon  császár  ked- 

vencz  félvér  öcscséveljMornyval  bizalmas  baráti  viszony- 
ban volt.  K.  Ede  mint  hazafi,  természetesen,  nem  tehette, 
hogy  ne  szóljon  hazájáról;  mire  Morny  azt  találta  mon- 
dani, hogy  jól  tenné,  ha  egy  >kis  emlékiratot «  irna  a 
császárhoz,  mit  ő  (Morny)  majd  kézbesitene.  K.  Ede  ezt 
annyira  komoly  és  fontos  dolognak  vette,  hogy  nem- 
csak rögtön  neki  ült  a  »  petité  note  «  megirásához,  hanem 
még  Telekit  is  Parisba  telegrafálta  Genfből,  ki  azon- 
ban már  későn  érkezett  arra,  hogy  a  szerinte  hiányos 
és  statistikai  adatok  tekintetében  hibás  szerkezetű  emlék- 
iraton javíthasson.  De  (miként  nekem  október  4-én 
irta)  » rossz  nem  volt  benne;  praecisio  nélkül  levén 
Írva,  használni  nem  igen  fog,  de  ártani  sem.«  Hanem 
az,  hogy  Morny  lett  a  dologba  beavatva,  sehogy  sem 
tetszett  Telekinek.  0  Mornyt  Walewskivel  egy  cate- 
goriába,  ügyünk  ellenségei  közé  sorozta,  ki  mindent 
megteend,  a  mi  tőle  kitelik,  hogy  hatalmas  testvérjénél 
ártson  a  magyar  ügynek ;  sőt  —  a  mint  Teleki  magát 
levelében  kifejezte  —  Moi'nyt  általában  olyan  ember- 
nek tartotta,  a  ki  »csak  akkor  lesz  nyugodt,  mikor  a 
franczia  kormányt  a  legteljesebb  reactio  kerékvágásá- 
ban látandja.  Ne  adja  meg  Isten  neki  soha  ezt  az 
örömöt. « 

Telekinek  e  levelére  október  1 4-én  adott  válaszom- 
ban ezeket  találom : 

»Károlyi  Edének  Parisban  Kiss  jelenlétében  is  külö- 
nösen megmondtam :  1.  hogy  Morny  barátjától  óvakodjék  s 
dolgainknak  még  csak  árnyékát  se  gyanittassa  vele,  mert  az 
kész  mindenkit  elárulni,  még  testvérét  is ;  2.  hogy  memoran- 
dumát in  thesi  nem  ellenzem,  mert  hiszen  se  nem  árt,  se  nem 
használ ;  ártani  semmi  esetre  sem  ártand,  ha  vigyázva  lesz 
Írva  (adtam  is  neki  némely  tanácsot,  részint  hogy  mit  mond- 
jon, részint  hogy  mit  ne  mondjon)  —  hanem  ne  gondolja, 
hogy  valami  fontos  dolgot  csinál,  leghihetőbb,  hogy  memoir- 

KOSSÜTH,    IRATAIM    III.  4 

ját  nem  is  olvassák,  a  polczra  teszik.  Értésére  adtam,  hogy 
»petite  rLote«-iratás  azon  elcsépelt  diplomaticai  fogások  közé 
tartozik,  mihez  a  végett  nyúlnak,  hogy  az  embert  szép  szeri- 
vel lerázzák  a  nyakukról.  Utoljára  is  a  jó  fiu  beleszeretett 
eszméjébe :  Isten  neki,  gyönyörködjék  benne  s  váljék  egész- 
ségére. Hanem  azt  már  mégis  csak  elhagyhatta  volna,  hogy 
téged  megutaztasson. « 

Teleki  különben  október  4-kei  levelében  gróf 
Károlyi  Edét  olyan  embernek  festi,  ki  »bir  erővel  s 
tevékenységgel  s  kit  lehet  használni,  de  vigyázattal, 
mert  kissé  túlbecsüli  magát,  a  zajt  pedig  szereti  s  sze- 
repelni akar,  hát  nem  eléggé  vigyázó  s  e  miatt  otthon 
tartanak  töle.«  *) 

Idevonatkozólag  ugyanazon,  sok  mindenfélére 
kiterjeszkedő  levelében  még  ezeket  is  találom: 

Tudod-e,  hogy  Ede  az  oroszok  megnyugtatásában  is 
munkás  volt  Parisban  ?  Az  orosz  követnek  (Kiseleffnek)  is 
adott  be  egy  iratot,  melynek  czélja  volt  ügyünket  megked- 
veltetni. Ennek  párját  a  nagy  urnák  is  benyujtá.  Hát  meg- 
lesz az  archívumban  a  benyújtónak  örök  dicsőségére.  Hanem 
gondolnád-e,  hogy  mi  volt  egyik  föargumentuma  ?  Az,  hogy 
én,  Teleki  László !  a  magyar  emigrácziónak  ilyen-amolyan 
kitünö  tagja,  már  évek  óta  megszakítottam  a  lengyelekkel 
minden  összeköttetést  s  kerülöm  őket  mint  a  döghalált !  — 
Ez  persze  merő  hazugság.  Mindenféle  lengyelekkel  vagyok 
összeköttetésben,  gazdagokkal,  szegényekkel,  aristocraták- 
kal,  katonapártiakkal,  democratákkal ;  számtalan  barátom  van 
a  lengyelek  közt;  minden  tettem  dementálni  fogja  naponta 
a  valótlan  informatiót,  mely  engem  részint  szamárnak,  részint 
képmutatónak  tüntet  fel ;  s  még  az  a  hibája  is  megvan  a  rága- 

*)  Teleki  itt-ott  igazi  francziás  esprit-vel  fűszerezte  Ítéletét 
az  emberek  felöl.  Egyszer  .  egy  jeles  hazánkfiát  mentünk  együtt 
meglátogatni.  »En  igen  nagyra  becsülöm  ezt  a  barátunkat ;  — 
monda  útközben  —  tiszteletre  méltó  jellem,  csak  az  a  kár,  hogy 
magát  oly  nagy  embernek  tartja.  Irántad  csak  van  annyi  deferen- 
tiával,  hogy  elsőnek  elismer,  legalább  még  most;  de  azon  föltétel 
alatt,  hogy  te ,  öt  másodiknak  ismerd  el ;  még  pedig  s  o  1  o ,  nem 
sub  clausula. 

lomnak,  hogy  nem  is  argumentum,  még  csak  nem  is  sopliisma. 
Kérdőre  vontam  Edét :  hogy  merte  ezt  tenni  ?  Azzal  mentette 
magát,  hogy  ezt  ***  » barátom «  mondta  tollába,  a  ki  ezt 
a  cselszövényes  fordulatot  nagyon  ügyes  diplomacziának  tar- 
totta. Köszönöm  szépen.  Ezek  aztán  diplomaták !  Hogy  ez 
iránt  megkérdezem  azt  a  ^barátomat*-,  természetes:  de  ez  nem 
ide  tartozik. « 

Gróf  Károlyi  Ede  emlékiratos  buzgólkodásának 
következése  az  volt,  hogy  hazamenet  Salzburgban 
elfogták  s  Grráczba  internálták.    Nem    hiába  intettük, 

hogy  óvakodjék  Mornytól! Különben  elfogatá- 

sának  nem  volt  komoly  következése.  Az  október  2  0-kai 
arczváltoztatás  után  Bécsben  a  »kegyesre«  játszották 
magukat.  Károlyi  Ede  már  november  első  napjaiban 
szabadon  haza  mehetett. 

VII. 
Tömeges  elfogatások  otthon. 

Károlyi  elfogatásával  egyidejűleg  a  hazában  is  tör- 
téntek elfogatások,  még  pedig  tömegesen;  többnyire 
Temesváron  és  a  Bácskában,  de  Erdélyben  is. 

Temesvárott:  Pesty  Frigyes,  akkor  a  »Delejtű« 
szerkesztője  és  a  kereskedelmi  és  ipar-kamara  titkára; 
Hazay  Vilmos  nyomdatulajdonos,  volt  honvéd ;  Murányi 
Ignácz  volt  alispán ;  Kirch  mérnök ;  Túri  Samu,  Stockin- 
ger  Mór  ügyvédek ;  Banovics  József  és  HoUy  Ernő. 

Szabadkán:  Czorda  Bódog;  Baján:  Latinovics 
Vincze,  Koczik  Pál,  Papp  Zsigmond,  Gaal  Péter,  Faze- 
kas József,  Fábián  Pál,  Mandics  Márk;  Zomborban: 
Korányi  Victor  és  Ászt  Nándor;  Becskereken:  Feigl 
ügyvéd;  Erdélyben:  László  Imre,  Décsy  László,  Hat- 
vani Károly,  Szilágyi  József  fogattak  el.  FogonyiJ ózseí 
volt  huszárszázados  szökéssel  menekült.  Az  elfogottak 
mind  Josefstadtba  vitettek  s  ott  részint  fogva,  részint  a 

4* 

>k.  k.  politischeStrafhausverwaltung«  felügyelete  alatt, 
27^/2  kr.  napi  ellátással  internálva  tartattak. 

Klapka  tábornok  október  7 -kén  irott  levelében 
azon  gyanújának  adott  kifejezést,  hogy  ezen  elfogatá- 
sok,  különösen  a  bánátiak  és  bácskaiak,  Nápolyból  meg- 
gondolatlanul s  mindenesetre  elhamarkodva  haza  kül- 
dött hirekkel  s  utasitásokkal  állanak  kapcsolatban, 
melyeket  Klapka  bizonyos  fontoskodási  s  öntulbecsü- 
lési  viszketeg  kútfejére  volt  hajlandó  visszavezetni;  s 
hogy  az  osztrák  hatalom  neszét  vette  annak,  miként 
Magyarország  délkeleti  határai  felől  valami  készülőben 
van,  ennek  egyik  jelenségét  ekként  adta  elő:  > Engem 
(Klapkát)  az  osztrákok  mindenütt  keresnek:  a  fejede- 
lemségekben, Erdélyben,  a  Bánátban,  mindenütt,  csak 
itt  Genfben  nem.    A  szamarak ! « 

Minő  kútfőre  volt  e  tömeges  elfogatások  szeren- 
csétlensége visszavezethető,  annak  nyomába  jutni  bajo- 
san lehetett  volna.  A  tény  mindenesetre  indokolta  azon 
figyelmeztetést,  hogy  embereink  megválasztásában  a 
legnagyobb  óvatossággal  kell  eljárnunk;  hanem  ez  a 
gyakorlati  téren  sok  nehézségbe  ütközött,  nemcsak 
azért,  mert  a  megválasztással  szűk  körre  valánk  szo- 
rítva, hanem  azért  is,  mert  emberekkel  volt  dolgunk,  a 
» genus  homo«  pedig  gyarló  teremtés,  s  a  nyilt  jellemnek, 
mely  a  magyarnak  egyik  szép  sajátsága,  az  ovatlanság, 
ne  mondjam:  indiscretio;  mint  árny  a  fénynek  nyomában 
jár,  —  egy-egy  meggondolatlan  szó  kiejtésének  veszélye 
ellen  a  leggondosabb  válogatás  sem  biztosithatott. 

Klapka  tábornoknak  az  elfogatások  feletti  méltó 
töprenkedés  a  következő  levelet  sugallta  tolla  alá : 

Paris,  1860.  október  11. 

Az  események  ezúttal  csakugyan  rohamitás  lehetőségére 
mutatnak.   A  rémuralom,  mely  pár  hét   óta  a  hazában  con 

amore  üzi  játékát,  kapcsolatban  a  politikai  láthatáron  fel- 
tünedező jelekkel,  könnyen  megHusithatják  számitásunkat, 
hogy  a  cselekvés  ideje  reánk  nézve  csak  a  jövő  tavaszszal  fog 
elkövetkezni,  s  idő  előtti  kitörést  idézhet  elő.  Ez  bizonynyal 
szerencsétlenség  lenne ;  de  megtörténhetik  s  jobb  minden 
esélyre  elkészülve  lenni,  mint  meglepetni.  A  hatalom  nem  fog 
az  eddigi  elfogatásoknál  megállni,  azt  pedig  nem  lehet  fel- 
tenni, hogy  egy  pár  ezer  tetterős  hazafi  össze  hagyja  magát 
fogdostatni,  mint  megannyi  birka,  a  nélkül,  hogy  végelemzés- 
ben ellentállást  kisérlene  meg.  Hiszen  elvégre  is  jobb  dolog 
a  késsel  kézben  meghalni,  mint  az  osztrák  tömlöczökben 
elrothadni. 

Tehát  nézzünk  nyugodtan  a  kitörés  esélyének  szemébe 
s  jöjjünk  tisztába  az  iránt,  hogy  mi  a  teendőnk,  ha  az  csak- 
ugyan elkövetkezik  ?  Én  azt  hiszem,  hogy  ez  esetben  csak 
egy  van,  a  mit  tennünk  kell,  de  ez  az  egy  parancsoló  köteles- 
ség. És  ez  az,  hogy  fejlehajtva  (tété  baissée)  a  mozgalomba 
vessük  magunkat  s  vezetését  kezünkbe  vegyük.  Nem  holmi 
helyileges  czivakodás  esetéről  szólok,  hanem  azon  esélyről; 
ha  a  mozgalom  egy  komoly  általános  felkelés  jellegét  öltene 
s  annak  elejétVenninem  volna  hatalmunkban.  »Fais  que  dois, 
advienne  que  pourra«  —  ez  jelszavam. 

(Aláirva.)  Klapka. 


Pár  nap  múlva  Klapka  tábornok  személyesen  Lon- 
donba jővén,  e  kérdésre  azt  adtam  válaszul:  miként  én, 
mióta  számkivetésemben  szabadon  mozoghatok,  mindig 
azt  vallottam  vezérelvemnek,  hogy  ha  mi,  száműzöttek 
juttathatjuk  kitörésre  a  forradalmat  hazánkban,  ezt 
csak  azon  esetben  szabad  tennünk,  ha  nemzetünknek 
oly  támaszt,  segitséget  s  biztosítékot  nyújthatunk, 
melyek  a  nemzetet  oly  karba  teszik,  liogy  emberi  szá- 
mítás szerint:  a  siker  csak  saját  határozottságától  függ- 
jön; ellenben  ha  a  nemzet  saját  maga  veszi  kezébe  az 
initiativát  s  (nem  lobbatag  émeutöket,  hanem)  forradal- 
mat csinál,  akkor  nekünk  nem  szabad  a  siker  kilátásait 


54 

mérlegelnünk,  lianem  elengedhetlen  kötelességünk  egye- 
dül vagy  tized-század-ezred  magunkkal,  a  mint  lehe- 
tend,  a  nemzet  segitségére  sietni  s  veszélyeiben  meg- 
osztozni. Vájjon  ez  elengedhetlen  kötelességet  is  telje- 
sitve,  a  vezetést  is  szabad  lesz-e  vagy  nem  igénybe 
vennünk?  —  az  a  körülményektől  s  a  nemzet  aka- 
ratától ftíggend.  A  vezetés  felelősségétől,  ha  a  nemzet 
ugy  akarja,  vissza  nem  riadok,  de  azt  nem  ambi- 
tionálom  s  az  alárendeltség  engedelmességét  is  elfoga- 
dom. Ez  volt  mindig  vezérelvem,  ez  most  is.  Határo- 
zottan igy  nyilatkoztam  több  izben  Teleki  Lászlóna,k 
is,  ki  e  nézetemben  teljes  szivvel-lélekkel  osztozott. 
Megírtam  ezt  haza  is  más  alkalommal.  Jó  lesz,  a  mint 
a  körülmények  tanácsosnak  mutatandják,  ezt  az  Igaz- 
gatóság nevében  újra  is  tudtul  adni  otthoni  barátaink- 
nak. Ezeket  tehát  megállapított  dolognak  tekinthetjük. 
Egyébiránt  nem  tagadhatom,  miként  én  nem  attól 
tartok,  hogy  az  elfogatások  idöelőtti  kitörést,  hanem 
inkább  attól,  hogy  lehangolást  fognak  eredményezni.  *) 
Hanem  legyen  az  én  felfogásom  helyes,  legyen  a 
Klapkáé;  első  esetben  a  lehangoltság  ellensúlyozása, 
második^  esetben  közreműködésünk  értékesítése  szem- 
pontjából is  minden  lehető  erélylyel  azon  kell  lennünk, 
hogy  a  százezer  arany  frankot,  melynek  hazaküldésé- 
ben Cavourral  megállapodtunk,  de  mely  még  mindig 
nem  lett  kiszolgáltatva,  végre  már  hazajuttathassuk  **) 


*)  Teleki  Lászlót  értesítve  ez  értekezésünk  lefolyásáról,  a 
lehangolás  iránti  félelmemet  e  szavak  kiséreteben  közöltem  vele : 
»Nagy  óvatosságra  s  nagy  erélyre  van  szükségünk  mind  itt,  mind 
a  hazában.  S  kik  kezeiben  van  a  gyeplő  otthon?  Én  borzadok  csak 
rágondolni  is«. 

**)  Ezt  sok  mindenféle  akadékosságok  után  Pulszky  Ferencz 
fáradhatlan  erélyének  október  13-án  sikerült  keresztül  vinni. 
A  százezer  arany  frankot,  mi  akkor  osztrák  értékben  140,000 
frankot  tett,  Teleki  közbenjárása  folytán  gróf  K.  Gyula  vitte  haza. 

s  hogy  a  keletre  szánt  fegyverzet,  melynek  elszállítása 
körül  Turinban  a  legnagyobb  hálára  kötelező  erély  és 
buzgalom  lett  kifejtve,  rendeltetése  helyén  kellőleg  biz- 
tosittassék ;  mire  nézve  én  csakis  ugy  érzendem  maga- 
mat megnyugtatva,  ha  Klapka  tábornok,  kinek  az  ügyek 
személyes  vezetése  a  keleten,  közmegállapodás  szerint) 

hivatását  képezi,  rendeltetési  helyére  siet. 

* 

Az  elfogatásoknak  nem  volt  komoly  következése. 
Az  október  20-kai  diploma  megjelenése  után  azelfogot- 
tak  mind,  ép  ugy  mint  Károlyi  Edével  történt,  szaba- 
don bocsáttattak. 

vin. 

Fegyverszállítás  keletre. 

A  turini  megállapodások  végrehajtásának  legfon- 
tosabb ágazatát  mindenesetre  a  keletre  szánt  fegyv^er- 
zet  képezte. 

Hogy  e  tekintetben  mi  történt  ?  —  azt,  mint  szin- 
tén az  ezzel  kapcsolatos  egyéb  intézkedéseket,  az  itt 
következő  okmány  eléggé  meg  fogja  ismertetni : 

A  Magyar  Nemzeti  Igazgatóság  1860.  október  20-ki  jegyzőkönyve. 

A  Magyar  Nemzeti  Igazgatóság  októberben  nem  ült  össze. 
Az  értekezések  és  intézkedések  részint  levelezés  utján  történtek, 
részint  pedig  személyes  érintkezés  utján  az  elnök  és  Klapka  tábor- 
nok közt  (ki  e  végett  október  15-én  Londonba  jött),  kik  megálla- 
podásaikat jegyzékbe  foglalni,  Teleki  László  társukkal  közlem  a 
aláirásukkal  megerösiteni  határozák. 

Az  október  21-ig  történtek  s  az  azok  folytán  létrejött  meg- 
állapodások s  intézkedések  következők : 

L  A  turini  kormány  megbízottjai :  Benzi  lovag  és  Pettinengo 
tábornok  urak  nemzetünk  hálájára  nagy  igényt  szereztek  maguk- 
nak azon  erélyes  buzgalommal,  melyet  a  kormány  által  megigért 
fegjrverzeti  segélynek  valósitása  körül  tanúsítottak. 

Ugyanis  Pulszky  Ferencz  turini  képviselőnek  s  Vetter  tábor- 
noknak az  elnökhez  intézett  jelentéseik  szerint,  szeptember   30-áig 

a  következő  hadiszerek  lőnek  a  turini  fegyvertárakból  számunkra 
kiszolgáltatva : 

Két  üteg  ágyú,  nevezetesen : 
8  darab  sik  (8-fontos), 
4  darab  (15  cent.)  vet-ágyu^ 
30. 000  gyalogsági  puska, 
5000  vontcsövű  (carabine), 
3000  lovassági  kard. 

Az  ágyúk  mozdonyokkal,  töltés-szekerekkel,  tartalék-kerekek- 
kel, rudakkal,  szóval :  minden  felszereléssel  akként  ellátva,  hogy 
szolgálatba-vehetésre  még  csak  a  lovak  hiányzanak. 

Van  hozzájuk  adva  hám-  és  lószerszám  140  lóra,  s  két,,  min- 
dennel tökéletesen  ellátott  tábori  kovács-műhely. 

Töltésben  pedig  következő  mennyiség  szolgáltatott  ki : 

Négy  millió  gyalogsági  puska- ")  ^„^^^^ 

Háromszázezer  carabin-  } 

320  löveg  minden  ágy  ura,  névszerint  2560  telj -golyó,  640 
kartács-szelencze,  1320  ürgolyó  (gránát)  töltetlen  és  280  kartács- 
szelencze  vetágyuhoz,  —  s  mindehhez  a  szükséges  portöltés,  gyu- 
tacs-cső (Brandröhre)  és  szerszámok  az  ürgolyók  szereléséhez. 

Ezen  nevezetes  hadkészületnek  a  keleti  határszél  lévén  az 
Igazgatóság  állapodása  szerinti  rendeltetése,  az  mind  Genuába  szál- 
littatott,  onnan  tovább  hajókon  küldendő.  Október  két  első  heté- 
ben már  négy  hajó  rakodva  volt,  az  ötödik  a  hó  harmadik  hetében 
kezdett  rakodni.  A  két  első  azonban  viharok  miatt  késni  volt  kény- 
telen a  genuai  kikötőben,  csak  október  második  hete  vége  felé  indul- 
hatott el. 

II.  A  lehető  legfontosabb  érdekek  kívánták,  sőt  a  hon  jöven- 
dője függhetett  tőle,  hogy  kellő  intézkedések  történjenek,  miszerint 
akkorra,  midőn  ezen  hadkészlet  Galaczba  megérkezik,  Couza  her- 
czeggel  tökéletesen  tisztában  legyen  az  Igazgatóság  arra  nézve, 
hogy  ezen  hadkészlet  Moldvában  az  Igazgatóság  rendelkezésére 
letároltathassék,  mint  szintén  intézkedés  legyen  a  letárolás  módjá- 
ról, helyeiről  s  gyakorlati  végrehajtásáról,  szóval  szükség  volt 
intézkedni,  hogy  ezen  hadkészlet,  melynek  szerencsés  elhelyezésé- 
hez annyi  remény,  annyi  érdek  van  kötve,  mind  politikailag,  mind 
hadigazgatásilag  tökéletesen  biztosittassék. 

Az  elnök  utasította  a  turini  képviselőt,  eszközölje  ki,  hogy 
egyrészt  a  konstantinápolyi  követ:  Durando  tábornok  utasítást  kap- 
jon a  szállitó-haj óknak  a  Dardanellákon  átjuthatására  nézve  elő- 
fordulható minden  akadályt  elhárítani  s  máskülönben  is  a  szándék- 
lott  czél  elérésére  mindenkép  segédkezet  nyújtani,  másrészt  pedig 
Cerrutti  Marczel  lovag  parancsot  kapjon,  működését  a  keleten 
akként  intézni,  hogy  a  szállítmányok  megérkezése  előtt  a  helyszínen 
legyen.  Mely  utasítások,  a  turini  képviselő  jelentése  szerint,  expedi- 
áltattak  is. 

Eunek  folytán  szükséges  volt  egy  szakértő  megtizottnak 
haladéktalan  utnak-inditása  a  letárolással  összekötött  mindennemű 
intézkedések  végett,  minthogy  Dunyov  István  ezredes,  ki  ezen  meg- 
bizásra  ki  volt  az  Igazgatóság  által  választva,  a  volturnói  csatában 
(Nápolyban)  veszélyesen  megsebesült  és  sebesülése  következtében 
lába  amputáltatván,  még  ha  életben  maradand  is,  az  Igazgatóság 
őszinte  sajnálatára,  a  haza  sokáig  leszen  kénytelen  hü  szolgálatát 
nélkülözni. 

Ezen  helyzetben  Teleki  László  és  Klapka  György  az  emiitett 
megbízatásra  Zglinicki  ezredest  ajánlották  (kinek  múltjára  és 
ügyünkben  való  érdekeltségére  nézve  Klapka  tábornoknak  az 
elnökhöz  intézett  levelei  bizonyságot  tesznek). 

Az  elnök  Zglinicki  ui'  megbízatásához  két  feltétel  alatt  járult 
hozzá,  t.  i.  1.  hogy  egészen  franczia  hangzatu  nevet  vegyen  fel,  s 
2.  hogy  semmi  politikai  kérdésbe  ne  avatkozzék,  hanem  szorosan 
csak  a  hadkészlet  biztosításához  s  letárolásához  tartozó  katonai  és 
technikai  körre  szorítkozzék. 

Ezen  feltételek  alapján  Zglinicki  nr  az  "/.  alatti  utasítással 
ellátva,  a  fejedelemségekbe  kiküldetett. 

Számára  az  elnök  a  párisi  szard  követségnél  nyitva  volt 
45.000  franknyi  hitelből  háromezerötszáz  (3500)  frankot  —  ugyan- 
annyit, mint  a  mennyi  Dunyov  ur  számára  határozva  volt  —  utalr 
ványozott. 

III.  Miszerint  a  sürgős  szükségü  intézkedésekben  költség- 
utalványozás miatt  fennakadás  ne  legyen,  az  elnök  felkérte  gróf 
Gropello  követségi  titkár  urat  s  ideiglenes  képviselőt  Parisban, 
hogy  az  emiitett  hitelnek  megmaradott  részét,  u.  m.  41.500  frankot, 
Maliét  fréres  párisi  bankár-czég  által  Croskey  és  társai  londoni 
nagykereskedő-házhoz  tegye  át,  mi  megtörténvén,  Croskey  és  tár- 
sai uraknak  október  13.,  15.  és  18-kai  levelei  folytán  jegyzékbe 
vétetik,  hogy  angol  pénzlábra  áttéve,  egyezerhatszázötven  font 
sterling  s  két  shilling  (£    1650,  5,  0)  van  letéve  számadásra. 

IV.  Mindazon  intézkedések  mellett  is  azonban,  melyek  a 
keletre  küldött  fegyver-  s  hadkészlet  biztosítására  történtek,  a 
dolog  oly  megmérhetlen  fontossággal  bir,  miszerint  lehetetlen  volt 
annak  szükségét  nem  érezni,  hogy  Klapka  tábornok,  ki  a  Tui'in- 
ban  megállapított  haditerv  szerint  az  azon  oldalról  megindítandó 
hadmunkálatokat  lesz  vezénylendö,  személyesen  a  keletre  menjen, 
hogy  a  moldva-oláhországi  fejedelemmel  személyes  értekezésben 
egyengessen  ki  minden  előfordulható  akadályokat  s  a  tervezett  had- 
munkálatokra is  szervezéseket  s  egyéb  előkészületeket  tegyen. 

Mire  Klapka  tábornok  magát  elhatározván,  neki  az  Igazgató- 
ság nevében  irott  felhatalmazás  adatott  ki.  A  tábornok  viszont, 
tekintetbe  vévén  azt,  hogy  meglehet,  a  háború  megkezdése  előtt 
többé  vissza  nem  jöhetend,  ujolag  is  teljes  megegyezését  nyilatkoz- 
tatta ki  a  következő  alappontokra  nézve ; 

1.  Hogy  Couza  herczeggel  és  általában  a  moldva-oláh- 
országiakkal  leendő  érintkezéseiben  s  különösen  a  nemzetiségi  kér- 
désre s  azzal  kapcsolatban  a  hazánk  s  az  egyesült  fejedelemségek 
közti  viszonj^ra  nézve  szorosan  azon  elvekhez  fogja  magát  tartani, 
melyek  az  Igazgatóság  által  (Teleki  László  szerkesztése  szerint) 
Couza  herczeghez  intézett  s  Zglinicki  ezredesnek  kézhezszolgálta- 
tás végett  átadott  hivatalos  levélben  foglaltatnak  s  hogy  ugy  hazánk 
területi  épségét,  mint  nemzetünk  souverainitásának  minden  bel- 
ügyre nézve  sértetlenségét  fenntartani  és  biztosítani  főbb  gondjá- 
nak ismerendi. 

2.  Hogy  a  szabadságharcz  azon  oldalról  való  megkezdésének 
idejére  s  feltételeire  nézve  magát  a  turini  megállapodásokhoz  tar- 
tandja,  melyeknek  lényege  abban  összpontosul : 

a)  hogy  mi  csak  akkor  kezdjük  meg  a  harczot,  midőn  Victor 
Emánuel  király  az  osztrákot  Velencze  végett  megtámadandja ; 

h)  minthogy  elvünk  az,  hogy  hazánkat  pusztán  diversióul 
felhasználtatni  nem  engedendjük,  a  harczot  csak  azon  esetre  kezd- 
jük meg,  ha  a  turini  kormánynyal  kötött  azon  egyezkedés,  misze- 
rint királyi  segédseregek  küldetnek ,  teljesíttetett,  mert  ebben 
találjuk  annak  biztosságát,  hogy  hazánk  függetlenségének  kivívása 
Olaszország  részéről  is  a  háború  egyik  coordinált  czéljának  fog 
tekintetni. 

3.  Azon  esetre  pedig,  ha  akár  az  osztrák  részéről  korább  jövő 
támadás  miatt,  akár  pedig  más  körülményeknél  fogva,  az  események 
oly  fordulatot  vennének,  hogy  az  1.  és  2.  pontokban  kitűzött  fel- 
tételek nem  teljesülhetnének,  minthogy  ezen  események  minőségét 
előre  látni,  tehát  azt  is  előre  most  megítélni  nem  lehet,  vájjon  azon 
esetben  a  magyar  szabadságharcz  zászlóját  kitűzni  hazánk  iránti 
kötelességeink  megengedendik-e,  abban  történt  megállapodás,  hogy 
Klapka  tábornok  harczot  nem  kezdend  a  nélkül,  hogy  Igazgatósági 
társainak  előleges  megegyezését  birná. 

V.  Klapka  tábornoknak  ezen  útjára  költségül  Croskey  és 
társai  urakra  ötszáz  (500  £)  font  sterling  utalványoztatott. 

Minthogy  azonban  ugy  volt  Turinban  az  egyezkedés,  hogy  a 
keleti  missiók  költségeit  az  olasz  kormány  megbízottja :  Cerutti 
lovag  fogja  ellátni,  Klapka  tábornok  igyekezni  fog,  hogy,  ha  lehet, 
ezen  ötszáz  font  sterling  az  Igazgatóság  itteni  pénztárának  Cerutti 
lovag  által  visszapótoltassék. 

Egyúttal  az  ottan  előfordulandó  költségek  fedezhetése  végett 
Klapka  tábornok,  a  Cerutti  lovaggal  Turinban  concertált  utal- 
vány! szelvények  közül  18  darabot  átvett,  a  többi  tiz  darab  szel- 
vény az  elnöknél  maradván. 

VI.  A  hadmiveletek  idejének  közeledtével  P  uky  Miklós 
ur  szintén  Moldvába  menend,  azon  rendeltetéssel,  hogy  mint  poli- 
tikai fő-kormánybiztos  Erdély  politikai  s  közigazgatási  kormányát 

vezesse  s  az  ottani  hadseregnél  az  ország  ideiglenes  kormányának 
hatóságát,  utasításai  értelmében,  további  rendeletig  képviselje.  — 


•     Kelt  Londonban,  október  20.  1860. 

Kossuth. 

Teleki  László  levéllel  tudósított,  hogy  ezen  jegyző- 
könyvet mind  ő,  mind  Klapka  —  -  keletre  menetele  előtt 
—  aláirtak;  s  csakugyan  általuk  aláirva,  eredetiben 
kezeimnél  is  van. 

Melléklet. 

utasítás  Zglinicki  ezredes  *) 

(Alphonse  Levais) 

számára. 

1.  Z.  ezredes  kiküldetése  tisztán  katonai  természetű  levén, 
politikai  szólalkozásokba  senkivel  és  semmi  feltét  alatt  nem  fog 
bocsátkozni. 

2.  Marseilleböl  egyenesen  Konstantinápoly ba  menend,  ott 
magát  D  u  r  a  n  d  0  tábornok  szard  követ  ö  excellentiájával  és  a 
M.  N.  Igazgatóság  képviselőjével :  Karacsay  gróífal  viszonyba 
teendi  s  az  elsőnek  közbenjárásával  iparkodni  fog  titkos  kihallga- 
tást nyerni  Couza  fejedelemnél,  kit  azon  időben  még  valószínűleg 
Konstantinápolyban  találand. 

3.  Ha  a  fejedelem  nem  volna  többé  Konstantinápolyban,  Z. 
ezredes  idövesztés  nélkül  folytatni  fogja  útját  Galaczba  s  Jassyba 
s  ott  a  fejedelemnek  magát  Place  franczia  consul  vagy  Cerruti  úr 
által  be  fogja  mutattatni.  A  tudtára  adott  B.  B.  B.  jelszóval  fogja 
elismertetését  biztosítani. 

4.  Miután  a  fejedelemnek  ugy  a  M.  N.  Igazgatóság,  mint 
Klapka  tábornok  levelét  átadta,  megismerteti  vele  kiküldetési  czél- 
ját  s  értesitendi,  hogy  a  tábornok  nem  sokára  meg  fog  érkezni. 
Biztositandja  a  fejedelmet,  hogy  az  Igazgatóság  mindig  a  leg- 
nagyobb elővigyázattal  fog  eljárni,  miszerint  sem  a  fejedelem,  sem 
Magyarország  érdekei  compromissio  alá  ne  kerüljenek. 


*)  Zglinicki  ezredes  lengyel  eredetű  volt  ugyan,  de  született 
franczia,  nem  is  tudott  lengyelül.  Hanem  nevének  lengyel  hangzása 
okvetlenül  szükségessé  tette,  hogy  franczia  nevet  vegyen  fel.  Különben 
Z.  ur  részt  vett  szabadságharczunkban.  Klapka  komáromi  seregében 
szolgált  s  1859-ben  is  piemonti  készületeink  alatt  Klapka  mellett  volt. 

5.  Miután  Cerruti  úrral  és  Karacsay  gi'óffal  előre  értekezen- 
dett,  be  fogja  nyújtani  a  fejedelemnek  a  fegyverzeti  készlet  letáro- 
zásának  tervét,  melynek  sarkalatos  pontjai  a  következők  : 

aj  Elkerüllietlenül  szükséges,  hogy  az  egész  készlet  a  moldva- 
oláh  kormány  nevére  Írassék  s  tároltassék  le  ugy,  miként  1859-ben 
történt.  Szükséges  annálfogva,  kogy  a  fejedelem  ez  ügyben  tábor- 
nokai közül  egyet  megbizzon,  a  ki  teljes  bizalmát  birja  s  a  magyar 
ügynek  barátja.  Az  Igazgatóság  szabadságot  vészen  magának  e 
végre  neki  Cretzulesco  Demeter  tábornokot  ajánlani. 

b)  A  fejedelem  megbizottjának  utasítva  kellend  lennie,  hogy 
a  készlet  letározását,  szállítását  s  felvigyázatát  illető  minden  kér- 
désre nézve  magát  Z.  ezredessel  összeköttetésbe  tegye  s  vele  egyet- 
értésben járjon  el. 

cj  A  leglényegesebb  pont  az  alkalmas  helyiségek  megválasz- 
tása s  a  raktárak  megszerzése.  A  fő-rakodóknak  (depót)  a  Sereth 
völgyében  kell  lenni.  A  következő  városok  látszanak  legalkalma- 
sabb helyiségeknek :  első  sorban :  Atchoud,  Bakeu  Román,  Niam- 
tzon ;  aztán :  Fiatra.  Okna  közelebb  a  határhoz. 

dj  Mindaddig,  mig  a  jelzett  helyeken  a  raktárak  el  nem 
készíttetnek ,  ideiglenesen  az  egész  készletnek  a  hajókon  kell 
maradni  a  galaczi  kikötőben,  vagy  a  városban  bérlendő  raktárak- 
ban. A  lövő-szereket  illetőleg  azonban  elkerülhetlenül  szükséges, 
hogy  ideiglenesen  mindjárt  megérkezésük  után  a  kormány  lőpor- 
táraiba rakassanak  le. 

e)  Magában  értetik,  hogy  minden  raktárnak,  mielőtt  hasz- 
nálatba vétetnék,  kellő  állapotba  kell  tétetnie,  padozattal,  zárak- 
kal, üvegzettel,  stb.  elláttatnia. 

fj  A  szállítás,  raktározás,  felügyelet  költségeinek  fedezése 
végett  Klapka  tábornok  megérkezéséig  Z.  ezredes  Cerruti  úrhoz 
vagy  annak  galaczi  képviselőjéhez  fog  fordulni. 

g)  Eaktárnokunk :  Matheidesz,  kivel  Z.  ur  a  jelszót  kicseré- 
lendi,  neki  rendelkezésére  fog  állani.  M.  ur  különös  megbízatása : 
a  kirakodásra,  elszállításra,  letározásra  felügyelni  s  a  készletet  jó 
rendben  tartani.  Megbízatásának  könnyítése  végett  kívánatos  volna, 
ha  a  fejedelem  öt  tüzértisztté  s  a  fegyver-  és  lövő-szertárak 
alínspectorává  nevezné  ki. 

h)  Ujabb  rendeletig  a  ládák  s  csomagok  nem  nyittatnak  ki, 
csupán  arra  kellend  figyelemmel  lenni,  hogy  számrendbe  soroztas- 
sanak  s  a  tüzérségi  anyagot  tartalmazók  együtt  tartassanak. 

Két  piemonti  tüzér-altiszt  kíséri  vagy  követi  az  első  szállít- 
mányt. Ezek  a  raktárak  berendezése  s  a  felügyelet  körül  Z.  ezre- 
des és  a  raktárnok  rendelkezésére  fognak  állani. 

i)  Jelentéseit  Z.  ezredes  Cerruti  ur  utján  vagy  az  általa 
kijelölendő  utón  vagy  pedig  Place  franczia  consul  közvetítésével 

fogja  megtenni.    Az  osztrák  postához  soha  és  semmi  esetben  nem 
szabad  fordulnia. 

k)  Mindennek,  mi  barátainkat  az  országban  compromittál- 
hatná,  chiffre- ékben  kell  Íratni. 

London,  október  21.  1860. 

A  M.  N.  Igazgatóság  nevében  : 
Kossuth,     Klapka. 

rx. 

Levél  Couza  fejedelemhez. 

Zglinicki  ez  utasításában  említve  van,  togy  az  Igazga- 
tóság egy  levelét  is  át  kellett  Couza  fejedelemnek  adnia. 

E  levél  nem  az  útnak  indított  fegyverzetre  vonatkozott. 
A  mi  ezt  és  az  erdélyi  hadmüködés  esélyét  illeti,  én,  híven  a 
vezéreszméhez,  melyet  turini  egyezkedéseinkben  sarkpontul 
állítottam  fel,  liogy  t.  í.  mi  csak  azon  esetben  fogjuk  hazánkban 
a  forradalmi  harczot  megkezdeni,  ha  olasz  királyi  segédsereg 
küldetik  Magyarországra,  —  mind  hazánk  iránti  kötelességnek, 
mind  saját  felelősségem  fedezésére  szükségesnek  tartottam 
Klapka  tábornok  úrtól  azon  biztosítékokat  kikötni,  melyek 
a  fentebb  közlött  októberi  Jegyzőkönyvben  olvashatók ;  de 
miután  ezekre  nézve  Klapka  tábornoktól  megnyugtató  bizto- 
sítást kaptunk,  én  viszont  szíves-örömest  adtam  megegyezé- 
semet, hogy  az  ottani  dolgoknak  az  Igazgatóság  nevében  veze- 
tése kizárólag  Klapka  tábornok  úrra  bizassék  s  mi  öt  eljárásá- 
ban avatkozásunkkal  se  ne  feszélyezzük,  se  ne  zavarjuk. 

Levelünk  tehát,  melj'^et  Couza  fejedelemhez  intéztünk, 
tisztán  politikai  tartalmú  volt  s  egyrészt  Magyarország  ós  a 
dunai  fejedelemségek  közt  Austria  ellenében  fennforgó  érdek- 
közösségnek, másrészt  a  magyarországi  s  erdélyi  oláhokkal 
egyetértés  előmozdításának  terén  mozgott.  A  levél  nem  is  a 
turini  egyezkedések  folytán  íratott;  azon  levél  ez,  melyről 
Irataim  II.  kötetének  499-ik  lapján  van  szó  s  melynek  meg- 
írását Teleki  László  vállalta  magára  azon  izgatások  alkalmá- 
ból, melyek  1860  nyarán  az  országban  felmerültek  s  harcz 
esetére  az  1848 — 49-iki  iszonyatosságok  megújulásával  fenye- 
gettek. E  levélnek  Couzához  juttatását  a  fegyverzet  elküldé- 
sekor is  időszerűnek  mutatták  a  körülmények,  de  minthogy 

alább  a  barmadik  fejezetben  a  politikai  viszonyok  tárgyalása 
tüzetesen  előfordul,  elégnek  tartom  itt  a  terjedelmes  okirat- 
nak nem  is  annyira  részletes  kivonatát,  mint  inkább  tárgyait 
megismertetni. 

Bevezetésül  levelünk  az  érdekközösség  álláspontjára 
helyezkedve,  ad  kifejezést  azon  meggyőződésünknek,  bogy  a 
dunai  fejedelemségek  és  Magyarország  a  legszivesebb  egyet- 
értésre s  legbensőbb  szövetségre  vannak  utalva. 

Emlékezetébe  hozza  a  fejedelemnek,  miként  Austria 
még  a  corruptio  gyalázatos  eszközeitől  sem  riadva  vissza, 
nem  csak  minden  kitelhető  módon  akadályokat  gördített  az 
útba,  nehogy  a  nemzeti  akarat  Moldva-Oláhországban  szaba- 
don nyilatkozhassék,  hanem  makacs  állhatatossággal  a  két 
fejedelemség  uniója  s  Couzának  kettős  megválasztása  ellen 
egyenesen  conspirált  is. 

A  hol  csak  akadály,  szerencsétlenség  vagy  veszély  tűnik 
fel  a  fejedelem  útjában,  akár  benn  az  országban,  akár  künn : 
Austria  keze  mindenhol  benn  van.  A  fejedelem  minden  ellen- 
ségének, nagynak  mint  kicsinynek,  megvan  azon  előnye,  hogy 
Austria  által  pártfogoltatik. 

Anglia  bár  fontosságot  tulajdonított  a  porta  érdekeinek, 
azért  végre  még  sem  vonakodott  a  fejedelemnek  igazságot 
szolgáltatni. 

Oroszország,  daczára  terjeszkedési  politikájának,  nem 
tartózkodott  a  fejedelemségek  iránt  Francziaor szag  nagylelkű 
politikájához  csatlakozni. 

Még  maga  az  ottomán  porta  is,  bár  természetesen  félté- 
keny souzerainitásának  előjogaira,  végre  mégis  a  dunai  feje- 
delemségek akaratának  magát  jóhiszemüleg  megadta. 

Csak  Austria,  egyedül  Austria  az,  melynek  ellenséges 
indulata  nem  csökkent  soha,  egyedül  Austria  az,  mely  min- 
dig küzdött  s  küzd  a  fejedelemségek  legszentebb  érdekei,  leg- 
jogosabb kivánatai  ellen. 

A  múlt  a  jövendőnek  tükre.  Ugyanazon  okok  mindig 
ugyanazon  okozatokat  hozzák  elő.  Erőszak  levén  lételének 
alapja ,  Austria  szolgaságot,  nyomorúságot  akar  látni  keleti 
szomszédságában,  mert  ez  békétlenséget  szül ;  ez  viszont  neki 
avatkozásokra  szolgáltat  ürügyet  s  nyújt  alkalmat,  melyek- 
jiek  hátterében  a  terjeszkedési  vágy,  az  occupatió  gondolata 

áll.  Nem  akar  szabad  és  virágzó  népeket  látni  maga  körül, 
mert  a  szabadság  kizárná  befolyását,  uralmi  vágyainak  útját 
állana. 

A  török  birodalom  felbomlás  felé  hanyatlik.  Már  az 
európai  cabinetek  legtöbbjénél  is  tért  nyert  azon  nézet,  hogy 
a  keleti  kérdés  logicája  ezen  megoldás  felé  vezet.  A  felbom- 
lás válsága  még  késhetik  egyideig,  de  az  is  meglehet,  hogy  a 
syriaihoz  hasonló  bonyodalmak  azt  siettetni  fogják  s  a  válság 
máról-holnapra  kitörhet.  De  akármiként  legyen  is  ez,  annyi 
mindenesetre  tagadhatlan,  hogy  a  török  birodalom  felbom- 
lása csak  két  módon  történhetik ;  vagy  ugy,  hogy  a  biroda- 
lom alkatrészeit  képező  nemzetek  függetlenekké,  szabadokká 
lesznek,  —  vagy  ugy,  hogy  a  török  birodalmon  több  nagy- 
hatalom megosztozik;  mely  utóbbi  esetben  a  keleti  népek 
nem  szabadságot  kapnának,  hanem  csak  urat  cserélnének. 

No  már  az  szembeszökően  világos,  hogy  a  mig  Austria 
Magyarországot  birva,  az  ottomán  birodalom  tőszomszédságá- 
ban mint  nagyhatalom  uralkodik :  e  két  vagylagosság  közül 
végelemzésben  csak  a  második,  az  urcsere,  lehetséges. 

A  keleti  népek  két  nagyhatalom  (az  orosz  és  osztrák) 
uralmi  vágya  közé  helyezve,  függetlenekké  nem  lehetnek, 
tehát  szabadokká  sem:  mert  függetlenség  nélkül  a  szabadság- 
nak csak  üres  alakisága  lehetséges,  valódi  szabadság  lehetet- 
len. Austria  ép  ugy,  mint  Oroszország,  kis  nemzeteknek  csak 
urai  vagy  (a  mi  egyre  megyén)  patrónusai  lehetnek,  szövet- 
ségesei nem.  E  két  nagyhatalom  uralmi,  tulsulyi  versenye 
kizárja  a  függetlenség  lehetőségét.  Austria  occupálni  fog  s 
a  mit  nem  occupál  vagy  nem  occupálhat,  azt  az  orosz  karjai 
közé  kergeti,  mert  a  keleti  népek  mind  a  két  nagyhatalom 
ellenében  saját  erejükkel  független  állást  nem  foglalhatván 
el,  egyikhez  vagy  másikhoz  kénytelenek  simulni  s  kettőjük 
közül  az  osztrák  a  gyűlöltebb,  az  orosz  egy  helyütt  fajrokon- 
sági, más  helyütt  vallásegységi  előnynyel  bir. 

E  veszélyes  helyzet,  melyet  a  keleti  népekre  nézve  a 
dolgok  actualis  helyzetében  reménytelennek  nevezhetni,  csak 
az  által  változhatik  meg,  ha  Magyarország  az  osztrák  uralom 
alul  felszabadul.  Ekkor  a  török  birodalom  népei,  ha  majd  e 
birodalom  felbomlásának  órája  üt,  nem  lesznek  két  malomkő 
közé  szoritva,  a  keleti  kérdés  többé  nem  lesz  verseny  kérdése 

két  nagyhatalom  közt,  melyek  a  fölött  vetélkednek,  hogy 
melyikük  kerítse  markába  a  török  örökséget.  Az  osztrák 
uralmi  vágy  helyébe  a  magyar  barátság  lép,  melyet  az  önbiz- 
tonság  érdeke  szövetségre  utal ;  e  szövetség  kapcsa  erősekké 
teszi  a  gyöngéket  s  a  keleti  népek  előtt  a  függetlenség  kilá- 
tása áll,  mert  szövetségben  a  magyarral,  meglesz  a  képesség 
az  orosz  uralmi  vágynak  ellenállani.  így  s  csakis  igy  lehet- 
séges, hogy  a  keleti  kérdés  nem  urcserében,  hanem  a  szabad- 
ságban találjon  megoldásra. 

E  tekintetek  s  velük  kapcsolatban  Magyarország  füg- 
getlensége, minden  mások  felett  a  dunai  fejedelemségekre 
nézve  birnak  a  legkiválóbb  fontossággal,  minthogy  ezek  az 
osztrák  uralmi  versengésnek,  a  többi  keleti  népekkel  közös 
veszélyén  kivül,  még  a  panslavismus  által  is  fenyegetvék  s  ez 
oly  közös  veszély,  mely  ellen  a  román  fejedelemségek  támaszra 
csak  Magyarország  függetlenségében  számithatnak ;  nemcsak 
azért,  mert  e  veszély  velünk  közös,  hanem  azért  is,  mert  a 
panslavismust  csak  a  különböző  szláv  államok  nemzeti  füg- 
getlenségével lehet  paralyzálni,  e  függetlenség  pedig  csak 
Magyarország  függetlenségével  érhető  el. 

Miután  még  az  is  megemlittetett,  hogy  a  Moldvától 
isteni  és  emberi  törvény  ellenére  elszakított  Bukovinának 
visszaszerzésére  a  dunai  fejedelemségeknek  csak  Magyar- 
ország függetlenségének  esetén  lehet  kilátásuk :  a  levél  áttér 
az  olasz  viszonyok  taglalására ;  kimutatja  az  olasz-osztrák 
háború  kikerülheti enségét ;  az  érdekközösséget,  mely  e  háború 
esetére  az  olasz  és  magyar  nemzeteket  szövetségre  utalja  s 
ténynek  constatálja,  hogy  a  magyar  nemzet  el  van  határozva, 
ez  alkalmat  függetlenségének  kivivására  felhasználni ;  ezután 
felemlíti,  hogy  e  kilátással  szemben  Austria  szorultságában 
nem  iszonyodik  újra  a  magyarországi  oláh  és  szerb  nemzeti- 
ségek felbujtogatásához  folyamodni. 

És  itt  tekintetbe  véve,  hogy  Couza  fejedelemnek  nem 
lehet  magyarországi  faj-  s  nyelv-rokonainak  sorsa  iránt  nem 
érdeklődni:  a  levél  elmondja,  hogy  Magyarországon  a  jogok 
hajdan  igen  is  privilégiumokra  voltak  alapítva,  de  faj  uralomra 
soha;  elmondja,  miként  184:8-ban  a  kiváltságok  helyébe  a 
közös  szabadság  lett  állitva,  faj-,  nyelv-,  valláskülönbség  nél- 
kül;   elszámlálja  az  intézkedéseket,   melyekkel  a  különböző 

nemzetiségeknek  nemcsak  szabad  fejlődése  s  társadalmi  érde- 
kei, hanem  közéleti  érvénye  is  biztosittatott ;  elmondja,  minő 
ámitásokboz  nynlt  Austria,  bogy  a  nemzetiségeket  felbujto- 
gassa s  miként  hálálta  meg  egy  közös  járommal  azt,  hogy 
neki  istentelen  czéljaira  segédkezet  nyújtottak.  És  miután  az 
osztrák  most  újra  akkori  ármányaihoz  nyúl,  titkos  ügynökei 
által  a  viszálykodás  magvait  szórja:  az  oláhokat  azon  gyalá- 
zatos hazugsággal  ingerli,  hogy  a  magyarok  őket  nyelvüknek, 
nemzetiségüknek  feladására  akarják  kényszeriteni,  sőt  a  dolog 
már  annyira  ment,  hogy  osztrák  tisztviselők  Erdélyben  nyil- 
tan  az  1848 — 49-iekhez  hasonló  gjdlkolások,  g3nijtogatások 
megujitására  izgatnak :  a  levél  közös  érdekeink  nevében  fel- 
szólitja  a  fejedelmet,  nyújtson  nekünk  Austria  ez  ármányai- 
nak meghiusitására  segédkezet. 

^Magyarország  lakosai  nagy  többségének  szelleme  nekünk 
kezességül  szolgál  —  mondja  a  levél  —  hogy  daczára  mind- 
ezen ármányoknak  s  conspiratióknak,  közelgő  harczunkból 
győzelmesen  fogunk  kijönni  ;  de  mondhatlanul  fájna  lelkünk- 
nek, ha  hazánk  minden  lakosát  közösen  érdeklő  függetlenségi 
harczunk  testvérgyilkos  polgárháborúval  complicáltatnék,  s 
borzalommal  gondolunk  a  becses  vérre,  mely  haszontalanul 
kiontatnék.  De  akárminő  volna  is  e  polgárháború  kimenetele, 
az  bizonyos,  hogy  az  1848- iki  véres  jelenetek  ismétlődése  a 
magyarok  s  románok  közti  kiengesztelődést  hosszú  időkre,  ha 
nem  örökre,  lehetetlenné  tenné. « 

Annálfogva  felszólitja  a  levél  a  fejedelmet,  legyen 
nekünk  segitségünkre,  hogy  a  magyarországi  s  erdélyi  oláhok 
különösen  pedig  vezéreik  megértsék  az  érdekközösséget,  mely 
Magyarország  függetlensége  s  az  egyesült  dunai  fejedelem- 
ségek függetlenségének  biztosítása  közt  fennforog,  tehát  meg- 
értsék azt,  hogy  a  magyaroknak  akarván  ártani,  nemcsak 
maguknak,  de  Romániának  is  ártanak. 

S  miszerint  tudva  legyen  a  fejedelem  előtt,  minő  elvek 
által  vagyunk  mi  s  politikai  barátaink  a  nemzetiségi  kérdés- 
ben vezéreltetve,  a  levél  elsorolja  azon  alapelveket,  melyek 
egy  általam  még  Kutahiában  kidolgozott  alkotmánytervből 
kivéve.  Irataim  I.  kötetének  453-ik  lapján  meg  lettek  ismer- 
tetve s  melyeket  politikai  barátaink  a  hazában,  az  akkori 
körülmények  követelményeire  való  tekintetből,  ép  oly  egye- 

temesen  elfogadtak,  mint  a  mily  egyetemesen  el  voltak  hatá- 
rozva az  erdélyi  Unióhoz  az  1848-diki  törvények  értelmében 
rendithetlen  kitartással  ragaszkodni  s  annak  újra  kérdésessé 
tételét  semmi  szin  alatt,  semmi  áron  meg  nem  engedni. 

Miután  berekesztésül  még  figyelmeztetve  lett  a  fejede- 
lem, mennyire  kívánatos  volna,  hogy  a  bukaresti  sajtó  a 
magyar  kérdést  az  egyesült  fejedelemségek  igaz  érdekeinek 
szempontjából  tárgyalja,  a  levél  azon  remény  kifejezésével 
lett  befejezve ,  hogy  tekintetbe  véve  a  köztünk  fennforgó 
érdekközösséget,  a  fejedelem  nem  fogja  tőlünk  támogatását 
megtagadni,  mely  reánk  nézve  végetlen  becscsel  bir,  de  a  feje- 
delemségeknek is  érdekében  áll. 

X. 

Aggodalmak  a  keletre  szállított  fegyverek  sorsa  iránt. 
Klapka  küldetése. 

Zglinicki  ezredes,  ez  utasításokkal  ellátva,  október 
26-áii  szállott  hajóra  Marseilleban,  Klapka  tábornok 
számítása  szerint  még  mindig  elég  korán,  hogy  fegyver- 
szállító hajóinknak  Galaczra  érkeztét  megelőzhesse. 
A  továbbszállítás  s  feltárolás  technicumára  nézve  nem 
is  volt  aggodalmam,  feltéve,  hogy  Couza  jóakaratára 
még  mindig  számithatánk.  De  számíthattunk-e^  miután 
Napóleon  császár,  kinek  akarata  Couza  előtt  törvény 
volt,  most  nem  állott  oly  közvetlenül  hátunk  mögött, 
mint  1859-ben?  Oly  mérhetlen  fontosságú  érdek  s 
annyi  hazafiúi  remény  volt  kötve  ahhoz,  hogy  gyö- 
nyörű hadkészletíinket  valami  rosszakarat  vagy  félre- 
értés folytán  baj  ne  érje,  miszerint  nem  lehet  csodáim, 
hogy  leveleimen  egész  október  haván  át  a  legmélyebb 
aggodalom  vonul  végig.  Megtettem  ugyan  minden 
lehetőt  Pulszky  utján,  miszerint  a  turíni  kormány 
megbízottja,  Cerruti  Marczel  ur,  a  fejedelemségekbe 
siessen  s  Place  franczia  consul  által  támogatva,  gond- 


dal  legyen,  liogy  fegyverzetünk  valamikép  más  kézre 
ne  kerüljön,  vagy  rendeltetésétől  el  ne  vonassék;  de 
miután  a  Dunyovot  ért  szerencsétlenség  folytán  politi- 
kai ügynökünk  a  fejedelemségekben  nem  volt  s  e 
hiányt  konstantinápolyi  ügyviselönk,  Karacsay  gróf 
sem  pótolhatta,  mert  nem  volt  » grata  persona «  Couzá- 
nál:  a  dolgok  e  helyzetében,  én  a  fennforgott  nagy 
érdekek  biztositására  más  módot  nem  láttam,  mint 
Klapka  tábornok  személyes  jelenlétét  a  keleten.  Couzá- 
val  sem  én,  sem  Teleki  viszonyban  nem  állottunk,  e 
viszonyt  Klapka  tábornok  kezdeményezte  és  folytatta, 
az  összeköttetések  minden  szálai  az  ő  kezében  voltak 
összpontosulva  s  ezen  egész  ügyet  Klapka  tábornok 
annyira  a  maga  kizárólagos  hivatásának  tekintette,  hogy 
október  9-ről  kelt  levelében  nekem  ezeket  irta: 

j-Ha  én  a  vezetést  a  fejedelemségekben  igénybe 
veszem,  vagyis  inkább  az  Igazgatóság  által  magamra 
ruháztatni  kérem,  ez  azért  van,  mert  azon  öntudattal 
birok,  hogy  e  téren  a  legnagyobb,  legfontosabb  szolgá- 
latokat tehetem  s  mert  meg  vagyok  győződve, 
hogy  engem  ott  senki  más  nem  pótolhat. 
De  hogy  ez  a  legnehezebb  feladat,  melyet  magamnak 
kitűzhettem  s  hogy  Olaszországban  sokkal  kellemesebb 
volt  volna  számomra  a  működés,  az  csakugyan  nem 
szenvedhet  kétséget. « 

De  épen  mert  e  feladat  ily  nehéz  volt  s  mert 
én  is  élénken  éreztem,  hogy  őt  ott  senki  sem  pótol- 
hatja :  én  Klapka  tábornokot  nem  szűntem  meg 
kérni,  kényszeriteni ,  hogy  siessen  a  keletre,  egyik 
levelemben  azon  meggyőződésemnek  is  adva  kifeje- 
zést, hogy  j>sem  a  köz-,  sem  a  magánügyek  lehető 
legszélesebb  terén  nem  lehet  semmi,  a  mi  csak  felényi 
oly    fontossággal    is    bírhatna,    mint    gyönyörű    had- 

•készletünknek    biztosítása,    melyhez    annyi    hazafiúi 
remény  volt  kötve. « 

Klapka  barátom  tökéletesen  osztozott  e  felfogás- 
ban; késznek  nyilatkozott  ez  áldozat  meghozására  s 
minden  lehetőt  elkövetett,  hogy  mihamarabb  elindul- 
hasson, annyival  inkább,  minthogy  nézete  szerint  a 
hazában  történt  tömeges  elfogatások  kitörést  vonhattak 
maguk  után  s  ez  kétszeresen  kívánatossá  tette,  hogy  ezen 
lehetséges  esély  őt  a  haza  tőszomszédságában  találja. 
Elutazása  azonban  némi  időbe  került;  nem  lehetett 
azon  észrevételét  alaposnak  el  nem  ismernem,  hogy 
oly  merényletnek  menvén  elibe,  mely  lehet  oda  üt  ki, 
hogy  Grenfbe  talán  többé  vissza  sem  térend,  erkölcsi 
lehetetlenség  volt  a  nélkül  távoznia,  hogy  üzleti  dol- 
gait s  magánügyeit  rendbe  hozná.  Ez  pár  heti  késedel- 
met okozott,  időközben  azonban  megnyugtatásomra 
tudósított,  miként  .^Matheidesz  által  Place  consul,  ez 
által  viszont  a  fejedelem  fegyvereink  érkezése  felől  érte- 
sítve van. «  Azonkívül  irt  Durando  tábornok  szard  követ- 
nek is,  az  ügyet  melegen  szívére  kötvén.  Irt  Piacénak 
is  körülményesen,  kinek  támogatása  Zglínícki  számára 
biztosítva  van.  Karacsaynak  pedig  kötelességévé  tette, 
hogy  a  hajókat  s  rakományaikat  gondosan  szemmel 
tartsa  s  a  galaczi  szard  consulnak  a  konstantinápolyi 
követség  által  utasításokkal  ellátása  felől  (ugy  a  miként 
1859-ben  történt)  gondoskodjék.  Sőt  Klapka  tábornok 
egyik  levelében  még  azon  hírrel  is  megörvendeztetett, 
hogy  Jassyból  Place  franczia  consul  tudósította,  miként 
»Couza  fejedelem,  ha  kell,  még  a  tavalyi  húsz- 
ezer puskát  s  a  töltéseket  is  át  fogja  nekünk 
adni;  minden  előkészületre  a  fejedelemségekben  enge- 
delmet ad,  szóval :  mindent  megteszen,  a  mire  magát  Place 
jelenlétében  Klapka  tábornok  iránt  kötelezte  volt.« 

A  tavalyi  húszezer  fegyverről  levén  szó,  helyén 
látom  az  ez  iránt  1859-ben  kötött  szerződést  ide  iktatni, 
a  mint  következik : 

Eg-yezmény 

az  1859-be  11   a    dunai   fejedelemségekbe    szálli- 
to tt  fe gy ver ek,  lövös z erek    és    hadi    szerelvé- 
nyek felöl. 

A  Magyar  Nemzeti  Igazgatóság  egyrészről  s  Balatsano 
János  mint  ö  Magassága  Couza  fejedelem  ügyviselöje,  ennek 
nevében,  másrészről,  —  a  következő  egyezményre  léptek : 

1.  czikk.  A  Magyar  Nemzeti  Igazgatóság  átenged  k  ö  1- 
c  s  ö  n  k  é  p  Couza  fejedelemnek  tizezer  puskát,  nemkülönben 
átengedi  szintúgy  kölcsönkép  felét  a  lövöszereknek  és  hadi- 
szerelvényeknek azon  puskákból,  lövöszerekből  és  szerelvé- 
nyekből, melyek  a  fejedelemségekben  vannak  s  a  M.  N.  Igaz- 
gatóság tulajdonai. 

2.  ez.  0  Magassága  Couza  fejedelem  kötelezi  magát  mind 
ezt  a  M.  N.  Igazgatóságnak  visszadui  két  év  multával  vagy 
hamarébb  is,  ha  időközben  alkalom  támadna  ezen  fegyverzet- 
nek a  magyar  függetlenség  ügyében  hasznát  venni. 

3.  ez.  A  fegyverek,  lövőszerek  és  hadi  szerelvények 
többi  része,  melyet  a  M.  N.  Igazgatóság  a  fejedelemségekben 
birtokol,  letéteménykép  Couza  fejedelem  ő  Magassá- 
gára bizatik  s  a  M.  N.  Igazgatóság  kinevezendő  ügynökének 
gondviselése  alá  fog  helyeztetni,  a  ki  viszont  ö  Magasságának 
a  fejedelemnek  felügyelete  alatt  fog  állani. 

4.  ez.  Világosan  megjegyeztetik,  hogy  ezen  ügynök  a 
mondott  fegyverzet  semmi  részével  sem  fog  rendelkezhetni,  a 
nélkül,  hogy  előlegesen  megkeresést  mutatna  be  ö  Magassá- 
gának a  fejedelemnek  a  M.  N.  Igazgatóság  vagy  meghatalma- 
zottja részéről. 

5.  ez.  A  M.  N.  Igazgatóság  kötelezettséget  vállal,  hogy 
e  fegyverzetet  csak  egyetlen  egy  czélra,  t.  i.  Magyarország 
felszabadítására  fogja  használni  és  soha  és  semmi  ürügy  alatt 
az  egyesült  fejedelemségekben  létező  vagy  létezhető  pártok 
nézeteinek  s  vállalatainak  érdekében. 


ií 

6.  ez.  Ö  Magassága  Couza  fejedelem  magára  vállalja  a 
mondott  fegyverek,  lövöszerek  s  szerelvényi  tárgyak  szállí- 
tásának a  fejedelemségek  területén,  mint  szintén  tarozásuknak 
s  fenntartásuknak  költségeit. 

7.  ez.  Azon  esetre,  ka  a  M.  N.  Igazgatóság  magát  fel- 
oszlatná, a  mondott  fegyverek,  szerek  és  szerelvények  annak 
vagy  azoknak  rendelkezésére  fognak  tartatni,  a  kire  vagy  a 
kikre  hatóságát  az  Igazgatóság  átboesátandja. 

Kelt  két  példányban,  Turinban,  1859.  július  20-án. 
(Aláirva) 

A  Magyar  Nemzeti  Igazgatóság : 
Kossuth  elnök. 
Grróf  Teleki  László. 
Klapka  tábornok. 
O  Magasságának  Moldva-  és  Oláh- 
ország fejedelmének  ügynöke : 

Balatsano  János. 
* 

Klapka  tábornok  október  végén  értesített,  hogy 
november  10-én  induland  Genuából  a  keletre,  25-ike 
táján  Jassyban  remél  lenni.  Útját  Turínnak  veendi, 
Nápolyban  értekezni  fog  Garibaldival.  Csakugyan  Genf- 
ből november  4-érőI  tudósított,  hogy  egy  óra  múlva 
indul  Turínba,  miszerint  onnan,  miután  Cavourral  és 
Pulszkyval  értekezett,  rendeltetési  helyére  útját  foly- 
tassa. E  levélben  azonban  megütközéssel  olvastam, 
miként  »Karacsay  azt  irta,  hogy  Durando  követ  Couza 
fejedelmet  irántunk  nem  épen  kedvező  hangulatúnak 
találta. « 

Klapka  ugyan  utána  tette,  hogy  ez  hamar  jóra 
fog  ismét  fordulni  (wird  bald  zu  bessern  sein)  s  Pulszky 
november  8-íkai  leveléből  látom,  miként  Cavour  is 
akkép  nyilatkozott,  hogy  Couzával  legjobb  lábon  álla- 
nak :  tiszteket  küld  az  olasz  hadsereghez,  fiatal  embe- 
reket, hogy  ott  tanuljanak,  ők  viszont  a  Móricz-Lázár- 

rend  nagykeresztjét  küldték  meg  Oouzának  s  egy  rakás 
keresztet  a  bojároknak,  »kik  ezeknek  nagyon  megörül- 
tek:«  engem  azonban  a  Durando  által  jelentett  nem 
kedvező  hangulat  nagyon  nyugtalanított. 

Hogy    mi    keservesen   igazolták    az    események 

aggodalmaimat? a  harmadik  fejezetben* lesz 

olvasható. 

XI. 
Intézkedés  magyar  pénzjegyek  készítésére. 

» Háborúhoz  csak  három  dolog  kell :  pénz,  pénz  és 
pénz «  —  monda  a  harczias  porosz  nagy  király  s  mond- 
hatta magáról,  ki  katonailag  fegyelmezett  népénekkar- 
jával, vérével  kénye-kedve  szerint  rendelkezett.  De  a 
mondatnak  nagyon  kényuri  szaga  van,  s  nem  minden 
háborúra  alkalmazható ;  általánosságban  csak  ugy  igaz, 
ha  oda  módosittatik :  hogy  pénz  nélkül  háborút  nem 
lehet  viselni.  Amaz  óriási  erőkifejtéshez,  melylyel  a 
saját  országié  hatalma  által  orvul  megtámadott  magyar 
nemzet  1848  —  49-ben  védekezett,  más  dolog  is  kellett, 
mint  pusztán  pénz ;  kellett  valami,  mit  sem  pénzen  meg- 
szerezni, sem  pénzzel  pótolni  nem  lehet :  kellett  az  egész 
nemzet  szivét-lelkét  átható  önzetlen,  lángoló  honszeretet ; 
hanem  az  mégis  kétségtelen,  hogy  ama  bizonyos  magyar 
bankócskák  nélkül  a  hon-  és  szabadság-szeretettől  lán- 
goló nemzettest  karjai  tehetetlenül  csüngtek  volna  le, 
mint  a  szélhüdött  emberéi  s  minthogy  szegény,  méltatla- 
nul rágalmazott  Duschek  már  nem  él:  teljes  mértékben 
alkalmasint  már  csak  én  tudom,  minő  irtózatos  bajba, 
küzdelembe,  minő  emberfeletti  erőfeszítésbe  került  azt 
a  varázsvesszőt,  mit  »nervus  rerum  gerendarum  «-nak 
neveznek,  egy  napról  másikra,  sőt  óráról-órára  amott 
Debreczenben  csak  félig-meddig  is  előteremteni,  nehogy 

a  reánk  kényszeritett  szabadságbarcz  mozdonya  ftttő- 
szer  hiányán  megakadjon. 

Midőn  1860-ban  egyrészt  a  külviszonyok  biztató 
alakulása,  másrészt  a  magyar  nemzetnek  akkor  még, 
mondhatni,  egyértelmű  határozottsága  folytán,  a  magyar 
függetlenségi  harcz  újból  felvételének  kilátásával  állot- 
tunk szemben :  a  multak  keserves  tapasztalása  köteles- 
ségünkké tette:  gondoskodni,  hogy  a  remélt  háború 
esetére  nemzetünk  rendelkezésére  vagy  30  —  40  milHó 
forint  kész  papirpénzt  vihessünk  haza,  minthogy  két- 
séget nem  szenvedhetett,  hogy  nemzetünk,  ha  újra  fel- 
üti a  függetlenség  zászlaját,  nemcsak  a  háború,  de  kez- 
detben még  a  közigazgatás  költségeinek  fedezése  végett 
is,  papir-pénz  kibocsátásához  leszen  kénytelen  folya- 
modni, mihez  még  azon  tekintet  is  járult,  hogy  az  orosz 
fegyverekkel  diadalmaskodott  osztrák  terrorismus  rész- 
ben beváltás  hazug  Ígéretével,  részint  rettegtetéssel 
kezére  kerítette  ugyan  az  1848 — 49-ben  kibocsátott 
magyar  pénzjegyek  legnagyobb  részét,  de  minden  ámi- 
tás  és  rettegtetés  daczára  mégis  nem  csekély  mennyi- 
ség maradt  a  nép  kezén.  *)  S  mi  tanácsosnak  véltük  a 
nemzet  számára  annak  lehetőségét  előkésziteni,  hogy  azt? 
a  mi  e  hajdani  pénzjegyekből  még  a  lakosság  kezén 
van,  háború  esetén  folyóvá  teendő  uj  jegyekkel  becse- 
rélhesse. 


*)  Még  most  is  folyvást  akadnak  oly  fenomenális  kiadásai 
nem  tudom  a  butaságnak- e  vagy  a  rosszakaratnak  hajdani  polgár- 
társaim közt,  kik  nem  szűnnek  meg  engem  azzal  keseríteni,  hogy 
egy-egy  csomó  magyar  pénzjegyet  küldenek  nyakamra  s  követelik, 
hogy  váltsam  be  folyó  pénzre  !  Már  hogy  én !  Nem  az  országhoz 
fordulnak,  mely  e  pénzjegyek  értékével  adós ;  s  nem  is  a  biróhoz, 
hogy  Ítéletet  mondjon  a  felett,  tartozik-e  a  nemzet  saját  adósságát 
megfizetni,  miután  annyira  nem  vagyonbukott,  hogy  még  idegen 
adósságot  is  magára  vállalhatott  ?  s  az  ezüst-alapon  kibocsátott  egy- 
és  két -forintosok  beváltása  végett  nem  is  az  országló  hatalomhoz 

A  papirpénz-készlet  előkészítése  tehát  a  turini  kor- 
mánynyal kötött  egyezkedés  egyik  főbb  pontját  képezte 
(II.  kötet  553.  lap);  a  kormány  az  e  végre  szükséges 
kétszázezer  frank  előlegezését  megígérte  s  ez  ígéret  alap- 
ján a  papírpénzről  gondoskodás  az  én  teendőim  közé 
tartozott. 

A  keleti  fegyverszállítás  mellett  ez  volt  feladataink 
közt  a  legsürgetőbb,  mert  ilyesmit  semmi  erélylyel  sem 
lehet  rögtönözni,  az  anyagi  munka  sok  időt  kíván. 
A  mint  Turínból  Londonba  visszatértem,  azonnal 
ntána  is  láttam  a  dolognak,  még  pedig  megemlékezve 
a  nehézségekről,  melyekkel  1849-ben  a  miatt  kellett 
küzdenünk,  hogy  nem  lehetvén  amott  a  magyar  Alföl- 
dön elegendő  számú  pénzsajtót  előteremtenünk,  a  had- 
sereg fizetésére  nélkülözhetlen  apróbb  névértékű  pénz- 
jegyek kiállításában  a  minden  nap  megújuló  szükség- 
lettel lépést  nem  tarthattunk :  arra  határoztam  magamat, 
hogy  egyelőre  csakis  egy-,  két-  és  öt-forintos  pénzjegyek 
készítésére  szorítkozom. 

De  elvül  tűztem  ki  magamnak,  számkivetésemben 
tiszteletben  tartani  azon  ország  törvényeit,  mely  hon- 
talan fejemnek  menedékhelyet  ad,  s  azért,  mielőtt  e 
munkához  fognék,  megkérdeztem  Anglia  legtekintélye- 
sebb törvény  tudóit :  szabad-e  tennem,  a  mit  tenni  óhaj- 
tok?  —  Mindannyian,  kivétel  nélkül,  oda  nyilatkoz- 


fordulnak,  mely  a  fedezeti  ezüst  alapot  birtokába  vette^  tehát  az 
osztó  igazságnak  az  egész  világon  elfogadott  alapszabálya  szerint 
az  elfoglalt  vagyont  terhelő  adósság  megfizetésével  tartozik  (a  mint 
hogy  a  lefoglaláskor  a  beváltást  meg  is  Ígérte) :  hanem  én  tőlem 
követelik  a  beváltást,  mintha  a  nemzet  papírpénze  az  én  magán- 
adósságom volna,  vagy  pedig  az  ország  vagyona,  mely  az  adós- 
ság megfizetésére  leköttetett,  az  én  asztalfiókomban  feküdnék ! 
Csakugyan  tüneményszerű  dolog  ez  a  meg  nem  szűnő  zaklatás. 
Nem  hiszem,  hogy  a  világtörténelemben  ily  tünemény  valaha  elő- 
fordult ! 

tak,  hogy  szándékom  valósítása  az  angol  törvényekbe 
teljességgel  nem  ütközik.  Ekként  megnyugtatva,  mun- 
kához láttam  s  a  szöveg  következőleg  lett  megállapítva : 

Egy  (két,  öt)  forint. 

Ezen  pénzjegy  minden  magyar  álladalmi 
és  köz-pénztárakban  egy  (két,  öt)  ezüst 
forint  gyanánt,  három  húszast  egy  forintra 
számitva,  elfogadtatik  s  teljes  névszerinti 
értéke  a  közállomány  által  biztosittatik. 

A  nemzet  nevében : 

Kossuth  Lajos. 

A  pénzjegy  értéke  az  országban  beszélt  nem  magyar 
nyelveken  is  jelezve  volt. 

A  szerződés  Day  Yilmos  és  fiai  tekintélyes  londoni  czég- 
gel  lett  megkötve. 

A  végrehajtás  körül  tapasztalt  nehézségek  nj^'omása 
alatt  Pulszky  Ferenczhez  október  3-án  a  következő  sorokat 
intéztem : 

»A  bankjegy-ügy,  midőn  a  részletes  végrehajtásra 
megyünk,  ezer  oly  apró  nehézségeket  hoz  elő,  miket  alig  bir 
az  ember  legyőzni,  miután  az  egész  működés  titokbantartása, 
mind  az  előttünk  levő  czél,  mind  az  angol  kormány 
kémlelő  hajlama  által  (minek  a  gróf  undorító 
bizonyságát  tudja)*)  parancsolva  van.  A  litographiá- 
nak  ércztábla  -  nyomtatással  való  combinatiója  kétszeres 
nyomtatást  kívánván,  ezt  mind  a  növekedett  költség,  mind  a 
többek  beavatásának  veszélye  miatt  elvetettem  s  a  machino- 
graphiában  állapodtam  meg,  minek  utánzása  nagy  nehézsé- 
gekkel járna,  tehát  a  biztosságot  növeli.  A  papírkészítés 
(resurgo  vízjellel)  és  az  aczélmetszés  el  van  intézve  oly 
biztossággal,  minőt  emberi  előrelátás  adni  képes.  A  baj  a 
nyomtatásnál  van,  mert  ötven  sajtónak  kell  dolgozni,  hogy 
egy  hét  alatt  1,000.000  darab  bankjegy  készüljön,  tehát 
7,000.000  darabra  hét  hét,  28,000.000  darabra  huszonnyolcz 
hét  —  az  aczélmetszésre,  annak  réztáblákra  való  áttételére  s 
papírkészítésre  szükséges  időn  kívül.    Tehát  még  töb  sajtót 

*)  Lásd  a  2.  számú  jegyzetet  a  fejezet  végén. 

kellene  alkalmazni  s  már  csak  ötven  mellett  is  lehetetlen  lesz 
a  titkot  fenntartani.  Nagyon  kivánatos  volna,  hogy  a  nyoma- 
tás  Olaszországban  történkessék  vagy  egészben,  vagy  a  három 
faj  közül  legalább  egyre  nézve.  Lehetséges-e  ez  ?  Vannak-e 
Turinban  vagy  az  artisticns  Flórenczben  alkalmas  nyomdák 
(érczlemez-  s  nem  könyvnyomdák)?  s  a  kormány  akarna-e 
segédkezet  nyújtani?  Kérem,  legyen  szives  magát  tájékozni. 
A  papiros  és  aczélmetszet  (vagy  ha  ott  nem  csinálhatnák  meg, 
a  rézlenyomatok  is)  innen  küldetnének.  Ha  ez  nem  megyén, 
akkor  valóban  nem  tudom,  hogy  lehetend  itt  a  lármát 
kikerülni.* 

Erre  Pulszky  október  9-én  azt  adta  válaszul,  hogy  »a 
bankók  nyomtatását  Cavour  gróf  határozottan  Angliában 
kivánja  megtétetni ;  ha  csakugyan  mulhatlanul,  kikerülhetle- 
nül  szükségessé  válnék,  hogy  egy  részük  Olaszországban 
nyomás  sék,  a  gróf  Turinban  a  királyi  nyomtató-műhelyekben 
fogná  azt  megtétetni;  ezt  azonban  csak  az  utolsó  szükség 
esetére  helyezheti  kilátásba.* 

Ebben  hát  meg  kellé  nyugodnom. 

De  ez  nem  az  egyedüli  nehézség  volt.  A  költségek 
fedezése  körül  annyi  zavar  került  utunkba,  hogy  vége- 
hossza nem  volt  a  bajnak,  kellemetlenségnek,  melylyel 
Pulszkynak  Turinban,  nekem  Londonban  birkóznunk 
kellett.  Kétszázezer  frank  volt  a  papirpénz  készítésére 
megajánlva.  Én  természetesen  semmi  pénzt  sem  akar- 
tam magam  kezelni.  Bodney-Croskey  volt  amerikai 
consul,  londoni  nagykereskedő  derék  barátunknak,  kit 
Cavour  gróf  is  személyesen  ismert,  kellett  pénzünket 
kezelnie  s  a  bevételről  és  utalványaimra  teendő  kiadá- 
sokról Pulszky  utján  Cavournak  számolnia.  Tehát  az  ő 
nevére  kellett  a  pénznek  utalvány oztatnia  Londonba. 
Én  megkötöttem  a  szerződést  ugy  a  papirra,  mint  a 
metszésekre  s  nyomtatásra.  Nyolczezer  font  sterlingért 
(200.000  frankért)  tartoztak  a  vállalkozók  22  millió 
darab  pénzjegyet  kiszolgáltatni,  még  pedig   16  millió 

egy-forintost,  S^jo  millió  darab  két-forintost  s  •21/2  mil- 
lió öt-forintost,  összes  névszerinti  érték  35,500.000  forin- 
tot. A  papir  (4375  rizsma=két  millió  iv)  és  rézmet- 
szési megrendelések  már  október  első  napjaiban  annyira 
haladtak,  hogy  a  fizetések  elrendelését  tovább  nem 
lehetett  halasztani.  Sürgettem  a  pénzt.  Azt  kaptam 
válaszul,  hogy  a  londoni  követségnél  van  utalványozva- 
A  követség  semmit  sem  tudott  róla.  A  zavar  kulcsát 
Pulszky  október  9-én  e  szavakkal  adta  kezembe : 

» Politikailag  igen  kellemetlen  helyzetben  vagyok.  Tit- 
kaink ba  öt  ember  van  beavatva :  a  gróf,  Farini,  Cerruti,  Benzi 
és  Ártom  (Cavour  bizalmas  titkára).  Farini  Nápolyba  ment 
kormányzónak,  a  mi  reánk  itt  valódi  csapás,  mert  megfoszt 
leghatalmasabb  támaszomtól ;  Cerruti  a  keletre  ment ;  Cavour 
roppantul  el  van  foglalva  három  miniszteri  tárcza  vezetésével 
és  a  parlamenttel ;  csak  Benzivel  és  Artommal  értekezhetem 
s  ezek  aztán  néha  olyat  mondanak,  a  mi  ténynek  nem  bizo- 
nyul, így  jártam  a  hitelnyitási  ügygyei.  Ártom  azt  mondta, 
hogy  a  követségnél  nyitották  meg.  Hát  megirtam.  Később 
Benzi  azt  mondta,  hogy  nem  a  követségnél,  hanem  C  r  0  s- 
key  nevére  Hambro  bankárnál.  Ezt  is  megirtam.  Most 
meg  utána  járván  a  minisztériumban,  kisült,  hogy  nem  Cros- 
key,  hanem  Benzi  nevére  szól  a  hitelnyitási  rendelet.  B. 
maga  is  nagyon  restelli  a  dolgot.  Ugy  fog  rajta  segiteni,  hogy 
amint  megkapja  az  utalványt,  Croskeyra  fogja  forgatni.  De 
a  levél  Hambrohoz  még  nincs  expediálva. « 

(Ezt  mint  tanulságos  példát  emlitem,  hogy  a 
miniszteri  kormányforma  alakisága  korántsem  zárja  ki 
a  bureaucratiai » schlendrian  «-t.  A  minővé  pedig  a  minisz- 
teri kormányzat  a  continensen  kinőtte  magát,  el  lehet 
róla  mondani,  hogy  politikai  tekintetben  jobbadán  csak 
álczázott  absolutismus,  mely  a  » cabinet-politikának « 
alkotmányossági  színezetű  köpenyegül  szolgál;  köz- 
igazgatási tekintetben  pedig  a  régi  üzletnek  csak 
»czége«    változott,    a    bolt    a   régi    maradt,    azon  egy 

külömbséggel,    liogy  hasoulithatlanul  többe  kerül.    A 
felelősség  nem  lett  valósággá.) 

Ugy  látszik,  a  zavarnak  s  rendetlenségnek,  ép  ugy 
mint  a  jó-  és  balszerencsének,  cumultativus  természete 
van.  Ha  egyszer  megindul,  vége-liossza  nincs.  Az  októ- 
ber 9-én  jelentett  zavar  kiegészitéseül  Pulszky  október 
15-én  a  következőket  jelentette: 

»Midön  Benzi  commendátorral  három  hót  előtt  a  fegy- 
verküldés felöl  értekeztem,  felolvastam  előtte  utasításom  azon 
pontjait,  meljT^ek  viszonyomat  iránta  rendbe  hozták,  hogy  t.  i. 
nála  hitelünk  van : 

1)  100.000  frankra  ügynökök,  futárok  küldésére  az  ország- 
gal való  folytonos  érintkezés  fentartására  s  mindazon  külön- 
féle költségekre ,  melyeket  munkásságunk  igényel.  Ebből 
45.000  frank  Parisban  fog  fizettetni,  10,000  frank  kezemhez 
adatott  számadásra,  45.000  frank  későbbi  rendelkezésünkre 
tartatik  fenn. 

2)  A  másik  100.000  frankra,  mely  legközelebb  nekem 
átadandó  a  végett,  hogy  a  központi  bizottságnak  elküldjem 
Magyarországba,  a  katonai  szervezkedések  előkészitésére  és 
az  egyetértés  eszközlésére  a  nemzetiségek  vezéreivel.  Ezen 
összegnek  az  eredeti  terv  szerint  Cerruti  utján  kellett  volna 
az  országba  küldetni,  de  minthogy  az  elküldésre  itt  akadt  biz- 
tos alkalom,  a  mi  rendelkezésünkre  kellett  bocsáttatni. 

3)  200,000  frankra,  mely  a  magyar  pénzjegyek  készítése 
végett  Londonban  fizetendő. 

»Benzi  mindezt  elismerte. « 

»Most,  minthogy  gróf  K.  Gryula  a  hazába  küldendő  száz- 
ezer arany  frank  átvétele  végett  idejött,  felkértem  Benzit, 
hogy  ezen  összeget,  melynek  készentartására  folyvást  figyel- 
meztettem, nekem  azonnal  adja  át.« 

»S  im  Benzi  azon  nyilatkozattal  hökkentett  meg,  hogy 
zavar  történt,  mert  az  a  100.000  és  az  Igazgatóság  további 
rendelkezésére  fentartott  45.000  frank  hibából  Cerruti  keleti 
hiteléhez  csatoltatott  s  minthogy  Cavour  gróf  most  az 
annexionalis  parlamenti  vitákkal  egészen  el  van  foglalva, 
nincs  mód  a  bajon  rögtön  segíteni.    S  ezért  megilletődéssel 

kénytelen  kijelenteni,  liogy  ö  a  papirpénz-készitós  költségeire 
szánt  kétszázezer  frankon  kivül  számunkra  egy  fillérrel  sem 
rendelkezketik. « 

»E  kellemetlen  helyzetben,  minthogy  gróf  K.  G-y. 
tovább  nem  várhatott  s  mind  az  elnök,  mind  Teleki  László 
igazgatósági  tag  a  százezer  franknak  Magyarországba  haladék 
nélkül  elküldését  folyvást  sürgették  :  én,  tekintetbe  véve  a 
súlyos  következéseket,  melyek  abból  erednének,  ha  a  magyar- 
országi központi  bizottságnak  már  tudtára  adott  Ígéret  be 
nem  váltatnék,  saját  felelősségemre  felkértem  Benzit,  hogy  a 
londoni  hitel  felét  jelenleg  itt  Turinban  fizettesse  ki  s  csak 
felét  küldje  Croskey  számára  Londonba. « 

»Ez  meg  is  történt.  13-án  átadtam  K.  grófnak  a  100.000 
frankot  aranyban,  *)  Londonba  pedig  a  szükségelt  hitelnek 
csak  fele  (100.000  frank)  utalványoztatott.« 

Teleki  László  jóformán  fején  találta  a  szeget,  midőn 
1859.  deczemberben  irott  egyik  levelében  (Irataim  IL 
kötet  332.  lap)  ezt  irta:  » Magyarországon  sok  tekintet- 
ben áll  az,  hogy:  »vitam  et  sanguinem,  sed 
avenam  non«   (életet  és  vért  igen,  de  zabot  nem). 

Barátaink  a  hazában  azt  várták,  hogy  még  az  ott- 
honi működés  költségeiről  is  mi  gondoskodjunk.  Kényes 
természetű  feladat  volt.  Az  olaszoknak,  kik  az  idegen 
járom  lerázására  intézett  conspiratióikban  annyi  ember- 
öltő időn  át  az  »avena«-t  mindig  fel  tudták  saját 
emberségükből  találni,  a  magyarok  »sed  avenam 
non«-ja  nem  igen  akart  fejükbe  menni.  De  hát  tet- 
tünk, a  mennyit  tehettünk  s  miután  a  központi  bizott- 
mány értesitve  volt  a  hazában,  hogy  a  szervezkedési  és 


*)  100.000  frank  aranyban  több  mint  33  kilogrammot  (több 
mint  67  fontot)  nyom.  Ily  suIy  aranypénzt  utas  nem  igen  szokott 
magával  hordani,  még  ha  oly  gazdag  ur  is,  mint  az,  a  ki  ez  össze- 
get bevinni  vállalkozott.  Egész  Turinban  teljes  lehetlenség  volt 
ennyi  értékű  osztrák  bankót  találni.  Azt  hiszem,  most  sem  lehetne, 
huszadrészét  sem ;  gróf  K.  Gy.  gondoskodott  útközben  a  beváltás- 
ról s  nagyot  kerülve  ment  haza,  nehogy  gyanút  ébreszszen.  De 
mindennek  daczára  a  kellemetlenséget  ki  nem  kerülte. 

egyezkedési  költségekre  százezer  arany  frankot  szá- 
mára kieszközöltünk,  alig  lelietett  volna  otthon  com- 
binatióinknak  megfelelő  tevékenységre  számot  tarta- 
nunk, lia  igéretünket  be  nem  váltjuk. 

Pulszky  eljárását  tehát  tökéletesen  helyeseltük,  de 
nekem  e  zavar,  mely  csak  deczember  1 0-én  lett  helyre- 
ütve, kimondhatlan  sok  bajt  s  hátramaradást  okozott. 
A  bankók  ugyan  deczember  elején  mégis  csak  nyomta- 
tás alá  kerülhettek;  de  a  késedelemnek  kétségtelenül 
része  volt  a  nagy  zajt  ütött  per  keletkezésében,  melyről 
az  ötödik  fejezetben  leszen  szó  s  mely  bankókészlettin- 
ket  az  angol  bank  égető  kemenczéibe  juttatá. 

xn. 

Ludvigh  János  küldetése  Belgrádba. 

A  mint  Turinból  Londonba  visszaérkeztem,  Lud- 
vighnak  Brüsszelbe  szeptember  27-én  e  pár  sort  irtam: 

» Megjöttem  Olaszországból.  Ott  értik  az  olasz  kérdés 
elmészetét,  felfogják  minden  exigentiáit  s  el  vannak  határozva 
minden  következményeire.  Meg  vagyok  elégedve  s  igérke- 
zöbbeknek  látom  kilátásainkat  még  a  tavalyiaknál  is,  mert  az 
alap  :  érdekközösség ,  nem  egyéni  szeszély.  A  combinátiók 
annyira  értek,  hogy  szükség  a  fonalat  amott,  hol  tavaly  jár- 
tál, újra  felvenni,  a  hol  megszakadt.  Mehetsz-e?  Akarsz-e 
menni  ?  Ha  igen,  ird  meg  tapasztalásaid  folytán,  mennyi  kell 
gazdálkodó  számvetéssel  utadra  s  mennyivel  jöhetsz  ki  ott 
helyben  naponkint  ?  Eendkivüli  költségeket,  miket  eljárásod 
sikere  igényelhet,  ne  végy  számba ;  azokról  gondoskodva  lesz. 
Felelj  tüstént. « 

Ludvigh  válasza: 

»Brüsszel,  szeptember  30.  1860.  —  En  magamat  semmi- 
féle teendőkből  ki  nem  húzom.  Neked  kell  azt  megitólned,  hol 
s  miben  felelhetek  meg  legjobban  várakozásodnak,  mely  a 
hazáé  is,  melynek  életed  minden  perczót  feláldoztad  s  veled 

feláldozzák  hiveid.  Én  oda  megyek,  a  hova  parancsolod.  Nem 
válogatok,  nem  halogatok,  hanem  megyek.  írd  meg,  mikorra 
legyek  készen;  készen  leszek. « 

»Utiköltségül  bizony  sok  kell.  Ha  egyenesen  mehetnék 
a  legrövidebb  iiton,  a  költség  ötödrészét  sem  tenné  annak,  a 
mit  a  hosszú  kerülés  kivan.  Magát  az  útiköltséget  háromezer 
frankra  kell  tenni.  A  többi  költség  naponként  felmegyen  tiz 
franktól  húszig,  a  helyhez  képest,  a  hol  leszek.  Ha  kirándulá- 
sokat nem  kellend  tennem,  beérem  naponkint  tiz  frankkal. 
Szükség  esetén  meg  tudom  magam  húzni. « 

Közlöttem  igazgatósági  társaimmal.  Elfogadták 
Hanem  abban  állapodtunk  meg,  hogy  tanácsos  Lud- 
vigh  útját  kissé  késleltetni,  két  oknál  fogva:  1.  mivel 
Mihály  herczeg  csak  épen  most  jutván  uralkodásra, 
alkalmatlannak  találhatná  az  ilynemű  érintkezést, 
mielőtt  administratióját  berendezné;  2.  mivel  Teleki 
László  T K n  által  az  Igazgatóság  nevében  lel- 
kére kötötte  politikai  barátainknak  a  hazában,  hogy 
horvát  atyánkíiaival  s  a  nemzetiségek  vezéreivel  egyez- 
kedjenek s  nekik  e  végre  némi  pénzsegélyt  is  küldöt- 
tünk haza,  tehát  tanácsosnak  látszott  hirt  várnunk  az 
egyezkedések  felől,  nehogy  Ludvighnak  hasonirányu 
lépései  az  otthoniakéit  keresztbe  vágják. 

Ez  alatt  közbejött  az  október  20-ikai  diploma  s 
én  október  26-án  Ludvighnak  ezeket  irtam: 

»Most  már  menned  kell  mielőbb.  A  teendő  épen  most 
sürgős  Belgrádból  Horvátországra.  Nekünk  előre  kell  men- 
nünk előkészületeinkben,  mintha  semmi  sem  jött  volna  közbe. 
A  nemzet  lássa,  hogy  mit  csinál ;  de  nekünk  dolgoznunk  kell, 
hogy  a  harczot  lehetővé  tegyük  a  nemzetnek  azon  esetre,  ha 
magát  harczra  akarná  elhatározni. « 

Tehát  Ludvigh  átjött  Londonba,  velem  személye- 
sen értekezni.  A  hajók  járását  Konstantinápolyig  s 
onnan  Gralaczig  átnézve,  ugy  találtuk,  hogy  ez  utóbbi 
helyre  a  hajózás  már  fel  lehet  függesztve,  mikorra  L.  a 

keletre  érkezhetik.  Ludvigh  tehát  arra  határozta  magát, 
hogy  szárazon  fog  utazni  Galiczia,  Bukovina,  Moldva 
felé,  természetesen  álnév  alatt. 

Közlöttem  vele  a  számára  kidolgozott  utasítást^ 
melyet,  tekintetbe  véve  utjának  veszélyességét,  taná- 
csosnak látszott  a  turini  kormány  utján  expediáltatni 
Durando  tábornok  szard  követhez  Konstantinápolyba, 
azon  meghagyással .  hogy  azt  futár  által  a  belgrádi 
szard  consulhoz  küldje. 

Utasítás 
Ludvigh  János  belgrádi  képviselőnek. 

1.  Képviselő  ur  megbizatásának  három  föágazata  lesz ;  az 
első  a  belgrádi  szerb  kormányra,  a  második  hazánk  azon  részeire, 
melyek  most  Vojvodinának  s  Bánátnak  neveztetnek,  a  harmadik 
Horvát-  és  Tótországokra  vonatkozik. 

LA  mi  Szerbiát  illeti. 

2.  Különös  óvatossággal  lesz  képviselő  ur,  nehogy  akár  Obre- 
novics  Mihály  fejedelem  állását  a  külhatalmak  irányában  compro- 
mittálja,  akár  pedig  az  osztrák,  orosz  vagy  angol  consul  figyelmét 
felébreszsze. 

A  franczia  consul  iránt  is  tartózkodással  lesz,  mig  ellenkező 
utasitást  nem  vészen. 

A  szard  consul :  D  u  r  i  o  Jenő  urnák  magát,  mint  a  turini 
kormány  megegyezésével  közös  érdekben  Belgrádba  kiküldött 
magyar  képviselőt  bemutatandja,  tudomást  szerzend,  vájjon  kormá- 
nyától egyenest,  vagy  pedig  Cerruti  Marczell  lovag  úrtól  vett-e 
Durio  ur  e  tárgyra  vonatkozólag  utasitást  s  bizalmas  közléseiben 
magát  a  veendő  felelethez  alkalmazandja. 

Mindenesetre  szükséges,  hogy  megérkezéséről  Cerruti  lovag 
urat  mihamarébb  értesitse,  ki  az  Ön  kiküldetéséről  különben  tudó- 
sitva  lesz  kormánya  által.  Ha  ő  vagy  Belgrádban  volna,  vagy  Ön 
vele  útközben  találkoznék,  vele  a  B  B  B  jelszót  kicserélendi  s  vele 
való  érintkezésének  módja  iránt  rendeletét  kikérendi,  különben 
pedig  Durio  ur  utján  levélben  teendi  magát  vele  érintkezésbe. 

3.  Ha  Durio  urat  már  kormánya  által  az  Ön  támogatására 
utasitottnak  tapasztalandja,  mielőtt  további  lépést  tenne,  tájékozni 
fogja  magát,  vájjon  a  viszonyok  általában  s  különösen  Garasanin  és 
Zukics  uraknak  a  fejedelem  iránti  állásukra  nézve  nem  változ- 
'tak-e?  s  ha  ugy  látandja,  bogy  nem:  Zukics  ur  által,  különben 
pedig  más,  a  körülmények  által  javasolt  módon  Obrenovics  Mihály 
fejedelemnek  érkezését  bejelentendi,  s  öt  leggondosabb  discretió- 
járól  biztositván,  titkos  kihallgatást  kérend.  Garasanin  úrral  min- 
denesetre (ha  ott  van)  eleve  értekezend. 

4.  Megnyervén  a  kihallgatást,  mindenekelőtt  a  fejedelemnek 
mind  a  M.  N.  Igazgatóság  nevében,  mind  különösen  saját  nevem- 
ben is  uralkodásra-lépéséhez  szerencsekivánatát  fogja  kijelenteni, 
egyszersmind  gyöngéd  modorban  tudtára  adandja,  miként  én  arra 
való  biztomban,  hogy  a  fejedelem  nemzetünk  irányában  még  min- 
dig azon  szándékban  s  azon  készséggel  van,  melyről  tavaly,  lon- 
doni találkozásunkkor  biztositott,  boldogult  Milos  fejedelem  halálá- 
nak első  hírére  kedves  kötelességemnek  ismertem  mind  a  Tuilleriá- 
kat,  mind  a  turini  kabinetet  Mihály  fejedelem  örökösödési  joga 
támogatásának  szükségére  figyelmeztetni,  de  örömömre  szolgál 
tudni,  hogy  a  szerb  nemzet  ragaszkodásánál  fogva  Mihály  fejede- 
lemnek semmi  támogatásra  szüksége  nem  vala. 

További  közléseiben  a  fejedelem  nyilatkozata  fog  képviselő 
urnák  zsinórmértékül  szolgálni. 

5.  Mindenesetre  azonban  emlékezetébe  hozandja  Ön  az  érdek- 
egységi  indokokat,  melyek  Magyarországnak  osztrák  uralom  alóli 
felszabadulását  Szerbia  jövő  függetlenségére  és  szabadságára  nézve 
nélkülözhetlen  előzménynek  bizonyitják.  Azon  érdekeltség  tekinteté- 
ben pedig,  melylyel  a  fejedelem  a  magyarországi  szerbek  sorsa  iránt 
faj-,  nyelv-  és  vallásegységnél  fogva  viseltetik,  ujabban  is  biztosi- 
tandja  a  fejedelmet,  hogy  mind  magam,  egyértelmüleg  a  M.  N.  Igaz- 
gatósággal, mind  az  egész  magyar  nemzet  nyelv,  nemzetiség,  vallás 
és  közös  szabadság  tekintetében  mindazon  biztosítékokra  most  is 
határozottan  készen  vagyunk,  melyeket  a  fejedelem  nem  csak  ismer, 
hanem  tavaly  tökéletesen  kielégítőknek  is  nyilatkoztatott. 

Mindkét  tekintetben  vezérfonalul  veendi  Ön  előadásaiban  az 
Igazgatóság  által  Couza  berezegnek  írott  levél  tartalmát,  mely 
Önnel  e  végre  közöltetett. 

6.  Ha  a  fejedelem,  tavalyi  megegyezésünk  értelmében,  füg- 
getlenségi   harczunk    előkészítésére    nekünk    segédkezet    nyújtani 

késznek  nyilatkozandik,  értesíteni  fogja  Ön,  hogy  kiküldetésének 
tárgyai  ujolag  azok,  a  melyek  tavaly  voltak,  u.  m. : 

a)  a  fegyver-  és  hadkészlet-tárakat  Szerbiában  biztosítani ; 

h)  annyi  szervezésre,  a  mennyi  a  fejedelem  compromissiója 
nélkül  lehetséges,  a  fejedelem  megegyezését  kinyerni,  s  vele  annak 
módja  iránt  értekezni ; 

cj  a  magyarországi  szerbekkel  egyetértésre  jutni  a  szabad- 
ságharcznak  közös  erővel  leendő  felvételére  s  erre  a  fejedelemnek 
a  magyarhoni  szerbekre  befolyásos  közremunkálását  kikérni ; 

d)  a  fejedelem  segítségével  Horvát-  és  Tótországgal  hasonló 
egyetértésre  lépni. 

7.  Ezen  működés  szükségességének  igazolására  annyit  fog 
Ön  említeni,  hogy  Velencze  miatt  az  olasz-osztrák  háború  kíkerül- 
hetlen  lévén,  mi  azt  szabadságharczunk  felvételére  alkalomnak 
tekintjük,  hogy  e  háborúnak  jövő  tavaszszal  leendő  megkezdését 
okunk  van  bizonyosnak  tekinteni,  hogy  nemzetünk  azt  felhasználni, 
el  van  határozva  s  hogy  e  határozatot  a  közbejött  osztrák  enged- 
mények nemcsak  nem  gyengítették,  söt  inkább  megerősítették,  a 
mennyiben  az  osztrák  erőtlenségének  s  önmaga  feletti  kétségbe- 
esésének bizonyságát  nyújtották. 

Említeni  fogja  Ön  azt  is^  miként  a  varsói  conferentia  kime- 
netelét —  kapcsolatban  az  angol  külügyminiszter  legújabb  sürgö- 
nyével —  annál  nagyobb  okunk  van  biztosítónak  tekinteni  arra 
nézve,  hogy  ezúttal  orosz  közbelépéstől  nincs  mit  tartanunk,  mint- 
hogy az  orosz  kormány  sem  pénzügyi  tekintetben,  sem  katonailag, 
sem  belpolitikailag  nincs  azon  helyzetben,  hogy  az  orosz  nép  s  had- 
sereg által  engesztelhetlenül  gyűlölt  osztrák  ház  fenntartására  hábo- 
rút merhetne,  —  minek  különben  is  elejét  vette  a  Napóleon  csá- 
szár és  Anglia  által  felállított  azon  elv,  hogy  »külavatkozás  a  nép 
akaratja  ellen  meg  nem  engedhető. « 

Emlékeztetni  fogja  Ön  a  fejedelmet,  hogy  tudja,  minő  fel- 
tételekhez s  minő  segítséghez  kötöttem  volt  tavaly  Magyarország- 
nak felkelését  s  biztosítani  fogja,  hogy  most  is  ugyanazon  néze- 
tekre, hasonló  óvatossággal  vannak  számításaink  alapítva  s  hogy 
ha  a  tavalyi,  előtte  tudvalevő  combinátiókba  e  szó  helyett:  »fran- 
czia  császár«,  e  szót  teszi:  »olasz  király«,  érteni  fogja,  mi  alapon 
fekszenek  terveink  s  a  győzelemre  való  kilátásaink,  —  mikre  nézve 
csak  annyira  kívánom  őt  figyelmeztetni,  hogy  nem  a  kis  Piemont, 
hanem  a  nagy  egyesült  Olaszország  kormányáról  van  szó,  s  hogy  a 

jelen  tervek  a  tavalyiaknál  annyival  biztosabbak  s  biztatóbbak, 
hogy  most  feleúton  való  megállástól  s  Villafranca-forma  csapások- 
tól nem  tarthatunk,  mert  Olaszország  győzelme  a  harczban  s  biz- 
tossága a  jövőben  a  magyar  ügy  győzelmével  a  legelválaszthat- 
lanabb  kapcsolatban  van. 

Ha  kérdezné  Önt  a  fejedelem ,  miként  állunk  e  dolgokra 
nézve  a  francziák  császárjával,  azt  fogja  Ön  felelni,  mikép  képzel- 
heti a  fejedelem,  hogy  ily.  Olaszhonra  nézve  élet-halál-kérdésben, 
ily  kombinácziókba,  mint  a  minőkről  szó  van,  sem  Victor  Emánuel 
király,  sem  Cavour  nem  ereszkedhetett  a  nélkül,  hogy  a  francziák 
császárjának  megegyezéséről  magukat  biztosakká  tennék.  Mond- 
hatja azt  is,  hogy  én  ugy  a  Palais  Royal-lal,  mint  a  Tuilleriákkal 
a  tavaly  megkezdett  jó  viszonyt  folytatom.  S  hogy  egyébiránt  nem 
kételkedik  Ön,  miként  a  fejedelem  a  turini  kabinetnek  Napóleon 
császár  iránti  viszonyáról  Cavour  gróf  specziális  küldötte  :  Cerruti 
lovag  által  kellőleg  értesítve  van. 

8.  Ezeknek  folytán  a  6.  pont  a)  szakaszára  nézve  oly  rak- 
tárakról iparkodandik  Ön  gondoskodni,  melyek  10  — 15.000  fegy- 
vernek s  egy  pár  üteg  ágyúnak  s  a  hozzájuk  való  municziónak 
letárolására  elegendők  s  a  Duna  közelében  oly  helyen  fekszenek, 
hogy  mind  a  hajóról  való  lerakodás,  mind  annak  idejében  a  hatá- 
ron leendő  átvitel  a  lehetőségig  könnyű  legyen,  de  főképen,  hogy  az 
osztrák  ügynökök  és  kémek  figyelmét  kikerülje. 

Azért  is  minden  hadkészletnek,  melyet  oda  szállitandunk 
azon  szint  kell  viselni,  hogy  az  a  szerb  kormány  tulajdona. 

Iparkodni  fog  Ön  kieszközölni,  hogy  Mihály  herczeg  valami 
fegyverzettel,  különösen  ágyúkkal  s  ágyukészletekkel  saját  had- 
szertáraiból is  segítsen.  Minden,  akárminemü  segélyének  megtérí- 
tésére nemzetünk  nevében  formaszerinti  kötelezést  vállalhat  Ön. 

A  mint  a  fegyvertárak  ügye  el  lesz  rendezve,  arról  értesíteni 
fogja  Ön  Klapka  tábornok  urat.  E  végett,  de  általában  is  szük- 
ség, hogy  vagy  Cerruti  lovag  vagy  pedig  de  Place  franczia  consul 
utján  Jassyban  tudomást  szerezzen  magának,  mily  utón  kivánandja 
a  tábornok,  hogy  Ön  vele  érintkezzék. 

A  fegyvertár-ügy  elrendezéséről  engem  is  rögtön,  a  legrövi- 
debb utón  tudósitand,  egyúttal  a  fejedelem  által  miként  történt 
fogadtatásról  is  értesitend.  Ily  rövid  jelentések,  mint  »bien 
re9u«,  »le  passé  confirmé«,  vagy  »on  est  changé«, 
»il    y    a    indécision«    s    a    raktárakra    nézve:    »arrange- 

ments  í'aits«,   »logis  loué«   s  más  hasonlók    könnyen    ért- 
hetők lesznek. 

Körülményes  jelentését  Turinba  küldendi  Ön,' —  minden  lehető 
sietséggel  —  Cavour  grófhoz  czimezve  kivül ;  belül  hozzám,  igy : 
Rapport  pour  le  C.  N.  H. 

9.  A  6.  pont  h)  fejezetét  illetőleg  biztositandja  Ön  a  fejedel- 
met^ hogy  seregszervezés  tekintetében  a  leggondosabb  óvatosság- 
gal kivánunk  eljárni ;  értesitendi,  hogy  az  ezen  oldalról  megkez- 
dendő hadműveletek  vezényletére  Türr  tábornok  van  kijelölve,  ki 
a  fejedelem  megegyezésével  egy  pár  hónap  múlva  oda  fog  menni, 
tisztében  eljárandó.  Értekezni  fog  Ön  a  fejedelemmel,  mi  módon 
lehetne  a  szervezést  legbiztosabban  intézni  s  tájékozandja  magát, 
vájjon  a  majdanbecki  bányamunkák  vagy  más  valamely  iparválla- 
lat nem  nyujthatna-e  módot,  Magyarországból  netán  kivonható  egy 
pár  ezer  embert  tömegbe  gyűjteni,  fegyelem  alatt  tartani  s  a  harcz- 
kezdet  bekövetkeztéig  foglalkoztatni,  a  nélkül,  hogy  gyanút  ébresz- 
tene. Mint  szintén  az  iránt  is  tájékozást  szerzend  Ön,  lehetne-e 
egy  pár  ezer  szerb  alattvaló  önkéntesre  számítani  s  minő  feltétel 
alatt?  —  magában  értetvén,  hogy  oly  önkéntesekről  lehet  csak 
szó,  kiknek  fegyelmére  számítani  lehet.  Oly  elemektől,  melyek  a 
háborút  zsákmány  alkalmának  hajlandók  tekinteni,  szorosan  óva- 
kodni kell.  Mindenesetre  pedig,  ha  egy  pár  zászlóalj  szerbországi 
önkéntes  biztosítása  a  magyarországi  szerbekre  való  hatás  tekinte- 
téből kívánatos  is,  azoknak  száma  egy  fél  dandáron  túl  (négy 
zászlóalj)  semmi  esetre  sem  növelendő. 

10.  A  6.  pont  c)  fejezetére  nézve  a  vezérelv  ez :  Az  osztrák 
pátensek  által  a  Vojvodinának  s  a  Bánátnak  Magyarországhoz 
vissza-  vagy  nem-csatolása  nagy  részben  az  ottani  népesség  nyilat- 
kozatától látszik  felfüggesztve  lenni.  Ha  már  a  népesség,  vagy 
különösen  annak  szerb  töredéke,  a  visszacsatolás  ellen  nyilatkoz- 
nék, e  nyilatkozat  a  Vojvodinát  s  Bánátot  vagy  legalább  az  ottani 
szerbeket  irányunkban  a  szabadságharczra  nézve  ujolag  ellenséges 
lábra  állítaná.  Figyelmeztetni  fogja  Ön  e  körülményre  a  fejedelmet 
s  a  következésnek  azon  alternatívájára,  mely  a  Couza  berezegnek 
Írott  levélben  ki  van  emelve,  t.  í.  hogy  a  népfaj -ellenségeskedés 
vagy  meghiusítja  Magyarország  függetlenségének  kivívását  vagy 
meg  nem  hiusítja ;  első  esetben  nemcsak  saját  szabadságuk,  hanem 
Szerbia  jövő  függetlensége  is  kompromittálva  lesz,  —  második 
esetben  nem  lehetend  várni  a  magyar  nemzettől,  hogy  szabadsága- 

nak  semmi  tapasztaláson  nem  okuló  ellenségeit  egyenjogú  testvé- 
rekül  fogadja  s  nekik  érdemlett   megtorlás  helyett  jutalmat  adjon. 

Azért  iparkodni  fog  Ön  reábirni  a  fejedelmet,  hogy  befolyását 
a  magyarországi  szerbeknél  haladéktalanul  arra  használja  fel,  hogy 
a  visszacsatolás  mellett  nyilatkozzanak. 

Ez  irányban  arról  is  gondoskodni  fog  Ön,  hogy  ugy  a  bel- 
grádi, mint  az  újvidéki  és  temesvári  szerb  hirlapok  a  visszacsato- 
lást sürgessék.  Ez  némi  pénzkiadást  fog  igényelni,  minek  fedezhe- 
téséröl  alább  gondoskodva  van. 

11.  E  speczialitáson  kivül  igénybe  veendi  Ön  mind  a  fejede- 
lemnek, mind  Garasanin  urnák  közrehatását  a  magyarorhoni  szerb 
főnököknél  s  különösen  a  papságnál  a  végett  is,  hogy  a  szabadság- 
harczra  szerb  honfitársaink  velünk  szövetkezzenek. 

II.  A  magyarhoni  szerbeket 

s 

Horvát-    és  Tótországot  illetőleg. 

A  czélnak,  mely  már  fentebb  kitüzetett,  elérésére  az  utak, 
módok  és  eszközök  megválasztásában  saját  tapintata  fogja  Önt 
vezetni ,  de  a  következő  vezérnézetekhez  Ön  szorosan  alkalmaz- 
kodni fog. 

12.  Az  otthoni  mozgalom  vezérei  fel  vannak  szólítva,  hogy  a 
szerbekkel,  oláhokkal  és  horvátokkal  tisztába  jöjjenek,  s  erre  — 
kivánságuk  folytán  —  költségekkel  is  elláttattak.  Lehet,  hogy  már 
minden  tisztában  van ;  lehet,  hogy  épen  folyik  az  egyezkedés  I 
lehet,  hogy  holmi  általános  fraternisatión  kivül  (a  minek  még 
magában  gyakorlati  nyomatéka  nincs)  semmi  sem  történt. 

Akármint  legyen  ez,  Önnek  különösen  óvakodnia  kell,  nehogy 
a  honi  működés  szálait  keresztülvágja,  vagy  azt  zavarba  hozza. 

Azért  használja  fel  Ön  a  most  Belgiumban  mulató  hazánkfia 
(báró  P.  F.)  hazamenetelét  s  küldjön  izenetet  az  illető  mozgalom- 
főnöknek  ;  tudassa  vele,  mikor  remél  Belgrádba  megérkezhetni  s 
kösse  lelkére,  hogy  Önhöz  Belgrádba  azonnal  küldjön  ki  egy  ava- 
tott megbízottat,  kitől  Ön  megérthesse  : 

történt-e  valami^  s  ha  történt,  mi  és  mennyi  a  szerbekkel  s 
horvátokkal  való  kialkuvásra  ? 

ha  akadály  van,  hol  és  miben  fekszik  az  s  mi  tekintetben 
kívánatos  Önnek  az  Igazgatóság  nevében  közrehatása  vagy  a  szerb 
kormány  gyámolitása  ? 

különösen  pedig :  történtek-e  sikeres  lépések  a  horvát-szla- 
vón határőr 7Ídékek  megnyerésére,  s  ha  (mi  valószínű,  hogy)  nem, 
vállalkoznak- e  az  otthoniak  e  mondhatlanul  fontos  tárgynak  az  Ön 
közreműködése  nélkül  leendő  elintézésére  ?  s  ha  nem,  minő  neve- 
ket tudnak  Önnek  ajánlani  polgári  Horvátországban,  mint  olyano- 
kat, kikkel  már  egyetértés  van,  s  kiket  e  szintoly  kényes,  mint  fon- 
tos tárgyban  használnia  lehet  ? 

Mielőtt  ezen  izenetére  hazulról  választ  kapna,  ne  küldjön  Ön 
senkit  sem  a  Vojvodinába  s  Bánátba,  sem  Horvátországba  s  csak 
tájékozni  iparkodandik  magát  az  iránt,  hogy  ha  a  határőrvidéken 
működnie  kellend,  honnan  lehetend  azt  a  határ  hosszában  legjobban 
tennie  ? 

Ha  pedig  a  válasz  megérkezik.  Ön  a  következőkhöz  fogja 
magát  tartani : 

a)  Ha  arról  értesíttetik  Ön,  hogy  ezen  fontos  tárgy  tökéle- 
tesen és  kielégitöleg  rendben  van,  nem  kellend  abba  avatkoznia ; 

bj  ha  történtek  valami  lépések,  de  még  nincs  végeredmény, 
iparkodni  fog  Ön  a  sikerre  azon  irányban  közreműködni,  melyről  a 
hazából  értesítve  lesz ; 

c)  ha  pedig  vagy  nem  történt  semmi  practicus  lépés,  vagy 
pedig  legalább  a  három  nagy  munkakör  közül  (a  szerbek,  polgári 
Horvátország  s  horvát-szlavón  határőrvidék)  valamelyikre  nem 
történt,  azt  munkába  fogja  Ön  venni  s  a  honi  mozgalom  főnökeinek 
közremunkálását  határozott  irányban  igénybeveendi. 

13.  A  szerbekkel  s  horvátokkal  megindítandó  egyezkedésben 
a  vezérelvek  ezek : 

Most  többé  nem  testetlen  jóindulatról,  hanem  harcz-előkészi- 
tési  combinatiókról,  s  ennek  folytán  alkuról  van  szó.  Alkudni  csak 
egyénekkel  lehet,  s  csak  oly  egyénekkel  sikeres,  kik  vagy  egészben 
vagy  vidékenként  a  nép  vezéreinek  tekinthetők.  Barátainkkal 
úgyis  tudják  a  mozgalom  vezérei,  hányadán  vagyunk,  velük  az 
egyetértést  fenntartani  és  növelni  bár  nagyon  fontos,  de  nem 
nehéz ;  az  ellenséget  és  közönyöst  megnyerni,  s  ha  meg  nem  nyer- 
hető, elszigetelni,  tehetetlenné  tenni :  ez  a  fontosabb,  mert  nehezebb 
feladat  s  a  megnyerés  feltételeit  ő  tőle  lehet  csak  megtudni,  s 
azután  megítélni,  olyanok-e,  miket  mint  hazafiak  elfogadhatunk, 
vagy  mint  egyének  teljesíthetünk. 

14.  Közjogi  tekintetben  ismeri  Ön  nézeteimet  a  szerbekkel 
való  kiegyenlítés  módjáról  (Irányi  történelmi  munkája  I.  kötetének 


végén  közölve  vannak).  A  horvátokra  nézve  a  vezéreszme  »regna 
socia«  s  nem  »partes  adnexae«.  Nemzetiségüknek  s  bei- 
igazgatási  autonómiájuknak  tökéletes  biztosítását  megadjuk.  Ezen 
eszme  folytán  a  magyar  és  a  társországi  országgyűlések  közti 
viszonyt ;  annak  meghatározását,  hogy  ha  a  magyar  országgyűlés 
horvát  ügyekbe  nem  avatkozhatik,  a  magyar  országgyűlésre  kül- 
dendő horvát  követek  minő  tárgyakra  folyhassanak  be ;  mik  a  . 
középponti  kormánynak  fenntartandó  közös  érdekek ;  minő  legyen 
a  horvát  kormánynak  állása  a  középponti  kormány  irányában ;  s 
ezekhez  hasonló,  a  részletekbe  vágó  kérdéseket  nem  kell  provocal- 
nunk,  ha  a  másik  alkuvó  fél  nem  provocálja ;  ha  pedig  provocálná, 
könnyebb  leszen  az  alku,  ha  mi  kérdjük  meg :  mit  kivannak  s  ahhoz 
képest  történik  az  egyezkedés.  Kényes  vagy  kétséges  kérdésekben 
végkötés  előtt  jelentés  leszen  teendő. 

Ha  pedig  ugy  tapasztaltatnék,  hogy  a  horvát  vagy  szerb 
vezérekkel  az  alkut  a  velünk  való  személyes  értekezés  előmozdit- 
hatná  s  erre  hajlandóság  mutatkoznék,  azt  létesiteni  kivánatos,  s 
ha  költség  kellend  reá,  azt  Ön  Cerruti  lovag  úrtól  igénybe  veendi. 

15.  Ha  az  egyezkedés  a  horvátokkal  vagy  a  mozgalom  honi 
főnökei  által,  vagy  az  Ön  közbenjöttével  megtörténik,  két  dolog 
leszen  gyakorlati  szempontból  nélkülözhetlen. 

aj  Hogy  Horvátországban  egy  központi  bizottmány  alakuljon, 
mely  a  magyar  bizottmánynyal  egyetértve,  a  mozgalmat  Horvát- 
és  Tótországban,  s  a  határőrvidéken  is  vezesse,  a  felkelést  szervesen 
is  előkészítse,  a  várakra  (s  különösen  Károlyvárosra)  s  a  határ- 
ezredi  telepekre  figyelemmel  legyen  s  Dalmátországgal  magát  ösz- 
szeköttetésbe  tegye.  Ezen  bizottságnak  ugy  kellene  szervezve  lenni, 
hogy  az  expeditionális  sereg  odaérkeztével  magát  Horvát-  és  Tót- 
országok ideiglenes  kormányának  nyilatkoztathassa ; 

b)  ezen  horvát  bizottmánynak  velünk  —  s  nekünk  ö  vele  — 
folytonos  egyenes  viszonyban  lenni  elkerülhetlenül  szükséges. 
E  végett  ki  kell  valakit  — ■  saját  választottját  —  külföldre  külde- 
nie, ki  mint  utazó  télen  át  külföldön  maradhasson  s  a  M.  N. 
Igazgatóság  mellett  a  horvát  bizottmányt  képviselje.  Egyelőre 
Angliába  kellend  útlevelet  vennie  s  Londonba  jönnie.  Uti  költség- 
gel On  fogná  öt  ellátni,  künnidőzése  alatt  pedig  a  M.  N.  Igazgató- 
ság költségül  neki  havonkint  750  frankot  biztosit  hat  hónapra,  elöro 
fizetendőt. 

Ezt  Ön  most  Brüsszelből  szintén  meg  fogja  haza  üzenni  s 
magának  Belgrádba  erről  is  választ  kérend. 

Az  otthoniaknak  a  horvát  küldöttekre  nézve  jelszót  kellend 
megállapitaniok  s  engem  arról  értesíteni  kell,  hogy  biztosak  legyünk 
annak  azonossága  felöl,  ki  magát  horvát  küldöttként  jelentendi. 

16.  A  határőrvidékek,  meglehet,  némely  különös  engedménye- 
ket kivánandanak.  Ezek  közt  a  katonai  szolgálatra  nézve  az  ország 
lakosaival  egyenlölábra-tételüket ,  telkeiknek,  földjeiknek  teljes 
tulajdonjoggal  való  birtokát,  s  a  falvak  határaiban  levő  kincstári 
legelöknek  s  erdőknek  az  illető  helység  tulajdonául  ingyen  átenge- 
dését mint  olyakat  emlitem,  a  mik  alkalmasint  kedvesen  fogadta- 
tandnak. 

Igen  valószínű  azonban,  hogy  a  határőrvidékeken  egyes  sze- 
mélyek megnyerése  némi  áldozatokat  kivánand.  Ha  igy,  ez  iránt 
Cerruti  lovag  úrral  kellend  Önnek  értekeznie,  mert  csak  ö  az,  kinek 
megegyezése  nyújthat  módot  ily  áldozatokra. 

17.  Temesvárra  s  Péterváradra  Önt  különösen  figyelmeztetem. 

18.  Ön  oda-  s  visszautazás!  s  három  hónapra  egy  helyben- 
maradási költségekkel  el  levén  látva,  átadatik  Önnek  még  két  szel- 
vény öt  és  öt,  tehát  összesen  tizezer  frankról,  mit  Cerruti  lovag  ur 
honorálni  fog.  Ebből  fedezend  Ön  minden  nem  személyes  kiadá- 
sokat, mint  szintén  három  hónapon  túl  saját  havi  diját  s  netán 
szükséglendö  utazásainak  költségeit.  Az  ezen  szelvényekre  fel- 
veendő pénzről  Ön  számadást  vezetend. 

19.  Garasanin  és  Zukics  uraknak  a  küldött  kis  emléket  tisz- 
telet jeléül  legyen  szives  átadni.  *) 

Kelt  Londonban,  november  5-én  1860. 

A  M.  N.  Igazgatóság  nevében 
Kossuth. 


*)  Ezt  a  keleti  szokás  hozta  magával.  Csekélység  volt,  mind- 
össze hatvan  font  sterling  értékű.  Megvétele  az  angol  népjellem 
egy  gyönyörű  vonásával  ismertetett  meg.  Megvévén  a  City  egyik 
ékszerészénél  a  kis  emléket,  kifizettem  és  átadtam  névjegyemet, 
hogy  tudja,  hová  és  kihez  küldje.  Másnap  két  munkás  hozta  el  a 
csecsebecsét,  letették  asztalomra  s  mellé,  már  nem  emlékszem  hány 
guineát.  Kérdésemre,  hogy  mit  akarnak  vele ?  ezt  felelték:  » gaz- 
dánk elveheti  aranya,  drágaköve  árát,  ez  az  ő  dolga ;  de  mi,  többi 
munkás  társainkkal  egyetértve,  tudtára  adtuk,  hogy  mi  szégyenel- 
nénk  Öntől  csekély  munkánk  bérét  elfogadni. «   Hiába  tiltakoztam ; 

Ez  utasításon  kivül  Ludvigh  esetleges  használatra 
még  egy  franczia  nyelven  irott  külön  megbízó-levéllel 
is  el  volt  látva  Horvátország  számára,  melyben  hivat- 
kozva Horvátországból  vett  azon  tudósításaimra,  hogy 
horvát-szlavón  atyánkfiai,  okulva  a  keserves  tapaszta- 
láson, belátják,  miként  ugy  nemzetiségüknek,  mint  sza- 
badságuknak s  önkormányzatuknak  legbiztosabb  garan- 
tiáját,  a  kellő  javítások  mellett,  csakis  a  nyolcz-százados 
kapocsnak  Szent -István  koronájával  megújításában 
találhatják  fel :  én  viszont  Ludvighot  felhatalmaztam 
nemcsak  a  magam  s  igazgató-társaim,  hanem  összes 
nemzetünk  nevében  is  horvát-szlavón  atyánkfiait  biz- 
tosítani, hogy  a  magyar  nemzet  őket  szövetséges  társ- 
nemzetnek tekinti  s  velük  nem  mint  » kapcsolt  részek- 
kel«,  hanem  mint  » társországgal «  kívánja  az  uniót 
akként  megújítani,  hogy  ugy  nemzetiségük,  mint  nem- 
zeti létük  s  közigazgatási  autonómiájuk  minden  kíván- 
ható módon  biztosítva  legyen;  tudtukra  adván  egy- 
szersmind, hogy  Ludvigh,  ki  őket  külvíszonyaínk, 
összeköttetéseink  s  kilátásaink  felől  tájékozandja,  ez 
alapon  van  megbízva,  velük  erőnknek  a  közös  járom 
lerázása  végett  egyesítését  concertálni. 

Hogy  miként  fútt  akkor  a  szél  Horvátországban, 
annak  jeléül  egy  kis  kivonatot  iktatok  ide  egy  nem  is 
forradalmi  szellemű,  hanem  az  október  20-kí  diploma 


annyi  bensőséggel,  oly  érzékenyen  rimánkodtak :  ne  foszszam  meg 
őket  a  kis  önelégedéstől,  mely  nekik  oly  nagyon  jól  esik,  hogy  lehe- 
tetlen volt  nem  engednem.  Megilletődve  szorítottam  velük  kezet  s 
nekik  sugárzott  szemük  az  örömtől. 

Említhetnék  egy  más  országot,  a  hol  viszont  egy  vétel  alkal- 
mával az  történt  velem,  hogy  midőn  jegyemet  átadtam,  az  árus 
fejvakarva  adott  kifejezést  sajnálatának,  hogy  előbb  nem  tudta,  ki 
vagyok.    »Miért?«  kérdezem.    » Nem  adtam  volna  olyan  olcsón  !« 

Sok  mindenféle  tapasztalásra  bukkanik  az  ily  szegény,  hányt- 
vetett  hontalan  vándor. 

alkalmából  törvényes  téren  mozgó  német  levélből, 
melyet  Bogovich  Mii^kó,  kit  leveleimben  illyr-pártinak 
látok  jelezve,  Jósika  Miklós  sógorának,  br.  P.  Fr.-nek 
irt  s  mely  velem  Brüsszel  utján  közöltetett: 

»Mit  kivánunk  s  mit  akarunk  mi  ?  —  mondja  a  levél  — 
azt  a  következő  rövid  programmba  lehet  összefoglalni.  Mi 
kivánjuk,  magyar  testvéreinkkel  egyesülve  visszanyerni  a 
történelmi  jog-alapot,  ngy  miként  régenten  az  ootroyált 
charta  előtt  fennállott;  kivánjuk  külömben  is  határozatlan 
időre  elnapolt  tartományi  gyűlésünk  összehívását,  miszerint  a 
kapcsolat  Magyarországgal  ott,  a  hol  felbontatott,  törvényes 
formában  újra  felvétessék ;  kivánunk  czélszerü,  a  kor  szelle- 
mének és  szükségleteinek  megfelelő  reformokat,  egy  szóval : 
kivánjuk  az  újból  egyesülést  Magyarországgal  Szent-István 
koronája  alatt ,  de  nem  mint  partes  adnesae,  hanem 
mint  socia  regna;  végre  kivánjuk ,  hogy  ha  a  magyar 
országgyűlés,  melyen  természetesen  mi  is  jelen  leszünk,  össze 
talál  hivatni,  a  magyarokkal  egyesülve,  közös  alkotmányunk 
oly  biztosítékokkal  vétessék  körül,  miszerint  az  soha  többé 
kérdésbe  ne  vétethessék,  vagy  épen  az  önkény  nyers  ökle 
által  halomra  döntethessék. « 

Ilyen  levén  Magyarország  iránt  az  érzelem  Hor- 
vátországon, az  osztrák  iránti  harag  és  gyűlölet  pedig 
a  legáltalánosabb  kiterjedésben  nyilatkozván:  alapos 
okunk  volt  remélleni,  bogy  külföldi  összeköttetéseink 
hordereje  felől  kellőleg  felvilágositva,  horvát  testvéreink 
a  közös  felszabadítás  munkájára  velünk  kezet  fognak; 
mire,  tekintve  egyrészt  a  bennük  rejlő  erőt,  másrészt 
azt,  hogy  az  általuk  feltételül  szabott  olasz  expeditió- 
nak  a  dalmát  partokon  kell  vala  kiszállani,  végtelenül 
nagy  súlyt  helyezénk. 

Ludvigh,  ez  egyetértést  előmozditandó,  november 
elején  rendeltetése  helyére  útnak  indult. 


-  xm. 

Egyéb  előkészületeink, 

A  magyar  emigráczió  viszontagságos  életében  alig 
fordult  elő  időszak,  melyben  a  hazafiúi  kötelesség  oly 
sok  irányban  s  annyi  mindenféle  részletekre  vette  volna 
igénybe  figyelmünket,  mint  a  turini  egyezkedésre  követ- 
kezett néhány  hét  alatt,  midőn  hivatásunknak  kellett 
ismernünk,  gondoskodni,  hogy  a  háború,  melynek 
kilátásaihoz  a  haza  felszabadításának  reménye  volt 
kötve,  ugy  minket  itt  künn,  mint  a  nemzetet  otthon  a 
lehetőségig  felkészülve  találja. 

Teendőink  tömérdek  irkálással  jártak,  annyival 
inkább ,  minthogy  az  Igazgatóság  tagjai  nem  voltak 
egy  helyütt.  Talán  még  kormányzó  koromban  sem 
Írtam  s  kaptam  hasonló  idő  alatt  több  levelet,  mint  ezen 
időszak  alatt.  Az  irathalmazból,  melyből  e  fejezetet 
összeállitottam,  kiegészítésül  még  a  következőket  sze- 
melem ki : 

1.  Az  emigráczióhoz  intézett  adhacsionalis  körlevelet  a 
világ  más  részeiben  elszórt  magyarok  közt  köröztetés  végett 
Puky  Miklós  volt  szives  genfi  nyomdájában  kinyomatni.  Mint- 
hogy azonban,  a  varsói  barátkozás  meghiúsulása  folytán,  a 
háború  nem  volt  imminens,  e  körlevél  szétküldését  későbbre 
halasztottuk,  nehogy  a  félelmében  máris  tömeges  elfogatások- 
hoz  nyúlt  ellenség  még  jobban  allarmiroztassék. 

2.  Minő  szakavatottsággal,  figyelemmel  s  minden  rész- 
letességre kiterjedő  gonddal  járt  el  Yetter  altábornagy  a 
keletre  szánt  gyönyörű  fegyver-készlet  ügyében?  —  azt  is 
következő  levele  eléggé  ki  fogja  tüntetni : 

Vetter  altábornagy  —  Kossuthnak. 

Turin,  október  2.  1.860., 
Van  szerencsém  jelenteni,  hogy  fegyverzetünk  utolsó  szállít- 
mánya   szeptember    30-án    innen    Genuába   elindittatott.   El    nem 
naulaszthatom  a  legnagyobb  elismerésre  méltónak  jelezni  az  elözé- 

kény  készséget,  melylyel  az  illető  hatóságok  kívánságaimat  tel- 
jesítették.   Mind  a  két  üteg  annyira  el  van  mindennel  látva,  hogy 
csakis  lovakról  kellend  gondoskodni,  mert  érett  megfontolás  xitán 
czélszerübbnek  láttam  azon  lenni,  hogy  mindent,  a  mire  az   ágyu- 
telepek  használata    végett  szükség  van,  itt  készen  s  hozzá  még 
ingyen  megkapjuk,  mintsem  hogy  a  hely  színén  ügyetlen  emberek 
által  rossz  anyagból  s  drágán  legyünk  kénytelenek  valamit  után- 
pótoltatni.   Hanem  kötelességemnek  tartom  Önnek  figyelmét  arra 
különösen  felkérni,  hogy  miután  az  ágyutalpakat,  börözöket  (Protze) 
kovácsmühelyeket,  stb.  nagy  teriméjük  miatt  szét  kellett  szedni^ 
miszerint  könnyebben  elmálháztassanak  s  miután  az  egész  szállít- 
mány a  puskákkal,  nag}^  mennyiségű  lövöszerrel,  tartalék-kerekek- 
kel, rudakkal,  140  lóra  való  szerszámmal  s  még  tíz  pótlékkal  igen 
sok  csomagra    megyén  (csak  maga  a  két  üteg  és  kovácsműhely 
115  nagy  rákászt   [»Verschlag«-ot]  foglal  el) :  a  ládák  lerakodásá- 
hoz s  a  szétszedett  részek  összerakásához  nemcsak  teljesen  meg- 
bízható, hanem  egyszersmind  szakértő,  ügyes,  gyakorlott  emberekre 
lesz  szükség  s  arra  különösen  figyelmezni  kellend,  hogy  egyetlen 
egy  csomag  se  nyittassék  fel,  mielőtt  az  előbb  felnyitottnak  egész 
foglalatja  kellőleg  össze  lett  állítva ;  mert  ha  ezen  elővigyázat  törhet- 
len  szabálynak  nem  vétetik,  oly  átkozott  zavar  fog  következni,  hogy 
abból  még  az  Istenek  sem  bontakoznak  ki,  annál  kevésbé  Mathei- 
desz  raktárnok.  Felsőbb  helyről  két  igen  ügyes  volt  piemonti  tüzér 
altisztre  lettem  figyelmeztetve  (Moretto  és  Delgozzo),  kik  e  nagy 
szakavatottságot  kívánó  feladatnak  tökéletesen  megfelelhetnének. 
Most    Garibaldi    alatt    szolgálnak.    Nagyon    kívánatos   volna  őket 
megnyerni,  mit  Türr  vagy  Éber  kivíhetnének.    Gondosan  ellenőriz- 
tem az  elmálházást,  hogy  semmi  el  ne  maradjon  s  a  kezemnél  levő 
lajstrom  rendjének  megfeleljen.  Az  együvé  tartozó  rakládák  egyenlő 
betűjellel  vannak  jelölve  és  sorszámokkal  ellátva.    Gonddal  voltam, 
hogy  minden  rakládába  a  bennfoglalt  tárgyak  lajstroma  beletétes- 
sék s  hogy  e  lajstromok  a  külön  specificatíóval  megegyezzenek. 
Ezeknek  segítségével  a  kirakodás  gyakorlott  emberek  kezében  nem 
fog  nehézséggel  járni,  ha  a  fentebb  említett  figyelmeztetés,  —  melyre 
nagy   súlyt  helyezek   —  elengedhetlen  szabálynak  tekintetik.    Az 
ürgolyókat  a  lehető  veszély  miatt  nem  töltettem  meg.    Ez  a  hely 
színén  megtörténhetik  s  nem  is  nagy  mesterség,  annál  inkább,  mivel 

minden,  a  mire  e  végett  szükség  van,  becsomagoltatott. 

(Aláírva)  Vetter. 

A  két  tüzéraltisztet  Türr  tábornok  megszerezte  s  útnak 
is  indittattak.  A  teljesen  felszerelt  két  üteg  végtelenül  fon- 
tos készlet  volt  kezdetnek,  de  csakis  kezdetnek.  Én  tékát  a 
tüzérségi  matériáié  jövendő  szaporítására  való  tekintetből 
utasításba  adtam  Turinba,  kogy  a  hadügyminisztériumtól, 
már  csak  az  egység  okáért  is,  a  felszerelési  rajzok,  az  arány- 
os terj-méretek,  a  tüzérműszaki  osztálynak  vezérfonalul  szol- 
gáló utasítással  egyetemben,  megszereztessenek,  a  puskák 
kaliber-méretei  pedig  nekem  megküldessenek,  miszerint  töl- 
tések iránt  másutt  is  tehessek  oly  lépéseket,  melyek  azoknak 
szükséglendő  gyors  kiszolgáltatását  biztosítsák.  Constructio- 
nalis  rajzokkal  nem  voltak  ellátva  a  fegyvertárban ;  a  mére- 
tek s  műszaki  utasítások  közöltettek. 

3.  V  e  1 1  e  r  altábornagy  október  14-én  jelentette,  miként 
Pettinengo  tábornoktól  azon  kellemes  értesítést  vette, 
hogy  a  keletre  elszállított  gyönyörű  fegyver-készleten  felül 
ujabban  még  15.000 gyalogsági  puska  rendelkezésünkre  bocsát- 
tatott. Az  altábornagy  ur  utasítást  kért,  hogy  miként  rendel- 
kezem felölük  ? 

íme  adott  válaszom: 

Kossuth  —  Vetter  altábornagynak. 

London,  október  17.  1860.    . 

Válaszul  folyó  hó  14-én  kelt  becses  jelentésére,  van  szeren- 
csém tudósitani,  hogy  a  számunkra  ujabban  kiutalványozott  tizenöt- 
ezer puska  nem  küldendő  el. 

Én  az  északkeleti  határt  azon  készlet  által,  melyet  ön  múlt- 
kori levelében  felsorolt,  a  kezdetre  eléggé  ellátottnak  tartom.  Most 
az  ország  azon  részeire  kell  figyelemmel  lennünk,  melyeket  az  Ön 
hadműködési  terébe  kivánunk  foglalni.  Én  az  utólagos  készletet  e 
czélra  kivánom  fenntartani. 

Kérem  ezt  Pettinengo  tábornok  urnák,  nemzetünk  nevében 
kifejezendő  leghálásabb  köszönetünk  megújítása  mellett,  azon  hozzá- 
tétellel adni  tudtára,  miszerint  könnyen  felfogható  fontos  okoknál 
fogva  kérésem  az,  hogy  e  fegyverek  Anconába  szállittassanak  s  ott 
a  várbeli  arsenálban,  külön  raktárban,  kellő  felügyelet  alatt  rendel- 
kezésünkre készen  tartassanak. 

De  minden  félreértés  kikerülése  végett  kérem,  adja  nyomaté- 
kosan értésére,  hogy  ez  haza  van  szánva,  nem  pedig  az  Olaszország- 

ban  szervezendő  légió  számára,  és  hogy  mi  kérdést  nem  szenvedő 
megállapodásnak  tekintjük,  mikép  minden,  a  mi  Olaszországban 
szerveztetik,  az  olasz  kormány  által  szerelendő  és  fegyverzendö  fel. 

Magától  értetik,  hogy  mi  az  ezen  utólagos  készlethez  szük- 
séges (háromszoros)  munitióra  számot  tartunk.  Ezt  Önnek  különö- 
sen figyelmébe  ajánlom. 

Legyen  szives  befolyását  Pettinengo  tábornok  és  Benzi  urnái 
felhasználni,  hogy  ezen  utólagos  fegyverkészlet  az  Anconában  zsák- 
mányul esett  raktárból  egy  vagy  két  tábori  üteggel  kiegészít- 
tessék. —  —  —  — 

(Aláirva)  Kossuth. 

Az  Anconába  szállítás  elrendeltetett ;  a  két  üteg  ágyút, 
Pulszky  október  22- ki  jelentése  szerint,  Cavour  gróf  meg- 
ígérte. 

4.  Az  előrelátás  parancsolta,  hogy  a  fegyverzeti  ipar- 
üzlet  körében  magunkat  akként  tájékozzuk  s  oly  összekötte- 
téseket szerezzünk,  miszerint  háború  esetén  adandó  megren- 
deléseink gyors  és  pontos  teljesítésére  számithassunk. 

E  tekintetből  Pulszkynak  a  következőket  írtam : 

London,  október  3.  1860. 

Ámbár  pénzerőnk  nem  engedi,  hogy  most  akármi  felszerelés 
vagy  fegyverzet  iránt  határozott  megrendelésekbe  bocsátkozzam, 
mégis  tanácsos,  hogy  mindennek,  a  mire  idővel  szükségünk  lehet, 
kiszolgáltathatása  s  annak  módja,  ára,  stb.  felől  akként  legyek  táje'- 
kozva,  hogy  szükség  esetére  majd  a  távolból  is  megrendeléseket 
tehessek,  s  azok,  a  mikor  kellend,  gyorsan  végrehajtathassanak. 
Ezen  egész  —  majdan  fontossá  válható  —  ágazatot  King  William 
streeti  ügybarátunk  (Croskey)  kezeiben  kívánom  összpontosítva 
látni.  Megkértem,  tegyen  tudakozódásokat  Witworthnál 
(kinek  találmánya  különösen  egy  bizonyos,  utunkban  fekvendő  vár 
szempontjából  hívja  fel  figyelmemet),  Witworth  feleletül  kérdést 
tőn  :  mi  használatra  vagy  mely  kormány  megbízásából  tudako- 
zódik? 

Nagyon  kívánatos  volna  engedelmét  birni  a  grófnak,  hogy 
ügybarátunk  a  szard  kormány  megbízására  hivatkozhassék.  Hasonló 
kérdések  más  készületi  ágazatokban  is  előfordulhatnak. 

Nem  lehetne-e  kivinni,  hogy  ügybarátunknak  valami  »agent 
industriel  du  gouvernement« -forma  felhatalmazás  adassék?  A  kor- 

mány  biztosithatná  magát  valamely  fenntartással,  mely  minden 
megrendelést  vagy  szerződést  külön  megerősítéstől  tenne  függővé 
s  igy  a  kormányt  semmire  sem  kötelezhetné,  mig  ellenben  az  én 
mozgalmaim  nevezetesen  meg  volnának  könnyítve.  Ajánlom  e  pon- 
tot tapintatos  eljárásába.  —  —  — 

Kossuth. 

JPulszky  október  8-án  azt  adta  válaszul,  liogy  Croskey- 
nak  kormányi  iparügynökkó  való  kineveztetése  nehézséggel 
jár,  mintliogy  a  szard  kormánynak  már  van  egy  tüzértiszt 
ügynöke  Londonban,  a  ki  Witwortlital  s  más  fegyvergyárosok- 
kal alkudozik ;  s  a  dolgot  két  külön  ügynökre  nem  lehet  bizni, 
a  nélkül,  hogy  feltűnést  okozzon. 

Ennélfogva  a  szard  kormány  hivatalos  közegei  utján 
lett  a  dolog  mind  "Witworthtal,  mind  más  lőpor-,  fegyver-  és 
töltésgyárosokkal  akként  tisztába  hozva,  hogy  akármily  kiter- 
jedésű megrendelésünk  (melyek  háború  esetén  számunkra 
természetesen  a  szard  kormány  nevében  történnének)  gyorsan 
végrehajtassanak  s  a  megállapított  hadmüködési  terv  szerint 
akár  a  dalmát  partok,  akár  pedig  az  Alduna  felé  kezünkbe 
juttattassanak. 

5.  A  fegyverzeti  rovathoz  tartozik  még  megemlítenem, 
hogy  T ü r r  tábornoknak  Garibaldi  két  üteg  ágyút  adott, 
egy  három-fontosat  és  egy  hat-fontosat;  egy  milanói  jó  barát- 
jától pedig  350  karabint  kapott.  T  ü  r  r  tábornok  mind  a  két 
rendbeli  fegyverzetet  a  haza  szolgalatjára  felajánlotta. 

6.  Szeptemberi  egyezkedésünk  5.  pontja  szerint  (Il-ik 
kötet  B53.  lap)  a  turini  kormány  teljesíteni  Ígérkezett  azon 
kérésünket,  hogy  3 — 4.000  ember  számára  magyar  egyenruhát 
azonnal  készíttessen,  miszerint  magyar  egyenruhás  csapatok- 
nak mindjárt  a  háború  kiütésekor  a  harcztéren  alkalmazása 
által  az  osztrák  hadsereg  szellemére  hatnunk  lehessen.  A  kor- 
mány megbízottja,  Benzi  ur  erre  nézve  is  azon  erélylyel 
járt  el,  melylyel  minket  a  fegyverzet  ügyében  annyi  hálára 
kötelezett.  P  u  1  s  z  k  y  már  október  8-án  értesített,  hogy  az 
egyenruhák  iránt  a  szerződés  Milanóban  meg  lett  kötve  s  a 
munka  gyorsan  folyik.  A  mintát  Pulszky,  Vetter  altábor- 
nagy és  Ihász  ezredes  állapították  meg  s  ezt  Vetter  altábor- 
nagy október  2-án  azon  reményének  kifejezésével  adta  tud- 

tómra,  Hogy  »lia  majd  szerencséje  lesz  csapatját  előttem  föl- 
vezetni, bizonyosan  meg  leszek  az  öltözékkel  (Adjustirung) 
elégedve,  mert  tetőtől  talpig  tősgyökeresen  magyar. «  Egy 
öltözéket  küldettem  magamnak  Londonba,  miszerint  ngy, 
miként  a  fegyverzet  iránt  tettem,  a  jövő  esetleges  megrende- 
lések gyors  végrehajtását  erre  nézve  is  előkészítsem. 

7.    Magyarországon   alig   volt  más   forgó   pénz ,   mint 
osztrák  bankó,  még  a  garasos  váltópénz  is  papiros  volt.    Ha 
kiüt  a  káboru  s  a  szabadság  zászlaja  badmüködési  tervünk 
szerint  lobogásnak  indul,  bizonyosnak  lehetett  tekinteni,  hogy 
ez  az  egész  forgalmi  eszköz  egyszerre  merőben  értéktelen 
rongygyá  válik  s  Magyarországon  az  egyedüli  forgalmi  esz- 
közt csakis  a  rejtekükből  napfényre  kerülendő  azon  1848 — 
1849-iki  magyar  bankók  képezendik,  melyeket  az  osztrák  sem 
beváltási  (hazug)  Ígéreteivel,  sem  rettegtetéssel  nem  birt  a 
nép  kezéből  kicsikami.   Ez  azonban  a  forgalmi  szükségnek 
távolról  sem  felelhetett  meg.  A  hadi  és  közigazgatási  költsé- 
geken kivül  ez  volt  a  fő  tekintet,  mely  a  harminczöt  millió 
forintnyi    magyar    papírpénz    elkészíttetésére    elhatározott. 
E  mellett  azonban  kívánatosnak  láttam,  ha  szerét  ejthetem, 
néhány  százezer  frank  értékű  váltópénzről  is  gondoskodni  s 
miszerint  magamat  tájékozhassam:  vájjon  a  rézpénz  lesz-e 
tanácsosabb,  vagy  pedig  amolyan  (kis  ezüstvegyitékü)  réz-, 
horgany-  és  alany-  (nickel)  keverék,  minőt  a  svájczi  confoe- 
deratio  használt  ?  —  felkértem  P  u  k  y  Miklóst  Genfben,  sze- 
rezze meg  számomra  a  kérdésre  tartozó  adatokat ;  mit  ő  teljes 
készséggel  meg  is  tett.   Ezeknek  alapján  a  svájczi  érczkeve- 
rékben  állapodtam  meg  s  magyar  váltópénzt  akartam  veretni^, 
ily  jelzettel:  egyik  oldalon :  »Magyar  váltópénz*  (1, 2, 4  garas),' 
másik  oldalon :  »IIazáért,  szabadságért. «    E  néhány  százezer 
franknyi  kiadást  egy  magán-iparvállalatból  gondoltam  fedez- 
hetni, melyre  akkoriban  kilátásom  volt  s  azért  azon  hitben, 
hogy  a  kormánynak  Turinon  kivül,  az  annectált  tartományok 
fővárosaiban  is  vannak  pénzverő-műhelyei  (Flórencz,  Parma, 
Modena),  felkértem  Pulszkyt,  eszközöljön  engedelmet,  hogy 
a  magyar  váltópénzt  Olaszországban  verettethessem.  Pulszky 
október  8-án  azt  adta  válaszul,  hogy  ez  Olaszországban  lehe- 
tetlen. ^  turini  pénzverő-ház  alig  birja  az  arany-  és  ezüst- 
pénz verését ;  Parmában,  Modenában  nincs  ily  intézet.   Fló- 

renczben  van,  de  nagyon  is  feltűnnék,  ha  ott  most  egyszerre 
pénz,  még  pedig  magyar  pénz  veretnék,  mert  ott  régóta  nem 
dolgoznak,  mig  E-icasoli  is  Birminghamben  verette  az  uj  tos- 
canai rézpénzt ;  a  kormánykörök  tehát  azt  tanácsolják,  hogy 
mi  is  hasonlót  tegyünk,  igy  legfölebb  azon  gyanúja  támadhat 
a  diplomatiának,  hogy  Magyarországon  forradalomtól  lehet 
tartani,  —  a  mi  magában  véve  nem  nagy  b  aj,  mint- 
hogy a  magyar  forradalmat  az  egész  világ 
k ülőmben  is  bizonyosnak  tartja.  De  ha  olasz 
királyi  pénzverőben  dolgoztatnánk,  ez  a  turini  kormány  párt- 
fogását hozná  világosságra,  a  mi  Cavourt  tömérdek  kellemet- 
lenségnek tenné  ki.  En  tehát  ehhez  tartottam  magamat,  Bir- 
minghamben tettem  lépéseket;  azonban  a  tisztán  üzleti  alapra 
fektetett  iparvállalatot,  melynek  segítségével  hazánk  ügyét 
ilynemű  költségekkel  elláthatni  reméltük,  leütötte  kezemről 
az  angol  kormánynak  igazán  gyalázatos  avatkozása,  mely 
fennen  hirdetett  szabadelvű  tanait  Magyarországra  nézve 
pirulás  nélkül  kereken  megtagadva,  az  osztrák  iránti  részre- 
hajlást annyira  vitte,  hogy  még  magán-keresetemnek  útját 
állani  sem  tartózkodott.  Ez  » épületes  históriát «  alább  fogom 
megismertetni  az  olvasóval.  *) 

8.  Emlékezetemben  volt,  mennyi  zavarra  és  félreértésre 
adott  alkalmat  1848-ban  az,  hogy  harczunk  kezdetén  a  kato- 
nai műnyelv  nem  volt  rögtön  akként  megállapítva,  miszerint 
mindenütt  egyformán  használtathassék.  S  minthogy  a  vezény- 
letnek s  általában  a  szolgálati  nyelvnek  természetesen  magyar- 
nak kellett  vala  lenni  ugy  a  hazában,  mint  itt  künn  a  szer- 
vezendett  magyar  légiónál :  én  a  magyar  katonai  terminológiát 
még  1859-ben  magam  elkészítettem,  s  egy  tiszti  bizottság 
által  felűlvifcsgáltattam,  és  most,  miután  újra  átvizsgálta- 
tott, annak  kinyomatása  felöl  gondoskodtam.  A  szolgálati  és 
gyakorlati  szabályzatra  nézve  tanácsosnak  láttam  az  osztrák 
hadsereg  szabályzatát  venni  alapnak,  nehogy  a  megváltozta- 
tás zavarba  ejtse  azon  tiszteket  és  katonákat,  kik  ahhoz  szok- 
tak. Ezen  szempontból  a  gyalogsági  szabályzatot,  kihagyva 
némely  inkább  parádéra  mint  harcztérre  való  mozdulatokat, 
még  az  1859-iki  háború  előtt  szintúgy  magam  lefordítottam, 


*)  Lásd  a'2-(lik  száiim  jegyzetet. 

azon  egy  külömbségre  való  figyelemmel,  hogy  mi  a  zászlóalj 
tacticai  felosztását  négy  századra  határoztuk  s  nem  három-, 
hanem  hét-soros  felállítást  fogadtunk  el.  Ennek,  miután  egy 
szakértő  tiszti  bizottság  által  újra  átvizsgáltatott,  zsebkiadási 
alakban  kinyomatására  Puky  Miklós  szívességét  vettem 
igénybe.  A  lovassági  szabályzatnak  és  a  Hess  tábornagy- 
féle  (1853-iki)  hadgyakorlati  utasításnak  (Manöver-Instruc- 
tion)  átvizsgálását,  megröviditését  és  a  lefordításukról  gon- 
doskodást Vetter  altábornagy  ur  volt  szives  elvállalni,  misze- 
rint szintúgy  nyomtatás  alá  adathassanak  s  a  haza  felszabadí- 
tásáért küzdendö  hadseregnél  a  magyar  vezénylet  és  szolgálati- 
nyelv minden  tévedést  kizáró  egységes  alkalmazásba  vétet- 
hessenek. Figyelmeztettem  Vetter  altábornagyot  annak  mel- 
lözhetlen  szükségére  is ,  hogy  a  dob-  és  trombita-jeleket 
okvetlenül  meg  kell  változtatnunk ;  a  miben  ö  természetesen 
egyetértett  s  annak  elintézését  magára  vállalta. 

9.  Előkészületeink  sorában  végtelen  fontosságot  helye- 
zénk  a  magyar  légiónak  mielőbbi  szervezésére,  nemcsak  kato- 
nai szempontból,  hanem  azon  politikai  tekintetből  is,  hogy  ha 
Victor  Emánuel  király  megengedi,  hogy  a  magyar  zászló  az 
ö  országában  nyiltan  felüttessék,  az  által  annak  adja  jelét  az 
egész  világ  előtt,  hogy  a  magyar  nemzetet  szövetségesének 
fogadta  el. 

Magkönek  ott  volt  Garibaldi  seregében  a  nem  egé- 
szen négyszáz  főből  álló  csapat,  melynek  gyalogsága  Mogyo- 
ródy  Adolf  alezredes,  huszársága  pedig  Scheiter  őrnagy 
vezénylete  alatt  Nápolyban  a  szeptember  15-től  október  l-ig 
vívott  csatákban  oly  dicsőséges  részt  vett,  hogy  Garibalditól 
október  3- ki  napiparancsában  azon  elismertetéssel  magasztal- 
tatok, miként  rettenthetlen  hősiességének  nem  csekély  része 
volt  a  győzelemben.  A  derék  magyarok  bőven  ontották  vérü- 
ket Olaszországért.  Mogyoródy  150 — 160  főnyi  gyalog  csa- 
patának az  október  1-ei  csatában  nyolcz  halottja  (közte  két 
tiszt)  és  harminczhat  sebesültje  volt  s  az  utóbbiak  közül  azok, 
kik  könnyebb  sebeket  kaptak,  beköttették  sebeiket  s  újra  a 
harczba  mentek,  hogy  közülök  többen  újra  is  megsebesíttes- 
senek. 

Én  Londonból  meleg  szavakban  fejeztem  ki  a  hős  csa- 
patnak méltányló   elismerésemet,    mit  az  szives  volt  kitörő 

lelkesedéssel  fogadni.  Levelem  szövegét  irataim  közt  nem 
találom. 

Garibaldi,  ki  október  3-ikai  napiparancsában  akként 
nyilatkozott  a  magyar  légióról,  bogy  »szép  volt  látni,  miként 
mentek  a  tűzbe,  oly  rendben  s  oly  nyugodtsággal,  mintha  nem 
is  ütközetben,  banem  csak  badgyakorlati  téren  volnának «,  — 
október  16-án  Casertában  egy  nagy  szemle  alkalmával  ekként 
nyilatkozott :  »Pár  magasztaló  szót  kell  még  mondanom  a 
vitéz  magyaroknak,  kik  több  izben  ontották  vérüket  Olasz- 
ország szabadságaért.  Dicséret  nektek,  Magyarország  bös 
fiai !  Köszönetet  mondok  nektek  nemzetem  nevében !«  —  s  a 
többi  tisztekhez  fordulva,  ekként  folytatá:  »Mi  ezeknek  a 
vitéz  magyaroknak  nem  csak  bálával  tartozunk ;  nekünk  köte- 
lességünk, bogy  az  ö  ügyüket  a  mi  ügyünkké  tegyük.  E  1  o 
f  a  r  e  m  o !  (és  meg  is  tesszük). «  *) 

A  bös  kis  csapat  számára  két  magyar  zászló  Nápolyban 
október  31-én  nagy  ünnepélyességgel  lett  felszentelve.  Gari- 
baldi a  királyi  piaczon  felállitott  oltárnál  megszentelt  két 
zászlót  maga  nyújtotta  át  a  légiónak,  e  szavakkal  kisérve  az 
átnyujtást :  »A  bálás  Olaszország  nevében  adom  át  nektek  e 
zászlókat,  jutalomul  a  vérért,  melyet  ti,  nagylelkűek,  Olasz- 
ország megváltásáért  ontottatok.  E  zászlók  folytatni  fogják 
szokástokat,  mindig  győzelemre  fognak  vezetni.  Olaszország 
függetlensége  szoros  kapcsolatban  áll  Magyarország  függet- 
lenségével, szabadsága  szabadságával.  Éljen  Magyarország !« 

Aztán  az  ünnepély  befejeztetvén,  Garibaldi  a  Forestiera 
közép-erkélyéröl  e  szavakat  intézte  a  lent  összesereglett 
sokasághoz :  » Nápolyiak !  szép  s  nagy  nap  ez  a  mai  nap  ;  szép 
és  nagy,  mert  uj  kapocscsal  fűzi  szorosabbra  a  testvériség 
kötelékét,  mely  Olaszországot  Magyarországhoz  csatolja. 
A  szabad  olaszoknak  ezt  nem  lehet,  nem  szabad  elfelejteniök, 
nem  is  akarják  elfelejteni,  nem  is  fogják. « 


*)  Garibaldi  nyilatkozatai  Bécsben  nem  t is  aggodalmat  okoz- 
tak, annyival  inkább,  mert  Magyarországon  még  a  levegő  is  telítve 
volt  forradalmi  illattal.  Az  osztrák  császár  azt  kérdezte  gr.  Apponyi- 
tól :  vájjon  hallott-e  valamit  a  nép  Garibaldiról  ?  A  felelet  az  volt, 
hogy  még  gulyása  is  csordájának  legszebb  ökrét  kedves  Gari- 
baldinak nevezi.  Pedig  az  a  gulyás  aligha  olvasott  hírlapot.  A  levegő- 
ben volt 

Hiszen  jelét  adták  egész  1866-ig,  hogy  nem  is  felejtették 
volna  el,  ha  a  magyar  nemzet  magamagát  el  nem  felejti. 

Elfelejtette ! 

A  zászlószentelésre  az  eskiüetétel  következett.  A  nápolyi 
magyar  légió  azon  időre,  mig  Olaszhonban  lesz,  Victor  Emá- 
nuelnek,  mindenkorra  a  magyar  hazának  hűséget,  a  M.  N. 
Igazgatóságnak  engedelmességet  esküdött. 

E  légiót  tekintettük  jövő  szervezkedésünk  magkövének. 
Volt  azonban  Garibaldi  seregében  több  más  idegen  csapat  is. 
Ott  volt  a  456  főnyi  angol  dandár ;  voltak  francziák,  kiket 
Garibaldi  a  Calabriában  Solano  mellett  elesett  La  Flotté 
százados  emlékére  »La  Flotte-legió«-ba  rendelt  egyesittetni  j 
voltak  svájcziak,  németek,  voltak  kevert  nemzetiségű  idegen 
vadászok.  Tervünk  az  volt,  hogy  ezen  elemekből,  Vetter 
altábornagy  parancsnoksága  alatt,  idegen  légiót  alakitunk, 
melynek  a  magyar  dandár  egyik  alkatrészét  képezendette. 
Ezen  eszmének  Farini  határozott  barátja  volt,  sőt  mond- 
hatom, ö  volt  az  első,  ki  megpendítette ;  s  minthogy  Nápolyba 
királyi  helytartónak  Farini  lett  kinevezve,  azon  reménynyel 
kecsegtettük  magunkat,  hogy  az  ő  segítségével  ezen  eszmét 
valósithatjuk.  Azonban  Napóleon  császár  határozottan  köve- 
telte, hogy  a  Garibaldi  alatt  összegyülekezett  idegen  csapatok 
feloszlattassanak  s  a  turini  kormány  idegen  forradalmi  orga- 
nisatiókat  ne  tűrjön  meg.  E  miatt  nemcsak  hogy  az  eredeti- 
leg tervezett  idegen  légióról  többé  szó  sem  lehetett,  hanem 
egy  ideig  Cavour  még  p,rra  nézve  is  habozni  látszott,  vájjon 
az  általános  feloszlatási  rendelet  alul  a  magyar  légióra  kivé- 
telt engedhet-e  ?  De  én  gonddal  voltam,  hogy  Parisból  fel- 
világosittassék,  miként  a  franczia  kormány  az  idegen  csapa- 
tok feloszlatásának  kívánságát  a  magyar  légióra  teljességgel 
nem  értette  s  hogy  ennek  megtartása  és  fejlesztése  ellen  tel- 
jességgel nincs  kifogása.  A  magyar  légió  tehát  kezdetben  a 
nápolyi  kormányzóság,  utóbb  pedig  a  központi  kormány  fenn- 
hatósága alatt  fenntartatott. 

A  magyar  légiónak  vitézségi  tekintetben  szivemelö,  *) 
de  sok  más  tekintetben  (különösen  a  Cuneóba  szállásolt  tiszti 


*)  A  rettenthetlen  hősiesség,  melylyel  a  magyar  légió  magát 
mindeu  előfordult  alkalommal  kitüntette,   oly  rendkivüli  bizalmat 

telepet  illetőleg)  nagyon  szórnom  történelme  más  lapra  tar- 
tozik. 

10.  Október  végével  vagy  november  elején  ki  kellett  a 
hazából  jönni  egynek  azok  közül,  kiket  az  otthoni  bizottság  a 
forradalmi  harczban  parancsnoki  állásra  hivatottaknak  tekin- 
tett ;  ki  kellett  jönni  a  végett,  hogy  az  otthoni  szervezkedés- 
ről jelentést  tegyen,  s  hogy  a  hadmüködési  tervet  vele  egyet- 
értőleg  megállapítsuk  (miként  az  fentebb  már  emlitve  van). 
E  tekintet  adott  a  következő  levélre  alkalmat : 

Kossuth  —  Vetter  altábornagynak. 

London,  október  2.  1860. 
Miután  égető  szükség  otthoni  barátainkat  egy  tervszerű  föl- 
kelés előkészítésére  akként  utasítani,  hogy  a  hazai  mozgalmak  az 
általunk  czélba  vett  külső  hadmüveletekkel  egybehangzók  legye- 
nek. Ön  nagy  szolgálatot  tenne  a  hazának,  ha  szíveskednék  egy 
hadműködési  tervet,  csak  főbb  vonásokban  is,  összeállítani,  mely  az 
otthoniaknak  vezérfonalul  szolgálna  a  benső  mozgalmat  akként  com- 
bínálni,  hogy  míg  a  felkelés,  egyidejű  általánossága  által  az  ellen- 
séget deconcertálja,  gyöngébb,  elszigetelt  őrscsapatokat  elfog,  egyes 
helyőrségeket  lefegyverez  vagy  legalább  magában  álló  védelemre 
szorít,  az  ellenséges  haderő  közlekedését  részint  fenyegeti,  részint 
ölvágja,  összpontosítását  nehezíti,  raktárait,  készleteit  elfoglalja : 
egyszersmind  a  nemzet  valódi  állandó  hadereje  (a  18 — 26  éves 
ifjúság)  a  kijelölendő  vezérek,  illetve  parancsnokok  által  a  dandár- 
összpontosítási  helyekre  összegyűjtessék,  a  dandárok  hadosztályokká, 
a  hadosztályok  hadtestekké  egyesüljenek,  —  e  combínált  mozgalom- 
nál mindig  azt  tartva  szemük  előtt,  hogy  mielőbb  a  kívülről  jövő 
segédhaderők  valamelyikéhez  csatlakozhassanak.  Nagyon  kívána- 
tos volna  továbbá,  rövid,  szabatos  utasításokat  adui  barátainknak 


öntött  a  népbe  s  rettegést  az  ellenségbe  a  magyar  katona  iránt, 
hogy  midőn  a  következő  évben  Ihász  ezredes  parancsnoksága 
alatt  a  magyar  légió  a  »brigantage«-nak  keresztelt  pápai  s  Bour- 
bon-féle ellenforradalom  leküzdésére  lett  alkalmazva,  nem  egyszer 
történt,  hogy  egy-egy  község,   mely  a  brigánsok  támadásának  volt 

kitéve,   rimánkodva  esdeklett  Ihásznak,   adjon  nekik egy 

huszárt !  csakis  egyetlen  egyet,  az  tökéletesen  elég  az  ö  biztonsá- 
gukra, mert  oda  ugyan  a  brigans  nem  megyén,  a  hol  magyar  egyen- 
ruhát lát. 

a  guerilla-harczra,  főleg  Felsö-Magyarország  számára  (a  bánya- 
városok és  a  Szepesség)  és  lovas  guerillákra  a  Tisza  mentén.  Végül 
szükség  volna  kijelölni  a  főszempontokat,  melyekre  az  általános 
felkelés  vezetőinek  főkép  figyelniök  kell. 

Azt  hiszem,  vannak  jó  térképei  és  van  egy  példánya  a  hadá- 
szati térképből  is,  melyről  évek  előtt  beszéltünk  s  melyet  épen  Ön 
volt  szives  kidolgozni. 

Combinált  hadműködéseink  alapeszméit  ismeri  Ön ;  ezeket  a 
íöntebbiekben  csak  annyiban  lesz  jó  szem  előtt  tartani,  a  mennyi- 
ben a  belső  mozgalmak  irányzása  megkívánja. 

Klapka  barátunk  is  fog  e  dologgal  foglalkozni,  de  fontosnak 
tartom  az  Ön  nézeteit  egészen  önállólag  is  látni,  miszerint  ha  az 
alapelvek  megegyeznek,  a  tervek  egymást  kiegészíthessék,  ellen- 
kező esetben  a  jobbat,  czélszerübbet  választhassuk. 

Ön  tudja,  minő  szerepet  szántunk  Önnek.  Én  nagy  súlyt 
fektetek  arra,  hogy  a  tervben,  melyet  Öntől  kérni  bátor  vagyok,  a 
saját  működése  teréül  esendő  országrészre  kiváló  figyelemmel  legyen 
-  s  hogy  Felső-Magyarországot,  helyrajzi  viszonyainál  fogva,  kezdet- 
ben legalább,  önálló  hadtest  színhelyéül  tekintse. 

Nagy  dolog,  a  mit  Öntől  kérek,  de  azon  meggyőződésben 
teszem^  hogy  Ön  semmi  fáradságot  sem  sokall,  midőn  a  haza  javá- 
ról van  szó. 

(Aláirva)  Kossuth. 

(Németből.) 

Vetter  altábornagy,  miként  magát  október  8-ról  irott 
válaszában  kifejezte,  e  felszólítást  megtiszteltetésnek  vette  s 
a  belső  mozgalomnak  a  tervezett  külső  hadmüködésekkel 
összhangzásba  hozatalára  a  vezéreszméket  javaslatba  hozni,  a 
saját  rendeltetésének  színhelyéül  jelölt  területre  nézve  pedig 
a  jövő  hadműködés  vélhetőségeít  tervszerűleg  összeállítani 
ajánlkozott,  azon  kikötéssel  mindazáltal,  hogy  tervezetét  csak 
eszmének  tekintsem,  melyet  a  gyakorlati  kivitelben  a  körül- 
mények nemcsak  módosíthatnak,  hanem  egészen  meg  is  változ- 
tathatnak. Különösen  tekintetbe  kell  vennünk,  monda,  hogy 
a  tulajdonképi  harcztértöl  távol  vagyunk;  hogy  az  osztrák 
császári  seregek  nem  nápolyiak,  s  hogy  a  magyar  gyomor 
nem  olyan  könnyen  elégíthető  ki,  mint  a  G-aribaldi  önkény- 
teseinek  gyomra.   Neki  (Vettemek)  óhajtása,  hogy  a  mi  had- 


104 

járatunk  a  lehetőségig  szabályszerűvé,  rendessé  legyen ;  eKhez 
pedig,  amint  tapasztalásból  tudhatom  s  tudom  is,  a  jó  vezény- 
leten és  vitézségen  kivül  a  kellő  felfegyverzés,  felruházás  ós 
élelmezés  a  legnélkülözhetlenebb  kellék,  különben  annak  len- 
nénk kitéve  —  csakhogy  tekintve  a  mi  ellenségünk  minősé- 
gét, sokkal  súlyosabb  következésekkel  —  a  mit  Nápolyban 
látunk,  hol  Garibaldi  serege  30.000  főnyinek  mondatik,  azon- 
ban Capua  előtt  40.000  főnyi  ellenséggel  szemben  a  döntő 
csatákra  alig  van  15.000  főnyi  erő  egyesítve.  Ama  nélkülöz- 
hetlen  kellékek  előteremtése  most  is  főképen  az  én  hivatá- 
somhoz fog  tartozni.  A  belföldi  mozgalomra  nézve  azon  nézet- 
ben volt,  hogy  azoknak  a  combinált  hadmüködésbe  illesztése 
azon  rendelkezésektől  függend,  melyeket  a  régi  tábornokok- 
kal egyetértőleg  a  hely  szinén  teendek  s  csakis  a  hely  szinén 
tehetendek ;  egyelőre  azon  véleményben  volt,  hogy  a  guerilla- 
vezéreknek  működési  körükét  kezdetben  oly  kerületekre  lesz 
tanácsos  szoritaniok,  melyeket  jól  ismerek  s  gondjukat  főkép 
a  jó  szervezkedésre  kellend  forditaniok,  az  egységes  hadműkö- 
désre nézve  pedig  rendeleteimet  bevárniok. 

A  hadműködés  vezéreszméit  Klapka  tábornokkal,  mielőtt 
rendeltetése  helyére  elindulna,  Londonban  megbeszéltük. 
Klapka  e  felett  útközben  Yetterrel  is  személyesen  értekezett ; 
a  főbb  pontokban  egyetértettek  s  a  véleménykülönbség  köz- 
tűk csakis  azon  fontosság  foka  körül  forgott,  melylyel  az 
ujabb  tapasztalások,  különösen  pedig  Garibaldi  példája  után 
a  régi  formák  még  birhatnak. 

Midőn  a  várt  hazai  küldött  novemberben  csakugyan 
kijött  hozzám,  én  Vetter  altábornagyot,  ki  időközben  a  kivánt 
tervezetet  Ígérete  szerint  elkészítette,  Londonba  kérettem  s 
ott  azon  adatok  tekintetbe  vételével,  melyeket  a  hazában  tett 
szervezkedések  s  egyéb  előkészületek  felől  a  küldött  kezünkre 
szolgáltatott,  a  biztosan  remélt  honszabaditás  hadműködési 
irányelveit  közegyetértéssel  megállapítottuk. 

* 

Ilyen  volt  munkásságunk,  melyet  a  turini  kor- 
mánynyal kötött  egyezkedés  gyakorlati  sikerének  elő- 
készítésére fordítottunk.  A  végeredmény  nem  felelt 
meg  reményeinknek.    Csapás  ért  csapás  után.   Most  is, 

mint  sok  máskor,  tapasztalam,  hogy  az  emberi  dolgok 
viszontagságaiban  ugy  a  jó-,  mint  a  bal-szerencse  bizo- 
nyos dagálylyal-apálylyal  jár.  Ennek  causalitási  ösz- 
szeköttetése  azon  dolgok  titkához  tartozik,  melyekről, 
Hamlet  mondása  szerint,  bölcsészetünk  még  nem  is 
álmodik.  Legyen  töi'vény,  legyen  véletlen :  tény,  hogy 
a  baj  ritkán  jár  egyedül.  Hanem  annyiról,  ugy  hiszem, 
meggyőző  adatokat  nyújt  e  fejezet  a  magyar  olvasó- 
nak, hogy  ez  időszakban  hazafiúi  reményeinkkel  nem 
ábrándok  ködében  tapogatóztunk,  hanem  komoly  com- 
binatiók  és  jelentékeny  segédeszközök  szilárd  alapján 
állottunk  s  hogy  a  helyzet  által  reá  mért  hazafiúi  köte- 
lességnek megfelelni  a  magyar  emigráczió  becsületesen 
iparkodott. 


JEGYZETEK 

az  I.  fejezethez. 
l-sö  szám,  az  5.  laphoz. 

»V elenczének  Ausztriától  elszakitását  az 
angol  kormány  feltétlen  ül  és  indulatosan  elle- 
nezte, noha  a  többi  olasz  tartományokra  nézve 
(Modena,  Parm a,  Toscana,  pápai  birtok,  Nápoly) 
a  népek  szabad  rendelkezési  joga  mellett  nyi- 
latkozott s  a  turini  kormány  eljárását  a  leg- 
katározattabban  támogatta.« 

E  két  egymással  merőben  ellenkező  iránynak  bizony- 
ságául az  itt  következő  két  sürgöny  szolgáland : 

1. 
Lord  John  Russell  jegyzéke  Sir  James  Hudsonhoz  1860.  aug.  31-ről : 

(Kivonat.) 

Habár  Austria,  ép  ugy  mint  rranczia-  és  Angol- 
ország, Szicziliában  és  Nápolyban  minden  beavatkozástól  tartózkod- 
tak :  mind  Parisban,  mind  Bécsben  attól  tartanak,  hogy  a  római  és 
nápolyi  államoknak  Szárdinia  királya  alatti  egyesitósét  az  olasz 
haderők  részéről  Austria  császárának  velenczei  birtoka  ellen  inté- 
zett támadás  követhetné.  Világos,  hogy  ezen  támadás  nem  történ- 
hetnék meg  a  szard  király  beleegyezése  nélkül.  Az  is  világos,  hogy 
jogi  szempontból  tekintve  a  dolgot,  a  szard  király  semmi  mentséget 
nem  találna,  ha  a  csak  imént  aláirt  s  elfogadott  zürichi  szerződést 
megsértené.  Szabadságában  állott  Szárdinia  királyának ,  nem 
fogadni  el  a  villafrancai  előzményeket  s  a  zürichi  szerződést.  De 
miután  a  háborút  folytatni  nem  akarta,  miután  királyi  szavát  adá, 
hogy  békében  él  Austriával ,  többé  nem  áll  szabadságá- 
ban, túltennie  magát  kötelezettségein  s  támadást  intézni 
egy  szomszéd  fejedelem  ellen. 

Egyébiránt  világos,  hogy  a  jelen  esetben  az  érdek  indokai 
ugyanazt  javasolják,  a  mit  a  kötelesség  parancsol.  Az  erős  várak 
mögött  levő  osztrák  sereg  megtámadása  nem  oly  vállalat,  melynek 
sikerét  okszerűen  várni  lehetne.  És  ha  az  ily  támadás  rosszul  ütne 
ki,  Austriának  talán  nem  kellemetlen  alkalom  nyújtatnék  Romag- 
nát  a  pápának  s  Toscanát  a  nagyherczegnek  visszaszerezni. 

Alapos  okok  vannak  hinni,  hogy  ezen  cselekedetek  közül  egyi- 
ket sem  tartaná  Francziaország  a  zürichi  szerződésbe  ütközőnek. 
Olaszország  függetlenségét  és  jövendő  békéjét  pedig  mindenesetre 
koczkáztatnák  az  események.  S  a  szard  király  megnyerné  ugyan 
Lombardiát,  Parmát  és  Modenát,  de  Savoyát,  Nizzát  és  Toscanát 
elveszitvén,  nem  lenne  képes  Austriával  szemben  megállani,  a  mely. 
területe  megtartásáért  és  katonai  becsülete  visszaszerzéseért  küz- 
dene.  Az  egyetlen  kilátás,  melylyel  Szardínia  ezen  összeütközésben 
magát  kecsegtetheti^  azon  remény  lehet,  hogy  Francziaországot 
megint  csatatérre  viszi  s  európai  háborút  idéz  elő.  Azonban  ily 
veszélyes  csalódásoknak  ne  engedje  át  magát  Cavour  gróf.  A  nagy- 
hatalmak elhatározták,  a  békét  fenntartani  s 
Nagy-Brittanniának  érdekei'v annak  az  Adriai 
tengeren,  melyek  fölött  nagy  gonddal  kell  őrködnie 

—  —  —  Ezen  tekintetek  méltán  igénybe  vehetik  a  szard 
kormány  komoly  figyelmét. 

Olvassa  fel  Ön  ezen  sürgönyt  Cavour  gróf  előtt  s  másolatban 
hagyja  nála. 

(Aláirva)  Russel. 

E  fenyegető  jegyzék,  melylyel  a  hatalmas  x4.1bion  Velen- 
cze  felszabadításának  egyenesen  útjába  állott,  ép  akkor  jutott 
Cavour  kezéhez ,  midőn  én  Turinba  érkeztem.  A  jegyzék 
Cavour  grófnak  nagy  aggodalmat  okozott  s  megkérdett :  nem 
tudnám-e  annak  módját  ejteni,  hogy  az  angol  kormánynak  e 
részehajló  politikája  Austria  iránt  nemcsak  az  angol  sajtó- 
ban, hanem  a  parlamentben  is  ellensulyoztassék  ?  Én  igen- 
nel feleltem,  minthogy  voltak  nagytekintélyű  barátaim  az 
angol  alsóházban,  kik  kérésemre  az  ügyet  hatalmasan  fel- 
karolandják ;  csupán  azt  kötöttem  ki  feltételül,  hogy  Cavour 
gróf  ugy  ez  alkalommal,  mint  jövendőben  is,  a  mikor  az 
angol  kormánytól  valamely  ellenséges  irányú  közlést  kap, 
mely  nincs  nyilvánosságra  hozva,  engem  oly  helyzetbe  tegyen, 

liogy  angol  barátaimat  biztositliassam,  miként  nem  lesznek 
meghazudtolásnak  kitéve ,  lia  valamit  megtörtént  ténynek 
állítanak,  a  mit  az  angol  kormány  nem  hozott  nyilvánosságra. 
Szavamat  adtam  Cavonr  grófnak,  hogy  az  okmányokat, 
melyeket  kezemre  szolgáltat,  barátaim  a  parlamentben  oly 
discretióval  fogják  használni,  miszerint  a  kutfö,  melyből 
tudomásukat  szerezték,  még  csak  ne  is  gyanittathassék. 
Cavour  helyesnek  tartván  kívánságomat,  nekem  a  panaszlott 
jegyzék  másolatát  kiszolgáltatta  s  én  ennek  alapján  gondos- 
kodtam, hogy  a  dolog  ugy  a  parlamentben,  mint  a  közvéle- 
mény közlönyeiben  erősen  megvitattassék,  a  mi  nem  csekély 
befolyással  volt  arra,  hogy  néhány  hét  múlva  az  angol  kül- 
ügyi kormány  Olaszország  mellett  az  itt  következő  sürgöny- 
ben hatalmasan  szót  emeljen : 

2. 
Lord  John  Eussell  sürgönye  Sir  James  Hudsonhoz  1860.  okt.  27-ről. 

A  szard  király  utóbbi  lépéseit  keményen  rosszalta  több  elő- 
kelő udvar  Európában.  Á  francziák  császárja  azon  hirre,  hogy  Cial- 
dini  tábornok  hadserege  az  egyházi  államba  beütött,  visszahívta 
Turinból  követét  s  a  császári  kormány  azon  nézetét  fejezte  ki,  hogy 
a  római  terület  invasiója  kárhoztatást  érdemel.  Oroszország  czára, 
mint  halljuk,  erős  kifejezésekkel  nyilvánitá  megütközését  a  fölött, 
hogy  a  szard  hadsereg  nápolyi  területre  lépett  s  egész  követségét 
visszahivta  Turinból,  A  porosz  kormányzó  berezeg  szintén  szüksé- 
gesnek találta,  Szárdiniával  tudatni  visszatetszését,  habár  nem  tartá 
szükségesnek,  a  porosz  követet  Turinból  visszahivni.  Ezen  diplo- 
matiai  előzmények  után  alig  volna  igazságos  dolog  Olaszország  irá- 
nyában s  az  Európa  többi  nagyhatalmai  iránti  tisztelettel  sem  volna 
megegyeztethetö,  ha  ö  Felsége  a  királyné  kormánya  még  tovább  is 
késnék  véleményét  kinyilatkoztatni.  Midőn  azonban  véleményét 
tudatja,  nem  szándéka  ö  brit  Felsége  kormányának  azon  indokok 
fölött,  melyek  Szardínia  királya  nevében  a  római  és  nápolyi  álla- 
mok invasiója  mellett  fölhozattak,  vitát  kezdeni.  Volt-ó  vagy  nem 
volt  joga  a  pápának  külföldi  önkénytesekkel  védeni  uralkodói  állá- 
sát ?  mondhatni-e  a  két  Sziczilia  királyáról,  hogy  leköszönt,  mig 
zászlója  lobog  Capuában  és  Gaetában  ?  —  nem  ezek  azon  vitás  pon- 
tok, melyekkel  ö  brit  Felsége  kormánya  hosszasan  foglalkozni 
kivan.    Azon  nagy  kérdések,  melyek  itt  fennforognak,  nézete  sze- 

rint  a  következők :  volt-e  joga  Olaszország  népének  Szardínia  kirá- 
lyát segitségül  hivni,  megszabadulandó  azon  kormányoktól,  melyek- 
kel nem  volt  megelégedve  ?  s  volt-e  joga  Szárdinia  királyának  a 
római  és  nápolyi  államok  népét  fegyverrel  s§giteni  ?  Két  indok 
volt  főleg,  melyek  a  római  és  nápolyi  államok  népét  arra  indítot- 
ták, hogy  kormányaik  felforgatására  közreműködjenek.  Az  első 
indok  volt,  hogy  a  pápa  és  a  két  Sziczilia  királyának  kormánya  oly 
rosszul  látták  el  az  igazságszolgáltatást,  annyira  rosszul  gondos- 
kodtak általában-  a  nép  személyes  szabadságáról  és  jólétéről,  hogy 
alattvalóik  uralkodóik  megbuktatásában  látták  helyzetük  javulásá- 
nak szükséges  föltételét.  A  másik  indok  az,  mivel  1849  óta  az  a 
meggyőződés  terjedt  el,  hogy  az  olaszok  csupán  az  által  biztosit- 
hatják idegen  uralkodás  ellen  függetlenségüket,  ha  erős,  egységes 
kormány  alakul  egész  Olaszországra  nézve.  Károly  Albert  küzdése 
1848-ban  s  az  a  rokonszenv,  melyet  Szárdinia  most  uralkodó  királya 
az  olasz  ügy  iránt  tanúsított,  szükségkép  azon  eredményt  idézte  elő, 
hogy  Victor  Emánuel  neve  kapcsolatba  hozatott  azon  egyedüli  hata- 
lommal, mely  alatt  az  olaszok  élni  kivannak. 

E  szempontból  tekintvén  a  kérdést  ö  Felsége  kormánya,  meg 
kell  engednie,  hogy  az  olaszok  maguk  tudj  ák  le  gj  óbban, 
mi  áll  érdekükben.  A  hires  jogtudós  :  Vattel  vizsgálja,  meny- 
nyire volt  joguk  a  németalföldi  egyesült  tartományoknak  az  oraniai 
herczeget  támogatni,  midőn  az  Angliába  beütött  s  II.  Jakab  trón- 
ját felforgatá,  s  ez  alkalommal  mondja :  »Az  oraniai  herczeg  tekin- 
télye kétségkívül  befolyással  volt  az  egyesült  államok  tanácskozá- 
sára, de  tettük  nem  volt  jogtalan,  mert  ha  egy  nép  helyes 
okokból  fegyvert  fog  elnyomója  ellen,  csak  igaz- 
ságos és  nemeslelkü  tett,  a  derék  férfiakat  sza- 
badságaik védelmében  segíteni. «  A  kérdés  tehát  Vat- 
tel szerint  igy  áll :  Nápoly  és  a  római  államok  népe  alapos  okokból 
ragadt-e  fegyvert  uralkodása  ellen  ?  A  mi  e  fontos  pontot  illeti,  ö 
Felsége  kormánya  azt  hiszi,  hogy  a  nép  maga  Ítélhet  leg- 
jobban saját  viszonyai  felől.  0  brit  Felsége  kormánya 
nem  érzi  magát  azon  nyilatkozatra  jogosítva,  hogy  déli  Olaszország 
népének  nem  voltak  helyes  okai,  lerázni  előbbi  kormányaik  jármát, 
ö  brit  Felsége  kormánya  tehát  nem  mondhatja,  hogy  a  Szárdinia 
királya  által  ama  népnek  nyújtott  segélyt  kárhozatosnak  találja. 
S  még  egy  tény-kérdés  forog  fenn.  A  megbuktatott  kormányok 
párthívei  azt  állítják,  hogy  a  római  államok  népe  hü  volt  a  pápá- 

hoz,  valamint  a  nápolyi  királyság  népe  II.  Ferencz  házához,  hanem 
hogy  szard  ügynökök  és  külföldi  kalandorok  erőszakosan  és  ármá- 
nyosan  forgatták  föl  azon  uralkodók  trónjait.  De  azon  bámulatos 
események  után,  melyeknek  tanúi  valánk,  bajos  azt  hinni,  hogy  a 
pápa  és  a  két  Sziczilia  királya  bírták  népeik  szeretetét.  Honnan 
van  tehát,  kérdjük  szükségkép,  hogy  a  pápának  lehetetlen  volt 
római  sereget  szednie  s  kénytelennek  érezé  magát  majdnem  kizáró- 
lag idegen  zsoldosokra  támaszkodni  ?  Miként  történhetett,  hogy 
Garibaldi  kétezer  emberrel  majdnem  egész  Szicziliát  meghóditá  s 
ötezer  emberrel  Reggiótól  Nápolyig  ment  ?  Hogy  történhetett  ez 
máskép,  mint  a  két  Sziczilia  népe  közt  általában  uralkodott  elégü- 
letlenség  folytán !  Azt  sem  mondhatni ,  hogy  a  népakarat  ezen 
tanúsága  merő  szeszélyből  származott  s  alaptalan.  A  nápolyi  nép 
megkisérlé  negyven  év  előtt  az  uralkodó  dynastia  alatt  rendes  utón 
és  módon  megjavítani  kormányzását.  Az  európai  hatalmak  össze- 
gyűltek Laibachban  s  —  Anglia  kivételével  —  elhatározták,  erő- 
szakosan elnyomni  azon  kísérletet.  Elnyomták  és  nagy,  idegen  had- 
sereget hagytak  a  két  szicziliai  királyságban,  a  társadalmi  rend 
fenntartása  végett.  1848-ban  még  egyszer  megkisérlé  a  nápolyi 
nép  a  Bourbon-ház  alatt  kivívni  szabadságát ;  de  legjobb  honfiai 
tíz  évi  börtönnel  lakoltak  azon  bűntettért,  hogy  hazájukat  meg 
akarták  szabadítani.  Csoda-e  tehát,  hogy  a  nápolyiak  bizalmatlanok 
lettek,  tele  boszus  érzéssel  s  1860-ban  lerázták  a  Bourbonok  jár- 
mát, mint  1688-ban  Anglia  a  Stuartokét?  Kétségkívül  meg  kell 
engedni,  hogy  magában  véve  szerencsétlenség,  ha  a  kötelékek, 
melyek  egy  uralkodót  alattvalóihoz  fűznek,  szétszakgattatnak.  Az 
alattvalói  hűség  fogalma  megzavartatik,  az  örökösödés  kétessé  lesz, 
ellenséges  pártok  veszélyeztetik  a  társadalom  békéjét,  jogok  és  jog- 
igények állanak  tusában,  megzavarván  az  államban  az  egyetértést. 
Mindazáltal  másfelől  el  kell  ismerni,  hogy  az  olasz  forradalom  ritka 
mérséklettel  és  engedékenységgel  ment  véghez.  A  létező  hatalom 
felforgatását  nem  követte  a  nép  boszukitörése,  mint  annyi  más  eset- 
ben. A  legszélsőbb  democrata-nézetek  sehol  sem  kerültek  felül. 
A  közvélemény  a  közdíadal  kicsapongását  fékezte.  Az  alkotmányos 
monarchia  tisztes  formái  egy  oly  fejedelem  nevéhez  csatlakoztak,  a 
ki  régi  dicső  dynastiát  képvisel.  Ilyesek  levén  az  olasz  forradalom 
okai  és  mellékkörülményei,  nem  ismerheti  el  ő  brit  Felsége  kor- 
mánya, hogy  elég  ok  lett  volna  azon  erős  kárhoztatásra,  melyet 
Austria,    Franczia-,    Porosz-,    Oroszország    Szardínia    királyának 

lépései  fölött  nyilváüitottak.  ü  brit  Felsége  kormánya 
ellenkezőleg  ö  r  ö  m  m  e  1  tekint  az  on  népre,  mely  Európa 
rokonszenve  és  jókivánatai  mellett  szabadsá- 
gát megalapitja  és  függetlensége  épületéhez  szi- 
lárd alapot  rak  le. 

(Aláirva)  Eussell. 

Utóirat :  E  sürgönyt  másolatban  közölheti  Ön  Cavour  gróffal. 

IljT^en  volt  a  hatalmas  Albion  ama  sürgönye,  melyet  az 
annyi  oldalról  zaklatott  olasz  nép  egy  sereggel  felérő  jótéte- 
mény gyanánt  üdvözölt. 

Párisi  képviselőnk  (Nemeskéri)  Kiss  Miklós  nekem  e 
felöl  november  4-kén  e  pár  sort  irta : 

»Lord  John  sürgönye  Hudsonhoz  rendkivül  jó  hatást 
tett ;  legalább  felsőbb  körökben  ugy  gyanitják,  hogy  K.  urnák 
is  van  része  benne ;  a  franczia  diplomatia  különösen  annak 
örvend,  hogy  az  angol  cabinet  is  tud  sarkán  fordulni  s  hat 
hét  alatt  két  oly  iszonyúan  ellenkező  szellemű  jegyzéket  kül- 
dött Turinba.« 

Nekem  bizony  mindössze  csakis  annyi  részem  volt  a 
dologban,  hogy  kissé  befolytam  a  közvélemény  azon  hason- 
szerü  nyilatkozataira,  ugy  a  parlamentben,  mint  a  sajtóban, 
melyek  lord  John  Russel  e  forradalmias  sürgönyét  meg- 
előzték. 

Különben  az  angol  kormánynak  hagyományos  saját- 
sága :  elveknek  általános  értéket  nem  tulaj donitani.  Fennen 
hirdette  a  tant,  hogy  a  népeknek  joguk  van  magukról  rendel- 
kezni s  kormányt,  dynastiát  változtatni  —  feltéve,  bogy  nem 
kedvencz  Austriájuk  forog  kérdésben.  —  A  pápának,  a 
nápolyi  Bourbonnak  biz  vast  kiadhatják  népeik  az  útlevelet ; 

de  Austria !  a  kedves  Austria ! »oh  paraszt!  az 

már  más !« 

2.  gzám,  a  98.  laphoz. 

» A  z  angol  kormánykémlelö  hajlamának 
Cavour  gróf  undorító  bizonyságát  tiidja.« 

Irataim  II.  kötetének  550.  lapján,  jegyzeteim  nyomán 
idéztem  Cavour  pár  sorát,  melylyel  egyezkedésünknek  a 
miniszteri  tanács  által  elfogadását  tudtomra  adta.  Azóta 
kezem  alá  került  maga  az  eredeti  levélke  is  s  ugy  látom, 
hogy  abban  más,  szintúgy  igen  nevezetes  dolog  is  van.  lm 
adom  egész  terjedelmében : 

11.  September  1860. 
Monsieur ! 
Je  vous  transmets  une  copie  de  la  note  que  le  Gouvemement 
anglais  m'  a  adressé.   Dans  une  quinzaine  de  jours  elle  sera  publiée. 
Le  Conseil  des  ministres  a  partagé  notre  avis  en  tout,  de 
sorté  que  nous  sommes  parfaitement  d'accord. 

Je  prends  la  liberté  de  Vous  répéter  qu'il  faut  éviter  tout  ce 
qui  peut  éveiller  la  susceptibilité  de  l'Angleterre,  car  Sir  J.  Hudson 
a  regu  une  lettre  de  Londres  qui  l'engage  á  surveillier  ce  que  Vous 
faites  ici. 

Recevez  l'assurance  de  ma  haute  considération. 

C.  Cavour. 
Monsieur  L.  Kossuth. 

(Fordítás : 

Uram !  Átküldőm  Önnek  másolatban  a  jegyzéket,  melyet  az 
angol  kormány  hozzám  intézett.*)  Ugy  tizenöt  nap  múlva  nyilvá- 
nosságra lesz  hozva.  A  miniszteri  tanács  mindenben  osztozott  néze- 
teinkben ,  tehát  megegyezésünk  tökéletes.  Szabadságot  veszek, 
Önnek  ismételni,  hogy  mindent  kerülni  kell,  a  mi  Anglia  érzékeny- 
kedését  felkölthetné,  mert  Sir  J,  Hudson  levelet  kapott  Londonit 
ból,  mely  kötelességévé  teszi  felügyelni^  hogy  Ön  itt  mit  csinál. 

Fogadja,  stb. 

Cavour  C.) 


*)  Ez  azon  augusztus  30-diki  jegyzék,  mely  fentebb  (1.  szám) 
közölve  van. 

Tehát  az  angol  kormány  nem  tartotta  méltósága  alatti- 
nak, a  hatalmas  Anglia  diplomaticai  képviselőjét  Turinban 
»spion«-ná  alacsonyitani  egy  magyar  emigráns  járás-kelé- 
sének kikémlelésére  s  hozzá  még  nem  is  angol  területen, 
hanem  külföldön. 

Annyira  ment  a  »liberalis«  angol  kormány  kedvhajhászó 
előzékenysége  azon  Austria  iránt,  mely  megszegve  a  leg- 
szentebb kötéseket,  Magyarország  ezredéves  történelmi  jogát 
s  állami  létét  lábbal  tiporta,  hogy  Anglia  követét  egy  osztrák 
»szaglár«  szerepére  kárhoztatá ! 

És  ez  még  nem  volt  elég. 

Irataim  II.  kötetének  534.  lapján  közölve  van  az  utasí- 
tás, melyet  1860.  május  elején  Pulszky  Ferencz  umak  küld- 
tem, ki  akkor  szives  volt  Turinban  azon  megbizatásában 
eljárni,  mely  a  szeptemberi  egyezkedést  előkészité. 

Azon  időben  általános  volt  a  felháborodás  Magyar- 
országon. Az  ápril  19-ki  provisorium  kebellázitó  hatása  alatt 
még  azon  párttöredék  is  a  fegyvert  tekintette  az  egyedül 
lehetséges  megoldásnak,  mely  előbb  békés  kiegyenlítés  után 
sóvárgott.  Feszült  figyelemmel  leste  mindenki  az  országban, 
ha  nem  merül-e  fel  valamely  jel,  Tnelj  arra  mutat,  hogy  van 
külföldi  hatalom,  mely  el  van  határozva,  a  magyar  nemzettel 
combinatióba  lépni.  Ily  jelnek  tekintettem  volna,  ha  azt 
Írhattam  volna  haza,  hogy  az  1859-ben  Napóleon  császár 
által  számunkra  a  dunai  fejedelemségekbe  küldött  húszezer 
fegyver  nemzetünk  rendelkezésére  még  mindig  készen  áll, 
küldjenek  Jassyba  s  meggyőződhetnek.  Ez  volt  Pulszky  meg- 
bízatásának egyik  főbb  tárgya.  Ettől,  a  II.  kötetben  előadott 
körülmények  folytán,  elüttettünk.  Azonban  otthon  szükségét 
érezték  annak,  hogy  szervezkedési  előkészületül  a  csoporto- 
sitó  elemek  vidékenkint  elhelyeztessenek.  Ez  mintegy  száz- 
ötvenezer frankba  kerülendett.  Tehát  utasítottam  Pulszkyt, 
figyelmeztesse  Cavour  grófot,  mennyire  bátorítólag  hatna  a 
közszellemre  Magyarországon,  ha  e  csekély  összeget  mi  küld- 
hetnők  haza,  mint  minden  szónál  többet  nyomó  tényleges 
bizonyságát  annak,  hogy  van  kire  támaszkodnunk. 

Ezeket  emlékezetbe  kellett  hoznom  bevezetésül  ahhoz, 
mit  közleni  akarok. 

8 

KOSSUTH,     IRATAIM.     III. 

Hivatalos  utasításom  megírása  közben  eszembe  ötlött, 
hogy  akkor  még  semmi  posítiv  egyezkedésünk  nem  levén  a 
turini  kormánynyal,  Pulszky  utasításának  előterjesztésénél 
azon  ellenvetéssel  találkozbatik,  liogy  titkos  pénztár  nem  áll 
rendelkezésűnkre,  czim  pedig  nincs,  mely  alatt  a  kiadás  a 
parlament  elébe  terjeszteni  tartozott  számadásokba  bevezet- 
tethetnék. 

Azon  ötletem  támadt  tehát,  hogy  talán  lehetne  ember- 
séges mellékes  utón  egy  kis  működési  pénzalapra  szert  tenni. 

Ez  ötletre  az  adott  alkalmat,  hogy  angol  barátaim  közt 
a  londoni  cityben  akadtak  tökepénzes  vállalkozók,  kik  haj- 
landóknak nyilatkoztak,  tőkéiket  olasz  vasutvállalatokba  fek- 
tetni s  nekem  haszonrészeltetést  helyeztek  kilátásba,  ha  ösz- 
szeköttetéseim  által  nekik  ebben  segítségükre  lehetek. 

Nevezetesen  a  Nizzától  Speziáig  és  Parmignoláig  terve- 
zett tengermelléki  (rivierai)  vasutvállalatra  irányozták  figyel- 
müket, minthogy  ez  a  tengermelléki  Alpesek  és  Apenninek 
által  fedezett  összeköttetést  biztosítván  Toscanával,  oly  stra- 
tégiai fontossággal  birt,  hogy  kiépítése  a  turini  kormány  által 
már  valósággal  el  is  volt  határozva. 

Londoni  barátaim  tehát  megállapították  feltételeiket  s 
felszólítottak,  hogy  az  ügyet  vegyem  kezembe. 

Én  eredetileg  ezt  módnak  tekintettem  egy  kis  alapot 
teremteni  a  hazai  mozgalom  segítségére  s  azért  felkértem 
Pulszkyt,  tájékozza  magát  a  helyzet  felől  s  juttassa  Cavoumak 
tudomására,  miként  én  magamra  vállalom  komoly  vállalko- 
zókról gondoskodni  s  ez  utón  a  magyarországi  szervezkedés 
előkészítésére  10 — 12.000  font  sterlinget  előteremteni. 

Pulszky  utána  járván  a  dolognak,  Cavourtól  bizalmas 
utón  azon  választ  kapta,  hogy  J  a  c  i  n  i  közmunka-miniszter 
alkudozásban  van  ugyan  e  vasút  iránt  másokkal,  de  szerződést 
még  nem  kötött  senkivel,  a  verseny  tehát  mindenki  számára 
nyitva  áll,  a  ki  ajánlkozása  komolyságának  öt  millió  frank 
biztosítási  összeg  letételével  jelét  adja;  hanem  a  leghatá- 
rozottabban tudtomra  adja,  hogy  ehhez  a  politikának  semmi 
köze  nem  lehet,  az  ajánlatoknak  saját  lábukon  kell  állaniok, 
kedvezésre  senki  sem  számithat  s  »en  dehors  de  toute  pré- 
occupation  politique«  az  fogja  a  concessiót  megkapni,  a  ki 
legjobb  feltételeket  ajánl. 


llő 

A  dolog  tehát  határozottan  a  magánüzlet  terére  lett 
utalva  s  a  nyilt.  szabad  verseny  alapján  állott;  mint  ilyenre, 
sokat  igórö  combinatiókat  sikerült  Pulszkyval  létrehoznunk, 
mik  azon  kilátással  kecsegtettek,  hogy  megmenekedhetem  az 
élelmi  gondok  terhétől,  mely,  miután  az  1859-iki  események 
az  élelemkeresés  előbbi  ütját  előttem  bevágták,  nagyon  súlyo- 
san nyomta  vállamat.  Hogy  mit  és  mennyit  áldoznám  kerese- 
temből a  haza  ügyére,  ha  a  vállalat  sikerül  ?  —  ahhoz  senki- 
nek semmi  köze  nem  lehetett,  minthogy  tisztán  magánüzlet- 
ről volt  szó,  melyből  a  politikai  természetű  minden  kedvezés- 
nek  még  árnyéka  is  határozottan  kizáratott. 

Az  ügy  további  viszontagságai  nem  érdekelhetnék  az 
olvasót ;  elég  annyit  emlitenem,  hogy  a  dolog  eldöntése  novem- 
ber végéig  húzódott  s  végeredményben  a  concessiót  nem 
az  én  angol  barátaim,  hanem  a  dúsgazdag  Galliera  herczeg 
által  vezérlett  turini  credit  mobilier  kapta  meg. 

Hanem  azt  tárgyamhoz  tartozik  megemlitenem,  miként 
az  én  érdeklődésem  londoni  barátaimnak  a  helyett,  hogy  segit- 
ségükre  volt  volna,  határozottan  kárukra  volt,  A  turini  kor- 
mány a  szó  szoros  értelmében  félt,  nehogy  valamikép,  bár 
nyilt  verseny  utján,  a  vállalat  olyanoknak  kerüljön  kezükre, 
kik  velem  összeköttetésben  állanak.  Ezért  kellett  a  dolognak 
húzódni,  mig  akadt,  a  ki  a  vállalatot,  bár  világos  veszteség- 
kilátásával  is,  barátaim  kezéről  leüsse.  Mit  gondolt  Galliera 
herczeg  néhány  millió  koczkáztatásával !  hiszen  ő  számát 
sem  tudta,  hogy  mennyi  milliója  van.  Csak  magának  Genua 
városának  kikötője  tágítására  húsz  millió  frankot  ajándé- 
kozott. 

A  turini  kormány  e  félelmének  kulcsa  az  angol  külügy- 
minisztériumban volt.  Körülbelül  másfél  száz  milliónyi  töké- 
ről levén  szó,  azon  londoni  barátom,  ki  az  üzletet  vezette, 
maga  nem  volt  elég  erős  a  vállalatra;  több  fináncz-tekintélyt, 
többek  között  a  hires  G  u  r  n  e  y-házat  is  belevonta  az  érdekbe, 
minélfogva  nem  épen  volt  titok  a  cityben,  hogy  oly  íináncz- 
müvelet  van  készülőben,  melynél  én  is  érdekelve  vagyok. 
Az  angol  kormány  tehát,  mely  Austria  iránti  előzékenység- 
ből nem  tartotta  méltósága  alattinak,  ellenemben  még  a 
continensen  is  kém  szerepére  vállalkozni,  otthon  még 
inkább   gyakorolta  irányomban   az    osztrák    »Polizei«    mes- 

térségét,  a  dolognak  neszét  vette  és  elrémült  a  gondolat 
felett,  hogy  az  az  átkozott  Kossuth,  ha  pénzre  talál  szert 
tenni,  bizony  még  bajt  csinálhat  Lord  John  Russel  szerel- 
metes Austriájának.  E  rettegéstől  neki  vadulva,  nemcsak 
Turinban,  de  még  Berlinben,  Szent-Pétervárott  is  zajt  ütött, 
hogy  pénzkeresetemnek  útját  vágja. 

Pulszkytól  október  9-röl  a  következő  értesítést  vettem  • 

» Voltam  Sir  James  Hudsonnál.  Mondta,  hogy  az  orosz 
és  porosz  cabinetnél  vasutconcessiónk  ügye  nagy  »alarm«-ot 
csinált ,  mert  Londonból  (a  külügyi  hivatalból)  u g y 
tudósították  őket,  hogy  e  concessio  utján  akarnak  itt 
neked  pénzt  adni  forradalmi  czélokra.  Erre  Sir  James  azt  a 
megjegyzést  tette,  hogy:  ez  nagyon  o  tr  ómba  (clumsy) 
eljárás  volna;  ha  szükségük  van  Kossuthra 
(if  they  want  him),  megadják  neki  a  pénzt  a 
nélkül,  hogy  ily  görbe  utat  keresnének.* 

Tudomásomra  jutott,  hogy  Hudson  csakugyan  ily  érte- 
lemben válaszolt  kormányának. 

November  elején  pedig  Cavour  meghagyta  Benzinek, 
adja  » tapintatosan*  tudtomra,  hogy  ne  sürgessem  a  vasutat, 
ne  támogassam  vállalkozó  barátaimat ;  hiába,  nem  adhatják 
nekik  a  vállalatot,  mert  lord  John  Russell  fejébe  vette,  hogy 
concessiók  utján  akarnak  engem  forradalom  végett  pénzhez 
juttatni  s  lord  John  szörnyűségesen  félti  Austriát.  Nem  elég, 
hogy  Sir  James  Hudsonnak  irt,  iparkodjék  mindenkép  utamat 
állni :  de  még  a  poroszt  s  oroszt  is  fellármázta.  Nagyon  restel- 
lem a  dolgot,  —  monda  Cavour  —  de  hát  mit  tegyek  ?  Nem 
húzhatok  ujjat  Angliával,  jóakaratára  szükségem  van. 

Azt  a  » tapintatos «  lebeszélést  Cavour  november  8-án 
Klapkának  is  lelkére  kötötte. 

Hát  hiszen  meglehet,  hogy  a  rivierai  vasutat  külön- 
ben sem  kapták  volna  meg  barátaim ;  de  az  angol  külügj^- 
miniszter  ez  ellenségeskedésének  hatása  messzebbre  terjedt. 
Egy  csapással  be  volt  előttem  vágva  az  ut,  hogy  valamely 
iparvállalat  utján  egy  kis  keresetre  tehessek  szert.  Nem  elég, 
hogy  mint  hazafinak  egy  szalmaszárral  kellett  mázsányi 
súlyokat  mozgatnom  :  mint  embernek  még  a  mindennapi 
falat  kenyeret  is  elütötte  számtól  az  angol  kormány. 

Az  a  bizonyos  palócz,  kitől  azt  kérdezek :  » Van-e  keetek- 
nél  gyümöcs ?«  —  imigyen  felelt:  »Oma  csak  vóna,  de  szíva 
egy  csöp  sincs ;  azt  akarná  a  mi  jó  istenünk,  hogy  mind  meg- 
liónánk  ékvel,  de  abbó  teremts  utse  semmi  sem  lesz.« 

Én  is  elmondhatnám  az  angol  kormányról,  a  mit  az  a 
palócz  a  jó  Istenről  mondott.  Bajt  csinált  eleget ;  nyíltan  nem 
árthatván,  mert  erős  vára  az  embernek  angol  területen  az 
angol  törvény,  boszantásaival  fel  nem  hagyott,  mig  ki  nem 
»szekirozott«  Angliából:  hanem  a  mi  az  éhenhalást  illeti, 
abból,  a  jó  Isten  segítségével,  mégis  csak  semmi  sem  lett. 

Később,  mikor  az  angol  kormány  közegek  osztrák  »poli- 
zei«-buzgalmukat  a  magyar  bankókra  is  kiterjesztették,  ama 
két  Hudson-ntasitás  ügye  a  parlamentben  is  több  ízben  elő- 
került. Érdekesnek  tartom,  legalább  egyet  a  tárgyalások 
közül  megismertetni. 

Felejthetlen  emlékű  barátom  :  Duncombe  Tamás, 
Finsbnry  nagytekintélyű  képviselője,  ki  a  magyar  nem- 
zet érdekeinek  mindig  hű  s  kitartó  szószólója  volt,  1861.  évi 
márczius  15-én  ekként  szólott  az  angol  alsóházban : 

» Kérdésem  van  a  külügyi  államtitkárhoz  bizonyos  sürgönyök 
iránt,  melyeket  a  nemes  lord  (John  Russell)  Sír  James  Hudsonhoz 
intézett  azon  időben,  mikor  Kossuth  Lajos  Turinban  voIt.« 

»A  nemes  lord,  a  mint  értesítve  vagyok,  egyik  sürgönyében 
rendeletet  adott  Sir  James  Hudsonnak,  hogy  szemmel  tartsa  (keep 
Your  eye  upon),  mit  csinál  Kossuth  Turinban.  E  sürgönyre  Sír 
James  akként  felelt,  a  mint  Anglia  képviselőjéhez  illik:  vissza- 
utasította a  nemes  lord  parancsát,  kijelentvén,  miként  nem  gondolja, 
hogy  Anglia  képviselőjének  kötelességéhez  tartoznék  a  kémkedés 
idegen  száműzöttek  felett.« 

» Hanem  egy  más  avatkozás  is  fordult  elő  a  nemes  lord  részé- 
ről. Ugy  látszik,  hogy  egy  vasút  volt  tervben  a  genuai  tengerpart 
mentében,  melynek  egyik  igazgatója  Kossuth  ur  volt  volna.  A  nemes 
lord  ez  alkalomból  is  sürgöny  t  küldött  Sir  James  Hudsonnak,  melyben 
meghagyta  neki,  jelentse  ki  a  szard  kormánynak,  hogy  Anglia  nagy 
megütközéssel  venné  (would  gíve  great  oífence  to  England),  ha  a 
szard  kormány  bármely  oly  vasutat  engedélyezne,  melynek  Kossuth 
volna  az  igazgatója ;  mert  az  angol  kormány  azt  olyan  dolognak 
tekintené,  hogy  pénzt  akarnak  Kossv^th  kezeibe  juttatni  forradalmi 
Opelokra  Magyarországon.^ 


»Okom  van  liinni,  liogy  Sir  James  Hudson  ismét  elutasitotta 
magától  a  piszkos  munkát  (tlae  dirty  work)  s  nem  akarta  magát 
egy  ily  izenet  közlönyévé  lealacsonyitani.  Ezt  meg  is  irta  a  nemes 
lordnak,  a  következő  megjegyzéssel:  »0n  nagyon  rosszul  ismeri 
Szárdinia  kormányát  vagy  Cavour  grófot,  ha  felteszi  róluk,  liogy  ha 
Kossuthtal  alkudozni  akarnak,  azt  nyiltan  nem  fogják  megtenni, 
vagy  hogy  erre  engedelmet  fognak  kérni  Angliától. « 

»Sir  James  Hudson  ez  alkalommal  ujolag  méltónak  mutatta 
magát  egy  angol  követ  magas  tisztére,  midőn  nem  akarta  magát 
oda  alacsonyítani,  hogy  ily  tisztességtelen  utón  törekedjék  megaka- 
dályozni azt,  hogy  a  magyar  nemzet  felkeljen,  lerázni  nyakáról  a 
gyűlölt  osztrák  jármot. « 

»E  dolgok  iránt  szükséges  tisztába  jönni.  A  nemes  lordnak  fel 
kell  ezt  világosítania :  mert  ha  ily  tényeknek  csak  árnyéka  is  való- 
sággal fennforog,  Anglia  becsülete  van  koczkáztatva  s  a  nem-avat- 
kozás elve  gunyjátékká  vált.  Becstelenség  volna  el  nem  utasítanunk 
Angliáról  az  ily  eljárás  gyalázatát.* 

»De  fájdalom,  ez  nagyon  is  összevág  azon  eljárással,  melyet 
az  angol  kormány  Kossuth  Lajos  ellen  a  magyar  pénzjegyek  tár- 
gyában elkövetett,  meg  akarván  öt  akadályozni,  hogy  eszközt  szol- 
gáltasson honfitársainak  kezére,  felkelni  az  osztrák  kényuralom 
ellen. « 

»Kérdem  én:  igazolható-e  az  ily  avatkozás  Anglia  részéről 
s  nem  botrányos  dolog-e,  hogy  e  mellett  még  n§m-interventióról 
beszélnek. « 

»Magyarország  egy  nagy  ország,  20.000  (angol)  négyszög- 
mértfölddel nagyobb,  mint  az  egyesült  britt  királyság.  Tizenöt 
millió  lakost  számit.  Ezredéves  joga  van ,  független  nemzetnek 
lenni  Európában.  Jogaitól  csalással,  erőszakkal  megfosztva  Austria 
által,  most  azon  ponton  van,  hogy  elrablott  jogait  visszaszerezze. 
És  ime,  Anglia,  amúgy  kéz  alatt,  útjába  kerül  azon  ürügy  alatt, 
hogy  Angliának  szüksége  van  Austriára,  ellensúlyul  Eranczia- 
ország  ellen.  Ez  oly  politika,  melynél  szerencsétlenebbet  gondolni 
sem  lehet,  mert  bizalmatlanságot  kelt  Francziaországban  Anglia 
iránt,  pedig  mi  ugy  saját  érdekeink,  mint  Európa  békéjének  érdeke 
által  oda  vagyunk  utalva,  hogy  szoros  szövetségben  legyünk  Eran- 
cziaországgal.  Nekünk  nincs  szükségünk  ellensulyokra  Franczia- 
()|-szág  ellen,  logkevésbbó  olj^anra,  mint  Austriíi„« 

>  Nekem  örömömre  szolgál,  hinni,  liogy  Austria  kényuralmá- 
nak napjai  meg  vannak  számlálva  s  hogy  nemsokára  újra  látni  fog- 
juk Magyarországot  azon  a  helyen,  mely  öt  .a  független  nemzetek 
kczt  megilleti.  Remélem,  hogy  a  magyarok  nem  hagyandják  magu- 
kat méltó  békétlenségük  által  elhamarkodott  kitörésre  ragadtatni ; 
de  egyszersmind  e  mai  napon,  mely  szabadságuk  egyik  nevezetes 
mozzanatának  évfordulója ,  azt  a  tanácsot  küldöm  feléjük ,  hogy 
jogaikból  egy  hajszálnyit  se  adjanak  fel,  hanem  tartsák  magukat 
készen  az  alkalmas  percére,  hogy  nemzeti  létüket  visszaszerezzék 
s  függetlenségükben  szabadok  s  boldogok  lehessenek.  Ne  gondol- 
janak vele,  akármiként  conspirál  is  az  angol  kormány  Austriával ; 
legyenek  biztosak,  hogy  Anglia  népe  velük  tart.« 

Lord  John  Russell:  » Azzal  vádoltatom,  hogy  magam- 
viselete a  külügyi  hivatalban  helytelenül  részrehajló  Ausztria  iránt. 
Válaszom  az,  hogy  időnkint  előfordulnak  esetek,  melyek  szaka- 
dásra vezethetnek  az  európai  hatalmak  közt  s  midőn  az  ily  esetek 
tudomásunkra  jönnek,  senki  sem  fogja  tagadhatni,  hogy  a  béke 
érdekében  hasznosan  cselekszünk,  ha  a  tényekre  reá  mutatunk  az 
illető  hatalmaknál  s  oly  magyarázatot  vagy  a  magaviselet  oly  meg- 
változtatását kívánjuk,  a  minőt  a  körülmények  igényelnek. « 

» Hallottam  a  cityben,  hogy  szerződés  van  készülőben  bizo- 
nyos vasút  végett  a  szard  területen,  mely  szerződésnek  első  pontja 
a  felöl  intézkedik,  hogy  Kossuth  urnák  egy  nagy  összeg  pénz  fizet- 
tessék s  ez  igen  természetesen  azon  következtetésre  adott  alkalmat, 
hogy  az  a  nagy  összeg  pénz  forradalmi  czélokra  fog  fordittatni. 
No  már  Austria  mondhatta  —  nem  állitom,  hogy  mondta,  hanem 
mondhatta  —  hogy  ha  ellenséges  készületek  tétetnek  ellene  Szárdi- 
niában, Austria  azt  nem  tekintheti  magánüzletnek ,  hanem  joga 
van  orvoslást  sürgetni  azon  hatalomtól,  melynek  területén  az  ily 
ellenséges  üzelmek  előfordulnak.  Legyen  hanyagság  az  egyik,  vagy 
túlságos  gyanakodás  a  másik  oldalon,  annyi  bizonyos,  hogy  az  ily 
körülmények  Európa  békéjének  megzavarására  vezethetnek.  Én 
tehát  kérdést  intéztem  Sir  James  Hudsonhoz :  tud-e  valamit  arról  a 
vasúti  szerződésről?  s  igaz-e,  hogy  e  szerződéssel  kapcsolatban  egy 
nagy  összeg  pénz  fogna  Kossuth  urnák  fizettetni  ?« 

»A  mennyire  emlékszem.  Sir  James  Hudson  azt 
felelte,  hogy  ily  szer?ö(Jés  csakugyai;  t;ervben  volt,  de  később  merő? 
ten  elejtetett.  <<; 

Duncombe:  felkérte  a  nemes  lordot,  frisitse  fel  emlékeze- 
tét, mert  ugy  látszik,  nem  jól  emlékszik;  egyszersmind  választ  kért 
kérdésére  ama  másik  sürgöny  felöl,  mely  kötelességévé  tette  a 
követnek,  hogy  Kossuthot  szemmel  tartsa. 

Erre  a  külügyminiszter  annyit  felelt,  miként  nem  emlék- 
szik  (I  never  remember),  hogy  ily  utasitást  adott  volna. 

Duncombe  időnkint meg-megkérdezte :  felfrisitette-e 
már  emlékezetét  ?  De  a  nemes  lord  állhatatosan  »nem  emlé- 
kezett.«  Nem  merte  mondani,  hogy  nem  tette,  mert  a  sür- 
göny napfényre  kerülhetett.  Csak  a  mellett  maradt,  hogy 
»nem  emlékszik. « 

De  Duncombe  Tamás  megérdemli,  hogy  nevére  a  magyar 
hálával  s  tisztelettel  emlékezzék. 


MÁSODIK  FEJEZET. 
Az  október  20-ki  diploma.' 

I. 
Akkor  és  most. 

sQuisquis  pátriám  carosque  penates 
»quaerit :  ense  petat.« 

Lucanus. 

Mialatt  mi  nemzetünk  számára  itt  künn  a  segélyt, 
a  támaszt,  az  eszközöket  előkészítők,  miszerint  siker 
kilátásával  foghasson  fegyvert  hazájáért :  otthon  Ferencz 
József  császár  > a  pragmatica  sanctio  alapján  s  teljhatal- 
ma erejével «  kiadta  az  október  20-ikai  diplomát  s  azt 
Benedek  táborszernagy  ország-parancsnok  azon  kijelen- 
téssel tette  közhirré,  hogy  :^az  ország  óhajtásai  telje- 
sedve vannak,  az  ország  törvényes,  alkotmányos  szer- 
kezeteinek visszaállítása  meg  van  parancsolva. « 

Egy  országban  sok  mindenféle  ember  akad.  Lehet- 
tek, voltak,  kik  azt  a  császári  teljhatalommal  octroyált 
chartát  is  készek  voltak  elfogadni,  bár  távolról  sem  oly 
sokan,  mint  azok,  kik  most  semmit  sem  mernek  elle- 
nezni, ha  még  ugy  rosszalják  is,  a  mit  » legmagasabb « 
helyen  akarnak,  —  még  a  bosnyák  foglalást  sem!  — 
és  semminek  sem  mernek  »insistálni« ,  ha  még  ugy 
esküdtek  is,  hogy  tőle  el  nem  állnak,  a  mi  » legmaga- 
sabb«  helyen  elleneztetik,  —  még  csak  a  magyar  nem- 
zeti banknak  sem!  —  Ez  abban  leli  magyarázatát, 
hogy   a   mostani    úgynevezett    alkotmányos    életnek 

Magyarországon  nincs  iutézvéuyes  biztositéka:  egye- 
düli garantiája  az  a  személyes  akarat,  mely  a  polgári 
kötelékekből  teljesen  kiszakított  » közös  «-nek  nevezett, 
de  bizony  még  csak  nem  is  » közös, «  hanem  tisztán 
császári  hadsereggel  (m e  í ne  A r m e e !) kénye-kedve 
szerint  határtalan  hatalommal  rendelkezik.  A  kinek 
markában  ily  erő  van,  melynek  feltétlen  engedelmessé- 
gét szerkezete  biztosítja,  az  korlátlan  ura  a  helyzetnek. 
Hanem  az  alkotmányos  alakiságnak  sokakra  nézve 
megvan  a  maga  » kényelme ;«  ezek  rémülnek  a  gondo- 
lattól, hogy  ez  a  kényelem  megzavartathatnék,  ha  — 
tetszik,  nem  tetszik  odafenn  —  a  népakaratnak  döntő 
súlyt  követelnének:  hát  engednek.  Ugy  vannak  vele, 
mint  a  mesebeli  szegény  állat,  melyet  a  vágóhidra  vit- 
tek. »Az  okosabb  enged, «  monda  magának  vigasztalá- 
sul. Az  ily  biztosítatlan  alkotmányos  állapot  a  legké- 
nyelmesebb absolutismus ,  miként  ezt  a  szellemdus 
(7on}2em*?i  már  rég  nagyon  mulatságosan  megirta  XVIII. 
Lajos  franczia  király  nevében  a  spanyol  királyhoz  köl- 
tött levelében.  A  »?7^e^7^eArmee«  számára  megkívánt 
pénzt  s  katonát  nem  merik  megtagadni.  Hogy  is  mer- 
nék? Mikor  az  vállam  biztonságának «  hatalmasérvét 
dörgik  füleikbe !  Ez  a  hatalomnak  elég,  mert  ezzel  a 
j>cabinet-politika«  uralma  minden  magasabb  állami 
functiók  körében  biztosítva  van;  az  apró-cseprő  házi 
dolgok  közül  aztán  hagyják  őket  úgynevezett  autonó- 
miájukban gyönyörködni.  Miért  is  ne  hagynák  ?  P  r  e- 
tor  minima  non  curat.  Csak  valósítva  legyen  az, 
a  mit  5>a  birodalmi  egység  mindent  háttérbe  szoritó 
kívánalmának «  tartanak!  és  valósítva  legyen  az,  a  mit 
az  október  20-ikai  diploma  ekként  fejezett  ki:  »az 
állami  hatalomeszközöknek  az  európai  száraz- 
föld minden   országaiban «  (azaz;  Orosz-,  Franczif^-  s 

roroszorvSzágbaii,  de  nem  ám  az  alkotmányos  Ang- 
liában) :^ hely tfoglaló  összpontosítása  folytán  a 
legmagasabb  államföladatok  összefoglalt 
kezelése  birodalmunkban  is  szükségessé  ('??) 
fejlődött !«  —  No,  ez  az  összpontosítása  a  hatalom  esz- 
közeinek, ez  az  összefoglalt  kezelése  a  magasabb  állam- 
fnnctióknak  > Magyarország  büntetéséül,  másoknak 
pedig  rettentő  példájára«  az  1867-íki  nem  kialkuvás, 
hanem  Magyarország  függetlenségét  agyonalkuvás  által 
ugyancsak  valósítva  lett.  A  különbség  e  közt  s  az  októ- 
beri diploma  között  csak  az,  hogy  a  » frakk «  hajtókája  s 
farka  kissé  más  szabást  kapott,  de  a  » frakk «  ugyanaz. 

És  annak  az  apró-cseprő  házi  dolgokban  gy  önyör- 
ködhetésnek  hatása  olyan  a  közszellemre,  mint  a  máko- 
nyé  az  emberre:  altat.  1860-ban  nem  így  volt.  Akkor 
>  törhetünk,  de  nem  hajlunk «  volt  az  éber  nemzet  jel- 
szava; most  » hajlunk  parancsra «  az  altatottaké.  És  ők 
sokan  vannak,  és  hajlongva  rakják  a  magyart  mág- 
lyává, melyen  az  első  villanyos  égi-háboru  az  osztrák 
sast  el  fogja  égetni. 

Mária  Terézia  simogatásai  többet  ártottak  a  magyar 
nemzetiségnek,  mint  II.  József  erőszaka.  így  van  a 
magyar  az  alkotmányossággal  is.  Az  1849 — 1860-iki 
erőszak  ébresztette,  —  az  1867-íkí  alkotmányosság 
elaltatta.  Ha  felébred-e  még? 

Innen  van,  hogy  azoknak  száma,  kik  az  októberi 
diplomát  hajlandók  voltak  elfogadni,  igen  csekély  volt, 
annyira  csekély,  hogy  Deák  Ferencznek,  ki,  midőn  a 
következő  márcziusban  követté  választatott,  határozot- 
tan kijelentette,  hogy  >az  ország  függetlenségét 
semmi  árért  sem  szabad  feláldozni,  mert 
ez  nemzeti  öngyilkosság  volna«  s  örök  emlé- 
kezetre méltó  május  13-ikai  indit^  anyában  azon  meg- 

czáfoltiatlan  igazságot  véve  fel  kiindulási  pontul,  liogy 
»az  országnak  törvényes  önállása  és  füg- 
getlensége a  nemzeti  létnek  alapfeltétel e,« 
az  októberi  diplomát  ezen  önállás  és  függetlenség  meg- 
támadásának nyilatkoztatta  és  a  nemzet  közérzü- 
letének ez  arany  szavakban  adott  kifejezést:  » szük- 
ségesnek látjuk  ünnepélyesen  kijelenteni,  hogy  mi  (a 
magyar  nemzet  képviselői)  az  országnak  állami  alap- 
szerződés által,  törvények  által,  királyi  hitlevelek, 
koronázási  eskük  által  biztositott  alkotmányos 
önállását  s  törvényes  függetlenségét 
semmi  tekinteteknek,  semmi  érdekeknek 
föl  nem  áldozhat  juks  ahhoz,  mint  nemzeti 
lételünk  alapfeltételéhez,  ragaszkodunk «  : 
mondom,  annak  a  Deák  Ferencznek  még  1865-ben  is 
csak  egy  rögtönzött  beszédébe  került,  hogy  az  október 
20-ikai  diplomával  kaczérkodó  ó-conservativnak  neve- 
zett osztrák-magyar  pártocskát  a  szó  szoros  értelmében 
pozdorjává  törje. 

Ki  hitte  volna,  hogy  az  októberi  diploma  egy  oly 
tojás  » portentum «  - nak  fog  bebizonyulni ,.  melyből 
(tudva  van,  minő  kotlós  szárnyak  által  melengetve)  a 
kitartást  mállasztó  időnek  nyolcz  éves  incubatiója  az 
ur  1867-ik  esztendejének  csirkéjét  költi  ki! 

Kiköltötte.  Dualismusnak  hivják.  De  még  csak 
neve  is  merő  fictio. 

n. 

Az  októberi  engedmények  czélja. 

Hanem  az  októberi  diploma  keletkezésének  indoka 
egészen  más  eszmerendbe  tartozik. 

Az  osztrák  császár  október  20-án  kiadta  a  diplo- 
mát s  21-éu  Varsóba   utai^ott,   a   forradalmi   szellem 

elfojtására  az  osztrák-orosz-porosz    ?  szent    szövetsége 
felélesztését  megkísérlem. 

Az  októberi  diploma  a  varsói  úttal  causalitási  kap- 
csolatban állott. 

Háborút  jelentett  a  forradalomnak,  háborút  első 
sorban  az  újjászülető  Olaszországnak. 

A  diploma  lépvesszőnek  volt  szánva  a  forrongó 
Magyarországnak,  hogy  veszteg  maradjon  s  ne  fogjon 
kezet  az  olaszszal,  ha  azt  az  osztrák  megtámadja;  a 
varsói  találkozás  meg  interventiora  volt  számitva  azon 
esetre,  ha  a  magyar  még  sem  ragadna  meg  a  lépvesz- 
szőn.  Az  orosz  majd  letartja  a  magyart,  a  porosz  Cseh- 
országot, a  hármas  szent  szövetség  parancsainak  enge- 
delmes bajor  Dél-Tyrolt,  s  az  osztrák  minden  erejével 
rávetheti  magát  a  vajúdó  Itáliára,  melynek  akkor  még 
Nápoly  nem  erő,  hanem  gyöngeség  forrása  volt.  Igaz, 
hogy  a  nápolyi  király  Gaeta  erődéibe  volt  beszorítva, 
de  ott  még  erőben  állt;  Gaetát  bevenni  s  a  nápolyi 
királyt  capitulatiora  kényszeríteni  sem  könnyű  feladat 
volt,  annálinkább,  mert  Napóleon  császíír,  mig  fennen 
hirdette,  hogy  nem  enged  ktilinterventiót  Olaszország- 
ban, maga  »egy  kissé «  mégis  interveniált,  hajóhadát 
küldött  a  gaetai  vizekbe  s  annak  parancsnoka :  Tinán 
altengernagy,  hivatalosan  tudtára  adta  Persano  pie- 
monti  tengernagynak,  hogy  Gaetát  a  tenger  felől  is 
ostrom  alá  venni  Francziaország  egyenesen  megtiltja 
Piemontnak.  Ám  döngessék  falait  a  szárazföld  felől,  de 
a  tenger  felől  nem  szabad  bántani.  Ezzel  egy  ostrom- 
zár eszméje,  a  mi  várak  bevételénél  lényeges  dolog,  ki 
volt  zárva.  Napóleon  császár  e  politikája  szeszélyesnek 
látszik ;  olyf ormán  hangzik,  mintha  ugy  szólott  volna 
Victor  Emánuelhez  a  nápolyi  királyról,  mint  ama  bizo- 
nyos magyar-görög  ismeretes  mondata :  »  ü  s  d  ágyú  n, 

d  e  n  e  n  á  g  y  u  n. «  A  szeszély  kulcsa  az  volt,  liogy  Napó- 
leon, ki  nem  kedvelte  az  olasz  egység  eszméjét,  azt 
remélte,  liogy  ha  Graeta  ostroma  soká  liuzódik  s  a 
nápolyi  király  nem  lesz  egyhamar  » emigránssá, «  talán 
mégis  össze  lehet  majd  gyúrni  valami  európai  congres- 
sus-félét,  a  mely  egységes  Olaszország  helyett  három 
vagy  négy  felé  szakított  Olaszországot  csinál.  Az  eszme 
Anglia  szirtjén  szenvedett  hajótörést. 

Cavour,  ki  tavaszszal  kétszázötven  ezernyi  sereg- 
gel remélt  rendelkezhetni,  most  még  mindig  kész  had- 
erejét csak  100,000—120,000  emberre  számithatta,  s 
éhből  Nápoly  (ötvenezerét  vett  igénybe. 

Be  kell  vallani,  hogy  ilyen  levén  a  helyzet,  Ca- 
vournak  volt  oka  aggodalommal  nézni  a  fenyegető 
osztrák  támadás  elibe,  ha  az  octroyíilt  engedmények  a 
magyart  meg  találnák  szédíteni. 

Pedig  nem  lehet  tagadni.  Hogy  ez  engedmények- 
nek voltak  részletei,  melyek  olyforma  változást  idéztek 
elő  a  magyar  nemzet  életében,  mint  mikor  a  fogoly 
oroszlán  előtt  megnyílik  vas  ketreczének  ajtaja,  —  igaz, 
hogy  nem  a  szabadba,  hanem  csak  egy  derültebb, 
tágabb  kert-ketreczbe  nyilik,  melyet  a  szabadság  nyilt 
terétől  magas  kőfalak  választanak  el.  De  hát  nem  lehet 
csodálni,  hogy  a  külföldön  kétség  támadott,  vájjon  a 
szegény  megkínzott  magyar  oroszlán  nem  lesz-e  liaj- 
landóe  tágabb,  derültebb  börtönt,  melyben  szabadabban 
mozoghat,  a  szűk  vas-ketrecz  poklához  képest  paradi- 
csomnak üdvözleni  ? 

Tizenegy  hosszú  éven  át  külföldről  nyakára  zúdí- 
tott idegen  poroszlók  vagy  ezeknél  is  rosszabb  belföldi 
renegátok  németül  paczkáztak  a  magyaron ;  ha  pana- 
sza volt,  németül  határoztak  fölötte;  ha  pere  akadt, 
németül  szórták  nyakába  a  német  törvényt.  Magyar- 

ország  németül  igazgatottjkormányzott,  zaklatott,  sanyar- 
gatott osztrák  tartomány  volt:  most  az  októberi  ren- 
delvények a  magyar  nyelvet  minden  közigazgatási 
hatóságoknál  s  törvényszékeknél  természetes  jogaiba 
visszahelyezték. 

Tizenegy  hosszú  keserves  éven  át  Magyarorszá- 
gon nem  volt  semmi  közélet.  A  magyarnál  oly  eleven 
nemzeti  érzelem  csak  a  szemek  liarag-os  villámaiban 
vagy  az  elreteszelt  kamarák  rejtekében  váltott  boszus 
suttogásban  nyilatkozhatott:  Az  ország  egy  nagy  temet*') 
volt,  élőhalottak  temetője,  melynek  síri  csöndében  .csak 
a  conspiratorok  mozogtak;  a  ki  nem  conspirált,  az 
némán  fogcsikorgatva  leste  a  feltámadás  hajnalát.  — 
Most  az  októberi  rendelvények  az  ország  alkotmán vos 
intézvényeit  újra  életbeléptették:  megnyíltak  a  nem- 
zeti élet  palládiumának,  a  megyei  intézvénynek  termei ; 
újra  felhangzott  a  szabad  szó  a  magyar  szabadság  ősi 
várdáiban,  a  hazafiság  és  polgári  erény  ápoldáiban :  a 
magyar  akként  kezdte  magát  érezni,  mint  a  ki  egy  szén- 
savgőzzel telitett  piüczéböl  a  szabad  levegőre  kerül: 
fellélekzett  s  tágult  tüdőkkel,  feszitett  mellel  nagyokat 
lélekzett. 

x4ztán  országgyűlést  is  Ígértek  neki :  királyi  hit- 
levelet, koronázást  helyeztek  közel  kilátásba  és  Bene- 
dek uram  országparancsnoki  székéről  annak  proclama- 
tiójával  vett  bucsut » szeretett  hazájától, « hogy  a » magyar 
alkotmány  vissza  lett  állitva,  a  nemzet  óhajtásai  telje- 
sedésbe mentek. « 

Igaz,  ez  ámitás  volt;  az  az  alkotmány  nem  a 
magyar  alkotmány  volt;  ennek  alapkövére  az  van 
bevésve,  hogy  Magyarországnak  szabad  és  független 
államnak  kell  lenni,  mely  egész  kormányzati  rendsze- 
rére nézve,  a  had-  és  pénzügyet  is  beleértve,  az  osz- 

trák  birodalomtól  tökéletesen  elkíilönitett,  semmi  más 
nemzet  vagy  ország  avatkozásának  alá  nem  rendelt, 
saját  önálló  consistentiával  bir,  —  az  az  alkotmány 
pedig,  melyet  az  októberi  diploma  octroyált,  Magyar- 
országot az  egységes  osztrák  birodalom  lánczába  fűzte ; 
önkormányzatot  engedett  Magyarországnak,  de  csak  a 
tartományi  ügyek  körében  s  azt  is  csak  azon  kikötés 
alatt,  liogy  minden  állami  ügyekre  nézve,  elkezdve  az 
adómegszavazástól,  ujonczállitástól ,  a  katonai  kötele- 
zettség módjának,  rendjének,  mivoltának  megállapítá- 
sától, le  egészen  a  postáig,  távirdáig,  vasútig.  Magyar- 
ország magát  az  osztrák  birodalom  tartományává 
degradálja,  s  a  birodalmi  tanácstól  s  osztrák  császári 
minisztériumtól  függőnek  ismerje  el.  Szóval:  az  októ- 
beri diploma  nem  közelítés  a  történelmi  jog  felé,  hanem 
attól  eltávozás ;  nem  concessio,  hanem  gyilok,  legszelí- 
debben szólva :  egy  tál  lencse  A^olt,  melyet  a  birodalom- 
egység átkozott  hóbortja  azon  számítással  nyújtott  a 
magyar  nemzet  felé,  hogy  az,  megtörve  a  tizenegy  évi 
rémuralom  zaklatásai  által,  elég  pulya  lesz  azt  a  tál 
lencsét  ősi  jogának  szent  örökségeért  cserébe  elfogadni. 

Hanem  a  magyar  államjogban  járatlan  idegenek, 
ha  még  oly  éleslátásnak  voltak  is  különben,  az  előtér 
csillámainak  kápráztató  csillogása  miatt  nem  láttak 
bele  a  háttér  pokoli  sötétségébe,  tehát  lehetőnek  vélték, 
hogy  a  magyar  nemzet  elhatározásának  mérlegében  a 
megkapottak  súlya  a  meg  nem  kapottak  vagy  épen 
elrablottak  tálczáját  fel  fogja  billenteni. 

Az  ekként  támadt  kétség  folytán  PuUzky  október 
25-én  jelentést  tett,  hogy  a  magyar  concessiók  Turin- 
ban  nagy  benyomást  tettek  a  kormánynál.  Megijed- 
tek. S  a  rossz  benyomás  annyira  ment,  hogy  midőn 
Pulszky  a  magyar  pénzjegy-készítés  költségeinek  rend- 


129 

behozását  sürgeté,  az  megígértetett  ugyan,  de  Cavoiir 
megbízottja  (Benzí)  az  ígéretet  e  megjegyzéssel  kísérte: 
?  alighanem  híában  fáradunk,  mert  a  magyarok  ki  lesz- 
nek elégítve. « 

A  kétség  az  iránt,  vájjon  biztosan  számíthatnak-e 
még  a  »megconcessionált«  Magyarországra ,  — -  nem 
csekély  aggodalmat  okozott  Turinban ;  mert  nem  rin- 
gatták magukat  saját  erejüket  túlbecsülő  ábrándokban. 
Midőn  Pulszky  (október  22-íkeí  levele  szerint)  a  legío 
ügyének  s  egyéb  előkészületeink  kiegészítésének  sür- 
getését indokolandó,  figyelmeztette  Cavour  grófot,  mi- 
ként a  magyarországi  concessiók  mindenesetre  azt 
jelentik,  hogy  Austria  meg  akarja  támadni  Olaszorszá- 
got, és  fig}  elmeztette,  hogy  magyar  segítségre  meny- 
nyire szükségük  van,  miután  a  nélkül  nehéz  lesz  az 
osztrák  támadásnak  ellentállaníok :  Cavour  ezt  határo- 
zottan elismerte. 

Hogy  az  osztrák  támadást  forral  Olaszország  ellen, 
arról  Cavour  gróf  tökéletesen  meg  volt  győződve.  Nézete 
az  volt,  hogy  a  magyarországi  concessiók  egy  ügyesen 
számított  előkészület  azon  támadási  szándok  valósítá- 
sái'a,  mely  a  varsói  találkozás  javaslatba-hozatalára 
indokul  szolgált.  De  voltak  más  jelek  is,  melyek  e  szán- 
dokra  mutattak.  Ilyen  volt  az,  hogy  mialatt  a  varsói 
összejövetel  alkudozásban  volt,  a  magyar  és  osztrák 
lapok  szeptember  végével  oly  ujonczozás  közelgését 
híresztelték,  a  minő  kiterjedésű  még  soha  sem  volt:  öt 
korosztály  hivatnék  be,  s  a  hivatalos  »^Yíener  Zeitung « 
októberben  csakugyan  rendeletet  is  tett  közzé,  melyben 
a  hatóságoknak  megparancsoltatott:  tegyék  meg  az  elő- 
készületeket, miszerint  az  1861-ikí  seregkiegészités  még 
1860-ban  eszközöltethessék.  Ilyen  jel  volt  az,  hogy  a 
császári  seregek  a  velenczeí  tartományban   tetemesen 

megszaporittattak.  Ez  a  seregösszpontositás  diploma- 
tiai  jegyzékváltásra  is  adott  alkalmat.  Austria  termé- 
szetesen tagadta,  s  a  mennyiben  nem  tagadhatta,  azzal 
mentegetőzött,  hogy  ő  csak  védelmi  gondoskodásra  szo- 
rítkozik; ami  természetesen  mese  volt,  mert  igen  jól 
tudta,  hogy  ha  ő  nem  támad,  Victor  Emánuel  ugyan, 
Nápoly lyal  levén  elfoglalva,  1 8  C  0-ban  nem  fog  támadni. 
Különben  az  osztrák  seregszaporitásról  Velenczében 
nem  hagytak  kétkedni  a  velenczei  forradalmi  bizottság 
jelentései.  Cavour  ugyan  panaszkodott  Pulszkynak,  hogy 
nem  tud  megbízható  tudósításhoz  jutni  az  osztrák  had- 
erő valódi  száma  felöl  Velenczében,  mert  a  velenczeiek 
mindig  több  osztrákot  látnak,  mint  a  mennyi  valóság- 
gal van.  Lehet,  hogy  ugy  láttak.  Ez  a  csapatok  moz- 
gása s  áthelyezései  folytán  könnyen  megtörténhetett; 
de  az  kétségtelen  volt,  hogy  folyvást  uj  meg  uj  seregek 
vonattak  a  már  is  sűrűn  megrakott  Yelenczébe.  Mikor 
aztán  e  jelenségekhez  még  az  is  hozzájárult,  hogy  Bene- 
dek táborszernagy,  ki  akkor  még  a  legtehetségesebb 
osztrák  hadvezérnek  tekintetett,  október  20-án,  tehát  a 
magyarországi  concessiók  keltének  napján,  »a  lom- 
bard(!)-velenczei  királyság,*)  mint  szinte  Karin- 
tliia,  Krajna,  Tirol  és  a  partvidék  hadseregi  és  orszá- 
gos főparancsnokává «  lett  kinevezve:  e  terjedelmes 
parancsnokságnak  Olaszország  tőszomszédságában  egy 
hadvezér,  még  pedig  épen  Benedek  kezében  felhalmo- 


■^)  Ez  a  czim  az  angol  kormány  figyelmét  is  már  előbb  magára 
vonta ;  meghagyta  bécsi  követjének,  kérdezze  meg  gróf  Rechberget, 
hogy  mi  ennek  a  czimnek  értelme  ?  minthogy  az  ellenkezik  (is 
inconsistent  with)  a  zürichi  alkukötéssel  (lord  John  Russell,  lord 
Loftusnak  1860.  július  4-kén).  Rechberg  azt  felelte,  hogy 
Zürichben  a  czim  iránt  semmi  sem  lett  határozva ;  aztán  Mantua 
Peschiera  s  a  P.o  déli  oldalán  fekvő  kis  terület,  melyek  Austria  bir- 
tokában hagyattak,  Lombardiához  tartoztak.  A  czim  tehát  helyes. 
(Loftus  Russcllnek,  július  12-én.) 

zását,  kapcsolatban  annak  a  magyarországi  concessiók- 
kal,  ezeknek  viszont  a  varsói  találkozóval  összeesésé- 
vel, Cavour  annak  a  cseppnek  nézte,  mely  a  tölt  poha- 
rat megcsorditja.  Az  osztrák  támadást  immár  nemcsak 
bizonyosnak,  hanem  annyira  imminensnek  is  tekintette, 
miszerint  a  később  oly  szerencsétlen  sorsú  Persano 
tengernagynak,  ki  akkor  a  nápolyi  vizekben  parancs- 
nokolt, október  22-én  a  következő  sürgönyt  küldené: 

» Tartsa  készen  a  hajóhadat  az  Adriai  tengerre  menni. 
Hajtson  végre  erőszakos  tengerész-ujonczozást  (leva  forzata) 
az  ottani  kikötőkben.  Ha  a  nápolyi  törvénykönyv  nem  bün- 
teti halállal  a  szökést  háború  idején,  hirdessen  ki  rendeletet 
ily  értelemben  s  ha  szökevény  akad,  lövesse  agyon.  A  imgj 
rendszabályok  ideje  elérkezett.  Mondja  meg  Garibaldi- 
nak, hogy  ha  megtámadtatunk,  felhívom  őt  Olaszország 
nevében,  szálljon  hajóra  tét  hadosztályával  s  jöjjön  küzdeni 
a  Mincióhoz ;  Türrt  pedig  mindenesetre  küldje  hozzám 
befolyásolni  a  magyarokat  (per  influire  sugli  Ungheresi).« 

Cavour  a  királynak  is  irt,  tanácsolva:  hagyja  el 
rögtön  a  déli  tartományokat  és  jöjjön  fel,  hogy  a  sereg 
élére  álljon. 

Még  ngyanaz  nap  (október  22-én)  Napóleon  lier- 
czeghez  is  levelet  intézett,  melyben  elörebocsátva,  miként 
Benedek  tábornoknak  az  olaszországi  osztrák  hadsereg 
parancsnokává  kinevezése  bizonyossá  teszi  az  osztrák 
támadást,  kijelenti,  hogy  készen  vannak  a  lökésnek 
erélyesen  ellenállani,  csupán  a  felett  aggódnak,  hogy 
nem  tudják,  melyik  oldalról  fognak  megtámadtatni.  Ha 
a  herczegségek  felöl  támadtatnának  meg,  ez  nekik  elő- 
nyükre válnék.  Ép  azért  felkérte  Napóleon  lierczeget, 
vesse  magát  közbe  a  császárnál,  hogy  értesse  meg 
Austriával,  miként  ha  támadásra  határozta  el  magát 
Piemont  ellen,  Lombardiát  mindenesetre  érintetlenül 
kell  hagynia. 


Ez  a  feszült  helyzet,  melyben  az  osztrák  betörés 
perczről  perezre  váratott,  csak  neliáiiy  napig  tartott. 

Franczia  sugalmazott  lapok  ténynek  hirdették, 
hogy  a  bécsi  cabinet  ultimátumszerű  megbizatással  kül- 
dötte Hübner  bárót  Metternich  herczeghez  Parisba,  mely- 
lyel  a  herczeg  utasittatott  Napóleon  császárnak  tudtára 
adni,  miként  Austria  elhatározta  Victor  Emánuel  király 
egységesítési  előmenetelét  támadó  fellépéssel  kettévágni, 
s  Metternich  berezegnek  kötelességévé  tétetett,  bizo- 
nyosságot szerezni :  vájjon  Napóleon  császárnak  szán- 
doka  van-e  ez  esetben  újra  segitségére  menni  Piemont- 
nak,  s  ha  igen,  mit  kellene  tenni  Austriának,  miszerint 
Napóleon  a  tettleges  segitség-adás  szándokától  elálljon. 

Hogy  e  fölfedezéseknek  volt  alapjuk,  annak  bizony- 
ságát birjuk  Cavoiir  grófnak  La  Marmora  tábornokhoz 
octóber  20-án  irott  (azóta  Bianchi  által  nyilvánosságra 
hozott)  egyik  levelében,  melyben  ezeket  olvasom: 

» Parisból  azt  a  tudósítást  veszem,  —  irja  Cavour 
—  hogy  a  császár  ma  fogja  fogadni  Metternich  hercze- 
gét,  ki  az  osztrák  ultimátumot  benyujtandja.  Ha  igy 
van :  a  háború  bizonyos,  mert  nekem  lehetetlennek  lát- 
szik, hogy  Francziaország  az  osztrák  fenyegetéseknek 
engedjen.  Mindenesetre  ez  az  értekezés  fogja  eldönteni, 
ha  békében  hagynak-e  vagy  háború  lesz.« 

Azonban  a  párisi  sugalmazott  lapok  ama  fölfede- 
zéseiben az  is  benn  volt,  hogy  Austria  az  elhatározott 
támadás  végrehajtásával  várni  fog,  mig  a  czár  s  a 
porosz  kormányzó  herczeg  Varsóban  az  olasz  félsziget 
ügyei  felöl  nyilatkoznak. 

Hogy  a  szándokolt,  sőt  elhatározott  támadásnak  a 
varsói  találkozás  kimeneteléig  függőben  kellett  tartatni, 
az  természetes,  minthogy  Ferencz  József  császár  egye- 
nesen a  végett  ment  Varsóba,  hogy  magának  a  fórra- 

dalom    ellen    egy  ujabb   » szent  szövetség  «-et    biz- 
tosítson. 

De  ezt  a  tervet,  melyre  Bécsben  oly  biztosan  szá- 
mítottak, Napóleon  komor  tekintete  s  Anglia  hatalmas 
szava  tönkre  tették.  A  varsói  találka,  miként  már  fen- 
tebb megírám,  nemcsak  Austria  sovárgásának  valósítá- 
sát nem,  de  sőt  azt  az  intést  eredményezte  a  minden 
oroszok  czárjától,  hogy  Austria  jól  fogja  tenni,  ha 
békén  marad. 

Másrészt  meg  Cavour,  ki  csak  azt  kívánta,  hogy  a 
francziák  császárja  Lombardiának  érintetlen  hagyását 
biztosítsa,  Napóleon  herczeghez  e  czélból  intézett  leve- 
lére azt  kapta  válaszul,  hogy  a  császár  sokkal  többet 
tett:  » Austria  kötelezte  magát  (s'est  engagée),  hogy 
nem  fogja  Piemontot  megtámadni. «  (Cavour  levele  La 
Marmorához  október  30.  1860.) 

Ez  a  fergeteg  tehát  elvonult.  Cavour  már  novem- 
ber első  napjaiban  biztosnak  érezte  hazáját,  hogy  tava- 
szig nem  fog  megtámadtatni.  Addig  beveszik  Gaetát ; 
a  nápolyi  király  földönfutóvá  lesz  s  ezzel  Nápoly  egye- 
sítése Felső- s  Közép-Olaszországgal  oly  ténynyé  válik, 
melynek  bevégzettsége  lesepri  a  kérdést  a  diplomaczia 
akadékoskodásának  asztaláról ;  az  ügyek  rendezése  foly- 
tán Nápoly,  mely  most  még  erőt  vont  el,  erőforrássá 
alakittatik.  Cavour  (La  Marmorához  írott  egyik  levele 
szerint)  arra  számított,  hogy  Olaszország  rendes  had- 
erejét tavaszig  60  ezer  emberrel  szaporíthatja  a  Velen- 
cze  felszabadítása  végett  kezdendő  háborúra,  már  akár 
ő  dobja  a  keztyűt  Austria  arczába,  akár  (mint  Pulszky, 
november  8-íkí  levelében  jelentette)  makként  viszi  a 
dolgot  boszantásokkal,  ho^y  az  osztrák  kezdje  '4 
háborút « 

Párisi  képviselőnk :  (Nemeskéri)  Kiss  Miklós  egyik 
levelében  (november  4.)  ezeket  találom : 

»Igen  nagy  szolgálat  tétetett  nekünk  az  által,  liogy 
Austria  le  van  kötve,  tavaszig  nem  támadni.  0  csak  gyen- 
gülket ;  zavart  financziái  seregének  liadi  lábon  tartásával 
még  nagyobb  zavarba  jönnek  seregében ;  mely  utolsó  garasát 
is  felemészti,  a  demoralisatio  terjedni  fog :  az  olasz  ellenben, 
mint  egy  ifjú  erős  ember,  naponta  izmosodik  s  tavaszig  mi  is 
készen  leszünk.  Itt  (Parisban)  el  is  vannak  reá  készülve,  bogy 
a  jövő  tavaszszal  az  egyesült  olasz  és  magyar  erő  szét  fogja 
zúzni  Austriát.« 

Est  coeca  futuri  mens  hominum  fa  ti.  Sok 
ború  torlódott  egünkre,  a  miről  nem  is  álmodánk,  addig 
a  tavaszig,  mely  reményeinknek  csillaga  volt.  De  nem 
lehet  mondani,  hogy  november  elején  Kiss  Miklós  ezre- 
des felfogása  nem  volt  indokolt. 

III. 
Levelezés  a  concessiók  tárgyában. 

Az  októberi  rendelvényekkel  szemben  négy  irány- 
ban tartottam  hazafiúi  kötelességnek  a  magyar  emigrá- 
czió  tevékenységét. 

1.  Idővesztés  nélkül  iparkodni  megnyugtatni  a 
turini  kormányt,  miként  nincs  ok  a  felől  kételkedni, 
hogy  a  concessiók  a  magyar  nemzet  határozottságát 
meg  nem  ingathatták  s  a  helyzeten  lényeges  változást 
nem  idézhettek  elő ;  ezzel  kapcsolatban  sürgetni  a  hadi 
előkészületek  erélyes  folytatását,  egyúttal  kijelölni, 
hogy  e  complicatio  folytán  mennyiben  látszik  taná- 
csosnak a  szeptemberben  megállapított  hadműködési 
terven  tágítani. 

2.  Biztos  adatokat  szerezni  a  nemzet  hangulata 
felől,  miszerint  mi  is  tudjuk,  mihez  kell  magunkat  tar- 
t^mink  s  a  turini  kormányt  is  nem  saját  véleményünk 

hanem  positiv  tények    alapján  tájékozhassuk  a  hely- 
zet felől. 

3.  Gonddal  lenni  az  európai  sajtóban,  hogy  a  köz- 
vélemény a  látszatok  által  félre  ne  vezettessék. 

4.  Közölni  nézeteinket  a  teendők  s  a  kerülendők 
iránt  politikai  barátainkkal  a  hazában,  s  iparkodni  közre- 
hatni, hogy  a  mozgalom  fonák  irányba  ne  tereitessék, 

lm  a  sok  közül  néhány  levél,  mely  a  közbeszőtt 
felvilágosításokkal  adatni  szolgáland  ezekre  vonatkozó 
működéseink  ismeretére. 

Kossuth  —  Pulszkj  Ferencznek. 

London,  október  22.  1860. 

Előre  volt  látható,  hogy  a  varsói  találkozás  előtt  enged- 
mények fognak  adatni  Magyarországnak. 

A  mai  lapok  táviratai  meghozták  a  várt  concessiókat. 

Nem  lehet  tagadni,  hogy  ígéretben  elég  messze  vágók. 
Nem  kevesebbet  Ígérnek,  mint  a  magyar  alkotmánynak  s 
intézvényeknek  helyreállítását  az  1848  előtti  alapon,  az 
1848-íkí  törvényekből  a  jobbágyi  szolgálatoknak  s  a  nemesség 
adómentességi  kiváltságainak  eltörlését  és  a  nép  minden  osz- 
tályaira kiterjesztett  képviseleti  jog  elvét  megerősítvén. 

Csakhogy  mindez  nem  ^^restítutíója,  ín  integrum«-a  a  tör- 
ténelmi jognak,  hanem  erőszakolt  charta,  melynek  alapja  kény, 
garancziája  kény,  s  mely  még  követelését  is  kizárja  azoknak 
a  mik  helyreállítva  nincsenek,  s  ezek  közt  a  leglényegesebb 
nemzeti  jogokét,  minő  a  nemzeti  haderőről  való  rendelkezés 
s  a  pénzügy.  Azonban  ez  eseménynek  közvetlen  hordereje 
szembetűnő.  Harczszándok,  harczkészület  az  Víctor  Emá- 
nuel király  s  az  olasz  nemzet  ellen. 

E  szándok  s  készület  a  varsói  tanácskozásban  bővebb 
kifejlődést  találhat. 

Erről  az  orosz  követségnek  Turinból  történt  vissza- 
hívása és  Schleínícz  bárónak  október  13-íkaí  jegyzéke  alig 
engednek  kétséget. 

A  nemzeti  elvvel  ellentótben  áUó  úgynevezett  »ísteni 
jog«   képviselői  ellenséges  indulatainak   e    nyilatkozványai 

Cavour  gróf  előtt  nem  lehettek  váratlanok,  s  jól  átgondolt  ós 
Olaszkon  nemzeties  hős  királya  által  határozottan  helyeselt 
politikájának  logikájában  nem  hiszem,  hogy  megingassák. 

Mindazáltal  természetesnek  találom,  hogy  a  turini  kor- 
mány tudni  kivánandja :  vájjon  a  Magyarországnak  igért  con- 
cessiók  változtatnak-e  valamit  s  ha  igen,  mit  és  mennyit  a 
helyzeten,  mely  terveinkben  alapul  lön  felvéve. 

Tudni  kivánandja,  vájjon  még  mindig  számithatand-e,  s 
ha  igen,  minő  feltételek  alatt  számithatand  nemzetünk  szövet- 
ségére az  osztrák  elleni  harcz  esetére. 

Intézkedem,  hogy  hiteles  és  részrehajlatlan  kútfőkből 
bizonyos  tudomást  szerezzek  arról,  mikép  fogadja  nemzetünk 
ez  engedményeket,  s  tudakozódásaim  eredményét  egész  őszin- 
teséggel közölni  fogom. 

Ha  birok  nemzetemnél  némi  hitellel,  azt  annak  köszön- 
hetem, hogy  az  altatásokkal  való  hitegetés  mind  elvemmel, 
mind  természetemmel  ellenkezik. 

Biztosítsa  ön,  kérem,  az  illetőket,  hogy  szavamra  minden 
körülmények  közt  teljes  biztossággal  építhetnek. 

Hogy  előbb-utóbb  az  osztrák  ház  iparkodni  fog  conces- 
siókkal  a  magyar  nemzetet  megszédíteni,  előre  látható  volt. 
Azért  régóta  azon  voltam,  hogy  tájékozva  legyek  nemze- 
tünknek ezen  eventualitás  esetére  táplálandó  szándokairól. 

S  gondos  tájékozásaim  arról  győztek  meg,  hogy  nemze- 
tünk nagytömegét  a  világon  semmisem  képes  többé  az  osztrák 
uralom  iránt  kiengesztelni,  s  hogy  csak  észszerű  kilátás  adja 
magát  elő,  s  a  szükséges  eszközök  ne  hiányozzanak,  —  a 
nemzet  nagy  tömege,  minden  lehető  concessiók  daczára  kész 
lesz  harczra  kelni  függetlensége  kivívásáért. 

Csak  igen  kis  részt  tapasztaltam  olyannak,  mely  azon, 
de  csak  is  azon  esetben,  ha  Magyarország  történelmi  jogálla- 
pota az  184:8-iki  reform  általkotmány  alapján  teljesen  vissza- 
állíttatnék, a  kibékülésnek,  annyi  megcsalatások  után  is,  még 
egy  ujabb  kísérletétől  nem  volna  idegen. 

Ezen  ténynek  positiv  tudomása  mellett  nem  gondol- 
hatom, hogy  a  híresztelt  concessiók  nemzetünk  határozatában 
lényeges  változtatást  okozhassanak. 

A  nemzet  ismeri  saját  erejét,  s  tudja,  hogy  az  osztrák 
liéjZ  létele  végveszélyben  forog ;  tudja  hérpm  száz^-d  keserves 

tapasztalásából,  liogy  a  mit  a  veszély  perczében  a  félelem 
kicsikar,  azt  veszély  multával  az  osztrák  mindig  megtöri. 
A  nemzetnek  lebetetlen  nem  látnia,  bogy  ez  engedményeknek 
nincs  egyéb  czélja,  mint  erőt  szerezni  az  olasz  nemzet  újjá- 
születésének megrontására,  s  bogyba  az  osztrák  ebben  czélt 
érne,  kényuralma  megújult  erejének  egész  súlyával  legkö- 
zelebb Magyarországra  nehézkednék. 

Hozzájárul,  bogy  a  mostani  concessiókban  igen  sok  van, 
a  mi  inkább  sérti,  mintsem  engesztelhetné  a  nemzet  érzelmeit. 

A  legengedékenyebb  ó-conservativek  is  Magyarhon  tör- 
ténelmi jogainak  visszaállítását  követelik  minimum  gyanánt. 
Az  osztrák  teljesen  figyelmen  kivül  hagyja  a  történelmi  jog- 
állapotot s  octroyált  chartát  ad  nekik. 

1848.  szeptemberben  Jellasich  betörését  a  bécsi  kormány 
azon  formaszerinti  ajánlattal  előzte  meg,  hogy  ha  a  had- 
pénz- és  kereskedelem-ügyeket  a  bécsi  kormánynak  átenged- 
jük, beligazgatási  önállóságunkban  nem  fog  háborgatni.  S  bár 
mennyire  készületlenek  valánk  is  a  fenyegető  invasio  vissza- 
verésére, s  bár  az  osztrák  akkoriban  Olaszhonban  győztes  s 
igy  erős,  mi  pedig,  az  elcsábított  népfajok  lázadása  következ- 
tében, gyöngék  valánk,  az  országgyűlés  és  a  nemzet  inkább 
élet-halálharczra"  szánta  magát,  mintsem  az  osztrák  ajánlatot 
elfogadja. 

A  mostani  octroyált  charta  a  had-,  pénz-  és  kereskede- 
lem-ügyeket ujolag  elveszi  a  magyar  nemzettől.  Kardjával, 
karjával  idegen  kormány  rendelkeznék  baráti  nemzetek  sza- 
badságának elnyomására ;  zsebében  idegen  kormány  tartaná 
kezét ;  kereskedelmi  viszonyait  külnemzetekkel  idegen,  irán- 
tmik mindig  mostoha,  s  hazánkat  gyarmat  gyanánt  nyomor- 
gató kormány  szabályozná,  —  s  a  mely  nemzettel  ezek  történ- 
hetnek, az  nem  alkotmányos,  nem  önálló,  nem  nemzet,  hanem 
tartomány,  gyarmat  volna. 

Hozzájárul,  hogy  az  ország  területi  épsége  helyre  nem 
állíttatik. 

Az  elviselhetlen  adók  tekintetében  semmi  könnyítésre 
kilátás  nem  nyuj  tátik. 

A  birodalmi  tanácsra  ruháztatni  igért  jogok  pedig 
Magyarországnak  az  osztrák  birodalomba  olvasztását  fog- 
lalják magukban, 

Mindezeknél  fogva  nem  leliet  kételkednem,  liogy  a  nem- 
zet legnagyobb  része  az  Tij  engedményeket,  még  ha  nyomban 
valósittatnának  is,  inkább  növekedő  boszankodással  fogja 
fogadni,  semhogy  bennök  csak  pillanatnyilag  is  megnyug- 
vását találhatná. 

Azt  gondolom  tehát,  hogy  a  helyzet  általában  véve  nem 
változott,  s  azért  számithat  reá  az  olasz  királyi  kormány,  hogy 
a  Magyar  Nemzeti  Igazgatóság  előkészületi  működéseit  a  tör- 
tént állapodások  fonalán  ernyedetlenül  folytatandja. 

Annjdt  azonban  kötelességem  tartózkodás  nélkül  kinyi- 
latkoztatni, hogy  bármennyire  tökéletlenek  is  a  híresztelt 
concessiók,  eléggé  messze  mennek  arra,  hogy  részint  az 
ó-conservativek  soraiból,  kik.  saját  kiváltságaikat  igen,  de  az 
ország  jogait  nem  szokták  conserválni,  részint  a  hivatal  vadá- 
szok közt,  részint  pedig  a  biztos  keveset  a  kétes  mindennek 
elébetevő  s  a  forradalmi  harcz  áldozatitól  visszahökkenő 
határozatlanok  közt  pártot  csináljon.  Ezen  nem  lehet  csodál- 
kozni. A  reactiónak  még  Olaszhonban  is  vannak  párthívei. 
Pedig  Olaszhon  szerencsésb  körülmények  között  van,  mert 
ott  a  nemzet  élén  egy  hős  király  áll,  kinek  kormánya  nemcsak 
érett  állambölcsességgel  intézi,  hanem  kész  vitéz  hadsereggel 
s  egy  szervezett  közigazgatás  minden  erőforrásaival  is  támo- 
gatja a  nemzet  eltökéltségét.  Érdemül  szabad  felrónom  nem- 
zetemnek, hogy  a  híresztelt  engedmények  nélkül  nálunk  párt 
nem  volt.  Most  azonban  valószínű,  hogy  lesz  párt,  mely  a  for- 
radalomnak ellene  lesz,  vagy  legalább  a  nép  határozottságát 
lehangolni  iparkodandik. 

Ez  ellen  csak  egy  biztos  óvszer  van.  Oly  erővel  kezdeni 
meg  a  harczot,  mely  a  siker  iránt  erős  bizalmat  ébreszszen. 
Ha  csekély  erővel  kezdjük  azt,  az  ellenpártnak  tág  tér  fog 
nyilni  a  lehangolásra,  de  ha  oly  erővel  kezdjük,  mely  a  győ- 
zelem iránt  hitet  ébreszt,  a  forradalom-ellenes  párt  vagy 
elhallgat,  mert  veszélyesnek  találandja  az  ellenkezést,  vagy 
tehetetlen  lesz  ártani. 

Szükségesnek  tartom  szabatosan  körülirni,  mit  értek  a 
győzelem  iránt  bizalmat  ébresztő  erő  alatt.  Az  Olaszország 
sorsát  intéző  államférfiak  belátták,  hogy  háború  esetére 
Magyarországra  segédsereget  küldeni.  Olaszhon  érdekei 
parancsolólag  tanácsolják.    S  ezen  javaslatom  helyeseltetett 

is.  Meglehet  azonban,  hogy  ha  a  híresztelt  concessiók  közbe 
nem  jönnek,  ezen  expeditióra  30,000  ember  elég  lett  volna.  E 
concessiók  után  50,000  embert  tartok  szükségesnek.  Végte- 
lenül veszélyes  volna  az  első  kezdetet  koczkáztatni.  Ha  az 
expeditionalis  sereg  nem  volna  elég  erős  arra,  hogy  a  magyar 
földre  elérhessen,  s  ha  útközben  meg-  vagy  épen  visszaveret- 
nék, a  következések  irtózatosak  volnának.  Ezt  nem  kell,  ezt 
nem  szabad  koczkáztatni. 

Tehát  a  különbség,  melyet  a  helyzetben  látok,  az :  hogy 
a  mire  előbb  30,000  ember  elég  lehetett,  most  50,000  vált 
szükségessé. 

Annyival  inkább,  mert  Horvátországnak  a  magyar  koro- 
nához vissza-  vagy  nem-csatolása  a  horvát  tartománygyülésre 
lesz  hir  szerint  bizva.  Ez  ugyan  nem  egyéb,  mint  a  legfur- 
fangosabb cselszövény,  azonban  szinleg  igy  áll,  s  nem  lehet 
kételkedni ,  hogy  az  osztrák  kormány  mindent  elkövetend 
oly  gyűlést  fűzni  össze,  melylyel  a  magyar  koronától  való 
elszakadást  vagy  a  horvát  nemzet  akaratja  gyanánt  hazud- 
hassa  vagy  legalább  arra  pártot  alakítson. 

Ezen  eshetőséget  nem  tanácsos  a  számvetésből  kihagyni. 
Azt  ugyan  sem  nem  hiszem,  sem  nem  tanácslom,  hogy  akármi 
történik  is  Horvátországban,  az  a  már  elfogadott  hadműkö- 
dési terv  kivitelétől  visszariaszszon ;  annyiról  biztos  vagyok, 
hogy  mindenesetre  lesz  egy  nagy  párt  Horvátországban,  mely 
hozzánk  és  szövetségeseinkhez  fog  vonzódni ;  de  hogy  ez  cse- 
lekvőleg  részünkre  nyilatkozhassék,. támaszt  kell  látnia,  mely- 
ben bizhassék,  s  csatlakozása  annál  biztosabb,  a  csatlakozók 
száma  annál  nagyobb  lesz,  minél  tekintélyesebb  leszen  az  erő, 
melylyel  közöttük  megjelenünk. 

Ennek  szükségét  a  concessiók  után  50,000  emberre  szá- 
mítom s  ismétlem  itt,  mit  Garibaldi  tábornoknak  irott  leve- 
lemben mondottam:  » 50,000 ember  Olaszországban  használva, 
50,000  ember  és  semmi  több,  Magyarországra  küldve  tizenöt- 
milliónyi harczias  nemzetet,  közüle  200,000  főnyi  hadsereget 
s  egy  5000  földrajzi  mértföldnyi  termékeny  országnak  minden 
erőforrásait  szerzi  meg.« 

Ezek  oly  eredmények,  miket  20,000  embernek  vissza- 
tartásával nem  lehet,  hogy  az  olasz  királyi  kormány  koczkáz- 
tatni akarhatna, 

Nehogy  azonban  félreértés  származzék  a  dologban,  meg 
kell  jegyeznem,  bogy  midőn  Magyarországra  küldendő  segéd- 
seregekről  szólok,  mindig  olasz  királyi  sereget  értek,  mert 
abban  fekszik  a  dolog  lényege,  hogy  Olaszország  királyának 
s  rendes  alkotmányos  kormányának  támasza  és  szövetsége 
gyanánt  jelenjék  meg  azon  sereg  a  magyar  nemzet  előtt. 

Ezenfigyelmeztetésekkel  összeköttetésben  lehetetlen  azon 
meggyőződésemet  sürgetöleg  ki  nem  fejeznem,  hogy  az  ide- 
gen légiónak  (mint  azt  nevezni  tanácsosnak  tartatott)  az  álla- 
podás  szerint  Vetter  tábornok  parancsnoksága  alatt  szerve- 
zésbe vétele,  nézetem  szerint,  a  legsürgetőbb  szükségek  közé 
tartozik,  minek  halasztása  annál  károsabb  lehet,  minél  való- 
szinübb,  hogy  a  varsói  conferentia  után  az  események  roha- 
mos alakot  ölthetnek. 

A  közelgő  nápolyi  annexio  a  szervezés  megkezdésére 
egy  kis  magkövet  nyújt  az  ottani  magyar  légióban.  A  szerve- 
zés megkezdése  pedig  lehetségessé  fogja  tenni,  hogy  a  szám- 
szajDoritásra  közremunkálhassunk,  mit  addig,  mig  a  szervezés 
meg  nem  kezdetett,  hiában  iparkodnánk  tenni. 

Szervezési  települ  Anconát  annyi  s  oly  szembetűnő 
okok  ajánlják,  hogy  azokat  nem  szükség  elszámlálnom. 

Szükségesnek  tartanám  azt  is,  hogy  az  anconai  várban 
használatunkra  egy  külön  raktár  jelöltessék  ki,  melybe  nem- 
csak az  utóbb  utalványozott  15,000  fegyver  s  a  mi  hadkészle- 
tet  még  a  jövőben  remény  lünk,  hanem  egyéb  készleteink  is 
minden  zaj  nélkül,  egész  csendességgel  letároltathassanak.  Mint 
pl.  a  már  munkában  levő  bankók,  melyek  oly  tömeget  képez- 
nek, hogy  nem  darabonként,  hanem  tizenhat  darabot  adó  iven- 
ként a  papirt  egymásra  rakva  1200  lábnyi  magasságú  oszlo- 
pot képezne.  Ezt,  mihelyt  készen  lesz,  szükségkép  el  kell  a 
műhelyekből  szállítanunk,  el  Angliából,  s  hely  kell  hozzá,  a 
hol  biztosan  letároltathassék. 

Általában  véve  mind  előbbi  utasításaiból,  mind  szemé- 
lyes értekezéseinkből  tudva  van  képviselő  ur  előtt,  miként 
nekem  még  a  múltban  is  az  volt  vezéreszmém,  hogy  az  osz- 
trák elleni  harczban  az  olasz  királyi  kormány  csak  ugy  szá- 
mithatand  biztos,  döntő  győzelemre,  ha  minket,  s  általunk 
Magyarországot,  nem  ugy  vészen  fel  számításába,  mint  oly 
mellék-  vagy  segéd-eröt,  mely  kisebb-nagyobb  mértékjei; 

imposáns  diversióra  liaszuálliató,  hanem  ha  iigy  vészen  fel 
számításába ,  mint  harczkészületének  kiegészítő  részét  s 
haderejének  oly  materíáléját ,  melynek  lehető  legnagj'^obb 
mértékben  működésbe-tételétöl  függ  Olaszország  győzelme 
az  osztrák  felett. 

Ezen  igazság  súlyát  a" közbejött  osztrák  concessiók  tete- 
mesen növelik. 

Az  olasz  kormány  beható  ítéletét  nem  kerülheti  ki  azon 
körülmény,  hogy  ha  háboni  lesz  Austria  és  Olaszország 
között,  Magyarország  ereje  henye  semlegességben  nem  ma- 
radhat. Vagy  felkél,  s  az  olaszokkal  egj'ütt  küzd  az  osztrák 
ellen,  vagy  pedig  az  osztrák  által  fog  az  olaszok  ellen  felhasz- 
náltatni. Vagy  engedelmeskednie  kell,  vagy  fon-adalmat  csi- 
nálni. Más  választás  nincs.  Pedig  15.000,000  ember  egy  résztől 
elvonva  s  a  másikhoz  adva,  harmincz  mílliónjd  különbség  a 
véggyőzelem  mérlegében. 

Azért  nem  lehet  eléggé  ismételnem,  hogy  háború  esetén 
Olaszhonra  nézve  életbevágó  kérdés  Magyarország  felkelését 
s  erejének  a  lehető  legnagyobb  mértékben  s  lehető  legrövi- 
debb idő  alatt  kifejtését  biztositni. 

Az  első,  mint  mondám,  50,000  főnyi  seregnek  Magyar- 
országra rendeltetésétől,  a  második  a  fegyverzeti  segély  menj'- 
nyiségétől  függ. 

S  azt  gondolom,  itt  van  ideje,  hogy  az  elsőre  nézve  már 
előkészítő  intézkedések  történjenek.  Szó  volt  ezen  expeditio 
vezénylete  tekintetében  Graríbaldi  tábornokról,  de  nem  tudóm, 
dél-olaszországi  diktatúrája  megszűntével  minő  állást  fog  a 
tábornok  elfoglalni,  s  lesz-e,  s  ha  igen,  minő  hivatalos  viszonj^ 
lesz  közte  s  a  turini  kormány  között  ?  Szükséges,  hogy  ez 
iránt  tájékozva  legyünk,  mert  a  M.  N.  Igazgatóság  minden- 
ben csak  az  olasz  királyi  kormány  tudtával  s  megegyezésével 
kivan  eljárni ,  s  óvakodni  akar  minden  lépéstől,  mely  azon 
kormány  szándokaíval  nem  volna  a  legszorosb  összhang- 
zásban. 

Ha  gróf  Cavour  az  expeditio  vezényletével  Garibaldi 
tábornokot  szándékozik  megbízni,  s  ha  a  dél-olaszországi 
annexíóval  a  viszony  a  turini  kabinet  és  Garibaldi  tábornok 
között  ugy  alakul,  hogy  ez  lehetséges  legj^en :  nagyon  kívá- 
natos, hogy  a  királynak  Nápolyba  érkeztekor  ez  ü'ánt  érteke- 

zés  történjék  s  én  a  határozatról  értesíttessem ,  miszerint 
annak  folytán  a  M.  N.  Igazgatóság  magát  a  tábornok  úrral 
egyetértésbe  tehesse. 

De  akárki  legyen  is  a  szándoklott  segédsereg  vezényle- 
tére kijelölve,  azt  igen  szükségesnek  vélem,  hogy  ezen  sereg 
összeállítására  immár  lépések  történjenek,  s  pedig  oly  módonj 
hogy  azok  a  diplomatiai  világban  figyelmet  ne  ébreszszenek. 

Mit  ugy  vélek  leginkább  elérhetőnek,  ha  Anconába  s 
általában  a  Márkákba  s  Umbriába  azon  csapiatok  helyeztetnek 
el  helyörségekül,  melyeknek  eventuális  rendeltetése  a  segéd- 
seregben résztvenni. 

Hogy  azon  tartományokban ,  s  különösen  Anconában 
tekintélyes  erö  összpontosittassék,  az  annyira  természetes, 
hogy  senkinek  sem  fog  feltűnni. 

Tekintetbe  véve  az  angol  kormánynak  az  angol  nép 
közvéleményével  s  az  angol  sajtóval  (a  » Times  «-t  is  bele- 
értve) merő  ellentétben  álló  hajlamait,  nagyon  tanácsosnak 
tartanám,  hogy  a  Garibaldi  táborában  levő  angol  légió  a 
segéd-seregben  részt  vegyen,  s  e  czélból  az  alakítandó  idegen 
légióhoz  csatoltassék. 

Ha  ebben  egyetértene  a  kormányfőnök,  egy  bizalmas 
angol  barátomat,  ki  az  angol  csapat  alakításában  nagy  részt 
vett,  leküldeném  Nápolyba,  azon  csapatnak  parancsnokával 
a  dolgot  tisztába  hozni. 

Ezenkívül  a  M.  N.  Igazgatóság  képes  volna  az  alakí- 
tandó idegen  légióhoz  egy  vagy  két  vadászzászlóaljra  Svájcz- 
ban  legénységet  szerezni.  Ha  ezen  eszme  helybenhagyatnék, 
tudnom  kellene,  minő  feltételek  ajánlatára  volnánk  felha- 
talmazva felpénz,  ruházati  illeték,  dij  s  (azoknál,  kik  saját 
fegyvereikkel  jönnek)  fegyverzeti  pótlék  tekintetében. 

Magában  értetik,  hogy  a  magyarországi  hadjáratra 
szánt  idegen  légióra  fordítandó  minden  költséget  Magyar- 
ország: által  visszatérítendőnek  tekintek. 

Ezek  nézeteim  a  magyar  felkelés  biztosításának  kellé- 
keiről. 

A  mi  pedig  a  második  főpontot  illeti,  t.  i.  Magyarország 
egész  ereje  gyors  kifejlesztésének  biztosítását :  ez,  mint  mon- 
dám, a  fegyverzeti  segély  mennyiségétől  függ. 

Tavaly  azt  kérdezte  volt  tőlem  Napóleon  császár; 
» mennyi  embert  leszünk  képesek  hadirendbe  állitani?«  Fele- 
letem az  volt:  »a  hány  fegj'vert  ad  felséged;  harczosaink 
számát  a  felfegyverzési  tehetség  határozza  meg.« 

Ezt  mondom  most  is.  Minél  több  erővel  állunk  ki  a 
sikra,  annál  biztosabb,  annál  kevésbbé  áldozatos  lesz  Victor 
Emánuel  győzelme.  Mi  pedig  az  olasz  auxiliáris  sereg  segít- 
sége által  nemzetünk  erejének  kifejlesztésére  képesítve,  annyi 
erőt  állitandunk  ki,  a  mennyit  fel  tudunk  fegyverezni. 

Reménylem  tehát,  a  közös  harczot  intéző  barátságos 
hatalom  át  fogja  látni  annak  szükségét,  hogy  a  fegyverzeti 
segélyben  ne  kösse  magát  egy  bizonyos  számhoz ,  hanem 
tegj^en  annyit,  a  mennyit  csak  tehet  erőnk  activitásba  téte- 
lére. Legyen  az  fegyverben,  pénzben  vagy  hitel-gyámolitás- 
ban  (mert  jótállás  mellett  mi  minden  előkészületi  szüksé- 
geinkre tudnánk  pénzt  szerezni,  különben  pedig  minden  egj^es 
csekélységért  alkalmatlankodni  kénytelenittetünk). 

Remélem,  méltányolni  fogják  a  figyelmet,  melj^et  a  dis- 
cretióra  fordítunk.  Még  eddig  senki  csak  nem  is  gj^anitja, 
hogy  mi  történt. 

Nem  végezhetem  jelen  közlésemet  a  nélkül,  hogy  azon 
lehetséges  esetre  ne  reflectáljak,  hogy  ha  az  osztrák  találna 
támadni,  még  mielőtt  Olaszhon  ereje  kellőleg  ki  volna  fejtve. 

Ezen  lehetséges  esetről  nézetem  ez. 

A  ki  mindent  fedezni  akar,  semmit  sem  fedez. 

Nem  tudom,  Napóleon  császár  meg  fogná-e  engedni 
Lombardia  megtámadtatását.  Alig  hihetem,  hogy  megengedje. 

De  ha  megengedné.  En  a  Mincio  vonalát  tarthatlannak 
hiszem.  Védeni  akarni  veszélyesnek  s  minden  erőt  (egy  tíz- 
ezer főnyi  figyelő-seregen  kivül)  elvesztegetettnek  tartanék, 
mely  a  Minciót  akarná  védeni  s  homlokharczban  akarna  az 
invásiónak  ellentállani. 

A  stratégiai  oldal-positiók  legerősebbek.' 

Alessandriát  s  Casalét  jól  ellátva,  minden  erőt  a  Pó 
jobb-partján  összpontosítanék,  a  bal-szárnyat  Piacenzára,  a 
jobbat  Ferrarára  támasztva,  a  czentrummal  Modenában. 

Ily  oldalfelállitással ,  ha  alkalmas  helyeken  erős  híd- 
főkről gondoskodva  lesz,  az  osztrák  n  3m  megyén  Turin  felé. 

S  ha  menne,  menni  hagynám  s  a  velenczei  tartománj'^t 
támadnám  meg,  egyúttal  ötvenezer  embert  vetve  a  dahnát 
partokra,  hogy  Magyarországban  nemcsak  segéderőt,  hanem 
szükség  esetére  uj  alapot  is  nyerjek. 

De  én  nem  hiszem,  hogy  az  osztrák  Turint  vegye  czélba. 
A  (szerencsétlenül)  birtokában  hagyott  Pón  túli  kerületen  fog 
debouchirozni  s  oly  állást  foglalni,  hogy  az  olasz  tartományo- 
kat kettévágja. 

Én  ez  esetben  Piemontból  s  Lombardiából  minden  tábori 
erőt  kivonnék  s  Toscanába  vetnék  s  az  Appenninekre  támasz- 
kodva (hol  a  haroz  éveken  át  fenntartható),  kerülnék  minden 
eldöntő  csatát,  mig  a  dél-olaszországi  organisatiók  annak 
elfogadására  képesitendnek. 

De  ezen  esetben  is  a  lehető  leggyorsabban  erőt,  minél 
több  erőt  vetnék  Magyarországra. 

Scipió  Európában  hagyta  Hannibált  s  E-ómát  Afrikában 
mentette  meg. 

Nagy  körülmények  közt  nagy  határozatok  szükségesek. 

Képviselő  ur  jelen  utasitásomat  közleni  fogja  az  illetők- 
kel, őket  rendithetlen  ragaszkodásunkról  biztositandja,  kér- 
déseimre választ  kérend  s  kéréseimnek  sikert  eszközölni  ipar- 
kodandik. 

Fogadja  nagyrabecsülésemnek  s  szives  bizalmamnak  biz- 
tosítását. 

(Aláírva)  Kossuth. 

Piilszky,  ki  niíir  ez  utasítás  vétele  előtt  is  mindent 
elkövetett,  liogy  az  aggodalmakat  eloszlassa,  noA^ember 
G-án  értesített,  liogy  »Tm*inban  Magyarország  iránt 
raegnj'ugodtak  s  már  hiszik^  hogy  nem  lesz  kibékülés, « 
november  8-án  pedig  tudósított,  hogy  Klapka  táborno- 
kot (ki  útjában  kelet  felé,  ép  akkor  Turinban  volt*), 
Cavour  gróf  biztosította,  hogy  a  viszony  velünk  nem 
szenved  változást,  hogy  e  télen  már  nem  tart  támadás- 
tól, de  tavaszszal  háborúra  számit  s  azért  kívánja,  hogy 

*)  Klapka  tábornolc  érdekes  naplótöredéke  alább,  a  liarmadik  feje- 
zetben lesz  közölve. 

előkészületeinket  folytassuk ;  megígérte,  hogy  a  magyar 
bankjegyek  készítésére  a  még  hiányzó  százezer  frank 
folyóvá  tétele  felől  intézkedni  fog,  mint  szintúgy  azt  is, 
hogy  a  magyar  légió  megmarad  és  szaporittatni  fog; 
helyeselte  nézetemet,  hogy  jó  lesz  azt  Anconába  kül- 
deni, s  meghagyta  Klapkának,  hogy  a  légió  ügyét 
hozza  tisztába  Nápolyban  Farinival.  E  levelét  azonban 
Pulszky  a  következő  sorokkal  rekesztette  be: 

»Egószben  véve  Klapka  azon  benyomással  hagyta  el  a 
grófot,  hogy  nemcsak  most  nem  akarnak  még  belekezdeni  a 
háborúba,  hanem  ha  lehet,  még  tavaszszal  is  kikerülik  a  táma- 
dást s  az  osztrákot  akarják  támadásra  bimi ;  továbbá,  hogy 
még  sem  biznak  a  magyarban  annyira,  mint  szeptemberben 
tették.  Klapka  ennek  minden  módon  ellene  hatott  és  sürgette 
a  készületek  erélyes  folytatásának  eszközeit. « 

Parisban  egyelőre  képviselőnk  (Nemeskéri)  Kiss 
Miklós  lett  utasítva,  megadni  a  kellő  felvilágosításokat 
a  Turinba  küldött  utasítás  szellemében,  de  csakis  a 
concessiókra  vonatkozólag;  a  viszonyról,  mely  köztünk 
s  Turin  közt  fennforgott,  sem  nem  volt  tanácsos,  sem 
nem  valánk  felhatalmazva  felfedezésekbe  bocsátkozni. 

Kiss  Miklós  eljárván  megbízatásában,  november 
4-én  értesített,  miként  mind  Napóleon  berezeg,  mind 
Thouvenel  miniszter  azon  meggyőződésre  jutottak,  hogy 
az  »uj  magyar  constítutío«  nekünk  nem  árthat,  mert 
lehetetlen,  hogy  a  nemzetet  megnyugtathassa,  sőt  hasz- 
nunkra válhatik,  mert  oly  helyzetet  teremt,  mely  az 
agitatiót  s  előkészületeinket  az  orszáo^ban  megkönnyíti. 
Thouvenel  azon  nézetben  volt,  hogy  Ferencz  József  csá- 
szár nem  bocsátotta  volna  ki  diplomáját,  ha  csak  kép- 
zelte volna  is,  hogy  miként  fog  járni  Varsóban.  A  fran- 
czia-orosz  szövetség  soha  jobban,  az  osztrák-orosz  soha 
rosszabbul  nem  állt,  mint  most  s  mind  a  berezeg,  mind 
a  miniszter    biztosította    képviselőnket,  hogy    magyar 

KOSSUTH,   IBATAIH.   III.  10 

felkelés  esetén  orosz  interventio  nem  lesz  semmi  esetre ; 
ez  lehetetlenné  vált  az  orosz  közvélemény  miatt.  Kép- 
viselőnk még  iparkodott  választ  kapni  e  két  kérdésre 
is:  1.  Mit  fog  tenni  Napóleon  császár  a  jövő  tavaszszal 
kitörendő  olasz- osztrák  háború  előrelátható  fordulatai 
következtében?  2.  Megengedi-e  a  császár,  hogy  egyik 
vagy  másik  német  kormány  egy  vagy  más  osztrák  bir- 
tok megszállásával  közvetve  interveniáljon  ellenünk? 
—  E  két  kérdésre  azonban  képviselőnk  nem  birt  válasz- 
hoz jutni,  miből  azt  következtette,  hogy  még  maga  a 
császár  sem  tudja,  mit  szándékozik  tenni. 

Ez  értesítés  folytán  magam  is  jónak  láttam  a  con- 
cessiók  alkalmából  levelet  intézni  Napóleon  herczeg- 
hez.  Levelem  s  a  herczeg  válasza  itt  következnek : 

Kossuth  —  Napóleon  lierczegnek. 

London,  nov.  11.  1860. 

A  mióta  szerencsém  van  császári  herczegségedet  ismerni, 
sokkal  több  érdeklődést  tanusitott  hazám  iránt,  mintsem  kétel- 
kedhetnem, hogy  figyelmét  magára  vonta  az  osztrák  ház  hagyo- 
mányos szemfényvesztéseinek  (tours  de  passe  passe)  azon  uj 
kiadása,  melylyel  úgynevezett  alkotmányt  octroyalt. 

Ez  az  alkotmány  (mely  nem  alkotmány)  már  egész 
ünnepélyességgel  lett  Pesten  inaugurálva  az  által,  hogy  leszu- 
ronyozták  s  lekardélezték  a  népet,  mivelhogy  nem  mutatott 
kedvet  örvendezni. 

Nem  lehet  kétség  a  magyar  nemzet  érzelmei  felöl. 
Akármi  történik  is,  nem  fog  az  soha  az  osztrák  uralommal 
kiengesztelődni  s  engem  teljességgel  nem  lepne  meg,  ha  a2t 
látnám,  hogy  maguk  az  »ó-conservativek,«  sőt  tán  maga  báró 
Vay  »cancellar«  is  visszahökkennek  a  közszellem  nyilvánu- 
lása előtt ;  ámbár  nem  lehet  tagadni,  hogy  vannak  elemek 
egy  párt  számára,  mely  szive  rejtekében  semmit  sem  óhajt 
inkább,  mint  megmenekedni  a  nemzetszabaditó  háború  komoly 
követelményeitől  az  által,  hogy  lehetőleg  jól  fogadja  az  ala- 
mizsnát, melyet  az  önkény  egy  úgynevezett  alkotmány  néhány 
rongyának  alakjában  nyújt. 

»Sunt  rari  nantes  in  gurgite  vasto.«  Ön,  Monsigneur, 
nem  fogja  e  kevesek  pulyaságát  nemzetemnek  beszámítani. 
Hiszen  Francziaországban  is  akadnak  »legitimisták«  s  Olasz- 
országban is  akadnak  »Crivelli«-k.  *) 

Ez  a  párt,  ba  ugyan  »párt«  nevezettel  tiszteibetjük 
meg,  semmit  sem  változtat  a  belyzeten.  Ennek  csak  azon 
esetben  lehetne  valami  befolyása  a  nemzetre,  ha  arról  volna 
szó,  bogy  a  sikernek  minden  okszerű  kilátása  nélkül  ragadjon 
fegyvert,  egyszerűen  a  végett,  bogy  magát  másnak  javára 
feláldozza.  De  mintbogy  erről  szó  sincs,  söt  az  események 
logicai  ereje  bozza  magával,  bogy  a  sikernek  okszem  kilátása 
sokáig  nem  késbetik :  nem  babozom  kijelenteni,  bogy  engem 
sem  a  concessiók,  sem  azoknak  pártosai  legkevésbé  sem 
aggasztanak. 

Ellenkezőleg,  inkább  bátorítólag  batnak  reám  e  conces- 
siók, mivel  bizonyságul  szolgálnak,  bogy  az  osztrák  császár 
kétségbeesett  önmaga  felett,  mert  semmi  más  nem  volt  volna 
képes  esztelen  és  kevély  átalkodottságát  megtörni.  Ezt  töké- 
letesen értik  Magyarországon. 

Ezek  igy  levén  s  tekintetbe  véve  azt,  bogy  az  olasz- 
osztrák báboru  már  csak  nebány  bónap  kérdése  lebet,  meg 
fogja  nekem  engedni,  Monsigneur,  bogy  bevalljam,  miként  a 
mi  nekem  legtöbb  gondot  ad,  az,  bogy  nem  tudom,  mit  remél- 
bet  vagy  mit  félbet  bazám  a  császártól  ? 

Nem  negélyezem  ismerni  a  vársói  szólalkozások  igaz 
történelmét,  annyit  azonban  bizonyosnak  tartok,  bogy  ba  ez 
órában  még  nincs  feltámasztva  a  » szent  szövetség«  a  Napo- 
leonidák  dynastiája  ellen,  az  bizonyosan  nem  az  osztrák  báz 
érdeme  vagy  bibája;  nem  rajta  múlt  a  feltámasztás.  S  én 
meg  is  vagyok  győződve,  bogy  ba  most,  midőn  Austria  a 
mélység  szélén  áll,  valaki  öt  megmentené :  elkövetkeznék  az, 
a  mit  tavaly  nyáron  Yalleggioban  mondottam  a  császárnak : 
Austria  nem  szűnnék  meg  ármánykodni  mindaddig,  mig  egy 
nagy  coalitiót  össze  nem  bozott  a  császár  ellen.  Nem  felejti 
el  az  osztrák  báz  sóba,  de    sóba,  bogy  kinek  köszönbeti  a 


*)  Midőn  az  1859-iki  háború  végével  minden  lombardinak  sza- 
badság adatott  nemzetiséget  választani  s  olaszszá  lenni  vagy  osztrák- 
nak maradni  :  Crivelli  őrgróf,  gazdag  lombard  dynasta,  osztrákká 
jelentkezett.  Helfy. 

10* 

gyönyörű  Lombardia  elvesztését,  a  mi,  ha  valami  meg  nem 
zavarja  a  történelem  logicáját,  Yelenczét  is  maga  után 
vonandja.  És  ha  a  dolgok  akként  vitetnének,  hogy  mikor  az 
a  megmentett  Austria  a  boszut  kiforralta,  Magyarországra 
többé  nem  lehetne  számítani :  bizony-bizony  mondom,  Fran- 
cziaország  s  a  Napóleon  ház  oly  szövetségest  vesztenének  el, 
melyet  senki  más  nem  pótolhatna. 

Olaszországra  nézve  elég  volt  egy  nagylelkű  eszme,  a 
császárt  elhatározni,  hogy  újjászületéséhez  odanyújtsa  hatal- 
mas kezét ;  reánk  nézve  több  forog  fenn,  mint  nagylelkűség : 
nagy  horderejű  érdekek  ajánlják  a  franczia  politika  figyel- 
mébe Magyarország  függetlenségét. 

Ha  Magyarország  szabad  és  független :  sem  az  » isteni 
jog«  leventéinek,  sem  az  angol  aranynak  nem  fog  soha  sike- 
rülni európai  coalitiót  hozni  létre  Francziaország  ellen. 

Ha  Magyarország  felszabadítása  nem  foglalna  helyet  a 
császár  terveiben,  kapcsolatban  az  olasz  kérdés  végleges  meg- 
oldásával :  ugy  Olaszország  újjászületése,  melyért  a  császár 
oly  sokat  tett,  újra  veszélybe  kerül,  vagy  pedig  csak  franczia 
fegyverek  támogatása  által  lehetne  bizton  tartható ;  a  mi 
minden  bizonynyal  európai  háborút  vonna  maga  után,  a  mely- 
nek kimenetelét  előre  látni  lehetetlen. 

Ha  Magyarország  szabad,  ugy  a  két  vagylagosság  közt, 
mely  a  keleti  kérdés  megoldására  magát  előadhatja,  t.  i.  a 
feloszlás  és  felosztás  közt  az  első  van  biztosítva.  S  ez 
nemcsak  szabadságot  adna  a  kelet  népeinek,  hanem  őket  szö- 
vetségi kötelékek  által  a  magyar  központ  körül  csoportosítva 
azon  kénytelenség  alul  is  felszabadítaná,  hogy  Szent-Pétervár 
felé  nehézkedjenek  s  igy  Francziaország  politikai  túlsúlya  a 
Keleten  biztosítva  lenne.  Ellenben,  ha  Magyarország  fel  nem 
szabadul:  magából  azon  tényből,  hogy  az  osztrák  hatalom 
Törökországnak  tőszomszédja,  önként  következik,  hogy  csak 
a  második  vagylagosság,  a  felosztás  fordulhat  elő;  a 
minek  azon  hibáján  kivűl,  hogy  nem  megoldás,  mert  csak 
urcsere,  tehát  nem  szabadság,  s  azon  átkán  kivűl,  hogy  egész 
Európát  alapjából  kiforgató  háborúk  kilátásával  terhes,  — 
speciális  franczia  szempontból  még  azon  rossz  oldala  is  meg- 
van, hogy  Francziaország  politikai  túlsúlyát  a  Keleten  tény- 
leg compromittálná, 

Végre,  Magyarországot  függetlenségre  segítve,  Fran- 
cziaország  magának  háború  esetére  a  németekkel,  ezeknek 
hátában  s  oldalában  oly  szövetségest  biztositana,  a  ki  már  a 
földrajzi  fekvése  által  adott  stratégiai  állásánál  fogva  is  fél 
Németországot  elbénitaná. 

E  tekintetek,  a  császár  nagylelkűsége  iránti  bizalom 
által  is  támogatva,  okozzák,  hogy  Magyarország  ösztönszerű- 
leg még  mindig  a  Tuilleriák  felé  tekint. 

Kérdezhetné  császári  herczegséged :  vájjon  hát  mi  azt 
akarjuk-e,  hogy  a  császár  háborút  izenjen  mi  végettünk 
Austriának  ? 

Nem  illenék  szerény  állásomhoz  e  kérdésbe  bocsátkoz 
nom.  Annyit  azonban  megengedhetek  magamnak,  hogy  meg- 
jegyezzem, miként  az  egyenes  háborún  kivül  is  í^^  dolog 
van  a  császár  hatalmában,  a  mivel  maga  és  dynafitiája  iránt  a 
magyar  nemzetet  örök  hálára  kötelezhetné. 

Császári  herczegséged  —  a  mint  értesültem  —  azon 
nézetben  van,  hogy  ezúttal  nem  kell  az  orosatól  tartanunk, 
mert  nincs  oly  helyzetben,  hogy  ügyünkbe  fegyverrel  avat- 
kozhassék,  még  ha  avatkozni  akarna  is. 

Én  osztozom  e  nézetben.  Az  oros'znak  sem  pénze,  sem 
hitele.  Még  nem  szedte  magát  össze  a  krimi  háború  óta.  Öt 
év  óta  nem  ujonczozott.  Hadseregi  állománya  több  mint 
300,000  emberrel  csökkent.  Sok  mindenféle  ügy-baj  van 
kezén:  az  emancipatió,  a  kaukázusi  háború,  a  krimi  tatá- 
rok kivándorlása.  Aztán  az  orosz,  ugy  a  nép,  mint  a  hadsereg, 
gyűlöli  Austriát.  Ha  minket  leverne,  semmit  sem  nyerne 
bukásunk  által ;  ha  mi  vernök  meg,  kiszámithatlan  veszélyek- 
nek lenne  kitéve  stb. 

Nem  mulasztom  el  e  tekinteteket  hazámfiai  megnyug- 
tatására felhasználni,  de  végre  is  csak  annyit  mondhatok 
nekik,  hogy  » orosz  avatkozás  nem  valószinű.«  Azt  nem  mond- 
hatom, hogy  »nem  lesz,  mert  a  francziák  császárja  el  van 
határozva  azt  meg  nem  engedni. « 

Aztán  interventio  nemcsak  az  orosztól  jöhet.  Jöhet 
másunnan  is.  És  közvetett  interventio  is  lehetséges,  mely 
maga  nem  küzdene  ellenünk,  hanem  az  osztrákot  oly  karba 
tenné,  hogy  egész  erejét  reánk  vagy  (a  mi  egyre  megy.)  az 
olaszokra  vethesse. 

Mindezen  lehetséges  avatkozások  nem  félemlítenék  meg 
nemzetemet,  ha  ideje  lenne  egész  erejét  kifejteni.  A  mitől  a 
nemzet  tart,  az,  hogy  egy  idegen  hadsereg  veti  magát  reá, 
mielőtt  azon  karban  lehet,  hogy  kellően  fogadhassa. 

Napóleon  császár  felállította  s  fenntartja  az  olaszok 
számára  azt  a  nagy  elvet,  hogy  a  nemzeti  akarat  ellen  kül- 
avatkozás  meg  nem  engedhető.  Ez  által  a  császár  az  olaszo- 
kat saját  sorsuknak  urává  tette. 

Ah,  miért  nem  biztosithatom  nemzetemet,  hogy  a  nagy 
elv  garantiájának  jótéteményére  a  szegény  Magyarország  is 
számithat !  ? 

Magyarország  tőlem  s  Igazgatósági  társaimtól  az  erők- 
nek t  eszközöknek  oly  kifejtését  várja,  a  mely  nincsen  tehet- 
ségünkbbTi.  Nagyon  szomorú  gondolat  az  reánk  nézve,  a  kik 
nyomorúságban  eszszük  a  hontalanság  keserves  kenyerét; 
nagyon  szomorú  gondolat  az,  hogy  eszközeink  mennyire  elég- 
telenek mindazt  előkészíteni  nemzetünk  számára,  a  mit  elő- 
készítenünk kfallene. 

A  császár  hatalma  nagy;  raktárai  kimerithetlenek  s 
parancsára  az  útnak  és  módnak  ezer  könnyűsége  áll  nyitva. 

De  nem  illenék  hozzám,  e  themát  feszegetni.  En  her- 
czegségedben  ügyünk  pártfogóját,  nemzetünk  nagylelkű  barát- 
ját tanultam  ismerni.  E  tisztelet  bátorított,  hogy  a  fennforgó 
válságos  perczekben  jóakaró  figyelmét  hazámra  vonni,  magam- 
nak megengedjem. 

Van  szerencsém  stb. 

(Aláirva)  Kossuth. 

ííapoleon  (Jéróme)  Kossuthnak. 

Paris,  Palais  Royal,  november  1860. 

*)  A  mi  a  nem-interventio  elvének  Franczia- 

ország  által  Magyarországra  is  biztosítását  illeti :  ugy,  a  mint 
Olaszország  számára  biztosíttatik.  Ön  érteni  fogja,  hogy  ez 
mondhatlanul  komoly  dolog.  A  császár  nem  nyilatkozott  a 
kérdés  felől.  Nem  is  nyilatkozhatott.  Ha  Magyarország  meg- 
csinálta volna  a  maga  forradalmát  s  ha  egy  erélyes  küzdelem 


*)  Levelem  a  hazament  legionáriusok  ügyével  kapcsolatban 
levén  küldve,  a  herczeg  válaszának  első  része  erre  vonatkozik  s 
Irataim  II.  kötetének  428.  lapján  már  közölve  van. 

után  elnyomói  ellen,  orosz  vagy  német  avatkozás  által  volna 
fenyegetve,  mint  1849-ben :  nincs  kétség  benne,  bogy  az  euró- 
pai közvélemény  élénken  mellette  nyilatkoznék,  a  jog  és  sza- 
badság bivei  mindenből  pártjára  állanának  s  én  nem  kételke- 
dem, bogy  Francziaország  az  Önök  nagy-  és  jogszerű  ügyét 
támogatná ;  de  minő  mértékben  s  mily  eszközökkel  ?  —  ez  a 
körülményektől,  az  eseményektől  s  Francziaország  érdekeitől 
függ  s  azt  most  lebetetlen  előre  látni.  Nem  gondoltam  a  kér- 
dést a  császár  élé  terjesztbetni,  ki  arra  positiv  feleletet  bizo- 
nyosan nem  adott  volna,  mert  nem  adbatott. 

A  személyes  barátság,  melylyel  Ön  iránt  viseltetem  s 
feltétlen  bizalmam  Önnek  loyalitása  s  discretiója  iránt,  azon 
helyzetbe  tesznek,  bogy  megengedhetem  magamnak.  Önnel 
saját,  szorosan  személyes  véleményemet  közölni  a  követendő 
eljárás  felől. 

Nekem  Magyarország  helyzete  igen  szépnek  látszik.  Fel 
kell  használni  az  aprólékos  engedményeket  szervezkedésre ; 
erősítni  kell  az  ellenzéket  az  országban ;  előkészíteni,  hogy  a 
nagyon  valószinü  bonyodalmaknak  hasznát  vegye;,  semmit 
sem  rohamitani  (précipiter),  de  készen  lenni  hatályos  cselek- 
vésre, a  mint  annak  percze  elérkezik:  im  ez  a  programm, 
melynek  végrehajtását  nehéznek  ismerem  el,  mely  azonban 
az  egyedüli  jó  és  gyakorlatias. 

Semmi  idöelötti  s  alkalomszerütlen  mozgalom,  de  eré- 
lyes előkészület  a  kellő  perczben  cselekvésre.  Mindenek  felett 
iparkodjanak  a  magyar  tisztekre  s,  katonaságra  hatni.  Fegy- 
vereknek s  más  szükséges  segédeszközöknek  cselekvés  idején 
az  országba  juttatása  nemde  most  is  legjobban  a  török  tarto- 
mányok felé  történhetik  ? 

A  császár  békében  levén  Austriával,  most  nem 

működhetik  ellene.  De  mi  tudjuk,  hogy  e  hatalom  mennyire 
gyűlöli  Francziaországot ;  tudjuk,  mennyire  erőlködik  újra 
coalitiókat  csinálni  s  nekünk  ellenségeket  támasztani.  S  azért 
nemcsak  szabad,  de  az  okosság  is  javasolja,  gondoskodni,  hogy 
háború  esetére  támogatásra  számithassunk  (de  nous  menager 
des  appuis  et  des  soutiens).  A  magyar  nemzetiség  ügye  nagy, 
igazságos,  hasznos  és  jogszerű.  Ne  kételkedjék  Ön,  hogy  ez 
ügy  iránt  a  legmelegebb  rokonszenvvel  viseltetünk. 

Fogadja  stb,  (Aláirva)  Napóleon  (Jéróme), 

IV. 
A  közhangulat  otthon.  —  Működésünk  a  sajtó  utján. 

Midőn  Turinba  október  22-ikei  utasításomat  elkül- 
dém,  melynek  tartalmát  Teleki  László  is  helyeselte, 
csak  saját  benyomásaimnak  és  személyes  nézeteimnek 
adhattam  kifejezést,  azonban  éreztem  annak  szükségét, 
hogy  positiv  adatokat  szerezzünk:  miként  fogadtattak 
a  concessiók  ugy  általában  a  közvélemény  által,  mint 
különösen  politikai  barátaink  által  a  hazában  ?  Minden 
perczben  vártuk  ngyan  a  központi  bizottság  azon  kül- 
döttjét, kinek  a  T K n  által  október  legelső  nap- 
jaiban hazavitt  izenet  folytán  ki  kellett  jönni,  hogy  a 
forradalom  szervezkedéséről  jelentést  tegyen.  Azonkívül 
Teleki  László  és  Jósika  Miklós,  kik  a  hazafiakkal  sürü 
érintkezésben  állottak,  gonddal  voltak,  hogy  a  dolgok 
állásáról  az  országban,  mások  által  is  értesíttessünk. 
De  én  súlyt  helyeztem  reá,  hogy  a  közhangulat  felöl, 
egészen  függetlenül  politikai  barátaink  befolyásától, 
teljesen  részrehaj latlan  kútfőkből  is  tájékozva  legyünk 
s  azért  idegenek  szívességét  is  igénybe  vettem,  ugy 
mindazonáltal,  hogy  csak  mint  utazó  magyar-barátok 
viseljék  magukat  az  országban,  s  azt  senkivel  még  csak 
ne  is  sejtessék,  hogy  az  érdeklődésnek,  melyet  tanusi- 
tandnak,  politikai  czélja  van,  vagy  hogy  velünk  össze- 
köttetésben állanak. 

E  küldetések  eredménye  alább  lesz  közölve  Cavour- 
hoz  tett  jelentésemben. 

Hátra  volt  még,  hatni  sajtó  utján  az  európai  köz- 
véleményre s  megismertetni  politikai  barátainkkal  a 
hazában  nézeteinket  az  eljárás  felől,  melyet  a  conces- 
siókkal  szemben  a  törvényes  ellenzés  terén  követve 
látni  óhajtnánk. 

A  sajtó  utján  hatás  Jósika  Miklós  kezeiben  levén 
összepontositva,  én  nyomban,  a  mint  a  táviró  a  conces- 
siók  hirét  meghozta,  siettem  közleni  vele  nézeteimet  az 
irány  felöl,  melyet  a  sajtó  által  követve  látni  óhajtot- 
tam, mind  a  jelentések  körül  hazulról,  mind  irányadó- 
lag  haza.  A  jelentések  körül  hazulról  azért,  mert  (miként 
a  II.  kötetben  már  emlitye  van)  a  levelezések,  melyek- 
kel Jósika  a  külföldi  sajtót  elárasztotta.  Pestről  keltez- 
tettek  s  hazulról  szerzett  tudósításokból  készültek,  de 
idekünn  szerkesztettek. 

Tehát  gyanitva,  hogy  hivatalos  örvendezéseknek 
»az  alkotmányos  útra  visszatérés  felett «  bizonyosan 
nem  leszünk  szűkében:  figyelmeztettem  Jósikát,  hogy 
azokat,  mint  tényeket,  nem  tanácsos  elhallgatni,  de 
> pesti  levelezőid  a  tények  elsorolása  mellett,  minden 
tartózkodás  nélkül  tolmácsolhatják  a  nemzet  valódi 
érzelmeit.  így  meglesz  a  hatás  a  nélkül,  hogy  a  tények 
vagy  mellőztetnének,  vagy  elferdittetnének. 

Vezéreszme  gyanánt  szem  előtt  tartandónak  vél- 
tem azt,  hogy  a  nemzet  nagy  tömegét  nem  az  ily  ala- 
koskodás, mely  inkább  sérti  a  nemzet  jogérzetét,  mint- 
sem hogy  megnyugtathatná,  de  sőt  semminemű  enged- 
mény sem  képes  az  osztrák  uralom  iránt  kiengesztelni, 
vagy  azt  megakadályozni,  hogy  minden  észszerű  alkal- 
mat felhasználjon,  magát  a  méltán  gyűlölt  uralomtól 
megszabadítani.  A  nemzet  ismeri  saját  erejét  és  hely- 
zetének előnyeit;  tudja,  hogy  ez  alkotmányoskodási 
látszatot  az  osztráktól  csak  a  végveszélylyel  karöltve 
járó  félelem  csikarhatta  ki.  Az  osztrák  császár  chartája 
egy  cathegoriába  esik  azon  alkotmánynyal,  melyet  a 
nápolyi  király  múlt  júliusban,  tehát  akkor  engedmé- 
nyezett, midőn  trónusa  már  alapjaiban  meg  volt  ingatva 
s  melyre  még  saját  mmisztere,  Liborio  Bomano  is  eléggé 

olasz  és  hazafi  volt,  kinyilatkoztatni,  hogy  >a  kölcsö- 
nös bizalmat  a  nép  s  király  közt  semmi  sem  képes 
többé  helyreállitani. «  Igaz,  az  osztrák  császár  körül 
nem  akadt  ember,  ki  eléggé  magyar  és  hazafi  volt  volna 
oly  őszintén  megmondani  ezt  az  igazságot  urának,  mint 
a  miként  Liborio  Romano  megmondta  a  magáénak;  de 
a  magyar  nemzet  zöme  érti  és  érzi  azt  az  igazságot; 
több  mint  három  század  keserves  tapasztalásából  meg- 
tanulta, hogy  a  mit  az  osztráktól  a  veszély  kicsikar, 
azt  veszély  multával  az  osztrák  csak  addig  nem  tűri 
meg,  mig  uralmi  szeszélyeit  vagy  családi  ambitióját 
nem  feszélyezi;  a  kigyó  már  annyiszor  megmarta  az  őt 
felmelengető  magyar  kebelt,  hogy  nincs  kedve  magát 
újra  megmaratni. 

S  ezt  az  óvatosságot,  melyet  az  önfenntartás  ösz- 
töne sugall  s  az  ősök  szent  hagyományának  az  utódokra 
épségben  átbocsátása  iránt  tartozó  kötelesség  parancsol, 
még  csak  azon  tekintet  sem  altathatja  el,  hogy  a  magyar 
nemzet,  ha  enged  a  csábitásoknak,  legalább  a  béke  nyu- 
galmát kaphatja  kárpótlásul.  A  mit  az  egész  külvilág 
tud,  a  magyar  nemzet  előtt  sem  titok,  t.  i.  hogy  az  úgy- 
nevezett engedményeknek  más  czélja  nincs,  mint  erőt 
szerezni  az  olasz  nemzet  újjászületésének  megrontására. 
A  magyar  nemzet  tudj  a,  miként  a  kikerülhetlen  osztrák- 
olasz harczban  semleges  semmiesetre  sem  maradhat. 
Vagy  kezet  kell  fognia  az  olaszszal,  hogy  az  osztrák 
uralomtól  mindenkorra  megszabaduljon;  vagy  kényte- 
len lesz  magát  felhasználtatni  az  osztrák  által  az  olasz 
szabadság  elnyomására.  Vére  tehát  mindenesetre  folyni 
fog.  Ez  kikerülhetetlen.  Milliók  meg  milliók  vannak 
Magyarországon,  kiknek  arczát  szégyen  és  boszanko- 
dás  pirja  futja  el  annak  csak  gondolatára  is,  hogy  az 
osztrák  a  szabadságszerető,  lovagias  magyar  nemzetet, 

hóhérul  akarja  hasznáhii  az  olasz  nemzet  szabadságá- 
nak legyilkolására;  de  ha  ezt  az  önérzetet  nem  tenné 
is  fel  a  magyarról  az  európai  közvélemény :  annyi  szá- 
mitási  képességet  mégis  csak  feltehet  józan  eszéről, 
hogy  a  háborút  semmiesetre  sem  kerülhetvén  ki,  vére 
kiontásának  czéljául  saját  szabadságát  s  hazája  függet- 
lenségét tüzendi  ki,  nem  pedig  azt,  hogy  a  magyar 
állami  függetlenség  örökös  ellenségének  roskadozó 
hatalmát  botor  bűnbocsátó  érzékeny kedéssel  megmentse 
s  neki  újra  lehetővé  tegye,  ismételni  Magyarország  ellen 
azt,  a  mit  1848-ban  Milano  elestével  elkövetett. 

Gutta  cavat  lapidem.  Ezen  vezéreszméknek 
nézetem  szerint  örökös  »refrain«  gyanánt  kell  vala 
Jósika  sajtó-működésén  végigvonulni,  nemcsak  az 
európai  közvéleményre  hatás,  hanem  a  hazára  vissza- 
hatás czéljából  is :  e  mellett  azonban  tanácsosnak  vél- 
tem annak  részletes  kimutatását  sem  hanyagolni  el, 
hogy  az  úgynevezett  concessiók  lényege  s  tartalma  is 
oly an,  miszerint  inkább  sérti  a  magyar  jogérzetet,  mint- 
sem hogy  csak  pillanatnyilag  is  engesztelhetné. 

Az  európai  sajtó  százszor  constatálta,  hogy  ha  volt 
Magyarországon  egy  kicsike  párttöredék,  mely  még 
egy  kibékülést  megkisérleni  talán  hajlandó  lehetett, 
még  ez  is  minimum  feltételül  tűzte  ki,  hogy  a  történelmi 
jogállapot  a  királyi  szentesítéssel  ellátott  1848-iki  tör- 
vények alapján  »in  integrum«  visszaállittassék.  S  az 
osztrák  mit  csinál?  A  helyett,  hogy  II.  József  példáját 
követve,  tizenegy  évi  törvénytelenségeit  visszahúzná  s  a 
történelmi  jog  alapjára  visszatérne,  azt  részben  igno- 
rálja, részben  elveti,  részben  sérti  s  »de  plenitudine 
caesareae  potestatis«  chartát  octroyál,  mely  Magyar- 
országnak az  osztrák  birodalomba  beolvasztását  akarja 
tör  vény  esiteni,  tehát  még  csak  nem  is  alkotmánynyal. 

hanem  egyszerű  municipalismus  adományával  meri  insul- 
tálni  az  ezredéves  történelmi  jogára  érzékeny  nemzetet. 

Ez  az  octroyált  charta  szakasztott  mása  azon  pro- 
positióknak,  melyekkel  1848-ban,  Jellasics  betörését 
megelőzőleg,  az  olaszországi  győzelmében  elbizakodott 
osztrák  hatalom  által  fegyver  végéről  nyújtott  ultima- 
tumkép  insultaltattunk.  Lehet-e  ember  a  mivelt  vilá- 
gon, a  ki,  nem  mondom :  várhassa,  de  csak  kívánhassa 
is,  hogy  a  magyar  nemzet,  melynek  elkeseredési  poha- 
rát a  11  évi  vad  brutalitás  a  csorduláson  túl  töltötte, 
most,  midőn  ugy  saját  erejének,  mint  az  osztrák  gyen- 
geségének teljes  tudatával  bir,  elfogadja  azt,  a  mit 
1848-ban,  midőn  gyönge,  mert  készületlen  és  az  ural- 
kodó-ház által  felszitogatott  lázadások  miatt  belsőleg 
megszaggatott  volt,  egy  rettenetes  élethalál-harcz  veszé- 
lyére is  egy  szivvel-lélekkel  elvetett? 

Most  adná  meg  magát  a  magyar  e  nemzeti  öngyil- 
kosságnak, most,  midőn  az  osztrák  hatalom  nem  elég- 
szik meg  azzal,  hogy  Magyarországot  a  birodalmi  kor- 
inánynak  s  a  birodalmi  Reichsrathnak  vetve  alá,  állam- 
ból az  osztrák  birodalom  tartományává  degredálja, 
hanem  még  magának  annak  a  Reichsrathnak  hatás- 
körét is  akként  nyirbálja  körül,  hogy  az  alkotmányos- 
ság még  magukra  az  osztrákokra  nézve  is  merő  íictióvá 
válik ;  mert  a  charta  szerint  a  Reichsrathnak  a  hadügy- 
höz, háborúhoz,  békéhez  semmi  szólása;  adót  felemel- 
nie, ujat  a  nép  nyakára  rónia  szabad,  de  a  fennálló,  a 
nép  életnedvét  elsorvasztó  adókhoz  nyúlnia  nem  sza- 
bad. És  ezt  alkotmánynak  nevezik! 

Ezután  még  részletesen  kifejtettem  azon  ponto- 
kat, melyek  a  concessiók  jellemzésére  Pulszkyhoz  kül- 
dött utasitásomban  emlitvék  s  levelemet  e  szavakkal 
végzem : 

» Tudom,  hogy  ezekkel  neked  (Jósikának)  semmi 
ujat  nem  mondok;  de  eszmét  cserélni  barátok  közt  jó, 
s  határozó  pillanatokat  élünk. « 

Jósika  válasza. 

Brüssel,  október  26.  1860. 

—  —  —  Az  engedményekre  nézve,  már  a  micsodásak, 
tökéletesen  egy  értelemben  vagyok  veled  és  így  osztom  félel- 
medet s  aggodalmaidat  is. 

Légy  meggyőződve,  hogy  mind  azt,  a  mit  nekem  oly 
szépen  s  oly  világosan  megírtál,  szoros  törvényként  fogom 
szemeim  előtt  tartani  s  kívánságaidat  s  óhajtásaidat,  egyben 
másban  már  úgyis  megelőzvén,  a  legpontosabban  teljesíteni. 

Mikor  én  az  első  telegrammot  olvastam,  egy  laconicus 
programmot  küldtem  Parisba,  mely,  ugy  tudom,  eddig  kissé 
lehangolta  a  reactionárius  lapok  lelkesedését. 

A  programm  im  ez  : 

1.  Mi  magyarok  határozottan  és  erélyesen  kinyilatkoz- 
tatjuk, hogy  az,  a  mit  az  osztrák  kormány  alkotmányos  czi- 
men  octroyált,  nem  a  mi  alkotmányunk. 

2.  Hogy  egy  oly  Eeichsrath-tal,  mely  Bécsben  határoz 
vérünkről,  vagyonúnkról,  röviden:  mindenünkről,  —  össze 
nem  fér  az  autonómia  fogalma. 

3.  Hogy  egy  oly  diéta,  melynek  annyi  hatásköre  sincs, 
mint  egy  régi  vármegye  gyűlésének,  nem  a  mi  régi  ország- 
gyűlésünk. 

4.  Oly  vármegyegyülések,  melyeket  az  osztrák  kormány 
megszorításai  kupaktanácscsá  alj  ásítottak  s  melyek  a  törvény- 
telenül kirótt  adót,  katonát  meg  nem  tagadhatják,  nem  a  mi 
régi  hires  vármegyegyüléseink. 

5.  A  ki  ily  ámításra  kezet  nyújt,  hazaáruló. 

6.  Nekünk  semmi  névvel  nevezendő  octroy  nem  kell. 
A  Habsburgoktól  semmi  egyebet  nem  várunk,  csak  hogy  az 
ördög  őket  minél  előbb  vigye  el. 

A  ki  nem  vak  vagy  nem  hitvány  ember,  az  átláthatja, 
miként  az  egésznek  ez  élj  a  csak  az :  minket  elaltatni,  a  mi 
segítségünkkel  az  olaszokat   eltiporni  s  azután   ugy   bánni 

velünk,  mint  mindig  bántak,  valahányszor  gonosz  nemtönk 
arra  birt,  bogy  e  rothadt  monarchiát  megmentsük. 

Láthatod  ebből,  hogy  programmom  legalább  nincs  ellen- 
mondásban nézeteiddel.  Annál  nagyobb  örömemre  szolgál, 
hogy  most  már,  épen  oly  világos,  mint  érdekes  taglalgatásaid 
után,  több  nyugalommal  működhetem. 

Hazai  tudósításaim  nem  rosszak.  A  nagy  többség  nagy 
tartózkodással  fogadta  a  dolgot.  Mikor  pedig  Pestet  éjjelre 
ki  akarták  világítani,  a  lakosság  megrohanta  a  városházát, 
beverte  az  ablakokat  s  az  illuminácziót  lehetetlenné  tette. 

(Aláirva)  Jósika. 

V. 

Nézetek  a  »legalis  oppositio«  felől. 

Olvasóim  nagy  része  előtt  nem  igen  lehetnek  fris 
emlékezetben  az  ez  idökori  változások  részletei,  miért  is 
a  törvényes  ellenzés  terén  követendett  eljárás  felöl  vál- 
tott eszmecserének  megértése  végett  nem  tartom  fölös- 
legesnek az  októberi  diplomával  kapcsolatos  némely 
rendelkezéseket  emlékezetbe  hozni, 

1.  Az  ország  törvényes,  alkotmányos  szerkezetei  vissza- 
állitottaknak  hirdettettek,  de  ez  nyomban  megczáfoltatott  az 
által,  hogy  nem  a  magyar  miniszteri  kormányzás,  hanem  a 
törvény  által  eltörlött  udvari  cancellaria  és  helytartótanács 
lett  visszaállítva  s  az  ország  politikai  igazgatóságának 
vezetése,  a  tárnok  elnöklete  alatt,  ez  utóbbira  ruháztatott. 
(Föcancellárra  báró  Vay  Miklós,  másodcancellárrá  Szögyényi- 
Marich  László,  tárnokká,  a  föcancellár  előterjesztésére  ifj. 
Majláth  Gryörgy  lettek  kinevezve.  Báró  Vay  Miklós  a  főispá- 
nokhoz november  26-án  intézett  »Cicero  pro  domo  sua«-forma 
körlevelében  a  cancellárság  elvállalásáért  hosszasan  mente- 
getőzött.) 

2.  A  szándoklott  országgyűlés  összeállításának  módjára 
s  formájára  íiéz ve  nem  az  1848-iki  törvény,  hanem  az  1608-iki 
3-ik  t.-cz.  szabályai  rendeltettek  alapul  vétetni,  azon  kijelen- 
téssel,  miként   a  császár  »akarata«  az,  hogy  az  előbb  nem 

választóképes  osztályok  az  országgyűlési  választásokban 
részesittessenek,azoii  szabályok  szerint,  melyeket  a  »legfelsöbb 
akarat «  ideiglenesen  meg  fog  állapítani.  A  48-iki  törvények 
közül  csak  a  8.,  9.,  10.  és  13.  t.-czikkek  (közös  teherviselés, 
jobbágyi  állapot  eltörlése,  összesítés,  legelö-elkülönités,  papi- 
tized megszüntetése)  ismertettek  el  érvényeseknek;  a  többiek 
átvizsgálása  az  országgyűlésnek  lett  fenntartva,  és  elrendel- 
tetett, liogy  mindezen  tárgyak  felett  hozandó  ^legfelsőbb 
liatározatok«  előkészítésére  a  primás  elnöklete  alatt  Eszter- 
gomban az  ország  kitűnőbb  férfiaival  (kiknek  számát  s  neveit 
a  primás  s  cancellár  fogják  javaslatba  hozni)  tanácskozmány 
tartassék  s  az  felterjesztéseit  az  udvari  cancellária  utján 
mutassa  be.  Ez  a  primatialis  conferentia  tehát  az  egykori 
franczia  »notables«-ek  gyűlésének  alakjában  látszott  feltűnni. 

3.  A  magyar  igazságszolgáltatás  szervezése  fölött  ország- 
bírói értekezlet  fog  tartatni  s  teend  javaslatokat,  de  a  fenn- 
álló osztrák  polgári  s  bűntető  jog  teljes  érvényben  marad, 
mig  felőlük  törvény  nem  hozatik. 

4.  Erdély,  az  1848-ban  törvényesen  elhatározott  s  végre- 
hajtott uniónak  mellőzésével,  Magyarországtól  elszakítva 
hagyatott,  sőt  az  elszakítás  az  erdélyi  cancellária  visszaállítá- 
sának elrendelésével  s  külön  országgyűlés  kilátásba  helyezé- 
sével megerősíttetett.  A  Vojvodina  s  Bánság  visszacsatolása 
akkor  még  hallgatással  mellőztetett.  Horvátországban  báni 
conferentia  tartása  rendeltetett  a  végett,  hogy  javaslatot 
tegyen  a  horvát-tótországi  képviselet  összeállítása  iránt, 
mely  mihamarébb  össze  fog  hivatni,  névszerint  a  végett  is, 
hogy  a  Magyarország  iránti  viszony  kérdései  felöl  a  király- 
ságok óhajait  kifejezze. 

5.  Az  ősi  megyei  szerkezet  helyreállítása  kimondatott. 
A  cancellámak  meghagyatott,  hogy  a  főispánok  kinevezésére 
nézve  haladéktalanul  javaslatot  tegyen.  A  vármegyék  vég- 
leges szervezése  és  rendezése  a  legközelebbi  országgyűléssel 
való  tárgyalásra  tartatott  fenn,  addig  pedig  a  főispánok  a 
közigazgatási  tárgyak  intézésére  a  megye  lakosaiból  bizott- 
mányt s  tisztikart  fognak  alakítani  s  ezek  alakításának  módja 
és  a  közigazgatási  tárgyak  kezelése  iránt  a  cancellár  egy  uta- 
sítási javaslatot  fog  előterjeszteni,  mely  a  végleges  törvény 
alkotásáig  az  eljárás  zsinórmértékéül  fog  szolgálni.  Időköz- 

ben,  mig  az  ekként  alakítandó  megyék  a  közigazgatás  keze- 
lését átvennék,  a  fennálló  közigazgatási  közegek  hatóságuk- 
ban megmaradnak. 

E  rendelkezések  folytán  a  főispánok  legnagyobb  rész- 
ben már  november  l-jén  kineveztettek,  de  a  megyék  recon- 
stitutiójára  előirt  főispáni  utasítás  csak  november  30-án  jelent 
meg,  a  primatialis  conferentia  csak  deczember  17-re  lett  4-én 
összeliiva  (kilenczvenbat  tag  hivatott  meg,  köztük  negyvenegy 
mágnás,  hét  érsek  és  püspök,  két  szuperintendens)  az  ország- 
bírói értekezlet  pedig  épen  csak  január  vége  felé  ült  össze. 

November  hó  folytában  a  közvélemény  Magyarországon 
leginkább  a  primási  tanácskozmány  meg-  vagy  meg  nem-tar- 
tásának s  ha  megtartatnék,  az  ott  és  azzal  szemben  elfoglalandó 
állásnak  kérdésével  foglalkozott,  mint  szintúgy  azzal:  sza- 
bad-e s  tanácsos-e  az  adott  alapon  s  ha  igen,  mi  módon  sza- 
bad és  tanácsos  a  megj^ék  reconstructiójába  beleereszkedni 
s  mit  parancsol  a  hazafiúi  kötelesség  a  főispánoknak  ? 

E  kérdések  körül  sürü  levélváltás  történt  közöttünk  ide- 
künn s  Jósika  Miklós  és  Teleki  László  közvetítésével 
sürü  érintkezés  jött  közbe  otthoni  politikai  barátainkkal. 
E  levelezések  halmazából  közlök  néhányat,  csakis  annyit,  a 
mennyi  szükséges,  miszerint  az  emigráczió  álláspontja  s  a 
hazával  érintkezésünk  ismerve  legyen. 

Ludvigh  János  volt  a  legelső,  ki  velem  e  tárgyban  néze- 
teit közlötte.  Tartozásnak  vélem,  elhunyt  hazafi-barátom 
emléke  iránt,  levelét  ideiktatni. 

Ludvigh  —  Kossuthnak  Londonba. 

Brüssel,  október  25.  1860. 

A  mitől  féltél :  megtörtént.  Józan  része  a  nemzetnek  nem 
fogja  az  alapjában  megfordított  alkotmány  rongj^fillengét  restítu- 
tiónak  venni ;  de  miután  maga  Vay  neveztette  ki  magát  cancellár- 
nak,  jele,  hogy  van  ember,  párt  vagy  osztály,  mely  a  szégyen-ado- 
mányt két  kézzel  fogadja.  Ez  elfogadás  nem  fog  ugyan  az  ország 
jövője  felett  határozni,  de  magában  hordja  a  szakadás  minden  kon- 
kolyát. Egyesség  volt  párt  és  párt,  osztály  és  osztály,  néptörzs  és 
néptörzs  közt ;  most  ezen  testvériességnek  vége  lesz. 

Vay  minden  időben  udvari  kegy  és  népszerűség  nimbusa 
körül  szállongott.   Ö,  mint  a  » Times, «   mindig  arra  figyel :  merről 

fuj  a"  szél  ?  Tán  nem  ártand,  ha  neki  idöröl-idöre  levélben  az  újsá- 
gokat, a  szégyen-adomány  analysisét  megküldöm  ?  Mert,  mint  mon- 
dám, ö  nem  ad,  hanem  vesz  irányt  a  közvéleménytől. 

Mi  most  a  teendő,  hogy  az  ország  magát  hinárba  ne  vezet- 
tesse ? 

Abban,  hogy  nem  kell  az  osztráktól  semmit  sem  elfogadni, 
bizonyosan  az  egész  ország  egyetértene ,  ha  ezen  közérzésnek 
lehetne  practicus  irányt  adni.  Ha  a  régi  megyei  szerkezet,  az 
individuális  szavazat  volna  kérdésben  :  nem  félnék ;  de  a  választ- 
mányi administratio  útja  csupa  veszélylyel  jár,  azért  az  osztrák  az 
1848-iki  törvényből  csakis  azt  választotta  ki.  Csupa  negatióval 
semmit  sem  lehet  megakadályozni,  mert  a  tót  megyékben  néhány 
itcze  pálinkával  oly  választmányokat  alakítanak,  a  minőket  az  osz- 
trák kivan.  Az  értelmiségnek  negatiója  vagy  oppositiója  nem  vezetne 
semmi  sikerre. 

Nem  kell  felejteni,  hogy  1848-ban  a  református  papok  nagy 
része  ellenünk  volt,  nem  adott  ellenzésének  súlyt,  mert  a  nép  érzel- 
mével szembeszállani  nem  mert.  Vay  ezt  tudja  és  ö  most  ezen 
elemre  kivan  támaszkodni,   ez  kineveztetésének  egyik  motivuma  is. 

Miután  a  palatinális  conferentiát  primási  conferentia  póto- 
landja :  szerintem  a  halasztásnak,  időnyerésnek  és  az  oppositio  meg- 
érlelésének  legpracticusabb  módja  volna  a  primásra  és  conferentiá- 
jának  tagjaira  hatni,  hogy  előleges  reclamatiókat  tegyenek ;  p.  o. 
ha  a  conferentia  kimondaná,  hogy  ö  magát  nádori  és  általában  tör- 
vényes országbizottmánynak  nem  tekintheti,  mindaddig,  mig  nádor 
nincs,  —  vagy  az  ország  prímása  csak  az  ország  egy  részének 
prímása,  nem  az  egész  egyháznak,  azért  mindenekelőtt  szükséges  a 
prímást  törvényes  hatóságába  visszahelyezni,  hogy  országnagyi 
minőségében  elnökösködhessék.  Van  elég  ily  kérdés,  és  csak  egy 
ilyen  kérdés  útba  vetve,  megdönthetné  az  egészet. 

Az  országbírói  választmánynak  még  több  ily  alkotmányon 
alapuló  előleges  kifogásai  lehetnek.  A  német  törvény  fenn  nem  áll- 
liatása ;  a  rendelet  szerint  hivatalos  nyelv  a  magyar  lévén,  törvénye 
nem  lehet  német  stb. 

A  tárnoki  választmány  az  1847 — 48-iki  törvényből  elég  kér- 
dést meríthetne. 

Mindent-  megnyerhetni,  ha  az  értekezletek  a  remonstratiók 
terére  állnak,  mert  ez  a  megyékbeli  ellenzék  szervezésére  hatalmas 
eszköz  volna  s  a  megyei  választmányok  alakítását    akadályozná. 

KOSSUTH,   IRATAIM.  III.  1  [ 

Akkor  nem  volna  lehetetlen  oly  ellenzéket  formálni  az  országban, 
mint  a  protestánsok  ügyében.  —  És  az  események  megtennék  a 
többit. 

(Aláirva)  Ludvigh. 

Én  nag3^on  helyeseknek  találtam  Ludvigh  néze- 
teit s  azt  vettem  s  barátaim  által  is  azt  kívántam  vétetni 
kiindulási  pontnak,  hogy  oda  kell  iparkodnunk  hatni  p. 
hazában,  miszerint  a  császári  diploma  foganatosítása 
már  az  elökészitő  lépéseknél  ellenzéssel  találkozzék. 

E  mellett  azonban  szükségesnek  tartottam  idekünn 
folytatni  a  harczra-készülést,  mintha  semmi  sem  jött 
volna  közbe.  A  nemzet  lássa,  hogy  mit  határoz:  mi 
dolgozzunk,  miszerint  előkészítve  találja  a  harcz  eszkö- 
zeit, ha  magát  harczra  liatározza. 

Ide  esik  felszólitásom,  hogy  Ludvigh  siessen  Bel- 
g-rádba,  mert  küldetése  Horvátorszáí^ra  nézve  a  conces- 
siók  által  sürgőssé  vált. 

Ezzel  kapcsolatos  itt  következő  levelem  : 

Kossuth  —  Jósika  Miklósnak  Brüssclbc. 

London,  november  5.  1860. 
'  Ludviglmak   kikükletóse   oly   kiszámitliatlaniü    fontos 
tárgyra  vonatkozik,  liogy  arra  nézve  Gryörgy  umak  ottlion  a 
bejelentés  a  legsürgetőbben  szükséges. 

Örültem  hallani,  hogy  P.  F.  épen  nálad  van.  Én  öt 
kevéssé  ismerem.  Nem  tudom :  czéljainkkal  tökéletesen  egyet- 
ért-e ?  Nem  tudom,  hogy  oly  viszonyban  van-e  György  úrral 
(mert  az  ilyenekbe  avatkozást  tüzetesen  kerültem  mindig; 
nekem  egy,  névszerint  ö,  tökéletesen  elég  volt;  kinek  ad  ö 
benn  teljes  bizalmat,  abba  nem  akartam  avatva  lenni),  mon- 
dom, nem  tudom,  oly  viszonyban  van-e  P.  F.  G-yörgy  úrral, 
hogy  akár  ö,  oly  mondhatlanul  fontos,  de  nem  kevésbbé 
kényes  tárgyú  izenetet,  mint  a  minőről  szó  van,  elvállalni, 
akár  pedig  Gyuri  azt  ily  utón  kapni  szeresse. 

Te,  édes  barátom,  ennek  a  legilletékesebb  birája  lehetsz. 
Ha  számot  vetve  magaddal,  minden  emberi  tekintetet  félre- 


téve,  mint  bírónak  kell,  igen-re  megy  határozatod,  a  haza 
nevére  kényszeritelek,  bird  reá  látogatódat,  hogy  minden 
legkisebb  késlekedés  nélkül  siessen  vissza  haza, 
mihelyt  Ludvigh  vele  értekezendett. 

E  kénj'es  tárgytól  egészen  függetlenül,  a  concessiók 
tekintetében  is  fontosnak  és  sürgetőnek  tartom,  hogy  haza 
siessen  s  mondja  meg  barátainknak  otthon,  miként  nemcsak 
azon  tekintet  forog  fenn,  hogy  ha  a  nemzet,  függetlensége 
kivívásának  erős  szándokában  most  meginog,  midőn  a  körül- 
ménj^ek  oly  biztatók,  hogy  biztatóbbakat  Isten  is  alig  adhat, 
midőn  az  osztrák  önmagafeletti  kétségbeesésének  ilj'-  világos 
jelét  adja,  s  midőn  a  varsói  conferentia  után  az  orosz  beavat- 
kozás nem  fenj^eget,  e  nemzetnek  többé  nincs  jövendője,  — 
hanem  fennforog  azon  tekintet  is,  hogy  ne  csalja  magát  a 
nemzet,  mert  imigy  áll  a  kénytelenség:  vagy  az  olaszszal 
egjmtt  saját  függetlenségeért,  vagy  az  osztrákért  az  olasz 
szabadság  legyilkolására  kell  küzdenie.  Kell,  kikerül- 
hetlenül  kell.  Nincs  kibúvás.  No  már,  barátom,  ha  az 
utolsó  történnék,  a  bérgyilkosságnak  (melynek  öngj^ilkosság 
lenne  végdija)  olyan  szégyenbélyege  volna  a  magyar  névre  az 
idők  végeiglen  reásütve  az  élő-világ  s  történelem  előtt,  melyet 
a  késő  expiatiók  semmi  tengere  sem  volna  képes  lemosni  s 
melynek  összezúzó  gyalázata  alól  nincs  s  nem  lehet  többé  a 
sülyedésböl  felemelkedés. 

Én  mindenesetre  teljesitendem  a  hazafiság,  az  embe- 
riesség, a  becsület  kötelességét. 

Tudassák  velünk :  ábránd,  szépítés,  önámitás  nélkül,  mit 
határoz  a  nemzet,  —  de  a  nemzet  ám ! 

A  »futtatás«  a  hivatalvadászat  pályáján  megkezdődött. 
Hogy  ez  igy  van,  nem  lep  meg;  hogy  a  protestáns  »vér- 
tanúk«  osztrák  tányérnyalókká  változnak,  hagyján ;  hogy 
Károlyi  György  és  Prónay  octroyált  német  charta  mellett 
Szent-István  koronájának  őrjeivé  szegődnek,  legfeljebb  »pito- 
yable<r,  de  nem  >  esemény «  ;  annyit  rég  tudtam,  hogy  a  szűk 
magyar  nadrág  és  sarkantyús  csizma  még  senkit  sem  tesz 
magyarrá.  De  megvallom  neked,  tartok  tőle,  hogy  egyik  elő- 
készítő lépés  a  másik  után  ^bevégzett  ténynyó«  lesz  ellenzés 
nélkül  és  szép  csendesen  koronázás   lesz  belőle  és  vele 

öngyilkolás. 

U* 

Én  félek  a  »fait  accompli«-ktöl,  mert  ismerem  erejüket. 

Siessen  haza  F.  haladéktalanul,  s  caveant  co ns il- 
lés,  hogy  míg  ök  szerveznek,  készülnek,  (a  mi  szükségesebb 
mint  valaha),  a  charta  bevégzett  ténynyé  ne  váljék,  legalább 
ne  hatalmas  ellenzés  nélkül. 

Nem  késni,  nem  zöldasztaloskodni,  hanem  tenni,  tenni ! 
Ellenzés  minden  módon,  minden  oldalról,  ugy  amint  lehet. 

Sértés  volna  abba  bocsátkoznom,  minő  tág  tért  nyújt  a 
történelmi  alap,  a  német  charta  ellenében  tökéletesen  legá- 
lis ellenzékre.  Ezt,  nem  kétlem,  minden  intelligens  ember 
érti  a  hazában. 

A  módokról,  a  formákról  szólok  egy  pár  szót.  Az  ter- 
mészetesen nem  zár  ki  egyebeket,  mikre  a  körülmények  tért 
nyújtanak. 

1.  A  primás  remonstráljon,  vagy  ha  ö  nem  tenné,  a 
hazafias  magas  klérus  tiltakozást  küldjön  fel  a  prímásnak, 
hogy  az  egyház  történelmi  jogait  találná  sértetteknek,  ha 
primatiális  conferentiát  hivna  össze,  a  nélkül,  hogy  magát 
eleve  a  magyar  korona  egész  területén  primási 
j  ogaiba  visszahelyeztetné.*) 

2.  Ha  csakugyan  lesz  primatiális  conferentia ,  az 
jegyzőkönyvileg  tiltakozzék,  hogy  oly  octroyált  charta  alapján, 
mely  a  magyar  történelmi  alkotmányt  lényegéből  kiforgatja, 
s  Magyarországot  osztrák  tartománjmyá  sülyeszti,  akármi 
nemű  országos  gyűlés  összealakitásához  segédkezet  nyújtani 
alkotmány  sértésnek  ismeri  s  vallja.  Ott  van  a  törvény,  ott 
van  az  alkotmány,  s  nyitva  áll  annak  értelmében  a  »restitutio 
in  integrum.«  Semmi,  a  mi  ennél  kevesebb,  vagy  ettől  eltér, 
nem  törvényes.  Ha  akármely  közjogi  vagy  nemzetközi 
kérdésben  az  uralkodó-hatalom  módosítást  óhajt  az  alkot- 
mányon, azt  nem  szabad  előre  Bécsből  megcselekedni,  hanem 
a  törvény  alapján  teljes  alkotmányos  hatósággal  összehívott 
országgyűlésnek  kell  javaslatot  tenni,  és  bevárni  ennek  szabad 


*)  E  pontnál  Teleki  Lászlóhoz  október  26-án  irott  egy  levelein 
vázlatában  a  következő  megjegyzést  találom  :  »a  primási  jogok  iránti 
remonstratiót  kivihetőnek  tartom ;  mert  az  tökéletes  összhangzásban 
van  a  magyar  catholikus  főpapoknak  hozzánk  kikül- 
clött  sérele  m-l  ajstromával.*  Nagyon  sajnálom,  hogy  e  neve- 
zetes okmányt  irataim  közt  nem  találom. 

liatározatát.  A  magyar  alkotmányt  még  koronázott  királynak 
sem  szabad  pátensek  által  változtatni. 

3.  De  kérdés :  vegyenek-e  részt  a  határozott  hazafiak  a 
primatiális  conferentián ,  vagy  nem?  —  Felelet:  igen  ós 
nem,  a  körülmények  szerint.  Minden  lehető  körülménytől 
független  igazságnak  vallom  azt,  hogy  részt  nem  venni,  s  a 
mellett  semmit  nem  tenni  más  utón,  vagyis  azt  mondani :  én 
nem  játszom,  —  kényelmes  lehet,  de  a  lehető  legrosszabb 
hazafiság.  Annyi  mint  a  győzelmet  az  ellenségnek  ütközet 
nélkül  átengedni. 

Azt  tartom,  részt  kell  venni  a  conferentiában  a  követ- 
kező feltételek  alatt : 

a)  Ha  oly  számban  hivatnak  meg  a  mieink,  hogy  vagy 
tömör  többségre  számithatnak  a  fentebbi,  második  pont  kivi- 
telére s  vele  a  conferentia  megbuktatására,  vagy  legalább  egy 
igen  tekintélyes  minoritásra. 

hj  Ha  maguk  közt  előre  abban  egyeznek  meg,  hogy  a 
conferentiába  csak  a  végett  mennek,  miszerint  vagy  azon 
második  pontnak  határozatba-menetelét  kivivják,  vagy  pedig 
kisebbségben  —  de  tekintélyesben  —  maradván,  azon  pont 
értelmében  tiltakozásukat  személyenkint  aláirva,  a  conferen- 
tiát  tömegestül  végkép  elhagyják. 

Ezen  két  feltétel  nélkül  nem  kell  a  tanácskozásban  részt- 
venniök,  de  nem  is  kell  ám  a  puszta  távolmaradás  olcsó  babér- 
jára lefeküdniök.  Hanem  mit  kell  tenniök  ? 

Mint  1847-ben  tevénk,  ellenzéki  gyűlésre  kell  minél 
nagyobb  számban  Pesten  összegyülniök,  s  a  második  pont 
értelmében  tiltakozást  határozniok. 

Félnek,  nem  engedik  az  összegyűlést?  A  meghivó  leve- 
lek szétküldése,  s  az  ut  Pestre,  meg  nem  akadályozható.  S  ha 
o  meghívás  törvényes  formák  közt  marad  a  kifejezésekben ; 
ha  csak  annyit  mond,  hogy  a  hazafiak  a  jelen  súlyos  körül- 
mények közt  a  haza  közérdekei  felett  békés  eszmecserére 
meghivatnak,  s  a  német  mégis  erővel  vagy  akadályozná  az 
összegyűlést,  vagy  azt  szétugratná,  (de  erővel  ám ;  puszta  szó- 
nak még  a  debreczeni  protestáns  gyűlés  sem  engedett,  pedig 
akkor,  mikor  az  osztrák  alkotmányosnak  magát  nem  is  hazudta) 
maga  e  szétugr^fás  oly  gyöTiyörü  bizonyitékát  nyújtaná  az 

osztrák  alkotmányos  őszinteségnek,  hogy  a  cliarta  egy  csa- 
pással agyon  volna  verve  Európa  s  a  nemzet  véleményében. 

Ily  eredményért  csakugyan  méltó  annyit  merni,  mint  a 
mennyit  kevesebbért  mertek  1823-ban  a  régi  jó  táblabirák. 
Vagy  a  mostani  baladott  nemzedék  rosszabb  vagy  bátortala- 
nabb a  régi  jó  táblabiráknál  ?  Akkor  minek  beszélnek  sza- 
badsági vágyakról  tiz  év  óta  ? 

Hiszen  még  csak  veszély  sincs  a  dologban.  A  mint  a 
dolgok  állanak  Európa  előtt,  nincs  oly  konok  osztrák,  a  ki 
bezárni  merne  egy  magyart  azért,  mert  a  törvény  határai 
közt  békésen  tanácskozni  akart  a  maga  dolgairól. 

Ez  hát  nézetem  szerint  a  főteendő. 

4.  Vay  Miklós  főispánjai  5000  frtot  kapnak  Bécsből, 
ergo  Kreishauptmann-ok.  Nincs  egy  is  köztük,  de  csak  egy 
is,  a  ki  nyiltan  megmondaná,  de  okát  adva  mondaná  meg,  s 
nyiltan,  hogy  ő  nem  lesz  Kreishauptmann  ? 

Ha  nincsenek  köztük  ilyenek,  élnek  még  a  magyar 
minisztérium  által  kinevezett  főispánok,  lépjenek  fel,  tilta- 
kozzanak törvényes  méltóságuknak  bitorlása,  s  a  magyar 
főispánság  ily  lealacsonyitása  ellen. 

5.  A  Kreishauptmannok  által  kinevezendő  megyei  bizott- 
mányok nem  bitorolhatják  a  megyei  hatóságot.  A  megye  hal- 
hatatlan testület,  tehát  ilyen  az  ISéS-iki  törvény  értelmében 
megyénként  konstituált  középponti  bizottmány,  mely  uj  coor- 
dinatióig  a  vármegyének  magamagát  kiegészítő,  egyedül 
törvényes  képviselője.  Élnek  még  törvényesen  választott 
alispánok ;  nincs  köztük  néhány,  a  ki  csak  vagy  uj  választás, 
vagy  birói  Ítélet  utján  megszűnhető  hatóságánál  fogva  a  régi 
törvényes  megyei  központi  bizottmányokat  összehívja,  hogy 
a  Kreishauptmannság  és  a  tetszés  szerint  nevezendő  megyei 
bizottmányok  ellen  tiltakozzék  ? 

Tehát,  a  mint  látod,  van  ut-mód  akármennyi,  csak 
tenni  kell. 

Még  egyet.  A  külföldi  sajtó  fontos,  legfontosabb  a 
»Times,«  mert  világlap,  irántunk  épen  most  jó  kedvben  van, 
s  azon  közlései  nyomnak  nála  legtöbbet,  melyek  saját  bécsi 
levelezőjétől  jönnek,  az  pedig  akként  lát  és  ir  Magyarország- 
ról, a  minő  üvegen  vele  Magyarországot  láttatják.  Ha  Zse- 
(iényi  et  Co.-ra  bizatik,  hogy  minő  s^eijiüvegen.  lásson,  hát  a, 

szeriut  lát.  Legyenek  gonddal  barátaink,  hogy  jól  lásson. 
Keressék  társaságát,  informálják,  —  ez  igen  fontos  dolog. 
Neve  a  jó  embernek  Bírd. 

(Aláirva)  Kossuth. 


Egy  levél-vázlatot  találok  akkori  levelezési-köny- 
vembe bejegyezve,  melyből  azt  látom,  hogy  ugyanez 
értelemben  már  október  26-án  irtam  Teleki  Lászlónak., 
felkérve  őt,  liogy  ha  helyesli  nézeteimet,  hasson  közre 
a  megfelelő  irányban.  Mit  meg  is  tett.  Egyszersmind 
intézkedett,  hogy  megtudjuk,  mi  szándokkal  vannak 
otthoni  barátaink  s  ennek  eredménye  felöl  Genfből, 
november  7-ről  irott  levelében  következőket  találom : 

»Jött  ide  valaki  a  házából.  Nevét  könnyen  kitalálod, 
ha  ann3át  mondok,  hogy  ugyanaz,  a  ki  néhány  hónap  előtt 
engem  Montpellierben  meglátogatott.  Egyenesen  azért  jött, 
hogy  minket  minden  tekintetben  megnyugtasson.  Otthon  job- 
ban vannak  a  dolgok,  mint  gondoltad.  Nem  akarnak  kibé- 
külni az  osztrákkal,  mindent  a  háborútól  várnak  s  biztosita- 
nak-  a  felöl,  hogy  mindent  bátran  megigérhetünk  szövetsége- 
sünknek :  ök  beváltandják  Ígéretüket.  A  prímás  az  1848-iki 
országgyűlés  tagjait  akarja  összehívni  a  conferentiára,  d.e  ezt 
bajosan  fogják  neki  megengedni.  Afelől  biztos  lehetne,  hogy  a 
5>notables«-ek  egészen  a  te  tanácsod  szerint  akarják  magukat 
viselni;  nem  ismerni  el  más  alapot,  mint  az  184:8-iki  5-ik 
t.-czikket  s  a  jogból  semmit  nem  engedni.  Közöltem  látoga- 
tómmal javaslataidat,  kijelentve  azokra  nézve  teljes  pártolá- 
somat, mint  szintén  a  Klapkáét  is,  ki  akkor  még  itt  volt.  Meg- 
igérte,  hogy  mindent  hiven  elmondand  akaratod  szerint.  A 
mit  a  prímásra  nézve  javasoltál,  az  persze  nem  tőlük  függ ; 
de  erre  is  hatni  fognak,  mint  szintén  a  régi  főispánokra  is. 
Általában  ugy  látszik,  hogy  az  otthoniak,  az  ó-conservative- 
ket  kivéve,  most  még  szilárdabbak,  mint  azelőtt.  A  kinevezé- 
sek, a  mint  már  alkalmasint  tudni  fogod,  az  illetők  megkérde- 
zése nélkül  történtek.  Azokon  kivül,  kikről  már  a  lapokból 
tudtuk,  hogy  a  föispánságot  ej  sem  fogadták  (gróf  Andrássy 

Gyula,  L  ó  11  y  a  y  Meiiyliért,  Tisza  Kálmán,  ez  utóbbi  annak 
világos  kijelentése  mellett,  hogy  »elveinél  fogva«  nem  fogadja 
el)  még  a  következők  is  visszautasították  kinevezésüket: 
Abaffy  Arisztid,  Prónay  József,  Vay  Lajos,  Csáky 
László,  Degenfeld  Imre,  Károlyi  György,  M a ii  József, 
N  á  d  a  s  d  y  Lipót.*)  Látogatóm  ma  utazott  vissza.  Az  össze- 
köttetést velünk  szervezni  fogják,  ugy,  hogy  minden  két  hét- 
ben jöjjön  ki  valaki. 

»TJgy  látom,  hogy  a  megegyezésbe  bele  akarnak  menni, 
de  csak  azt,  hogy  a  megyei  tért  de  f  a  c  t  o  elfoglalják.  Az  van 
szándokban,  hogy  a  tért  a  régi  választmányok  foglalják  el. 
Tiltakozni  fognak  minden  ellen,  a  mi  törvényellenes. 

»Különösen  szivére  kötöttem  látogatómnak,  hogy  a  nem- 
zetiségekre nézve  nagy  óvatossággal  járjanak  el,  ugy,  hogy 
pl.  Erdélyre  nézve  kikelésük  a  törvénytelen  decretum  ellen 
akként  tűnjék  fel,  mint  egyúttal  pártolása  a  népességnek  az 
önkény  ellen.  Természetesen  a  törvényre  kell  támaszkodniok, 
de  e  mellett  mindig  mint  fö  sérelem  legyen  kiemelve,  hogy  a 
császár  a  maga  Mensdorfjai  által  akar  oly  érdekeket  kép- 
viseltetni, melyekhez  azoknak  semmi  közük.  —  Ezt  azért 
tartom  szükségesnek ,  mert  a  rideg  hivatkozás  a  törvény 
betűire  ezen  hozzátétel  nélkül  az  oláhokat  ellenségünkké 
teimé  s  Erdélyben  minden  forradalmi  kísérlet  lehetetlenné 
válnék.  Mondtam,  hogy  Erdélyre  nézve  fel  kellene  minket 
hatalmazni  arra,  a  mit  a  Couzához  irott  levelünkből  a  te 
kívánságodra  kihagytunk.**)  Erre  az  erdélyi  uraknak  nincs 
nagy  kedvük,  de  a  kérdés  nagyon  fontos  arra,  hogy  otthon 
két-három  ember   dönthessen   fölötte.  —   Klapkával  együtt 


*)  Ez  a  névsor  uem  egészen  correctnek  bizonyult  be. 

**)  Ez  arra  vonatkozik,  hogy  Teleki,  híven  régi  meggyőződé- 
séhez azon  nézetnek  is  kifejezést  is  kívánt  adni  a  Couza  fejedelem- 
hez intézett  levélben,  hogy  fenntartva  »a  magyar  korona  jogait 
Erdély  fölött  s  Magyarhon  területi  épségét,  valamint  a  legíslativ 
kapcsolatot  is  Erdély  és  Magyarország  között,  Erdély  közigazgatá- 
sának alakja,  valamint  az  is,  vájjon  Erdély  azon  kívül,  hogy  a 
magyar  országgyűlésre  képviselőket  küldene,  birjon-e  még  tarto- 
mányi diétával  is  ?  —  az  erdélyi  összes  népség  akaratától  tétessék 
függővé «  (e  sorokat,  melyek  Teleki  nézetét  szabatosan  körülírják, 
1860.  november  26-ikai  leveléből  írom  ki).  Az  én  nézetem  az  volt, 
bogy  ha  egyszer  a  függetlenség  teljesei^  kiviva  s  a  függetl^íí  Jia?á^ 

szivére  kötöttük  látogatómnak,  liogy  azt  szorgalmazza;  de 
téged  nem  compromittáltunk  vele,  világosan  megmondtuk, 
liogy  különösen  te  el  vagy  határozva  e  részben  semmit 
sem  nem  mondani,  sem  nem  tenni,  mi  iránt  az  ottlioni  elfoga- 
dásra nézve  előre  biztosítva  nem  volnál. « 

(Aláirva)  Teleki  László. 

Jósikától  pedig  fentebbi  (november  20-ikai)  leve- 
lemre a  következő  választ  kaptam : 

Jósika  —  Kossuthnak. 

Brüssel,  november  9.  1860. 

Házam  valódi  kórház.  Én  még  mindig  többet  vagyok  ágyban, 
mint  fenn.  P,  J.  pedig  erősen  beteg,  ki  sem  járhat,  nem  hogy  útra 
mehetne.  Ez  baj,  de  segiteni  fogunk  rajta  rizikó,  s  (reméllem)  kése- 
delem nélkül.*) 

Tudni  fogod,  tisztelt  barátom ,  bizonyosan ,  hogy  otthon  a 
helyzet  leveled  kelte  óta  sokban  megváltozott. 

A  mint  eddig  a  hírlapokból  tudhatod,  állítólag  16-an  nem 
fogadták  el  a  kineveztetést.  TiszaKálmán,  CsákyLászló, 
Lónyay  Menyhért,  Andrássy  Gj^ula  a  liazai  hírlapok- 
ban kinyilatkoztatták ,  hogy  a  föisánpságot,  elveiknél  fogva,  el 
nem  fogadhatják.  Ezeken  kivül  Vay  Lajos,  Degenfeldimre 


ban  a  magyar  állameszme  gyakorlatias  valósítása  kellőleg 
consolidálva  lesz,  de  csakis  ezen  esetben,  veszélyt  a  dolog- 
ban nem  látnék ;  de  most  erről  szólani  s  az  uniónak  bevégzett 
tényiségét  kérdésessé  tenni  nagyon  veszélyesnek  tartanám.  Az 
oláhság  rokonszenve  a  magyarság  elidegenítésével  nagyon  drágán 
lenne  megvásárolva ;  a  függetlenség  eszméje  szenvedne  e  szirten 
hajótörést.  A  dolgot  nem  absolut  elmélet,  hanem  a  gyakorlati  hord- 
erö  szempontjából  kell  megítélni  s  nagyon  vigyázni  kell^  nehogy 
egy  oly  eszme  fellökésével,  melytől  a  magyarság  irtózik,  az  oláh-, 
ság  »kifelé  gravítatíója«  tápot  nyerjen.  Ez  okoknál  fogva  ez  a  pont 
a  Couzához  írott  levélből  kihagyatott. 

*)  Ezzel  kapcsolatban  P.  F.-t  oly  határozott  jellemű  s  nagyon 
erélyes  férfiúnak  jelzi,  miként  keze  irását  adná,  hogy  ha  közelebbről 
ismerném,  tökéletesen  bíznám  benne.  —  Jósika  nagyon  szereti  P.  F.-t ; 
de  saját  fiait  is  szereti  ám  s  még  sem  merné  —  egyet  közülök  kivéve  — 
a  többiekre  annak  tizedrészét  bízni,  a  mit  P.  F.-re.  Emlékeztet,  hogy 
követté  választásomnál  P,  F,  a  legtevékenyebbek  s  áldozatkészebbek 
egyike  yolt, 

hasonlóul  nyilatkoztak.  De  a  lapok  szoros  tilalmat  kaptak  az  ily 
nyilatkozatok  közlésére  s  azóta  ezeket  csak  külföldi  lapokban  fedezi 
föl  az  ember. 

Tudod  alkalmasint  azt  is,  hogy  Károlyi  György  nem- 
csak a  föispánságot,  hanem  a  koronaörséget  sem  fogadta  el,  söt 
hogy  Sina  Simon  is  megköszönte  a  dicsőséget,  de  el  nem  fogadta. 

A  közvélemény  Prónay  Alber t-ról  is  azt  hiszi  (de  ez 
még  nem  tény),  hogy  a  koronaörséget  nem  fogadja  el.  Ellenben, 
fájdalom,  Radvánszky  Antal-ról  a  közvélemény  az,  hogy 
elfogadja  a  föispánságot. 

Mindezekből  láthatod,  hogy  legalább  jobb  embereinknél  a 
hivatalvadászat  nem  épen  oly  nagy,  mint  hitted,  s  hogy  az  ily  pél- 
dákat alkalmasint  mások  is  követni  fogják. 

Ezzel  nem  akarom  mondani,  hogy  nálunk  hitvány  emberek 
nincsenek.  A  mint  a  depravált  osztrák  kormány  eddig  is,  kivétel 
nélkül ,  minden  hivatalra  talált  embereket  a  Józsa,  TJray, 
Bonyhád y,  Toperczer,  Jakab  stb.  in  infinitum  fajból,  ugy 
ezután  is  találni  íog,  csak  a  Mocsoniak,  Maagerek,  Kuthy 
Lajosok,  Auguszok  stb.  közt  keresse.  De  ha  nem  akarunlc 
magunknak  illusiókat  csinálni,  van  nálunk  egy  hatalmas  magkö, 
melyet  józan  eszéből  sem  az  osztrák  kormány,  sem  az  ó-conserva- 
tivek  bagolyserege  ki  nem  forgat ;  ezek  részint  erélyük,  részint 
hazafias  buzgóságuk  által  roppant  ellenzéki  erőt  fognak  kifejteni, 
vagy  inkább  már  is  kifejtettek.  Ezeknek  hazafias  érzelmében  bizom; 
de  el  nem  bizom  magam. 

Ezek  azok,  kikkel  előbbi  leveledben  irt  utasitásaid  már 
közölve  vannak,  s  ezek  azok,  kikkel  ujabb  utasitásaid  közlése  is 
már  megkezdetett. 

Utasitásaid  pontonkint  ugy,  a  mint  azokat  adtad,  okvetlenül 
kezébe  fognak  jutni  Gyurinak,  s  általa  többi  jó  embereinknek. 
Hogy  azonban  az  általad  ajánlott  ellenzéki  gyűlés  Pesten  egyesül- 
hessen, ezt  óhajtom,  de  bizonyosan  igérni  nem  merném,  mindamel- 
lett is,  hogy  indokolásaidat  egytöl-egyig  helyeseknek  találom,  szo- 
morú tapasztalásból  tudjuk,  hogy  az  osztrák  kormánynál  épen  az 
absurd  cselekvények  mutatnak  normális  állapotra.  (Épen  most 
mondja  F.,  hogy  ő  e  részben  sikert  remél.) 

Miként,  és  egj'részt  a  hazai  hírlapokból,  másrészt  most  igen 
sürü  levelezéseimből  tudom,  az  otthoniak,  —  a  jobbakat  értem,  -— 
ebbeji  állapodtak  meg ; 

1.  Hogy  ami  szinezetünkbeli  emberek  semmi  névvel 
nevezendő  octroyált  hivatalt  el  ne  fogadjanak. 

2.  Mivel  hozzánk  nem  illő,  hogy  az  osztrák  kormány  taná- 
csosai legyünk,  tehát  az  e  czélra  összehívandó  conferentiákban  se 
jelenjenek  meg ,  kivéve  a  te  tanácsaid  útmutatásait 
követve. 

3.  Ellenben  az  olyan  emberek,  mint  Deák,  Eötvös,  Des- 
sewffy  Emil,  kik  eddig  is  mérsékelt  s  közvetítő  szerepet  ját- 
szottak s  kiknek  e  mellett  mind  eszük,  mind  népszerűségük  van,  s 
minőket  itt  többeket  nevezhetnék  meg :  lépjenek  föl  a  primatiális 
gyűlésben,  még  pedig  egészen  ugy,  miként  azt  te  mostani  leveled- 
ben tanácslod.  Eötvös  többek  előtt  határozottan  kinyilatkoztatta, 
hogy  az  1848-iki  országgyűlés  végzéseitől  egy  hajszálnyira  sem  fog 
eltérni  soha,  s  hogy  barátjai  is  igy  vélekednek.  Vederemo  ! 

4.  Hogy  miként  Eötvös  nyilatkozott,  ugy  a  többiek  is  az 
1848-iki  országgyűlés  végzéseit  fogják  alapnak  tekinteni,  miben 
aztán  Magyarország  területi  épsége  és  egysége,  az  uuio  Erdélylyel, 
szóval :  ama  hatalmas  érvek  minden  vívmányai  bennfoglaltatnak. 

B  i  r  t  urat  nem  fogom  feledni ;  igen  köszönöm,  hogy  figyel- 
meztettél reá. 

Hogy  a  főispánoknak  5000  pengő  forint  fizetésük  lenne,  — 
alig  hiszem.  A  lapok  s  leveleim  nem  szólnak  erről.  Egyébiránt  oly 
hatalmas  dynastákra  nézve,  mint  Eszterházy  herczeg,  K á- 
rolyi  Lajos,  Sina  stb.  ezen  kis  borravaló  oly  sértő  valami 
volna,  hogy  inkább  leköszönésre,  mint  hivatalvadászatra  ingerel- 
hetné őket. 

Egyet  még  s  ez  igen  fontos :  ugy  látszik,  hegy  a  combina- 
tio  megváltozott,  levelek,  lapok  erre  mutatnak  s  a  közvéle- 
mény is  oda  látszik  hajlani,  hogy  előbb  akarják  a  megyé- 
ket helyreállítani  s  azután  a  primatiális  gyű- 
lést megtartani.  —  E  részben  igen  szívesen  vennők  utasí- 
tásaidat. 

(Aláirva)  Jósika. 

Pár  nappal  később  Jósiká-t6\  még  a  következő 
levelet  vettem : 

Brüssel,  november  11.  1860. 

Hazánk  ily  forrongó  helyzetében  nem  fogod  csodálni,  ha  a 
situatio^  legalább  árnyalatokban,  változik,  mig  az,  a  mi  ily  körül' 

inéiiyek  között  legnehezebb,  a  megállapodás  tetté  vált  igéje  bekö- 
vetkezik. 

Ez  okon,  még  ha  tudósitásaimmal  elkéstem  volna  is,  hazafiúi 
kötelességemnek  tartom  mindazt  veled  közleni,  a  mi  történik  s  a 
mire  utasitásaid  s  ujjmutatásaid  mind  sajtóvállalatunkra ,  mind 
az  otthoniaknak  adandó  irányra  nézve,  véleményem  szerint,  kike- 
rülhetlenek. 

íme  a  legújabb : 

1.  Tudod,  hogy  a  kormány,  vagy  inkább  Vay  Miklós 
eddig  harminczkilencz  főispánt  nevezett  ki,  még  pedig  kevés  kivé- 
tellel a  régi  főispánokat.  Ezek  közül  a  hírlapok  szerint  25-en, 
valószinüleg  mind  régi  főispánok,  elfogadták  a  hivatalt.  E  szerint 
tehát  nem  tizenhat,  mint  ezt  múlt  levelemben  irtam,  hanem  tizen- 
négy utasította  vissza  a  méltóságot.  A  tizenhat  és  tizennégy  közti 
különbség,  miként  nekem  irják,  alkalmasint  onnan  jő^  hogy  a  két, 
nyolczvan  évet  haladott  főispán :  Marich  és  Batthyányi 
Imre,  még  nem  nyilatkozott,  habár  mindenki  tudja,  hogy  a  hiva- 
talra képtelenek. 

2.  Az  újonnan  kinevezett  1848-iki  főispánok  közül  eddig  csak 
kettő :  P  á  1  f  f  y  József  Pozsonyban  sRadvánszky  Antal 
Zólyomban,  ült  be  de  facto  a  megyébe.  Mit  fognak  ezek  tenni? 
—  Nem  tudom,  de  meg  fogom  tudni  s  azonnal  közlöm.  Régi  colle- 
gád :  Eszterházy  herczeg  első  volt,  ]ú  megyéjébe,  Sopronba, 
készült ,  legújabb  tudósításaim  szerint  azonban  ez  utat  elha- 
lasztotta. 

3.  E  hó  első  hetében  a  pestmegyei  intelligentia  conferentiát 
tartatt  Póton  Károlyi  Istvá n-nál,  ki,  milcént  tudod,  Pestme- 
gye főispánja  volt,  de  a  kinevezettek  közt  nincsen.  E  gyűlésben 
Nyáry  Pál  is  jelen  volt,  s  egy  biztos  kézből  érkezett  privát- 
levél, egyikétől  a  jelenlevők  közül,  a  fóthi  gyűlésről  igy  nyilatkozik 
betüszerint : 

»E  gyűlésben  tisztába  hoztuk  elveinket,  melyek  oda  közpon- 
tosultak, hogy  nekünk  nem  kell  más  főispán,  mint  az,  a  ki  volt,  t.  i. 
Károlyi  István;  hogy  ő  foglalja  el  hivatalát,  és  az  1849-iki 
magistratust  felszólitván  hivatalának  folytatására,  helyezze  vissza, 
a  mennyiben  pedig  ez  hiányos  volna,  vagy  pedig  az  osztrák  kor- 
mánytól egyesek  hivatalt  fogadtak  volna,  a  hiányzók  az  1849-ben 
kinevezett  bizottmány  által  pótolt{vssa}it\l\.<< 

» Jól  mondod  utolsó  leveledben,  hogy  ugy  kell  eljárni,  mint 
a  pátens  ügyében  jártunk  el;Nyáry  is  igy  nyilatkozót  t.« 
»A  mint  látod,  Pestmegyében  meglehetős  tisztában  volnánk ; 
csak  Károlyi  István  kapná  meg  mielőbb  a  kineveztetést ! c 
(Én  nem  látom  ezt  szükségesnek,  miután  már  ki  volt  nevezve  s  az 
esküt  is  letette.  —  Jósika.) 

»Nehány  barátunknak  eljárása  sokaknak  nem  tetszett.  Ilyen 
Andrássy  Gyula  leköszönése.  0  azelőtt  is  főispán  volt  Zem- 
plénben ;  s  miért  nem  foglalta  tehát  el  helyét  ?  s  miért  tért  el  a 
legalitástól  ép  akkor,  mikor  a  kormánynak  vetjük  a  praevaricatiót 
szemére  ?« 

»Pedig,  barátom,  a  régi  főispánok  sokat  tehetnének  ám. 
Okét  még  uj  esküre  sem  lehet  kényszeríteni,  miután  már  V. 
Ferdinándnak  letették  az  esküt  s  egy  dologban  két  eskü  nem 
járja. « 

Eddig  a  levél,  melyre  még  vissza  fogok  térni. 

Megvallom  neked,  tisztelt  barátom,  hogy  én  e  részben  nem 
tudok  egészen  megegyezni  az  otthaniak  nézetével.  Miként  te  utóbbi 
leveledben  igen  helyesen  jellemezted  az  octroyált  főispáni  hivatalt ; 
Kreishauptman n-ságnak  nevezvén  azt,  —  ugy  én  nem  tudora 
ezen  derék  hazánkfiait  feltétlenül  kárhoztatni,  kik  az  első  hatás 
pillanatában  hazafias  méltatlankodással  utasitották  vissza  a  föis- 
pánságot. 

Az  igaz,  hogy  az  otthoniak  is  csak  azokat  kárhoztatják,  kik 
már  1 848-ban  főispánok  voltak ,  és  nem  az  oly  férfiakat ,  mint 
Tisza  Kálmán  vagy  Lónyay  Menyhért,  kik  azelőtt  főis- 
páni hivatalt  nem  viseltek. 

Ellenben  igen  jól  átlátom,  hogy  a  német  mondás  szerint : 
»Kommt  Zeit,  kommt  Rath.^  Érett  tanácskozás  után  jobbjainknak 
ugy  tetszik,  hogy  a  székfoglalás  (természetesen  egész  hatáskörében) 
jobb  expediens  lett  volna  —  talán  ? 

Nagyon  óhajtanám  e  részben  nézeteidet  tudni 
s  az  otthoniakkal  közölni. 

Miként  fog  ezen  ujabb  fázisa  a  dolognak  kifejleni  ?  —  meg- 
tudom nemsokára  s  azonnal  megirom. 

4.  Tudni  fogod,  hogy  a  kormány  részéről  az  erdélyi  cancellári 
hivatalra  kezdenek  embereket  vadászni,  kiknek,  a  hírlapok  s  leveleink 
szerint,  legkisebb  kedvük  sincs  a  kelepczébe  bemenni.  M  i  k  ó 
I  m  r  é-t,  a  jeles,  de  kissé  félénk  férfiút  és  a  simulékony  Kemény 

Ferenc  z-et  emlegetik.  A  szegény  erdélyiek,  kiket  a  kormány,  ugy 
látszik,  dákó-román  mártásban  szeretne  feltálalni,  csak  hírlapok 
utján  nyilatkozhatnak ;  és  ezt  sem  a  hazai,  sem  a  külföldi  lapokban 
el  nem  mulasztották.  E  nyilatkozat  igen  cathegoricus.  Az  erdélyiek 
azt  mondják,  hogy  ök  az  uniót  bevégzett  ténynek  tekintik,  s  hogy 
ük  következésképen  nekik  sem  külön  erdélyi  országgyűlés,  sem 
cancellár  nem  kell.  E  nyilatkozat  egész  horderejét  nem  szükség 
előtted  fejtegetnem. 

Egy  furcsaságot  irhatok  neked,  melynek  nem  tulaj4oni- 
tok  semmi  fontosságot;  ez  » egy  gyei  több  rossz  tréfa, «  mint  a 
»Cour.  d.  Dimanclie«  mondja.  Te  jól  tudod,  hogy  a  kormánynak 
mindig  vannak  olyan  bouche-trou- féle  emberei ,  minők  a 
Nádasdyak,  Forgáchok,  egy  pár  Zichy,  Med- 
nyánszky  Géza,  A  p  or  Károly  stb.,  kiket  az  extremis 
utolsó  kenetként  szokott  felhasználni.  így  beszélik,  például,  hogy  a 
volt  miniszter  Nádas  dy-t  erdélyi  cancellárrá  akarják  előlép- 
tetni. 0  ezt  is  elfogadja,  de  másrészt  biztosithatlak,  hogy  az  erdé- 
lyiek nem  fogadják  el  őt. 

5.  Visszatérve  a  föntebb  emiitett  levélre,  közlöm  annak  végső 
szavait :  »E  c  k  s  t  e  i  n  egy  érdekes  hírt  kapott  Pestről,  hogy  t.  i. 
Fiume  egyenesen  Magyarországhoz  kivan  csatlakozni. « 

(Aláirva)  Jósika. 

U.  i.  A  hírlapok  azt  mondják,  hogy  egy  manifestum  jelent 
volna  meg  tőled  :  Igaz-e  ?  —  Ludvigh  tagadja.*) 

Kossuth  —  Jósika  Miklósnak  r)rüsselbe. 

London,  november  15.  1860, 
Azt  írod  november  9-én,  hogy  a  combinatió  megválto- 
zott: elébb  akarják  a  megyéket  visszaállítani;  azután  a  primási 
gyűlést  megtartani.  Kik  akarják  ezt :  a  hatalom  vag}^  a  nem- 
zet ?  Ha  az  első,  ugy  csak  az  következik  belőle,  hogy  a  mely 
sorozatban  a  német  pátensét  foganatosítani  akarja,  azon  soro- 
zatban kell  lépésről  lépésre  a  foganatosítást  minden  lehető 
módon  akadályozni.  De  ha  a  nemzet  akarja  ezt,  ugy  csak  azt 
mondhatom :  a  bécsi  udvar  s  a  Vay-clíque  nagyon  fognak 
örülni,  hogy  a  nemzet  lehetségessé  teszi  nekik  a  közigazga- 
tást a  pátens  alapján,  s  hogy  akármit  lármázzanak  bár  a 

*)  Nem  volt  igaz. 

visszaállitandó  megyék,  tettleg  a  pátens  által  felállított 
törvénytelen  kormányt  maguk  léptetik  életbe.  Mert  hiszen  a 
minő  bizonyos  az,  bogy  az  ekként  helyreállitandó  meg3'ék 
nem  lebetnek  egyebek,  mint  localis  közigazgatási  közegek, 
melyeknek  functiói  a  németet  különben  kibonyolitbatlan 
zavarból  segitik  ki,  melynek  szikláján,  lia  a  megyék  nem 
állittatnakbelyre,  a  pátens  okvetlenül  hajótörést  szen- 
vedne, —  ugy  arról  sem  kételkedhetik  senki  a  hazában,  hogy 
miután  cancellár,  cancellária  és  helytartótanács  törvénj' 
által  szüntettek  meg  1848-ban,  azoknak  a  bécsi  önkény  által 
történt  helyreállítása  s  igy  Vay  Miklós  kormánya  nem  kevésbé 
törvénj'telen,  mint  volt  Eechberg  uram  hivatalbitorlása.  Már 
pedig  az  világos,  hogy  megyék  nem  működhetnek  a  nélkül, 
hogy  atörvénytelenül  felállított  kormánjmyal  valami  viszonj'ba 
bocsátkoznának.  Es  igy  akármint  lármáznak,  akármint  ellen- 
keznek szóval,  —  tettleg  a  pátenst  léptetik  életbe,  s  pedig 
többé  nem  egyes  személyek,  kik  a  jognak  nem  derogálhat- 
nak, hanem  hatóságok. 

Ez  oly  csapás  lesz,  barátom,  melynek  szomorú  logicájá- 
ból  vagy  semmi,  vagy  csak  ötvenezer  főnyi  sereg  vághat  ki. 

Általában  (s  ezt  elébe  kell  bocsátanom  a  két  lehetőség 
iránt  tett  fontos  kérdéseidre  adandó  feleletemnek)  minden 
attól  függ,  hogy  a  nemzeti  ellenzéknek  mi  a  czélja?  Az-e, 
hogy  a  pátens  foganatbavételének  megbuktatásával,  nagyobbá 
váljék  a  szakadás  az  osztrák  ház  és  a  nemzet  között  és  kimon- 
dassék  a  tény,  hogy  a  szakadást  semmiféle  engedmény  nem 
férczelhetí  össze,  —  vagy  pedig  az-e  a  czél,  hogy  nag^'^obb 
engedmények  csíkartassanak  ki  ? 

Ha  a  második,  ugy  nekem  e  mozgalommal  semmi  közöm 
nem  lehet,  sőt  végeredményben  nemzeti  öngyilkosságnak 
nevezem  azt. 

Ha  pedig  az  első  a  czél,  ugy  azt  mondom :  minden  esz- 
köz jó,  mely  a  pátensnek  akármely  részben  is  bevégzett  ténj'-- 
nyé  válását  akadályozván,  a  czél  felé  vezet.  S  e  tekintetben 
lehet  egyhelyütt  egyképen,  máshelyütt  másképen  eljárni;  az 
ily  különbség  nem  baj,  csak  mindenik  ut,  legyen  hoszszabb, 
legyen  rövidebb,  a  czél  felé  vezessen.  Ellenben  semmi  sem 
jó,  a  mi  vagy  természeténél,  vagy  módjánál  fogva  a  pátens 
foganatosítását  könnyíti,  tehát  a  czéltól  elvezet. 

Azt  kérded,  kedves  barátom,  mit  tartok  jobbnak :  azt-e, 
bogy  némely  újból  kinevezett  régi  főispánok  el  nem  fogad- 
ták a  méltóságot,  vagy  azt,  a  mit  a  fótbi  értekezlet  akar,  t.  i. 
bogy  Károlyi  István  foglalja  el  székét  stb.  ? 

Feleletem  ez : 

Egyik  is,  másik  is  jó  lebetett  volna  annak  módja  sze- 
rint, s  megállhatott  volna  logice  egymásmellett.  De  igy,  a 
mint  az  első  történt,  a  második  pedig  szándókoltatik,  mind  a 
kettő  rossz,  mind  a  kettőt  határozottan  kárhoztatom.  —  Nem 
mondhatom,  mennyire  örültem  volna,  ha,  vegj'ük  például 
Andrássy  Gí-yulát,  ő  a  föispánság  el  nem  fogadását  ily 
nyilatkozattal  kisérte  volna  a  hírlapokban : 

»Én  cancellárt,  cancelláriát,  helytartótanácsot  nem 
ismerek.  Annak  helyreállítása  ujabb  törvénysértés.  Pedig 
részesévé  lennék  a  törvénysértésnek,  ha  oly  kormánynyal, 
melyet  a  koronás  király  szentesítésével  megerősített  (1848-iki) 
törvény  eltörlött,  hivatalos  viszonyba  lépnék.  Én  Zemplén 
megyének  a  magyar  minisztérium  által  törvényesen  kineve- 
zett főispánja  vagyok,  s  az  leszek,  a  mig  törvényes  kormány 
el  nem  mozdit.  Tisztemet  gyakorolni  fogom,  mihelyt  az  alkot- 
mány s  vele  a  felelős  minisztérium  helyre  lesz  állítva.  De  oly 
kormánynyal,  mely  hatalmát  a  törvény  ellenébe  állítja  fel, 
hivatalos  viszonyba  lépnem  a  törvényszerűség  kötelessége 
nem  engedvén,  főispáni  tisztemnek  teljesítésére  egyebet  nem 
tehetek,  mint  hogy  az  ország  kormányzatának  akármi  can- 
cellár  által,  főispáni  tisztemnek  akármi  cancellári  nevezett 
által,  s  megyém  alkotmányos  hatóságának  akármi  részben, 
akármi  névvel  nevezett  testület  által  való  bitorlása  ellen 
ünnepélyesen  tiltakozom.* 

Ah,  barátom,  ha  Andrássy  Gyula  —  s  adta  volna  Isten, 
hogy  minden  újból  kinevezett  régi  főispán  — 
ilyformán  nyilatkozott  volna,  hol  volna  most  már  az  octroyált 
charta  ?  —  Agyon  volna  verve,  mint  a  veszett  kutya,  örökre ; 
még  Yay  Miklós  is  kitért  volna  útjából,  hogy  hetedhónapra  a 
marásnak  kárát  ne  vallja. 

E  helyett  azt  mondja  a  zempléni  főispán :  »Nem  foga- 
dom el  a  kinevezést,  mert  követ  akarok  lenni. «  —  Mi  elv  van 
ebben  ?  Semmi.  Mi  jogot  véd  ?  Semmit.  Söt  jogot  ront,  mert 
a  magyar  minisztériumtól  jött  kinevezést  feladja  önként,  véd- 

telenül.  S  mi  akadályt  vet  az  osztrák  pátensnek  útjába.  Sem- 
mit. Söt  könnyíti  végrehajtását.  Vay  Miklós  erre  azt  mondja  : 
>hála  Istennek!  az  elv  el  van  ismerve;  ha  csak  az  az  akadály, 
hogy  követ  akar  lenni,  nevezek  mást,  ki  nem  akar  az  lenni. « 
Ez  a  másik  pedig  azt  mondja :  »ha  még  oly  ellenzéki  neveze- 
tesség is,  mint  Gyula  öcsém,  csak  azért  nem  fogadta  el,  mert 
követ  akar  lenni,  miért  ne  fogadnám  én  el,  a  ki  nem  akarok 
követ  lenni  ?«  —  és  Vay  et  Cíe  markukba  nevetnek. 

Hasonlóan  van  a  dolog  a  fóthi  conferentiával.  »Yan 
nekünk  főispánunk,*  ez  a  lehető  leghelyesebb  elv.  De  midőn 
leveleződ  azt  mondja :  » tehát  a  mint  látod,  Pestmegyében 
tisztában  volnánk,  csak  már  Károlyi  István  kapná 
meg  a  kineveztetóst,«  ez  borzasztó  tisztában  létele  az 
eszmezavarnak.  Nemcsak  szükségtelen  e  kineveztetés,  (mint 
helyesen  mondád),  de  sőt  attól  várni  annyit  tesz,  mint  min- 
dent elrontani.  E  kineveztetés  óhajtásával  Pestmegye  a  tör- 
vényesség teréről  lelép  s  a  pátens  terére  megy  át. 

Továbbá :  helyes  volt  volna,  ha  Károlyi  István  u  j  kine- 
vezés nélkül  rögtön  elfoglalja  hivatalát,  összehivatja  az 
1848-iki  központi  bizottmányt  és  tiszti-kart  közgyűlésre,  s  e 
szerint  Pestmegyének  alkalmat  nyújt  törvényhatóság i- 
1  a  g  nyilatkozni  a  » patentalis  alkotmány «  iránt. 

Ez  roppant  fontosságú  lépés  volt  volna.  Kívánatosnak 
vélem,  hogy  azt  épen  Pestmegye  tegye,  s  a  többiek  .kövessék. 

Már  aztán  én  azt  tartom,  hogy  ha  a  nemzet  nem  akarja 
magát  az  osztrákkal  való  kialkuvásba  sodortatni,  nem  azon 
kell  iparkodnia,  hogy  miképen  teremtsen  a  patentális  alkot- 
mánynak közigazgatási  közegeket,  melyek  az  osztrákot  a 
zavarból  kisegítsék,  hanem  inkább  azon,  hogy  a  közigazga- 
tást de  facto  lehetetlenné  tegye  az  által,  hogy  a  törvénytelen 
kormánytól  minden  segédkéz-nyújtást  megtagad. 

Én  tehát  azt  óhajtottam  volna,  hogy  az  ekként  össze- 
hivandott  pestmegyei  gyűlés  tiltakozzék  a  patentális  alkot- 
mány ellen ;  követelje  az  alkotmánynak  az  1848-iki  alapon 
helyreállítását  ín  integrum ;  nyilatkoztassa  ki,  hogy  törvény- 
telen Tvormánynyal  hivatalos  viszonyba  nem  léphet;  hagyja 
meg  a  főispánnak,  hogy  ha  valamely  uj  intézkedést  tenne  a 
hatalom,  rögtön  uj  közgyűlést  hívjon  össze  annak  tárgyalá- 

sara,  s  ezzel  oszoljon  szét,  anélkül,  hogy  megyei  köz- 
igazgatást szervezne. 

De  ugy  látom,  a  hazai  hírlapokból,  hogy  a  vélemény- 
folyam a  megyék  helyreállítása  felé  rohan.  Annálfogva  a 
fóthi  conferentia  azon  nézetét,  hogy  a  főispán  szólítsa 
fel  az  1849-1  ki  tisztikart  hivatalának  folyta- 
tására, csak  azon  feltétel  alatt  helyeselhetném,  ha  az  annak 
kipótolására  rögtön  összehívandó  közgyűlés  a  tisztikarnak 
kötelességévé  teszi,  hogy  magát  mindenben  a  magyar  tör- 
vényhez tartsa,  —  az  országgyűlés  nélkül  kivetett,  tehát  tör- 
vénytelen adóknak  pedig  nemcsak  behajtásától  óvakodjék, 
lianem  a  megye  népét  minden  törvénytelen  tehernek  (egye- 
nes és  közvetett  adók ,  dohány  -  monopólium ,  ujonczozás, 
katonatartás  stb.)  zsarolása  ellen  védje  és  oltalmazza. 

Ámde ,  édes  barátom ,  ha  Pest  vagy  akármely  megye 
ezen  óvóintézkedés  nélkül  állitja  helyre  a  magyar  közigazga- 
tást, és  tisztikart  alakit,  mely  az  adót  beszedje,  s  a  megyét 
az  osztrák  számára  szépen  rendben  tartsa :  világosnak  tar- 
tom, hogy  ezzel  az  osztráknak  a  lehető  legnagyobb  szolgála- 
tot teendi.  Vay  Te  Deumot  énekeltet  nekik  calvinista  létére 
is,  a  pátens  szépen  életbe  lép,  s  a  nemzet  a  »gravaminális« 
téren  tán  még  kissé  több  engedményhez  jut  pillanatnyilag, 
—  mig  megint  újra  meg  nem  nyirbálják  —  s  változatos  siker- 
rel tenni  fogja,  a  mit  300  éven  át  tett,  de  a  nemzet  szabad 
független  jövendőjének,  melyet  Európa  közvéleménye  már  a 
helyzet  logicájához  számit,  sirját  ásta  meg.  Finis  Hungáriáé 
liberae.  A  legmagasabb  polcz,  mit  elérhetend :  az,  hogy  az 
osztrák  birodalomnak  vezérlő  provincziája  lehet.  Ha 
ugyan  csak  ez  is  lehet. 

Arra,  a  mit  mondani  szoktak :  »ha  a  megye  kezünkben 
lesz,  módunk  lesz  szervezni  a  forradalmat, «  —  én  nem  adok 
semmit.  Ez  vagy  ábránd,  vagy  képmutatás. 

Egy  van,  édes  barátom,  mit  kérlek,  kényszeritelek, 
kövess  el  mindent,  hogy  otthon  jól  megértsenek.  Ettől 
függ  minden. 

Ha  egyrészről  40,000 — 50,000  emberrel  rukkolhatunk 
be,  másrészről  meg  elegendő  fegyvert  stb.  juttatunk  be  a 
nemzet  kezébe :  plus-minus  mindegy,  akármit  csinálnak  a 
főispánok,  primási  értekezletek  stb.  Ismerem  a  nép  szellemét ; 

tudom,  mi  hatással  lemie  reá  az  ilyen  segély  s  a  háború 
Olaszhonban. 

Ámde  az,  hogy  az  emiitett  idegen  segély 
meglegyen,  nemzetünknek  otthon^  magatar- 
tásától függ. 

Én,- ki  a  nemzetet  soha  meg  nem  csaltam,  ki  örök 
üdvösségemet  sem  akarnám  nemzetem  kárával  megvásárolni, 
én  azt  mondom  neked :  az  a  segély,  több,  nagyobb,  mint  a 
legvérmesebb  magyar  is  álmodhatá,  meglesz,  ha  a  nem- 
zet ugy  viseli  magát,  hogy  ujjal  mutatva  reá, 
igy  szólhatok  némely  hatalmakhoz:  »lát játok, 
a  magyar  nem  alkuszik  az  osztrákkal,  bizhat- 
tok benne,  hogy  a  segédsereg  megérkeztére 
felkel,  mint  egy  férfiu.« 

De  ha  a  hazafiasnak  mondott  főpapság  (még  Bartako- 
vics  is)  Te  Deumot  rendel  a  pátensért  s  hűséget  prédikál ; 
ha  a  főispánok  hivatalt  fogadnak,  a  megyék  újra  szervezik 
magukat  és  szép  csendesen  rendes  állapotba  hozzák  a  köz- 
igazgatást, s  igy  az  osztrák  administratiót  megakasztó,  tehát 
engesztelhe tétlenséget  tanusitó  vis  inertiae  és  passiv  ellent- 
állás helyett  a  nemzet  csak  több  és  több  engedmény  kicsika- 
rására irányzott  sérelmes  magatartást  mutat:  természetes, 
hogy  a  barátságos  hatalmak  meghökkennek  s 
azt  mondják:  »hisz  a  magyar  nem  akar  elválni 
az  osztráktól,  ö  csak  alkotmányát  akarj  a  vis z- 
szaszerezni,  nem  kocz  kázt  áthatjuk,  hogy  negy- 
ven-ötvenezer embert  oda  küldjünk,  s  a  nem- 
zet talán  még  ellenünk  felkeljen,  mint  tett 
1809-be  n.« 

Mély  lelki  fájdalommal  mondom  neked:  már  is  habo- 
zást gerj  esztett  a  nemzet  magaviselete.  Azok, 
kiktől  a  siker  függ,  meghökkentek,  hinnikez- 
dik,  hogy  a  magyarra  nem  számithatnak,  s 
azért  határozatlanságot  kezdenek  mutatni 
oly  intézkedések  végrehajtásában,  melyek- 
nek foganatba  vételére  még  négy  hét  előtt  a 
legnagyobb  erélyt  tanusitották.  Félni  kezde- 
nek a  háborútól.  Adja  Isten,  békés  alku  ne 
legyen  belőle  Velencze  iránt. 

Irtózatos  aggodalmak  közt  irom  e  sorokat.  A  nemzet 
magaviseletétől  függ:  sz  ámithatunk-e  külső 
segítségre  vagy  nem? 

Ezt  kell  velük  megértetni. 

Amint  a  dolgok  a  hazában  állanak,  az  ellenzéknek  csak 
a  következő  programmot  ajánlhatom : 

1.  Az  ellenzéki  nagy  értekezlet  Pesten  (lásd  november 
5-ikei  levelem),  mely  pátenst  és  patentális  kormányt  törvén}^- 
telennek  nyilatkoztasson  s  életbeléptetésének  ellenzését  fo- 
gadja fel. 

2.  A  primási  értekezlet,  mint  november  5-ikei  levelem- 
ben iram. 

3.  A  főispánok,  mint  jelen  levelemben  kifejtettem. 

4.  Ha  a  megyék  csakugyan  reconstruáltatnak,  a  gyűlé- 
sek positiv  határozatokat  hozzanak  az  adó  be  nem  hajtása, 
katona  nem  állitás,  szabad  dohányeladás,  bélyegadc)  meg  nem 
kívánása  stb.  iránt.  Ezzel  minden  jelen  s  jövendő 
h  i b a  j  ó  V á  volna  téve.  Ha  ezt  nem  teszik,  mély 
bánattal  nézek  a  jövő  elébe. 

En  eddig  semmi  manifestumot  nem  adtam  ki.  Ha  ezt 
megemlítetted,  tedd  hozzá,  miként  az  reám  nézve  csak  kérdés 
sem  lehet,  hogy  megelégedjék-e  nem  eíféle  humbuggal,  de 
akármi  engedménynyel  is  a  magyar?  Én  bízom  a  nemzet  józan 
eszében,  hogy  sem  kínálkozó  jövendőjét  magától  el  nem  löki, 
sem  a  hitszegő  osztrákot  nem  rántja  vissza  az  örvénytől, 
melybe  bűnei  sodorták. 

Az  »Allg.  Zeít.«  állítására,  hogy  én  a  »Pensíero  e 
Azíone«-ba  valami  czikket  írtam  volna,  a  felelet  az,  hogy  a 
»Pensíero  e  Azione«  már  rég  nem  existál,  s  hogy  én  Maz- 
ziní-val  már  közel  két  éve  semmi  viszonyban  nem  vagyok. 

Erdélynek  az  unióhoz  való  ragaszkodását,  s  a  Bánát  és 
Vojvodina  iránti  gondot  különösen  ajánljad,  kérlek.  Figyel- 
meztesd Frigyest,  hogy  D  .  .  a  nyugdíjazott  őrnagy  Budán  s 

P ícs  Hugó  Török-Becsén  nagy  szolgálatot  tehetnek  a 

szerbeknél.  Különösen  az  első,  ha  az  urak  cultíválják  őt. 
Jobb  helyre  a  hazaküldött  pénzből  egy  pár  ezer  forintot  nem 
tehetnének,  mintha  D  .  .  .  nak  lehetővé  tennék,  hogy  lakását 
Budáról  le,  pl.  Újvidékre  tegye  át. 

(Aláírva)  Kossuth. 

Jósika  Miklós  —  Kossuthnak. 

Brüssel,  november  17.  1860. 

Régen  várt  leveled  megérkezett,  s  mielőtt  arra  részleteseb- 
ben válaszolhatnék  (mert  még  mindig  beteg  vagyok,  habár  most 
már  ágyon  kivttl),  kedves  kötelességemnek  tartom,  tégedet,  in 
quantum  possum,  néhány  előleges  sorban  megnyugtatni  a  követ- 
kezendőkben. 

Mindazon  igen  természetes  emotiókon,  melyek  téged  nyom- 
nak, szegény  barátom,  mi  is  itt  átmentünk  s  részint  megyünk 
mindez  óráig ;  de  talán  te  némely  dolgokat  mégis  kissé  sötétebb 
szinben  látsz  a  valónál.  Mennyire  értem  én  ezt !  s  mennyire  tanús- 
kodik ez  arról,  hogy  szereted  hazádat ! ! 

Én,  főleg  a  » Pesti  Napló «  utóbbi  czikkjei  és  igen  sok  privát 
levél  után,  ugy  látom,  hogy  a  közvélemény  f  ö  e  r  e  nálunk  oda  ezé- 
loz,  hogy  az  1848-iki  törvényczikkeket  telj  cseréjükben  fon- 
ta r  t  s  a,  s  azoktól  sem  Esztergomban,  sem  a  megyékben  hajszál- 
nyira se  távozzék.  Ezt  még  a  L  1  o  y  d  is  tisztán  kimondja.  Ezen- 
kivül  a  túlnyomó  többség  szigorúan  fenn  akarja  tartani  nemcsak  a 
egész  területi  haza  egységét,  hanem  még  az  1848-iki  provisorius 
czikkeket  is. 

Meglehet, hogy  mivel  quot  capita  tot  sensus,  ezen  jó 
urak,  olykor  túlbuzgóságból,  a  helyzet  nagyságának  nem  egészen 
tiszta  felfogásából,  itt-ott  kitörnek  a  pályából :  de  annyi  bizonyos, 
hogy  a  conservativeknek  nem  fog  sikerülni  a  nemzettel  a  diplomát 
elfogadtatni. 

Mindenesetre  időt  fogunk  nyerni,  s  ha  a  nekünk  kedvező 
hatalmasságok  világosan  látandják  azon  mindig  erősbülő  oppositiót, 
mely  már  most  is  nyiltan  szól  lapjainkban,  talán  elhiendik,  hogy 
mindez  a  terrénumot  a  forradalomra  előkésziti,  nem  barrikadozza. 

Hogy  ez  nem  vérmes  nézet  —  ily  határig  —  remélem,  be 
fogom  neked  később  bizonyithatni. 

Leveled  a  lehető  legszerencsésebb  időben  érkezett  s  meleg 
hálával  köszönöm,  hogy  azzal  nem  késtél,  mert  P.  F.  holnapután 
indul  haza,  s  mivel  ö  épen  ugy,  mint  én,  a  legföltétlenebbül  egyet- 
értünk veled :  ő,  elhiheted  nekem,  nemcsak  igen  ügyes  tolmácsa 
leend  világosan  körülirt  tanácsaidnak,  hanem'elő  is  mozditja  azokat. 

Én  a  magam  részéről,  bár  beteg  vagyok,  semmit  el  nem 
piulasztottam  e(\<\ifr  js,  MJTíd^íí  istenadta  nap  úgyszólván  elárasz. 


tottam  a  liazát  leveleimmel.  Pestre,  Temesvárra,  Szegedre,  Kolozs- 
várra, Kassára,  Zágrábba  mennek  leveleim ,  hirlapi  czikkeim  az 
idegen  lapokból,  s  reám  nézve  alig  lehet  valami  megnyugtatóbb, 
mint  az,  hogy  leveleim  semmiben  sem  tértek  el  nézeteidtől,  söt 
nyugodt  lélekkel  mondhatom,  nemcsak  elökészitették  terrénumát 
ma  vett  leveledben  velem  közlött  roppant  fontosságú  tanácsaidnak, 
hanem  eredmény  nélkül  sem  maradtak,  miként  arról  a  hazai  lapok, 
különösen  a  »Pesti  Napló,«  a  »Lloyd«  és  a  »Kolozsvári  Közlöny« 
tanúskodik. 

Emberek  s  nemzetek  sorsa  Isten  kezében  van,  de  remélem, 
hogy  intéseid  jókor  éi'keznek  haza  s  én  is  innen  mindent  el  fogok 
követni,  hogy  ügyünk  se  otthon,  se  a  külföld  előtt  ne  compromit- 
táltassék.  Mert  igazán  mondod,  hogy  segély  mint  siker  csak  a  nem- 
zet magatartásától  függ. 

Bocsánat  rövidségemért ;  kipótolom,  ha  fejem  kevésbé  fog 
zúgni  s  ez  a  makacs  köhögés  több  időt  engedend  irásra. 

(Aláirva)  Jósika. 

U.  i.  Ma  hallom,  hogy  Károlyi  Istvánt  nem  főispánnak, 
hanem  administratornak  nevezték  ki ;  mit  ö  el  nem  fogadott. 

A  lapok  szerint  a  leköszönt  tizenhat,  mások  szerint  tizen- 
nyolcz  főispán  helyett  még  egy  sem  volna  hivatalosan  kinevezve. 
Pedig  névszerint  voltak  megnevezve. 

Ma  a  » Pesti  Napló «  azt  mondja,  hogy  Pest  megye  ma  con- 
ferentiát  tart,  23-án  első  közgyűlését.  Mennyi  ellenmondás ! 

Károlyi  István  kinyilatkoztatta,  hogy  ő  az  1848-iki  törvény- 
czikkektől  el  nem  tér  s  a  megyét  ugy  rendezendi,  mintha  a  múlt 
tizenkét  év  nem  létezett  volna.  *)  Igaz-e  ?  —  nem  tudom,  s  azt  sem  : 
administrator-e  vagy  főispán  ?  Ily  bábel  van  otthon.  De  megtudom. 


*)  Erre  nézve  az  akkori  »tj  s  t  ö  k  ö  s«-ben  egy  igen  talpra  esett 
ötlet  jelent  meg.  Méltónak  tartom  idézni : 

»Ha  tőlem  kérdeznék*  (monda,  s  bölcsen  monda  az  akkori 
Kakas  Márton),  mit  csináljanak  ?  én  azt  mondanám  :  vegyék  elö  Tratt- 
ner-Károlyi  »Nemzeti  kalendárium«-át  de  dato  1848,  nyomassák  le  az 
abban  levő  tiszti  névsort  A-tól  Z-ig  1861-re  Girókuti  oi'szágos  képes 
naptárába  ;  a  ki  még  él  közülök,  kösse  fel  a  kardját,  menjen  fel  a  vár- 
megye házára  ;  tisztelkedjék  a  főispánnál ;  régi  esküdtek,  szolgabirák, 
alispánok  üljenek  székökbe  s  tegj'enek  ugy,  mint  az  egyszeri  angol,  ki 
Amerikába  utazván ,  búcsúzó  bugától  azt  kérdezé :  » Szereted-e  az 
angolnát*  s  felelt  reá  az  :  »Nagyon.«  Tiz  esztendő  múlva  visszatért  az 
j:|,ngol  s  azt  kérdezé  húgától ;  »Sülve  szereted  ?^<  —  »Nem  ;  raariiiirozva.<? 

VI. 
Aggasztó  jelenségek  idekünn. 

A  fentebb  (november  15-ikei  levelemben)  előfor- 
duló aggodalmakra  párisi  és  turini  tudósitásaim  nyúj- 
tottak okot.  Legjobban  meg  fogják  azokat  magyarázni 
az  itt  következő  részben  előbbi,  részben  pár  nappal 
későbbi. 

Kivonatok 
P  u  1  s  z  k  y   F  e  r  e.n  ez  jelentéseiből. 

Turin,  november  7. 
Mint  tényt  irbatom,  hogy  Napóleon  császár  tizennyolcz  hóna- 
pig békét  óhajt,  —  Bixio  is  (a  párisi),  ki  industriális  czélokból 
ment  Nápolyba,  itt  erősen  sürgette  a  grófnál,  hogy  kerülje  ki  a 
háborút,  nem  tavaszig,  hanem  tavaszszal.  A  császár 
minden  áron  hátráltatja  Gaeta  bevételét,  miszerint  practice 
lehetetlen  legyen  a  háború  tavaszszal;  mert  az 
ostrom  aligha  több  hónapig  nem  fog  tartani,  ha  a  tenger  felől  nem 
engedik  a  megtámadást. 

Turin,  november  8. 

Szeget  ütött  a  fejembe,  hogy  miután  már  százezer  frankot 
adtak  a  magyar  bankókra,  Cavour  ma  azt  kérdezte  Klapkától,  váj- 
jon igazán  szükségesek-e  azok  a  bankók  ?  Ez  vagy  arra  mutat, 
miként  nem  tartják  lehetetlennek,  hogy  a  magyarokra  nem  lesz 
szükségük,  vagy  arra  (s  ez  volt  a  benyomás,  melyet  Cavour  maga- 
viselete Klapkára  tett) ,  hogy  nem  biznak  a  magyarokban  ugy, 
mint  előbb. 

Turin,  november  Ifi. 
Egy  idő  óta  tapasztalom,  hogy  itt  általánosan  hidegebbek  let- 
tek irántunk.  Midőn  Benzi  által  sürgettem  a  gróftól  feleletet  azokra, 
miket  utasításom  szerint  múltkor  beadtam,  különösen  az  idegen 
légió  dolgára  azt  mondta,  hogy  Ártom  fog  a  gróf  nevében  felelni  s 
ez  egész  hidegen  azt  mondta,  hogy  az  európai  viszonyok  jelenleg 
nem  engedik  az  idegen  légió  alakítását ;  a  mint  jelenleg  Nápolyban 
yítn,  még  a  magyar  légióval  sepj  tudják^  mit  csináljanak,  Ancona 

továbbá  a  leggyanúsabb  pont,  hova  szállittatbatnék  (pedig  ezt 
Cavour  positive  megígérte  volt).  Szóval  .-jelenleg  nem  t  e  li  e  t- 
neksemmit. 

Mindezekből  azt  hozom  ki,  hogy  forralnak  valamit  titokban, 
a  mi  szükségtelenné  teszi  a  mi  segítségünket ;  különben  eszeve- 
szettség volna  az  ily  politika.  S  mi  lehet  az  ?  mire  támaszkodhat- 
nak, ha  nem  reánk  ?  Nézetem  szerint  semmi  egyéb,  mint  Velencze 
eladásának  lehetősége.  Az  utolsó  napokban  többször  hallottam  tár  - 
saságban  említeni,  hogy  a  franczia  és  angol  udvarok  mind  a  két 
félnél  sürgetik  az  ily  kiegyenlítést,  s  minél  többet  gondolkodom, 
annál  valószínűbbnek  látszik,  hogy  az  ily  értekezések  már  valóság- 
gal meg  is  kezdettek.  Annyi  bizonyos,  hogy  a  pápával  kéz  alatt 
megkezdődött  az  alkudozás,  *)  s  a  gróf  erősen  hiszi,  hogy  uj  évig 
Rómára  nézve  is  sikerülhet  valami  kiegyezés. 

A  dolog  lélektanilag  is  valószínű.  Napóleon  adta  Milánót, 
Farini  az  Emiliát,  Eicasoli  Toscanát,  Garibaldi  Nápolyt  és  Sícíliát ; 
Cavour  szeretné  most  a  maga  nevéhez  kötni  Velencze  és  Róma 
megszerzését,  mert  szó  a  mi  szó :  Graribaldi  népszerűsége  mélyen 
megsértette  a  grófot,  ki  az  uj  Cincinnatus  nevében  veszedelmet  lát 
s  a  maga  diplomatíájával  nem  állhat  elébe,  mert  az  eddigelé  csak 
igen  drága  áron  szerzett  tartományt. 

Turin,  november  17. 
Politikailag  már  is  bebizonyult,  a  mit  tegnap  csak  gyanítot- 
tam. A  félhivatalos  »Opinione«  mai  czilckében  bőven  fejtegeti,  hogy 
Velencze  megvétele  volna  a  legkívánatosabb  eszköze  az  európai 
békének  ;  a  gróf  pedig  tegnapelőtt  azt  mondta  Frapollinak,  midőn 
Garibaldiról  volt  szó :  »Ez  az  ember  azt  hiszi,  hogy  tavaszszal  újra 
fog  szerepelhetni ;  ugy  hiszem,  nem  lesz  alkalma  reá ;  ennek  még 
elejét  is  vehetjük.*  Elejét  venni,  nézetem  szerint,  csak  ugy  lehet, 
ha  Velenczét  megveszik.  Világos,  hogy  nemcsak  Parisban,  hanem 
itt  is  kettős  kormány  van.   Az   egyik  barátunk,  —   a  másik  nem 


*)  Bianchi  Nicomed  többször  idézett  munkája  VIII.  kütetébon 
csakugyan  közli  Cavour  két  levelét  Pantaleoni  Diomed  tanárhoz 
llómába  (a  ki  és  Teccio  az  alkudozásokat  vitték)  és  közli  egész  sorát  a 
sürgönyöknek  ily  czim  alatt :  »Correspondence  cliiífrée  entre  le  comto 
Cavour  et  ses  agents  oíFicieux  a  Eome,  rélativement  aux  pourparlers 
secrets  entre  le  Saint-Sie^e  et  le  Royauflif.  ^'J^alie.*  Pulszky  jól  volt 
^ytesitvp. 

törődik  velünk.  A  király  s  rarini  liáborura  készülnek,  —  a  gróf 
uegotiál.  S  a  mi  állásunk  a  lehető  legkellemetlenebb. 

Turin,  november  22. 
Rossz  szél  fuj  mindenünnen.  Világos  előttem,  hogy  politikai- 
lag is  csalnak.  A  magyar  bankóra  szükséges  100,000  frank  dolga 
még  mindig  függőben  van.  A  gróf  mindig  igér,  de  sohasem  tesz 
semmit.  Már  beleuntam  e  sisyphusi  munkába.  Többet  beszélgetve 
Artommal ,  tapogatni  kezdtem  a  velenczei  egyezkedés  dolgát. 
»Önök  azt  hiszik,  —  mondám  —  hogy  Velenczét  megvehetik  pén- 
zen s  aztán  minket  egyszerűen  elbocsátanak  (vous  nous  donnerez 
le  congé),  pedig  csalatkoznak.  Austria  nem  adja  el  Velenczét.«  Erre 
elánilta  magát  s  azt  felelte :  »Ezt  magam  is  igy  hiszem ;  azonban? 
ha  a  folyamatban  levő  előzmények  békés  megoldásra  vezetnének 
is,  mi  mindig  barátok  maradhatunk.  Olasz-  és  Magyarország, 
bárhogy  constituálva,  természetes  szövetségesek. «  Tehát  nem  szen- 
ved   kétséget,    hogy  a  diplomaticai    egyezkedések   már   initiálva 

vannak. 

* 

Pulszky  értesítései  a  velenczei  eladás  boszorkány-üst- 
jéuek  forrása  felöl  Parisból  is  megerősíttettek.  Midőn  ottani 
képviselőnk,  (nemeskéri)  Kiss  Miklós  *)  ezredes  ,  november 
4-ón  értesített,  miként  Austria  lekötötte  magát,  hogy  tavaszig 
nem  fogja  az  olaszt  megtámadni,  értesítéséhez  ezt  adta  hozzá: 
»De  a  módot,  melylyel  magát  lekötötte,  nem  m.ondták  meg.« 

Én  erre  november  11-ón  tudtára  adtam,  miként  óhajta- 
nám, hogy  módját  találja  ez  értesítését  kiegészíteni.  »Fólek, 
—  mondám  —  hogy  az,  a  mit  nem  mondtak  meg,  rossz  víz 
majmunkra.  Okom  e  gyanúra  az,  hogy  Turínból  is  tudom, 
miként  Cavour  magát  egészen  biztosnak  érzi  tavaszig  minden 
támadás  ellen ;  de  a  helyett,  hogy  a  biztonság  növelné  határo- 
zottságát s  erélyét  az  előkészületekben  az  olaszok  részéről 
való  tavaszí  támadásra,  azt  tapasztalom,  hogy  ínogní-habozni 
kezd,  foghegyről  beszél  velünk  elvállalt  kötelezettségeinek 
teljesítéséről  s  még  szeptemberben  különös  buzgalommal  foga- 


*)  Magyarországon  több  Kiss  Miklós  van  s  köztük  kettő  vagy 
három  ezredes  is.  Ezért  használom  megkülönböztetésül  a  »nemes- 
kéri«  elönevet.  Nehogy  ennek  elhagyása  tévedésbe  ejtse  az  olvasót 
a  személy  felöl,  megjegyzem,  hogy  ba  K^iss  Miklóst  említek,  mindig 
peH^es]<éri  Kiss  ^i^ííóst  értem, 

(lőtt  el  mindent,  a  mit  javasoltam,  most  kételkedni  kényszerit 
határozott  szándoka  felöl.  Yajjon  az,  a  mit  nem  mondtak  meg, 
nem  a  körül  forog-e,  hogy  a  Tnilleriák  megígérték  az  osztrák- 
nak, Velencze  jóáron  megvétele  végett  Turinban  közbenjárni  ? 
Találjon  módot,  a  kárpit  mögé  pillantani,* 

Tapogatózásainak  eredménye  az  volt,  hogy  midőn  emlitó 
Napóleon  herczegnek,  miként  a  Velencze  eladása  iránti  alku- 
dozások felöl  szállongó  hirek  nekem  nem  kis  aggodalmat 
okoztak,  a  herczeg  ennyit  felelt :  »Nem  kell  tőle  félni.  Nem 
hiszem ,  hogy  Anstria  valaha  beleegyezzék.  Az  osztrák 
császár  dühös  volt,  mint  egytigr  is,  midőn  azt 
neki  előhozták.*  —  Tehát  előhozták!  s  ugy  látszik, 
Parisból  hozták  elő, 

Curiosum  gyanánt  megemlítem,  miként  Kiss  Miklósnak 
volt  egy  igen  jól  értesült  levelezője  Bécsben  (udvari  ügynök : 
N.  L.),  ki  neki  sokszor  igen  értékes  tudósításokat  küldött, 
németül, 'kereskedelmi  hirek  alakjában,  de  miket,  birván  a 
kulcsot,  könnyű  volt  megértenünk.  A  magyar  közügyeket 
»Ungarischer  'Weinhandel«-nak  nevezte  s  november  20-ról 
kelt  levelében  ezeket  irta:  »A  zsidó  kereskedők  (jüdische 
Hándler  =  osztrák  kormány),  kik  a  magyar  piaczot  egészen 
uralogják,  most  egy  kissé  engedékenyebbeknek  mutatkoznak 
(traitabler  =  concessiók),  de  azért  Voisin  ur  (=  szomszéd  = 
Thouvenel)  mint  jóhirü  kereskedő  igen  jó  borüzletet  csinál- 
hatna Magyarországon,  mert  a  termelők  (Producenten  =  haza- 
fiak) nagyon  idegenkednek  amazoktól  s  nagyobb  szabad  ver- 
seny után  sóvárognak,  melyre  oly  üzletembereknek,  mint  a  te- 
hetséges Voisin-ház  (=franczia  sereg), piaczunkonmegjelei^ése 
bizonyosan  utat  törne.  Az  Ön  előtt  ismeretes  angol  Mister 
Paul  most  azoknak  a  zsidóknak  alkuszává  lett  s  nagyon  taná- 
csolja nekik,  hagyjanak  íel  egészen  az  olasz  kereskedéssel 
(=  adják  el  Velenczét)  az  ott  meghonosult  szőlőbetegség 
(=  forradalmi  szellem)  miatt,  s  vessék  magukat  egészen  a 
magyar  borkereskedésre.  De  mi  sokkal  jobban  szeretnénk 
szilárd  vevőkre  szert  tenni,  különben  a  mellett  a  zsidó  gaz- 
dálkodás mellett  borkereskedésünk  előbb  -  utóbb  egészen 
tönkre  megy.« 

Hisz  Miklós  nézete  szerint  »Mister  Paul«  alatt  a  levél- 
jjó  csp-k  vagy  Hajnik  vag^  A,  Pé-lt  érthette,  De  valószínűbb, 

liogy  a  másodikat,  mert  az  első  nem  volt  oly  helyzetben,  hogy 
»magasabb  helyeken*  tanácsokat  osztogathasson. 

Velencze  eladása  mint  egy  fekete  pont  még  soká  kísér- 
tett a  politika  egén.  Még  decz ember  végével  is  egy  »sugalma- 
zott«-nak  tartott  röpirat  jelent  meg  Parisban  ily  czim  alatt: 
»Frangois  Joseph  et  l'Europe,«  mely  Yelencze  eladását  mind 
Austriára  nézve  előnyösnek,  mind  Európa  békéjére  szüksé- 
gesnek mutogatta.  Nagy  zajt  ütött.  A  világ  Napóleon  császár 
gondolata  tolmácsának  nézte  s  lord  Cowley,  párisi  angol 
követ,  a  dolgot  eléggé  fontosnak  tartotta  arra,  hegy  a  röpira- 
tot hivatalosan  megküldje  Londonba ;  mire  lord  John  Russell 
azt  adta  válaszul,  miként  »mylord  nagyon  jól  cselekedett, 
hogy  az  ö  (Hussell)  figyelmét  arra  felhívta.  Most  nem  akar 
annak  fő  tárgyába  belebocsátkozni.  Yelencze  átadásának  (sur- 
render)  kérdése  olyan  kérdés,  melyet  külön  és  tüzetesen  kell 
tárgyalni  (must  be  considered  separately  and  deliberately). 
Csak  annyit  jegyez  meg,  ha  mai  napság  pamphletek 
valóságos  események,  s  nem  felejthetjük  el,  hogy  » A 
pápa  és  a  congressus«  czimü  röpirat  a  pápának  több,  mint 
fele  birtokába  került  s  az  európai  congressusnak  útját  vágta. « 
(Rússell — Cowleynek,  deczember  24.  1860.) 

Hiszen  Yelencze  csakugyan  át  is  adatott ;  de  bizony  nem 
a  hires  »pamphlet,«  hanem  a  porosz  fegyverek  vették  el. 

YII. 
Az  országos  központi  bizottság  katonai  küldöttjének  kijövetele. 

Mialatt  a  hazafiúi  reményeknek  még  csak  imént 
is  oly  derült  egén  a  ború  ily  jelei  tünedeztek  fel,  az 
országos  központi  bizottság  katonai  küldöttje  megérke- 
zett, kit  a  végett  kívántunk  hozzánk  kiküldetni,  hogy 
mindenről  s  különösen  a  katonai  szervezésről  részletes 
jelentést  tegyen,  a  forradalom  vezetésére  vidékenként 
kiszemelt  katonai  s  politikai  főnökök  neveit  velünk 
közölje,  a  további  teendők  felől  értekezzék  s  megálla- 
pított hadfnüködési  tervünkkel  megismerkedjék,  miszf;- 
rint  minden  eg^es  vidéki  parancsnok  tudhassa,  hog^  ^ 

liáborii  kitörésekor  mi  az  ö  speciális  feladata  s  minő 
irányt  kell  az  összes  liadmüködés  combinált  egybevá- 
gására  való  tekintetből  szem  előtt  tartania. 

Az  országos  központi  bizottságnak  hadparancs- 
noki rendeltetésű  három  tagja  (Beniczky  Lajos, M y 

János  és  I Imre)  közül  az  utóbbi  lett  e  küldetés- 
sel megbizva.  November  13-án  érkezett  Zürichbe,  ott 
találkozott  Telekivel,  a  ki  jöveteléről  előre  értesítve 
volt  s  őt  hozzám  Londonba  utazására  útlevéllel  ellátta. 
Klapka  tábornok,  keleti  utjának  sürgőssége  miatt,  ez 
értekezletre  személyesen  meg  nem  jelenhetvén,  abban 
lett  a  megállapodás,  hogy  ö  (Klapka)  Turinban  fogja 
a  katonai  dolgokat  Vetter  altábomagygyal  megbeszélni 
s  Yetterrel  Teleki  fogja  tudatni,  hogy  mikor  kellend 
Londonba  érkeznie  s  magát  nálam  jelentenie.  Teleki 
engem  Zürichből  november  16-án  a  találkozás  napja 
felől  azon  megjegyzéssel  értesített,  miként  a  küldött 
kivánja,  hogy  rajta,  rajtam  s  Vetteren  kivül  a  dolgot 
senki  a  világon  még  csak  ne  is  gyaníthassa.  A  megér- 
kezésére kitűzött  nap  estéjén,  szabott  órában,  a  küldött 
liozzám  jő,  rendeljem  oda  akkorra  Vettert  is  s  hárman 
tanácskozzunk  s  azonnal  végezzünk,  mert  az  óvatosság 
azt  parancsolja,  hogy  a  küldött  a  következő  reggel  már 
útnak  induljon  vissza  hazafelé.  Svájcznak  fog  menni  s 
ott  Telekivel  újra  találkozni. 

Ugy  történt.  A  küldött  referált  a  dolgok  állása 
felől  a  hazában  mind  politikai,  mind  forradalmi  szer- 
vezkedési tekintetben;  átadta  a  névlajstromot;  előter- 
jesztette a  központi  bizottság  kivánatait.  Megállapitot- 
tuk  a  katonai  szervezkedés  előrajzát  (schema),  az  erők 
tacticai  felosztását;  megrostáltuk  a  Vetter  altábornagy 
által  előkészített  harczrendet  (ordre  de  bataille)  s  a 
hadmüködési  tervet  (természetese^  íí,  Klapkára  l^i^Ptt. 

erdélyi  operatio  kivételével)  a  szeptemberi  egyezkedés 
alapján  azon  időre,  mig  az  olasz  segédsereggel  s  a 
légióval  hazaérkezve,  a  belföldi  tagokkal  megszapori- 
tandott  Magyar  Nemzeti  Igazgatóság  ideiglenes  kor- 
mány minőségben  a  haza  földjén  rendelkezhetend.  S 
mindezek  folytán  a  küldött  jegyzékbe  vette  a  központi 
bizottsággal  közlendő  utasításaimat. 

Előttem  fekszik  a  harczrend,  a  hadműködési  terv 
vázlata  s  a  küldött  által  kezemhez  adott  névjegyzék. 
Képzelheti  az  olvasó,  hogy  ez  utóbbinak  mostani  átné- 
zése közben  az  érzelmeknek  minő  viliara  támad  lelkem- 
ben, a  mint  a  mára  reá  gondolok !  —  En  Istenem !  én 
Istenem ! 

» Ysa  pur  es  chomuv  uogmuc ! « 

Egy  estére  levén  értekezésünk  szorítva,  természe- 
tes, hogy  a  szűkre  szabott  idő  röppenő  perczeit  Írásra 
nem  vesztegethettük.  Jegyzeteim  nincsenek,  a  részle- 
tek emlékezetét  az  idő  elmosta,  de  Telekihez  irott  leve- 
lem s  Cavournak  tett  jelentésem,  (melyeknek  közlése 
nyomlían  következik)  a  főbb  vonások  felől  elegendő 
tájékozást  fognak  nyújtani. 

A  szervezkedés  alatt  levő  forradalmi  hadsereg 
harczrendjére  nézve  pedig  csak  annyit  jegyzek  meg, 
hogy  az  erdélyi  s  horvát-tótországi  hadseregen,  az 
olasz  hadseregen  s  a  külföldön  alakitandott  magyar 
légión  kivül  a  hazai  küldött  által  nyújtott  adatok  alap- 
ján, a  harcz  kezdetére  80,000  emberre  s  14,400  lóra 
számított  rendes  haderő  hat  hadtestre  lett  volua  fel- 
osztva (vági,  ipoly-sajói,  felső-tiszai,  alsó-tiszai,  rába- 
murai és  balatoni),  minden  hadtest  két  hadosztálylyal, 
minden  liadosztály  két  dandárral,  minden  dandár  külön- 
külön  kijelölt  hadkerülettel.  A  zászlóaljak  száma  101, 

minden  zászlóalj  4  századdal,  egy-egy  200  emberrel;  a 
lovasság  96  escadron  150  emberrel. 

A  hadmüködési  tervben  alapul  volt  fölvéve,  bogy 
az  olasz  segédsereg,  miután  a  Dráván  átkelt,  zöm-ere- 
jével Komárom  felé  tart;  a  légió  előbb  a  Muraközön, 
utóbb  Veszprém  és  Székesfehérvár  között  vészen  erő- 
ditett  állást ;  az  országban  szervezett  hat  hadtest  min- 
denike számára  ki  volt  jelölve  a  speciíicus  feladat, 
azonkivül  összpontosítási  tekintetben  a  tiszai  két  had- 
test az  erdélyi  hadsereggel,  a  balatoni  az  olasz  segéd- 
sereggel, a  rába-murai  a  légióval  összeköttetésre  voltak 
utalva,  a  vági  a  liatárt  Austria  felé,  az  ipoly-sajói  ereje 
egy  részével  az  északi  határt  biztositandja,  q^  többivel 
a  Duna  felé  tart.  Mindezen  utasitások  addig  értetvén, 
mig  a  fíjvezér  az  erő-összpontositások  iránt,  a  körülmé- 
nyekhez képest,  a  további  rendelkezéseket  megteendi, 
s  a  hadműködések  egybevágása  felől  vezényletileg 
intézkedik. 

A  hazai  küldött,  visszautaztában,  csakugyan  talál- 
kozott még  Telekivel  Genfben,  ki  nekem  erről  novem- 
ber 2G-án  ezeket  irta: 

»Az,  a  kivel  Londonban  találkoztál,  örömmel  értesített, 
hogy  meg  vagy  elégedve  az  ottani  hírekkel  s  hogy  az  otthoni 
működésre  nézve  velük  nagyobbrészt  egyetértesz.  Minden- 
ben, mit  reá  biztál,  híven  eljárand.  Át  volt  hatva  utasításod 
szellemétől.  Magamra  nézve  e  részben  csak  annyit  mondok, 

hogy  teljesen  osztom  véleményedet. A  hazai  küldött 

egy  izenettel  is  bízott  meg.  O  ugyanis  ugy  találja,  hogy  ha 
az  olasz  segédsereg  nem  lenne  olyan  erős,  mint  a  minőnek 
kívánnék,  ezen  esetre  elég  volna,  ha  Károlyvárosíg  nyomul 
elő  s  ott  erős  állást  vészen ;  ha  aztán  Vetter  a  légióval  s  Gari- 
baldi önkéntesei  a  Muraközre  mennek  s  ott  abban  a  nagy 
háromszögben  hasonlag  erős  állást  vesznek,  ez  által  a  fegy- 
verek és  lövőszerek  behozatala  biztosítva  lesz  s  a  többi  magá- 
tól megyén.  Ezt  ő  azért  mondja,  minthogy  Vetter  szerint  az 

olasz  segédseregnek  Komáromig  kellene  előnyomulni  *),  mit 
ö  igen  nekéz  feladatnak  tart.« 

Boldogtalan  emlékű  egy  levél  ez  !  Az  utolsój 
melyet  szerencsétlen  barátomtól  kaptam.  Ez  a  levél 
az,  melynek  végén  tudtomra  adta,  liogy  sürgős  szemé- 
lyes ügyben  el  kellend  utaznia,  de  útja  nem  veszélyes. 
El  is  utazott  —  a  halálba  I 

E  végzetterhes  ut  következtében  már  nem  is  kapta 
levelemet,  melyet  neki  november  27-én  irtam.  Terje- 
delmes levél  volt:  collegialis  kötelességem  szerint  szá- 
mot adtam  neki  mindenről,  a  mit  az  utóbbi  14  nap 
alatt  tettem  s  rendeltem,  s  minden  jóról  és  rosszról,  a 
mit  megtudtam  vagy  tapasztaltam.  Referáltam  Turin- 
ról,  Parisról,  az  ottani  fordulatokról,  Ná})olyról)  a  légió- 
ról, a  sajtó-működésről,  a  magyar  pénzjegyek  dolgáról, 
pénztárunk  siralmas  állapotáról  stb.  Itt  csak  azon 
részét  kr)zlöm  levelemnek,  mely  a  hazai  küldöttel  tar- 
tott értekezésre  vonatkozik. 

Kossuth  —  Teleki  Lászlónak  Genfbe. 

(Kivonat.) 

London,  november  27.  1860. 

A  hazai  küldöttel  (I I . .  .vei)  értekeztünk.  Keférált. 

Átadta  a  neveket.  Még  ez  évre  »ordre  de  bataille«-t  igért. 
Kapott  szervezési  és  hadmiveleti  utasítást.  Tervezgettük  a 
hiradás  módját.  A  legális  oppoziczióra  nézve  azt  mondotta, 

hogy  aP F által  üzent  három  pont  *)  el  van 

határozva  és  biztosítva. 


*)  Ez  egy  kis  félreértés  volt.  Nem  voltmondva,  hogy  Komá- 
romig kell  vala  a  segédseregnek  előnyomulni,  hanem  hog}^  Komá- 
romnak tart  (richtet  seinen  Marsch  auf  Komorn).  Különben  én  csak 
örvendhettem,  hogy  az  otthoniak  magukat  oly  erőseknek  érzik, 
miszerint  azt,  a  mit  a  küldött  mondott,  elégnek  tárták. 

*)  Ez  a  három  pont  a  következő  : 

a)  hogy  a  terrénumot  valósággal  jó,  harczra  határozott  embe- 
rek foglalják  el ; 

Deczemberben  még  szükségünk  lesz  az  organisatió 
végett  50,000  frankra,  egy  hónappal  a  háború  előtt  pedig  a 
kiküldendö  »ordre  de  bataille«  alapján  tizenöt  napi  zsoldra  és 
ellátásra  (nem  a  népfelkelés,  hanem  az  organizált  erö  számára), 
nehogy  rablás  legyen  belőle. 

Kérdé ,  lesz-e  garantia  az  avatkozás  ellen  a  nagy  ur 
részéről?  (hozzáadván,  hogytia  nem  lesz  is,  felkél  a  nemzet  a 
tnrini  egyezség  alapján,  de  nagy  bizalmat  keltene  a  biztosítás) 
s  kérdé,  bizonyosak  vagyunk-e  a  turini  feltételekről,  s  hogy 
tavaszkor  meglesz-e  a  háború,  mert  a  szervezést  nagy  veszélyek 
nélkül  nem  lehetne  tovább  fenntartani. 

Azt  feleltem:  orosz  avatkozást  nem  tartok  lehetőnek 
(elmondtam  okaimat),  de  ez  csak  magánvéleménj^em ;  positiv 
garantia  nincs  Parisból,  s  nem  is  hiszem,  hogy  kapjunk,  mielőtt 
liarczolnánk,  de  lépést  teszek  s  tudósítom. 

Tudjátok  szórúl-szóra,  mit  Ígértek  Turinban  s  mit  adtak 
eddig.  Még  nem  mondták,  hogy  változott  a  helyzet,  de  habo- 
zást tapasztalok.  Okaim  vannak  hinni,  hogy  Cavour  gróf 
Velencze  megvételében  töri  a  fejét.  Jelentést  teszek  neki  a 
hazai  dolgok  állásáról ;  kérdést  teszek  a  helyzetről,  ugy  hogy 
felelni  kénytelen  lesz,  —  s  megirom .  Inkább  veszszek,  sem- 
hogy a  nemzetet  hiu  reményekkel  áltatnám. 

Az  50,000  frankot  megígértem,  bárhonnan  teremtsem. 
A  zsoldpénz  iránt  kérdést  teszek  Turinban, 

Biztosított  még,  hogy  az  otthoni  középponti  bizottmány 
alárendeli  magát  nekünk  s  a  mint  a  hazába  érünk,  működé- 
sét  kezünkbe  leteszi.  En  pedig  felszólitam  a  bizottmányt,  előre 
jelöljenek  ki  a  maguk  liebeléböl  egyet  s  az  illető  hazafiak 


h)  hogy  a  megyék  legelső  gyűlései  minden  fennlévő  egyenes 
és  közvetett  adót,  doliánymonopoliumot  stb.  törvénytelennek  nyi- 
latkoztatván, a  tisztikart  ne  csak  azoknak  behajtásától  s  az  ország- 
gyűlési megajánlás  nélküli  ujonczozástól  egyszermindenkorra  eltilt- 
sák, hanem  a  népnek  minden  ilyes  behajtásoktól  megóvását  neki 
megparancsolják ; 

(j  hogy  vegyenek  részt  a  primási  értekezletben,  ha  ezen  pro- 
grammra  vagy  többség  vagy  legalább  tekintélyes  kisebbség  van. 
Ha  többség,  határozatba  tétetni  az  1848-hoz  való  teljes  ragaszko- 
dást s  szétoszlani ;  ha  kevesebbség,  egyenkénti  névaláírással  adni 
be  a  »separatnm  votum«-ot,  minden  ellen,  ami  a  törvénynyel  ellen- 
kezik, tiltakozni,  s  »en  massc«:  elhagyni  az  értekezletet. 

hozzájárulásával  egy  másikat  Erdély,  egy  harmadikat  Horvát- 
ország részéről,  kik,  ha  hazamennénk,  Igazgatóságunkhoz 
csatolva,  velünk  együtt  ez  ideiglenes  kormányt  képezzék,  mig 

a  nemzet  rendelkezhetik. 

(Aláirva)  Kossuth. 

Ennyit  Telekihez  irott  levelemből  s  most  még 
Turinba  tett  jelentésemet  kell  közölnöm. 

VIII. 

Kossuth  —  Cavoiirnak 

az  osztrák  concessiók  hatásáról. 

London,  november  22.  1860. 

Közöltettem  Excellentiáddal  személyes  véleményemet  a 
concessiók  hatása  felöl ;  egyszersmind  megígértem,  hogy  biztos 
tudomást  szerzendek  hazámból  s  nem  hagyandom  magamat 
személyes  óhajaim  által  befolyásoltatni,  hanem  mint  becsü- 
letes emberhez  illik,  hűségesen  megjelentem  gróf  umak  a  mit 
megtudok  s  csakis  kétségtelen  tényeket  jelentendek  meg. 

Most  immár  ez  igéretemet  beválthatom  s  azon  hely- 
zetben vagyok,  hogy  ezt  örömmel  s  elégedéssel  tehetem. 

Gronddal  voltam,  hogy  részrehaj latlan  értesítőim  legye- 
nek. Négy  angol  szives  szolgálati  készségét  vettem  igénybe, 
kik  közül  kettő  parlamenti  tag  (az  egyik  torypárti)  mind- 
ketten ismerősek  s  otthonosak  a  magasabb  rétegű  »tár- 
saság«  körében  Magyarországon,  a  harmadik  egy  londoni 
kereskedő,  kinek  Pesten  üzleti  összeköttetései  vannak;  a 
negyedik  egy  protestáns  lelkész,  ki  beszél  németül.  Ezen  urak 
közül  egy  sem  tudott  a  többi  három  megbízatása  felől  s  min- 
denik szavát  adta,  hogy  mint  tökéletesen  részrehajlatlan 
szemlélő  fog  vizsgálódni,  még  csak  gyanitni  sem  hagyva, 
hogy  velem  viszonyban  áll. 

Jelentéseik  csodálatosan  összehangzanak  s  nekünk  azon 
bizonyosságot  adják,  hogy  a  nemzet  hasonlithatlan  nagy  több- 
sége (99 — 100-ból  mint  az  ó-conservativek  magukat  kife- 
jezték) absolut  modorban  s  minden  vitatást  kizáró  szilárd- 
sággal elveti  az  alkunak  minden  eszméjét  Austriával,  bár- 
minők lehetnének  is  a  föltételek.  Tömi  akar  vele  egyszer  min- 

denkorra  minden  áron.  A  felszabadulást  Olaszországtól  várja, 
Tudósitóimat  meglepte  a  biztonság,  melylyel  mindenki  hiszi, 
hogy  én  olasz  segítséggel  nem  sokára  haza  megyek.  Erről  a 
segítségről  a  szabadelvűek  azt  mondják:  » Tény,  hogy  meg 
lesz  ;  a  dolog  kétségtelen«  ;  a  mérsékelt  pártiak  azt  mondják : 
»Az  érdek  azonosság  nagyon  valószinüvé  teszi ;«  az  osztrák 
hivatalnokok  azt  mondják :  »Fájdalom,  várni  lehet;«  a  nép  zöme 
ösztönszerűleg  hisz  benne,  még  pedig  oly  erős  hittel,  hogy  azt 
semmisem  ingathatja  meg.  Egészen  természetesnek  találják, 
hogy  máról-holnapra  megkapják  felhívásomat,  mely  őket 
fegyverre  szólítja  s  kijelentik,  hogy  egy  ember  sem  fog  a 
sorból  hiányzani,  mert  tudják  hogy,  ha  én  és  társaim  fegy- 
verre szólítjuk  anemzetet,  a  siker  kilátásai  biztosítva  lesznek. 

Igen  érdekes  részleteket  fogok  közölhetni  gróf  úrral,  ha 
kivánni  fogja. 

A  mi  az  október  20-ikai  diplomát  illeti,  tudósítóim  ugy 
találták,  hogy  arról  az  emberek  vagy  gunynyal  beszélnek, 
mint  valamely  felsült  szemfényvesztésről,  vagy  pedig  azt 
mondják,  hogy  »fegyvert  nyújt  kezünkbe,  hasznát  veszszük.« 

Ennyit  a  köz  szellemről  általában,  tökéletesen  részre- 
hajlatlan  szemlélők  összevágó  tudósításai  után. 

Másrészről,  s  a  mi  ennél  sokkal  fontosabb,  mi  felszólí- 
tottuk volt  a  központi  bizottmányt  az  országban,  mely  a 
mozgalom  minden  szálát  kezében  tartja,  hogy  küldje  ki 
hozzánk  saját  avatott  tagjai  közül  egyikét  azoknak,  kikre  a 
forradalmi  harczban  katonai  parancsnoki  szerep  vár,  miszerint 
nekünk  részletes  jelentést  tegyen  mindenről,  a  mit  a  bizott- 
mány tett  és  tenni  szándékozik ;  tudósítson,  hogy  mennyire 
mentek  utasításaink  végrehajtásában,  s  általában  mindenről, 
a  mi  Magyarországon  történik. 

A  küldött  kijött  Londonba.  Értekeztünk  s  e  hiteles, 
mondhatom:  hivatalos  kutfö  után  van  szerencsém  közölni 
Excellentiáddal,  hogy  hányadán  vagyunk  Magyarországon. 

Két  utón  történik  egyidejűleg  a  működés :  egyik  a  törvé- 
nyes ellenzés,  másik  a  titkos  szervezkedés  útja. 

I.  A  mi  a  törvényes  ellenzést  illeti,  az  első  benyomás  alatt 
a  szándok  az  volt,  hogy  politikai  barátaink  közül  senki  sem 
vállal  semminemű  hivatalt  s  a  szenvedőleges  ellentállásban 
fekvő  1  n  e  r  t  i  a  erejét  vetik  a  bécsi  cabinet  útjába. 

Azonban  eszméket  cserélve,  azon  meggyőződésre  jutottak, 
hogy  kiszámitliatlan  előnyt  nyer  a  felkelési  mozgalom,  ha  a 
hivatalos  térről  az  osztrák  hivatalnokok  elűzetnek,  a  tért  poli- 
tikai barátaink  foglalják  el  s  különösen,  ha  a  megyei  hivata- 
lok s  velük  a  rendőrség  s  az  adók  megtagadásának  lehetősége 
az  ö  kezeikben  lesz.  Következésképen  abban  állapodtak  meg, 
hogy  a  megyék  reconstructióját  munkába  veszik,  oly  módon, 
hogy  összehivatják  a  megyegyüléseket,  ugy,  a  miként  1848-ban 
megalakittattak,  a  törvény  értelmében ;  visszahelyeztetik  tiszt- 
ségeikbe az  1849-iki  megyei  bizottmányokat  s  az  elhaltak 
helyeit  határozott,  hű  hazafiakkal  töltetik  be  s  a  megyei  tiszt- 
viselők megválasztása  körül  is  ekként  járnak  el.  Ez  ellen  a 
bécsi  hatalom  nem  tehet  kifogást,  a  nélkül,  hogy  maga-magát 
meghazudtolja. 

Tehát  két  dolog  közül  egy  fog  történni:  vagy  az,  hogy  a 
bécsi  hatalom  ezt  erőszakkal  megakadályozza  s  ekkor  az 
úgynevezett  engedmények  épülete  egy  csapással  összeomlik, 
Austria  rosszhiszeműsége  újra  leálczáztatik  s  az  izgalom 
nőni  fog,  mint  a  hógörgeteg;  vagy  pedig  az,  hogy  Austria 
nem  fogja  merni  a  megakadályozást  s  ekkor  a  tér  elvbará- 
taink kezében  marad.  Nincs  szükségem  gróf  umak  az  ebben 
rejlő  fontosságot  fejtegetni. 

Nehogy  azonban  az  európai  közvélemény  a  megyék 
reconstructiójának  horderejét  félreértse :  az  első  megyegyülé- 
sek  ősi  alkotmányos  jogukkal  élve,  el  fogják  határozni,  hogy 
az  októberi  diploma  ellenkezik  a  törvónynyel  s  az  alkotmány- 
nyal ;  hogy  a  cancellaria  és  helytartótanács  el  lévén  törölve  a 
királyilag  szentesitett  1848-iki  törvény  által,  azoknak  vissza- 
állitása  törvénytelenség,  tehát  semmi  tekintélylyel  nem  bir- 
hatnak,  semmi  hatóságot  nem  gyakorolhatnak,  hogy  az  adó 
megszavazása  s  kivetése  és  a  katonai  ujonczozás  az  országgyű- 
lés hatáskörébe  tartozván,  nemcsak  tiltva  lesz  a  megyei  tiszt- 
viselőknek az  önkényleg  megállapított  adószedéshez  és  ujon- 
czozáshoz  segédkezet  nyújtani,  de  sőt  szoros  kötelességükké 
fog  tétetni  a  népet  minden  ily  zsarolások  ellen  védelmezni. 

Ezeken  felül  szándokban  van  a  megyék,  a  primási  con- 
ferentia  s  az  országgyűlés  által  (ha  országgyűlés  lesz)  elha- 
tároztatni, hogy  sem  egy  fillér  adó  nem  fog  megszavaztatni, 
sem  egyetlenegy   ujoncz  kiállítása  nem  fog  megengedtetni, 

hacsak  az  alkotmány  az  1848-iki  törvények  alapján  teljes 
épségben  vissza  nem  állíttatik,  beleértve  a  független  magyar 
minisztériumot  s  különösen  a  pénz-  és  hadügyi  tárczákat  s 
hacsak  ezeken  felül  minden  idegen  haderő  az  országból  ki  nem 
vonatik  s  a  magyar  ezredek  az  országba  vissza  nem  hozatnak. 

Excellentiád  emlékezni  fog,  hogy  az  osztrák  ház  inkább, 
mintsem  hogy  a  nemzet  ez  alkotmányos  jogait  megtűrje,  kész 
volt  minket  1848-ban  hiteszegetten  fegyverrel  megtámadni, 
hazánkat  vérbe-lángba  borítani  s  midőn  legyőzetett,  kétszáz- 
ezer oroszt  nyakunkra  hozni. 

Ilyen  a  törvényes  ellenzéki  programm,  melyhez  a  Deák 
és  báró  Eötvös  (hajdani  minisztertársaim)  által  vezérlett  mér- 
sékelt szabadelvű  párt  formaszerint  hozzácsatlakozott. 

II.  A  mi  a  forradalmi  szervezkedést  illeti,  még  nincs  két 
hónapja,  hogy  a  köztünk  szeptemberben  megállapított  egyez- 
séget Ezon  felszólítással  közöltük  a  mozgalmat  intéző  köz- 
ponti bizottmánynyal  a  hazában,  hogy  a  forradalom  tacticai 
szervezését  munkába  vegye :  és  az  ország  már  fel  van  osztva 
hadtestekre,  hadosztályokra,  dandárokra;  a  parancsnokok  s 
főbb  tisztek  nemcsak  ki  vannak  szemelve,  hanem  kijelölt 
helyeiken  legnagyobb  részt  már  tevékenységbe  is  léptek  s  a 
besorozás  a  nemzet  forradalmi  hadserege  számára  mindenütt 
szintannyi  erélylyel  mint  discretióval  folyamatban  van.  Az 
év  végével  meg  fogom  kapni  az  egész  szervezett  erő  csata- 
rendjét. Ezen  tacticai  szervezésen  felül  az  általános  népfel- 
kelésre az  előkészületek  meg  vannak  téve ;  a  hadmüködési  terv 
részletesen  meg  van  állapítva  azon  alapon,  melyet  Excellen- 
tiád elfogadott,  a  minisztertanács  helybenhagyott  s  a  királj'' 
megerősített ;  az  érintkezés  az  osztrák  hadsereggel  megkez- 
detett s  a  kémlelési  fontos  szolgálat  berendeztetett.  Azon- 
kívül minden  megye  el  van  látva  egy-egy  politikai  főbiztos- 
sal, kinek  kötelessége  az  alárendelt  forradalmi  közegekről 
városról  városra,  faluról  falura  gondoskodni.  Kezemnél  van  a 
biztosok  névjegyzéke  s  benne  látom  az  ország  legnépszerűbb 
neveit,  köztük  többeket  a  leggazdagabb  mágnások  közül. 

Vetter  tábornok,  kit  a  tacticai  terveknek  és  utasítások- 
nak a  hazai  szervezkedés  parancsnoka  számára  előkészítésé- 
vel megbíztam,  résztvett  a  hazai  küldöttel  történt  értekezé- 
seimben, tehát  azon  helyzetben  van,  hogy  Excellentiádnak 

minden  kívánandó  felvilágosításokat  megadhat.  Ezért  tartot- 
tam jónak  e  levelem  átadásával  öt  bizní  meg. 

Most  tehát  azon  helyzetben  vagyok,  hogy  immár  nem  a 
magam,  Igazgatósági  társaim,  vagy  az  emigratio,  hanem  egye- 
nesen nemzetem  nevében  s  annak  világosan  kifejezett  akara- 
tánál fogva,  adhatom  meg  az  ünnepélyes  biztosítást,  hogy 
Victor  Emánuel  király  számíttat  Magyarországra.  Hívja  fel 
ö  Felsége  a  szeptemberben  megállapított  alapon,  és  meg  fogja 
látni,  hogy  mire  képes  a  magyar  nemzet. 

Hozzá  kell  még  ezekkez  tennem,  bogy  a  központi  bizott- 
mány utján  nemzetem  mindent  helyeselt,  a  mit  igazgató-tár- 
saimmal Excellentiádnak  javaslatba  hozni  szerencsém  volt, 
köszönetet  mond  gróf  urnák  s  általa  a  királynak,  hogy  e 
javaslatokat  elfogadták;  határtalan  bizalommal  számit  a 
segélyezési  ígéretekre,  mely  segélyezést,  osztozva  nézetem- 
ben, a  felkelés  kezdeményezésére  nélkülözhetlenül  szüksé- 
gesnek tekint  s  kötelességemmé  tette,  [bogy  gróf  urat  s  általa 
a  királyt  Magyarország  hü  készsége  s  örök  hálája  felöl  biz- 
tosítsam. 


És  ezekkel,  gróf  ur,  megtettem  jelentésemet  Magyar- 
ország helyzete  felöl.  Most  még  egy  komoly  kötelességet  kell 
lerónom  hazám  iránt. 

A  magyar  hazafiak  küldöttje,  miután  beszámolt  külde- 
téséről s  utasításaimat  vette,  a  következő  szavakat  intézte 
bozzám : 

»Meg  vagyok  bízva,  tudatni  Önnel  a  központi  bizott- 
ság nevében,  miként  a  nemzet  megvárja,  bogy  az  Ön  elnök- 
lete alatt  müködö  Magyar  Nemzeti  Igazgatóság,  a  mint  a 
hazába  érkezik,  az  ország  ideiglenes  kormányzatát  kezébe 
veszi  s  hogy  időközben  az  Önök  rendelkezései  hűségesen 
végre  fognak  hajtatni.  Bízva  Önök  előrelátásában,  mi  s  velünk 
a  nemzet  virága  nem  haboztunk  életünket,  vagyonunkat,  csa- 
ládunk boldogságát,  s  a  mi  mindezeknél  több:  hazánk  jöven- 
dőjót koczkára  tenni.  Oly  helyzetbe  tettük  magukat,  a  mely 
sokáig  nem  tartható.  Hy  terjedelmes  forradalmi  szervezetet 
lehetetlen  hosszú  időn  át  fenntartani,  a  nélkül,  hogy  nyomába 
ne  jöjjenek  s  a  legkisebb  fölfedezés  bö  aratást  ne  nyújtana  a 
hóhérnak.  Egy  vagy  más  módon  ennek  végének  kell  lenni  a 

jövő  tavasz  felé.  Ön  biztosithatja  Cavour  grófot,  hogy  Ma- 
gyarország teljesíteni  fogja,  a  mit  a  nemzet  nevében  Önök 
megígértek.  De  viszont  mi  is  biztosak  akarunk  lenni,  hogy  a 
háború  meg  lesz  tavaszra  s  hogy  az  ígért  segéljrre  teljes 
bizonyossággal  számithatunk.  Biztosíthat  Ön  minket  e  tekin- 
tetben ?« 

Az  én  feleletem  ez  volt :  »En  hűségesen  megjelentettem 
Önöknek,  a  mi  köztünk  s  a  király  kormánya  közt  múlt  szep- 
temberben történt.  Tudják  Önök,  hogy  egyezkedésünknek  a 
minisztertanács  által  elfogadása  felöl  Cavour  gróf  Írásban 
biztosított  s  hogy  e  biztosítást  a  király  e  szavakkal  erősítette 
meg :  » helyeslem  s  magamévá  teszem,  a  miben  Önök  Cavour 
gróffal  megegyeztek.  Bizhat  Ön  szavamban.  Mondja  meg 
nemzetének,  hogy  én  sohasem  fogom  megcsalni. «  —  Ha  a 
helyzet  azóta  változott  volna,  Cavour  gróf  ezt  bizonyosan 
tudtomra  adta  volna.  Sem  ő,  sem  a  király  nem  akarhatnak 
boldogtalan  hazánkkal  játékot  űzni.  Az  Ön  kívánsága  igazsá- 
gos ;  elő  fogom  azt  a  grófnak  terjeszteni.  Ö  nem  fogja  a 
cathegoricus  választ  megtagadni ;  ha  mégis  meg  találná  ta- 
gadni, a  megtagadás  is  válasz  leszen.  Megértjük  s  a  szerint 
fogunk  cselekedni.  Tizenöt  nap  alatt  értesítve  lesznek  Önök  a 
hazában. « 

Én  hát  határozatát  kérem  Excellentiádnak,  kérem  mind- 
azon szerencsétlenségnek  nevében,  melyek  hazámra  nehe- 
zednek. 

Mit  feleljek  hazámfiaínak  ? . 

Jelek  tünedeznek  fel,  melyek  aggodalommal  töltenek  el. 
Az  izenet,  melyet  turíni  képviselőnk  Excellentiád  titkárja 
által  október  22-íkeí  közlésemre  kapott,  s  a  legío  ügyében  s 
a  magyar  pénzjegyek  költségei  körül  tapasztalt  nehézségek 
nem  megnyugtató  jelenségek,  s  ezeknek  aggasztó  súlyát  nagy 
mértékben  növeli  az,  hogy  nemcsak  itt  Londonban  a  külügyi 
hivatalban,  hanem  már  a  turíni  félhivatalos  lapokban  is 
Velencze  megvételének  eszméje  napirenden  van. 

Én  ugy  hiszem,  hogy  ezen  eszme  nem  népszerű  Olasz- 
országban ;  ugy  hiszem,  hogy  az  Olaszország  s  Austria  közt 
fennforgó  érdekellentétet  vétel  által  nem  lehet  kiegyenlíteni ; 
én  azon  meggyőződésben  vagyok,  hogy  államok  közt  a  szer- 
ződések csak  annyi  értékkel  bírnak,  a  mennyit  az  erő  s  az 

érdek  ér,  s  Velencze  megvétele  távol  attól,  liogy  Olaszország- 
nak békét  s  biztonságot  szerezhetne,  csak  módot  nyújtana 
Austriának  financziáit  kissé  rendbebozni  s  erőforrásul  szol- 
gálna boszut  állani  Olaszországon,  —  a  mire  ürügyet  találnia 
nem  lesz  nebóz.  Mondhatnám  tebát,  bogy  csak  egy  mód  van 
magát  az  osztrák  báz  ellenséges  indulata  ellen  biztosítani,  az, 
bogy  ártalmatlanná  kell  tenni,  batalmának  Magyarország 
segítségével  megtörése  által.  Azonban,  ba  a  vétel  csakugyan 
megtörténnék:  mi  magyarok  keservesen  sajnálnék  remé- 
nyeink hajótörését,  de  panaszra  nem  volna  jogunk,  feltéve 
hogy  Excellentiád  szives  lesz  minket  a  helyzet  megváltozása 
felöl  értesíteni,  nehogy  hazám,  magát  csalóka  reményekben 
ringatva ,  kiszámithatlan  szerencsétlenségek  martalékává 
legyen. 

Kérem  is  Excellentiádat,  összetett  kézzel,  mindenre,  a 
mi  egy  hazafi  előtt  szent :  adja  tudtomra,  mi  választ  küldjek 
nemzetemnek  ? 

A  magyar  hazafiak  küldötte  a  felől  is  értesített,  bogy  az 
év  vége  felé  még  vagy  150,000  frankra  leszen  szükségük, 
miszerint  katonai  szervezkedésüket  fenntarthassák,  s  hogyha 
a  háború  meglesz ,  én  egy  hónappal  annak  kiütése  előtt 
kezükbe  szolgáltassam  azon  összeget,  melyre  a  beküldendő 
csatarend  kimutatása  szerint  szükségük  leszen,  a  végett,  hogy 
a  szervezett  seregeket  a  felkelés  első  tizenöt  napján  át  élel- 
mezhessék s  fizethessék,  különben  lehetetlen  volna  a  rendet  s 
fegyelmet  fenntartani,  és  attól  kellene  tartani,  bogy  a  moz- 
galom itt-ott,  ha  nem  is  rablássá,  legalább  zsarolássá  fajulhat. 
Ez  egyike  volt  azon  tekinteteknek,  melyek  szemeink  előtt 
lebegtek,  midőn  egyezkedéseink  alatt  a  sikraszállás  (mise  en 
campagne)  első  költségeinek  fedezése  végett  10.000,000  frank- 
nyi  kölcsön  szükségét  költségvetésünkbe  iktattuk. 

Van  szerencsém  stb. 

(Aláírva)  Kossuth. 

(Francziából.) 

E  levelemre  válaszul  Pulszky  november  27-én 
tudósított,  hogy  Vetter  altábornagy  aznap  reggel  volt 
Cavoumál ;  átadta  levelemet  s  vele  egy  ideig  beszélge- 
tett; kikérdeztetett  a?  organisatio  iránt;  Cavour  meg- 

mondta  neki,  hogy  » idegen  legio«  nem  lesz,  nem  lehet 
(miként  ezt  Pitlszkynak  már  előbbi  levelemre  feleletül 
megizente),  hogy  mi  azonban  számolhatunk  az  olasz 
szövetségre,  hogy  ha  háborúra  kerül  a  dolog.  Vetter 
azt  jegyezte  meg,  hogy  félünk  Velencze  eladásától. 
Erre  a  gróf,  házi-sipkáját  félretéve,  azt  mondta:  »Ha 
az  én  akaratom  szerint  megyén  a  dolog,  nem  pénzzel, 
hanem  vérrel  szerezzük  meg ;  én  azonban  nem  gátolha- 
hatom  sem  lord  Palmerston,  sem  a  franczia  császár 
működését.  Fődolog  Önökre  nézve,  hogy  a  franczia 
császárral  jó  lábon  maradjanak  s  hogy  a  lengyelektől 
óvakodjanak,  nehogy  Oroszországot  elkedvetlenitsék. « 
Pár  nappal  későbben  turini  képviselőnk  az  itt 
következő  nagyon  érdekes  jelentést  tette : 

Pjilszky  —  Kossuthnak  Londonba. 

Turin,  november  30.  1860. 

Cavour  ma  reggeli  hét  órára  magához  hivatott. 

»Megolvastam  Kossuth  levelét,«  monda;  »irja  meg  neki: 
Politikai  positiónk  egymás  irányában  nem  változott  szeptember 
óta.  Szándékunk  most  is  ugyanaz,  a  mi  volt.  Ellenben  változott  a 
situatio  több  mellékes  pontban.  Akkor  azt  hittük,  hogy  október 
végéig  a  nápolyi  ügyek  el  lesznek  rendezve  s  tavaszig  egy  nápolyi 
sereget  szerezhetünk.  Ebben  csalódtunk.  November  végén  vagyunk 
s  a  (nápolyi)  király  még  most  is  tartja  Gaetát.  Már  pedig  addig, 
mig  ö  az  országban  van,  az  illedelem  is  tiltja,  hogy  a  katonákat, 
kik  neki  hűséget  esküdtek,  ellene  szervezzük ;  ha  ezt  tennők,  az 
úgyis  gyenge  morális  tekinteteket,  eskü  s  hűség  tárgyában,  végkép 
felforgatnék.  Csalatkoztunk  továbbá  a  nápolyi  sereg  iránt  is.  Ezek  a 
katonák  sem  nem  tudnak  verekedni ,  sem  forradalmat  csinálni ; 
többet  ér  egy  ujoncz  a  felső  tartományokból,  mint  egy  öt  éves 
katona  az  alsóból.  E  szerint  nincs  reményem,  hogy  tavaszig  csak 
ötvenezerből 'álló  alsó  sereget  is  állithatnék  második  vonalba;  első 
vonalba  nem  való.  A  felső  tartományokban  megkettőztettük  az 
njonczozást,  két  évet  vetünk  ki  egyszerre,  ellenben  el  kell  bocsáta- 
nunk azokat,  kik  idejüket  kiszolgálták  s  így  nem  szaporodhatik 
seregünk  annyira,   a  mint  kellene.  A  mobilisált  nemzetőrség  ellen- 

ben  40,000  embert  ad,  kiket  másod  vonalban  igen  jól  lebet  hasz- 
nálni. Csalódtunk  továbbá  az  önkéntesekben.  Ezek  képesek  meg- 
dönteni az  oly  rothadt  testet,  mint  a  nápolyi  sereg  többsége  volt, 
de  Garibaldi  nem  volt  képes  Capuát  bevenni  vagy  bár  Cajazzot 
megtartani.  Nem  használhatjuk  őket  a  négyszög  ellen.  Garibaldit 
kell,  hogy  felhasználjuk,  mert  magában  is  egy  erősség ;  hanem  ö 
csak  az  osztrákok  hátában  működhetik ,  vagy  Dalmátországban ; 
szervező  tehetsége  nincs :  öt  hónap  alatt  Siciliában  egyetlenegy 
zászlóaljat  sem  volt  képes  szervezni.  —  E  szerint  ugy  áll  a  dolog, 
hogy  elég  erősek  vagyunk  Austriának  már  most  is  ellentállani, 
hanem  támadásra  tán  márcziusban  sem  leszünk  egészen  készen. 
Szeretném,  ha  akkor,  vagy  habár  valamivel  későbben,  mikor  meg- 
kezdődik e  háború,  az  Önök  országgyűlése  együtt  volna  s  oly  oppo- 
sitióban  az  osztrák  kormány  ellen,  miszerint  morális  segélyére  szá- 
mítani lehessen.  Ez  bizonyosan  megszabadítaná  Önöket  az  orosz 
interventiótól,  ha  felkelésüket  sanctionálná.  Egyébiránt  ezen  veszély 
ellen  (az  orosz  interrentio  ellen)  Francziaország  óvhatja  meg  Önö- 
ket legjobban.  Értsen  meg  jól :  mi  akarjuk  a  magyar  háborút, 
becsületesen,  minden  erővel ;  ha  azonban  Francziaország  megtiltja 
nekünk :  nem  tehetjük.  Jó  volna  tehát,  ha  gróf  Teleki  (vagy  ha 
egyéb  emberük  van)  Parisban  a  császár  sympathiáját  ébren  tartaná 
Magyarország  iránt.  Ön  tudja,  mily  nehéz  kitudni  a  császár  akara- 
tát; ugy  hiszem  azonban,  hogy  Önök  jelenleg  valamivel  jobban 
állanak,  legalább  nem  állanak  rosszabbul  Parisban,  mint  szeptem- 
berben álltak;  ugy  hiszem,  hogy  több  a  sympathia  Önök  iránt. 
Egyébiránt  Önök  lássanak  utána.  Én  megteszek  annyit,  a  mennyit 
lehet.  —  A  magyar  légiót  megtartjuk,  sőt  szaporítjuk  is ;  ezt  azon- 
ban minél  csendesebben  kell  tennünk ;  idegen  légióról  szó  sem 
lehet.  Az  angolokat  hazájukba  kell  küldenünk :  ce  sönt  des 
chénapans,  igazi  söpredéke  az  angol  nemzetnek.  Továbbá  soha- 
sem lehet  bizni  az  angol  cabinetben ;  ha  reorganisalnók  az  angol 
légiót,  ils  pourraient  étre  des  faux  freres.  Ki  kell 
küszöbölnünk  minden  lengyel,  német  és  franczia  forradalmi  elemet. 
A  légiót  nem  helyezhetjük  az  adriai  part  felé ;  ez  feltűnnék.  Mikor 
megjö  az  ideje,  csendesen,  négy  nap  alatt  átgyalogol  az  Adriához. 
Adtam  rendeletet  tegnap ,  hogy  a  szökevényeket  mind  küldjék 
Nápolyba.  —  Az  önkéntes  elemet  akarjuk  is  s  fogjuk  is  felhasz- 
nálni. Bertani-féle  comitét  nem  fogunk  engedni.  E  szerint  kérem 
Önt,  tudassa  Türrel  is,  hogy  minden  ilyesféle  szervezésnek  csak  a 

kormány  tudtával  kell  történnie.  Mi  segíteni  fogjuk ;  de  engedel- 
münk  nélkül  alakulandó  csapatok  ellen  a  kormány  egész  szigorával 
fel  fogunk  lépni.  —  Velenczét  illetőleg  nem  tettünk  semmi  propo- 
sitiót,  nem  tettek  nekünk  semmi  propositiót  sem  direct,  semindirect 
módon.  Ön  e  tárgyban  csak  annyit  tud,  mint  én,  semmivel  kevesebbet ; 
újságokból  olvasom,  hogy  az  angol  kormány  kivánja  az  eladást  s  tö- 
rekedik ezt  kivinni.  Hivatalosan  nem  történt  eddig  semmi  lépés.  Én 
részemről  nem  kivánom.  Belkormányi  tekintetek  miatt  is  kivánom  az 
osztrák  háborút,  mely  nélkül  nehezebben  forr  össze  a  dél  az  éjszak- 
kal. Nem  is  hiszem,  hogy  lehetséges  volna  az  eladás  most.  Az  osztrák 
nem  áll  reá ;  folyvást  erösiti  az  erősségeket,  küld  fegyvert,  készletet, 
embert  Velenczébe  ;  nem  gondol  az  eladásra.  E  részben  nincs  mit  fél- 
niök.  Egyébiránt  értsen  meg  jól :  ha  valahogy  csakugyan  sikerülne  a 
diplomatiának,  a  mit  nem  hiszek,  rábirni  az  osztrákot  az  eladásra, 
akkor  csakugyan  nem  vethetném  vissza  a  propositiót.  Eddig  nem 
történt  semmi  lépés,  s  nem  hiszem,  hogy  fogna  történni.  Igen,  ha. öt 
évig  nem  volna  háború,  akkor  magam  is  azt  hiszem,  hogy  a  többi 
osztrák  tartományok  rákényszeritenék  a  kormányt  az  eladásra ;  a 
mostani  állapotban  azonban,  hol  a  háború  kikerülhetlen,  nem  lesz 
belőle  semmi.  —  írja  meg  mindezt  Kossuthnak,  hogy  az  állapot 
nem  változott,  hogy  Parisra  figyeljen,  hogy  bennünk  bizhatik.  — 
Adieu,  Monsieur  Pulszky  !« 

Ez  a  monológ,  —  mert  ritkán  szólhattam  egy  szót  is  közbe  — 
főleg  annak  bizonyítására,  hogy  fő  tekintetünk  mindig  az  volt  s  lesz, 
egyetértésben  működni  a  királyi  kormánynyal,  három  negyedóráig 
tartott.  Ugy  hiszem,  semmi  vezéreszmét  ki  nem  hagytam  szavaiból. 

Holnap  szólok  Benzivel;  remélem,  hogy  a  100,000  frank 
rendben  lesz,  de  a  45,000  bizonyosan  nem  lesz. 

(Aláírva)  Pulszky. 

* 

Turini  képviselőnk  ez  érdekes  jelentése  annál 
nagyobb  fontossággal  birt,  mivel  Cavour  akkor  tette  e 
nyilatkozatokat,  melyek  kétségtelenül  a  legnagyobb 
őszinteség  nyomait  viselik  magukon,  midőn  már  tudo- 
mással birt  a  csapásról,  mely  a  reánk  özönlött  csapá- 
sók bosszú  sorának  nyitánya  volt  s  a  mely  a  követ- 
kező fejezet  tárgyát  képezi. 


HARMADIK  FEJEZET. 
Az  els9  csapás. 

I. 
Fegyverzetünk  lefoglalása. 

Vetter  altábornagy  az  Igazgatóság  1860.  októberi 
működéséről  szóló  jegyzőkönyvben  fentebb  elszámlált 
fegyver  és  lövőszer  kiszolgáltatása  felől  kimutatását 
beküldvén,  arról  is  értesitett,  bogy  e  fegyverzetnek 
szeptember  30-án  már  utolsó  részlete  is  elindittatott  a 
turini  fegyvertárakból  a  génuai  kikötő  felé. 

E  felől  október  5-én  azon  megjegyzéssel  tudósi- 
tottam  Klapka  tábornokot  (Genfben),  bogy  »a  jóaka- 
rat és  buzgalom,  melyet  olasz  barátaink  ez  ügyben 
tanusitottak,  minden  dicséreten  felül  áll.  Csodásan  gyö- 
nyörű szállitmány  ez,  s  a  tábornok  szerencsét  kiván- 
hat  ahhoz  magának,  mert  azzal  tökéletesen  fel  van 
szerelve.* 

Amint  már  emlitém,  a  fegyver  öt  hajón  szállitta- 
tott  Génuából  a  kelet  felé.  Az  öt  közül  a  két  első  októ- 
ber második  hetében  útnak  indult,  s  a  többiek  némi 
időközzel  követték. 

Konstantinápolyi  ügy  viselőnk:  Karacsay  Sándor 
gróf,  Durando  tábornok  szard  követ  megbizásából  már 
október  végével  tudósitotta  Klapka  tábornokot,  hogy 
a  fegyverszállítás  dolgában  ügyünk  az  oláh  fejedelem- 
ségekben   veszélyben     forog.    Erről    nekem    Klapka 

november  4  én  Genfből  csak  annyit  irt,  hogy  »Durando 
tábornok  Couza  fejedelmet  konstantinápolyi  látogatása 
alkalmával  irántunk  nem  épen  kedvező  hangulatúnak 
találta ;«  e  tudósitást  azonban  Klapka  azon  megjegy- 
zéssel kisérte,  hogy  ezen  könnyű  lesz  segiteni ;  de  mégis 
utána  tette,  hogy  ha  Couza  nézetei  nem  változnak,  — 
egy  patkószeget  sem  szabad  az  oláh  fejedelemségekbe 
küldenünk. 

Igen,  de  ekkor  öt  hajó  fegyverünk  már  el  volt 
küldve. 

Én,  mihelyt  a  fegyverzetnek  továbbszállitás  végett 
Génuába  elküldése  felöl  értesültem,  azonnal  (október 
5.)  Írtam  Pulszkynak  Turinba,  hogy  Dunyov  ezredest 
minden  áron  előteremtse  s  rendeltetése  helyére  küldje 
(akkor  még  nem  tudtuk,  hogy  ö  már  nem  mehet,  mert 
a  volturnoi  ütközetben  veszélyesen  megsebesült).  S 
minthogy  Cerruti  lovag  volt  megbizva  a  magyar-olasz 
ügyben  a  piemonti  kormányt  a  keleten  képviselni  s  ő 
szeptember  végével  a  kelet  felé  már  el  is  indult,  — 
Pulszkyt  október  5-én  arra  is  utasítottam,  hogy  rögtön 
Írjon  kormányi  utón  Cerrutinak:  értesitse,  hogy  mi 
történt  a  fegyverszállítás  körül,  mikor  indul,  mi  a  hajók 
neve,  kik  a  kapitányok,  kihez  van  az  áru  küldemé- 
nyezve  ?  —  s  hogy  a  raktárnok,  Matheidesz  (Morin  név 
alatt)  ugyan  elment,  de  politikai  ügynökünk  még  nem, 
s  hogy  nagyon  aggódom,  nehogy  e  késedelem  miatt 
valami  félreértés  jöjjön  közbe  Couza  kormányánál; 
miért  is  lelkére  kötöm  Cerruti  urnák:  siettesse  útját  a 
lehetőségig,  miszerint  az  áru  megérkezte  előtt  ott  legyen 
(Írja  meg  neki,  mikorra  számitható  a  megérkezés)  s 
magát  Place  franczia  konzullal  viszonyba  téve,  gondos- 
kodjék, hogy  az  áruk  valamikép  más  kézre  ne  kerülje- 
nek vagy  más  rendeltetésre  ne  jussanak. 

Ugyanakkor  (október  5.)  Klapka  tábornoknak  is 
kifejeztem  mély  aggodalmamat  az  iránt,  hogy  veszélybe 
juthatunk  fegyverszállitm  anyunk  kai,  ha  annak  helyre- 
érkeztét  politikai  ügynökünk  meg  nem  előzi ;  s  a  mint 
Dunyov  szerencsétlen  megsebesüléséről  október  6-án 
táviratilag  értesültem,  nyomban  figyelmeztettem  Klapka 
tábornokot,  miként  legjobb  volna,  ha  maga  személye- 
sen sietne  a  keletre,  találkoznék  Couzaval  Konstantiná- 
polyban, elintézné  vele  a  dolgot  személyesen  s  kirán- 
dulást tenne  a  hely  szinére,  miszerint  a  végrehajtó  köze- 
geket a  körülményekhez  képest  utasithassa. 

Azonban  Klapka  tábornoknak  lehetetlen  volt  rög- 
tön útra  kelni;  csak  november  17-én  indult  Nápolyból. 
Zgliniczki  ezredes,  kit  (de  csak  a  fegy verszállitásra  szo- 
rított szűkebb  körű  megbizatással)  Dunyov  helyére  ki- 
neveztünk, Klapka  elutazását  megelőzte  ugyan,  de  ő 
sem  érkezett  helyre  a  fegyverek  előtt;  különben  is  ő 
nem  állott  oly  lábon  Couza  fejedelemmel,  hogy  a  fel- 
merülhetett nehézségeket  elháríthatná,  —  ezt  csak  vagy 
a  turini  kormány  a  maga  diplomatiai  közegei  által, 
vagy  Klapka  tábornok  személyesen  teheté,  minthogy  ő 
Couzaval  már  1859.  óta  (s  akkoron  Napóleon  császár 
hatalmas  pártfogása  által  támogatva)  bizalmas  viszony- 
ban volt. 

Ilyenek  levén  a  körülmények,  én  mondhatlan 
aggodalommal  néztem  elébe  az  eshetőségeknek,  annyi- 
val inkább,  mert  Cerruti  úrra  vonatkozó  utasitásomra 
Pulszky  azt  adta  tudtomra,  hogy  Cerruti  akkoron  még 
Cairoba  sem  érkezett  meg,  hová  szintúgy  megbízása 
volt, —  s  még  Smyrnában  is  kellend  időznie,  ugy  hogy 
rendeltetése  helyére  csak  november  vSge  felé  érkezhe- 
tik  meg,  időközben  pedig  a  kormány  sem  irhát  neki, 
mert  nem  tudja,  hol  található. 

A  következések   megmutatták,   hogy    nagyon    is 

méltán  aggódtam. 

* 

Fegyverszállitmányunk  sorsa  felől,  a  turini  kor- 
mányhoz érkezett  táviratok  nyomán,  legelőbb  Palszky 
következő  három  jelentéséből  értesültem: 

I.  Turin,  1860.  november  27.  —  »Benzi  által  tudom, 
hogy  Cerruti  Galaczba  megérkezett,  hová  már  a  két  első 
hajó  is  megérkezett.  Ugy  látszik  azonban,  hogy  valahogy  ki- 
tudatott, mivel  vannak  terhelve,  mert  Cerruti  azt  irja,  hogy 
C  o  u  z  a  e  miatt  panaszkodott  s  ugyanazért  valamely  félreeső 
helyen  akarja  Cerruti  kirakatni,  mintha  az  ö  magán-ládái 
volnának. « 

II.  Turin,  1860.  november  30.  —  »Cavourtól  jövök, 
a  ki  ma  reggel  bét  órára  hivatott.  Beléptemkor  ezzel  foga- 
dott :  »Nem  jól  viszik  a  dolgokat!  Emlékezni  fog,  hogy  ismé- 
telve, hogy  húszszor  is  kérdeztem  Klapkától,  miként  áll- 
nak Couzával,  sö  mindig  azt  felelte :  jól,  rendben 
vagyunk  vele.  E  szerint  nem  akartam  a  kormány  részé- 
ről lépéseket  tétetni  a  berezegnél  s  most  azt  telegrafálja 
Cerruti,  hogy  C  o  u  z  a  ingerült  s  a  két  első  bajon  szállított 
fegyvereket  lefoglalta.  Én  részemről  nem  követelhetem  vissza 
ezeket,  mint  a  kormány  tulajdonát ;  ez  nagy  lármát  ütne,  az 
orosz  felszólalna  ellenünk  s  talán  Parisban  is  tenne  lépése- 
ket, melyek  terveinket  megsemmisíthetnék,  mert  Parisban 
nagyon  figyelnek  ám  a  pétervári  kabinetre  s  vele  minden 
áron  jó  lábon  akarnának  maradni.  Legfölebb  ugy  követelhe- 
tem vissza  a  fegyvereket,  mint  szard  alattvalók  tulajdonát, 
kik  nyerészkedő  üzletül  küldték  oda.  Legrosszabb  esetben 
azt  mondom,  hogy  Garibaldi  küldte  a  fegyvereket,  midőn 
mi  azt  hittük,  hogy  Nápolyba  viszik.  Végre  is:  igy  vagy 
amúgy,  a  dolgot  elintézzük.  Hanem  Önöknek  újra  meg  újra 
ajánlanom  kell  a  legszigorúbb  diskrécziót,  mert  ellenkező 
esetben  magukra  uszítják  az  oroszt,  —  a  mitől  leginkább  kell 
óvakodnunk.  Azért  ajánlom,  tartsák  magukat  távol  a  lengye- 
lektől, ugy  aMiroslavski-,  mint  aCzartorysk  i-párt- 
tól.  Mi  itt  csak  ugy  boldogulunk,  hogy  a  nemzeti  elemet 
tökéletesen  elkülönözzük  a  forradalmitól.  Önöknek  sem  kell 

semmitől  annyira  ovakodniok,  mint  attól,  liogy  fölkelésük  a 
nagy  európai  forradalom  egyik  részének  tekintethessék. «« 

m.  Turin,  1860.  deczember  2.  —  »Cavour  bizalmas 
titkára  (Ártom)  azt  mondja,  hogy  a  gróf  haragszik,  hogy  a 
herczegségekben  semmi  előkészületeket  nem  tettünk.  A 
fejedelem  nem  tudott  semmit  a  szállítmányról,  midőn  az  már 
a  Dunába  bevitorlázott.  Az  első  két  hajó  megérkezvén,  el 
akarta  azokat  foglalni,  Szerencsére  megérkezett  Cerruti  s 
kieszközölte,  hogy  azok  feljebb  vonattassanak,  hol,  azt  hiszik, 
biztonságban  vannak.  Az  ügy  azonban  nagy  zajt  ütött  s  igy 
a  harmadik  hajó,  a  mint  a  Szulinába  bement,  a  törökök  által 
foglaltatott  le  s  a  két  utolsó  a  Pekete  tengeren  űzőbe  vétetett 
török  gőzösök  által,  Durando  kivitte  ugyan,  hogy  ezek 
visszahivassanak  s  a  két  hajónak  üzent,  hogy  inkább  menjen 
vissza  Genuába,  mert  a  torkolatban  el  fog  koboztatni.  Kérdés: 
utoléri-e  ezen  üzenet  a  hajókat?  Az  ügy  roppantul  kellemet- 
len, mert  az  osztrák  s  talán  az  orosz  is  protes- 
tálni fog  s  nagy  lármát  ütend.  Ugyanazért  meghagyta 
nekem  a  gróf,  menjek  tüstént  Milanóba  s  kérjem  meg  nevé- 
ben T  ü  r  r  t :  vegye  ezt  a  dolgot  magára  s  jelentse  ki,  a  mikor 
szükséges  leend,  hogy  ő  volt  az,  a  ki  e  fegyvereket  s  ütege- 
ket odaküldte. « 

Nem  volt  szükség  e  végett  Milanóba  menni.  T  ü  r  r 
tábornok  maga  jött  át  Turinba  s  Pulszky  vele  a 
dolgot  a  gróf  kívánsága  szerint  elvégezte.  Türr  tábor- 
nok minden  legkisebb  habozás  nélkül  késznek  nyilat- 
kozott az  egészet  magára  venni,  maga  is  elment 
C  a  V  o  u  r  h  0  z,  ki  vele  (mint  Ártom  monda  Pulszky- 
nak)  rendkívül  meg  volt  elégedve.  (Pulszky  jelen- 
tése, deczember  5.) 

* 

Minél  fájdalmasabb  volt  a  csapás,  mely  fegyver- 
készletünket érte,  annál  érzékenyebben  esett  nekem 
az,  hogy  turini  képviselőnk  kötelességhü  jelentése  sze- 
rint Cavour  gróf  a  szerencsétlenségnek  tudtunkra 
adását  némi  szemrehányással  látszott  kisémi. 

Én,  ki  személyemre  nézve  sem  Couzával,  sem 
kormányával  közvetlenül  semmi  érintkezésben  nem 
állottam  s  a  velük  közbejött  alkudozásokba  (melyeket 
kizárólag  Klapka  tábornok  kezeltj  be  nem  folytam, 
de  azért,  miként  már  fentebb  emlitve  van,  minden 
emberileg  lehetőt  elkövettem,  hogy  a  becses  szállít- 
mány sorsa  biztosíttassák:  nem  fogadhattam  el  azt, 
hogy  a  történt  szerencsétlenség  beszámításának  engem 
még  csak  árnyéka  is  illethet;  de  bár  nem  lehetett  nem 
sajnálnom,  hogy  Couzával  a  dolog  nem  lett  eleve  oly 
gondosan  tisztába  hozva,  mint  az  ügy  roppant  fontos- 
sága kivánta  volna,  a  solidaritásnál  fogva,  melyben 
Igazgatósági  társaimmal  állottam,  azt  sem  engedhettem 
meg,  hogy  a  felelősség  Klapka  tábornokra  hárittas- 
sék  s  azért  turini  képviselőnk  deczember  2-ikai  jelenté- 
sének vételével  siettem  őt  utasítani : 

»Emlékeztesse  a  grófot,  miként  tökéletesen  tudva  volt 
előtte,  hogy  mi  alapon  adott  neki  Klapka  tábornok  meg- 
nyugtatást azon  kérdésre :  miként  állunk  Couzával? 

» A  gróf  tudta,  mit  végzett  a  tábornok  C  o  u  z  a  fejede- 
lemmel a  múlt  évben ;  tudta  s  én  magam  is  csak  annyit  tud- 
tam s  mondtam  a  grófnak,  hogy  azóta  semmi  sem  jött  közbe, 
a  mi  azt  gyanittathatná,  hogy  C  o  u  z  a  megváltozott.  E  tényt 
a  gróf  elegendőnek  tartotta  arra,  hogy  a  fegyverzetet  elszál- 
lithatónak  ítélje.  Azonban  épen  én  voltam  az,  a  ki  insistál- 
tam  annak,  hogy  minden  elkövettessék,  miszerint  a  helyzet 
felöl  bizonyosak  legyünk  s  azért  mig  egyrészt  saját  ügynö- 
keinknek s  magának  Klapka  tábornoknak  is  elindulását 
teljes  erőmből  siettettem,  másrészt  kértem  a  grófot,  hogy  ö 
is  támogasson  s  küldöttje  (Cerruti)  azonnal  menjen.  Sür- 
gettem személyesen  is  menetelét,  Turinban  létem  alatt.  El  is 
ment  szeptember  vége  felé.  De  arról  csakugyan  nem  tehet- 
tünk, hogy  csak  november  14-én  indult  el  Konstantinápoly- 
ból Galacz  felé  s  hogy,  a  mint  raktárnokunk  (M  o  r  i  n)  novem- 
ber 12-röl  irta :  a  szard  kormány  moldva-oláhországi  képvise- 
lői még  akkor  sem  voltak  semmiről  sem  értesítve. 

»Mi  ellenbeii  P 1  a  c  e  franczia  konzultól  Jassyból  októ- 
berben azon  tudósítást  vettük,  hogy  0  o  u  z  a  még  mindig  áll 
tavalyi  ígéreteinek  s  hogy  a  tavalyi  húsz  ezer  fegy- 
ver visszaadását  is  ígéri. 

»Ha  tehát  C  o  u  z  a  megváltozott,  ez  szerencsétlenség, 
nagy  szerencsétlenség,  de  mi  róla  nem  tehetünk,  valamint 
arról  sem  tehetünk,  hogy  politikai  ügynökünk:  Dunyov 
ezredes,  kinek  elindulását  minden  kitelhető  módon  siettettem, 
a  voltumoi  csatában  életveszélyesen  megsebesült. 

» Emlékeztesse  a  grófot  arra  is,  hogy  Klapka  tábor- 
nok útját  keletre  Turinnak  vette,  ott  a  gróffal  értekezett  s  ez 
értekezés  folytán  töltött  néhány  napot  Nápolyban,  miszerint 
oly  dolgokat  intézhessen  el,  melyeknek,  mielőtt  a  keletre 
menne,  elintézését  a  gróf  is  szükségesnek  tartotta  s  csak 
Nápolyban  elintézhetöknek  nyilatkoztatta. 

»Ha  C  o  u  z  a  csakugyan  megváltozott,  működési  ter- 
vünknek is  változni  kell.  Megmondom  ez  iránt  a  grófnak  néze- 
temet, mihelyt  bizonyosat  tudunk  a  keletről.  Addig  alig  lehet 
mást  tenni,  mint,  Klapka  már  (alkalmasint  november  26-án) 
Konstantinápolyba  érkezvén,  Durando  és  Cerruti  urak- 
nak utasítást  küldeni,  hogy  vele  egyetértésben  azt  tegyék,  a 
mit  a  körülmények  szerint  legjobbnak  itélendnek.« 

Turini  képviselőnk  ez  utasításhoz  alkalmazkodva 
járván  el,  deczember  9-én  annyit  legalább,  mint  tényt, 
jelenthetett,  hogy  Cavour  szerencsétlenségnek  tartja 
a  dolgot,  de  minket  nem  okol  s  nem  haragszik.  Nem  tartja 
lehetetlennek,  hogy  C  o  u  z  a  nem  akarván  magára  vál- 
lalni a  felelősséget  s  Austria  és  Törökország  részéről  a 
gyanút  s  neheztelést :  maga  tett  vagy  tétetett  bejelentést; 
de  az  sem  lehetetlen,  hogy  osztrák  kémek  jöttek  nyo- 
mába annak  Genuában,  hogy  begöngyölt  ágyuk  kül- 
detnek kelet  felé,  —  mert  Prokesch,  osztrák  ínter- 
nuntius  Stambulban  csinálta  az  első  lármát.  Még  nem 
lehet  a  dolog  valódi  állását  tudni,  mert  a  telegráf 
Galaczból  s  Gralaczba  Austriának  megyén  s  onnan, 
ugy  látszik,  a  chiffre-ek  szándékosan  hibásan  küldet- 

nek  tovább.  Cerruti  panaszkodik,  hogy  nem  érti  a 

turini  sürgönyöket ;  Turinba  meg  az  övéi  nem  érkeznek 

érthető    alakban.    Tehát  béketűréssel   kell    lenni,  mig 

Cerruti    titkára  megjő,  kit  ő  sürgönyökkel  küldött 

Turinba.    Addig  nem  mondhat  mást,  mint  azt,   hogy 

nem  kell  desperálni;    egy  vagy  más   módon  a  dolog 

csak  el  lesz  igazitva,  mihelyt  a  tényállás  felől  kellőleg 

tájékozva  leszünk. 

* 

Emiitettem  Pulszky  deczember  2-ikai  jelenté- 
séből, miként  C  a  v  o  u  r  várta,  hogy  az  osztrák  is,  orosz 
is  tiltakozni  fog.  Megtörtént  s  a  lármát  még  az  angol 
kormány  is  növelte.  A  mi  különösen  a  bécsi  udvart 
illeti :  az,  ugy  látszik,  komoly  aggodalomba  esett  a  feje- 
delemségekben történő  dolgok  felett,  s  mindent  elköve- 
tett, hogy  C  0  u  z  á  t  megfélemlítse,  miként  az  itt  követ- 
kező adatokból  kitetszik: 

A  moldvai  osztrák  ügy  viselő  és  főkonzul :  G  ö  d  e  1 
Lannoi,  már  a  fegyver-szállitó  hajók  megérkezése 
előtt  (1860.  október  19.)  panaszt  intézett  a  moldvai 
miniszterelnökhöz  a  moldva-oláhországi  hatóságok  által 
a  magyar  emigránsok  iránt  tanúsított  kedvezés  miatt, 
mely  emigránsok,  —  mint  levelében  előadá  —  mindig 
növekedő  számban  érkeznek  a  fejedelemségekbe  s  Ga- 
lacznál  hajóra  szállani  engedtetnek  Olaszország  felé, 
miszerint  ott  légióba  alakíttassanak,  melynek  rendelte- 
tése forradalmat  vinni  be  Magyarországba.  Minthogy 
ez  esetben  a  helyhatóságoknak  a  nemzetközi  jogokkal 
és  kötelességekkel  ellenkezőnek  mondott  magatartását 
a  császári  kormány  hallgatagon  el  nem  nézhette,  a 
galaczi  osztrák  konzul  rendeletet  kapott  a  legélénkebb 
előterjesztéseket  tenni  az  ottani  prefektusnak  a  könnyí- 
tések ellen,  melyek  az  osztrák  birodalom  biztonsága  és 

nyugalma  elleu  intézett  eme  iiierényletiiek  uyujtatuak, 
s  a  legerélyesebben  megkövetelni,  hogy  e  cselszövé- 
nyek  moldvai  területen  többé  meg  ne  türessenek;  ő 
pedig  (a  jassyi  fökonzul)  utasitásához  képest  panaszt 
emelt  a  moldvai  központi  kormánynál  s  a  mondott 
egyének  iránt  gyakorolható  minden  engedékenység 
ellen  a  legünnepélyesebben  tiltakozott. 

Első  két  fegyverszállitó  hajónk  megérkezése  alkal- 
mából pedig  ugyanazon  osztrák  fökonzul  1860.  deczem- 
ber  3-án  a  moldvai  külügyminiszterhez  óvást  intézett, 
melyben  előadta,  hogy  a  császári  kormány  értesittetett, 
miként  az  Unione  és  Matildé  nevű  szard  hajók  Galacz 
tájára  érkeztek  oly  szándokkal,  hogy  a  moldvai  ható- 
ságok oltalma  alatt  s  közreműködése  mellett  tetemes 
mennyiségű  fegyver-rakományukat  partra  szállitsák. 
A  fökonzul  e  fegyverek  minőségére,  mint  bizonyságra 
hivatkozik,  hogy  azok  nem  oly  rendes  és  szabad  keres- 
kedés tárgyai,  a  minő  a  fejedelemségek  kikötőiben  meg 
van  engedve,  hanem  a  hadi  contreband  sorozatába  tar- 
toznak 1)  s  minthogy  a  császári  kormány  a  felől  is 
értesült,  miként  e  fegyverek  rendeltetése  az,  hogy  tit- 
kon Magyarországba  bevitessenek:  a  fökonzul  paran- 
csot kapott  kijelenteni,  hogy  a  császári  kormány  e  cse- 
lekvényt a  nemzetközi  jog  megsértésének  s  a  barátsá- 
gos és  semleges  kormányok  között  elfogadott  eljárással 
ellenkezőnek  tekinti  s  azért  a  mondott  fegyvereknek  a 
fejedelemségekbe  bebocsátása  ellen  a  legünnepélyeseb- 
ben tiltakozik. 

E  tiltakozást  deczember  8-án  egy  másik,  immár 
fenyegető  hangon  tartott  jegyzék  követte,  melyben 
Lannoi  osztrák  fökonzul  előadja,  miként  a  megneve- 
zett két  hajó,  a  császári  kormány  értesülése  szerint,  a 

*)  Consiil  ur  béke  idején  hadi  contrebandról  beszélt. 

14* 

Dunán  feljebb  indult  oly  czéllal,  hogy  hadi  contreban- 
dot  képező  rakodványuk  hátralevő  részét  a  galaczi 
kikötőben  partra  rakják,  —  miért  is  határozottan  köve- 
teli, hogy  a  fegyvereknek  a  fejedelemségek  területére 
kiszállitása  ne  csak  megtiltassék,  hanem  meg  is  akadá- 
lyoztassék ;  egyszersmind  tekintetbe  véve,  hogy  e  fegy- 
verek, melyekkel  Magyarországon  forradalmi  merény- 
let szándékoltatik,  nem  mehetnének  keresztül  a  fejede- 
lemség területén  a  moldvai  helyhatóságok  megegye- 
zése nélkül:  Lannoi  főkonzul  határozottan  kijelenti, 
hogy  a  császári  kormány  a  moldvai  kormányt,  minden 
ily  esetben  előfordulható  következésekért  felelőssé 
teszi. 

Részletes  tudósitást  a  hajóinkat  ért  szerencsétlen- 
ségről Karacsay  Sándor  gróf,  konstantinápolyi 
képviselőnk  deczember  5-én  küldött  s  ezt  november 
21-én  a  keleti  s  különösen  az  oláh  viszonyokra  vonat- 
kozó levelével  előzte  meg,  melyet,  mint  Karacsay 
nézeteinek  hű  tükrét,  tárgy-összefüggés  tekintetéből 
szintúgy  megismertetni  érdekesnek  tartok. 

n. 

Karacsay  Sándor  gróf  két  levele  —  a  M.  N.  Igazgatóság  elnökéhez 

Londonba. 

1. 

Konstantinápoly,  1860.  november  21. 

Tudomásával    leszen    elnök   urnák,  a    mit   Klapka 

tábornoknak  a  szard  miniszter  meghagyásából  irtam  a  fegyverszál- 
lítás dolgában  s  a  miből  eléggé  kitetszik,  hogy  ügyünk  az  oláh 
fejedelemségekben  veszélyben  forog.  E-észemröl  a  veszélyt  igen 
komolynak  tartom. 

Én  e  népet  gyermekkorom  óta  ismerem,  söt  jobbára  az  egyé- 
niségeket is,  kik  jelenben  a  kormányrudat  kezelik.  Ismerem  magán- 
viszonyaikat,   összeköttetéseiket,  tetteiket  a  múltban  és  jelenben. 

Engem,  ki  1853.  óta  folytonosan  itt  élek,  azon  eszme  kötött  egye- 
dül ide,  hogy  bármikor  s  bármely  körülmények  között  akadna 
alkalom  hazánk  felszabaditására :  geográfiai  helyzetünknél  fogva 
nemcsak  hogy  nem  mellőzhetjük  befolyását  az  itteni  állapotoknak 
ügyünk  menetére,  de  fölkelésünknek  majdnem  alapjául  tekinthet- 
jük, mint  a  jelen  eset  is  bizonyitja.  Én  tehát  minden  időmet  arra 
forditám,  hogy  e  hazánkkal  szomszédos  birodalom  tartományainak 
viszonyait  tanulmányozzam  s  alig  csalódom  azt  mondva,  hogy 
tudom,  minő  elemekkel  van  dolgunk. 

Mint  a  folyamatban  levő  intézkedésekből  látom,  nem 

sokára  meg  kellene  kezdenünk  a  hadmüködést  hazánkban.  Fölös- 
leges volna  szót  szaporítanom  a  felett,  hogy  minő  előnyöket  nyújt- 
hatna nekünk,  kezdetben,  a  porta  jóindulata,  később  támogatása, 
sőt  közreműködése.  Mindez  pedig  csak  attól  függ,  hogy  ha  a  mos- 
tani nagyvezér :  Küprizli  Méhemet  pasa  hivatali  állásában 
megszilárdulhatna ;  mert  jelen  ingatag  helyzetében  máról  holnapra 
sem  tudja,  mikor  mozdittatik  el  helyéből  s  igy  legjobb  akarattal 
sem  képes  a  cselekvésre,  minthogy  épen  az,  a  mit  tenni  óhajtana, 
okául  szolgálna  bukásának.  Itten  minden  józan  lépésnek  akadálya, 
minden  rossznak  kútfeje :  R  i  z  a  pasa  hadügyminiszter.  0  egyedül 
birván  a  nagyúr  határtalan  bizalmát,  a  kormány  felett  áll  s  igy 
mindent  paralyzál.  Buta  fejével,  mely  képtelen  valamely  eszme 
felfogására,  tetteit  csak  az  önfentartás  állati  ösztöne  vezényli ; 
ennélfogva  nincs  más  politikája,  mint  ura  kegyét  vadászni.  Fel- 
adata nem  nehéz  egy  jámbor,  de  szeszélyes  és  félénkszivü  ur  irá- 
nyában. Roppant  gazdagsága  (mert  vagyonát  nem  kevesebbre, 
mint  100  millió  frankra  becsülik)  oly  helyzetbe  tette,  hogy  aján- 
dékkal hozzá  nem  férhetni.  Hogy  ezen  embert  eddig  a  franczia 
követség  pártolta  s  pártolja :  annak  tulajdonithatni,  hogy  a  porta  a 
franczia  kabinet  politikáját  gáncsoló  ellenzék  soraiba  állván,  a 
császárnak  érdekében  lehetett  a  bajt  itten  növelni  s  a  zavart,  ugy 
szólván,  permanentiában  tartani.  Ha  ez  volt  czélja  a  E,  i  z  a  pasa 
pártolásának,  a  czél  eléretett ;  de  most,  mintán  a  dolgok  más  vágásba 
jöttek,  nem  volna  többé  értelme.  Rizát  meg  kellene  buktatni,  E 
végre  pedig  csak  egy  billentés  kellene  a  franczia  követ  részéről, 
mert  a  divánban  egy  barátja  sincs.  R i z  a  bukásával  Küprizli 
vetélytárs  nélkül  maradván,  az  állapot  itten  merőben  megvál- 
toznék. 

Erdekünkben  jelenleg  lényegesebb  és  sürgetőbb  szükséget 
nem  látok,  mint  azt,  hogy  elnök  ur  igyekeznék  meggyőzni  a  csá- 
szárt e  felöl  s  eszközölné  ki,  hogy  itteni  követjét  utasitsa,  hogy 
Küprizli  Méhemet  pasát  a  nagyvezéri  hivatalban  minden 
áron  fenntartsa.  Ha  elnök  ur  e  tárgybeli  eljárása  sikeréről  a  nagy- 
vezért értesithetném :  biztosítom,  hogy  az  egész  birodalomban  sza- 
bad járáskelésünk  lenne  s  igy  szilárdabb  alapon  jobb  lábra  állít- 
hatnék előkészületeinket,  biztosabban  kezdhetnők  meg  hadmükö- 

désünket  s  még;  talán  tetemes  hadiszerek  előlegezésére  is  számit- 
hatnánk. A  jó  hatásra  nézve  szükséges  lenne,  ha  előre  tudathat- 
nám az  örvendetes  hirt  az  illetővel. 

Egy  másik,  nem  kevésbé  fontos  teendőt  az  oláh  tarto- 
mányok állapota  igényel.  A  veszély,  mely  minket  ottan  fenyeget, 
előttem  nem  kétes.  Couza  herczeg  azon  kivül,  hogy  egy  fanati- 
kus oláh,  ki  jelenleg  is  Dacoromaniáról  ábrándozik  :  egy  nullitás, 
kit  környezete  vezet.  E  környezetet  viszont  csak  egy-két  egyén 
indoktrinálja,  kik  testben-lélekben  muszka-érzelmüek.  Ha  a  politi- 
kai viszonyok  még  ma  ugy  állanak,  hogy  nem  válnék  tanácsosnak 
a  párisi  udvarral  törni :  feltehetni,  hogy  csekély  vonakodás  után 
beleegyezendnek  a  szard  biztos  és  franczia  konzul  által  követelt 
közreműködésbe  fegyvereink  szállítása  és  elhelyezése  ügyében ;  d  e 
bizonyosak  lehetünk  arról  is,  hogy  mindenről,  a 
mi  történik,  a  bécsi  és  pétervári  kormányok  is 
hiven  értesitve  lesznek  általuk.  Meg  vagyok  győ- 
ződve, hogy  a  jelen  kormány  alatt  Moldva-Oláhország  felől  minden 
működésünk  lehetetlen  lesz.  Azon  fegyverkészlet,  mely  tavaly 
kezeikbe  jutott,  már  magában  is  elég  érzékeny  veszteségünk,  mert 
abból  ugyan  soha  egy  darabot  sem  látunk,  mi  több :  ide  hátrább 
ellenünk  lesznek  fordítva ;  hogy  tehát  a  mostani  tetemesb  szállít- 
mányt is  könnyelműen  kijátszodjuk  kezeinkből,  megbocsáthatlan 
volna.  Ha  működésünket  kár  nélkül  más  vidékre  irányozhatnók : 
legegyszerűbb  volna  ezen  tartományokat  teljesen  kikerülni.  De  ez 
nemcsak  alkalmatlanság,  hanem  kár  is,  mert  igy  az  erdélyi  föl- 
kelést ki  kellene  hagyni  számításainkból  s  később  bevétele  sok 
vérbe  kerülne.  A  bajon  tehát  segiteni  kellene. 

A  jelen  kormány  állása  mind  a  két  tartományban  oly  inga- 
tag, hogy  annak  megbuktatása  könnyen  eszközölhető  ;  az  ellenzéki 
elem  annyi  s  olyan^  bogy  érdekünk  szerint  választhatni  czélunkra. 
Nekünk  pedig  a  mint  jelenre  az  Erdélyben  létesítendő  felkelés 
végett,  ugy  jövőre,  hogy  az  oláhság  hátunkba  ellenségkép  ne  kerül- 
jön, nemcsak  kívánatos,  de  okvetlen  szükséges  is,  hogy  a  fejede- 
lemségekben a  » bíróság «  megváltozzék. 

(Itt  aztán  levéliró  Couza  megbuktatásának  tervébe  bocsát- 
kozik. Ugy  látszik,  a  Couza  iránt  ellenséges  pártok  nézeteibe  be 
volt  avatva,  sőt  ezek  a  portánál  is  összeköttetésekkel  bírtak,  mert 
Karácsa y,  levele  folytában,  ezeket  mondja :) 

En  azokkal,  kik  a  főszerepeket  vinnék,  több  év  óta  ismeret- 
ségben vagyok  s  összeköttetésben  állok,  terveiket  s  eszközeiket  is 
ismerem  s  ennélfogva  a  sikert  valószínűnek  látom.  Az  ő  kívánsá- 
guk abból  áll,  hogy  nekik  pénzt  előlegezzünk  s  hogy  a  kiviendő 
tényállás  Napóleon  császár  által  jóváhagyassék  vagy  legalább 
meg  ne  támadtassék,  mert  csak  igy  számithatnak  a  porta  támoga- 
tására, mely  e  föltétel  alatt  már  meg  is  igértetett. 
Ha  dolguk    sikerűi :  pénzünket    visszaadják  es  szolidáris  frigybe 

állanak  velünk,  semmi  beavatkozást  sem  követelve  a  hazánk  terü- 
letén lakó  oláhság  ügyébe,  csak  a  Bukovinát  foglalhassák  vissza 
maguk  számára. 

Ugy  gondolom,  hogy  nemcsak  a  közel  jövőre,  de  későbbre  is 
hasznunkra  lenne,  hogy  ezen  tartományokban  oly  elemek  uralkod- 
janak, kiktől  nem  zavartatnánk,  A  mi  a  császár  politikáját  illeti: 
valóban  anomália  volna,  ha  a  jelen  körülmények  közt  is  azon  pártot 
pártolná,  mely  C  o  u  z  á  t  a  fejedelmi  székre  emelte.  Ez  mindaddig 
czélszerü  lehetett,  mig  az  orosz  politika  a  francziával  egy  vágás- 
ban járt,  de  ma  már  ez  utóbbi  vak  utón  járna,  ha  a  régi  nyomot 
követné.  —  —  —  Különben  megjegyzem,  hogy  a  terv  kivitele 
még  azon  esetben  is  lehetséges  volna,  hogy  ha  elnök  ur  nem  tar- 
taná tanácsosnak  azt  előre  a  császárral  közleni.  Csak  pénzben  hiány 
ne  legyen ;  a  szükséges  összes  mintegy  négyszáz- 
ezer frankra  rúghatna. 

Minthogy  ezen  évszakban,  hol  a  hajózás  meg  van  akadva,  az 
elintézés  sok  időbe  kerül  s  a  késedelem  helyrehozhatlan  bajt  okoz- 
hat :  kérem  elnök  urat  (azon  esetre,  ha  helybenhagyását  megnyer- 
tem), méltóztassék  akként  intézkedni,  hogy  Durando  tábornok 
szard  követhez  táviratilag  a  kabinet  chiffre-jével  ilyforma  sürgöny 
küldessék : 

a)  a  nagyvezér  dolgában :  »Dites  a  Karacsay  que  sa 
premiere  proposition  est  agréé  et  qtPe  1'  ordre  sera  donné  d'  agir 
en  conséquence.« 

b)  a  fejedelemség  iránti  tervre  nézve :  »Dites  a  Karacsay 
que  la  seconde  proposition  est  approuvée  par  moi,  qu'  il  agisse  en 
conséquence.« 

Helyben  nem  hagyás  esetére :  »uon  approuvée. « 

Bővebb  utasitásait  pedig  méltóztassék  levélben  ugyancsak 
Turinon  át  a  hivatalos  dépechek  közt  az  itteni  miniszterhez 
czimezni. 

Az  utolsó  postahajóval  Klapka  tábornoknak  tudósítását 
vettem,  melyben  tudatja,  hogy  25-én  ideérkezik.  Cerruti  ur 
Zgliniczkyvel  együtt  f.  hó  14-én  Galaczra  indult  s  szeren- 
csés érkeztükről  tudósítást  is  vettünk.  Én  nagyon  megkértem 
Cerruti t^  hogy  mig  Klapka  meg  nem  jön,  addig  semmit  se 
szállíttasson  partra.  Egyébiránt  eddig  csak  két  hajónk  érkezett  a 
Dunán.  —  Örömmel  tapasztaltam  a  Klapka  leveléből,  hogy  ő 
sem  hajlandó  könnyen  hinni  az  oláhoknak  s  igy  nem  leszek  kény- 
szerülve ellenzéket  csinálni ;  mert  határozott  véleményem  volt 
tehetségem  szerint  azon  erősködni,  hogy  ha  illendő  garancziát  nem 
kapunk^  hajóink  maradjanak  rakodva  horgonyon  egész  télen  át  a 
Dunán.  Megőrzésükre  majd  módot  találunk, 

Szerbiáról  csak  annyit  irhatok,  bogy  ott  irántunk  nagy  rokon- 
szenv mutatkozik.  Azonban  szükséges,  hogy  viszonyainkat  a  por- 
tával oly  szinbe  öltöztessük,  miszerint  egyetértésünk  ne  gyanusit- 

tatiiassék.  Ennélfogva  esedezem,  az  ügynököt,  kit  odaküldeni  mél- 
tóztatik, utasítani,  hogy  előbb  velem  e  tárgyról  értekezzék,  nehogy 
szereplésünk  egymásba  ütközzék. 

Benn  a  hazában  a  közügy  oly  válságos  fordulatot  vett, 
miszerint  lényeges  azoknak,  kik  a  dolog  élén  állanak,  tisztában 
lenni  a  felöl,  hogy  kire  mennyiben  számithatnak.  Ennélfogva  kije- 
lentem, hogy  azok  sorába  kivánom  magamat  számíttatni,  kik  soha 
semmi  szin  s  feltétel  alatt  az  osztrák  házból  származó  királynak 
hódolni  nem  fognak. 


Fogadja  stb. 


(Aláirva)  Karacsay  Sándor. 


Konstantinápoly,  1860.  deczember  5. 

Múlt  hó  21-én  tett  jelentésemben  közlött  aggodalmaim  csak- 
hamar teljesültek:  hajóinkból  három  Szulinánál  lefoglaltatott  s  a 
másik  kettő  Galaczon  még  talán  veszélyesebb  helyzetben  van.  Az 
eseményről  bizonyosan  értesitni  fogták  elnök  urat  Turinból;  de 
minthogy  a  tudósítás  csak  telegraf  utján  történhetett,  szükséges- 
nek tartom  az  egészről  körülményesen  értesíteni. 

Hajóink  érkezése  előtt  15  nappal  már  az  osztrák  követség 
hivatalosan  felszólította  a  portát,  hogy  fegyverekkel  rakott  hajók 
váratván  ide  (s  a  hajókat  meg  is  nevezi),  kéri  ezeknek  lefoglaltatá- 
sát  a  Dardanelláknál.  A  portán  huzták-vonták  a  feleletet,  mig  ket- 
teje  hajóinknak  itt  a  Bosporusban  megjelent.  Ekkor  az  osztrák 
követség  ostromlására  Ali  pasa  külügyminiszter,  ki  egyáltalában 
az  osztráknak  kedves  embere,  rendeletet  küldött  az  admiralitáshoz 
ezen  hajók  megvizsgálására  és  lefoglalására.  A  hajókat  azonban 
itt  többé  nem  találván,  egy  hadi  gőzöst  utánuk  rúgtattak  s  egy- 
szersmind Szulinára  rendeletet  küldtek,  hogy  ottan  vigyázattal 
legyenek.  így  mind  a  három  hajó  kelepczébe  került.  A  lefoglalás 
megesvén,  D  u  r  a  n  d  ó  tábornok  rögtön  óvást  emelt  a  portához, 
ezen  szerződéseikkel  ellenkező  tény  miatt ;  mire  a  porta  annyi  elég- 
tételt adott,  hogy  az  őrséget  a  lefoglalt  hajókról  visszavonta,  azzal 
mentegetvén  magát,  hogy  ezt  a  szulinai  kajmakám  önfejétöl  tette 
volna.  Mindazáltal  a  hajókat  tovább  menni  nem  engedheti,  mig 
tisztába  nem  jönnek  a  szerződés  értelmezése  felett.  Midőn  ezek 
történtek,  két  hajónk  már  Galacznál  horgonyzott,  melyek  t.  i.  a 
porta  rendeletének  kibocsátása  előtt  már  Szulinánál  a  Dunába 
beeveztek  volt ;  ezeket  a  porta  ignorálván,  egy  osztrák  dunai  hadi- 
gőzös szemmel  tartja.  Ugy,  hogy  mondhatni,  miszerint  mind  az  öt 
bajónk  fogva  van. 

A  dolog  megesvén,  természetesen  igen  érdekelt  annak  nyo- 
mára jönnünk,  hogy  miként  juthatott  az  osztrák  kormány  e  szállí- 
tásnak tudomására.  Az  adatokat  elősorolnom  hosszas  és  fölösleges 
volna.  Elég  az,  hogy  D  u  r  a  n  d  o  is,  Klapka  is  azon  meggyőző- 

désre  jutottak,  hogy  az  oláh  kormány  részéről  áruitatott  el.  Részem- 
ről ez  uj  adatokra  nem  volt  szükségem,  miszerint  gyanitásom  iga- 
zolva legyen.  Elég  sajnálatos,  hogy  annak  idején  nem  akartak 
nekem  hitelt  adni  az  illetők. 

Most  már  a  kérdés  az :  hogyan  lehet  a  bajon  segíteni  ? 

Klapka  tábornok  f.  hó  2-án  érkezett  ide  s  másnap  el  is  indult 
Galaczra  a  franczia  gőzösön.  Ottan  C  e  r  r  u  t  i  úrral  értekezvén,  fog 
elválni,  ha  szükséges  lesz-e,  hogy  ő  Couzát  személyesen  fbikeresse. 
Részemről  ezt  hasztalannak  tartom,  miután  C  o  u  z  a  a  porta  fel- 
szólitására  azon  feleletet  küldötte,  hogy  a  fegyverszállitmány  nem 
övé,  hanem  a  magyaroké.  Mindazáltal  abban  állapodánk  meg,  hogy 
meg  kell  még  egyszer  kisérteni  az  egyetértést  Couzával;  de  ha 
megújítja  fogadását,  akkor  biztosíték  is  kell,  biztosítékul  pedig  azt 
kívánjuk,  hogy  a  toborzás  nekünk  szabad  legyen  a  fejedelemségek- 
ben. Mert  hogy  ezt  zaj  nélkül  tegyük,  saját  érdekünk  igényelvén, 
nem  állhat  azon  ellenvetés,  melyet  tehetne,  hogy  t.  i.  botrányt  oko- 
zandunk  ez  által ;  s  értelme  sem  lenne  szövetségünknek,  ha  ezt 
megtagadná ;  mert  a  mit  botránynak  neveznek,  az  már  magában  a 
szövetségben  áll,  mely  betörésünkkel  napfényre  kerülve,  követke- 
zéseiben ugyanaz  lenne,  akár  csekélyebb,  akár  tetemesb  erő  gyűjté- 
sére nyújtott  nekünk  segédkezet.  Ha  pedig  visszautasítaná  feltéte- 
lünket, akkor  követelnünk  kell  kiadását  és  Galaczra  visszaszállítá- 
sát a  múlt  évben  részint  kölcsönzött,  részint  gondoskodésa  alá 
helyezett  fegyvereinknek,  —  nem  levén  többé  semmi  közünk 
egj'^mással. 

A  zár  alatt  levő  hajóinkra  nézve  semmi  kétség  sincs,  hogy 
azokat  ki  ne  kaphatnék  a  porta  kezeiből,  a  legrosszabb  esetben 
azon  föltétellel,  hogy  visszautasittassanak  Olaszországba ;  azonban 
Durando  tábornok  nem  kívánja  nagyon  sürgetni  kiadatásukat, 
remélvén  még  oly  körülmények  beállását,  melyek  a  Dunán-marad- 
hatásukat  lehetségessé  teendik. 

Az  állapotot  tekintetbe  véve,  bátor  vagyok  elnök  ui-nak  ujolag 
figyelmébe  ajánlani  azokat,  a  miket  előbbi  tudósitásomban  a  teendők 
felöl  elmondottam.  Működési  alapunk  elárulása  az  Al-Dunán :  nagy 
csapás ;  ezt  minden  áron  helyre  kell  hoznunk  s  nem  látom  más 
módját,  mint  azt,  hogy  bent  Oláhföldön  kell  a  mozgalmat  megkez- 
denünk. Nagy  megelégedésemre  szolgált,  hogy  Klapka  tábornok, 
a  mint  a  dolog  állásáról  itten  értesült,  a  nélkül,  hogy  csak  sejtet- 
tem volna  is  vele  azon  nézetimet,  melyeket  tudósitásomban  elnök 
ur  elé  terjesztettem,  —  önmagától  ugyanazon  eszmére  jött,  hogy 
Couzát  el  kell  mozdítanunk  a  kormányról,  ha  boldogulni  aka- 
nmk.  De  hogy  ezt  tehessük,  biztosítani  kell  viszonyainkat  a  portá- 
val, mi  abban  áll,  hogy  meg  kell  szilárdítanunk  a  mostani  nagy- 
vezér állását,  ki  egy  ily  fordulatnak  igen  is  örülne.  Ha  sikerül 
elnök  urnák  a  császártól  megnyerni  azt,  a  mit  a  nagyvezérre  nézve 
kértem :  porunk  nyerve,  van,  fegyvereink  a  Danán  maradhatnak  sj 

a  mikor  tetszik,  partra  szállithatjuk.  A  nagyvezér  és  Kapudan 
pasa  ez  alkalommal  is  kimutatták  jóindulatukat,  de  nyiltan  nem 
léphetnek  fel  mellettünk.  Egyébiránt  most  nem  is  volna  czélszerü, 
hogy  kimutassák  politikájuk  hajiamit ;  de  hogy  akkor,  midőn  ideje 
lesz  levetni  az  álarczot,  használhassanak:  okvetlenül  szükséges, 
hogy  biztos  támaszuk  legyen  a  franczia  követségben,  különben 
elbuknak  az  első  lépéssel,  mit  érdekünkben  s  kedvezésünkre 
tennének. 

Én  egyébiránt  a  veszélyt,  mely  fenyeget,  benn  a  hazában 
levőnek  látom.  A  mint  a  közszellem  fejlődése  benn  a  hazában 
halad;  a  merész  követelések  az  1848-iki  alkotmány  teljes  vissza- 
állítására ;  a  hatalmas  eszközök,  melyekkel  az  osztrák  a  magyar 
emigrácziót  rendelkezni  látja :  oly  ijedtséget  támaszthátnak  Bécs- 
ben, hogy  Velenczét  átadják  az  olasznak,  Magyarországnak  pedig 
visszaadják  az  1848-iki  alkotmányt.  Óhajtom,  hogy  csalódjam.  De 
én  oly  oldalról  ismerem  czimzetes  honfitársainkat,  miszerint  fölte- 
szem, hogy  elég  gyávák,  a  háború  kikerülése  okáért,  ily  módon 
kibékülni  az  osztrák  házzal,  s  igy  hazánk  független  állami  életének 
visszaszerzésére  e  páratlanul  kedvező  s  talán  végső  alkalom  elvész. 
Ez  a  veszélyek  legnagyobbika,  a  melytől  tartok.  Reánk  nézve  élet- 
halál-kérdés,  hogy  ez  meg  ne  történjék,  de  a  párisi  és  turini  iidva- 
roknak  is  érdekükben  áll,  hogy  e  veszélynek  elejét  vehessük.  Ez 
okon  remélem,  hogy  elnök  vir  ki  fogja  a  császár  jóváhagyását  esz- 
közölhetni ugy  a  nagyvezér  támogatására,  mint  az  oláh  tartomá- 
nyokban czélba  veendő  eljárásra  nézve. 

A  mikről  mielőbbi  válaszát  kérve  stb. 

(Aláírva)  Karacsay  Sándor. 

Karacsay  első  leyelének vételével  Küprizli  Méhe- 
met nagyvezér  támogatása  végett,  a  kellő  lépéseknek  meg- 
tételére Napoleonherczegnéls  Thouvenel  franczia 
külügyminiszternél,  párisi  képviselőnket  Kiss  Miklós 
ezredest  nyomban  azon  figyelmeztetéssel  utasitottam,  hogy  e 
dolog  nagy  fontossággal  bir ,  mert  Couzával  mérhetlen 
bajunk  van  a  keleten,  támaszra  van  szükségünk  a  portánál? 
E.  i  z  a  pasa  pedig,  a  szultán  kegyencze,  ellenségünk  és  mint- 
hogy időkőzben  már  két  hajónknak  Galacznál  történt  letar- 
tóztatása is  tudomásomra  jutott,  utasitásomhoz  még  a  követke- 
zőket csatoltam : 

» Ezzel  kapcsolatban  legyen  szives  képviselő  ur  magát 
gondosan  tájékozni,  vájjon  még  mindig  ragaszkodnak-e  a 
Tuilleriák  ahhoz,  hogy  C  o  u  z  á  t  versenytársai  ellen  pártolják  ? 
Nekem  ugy  látszik,  hogy  C  o  u  z  a  már  teljességgel  nem  fran- 
czia-barát.   De  ezt  csak  igen   tapintatosan  kérem   említeni. 

nehogy  iigy  látszassék,  mintha  mi  ellene  ármánykodnánk.  Kis 
idö  múlva,  meglehet,  vádat  leszünk  kénytelenek  ellene  emelni  • 
de  még  most  csak  tudni  akarnám:  erősen  áll-e  a  császár 
kegyében  ? 

»Amde  az  kimondhatatlanul,  ismétlem:  kimondha- 
tatlanul fontos  volna,  ha  vagy  P 1  a  c  e  Jassyban  utasítást, 
vagy  C  0  u  z  a  legalább  á  herczegtöl  levelet  kapna ,  hogy 
Francziaország  irányunkban  még  mindig  oly  rokonszenvvel 
viseltetik,  mint  tavaly  s  hogy  reméli,  miszerint  a  fejedelem 
fel  fogja  fogni,  hogy  érdekei  öt  a  magyar  nemzet  iránti  barát- 
ságra utalják. 

»Irtózatos  szerencsétlenségeknek  venné  egy  ily  levél  vagy 
utasítás  elejét.  Különösen  azon  oldalról  nem  hogy  tehetnénk 
valamit,  de  gonosz  és  kártékony  ellenséget  találunk  a  moldva- 
oláhországi  kormányban.  Mondja  meg  ezt  a  berezegnek  s  kérje, 
hogy  háritsa  el  tőlünk  a  borzasztó  csapást.* 

Ez  utóbbi  pontra  párisi  képviselőnk  kielégítő 
választ  nem  kaphatott.  Nem  tagadták  meg,  de  nem  is 
teljesítették.  Otöltek-hatoltak,  nehézségeket  emlegettek 
s  a  dolgot  (az  orosz  és  angol  miatt)  azon  perczben 
alkalomszerütlennek  mondták.  Hanem  a  nagyvezér 
támogatását  teljes  készséggel  megígérték. 

Párisi  képviselőnk  ez  eljárása  felöl  következő 
levelem  nyujtand  tudomást: 

Kossuth  —  Pulszkj  Feiencznek  Tnrinba. 

London,  1860.  deczember  14. 
Bátorkodom  képviselő  urat  következőkre  felkérni : 
1.  Legyen  szíves  kieszközölni,  hogy  sürgöny  utján  a 
szard  kabinet  chiífréjeivel  D  u  r  a  n  d  o  tábornoknak  a  követ- 
kező sürgöny  küldessék  Konstantinápolyba : 

»Dites  á  Karacsay  que  sa  premiere  proposition  est 
agréé  et  que  l'ordre  sera  donné  d'agir  en  conséquence.  La 
seconde  impossible  par  manque  de  moyens.*) 

*)  »Mondja  meg  Karácsa ynak,  hogy  első  javaslata 
elfogadtatott  s  rendelet  fog  küldetni  a  megfelelő  cselekvésre.  Máso- 
dik javaslata    eszközök  hiányánál  fogva,  lehetetlen.* 

A  kormány  tudni  kivánandja,  hogy  mit  teszen  ez  a  sür- 
göny ?  íme,  ezt  teszi : 

Erdekünkben  van,  liogy  Küprizli  Méhemet  pasa 
állása  Riza  pasa  (ellenségünk)  ellenében  Parisból 
támogattassék.  Fölkérettünk  ennek  Parisban  leendő  kiesz- 
közlésére.  Eszközlöttük.  De  nagyon  érdekünkben  van,  hogy 
mielőtt  Lavelette  (franczia  követ  Stambiüban)  megkapná 
erre  vonatkozó  utasítását,  a  nagyvezér  már  értesítve  legyen, 
hogy  azt  mi  eszközlöttük.  Ezért  kell  a  sürgöny  s  ez  a  » pre- 
miere proposition.« 

A  »seconde«  a  moldva-oláhországi  ellenzéknek  C  o  u  z  a 
herczeg  megbuktatása  végett  négyszázezer  frankkal  leendő 
segélyezésére  vonatkozik.  Ebbe  nem  szándékozom  avatkozni, 
de  legegyszerűbb  a  különben  is  nagyon  igaz  pénzhiányra 
hivatkozva,  az  -egész  tervet  félretolni. 

2.  A  távirat  elmenvén,  legyen  szíves  képviselő  ur  kon- 
stantinápolyi képviselőnknek:  Karac^ay  Sándor  gróf- 
nak (szintúgy  a  kormány  utján,  Durando  tábornokhoz 
intézendő  levélben)  ez  utasításomra  hivatkozva,  a  következő- 
ket megirni : 

a)  Formális  igéretét  birom  mind  Napóleon  ber- 
ezegnek, mind  Thouvenel  külügyminiszternek, hogy  az 
első  levelet  irand,  a  második  pedig  utasítást  küldend  L  a  v  a- 
lette  követ  urnák  Küprizli  Méhemet  pasa  támogatá- 
sára R  i  z  a  pasa  ellenében.  Tájékozásul  azonban  tudósítom, 
hogy  Thouvenel  ur  véleménye  szerint,  a  két  pasa  egy- 
mással tökéletesen  kibékült  s  hogy  bár  pártolni  fogja  a  nagy- 
vezért, nem  hiszi  a  miniszter,  hogy  öt  soká  tarthassa  hivata- 
lában, mert  a  szultán  ki  nem  állhatja  Küprizlit,  kit 
Thouvenel  nemes  jellemű  s  becsületes,  de  hóbortos  ember- 
nek tart. 

h)  K  második  javaslata  egyszerűen  lehetetlen  a  pénz- 
hiány miatt.  Nincs  nekünk  400,000  frankunk.  Az  olasz  kor- 
mány pénzbeli  támogatásai  csak  specziális  czélokra  terjed- 
nek. E  czélra  nem  hajlandó  pénzt  adni,  mert  az  oroszt  nem 
akarhatja  provokálni.  A  franczia  császári  kormánynyal  pedig 
jó  viszonyban  állunk  ugyan  (mint  az  1.  pontból  is  láthatja), 
de  ne  feledje,  hogy  a  franczia  császár  most  e  perczben 
jiem  áll  oly  szerepben  az  osztrák  iránt  ós  igy  irányunkban. 

mint  tavaly  állott.  Ö  a  háborút  inkább  elnapolni,  mint  siet- 
tetni kivánná  (mert  sem  a  keleti,  sem  a  német  kérdést  még 
nem  tartja  érettnek)  s  azért  szeretné,  ba  a  velenczei  kérdés 
eladással  oldatnék  meg.  De  mert  erre  nincs  kilátása,  Nápoly- 
bán teremt  nehézségeket  a  kora  háborúnak  s  ha  ezek  legyő- 
zetnének, nem  fogja  ugyan  akadályozni  az  osztrák-olasz 
háborút,  deez  aztán  minden;  ha  csak  az  osztrák 
nem  támad.  Ügyünk  iránt  rokonszenvet  tanusit  s  ha  har- 
czunk  nemzeti  nagyságában  kitör  s  állást  vesz,  azt  tettel  is 
bebizonyitandja,  mert  felfogj  a  érdekeit.  De  harczunkat 
inkább  késleltetni  szeretné,  semhogy  siettetésére  eszközöket 
nyújtana.  Azért  tévedett  Karácsa y,  ha  azt  hitte,  hogy 
jelenben  nekünk  Paris  segédforrásul  szolgál. 

Annyit  azonban  tájékozásul  mondhatok,  hogy  C  o  u  z  a 
nem  kedves  egyéniség  a  császár  előtt;  jó  ideje  nincs  vele 
megelégedve,  külügyminisztere  pedig  épen  dühös  C  o  u  z  a 
ellen.  Eossz  főnek  tartják  Parisban,  rossz  néven  veszik,  hogy 
magát  a  független  fejedelemre  játsza,  s  minket  különösen 
intenek,  hogy  ne  bizzunk  a  moldva-oláhokban,  mert  meg  fog- 
nak csalni.  Jellemükről  épen  nem  hizelgőleg  nyilatkoznak. 

Egyébiránt  a  fegyverszállitási  szerencsétlenség  után, 
fájdalom!  azt  hiszem,  hogy  moldva-oláhországi  állásunkon 
többé  az,  hogy  ki  van,  ki  nincs  ott  a  kormányon,  alig  változ- 
tathat. Karacsay  nem  érezheti  jobban  nálamnál  Moldva- 
Oláhországnak,  mint  hadászati  telepnek,  reánk  nézve  roppant, 
pótolhatlan  fontosságát  s  mégis  félek,  hogy  az  reánk  nézve 
elveszett  s  nincs  egyéb  hátra,  mint  a  hadműveleti  tervet  a 
változott  körülmények  szerint  megváltoztatni.  Ugyanis : 

A  szentpétervári  kormány  már  tényleg  irt  a  párisinak, 
hogyha  Couz  a  aherczegségekben  amagyar  for- 
radalmi betörést  szervezni  engedi,  orosz  sereg 
küldetik  a  herczegségekbe.  Ez  tény  s  ez  ottani 
működésünknek  még  akkor  is  véget  vetne,  ha  a  fejedelem 
tiszta,  jóakaratú  barátunk  volna.  Mert  semmitől  sem  kell  job- 
ban óvakodnunk,  mint  hogy  egy  ujabb  orosz  avatkozást  pro- 
vokáljunk, előbb  Moldva-Oláhország  ellen,  aztán  meg  (mint 
1849-ben)  ellenünk. 

Aztán  tény  az  is,  hogy  az  angol  kormány  borzasztóan 
goromba  jegyzéket  küldött  Turinba  a  fegyveres  hajók  elfoga- 

tása  tárgyában ;  helyesli  a  lefoglalást  s  pirongatja  C  a  v  o  u  r 
grófot  a  fegyver-küldés  miatt,  és  helyesli  Oroszország  szándé- 
kát a  herczegségekbe  való  seregküldést  illetőleg.  *) 

E  szerint  alig  van  ott  egyéb  teendőnk,  mint,  ha  lehet,  a 
fegyverzetet  megmenteni  és  az  oláhországi  és  moldvai  magyar 
elemnek  az  óhajtott  fölkelés  esetére  activitásba  emelésére 
titkos  előkészületeket  tenni.  Mert,  fájdalom !  Erdély  nemcsak 
ki  leend  zárva  a  harcz-kezdeményezésből ,  hanem  bizony 
magyar  segédkarokra  is  lehetend  szüksége  önmagát  a  bel- 
vérengzésektöl  megóvni. 

Tudassa  ezeket  Karácsa y,  Durando  tábornok- 
kal is. 

c)  A  belgrádi  képviselőt  nem  utasithattam  találkozásra 
Karacsay  gróffal,  mert  az  nem  tengeren  Konstantinápoly 
felé,  hanem  északnak  ment  szárazon. 

Tegye  hozzá  képviselő  ur,  hogy  azért  nem  irom  ezeket 
magam,  hanem  iratom  Ön  által,  mert  nem  tudom,  nem  chiffre- 
ekben  kivánandja-e  a  szard  kormány  az  ily  értesítést  követé- 
hez küldetni. 

(Aláirva)  Kossuth. 

Erre  válaszolva  P  u  1  s  z  k  y ,  tudósított,  hogy  C  a  v  o  u  r 
gróf  megküldi  chiíFre-ekben  a  kivánt  táviratot  Durando 
tábornoknak  Konstantinápolyba,  de  nem  oly  általános  alak- 
ban, mert  szükséges,  hogy  a  követ  értse,  mi  az,  a  mi  általa 
üzentetik.  Kijelentette  a  gróf,  hogy  ismeri  C  o  u  z  a  herczeg 
gyöngeségét,  nem  hiszi  azonban,  hogy  volna  valaki  a  fejede- 
lemségekben, ki  egészben  véve  magát  nálánál  jobban  vise- 
lendné ;  különben  C  o  u  z  a  helyzetét  tarthatatlannak  itéli, 
mert  három  különböző  s  gyakran  ellentétes  képviseleti  testü- 
lettel szemben  sehol  a  világon  senki  sem  kormányozhat. 

* 

Klapka  tábornok  Konstantinápolyba  megérkezvén,  a 
fegyverlefoglalási  ügy  lebonyolítását    s    Couza   fejedelem 


*)  Mindezek  felöl  párisi  képviselőnk  Thouvenel  miniszter 
által  lett  értesítve  s  értesítését  később  az  illető  jegyzékek  nyilvános- 
ságra hozatala  tökéletesen  megerösitette. 

iránti  viszonyunk  szabályozásának  megkisérlését  maga  vette 
kezébe.  Az  ügy  további  folyamát  tehát  az  ö  levelei  s  iromá- 
nyai ismertetik  meg  legjobban. 

Mielőtt  azonban  ezeket  közölném,  előre  bocsátom,  miként 
Klapka  tábornok  útra  kelve  Konstantinápoly  felé,  1860. 
november  8-án  érkezett  Turinba  s  onnan  Nápolyba  ment,  hol 
akkor  maga  a  király  is  tartózkodott,  F  a  r  i  n  i  pedig  mint 
királyi  helytartó  működött.  Klapka  Nápolyban  november 
17-ig  mulatott.  Továbbutazása  előtt  jelentésképen  közlötte 
velem  és  TelekiLászlóval  naponkinti  jegyzeteit  tapasz- 
talásairól s  benyomásairól,  melyek  sokkal  érdekesebb  adalé- 
kot képeznek  az  akkori  állapotok  megismeréséhez,  mintsem 
hogy  közlésüket  ide  közbeszöni  elmulaszthatnám. 

m. 

Klapka  tábornok  naplója. 

November  8.  Öt  órakor  reggel  érkeztem  Turinba. 
P  u  1  s  z  k  y  hat  órakor  hozzám  jött.  Tudakozódott  a  hadikészle- 
tek iránt  tett  rendelkezéseinkről;  jelentést  tett  a  dolgok  állása 
felöl  Turinban  és  Nápolyban,  s  áttérve  személyes  viszonyára  irán- 
tam, sajnálatát  fejezte  ki  a  félreértések  fölött,  melyek  az  utóbbi 
években,  barátságos  érintkezéseinket  megzavarták,  kért,  felejtsem 
el  a  történteket  s  magát  rendelkezésemre  bocsátotta  azon  esetre, 
ha  megbízást  kapnék  Erdélyben  s  a  Tisza-vidéken  önállólag  mű- 
ködni, minthogy  velem  jobban  kijönne,  mint  Telekivel.  Én 
biztosítottam,  hogy  támadásait  rég  elfelejtettem  s  ajánlatát  szíve- 
sen elfogadnám,  ha  az  Igazgatóság  mellém  politikai  biztosul  már 
rég  nem  P  u  k  y  t  rendelte  volna. 

Két  órakor  látogatás  Cavournál.  Megbeszéltük  a  hely- 
zetet, a  kilátásokat  és  esélyeket.  C  a  v  o  u  r  elmondta,  hogy  mi  indí- 
totta öt  a  velünk  múlt  szeptemberben  kötött  egyezkedésre.  » Austria 
magatartása  annyira  fenyegető  volt,  hogy  e  hatalom  részéről  a 
Pónál  s  a  Mincionál  támadástól  lehetett  tartamok.  Minthogy  a 
píemontí  hadsereg  felének  Közép-Olaszországban  és  Nápolyban 
kellett  elfoglaltatni,  a  fennmaradt  rész  alig  volt  volna  elegendő  a 
tömörített  osztrák  haderővel  megmérkőzni.  Rendkívüli  segédesz- 
közökről kellett  gondoskodni  s  ezek  közt  Magyarország  hathatós 
közreműködésének  biztosítása  kiváló  helyet  foglalt.*)  Azonban  a 
varsói  konferenczia  meghiúsulása  s  a  közben  beállott  rossz  időjárás 


*)  E  néhány  sor  C  a  v  o  u  r  nyilatkozatából  már  Iratataim  II. 
kötetének  572 — 57.3.  lapjain  idézve  van.  Ismétlésükért  a  tárgy-össze- 
függés szolgáljon  mentségül. 

Austria  részéről  a  szándokban  volt  támadás  megkezdését  lehetet- 
lenné tette,  a  veszély  tehát  egyelőre  elvonult. « 

C  a  V  o  u  r  e  nyilatkozataiból  én  azon  következtetést  vontam 
le,  hogy  a  piemonti  hadsereg  valóságos  létszáma  120  ezerét  meg 
nem  halad,  söt  még  ezen  eröszámot  sem  érte  el,  mert  Közép-  és 
Dél-Olaszországban  (mely  C  a  v  o  u  r  mondása  szerint  a  hadsereg 
felét  foglalja  el)  tudtomra  eddig  több  mint  50.000  ember  nem  lett 
alkalmazva. 

C  a  V  0  u  r  azon  kérdésére,  hogy  miként  állanak  a  dolgok 
Magyarországon  ?  —  következőképen  válaszoltam : 

Az  utóbbi  engedmények  a  helyzeten  keveset  vagy  semmit 
sem  változtattak.  A  nemzet  sokkal  több  reménynyel  néz  elébe  a 
jövendő  háborúnak,  mintsem  hogy  határozatlan,  problematikus  Ígé- 
retek által  magát  egykönnyen  lenyugosztaltatni  engedhetné.  Csak 
ha  a  kilátás  a  háborúra  elenyésznék,  volna  lehetséges,  hogy  a 
béke-  és  alku-párt  a  markolatot  kezébe  kerítse  s  gyorsan  tért 
nyerjen.  A  primási  konferenczia  legközelebb  össze  fog  ülni  Eszter- 
gomban, miszerint  a  teendőkről  s  nevezetesen  a  felől  tanácskozzék, 
hogy  minő  alapon  s  mily  módon  lehetne  a  dynastiával  kiegyezés- 
hez utat  egyengetni.  Ezen  conferentiától  az  országgyűlés  össze- 
jöveteléig még  jó  szép  idő  fog  lefolyni  s  addig  mi  a  helyzetnek 
mesterei  maradunk.  De  ha  a  háború  annyira  halasztatik,  hogy 
kitörése  előtt  az  országgyűlés  is  összeül,  akkor  igen  valószínű, 
hogy  a  politikai  izgatás  kizárólag  a  törvényes  térre  szorul  s  a  mi 
befolyásunk  tetemesen  csökkenni  fog.  Mindenesetre  szükséges, 
hogy  barátaink  bátorsága  és  kitartása  határozott  biztosítások  és 
ígéretek  által  gyámolittassék,  a  felkelés  kilátásai  folyvást  szapo- 
rittassanak,  s  azért  az  előkészületek  a  legerólyesebben  folytattas- 
sanak.  Felszólítottam  C  a  v  o  u  r  t :  küldjön  Magyarországba  vala- 
kit, a  ki  a  dolgok  ottani  állása  felől  saját  szemlélődése  alapján 
neki  hű  jelentést  tegyen. 

C  a  V  0  u  r,  nyílt  és  lelkiismeretes  előadásommal  nagyon  meg 
volt  elégedve.  Nekem  azonban  ugy  tetszett,  hogy  nem  venné  ked- 
vetlenül, ha  a  mozgalom  amolyan  törvényes  jelleget  öltene ;  a  miből 
azt  következtetem,  hogy  teljességgel  nem  volna  ellenére,  ha  ily 
ürügye  akadna  Velencze  támadását  elnapolhatni  s  e  veszélyes  kér- 
dés megoldását  a  díplomáczia  mezejére  átjátszhatni.  Egyszóval : 
hogy  neki  jobban  tetszenék  Velenczét  alku  utján  megkapni,  mint 
meghódítására  kényszerítve  lenni. 

Áttért  ezután  a  pénz  és  bankóprés  kérdésére,  s  azt  kérdezé : 
vájjon  ez  utóbbi  valósággal  oly  elkerülhetlenül  szükséges-e?  En 
ígenlőleg  feleltem,  reá  mutattam  1848 — 49-ikí  hadjáratunkra  s 
bebizonyítottam,  hogy  bankóprés  nélkül  a  hadíköltségek  fódözése 
merő  lehetetlenség  volna,  mint  volt  volna  48 — 49-ben. 

A  magyar  légiót  illetőleg  tökéletesen  osztozott  nézeteimben, 
hogy  azt  tavaszig  nemcsak  együtt    tartani,  hanem  a  lehetőségig 

növelni  is  kell.  Odautasitott,  hogy  a  további  teendőket  a  király- 
ijai, Farinival  és  Fanti  tábornok  hadügymioiszterrel  hoz- 
zam tisztába. 

Estve  tanácskozásom  volt  V  e  1 1  e  r  tábornokkal  az  eventualis 
hadmüködések  felett.  V  e  1 1  e  r  nézetei  az  enyimekkel  legtöbbnyire 
megegyeznek,  csakhogy  az  öreg  ur  még  nagyon  sokat  tart  a  régi 
formákra  és  rendszerekre.  Garibaldi  minden  megszokottat 
halomra  döntött  s  mégis  nagy  dolgokat  mivelt.  Az  ö  fötényezöi : 
a  nép  lelkesedése  s  az  ellenséget  elkábító  gyors  határozatok 
voltak. 


November  9.  Elutazás  Genuából.  —  10-én  Livorno- 
ban,  11-én  Civitavecchiában.  12-én  érkeztem  Nápolyba.  Meg- 
hivásomra  T  ü  r  r  még  aznapon  meglátogatott.  Sajnálkozva  értet- 
tem tőle,  hogy  Garibaldi  már  elutazott,  a  mi  ujabban  megfosz- 
tott az  alkalomtól,  vele  a  jövendő  kérdéseit  személyesen  meg- 
beszélni. 

Öt  órakor  szegény  D  u  n  y  o  v  ezredest  látogattam  meg.  Cson- 
tig lesoványodott  s  nagyon  sokat  szenved  sebére.  Hála  az  orvosok 
tudatlanságának :  az  amputáczió  Dunyovnál  is  elkésett,  ép  ugy, 
mint  előbb  Tükörynél. 

Dunyovtól  és  Ébertől,  kit  szintén  betegen  találtam, 
sok  érdekes  részletet  hallottam  a  helyzet  felöl  általában  s  különö- 
sen Garibaldi  hadmüködési  módja  s  diktatúrája,  mint  szintén  a 
magyar  légió  felől. 


November  13.  Reggel  nyolcz  órakor  Türrel  Farini 
királyi  helytartóhoz  mentem.  Beszélgetésünk  főtárgyai  ezek  vol- 
tak :  a  kilátások  a  háború  megújulása  esetén  Austriával ;  Gari- 
baldi önkénytes  csapatainak  feloszlatása ;  a  magyar  légió  fenn- 
tartása és  szaporítása,  s  hogy  mi  történjék  a  depötban  levő  számos 
magyar  tiszttel  ? 

Farini  panaszkodott  az  igazságtalanság  felett,  melylyel  a 
királynak  az  önkénytes  sereg  feloszlatására  vonatkozó  utóbbi  ren- 
deletei Garibaldi  táborában  gáncsoltattak,  s  levelek  elömutatá- 
sával  bizonyította  be,  miként  ugy  a  király,  mint  ő  maga  (Farini) 
is  minden  lehetőt  elkövettek,  miszerint  az  önkénytesek  minden 
méltányos  követeléseinek  elég  tétessék.  De  hogy  minden  Gari- 
baldi által  kinevezett  tiszt  rangjában  elismertessék,  a  rendes 
hadsereg  tisztjeivel  egyenlő  lábra  helyeztessék,  vagy  épen  a  rendes 
hadseregbe  bevétessék :  ez  teljes  lehetlenség ;  mert  meg  nem  tör- 
ténhetnék a  nélkül,  hogy  a  jövendő  legszilárdabb  támaszát  képező 
olasz  hadseregnek  ugy  szelleme,  mint  erkölcsi  értéke  egy  csapással 
semmivé  ne  tétessék.  Ugyanis  tény,  hogy  azon  hirtelenkedésnél  fogva, 
melylyel  Garibaldi  hadseregében  a  tisztek  kinevezésének  meg 
kellett  történni,  sok  oly  egyén  lett  alsóbb  és  felsőbb  tisztté  kine- 

vezve,  kikkel  becsületére  érzékeny  ember  alig  léphetne  viszonyba. 
Példa  gyanánt  emiitett  F  a  r  i  n  i  egy  őrnagyot,  ki  Poerioval 
volt  ugyan  összezárva,  de  távolról  sem  politikai  okból,  hanem  apa- 
gyilkosságért volt  tömlöczre  ítélve ;  emiitett  másokat  is,  kiknek 
múltja  nem  kevésbé  kifogásos.  Aztán  sok  oly  tiszt,  ki  mint  hadnagy 
vagy  kapitány  lépett  ki  kevés  hónap  előtt  az  északi  hadseregből, 
Garibaldi  seregében  már  mint  alezredes  s  ezredes  szerepelt ; 
lehetetlen  azt  akár  képzelni,  akár  kívánni,  hogy  ezeknek  a  piemontí 
hadsereg  azon  tisztjei  alárendeltessenek,  kik  rangban  előttük 
állottak. 

Nem  lehetett  igazat  nem  adnom  Faríninak,  mindazáltal 
azon  megjegyzést  tettem,  hogy  kár  volna,  ha  a  csőcselék  miatt, 
mely  közikbe  tolakodott,  a  jó,  tisztességes  és  értékes  elemek  is 
akár  megsértetnének,  akár  alkalmazás  nélkül  hagyatnának.  Ennek 
kikerülésére  a  legczélszerübb  mód  volna  két  vagy  három  önkény- 
tes  osztályt  alakítani,  melyeknél  minden  derék  tiszt  alkalmazást 
találhatna,  ezeknek  azonban  rangban  és  tekintélyben  a  rendes  had- 
sereg tisztjeivel  egyenlőkké  kellene  tétetniök.  Ily  rendelkezéssel 
mind  a  két  rész  ki  lenne  elégítve,  mert  ez  által  sem  a  piemontí 
tisztek  érzékenysége,  sem  a  Garíbaldisták  igazságos  önérzete  nem 
sértetnék  meg. 

T  ü  r  r  megjegyzéseimet  helyeseknek  ismerte  el  s  oda  nyilat- 
kozott, hogy  ö  és  barátai  tettek  volna  is  hasonló  javaslatot,  hanem 
az  elkerülhetlenül  szükséges,  hogy  mielőtt  a  tisztek  kiszemeléséhez 
fognának,  a  király  az  egész  tisztikar  rangját  kivétel  nélkül  elis- 
merje. —  Ez,  Faríni  nyilatkozata  szerint,  lehetetlennek  látszott. 

Farinítól  Türr  lakására  mentünk.  Oadella  fores- 
t  í  e  r  a  palotát  lakja,  átellenben  a  királyi  palotával.  —  Az  elöter- 
mek  hosszú  során  mentünk  végig,  mielőtt  a  tábornok  lakószobáihoz 
értünk.  Útközben  sok  régi  ismerősre  ismertem  Konstantinápolyból, 
Parisból,  Londonból ;  némelyikük  magyar  honvéd-  vagy  huszár- 
egyenruhában,  a  többiek  a  történelmi  veres  ingben,  mindannyian 
Türr  törzséhez  tartozók,  —  mi  nekem  egy  hadosztályi  törzsül 
elég  számosnak  látszott. 

Türr  az  egész  hadjárat  alatt  nyílt  asztalt  tartott.  A  regge- 
linél mintegy  tizenöten  lehettünk.  Volt  nem  egy  a  jelenlevők  közt, 
ki  még  nemrégiben  hangosan  kikelt  a  Magyar  Nemzeti  Igazgató- 
ság ellen  s  T  ü  r  r  t  Magyarország  egyedüli  szabaditója  gyanánt 
magasztalta.  Maga  Türr,  ugy  látszik,  nem  vetette  meg  egészen  e 
tömjénezést.  Nem  csoda !  Magyarország  jövendőbeli  Garibaldijá- 
nak szerepe  nem  olyan  szerep,  mely  a  nemes  ambicziónak  nem  tet- 
szelegne. Én  ugy  tettem,  mintha  nem  is  sejteném,  hogy  ezek  az 
urak  maguk  közt  mit  főztek  ki.  Annyit  azonban  láttam,  hogy  az 
én  érintkezésem  Cavourral,  Farinival  s  a  királylyal,  nyu- 
godt észlelgetésem,  ragaszkodásom  a  M.  N.  Igazgatósághoz  és  az, 
hogy  ezt  lelkiösmeretesen  képviselem :  e  körnél  nem  nagy  tetszés- 
sel találkozott. 

November  14.  A  király  reggel  nyolcz  órakor  fogadott. 
Egy  óránál  tovább  beszéltem  vele  mindenről,  a  mi  Magyar-  és 
Olaszország  közös  érdekeibe  vág. 

A  király  meggyőződését  fejezte  ki,  hogy  Gaeta  nemsokára 
elesik,  mert  megkérte  Napóleon  császárt,  vonja  vissza  hajó- 
hadát, miszerint  ö  (a  király)  a  tenger  felöl  is  támadhasson. 

A  nápolyi  tábornokok  és  tisztek  felöl  (helyt  adva  a  dicsére- 
tes kivételeknek)  nem  épen  hizelgöleg  nyilatkozott.  Az  elsők  közül 
vagy  húszan  udvaroltak  nála,  miszerint  meghódolásukat  személye- 
sen kijelentsék  s  ezek  legtöbbnyire  olyan  öreg  tábornokoknak  lát- 
szottak, a  minőket  vigjátékokban  a  színpadon  szokás  szerepeltetni. 
A  tiszteket  sem  találta  tetterősebbeknek,  mint  a  tábornokokat. 
Kapitányt,  ki  nem  öszhaju,  ritkaság  találni  közöttük.  Azonkívül  a 
Bourbon-kémrendszer  által  annyira  corrumpáltattak,  hogy  ezen 
elemektől  az  olasz  hadsereg  újjáalakítására  csak  kevés  haszon  vár- 
ható, —  T  ü  r  r  ő  1  akként  nyilatkozott  a  király,  hogy  derék  vitéz 
katona  s  becsületes  jellem,  de  néha  nagyon  sajátságos  (baroque) 
eszméi  vannak.  Mindazok  után,  a  miket  hallok,  nem  mondhatnám, 
hogy  Türr  hadvezéri  talentumába  s  politikai  tapíntatába  túlságo- 
san bíznának,  hanem  az  bizonyos,  hogy  nagyon  kedvelik,  hasznos 
embernek  tartják,  hatni  kívánnak  általa  Graribaldira  s  hízeleg- 
nek neki,  nehogy  eszébe  jusson  előbbi  táborába,  a  Mazziniéba, 
visszatérni.  El  kell  egyébiránt  ismerni,  hogy  Türr,  mint  Nápoly 
katonai  kormányzója,  kiváló  erélylyel  védte  a  király  érdekeit, 
Garibaldi  táborának  republikánus  » fenegyerekei «  (Hitz- 
Köpfe)  ellen. 

Kérdezett  a  király,  vájjon  elő  vagyunk-e  készülve  Magyar- 
országon a  felkelésre  ?  vájjon  a  fegyverek  már  helyükre  jutot- 
tak-e ?  s  vájjon  nem  fogják-e  az  utóbbi  concessiók  a  nemzetet 
kielégíteni ?  Erre  én  akként  feleltem,  mint  Cavournak  Turin- 
ban ;  megnyugtattam  a  királyt  azon  esetre,  ha  a  háború  nem  késik, 
de  figyelmeztettem,  hogy  minél  tovább,  húzódnék  a  háború  kitörése, 
annál  nagyobb  volna  a  veszély,  hogy  a  cselekvési  párt  az  alkupárt 
által  túlszárnyaltatik. 

Erre  a  király  reményét  és  meggyőződését  fejezte  ki,  hogy  a 
jövő  tavaszkor  a  dolog  háborúra  kerül ;  mert  ha  ő  nem  támadná  is 
meg  az  osztrákot,  ez  öt  bizonyosan  meg  fogja  támadni.  Nekünk 
nyugton  kell  addig  maradnunk,  míg  a  háború  Olaszországban  meg- 
kezdődik s  csak  akkor  kell  kitörnünk  (losschlagen),  mert  csak  ezen 
esetre  helyezhet  számunkra  tetterős  segítséget  kilátásba ;  ha  ellen- 
ben idő  előtt  amúgy  magunk  szakállára  valamit  merénylenénk, 
könnyen  megtörténhetnék,  hogy  legjobb  akaratja  mellett  is  meg- 
akadályozva látná  magát  a  hatalmak  által  abban,  hogy  nekünk 
hasznunkra  lehessen. 

Különösen  Anglia  az,  mely  minden  rokonszenve  daczára, 
melylyel  Olaszország  iránt  viseltetik,  még  mindig  szívósan  ragasz- 

kodik  ahhoz,  hogy  Austria  fennmaradását  biztosítsa  s  miszerint  az 
ös  császári  házat  megmentsék.  Angol  államférfiak  épen  most  is 
abban  fáradoznak  Bécsben,  hogy  Velencze  békés  átengedését  keresz- 
tül vigyék.  0  (a  király)  nem  hiszi,  hogy  a  bécsi  Burgban  magukat 
egy  ily  lépésre  rászánják  s  meg  van  győződve,  hogy  minden  ily 
egyezkedésnek  a  fegyver  koczkáját  elébe  teszik. 

Azon  kérdésemre,  hogy  minő  szándokai  vannak  ezen  esetre 
Francziaországnak  ?  —  a  király  ennyit  felelt :  »v  e  1  ü  n  k  1  e  s  z.« 

Ez  utóbbi  nyilatkozatból  különféle  következtetéseket  lehet 
levonni,  melyeknek  tüzetes  fejtegetésére  most  időm  nincs.  Minden- 
esetre csalhatlan  symptomának  tekinthetjük  ezt,  hogy  a  király 
teljes  egyetértésben  cselekszik  a  francziák  császárjával.  Elkerül- 
hetlenül  szükséges,  hogy  mi  Parisban,  és  pedig  nem.  annyira 
Thouvenelné],  mint  a  Palais-Royalban  s  a  Tuilleriákban, 
folyvást  a  lehető  legjobban  képviselve  legyünk. 

Biztosítottam  a  királyt  az  Igazgatóság  nevében  személye 
iránti  ragaszkodásunkról,  mire  ő  legbarátságosabban  tudakozódott 
mind  Kossuth,  mind  Teleki  felől  s  reményét  fejezte  ki,  hogy 
mindkettőjüket  mihamarabb  látandja  Turinban. 

A  magyar  légió  ügyei  már  előbb  rendbe  hozattak,  ugy,  hogy 
e  részben  csak  köszönetemet  kellett  a  királynak  kijelentenem. 


November  15.  Ebéd  Türrnél.  Cosenz,  Sir  tori, 
Carini,  Sacchi,  Winkler  is  ott  voltak  a  vendégek  közt- 
C  a  r  i  n  i  t  áthatva  találtam  III.  Napóleon  iránti  hálaérzettől ; 
Cosenz  és  Sir  tori  sajnálták,  hogy  a  viszony  nem  javult 
Cavour  és  Garibaldi  között.  Mondák,  hogy  mindent  elkövet- 
tek :  utat  törni  a  kiengesztelödésre  közöttük,  de  igyekezetük  hajó- 
törést szenvedett  a  kiengesztelhetlen  gyűlöleten,  melylyel  Gari- 
baldi Cavour  iránt  viseltetik. 


November  IG.  Éber  és  Tttrr  ma  nálam  ebédeltek. 
Ebéd  után  néhány  nyilt  szót  intéztem  ez  utóbbihoz.  Megkérdez- 
tem: vájjon  alárendeli-e  magát  a  M.  N.  Igazgatóságnak?  —  S  erre 
igenlő  feleletet  kapván,  megkérdezem :  vájjon  számolhatunk-e  reá, 
hogy  az  Igazgatóság  rendelkezéseihez  mindig  feltétlenül  alkalmaz- 
kodni fog  ?  Miután  erre  is  igenlöleg  felelt,  felvilágosítottam  őt 
működésünk  és  összeköttetéseink  felől ;  értesítettem,  hogy  minő 
megbízást  szántunk  számára  (Szerbia)  s  megkérdeztem :  vájjon 
kész-e  azt  elvállalni?  Teljesen  késznek  nyilatkozott.  Beszélgeté- 
sünk végével  behatólag  figyelmeztettem,  hogy  a  mi  feladatunk  sok- 
kal nehezebb,  mint  az  olaszoké,  ugy,  hogy  minket  csak  a  minden, 
hazafiak  szoros  együttartása  biztathat  csak  a  félig-meddig  is  biztos 
siker  kilátásával.  Felkértem  tehát,  hogy  jövendőben  a  magyar 
ügyekre  nézve  tudtunk  nélkül  semmit  se  tegyen,  minthogy  külön- 

ben    magát  a  legnagyobb  felelősségnek  s  a  hazát  a  legnagyobb 
veszélyeknek  tenné  ki. 

Ezzel  elbúcsúztunk.  T ü r r  holnap  Pallavicini  őrgróffal 
Genuába  utazik.  Hadosztályát  S  a  c  c  h  i  tábornoknak  adja  át.  A 
magyar  légió  oda  beosztva  marad. 


November  17.  Utolsó  napom  Nápolyban.  E  jegyzeteimet 
egy  áttekintéssel  akarom  berekeszteni  a  helyzetre  általában,  a 
miként  az  e  perczben  politikailag  és  katonailag  szemembe  tűnik. 

A  mióta  az  osztrák  befolyás  megtört,  más  kettő  versenyez 
egymással  Olaszországban :  az  angol  és  a  franczia. 

Anglia  kedvez  az  olasz  szabadsági  törekvéseknek,  azon 
reményben,  hogy  a  földközi  tengernél  keletkező  uj  nagy  államot 
egykoron  Erancziaország  ellen  használhatandja.  Bármennyire  szi- 
vükön feküdjék  is  az  angol  államférfiaknak  Austria  fenntartása, 
nem  fognak  megszűnni  Bécsben  sürgetni,  hogy  Velenczére  nézve 
Austria  Olaszországgal  békésen  kiegyezzék. 

Erancziaországnak  egyenesen  az  ellenkezőt  kell  akarnia. 
Neki  titokban  támogatni  kell  Austriát,  idegenkedésében  Olaszor- 
szággal egyezkedni,  nehogy  ennek  eszébe  jusson  idő  előtt  is  s 
mielőtt  még  a  E-ajnánál  valamit  kezdhetnének,  a  kissé  nyomasztó  s 
néha  épen  lealázó  franczia  oltalmat  magától  elutasítani.  A  mióta  a 
soha  komolyan  nem  gondolt  olasz  conföderatió  terve  megbukott. 
Parisban  belesimulnak  a  körülményekbe  s  tetszik  nekik,  hogy 
Olaszország  a  lehetőségig  erősödjék  s  erejét  megszilárdítsa.  Ha 
egyszer  Olaszország,  kapcsolatban  Magyarországgal,  elég  erős  a 
harczot  Austria  ellen  fölvenni :  Erancziaország  növekedett  bizton- 
sággal léphet  föl  a  Rajnánál.  Velencze  átengedése  ezt  a  számítást 
keresztülhúzná,  mert  ha  egyszer  Olaszország  szabad  és  biztositott : 
nehezen  lesz  rábírható,  hogy  Erancziaország  hódítási  vágyai  végett 
sikra  szálljon  s  nyereményeit  koczkáztassa. 

Egy  pontnál  azonban  találkoznak  a  franczia  és  angol  törek- 
vések Olaszországban  s  ez  a  pont  az,  hogy  Turinban  ne  hii'telen- 
kedjenek,  ne  túlrohamoskodjanak.  Angol  szempontból  időt  kivan- 
nak nyerni  a  bécsi  diplomacziai  tárgyalásokra ;  franczia  szempont- 
ból pedig  kivánniok  kell:  megkímélve  lenni  a  kénytelenségtől,  hogy 
Olaszországba  tetemes  haderőt  küldjenek,  minthogy  az  erőfelosztás 
a  támadást  a  Rajnánál  lehetetlenné  tenné. 

Erancziaország  csak  akkor  unszolhat  háborúra,  ha  Olaszország 
hadereje  tökéletesen  szervezve,  legalább  kétszerannyi  lesz,  mint  a 
mostani  s  ez  bizony  még  jó  sok  időbe  kerül. 

A  két  nagyhatalom  tehát  ezúttal  a  legőszintébb  egyetértés- 
ben oda  fog  hatni,  hogy  a  jövő  év  folyamában  a  béke  meg  ne 
háborittassék. 

A  kérdés  az :  mire  fogja  magát  ez  adott  helyzetben  Olasz- 
ország határozni  ? 

Garibaldi  visszalépése  s  önkéntes  csapatainak  feloszla- 
tása :  győzelme  C  a  v  o  u  r  átgondolt,  mérsékelt  politikájának  a  túl- 
zók hanyatthomlok  rohanó  iránya  felett.  Olaszország  jövője  jelen- 
ben kirekesztöleg  a  királynak  s  tanácsosainak  kezében  van.  A  ren- 
geteg felelősség,  mely  ezzel  jár,  őket  óvatosakká,  talán  még  óvato- 
sabbakká  teendi,  mint  eddig  voltak.  Nem  lehet  tehát  feltenni,  hogy 
Velenczére  támadást  merénylendenek,  mielőtt  magukat  erre  elég 
erőseknek  érzik  és  teljesen  fölszerelteknek  tudják. 

Kérdés :  minő  erőre  van  szükség,  hogy  a  várnégyszög  és 
Velencze  ellen  támadólag  fölléphessenek  ?  Ez  iránt  a  nézetek 
külömbözők.  Turinban  250  ezer  embert  gondolnak  szükségesnek. 
Parisban  300  ezerét  sem  tartanak  soknak.  Garibaldi  pedig  a 
maga  felengző  szólásmodorában  azt  sürgeti,  hogy  ezen  utolsó 
eldöntő  harczra  Olaszország  egy  millió  embert  állítson  talpra.  Már 
pedig  Olaszország  e  három  szám  közül  a  legkisebbet,  sőt  csak  200 
ezer  embert  sem  fog  a  jövő  tavaszszal  a  Ponál  és  Mincionál  össze- 
pontosithatni,  minthogy  a  Turinban  még  mindig  divatozó  czibak- 
rendszer  (Zopfsystem)  mellett  ily  tetemes  erőszaporitásra  tavaszig 
az  idő  nagyon  kurta.  Közép-  és  Dél-Olaszországban  pedig  a  rend- 
fenntartás legalább  is  50  ezer  embert  kivan. 

Ha  ezt  mind  fontolóra  veszszük,  ugy  látszik,  hogy  kevés  kilá- 
tásunk lehet  a  jövő  tavaszra  Olaszországban  oly  összeütközést 
reményleni,  melyből  hazánkra  hasznot  húzhatnánk.  Van  azonban 
egy  tényező,  mely  a  helyzetnek  máról  holnapra  más  alakot  adhat  s 
ez :  a  közvélemény  hatalma,  a  túlinger,  melyben,  kivált  Felső- 
Olaszországban,  a  kedélyek  vannak.  Cavour  s  a  parlament  több- 
sége a  vihart  visszatartani,  Garibaldi  és  barátai  szitogatni 
iparkodandnak.  Ha  a  mozgalom  felülkerekedik,  ha  áttöri  a  gáta- 
kat, melyeket  az  előrelátás  és  megfontolás  emelnek:  akkor  nem 
lehet  kétség  felőle,  hogy  a  király,  Cavour  és  parlament  is  kény- 
telenek lesznek  a  mozgalmat  követni  ép  ugy,  mint  1849-ben. 

Cavour  azon  éleslátással,  mely  neki  sajátja,  ez  eshetőséget 
bizonyosan  szemügyre  vette.  Innen  a  nyomaték,  melyet  a  magyar- 
országi állapotokra  s  a  mi  közreműködésünk  lehetőségére  helyez. 

Tehát  szabadakaratból  és  saját  ösztönéből  a  turini  cabinet 
jövő  tavaszszal  nem  fog  háborúra  vállalkozni,  de  kényszerűségből 
igen  s  ez  utóbbi  esetben  (nem  számitva  a  mozgósított  nemzetőrsé- 
get) minden  erejét  megfeszítve,  mintegy  120  ezer  embert  fog  a 
Pohoz  s  a  Minciohoz  küldhetni. 

Hogy  ez  a  120  ezer  ember  egy  hatályos  támadási  lökésre 
Austria  ellen  nem  elégséges,  —  az  világos;  s  hogy  ily  körülmények 
közt  a  király  nem  fog  egy  erős  segédsereget  rendelkezésünkre 
bocsáthatni,  —  az  még  világosabb.  Kénytelen  lesz  a  háború  fŐ  szin- 
terén szoros  védállásra  s  hajóhadának  az  Adriai  tengeren  leendő 
munkásságára  szorítkozni.  Az  eldöntő  szót  ezúttal  Magyarország 
lesz  hivatva  kimondani.  Az  olaszok  többet  fognak  a  magyarországi 

felkelésre,  mint  a  saját  erejükre  számitani.  Ép  azért  fegyvert  s 
pénzt  annyit  fognak  adni,  a  mennyire  csak  szükségünk  van,  de 
tevőleges  segéderőben  csak  keveset  és  elégtelent.  E  részben  ne 
csináljunk  magunknak  illúziókat.  A  legtöbb^  a  mire  számithatunk, 
partraszállási  kísérlet  15  vagy  20  ezer  emberrel,  többnyire  önkény- 
tesekkel,  a  dalmát  vagy  magyar  tengerparton ;  a  minél,  természe- 
tesen a  magyar  légiónak  közre  kellene  működni. 

Meg  kell  vallanom,  hogy  ezen  kilátás  engem  csak  kevéssé 
njrugtat  meg  a  jelen  körülmények  közt,  midőn  Erdélyben  a  hamu 
alatt  pislogó  nemzetiségi  gyűlöletet  az  unió  kérdésével  idő  előtt 
felszitogatták.  Nekünk  tehetségünk  szerint  oda  kell  működnünk, 
hogy  ez  a  kérdés  egyelőre  függőben  tartassék  s  barátainkkal  meg 
kell  értetnünk,  hogy  az  első  teendő :  széttörni  a  szolgalánczokat, 
melyek  a  magyarokat  és  románokat  egyiránt  nyomják.  Nekünk 
rendelkezhetnünk  kell  Erdélylyel,  ha  a  harczot  Austriával  fel  akar- 
juk venni.  Erdély  az  alap  s  hadműveleteink  kiindulási  pontja ;  csak 
onnan  lehetünk  képesek  összeköttetéseinket  a  külfölddel  fenntar- 
tani s  magunkat  a  szükséges  hadikészletekkel  ellátni.  És  mikép 
lehetséges  az,  ha  magyarok  és  oláhok  mindjárt  kezdetben  egymás- 
sal hajba  kapnának  s  a  48-iki  mészárlások  megújulnának  ? 

Holnap  indulok  Konstantinápoly  felé ;  onnan  folytatom  tudó- 
sításaimat. 

Nápoly,  1860.  november  17. 

Klapka. 
(Németből  fordítva.) 

IV. 
Klapka  keleti  küldetése. 

Es  most  áttérek  Klapka  leveleinek  s  eljárásával  kap- 
csolatos okmányainak  közlésére. 

Klapka  —  Kossuthnak  Londonba. 

Galacz,  1860.  deczember  8. 

Tizennyolcz  órát  töltöttem  Konstantinápolyban  s  hat  napi 
viharos  hajózás  után  tegnap  végre  ideérkeztem.  Itt  találtam  C  e  r- 
r  u  t  i  t  s  ügynökeinket,  mindnyájukat  levert  hangulatban. 

A  Szulinánál  levő  hajóinkat  a  törökök,  a  már  ideérkezetteket 
osztrák  hadihajók  tartják  szemmel ;  a  mi  pedig  a  fejedelem  maga- 
tartását illeti,  biz'  az  barátságtalan  színt  ölt  s  nem  igen  biztató. 

Ily  körülmények  közt  nem  maradt  más  hátra,  mint  az,  hogy 
személyesen  magamra  vegyem  a  feladatot :  mindent  ismét  rendbe 
hozni. 

Megerősített  ez  elhatározásomban  P  1  a  c  e  (jassyi  konzul) 
következő  távsürgönye : 

»A  franczia  konzul  nagyon  kéri  0  orn  urat  (tavalyi  nevem), 
jöjjön  mihamarébb,  miszerint  az  (kölcsön)  ügyet  együtt  eltárgyal- 
hassák.« 

Ehhez  jött  később  egy  sürgöny  magától  a  fejedelemtől,  sür- 
gősen kifejezve,  hogy  velem  szólani  óhajt. 

Nehogy  tehát  akár  magamat,  akár  az  Igazgatóságot  valamely 
későbbi  szemrehányásnak  kitegyem,  holnap  útra  kelek  Jassy  felé ; 
minek  következtében  elvesztem  annak  lehetőségét,  hogy  ez  idén 
Konstantinápolyba  tengeren  térhessek  vissza. 

Mennyi  ideig  leszek  hányásra-vetésre  és  bujkálásra  kárhoz- 
tatva, e  csalás  és  árulás  által  telitett  levegőben,  hol  az  osztrák 
kémek  szakadatlanul  nyomomban  vannak?  —  azt  nem  tudom;  de  alig 
remélhetem  Önt  tavasz  előtt  viszontláthatni.  Tudósításokat  csak 
táviratilag  fogok  küldhetni,  természetesen  chiffre-ekben  a  követség 
utján.  Levélküldésre,  biztos  alkalom  hiányában,  gondolni  sem  lehet. 

Itt  az  osztrákok  mindent  elkövetnek,  hogy  az  oláhokat  újra 
nyakunkra  uszítsák ;  mi  végett  minden  pártból,  minden  osztályból 
firkászokat  alkalmaznak. 

Az  én  feladatom  itt  a  legnehezebb,  a  mi  valaha  embernek 
jutott  s  ha  a  kibékülés  a  két  nemzetiség  között  hamar  létre  nem 
jő :  az  osztrák  okvetlenül  újra  felülkerekedik. 

C  a  V  0  u  r  grófot,  ugy  látszik,  hajóink  letartóztatása  a  legkel- 
lemetlenebbül lepte  meg.  A  másolatban  iderekesztett  levelet  intéz- 
tem hozzá,  miszerint  jó  kedélyben  tartsam. 

Nem  mondok  le  a  reményről,  hogy  még  mindent  jobb  kerék- 
vágásba hozhatok ;  de  ha  a  herczeg  javaslataimra  rá  nem  áll,  ugy 
itt  minden  veszve  van  s  én  haladék  nélkül  visszautazom. 

(Aláirva)  Klapka. 

(Németből.) 


Ugyancsak  deczember  3-án  Klapka  tábornok  Teleki 
Lászlónak  is  irt  s  abban  fentebbi  levelének  pótlásául 
arról  tudósít,  hogy  a  Szulinánál  levő  három  hajót  Könstanti- 
nápolyba  küldik  vissza  azon  szándékkal,  hogy  ott  tartalék- 
ban tartassanak  s  rakományuk  később  más  hajókra  rakassék, 
a  Galacznál  horgonyzó  két  hajó  rakományát  pedig  másnap 
(deczember  4-ón)  partra  rakatják,  a  mi  aztán  a  fejedelem 
nevében  le  fog  foglaltatni.  Hiában,  ha  valamire  akarunk 
menni,  nagyban  kell  játszanunk  s  nem  szabad  bizalmatlan- 
ságot mutatnunk.  A  lefoglalás  s  annak  föltételei  természete- 
sen C  o  u  z  a  herczeggel  előbb  tisztába  hozattak.  Az  árulás 

Kanta-Kuzen  galaczi  prefektus  müve.  C  o  u  z  a  a  dolog- 
ban ártatlan. 

E  levelében  Klapka  tábornok,  a  kémekre  vonatkozva, 
kik  minden  oldalról  körülveszik,  azon  sejtelmének  is  ad  kife- 
jezést, miként  épen  nem  lehetetlen,  bogy  tört  vetnek  lába  alá 
s  egy  jó  bátszurással  tisztelik  meg  (bogy  ilyesmi  tervben 
volt,  az  alább  ki  lesz  mutatva)  s  ez  esély  lehetőségét  tekintve, 
nehogy  az  ottani  dolgok  szálai  kezünkből  kiessenek,  felszólí- 
tott, gondoskodjunk  eleve,  hogy  ki  által  akarnók  öt  ez  eset- 
ben a  hadmüködések  vezetésében  helyettesíteni  s  azt  is  taná- 
csosnak tartaná,  haPukyMiklós  lassacskán  útra  készülne, 
miszerint  a  feladatnak  reá  háruló  részét  kezébe  vehesse ; 
mert  a  körülmények  olyanok,  hogy  nem  lehet  előre  tudni, 
mely  perczben  s  mi  módon  lehetünk  cselekvésre  kény- 
szerítve. 

A  Cavourhoz  intézett  levél,  melyre  fentebb  hivat- 
kozás van,  eképen  szólt : 

Klapka  tábornok  —  Cavour  grófnak  Tnrinba. 

Galacz,  1860.  deczember  8. 

November  17-én  hagytam  el  Nápolyi,  de  a  rossz  idö  által  a 
tengeren  feltartóztatva,  ide  csak  tegnap  érkeztem  meg.  Már  Kon- 
stantinápolyban értesültem  három  hajónknak  a  Duna  torkolatánál 
történt  lefoglalása  s  a  más  kettőnek  osztrák  hadihajók  által  fel- 
ügyelet alatt  tartása  felöl.  E  kellemetlenség  módosítja  ugyan  eljá- 
rásunkat s  némely  barátainkat  kissé  le  is  hangolta,  de  terveinken 
csak  annyit  változtat,  hogy  ápril  vége  előtt  a  cselekvésre  készek 
nem  leszünk.  A  helyzet  nehezebbé  vált,  de  teljességgel  nem  remény- 
telen. Azt  hiszem,  hogy  találkozásom  a  herczeggel  a  dolgokat 
helyükre  hozza  s  véget  fog  vetni  a  félreértéseknek,  melyek  ekkorig 
működésünkben  fennakadást  okoztak.  C  o  u  z  a  herczeg,  miként  egy 
velem  közlött  sürgönyből  értesültem,  élénken  óhajt  velem  talál- 
kozni. Véleménye  nevezetes  mértékben  módosultnak  látszik.  Okom 
van  tehát  jó  eredményt  várni  a  találkozástól,  minthogy  C  e  r  r  u  t  i 
és  P  1  a  c  e  urak  által  támogatva  leszek. 

íme  az,  a  mit  a  berezegnél  kieszközölni  akarok : 

1.  Hogy  nekünk  alkalmas  időben  a  tavalyi  20  ezer  fegyver 
egy  részét  átadja,  az  első  két  hajó  rakodványával  egyetemben, 
melyet  itt  előleges  állapodás  szerint  a  fejedelem  nevében  lefog- 
laltatunk. 

2.  Hogy  azonnal  raktárakat  alakithassunk  a  kölcsönös  egyet- 
értéssel megállapítandó  helyeken, 

3.  ígéretet,  hogy  semmikép  sem  fogunk  akadályoztatni  a 
rendelkezésünkre  álló  magyar  elemekből  titkon  csapat-osztagokat 
alakítani,  melyekre  a  határ  átlépése  végett  szükségünk  van. 

4.  Megegyezést  s  a  kellő  előkészületeket,  hogy  újra  s  bizto- 
san kezünkhöz  kaphassuk  a  török  hatóságok  által  Szulinánál  lefog- 
lalt fegyvereket,  melyeket  ideiglenesen  Konstantinápolyba  vagyunk 
kénytelenek  visszaküldeni. 

A  kellemetlenséget  azon  kereskedő-ház  csacskasága  (indiscre- 
tion),  melyhez  a  fegyverek  utasitva  voltak,  és  a  galaczi  prefektus 
túlbuzgósága  (nehogy  árulást  mondjak)  okozta.  Az  én  véleményem, 
mint  azoké  is,  a  kik  által  környezve  vagyok,  az,  hogy  kellemetlen- 
ségeinkben a  fejedelemnek  semmi  része  sincs. 
Fogadja  stb. 

(Aláirva)  Klapka. 

(Francziából  fordítva.) 
* 

Klapka  tábornoknak,  miként  fentebbi  levelében  em- 
líti, csakugyan  alapos  oka  volt  hinni,  hogy  C  o  u  z  a  vélemé- 
nyében kedvező  változás  jött  közbe,  mert  a  rendelkezésemre 
álló  iratok  közt  egy  eredeti  távsürgönyt  találok,  melyet  C  o  u  z  a 
fejedelem  P 1  a  c  e  franczia  konzulhoz  intézett  s  mely  Klap- 
kával Galaczban  közöltetett.  E  sürgöny  ekként  szól : 

»Bukarest,  1860.  deczember  3.  Place  Viktor  urnák 
Jassyba.  —  Nagyon  óhajtom  a  kérdéses  urat  (Klapka)  látni 
azonnal  megérkezése  után.  Kezdek  tisztábban  látni  a  kérdésbe, 
melyről  legutóbb  Önnel  szólottunk  s  azt  hiszem,  hogy  daczára  az 
elkövetett  indiscretiónak,  elvégre  is  egyetértésre  jutunk  (nous 
finirons  par  nous  entendre). 

(Aláirva)  Országló  herczeg.«  (Prince  régnant.) 

Ugy  látszik  azonban,  hogy  e  kedvező  véleményváltozás 
nem  soká  tartott,  miként  az  itt  következő  három  távsürgöny 
mutatja : 

1.  »Bukarest,  1860.  deczember  17.  Place  franczia  konzul 
urnák  Jassyba.  —  A  minősíthetetlen  fegyverküldés  s  azzal  kap- 
csolatos dolgok  által  vádaknak  s  gyanúsításoknak  vagyok  kitéve. 
A  német  sajtó  már  féktelenkedík  ellenem  s  az  olaszok  és  magyarok 
pajtásának  (compöre)  állit.  Már  intézkedéseket  tettem  a  végett, 
hogy  az  ellenkezőt  bizonyítsam  be,  mert  elkoboztattam  a  Galacz- 
nál  partra  szállított  fegyvereket  s  megerősítettem  határaimat.  Most 
már  egy  ügyes  jegyzékre  van  szükségem  konstantinápolyi  ügyvise- 
lömhöz,  mely  jegyzék  a  mellett,  hogy  hitvallásomat,  nehézségeimet 
s  zavaraimat  megmagyarázza,  egyszersmind  felhívja  a  török  kor- 
mány figyelmét  az  olaszok  és  magyaroknak  Konstantinápolyban  s 
Törökország  bolgár  tartományaiban  történő  csoportosulására  s  a 

könnyüségre,  melylyel  a  fejedelemségekbe  átjöhetnek.  Reá  kellene 
egyiittal  mutatni  a  seregszaporitás  esetleges  szükségére  is.  Senkit  sem 
ismerek,  ki  e  jegyzék  elkészitésére  alkalmasb  volna,  mint  Ön  s  azt 
Öntől  mihamarabb  igénybe  is  veszem.  Az  osztrákokhoz  már  panaszt 
intéztem  a  hanyagság  miatt,  melylyel  határaikra  felügyelnek. 

(Aláirva)  Prince  régnant.« 

2.  »Bukarest,  1860.  deczember  18.  Place  franczia  konzul 
urnák  Jassyba.  —  Az  egyént  inkább  Jassyban  akarom  látni.  Önnek 
jelenlétében.  Nem  ajánlhatom  eléggé  az  óvatosságot,  mert  tudom, 
hogy  még  saját  cselédeim  közt  is  osztrák  kémek  vannak.  Fel  lettem 
szólitva  kormányaik  nevében,  minden  hatalmak  bukaresti  képviselői 
által,  még  a  francziát  sem  véve  k i,  hogy  megtegyek  min- 
dent, miszerint  a  magyarok  s  olaszok  terveitől  minden  remény 
elvétessék ;  s  értésemre  adatott,  hogy  a  fegyverérkezés  ténye  után 
szükség,  hogy  semlegességemet  bebizonyitsam.  Corn  (Klapka) 
jelenléte  Jassyban  s  Bukarestbe  menetele  fennhangon  kürtöltetik  a 
magyar  klubbokban.  Önvédelmem  végett  (á  mon  corps  défendant) 
kénytelen  leszek  intézkedésekhez  nyúlni,  hogy  megmentsem  az 
országot  a  csapásoktól  (calamités),  melyekkel  vigyázatlanságuk 
(imprudence)  fenyeget. 

(Aláirva)  Prince  régnant.« 

3.  »Bukarest,  1860.  deczember  22.  Place  Viktor  fran- 
czia konzulnak  Jassyban.  —  Hivatalos  kútfőből  értesülök,  hogy 
bizonyos  Kammerloher  nevű  horvát,  ki  osztrák  szolgálatban 
van  alkalmazva,  egy  horvát  bandával  megérkezett  vagy  érkező  fél- 
ben van  a  fejedelemségekbe,  azon  föltett  szándokkal,  hogy  a  kér- 
déses egyént  (Klapkát)  s  több  társát  meggyilkolja,  Tudósitom 
Önt  e  felől,  miszerint  neki  a  legnagyobb  óvatosságot  ajánlja.  —  A 
magyarok  mindannyian  minden  tartózkodás  nélkül  kinyilatkoztat- 
ták vallomásaikban,  hogy  a  végett  jöttek  hozzánk,  miszerint  magu- 
kat a  kérdéses  egyén  parancsnoksága  alá  helyezzék.  Be  van  bizo- 
nyítva, hogy  ezek  az  urak  semmi  kevesebbet  nem  akartak,  mint 
azt,  hogy  e  fejedelemségek  területét  működési  alapul  használják, 
daczára  a  semlegességnek,  mely  e  fejedelemségek  üdvének  egye- 
düli biztositéka.  A  nagy  mennyiségű  fegyverek  megérkezése,  kap- 
csolatban nagyszámú  magyaroknak  egyidejű  érkezésével,  kétségte- 
lenné teszi,  hogy  ha  tervük  sikerül,  a  fejedelemségeknek  osztozniok 
kellett  volna  sorsukban.  A  terv  merész  s  nem  volt  a  siker  látszata 
nélkül.  Minő  csinos  pár-darab  Garibaldi  szicziliai  expeditiójá- 
hoz ;  azon  csekély  különbséggel,  hogy  korunk  történelmének  e  nagy 
alakja  az  olasz  föld  egy  részébe  hatolt  be  a  nemzet  felszabadítása 
végett,  mig  a  magyarok  idegen  elem  segitségével,  melyet  akaratja 
ellenére  sorsuk  részesévé  tennének,  akarták  nemzetiségüket  meg- 
alapítani. Oly  terv,  mely  egyrészt  Syllára,  másrészt  Attilára  emlé- 
keztet. Rettegésemben  még  most  is  szakállamba  nevetek  fölötte. 

(Aláirva)  Prince  régnant.« 

E  fordulat  nyomán  vettük  a  következő  tudósításokat : 
Klapka  —  Kossuthnak. 

Jassy,  deczember  22.  1860. 

Csak  néhány  szót  e  biztos  alkalommal,  és  pedig,  hogy  Önt 
értesitsem,  miszerint  itt  minden  elveszett  s  ügyünk  el  van  árulva. 
Már  csak  azt  igyekszem  menteni,  a  mi  még  mentketö  a  romokból. 
És  lehetőleg  meg  akarom  akadályozni,  nehogy  Erdélyben  mészár- 
lásokra kerüljön  a  dolog,  mire  ellenségeink :  az  osztrákok  s  az 
oláhok,  minden  előkészületet  megtesznek. 

Követve  egy  csomó  horváttól,  kik  meggyilkolásomra  vannak 
felfogadva,  nem  tudom,  megmenekszem-e  gyilkoló  késüktől  ?  —  de 
ez  semmiesetre  sem  tart  vissza  abban,  hogy  mindaddig  itt  marad- 
jak, mig  csak  valami  menteni  és  remélni  való  van. 

Couza  tökéletesen  ellenünk  fordult,  —  méreg- 
ből, a  miért  csendjéből  kizavartuk;  boszuságból, 
a  miért  Magyarorsz  á'g  on  uj  életre  ébredtek  és 
dühből,  a  miért  nem  ajánlottuk  fel  neki  legalább 
is  Erdélyt. 

Kérem  tüstént  utasíttatni  az  otthoniakat,  hogy  ne  küldjenek 
ide  többé  senkit,  A  már  itt  levők,  miután  ez  időtájt  többé  nincs 
hajójárat  Galaczba,  az  egész  telet  itt  lesznek  kénytelenek  átnyo- 
morogni ;  sőt  félő,  hogy  ha  Couza  még  jobban  el  hagyja  magát 
félénkiteni,  ki  is  adja  őket  az  osztrák  határhatóságoknak. 

Igen  hosszú  és  kimerítő  levelet  irtam  Laczinak,  oly  kéréssel, 
hogy  azt  Önnek  is  azonnal  eljuttassa. 

Couza  elpártolásában  és  elbátortalanodásában  legnagyobb 
része  van  az  osztrák  és  az  angol  tiltakozásoknak ;  ez  utóbbiaknak 
még  jóformán  nagyobb,  mint  az  elsőknek. 

Ha  megóvja  éltemet  csillagzatom,  ugy  február  közepén  lát- 
juk egymást  Londonban. 

Reményeim  java,  fájdalom !  oda  van.  Összes  terveink,  ha 
csak  valami  rendkívüli  körülmény  közbe  nem  jő,  meg  vannak 
hiúsulva  stb.  ;;' 

(Aláirva)  Klapka. 

(Németből.) 

Klapka  —  Teleki  Lászlónak. 

Jassy,  deczember  22.  1860. 

E  levelet  rendkivüli,  bár  igen  költséges  utón  küldöm,  azon 
reményben,  hogy  még  idejekorán  érkezik,  miszerint  tartalmával 
további  határozataitokra  befolyást  gyakoroljon. 

Konstantinápolyba  nem  mennek  többé  hajók.  Csak  két  ut 
van  előttem  a  visszatérésre.  Ezek  közül  melyiket  fogom  válasz- 

tani?  —  még  bizonytalan.  Mindenek  fölött  kötelességemnek  tar- 
tom, mielőtt  innen  elutaznám,  benneteket  tapasztalataimról  s  az 
itteni  dolgok  állásáról  lelkiismeretesen  értesiteni. 

Hogy  ide  jöttem,  —  semmiesetre  sem  bánom  meg.  Bárminők 
legyenek  is  következményei,  —  az  az  egy  áll,  Hogy  az  én  idejöve- 
telem nélkül  tönkre  ment  volna  az  a  kevés  kilátás  is,  a  mi  most 
még  fönnmarad  számunkra,  és  a  mi  sokkal  fontosabb :  mindannyian 
továbbra  is  megmaradtunk  volna  illúzióinkban,  melyek  pedig  későbbi 
tevékenységünkre  a  legkárosabb  befolyással  lehettek  volna. 

Kezdem  a  galaczi  árulás  elbeszélésével. 

A  génuai  B  al  duin  o-ház,  mely  a  hajókat  megrakodta,  a 
szállitó-levélben  tudatta  a  galaczi  czéggel  (G  e  r  b  o  1  i  n  i),  melyhez 
a  hajók  czimezve  voltak,  hogy  az  áruk  továbbításáról,  a  vitel  és 
további  fuvar  költségeiről  C  e  r  r  u  t  i  fog  gondoskodni,  ki  egyene- 
sen e  czélból  megy  Galaczra ;  arra  az  esetre  azonban,  ha  Cerruti 
nem  érkeznék  meg  idejében,  legjobb  lesz,  bizalmas  utón,  a  moldvai 
hatóságokhoz  fordulni.  Kitől  ered  ez  a  luminosus  ötlet?  —  nem 
tudom ;  elég  az  hozzá,  hogy  a  galaczi  ház,  mely  még  e  széles  utasí- 
tásokhoz sem  vélte  magát  pontosan  tartani  kötelesnek,  alig  kapta 
meg  a  szállitó-levelet,  mikor  már  Galacz  praefektusa  —  egy  sok- 
próbás  osztrák-érzelmű  »jómadár«  —  tudósítva  lön  felőle. 

Kantakuze n-nak  —  így  hívják  a  praefektust  —  nem  is 
volt  sürgősebb  tennivalója,  mint  a  szállító-levélről,  melybe  be  vol- 
tak jegyezve  a  hajók  és  kapitányaik  nevei,  négy  másolatot  készít- 
tetni s  e  másolatokat  a  fejedelemségekben  levő  osztrák  consulok- 
nak  s  a  tulcsai  török  kormányzónak  —  ki  egyszersmind  a  Szu- 
lina-torkolat  felügyelője  —  azonnal  megküldetni.  így  minden  és 
egyszerre  (szegről-végre)  el  volt  árulva,  még  M o r i n 
(Matheidesz)  és  Zglinicky  megérkezte  előtt.  Erre  három 
hajónak  azonnal  vissza  kellett  fordulni,  ama  másik  kettőnek  rakod- 
mánya  pedig,  mely  a  Szulina-torkolaton  már  régen  beúszott  s  most 
Galacz  előtt  áll,  a  fejedelemmel  előlegesen  történt  megállapodás- 
hoz képest,  látszólag  lefoglaltatott. 

A  többit  tudjátok  Karacsay  által.  Az  az  egyetlen  és  szo- 
morú vigasztalásunk  lehet,  hogy  a  vállalat  kudarczának  nem  mi 
vagyunk  okai,  hanem  a  génuai  megbízottak. 

Mi  egyéb  ért  még  Galaczon  és  mit  határoztunk  ott  ?  —  tud- 
játok legutóbbi  levelemből.  A  hírek,  melyeket  Z.  és  L.  Jassyból 
hoztak,  nem  voltak  kedvezők.  Már-már  ott  állottam,  hogy  élve  a 
Konstantinápolyban  menő  utolsó  hajóval,  visszatérek  nyugotra, 
midőn  P 1  a  c  e  és  a  fejedelem  sürgető  táviratai  eltökélésem  meg- 
másitására  s  az  ideutazásra  bírtak.  Annál  inkább  tettem  ezt,  mivel 
a  nyelvmesterként  hosszabb  idő  óta  Galaczban  lakó  Berzenczey 
beszédjéből  azt  vettem  Tii,  hogy  itt  az  elégnél  is  több  elemet  talál- 
hatok, melyek  segélyével  a  legbiztatóbb  kilátások  között 
kisérthetem  meg  a  szerencsét,  melynek    előkészítése  végett  ide- 

jöttem.  —  A  székelyföld  nyomora  már  évek  óta  arra  kényszeríti 
népének  jelentékeny  részét,  hogy  az  otthont  elhagyva,  itt  keressen 
az  oláhok  között  munkát  és  kenyeret.  A  két  fejedelemségben  lézen- 
genek közülök  vagy  40,000-en.  Nem  kellett  volna  tehát  egyéb, 
csak  a  fejedelem  részéről  némi  jóakarat  s'a  hatóságok  részéről  egy 
kis  rokonszenv. 

A  mi  ez  utóbbiakat  s  kiváltképen  a  felsőbb  rétegeket  illeti : 
már  Galaczon  volt  bőséges  alkalmam  meggyőződni  róla,  hogy  rájuk 
semmi  körülmények  között  sem  számithatunk.  Nemcsak  hogy  kevés 
hajlandóságot  éreznek  irántunk,  de  ezen  felül  bármi  árulásokra 
azonnal  készek.  (Megmutatta  Kantakuzen  Galaczon.)  Reszket- 
nek az  orosztól,  félnek  az  osztráktól,  —  minket  pedig  gyűlölnek. 
Különösen  kétségbevonják  jogunkat  Erdély  birtokára  s  ezen  orszá- 
got tőlünk  elannektálni:  még  a  legmérsékelteb- 
beknek  is  elveésvágya.  Ezenuraknak  reményke- 
dése körülbelül  oda  megy  ki,  hogy  ha  majd  Austria 
is,  Magyarország  is,  elégségesképen  elvérzettek, 
akkor  Erdély,  s  talán  a  Bánság  is,  érett  gyümölcs- 
ként fog  lábaik  elé  hullani.  Szó  sem  lehet  róla, 
hogy  mi  ezekkel  egymást  megértsük;  hisz  ezek  nem 
a  józan  észre  hallgatnak,  hanem  a  vak,  buta  szenvedélyre.  —  A 
közép  osztályok  s  a  nép  jó,  de  miveletlen,  nyers,  s  igy 
eszméletlen  szerszám  a  vezérek  kezében. 

Mindezen  ellenségesség  azonban  az  oláh  hatóságok  és  politi- 
kusok részéről  mitsem  tenne,  csak  Couzában  volna  meg  az  a 
jó  irány,  melyet  az  elmúlt  évben  mutatott !  De,  fájdalom,  az  idők 
változtak.  C  0  u  z  a  tavaly  a  nép  emberének  szerepét  adta,  ki  el 
van  szánva  semmi  viszonyok  között  származását  meg  nem  tagadni : 
ma  sokkal  kényelmesebben  érzi  magát  (á  son  aise)  a  trónon,  sem- 
hogy más  népek  szerencséjeért  és  jóvoltáért  valamit  koczkáztasson. 
Uralmának  megszilárdítása,  önfenntartás  s  az 
ehhez  első  sorban  megkívántatott  egysége  a  két 
fej  edelems  égnek:  ezek  azon  gondolatok,  melyekkel 
ő  most  kizárólag  foglalkozik.  A  múlt  esztendőben  azt  irta 
a  császárnak  (Napóleonnak),  hogy  nézeteinkben  osztozik  s  azok 
keresztülvitelében  keresi  saját  országának  is  üdvét  és  jövendőjét : 
ma  hallani  sem  akar  rólunk  és  terveinkről,  sbár 
engem  szívesen  fogadott,  bizonyára  pokolra  kíván 
bennünket.  A  mint  egyesektől  tudom,  ő  nem  nagyobb 
barátja  ügyünknek,  mint  akár  corrumpált  hiva- 
talnokserege, és  ez  ellenszenvét  még  fokozza 
Lajos  iránt  táplált  el  f  o  j  t  h  at  1  a  n,  mély  gyűlölete. 
O  jelesül  ugy  adja  elő,  hogy  Lajos  által  48-ban  nagyon  rosszul  fogad- 
tatott, sőt  bántalmaztatott  (insultírt).  Mi  igaz  ebben  ?  —  nem  tudom.*) 


*)  Röviden  és  kereken  szólva,  ebben  egj  szó  igaz  sincs.  —  Én 
C  0  u  z  á  t ,  tudtomra,  soha  életemben  nem  láttam,  s  1848-ban  még  csak 

E  reánk  nézve  különben  is  súlyos  helyzethez  járult  most  még 
a  galaczi  eset,  mely  a  fejedelem  számára  kutforrásává  lön  egy  csomó 
fenyegető  jegyzéknek  és  tiltakozásnak  Austria  és  Anglia  részéről. 
Ez  kiölhette  belőle  az  utolsó  csepp  jóakaratot,  a  mi  még  tán  benne 
lehetett. 

így  mi  egyszerre  »bétes  noires«-jai  lettünk  a  román  hatósá- 
goknak, kamaráknak  és  ezekkel  együtt  a  fejedelemnek,  kik  most 
egyesült  erővel  arra  törekesznek,  hogy  Austria  haragját  lecsönde- 
sitsék  s  többé  neki  panaszra  okot  ne  adjanak.  El  nem  képzelhetem, 
miként  lehessen  terveinket  ily  szolgai,  kislelkü  politikával  össz- 
hangzásba  hozni.  Azért  én  fel  is  hagyok  minden  remény- 
nyel, hogy  ezen  a  talajon  valaha  egyebet  arat- 
hassunk csalódásnál  és  árulásnál.  A  körülmények 
javítására  mindent  elkövetünk  P 1  a  c  e  franczia  consullal,  kinek  a 
fejedelemre  oly  olhatározó  befolyása  van,  —  de  hiába !  Minden 
lépésnél  uj  akadályba,  uj  árulásba  ütközünk.  A  fejedelem  annyira 
fejét  vesztette  már,  hogy  ma  reggel  kiadta  a  rendele- 
tet, Erdélyből  ujabban  érkezett  húsz  fiatal  ember- 
nek a  határra  visszatolonczozására.  Es  ez  alkalma- 
sint foganatosíttatott  volna  is,  ha  az  itteni  miniszterelnök  elég  korán 
nem  értesit  bennünket  s  a  lakosság  Bakauban,  hol  a  szerencsétle- 
nek tartózkodnak,  egyenesen  meg  nem  tagadja  kiadatásukat.  Kér- 
lek, juttassatok  sürgős  utasításokat  otthoni  barátainknak,  hogy 
gondoskodjanak  ellenintézkedésekről.  Máskülönben  a  határon  átjö- 
vök azt  koczkáztatják,  hogy  vagy  kiadatnak  vagy  internáltatnak 
valami  nyomorult  vidékre  a  Pruth  mellé.  Ha  C  o  u  z  a  tovább  megy 
vakságában  s  az  osztráktól  való  esztelen  félelmében,  ez  itt  nem- 
sokára véres  összeütközésekre  vezethet.  Fáj  dalom,  még  maga 
az  ö  bukása  sem  használna  nekünk,  mert  utódja 
nyilván  még  ő  nála  is  rosszabb  volna  s  mi  az  eső 
elöl  csak  a  csurgó  alá  jutnánk. 

Egy  szóval :  ebben  az  országban  s  ezzel  a  nép- 
pel nem  lehet  valami  komoly  dologra  vállalkozni 
s  valami  komoly  dologra  előkészületet  tenni. 
Elhatározottnak  látszik,  hogy  magyarok  és  oláhok 
között  ne  jöhessen  szövetség  létre.  Az  egyetlen,  a  mit  még 
tehetünk,  .-iz :  megmozdítani  minden  követ,  hogy  ne  ismétlődjenek 
a  mészárlások,  mint  1848-ban  történt.  Ez  és  itt  levő  hadi  szereink 
megmentése  jelenleg  az  én  egyedüli  feladatom.  Mihelyt  e  czélomat 


azt  sem  tudtam,  hogy  a  világon  van.  Ha  azonban  (miről  tudomásom 
nincs)  C  0  u  z  a  netalán  tagja  volt  azon  oláhországi  küldöttségnek,  mely 
Pesten  járt,  hogy  az  oláh  menekvök  számára  vendégszeretetet  s  párt- 
fogást kérjen,  nem  mondott  igazat,  ha  azt  állította,  hogy  e  küldöttséget 
rosszul  fogadtam  vagy  épen  bántalmaztam.  A  legszívesebben  fogad- 
tam s  e  szíves  érzésnek  a  menekvök  irányában  tettel  is  megfeleltem. 
Határozottan  el  kell  magamtól  ez  alaptalan  gyanúsítást  hárítanom. 

K  o  s  s  u  t  h. 

P 1  a  c  e  segélyével  elértem,  jó  csillagzatomra  bizva  magamat,  vissza- 
indulok Konstantin  ápolynak. 

Ismétlem  kérésem :  otthoni  barátaink  azonnal  értesíttessenek 
a  dolgok  folyásáról,  nebogy  biu  reménységekkel  biztatva  magukat, 
oly  eseményeket  idézzenek  elö,  melyek  hazánkat  mondhatatlan 
szerencsétlenségbe  és  romlásba  sodornák.  Kilátásaink  most  tized- 
résznyire sem  oly  kedvezők,  mint  59-ben  voltak,  miért  is,  ha  követ- 
kezetesek akarunk  maradni,  az  akkori  jelszóhoz  kell  most  is 
magunkat  tartani.  Magyarországban  nincs  fegyver  s  ez  idöszerint 
nem  is  látok  módot  e  hiányon  segithetni.  Ily  körülmények 
között  felkelésre  gondolni,  mig  a  segédcsapatok 
a  Drávához  nem  értek,  bűn  volna,  melyhez  mi  bizonyára 
nem  nyújtanánk  segédkezet. 

Mindezt  azért  irom,  mert  nem  tudhatni,  mit  hoznak  reám  a 
legközelebbi  napok.  Legalább  ti  tudjátok,  mint  éreztem  és  gondol- 
koztam a  jelen  körülmények  között. 

Ennyit  mára  s  talán  több  hétre  is,  mert  mig  Konstantiná- 
polyban nem  leszek,  már  többször  nem  irhatok. 

Ha  a  mellékletet  elolvastad,  küldd  el  Lajosnak.  —  E  levél- 
ből a  szükségest  közöljétek  Cavourral  és  Farinival.  Köte- 
lességünk tiszta  bort  öntenünk  poharukba. 

(Aláirva)  Klapka. 

U.-i.  E  perczben  veszem  a  hirt,  hogy  Bakanba  ujabb  csapat 
magyar  érkezett.  Nincs  hát  kétség :  erre  nézve  a  »mot  d' ordre« 
barátainktól  származik.  Ez  elhamarkodás  s  csak  jobban  compro- 
mittálja  a  helyzetet.  Hajók  már  nem  járnak  Galaczba  s  e  szegény 
fiuk  a  telet  itt  lesznek  kénytelenek  átnyomorogni.  írjatok  azonnal 
haza,  hogy  a  mozgalomnak  már  vége  legyen. 

(Berekesztésül  még  szórul-szóra  közöltetik  az,  a  mit  C  o  u  z  a 
fejedelem  P 1  a  c  e  franczia  consulnak  a  Klapka  meggyilkolá- 
sára törő  Kammerlohe r-féle  horvát  banda  felöl  távsürgöny- 
zött.)  *) 

(Németből  fordítva.) 


így  ítélt  a  helyzet  felöl  Klapka  tábornok  1860.  évi 
deczember  23-án.  Ugy  látszik  azonban,  liogy  a  következett 
napokban  biztató  fordulat  adta  magát  elö,  mert  mielőtt  sze- 

*)  Hogy  míkép  végződött  ez  a  dolog  ?  arról  Klapkának  Kon- 
stantinápolyból 1861.  január  22-kén  írott  levelében  a  következőket 
találom : 

»Az  osztrák  ostoba  orgyílkosságí  kísérletek  —  a  mint  itt  beszé- 
lik —  a  banda  főnökének ,  Kammerlohernek  meggyilkolásával  érték 
tragícus  végokét.  Mondják,  hogy  Kammerloher  a  maga  idejében  köz- 
becsülésben álló  liberális  ember  volt,  kit  csak  a  nyomor  vitt  reá,  hogy 
az  osztrák  titkos  rendőrség  szolgálatába  álljon.  Kár  érte.í; 

mélyesen  találkoznék  C  o  u  z  a  fejedelemmel,  indittatva  érezte 
magát,  neki  1861.  január  5-ón  egy  terjedelmes  emlékiratot 
benyújtani. 

Ez  emlékiratban  bevezetésül  a  tábornok  ott  vette  fel 
az  ügy  fonalát,  a  hol  1859-ben  hagyatott. 

Emlékeztette  a  fejedelmet,  miszerint  akkoron  terveink 
közlését  kedvezően  fogadva,  osztozott  azon  nézetben,  hogy 
érdekközösség  forog  fenn  a  Duna  tág  völgyében  elszórt  szláv, 
román  és  magyar  államok  közt  s  hogy  ha  a  dunavölgyi  népek 
nem  akarják  a  szerencsétlen  multat  megújulni  látni,  köteles- 
ségük kölcsönös  loyalitással  egyetértésre  jutni,  miszerint  egy 
jobb  jövendő  felé  az  utat  előkészítsék. 

E  meggyőződést  akkoron  a  fejedelem  Napóleon  csá- 
szárnak is  kifejezte  egy  levélben,  melynek  átadását  Klapka 
tábornokra  bizta.  *) 

Terveink  valósításának  czéljából  akkoron  meg  lett  álla- 
pítva, hogy  C  0  u  z  a  fejedelem  nekünk  megengedi  az  egye- 
sült fejedelemségek  területén  összeköttetéseket  szervezni 
Magyarországgal,  miszerint  a  számításban  volt  felkelésre 
való  tekintettel,  határainkra  juttathassuk  a  fegyvereket, 
melyekre  szükségünk  volt. 

Mi  pedig  köteleztük  magunkat,  hogy  a  fejedelemségek 
semlegességét  nem  compromittáljuk  s  minden  lépésünknél  a 
legóvatosabb  elővigyázattal  járunk  el.  Egyszersmind  a  ma- 
gyar korona  országait  lakó  különféle  nemzetiségek  s  különö- 


*)  1859.  márczius  29-én  Napóleon  császárhoz  intézette 
levél  tartalma  következő  volt : 

»Sire,  volt  alkalmam  Klapka  táboi'nokkal  találkozni  s  vele 
megbízatásának  czélja  felöl  értekezni. 

Megfontolván  a  kérdéseket,  melyeket  elömbe  terjesztett,  nem 
lehetett,  hogy  főleg  saját  hazám  érdekeinek  szempontjából  ne  csat- 
lakozzam a  tervhez,  mely  már  Felséged  helybenhagyását  meg- 
nyerte. 

Megbíztam  a  tábornokot,  hogy  értesítse  Felségedet  részlete- 
sen a  köztünk  megállapított  pontok  felöl,  melyeknek  a  midőn  a 
körülmények  megengedik,  okos  és  erélyes  végrehajtása  minden 
dunai  államok  sorsát  véglegesen  biztositandja. 

Kérem  császári  Felségedet  stb. 

(Aláírva)  Couza.« 

(Francziából.) 

sen  a  román  nemzetiség  kielégítése  czéljából  közlöttttk  poli- 
tikai programiunkat,  mely  széles  alapokra  fektetve,  teljes 
mértékben  kiegyeztette  az  előbb  ellentétes  igényeket. 

A  fegyverek  érkezőben,  magyar  légiók  Olaszországban 
alakulóban  voltak  s  mi  terveink  valósításának  előestéjén 
valánk,  midőn  a  villafrancai  béke  tevékenységünket  beállí- 
totta s  minket  kedves  terveink  végrehajtásának  jobb  időkre 
elhalasztására  kényszeritett. 

Azonban  a  lökés  meg  volt  adva ;  Olaszország  nem  elé- 
gedett meg  Lombardia  felszabadításával ;  fokozott  erélj^lj^el 
folytatta  egységesítésének  munkáját;  Közép-Olaszországot 
lakosainak  egyhangú  óhajtása  Piemonttal  egyesitette  s  Napol}'' 
és  Sziczilia,  Garibaldi  merész  kezdeményezése  által,  a 
Bourbonok  kezéből  kiragadtatott. 

Ilyen  volt  a  helyzet,  midőn  egyrészt,  nehogy  a  mozga- 
lom vezénylete  kezeiből  kisikamoljék,  másrészt  hogy  kelet- 
kezésében megtörje  az  Olaszországot  veszélylyel  fenyegető 
idegen  erőt ,  mely  Austria  sugallata  alatt  Lamoriciére 
tábornok  által  szerveztetett :  a  szard  kormány  kényszerítve 
látta  magát,  kardját  újra  mérlegbe  vetni,  a  pápai  tartománj-o- 
kat  elfoglalni  s  Nápolyt  megszállani,  miszerint  ott  a  küzdel- 
met a  nemzeti  jog  előnyére  eldöntse. 

E  határozott  lépés  Austria  avatkozását  vonandotta 
maga  után,  ha  (a  minek  meghiúsulását  előre  látni  nem  lehe- 
tett) a  varsói  congressus  az  éjszaki  hatalmak  egyetértésére 
talál  vezetni. 

Ekkor  volt,  hogy  a  múlt  háború  alkalmából  Napóleon 
császár  és  Viktor  Emánuel  király  auspiciumai  alatt 
alakult  s  létezni  azóta  soha  meg  nem  szűnt  Magyar  Nemzeti 
Igazgatóság  tagjai  Olaszországba  hivattak. 

Turinban  közölték  velünk  a  helyzet  komolyságát  s  meg- 
kérdeztek: vájjon  Olaszország  s  Austria  közti  háború  esetén 
számithatnak-e  reá,  hogy  Magyarországot  részeltethetjük  a 
harczban  ?  —  a  mi  a  mellett,  hogy  Olaszországnak  támaszt 
és  segítséget,  egyszersmind  Magyarországnak  a  bizonyosság- 
gal határos  kilátást  nyújtana,  hogy  kivívja  függetlenségét, 
mely  után  jogszerüleg  áhítozik. 

Feleletünk  az  volt,  hogy  a  mint  a  közérzület  elő  van 
készítve,    csak   a   szükséges    eszközökkel   kell   elláttatnunk, 

miszerint  általános  fölkelést  töressünk  ki  s  hazánk  egy  végső 
döntő  küzdelemmel  az  osztrák  uralomtól  örökre  megszaba- 
duljon.   Hanem  a  baj  az,  hogy  az  ország  fegyver  nélkül  van. 

Erre  kérdeztek:  vájjon  még  nindig  számithatunk-e 
C  o  u  z  a  fejedelem  jóakaratára  s  különösen  engedőimére 
hogy  a  fegyvereket,  melyekre  szükségünk  van,  a  fejedelem- 
ségeken keresztülvihetjük  ? 

S  itt  K 1  a  p  k  a  tábornok,  az  igazsághoz  hiven,  már  csak 
saját  személyére  szoritkozva,  megemliti,  miként  ő  volt  az,  ki 
a  kedvező  jelentésekre,  melyek  a  fejedelem  jóindulata  felöl 
nem  szűntek  meg  hozzá  érkezni  s  még  inkább  a  köztük 
1859-ben  megállapitott  viszonyra  támaszkodva,  e  kérdésre  a 
leghatározottabb  igennel  válaszolt. 

Előadja  ezután,  hogy  ennek  folytán  tekintélyes  meny- 
nyiségü  fegyverzet  lett  útnak  inditva,  mi  pedig  D  u  n  y  o  v 
ezredest  biztuk  meg,  hogy  keletre  utazzék  s  élő  szóval  érte- 
sítse a  fejedelmet  az  intézkedések  felől,  melyeket  a  körülmé- 
nyek sürgőssége  tennünk  parancsolt.  Azonban  Dunyov 
ezredes,  ki  akkoron  Garibaldi  seregében  egy  ezred  élén 
állt,  a  volturnoi  ütközetben  életveszélyesen  megsebesült.  Más 
küldöttet  kellett  választanunk.  E  miatt  értesítésünknek  a 
fejedelem  kezéhez  gyors  eljutása  késedelmet  szenvedett.  De  a 
fejedelem  időközben  Konstantinápolyba  utazván,  ott  bizalma- 
san értesíttetett  ugy  a  kérdéses  tények  felől,  mint  a  felől  is, 
hogy  a  fegyverszállitmány  már  tengeren  van ;  egyszersmind 
közvetett  utón  Jassyba  is  tudósítás  küldetett,  maga  a  tábor- 
nok pedig  készületeket  tett,  hogy  az  útnak  indított  hajókat 
közelben  követhesse. 

A  galaczi  ház  (G  e  r  b  o  1  i  n  i),  melyhez  a  hajók  czimezve 
voltak,  nagy  vigyázatlanságot  követett  el.  Ennek  daczára 
azonban  a  dolog  nem  jutott  volna  az  osztrák  ügynökök  tudo- 
mására, a  galaczi  prefectus  több  mint  kimagyarázhatlan  maga- 
viselete  nélkül. 

Ez  a  tisztviselő  ugyanis  a  helyett,  hogy  egyenesen  a 
fejedelemhez  fordulna ,  rendeleteit  kémé  s  azokat  discretió- 
val  s  lelkiismeretesen  végrehajtaná,  jónak  látta  a  Gerbolini- 
ház  által  neki  átadott  árujegyzékről  másolatot  adni  az  osz- 
trák consulnak  s  a  tulcsai  pasának. 

16* 

■  ,  Arról  is  bizonyítványok  vannak,  hogy  legalább  tizenöt 
nappal  9.  hajók  megérkezte  előtt  nemcsak  a  magas  porta, 
hanem  az  osztrák  internuntiatura  is  tudomással  birt  a  hajók 
s  kapitányok  neveiről  s  a  hajók  tartalma  felöl. 

E  tényeknek  értékük  szerinti  méltánylását  a  fejedelemre 
bizya,  Klapka  tábornok  annak  megemlítésére  szorítkozik, 
hogy  ez  volt  kútfeje  a  reánk  hárult  sajnálatos  következések- 
nek s  a  fejedelemnek  okozott  kellemetlenségeknek,  melyeket 
mélyen  fájlalunk. 

De  nagy  czélokat  soha  sem  lehet  nehézségek  nélkül  elérni. 

Mindent  elkövettünk,  hogy  az  előfordulható  még  súlyo- 
sabb kellemetlenségeknek  elejét  vegyük  s  a  dolgokat  kevésbé 
feszült  helyzetbe  tereljük. 

Ma  már  el  is  mondhatjuk,  hogy  az  incidens  jóformán  be 
van  fejezve,  a  nélkül,  hogy  akármely  kormány  is  compromit- 
táltatott  volna. 

Ennyit  a  múltról.  A  mi  a  jövőt  illeti :  még  három  hónap 
áll  előttünk  tavaszig.  Ez  bőven  elég  arra,  hogy  előkészüle- 
teinket a  harcz  megkezdéséhez  nemcsak  újra  munkába  vehes- 
sük, hanem  be  is  fejezhessük,  föltéve,  hogy  pártfogását  a  feje- 
delem tőlünk  meg  nem  vonja. 

Itt  a  tábornok  beleereszkedik  Magyarország  helyzeté- 
nek rajzolásába.  Elmondja,  hogy  az  októberi  diploma  a  dol- 
gok állásán  semmit  sem  változtatott  s  különös  gondot  fordí- 
tott annak  tisztába  hozatalára,  hogy  a  magyar  nép  mennyire 
távol  van  annak  még  csak  gondolatától  is,  miszerint  saját  faja 
számára  kiváltságok  után  áhítozzék.  Minket,  a  M.  ISÍ.  Igazga- 
tóságot, azért  tisztel  meg  érdekeinek  Európa  előtti  képvisel- 
tetésénél  osztatlan  bizalmával,  mert  tudja,  hogy  mi  a  faj-, 
nyelv-,  valláskülönbség  nélküli  jogegyenlőség  alapján  állunk. 
,  Nem  mulasztotta  el  azt  is  constatálni  Klapka  tábor- 
nok, hogy  Magyarország  függetlenségi  aspirátiói  nem  állnak 
támasz  nélkül  Európában.  Kimutatta,  mily  hatalmas  politi- 
kai és  hadászati  érdekek  utalják  az  olasz  nemzetet  legben- 
sőbb szövetségre  az  állami  függetlenségre  sóvárgó  Magyar- 
országgal ;  ugy,  hogy  a  mig  csak  Velencze  kérdése  olasz  érte- 
lemben el  nem  döntetik,  mi  Olaszország  támogatására  biztosan 
számithatunk,  de  legalább  közvetve,  a  francziák  császárjának 
jóindulatára  is  szállíthatunk  mind   az    élénk  érdeklődésnél 

fogva,  melyet  a  császár  a  magyar  nemzeti  mozgalom  iránt 
tanúsítani  meg  nem  szűnik  (a  mi  különben  több  rendbeli 
érdekek  találkozásánál  fogva  természetes  is),  mind  különösen 
azért  is,  mert  a  császár  bőven  megmutatta,  mennyire  szivén 
viseli  az  olasz  nemzet  érdekeit,  melynek  pedig  nemzeti  újjá- 
születésének s  hazája  függetlenségének  befejezéséhez  a  ma- 
gyar nemzet  szövetségére  oly  szembetűnő  szüksége  van. 

S  miután  még  futólag  azt  is  megemlítette,  hogy  ha  egy- 
szer szabadságharczunk  újból  megkezdetett,  az  angol  nép 
rokonszenvére  is  biztosan  számithatunk,  melynek  pedig  aka- 
rata kormányának  politikájára  iránytadó  befolj^ást  gyakorol, 
—  a  tábornok  a  dunai  fejedelemségek  iránti  helyzetünk  fej- 
tegetésébe tüzetesen  bebocsátkozik. 

Emlékezteti  a  fejedelmet,  miként  a  Habsburg-ház  már 
háromszáz  éven  át  soha  sem  szűnt  meg  arra  törekedni,  hogy 
majd  uralmát,  majd  hatalmi  túlsúlyát  a  keleten  egész  a  Fekete 
tengerig  kiterjeszsze.  Birni  s  német  folyamnak  nevezhetni  a 
-  Dunát  kútfejétől  torkolatáig :  ez  kedvencz  álma  minden  német- 
nek. Ha  egyszer  Magyarország  denationalizáltatott,  elég  lesz 
az  osztrák  császárnak  e  jelszót  imi  zászlajára,  miszerint 
Németország  egész  erejére  számithasson. 

Egyrészről  tehát  a  dunai  fejedelemségek  ép  ugy,  mint 
Magyarország,  a  németség  terjeszkedése  által  vannak  fenye- 
getve ;  másrészről  pedig  mindketten  szláv  néptenger  által 
vannak  körülvéve,  a  szlávság  pedig  nemcsak  nem  hanyatló, 
mint  a  vén  Austria,  de  sőt  szembetűnő  gyarapodást  merit  a 
panslavismus  veszélyes  eszméjéből,  mely  a  század  eleje  óta 
folyvást  tért  hódit. 

Hát  akármely  oldalra  tekintünk,  mindenütt  közös 
veszélyt  látunk,  mely  szükségkép  szövetségre,  kölcsönös 
védelemre  utasit. 

Ezek  előrebocsátása  után  Klapka  tábornok  egymás 
ellenébe  helyezi  a  mi  programmunkat  s  Austria  tendentiáit, 
miszerint  a  fejedelem  választhasson,  hogy  a  kettő  közül 
melyikhez  áll. 

Mi:  a  népfelség  elvére  alapított  alkotmányt  akarunk. 
Austria  ellenben,  mely  az  úgynevezett  »isteni  jog«-nak  s 
minden  abból  folyó  következéseknek,  megtestesülése,  egyenes 
tagadása  a  népfelség  s  nemzetiség  elvének. 

Mi :  mind  elvből  s  meggyőződésből,  mind  azért  is,  hogy 
a  testvérgyilkos  harczoknak  örökre  elejét  vegyük,  a  fajkülönb- 
ség nélküli  jogegyenlőséget  akarjuk.  Austria  ellenben  majd 
a  németség  uralmára  törekszik,  majd  a  magyar  vagy  más  faj- 
nak hizeleg,  miszerint  a  fajokat  egymás  irányában  féltékeny- 
ségre buszitva,  mindannyiát  erőtlenné  tegye  s  a  »divide  et 
impera«  szabálylyal  uralmát  mindannyiuk  felett  megörökítse. 

Mi :  a  lelkiismeret  szabadságát  s  egyházi  dolgokban  min- 
den vallásfelekezet  önkormányzatát  akarjuk.  Austria  ellenben 
népeit  a  jezsuitáknak  szolgáltatja  ki  s  concordatumok  jár- 
mába fűzi. 

Mi :  azt  akarjuk,  hogy  a  magyarok,  románok,  szerbek 
vére  csak  igaz  ügyben,  csak  saját  érdekeikért  s  csak  ellensé- 
geik ellen  ontathassék.  Austria  az  ő  verőket  patakokban 
ontja  ki  egyiknek  a  másik  általi  elnyomására  s  olasz  testvé- 
reinknek leigázására ;  mindenütt  a  reactiót  szitogatja  s  a  hala- 
dásnak csirájában  való  elfojtásáért  harczol. 

Mi :  azt  akarjuk,  hogy  hazánknak  gazdag  segélyforrásai 
csak  a  nép  javára  s  a  nemzeti  jólét  előmozdítására  használ- 
tassanak. Austria  azokat  saját  nagyravágyásának  érdekében 
utolsó  cseppig  kimeríti  s  a  népet  koldusbotra  juttatja. 

Végre,  mi :  őszinte  barátságot  és  szövetségi  köteléket 
akarunk  hazánk  s  a  többi  dunavölgyi  államok  között.  Austria 
uralmat  akar  fölöttük.  Mi :  vágyainkkal  s  reményeinkkel  a 
szabadelvű  kormányokhoz  csatlakozunk.  Austria  a  pápához 
s  az  önkényuralmu  kormányokhoz  csatlakozik  a  népek  elle- 
nében. 

Am  válaszszon  Couza  a  két  programm,  a  két  irány  közt. 

Ha  minket  támogat:  hatályosan  elősegitendi  azoknak 
felszabadítását,  kik  Austria  jármában  szenvednek ;  ha  minket 
magunkra  hagy :  az  engesztelhetlen  osztrák  kényuralom  meg- 
szilárdításának kezére  játszik,  mely  meghasonlott  szomszé- 
dait veszélylyel  fenyegeti. 

A  választás  nem  lehet  nehéz  a  két  irány  között. 

A  perczek  rendkívül  becsesek.  Igaz,  hogy  a  körülmé- 
nyek még  nagy  vigyázatot  s  óvatosságot  parancsolnak,  nehogy 
közös  ellenségeink  idő  előtt  felriasztassanak ;  de  az  idő  sür- 
get, hogy  a  válságra  óvatosan  ugyan,  de  erélyesen  előkészül- 
jünk   s  azért   Klapka   tábornok,   remélve,   hogy   előadott 

nézetei  a  fejedelemnél  méltánylásra  találandnak,  kivánatain- 
kat  következőkben  foglalja  össze  : 

1.  Bocsássa  rendelkezésünkre  Couza  fejedelem  kezénél 
levő  fegyvereink  egy  részét,  *)  mint  szintúgy  azokat  is, 
melyek  jövendőben  számunkra  a  fejedelemségekbe  küldet- 
hetnek. Magában  értetik,  hogy  ez  átbocsátásnak  oly  módon 
kellend  eszközöltetnie,  hogy  a  fejedelmet  ne  compromittálja. 
—  Ami  harczunk  megkezdésének  idejét  illeti :  ez  a  köztünk 
s  az  olasz  kormány  közt  történt  megállapodás  szerint  Olasz- 
ország kezdeményezésének  van  egészen  alárendelve.  Lehet, 
hogy  e  kezdeményezés  nem  valósul ;  de  mert  több  mint  való- 
szinü,  hogy  megtörténik :  tanácsosnak  látszik,  hogy  a  fegy- 
verek átadása  óvatos  elővigyázattal  mihamarébb  megkezdőd- 
jék, miszerint  a  legelső  jeladásra  készen  lehessünk. 

2.  Hatalmazzon  fel  e  fegjrvereknek  és  lövőszereknek 
saját  költségünkre  továbbszállítására  határaink  felé. 

3.  Hatalmazzon  fel  raktárakat  alakítani,  ugy  e  fegyver- 
zet mint  élelmi  szerek  számára,  a  kölcsönös  egyetértéssel 
megállapítandó  helyeken. 

4.  Engedjen  szabad  járás-kelést  a  fejedelemségekben 
azon  hazánkfiainak,  kik  az  országba  visszatérni  akarandnak. 

Kötelezettséget  vállalunk  mindezen  működésnél  a  leg- 
nagyobb óvatossággal  eljárni  s  a  fegyver  ügyének  kereske- 
delmi látszatot  adni,  miszerint  ha  a  szükség  ugy  hozná  magá- 
val, a  fejedelem  minket  akármikor  megtagadhasson  (démen- 
tir),  a  ki  egyszersmind  folyvást  tudomásban  fog  tartatni  min- 
denfelől, a  mi  ugy  a  fegyverek  mint  az  emberek  körül  törté- 
nik, miszerint  maga  megítélhesse  s  elmellőztethesse  azt,  a  mi 
kormányát  compromittálhatná  s  biztos  lehessen,  hogy  meg- 
egyezése nélkül  semmit  sem  teszünk. 

Klapka  tábornok  azon  meggyőződését  fejezte  ki,  hogy 
ha  a  fejedelem  megengedné,  hogy  e  határok  között  működ- 
hessünk, melyek  nekünk  elégségesek,  őt  pedig  nem  compro- 
mittálhatják :  mi  a  sikert  biztosnak  tekinthetnők,  a  mennyire 
emberi  dolgokban  biztosságról  szólani  lehet. 


*)  Ez  a  francziák  császárja  által  1859-ben  számunkra  a  fejedelem- 
ségekbe küldött  fegyverekre  vonatkozik,  a  melyekre  nézve  a  köztünk  s 
a  Couza  fejedelem  közt  kötött  szerződés  már  fentebb  közöltetett. 

A  gyűlöletes  járom  alól  felszabadított  duna völgyi  népek 
egyetértésre  juthatnának  s  egy  nagy  dunai  conföderatio  lehet- 
ségessé válnék,  mely  minden  tagja  számára  jólétet  s  függet- 
lenséget biztositana. 

* 

Ilyen  volt  Klapka  tábornok  emlékirata.  Lehet, 
hogy  én  egyetmást  másképen  mondottam  volna,  néme- 
lyekre pedig  súlyt  helyeztem  volna,  miket  az  emlék- 
irat mellőzött;  de  hát  Klapka  a  helyszinén  volt, 
számbavette  a  körülményeket  s  azt  tartva  szem  előtt, 
hogy  némi  működési  szabadság  Erdély  szomszédjában 
reményeink  valósulásának  lényeges  feltételét  képezte : 
azt  s  akként  tette,  a  mit  s  a  mint  legczélszerübbnek 
Ítélt  arra,  hogy  a  közbejött  szerencsétlenség  által  meg- 
zavart bizalmas  viszonyt  helyreállítsa. 

Ez  emlékirat  1861.  január  5-én  lett  beadva.  8-án 
Klapka  tábornok  személyesen  értekezett  Couza 
fejedelemmel  s  ez  értekezlet  eredményéül  a  tábornok 
által  velem  közlött  irományok  közt  a  következő 
okmányt  találom: 

Jassy,  1861.  január  9. 

Szerződés.  (Convention.) 

A  C  0  u  z  a  fejedelem  ö  Fensége  és  Klapka  tábornok  közt 
kedden,  1861.  január  8-án  történt  találkozás  alkalmával  a  követ- 
kezők lettek  megállapítva  (convenu) : 

A  fejedelem  megegyezik,  hogy  fegyverek  és  lövöszerek  szál- 
líttassanak az  egyesült  fejedelemségeken  át  Magyarország  számára. 
Miszerint  azonban  minden  indiscretiónak  és  felreértésnek  eleje 
vétessék,  világosan  kiköttetik,  hogy  e  szállítmányok  jövendőben 
akként  fognak  intéztetni ,  mintha  azon  fegyvermegrendelésnek 
következményei  volnának,  melyet  a  román  kormány  hivatalosan 
tett  s  a  franczia  kormány  elfogadott.  A  hajóknak  tehát  franczía 
kikötőből  kellend  megindittatniok  s  a  fegyverek  oly  módon  fognak 
szállíttatni,  miszerint  ki  lehessen  mutatni,  hogy  a  császári  kormány 
által  vannak  küldve  a  tett  megrendelések  következtében. 

A  megérkezendő  mennyiségek  nem  levén  ellenőrizhetők,  lát- 
szólag (ostensiblement)  a  fejedelem  ügynökei  által   fognak  a  feje- 


249_ 

delemségekben  átvétetni  s  az  ö  rendelkezésére  bocsáttatni.  0  Fen- 
ségére tartozand  a  szállitás  módjai  felöl  gondoskodni,  az  erdélyi 
határ  szomszédságában  kiszemelendő  raktárak  helyiségeihez.  A 
fejedelem  tetszésétől  függend  e  végett  akár  a  katonai  szekerészetet 
alkalmazni,  akár  pedig  a  Klapka  tábornok  által  felfogadandó 
lovakat,  szekereket  s  mintegy  harmincz  embert  használni,  a  melyek 
és  a  kik  azonban  az  egész  működés  tartama  alatt  mindenben  a 
fejedelem  rendelkezésére  fognak  állani. 

A  raktárak  különböző  helyeken,  nevezetesen  Oknán  és  Slani- 
kon  fognak  alakíttatni,  hol  létezésük  igen  könnyen  palástolható,  s 
más  oly  helységekben,  hol  alakításuk  hasznosnak  és  tanácsosnak 
fog  Ítéltetni. 

Tekintve  az  események  valószínű  sürgősségét,  a  fegyverek- 
nek a  raktárakhoz  szállítása  megérkezésük  után  oly  hamar  fog  esz- 
közöltetni, a  mint  csak  lehetséges.  Időközben  a  fejedelem  megegye- 
zését adja,  hogy  előzetesen  egy  rész  odaszállittassék  az  1859-ben 
küldött  fegyverekből,  melyeket  a  császár  ajándékban 
adott  volt. 

A  mint  az  idő  elérkezendik,  hogy  a  fegyverzet  a  határon 
átvitessék,  a  fejedelem  fog  határozni  az  e  végre  alkalmazandó 
módok  felett  s  nem  fogja  ellenezni,  hogy  kis  csoportokban  magya- 
rok jöjjenek  át  szekerekkel  a  határon,  az  átszállításban  segíteni. 

Világosan  kiköttetik,  hogy  az  egész  működés  alatt  egy  fegy- 
ver, egy  ember  sem  fog  mozgásba  tétetni  s  általában  semmi  sem 
fog  eszközlésbe  vétetni  a  nélkül,  hogy  a  fejedelem  előlegesen  ne  érte- 
síttetnék s  megegyezését  ne  adná.  Folytonosan  tudomásban  fog  tar- 
tatni minden  felől,  a  mi  készülőfélben  van,  miszerint  maga  szab- 
hassa meg  az  óvatosság  határait,  melyeket  áthágni  meg  nem 
engedhet. 

Ha  valamely  fegyver-  és  lövöszerszállítás  történnék  azokon 
kívül,  a  melyek  franczia  kikötőkből  indulandnak,  az  kirekesztőleg 
a  megrendelők  koczkáztatására  s  veszélyére  történtnek  fog  vétetni 
s  fölfedezés  esetén  a  fejedelem  által  megtagadtatik  (seront  démen- 
tis).  A  fejedelem  csak  azokat  fogadandja  el,  melyekhez  előlegesen 
megegyezését  adja,  s  mindig  azon  kikötés  mellett,  hogy  ha  felfedez- 
tetnek, a  fejedelem  lesz  az  első,  ki  ellenükben  •íöUép.  Általában 
akként  kell  a  dolognak  vitetni,  miszerint  sohase  lehessen  a  fejede- 
lemre részeltetést  reá  bizonyítani ;  mert  mind  a  két  részre  egy- 
aránt hasznos,  hogy  a  fejedelemségek  a  cselekvésen  kívül  marad- 
ván, menedékhelyül  szolgálhassanak. 

Semminemű  magyar  csapat  nem  fog  a  fejedelemségekben 
akár  felfegyvereztetni,  akár  szerveztetni ;  mindazáltal  azok,  kik 
odamenekednének  (chercher  asyle),  jól  fognak  fogadtatni,  föltéve, 
hogy  számuk  a  fejedelemnek  tudomására  legyen  s  a  menekülők  azon 
helyeken  tartózkodjanak,  melyek  számukra  ki  fognak  jelöltetni. 

Azon  támogatás  viszonzásául,  melyet  a  fejedelem  e  komoly 
körülmények  közt  a  magyaroknak  nyújt,  ünnepélyesen  kiköttetik  a 
magyarországi  és  erdélyi  románok  előnyére,  hogy  ezek  ugyanazon 
jogokat  élvezendik,  melyeket  a  magyarok  s  hogy  nemzeti  nyelvük 
használata  mellett  önkormányzattal  birandnak  egyházi  és  községi 
ügyekben. 

Ezeken  kivül  a  fejedelemségek  és  Magyarország  közti  hatá- 
rok egy  vegyes  bizottság  által  fognak  szabályoztatni,  melynek  fel- 
adata leend  mind  a  két  félre  nézve  előnyös  határvonalakat  kitűzni. 

Ha  Bukovina  az  egyesült  fejedelemségekhez  kivánna  csatol- 
tatni, a  magyarok  kötelezik  magukat  ennek  valósitását  ugy  anya- 
gilag, mint  erkölcsi  segélyük  által  előmozditani. 

Végre,  ha  az  egyesült  fejedelemségek  teljes  függetlenségére 
a  kedvező  perez  elérkeznék,  a  magyarok  erö-segitséget  adnának  a 
fejedelemnek ;  *)  hasonlót  tennének  azon  esetben,  ha  a  fejedelem 
e  támogatást  más  esélyek  alkalmával  hasznosnak  itélné. 

Kelt  mint  fentebb. 

(Francziából  fordítva.) 


Ez  egyezkedés  megállapításával  Klapka  tábornok 
a  legjobb  reményben  hagyta  el  a  fejedelemségeket.  A 
Duna  be  lévén  fagyva,  útját  Besszarabia  és  Dél-Orosz- 
ország sivatagjainak  volt  kénytelen  venni.  1861. január 

*)  Én  mindig  azon  meggyőződésben  voltam,  hogy  a  névleges 
souzerenitás,  mely ly el  a  porta  a  fejedelemségek  fölött  birt,  a  török  biro- 
dalomra nézve  kárral,  veszély  ly  el  jár.  Erőforrásul  a  portának  nem  szol- 
gál, ellenben  a  románok  nemzeti  önérzetét  sérti  s  őket  a  porta  ellen- 
ségeivé s  adandó  alkalommal  ellenségeinek  barátaivá,  szövetségeseivé 
teszi,  a  nélkül,  hogy  ezen  hátrányokért,  veszélyekért  az  üres  hangon  s 
egy  szót  sem  érdemlő,  nyomorult,  de  a  románokat  érzékenyen  bántó 
tributumon  kivül  semmi  értékkel  nem  biró  névleges  souzerenitás  leg- 
kisebb kárpótlást  nyújthatna.  En  tehát  már  azon  időben,  midőn  Török- 
országnak előbb  védencze,  utóbb  az  európai  diplomaczia  által  felkény- 
szeritett foglya  voltam,  minden  lehetőt  elkövettem,  hogy  a  török  állam- 
férfiakat meggyőzzem,  miként  a  portának  érdekében  áll  a  dunai  fejede- 
lemségek fölötti  névleges  felsőségről  önként  lemondani  s  ez  által  belő- 
lük magának  az  orosz  terjeszkedés  ellen  védőfalat  biztositani,  mig  ha 
ezt  nem  teszik,  arra  kényszeritik  őket,  hogy  az  oroszra  támaszkodjanak 
s  védőgát  helyett  országutul  szolgáljanak  a  török  birodalom  romlására. 
E  nézetemet  azóta  az  események  végzelmesen  igazolták.  A  török  biroda- 
lom nem  jutott  volna  haldoklásra,  ha  tanácsom  meghallgattatik. 

Ha  tehát  a  szövegben  közlött  szerződés  arra  szorítkozott  volna, 
hogy  hazánk  függetlenségének  kivívása  esetén  nemzetünk  erkölcsi 
befolyásának  egész  súlyával  támogatni  ígérkezünk  a  fejedelemségek 
függetlenségi  aspíratíóit  a  portánál,  ehhez  én  teljes  erőmből  hozzájárulni 
kész  voltam  volna;  de  tartozom  magamnak  azon  kijelentéssel,  hogy 
ezen  túl,  nevezetesen  a  fegyveres  segítségig,  kötelezettséget  vállalni 
nézeteimmel  ellenkezett. 

21-én  érkezett  Odesszán  át  Konstantiuápolyba,  honnan 
a  következő  napon  nekem  ezeket  irta : 

»Utolsó  levelem  óta  a  körülmények  kedvező  fordulatot 
vettek  s  újra  minden  jó  kerékvágásba  jutott.  A  fejedelem 
visszatért  a  tévutról,  melyre  a  diplomatia  fenyegetései  szorí- 
tották s  január  8-ka  óta  határozottan  a  mi  olda- 
lunkra állott.  Az  egyezmény,  melyet  vele  aznapon  meg- 
kötöttem, minket  azon  helyzetbe  teszen,  hogy  Turinban  adott 
igéretünket  ápril  közepe  felé  becsülettel  beválthatjuk. 

aUtolsó  levelemnek  tehát,  mely  egészen  más  körülmé- 
nyek közt  Íratott,  nincsen  értelme;  csak  azon  egy  pontot 
kérem  erélyesen  fentartani,  hogy  a  hazából  többé  a  határon- 
túlra  senki  se  küldessék  ki,  mert  oly  előkészületeket,  a  minőkre 
még  három  hónapon  át  szükségünk  van,  dob-  s  trombitaszóval 
lehetetlen  keresztülvinni. « 

Klapka  e  figyelmeztetésének  mindjárt  deczemberi 
levele  vételével  siettem,  Jósika  utján,  eleget  tenni,  s 
Komáromy  Györgytől  csakhamar  a  következő  válasz 
érkezett : 

»Hiszem  és  remélem,  hogy  a  dunai  fejedelemségekbe 
átszállingolást  tökéletesen  meg  fogjuk  akadályozhatni,  miután 
fölfedeztem  s  összeköttetésbe  jöttem  azon  egyénnel,  ki  azt 
eddig  leginkább  előmozdította.  Neki  szándoka  jó  s  tiszta  volt 
de  ekkorig  nem  levén  velünk  kapcsolatban,  félreértett  haza- 
fiságból ifjaink  kimenetelét  nagyon  elősegítette ;  most  ő  is 
megtudván  a  rendeletet,  a  kimenetel  meg  fög  szűnni,  egyes 
eseteket  kivéve,  miket  meggátolni  lehetetlen. « 

E  bajnak  tehát  a  lehetőségig  eleje  vétetett.  De  az 
előnyösnek  látszó  változás  Couza  fejedelemnél,  bennem 
bizalmatlanságot  ébresztett  s  ezt  Klapkának,  fentebbi 
levelére  adott  válaszomban  (feburár  6.)  ki  is  jelentettem. 

Es  a  kedvezőbbnek  vélt  fordulat  csakugyan  nem 
sokáig  tartott.  Klapka  1861.  február  17-ről  hozzám  in- 
tézett levelében  e  tárgyról  már  következőkép  értesített: 

»A  fejedelemségekben  újólag  kedvezőtlen  fordulat  állott 
be.  A  Cogolniceanu- minisztérium  kényszeríttetett  egy 
osztrák-érzelmű  minisztériumnak  adni  helyet.   Sumulcea- 

kit,  az  uj  ciütusminisztert,  az  egész  világ  osztrák  ügynök- 
nek ismeri.  S  mi  volt  a  vád,  melylyel  a  moldvai  kamarák  az 
előbbi  minisztériumot  megtámadták?  Az,  bogy  nyomorult 
három  piaszter  napi-segélyt  adott  az  Ínséges  magyar  menek- 
vöknek  a  Szeretb  völgyében !  Ez  mindent  megmond. 
Hogyan  bizhassunk  ezen  országban  ?  miként  várhassuk,  hogy 
C  0  u  z  a  minket  támogatni  fog  ?  .  .  .  Minden  oldalról  árulók 
által  vagyunk  körülvéve.* 

Zglinicky  ezredes,  kit  fentebb  közlött  utasítással 
Dunyov  ezredes  helyett  a  fejedelemségekbe  küldöttünk 
volt,  (7o^^2a  berezeg  felöl  saját  gondos  észleletei  nyomán 
még  sokkal  kedvezőtlenebb  meggyőződésre  jutott. 

A  M.N.  Igazgatóságnak  adott  jelentésében,  miután 
eljárásáról  részletesen  számot  adott,  tapasztalatai  tanul- 
ságát ezekbe  foglalta  össze; 

:i>Ne  higyjenek  Önök  Couzának.  0  Erdélyre  s 'a 
Bánátra  spekulál.  Ugy  Place  franczia,  mint  Strambio 
olasz  konzulnak  minden  tartózkodás  nélkül  ismételten  kije- 
lentette, hogy  ö  mint  oláh  fejedelem  Erdélyről  soha  le  nem 
mond;  e  bódult  vágy  által  egész  nemzete  (legalább  azon 
része,  mely  politikáról  csak  hallott  is  valaha)  csordultig 
telítve  van.  Az  oláh  sajtó  ugy  beszél  Erdélyről,  mintha  már 
oláh  provinczia  volna.  C  o  u  z  a  halálosan  gyűlöli  a  magyart, 
mert  phanatikus  dühvel  dédelgetett  vágyainak  érdekei  a 
magyar  érdekkel  engesztelhetlen  ellentétben  állanak.  C  o  u  z  a 
Önökkel  őszintén  alkudni  soha  nem  fog.  Óvakodjanak  is  tőle, 
mert  ha  alkut  színlel,  csak  azért  teszi,  hogy  titkaiknak  s  ter- 
veiknek szálai  ki  ne  essenek  kezéből;  ha  alkuszik,  csak  azért  fog 
alkudni,  hogy  Önöket  jobban  elárulhassa  (íl  ne  traítera  que  pour 
mieux  trahír).  Isten  őrizze  Önöket  attól,  hogy  Couzának 
higyjenek. « 

Küldöttünk  e  felfogásának  igazságát  minden 
későbbi  tudósítás,  minden  kútfőből,  Bukarestből,  Erdély- 
ből, Bécsből,  Parisból  s  ezer  összevágó  tény  tökéletesen 
megerősítette. 

Jegyzékbe  is  teszem  itt,  miként  én  egy  évvel 
későbben  (1862.  január  18.)  Klapka  tábornoknak  írott 

levelemben  határozottan  kijelentettem,  miként  />solia 
sem  fogok  abba  megegyezni,  hogy  politikánkban  az 
oláh  kormány  jóakaratára  számitsunk  s  azt  titkainkba, 
szándokainkba  beavassuk. « 

Voltak,  a  kik  a  tapasztalt  megcsalatások  után  sem 
szűntek  meg  magukat  illusiókban  ringatni  s  erre  terve- 
ket építettek,  melyek  otthon  is,  künn  is,  szomorú  követ- 
kezéseket vontak  maguk  után.  Nekem  e  kísérle- 
tekben nemcsak  részem  nem,  de  felőlük 
akkor,  amikor  történtek,  még  csak  tudomásom 

sem  volt. 

* 

A  mi  a  fegyverfoglalás  ügyének  véglebonyolitását 
illeti:  Klapka  tábornok  minden  lehetőt  elkövetett  Kon- 
stantinápolyban, miszerint  a  fegyvereket  rendeltetésük- 
nek a  helyszínén  megtartsa. 

A  nagyvezérnek,  ki  barátunk  volt,  jegyzéket  nyúj- 
tott be,  melyben  fölkérte,  hogy  a  külügyminiszter  szak- 
májába már  különben  sem  tartozó  ügyben  vegye  saját 
kezébe  a  rendelkezést  s  használja  fel  az  önként  kínál- 
kozó halasztási  módokat,  miszerint  a  fegyverek  legalább 
márczius  végéig  ott  maradjanak,  a  hol  vannak.  Ezt  igen 
könnyen  eszközölhetőnek  vélte,  a  nélkül,  hogy  a  kül- 
hatalmak  irányában  legkisebb  compromissiót  vonna 
maga  után.  Mei:t  a  Duna  jéggel  levén  boritva,  a  vissza- 
szállítás rögtön  úgysem  volt  eszközölhető  s  ha  a  nagy- 
vezér egy  bizalmas  ügynököt  küld  titkos  utasításokkal 
a  helyszínére,  az  könnyen  eszközölheté,  hogy  az  elszál- 
lítás az  olvadás  beálltával  is  márczius  végéig  kés- 
leltessék. Időközben  Couza  arra  támaszkodva,  hogy 
tekintve  a  fejedelemségek  állapotát,  neki  fegyverekre 
szüksége  van,  ki  fogná  jelenteni  kívánságát,  hogy  e 
fegyvereket  megvehesse  s  ha  ebbe  a  porta  beleegyezik, 

Couza  fejedelem  az  ottomán  kormány  hajlamai  felől 
megnyugtatva,  magát  felbátorítva  érzendné  arra,  hogy 
e  fegyvereket  alkalmas  perczben  nekünk  átadja. 

Klapka  tábornok  e  tervnél  Couza  jóindulatára 
számitott,  melyet  a  január  8-án  vele  kötött  egyezmény 
által  akkoron  még  biztosítottnak  vélt.  E  bizalomról 
azonban,  mint  fentebb  előadtam,  csakhamar  maga  is 
kénytelen  volt  lemondani  s  igy  alkalmasint  jobban 
történt,  hogy  a  fegyverek  ott  nem  maradtak.  De  akár- 
mint legyen  is  ez,  annyi  tény,  hogy  bármennyire  haj- 
landó volt  volna  is  Küprizli  Méhemet  nagyvezér  ez 
ügyben  Klapka  kívánsága  szerint  eljárni,  azt  a  nagy- 
liatalmak  képviselői  által  reá  gyakorolt  nyomás  miatt 
bajos  volt  volna  koczkáztatnia.  S  emlékezetre  méltó, 
hogy  különösen  az  angol  kormány  volt  az,  mely  kép- 
viselője: Sir  Henry  Bulwer  által  ellenünkben  a  leg- 
nyomasztóbb  tevékenységet  fejtette  ki. 

A  lefoglalt  fegyverek  február  vége  felé  visszaszál- 
littattak  Genuába.  Erről  Stí'amhio  bukaresti  olasz  kon- 
zul a  következő  távsürgönynyel  tett  Turinba  jelentést; 

» Bukarest,  1861.  február  23.  —  Couza  fejedelem  teg- 
nap este  előttem  oda  nyilatkozott,  hogy  a  fegyvereknek  a 
tábornokkal  történt  megállapodás  értelmében  eszközlendö 
elszállítása  iránt  ismételve  tett  sürgetéseinek  mindekkorig 
semmi  gyakorlati  eredménye  nem  lévén,  daczára  az  általam 
mind  Galaczon,  mind  Konstantinápolyban  tett  lépéseknek, 
szükségesnek  látta  a  további  késedelemnek  véget  vetni,  mi- 
szerint saját  felelősségét  fedezze,  s  a  fontosabb  közös  érdeke- 
ket compromissió  veszélyének  ki  ne  tegye,  tehát  elfogadta 
Bulwer  angol  követ  ajánlatát,  hogy  a  fegyverek  egy  Ga- 
lacznál  állomásozó  angol  hajón  Szulináig,  onnan  pedig  egy 
másik  angol  hajón  G-énuába  visszaszállittassanak,  hol  aztán  a 
tulajdonosoknak  és  szállítmányozóknak  a  fejedelem  nevében 
át  fognak  adatni.  Értesítem  Galaczot  és  Konstantinápolyt.  ' 

(Aláírva)  Strambío. 

Meg  kell  jegyeznem,  miként  Strambio  consul  az 
előfordult  nehézségeknek  mindjárt  kezdetben  elhárítá- 
sára, állásánál  fogva,  igen  sokat  tehetett  volna,  de  nem- 
csak semmit  nem  tett,  sőt  azokat  irántunk  épen  nem 
barátságos  magaviselete  által  tetemesen  növelte.  Ebben 
minden  ez  ügyre  vonatkozó  jelentések  megegyeznek  s 
a  váratlan  magaviseletet  azon  kútfőre  viszik  vissza, 
hogy  Cavour  gi'óí  jónsik  látván  nem  Strambio,  hanem 
Cerruti  Marczel  urat  bizni  meg,  az  első  ezt  neheztelés- 
sel  vette  s  a  helyett,  hogy  a  bizalmat,  melylyel  iránta 
Couza  fejedelem  viseltetett,  Cerruti  támogatására  hasz- 
nálta volna  fel,  inkább  nehézségeket  görditett  útjába. 
> 1 1  n  a  fait  q u  u n e  c h o s e :  c o u  1  e r  la  m i  s- 
sion  Cerruti*  —  miként  küldöttünk :  Zglinicki  ez- 
redes magát  egyik  jelentésében  kifejezte. 

A  fegyvereknek  angol  hajón  történt  visszaszállí- 
tása vitát  idézett  elő  az  angol  alsóházban. 

Felejthetetlen  emlékű  barátom :  Duncombe  Tamás, 
Finsbiuy  nagy  tekintetű  képviselője,  ez  alkalommal  sem 
mulasztotta  el  szavát  mellettünk  a  parlamentben  föl- 
emelni. 18G1.  ápril  23-án  felirást  (adress)  indítványo- 
zott a  királynéhoz:  » rendelje  el,  hogy  a  ház  elé  terjesz- 
tessék a  külhatalmakkal  váltott  minden  levelezés  bizo- 
nyos fegyvereket  illetőleg,  melyek  a  múlt  év  vége  felé 
szard  lobogó  alatt  Génuából  a  keletre  szálittattak  s  a 
moldva-oláhországi  kormány  által  lefoglaltattak;  mint 
szintén,  hogy  a  ház  elé  terjesztessék  minden  rendelet  és 
levelezés,  mely  ugyanazon  fegyvereknek  a  királyné 
Banshee  nevű  hajóján  Galaczból  Génuába  vissza- 
hozatalára  vonatkoznak. « 

Nem  vélek  érdektelen  dolgot  tenni,  ha  az  olvasót 
az  angol  parlamentben  ez  alkalommal  előfordult  nyilat- 
kozatokkal megismertetem. 

Dancomhe  fentebbi  indítványát  a  következő  észre- 
vételekkel vezette  be: 

» Értesítettem  a  nemes  lordot  (a  külügyminisztert),  kogy 
szándékomban  van  ez  indítványt  megtenni,  s  azt  kaptam  vála- 
szul, hogy  a  szóban  forgó  iratok  nem  közölhetők.  Nem  vagyok 
képes  elgondolni,  hogy  minő  okok  indíthatták  a  nemes 
lordot  ez  okmányok  előmutatását  ellenezni  s  észrevételeim 
nagy  részét  akkorra  halasztóm,  midőn  ez  okokat  hallani 
fogom.  Most  csak  annyit  mondok,  hogy  képtelenebb  dolgot 
Nagy-Britannia  kormánya  nem  követhet  el,  mintha  oly  érte- 
sítést tagad  meg  a  brit  parlamenttől,  melyet  idegen  kormá- 
nyoknak megadott.  Egy  szabad  olasz  parlamenttel  uj  korszak 
kezdődik  a  díplomatíában  s  én  azt  gondolom,  hogy  a  nemes 
lord  annál  jobban  fog  cselekedni,  minél  inkább  siet  a  diplo- 
matia  régi  útját  elhagyni  s  a  külügyi  hivatalt  a  poros  pók- 
hálóktól kitisztítani.  Én  azt  vagyok  kénytelen  ténynek  venni, 
hogy  a  kérdéses  levelezések  nem  bírják  el  a  nap  világát ; 
különben  a  nemes  lord  nem  vonakodnék  azokat  előmutatni. 
Én  tudni  kívánom,  hogy  miért  avatkozott  a  nemes  lord 
Magyarország  s  a  fejedelemségek  dolgaiba  ?  Ha  Olaszország- 
nak megengedtetik,  saját  dolgai  fölött  tetszése  szerint  rendel- 
kezni, —  nem  látom  át,  miért  ne  tehetne  hasonlót  Magyar- 
ország is  ?  Miért  kelljen  Angliának  avatkozásával  akadályozni 
Magyarországot,  hogy  magát  az  osztrák  uralom  alól  felszaba- 
dítsa ?  Az  iratok,  melyeknek  előmutatását  kívánom,  bizony- 
ságot fognak  szolgáltatni,  hogy  a  nemes  lord  Magyarországra 
nézve  a  nem-avatkozás  mindazon  elveit  megsértette,  melyeket 
Olaszországra  nézve  ő  maga  felállított.  A  nemes  lordnak  nincs 
joga  avatkozni,  miszerint  Magyarország  Austríától  függésben 
tartassék  (to  keep  Hungary  ín  subjection  to  Austría).« 

Lord  JohnEussell  (külügyminiszter) előrebocsátja, 
miként  nem  osztozhatik  azon  nézetben,  hogy  a  külügyminisz- 
ternek kötelessége  a  külhatalmakkal  előforduló  minden  leve- 
lezést nyilvánosságra  hozni.  Ez  sohasem  volt  szokásban, 
nagy  alkalmatlansággal  járna  s  viszálkodásokat  vonna  maga 
után.  Azután  beszédét  ekkép  folytatta : 

»Fínsbury  tiszteletreméltó  képviselője  hibának  tart- 
hatja, hogy  iparkodom  Európa  békéjét  fentartani,  de  én  ezt, 

a  mennyire  tehetem,  kötelességemnek  ismerem,  mert  a  béke 
fenntartását  nemcsak  Angliára,  lianem  egész  Európára  is 
nagyon  fontos  dolognak  tartom  s  nagyon  hibáznám,  ha  bármely 
oly  okmányt  tennék  a  ház  asztalára,  melynek  nyilvánosságra 
hozatala  a  békés  viszonyoknak  bármely  európai  hatalmak 
közt  megzavarását  vonhatná  maga  után.  A  mi  különösen  a 
kivánt  irományokat  iUeti :  minthogy  a  tiszteletreméltó  gent- 
leman nem  mutatta  ki,  hogy  a  ház  asztalára  tételük  mi  haszon- 
nal járhatna,  megelégedhetném  annak  kijelentésével,  hogy 
nyilvánosságra  hozataluk  a  közszolgálatnak  kárára  volna ; 
annyit  azonban  hozzáadok,  miként  a  kérdéses  levelezés  onnan 
eredt,  hogj'  a  szultán  nagy  alkalmatlanságára  s  a  nélkül,  hogy 
C  o  u  z  a  legkevésbé  is  óhajtotta  volna,  fegyverek  küldettek 
Génuából  Moldva-Oláhországba.  Sem  a  szultán  tartományai, 
sem  a  fejedelemségek  nem  tartoznak  Magyarországhoz.  Nekem 
semmikép  sem  volt  szándékomban  Austria  s  Magyarország 
közé  tolakodni.  Óhajtom,  hogy  Austria  kormánya  s  a  magyar 
országgyűlés  kiegyezésre  jussanak ;  óhajtom,  hogy  a  liberális 
Ígéretek,  melyeket  Austria  tett,  bö  mértékben  beváltassanak 
s  hogy  másrészt  a  magyarok  olyanoknak  találhassák  a  vitat- 
kozás-szabadságot s  a  személyes  szabadság  biztosítékait,  misze- 
rint okuk  legyen  azon  meggyőződésre  jutni,  hogy  mostani 
királyuk  uralkodása  alatt  megmaradhatnak.  Ez  azonban  egy- 
szerűen csak  óhajtás.  Én  soha,  semmikép  sem  elegyedtem  az 
osztrák  császár  s  a  magyar  országgyűlés  közt  fenforgó  kérdé- 
sekbe. A  magyarok  dolga  megfontolni,  vájjon  érdekeik  elő 
fognak-e  mozdittatni  s  jogaik  biztosíttatni  az  alkotmány 
által,  melyet  az  uralkodó  nekik  megajánlt.  Reájuk  tartozik 
elhatározni,  vájjon  megelégszenek-e  jogaiknak  s  szabadsá- 
gaiknak Austriával  kapcsolatban  élvezésével :  de  távol  legyen 
tőlem  kívánságaikat  legkevésbé  is  korlátozni  vagy  független- 
ségük útjába  legkisebb  akadályt  gördíteni.  Hanem  fegyvere- 
ket gyűjteni  egy  szomszéd  országban  a  végett,  hogy  az  osz- 
trák császár  birodalma  felzavartassék,  ez  már  egészen  más 
dolog.  Bármennyire  oktalannak  látszassék  is  ez  a  tiszteletre- 
méltó gentlemannek,  mégis  tény,  hogy  midőn  a  szultán  látta, 
miként  száműzöttek  az  ő  birodalmát  igen  nagy  számban  talál- 
kára használják  ellenséges  szándokkal  Austria  iránt,  az  osz- 
trák császárnak  pedig  tudomására  jutott,  hogy  azon  vidékre 

fegyverek  gyűjtetnek  az  ö  birodalmának  megtámadása  czél- 
jából :  hát  bizony  e  működés  nagyon  nem  tetszett  a  két  ural- 
kodónak. Ezért  őket  senki  sem  hibáztathatja.  Semmi  uralkodó 
sem  tartozik  egy  másik  uralkodó  ellen  forradalmat  szitogatni 
vagy  szitogatását  megengedni ;  söt  kötelessége  annak  minden 
kitelhető  módon  elejét  venni.  A  mi  egész  avatkozásunk  any- 
ujából állott,  hogy  C  o  u  z  a  herczeget,  kinek  állása  főkép  az 
1856-iki  szerződéseken  s  azokból  folyt  egyezményeken  alap- 
szik, figyelmeztettük,  miként  neki  kötelessége,  saját  souve- 
rainje  iránt  azon  fegyvereket  eltávolítani.  C  o uz  a  felelete  az 
volt,  hogy  e  fegyvereknek  a  fejedelemségekbe  hozatala  kíván- 
ságaival s  —  a  mint  hiszi  —  saját  népének  érdekeivel  is 
ellenkezik ;  hogy  tehát  eltávolításuk  ellen  semmi  kifogása 
nincs,  de  magának  nincs  módjában  azt  eszközölni.  Végre  Sir 
Henry  Bulwer  jelentést  tett  a  kormánynak,  miként  ugy 
a  szultán,  mint  C  o  u  z  a  herczeg  által  a  kérdéses  fegyverek 
elszállítására  fölkéretett;  s  mi  engedelmet  adtunk  neki  a 
B  a  n  s  h  e  e  hajóval  rendelkezni  e  czélra. 

»Finsbury  tiszteletreméltó  képviselője  azon  nézetben 
látszik  lenni,  hogy  a  magyaroknak  meg  kell  engedni,  mindent 
szabadon  tenni,  a  mi  nekik  tetszik,  nemcsak  saját  hazájukban, 
hanem  a  szomszéd  országokban  is.  Én  nem  gondolom,  hogy 
nekünk  Őket  e  dologban  segítenünk  kellene.  A  kivánt  okmá- 
nyok előmutatásához  megegyezésemet  nem  adhatom. « 

Duncombe  Tamás:  »Igen  jól  tudom,  hogy  a  dunai 
fejedelemségek  nem  tartoznak  Magyarországhoz.  De  a  feje- 
delemségeknek nem  volt  az  ellen  kifogásuk,  hogy  a  kérdéses 
fegyverek  az  ő  területükön  keresztülvitessenek.  Nincs  kétség 
benne,  hogy  a  fegyverek  Magyarországra  voltak  szánva, 
melynek  népe  nemzeti  létének  megvédésére  fegyverkezni 
óhajt.  Csak  két  ut  van,  melyen  a  magyarok  azon  fegyvereket 
megkaphatták :  az  egyik  az  adriai  tenger  s  Dalmáczia,  a  másik 
a  Duna.  Az  első  utat  Anglia  tökéletesen  elzárta  előlük  hatal- 
mas hajóhada  által  Corfunál,  a  Dunát  pedig  szintúgy  zárlat 
alá  vetettük  Sir  Henry  Bulwer  által. 

»A  nemes  lord  egykor  azt  állította,  hogy  Angliának 
figyelmes  szemmel  kell  az  Adriai  tengeren  őrködni ;  de  nincs 
oly  ítélőszék  -  Európában,  mely  fel  tudná  fedezni,  hogy  mik 
azon  angol  érdekek,  melyek  felett  a  nemes  lord  oly  gondosan 


őrködik?  A  nemes  lord  a  béke  fenntartását  vallja  czéljának, 
s  ugy  látszik,  Austriában  ellensúlyt  keres  Francziaország 
ellen ;  de  szóló  erősen  meg  van  győződve,  bogy  ha  a  nemes 
lord  politikája  még  vagy  tizenkét  hónapig  folytattatik,  a 
vége  az  lesz,  hogy  Francziaországgal  háborúba  kevertetünk. 
E  perczben  még  senki  sem  akar  háborút  kezdeni,  mert  senki 
sincs  készen  a  háborúra ;  de  folyjon  le  csak  még  vagy  egy 
év,  folytassa  csak  a  nemes  lord  azon  politikát,  mely  Austriával 
akarja  Francziaországot  ellensúlyozni :  és  nincs  ember,  a  ki 
megmondhatná,  hogy  meddig  fog  Anglia  és  Francziaország 
közt  a  szövetség  tartani.  Pedig  biztosithatom  a  nemes  lor- 
dot, hogy  Angliára  nézve  tizenkét  órai  meghasonlás  Fran- 
cziaországgal sokkal  rosszabb  dolog,  mint  tizenkét  hónapi 
meghasonlás  Austriával.  Hanem  a  nemes  lord,  a  mióta  Bécsbe 
ellátogatott,  nagy  előszeretetet  mutat  Austria  iránt.  Ez  a  dolog 
kulcsa.  Minden  alkalommal  interveniál  Austria  előnyére. 
Turini  követünket  utasította,  hogy  szemmel  tartsa  Kos- 
suthot, mint  valami  kém;  a  bankó-ügybe,  Austria  bizga- 
tása  folytán,  beleavatkozott  s  egy  nagyon  tisztességes  angol 
iparos-czéget  káros  zaklatásokkal  illetett.  A  nemes  lord 
politikája  Magyarország  és  Kossuth  iránt:  a 
legnagyobb  megvetésre  méltó  (was  most  con- 
temptible).  Most  pedig  azt  mondja,  hogy  C  o  u  z  a  herczeg 
nem  tudta,  mit  csináljon  a  fegyverekkel ;  a  nemes  lord  tehát 
vállalkozott  (volunteered)  azokat  a  B  a  n  s  h  e  e-ra  rakatni  s 
Génuába  visszaszállítani.  No,  ez  határozott  avatkozás,  hatá- 
rozott megszegése  a  nem-interventió  elveinek,  melyeket  a 
nemes  lord  az  olasz  ügyek  alkalmából  maga  állított  volt  fel 
Kell,  hogy  a  parlament  tisztán  lásson  e  dologban  s  azért 
szóló  az  illető  okmányok  előmutatásához  ragaszkodik. « 

Miután  még  Hennessy  az  indítványt  pártolá  s  lord 
John  Russellnek  szemére  vetette,  hogy  Austria  irányá- 
ban amolyan  kedvtyukászó  politikát  (truckling  policy)  követ 
—  Baille  Cochrane  pedig  az  indítvány  ellen  nyilatko- 
zott: a  ház  szavazott  s  Duncombe  indítványa  119  szóval 
33  ellen  elvettetett. 

Nem  lesz  fölösleges  megjegyeznem,  miként  lord 
John  Russel  azon  előadása,  hogy  az  angol  hajó  Couza 

kérése  folytán  lett  a  fegyverek  visszaszállítására  enge- 
délyezve: egyenesen  ellenkezik  a  tény  állásával,  miként 
azt  Stramhio  consul  fentebb  közlött  hivatalos  jelentésé- 
ből ismerjük.  Couza  nem  kérte,  lianem  csak  elfogadta 
az  angol  szállítást.  Az  ajánlat  Angliától  jött:  »truck- 
ling  policy,«  miként  magát  Hennessy  képviselő 
kifejezte. 

Különben,  ekkor  a  fegyverek  már  Génuába  vissza 
levén    szállitva,    Duncomhe    indítványának,    még    ha 
elfogadtatik    is,    közvetlen    anyagi    eredménye    reánk 
nézve  nem  volt  volna.    Hanem,  ámbár  az  angol  kül- 
ügyminiszter nyilatkozatai  ez  alkalommal  is  igazolták 
turini  képviselőnk:  Pulszky   Ferenci    azon    felfogását, 
melyet  Sir  James  Hudson  angol  követtel  tartott  egyik 
beszélgetéséről    1860.  deczember   29-én  tett  jelentésé- 
ben   e  szavakkal    fejezett    ki:   »azon    meggyőződéssel 
búcsúztam    el    a    követtől,    hogy    valódi   ellensé- 
günk   most    is,    mint    mindenkor,    ^z  angol 
kormán y;«   mindazáltal  tény,  hogy  ügyeinknek  az 
angol   parlamentben  ez  időtájban  gyakran    előfordult 
tárgyalása,  mit  leginkább  Duncomhenak  köszönheténk 
s  a  nemzetünk   aspiratióinak    kedvező    nyilatkozatok, 
élesztő  befolyást  gyakoroltak  Magyarországon  a  köz- 
szellemre.   —    Felejthetlen    emlékű    barátunk  :    Dun- 
comhe  Tamás    neve  népszerű  is  lett  az  országban;    a 
minek,    miként  majd  alább  látni  fogja  az    olvasó,    a 
megyék,  ugy  a  mint  tehetek,  jelét  adni  nem  is  mulasz- 
tották el. 

*  ' 

A  dolog  történelméhez  tartozik  még  azt  is  föl- 
jegyeznem, hogy  miként  lett  a  zaj,  melyet  e  fegyver- 
küldés a  dimlomatia  körében  fölkeltett,  Cavour  gróf 
által  lecsillapítva. 

Már  tudja  az  olvasó,  liogy  Cavoar  kívánságára 
Tiirr  tábornok  késznek  nyilatkozott  az  egész  felelőssé- 
get a  világ  előtt  magára  vállalni. 

En  kötelességemnek  tartottam  Cavour  gróf  figyel- 
mét 1860.  cleczember  6-án  irott  levelemben  azon  körül- 
ményre felhivni,  miként  ha  a  kérdéses  fegyverzet  vala- 
mely nápolyi  kikötőből  volt  volna  elindítva,  a  bizal- 
mas viszony,  melyben  Türr  tábornok  Garibaldival 
állott  s  a  kitűnő  állás,  melyet  a  délolaszországi  had- 
járat alatt  elfoglalt,  kétségtelenül  valószínűséget  köl- 
csönözne azon  állitásnak,  hogy  e  nagymennyiségű  fegy- 
verzet az  ő  tulajdona  volt  s  ő  általa  küldetett  a  keletre; 
de  azon  körülmény,  hogy  a  szállítás  nem  Nápolyból, 
hanem  Génuából  történt,  e  valószínűség  látszatát  nagyon 
megcsökkenti.  A  grófra  tartozik  megítélni,  vájjon  e 
körülményre  való  tekintettel  e  mód  a  legalkalmasabb 
lesz-e  arra,  hogy  a  turini  kormányt  minden  felelőssé- 
gen kívül  állónak  tekintsék  a  hatalmak.  Ha  a  gróf  ugy 
látja,  hogy  igen :  nekem  csak  szerencsésnek  lehet  mon- 
danom a  módot,  melyhez  a  gróf  folyamodott ;  mert  Türr 
tábornok  discretiójához  a  kétségnek  még  csak  árnyéka 
sem  férhet.  De  ha  a  grófnak  legkisebb  oka  volna  attól 
tartani,  hogy  ez  alapon  teendő  nyilatkozata  a  diploma- 
tia  körében  kifogásoltathatik :  ugy,  kérem,  rendelkez- 
zék nevemmel  és  személyemmel  tetszése  szerint;  vesse 
a  dolgot  az  én  nyakamba;  én  nem  voltam  Olaszország- 
ban, mint  Türr  tábornok  volt,  a  gróf  tehát  teljes  biz- 
tossággal állithatja,  hogy  az  én  tetteim  a  gróf  tudomá- 
sán s  ellenőrzésén  kívül  esnek  s  teljességgel  nem  volt 
módjában  egy  oly  szállítást  megakadályozni,  mely 
kereskedelmi  utón  Londonból  eszközöltetett. 

Cavour  nem  gondolta,  hogy  erre  szűkség  legyen. 
Türr    tábornok    ajánlkozását   a  kormánynak    minden 

felelősségtől  mentesítésére  teljesen  alkalmasnak  találta 
és  a  dolog  csakugyan  Tűrr  tábornok  nyakába  lett 
hárítva  az  európai  díplomatía  előtt. 

La  Marmora  tábornagy  » U  n  p  o'  p  i  íi  d  i  1  u  c  e « 
(Kissé  több  világosság)  czimü  könyvében  közli  azon 
alap-utasítást,  melyet  Cavour  gróftól  kapott,  midőn 
1861.  januárban  a  (most  már  német  császár)  porosz 
király  üdvözlésére  rendkívüli  követül  Berlinbe  kül- 
detett. 

Ez  utasításban  következő  pont  is  olvasható : 
»0  porosz  felségének  külügyminisztere  szólott 
de  Launay  grófnak  (a  turíni  kabinet  berlini  követjé- 
nek) azon  fegyverek  felöl  is,  melyek  Génuából  szállít- 
tattak s  aztán  Moldva- Oláhországok  kikötőiben  lefog- 
laltattak. Most  már  tudva  van,  hogy  azon  fegyverek  a 
magyarok,  nevezetesen  TUrr  tábornok  által  küldettek 
oda,  a  ki  azokat  Garibaldi  tábornoktól  dik- 
tatúrája idejében  kapta.  Excellentiád  erre  vonat- 
kozólag fel  fogja  olvasni  a  felvilágosításokat,  melyeket 
a  kormány  egy  oly  tény  felől  nyújthat,  melyben 
semmi  része  nem  volt  (fatto  a  cui  é  rímasto  del  tutto 
estraneo). « 

Hát  hiszen  ez  sem  nem  első,  sem  nem  utolsó  adat 
azon  rég  ismert  dologhoz,  hogy  a  díplomatía  megszo- 
kott hivatása  a  tényeket  nem  felderíteni,  hanem  elpa- 
lástolni. Nagyon  különösen  » hiteles «  történelem  is  az, 
mely  a  díplomatía  okirataira  támaszkodik. 

Hanem  a  legkülönösebb  az,  hogy  a  diplomaták 
magukat  avatottaknak  tartják,  pedig  g3^akran  legkeve- 
sebbet sem  tudnak  a  dologról,  melynek  előterjesztésé- 
vel megbízatnak. 

Türr  tábornoktól  tudom,  hogy  az  »Un  po'  piű 
di  luce«  könyv  megjelenése  után  La  Marmora  tábor- 

nagynak  megmondotta,  miként  az  ő  »Több  világos- 
sági-ára kissé  több  világosság  nagyon  ráférne.  Mert 
abból,  a  mit  a  fegyverek  felől  a  porosz  külilgymiuisz- 
ternek  hivatalos  hitelességgel  elöteij esztett,  egy  szó 
sem  igaz.  Elmondta  neki,  a  mint  akkor  már  indiscretio 
nélkül  elmondhatta,  a  dolog  történetét,  s  La  Marmora 
csodálkozással  vallotta  be,  hogy  biz  ő  erről  semmit  sem 
tudott.  Nemcsak  erről  nem  tudott,  de  még  saját  hazája 
egykorú  történelmének  egyik  legnevezetesebb  lapját: 
Garibaldi  dél-olaszországi  hadjáratát  is  oly  kevéssé 
ismerte,  miszerint  még  csak  arról  sem  volt  tudomása, 
hogy  bizony  Garibaldi  sohasem  volt  azon  helyzetben, 
hogy  ily  mennyiségű  ágyú-,  fegyver-,  kard-  és  lövő- 
szer-készletet  ajándékozhasson  valakinek.  Annak  rendje 
szerint  elhitte  s  elmondta  Berhnben,  hogy  azt  Türrnok 
Garibaldi  ajándékozta. 

Pedig  La  Marmora  tábornagynak  már  csak  tud- 
nia kellett  volna,  hogy  minő  eszközökkel  fűzte  Gari- 
baldi a  két  Sziczilia  gyöngyét  Viktor  Emánuel  koroná- 
jába. Hiszen  magának  is  jelentékeny  része  volt  hazája 
történelmében.  Hadvezér,  hadügyminiszter,  miniszter- 
elnök, s  királyának  hadmüködést  rendező  táborvezér- 
kari főnöke  volt Custozzánál ! 

Sic  regitur  mundus ! 

* 

Ezek  szerint  a  fegyverszállitási  ügyben  a  turini 
kormányról  minden  compromissip  el  lett  hárítva  s  a 
fegyverzet  is,  mely  milliókra  menő  értéket  képviselt, 
meg  lőn  mentve;  de  reánk  nézve  a  csapás  végzelmes 
következésekkel  terhes  maradt. 

En  erről  párisi  képviselőnknek:  Kiss  Miklós  ezre- 
desnek, Napóleon  herczeg  értesítése  végett  1861.  január 
29-én  ezeket  irtam: 

»A  dunai  fejedelemségeknek,  különösen  Moldvának  fon- 
tosságát reánk  nézve  nem  lehet  túlbecsülni.  Csak  Moldva  az, 
lionnan  mindjárt  a  tatárnál  harczias  magyar  népességnek 
lehetne  fegyvert  kezébe  adnunk;  csak  onnan  lehetne  mindjárt 
a  határnál  10 — 15,000  főnyi  kész  magyar  hadseregre  számíta- 
nunk, mely  körül  a  'tiszántúli  magyarság  sorakozhatnék. 
Azonkívül  Moldvában  s  Oláhországban  mintegy  40,000  magyar 
van  elszórva,  ugy,  hogy  csak  egy  kis  elnézés  kellene  az  oláh 
kormány  részéről,  miszerint  a  működések  megkezdésére  s  a 
fegyvereknek  székely  földre  átvitelére  egész  csendességben 
erőt  gyüjthessünk.  Ámde  ez  C  o  u  z  á  n  a  k  s  tisztviselő-kará- 
nak ellenségeskedése  miatt  helyrehozhatlanul  elveszett;  hely- 
rehozhatlanul  azért,  mert  a  megszállással  fenyegető  orosz 
jegyzék  azon  oldalról  a  működhetés  minden  reményének  véget 
vetett.  Már  most  ha  kiüt  is  az  olasz-osztrák  háború,  melyhez 
nemcsak  mi  künn,  hanem  a  nemzet  is  benn  az  országban, 
hazánk  felszabadításának  reményét  köti :  fegyvert  azon  utón 
a  moldvai  hatóságok  megegyezésével  nemzetünk  kezeibe 
többé  nem  juttathatunk;  a  moldva-erdélyi  bázisnak  vége 
van ;  erdélyi  kezdeményezésre  többé  nemcsak  nem  számitha- 
tunk, de  sőt  attól  is  okunk  van  tartani,  hogy  szabadsághar- 
czunk  megújulásának  esetére  Erdélyben  az  1848-iki  iszonya- 
tos fajharcz  újra  felbujtogattatik  s  a  fegyvertelen  erdélyi 
magyarság  a  legirtózatosabb  szenvedéseknek  lehetend  ujolag 
kitéve,  mig  segítségükre  érkezhetünk,  —  mi,  legjobb  eset- 
ben is,  erős  küzdelmek  s  véres  győzelmek  előzményét  fel- 
tételezi.« 

Növelte  a  csapás  súlyát  az  is,  hogy  a  moldva- 
oláhországi  kedvezőtlen  fordulat  Szerbiára  is  vissza- 
hatott. 

Ludvigh  János,  kit  a  81.  lapon  közlött  utasítással 
Belgrádba  küldöttünk,  attól  tartva,  hogy  ha  tengeren 
utazik  Konstantinápoly  felé,  odarekedhet,  mert  a  gőz- 
hajózás Galaczra  már  be  lesz  szüntetve:  küldetésében 
eljárandó,  Grallíczíának,  Bukovinának,  Moldvának  vette 
útját.  Zukics  úrral  Belgrádban  1859.  óta  fenntartván  a 
bizalmas  összeköttetést,  Mihály  fejedelem  ez  utón  Lud- 

vigh  kiküldetése  felől  már  jó  eleve  értesítve  volt,  s  a 
mód,  melylyel  az  értesítést  fogadta,  a  türelmetlen  érdek- 
lődés, melylyel  érkezésének  ideje  felől  folyvást  tuda- 
kozódott :  arra  látszott  mutatni,  hogy  irányunkban  sem 
érzelmei,  sem  nézetei  nem  változtak.  De  közbejött  a 
moldvai  fegyverlefoglalás  s  a  fenyegető  tiltakozások 
zaja,  melyet  az  osztrák,  az  orosz  s  az  angol  kormányok 
ütöttek:  ezeknek  folytán  a  helyzet  Szerbiában  is  any- 
nyira  megváltozott,  hogy  Ludvighot,  Belgrádba  érkez- 
tekor, Durio  olasz  consul  azon  meggyőződésének  kije- 
lentésével fogadta,  miként  épen  nem  csodálkoznék,  ha 
Ludvigh  megérkezését  maga  Mihály  fejedelem  jelen- 
tené be  az  osztráknak.  Ludvigh  ezt  túlzott  felfogásnak 
ítélte  s  nem  hagyta  magát  a  kedvezőtlen  fordulat  által 
küldetése  végrehajtásának  megkísérlésében  megzavar- 
tatni ;  annyit  azonban  nem  lehetett  szerb  földre  lépése 
óta  magának  is  észre  nem  vennie,  hogy  Mihály  berezeg 
nagyon  simul  az  osztrákhoz.  A  szerb  rendőrség  folyto- 
nos összeköttetésben  volt  az  osztrák  consulátussal : 
eljárása  az  útlevelek  körül,  s  a  fogadók  s  idegen  utasok 
felett  gyakorlott  kémkedés  egészen  osztrák  színt  visel- 
tek. Mihály  berezeg  annyira  kitüntette  símulását  az 
osztrák  kormányzati  rendszerhez,  hogy  még  a  szerb 
törvényszékek  rendezésére  is  a  bécsi  felsőbb  törvényszék 
egyik  szerb  eredetű  bíráját  kérte  ki  magának  Rechberg 
gróftól. 

Ezek  nem  voltak  biztató  jelenségek.  Ludvigh  Sizon- 
ban  Zukics  ur  által  bejelentette  megérkezését  a  fejede- 
lemnél s  titkos  kihallgatást  kért.  A  felelet  az  volt,  hogy 
a  fejedelem  őt  nem  fogadhatja,  mert  kémek  által  van 
környezve,  még  minisztereiben  s  cselédjeiben  sem  bíz- 
hatik;  lehetetlen  magát  annak  kitennie,  hogy  a  jó 
viszony,  mely  Szerbia  és  Austria    közt    fennáll,  meg- 

zavartassák,  lianein  kívánja,  liogy  küldetése  tárgyát 
Ludvigh  írásban  adja  elő.  Ezt  Ludvigh,  természetesen, 
megtagadta  s  kijelentette,  hogy  azt  csak  szóval  előadni 
van  utasítva.  Erre  azt  kapta  válaszul,  hogy  Krisztics 
külügyminiszter  (predstavnik)  lesz  a  Ludvighgál  való 
értekezéssel  megbízva ;  mire  küldöttünk  oda  nyilatko- 
zott, hogy  Krisztics  ur  nem  tartozván  azok  közé,  kiket 
a  köztünk  levő  viszonyba  avatottakul  Mihály  herczeg 
kijelölt,  csak  azon  esetre  bocsátkozhatnék  az  előtte 
ismeretlen  s  viszonyunk  előzményeibe  nem  avatott 
predstavníkkal  érintkezésbe,  ha  a  fejedelem  maga  mu- 
tatná be  Ludvighot  Krisztics  urnák.  E  tartózkodást 
Ludvigh  azért  tartotta  kötelességének,  mert  értesítve 
volt,  miként  Krisztics  volt  az,  ki  a  fejedelem  előtt  hatá- 
rozottan oda  nyilatkozott,  hogy  Ludvighot  nem  lehet 
elfogadnia,  hogy  veszélyes  compromissio  volna  a  magyar 
comitével  bárminemű  érintkezésbe  bocsátkoznia. 

Míg  ezek  ekként  folyának,  Ludvighnak  sikerült 
nemcsak  azt  megtudnia,  hogy  Marinovics  ur,  Sándor 
volt  fejedelem  veje,  Bécsbe  küldetett  az  uj  fejedelmet 
az  osztrák  udvar  kegyeibe  ajánlani  s  barátságával 
megkínálni,  de  a  mi  több :  sikerült  neki  egy  ép  akkor 
tervben  volt  szerb-osztrák  szerződésnek  az  e  végre 
kirendelt  commissío  által  megállapított  fogalmazását  is 
kézrekerítenie,  melyben  az  osztráknak  a  katonai  és 
politikai  menekültek  kiadása  felajánltatott. 

Hozzájárult  ezekhez,  hogy  Garasanin  betegség 
miatt  külföldre  utazott,  Bécsben  gyógyíttatta  magát. 
Nem  is  volt  remény,  hogy  a  téli  hónapok  alatt  Bel- 
grádba visszatérhessen ;  s  ügyünk  az  ő  távolléte  foly- 
tán leghathatósabb  támaszától  volt  megfosztva.  Mind- 
ezt egybevéve,  Ludvigh  az  idő  szerint  a  helyzetet 
annyira  kedvezőtlennek   találta  s  az  alkudozás    alatt 

volt  kiadási  szerződés  folytán  a  Szerbiában  időzést  sze- 
mélyére nézve  minden  lehető  haszon  nélkül  annyira 
veszélyesnek  itélte,  hogy  kisebb  koczkáztatással  járó 
dolognak  tartá:  halálra  itélt  fejével  Pest  s  Bécs  felé 
jönni  vissza,  mint  Belgrádban  maradni.  Csakugyan 
arra  is  jött  vissza,  de  nem  a  nélkül,  hogy  a  horvát  határ- 
őrezredekkel  való  összeköttetést  rendbehozná. 

Én  a  szerb  fejedelem  barátságára :  a  magyarországi 
szerbekre  s  a  határőrvidékre  való  visszahatás  tekinte- 
téből igen-igen  nagy  fontosságot  helyeztem.  De  tisztán 
taktikai  szempontból  Szerbiát  nem  tekintettem  terve- 
inkre nézve  oly  fontosnak,  mint  az  oláh  fejedelemsége- 
ket: mert  Szerbiából  közvetlenül  ahatárnál  nem  jutha- 
tunk mindjárt  magyar  elemhez.  Azonban  combinált 
működési  tervünkben  mint  másodalap,  Szerbia  taktikai- 
lag is  fontos  volt  volna.  Belgrád  nagyon  szem  alatt 
lévén,  ott  minden  lépésünknél  kétségtelenül  sokkal 
feszélyezettebbek  voltunk  volna,  mint  az  erdély-mold- 
vai  határokon,  mindazáltal  a  harcz  összevágó  kezde- 
ményezéséhez egy  kis  erő-magkövet  szerveznünk  s 
10 — 12,000  fegyvert  az  országba  juttatnunk  bizonyo- 
san lehetett  volna,  ha  Mihály  herczeg  az  marad,  a  ki 
az  előző  évben  volt.  Fájdalom,  nem  maradt  az,  s  a 
szerb  hadmüködési  alap,  mely  a  Turinban  Cavour  gróf- 
fal megállapitott,  a  miniszteri  tanács  által  elfogadott  s 
Viktor  Emánuel  király  által  helybenhagyott  tervnek 
egyik  lényeges  részét  képezte,  —  számunkra  szintúgy 
elveszett,  mint  a  moldvai. 

* 

Hogy  minő,  részint  zsibbasztó,  részint  szétziláló 
befolyást  gyakorolt  e  szerencsétlenség  a  magyar  emi- 
gráczió  további  tevékenységére,  mely  azon  időben  a 
nemzet  otthoni  tevékenységével  a  legszorosabb  viszony- 

ban  állott,  s  liogy  mit  véltem  én,  mit  véltek  mások  a  vál- 
tozott körülmények  között  teendőnek  ?  —  Irataim  e  köte- 
tének további  folyamában  ki  fog  tűnni.  Itt  a  fejezet  törté- 
nelmi adatainak  kiegészítéséül  még  csak  azt  kell  felvilá- 
gositanom, hogy  mi  nyújt  kulcsot  azon  ellenséges  változás 
megértéséhez,  mely  Couzánál  irányunkban  előfordult  ? 
Mert  a  fajgyűlölet,  a  daco-román  vágyak,  az  Erdély 
birtokára  sóvárgás  az  ellenséges  fordulat  megértéséhez 
még  kulcsot  nem  nyújtanak.  Az  a  fajgyűlölet,  azok  a 
vágyak,  az  a  sóvárgás  nem  uj  keletű  dolog  voltak ; 
megvoltak  azok  1859-ben  is,  nagy on megvoltak,  miként 
Irataim  I.  kötetében  (41 2.1.)  olvasható,  de  azért  akkoron 
Couzánál  s  környezeténél  a  legkészségesebb  engedé- 
kenységgel találkoztunk.  A  helyzet  változásának  kul- 
csa Parisban  volt.  1859-ben  Najpoleon  császár  akarta, 
hogy  nekünk  szabad  kéz  engedtessék  a  harczkészűletre, 
mind  az  oláh  fejedelemségekben,  mind  Szerbiában  s 
Napóleon  hatalmas  ur  volt.  Irántunk  1860  —  61-ben  is 
rokonszenvet  mutatott  ugyan,  s  a  magyart  akkoron  is 
oly  elemnek  tekintette,  melyet  számításából  ki  nem 
hagyhat,  mert  nagy  súlyt  képezhet  az  események  mér- 
legében, ha  a  conjuncturák  háborúra  fejlődnek:  de  ő 
nem  akart  háborút  1861-ben,  tehát  minden  oly  lépést, 
mely  az  európai  békének  megzavarását  idézhette  elő, 
nem  elősegíteni,  hanem  gátolni  igyekezett.  Innen  van, 
hogy  mig  1859-ben  a  császár  ügy  viselői  a  keleten  egy- 
től egyig  határozottan  utasítva  voltak,  mindenben 
kezünkre  járni:  1860— 61-ben  nemcsak  ily  rendeleteket 
nem  kaptak,  de  sőt  oly  utasításokat  vettek,  melyek 
(kivéve  a  jassyi  consult:  Place  urat,  ki  világosan  vissza 
nem  vont  eredeti  utasításaihoz  ragaszkodva,  a  magyar 
ügynek  mindig  hü  pártolója  maradt)  alkalmat  nyúj- 
tottak a  franczia   űgyviselőknek    irányt    változtatni  s 

magukat  törekvéseinkkel  ellentétbe  helyezni.  Ez  any- 
nyira  ment,  hogy  (miként  már  fentebb  is  emlitve  volt) 
Francziaország  bukaresti  képviselője  (TUIosuy)  is  csat- 
lakozott a  többi  hatalmak  képviselőinek  azon  lépéséhez, 
melyet  Couzánál  a  végett  tettek,  hogy  terveinktől  min- 
den reményt  elvegyen  és  semlegességét  bebizonyitsa. 
Klapka  tábornoknak  annyi  alkalma  volt  ez  ellenséges 
indulatot  a  helyazinen  tapasztalni,  hogy  indíttatva 
találta  magát,  Cavour  grófhoz  1861.  február  13-án 
intézett  előterjesztésében  Francziaország  erkölcsi  támo- 
gatásának hiánya  feletti  panaszát  a  következő  előter- 
jesztéssel kisérni  : 

»A  nehézségeket,  melyekkel  a  dunai  fejedelemsé- 
gekben találkozánk,  igen  nagy  részben  némely  franczia 
ügyviselőknek,  különösen  Tíllos  urnák  köszönhetjük, 
kik  vagy  nem  értvén  meg,  vagy  túlozván  utasításaik 
hord  erejét,  nekünk  mindenféle  akadályokat  okoztak  s 
magát  CoHza  fejedelmet  is  megrémítették,  ugy,  hogy  ez 
ellentállás  által  meglepetve,  nem  mert  irányunkban 
elvállalt  kötelezettségeinek  megfelelni. « 

Ebben  van  a  csapás  kulcsa,  mely  bennünket  a 
keleten  ért.  Csakhogy  a  helyzetnek  jobban  megfelel, 
ha  a  helyett,  hogy  » C  o  u  z  a  nem  m  e  r  t  i  r  á  n  y  u  n  k- 
ban  vállalt  kötelezettségeinek  megfelelnie 
azt  mondjuk :  >mert  nem  megfelelni*,  mert  észre- 
vette, hogy  Napóleon  császár  ez  alkalommal  nem  áll 
hátunk  mögött,  tehát  szabadnak  érezte  magát  folyást 
engedni  fajgyűlölettel  telitett  vágyainak,  melyeket 
egyideig  a  hatalmas  császár  iránti  engedelmességből 
ha  nem  is  megtagadott,  de  elfojtott. 

Hogy  mennyire  uralkodott  Couza  fölött  a  Napó- 
leon császár  iránti  engedelmesség  érzete :  arról  Zglinicki 

ezredes  jelentésében  egy  meglepő  vonást  találok  föl- 
jegyezve. 

Couza  fejedelem  Place  urnái  s  ennek  jelenlétében 
fogadta  küldöttünket.  Zglinicki  átnyújtotta  a  M.  N. 
Igazgatóságnak  mindhármunk  által  aláirt  levelét,  mely- 
nek átadására  megbizva  volt.  Couza  felbontván,  egye- 
nesen az  aláiráshoz  ugrott  s  azt  megtekintvén,  lecsapta 
a  levelet  az  asztalra  s  leirhatlan  szenvedélylyel  a  leg- 
dtihösebb  invectivákra  fakadt  a  magyarok  ellen  általá- 
ban s  különösen  én  ellenem,  ki  ellen,  ugy  látszik,  a 
legmérgesebb  gyűlölettel  viseltetett.  0  tudja:  miért? 
Ennem,  hacsak  azért  nem,  hogy  bennem  (s  megvallom: 
méltán)  Erdély  birtokára  sóvárgó  vágyainak  kérlelhet- 
len  ellenét  látta ;  hacsak  azért  nem,  a  mit  Ludvigh 
Irataim  I.  kötetének  412.  lapján  közlött  levelében  föl- 
jegyzett.*) Dühös  kifakadásának  özöne,  Zglinicki  jelen- 
tése szerint,  egy  jó  félóráig  tartott.  Kijelentette,  hogy 
sohasem  fog  alkuba  bocsátkozni  sem  velem,  sem 
semmi  magyar  comitéval,  sem  senkivel,  a  ki  magyar. 
Mint  katona,  Klapkát,  ha  jő,  elfogadja,  mint  katonát, 
de  nem  mint  comité  tagját,  nem  mint  magyart.  Magyar- 
ral szóba  sem  áll.  Rólam,  kit  dühe  hóbortjában  faja  s 
nemzete  ellenségének  nevezett,  hallani  sem  akar.  0 
mindenekelőtt,  mindenekfölött  román,  román  fejedelem, 
kinek  legszentebb  érdekei  azt  parancsolják,  hogy  magát 
a  magyarokkal  ellenkezésbe  helyezze  s  ellenükre  csele- 
kedjék. Nála  még  csak  az  is,  hogy  meghallgassa  a 
magyarokat,  árulás  volna  az  övéi  iránt ;  hát  még  alku- 
dozni velük,  ővelük,  akik  azt  kívánják,  hogy  ö  (Couza) 
nekik    Magyarország    román    lakosságát    átengedje!! 

*)  Az  idézett  helyen  ez  áll :  »Azért  gyűlölnek  téged  (Kossuthot) 
oly  dühösen,  mert  az  által,  hogy  a  franczia  seregküldésnek  oly  határo- 
zottan insistáltál,  terveiket  keresztül  vágtad.  E  nélkül  ők  foglalták 
volna  el  a  tért  Erdélyben.  H  e  1  t'y. 


ön 

>  Hogyan  ?«  —  kiáltá  fokozott  szenvedély ly el  —  »én. 
Románia  fejedelme,  én  nyújtsak  kezet  ahhoz,  hogy  a 
magyarok,  fajomnak  e  százados  ellenségei,  itt  nálam 
román  expeditiót  szervezzenek?  Soha,  soha  sem  fogom 
ezt  megengedni. « 

És  mégis,  miután  magát  ily  hangon  egy  jó  fél 
óráig  kidühöngte,  Napóleon  császár  a  szenvedély  hevé- 
ben is  eszébe  jutott  s  e  szavakkal  fordult  Zglinicki- 
hez:  » Egyébiránt,  ki  az,  a  ki  velem  alkudni  akar? 
Ezredes  ur  azt  mondja,  hogy  a  Magyar  Nemzeti  Igaz- 
gatóság. Jól  van,  hozzon  nekem  egy  szót  a  császártól; 
hozza  valamely  még  oly  kis  jelét  a  császár  jóváhagyá- 
sának, miszerint  tudjam,  hogy  az  Igazgatóság  nem  áll 
egyedül  s  hogy  ha  vele  alkudozom,  nem  veszélyezte- 
tem hazám  jövendőjét.  Én  itt  magam  Napóleon  csá- 
szár hadnagyának,  hadsegédének  tekintem  (je  me  con- 
sidfere  ici  comme  son  lieutenant,  comme  son  aide  de 
camp),  hát  mondjon  nekem  a  császár  egy  szót,  mondja, 
hogy  akarja:  s  én  megyek  a  magyarokkal.  De  ő 
nélküle  sem  semmit  nem  teszek,  sem  semmit  nem 
engedek. « 

Ebben  volt  a  helyzet  titka.  Ez  állott  szemem  előtt, 
midőn  Klapka  tábornoknak  fentebb  közlött  (január 
24-ki)  azon  levelére,  melyben  tudósított,  hogy  minden 
jó  kerékvágásba  van  hozva  s  Couza  január  8-a  óta  a 
mi  oldalunkra  állott,  én  február  6-án  azt  feleltem,  hogy 
nem  bizom  e  változásban.  A  mi  állásunkat  ott  csak 
Napóleon  császár  egy  szava  biztosithatná.  Megkisérlem 
ezt  kivinni.  Ha  nem  sikerül :  Zglinickivel  tartok,  ki  azt 
irta, hogy  ;»Couza  ne  traitera  que  pour  mieux 
trahir.« 

Nem  sikerült  kivinnem.  Szép  szó,  rokonszenv-bizto- 
sítás volt  akármennyi.    Biztattak;  lelkünkre  kötötték, 

kövessünk  el  mindent,  liogy  a  magyar  nemzet  ne  csííg- 
gedjen,  történelmi  jogainak  épségéből  egy  hajszálnyit 
se  engedjen  s  jó  reménynyel  legyen  jövendője  iránt. 
Rokonszenvüknek  itt-ott  tettleges  jelét  is  adták.  Gari- 
baldi dél-olaszországi  dicsőséges  hadjárata  alatt  külön- 
féle nemzetbeli  légiókat  engedett  szervezni  seregében ; 
a  mint  Nápolyt  Viktor  Emánuel  király  átvette,  a  fran- 
czia  császári  kormány  határozottan  megkivánta,  hogy 
ez  organisatiók  feloszlattassanak  s  az  idegen  elemek 
eltávolíttassanak,  de  a  magyarokra  nézve  kivételt  tett, 
kijelentette,  miként  a  magyar  légió  fenntartása,  fejlesz- 
tése, szaporítása  ellen  nincs  kifogása.  A  bankó-per 
alkalmából  (melyről  alább  leszen  szó)  a  rendkívül  ter- 
hes költségek  elviselésében  Napóleon  herczeg  utján 
tettleg  is  segítettek,  s  nógattak,  ösztönöztek,  hogy  Aus- 
tria  hátrányára  a  dologból  a  lehető  legnagyobb  zajt, 
lármát  üssek.  Párisi  képviselőnket  minden  alkalommal 
kitűnő  előzékenységgel,  megkülönböztetéssel  fogadták. 
A  diplomatia  körében  előforduló  esélyek  felől  tudomás- 
ban tartottak  stb.  stb.  De  háborút  1861-ben  nem  akar- 
tak s  mert  nem  akartak,  azt  nem  birtuk  kivinni,  hogy 
a  császár  megadja  Couza  fejedelemnek  azt  az  egy  szót, 
melyet  ez  feltételül  kötött  ki  arra,  hogy  nekünk  nem- 
zetünk felfegyverezésére  tért  nyisson,  szervezkedésün- 
ket elnézze,  előkészületeinkre  szabadságot  adjon.  Ezt 
nem  birtuk  kivinni,  mert  a  császár  attól  tartott,  hogy 
ha  e  téren  erkölcsi  támogatásában  részesít:  nemzetünk 
akkori  forrongása  mellett,  nagymérvű  hai'czi  készüle- 
teink folytán,  a  háború  precipitáltathatik  s  Európa 
lángba  borul.  Ez  oknál  fogva  a  Tuilleriák  » hallgatag « 
ura  hallgatással  fogadta  minden  ez  irányban  tett  kéré- 
sünket ;  minek  köA^etkeztében,  miként  PJace  egy  később 
Klapkához  irott  levelében  magát  kifejezte,  Couza  azon 

gondolatra  jött,  hogy  az  előzőleg  táplált  szándokok 
nem  is  a  császár,  hanem  csak  Napóleon  herczeg  magán 
szándokai  voltak,  melyeket  a  franczia  kormány  meg- 
tagad, hogy  tehát  (Couza)  jobbat  nem  tehet,  mint  azt, 
hogy  ellenünk  fordul. 

Ilyen  volt  a  biztató  reményeinkre  lesújtott  csapá- 
sok sorában  az  első  csapás. 


koSSUTH,    IRATAIM.   IIÍ. 


NEGYEDIK  FEJEZET. 
Második  csapás. 

I. 

Teleki  László  elfogatása. 

»Multis  ille  bonis  flebilis  occidit 
nulli  flebilior  quam  mi]ii.« 

Teleki  László  Genfből  1860.  november  26-kán 
Írott  levelét  a  következő  értesítéssel  rekesztette  be : 

»Nekem  most  sürgető  személyes  ügy- 
ben vagy  tiz  napig,  talán  tizenkettőig  is 
utaznom  kellend.  Ne  vedd  rossz  néven,  ha  a  leg- 
közelebbi két  hét  alatt  nem  veendesz  tőlem  hirt.  Mihelyt 
visszakerülök  ide,  azonnal  irok,  s  azontúl  minden  tekin- 
tetben számithatsz  reám ;  fogok  járhatni-kelhetni,  a 
mint  az  ügy  kivánandja,  ha  t.  i.  lesz  szükség  reám.  — 
Isten  veled !  Mostani  utam  köztünk  marad- 
jon. Megnyugtatásodra  mondom,  hogy  nem 
veszélyes  és  nem  párbaj.« 

Az  ut,  melyet  veszélyesnek  nem  is  gyanított,  őt 
tragicus  végzetü  catastrophába  sodorta. 

Deczember  22-kén  a  londoni  » Times «  reggeli 
kiadása  a  következő  távirati  tudósítást  hozta  :^ 

» Drezda,  pénteken.  —  A  hivatalos  drezdai  hírlap 
mai  számában  ez  foglaltatik:  —  Grróf  Teleki  László, 
magyar  menekült,  ki  hamis  angol  útlevéllel  érkezett 
ide,  elfogatott  és  Austriának  kiadatott. « 

Villámcsapás  gyanánt  hatott  rám  e  borzasztó  hir, 
de  összeszedve  lelki  erőmet,  siettem  egy  perez  elveszte- 
getése  nélkül  mindent  megtenni,  a  mit  csak  tennem 
lehetett. 

Nyomban  irtam  Parisba,  a  mint  következik :    " 

Kossuth  —  Kiss  Miklósnak  Parisba. 

London,  deczember  22.  1860. 

Kifej  ezhetlen  bánat  és  aggodalom  közt  irok. 

A  mai  » Times «  táviratai  közt  ez  áll  (a  mint  fentebb) : 

Irtózatos  I  Nem  hinném,  ha  a  hivatalos  drezdai  lapra 
nem  hivatkoznék. 

Feszitse  meg  minden  erejét  a  berezegnél,  Thouvenel- 
nél,  a  császárnál  amegsértett  humanitási  jog  nevé- 
ben, hogy  lépjenek  közbe. 

Mondom :  a  megsértett  humanitási  jog  nevében,  mert : 

ál-utlevéllel  utazott-e  ?  nem  tudom,  *)  de  becsületemmel 
kezeskedve  teszek  bizonyságot,  hogy  szorosan  magánügyében 
utazott ;  utjának  a  politikával  semmi  köze  nem  volt ;  általában 
semmi  czélja,  tárgya,  a  mi  akár  az  osztrákot,  akár  a  szászt, 
akármi  kormányt  a  világon  csak  a  legtávolabbról  is  érdekel- 
hetne, aggaszthatna. 

Hiszen  ha  politikai  czélból utazott  volna,  én  tudnám. 

De  ez  nem  elég.  Elutazása  előtt  nekem  Genfből,  novem- 
ber 26-ról  világosan  megirta,  hogy  » sürgető  személyes  ügy- 
ben vagy  tiz-tizenkét  napra  elutazik. « 

Tehát  hogy  nem  poKtikai  czélu  volt  útja,  becsületem- 
mel erösithetem.   Hová  szándékozott  ?  —  nem  irta. 

S  im  kiadták  az  osztráknak ! 


*)  Erre  nézve  Puky  Miklóstól  Genfből  deczember  28-ról  a 
következő  felvilágositást  kaptam:  »Szegény  Laczit  a  loyalitása 
veszítette  el.  Én  kértem  öt,  hogy  ne  a  más  névre  szóló  angol, 
hanem  a  saját  nevére  kiállított  franczía  útlevéllel  menjen  oda ;  ha 
ezt  teszi,  nem  lehetett  volna  bántalma,  mert  a  drezdai  franczía 
követ  bizonyosan  közbelép,  ha  a  szász  a  franczía  útlevelet  nem  akarja 
respectálni.  De  Laczi  lovagias  érzetből  nem  engedett  kérésemnek, 
nehogy  a  német  és  franczía  kormányok  közti  súrlódás  szaporítására 
esetleg  alkalmat  nyújthasson. « 

Ilyes  még  nem  történt  soha,  sem  töröknél,  sem  keresz- 
ténynél. Fegyverrel  kezünkben  menekültünk  török  földre  s 
nem  adtak  ki ;  a  szultán  háborúra  volt  inkább  kész,  mintsem 
hogy  kiadjon  s  az  angol  és  franczia  pártolt  az  emberiség 
jogai  nevében. 

Pártoljon  most  is. 

Ha  ál-passzussal  utazott,  ám  büntette  volna  a  szász  kor- 
mány, törvényei  szerint,  vagy  tolonczoztatta  volna  vissza,  ha 
tetszik ;  de  kiadni  az  osztráknak,  csak  azért,  mert  magyar :  ez 
kebellázitó  barbárság! 

Ki  legyen  az  emberiség  jogainak  védője,  ha  nem  a  fran- 
czia kormány  ? 

Én  dolgozom  Londonban,  otthon,  mindenhol. 

Ön  dolgozzék  Parisban, 

Bár  kezem  reszket,  duplicatumot  irok  Parisba  és  St.- 
Angeba,  hogy  biztosan  kapja  levelemet. 

(Aláirva)  Kossuth. 

E  levelet  postára  küldve,  az  angol  miniszterelnök- 
nek, lord  Palmerstonnak  az  itt  következő  levelet  irtam : 

London,  1860.  deczember  22. 

Mylord !  A  ma  reggeli  » Times «  a  következő  távsürgönyt 
hozza  (mint  fentebb) : 

Vájjon  azu  a  mit  a  drezdai  hirlap  (mindenesetre  nem 
szabatosan)  hamis  útlevéllel  utazásnak  nevez ,  igaz-e  vagy 
nem  ?  —  arról  nem  szólhatok ;  de  azt  teljes  bizonyossággal 
állithatom,  hogy  Teleki  utazásának  czélja  szorosan  és  kire- 
kesztőleg  magán-,  személyes  Jellegű  volt,  politikával  a  leg- 
távolabbról sem  függött  össze  s  teljességgel  nem  volt  oly  ter- 
mészetű, hogy  akár  Austriának,  akár  Szászországnak  vagy  a 
világ  akármely  más  kormányának  aggodalomra,  gyanúra  vagy 
megütközésre  az  oknak  még  csak  árnyékát  is  adhatta  volna. 

Teszem  ez  állítást  egy  levél  alapján,  melyet  szerencsét- 
len barátom,  utraindulása  előtt  november  26-án  Genfből  irt 
nekem  s  melyben  a  nélkül,  hogy  megmondaná,  hová  szándé- 
kozik, tudtomra  adta,  miként  egy  nagyon  sürgős,  szorosan 
személyes  ügy  miatt  kénytelen  néhány  napra  elutazni. 

Ifjúsága  óta  ismervén  gróf  Teleki  László  jellemét  (kinek 
szerencséje  van  Lordságod  által  is  személyesen  ismertetni), 

becsületemet  kötöm  le,  hogy  minden  vizsgálat  és  tudakozódás 
Drezdában  teljesen  igazolni  fogja  állitásomat,  miként  utazá- 
sának czélja  szorosan  magán-  és  személyes  jellegű  volt. 

Ha  Szászország  kormánya  a  miveltséggel,  melynek  azon 
ország  hirében  áll,  össze  gondolta  egyeztetbetni  azt,  hogy  egy 
magyar  menekültnek  meg  ne  engedje  Saxonia  levegőjét  csak 
néhány  napig  is  szíhatni :  szabadságában  volt  gróf  Telekit 
kiűzni  az  országból.  Ha  a  gróf  hamis  útlevéllel  utazik  vala : 
felelősségre  vonhaták  s  megbüntethetek  az  ország  törvénye 
szerint.  De  arra  nem  volt  joga  a  szász  kormánynak,  hogy  öt 
Austriának  kiszolgáltassa,  csak  azért,  mivel  tizenkét  év  élőt 
Magyarország  nemzeti  kormánya  őt  választván  ki  hazája 
érdekeit  Anglia  s  Francziaország  kormányai  előtt  képviselni, 
ő,  miután  e  megbízatásánál  fogva  a  magyar  függetlenségi 
liarcz  egész  lefolyása  alatt  a  külföldön  tartózkodott,  azóta 
folyvást  számkivetésben  maradt. 

Bármi  titkos  szerződések  létezzenek  is  az  osztrák  és  a 

.  szász  kormányok   közt,   azok  e  kiadatás  embertelen  tényét 

nem  igazolhatják,  mert  politikai  menekülteknek  e  polgária- 

sult  kor  szelleme  által  elitélt  kiadatása  sérti  az  emberiség 

jogait  s  a  nemzetközi  jog  elveivel  ellenkezik. 

Valóban  a  szász  kormány  embertelen  cselekedete  előz- 
mény nélkül  is  áll  korunk  történelmében. 

Tizenegy  év  előtt  egy  nagy  nemzeti  szerencsétlenség 
engem  s  balsorsom  osztályosait  menedéket  kényszeritett 
keresni  Törökországban.  Austria  és  Oroszország,  szerencsé- 
jük által  elkapatva,  követelték  kiadatásunkat  s  követélésük 
támogatásául  a  határok  közelében  hadirendben  felállított  had-» 
seregeik  erejére  mutattak.  De  azért  ő  felsége,  a  szultán,  senkit 
sem  adott  ki  közülünk  ellenségeink  boszujának,  sőt  elhatá- 
rozá,  inkább  háborút  is  koczkáztatni,  semhogy  az  emberi- 
ség szent  jogainak  személyeinkben  megsértésével  becsületét 
beszenynyezze . 

S  a  sokféle  viszontagság  után,  melyeket  a  magyar  emí- 
gráczió  azóta  szenvedett,  a  keresztény  szász  kormány  volt  az 
első,  mely  arra  vállalkozott,  hogy  megtagadja  a  nemes  pél- 
dát, melyet  tizenegy  év  előtt  egy  mohamedán  uralkodó  állí- 
tott fel  s  azóta  minden  kormány  a  világon  kivétel  nélkül 
követett, 

Anglia  már  akkoron  is  kiváló  részt  vett  azon  elvek  fenn- 
tartásában, melyeknek  alapján  a  magas  porta  az  emberiség 
jogait  a  mi  esetünkben  megvédelmezte. 

Ugyanazon  jogokra  és  elvekre  hivatkozva,  terjesztem 
azoknak  szivkáboritó  megsértését  Lordságod  megfontolása 
alá  és  teljes  bizalommal  vagyok,  hogy  bárminők  legyenek  is 
ö  britt  felsége  kormányának  nézetei  Magyarország  nemzeti 
aspirátióit  illetőleg :  azt  nem  fogja  megtagadni,  hogy  Anglia 
tekintélyét  erélyesen  mérlegb  3  vesse,  miszerint  megóva  legye- 
nek az  emberiség  jogai,  melyek  szerencsétlen  hazám  leg- 
nemesebb s  legérdemesebb  fiai  egyikének  személyében  oly 
kegyetlenül  megsértettek. 

Mély  aggodalommal  esedezve  Lordságod  pártfogásáért, 
van  szerencsém  stb. 

(Aláirva)  Kossuth. 

(Angolból.) 


Érre  titkára:  Barrington  által,  lord  Palmerston 
azt  adta  válaszul,  hogy  levelemet  a  kellő  lépések  meg- 
tétele végett,  lord  John  Russel  külügyminiszterhez  aján- 
íólag  áttette. 

Ugyancsak  deczember  22-én  lépéseket  tettem  a 
főbb  angol  lapoknál,  hogy  a  nemzetközi  jog  és  huma- 
nitás védelmére  határozott  állást  foglaljanak  s  irtam 
Jósikának  Brüsszelbe  és  Szarvadynak  Parisba,  hogy 
ugy  franczia,  mint  német  lapokban  zajt  üttessenek; 
megadtam  az  indokokat,  melyekre  támaszkodni  kell  s 
kiemeltem,  hogy  német  lapokban  különösen  a  megsér- 
tett nemzeti  becsület  nevében  kell  szólani. 

Jósika  által  haza  Magyarországba  is  sürgős  fel- 
hivást  intéztem,  hogy  a  törvényhatóságok  fogják  fel  az 
ügyet  erélyesen  s  hogy  a  nemzeti  becsület  nevében 
megvárom,  hogy  ha  országgyűlési  követválasztásokra 
kerülne  a  dolog :  Teleki  Lászlót,  akár  lesz  akkor  fogva, 
akár  nem,  több  helyütt  meg  fogják  követül  választani. 


279 

Egyszersmind  felkértem  Jósikát:  kösse  szivére  legmeghit- 
tebb barátainknak,  liogy  szerezzenek  s  adjanak  biztos 
tudomást  Teleki  letartóztatása  helyéről  s  helyzetéről, 
miszerint  kiszabaditását  minden  áron,  szükség  esetén 
erőhatalommal  is,  megkisérelhessük. 

Az  időszaki  sajtó  Angliában  és  Skócziában  az 
ügyet  melegen  felkarolta;  a  közönségben  az  indignatio 
líltalános  volt.  Szándokom  volt  ezt  meetingek  tartására 
felhasználni,  az  angol  kormány-körökben  volt  baráta- 
ink azonban  tanácsolták:  ne  siessek  a  meetingek  tartá- 
sával, hagyjak  egy  kis  időt  lord  JohnRusselnek  a  kül- 
nyomás  nélküli  eljárás  érdemére.  Engedtem  e  tanács- 
nak, de  megtettem  az  előkészületeket,  hogy  szükség 
esetén  a  meetingek  idővesztés  nélkül  birodalomszerte 
megtartathassanak ;  egyelőre  pedig  tanácsosnak  láttam 
a  kiadatási  kérdés  jogi  oldala  s  diplomatikai  előzmé- 
nyei felől  a  közvéleményt  egy  nyilvános  felszólalással 
tájékozni,  annyival  inkább,  minthogy  némely  bécsi  és 
drezdai  lap  sietett  a  kiadatás  szintoly  jogellenes,  mint 
embertelen  tettét  a  német  szövetség  tagjai  közt  fennálló 
kötelezettségekre  s  Austria  és  Szászország  közt  kötött 
külön  szerződésekre  hivatkozással  fedezgetni. 

A  drezdai  hivatalos  lap,  például,  azzal  állott  elő, 
hogy  miután  Austria  a  kiadatást  forma  szerint  köve- 
telte, Szászország  azt  ép  ugy  nem  tagadhatta  meg  Aus- 
triától,  mint  a  miként  Appenzel  canton  nem  tagadhatná 
meg  Zürichnek  egy  oly  személy  kiadatását,  ki  a  züri- 
chi törvények  szerint  lett  elitélve.  Hivatkozott  a  német 
szövetségi  kötésre,  egy  183 3-iki  törvényre  s  az  1836-iki 
s  1854-ikei  szövetségi  határozatokra,  melyeket  Szász- 
országra nézve  egy  1854-ben  kelt  szerződés  Austria 
irányában  még  kötelezőbbekké  tett.  Előzményi  például 
pedig  fölemiitette,  hogy  a  20-as  években  Cousin  nevű 

franczia,  ki  Drezdában  tartózkodott,  azért,  mert  egy 
szabadelvű  porosz  comitéval  összeköttetés  gyanújában 
állott,  a  berlini  hatóságoknak  mindamellett  is  kiadatott, 
hogy,  franczia  lévén,  a  német  szövetséghez  tartozó  egyik 
hatalomnak  sem  volt  alattvalója.  Felemiitette  azt  is  (a 
miről  nekem  akkorig  nem  volt  tudomásom),  hogy  midőn 
1849-ben  még  nem  lehetett  tudni,  vájjon  én  nem  Porosz- 
ország felé  fogom-e  a  menekülést  megkisérleni,  elfoga- 
tásomra  a  parancsok  Poroszországban  már  előre  ki 
voltak  adva. 

Nehogy  tehát  ez  és  ehhez  hasonló  mosakodások  a 
közvéleményt  félrevezessék,  tanácsosnak  Ítéltem  a  kér- 
dés felvilágosításához  az  angol  lapok  által  teljes  kész- 
séggel közlött,  itt  következő  czikkemmel  hozzájárulni, 
melynek  legalább  az  1849-ben  Törökföldre  menekült 
magyarok  s  lengyelek  kiadatásának  követelésére  vonat- 
kozó diplomatiai  adatai,  azt  hiszem,  a  történetíróra  nézve 
érdekkel  bírhatnak: 

Politikai  menekültek  kiadatása. 

Az  angol  sajtó  nemesen  felemelte  szavát  az  emberiségi  jogok 
azon  sértésének  kárhoztatására,  melyet  gróf  Teleki  László  esetében 
az  osztrák  és  szász  kormányok  elkövettek ;  az  első  az  által,  hogy 
kiadatását  követelte,  a  második  az  által^  hogy  öt  kiadta. 

Az  eset  sokkal  botránkoztatóbb,  mintsem  hogy  az  egész  polgá- 
riasait világon  felháborodást  ne  keltett  volna  s  én  azt  hiszem :  nem- 
zeti megelégedés  érzetére  szolgáltatok  a  Britt  közönségnek  alkal- 
mat, ha  emlékezetébe  hozom,  miként  az  elvek,  melyeket  Nagy-Brit- 
tannia  kormánya  egy  nevezetes  előzménynél  felállított,  a  közvéle- 
mény ez  ügy  körüli  érzelmeivel  teljesen  összhangzanak. 

Előadásom  hitelességéről  a  parlamentnek  1850.  február  28-án 
a  magyar  menekültek  ügye  felől  előterjesztett  kékkönyvek 
szolgáltatnak  bizonyságot. 

A  szomorú  katasztrófa  után,  mely  a  magyar  függetlenségi 
hareznak  véget  vetett,  1849.  augusztus  havában  sok  magyar  és 
lengyel  Törökföldön  keresett  menedéket.  Austria  és  Oroszország 
szerencséjükben  elbizakodva  s  nagyszámú  hadseregek  által  támo- 
gatva,   melyek   részben    a    határoknál    voltak    felállítva,    részben 

magukban  a  dunai  fejedelemségekben  állomásoztak,  —  a  menekül- 
tek kiadatását  követelték.  (Augusztus  28.  és  29.  1849.) 

Anglia  nagykövete  a  portánál :  Sir  Stratford  Canning  követ- 
kezőleg irt  lord  Palmerstonnak  (szeptember  3.  1849.):  »Emberi- 
ségi  alapon,  melyhez  a  porta  jellemét  s  jövendő  politikáját  érintő 
tekintetek  is  járultak,  nem  kétségeskedtem  a  kiadatási  követelés 
ellenében  határozott  ellentállást  tanácsolni.  —  —  Szerencsésnek 
éreztem  magamat,  meggyőződhetni,  hogy  Aupick  tábornok  (franczia 

követ)  nézetei  az  enyémekkel  tökéletesen  megegyeztek. A 

diván  (császári  kormánytanács)  augusztus  30-án  összeült  és  elha- 
tározta, hogy  a  porta  Becstelenség  nélkül  ki  nem  adhatja  a 
menekvöket.« 

Szeptember  4-én  Radzivil  herczeg  megérkezett  Konstantiná- 
polyba  Miklós  czár  sajátkezű  levelével  a  szultánhoz,  mely  levél 
nagyon  kemény  hangon  követelte  a  kiadatást,  s  ngj  az  orosz,  mint 
az  osztrák  követek  kijelentették,  hogy  egyetlen  egy  menekültnek 
elillanása  hadüzenetnek  fog  vétetni.  (Stratford  Canning  —  Palmer- 
stonhoz,  szeptember  5.) 

Szeptember  16-ig  a  kérdés  nemcsak  igen  komoly  alakot, 
hanem  halaszthatlan  sürgősségi  jelleget  is  öltött.  *)  Austi'ia  és  az 
orosz  el  voltak  határozva  a  menekülteket  minden  áron  kézre  kerí- 
teni, s  képviselőik  a  diplomatikai  megfélemlítés  egész  fegyvertárát 
kimerítették,  miszerint  a  porta  kezeit  erőszakolják ;  jegyzéket  jegy- 
zékre halmoztak,  melyekben  előbbi  követeléseiket  megújítva,  kije- 
lentették, hogy  szeptember  16-án  este  minden  diplomatikai  viszonyt 
megszakítanak  a  portával,  hacsak  időközben  föltétlenül  kielégítő 
választ  nem  kapnak. 

Sir  Stratford  Canning  mindamellett,  hogy  el  nem  titkolhatta 
magától,  miként  »a  követelés  sokkal  komolyabb  módon  tétetett, 
semhogy  a  felől  kételkedni  lehetne,  hogy  ellenállás  esetén  a  leg- 
rosszabbra is  készen  kell  lenni, «  mégis  arról  értesítette  Palmerston 
lordot,  miként  »a  legnagyobb  mértékben  rosszalást  érdemlőnek 
tekintette  volna  magát,  ha  eltitkolta  volna  meggyőződését  a  porta 
előtt,  hogy  ha  a  fennhéjázó  követelésnek  engedne :  magát  is,  orszá- 
gát is  meg  fogná  becsteleniteni  s  az  emberiesség  közönséges  elveit 
megsértené. «  Aupick  tábornok  tökéletesen  osztozott  e  nézetekben 
s  mindketten  elhatározák:  támogatni  a  portát  e  kérdésben,  melyet  a 
jog,  az  emberiesség  s  a  becsület  kérdésének  tekintettek. 

A  dolgok  e  helyzetében  a  porta  némely  kérdéseket  terjesz- 
tett az  angol  és  franczia  követek  elé,  azon  nyilatkozattal,  hogy 
határozata  nagyrészben  az  andandó  választól  függend.  A  kérdések 
negyedike  ez  volt :  »Mi  szempontból  tekintenék  a  dolgot  Anglia  és 
Francziaország,  ha  az  orosz  háborút  üzenne  Törökországnak  s 
vájjon  ez  esetben  számithatna-e  a  porta  e  két  hatalom  közremükö- 


*)  Lásd  az  e  fejezethez  csatolt  Adalékok  1-sö  számát  a  318.  s  a 
következő  lapokon.  H  e  1  f  y. 

désére?«  —  E  kérdésre  Sir  Stratford  Camiing  és  Aupick  tábornok 
azt  adták  feleletül,  miként  tisztán  fel  lehet  tenni,  hogy  a  két  kor- 
mány határozottan  rosszalaná  Oroszország  ily  eljárását,  s  ha  a 
szükség  ugy  hozná  magával,  nem  fognák  a  portát  támogatás 
nélkül  hagyni. 

Erre  a  magas  porta  megívjitotta  határozatát,  hogy  nem  fogja 
a  magyar  és  lengyel  menekvöket  kiadni ;  egyszersmind  utasította 
londoni  követét,  kijelenteni  lord  Palmerstonnak,  miként  a  szultán 
komoly  veszélynek  tevén  ki  magát,  miszerint  becsületét  fenntartsa 
s  az  emberiesség  törvényeihez  hű  maradjon :  az  ottomán  kormány 
teljes  bizalommal  számit  reá,  hogy  Nagy-Brittannia  kész  leszen  öt 
szükség  esetén  erkölcsi  s  an^'^agi  segítséggel  támogatni. 

Lord  Palmerston  e  közlés  vételével  október  6 -kán  utasítást 
küldött  Sir  Stratford  Canningnak,  kijelenteni,  hogy  a  porta  szá- 
mithat  Anglia  támogatására;  hogy  ö  britt  felségének  kormánya 
azonnal  értekezésbe  bocsátkozik  a  franczia  kormánynyal,  miszerint 
a  közös  eljárás  módját  megállapítsák  s  nehogy  véletlenségek  által 
meglepettessenek,  rögtön  rendelet  fog  küldetni  Sir  William  Parker 
tengernagynak,  hogy  hajóhadával  a  Dardanellákhoz  siessen  s  a 
szultán  megkeresésére  Konstantinápolyhoz  felmenni  magát  készen 
tartsa,  miszerint  a  török  fővárosnak  és  területnek  minden  támadás 
ellen  megvédésében  segítséggel  lehessen.  *) 

És  valósággal  lord  Palmerston  még  ugyanaz  napon,  ez  utasí- 
tások haladéktalan  elküldetése  végett,  rendeletet  adott  az  admira- 
litás lordjainak ;  egyszersmind  lord  Bloomfield  által  Szent-Péter- 
várra s  lord  Ponsomby  által  Bécsbe  értesítést  küldött  ö  britt  fel- 
sége kormányának  érzelmei  s  kivánatai  felöl  egy  sürgönyben, 
melyből  szószerint  közlöm  az  itt  következő  kivonatot : 

»Ha  van  szabály,  mely  inkább,  mint  akármely  más,  a  civili- 
sált  világ  minden,  ugy  nagy  mint  kis  független  állama  által  az 
ujabb  korban  megtartatott :  ez  a  szabály  az,  hogy  politikai  menek- 
vőknek  nem  szabad  kiadatniok.  A  vendégszeretet  törvényei,  az 
emberiesség  parancsai  s  az  emberi  nemzet  általános  érzelmei  tilt- 
ják az  ily  kiadatásokat  s  minden  független  kormánj^,  mely  szabad 
akaratból  ily  kiadatásokra  vetemednék :  méltán  és  általánosan  mint 
lealacsonyított  és  megbecstelenitett  lenne  megbélyegezve.* 

E  lépések  és  utasítások  közöltettek  a  franczia  kormánynyal, 
mely  azokat  egészen  magáéivá  tette  s  Normanby  őrgróf  párisi  angol 
követ  már  október  11-én  értesítette  Palmerston  lordot,  miként  uta- 
sítások küldettek  a  franczia  hajóhadnak,  mely  akkoriban  a  Hyeres 
szigeteknél  horgonyzott,  hogy  Smyrnához  menjen  s  magát  Sir  Wil- 
liam Parkerrel  összeköttetésbe  tegye. 

Az  angol  és  franczia  kormányok  e  szerint  erélyes  támogatást 
nyújtván  a  magas  portának,   ellentállani  Austria  és  Oroszország 


*)  Lásd  az  e  fejezethez  csatolt  Adalékok  2-dik  számát  a  341.  s  a 
következő  lapokon.  H  e  1  f  y. 

nem  kevésbé  embertelen  mint  garázda  követelésének  :  az  eredmény 
az  volt,  hogj'  a  két  kormány  felhagyott  a  kiadatás  sürgetésével. 

Az  ekként  felállitott  előzmény  s  a  nemzetközi  jog  elveinek  a 
politikai  menekültek  kiadására  nézve  mind  az  angol,  mind  a  fran- 
czia  kormány  által  ily  nyomatékosan  történt  elismerése  és  erélyes 
fenntartása  —  nem  hagynak  kételkedni,  hogy  e  két  kormány, 
hiven  saját  előzményéhez,  hasonló  határozottsággal  és  erélylyel 
fenn  fogja  gróf  Teleki  László  esetében  tartani  a  nemzetközi  jog 
elveit  s  az  emberiség  jogait,  melj^eket  Austria  és  Szászország  kor- 
mánj^ai  oly  botránkoztatólag  megsértettek. 

Valóban,  miután  lord  Palmerston  oly  határozottan  kijelen- 
tette, hog}-  a  mely  kormány  ily  kiadásra  vetemednék,  az  lealázott- 
nak  és  becstelennek  volna  tekintendő:  én  nem  tudnám  belátni,  hogy 
miként  lenne  Anglia  becsületével  és  méltóságával  megegyeztethető, 
barátságos  diplomatiai  összeköttetésben  maradni  oly  kormányokkal, 
melyek  a  gyalázat  és  becstelenség  jegyével  ekként  meg  vannak 
bélyegezve. 

Igaz  ugyan,  hogy  lord  Palmerston,  midőn  a  politikai  mene- 
kültek ki  nem  adását  az  egész  mivelt  világon  elismert  szabálynak 
jelentette  ki,  e  kijelentéshez  azon  fenntartást  ragasztotta,  hogy : 
» hacsak  valamely  állam  nincs  szerződésileg  kiadásra  kötelezve ;« 
ehhez  azonban  ő  lordsága,  igen  helyesen,  azt  is  hozzátette,  hogy : 
»ily  szerződési  kötelezettségek  igen  ritkák,  ha  ugyan  csak  egy  is 
létezik. «  (Sürgöny  Bloomfield  és  Ponsomby  lordoknak,  október  6. 
1849.) 

Hogy  időnkint  minő  egyezkedéseket  főztek  vagy  főzhettek 
ki  nagy  titokban  egymás  között  a  Habsburgok,  Bourbonok  s  a  kik 
hozzá  hasonlítanak?  —  azt  természetesen  senki  sem  mondhatja 
meg;  de  az  bizonyos,  hogy  nyilvános  érvénynyel  semmi  oly 
stipulatiók  nem  birhatnak,  melyek  a  világ  egyetemes  érzelmeivel, 
az  emberiesség  parancsaival  s  a  nemzetközi  jog  általánosan  elfoga;- 
dott  elveivel  ellenkeznek.  Nem  is  hiszem,  hogy  az  efféle  koronás 
conspiratorok  akármi  politikai  menekült  kiadásának  igazolása  végett 
ilynemű  »titkos«  egyezkedésekre  merjenek  hivatkozni,  azt  pedig 
megczáfoltatás  félelme  nélkül  állitom,  hogy  nyilvános  szerző- 
dés, melylyel  politikai  menekültek  kiadása  köteleztetik,  az  ujabb 
korban  egyetlen  egy,  de  csak  egyetlen  egy  sem  létezik. 

Innen  van,  hogy  W  h  e  a  t  o  n  ,  miután  a  kiadatás  kérdésében 
kötött  minden  szerződést  szorgalmasan  átvizsgált,  —  kétségbe 
nem  vonható  elvnek  állitja  fel  ^Nemzetközi  jog«-ában 
azt,  hogy : 

»  Oly  szerződések  kötésénél,  melyek  világosan'körülirt  bűnök- 
kel vádolt  vagy  bűnökben  elmarasztalt  személyek  kiadatását  köte- 
lezik, bizonyos  szabályok  követeltetnek.  E  szabályok  azon  elv 
következményei,  hogy  soha  és  semmi  esetben  nem  lehet  oly  szemé- 
lyek kiadását  megengedni,  kik  politikai  vétségek  miatt  vádoltatnak 

vagy  elmarasztaltattak.  Kiadatási  szerződések  politikai  vétségekre 
nem  alkalmazhatók.*  (Wheaton :  Nemzetközi  jog  elemei,  II.  rész 
2.  fejezet.) 

És  valóban,  az  emberiség  jogainak  ama  durva  megsértése, 
melyet  gróf  Teleki  László  személyén  Austria  és  Szászország,  az 
egész  mivelt  világ  kárhoztatásától  sújtva,  elkövettek :  nem  hogy 
enyhittetnék,  de  söt  sulyosittatik  azon  ürügy  haszontalansága  által, 
melylyel  a  tényállás  és  józan  ész  megvetésével  garázda  bűnöket 
mentegetni  merészkednek. 

Ugyanis  az  osztrák  brutalitás  és  szász  becstelenség  hivatalos 
közlönyeiben  az  hozatik  fel,  hogy  a  szász  kormány  köteles  volt 
Telekit  Austriának  kiadni  1.  a  német  szövetségi  gyűlés  által  meg- 
szabott szövetséges  kötelezettségek  következtében ;  2.  mert  Austria 
és  Szászország  közt  a  bűnösök  kiadása  egy  külön  szerződéssel  is 
kötelezve  van,  mely  1854.  november  28  án  köttetett  s  1855.  január 
10-én  miniszteri  rendelet  utján  kihirdettetett. 

No  már  az  emberi  oktalanság  ama  vadonat  elavult  gyura- 
déka,  melyet  Németország  szövetségi  gyűlésének  neveznek,  sok 
mindenféle  bámulatosnál  bámulatosabb  szabályzatokat  gyárthatott 
s  gyárthat  össze  saját  alattvalóit  illetőleg,  de  gróf 
Teleki  László  nem  a  német  szövetség  alattvalója,  ö  magyar  ember, 
s  azt  Európában  minden  iskolás  gyermek  tudja,  hogy  Magyarország 
a  német  szövetséghez  soha  nem  tartozott  s  nem  is  tartozik ;  min- 
denki tudja,  hogy  az  osztrák  császár  nem  mint  Magyarország  tett- 
leges uralkodója,  hanem  csak  mint  osztrák  császár  tartozik  a  német 
szövetség  tagjai  közé !  Hát  minő  arczczal  képesek  a  fennforgó 
esetben  német  szövetségi  kötelezettségekre  hivatkozni  ?  A  mi  pedig 
az  1854-ben  kötött  kiadási  külön  szerződést  illeti:  nem  kevesebb, 
mint  aljas  hazugság  azt  állítani,  hogy  azon  szerződésben  csak 
egyetlen  egy  szó  is  van,  mely  bárminő  csűrés-csavarással  nem  mon- 
dom :  igazolhatná,  de  csak  a  legcsekélyebb  mértékben  is  enyhít- 
hetné azon  alávaló  erőszakoskodást,  hogy  gróf  Teleki  László  kiada- 
tása kéretett  s  végrehajtatott. 

Az  1849-iki  esetnél,  melyet  fentebb  idéztem,  legalább  volt 
egy  kétértelmű  kifejezés  egy  régi  szerződésben,  az  1739-iki  bel- 
grádi békekötésben,  mely  a  multak  porából  kikaparva,  Austriának 
ürügyül  szolgálhatott  vérszomjas  szándokainál.  Azon  békekötés 
XVIII.  czikkében  ugyanis  ez  mondatik:  » Jövendőben  nem  lesz 
jogos  pártütő  és  elégedetlen  alattvalóknak  menedékhelyet  adni.« 
Mindazáltal  Palmerston  lord,  hiven  az  újkori  nemzetközi  jog  ember- 
séges elveihez,  határozottan  elvetette  az  erre  történt  hivatkozást, 
elvetette  azon  kijelentéssel,  hogy  »eröszakolt  magyarázat  volna  e 
szerződési  czikket  a  magyar  hadsereg  tisztjeire  és  katonáira  alkal- 
mazni, kik  Magyarország  alkotmányos  jogaiért  küzdöttek  az  osztrák 
és  orosz  hadak  ellen. «  De  gróf  Teleki  László  esetében  nincs  egyet- 
len egy  szó,  semminemű  akár  uj,  akár  régi  szerződésben,  melyre 
mint  ürügyre  lehetne  hivatkozni. 

Szászország,  hogy  az  angol  kormány  saját  szavaival  éljek : 
általánosan  és  méltán  meg  van  bélyegezve,  mint  lealacsonyított  és 
becsületvesztett.  De  mit  mondjunk  Austriáról,  mely  e  lealacso- 
nyitó,  becstelenitö  kiadást  nemcsak  elfogadta,  de  még  követelte, 
söt  parancsolta  is,  és  pedig  parancsolta,  miután  tizenegy  év  vonult  el 
Magyarország  legjobb,  legnemesebb  hazafiainak  sirjai  felett,  kiket 
hidegvérrel  legyilkoltatott;  tizenegy  év  múlt  el  azon  ezereknek 
fejei  fölött,  kiket  számkivetésbe  űzött  vagy  bűzhödt  börtöneiben 
sanyargatott  csak  azért,  mert  hazájuk  jogait  védeni  merészelték  — 
s  e  tizenegy  év  után  újra  hozzányúl  az  üldözéshez,  hozzányúl  azon 
perczben ,  midőn  az  igazságos  meglakolás  mélységének  szélén 
remegve,  el  akarná  hitetni  a  világgal,  hogy  megbánva  a  multak 
bűneit,  vissza  kivánja  helyezni  Magyarországot  elrablott  alkotmá- 
nyos jogaiba  ? 

De  szabad  remélnünk,  hogy  nem  fog  neki  megengedtetni, 
lábbal  tapodni  az  emberiség  jogait ;  nem  fog  megengedtetni,  hogy 
számba  ne  vegye  az  általános  felháborodást,  mely  végigrezeg  a 
polgáriasult  világon,  melynek  Austria  már  csak  puszta  létezésével 
ia  végtelen  bajok,  czivódások,  háborúk,  szerencsétlenségek  forrá- 
sát képezi. 

Okom  van  hinni,  hogy  a  francziák  császárja  immár  komoly 
lépést  tétetett  e  tárgyban  az  osztrák  kormánynál ;  és  biztosan 
reménylem,  hogy  az  angol  kormány,  hiven  saját  nemes  előzményei- 
hez, nem  fog  hátramaradni  abban,  hogy  érvényt  szerezzen  azon 
elveknek,  melyeknek  tizenegy  év  előtt  ugy  hirdetésében,  mint  eré- 
lyes fenntartásában  Anglia  legelöl  járt. 

Kossuth  Lajos. 
(Angolból.) 

E  felszólalás  (melyet  Jósika  sietett  több  példány- 
ban Magyarországba  is  eljuttatni),  hol  egész  terjedel- 
mében, hol  lényeges  kivonatban  egész  körutat  tett  az 
európai  sajtóban  s  kedvező  érvelésekkel  kisértetett.  A 
franczia  lapok  mondhatni  egyhangúlag  oda  nyilatkoz- 
tak, hogy  hiában  igyekszik  a  szász  kormány  mosakodni, 
mert  Teleki  elfogatása  s  kiadása  oly  embertelen  piszkos 
tett,  mely  alól  nem  lehet  kimosdani.  A  drezdai  hivatalos 
lap  által  emiitett  azon  előzményt,  hogy  a  porosz  kor- 
mány 1849-ben  az  én  elfogatásomra  parancsot  adott: 
még  a  tulóvatos  » Journal  des  Débats «  is  azon  kérdéssel 
torlotta  vissza,    hogy    hát  miért  nem  követte  a  szász 

kormány  Poroszország  példáját,  a  mely  1849-ben 
Klapka  tábornokot  Düsseldorfban  elfogatván,  beérte 
azzal,  liogy  öt  a  német  területről  kiutasította?  Még  egy 
német  (porosz)  lap  is  akadt,  a  mely  megütközését  fejezte 
ki  a  fölött,  hogy  ugyanazon  Drezdában,  a  liol  gróf 
Telekit,  a  » magyar  mének ültet«  elfogták,  11. 
Ferencz  volt  toscanai  nagyherczeget,  az  »  o  1  a  s  z  m  e  n  e- 
kültet«,  liáboritlanul  engedik  élni  s  nem  jut  eszükbe 
öt  Toscanának  kiadni. 

Magyarországon  nagy  volt  az  izgatottság.  Jósika, 
ki  kéréseimet  sietett  az  országba  eljuttatni,  márdeczem- 
ber  30-án  értesíthetett,  miként  minden  oldalról  azt  kapta 
válaszul,  hogy  nem  is  volt  szükségük  a  mi  figyelmez- 
tetéseinkre, mert  Teleki  esete  miatt  a  szó  szoros  értel- 
mében az  egész  ország  fel  van  bőszülve  s  nincs  kétség 
benne,  hogy  megye  megye  után,  város  város  után 
követni  fogja  Pest  város  példáját,  mely  deczember  27-én 
tartott  közgyűléséből.  Lukács  Móricz  indítványára,  báró 
Vay  Miklós  cancellárhoz  egyhangúlag  elhatározott 
feliratában  kijelentette,  hogy  Teleki  László  ügyét  nem 
személyes,  nem  magánügynek,  hanem  az  egész  haza  és 
minden  egyes  honpolgár  közügyének  tekinti. 

Általában  olyan  volt  a  közvélemény  mind  Magyar- 
országon, mind  az  egész  művelt  világon,  hogy  Pest  vár- 
megyének teljes  joga  volt  1861.  január  7-én  tartott 
közgyűlésének  jegyzőkönyvébe  a  következő  nyilatko- 
zatot iktatni: 

„Alig  hangzott  el  a  táviró  sodronyának  rezgése,  mely 
gróf  Teleki  Lászlónak  a  szász  kormány  által  lett  elfogatását 
s  az  osztrák  hatalom  kezeibe  lett  kiszolgáltatását  jelenté : 
Európa,  söt  a  polgárosult  világ  összhangzó  szózata  az  elitélés 
kemény  hangjain  röpité  vissza  ugyanazon  sodronyokon  az 
érdeklett  hatalmak  füleibe,  hogy  ezen  tény  a  közjognak  gyáva 
megsértése.   Pest  megye  közönsége  nyiltan  kijelenti,  hogy  a 

mivelt  világ  Ítéleteiben  osztozik ;  feljegyzi,  hogy  a  legyőzöttek 
menekülési  joga  s  az  államokra  nézve  a  menekültek  meg- 
türésének  kötelessége  a  nemzetek  által  elismert  s  megszente- 
sitett  nemzetközi  jogok  közé  tartozik ;  és  kijelenti,  liogy  a 
nemzetközi  jogok  megsértését  semmi  szerződésre  hivatkozás  , 
ki  nem  mentheti,  sőt  az  ily  szerződés  már  maga  is  a  nemzet- 
közi jog  megsértését  képezi.« 

Hozzájárult  a  közkárhoztatás  összhangzó  nyil va- 
níliásához az,  hogy  párisi  képviselőnk :  Kiss  Miklós 
ezredes  közbenjárása  folytán  deczember  25-ről  kelt 
jelentése  szerint,  Napóleon  herczeg  a  dolgot  nagyon 
szivére  vette,  tüstént  elment  a  császárhoz,  ki  egészen 
dühbejött  (était  furieux)  az  eset  fölött,  azt  infamiá- 
n  a  k  bélyegezte  s  külügyminiszterét  erélyes  eljárásra 
utasitotta,  Thouvenel  külügyminiszter  pedig,  ki  kép- 
viselőnk jelenlétében  nyomban  még  deczember  24-én 
éjjel  igen  határozott  szavakban  távsürgönyözött  a  bécsi 
franczia  követnek,  a  következő  napon,  a  császár  egye- 
nes parancsából,  utasítását  táviratilag  még  keményebb 
modorban  megújította  s  ígéretet  tett,  hogy  a  párisi  osz- 
trák követet  haladéktalanul  fel  fogja  szólítani,  hogy 
tüstént  iijon  Bécsbe  s  Teleki  szabadonbocsáttatását  eré- 
lyesen tanácsolja. 

Vájjon  lord  John  Russel  hasonlóan  sietett-e  Anglia 
részéről  közbenjárni  ?  —  arról  bizonyosat  nem  tudok, 
de  valószínűnek  tartom,  mert  turíni  képviselőnk:  Pulszky 
Ferencz  deczember  29-ről  azt  jelentette,  hogy  Teleki 
elfogatása  ügyében  elmenvén  az  ottani  angol  követhez : 
'  sir  James  Hudsonhoz,  ez  oda  nyilatkozott,  hogy  a  gróf- 
nak baja  nem  leszen,  mert  a  közvélemény  és  a  kor- 
mányok szavát  Austría  sem  vetheti  meg. 

« 

Ekként  állott  a  dolog,  midőn  1861.  január  2-án  a 
lapok  azt  a  távsürgönyt  hozták,    hogy    »az  osztrák 

császár  gróf  Teleki  Lászlót  fogadta  s 
tudtára  adta,  hogy  neki  tökéletesen  meg- 
kegyelmez azon  föltétel  alatt,  liogy  ezen- 
tú Imagát  mint  hü  alattvaló  fogja  viselni. 
A  ^róf  ezt  megígérte  és  szabadon  hagyta 
el  a  p a  1  o t á t. « — 

Teleki  László  az  osztrák  háznak  hü  alattvalója!! 

az  a  Teleki  László,  a  ki  1849-ben  a  függetlenné 

nyilatkoztatott  Magyarországnak  Franczia-  és  Angol- 
országban diplomatiai  képviselője  volt!  —  —  az  a 
Teleki,  kit  azért,  mert  e  hivatalos  megbizatását  szint- 
oly  hűen  mint  dicsőségesen  telj  esitette,  az  osztrák 
halálra  Ítéltetett  s  képletileg  felakasztatott,  velem  együtt, 
ki  magamat  e  társaságra  büszkének  éreztem !  —  —  az 
a  Teleki,  ki  mint  száműzött,  a  49-iki  zászlót  tizenegy 
éven  át  magasan  lobogtatta  a  világ  előtt;  ki  lovagias 
jellemének  egész  erélyével  osztozott  azon  meggyőződé- 
semben, hogy  a  magyar  nemzet  az  osztrák  császári 
házat  királyának  semmi  föltétel  alatt  vissza  nem  fogad- 
hatja, mert  ez  annyit  tenne,  mint  az  ezredéves  Magyar- 
országot az  önálló  államok  sorából  kitörölni ! az 

a  Teleki  László,  a  ki  ez  elvhez  az  alkunak  még  csak 
képzeletét  is  kizáró  határozottsággal  ragaszkodva,  a 
magyar  haza  függetlenségének  visszaszerzésére  irány- 
zott gondjaimnak,  törekvéseimnek  legmeghittebb  osz- 
tályosa volt ;  kit  a  franczia  és  olasz  uralkodók  és  kor- 
mányok a  magyar  függetlenségi  aspiratiók  egyik  vezér-  ^ 
képviselőjének  tekintettek,  vele  mint  ilyennel  alkudoz- 
tak, a  legszorosabb  meghitt  viszonyba  bocsátkoztak  s  öt 
ezen  aspiratiók  valósítása  czéljából  alakított  háromtagú 
M.  N.  Igazgatóság  egyik  tagjává  maguk  jelöltek  ki!!! 

Ez  a  Teleki  László  tett  volna  Ígéretet,  hogy  az 

osztrák  császári  háznak  hü  alattvalója,  jobbágya  lesz? 

Nem,  ezerszer  nem!!!  Éz  lehetetlenség!!  hiszen 
még  csak  kevéssel  elutazása  előtt  történt,  hogy  egy 
bizonyos  (még  életben  levő)  úrra  nézve  a  hazában,  ki 
Teleki  által  minden  titkainkba  beavatva,  otthon  a  füg- 
getlenségi, vagy  ha  ugy  tetszik :  forradalmi  bizottmány 
vezértagjai  közt  kiváló  helyet  foglalt  el,  nekem  kéte- 
lyeim támadván,  kérdést  intéztem  Telekihez :  vájjon  jót 
merne-e  állani  a  kérdéses  ur  jellemszilárdsága  felől?  — 
és  erre  Teleki  novemberi  egyik  levelében  azt  válaszolta, 
hogy:  ő  azt  az  urat  jó  hazafinak  ismeri,  de  politikai 
szilárdsásfra  s  tantor ithatlan  forradalmi  ki- 
tartásra  nézve  csak  maga  magáért  áll  jót! 
—  Ez  a  Teleki  adta  volna  szavát,  hogy  az  osztrák  ház- 
nak hű  alattvalója  leszen  ?  —  ez  lehetetlen. 

Mialatt  ily  érzelmek  közt  töprenkedném  a  lelkem 
mélyéig  felháboritó  hir  folytán  teendők  fölött,  kezemhez 
érkezik  Thouvenel  franczia  külügyminiszternek  párisi 
képviselőnkhöz:  Kiss  Miklóshoz  január  2-án  irott  levele, 
melyet  Kiss  ezredes  nekem  eredetiben  átküldött  s 
melyben  szóról- szóra  a  következők  foglaltattak : 

»Mon  cher  ami ! 

Je  vous  annonce  la  mise  en  liberté  du  Comte  Teleki, 
L'Empereiir  d'Aiitriche  1'  a  fait  venix  devant  lui  et  lui  a  dit 
á  peu  prés  ceci :  Vous  conspirezcontremoidepuis 
1848 ;je  sais  tout  ceq-uevoiisprépariez  encore. 
Malgrétoutcelajevous  pardonne.  Vousétes 
geiitilhomm.e;  promettez  moi  seulement  de 
rompre  vos  relations  k  l'étranger  et  vous  etes 
libre. 

D'aprés  mon  informateur  le  Comte  Teleki,  trés 
touchédes  parolesde  l'E mpereur,  aurait  non 
seulement  promis  ceq u'o nluidemandait,mais 
déclaré  qu'il  serait  á  Tavenir  un  sujet  fidéle, 
tout  en  restant  un  bon  hongrois«  stb. 

(Aláírva)  Thouvenel. 

KOSSUTH,   IBATAIM,   III.  19 

(Fordítás  :  Drága  barátom !  Értesítem  Önt,  hogy  Teleki  gróf 
szabadon  bocsáttatott.  Az  osztrák  császár  öt  maga  elébe  hozatta  s 
neki  körülbelül  ezeket  mondotta:  »0n  conspírál  ellenem  1848  óta; 
tudok  mindent,  a  mi  legközelebb  is  készülőben  volt.  Mindezek 
da(?zára  én  Önnek  megbocsátok.  Ön  nemes  ember ;  csak  Ígérje  meg, 
hogy  megszakítja  külföldi  viszonyait  és  Ön  szabad. «  —  Értesítőm 
szerint  gróf  Teleki,  mélyen  meghatva  a  császár  szavai  által,  nem- 
csak azt  ígérte  volna  meg,  a  mi  tőle  kívántatott,  hanem  még  azt  is 
kijelentette  volna,  hogy  jövendőre  hü  alattvaló  leszen, 
mindamellett,  hogy  jó  magyar  marad.) 

A  levél  berekesztő  pár  sorában  csak  annyi  volt, 
hogy  Kiss  ezredes  be  fogja  látni,  miként  a  dolog 
e  helyzetében  a  további  közbenjárásra  sem  alkalom 
nincs,  sem  arra  magát  a  miniszter  hivatottnak  nem  érez- 
heti, hanem  e  kijelentés  oly  rideg  módon  történt,  hogy 
reám  azt  a  benyomást  tette,  mintha  Thouvenel  restel- 
lené, hogy  a  dologba  avatkozott. 

itt  tehát  többé  nem  valamely  kósza  hir  forgott 
fenn,  melyet  valamely  névtelen  ujdonság-hajhász  bocsát 
világra,  hanem  egy  hivatalos  színezetű  értesités,  mely 
a  franczia  külügyminisztertől  kikért  diplomatiai  köz- 
benjárásra adott  válasz  jellegével  birt.  És  e  válasz  azt 
adta  tudtunkra,  hogy  Teleki  László  még  csak  nem  is 
kénytelenségből,  nem  mintha  ez  szabadsága  visszanye- 
résének föltételéül  követeltetett  volna,  hanem  önként 
szabad  akaratból,  a  már  tudtára  adott  császári  bocsánat 
viszonzásául  jobbágyi  hűséget  fogadott  az  osztrák  ház- 
nak a  nélkül,  hogy  ez  tőle  csak  kivántatott  volna  is. 

Bármennyire  ki  látszott  is  zárni  minden  kétséget 
a  kútfő  hitelessége:  szivemnek  minden  dobbanása  föl- 
lázadt a  gondolat  ellen,  hogy  ez  megtörténhetett.  Nem 
akartam  hinni,  nem  hittem.  Görcsösen  kapaszkodtam  e 
reménybe,  hogy  itt  hazugság,  álnokság  vagy  félreértés 
forog  fenn. 

De  ha  mégis  igaz  volna!  —  —  A  ki  tekintetbe 
veszi,  minő  szent  kötelékek  szétszakgatásának  kisérte- 

ties  képét  idézte  szemem  elé  e  tudósítás  és  a  ki  számba 
veszi,  hogy  ha  a  hir  valósul,  minő  fonák  állásba  jutok 
én,  jutnak  elvrokonaim  a  hatalmak  előtt,  melyekkel 
hazánk  függetlenségének  érdeke  viszonyba  hozott:  az 
lehetetlen,  hogy  lélektani  kénytelenségnek  ne  tekintse 
a  fájdalmas  keserűséget,  mely  lelkemet  elöntötte  s  mely 
az  itt  következő  levélben  tört  ki : 

Kossuth  —  Jósika  Miklósnak  Brűsselbe. 

London,  1861.  január  3. 

Azon  ponton  vagyok,  hogy  szégyeneljem  magamat  a 
napvilág  előtt,  mivelhogy  embernek  születtem. 

Tudod,  mit  hozott  tegnap  a  táviró  szerencsétlen  bará- 
tunk :  Teleki  László  elfogatási  drámájának  befejezése  felöl. 

Nőm  s  gyermekeim  halálsápadtan  rohantak  a  lépcsőn 
szobámba,  a  hírlappal  kezükben ;  de  halálsápadtan  is  azt  kiál- 
ták  mindannyian :  »Eágalom,  borzasztó,  szemtelen  rágalom, 
árulás  volna  a  haza,  az  emberiség  iránt  ilyesmit  csak  egy  per- 
czig  is  lehetségesnek  hinni  Teleki  Lászlóról !«  0  róla,  kit  én 
a  tántorithatlan  elvhüség,  a  sziklaszilárd  jellem  s  lovagias 
becsület  megtestesült  eszménye  gyanánt  szoktam  felmutatni 
fiaimnak. 

Sürgettek  nőm  s  fiaim :  szólaljak  föl  tüstént  a  lapok- 
ban s  nyilatkoztassam  rút  koholmánynak,  rágalomnak  az 
egész  hírt. 

Olvastam.  Meghűlt  bennem  a  vér,  s  lelkem  égető  föl- 
háborodásában  már-már  tollat  ragadtam,  szavakba  önteni  lel- 
kemnek megtörhetlen  hitét. 

A  hideg  ész  varasra  intett. 

S  im  ma  közöltetik  velem  Thouvenel  franczia  külügy- 
miniszter egy  levele  párisi  képviselőnkhöz  :  Kiss  Miklóshoz 
eredetiben,  s  benne  e  sorok :  (a  mint  már  fentebb  közölve 
vannak). 

Hiszed  te  ezt  ? 

Bennem  a  lélek  föllázad  csak  a  gondolatra  is.  Nem 
hiszem,  nem  akarom  hinni.  Megverekedném  a  pokolbeli  ördög- 

De  lia  mégis  valósulna  a  lehetetlen !  Mi  maradna  fenn 
egyéb  szétzúzott  lelkemnek,  mint  kétségbeesni  az  emberiség 
fölött ! 

Sok  fájdalmat,  nagyobbat,  mint  a  minek  jellemzésére  szó 
van,  éreztem  ez  életben.  A  legnagyobb  az  volt,  melyet  akkor 
éreztem,  midőn  külső  erőszak  s  belső  árulás  szirtjén  bazánk 
szabadsághajója  széttörött.  De  még  akkor  is,  midőn  zokogva 
hullottam  le  hazám  határán,  földje  porára  nyomni  bucsucsó- 
komat :  erőt  adott  fölemelkedni  a  gondolat,  hogy  leszünk  egy 
maroknyi  hontalan  nép,  kik  tanúságot  teszünk  a  magyar  jel- 
lem felől  Isten  és  világ  előtt ;  kik  fentartjuk  vészelje,  inség. 
nyomorúság  közt  a  magyar  név  becsületét  szeplőtlenül ;  kik 
hitet,  becsülést,  bizalmat  ébresztünk  nemzetünk  iránt,  mig  a 
magból,  mit  elvetendénk  s  a  sarjból,  mit  hü  kezekkel  ápolan- 
dottunk,  a  honszabadság  élőfája,  bár  hamvaink  fölött,  újra 
fölvirul. 

Azon  irtózatos  fájdalom  súlya  alatt  még  csak  hazám 
fölött  sem  estem  kétségbe. 

Ha  az,  a  mit  Thouvenel  ir,  igaznak  bizonyulna,  nemcsak 
nemzetünk,  de  még  az  emberiség  fölött  is  kétségbeesném. 
Nincs  ír,  mely  lelkemen  a  sebet  meggyógyíthatná. 

Ha  e  hir  valósul,  gyaníthatod,  hogy  összeköttetéseink- 
nek vége  van.  Hogyan  bízzanak  bennünk ;  hogyan  építsenek 
nagy  terveket  nemzetünk  hajthatatlanságára ;  miként  ne  higy- 
jék,  hogy  a  magyar  nemzet  elhagyja  szövetségeseit  s  kialku- 
szik az  osztrákkal :  ha  még  egy  Teleki  Lászlónak  is  elég  egy 
pár  mézes  szó  az  osztrák  császár  ajkairól,  miszerint  a  hazánk- 
nak s  hazánk  legjobbjainak  vérétől  párolgó  kezekbe  alatt- 
valói hűséget  fogadjon  ? 

Isten  óvja  szegény  fejemet  a  tébolyodástól. 

Ha  nem  igaz  a  borzasztó  hir :  siessen  Laczi  azt  nem- 
csak szóval,  hanem  tettel  is  megczáfolni. 

A  czáfolatnak  pedig,  hogy  az  irántunk  s  a  nemzet  iránt 
megroncsolt  hitet  helyreállítsa,  csak  egy  módja  van:  ki- 
jönni. 

Isten  vigasztaljon.  Engem  semmi  sem  vigasztalhat,  csak 
a  czáfolat.  ^ 

(Aláirva)  Kossuth. 

IT.-i.  Most  veszem  leveledet  január  1-röl.  *)  Nem  tehetek 
róla :  az  ón  keblemben  is  van  egy  bang,  mely  hangosan  ki- 
áltja :  »Nem  igaz  !  lehetetlen !  Metternich  hazudott  Thouvenel- 
nek,  miszerint  Teleki  jellemét  gyanusitva,  a  hitet  s  bizalmat 
irántunk  aláássa. «  **) 

Hasonló  értelemben  irtam  Kiss  Miklósnak  Parisba, 
azon  hozzáadással,  hogy  tudassa  a  miniszterrel,  a  her- 
czeggel  és  a  császárral,  mi  benyomást  tett  rám  Thou- 
venel  tudósitása  s  hogy  ha  az  valósulna,  még  csak  rossz 
néven  sem  vehetnem,  ha  többé  nem  biznának  senkiben, 
a  ki  magyar. 

Ugyanily  értelemben  irtam  Pulszky  Ferencznek 
Turinba,  utasítva  őt,  mondjon  hasonlót  nevemben  Ca- 
vournak. 

Fentebbi  levelemre  Jósika  Miklós  a  következő 
válaszszal  felelt: 

Brüssel,  január  4.  1861. 
Ertem  és  együttérzem  veled  mindazt,  a  mit  írtál.  Hogy  én 
is  igy  érzek,  hogy  én  is  mint  a  vizbehaló  a  lenge  galyon  csüggök 
s  a  remény  utolsó  szálához  fogódzóm,  az  természetes.  Laczinak 
egész  múltja  e  hitet  kötelességünkké  teszi,  mig  erre  az  alapnak 
egy  árnya  mutatkozik.  Én  még  tegnap  is,  a  telegrammok  daczára 
is,  azt  adtam  Hornnak  utasításul,  hogy:  nem,  ezerszer  nem!  írtam, 


*)  Jósika  e  levelében  az  állott,  hogy  ö  a  hírlapokban  meg- 
jelent távsürgönyre  azt  adta  válaszul :  Canard !  impossible !  A 
tűzbe  meri  kezét  tenni,  hogy  ha  Laczi  kiszabadult,  az  feltétlenül 
történt. « 

**)  Erre  nézve  párisi  képviselőnk,  Kiss  Miklós,  január  5-kén 
kelt  levelében  ezeket  találom :  »Thouvenel  értesítője  nem  Metter- 
nich. Emlékszik  K.  ur,  hogy  már  két  hónap  előtt  kivittem  Thoü- 
venelnél,  egy  bizalmas  emberének  Magyarországba  küldetését,  ki 
öt  saját  észleletei  alapján  az  ottani  helyzet  felől  tudomásban  tartsa. 
Kötelességévé  van  téve  a  magyar  ügyekről  a  miniszternek  heten- 
kint  s  ha  kell,  gyakrabban  is,  jelentést  tenni.  Két  első  jelentését 
olvastam.  Én  sem  Írhattam  volna  sem  kimerítőbben,  sem  melegeb- 
ben. Ez  az  egyén  folyton  utazik  Magyarország  főbb  helyei  s  külö- 
nösen Pest  és  Bécs  közt.  0  küldte  Bécsből  a  jelentést  Teleki  sza- 
bad lábra  tételének  történelme  felöl.  Bajos  kételkedni.  Mindamel- 
lett, a  mint  K.  ur,  ugy  én  sem  merek  pálczát  törni,« 

hogy  nem  tartanám  barátomnak  azt,  ki  rólam,  ha  tele  torokkal 
ordítják  is  a  lapok,  ily  —  hogy  is  mondjam  csak  a  legudvariasab- 
ban ?  —  ily  gyengeséget  képes  feltenni.  Ne  vegye  nekem  senki 
rossz  néven,  hogy  a  mit  én,  Isten  előtt  mondom :  teljes  erkölcsi 
lehetetlenségnek  hiszek,  azt  legjobb  barátim  egyikéről  el  nem 
hiszem.  Én  tettem  lépeseket,  hogy  a  tényállás  felöl  leveleimre  az 
illetőktől  egyenes  választ  kapjak.  Aztán  tettem  valamit,  a  miért 
talán  meg  is  neheztelsz  reám :  én  leveled  alá  nem  irott  post- 
scriptumát  elküldtem  a  legbiztosabb  utón  magának  Laczinak.  Ez 
öt  semmi  esetre  sem  compromittálhatja  s  talán  mindennél 
többet  tesz  arra,  hogy  kijöjjön.  Mert  százszor  igazad  van :  ez  az 
egyetlen  döntő  czáfolat,  melyet  egy  T.  L.-tól  várunk. 

Hát  reméljünk,  várjunk,  s  mig  a  bizonytalanság  tart :  hall- 
gassunk.   

(Aláírva)  Jósika  Miklós. 


Reméltünk,  vártunk,  hallgattunk.  E  közben  előbb 
bécsi  távsürgönyök  után  az  a  liir  lett  az  európai  sajtó- 
ban körözve,  hogy  az  osztrák  császár  Telekinek  három 
feltételt  szabott:  1.  hogy  Teleki  minden  összeköttetéseit 
a  külfölddel  megszakitsa;  2.  hogy  a  birodalom  határait 
át  ne  lépje;  3.  hogy  minden  részvételtől  a  politikában 
tartózkodjék  —  s  hogy  Teleki  ezekre  szavát  adta.  Majd 
badarnál  badarabb  változatok  jelentek  meg  némely 
bécsi  lapban;  tragicomicus  jelenetekről,  sirásról,  ájul- 
dozásról  pletykáztak.  Mások  azt  hiresztelték,  hogy 
Teleki,  amint  szabaddá  lett,  Rechbergnél  és  Schmer- 
lingnél  látogatásokat  tett.  Boszuság  volt  a  sok  badar 
pletykát  olvasni,  s  bár  azoknak  hitelt  az  emigráczióban 
senki  sem  adott,  mégis  jól  esett  látnunk,  hogy  e  » tragi- 
comicus vénasszonyi  tempókat «  (miként  Jósika  magát 
egyik  levelében  kifejezte)  a  » Pesti  Napló  «  január  6-ikai 
számában  meghazudtolta,  » biztos  forrás  után  hitelesen 
és  teljes  határozottsággal «  kijelentvén,  hogy  » mind- 
azon szavak,  sirások  és  ájulások,  mikkel  némely  lapok, 
mint  pl.  az  »Oestr.  Ztg.«  és  » Presse «  a  dolgot  felczif- 
rázták,  mind  csupa  koholmány. « 

E  czátblat  igazságot  szolgáltatott  a  magán  férfias 
jellemnek,  mely  Teleki  Lászlónak  az  élet  minden 
viszontagságai  közt  kitűnő  sajátja  volt,  de  közügyi 
szempontból  a  lapokban  felmerült  különféle  versiók 
egyike  sem  hozott  számunkra  vigasztalást. 

Legenyhébb  volt  ezek  közt  a  bécsi  »Wanderer« 
tiidósitása,  mely  szerint  Ferencz  József  császár  Teleki- 
nek nem  három  feltételt  tett,  hanem  csak  ennyit  mon- 
dott volna :  ?  Remény  lem,  hogy  Ön  ezentúl  a  haza  ügyét 
csak  alkotmányos  utón  igyekezendik  előmoz- 
ditani « ,  hogy  csak  ez  volt  volna,  a  mire  Teleki  reá- 
állt  s  hogy  csakis  igy  kell  a  hivatalos  » Wiener  Zeitung « 
uemhivatalos  részében  megjelent  feltételeket  érteni. 

Körülbelül  ily  értelemben  irt  Jósikának  gróf 
K  .  .  .  lyi  Sándor  is  Pestről,  január  2-ról,  azon  hozzá- 
adással, miként  Teleki  azt  hitte,  hogy  báró  Yay  Miklós 
cancellárnak  érette  küldött  kocsiján  őt  Vayhoz  viszik, 
de  nem  ennek  szállására,  hanem  a  Burgba  vitték,  s  ott 
nem  Vayhoz,  hanem  oly  helyre  vezették,  a  hol  egészen 
váratlanul  a  császár  előtt  találta  magát. 

A  >  Pesti  Napló «  már  emiitett  számában  azonban 
a  » Wiener  Zeitung « 'három  feltétele  következő  nyilat- 
kozat kiséretében  lett  megerősítve : 

^Határozottan  állithatjuk,  hogy  köztiszteletben  álló 
hazánkfia  semmi  olyast  nem  tön  az  egész  dolog  folyama  alatt, 
a  mi  nemes,  lovagias,  hazafiúi  jellemére  a  legkisebb  árnyat 
vetné.  Hitelesen  és  teljes  határozottsággal  mondhatjuk,  hogy 
gróf  Teleki  ama  válságos  napon,  melyen  szabadságát  vissza- 
nyerte, sem  azt  nem  tudta,  hová  viszik,  sem  azt,  miért  viszik. 
Az  ö  részéről  semmi  lépés  nem  történt  arra,  hogy  az  történ- 
jék, a  mi  történt.  Azt,  hogy  a  külfölddel  minden  ellenséges 
szellemű  összeköttetésről  lemond,  hogy  a  monarchia  határait 
át  nem  lépi  s  egyelőre  minden  politikai  tevékenységtől 
tartózkodik,  meg  kellett  Ígérnie  s  meg  is  igérte.  Minden  egyéb 
csupa  koholmány.* 

E  részleteket  a  hivatalos  sürgöny  még  azzal  egé- 
szítette ki,  hogy  »a  gróf  meghatva  a  fejedelem  nagy- 
lelkűsége által,  becsületszavának  lekötése  mellett  igére 
meg  a  két  első  feltételt  s  azon  kérdést  tévé,  vájjon  ő 
Felsége  megengedi-e,  hogy  az  ország  politikai  tevé- 
kenységében részt  vehessen  ?  —  Óhajtom,  hogy  0  n 
attól  egyelőre  tartózkodjék,  —  válaszolá  a 
fejedelem  s  gróf  Teleki  elfogadá  ezt.  A  császár  ekkor 
el  akart  távozni,  de  gróf  Teleki  néhány  lépésnyire 
követé  őt  s  mély  megindulással  fejezé  ki  háláját.*)  A 
fejedelem  nagylelkű  elhatározása  a  kevésbé  beavatott 
egyénekre  olyan  meglepő  volt,  mikép  azon  rendőr-hiva- 
talnok, ki  a  grófot  a  várlakba  kisérte,  őt  elbocsátani 
nem  akará,  mig  a  császár  egyik  segéde  azon  parancsot 
nem  hozta,  hogy  Teleki  gróf  teljes  szabadságba  helye- 
zendő. —  A'  gróf  alig  ismerhető  meg :  hosszas  száműze- 
tése, betegeskedés,  utazások  s  az  utóbbi  idők  kedély- 
ingerültsége nagyon  megtörték. « 

A  » Pesti  Napló  «-nak  biztos  forrásra  hivatkozó 
fentebbi  hiteles  tudósítása  annyiban  enyhitőleg  hatott 
fájdalmunkra,  hogy  hallgatott  az  » alattvalói  hűség 
fogadásáról, «  a  minek  hire  a  legkeserűbb  méregcsepp 
volt  a  szomorúság  poharában,  melyet  Teleki  László 
balesete  reánk  mért;  másrészt  azonban  véget  vetett 
minden  reménynek,  hogy  szerencsétlen  barátunk  semmi 
oly  Ígéretet  nem  tőn,  mely  őt  akadályozná,  hogy  kijöj- 
jön s  mint    a  49-iki    zászló    eventualis    érvényesítése 


*)  Erről  a  »Pesti  Napló«  bécsi  magánlevél  után  a  következő 
versiét  hozta :  » A  kihallgatás  befejeztetvén,  gróf  Teleki  az  ajtó 
felé  haladt,  midőn  megfordult  s  az  uralkodótól  e  szavakkal  vett 
bucsut  :  Bocsássa  meg  felséged  elfogultságomat, 
mély  indoka  anna k,  hogy  majdnem  feledém  köszö- 
netemet nyilvánítani. «  —  Ezt  a  versiét  Teleki  lelkiállapota 
valószinübbé  teszi  amannál, 

szempontjából,  a  barátságos  liatahiiak  kiváuságára  ala- 
kult Igazgatóságnak  általuk  kijelölt  tagja,  az  emigrá- 
czió  soraiban  vezérállását  újra  elfoglalhassa. 

Az  e  reményeknek  végetvető  fájdalmas  tudósítást 
Jósika  Miklós  január  10-én  a  következő  sorok  kísére- 
tében közlötte  velem : 

>  Telekit  elvesztettük ! Szomorú  kimondani, 

de  nem  lehet  magunkat  többé  illusiókban  ringatnunk. 
Elvesztettük  I  A  mig  csak  egy  hajszálhoz  akaszthattam 
hazafias  reményemet  s  baráti  hitemet:  le  nem  vettem 
kezenietLacziról.  Felzaklattam  az  egész  európai  sajtót: 
elárasztottam  a  hazát  hirlapi  czikkekkel  a  külföldi 
lapokból ;  értésére  adtam  Laczinak  magának,  mit  várunk 
attól,  kivel  tizenkét  évig  osztottuk  a  száműzetés  kenye- 
rét s  kit  szeretetünk  és  bizalmunk  égig  emelt,  mint  keve- 
set mást :  mind  hiában !  itt  az  evidentia,  itt  a  tény,  — 
el  kell  némulnunk. « 

És  elnémultunk. 

Pár  héttel  később  szerencsétlen  barátunk  maga  is 
megirta  Jósika  Miklósnak  azt,  a  mi  vele  történt.  E  levél 
az  egyetlen,  melyet  tőle  vettünk.  Eredetiben  birom.  Azt 
hiszem,  a  magyar  közönség,  melynek  annyi  oka  van  a 
hazáját  oly  hőn  szeretett  hazafi  szomorú  sorsát  keseregni, 
bánatos  megilletődéssel  olvasandja  a  fatalitás  e  nemes 
mártírjának  előadását,  mely  lelkiállapotára  is  világot 
vet,  de  a  balvégzetű  esemény  történelméhez  leghitele- 
sebb forrásul  is  szolgál. 

A  levél  bevezető  részére,  mely  indokolatlan,  de 
lélektanilag  nagyon  megfogható  személyes  érzékeny- 
kedés körül  forog,  alább  lesz  helyén  visszatérnem;  a 
tényállásra  vonatkozó  előadás  szóról  szóra  itt  követ- 
kezik ; 


298 


Telelíi  László  —  Jósika  Miklósnak  Briisselbe. 

Gyömrö,  január  28. 
Édes  Miklós ! 

Kórettél,  irnék  neked  esetemre  nózve,  hogy  mindent 
körülményesen  tudj.  írtak,  tudom,  mások  is ;  de  hát  ón  is 
teszem,  ez  becsületi  kötelesség.  Julié  báróné  azt  irta  ugyan 
ángyomnak,  hogy  jobb  hallgatniok  azoknak,  kik  nekem  nem 
akarnak  ártani;  te  azonban  azt  mondod,  jobb  szólani:  tehát 
szólok,  hogy  en  pleine  connaissance  de  cause  irathass 
ügyemben  s  czáfolhass  minden  balvóleményt. 

Azokról,  miket  minden  hírlapból  tudhatsz,  nem  irok. 
Drezdai  elfogatásom  története  eléggé  ismeretes.  Azt  is  tud- 
ják talán,  hogy  mielőtt  teljes  bizonyossággal  kisült  volna, 
miként  én  T.  L.  vagyok,  azt  erösité  nekem  a  nálam  kollegá- 
jával együtt  inquiráló  Polizeirath  Pirard,  hogy  Teleki  László 
biztosan  jöhetne  Drezdába  s  neki  ott  semmi  bántódása  nem 
volna,  mert  hiszen  oly  helyzetű  ember,  minő  ö,  elég  lakott 
már  ott.  Még  azt  is  gondolom,  tudják,  hogy  minden  idöhala- 
dékot  megtagadva,  betegen  czipeltek  át  az  osztrák  határon, 
miután  az  ö  szász  rendőri  orvosuk  azt  jelentette,  hogy  noha 
beteg  vagyok,  mégis  utazhatom.  Fölteheti  rólam  mindenki, 
hogy  ily  körülmények  között  mondtam  nekik:  »dass  sieFluch 
und  Schande  árnten  werden.«  Jogomban  voltam  több  efféle 
kellemetlenségeket  mondani :  mondtam.  Josephstadtba  vittek. 
Ott  nyolcz  napot  töltöttem.  Ez  alatt  találtam  alkalmat  Vay 
Miklósnak  megüzenni,  miszerint  én  két  dolog  közül  egyet 
kérek :  vagy  hogy  miután  én  egészen  hibámon  és  akaratomon 
kivül  léptem  át  az  osztrák  határt,  onnan  ismét  egyszerűen 
kiutasítsanak  külföldre ;  vagy  pedig,  ha  ez  lehető  nem  volna, 
azt,  hogy  Magyarhonba  vitessem  és  ott  törvényes,  illetékes 
biró  elébe  állíttassam.  Ennek  az  üzenetnek,  mely,  mint  bizo- 
nyosan tudom,  Vay  Miklósnak  megvitetett,  következése  az 
lön,  hogy  két  nap  múlva  Bécsbe  vittek  át  s  ott  a  Landes- 
gerichtnek  szolgáltattam  kezébe. 

Mindjárt  vallatásomhoz  fogtak,  de  azzal  nem  boldogul- 
tak, mert  minden  feleletem  csak  abból  állott,  hogy  semmi 
kérdésükre  nem  válaszolandok,  mivel  én  az  ö  competentia- 

jukat  magam  fölött  teljességgel  nem  ismerem  el ;  mely  nyi- 
latkozatomat aztán  Írásba  foglalva,  alá  is  irtam. 

Börtönömben  eszembe  jutott,  hogy  talán  mégis  lebetö, 
miszerint  Vay  Miklós  ne  tudná,  hogy  én  a  Landesgericht  bir- 
tokába jutottam.  S  minthogy  nem  engedték,  hogy  magyarul 
Írjak  neki,  következő  franczia  sorokat  intéztem  hozzá :  »Le 
Comte  Ladislas  Teleki  a  1'  honneur  de  porter  á  la  connaissance 
de  S.  E.  le  Báron  N.  de  Vay  qu'il  se  trouve  ici  écroué  dans  la 
prison  du  landesgericht  de  Vienne,  dönt  il  ne  peut  aucune  • 
ment  reconnaitre  la  compétence  quant  á  sa  personne.*  Vay 
Miklós  (tőle  tudom),  még  ugyanazon  napon  megkapta  e 
levelet. 

A  mi  ezután  való  napon  történt,  arról,  mint  későbben 
tudtam  meg,  Vay  Miklósnak  két  nappal  előbb  teljes  tudomása 
volt.  Beszélte  többeknek,  hogy  az  fog  történni,  a  mi  történt, 
de  többszöri  kérések  után  sem  akarta,  hogy  preveniáljanak 
engem,  ugy  nyilatkozván,  mint  ha  nem  tudná,  hol  vagyok  ? 
Azután  való  napon  tehát,  hogy  tőlem  Vay  az  emiitett  levél- 
két kapta,  egy  Landesgerichtsrath  nekem  jelentette,  misze- 
rint neki  parancsa  van,  engem  három  órakor  Vay  Miklóshoz 
vinni;  s  azt  is,  hogy  Vayyal  együtt  Majláth,  a  tárnok,  is 
várand.  Délutáni  három  órakor  tehát  én,  ama  Landesgerichts- 
rath és  még  egy  hivatalnok  kíséretében,  kocsiba  ültem.  Látva, 
hogy  a  Burgba  megyünk,  csodálkozásomat  fejeztem  ki.  Az 
volt  a  válasz,  hogy  Vay  azon  teremben  vár  reám,  a  hol  a 
Keichsrath  szokta  volt  üléseit  tartani.  Hittem.  Kísérőim  is 
igazán  hitték,  a  mit  mondtak.  Csak  akkor  tudtam  meg  a 
valót,  mikor  a  császár  előtt  állottam,  ki  mögött  Vay  Miklós 
ós  Crenneville  tábornok  voltak.  —  Ezen  gyönyörű  sur- 
p r i s e-re  és  mise  en  scén e-re  egy  szegény  fogoly  irá- 
nyában két  napig  készültek !  —  A  császár  elmondta  nekem, 
minő  ellensége  vagyok  én  neki  s  egész  dynastiájának  s  hogy 
én  egész  az  utolsó  időkig  elkövettem  ellene  mindent,  a  mi 
hatalmamban  állott ;  conspiráltam,  szövetkeztem ;  hogy  neki 
erről  bizonyságai  vannak :  de  mindemellett  is  három  föltétel 
alatt  kibocsát:  1.,  hogy  nem  megyek  többé  külföldre ;  2.,  hogy 
a  külfölddel  ellenséges  szövetségeket  nem  folytatok ;  3.,  hogy 
a  hazában  minden  agitatióról  és  politikai  tevékenységről 
lemondok.   Én  ily  helyzetben  csak  arra  ügyelhettem,  hogy 

semmi  olyat  ne  mondjak,  mi  multammal,  elveimmel  ellenke- 
zésbe hozhatna.  Azon  ellenséges  indulatra  és  működésre 
nézve,  miről  a  császár  beszélt,  alávalóságnak  tartottam  volna, 
csak  egy  mentegetödzö  szót  is  mondani.  Ilyformán  alakultak 
gondolataim :  Azt,  hogy  ha  szabadlábra  állíttatom,  megszö- 
köm, nem  mondhatám.  Ilyet  soha  egy  fogoly  sem  mondana, 
akár  hadi,  akár  más.  Ily  körülmények  között  azt  mondani  a 
császárnak :  »Nem,  én  a  külfölddel  Ön  dynastiájára  nézve 
ellenséges  levelezéseket  akarok  folytatni,«  haszontalan  is 
volna,  nevetséges  is  volna,  mert  még  sem  folytathatnék  ily 
levelezéseket,  ha  már  Austriában  vagyok  és  szigorú  rendőri 
ügyelet  alatt.  Minden,  mit  megmenthetek,  hazámra  nézve 
leendő  politikai  tevékenységem  és  hatásom  volt.  Az  ellen 
emeltem  tehát  szót,  hogy  erről  lemondjak.  Mire  az  volt  a 
válasz,  hogy  azt  legalább  ideiglenesen,  pillanatra,  v  o  r  d  e  r 
Hand  tegyem.  Ezt  tehát  igy  megígértem.  Mit  tehettem 
egyebet  ?  miután  Josephstadtban  kijelentett  kívánságomnak, 
hogy  vagy  kiutasittassam,  vagy  törvényes  biró  elébe  állíttas- 
sam, ez  lett  az  eredménye  s  mindezt  a  magyar  cancellár 
hozzájárultával,  végül  jelenlétével  sanctionálta  ? 

Azt  is  meg  kell  itt  említenem,  hogy  igen  aggódtam  (fog- 
ságom ideje  alatt)  azon  levelek  fölött,  melyek  külföldi  pos- 
tákon vártak  reám,  például  Genfben  és  Parisban  s  hogy  sza- 
badon bocsáttatásom  módot  nyújtott  nekem  arra,  hogy  azokat 
minden  elorozás  ellen  biztosítsam. 

Az  a  vigaszom,  hogy  politikai  hatásomra  nézve  az  áldo- 
zat csak  ideiglenes  s  ezen  ideiglenesség  értelme  immár  senki 
más  akaratától  nem  függ,  mint  az  enyémtöl.  Pár  hónapnál 
semmi  esetre  sem  lehet  több.   Mondtam  ezt  Vay  Miklósnak. 

Ily  körülmények  közt,  természetesen,  nem  lehete  szó 
jószágaim  visszaadásáról  és  én  épen  nem  akartam,  hogy  arról 
szó  legyen.  Hiszen  ez  nem  megkegyelmezés,  nem  amnestia, 
csupán  mise  en  liberté  sur  parole,  a  mint  hadi  fog- 
lyokkal is  gyakran  történik.  Az  austriai  császár  szemében  és 
szavai  szerint  nem  lehetek  egyéb,  mint  szabadon  bocsátott 
ellenség.  Ha  valami  vár  parancsnoka  tenne  egy  fogolynak 
ily  föltételeket,  ki  nem  fogadná  el  ?  Maga  Vay  is  elismerte, 
hogy  én  sem-amnestiálva,  sem  megkegyelmezve  nem  vagyok, 
csupán  szabadlábra  állitva.   És  habár  fel  is  van  függesztve 

ellenem  a  p  o  u  r  s  n  i  t  e ,  az  minden  órán  ismét  megindítható, 
de  akkor  minden  legkisebb  lekötelezettség  is  ipso  facto  meg- 
szűnik. 

Ez  a  valóság ;  minden  egyéb,  mi  rólam  Íratott,  alapta- 
lan koholmány.  Igaz,  liogy  sok  részben  kedvezőbb  volna 
helyzetem,  ha  föltétlenül  bocsáttattam  volna  szabadon,  de  az 
aztán  igazán  megkegyelmézés  lett  volna. 

En  semmi  oly  szót  nem  mondtam,  mely  elveimmel  ellen- 
tétbe hozhatna.  Ha  ezelőtt  vörös  republikánus  lettem  volna, 
szintug}'  lehetnék  az  most  is.  Egy  simpathiámat,  egy  anti- 
pathiámat  sem  dementáltam.  Constatáltam  ezt  minden  nap 
még  Bécsben  is,  ép  ugy,  mint  itt.  Soha  oly  szót,  mintha  már 
most  hinném,  hogy  a  császár  hazám  javát  akarja  vagy  esz- 
közli, nem  mondtam ,  soha  azt,  hogy  hű  alattvaló 
vagyok  vagy  leszek  ezentúl.  Az  én  lelkiismeretem 
tiszta  és  én  fölemelt  fővel  járhatok  mindenütt.  Az  én  hely- 
zetem kivételes,  csak  részben  kellemetlen,  de  lealázó  az  épen 
nem,  sőt  inkább  annak  ellenkezője. 

Valóban  lehetnek,  kik  a  mondottakban  gáncsot  talál- 
nak? Azokon  kivül,  miket  paondék,  minden,  mit  egy  vagy 
más  hirlap  említhetett,  akár  szó,  akár  mozdulat,  akár  tett : 
hazugság ;  szintúgy  minden  sírás  vagy  ájulás  csupa  kohol- 
mány. Soha  sem  mutattam  magamat  hidegebbnek ;  nem  is 
tudtam  volna  sírni.  Vay  Miklós,  igenis,  sírt ;  de  én  mit  tehe- 
tek róla,  hogy  utánam  futott  sirni  (gondolom  örömében).  Vay 
Miklós,  igenis,  kérdezett :  nem  akamék-e  vele  Rechberghez 
menni ;  de  én  mit  tehetek  róla  ?  Elég  az  hozzá,  hogy  én  azt 
feleltem  neki :  bizony  nem.  Ha  valaki  azt  kérdezné  tőlem, 
vájjon  bensőleg  is  nyugodt  voltam  ott  a  császár  előtt  ?  — 
kezemet  szivemre  téve,  talán  nem  mondhatnám,  hogy  igen. 
Miként  is  ne  jutott  volna  eszembe  hazámnak  tizenegy  évig 
tartó  állapota  ezen  uralkodás  alatt,  meg  annyiak  közt,  kiknek 
tisztelem  s  dicsőitememlékét,  az  is,  hogy  Batthyáni  Lajos  leg- 
jobb barátom  volt  ?  —  De  magamba  fojtottam  indulataimat. 

íme  ennyi,  mit  neked  megírni  hasznosnak  hiszek.  — 
Használd. 

Isten  veled,  veletek! 

Hü  barátotok  L. 


E  levélben,  melynek  olvasása  annyi  év  után  is 
a  mély  megilletődés  búskomor  soliaját  idézi  föl  szorult 
keblembölj  az  olvasó  előtt  fekszik  a  lélekküzdelmes 
érvelés,  melylyel  szerencsétlen  bajtársunk  keble  vilia- 
rát lecsillapitani  törekedett. 

Tekintve  az  állást,  melyet  Teleki  László  a  49-iki 
zászló  képviseleténél  általában,  de  különösen  egyrészt 
a  hazai  befolyásosabb  körökkel,  másrészt  a  barátságos 
külliatalmakkal  folytatott  bizalmas  érintkezéseinkben 
elfoglalt:  mi,  magyar  emigráczió.  Teleki  levelének  érve- 
léseiből megnyugvást  nem  meritlieténk.  Ezt  a  mi  állás- 
pontunk kényszerüleg  magával  hozta ;  a  mit  e  dolog 
megítélésénél  nem  kell  szem  elől  téveszteni. 

Abban  tökéletesen  igazat  adtunk  neki,  hogy  ott  a 
bécsi  Burgban  nem  mondhatta  az  osztrák  császárnak 
sem  azt,  hogy  dynastiáj ára  ellenséges  levelezéseket  akar 
folytatni,  sem  azt,  hogy  megszökik,  ha  szabadlábra 
állittatik.  Hanem  ugy  hittük,  hogy  mondhatott  mást. 
A^alamint  a  bécsi  Landesgerichtnek  minden  faggató 
kérdésére  csak  egy  felelete  volt :  az,  hogy  illetékességét 
el  nem  ismeri,  ugy  a  császárnak  is  mondhatott  ennyit : 
j>  hatalmában  vagyok  Felségednek,  tehet  velem,  amit 
akar,  de  az  egész  mivelt  világ  által  elismert  nemzetközi 
jog  megsértésével  kerültem  hatalmába;  én  e  jog  szent- 
ségére hivatkozom  s  annak  élvezetébe  visszahelyezése- 
met várom  Felségedtől. « 

Mi  a  Telekivel  közösen  elfoglalva  tartott  állás- 
pont logikájánál  fogva  ezt  vártuk  volna  tőle.  S  e  vára- 
kozástól még  csak  azon  tekintet  sem  tartóztathatott, 
mely  barátot  barátjának  sorsa  fölött  aggódni  ösztönöz. 
Politikai  téren  a  véres  megtorlások  szomjára  nagyon 
rossz  szél  fujt  akkoron.  A  mit  az  emberiesség  és  erkölcs 
mindig  kárhoztat,    az  akkori  körülmények    közt  még 

fatális  ostobaság  is  volt  volna.  Teliát  lehetetlen.  Teleki 
fejének  hajszálai  fölött  nemcsak  a  haza  ébredő  szelle- 
mének osztatlan  részvéte,  mely  ügyét  a  nemzet  ügyévé 
tette,  hanem  az  egész  mivelt  világnak  indignatióig  foko- 
zott figyelme  is  őrködött.  Nagyon  jól  jelzetté  a  helyze- 
tet Sir  James  Hudson,  midőn  azt  mondta  Pulszkynak: 
)  A  grófnak  baja  nem  leszen,  mert  a  közvélemény  és  a 
kormányok  szavát  Austria  sem  vetheti  meg.«  Ha  azt 
teszi  Teleki,  a  mit  tőle  vártunk  volt,  a  legrosszabb,  a 
mi  érheté,  az  lehetett,  hogy  egy  ideig  fogva  tartatik. 
De  ez  sem  tarthatott  volna  sokáig.  így  vagy  amúgy 
kiszabadul,  vagy  kiszabadittatik  s  mint  semmi  Ígérettel 
le  nem  kötött  szabad  ember  foglalta  volna  el  előbbi 
helyét  az  emigráczió  soraiban,  megszilárdítva  hajtha- 
tatlan magatartása  által  a  magyar  nemzet  haj thatatlan- 
sága  iránti  bizalmat,  s  a  nagy  és  szent  ügy  religiójának, 
melyet  képviselénk,  még  fogsága  alatt,  még  fogsága 
által  is  hatalmas  apostola  gyanánt  állott  volna  a  világ 
előtt. 

De  különben  is,  ha  valaki  azt  gondolná,  hogy 
Telekire  a  személyes  veszélyre  való  tekintet  valaha  a 
legcsekélyebb  befolyást  gyakorolhatott,  az  annak  adná 
jelét,  hogy  őt  teljességgel  nem  ismerte.  » Én  és  a  veszély 
egy  napon  születtünk,  ikertestvérek,  idősebb  én«,  — 
mondja  Shakespeare  Caesarja.  Ezt  magáról  Teleki  László 
is  elmondhatá.  Százszor  nézett  hunyorítás  nélkül  a  halál 
szemébe,  sokszor  igen  csekély  okért  is.  Egy  görbe  tekin- 
tetet sem  tűrt  el  a  nélkül,  hogy  halálveszély  árán  meg 
ne  torolná.  Az  indulatnak  egy  sértő  szava  sem  lebbent 
el  ajkáról  a  nélkül,  hogy  elégtételül  életét  koczkára 
dobná.*)  S  e  mellett  hazafi  volt,  hü,  igaz,  határozott, 


*)    S    volt   egy  ritka,    sajátságos   vonás  Teleki  jellemében 
melyet  méltó   fölemliteni.    A  kik  párbajba  keverednek,  rendesen 

mint  liivebb,  igazabb,  határozottabb  ember  nem  lehet. 
Nincs  s  nem  lehet,  ki  készebb  lehessen,  mint  ő  volt, 
hazájáért  életét,  vagyonát  akármely  perczben  habozás 
nélkül  feláldozni. 

Hát  bizony  nem  a  személyére  hárulhatott  veszélyre 
való  tekintet  volt  oka  annak,  a  mi  rajta  a  bécsi  Burg- 
ban  megesett,  hanem  egyszerűen  a  meglepetés.  O  nagyon 
ideges  ember  volt.  Nem  egyszer  tapasztaltam,  hogy 
váratlan  meglepetés  közben  néhány  perezre  volt  szük- 
sége, mig  idegességét  legyőzheté,  s  az  a  jól  kiszámított, 
gyönyörű  »surprise  és  mise  en  scéne«,  melyről  levelé- 
ben szól  s  melyre  két  napig  készültek  a  » szegény « 
idegbeteg  » fogoly «  ellen,  kit  a  drezdai  elfogatás,  a 
Josephstadtba  s  onnan  Bécsbe  hurczoltatás  és  ottani 
faggatás  több  napon  át  folytonos  lázas  ingerültségben 
tartott,  bizony  nagyon  is  alkalmas  A'^olt  arra,  hogy  őt 
pillanatnyilag  annyira  elfogulttá  tegye,  miszerint  majd- 
nem még  a  mindennapias  udvariasságról  is  megfeled- 
kezzék. 

Ez  a  dolog  lélektani  magyarázata.  En  ma  is  meg 
vagyok  győződve,  hogy  ha  Teleki  László  csak  öt 
perczczel  is  előre  tudja,  hogy  a  császárhoz  vitetik :  nem 
azt  felelte  volna,  a  mit  felelt,  hanem  azt,  —  ha  nem 
többet  —  a  mit  mi  vártunk  tőle. 


győzni  akarnak.  Teleki  csak  akkor  akart,  lia  érezte,  hogy  igazsága 
van.  Volt  egyszer  egy  párbaja,  melyről  azt  mondta  nekem:  »Gyü- 
lölöm  ezt  az  embert  (ellenfelét) ;  meglőhettem  volna ;  de  nem  tet- 
tem, mert  én  voltam  a  hibás,  nem  volt  igazságom.  En  a  párbajt 
isten-itéletnek  tekintem,  melyben  az  igazságnak  kell  győzni. «  — 
Ha  megtörtént  rajta,  hogy  indulat  hevében  valakit  méltatlanul 
megsértett,  nem  vette  ugyan  a  párbajnak  bocsánatkéréssel  elejét, 
nehogy  félni  látszassék,  hanem  odatárta  mellét  ellenfele  golyójá- 
nak, kiállta  a  lövést,  s  aztán  ismerte  el  hibáját  s  kért  bocsánatot. 
»Sans  peur  et  sans  reproche,«  —  mint  a  lovagkor  regéje  Bayard- 
ról  mondja. 

Innen  van,  hogy  mi  Teleki  eltbgatásának  váratlan 
megoldását  mély  fájdalommal  vettük  ugyan,  mert  azt 
ügyünkre  s  az  emigráczió  consistentiájára  végzetterlies 
csapásnak  tekintettük  (a  mint  hogyannak  is  bizonyult),  de 
bár  magunk  között  magán-levelezéseinkben  érzelmeink- 
nek kifejezést  adtunk  is,  nyilvánosan  Teleki  eljárása 
ellen  az  emigráczió  köréből,  tudtomra,  soha  egy  rosszaló 
szó  sem  emeltetett.  Jósika  irta  egyik  levelében,  hogy  az 
egyedüli,  a  mit  tehetünk  s  a  mit  tennünk  kell:  » hall- 
gatni, mint  a  sir«.  Mi  elfogadtuk  e  nézetet  és  hall- 
gattunk. 

De  hallgattunk  bár,  nékünk,  kik  religiónknak  a 
haza  függetlenségének  kivívását  vallottuk,  lehetetlen 
volt  rettenetes  csapásnak  nem  tekintenünk  azt,  hogy 
Telekit  igy  vesztettük  el.  Hogy  elvesztettük,  a  felöl 
Teleki  levele  sem  hagyhatott  fenn  kétséget.  O  nagy 
súlyt  helyezett  arra  levelében,  hogy  mennyire  ügyelt, 
nehogy  csak  egy  szót  is  mondjon,  mely  őt  múltjával, 
elveivel  ellentétbe  hozhatná;  nem  desavouálta  sem 
rokon-,  sem  ellen-szenveit ;  nem  mondta,  hogy  hü  alatt- 
való leszen.  Ez  utóbbit  jól  esett  ö  maga  által  megczá- 
folva  tudnunk,  mert  ép  e  hir  volt  az,  mely  mindnyá- 
junkat —  engem  különösen  lelkem  mélyéig  —  fel- 
háborított; a  többire  nézve  nem  volt  az  ő  biztosítására 
szükségünk,  miszerint  tudjuk,  hogy  ő  >in  foro  conscien- 
tiae«,  elveiben,  meggyőződésében  nem  változott.  De 
ennek  reánk  nézve  gyakorlati  értéke  nem  lehetett. 
Adott  szavával  volt  kötve,  hogy  ki  nem  jön  s  hogy  a 
külfölddel,  tehát  velünk,  törekvéseinkkel  s  a  hatalmak- 
kal, melyekkel  viszonyban  voltunk,  minden  összekötte- 
tésről lemond.  S  ő  azon  emberek  közé  tartozott,  kiknél 
az  adott  szó  szent.  Egy  német  költő  irta  egy  valakiről, 
miként  ha  szavát  adta  volna  az  ördögnek,  hogy  elkár- 

hozik,  habár  csak  egy  » miatyánk  «-ot  kellene  is  elmon- 
dania, miszerint  üdvözüljön:  nem  mondaná  el  azt  a 
» miatyánk  «-ot.  Mi  Telekit  ilyen  embernek  tudtuk. 
S  azért  fájdalmas  érzéssel  kellett  magunknak  beval- 
lanunk,  hogy  őt  elvesztettük.  »Ha  előbb  veres  repu- 
blicánus  volt  volna,  az  maradhatott  volna  azontúl 
is«  — mint  levelében  irta.  Lehetett  akármi,  csak  törek- 
véseink bajtársa  nem.  Tehetett  akármit,  csak  egyet  nem  • 
velünk  többé,  adott  szavánál  fogva,  Magyarországnak 
az  osztrák  uralkodó-háztól  függetlenitésére  nem  con- 
spirálhatott.  A  rendithetlen  elvhüségnek,  melyről  leve- 
lében is  szól,  s  melynek  hirdetésében  Hont,  Bars,  Bihar, 
Nógrád,  Zemplén  és  Heves  megyék  üdvözlő  irataira 
adott  gyönyörű  válaszaiban  a  megtorlást  mintegy  czél- 
zatosan  kihivó  nyíltságig  ment,  *)  csak  az  lehetett  követ- 
kezése, hogy  a  fejedelemnek  adott  szavánál  fogva  oly 
önmagával  ellentétes  helyzetbe  jutott,  melyből  oly  jel- 
lemes embernél,  a  minő  Teleki  László  volt,  csak  az 
önkéntes  halál  nyújthatott  menekülést.  Öngyilkossága 
megrendítő,  de  világra  kiáltó  bizonyságot  tett  rendit- 
hetlen elvhűsége  felől.  Ha  ő  képes  volt  volna,  mint 
mások  sokan, » elveit  szögre  akasztani « :  nem  vetett  volna 
saját  kezével  véget  életének. 

Lehetetlen,  fentközlött  levelét  olvasva,  megillető- 
dés nélkül  szemlélni,  hogy  mi  kinos  tusakodással  eről- 
ködött Teleki  magát  azon  hitbe  belevigasztalni,  miként 
a  császárnak  adott  szavával  semmi  oly  kötelezettség  alá 
nem  került,  mely  őt  akadályozhatná,  hogy  hazafiúi  tevé- 
kenységében ne  jöjjön  ellentétbe  múltjával  s  elveivel, 
melyek  őt  a  49-iki  zászló  egyik  legkitűnőbb  bajnokává 
avatták.  E  kinos  lelki  tusában  még  azt  is  erőlködött 
magával  elhitetni,  hogy  ő  » nincs  is  amnestiálva,  nincs 

*)  Ezekből  alább  az  e  fejezethez  csatolt  Adalékok  3-kában  némely- 
idézetek  olvashatók. 

megkegyelmezve,  ö  csak  amolyan  szavára  (sur  parole) 
szabadlábra  állított  hadifogoly,  ki  ellen  ugyan  fel  van 
függesztve  a  vád  alá  helyezés  (poursuite),  de  az  minden 
órán  ismét  megindítható. «  Lelkéből  óhajtotta  s  a  megyék- 
hez Írott  leveleinek  a  hatalom  iránt  kihívó  hangja  vilá- 
gosan mutatja,  miként  az  adott  szóval  elébe  szabott 
körben  minden  lehetőt  el  is  követett,  hogy  az  a  pour- 
suite meg  is  történjék,  mert  érezte,  hogy  a  lelkét 
nyomó  minden  legkisebb  kötelezettség  csakis  ez  által 
szűnhetnék  meg  (miként  erre  levelében  is  hivatkozik). 
Az  a  búskomor  alaphang,  mely  a  megyékhez  írott  vála- 
szain végigvonul,  s  a  hírek,  miket  kedélyállapota  felől 
Jósika  Miklós  utján  a  hazából  kaptunk,*)  megannyi 
bizonyság  gyanánt  állnak  előttem,  hogy  erőlködése 
nem  szerezte  meg  számára  az  önmagával  kibékülést, 
nem  mentette  meg  annak  kínos  érzetétől,  hogy  visszás 
helyzetbe  jutott,  melyet  szószegés  nélkül  (a  mire  jelle- 
ménél fogva  képtelen  volt)  múltjával,  elveível  összhang- 
zásba  hozni  teljes  lehetetlenség.  Annak  az  ábrándnak, 
hogy  ő  nincs  megkegyelmezve,  hanem  csak  szavára 
szabadságba  helyezett  fogoly,  —  a  királyi  levél,  mely- 
lyel  mint  magyar  mágnás  az  országgyűlésre  meghiva- 
tott, természetesen  végetvetett.  Fogolynak  nem  külde- 
nek >regalís«-t,  s  általában  a  kiengesztelhetlen  ellen- 
tétek kiengesztelhetése  iránt  táplált  önáltatás  minden- 
esetre csak  addig  tarthatott,  míg  mint  megválasztott 
országgyűlési  képviselőnek  az  általánosságok  mezejéről 
a  szabatosan  körülirt  tevőlegesség  terére  kellett  átlép- 


*)  Jósikának  1861.  január  29-én  kelt  levelében  ezeket  olva- 
som: » Miszerint  Telekinek  mostani  lelkiállapotáról  Ítélhess,  elmon- 
dom, a  mit  nekem  irnak.  Sógorom  (P.  Frigyes)  betüszerint  azt 
mondja,  bogy  olyan,  mint  az  Örült,  Lukács  Móricz  egy  levelében 
azt  állítja,  hogy  egészen  meg  van  zavarodva ;  hol  a  börtönbe  vágyik 
vissza,  hol  agyonlövésröl  szól.«  stb. 

nie  s  az  álláspontot,  melyre  az  országgyűlésen  helyez- 
kedik, meg  kellett  határoznia. 

A  helyzet  e  kényszerűségének  különbsége  meg  is 
látszik  nyilatkozatain.  Hont-  és  Barsmegyék  üdvözlő 
irataira  január  31-én  adott  válaszaiban  érzékenyen 
elpanaszolva  a  felett  érzett  fájdalmát,  hogy  » erőszako- 
san kiragadtatott  feledhetlen  társai  és  barátai  köréből, 
kikhez  annyi  év  óta  közös  küzdelmek,  szenvedések, 
közös  elvek  s  remények  csatolják «,  —  azon 
kijelentésben  keresett  vigasztalást,  hogy  midőn  pár 
hónap  múlva  a  működési  tér  előtte  ismét  megnyílik, 
»mindig  és  mindenütt  övéinek  vallott 
elveit,  irányát  s  rokonszenveit  szabadon 
fogja  követhetni.«  Ez  vonul  végig  mint  egy  alap- 
hang többi  nyilatkozatain  is,  egészen  addig,  mig  ország- 
gyűlés hivatván  össze,  Abonyban  képviselővé  válasz- 
tatott. 

De  már  akkor  választóihoz  tartott  programm- 
beszédjében  kénytelen  volt  a  48-iki  törvények  vissza- 
állításának, alkotmányos  és  democratiai  fejlesztésének 
s  az  absolutismus  visszatérése  ellen  bővebb  garantiák- 
kal  biztosításának  követelésére  szorítkozni;  tehát  az 
osztrák  császári  házzal  kialkuvás  lehetőségének  állás- 
pontjára helyezkedni. 

Ez  kétségenkivül  ellenkezett  az  elvvel  s  iránynyal, 
melyet,  mint  az  emigráczió  egyik  vezértagja,  elfogatá- 
saig  magáénak  vallott;  azonban  ha  szavát  nem  adja 
Bécsben,  hogy  forradalmi  összeköttetéseivel  végkép 
szakit,  ez  magában  véve  még  nem  helyezte  volna  öt  oly 
lélektani  dilemmába,  melyből  élve  kibontakoznia  nem 
lehetett.  Hiszen  a  programm,  melyet  minden  legkisebb 
lealkuvást  kizáró  határozottsággal  felállított,  épen  az 
volt,  melyet  a  békés    törvényes    téren  mükö- 

désre  nézve  politikai  barátainknak  a  hazában  én 
magam  is  folyvást  ajánlottam.  Hanem  ezen  politikai 
barátaink  és  Teleki  László  helyzete  közt  az  a  végzet- 
terhes  különbség  volt,  hogy  amazok  a  törvényes  téren 
azt  programmjuknak  vallhatták  a  nélkül,  hogy  erköl- 
csileg kötelezve  volnának  azt  végczélnak  tekinteni, 
melyen  túl  menni  semmi  esetben  sem  akarnak.  Tekint- 
hették a  »r estit utio  in  integrnm«  követelését 
végczéljiiknák,  ha  ugy  tetszik ;  de  tekinthették  módnak, 
eszköznek  is,  melylyel  a  helyzet  forradalmi  combina- 
tiók  számára  nyitva  tartható.  Ok  nem  voltak  adott 
szavak  által  lekötve,  hogy  velünk,  a  magyar  emigrá- 
czióval,  a  49-iki  zászló  felemelésére  kezet  nem  fognak, 
náluk  tehát  ama  programnak  a  törvényes  téren  műkö- 
dés számára  felállítása  a  forradalmi  politikával  szakí- 
tást nem  involválta.  Teleki  ellenben,  adott  szavánál 
fogva  kötve,  kötelezve  volt  velünk,  kik  külháboru  segit- 
ségÓAel  forradalmat  akartunk,  semmi  összeköttetésbe 
nem  lépni  s  a  forradalmi  politikával  szakítani. 

Ez  annak  a  lélektani  örvénynek  a  magyarázata, 
melynek  Teleki  áldozatul  esett. 

Ismeretes  azon  befejezetlen  beszédterv,  mely  halá- 
lakor Íróasztalán  találtatott  s  melynek  berekesztését  a 
szivébe  röpített  pisztolygolyó  képezte.  Egy  hatalmai 
vádlevél  az  a  hatalom  ellen,  melylyel  az  ország  szem- 
ben állott;  egy  rettenetes  bünlajstrom,  melynek  logicai 
corollariumát  csak  a  fegyverre  hivatkozás  képezheté. 
Meg  van  világosan  irva  ama  beszédben,  hogy  »a  kötés, 
melyen  a  magyar  hazában  az  uralkodási  jog  alapszik, 
végkép  széttépetett «  és  meg  van  ott  irva,  miként  » vilá- 
gos, hogy  mi  az,  a  mi  a  széttépésből  önként  következik. « 

Ámde  midőn  ezeket  a  hazafi  leirta :  az  ember 
előtt  felvonult  a  Bécsben  adott  szó  rémképe,  mely  őt 

az  adott  szóhoz  kötött  becsület  nevében  ama  következ- 
tetéstől eltiltotta. 

És  e  lekötöttség  lidércznyomása  a  természetes 
következtetés  helyett  e  szavakat  adta  tolla  alá : 

>  és  midőn  mi  ezt  nem  tesz  szűk,  midőn  mi  a 
lábbal  taposott  kötést  mindannak  daczára,  mi 
annak  mégse  mmisitésére  történt,  nem  akarjuk  meg- 
semmisitettnek  tekinteni,  hanem,  bár  nem  feledve 
a  multat,  készek  vagyunk  mindazon  lélekrázó 
tények  után,  melyekre  utaltam,  azt,  mint  még  fenn- 
állót tekinteni, akkor  mi  sok  mindennel 

vádoltathatunk,  de  mérséklet  hiányával,  de  túlzással, 
de  forradalmi  tendentiákkal  bizony  nem.« 

Bizony  nem! 

Ez  nyújt  kulcsot  Teleki  halálához,  melynek  hire 
mint  villámcsapás  sújtott  a  nemzetre. 

Ha  egy  ember  jellemének  alapvonását  ismerjük, 
lelkében,  mint  nyitott  könyvben  olvashatunk. 

Midőn  Teleki,  beszédének  vázlatát  olvasgatva,  az 
idézett  sorokat  vette  fontolóra,  gondolatainak  ekként 
kellett  alakulniok:  »Ha  szólok,  ezt  mondanom  kell, 
mert  ennyire  adott  szavam  kötelez ;  de  lehetséges-e, 
hogy  én.  Teleki  László,  azon  multammal,  melynek 
emléke  szivemben  hangosan  dobog,  azon  elvekkel, 
melyeket  Isten  és  világ  előtt  hirdetek  s  melyek  sziv- 
véremmel  összeforrvák,  lehetséges-e,  hogy  én  a  kialku- 
vás  szekerének  kerekét  toljam,  hogy  odaálljak  nemze- 
tem elé,  melyet  szóval,  tettel  annyiszor  buzditottam, 
liogy  legyen  készen  fegyverrel  vetni  véget  az  osztrák 
császári  ház  és  Magyarország  közti  kapcsolatnak,  lehet- 
séges-e, hogy  én,  az,  a  ki  vagyok,  oly  szavakat  mond- 
jak nemzetemnek,  melyek  a  forradalmi  irányt  meg- 
tagadják? Nem,  ez  lehetetlen;  ezt  nem  tehetem.  Igen, 

de  ha  szólok, tennem  kell;  adott  szavam  becsülete  köte- 
lez.* —  így  alakulhattak  gondolatai,  igj  kellett  ala- 
kulniok  s  a  kiegyenlithetlen  ellentét  kibonthatlan  cso- 
móját azzal  vágta  ketté,  hogy  pisztolya  után  nyúlt  és 
szivén  lőtte  magát. 

»A  hosszú  martirolog,«  irá  Jósika  május  9-ikei 
levelében,  >ujra  azon  nevek  egyikével  szaporodott, 
melyekhez  reményeink  kötve  valának.  Borzasztó,  iszo- 
nyatos ! « 

« 

Helyén  láttam  e  fejtegetésekbe  bocsátkozni,  mert 
megütközéssel  tapasztalom,  hogy  e  tragikus  nemzeti 
csapás  felől  még  most  is  igen  ferde  értelmezések  ter- 
jesztetnek. *) 

Hogy  végeredményben  miként  alakultak  volna  a 
viszonyok,  ha  Teleki  életben  marad  ?  —  az  a  bebizo- 
nyithatlan  conjecturák  ködébe  tartozik ;  hanem  tekintve 
egyrészt  Teleki  jellemét,  másrészt  azt,  hogy  tetőpont- 
ján állott  népszerűségének,  melyhez  talapzatul  szám- 
üzetési  múltja  szolgált,**)  annyit  bizonyosnak  lehet 
mondani,  hogy  ha  ő  életben  marad,  a  hazai  viszonyok 

*)  Lásd  a  3.  számú  Adalékot  a  348.  s  a  következő  lapokon. 

**)  Számos  bizonyítványát  találom  ennek  mind  hatósági,  inind 
magánlevelekben.  —  így  például  Hontmegye  üdvözlő  levelében 
Telekihez  ezek  olvashatók :  »ha  classicai  korban  élnénk,  ugy  Ön, 
polgártárs !  egyike  volna  hazánk  azon  férfiainak,  kiknek  elébe, 
mint  hajdan  a  római  senatus,  Terentius  Varró  consul  elébe  az  egész 
haza  járulna,  köszönetét  nyilvánitani,  hogy  Qn  a  legnehezebb  idők- 
ben sem  kételkedett  nemzete  jövőjén,  s  miként  Cátoról  irva  van, 
liogy  Ön  jellemével,  viseletével  a  magyar  név  becsületét  fenn- 
tartotta.« 

Gróf  K . . .  lyi  Sándor  pedig  Jósika  Miklósnak  (miként  ez 
utóbbinak  1861.  január  29-röl  kelt  levelében  olvasom)  ezeket  irta: 
»Telekiról  sok  ellenkező  hir  kering  Magyarországon.  De  ha  a  több- 
ség hajlandó  Gnade  für  Eecht  ergehen  zu  lassen,  ez  azért  s  egye- 
dül azért  történik,  mert  Teleki  emigráns  és  barátotok,  különösen 
Kossuth  barátja  volt.« 

nem  ugy  alakultak  volna,  mint  a  mikép  alakultának. 
Mindenekelőtt  a  többségben  volt  határozati  párt,  mely- 
nek Teleki  az  egész  nemzet  osztatlan  tisztelete  és  bizalma 
által  környezve,  elismert  vezére  volt,  bizonyosan  nem 
követte  volna  el  azt  az  önfertöztetést,  hogy  miután  han- 
gosan dictiózott  a  felirás  eszméje  ellen  (melyet  az 
akkori  Ivánka  Imre  találólag  » folyamodás «-nak 
nevezett),  a  szavazás  perczében  maga-magát,  saját 
kezeivel  többségből  kevesebbségre  lecsonkitsa.  Nem 
pusztán  alaki  kérdés  volt  az,  hogy  felírásban  vagy  hatá- 
rozati alakban  mondja-e  el  az  országgyűlés  azt,  a  mit 
Deák  Ferencz  oly  remekül  összeszerkesztett.  Felírási 
alakban  az  alattvalóiság  beszélt;  határozati  alakban  a 
népfelsőség  szólott  volna.  Most,  midőn  szélcsend  van,  a 
helyzet  befolyása  alatt  álló  emberek  bajosan  Ítélhet- 
nek a  felől,  hogy  akkor,  midőn  az  osztrák  ház  körül 
annyi  viharos  hab  tornyosult,  minő  befolyással  lehe- 
tett volna  az  események  alakulására  az,  ha  a  világ  azt 
látja,  hogy  a  12  éven  át  oly  rémületesen  sanyargatott 
magyar  nemzet  annyira  határozott  is  s  annyira  érzi  is 
magát  erősnek,  miszerint  a  tettleges  hatalommal  még 
csak  szóba  sem  áll,  még  csak  érintkezésbe  sem  bocsát- 
kozik, hacsak  a  nemzetnek  szerződéses  jogait  teljes 
épségükben  el  nem  ismeri  s  bünbánólag  a  törvényes 
alapra  nem  helyezkedik. 

Aztán  ismerve  Teleki  jellemének  azon  alapvoná- 
sát, hogy  ő  a  mint  magára  nézve  szentnek  tekintette 
az  adott  szót,  ugy  annak  megtartását  másoktól  is  meg 
szokta  kivánni:  én  nemcsak  azt  tartom  bizonyosnak, 
hogy  Teleki .  maga  a  nemzetnek  minden  idegen  avat- 
kozást kizáró  önállását  szentesitett  48-iki  közjogi  alap- 
ból soha  egy  hajszálnyit  nem  engedett  volna  le,  hanem 
azt  is  több  mint  valószínűnek  tartom,  hogy  Teleki  a 

számszeriuti  többségben  volt  határozati  pártot  későbbre 
is  együtt  tudta  volna  tartani  s  ha  ö  életben  marad,  azt 
bajosan  értük  volna  meg,  hogy  a  Deák  által  1861-ben 
felállított  alapon  megválasztott  országgyűlésen  a  több- 
ség, választóinak  adott  szavát  megszegve,  a  minden 
idegen  avatkozást  kizáró  48-iki  törvények  helyébe  az 
osztrák  birodalommal  közös  minisztériumot,  közös  dele- 
gatiót  s  annyi  sok  más  mindenféle  közöst,  le  egészen  a 
közös  bankig,  iktasson  a  magyar  törvénykönyvbe. 

Szóval :  én  nemcsak  azt  tartom  bizonyosnak,  hogy 
Teleki,  mert  szavát  adta,  sohasem  lépett  volna  ngyan 
összeköttetésbe  azon  »feledhetlen  társai  s  barátai «  for- 
radalmi törekvéseivel,  kikhez  » közös  elvek  és  közös 
remények  csatolták, «  de  mindent  elkövetett  volna,  hogy 
ez  elvek  s  remények  valósithatása  előtt  a  nemzet  az 
utat  saját  kezeivel  be  ne  vágja,  —  hanem  tekintve  az 
állást,  melyet  a  nemzet  közvéleményében  épen  múltjá- 
nál fogva  elfoglalt,  azon  nézetben  is  vagyok,  hogy  e 
törekvése  nem  maradt  volna  eredménytelen  s  két  dolog 
közül  egy  történt  volna :  vagy  az,  hogy  a  kérdés  nyitva 
tartásának  a  küleseményekre  visszahatása  folytán  amaz 
>  elvek  s  remények «  valósultak  volna ;  vagy  pedig  leg- 
alább az,  hogy  a  határozottságában  meg  nem  ingó 
nemzet  jobban  számot  vetett  volna  az  előnyökkel, 
melyekbe  a  bukófélben  levő  hatalommal  szemben  a 
körülmények  helyezek  s  ha  kiegyezésre  határozza 
magát,  államjogainak  épségben  tartásával  köti  meg  a 
reá  nézve  épen  nem,  de  a  hatalomra  nézve  nagyon  is 
kényszerű  kiegyezést. 

Ily  nézetben  vagyok  Teleki  halálának  követke- 
zései felől  a  magyar  hazára  nézve. 

A  mi  pedig  az  emigrácziót  illeti,  ez,  felejthetlen 
bajtársa  tragikus  kimultát  a  legmélyebb  fájdalommal 

fogadta;  de  a  változás,  mely  az  emigráczió  sorsában 
Teleki  balesetével  vette  kezdetét,  nem  annyira  halá- 
lára, mint  már  elfogatási  drámájának  a  bécsi  burgban 
adott  szavával  történt  megoldására  vezethető  vissza. 
Ez  az,  a  mi  az  emigráczió  történelmében  egy  végzet- 
terhes mozzanat  súlyával  birt.  Hiában  mondogatták 
nekünk  Turinban  s  Parisban,  hogy  ez  nézeteiken,  bizal- 
mukon semmit  sem  változtat.  Rohamos  haladványok- 
ban  volt  alkalmunk  tapasztalni,  hogy  változtatott.  A 
magyar  nemzetnek  minden  alkut  kizáró  hajthatatlan- 
ságában  többé  nem  hittek.  E  hit,  e  bizalom  tőből  meg- 
ingott. S  a  mi  végeredményben  talán  még  ennél  is  saj- 
nosabb :  a  forradalmi  politikával  szakítás  Ígérete,  melyet 
a  meglepetés  Teleki  ajkairól  Bécsben  kicsikart,  kezde- 
tét jelöli  a  magyar  emigráczió  azon  elzilálódásának, 
mely  lassan-lassan  tovább  harapózva,  tökéletes  elmál- 
lással  végződött. 

Magyar  politikai  menekültek,  kik  a  49-iki  ftigget-, 
lenségi  nyilatkozat  zászlaját  Isten  és  világ  előtt  lobog- 
tassák, immár  nincsenek.  Még  csak  én  sem  vagyok  az. 
Nemcsak  hontalan,  hanem  a  nemzeti  kapcsolatból  is 
kitagadott  pária  vagyok.  S  a  kitagadott  pária  fiaival 
egyedül  áll.  Már  most  a  szó  szoros  értelmében  egyedül, 
mióta  oldala  mellől  páratlan  hűségű  barátját,  a  hon- 
talanság keserűségében  harminczkét  éven  át  tántorit- 
hatlan  osztályosát  a  halál  elragadta. 

Amint  az  egyedüllét  sivár  magányában  emléke- 
zetem a  multakba  visszabolyong,  megilletődéssel  akad 
meg  elmém  a  gondolaton :  miként  nem  tudok  esetet  a 
világ  történelmében,  hogy  politikai  emigráczió  akként 
szűnt  volna  meg  létezni,  mint  a  magyar. 

Fennem  hirdeté  szóval,  Írásban,  röpiratokban,  hogy 
kiegyezést  az  osztrák  császári   házzal    semmi    feltétel 


alatt  el  nem  fogad,  nem  még  akkor  sem,  ha  a  48-iki 
alkotmány  teljes  épségében  visszaállíttatnék. 

Nem  programmjának  megvalósulása  nyítá  meg 
számára  a  hazatérés  kapuját;  sőt  még  csak  a  48-iki 
alkotmány  sem  lett  visszaállítva;  de  azért  magyar 
emigráczíó  nincs. 

Egyesek  mindig  s  mindenütt  akadtak,  kik  vagy 
megváltoztatták  nézeteiket  vagy  a  körülményekkel  meg- 
alkudtak, de  politikai  emigrácziónak,  mint  testületnek 
történelméről  eddig  csak  három  vagylagosság  egyike 
volt  följegyezve :  vagy  az,  hogy  halhatatlan,  mert  uj 
meg  uj  elemekkel  tölti  be  sorainak  ürjeit,  mint  a  len- 
gyel már  öt  negyedszázad  óta ;  vagy  az,  hogy  megszűnt 
létezni,  mert  vezérelve  győzelmet  aratott ;  vagy  az,  hogy 
megszűnt  létezni,  mert  kihalt. 

A  magyar  emigráczió  sem  nem  pótolódott,  sem  ki 
nem  halt,  sem  elvei  nem  jutottak  érvényre;  hanem 
elmállott,  elpárolgott,  mint  a  kámfor  —  nyomtalanul. 

Legyen  fátum,  legyen  életbölcseség,  de  példát- 
lan eset. 

Az  ember  hite  az  ő  mennyországa.  Nem  igénylek 
csalhatatlanságot  magamnak.  Nem  censorius  szellemben 
irok.  Tényt  constatálok.  S  a  tény  az,  hogy  példát- 
lan eset. 

A  mint  Teleki  elfogatott,  bánatunkhoz  azon  aggo- 
dalom is  csatlakozott,  nehogy  irományai  valamikép 
ellenséges  kezekbe  kerüljenek,  a  mi  sokakra  a  hazában 
nagy  szerencsétlenséget  hozhatott  volna.  Aggódtunk  e 
felett  annyival  inkább,  mert  Klapka  távol  levén  a 
Keleten,  tartottunk  tőle,  hogy  Genfben  az  osztrák  con- 
sul  vagy  a  berni  osztrák  követ  valamely  rut  cselliez 

íblyaniodhatik.  írtam  ez  iránt  Puky  Miklósnak  Genfbe, 
a  ki  e  sorokkal  nyugtatott  meg:  »Légy  nyugodt  Laczi 
irományai  iránt.  Mind  nálam  vannak  s  azokból  olyas, 
a  mi  valakit  compromittálhatna,  tőlem  ugyan  ki  nem 
kerül.  Elmenetele  alkalmával  feljogosított  azokkal 
belátásom  szerint  cselekedni  és  ezen  hatalommal  élni 
fogok. « 

Ezt  útmutatásul  emlitem  arra  nézve,  liogy  Teleki 
irományai,  melyekben  sok  érdekes  adat  lehet  a  kor  tör- 
ténelméhez, biztosítva  lettek. 

Jósikánál  is  voltak  (a  mint  irta)  Telekinek  iromá- 
mányai  s  egy  tele  ládája.  Ez  is  természetesen  bizton- 
ságban volt. 

Aztán,  a  mint  Telekit  elvesztettük,  azon  kérdés 
adta  magát  elő:  kell-e  vagy  nem  az  ő  helyét  az  Igaz- 
gatóságban mással  vagy  másokkal  betölteni.  Klapka 
már  Konstantinápolyból  oda  nyilatkozott,  hogy  kell, 
még'  pedig  három  taggal.  Mások  ötöt  kívántak. 

Lehet,  hogy  az  emigráczió  tömörségére  ez  egy 
ideig  tán  némi  hatással  lehetett  volna ;  de  az  is  meg- 
lehet, hogy  ép  ellenkezőleg  a  kiegészítésnek  már  csak 
kísérlete  is  czivakodást,  szakadást  idézett  volna  elő^ 
mert  susceptibilitásokat  ingerlett  volna.  A  volt  három- 
tagú Igazgatóságnak  is  elég  baja  volt  e  susceptibilitá- 
sokkal ;  sok,  néha  valóságos  botrányig  fajult  kellemet- 
lenségekkel találkozott,  de  végre  is  azon  tekintetnem 
hagyta  a  bajt  elmérgesedni,  hogy  az  Igazgatóság  három 
tagja  nem  maga  tolta  fel  magát  az  emigráczióra,  hanem 
a  barátságos  hatalmak  által  lett  a  velük  való  érintke- 
zésre kijelölve,  —  ö  tőlük  s  nem  mi  tőlünk  függött  az, 
hogy  kiket  akarnak  a  velük  való  viszony  titkaiba 
beavatni. 

Ebből  merítette  az  Igazgatóság  a  maga  tekinté- 
lyét. Ezt  az  alapot  teljességgel  nem  látszott  tanácsosnak 
megváltoztatni ;  én  pedig  tapogatózásomra  mind  Tm'in- 
ban,  mind  Parisban  azt  kaptam  válaszul,  bogy  hagyjuk 
a  dolgokat,  a  mint  vannak ;  ők  nem  hajlandók  rnagukat 
nj  comitével  érintkezésre  kötelezni. 

Ez  a  kérdésnek  természetesen  véget  vetett.  Marad- 
tunk a  mint  voltunk  — ^  a  mig  maradtunk. 


ADALÉKOK 

a  IV.  fejezethez. 
l-ső  szám;  a  281.  laphoz. 

1. 

^Szeptember  16-áig  kiadatásunk  kérdése 
nemcsak  igen  komoly  alakot,  hanem  halasz t- 
hatlan    sürgősségi  jelleget  is  öltöt t.« 

E  válságos  napok  emlékezete  egy  különös  episodot  jut- 
tat eszembe,  mely  az  angol  jellem  sajátságát  oly  nemes  vonás- 
ban tünteti  ki,  hogy  még  most.  annyi  évek  után  is,  mély  meg- 
illetödést  érzek,  a  mint  reá  visszagondolok. 

A  kiadatási  kérdés  tárgyalása  alatt  Viddinben  voltunk, 
magyarországi  menekülök.  Mintegy  ötezemyi  lefegyverzett 
nép,  a  lengyeleket  s  olasz  légiót  is  beleértve. 

Magyarország  ügy  viselője:  Andrássy  Gyula  gróf  akkor 
még  Konstantinápolyban  volt.*)  Tőle  1849.  szeptemberben 
levelet  kaptam  Viddinben,  melyben  tudósított,  hogy  a  nagy- 
vezér, a  seraskier  és  a  külügyminiszter  felszólították :  adja  tud- 
tomra, miként  már  csak  egy  mód  van,  ugy  engem,  mint  az 
összes  magyar-lengyel  menekvőket  a  kiadatástól  megoltal- 
mazni, az,  hogy  térjünk  át  Mohámét  vallására.  Ez  meg  fog 
menteni,  mert  e  vallásváltoztatassal  megszűnünk  menekvők 


*)  Andrássy  Gyula  gróf  csak  később,  csak  akkor  hagyta  el 
Konstantinápolyt,  midőn  az  angol  nagykövet :  Sir  Stratford  Can- 
ning  tudtára  adta,  hogy  ha  rögtön  nem  menekszik,  a  legközelebbi 
napon  ö  is  az  internáltak  számát  fogja  növelni.  —  így  találom  ezt 
Pulszky  egyik  levelében  (1851.  márczius  24.)  a  következő  meg- 
jegyzés kíséretében :  » Azt  hiszem,  —  irja  Pulszky  —  az  angol 
kormánykörök  nem  akarták,  hogy  jó  ügyviselőd  legyen  Török- 
országban ;  azért  ijesztették  el  Andrássyt.«  —  Sit  fides  penes 
auctorem, 

lenni,  törökökké  leszünk  s  ezzel  a  kiadatás  kérdése  ketté  lesz 
vágva. 

E  levelet  a  seraskier  táborvezérkarának  egyik  törzs- 
tisztje hozta  meg,  mint  futár  a  legnagyobb  sietséggel.  Vár- 
náig egy  e  végre  különösen  kirendelt  kormánygözösön,  onnan 
pedig  pihenés  nélkül  lóbalálában  Viddinig. 

Este  volt,  midőn  a  futár  törzstiszt  porboritottan  szo- 
bámba toppant  s  a  levelet  kezembe  adta.  Elolvastam  s  igen 
természetes  dolog,  bogy  bábozás  nélkül  kijelentettem  neki, 
miként  én  a  vallás-változtatást  midőn  nem  meggyőződésből, 
hanem  önzésből,  érdekből  történik:  czudarságnak  tartom. 
Mások  másként  gondolkozhatnak,  én  igy  gondolkozom.  Akármi 
történik  is  velem,  én  ily  áron  nem  akarom  életemet  megmen- 
teni s  azért  a  mi  önmagamat  illet,  változhatlan  határozottság- 
gal kijelentem,  hogy  az  ajánlott  életmentő  módot  el  nem  foga- 
dom, de  a  következő  reggel  minden  megjegyzés  nélkül  közölni 
fogom  a  levelet  menekvő  társaimmal,  miszerint  kiki  akként 
határozhasson,  a  mint  keblének  istene  sugallja. 

Ezeket  nem  pusztán  emlékezetből,  hanem  egy  Emlék- 
irat nyomán  bocsátom  előre,  melyet  később  Kutahiából  az 
emigráczión  elkövetett  méltatlanságok  felől  küldtem  Pulszky- 
nak  Londonba  a  végett,  hogy  adatokkal  birjon  sérelmeinket 
"Webster  Dániellel,  az  amerikai  Egyesült  Államok  nagyemlé- 
kezetü  államtitkárával  megismertetni  s  Amerika  pártfogását 
kikérni ;  mit  ö  utasitásához  hiven  meg  is  tett. 

A  következett  nap  reggelén  összehívtam  előbb  menekvő 
társaim  közül  a  főbbeket  s  a  végzetterhes  tartalmú  levelet 
előttük  felolvastam ;  utóbb  tartalmát  az  összes  menekvő  sereg- 
nek is  tudtára  adtam. 

Kik  fogadták  el,  kik  nem  az  ajánlott  életmentési  módot? 
a  kik  elfogadták,  minő  Ígéretek  alapján  fogadták  el  s  az  adott 
Ígéretek  miként  lettek  megszegve?  —  ezekre,  a  mint  sok 
egyébre  is,  majd  világot  vetnek  törökországi  viszontagságaink 
idejéből  fenmaradt  irataim,  ha  egykor,  valószínűleg  már  nem 
az  én  sir  felé  hanyatló  kezem  munkája  által,  nyilvánosságra 
kerülnek.  Itt  csak  egyik  elhunyt  derék  bajtársunk  emléke 
iránti  tiszteletből  azt  az  egyet  akarom  megemlíteni,  miként 
mindenkire  élet-halál  kérdése  forogván  fenn,  éreztem,  hogy 
nem   szabad  a  futár  török  tisztnek  már  kijelentett  egyéni 

elhatározásom  felemlitésével  mások  nézetének  elébe  vágnom 
s  azért  a  levelet  minden  megjegyzés  nélkül  olvastam  fel. 
Akkori  (később  hütelen  szerepet  játszott)  tolmácsom :  Szölösy 
sietett  a  felolvasott  levélre  megjegyezni :  » Miért  ne  ?  Azt 
bizony  megtehetjük !«  Erre  Mészáros  Lázár  fölemelkedett 
helyéből,  s  azon  szeplőtlen  becsületesség  és  önérzetes  férfias- 
ság egyszerűségével,  mely  sajátja  volt,  ennyit  mondott :  » Ám 
tegye  Ön,  ha  ugy  tetszik ;  én  nem  teszem.  Jöjjön,  a  minek 
jönni  kell.  Lehet,  hogy  felakasztanak;  de  én  ily  áron  nem 
vásárlom  meg  az  életet.  Isten  engem  ugy  segéljen !«  És  ezt 
oly  nyugodtan,  indulat  nélkül  monda,  mintha  csak  egy  garasos 
sakkjátszma  elvesztéséről  vagy  megnyeréséről  volna  szó ;  és 
csendesen  helyére  ült.  Szivemelő  látvány  volt.  Mély  meg- 
illetődéssel ráztam  meg  a  bajnok  jobbját  s  tisztelettel  hajtva 
meg  előtte  fejemet,  ennyit  mondék:  »Kö vetlek.* 

Ezeket  bevezetésül  az  episodhoz. 

Viddinben  volt  akkoron  Guyon  kíséretében  ügyünknek 
egy  meleg  angol  barátja :  Henniugson,  ki,  a  mint  előbb  égett 
a  vágytól,  hazánkért  harczolni,  ugy  később  fáradhatlan  erély- 
lyel  buzgólkodott  kiszabadításunkon  s  kimerithetlenül  találé- 
kony volt  szabadságharczunk  újból  fölvétele  előkészítésének 
munkásságánál  s  terveiben.  Amerikába  is  elkísért  s  ottani 
összeköttetéseimnél  tehetséges  közvetítőm,  buzgó  gyámoli- 
tóm  volt.  Később  ott  telepedett  meg  s  a  harczias  viszketeg 
által,  mely  vérében  volt,  merész  kalandoros  vállalatokba  sodor- 
tatott, a  mi  nevéhez  egyideig  a  mindent  merő  flibusterek 
egyik  legvakmerőbb  vezérének  regeszerü  hirhedtségét  fűzte. 

O  volt  az  Viddinben,  a  ki  Andrássy  gróf  válságos  tudó- 
sitása  alkalmával  tanácsolá  nekem :  irjak  Palmerstoa  lord- 
nak, tudassam  vele  a  porta  nyilatkozatát  s  adott  válaszomat 
ós  szólítsam  fel,  siessen  megmentésünkre  mérlegbe  vetni  An- 
glia nyomatékát. 

Elfogadtam  tanácsát.  Megírtam  a  levelet.  De  miként 
juttassuk  gyorsan  Palmerston  kezéhez?  —  ez  volt  a  bökkenő, 
mert  a  röppenő  perczek  élet-halállal  lehettek  terhesek.  Sze- 
gények voltunk ;  futárt  küldeni  Angliába  nem  volt  módunk- 
ban ;  a  posta  Viddinből  késedelmes  is,  bizonytalan  is  volt ; 
Austrián  keresztül  kellett  mennie  s  biztosak  lehettünk,  hogy 
a  bécsi  »fekete  kabinet«  gondoskodni  fog,  miszerint  levelem 

ne  jusson  el  Palmerstonhoz.  Kémekkel  valánk  körülvéve. 
Én  a  viddini  rendőrfőnök  házához  valék  beszállásolva.  Jobb 
mód  hiányában  abban  állapodtunk  meg,  hogy  a  belgrádi 
angol  consulhoz  küldöm  levelemet  s  megkérem :  juttassa 
haladéktalanul,  saját  hivatalos  pecsétje  alatt  Angliába.  —  De 
ez  is  aggasztóan  hosszadalmas  útnak  látszott. 

Miközben  e  felett  ággódánk,  egy  ember  toppan  be  szo- 
bámba, typikus  angol  alak,  hátracsapott  kürtő-kalappal,  ren- 
geteg'esemyővel  hóna  alatt,  poros-fáradtan.  Meglátszott  rajta, 
hogy  hosszú  útról  jön  s  csak  akkor  érkezett. 

—  Jó  napot,  Gentlemen ! 

—  Jó  napot,  Sir !  Mi  tetszik  ? 

—  Indiából  jövök  oly  czélból,  hogy  harczoljak  a  magyar 
szabadságért,   ügy  látszik,  későn  érkeztem. 

—  Fájdalom,  későn ;  a  mint  látja.  —  Tessék  leülni. 
Leült,  még  hátrább  lökte  kalapját,  megtörlötte  izzadt 

homlokát,  lába  közé  csapta  rengeteg  esernyőjét  s  elmélyedt 
körmei  tisztogatásának  munkájába. 
Henningson  fülembe  sug : 

—  Hagyja  Ön  abba  a  levélírást  Belgrádba.  Yan  már 
futárunk,  a  ki  meg  sem  áll  a  Downing  Streetig. 

—  Ki  az  ?  —  kérdezem. 

—  Ez  itt  ni  —  feleié. 

—  Ismeri  Ön  ? 

—  Nem,  de  angol  ember,  ez  elég. 
Hozzálép  s  vállára  üt : 

—  Sir.! 

—  "What  is  the  matter  ?  (Mi  baj  ?) 

—  Rendben  van  Önnek  útlevele. 

—  Rendben. 

—  Van  pénze  ? 

—  Van. 

—  Jó.  A  dolog  ez :  (elmondja  neki).  Hát  itt  élet-halál 
függ  a  perczektől.  Emberre  van  szükség,  a  ki  meg  sem  áll 
Londonig,  se  nem  alszik,  se  nem  pihen,  mig  ezt  a  levelet  Pal- 
merstonnak  kezébe  nem  adja.  Megteszi  Ön  ? 

A  derék  angol  ember  felugrik  székéről,  felém  nyújtja 
kezét  s  csak  ennyit  mond : 

—  Where  is  the  letter  ?  (Hol  az  a  levél  ?) 

Átnyújtom  neki,  ö  válltáskájába  csúsztatja,  kalapját 
szemére  liuzza,  esernyőjét  hóna  alá  vágja,  azt  mondja: 

—  AH  right,  —  good  bye !  s  elrohan. 

Még  csak  nevét  sem  mondta  meg,  neliogy  tudjuk,  kinek 
tartozunk  köszönettel. 

Nem  került  bele  egy  óranegyed,  lódobogást  hallunk  az 
utczán.  0  volt.  Egy  kavasz  kíséretében  lóhalálában  vágta- 
tott nyugot  felé.  Felhasználta  a  lehető  leggyorsabb  szállítási 
eszközöket  s  le  nem  feküdt,  meg  nem  pihent,  mig  levelemet 
kezébe  nem  adta  Palmerston  lordnak. 

A  levél  nyilvánosságra  is  került.  Sensatiót  keltett  a 
közvéleményben ;  nem  azért,  a  miként  irva  volt,  hanem  tár- 
gya miatt. 

Amerikában  létem  alatt  a  Niagarához  utazva,  vonatunk 
egyik  állomáson  megállapodott,  mig  a  szemközt  jövő  vonat 
mellettünk  elvonul.  Az  összesereglett  nép  kívánságára  a  vag- 
gon  ablakához  álltam.  A  mellettünk  elvonuló  vonat  egyik 
ablakából  egy  férfikar  nyúl  ki  s  egy  látogatójegyet  nyújt 
felém.  Átvettem.  »Mr.  Roger  Casement«  név  volt  rajta 
s  alatta  rajzónnal  im  e  szavak:  »At adtam  a  viddini 
levelet  Palmer stonnak.« 

így  tudtam  meg  a  derék  ember  nevét.    Soha  sem  hal- 
lottam többé  felőle.  —  Isten  legjobb  áldása  legyen  utain,  ha . 
még  él ;  porain,  emlékén,  ha  már  meghalt. 

Ilyen  az  angol  jellem.  Fő  vonását  bámulatos  egyéni 
erély  s  törhetlen  kitartás  képezi.  A  ki  Anglia  csodás  emelke- 
désének menetét  itészi  szemmel  vizsgálja,  ebben  fogja  a  kút- 
főt feltalálni.  Ez  az,  a  mi  Anglia  számára  »övet  kerített  a 
föld  körül,  melyen  (mint  "Webster  monda)  az  angol  hatalom 
reggeli  dobpergése  egymást  váltja  fel  a  napnak  mind  a 
huszonnégy  óráján  át.« 

* 

Webster  Dániel  és  Magyarország. 

A  fentebbi  » Adalék  «-ban  Webster  Dánielnek,  Fillmore 
elnök  idejében  az  amerikai  Egyesült  Államok  nagyemlékezetü 
államtitkárának  neve  fordul  elő.  Ez  emlékezetembe  hozza  azon 
diplomatiai  jegyzékváltást,  mely  Austria  washingtoni  kép- 
viselője (Hulsemann)  és  Webster  államtitkár  között  Magyar- 

országra  nézve  előfordult  azon,  már  Irataim  I.  kötetének  elő- 
szavában (Xn.  1.)  is  e.mlitett  tény  alkalmából,  hogy  Taylor 
tábornok,  Fillmore  elnök  hivatali  elődje,  diplomatiai  ügy- 
nököt küldött  Magyarországra,  előkészítő  lépésül  független- 
ségünk elismeréséhez. 

E  jegyzékváltás  igen  fontos,  igen  nevezetes  adalék 
Magyarország  azon  korszakának  történelméhez,  s  minthogy 
végéhez  hanyatló  koromnál  fogva  nem  remélhetem,  hogy 
hontalan  életemnek  amerikai  utammal  kapcsolatos  adatait 
még  magam  hozhassam  nyilvánosságra,  felhasználom  ez 
alkalmat,  hogy  ama  szintoly  nevezetes,  mint  a  magyar  nem- 
zetre nézve  tanulságos  okmányt,  mely  Magyarországon,  ugy 
hiszem,  kevéssé  ismeretes,  hitelesen  megismertessem,  a  mint 
következik : 

HAEMINCZEaYEDIK  CONGRESSUS. 

MÁSODIK  ÜLÉSSZAK. 

Hétfő,  deczember  30.   1850. 
Szenátus. 

Viszonyok  Austriával  és  Magyarországgal. 

Izenet  vétetett  az  Egyesült  Államok  elnökétől,  válaszul 
a  szenátus  által  f.  hó  26-án  elfogadott  határozatra,  melylyel 
másolata  kívántatott  mindazon  levelezésnek,  mely  egy  ügy- 
nöknek Magyarországra  ennek  függetlenségi  harcza  alatt 
kiküldetése  felől  az  államtitkár  és  az  osztrák  ügyviselő 
(chargé  d'affaires)  közt  váltatott. 

Az  izenet  s  ahhoz  rekesztett  levelezés  felolvastatott,  a 
mint  következik. 

Külügyi  hivatal.  (Departement  of  State). 

Washington,  deczember  30.  1850. 
Az  Egyesült  Államok  elnökének! 
A  szenátus  f.  hó  26-án  hozott  határozatával  közöltetni  kivánta 
magával  (ha  ez  a  közérdekekkel  nem  összeférhetlen)  a  külügyi 
hivatal  és  az  osztrák  ügyviselö  közt  váltott  mindazon  levelezések- 
nek, ha  ilyek  közbejöttek,  másolatát,  melyek  azon  ügynök  kikülde- 
tésére és  eljárására  vonatkoznak,  a  kinek  megbízása  volt  vizsgála- 
tot és  jelentést  tenni  a  magyar  nemzet  helyzete  s  kilátásai  felöl 
függetlenségi  harcza  alatt. 

2i* 

Az  államtitkárnak,  kihez  e  határozat  áttétetett,  szerencséjí 
van  a  kivánt  levelezést  tisztelettel  az  elnök  elébe  terjeszteni. 

Wehster  Dániel. 


Hulsemann  J.  G.  lovag  —  az  államtitkárnak. 

Osztrák  követség. 

Washington,  szeptember  30.  1850. 

0  felsége,  Austria  császárjának  alulirt  ügyviselöje  utasítva 
van  az  államtitkárhoz  a  következő  közlést  intézni : 

A  mint  tudomására  jutott  a  császári  kormánynak,  miként  az 
Egyesült  Államok  egy  ügynöke  küldetett  Bécsbe  azon  megbízás- 
sal, hogy  alkalmas  perczet  lessen  a  magyar  köztársaságot  elismerni 
s  vele  kereskedelmi  szerződést  kötni :  alulirt  utasíttatott,  bizalmas, 
de  sürgős  előterjesztést  tenni  a  washingtoni  cabinetnek  ezen  .eljá- 
rása ellen,  mely  annyira  eltér  a  nemzetközi  jog  azon  elveitől, 
melyekhez  Austria  az  Egyesült  Államok  irányában  minden  időben 
s  minden  körülmény  közt  a  legszigorúbban  ragaszkodott. 

Valóban  miként  is  lehetne  egy  ily  megbízatást  a  nem-avat- 
kozás azon  elvével  összeegyeztetni,  mely  az  Egyesült  Államok 
által  az  amerikai  politika  alapjának  forma  szerint  ki  lett  jelentve, 
s  melyet  az  elnök,  székfoglaló  nyilatkozatában,  1849.  márczius  5-én 
oly  ünnepélyesen  megerősített. 

Viszonzás  akart-e  az  lenni  azon  barátságért  és  bizalomért, 
melyet  Austria  soha  sem  szűnt  meg  irántuk  tanúsítani,  hogy  az 
Egyesült  Államok  oly  türelmetlenül  lestek  az  osztrák  monarchia 
bukását  s  azt  erre  czélzó  óhajtásaiknak  kijelentésével  még  siettetni 
is  iparkodtak  ? 

Azoknak,  a  kik  nem  haboztak  Dudley  Mann  urnák  egy  ily 
megbízatással  kiküldetéseért  a  felelősséget  magukra  vállalni,  még 
az  illendőség  minden  tekintetétől  függetlenül  is  eszükben  kellett 
volna  tartani,  miként  emmissariusukat  annak  teszik  ki,  hogy  vele 
mint  kémmel  bánjanak. 

Sajnálatos  dolog,  hogy  az  amerikai  kormány  nem  volt  jobban 
értesítve  sem  Austria  tényleges  erőforrásai,  sem  azon  történelmi 
kitartás  felől,  melyly el  igazságos  jogait  védeni  szokta.  Amaz  erőfor- 
rások ismerete  azon  következtetésre  vezetett  volna,  hogy  egynehány 
hónapi  küzdelem  e  hatalomnak  sem  erélyét  ki  nem  meritheté,  sem 
azt  szándékának,  hogy  a  felkelést  leverje,  feladására  nem  birhatá. 
Austria  huszonöt  évig  küzdött  a  franczia  forradalom  ellen  s  a  bátor- 
ság és  kitartás,  melyet  ez  emlékezetes  küzdelemben  tanúsított,  az 
egész  világ  által  méltányoltatott. 

Alólirtnak  sürgős  előterjesztéseire  Clayton  ur  (volt  állam- 
titkár) azt  felelte,  hogy  Mann  ur  kiküldetésének  semmi  más  tárgya 
nem  volt,  mint  az,  hogy  a  dolgok  állása  felöl  Magyarországon  saját 
észleletei  utján  megbízható  értesülést  szerezzen.    E  magyarázatot 

ueliezeu  lehet  elfogadni,  mert  az  igen  keveset  mond  azon  rendki- 
viili érdeklődés  felöl,  mely  a  forradalmárok  kilátásainak  megtudása 
iránt  éreztetett.  Szerencsétlenségre  Mann  ur  utasításának  hangja 
nagyon  szabatos  eszmét  nyújt  annak  czélja  felöl.  E  hang  sértő 
volt  a  császári  cabinetre,  mert  az  osztrák  kormányt  »vas-uralom«- 
nak  bélyegzi  s  Kossuthot,  a  lázadó  főnököt,  »illustrious  man« 
gyanánt  állítja  elő,  mialatt  Oroszországra,  Austria  hü,  benső  szövet- 
ségesére nézve  nem  illő  kifejezések  használtatnak. 

Daczára  az  ellenséges  szellemű  tüntetéseknek,  a  császári 
cabinet  jónak  vélte  engesztelő  magatartáshoz  ragaszkodni,  tekin- 
tetbe véve  a  washingtoni  kabinet  tudatlanságát  a  magyar  ügyeket 
illetőleg,  és  hajlandóságát,  hitelt  adni  a  hazug  híreszteléseknek, 
melyek  az  amerikai  sajtó  által  terjesztetnek. 

E  rendkívül  fájdalmas  incidens  annálfogva  részünkről  minden 
Írott  nyom  nélkül  maradhatott  volna  az  Egyesült  Államok  levél- 
táraiban, ha  Taylor  tábornok  (a  volt  elnök)  jónak  nem  látja  az 
egész  ügyet  föleleveníteni  az  által,  hogy  múlt  márczius  28-án  köz- 
lötte  a  szenátussal  azon  utasításokat,  melyekkel  Mann  ur  bécsi  kül- 
detésére elláttatott. 

A  nyilvánosság,  mely  ezen  okmánynak  adatott,  a  császári 
kormányt  azon  kényszerűségbe  helyezte,  hogy  hivatalos  képvise- 
lője által  forma  szerint  tiltakozzék  az  amerikai  kormány  eljárása 
ellen,  nehogy  hallgatásunkat  helyeslésére  avagy  csak  eltűrésére  is 
magyarázhassa  amaz  elveknek,  melyek  által  eljárásában  s  annak 
elfogadott  módjában  vezéreltetve  látszik. 

Tekintve  mindezen  körülményeket,  az  alulírott  utasítva  lett 
kijelenteni,  hogy  a  császári  kormány  merőben  helyteleníti  s  mindig 
helyteleníteni  fogja  az  illendőség  (propriety)  törvényeit  annyira 
sértő  ez  eljárásokat  és  tiltakozik  minden  avatkozás  ellen  kormá- 
nyának ügyeibe. 

Miután  ekként  kötelességét  teljesítette,  az  alulirt  szerencsés 
körülménynek  tekinti,  hogy  hatalmában  van  az  állaintitkárt  bizto- 
sítani, miként  a  császári  kormány  hajlandó  a  barátság  és  jó  egyet- 
értés viszonyait  az  Egyesült  Államok  irányában  fenntartani,  mely 
viszonyok  pillanatnyilag  meglazulhattak,  de  komolyan  újra  meg 
nem  zavartathatnának  a  nélkül,  hogy  mind  a  két  félnek  lényeges 
érdekei  veszélybe  sodortassanak. 

Az  utasítások  e  közlemény  előterjesztésére  a  volt  elnök : 
Taylor  tábornok  halála  idejében  érkeztek  Washingtonba.  Alulírt 
az  illem  követelményeire  való  tekintetből,  kötelességének  vélte  fel- 
adatának végrehajtását  elhalasztani,  míg  az  uj  közigazgatás  telje- 
sen szervezve  lesz,  mely  halasztásnak  most  csak  örvendhet,  mint- 
hogy az  neki  alkalmat  adott  magától  az  uj  elnöktől  a  diplomatiai 
testület  elfogadásakor  biztosítást  venni,  hogy  az  Egyesült  Álla- 
moknak oly  sokszor  kijelentett  sarkalatos  politikája  fogja  vezérelni 
az  amerikai  kormányt  ji  többi  hatalmakkal  való  yiszofiYokban,  f5 

valóban,  ha  az  Egyesült  Államok  kormánya  helyén  látná  közvetett 
részt  venni  Európa  politikai  mozgalmaiban,  az  amerikai  politika 
visszatorlásoknak  s  oly  alkalmatlanságoknak  lenne  kitéve,  melyek- 
nek lehetetlen  volna  a  két  félgömb  kereskedelmére  s  iparára  kár- 
tékonyán vissza  nem  hatni.  Minden  ország  kénytelen  egyszer- 
másszor  belnehézségekkel  küzdeni ;  ily  kellemetlen  episodoknak 
minden  kormányforma  ki  van  téve,  miként  ezt  nem  régiben  az 
Egyesült  Államok  maguk  is  tapasztalták.  Polgárháború  mindenütt 
lehetséges,  s  a  bátorítás,  mely  a  rendetlenség  és  lázadás  szellemé- 
nek nyujtatik,  legtöbbnyire  vissza  szokott  esni  azokra,  kik  azt  fej- 
lődésében elösegiteni  iparkodnak,  az  igazságosság  és  bölcs  politika 
ellenére. 

Az  alulirt  felhasználja  ez  alkalmat  stb. 

(Aláírva)  Hulsemann. 

Webster  Dániel  urnák,  az  Egyesült  Államok  államtitkárának. 


Az  államtitkár  —  Hulsemann  urnák. 

Külügyi  hivatal. 

Washington,  deczember  21.  1850. 

Alulirt  államtitkár  vette  volt  némi  idö  előtt  Hulsemann 
urnák,  ö  felsége  Austria  császárja  ügyviselöjének  szeptember  30-ról 
kelt  jegyzékét.  A  válasz  eddig  késését  nem  a  Hulsemann  ur  iránt 
való  személyes  tekintet  vagy  a  kormánya  iránti  tisztelet  hiánya 
okozta.  Előterjesztvén  Hulsemann  ur  levelét  az  elnöknek,  alulirt 
most  utasítva  lett  arra  a  következőket  válaszolni : 

Hulsemann  ur  levelének  két  tárgya  van:  1.  Tiltakozni  kor- 
mánya rendeletéből  a  lépések  ellen,  melyeket  az  Egyesült  Államok 
volt  elnöke  a  végett  tőn,  hogy  a  magyarországi  forradalmi  mozgal- 
mak haladása  és  valószínű  eredménye  felől  biztosan  értesüljön; 
2.  panaszkodni  némely  kifejezések  fölött  a  Dudley  Mann  urnák,  az 
Egyesült  Államok  bizalmas  ügynökének,  a  volt  államtitkár  által 
adott  utasításokban,  miként  azok  Taylor  elnök  által  a  senatussal 
közöltettek. 

A  tiltakozás  főképen  azon  eszmén  vagy  állításon  alapszik, 
hogy  az  Egyesült-Államok  kormánya  Mann  ur  kiküldésével  s  a 
neki  adott  utasításokkal  Austria  házi  ügyeibe  igazságtalan  s  azon 
hatalom  iránt  tiszteletlen  módon  avatkozott. 

Az  elnöki  izenet  a  senatushoz  intézett  közlemény  volt,  mely- 
lyel  ez  utóbbihoz  a  végrehajtó  kormány  s  annak  egy  bizalmas  ügy- 
nöke között  előfordult  levelezés  áttétetett.  Ez  tehát  tisztán  házi 
ügy  jellegével  bír ;  olynemü  érintkezés  esete  az  elnök  és  senatus 
közt,  a  minő  a  kormány  különböző  ágazatai  közt  nélkülözhetlen  is, 
szokásos  is.  Nem  volt  az  sem  Austriához,  sem   Magyarországhoz, 


827 

intézve  s  ueni  is  volt  valamely  nyilvános  manifestum,  melyre  felelni 
akármely  külállam  is  hivatva  lehetne.  Beszámolás  volt,  melyet  a 
végrehajtó  kormány  saját  eljárása  felöl  a  senatusnak,  ezen  testület 
felszólitására,  tön.  Igaz,  hogy  nyilvánosságra  hozatott,  de  csupán 
azért  hozatott,  mivel  ez  közönségesen  igy  van  szokásban ;  minél- 
fogva különös  dolognak  is  tekinthető,  miként  az  osztrák  kabinet 
észre  nem  vette,  hogy  Hulsemann  urnák  adott  utasításával  ö  maga 
avatkozik  egy  idegen  állam  házi  ügyeibe,  tehát  épen  azt  teszi,  a 
mire  panaszkodása  az  Egyesült  Államok  ellen  alapítva  van. 

Ezen  külügyi  hivatal  előbbi  alkalmakkor  értesítette  a  kül- 
hatalmak  képviselőit,  hogy  az,  a  mit  az  elnök  a  congressus  akár- 
mely házával  közöl,  tisztán  házias  közölménynek  tekintetik,  mely- 
ről rendesen  semmi  külállam  sem  vehet  tudomást ;  közelmúlt  alkal- 
makkor pedig  teljesen  ki  lettek  a  hátrányok  mutatva,  melyek  elkö- 
vetkeznének ,  ha  az  ily  körülmények  diplomatiai  levelezések  és 
vitatkozások  tárgyaivá  tétetnének.  Ha  ő  felségének,  Austria  csá- 
szárjának tetszett  volna  Magyarország  ideiglenes  kormányát  vagy 
népét  a  lefolyt  harcz  alatt  figyelmeztetni  a  romlásra,  melybe  sodor- 
tathatnak, ha  az  Egyesült  Államok  gonosz  és  veszélyes  példáját 
követve,  független  kormány  alapítására  törekszenek :  egy  ily  figyel- 
meztetés az  uralkodótól  magyar  alattvalóihoz,  itt  bizonyosan  nem 
vont  volna  maga  után  diplomatiai  levelezést.  Ez  alapon  az  elnök 
talán  válasz  nélkül  is  hagyhatná  Hulsemann  ur  jegyzékét ;  azonban 
kellő  tekintetből  az  osztrák  kormány  iránt,  jobbnak  látszott  kime- 
ritöleg  felelni  a  jegyzékre,  különösen  azért  is,  mert  az  alkalom 
nem  kedvezőtlen  arra,  hogy  az  Egyesült  Államok  kormánya  kifeje- 
zést adjon  általános  érzelmeinek  a  Hulsemann  ur  jegyzéke  által 
tárgyalt  ügyek  felől. 

(Itt  legelőbb  Hulsemann  ur  azon  állítására,  hogy  Clayton  ur 
felelete,  mely  szerint  Dudley  Mann  kiküldetésének  más  tárgya  nem 
volt  volna,  mint  a  dolgok  valódi  állása  felől  Magyarországon  biztos 
értesülést  szerezni,  —  el  nem  fogadható :  Webster  ^ur  azt  feleli, 
hogy  miután  az  osztrák  ügyviselö  semmit  sem  hoz  fel,  a  mi  arra 
mutatna,  hogy  a  kiküldött  ügynök  tett  vagy  mondott  volna  vala- 
mit, a  mi  e  czéllal  nem  volna  összeegyeztethető,  Clayton  ur  felvilá- 
gosítását nemcsak  elfogadhatónak,  de  sőt  teljesen  kielégítőnek  kell 
tekinteni.  Azután  figyelmezteti  Hulsemann  urat,  hogy  ha  a  nyilat- 
kozatban, melyet  az  elnök  a  diplomatikai  testületnek  tőn,  kielégítő 
biztosítékot  talált  az  érzelmek  és  politika  felől,  melyek  a  semle- 
gességi jogokra  és  kötelességekre  nézve  az  amerikai  kormánynak 
zsinórmértékül  szolgálnak :  jobb  volt  volna,  ha  elmúlt  ügyeket  nem 
hoz  újra  vitatás  alá ;  azonban  minthogy  vitatás  alá  hozta,  a  volt 
elnök  emléke  iránt  tartozó  tekintet  megkívánja,  hogy  az  államtit- 
kár kimutassa,  miként  a  Taylor  tábornok  által  Magyarországra 
nézve  tett  lépések  teljesen  összeegyeztethetők  az  Egyesült  Államok 
semlegességi  politikájával,  a  nemzetközi  viszonyok  elfogadott  elvei- 

vél  s  a  közjog  tanaival.  Ezt  véve  fel  fejtegetése  tárgyául,  Webster 
ur  jegyzékét  ekként  folytatja  :) 

»Az  elnök  bizonyosnak  véli,  miként  Austria  császárja  nem 
gondolja,  hogy  az  Egyesült  Államok  kormányának  közömbösen 
kellene  szemlélnie  a  rendkivüli  eseményeket,  melyek  1848.  február 
óta  nemcsak  az  ö  uralmi  területén,  hanem  Európa  sok  más  részé- 
ben is  előfordultak.  Az  Egyesült  Államok  kormánya  és  népe  élénk 
érdekkel  viseltetik  e  nevezetes  korszak  mozgalmai  és  eseményei 
iránt,  bármely  részében  a  világnak  is  forduljanak  elő.  Az  érdeklő- 
dés azonban  nem  onnan  származik,  mintha  az  Egyesült  Államok  el 
akarnának  térni  az  idegen  hatalmak  iránt  való  semlegességtől, 
mely  az  unió  politikai  történelmének  legmélyebbre  gyökerezett 
elvei  s  legkedveltebb  hagyományai  közé  tartozik.  Az  eleven  érdek- 
lődés természetes  következése  az  események  példátlan  jellemének, 
melyeknek  ép  ugy  fel  kellett  költenie  az  egykorú  világ  figyelmét, 
mint  a  miként  kétségtelenül  egy  nevezetes  lapot  fognak  a  történe- 
lemben betölteni.  Hanem  az  alulirott  tovább  megyén  s  nyiltan 
beismeri,  hogy  meleg  rokonszenvet  is  költöttek  fel  az  Egyesült 
Államok  népénél  e  rendkivüli  események  ép  azon  arányban,  a 
melyben  azon  meggyőződésre  nyújtottak  alkalmat,  hogy  a  felelős 
népszerű  kormányrendszer  azon  nagy  eszméiből  származnak, 
melyekre  az  amerikai  alkotmányok  alapitvák. 

Történelmüknek  köztudomású  körülményei,  sőt  egész  törté- 
nelmük az  Egyesült  Államokat  a  tisztán  népies  kormányelvek  kép- 
viselőjévé avatták.  E  fényben  állanak  a  világ  előtt.  Jellemüket, 
helyzetüket,  rendeltetésüket,  még  ha  akarnák  sem  titkolhatnák  el. 
Még  ha  kivannak,  sem  rejthetnék  el  a  világ  szeme  elől  az  okokat, 
melyek  őket  a  nemzeti  élet  ily  rövid  pályafutása  alatt  azon  állásra 
juttatták,  melyet  a  polgáriasult  nemzetek  közt  elfoglalnak.  Még  ha 
óhajtanák,  sem  nyomhatnák  el  a  gondolatokat  és  reményeket, 
melyeket  szabad  kormányuk  sikerteljes  példájának  szemlélete  az 
emberiségben  feléleszt.  Ama  nagyon  értelmes  és  kiváló  személyi- 
ség :  II.  József  császár  az  elsők  között  volt,  kik  az  amerikai  forra- 
dalom e  szükségszerű  befolyását  Európa  népeinek  érzelmeire  és 
véleményeire  felismerték.  Németalföldi  miniszteréhez  1787-ben 
intézett  egyik  levelében  azt  a  megjegyzést  találjuk,  miként  »emlé- 
kezetre  méltó  dolog,  hogy  épen  (az  absolutisticus)  Francziaország 
volt  az,  mely  az  amerikaiaknak  nyújtott  segély  által  a  szabadság 
feletti  elmélkedéseket  előidézte. «  Á  tény,  melyet  azon  uralkodó 
mély  belátása  oly  korán  észrevett,  ma  már  minden  értelmes  hata- 
lom által  el  van  ismerve  a  világon.  S  valóban  igaz,  hogy  a  köztár- 
sasági intézményeknek  kedvező  érzelmek  túlsúlyú  elterjedése  (pre- 
valence)  a  másik  continensen  Amerika  visszahatásának  Európára 
eredménye  s  e  visszahatásnak  kútfejét  és  góczpontját  kétségtele- 
nül az  Egj^esült  Államok  képezték  és  képezik.  Az  állás,  melyet  az 
J]gyesült  AHamo^  gkl^ént  elfoglalnak,  oly  tény,  íuelj  ép  ugy  elv^^ 

lasztliatlau  az  ö  történelmüktől,  szervezetüktől,  jellemüktől,  miut 
az  ellentétes  állás,  melyet  az  európai  szövetséget  képező  hatalmak 
elfoglalnak,  elválaszthatlan  az  ő  történelmüktől  és  kormányaik 
szervezetétől.  Az  uralkodók,  kik  ama  szövetséget  képezik,  nem 
ritkán  joguknak  tartották,  idegen  államok  politikai  mozgalmaiba 
avatkozni  s  manifestumaikban  s  nyilatkozataikban  kárhoztatást 
mondottak  a  kor  népszerű  eszméire,  még  pedig  oly  tág  foglalatú 
(comprehensive)  kifejezésekben,  hogy  szükségszerüleg  az  Egyesült 
Államokra  s  ezek  kormányformáira  is  kiterjednek.  Tudva  van, 
miként  a  szövetséges  uralkodók  által  a  Bourbonok  visszahelyezése 
után  kihirdetett  vezérelvek'  egyike  az,  hogy  népies  e's  alkotmányos 
jogoknak  kútfeje  csupán  a  koronás  fők  kegye  lehet.  »Hasznos  és 
szükséges  változások  törvényhozásban  és  közigazgatásban,  — 
mondja  a  laibachi  körlevél  1841-ben  —  csak  azoknak  szabad  aka- 
ratából és  értelmes  meggyőződéséből  kell,  hogy  eredjenek,  kik 
Istennek  felelősek  a  hatalomért ;  minden,  a  mi  ettől  eltér,  rendet- 
lenségekre, rázkódtatásokra  és  oly  bajokra  vezet,  melyek  sokkal 
türhetlenebbek,  mint  azok,  a  melyeket  orvosolni  akar.«  S  néhai 
osztrák  ö  felségéről :  I.  rerenczröl  fel  lett  jegyezve,  hogy  igy  szó- 
lott a  magyar  országgyűléshez  a  húszas  években :  »Az  egész  világ 
bolondoskodik,  s  elhagyva  régi  törvényeit,  képzeleti  alkotmányokat 
hajhász. «  *)  E  nyilatkozatok  nem  kevesebbet  foglalnak  magukban, 
mint  az  Egyesült  Állami  kormány  eredete  jogszerűségének  taga- 
dását, miután  tény,  hogy  e  kormány  oly  változás  következtében 
alapíttatott,  mely  bizony  nem  a  trónusoktól  eredt  s  nem  koronás 
fök  engedelméből  keletkezett.  Mindazáltal  az  Egyesült  Államok 
kormánya  a  denunciatiókat  felszólalás  nélkül  hallgatta,  hallgatta  a 
nélkül,  hogy  lelki  nyugalmának  egyensúlya  megzavartatnék.  Ez 
harmincz  év  előtt  történt. 

A  jelen  perczben  e  köztársaság  hatalma  egy  oly  területre 
van  kiterjedve,  mely  a  földgömb  leggazdagabb  s  legtermékenyebb 
területeinek  egyike,  s  e  mellett  oly  kiterjedésű,  hogy  hozzá  hason- 
lítva a  Habsburg-ház  minden  birtoka  csak  egy  talpalatnyi  folt 
(a  patch)  a  föld  szinén.  Népessége,  mely  már  is  25  millió,  túl  fogja 
haladni  az  egész  osztrák  monarchia  népességének  számát  azon  idő- 
szak folyamában,  mely  alatt,  reményleni  lehet,  hogy  Hulsemann  ur 


*)  Az  ismeretes  konyha-latin  xtotus  mundus  stultisat*, 
mely  aztán  oda  lyukadt  ki,  hogy  nektek  van  alkotmánytok  ;  szeressé- 
tek ;  én  szeretem. «  Persze  megmutatta,  1811  óta  mennyire  szerette,  a 
mig  azt  vélte,  hogy  el  lehet  nélküle.  Az  ö  alkotmányos  szeretete  akkor 
ébredt  fel,  mikor  a  nem  alkotmányos  experimentatióval  a  tönk  örvé- 
nyének szélére  jutott.  —  Nincs  semmi  uj  a  nap  alatt.  Az  alkotmány- 
szeretet fellángolását  a  60-as  években  is  hasonló  antecedentiák  előzték 
meg.  S  a  fellángolásból  lett  bosnyák  occupatio,  a  politikából  pedig, 
mely  ezt  a  bakot  lőtte,  szükségszerüleg  lesz  orosz,  pánszláv,  panromán 
háború.  —  •  Caeterum  lásd  I.  Ferencz  szerelmi  nyilatkozatait  a  constitu- 
tiók  iránt    ^TÓ  Stiftbe/^,  (Irataim,  II.  kötet,  178.  lap.) 

kormánya  iránt  kötelességeinek  tisztességes  teljesitésében  még 
megmarad.  Hajózásban  és  kereskedelemben  a  köztársaság  alig  áll 
hátrább  a  világ  legrégibb  és  legkereskedöiebb  nemzeteinél.  Tenge- 
részeti hatalmát  s  eszközeit  maga  Austria  is  láthatja  minden  ten- 
geren, melyen  kikötője  van,  ép  ugy,  mint  láthatók  földgömbünk 
minden  más  részeiben.  Elet,  szabadság,  tulajdon  s  minden  személyi 
jog  bőven  biztositva  vannak  minden  polgár  számára,  igazságos  és 
állandó  törvények  oltalma  alatt ;  a  köz-  és  magánhitel  oly  jól  meg 
van  alapítva,  mint  Európa  akármely  kormánya  alatt,  és  az  Egye- 
sült Államok  köztársasága  bőven  osztozik  minden  érdekénél  s  ügyei- 
nél, minden  haladásban  és  javításban,  melyet  a  kor  felmutat. 

Hát  bizonyosan  még  az  absolutismus  hivei  is  megbocsáthat- 
ják az  Egyesült  Államoknak,  hogy  hő  szeretettel  viseltetnek  a  poli- 
tikai szervezkedés  azon  népies  formái  iránt,' melyek  saját  jólétüket 
s  boldogságukat  oly  rohamosan  előbbre  vitték  s  őket  oly  rövid  idő 
alatt  arra  képesítették,  hogy  hazájukat  s  a  félgömböt,  melyhez  tar- 
toznak, a  polgáriasult  világ  tiszteletére,  ne  mondjam :  csodálatára 
méltóvá  tegyék. 

Mindemellett  is  az  Egyesült  Államok  mindig  tartózkodtak 
az  avatkozástól  Európa  politikai  változásaiba.  Azt  azonban  nem 
tehetik,  hogy  élénken  ne  érdeklődjenek  azon  nemzetek  sorsa  iránt, 
melyek  az  övéikhez  hasonló  intézvényekért  küzdenek.  De  ez  érdek- 
lődés, e  rokonszenv  távol  attól,  hogy  szükségszerüleg  ellenséges 
érzelem  volna  ama  nagy  nemzeti  küzdelmek  akármelyik  fele  iránt, 
tökéletesen  összefér  a  barátságos  viszonynyal  mindannyiok  iránt. 

A  magyar  nemzet  háromszor  vagy  négyszer  oly  számos,  mint 
az  Egyesült  Államok  népessége  volt,  mikor  az  amerikai  forradalom 
kitört.  Mind  külön  nyelv,  mind  minden  más  tekintetben  oly  fontos 
elemeit  birja  a  külön  nemzeti  létnek,  *)  a  minővel  itt  Amerikában 
nem  dicsekedhetett  az  angol-szász  faj  ;  s  ha  az  Egyesült  Államok 
sikert  kivannak  a  népszerű  alkotmányokért  s  nemzeti  független- 
ségért küzdő  nemzeteknek,  ez  onnan  van,  mert  ez  alkotmányokat  s 
e  nemzeti  függetlenséget  nem  képzeleti,  hanem  valódi  áldásnak 
tekintik.  De  nem  igénylenek  maguknak  jogot  résztvenni  idegen 
hatalmak  küzdelmeiben,  miszerint  e  czélok  elérését  elősegítsék. 
Csupán  saját  kormányának  s  kormánya  elveinek  és  jellemének 
védelme  végett  történt,  hogy  az  alulirt  e  kijelentésekbe  bocsátko- 
zott. De  midőn  az  Egyesült  Államok  azt  látják,  hogy  valamely 
idegen  ország  népe  önkényt  s  minden  ily  avatkozás  nélkül  lépést 
teszen  az  övéikhez  hasonló  intézvények  elfogadására,  azt  csak- 
ugyan nem  lehet  tÖlük  várni,  hogy  egészen  közömbös  nézők 
'  maradjanak. 

A  mi  azt  illeti,  hogy  az  osztrák  birodalomban  nem  rég  elő- 
fordult fontos  történetekre  nézve  nehéz  itt  Amerikában  megbízható 


*)  Lásd  erről  Webster   egy  beszédét   ez   Adalék  Pótlékában  a 
337.  lapon.  '  Helfy. 


331 

értesítésekre  szert  tenni,  ezt  az  alulirt  készséggel  elismeri ;  ezt  a 
nehézséget  azonban  korántsem  annak  kell  tulajdonítani,  a  mit  Hul- 
semann  ur  —  kevés  igazsággal  —  »az  amerikai  sajtó  által  terjesz- 
tett hazug  hireszteléseknekc  nevez.  Ez  ügyre  és  hozzá  hasonló 
ügyekre  nézve  az  amerikai  sajtó  szükségkép  csaknem  egészen  az 
európaira  van  utalva  értesülés  tekintetében,  s  ha  Austria  és  Magyar- 
ország ügyeire  nézve  valahol  »hazug  hii'esztelések«  terjesztettek, 
ez  legbővebb  mértékben  az  európai  continensen,  különösen  az  osz- 
trák birodalom  legközvetlenebb  szomszédságában  történt.  De  akár- 
honnan eredhettek  is  a  lehető  tévedések,  azok  minden  bizonynyal 
igazolták  a  volt  elnök  azon  elhatározását,  hogy  hiteles  csatornákon 
megbízható  értesítést  szerezzen. 

Az  elnök  figyelmét  a  magyarországi  állapotokra  legelőbb 
különösen  Stiles  urnák,  az  Egyesült  Államok  bécsi  ügy  viselőjének 
levelezése  költötte  fel.  Ezen  gentlemanhez  1848.  őszszel  egy  meg- 
keresés intéztetett  Kossuth  ur  részéről,  ki  előbb  Magyarországnak 
királyílag  kínevezett  pénzügyminisztere,  a  megkeresés  idejében 
pedig  a  forradalmi  kormány  főnöke  volt.  A  megkeresés  tárgya 
Stiles  ur  jóakaratú  közbenjárásának  (good  offices)  a  császári  kor- 
mánynál megnyerése  volt  az  ellenségeskedések  felfüggesztése 
.  végett.  E  megkeresés  értekezés  tárgyává  lett  Schwarzenberg  ber- 
ezeg császári  külügyminiszter  és  Stiles  ur  között.  A  berezeg  elis- 
meréssel nyilatkozott  az  óvatos  és  helyes  mód  felől,  melylyel  Stiles 
ur  e  dologban  eljárt  (commended  the  consíderateness  and  propriety 
wíth  which  Mr.  Stiles  had  acted)  s  távol  attól,  hogy  avatkozását 
helytelenítené,  felszólította,  hogy  Jia  még  kapna  további  közölményt 
a  magyarországi  forradalmi  kormánytól,  értekezzék  (have  an  ínter- 
wiew)  Wíndischgrátz  herczeggel,  kire  a  császár  által  a  Magyar- 
országra nézve  elhatározott  eljárás  bízva  volt.  Egy  héttel  ezután 
Stiles  úrhoz  titkos  utón  egy  ujabb  közölmény  érkezett,  aláírva 
Kossuth  Lajos,  a  honvédelmi  bizottmány  elnöke,  s  ellenjegyezve 
Pulszky  Eerencz  külügyi  államtitkár  által.  E  közlés  vétele  folytán 
Stiles  urnák  találkozása  volt  Wíndischgrátz  herczeggel,  »kiőt  a  leg- 
nagyobb szívességgel  fogadta  s  köszönetet  mondott  neki  a  fenn- 
forgó nehézségek  kiegyenlítésére  intézett  törekvéseiért. «  Ezen 
incidensek  által  lett  az  Egyesült  Államok  kormányának  figyelme  a 
magyar  ügyekre  legelőbb  különösen  felhiva  és  Stiles  ur  eljárása, 
ámbár  egy  nagyon  kényes  természetű  ügyben  utasítás  nélkül  cse- 
lekedett, elégedéssel  vétetvén  a  császári  kormány  által,  az  Egye- 
sült Államok  kormánya  által  helybenhagyatott. 

1848  folytában  és  1849  kezdetén  számos  magyar  érkezett 
az  Egyesült-Államokba.  Voltak  köztük  olyanok,  kik  magukat  a 
magyar  forradalmi  kormány  bizalmasainak  állították  s  ezek  sür- 
gették az  elnököt,  hogy  azt  a  kormányt  ismerje  el.  E  sürgetések- 
ben s  a  szempontban,  melyből  az  elnök  által  tekintettek,  semmi 
szokatlan  nem-volt^  még  kevésbé  volt  bennük  olyasvalami,  a  mit  a 

népjog  meg  nem  engedne.  Minden  független  államnak  joga  van 
bármely  más  független  állammal  barátságos  viszonyba  lépni.  Oly 
uj  államokra  nézve,  melyek  sikeres  forradalmak  által  lépnek  be  a 
nemzetek  családjába,  a  tanácsosság  kérdése  természetesen  előfor- 
dul, de  azt  semmi  semleges  tatalomtól  nem  lehet  követelni,  bogy 
elismerésüket  az  anya-állam  elismerésétől  függeszsze  fel.  A  köz- 
jognak semmi  más  elve  nem  talált  gyakoribb  alkalmazásra  az 
utóbbi  harmincz  év  alatt,  mint  épen  ez.  Itt  Amerikában  ezen  idő- 
szak alatt  nyolcz  vagy  tiz  uj  állam  alapitott  független  kormányt 
Spanyolország  gyarmati  birtokainak  tatárai  közt ;  hasonlót  tön 
Európában  Belgium  és  Görögország.  Mindezen  kormányok  elismer- 
tettek Európa  némely  vezér-hatalmai  által  ép  ugy,  mint  az  Egye- 
sült Államok  által,  mielőtt  azon  államok,  melyektől  elváltak,  őket 
elismerték  volna.  Ha  tehát  az  Egyesült  Államok  annyira  mentek 
volna  is,  hogy  Magyarország  függetlenségét  forma  szerint  elismer- 
jék, ámbár,  mint  az  események  későbbi  fordulata  mutatja,  ez  elha- 
markodott lépés  volt  volna,  mely  egyik  félre  sem  vont  volna  vala- 
mely jótékony  eredményt  maga  után,  e  lépés  mindazáltal  nem 
ütközött  volna  a  népjogba,  feltéve,  hogy  az  Egyesült  Államok  nem 
vesznek  vala  részt  Magyarország  küzdelmében  Austria  ellen.  Ezt 
az  Egyesült  Államok  nem  tették.  Nemcsak  nem  nyújtottak  semmi 
tettleges  segélyt  vagy  támogatást  Magyarországnak,  nemcsak  nem 
mutatták  fel  hadihajóikat  ellenséges  vagy  fenyegető  szinben  az 
adriai  tengeren :  de  sőt  szorgosan  óvakodtak  akármi  olyast  tenni,  a 
mit  más  alkalmakkor  a  múltban  nem  tettek,  s  megelégedtek  azzal, 
hogy  vizsgálatot  rendeltek  az  állitólagos  politikai  események  való- 
sága felöl. 

Hulsemann  ur,  bizonyosan  szándéktalanul,  hibásan  adja  elü 
az  amerikai  ügynök  küldetésének  természetét,  midőn  azt  mondja, 
hogy  ennek  megbizása  volt  »alkalmas  perczet  lesni  a  magyar  köz- 
társaságot elismerni  s  vele  kereskedelmi  szerződést  kötni. «  Ez 
kétségtelenül  teljesen  törvényszerű  dolog  volt  volna.  De  Mann  ur 
megbízatásának  tárgya  egyelőre  szorosan  a  vizsgálat  volt.  Nem 
volt  hatalma  semmi  tettleges  lépést  tenni,  hacsak  előbb  azon  meg- 
győződésre nem  jutott,  hogy  Magyarországnak  szilárd  és  állandó 
nemzeti  kormánya  van.  Utasítása  ekként  szólott:  »A  fődolog, 
melyre  az  elnök  czéloz,  az,  hogy  részletes  és  szabatos  értesülést 
nyerjen  Magyarország  felöl,  kapcsolatban  a  szomszédos  országok 
ügyeivel  a  jelen  forradalmi  mozgalmak  valószinti  kimenetele  felöl  s 
a  kilátások  felöl,  melyek  azon  hatalommal  az  Egyesült  Államokra 
kedvező  kereskedelmi  egyezmények  megkötésére  fennforoghatnak. « 
—  Ugyanazon  utasitási  okmányban  még  ez  is  előfordul :  »Az  elnök 
értesülve  kivan  lenni  Magyarország  állapota,  erőforrásai  s  kilátásai 
felöl,  függetlenségének  korai  elismerésére  s  kereskedelmi  viszo- 
nyok megállapítására  való  tekintettel."  —  Az  elnök  csupán  azon 
esetben  szándékozott  Magvarország  függetlenségének  eligínerésút 

ajánlatba  hozni,  ha  a  kiküldött  ügynök  a  magyar  kormány  állását 
szilárdnak  és  biztosnak  találandja. 

Midőn  Hulsemann  ur  Taylor  elnök  e  lépéseit  »ellenségesek- 
nek«  mondja,  azon  meggyőződésből  látszik  kiindulni  (seems  to  take 
for  granted),  hogy  a  vizsgálatnak  az  elnök  várakozásában  más, 
mint  Magj^arországra  nézve  kedvező  eredménye  nem  is  lehetett. 
Ez,  ha  igy  volt  volna  is,  az  ügy  állásán  semmit  sem  változtatna. 
De  az  amerikai  kormány  csak  az  igazságot  kereste ;  csak  a  tény- 
állást kivánta  megbízható  utón  megismerni.  Az  emberi  dolgok  vál- 
tozatos viszontagságai  ugy  hozták  magukkal,  hogy  az  eredmén}'  a 
magyar  forradalomnak  nem  kedvezett.  Az  amerikai  ügynök,  miként 
az  utasításában  is  lehetőnek  volt  feltéve,  a  magyar  ügyeket  kevésbé 
virágzóknak  (less  prosperous)  találta,  mint  a  minők  előbb  voltak 
vagy  lenni  gondoltattak.  Nem  ment  be  Magyarországra,  nem  lépett 
semmi  közvetlen  érintkezésbe  a  forradalom  vezéreivel. '')  Jelenté- 
sében Magyarország  függetlensége  elismerésének  ellene  nyilatko- 
zott, mivel  ugy  találta,  hogy  Magyarországnak  nem  sikerülend  szi- 
lárd és  állandó  kormányt  felállítani.  Utasitása  szerint  gondosan 
óvakodott  küldetését  nyilvánosságra  hozni  s  az  alulirt  azt  hiszi, 
hogy  az  osztrák  kormány  e  felől  legelőbb  csakis  az  elnöknek  a  sena- 
tushoz  intézett  közölményéböl  nyert  tudomást. 

Ez  előadás  meg  fogja  győzni  Hulsemann  urat,  hogy  Mann  ur 
küldetése  kifogás  alá  teljességgel  nem  eshetik  s  hogy  szorosan  a 
népjognak  s  az  Egyesült  Államok,  mint  semleges  hatalom,  köteles- 
ségének határai  közt  volt  tartva.  Annálfogva  érezni  is  fogja, 
mennyire  alaptalan  azon  megjegyezése,  hogy  » azoknak,  a  kik  nem 
haboztak  Dudley  Mann  ur  kiküldetéseért  a  felelősséget  magukra 
vállalni,  még  az  illendőség  minden  tekintetétől  függetlenül  is 
eszükben  kellett  volna  tartani,  miként  emissariusukat  annak  teszik 
ki,  hogy  vele  mint  kémmel  bánjanak. «  Kém  az,  kit  egyik  hadviselő 
fél  arra  használ,  hogy  a  másik  fél  ereje  s  védmódja  felől  ellenséges 
czélból  titkos  értesülést  szerezzen.  Az  elfogadott  gyakorlat  szerint 
a  kém  csaláshoz  folyamodhatik,  annak  koczkáztatásával,  hogy  ha 
fölfedeztetik,  felakasztják.  E  gyűlöletes  nevet  és  jelleget  ruházni 
egy  semleges  hatalom  bizalmas  ügynökére,  ki  saját  államának  meg- 
bízásából oly  kiküldetéssel  bir,  melyet  a  népjog  teljes  mértékben 
igazol :  annyi,  mint  nemcsak  visszaélni  a  nyelvvel,  hanem  az  esz- 
méket is  összezavarni  s  oly  vad  és  kicsapongó  fogalmaknak  adni 

*)  Én  Dudley  Mann  úrtól  magától  tudom,  hogy  neki  határozot- 
tan szándokában  volt  Magyarországra  jönni  s  a  magyar  kormánynj'al 
közvetlen  érintkezésbe  lépni  s  ez  csak  azért  nem  történt,  mert  e  szán- 
dokának  végrehajtásában  a  bécsi  hatalom  által  erőszakosan  ráeg  lett 
akadályozva.  Nagy,  kimondhatlan  nagy  csapás  volt  ez  Magyar- 
országra !  En  lelkemben  meg  vagyok  győződve,  hogy  az  Egyesült 
Államok  képviselőjének  Debreczenben  megjelenése  oly  felvillanyzólag 
hatott  volna  a  nemzet  közszellemére,  hogy  szabadságharczunk  kimene- 
tele bizonyosan  nem  olyan  volt  volna,  mint  a  minő  volt. 

Kossuth. 

jelét,  a  minőkkel  egy  komoly  diplomatikai  okmányban  találkozni 
csakugyan  váratlan  dolog.  Alulirt  utasítva  is  van  az  elnök  által, 
Hulsemann  urnák  tudtára  adni,  miként  az  osztrák  cabinet  azon 
vádját,  hogy  mi  oly  harczban,  mely  nem  a  mi  harczunk,  kémeket 
használunk :  az  Eg5'^esült  Államok  kormánya  sértésnek  venné,  ha 
fel  nem  tenné  —  a  mint  feltenni  hajlandó  —  hogy  az  eredeti  német 
szövegben  használt  német  szó  nem  egy  értelmű  az  angol  »spy« 
(kém)  szóval,  vagy  hogy  egy  ily  meggyalázó  kifejezés  alkalmazása 
valamely  más  megnyugtató  magyarázatot  nyerhet.  Ha  Austria  csá- 
szári kormánya  Mann  úrral  mint  kémmel  bánt  volna,  magát  a  pol- 
gáriasult  nemzetek  körén  kivül  helyezte  volna  s  a  bécsi  cabinet 
meg  is  lehet  győződve,  hogy  ha  e  kormánynak  egy  megbízott  ügy- 
nöke ellen  ily  jogtalan  eljárásra  vetemedni  csak  meg  is  kísérletté 
volna :  az  Egyesült  Államok  népe  megkövetelte  volna  kormányától, 
hogy  Austrián  e  köztársaság  ugy  szárazföldi,  mint  tengeri  egész 
hatalmával  a  sértést  azonnal  megtorolj  a. « 

(Ezek  után  Hulsemann  ur  tiltakozására  az  államtitkár  ugy 
Hulsemann  urnák,  mint  a  bécsi  cabinetnek  az  egész  világ  szeme 
előtt  ujolag  a  leghatározottabban  kijelenti,  hogy  a  Taylor  elnök 
által  tett  lépések^  melyek  ellen  most  Austria  tiltakozik,  a  népjog- 
nak tökéletesen  megfelelnek  s  a  polgáriasult  államok  szokásaival 
összhangzásban  állanak.  A  mi  pedig  azt  illeti,  hogy  az  oszti'ák  kép- 
viselő megjegyzéseket  enged  meg  magának  a  Mann  urnák  adott  s 
az  elnök  által  a  senatussal  közlött  utasítások  némely  kifejezéseire : 
az  államtitkár  kereken  kimondja,  hogy  e  tekintetben  az  Egyesült 
Államok  kormánya  ő  osztrák  császári  felsége  irányában  a  legcse- 
kélyebb felelősséggel  tartozást  sem  ismer  el  s  e  nyilatkozatot 
következő  megjegyzésekkel  kiséri :) 

» Semmi  állam,  mely  függetlennek  neveztetni  érdemes,  sem 
engedheti  meg  azt,  hogy  egy  idegen  hatalom  bármi  ürügy  alatt  is 
kérdésbe  vegye  a  kifejezéseket,  melyekkel  azon  állam  jónak  látja 
saját  megbízottjait  a  reájuk  bizott  kötelességek  iránt  utasítani. 
Azonban  ha  ez  nem  igy  volna  is,  Hulsemann  ur  téved,  midőn  azt 
állítja,  hogy  az  osztrák  kormány  ez  utasításokban  »vas  uralom « 
czimmel  illettetik.  Ez  a  kifejezés  nincs  a  kérdéses  okmányban ;  a 
mi  pedig  azt  a  megtisztelő  jelzőt  illeti,  melylyel  Mann  ur  utasítá- 
saiban Magyarország  forradalmi  kormányának  volt  főnöke  felruház- 
tatik :  Hulsemann  ur  emlékezetben  fogja  tartani,  miként  jogosan 
nem  lehet  várni  az  Egyesült  Államok  kormányától,  hogy  saját  ügy- 
nökének adott  bizalmas  közlésében  megvonja  a  kitüntetés  egy  jel- 
zőjét azon  férfiutói,  kit  arra  a  világ  nagy  része  érdemesnek  tart, 
megvonja  csak  azért,  mert  saját  kormánya  *)  őt  rebellisnek  tekinti. 
Az  amerikai  forradalomnak  mindjárt  kezdetén  Washington  az  euró- 


*)  »Interdum  bonus  dormitat  Homerus.«  Ez  a  »saját  kormánya* 
nagy  toUsikamlás  volt.  Nekem  az  osztrák  kormány  soha  sem  volt  kor- 
mányom, soha  sem  is  lesz  ! 

pai  continensen  »illustrions«  férfiúnak  tekintetett,  daczára 
annak,  hogy  öt  az  angol  kormány  rebellis  főnöknek  tartotta. «: 

(Itt  még  emlékezetbe  hozatik,  hogy  Ferencz  József  császár 
nagy  elődje  II.  József,  mindig  a  legnagyobb  elismeréssel  nyilatko- 
zott azon  kitűnő  férfiak  érdemei  felől,  kik  hazájukat  akkoron  a 
függetlenség  felé  vezették.  Franklin  azon  congressus  ügynöke, 
melyet  Anglia  nem  másnak,  mint  egy  nyilt  lázadásban  levő  testü- 
letnek tekintett,  egy  ideig  Bécsben  is  székelt,  s  ha  nem  is  lett  hiva- 
talosan elismerve,  de  tiszteletteljes  bánásmódban  részesült,  s  József 
császárt  reá  is  birta,  hogy  lépéseket  tegyen  a  német  hatalmaknál 
az  ellen,  hogy  Angliának  az  amerikai  forradalom  elnyomására  sere- 
geket bérbe  adjanak;  sőt  az  osztrák  és  orosz  udvarok  1781-ben 
még  congressust  is  hoztak  javaslatba  az  Anglia  és  a  forradalmi 
lábon  álló  Amerika  közti  háború  bevégzésének  érdekében.  —  Aztán 
átmegy en  a  jegyzék  Hulsemann  ur  azon  állitására,  hogy  Mann  ur 
utasításában  Oroszországot  illetőleg,  nem  illő  kifejezések  fordulnak 
elő.  Ennek  megczáfolása  végett  idéztetik  azon  utasításnak  Orosz- 
országra vonatkozó  része,  mely  eképpen  szólt :) 

» Oroszország  jónak  látta  beavatkozásra  vállalkozni  s  renge- 
teg készülődései :  Magyarországot  megtámadni  és  Austria  uralmá- 
nak alávetni  —  mely  alul  fel  kivan  szabadulni  —  a  küzdelmet  oly 
komoly  jelleggel  ruházták  fel,  hogy  az  amerikaiakban  lehetlen  volt 
a  legfájdalmasabb  aggodalomnak  föl  nem  ébredni. « 

(Miután  kimuttatatott,  hogy  ily  kifejezések  a  nemzetközi  udva- 
riassággal még  akkor  sem  ellenkeznének,  ha  nem  egy  ügynöknek 
adott  utasításban  (a  mihez  semmi  külhatalomnak  semmi  köze)  hasz- 
náltatnának, hanem  egyenesen  a  két  császári  hatalomhoz  intéztet- 
nének ;  hivatkozás  történt  az  Oroszország  és  az  Egyesült  Államok 
közti  jó  egyetértésre  s  viszonyaik  barátságos  jellegére.  Webster 
ur  az  orosz  interventio  felől  ekként  nyilatkozott :) 

íAnnjá  mindenesetre  kétségtelen  dolog,  miként  az  a  tény, 
hogy  Austria  a  magyarok  elleni  küzdelmében  Oroszországban  hü 
szövetségesre  talált,  az  Austria  és  Magyarország  közt  fennforgó 
kérdés  valódi  természetén  legkevesebbet  sem  változtathat,  sem  az 
Egyesült  Államok  kormányának  semlegességi  kötelességeiben  vagy 
az  amerikai  nép  teljesen  igazolható  rokonszenvében  változást  nem 
okozhat.  Sőt  igen  természetes,  hogy  a  küzdő  Magyarország  iránt 
táplált  kedvező  indulat  nemcsak  nem  fogyhatott,  de  annak  inkább 
növekedni  kellett,  midőn  azt  láttuk,  hogy  Austria  karját  egy  oly 
hatalom  tartja  fenn  s  erősiti,  melynek  segítsége  túlnyomó  súlyával 
a  magyarok  minden  reményét  rombadöntéssel  fenyegette  s  való- 
sággal romba  is  döntötte.  < 

E  nyilatkozat  után  Webster  ur  e  nevezetes  válasza  követ- 
kezőleg lett  befejezve : 

» Hulsemann  ur,  jegyzéke  vége  felé,  azon  megjegyzést  kocz- 
káztatja ,  hogy   »ha  az  Egyesült  Államok  kormánya  jónak  látná 

közvetett  részt  venni  Európa  politikai  mozgalmaiban  :  az  amerikai 
politika  visszatorlásoknak  s  oly  alkalmatlanságoknak  lenne  kitéve, 
melyeknek  lehetetlen  volna  a  két  félgömb  kereskedelmére  s  iparára 
kártékonyán  vissza  nem  liatni.« 

»A  mi  ezt  a  lehető  balszerencsét,  ezt  a  hypothetikus  vissza- 
torlást  illeti,  az  Egyesült  Államok  kormánya  s  népe  egy  cseppet 
sem  vonakodik  a  koczkavetést  elfogadni  s  rendeltetésükben  meg- 
nyugodni (are  quite  willing  to  take  their  chances  and  abide  their 
destiny).  Sem  közvetlen,  sem  közvetett  részt  nem  vévén  Európa 
házi  vagy  bei-mozgalmaiban  :  teljességgel  nem  tartanak  a  Hulse- 
mann  ur  által  kilátásba  helyezett  esélyektől.  Jelenleg  egyáltalában 
hiu  dolog  volna,  Hulsemann  úrral  vitatkozásba  bocsátkozni  azon  visz- 
szatorlási  cselekvények  felett,  melyek  valamely  határozatlan  jövendő- 
ben magukat  előadhatják.  Ezt  majd  megvitatjuk,  ha  csakugyan  elő- 
fordulnak s  ugy  Hulsemann  ur,  mint  a  bécsi  cabinet  teljesen  biztosak 
lehetnek,  hogy  az  Egyesült  Államok  kormánya  s  népe  szoros  és 
szabatos  hűséggel  teljesítve  semlegessségi  kötelességeiket,  semmi 
által  sem  hagyandják  magukat  attól  visszariasztatni,  hogy  minden 
jogot,  mely  őket,  mint  független  nemzetet  megilleti,  saját  belátá- 
suk szerint  gyakoroljanak  s  a  világ  polgáriasult  nemzetei  közt  fel- 
merülhető nagy  politikai  események  felöl  maguknak  minden  időben 
szabadon  véleményt  is  képezzenek  s  véleményüket  szabadon  ki  is 
fejezzék.  Saját  intézvényeik  a  polgári  szabadság  legtágabb  elvein 
nyugszanak  s  meg  levén  győződve,  hogy  ezen  elvek  s  az  alaptör- 
vények, melyekben  megtestesülvék,  nemcsak  az  államok  jólétére 
kiválóan  kedvezők,  de  sőt  az  egyedüli  kormányzati  elvek,  melyek 
a  jelen  felvilágosodott  kor  kívánalmainak  megfelelnek :  az  elnök 
megelégedéssel  vette  észre,  hogy  az  osztrák  birodalomban  közelebb 
behozott  alkotmányban  több  ezen  nagy  elvek  közül  elismertetett  és 
alkalmazásba  vétetett  '^')  s  az  elnök  őszintén  kivánja,  hogy  szintoly 
szerencsés  eredményt  idézzenek  elő  ő  osztrák  felségének  terjedt 
birtokaiban  (dominions),  mint  a  minőt  az  Egyesült  Államokban  elő- 
idéztek. 

Fogadja,  stb. 

(Aláirva)  Webster  Dániel. 

(Angolból.) 

*)  El  lehet  képzelni,  minő  meglepetést,  minő  megdöbbenést 
okozhatott  Bécsben  az  a  váratlanság,  hogy  az  Egyesült  Államok 
nagyhirü  külügyminisztere  amerikai  elveknek  nyomait  vélte  föl- 
fedezhetni ama  bizonyos  szemfényvesztésben,  melylyel  port  szórtak 
az  osztrák  birodalom  s  a  fellázított  magyarországi  nemzetiségek 
szemeibe,  miszerint  a  hatalommal  Magyarország  ezredéves  állam- 
jogi  önállásának  eltíprására  kezet  fogjanak.  Nem  is  késett  a  bécsi 
hatalom  tettlegesen  meggyőzni  a  washingtoni  kormányt,  hogy  neki 
bizony  az  amerikai  polgári  szabadság  elveire  gondolni  esze  ágában 
sincs.  »Altro!«  mint  az  olasz  szokta  mondani.  Kossuth. 

Pótlék  a  330-dik  laphoz. 

Az  idézett  lapon  szó  van  Magyarország  képességéről  s 
Hvatottságáról  független  nemzeti  életre.  Ezt  a  tételt  az 
Egyesült  Államok  hírneves  államtitkára  még  sokkal  bőveb- 
ben fejtegette  azon  ünnepélyes  banqueten  tartott  beszédé- 
ben, melylyel  engem  az  amerikai  congressus  mindkét  házá- 
nak tagjai  "Washingtonban  1852.  január  5-én  megtiszteltek  s 
melyben  King  R.  alabamai  senatornak,  mint  a  senatus  elnö- 
kének elölülése  alatt  a  congressusnak  több  mint  kétszázötven 
tagján  kivül  még  az  Egyesült  Államok  elnökének,  Fillmore 
urnák  egyenes  megbízásából  a  kormánynak  három  tagja  is 
résztvett,  úgymint  "Webster  Dániel  államtitkár  (miniszter- 
elnök, külügyminiszter),  Corvin  Tamás  pénzügyi  és  Stuart 
Sándor  belügyi  miniszterek. 

Túl-anyagias  korunk  napi  érdekeinek  idegfeszítő  szor- 
golásai  el-eltompitják  azon  dolgok  emlékezetét,  melyekről  a 
nemzeti  öntudatnak  soha  sem  kellene  megfeledkeznie.  Néha 
egy  neme  a  delejes  álomkórságnak  van  a  levegőben,  melynek 
befolyása  alatt  az  emberek  járnak-kelnek,  sürögnek- forognak 
s  csodálatos  dolgokat  mivelnek ;  de  egyet  nem  tesznek :  n  e  m 
emlékeznek.  Pedig  vannak  dolgok,  melyeknek  emléke- 
zete nélkül  nincsen  jövendő.  —  "Webster  Dánielnek  az  emii- 
tett banqueten  mondott  beszéde,  a  maga  keresetlen  egyszerű- 
ségében egy  tükör,  mely  képét  mutatja  annak,  hogy  minőnek 
látták  akkoron  idegen  gondolkozó  államférfiak  a  magyar 
nemzetet.  Az  arczvonások  az  idők  folytán  nagy  változáson 
mennek  keresztül.  Vájjon  a  mai  nemzet  ráismer-e  ezen  tükör 
képében  magára  ?  —  nem  tudom.  De  ha  egyébnek  nem,  néhány 
percznyi  olvasmánynak  talán  nem  lesz  egészen  érdektelen. 
S  azért  ideiktatom  néhai  "Webster  Dániel  államtitkár  beszé- 
dét, a  mint  következik : 

»Nincs  szándékomban,  uraim,  ily  későn  este  Önöknek  az 
emberi  szabadság  becséről  előadást  tartani,  sem  az  emberi  jogokról 
általánosságban  szólani ;  de  pár  szót  óhajtok  mondani  azon  kérdés- 
ről, mely  Magyarország  és  az  osztrák  kormány  közt  fennforog. 
E  tárgy  felöl  eszméimet  két-három  förovat  alá  helyezendem. 

Először  is  azt  állit om,  hogy  bármely  részében  a  polgárosodott 
és  keresztény  világnak  létezzék  egy  saját  jellemmel  biró  nemzet, 
eléggé  érett,  gazdag  és  népes,  miszerint  kormányt  alkotni  képes 

KOSSUTH,  IBATAIM.   III.  ^  22 

legyen :  ily  nemzetnél  a  nemzeti  kormány  a  jellem  nemzetiességé- 
nek szükséges  és  helyes  következése.  Akárhogy  vegyük  a  dolgot, 
nincs  a  felvilágosodás  korában  semmi,  a  mi  az  emberi  lényt  kielé- 
gíthetné, ha  saját  honfitársai  által  és  saját  kormányának  intézvé- 
nyei  által  nem  kormányoztatik.  Bármi  könnyű  legyen  is  egy  ide- 
gen hatalom  járma,  bármily  szelíden  nehézkedjék  is  a  nemzet 
vállaira :  a  nemzet  boldog  sem  nem  lehet,  sem  lenni  nem  akarhat 
árnak  terhe  alatt. 

Nincs  oly  polgárosodott  ember  a  földön,  a  ki  helyzetével  tel- 
jes elégedésben  legyen,  ha  nem  él  saját  nemzetének  kormánya 
alatt,  azon  nemzetnek,  melynek  akarata,  érzelmei,  vonzalmai  az 
övéivel  összhangzók,  s  mert  összhangzók,  nem  mondhatja,  hogy  »ez 
nem  hazám,  ez  egy  más  hatalom  országa,  másvalakinek  tulajdona.* 
Tehát  azt  állitom,  hogy  a  hol  létezik  nemzet,  elég  kifejlett,  számos 
és  vagyonos,  miszerint  kormányt  tarthasson  fenn ;  melyet  saját 
külön  jellem,  történelem  s  intézmények  jelzenek :  e  nemzet  nem 
lehet  boldog  más,  mint  saját  választott  kormánya  alatt. 

A  másik  kérdés,  uraim,  az  :  vájjon  Magyarország  ugy,  a  mint 
látjuk  s  ismerjük,  bir-e  külön  nemzeti  minőséggel,  van-e  kellő 
népessége,  elegendő  ismerete,  ragaszkodása  a  helyes  eszmékhez  s 
elég  képessége  a  szabadságra  és  függetlenségre,  miszerint  oly  kor- 
mányt kaphasson,  mely  testestül-lelkestül  magyar  legyen  ?  E  felett, 
uraim,  a  legcsekélyebb  kétely  sincs.  Lássuk,  miként  áll  a  dolog? 
mi  az  a  Magyarország? 

Magyarország  kiterjedése  körülbelül  olyan,  mint  Nagy-Brit- 
tanniáé  s  Austria  egész  uralmi  területének  közel  felét  teszi. 

Népessége,  egy  tekintélyes  kútfő  szerint,  tizennégy  és  fél  mil- 
lió, más  kútfő  szerint  a  tizennégy  milliót  megközelíti,  mig  Angliáé 
1841-ben  közel  tizenöt,  Poroszországé  mintegy  tizenhat  millió  volt. 

Világos  tehát,  hogy  hatalom  tekintetében,  a  mennyire  a  hata- 
lom a  népesség  számától  függ,  Magyarország  ép  annyi  hatalommal 
bir,  mint  a  tulajdonképeni  Anglia  vagy  Poroszország.  Tehát  a 
népesség  elegendő;  nép  van  elég.  És  minő  az  a  nép?  Különböző 
az  őt  környező  nemzetektől ;  különbözik  az  osztráktól  nyugaton,  a 
töröktől  keleten.  S  ez  a  nemzet  felvilágosodott  nemzet ;  van  saját 
történelme,  vannak  saját  hagyományai  s  ragaszkodik  intézményei- 
hez, melyek  több  mint  egy  ezredév  óta  fennállanak. 

Uraim,  nevezetes  dolog  az,  hogy  Európa  nyugati  partjain 
politikai  világosság  létezik.  Van  ott  egy  nap  a  politikai  égboltoza- 
ton, mely  világát  kiárasztja  azokra,  kik  azt  élvezni  képesek.  De 
keleti  Európában,  általában  szólva,  s  keleti  Európa  és  Ázsia  hatá- 
rain ily  politikai  nap  az  égen  nincs.  Az  a  világrész  a  politikai  élet 
jeges  égöve.  Azon  fénygömb,  mely  a  földet  felvilágosítja,  ott  csak 
ritkán  emelkedik  a  láthatár  fölibe.  A  világosság,  melylyel  ott  bír- 
nak, legfölebb  amolyan  szürkül etes,  ott  a  népeknek  tapogatózniok 
kell  a  homályban,  hogy  a  nap  világának  néhány  téveteg  csillámát 

megragadhassák.  De  azon  ország,  uraim,  mely  Önök  mai  vendégé- 
nek szülőföldje,  nevezetes  kivételt  képez.  A  magyar  nemzet  egész 
történelmén  keresztül,  sok  századon  át,  bizonyságot  adott  a 
polgári  szabadság,  törvény  és  rend  elveihez  ragaszkodása  s  azon 
alkotmány  iránti  engedelmessége  felöl,  melyet  a  nagy  többség  aka- 
rata megalapított.  Ez  a  tényállás  és  ennek  köztudomásúnak  kel- 
lene válni  mindenütt,  hol  a  magyar  szabadság  és  függetlenség  gya- 
korlatiasságának kérdése  szóba  kerül ;  köztudomásúnak  kellene 
lenni,  hogy  Magyarország  fennen  kimagaslik  szomszédjai  felett 
mindenben,  a  mi  szabad  intézvényekre,  alkotmányos  kormányzatra 
s  örökletes  szabadságszeretetre  vonatkozik. 

Uraim,  az  én  érzelmeim  Magyarország  utóbbi  erőfeszítésére 
nézve  elég  jól  ki  vannak  fejezve  abban,  a  mit  most  idézni  fogok. 
Lord  John  Russelhez  és  lord  Palmerstonhoz  egy  emlékirat  adatott 
be ;  szerzőjének  lord  Fitzwilliam  mondatik  s  általa  s  több  más 
lordok  és  parlamenti  tagok  által  volt  aláirva.  Az  emlékirat  Anglia 
közbenjárását  sürgette  Magyarország  javára  s  benne  a  következők 
olvashatók : 

»Mialatt  Európa  nemzetei  közt  annyian  forradalmakba  bonyo- 
lódtak s  kétséges  politikájú  s  még  kétségesebb  sikerű  tervekkel 
foglalatoskodnak,  —  jól  esik  az  alulírottaknak  lordságtokat  bizto- 
.sithatni,  hogy  a  magyarok  semmi  egyebet  nem  követelnek,  mint 
azt,  hogy  ősi  jogaik  elismertessenek  s  öröklött  alkotmányosságuk 
teljes  épségben  és  állandóságban  fenntartassék.  Lordságtok  előtt 
nem  lehet  ismeretlen,  hogy  a  magyar  alkotmány  saját  hazánkéhoz 
meglepően,  családiasán  hasonlít. « 

Uraim,  mondottam,  hogy  a  hol  külön  nemzet  van,  ott  a  nem- 
zeti kormány  az  emberi  boldogságnak  lényeges  kellékét  képezi. 
Mondottam,  hogy  a  magyar  nemzetben  megvan  a  képesség  e  bol- 
dogságra. Mondottam,  hogy  megvan  azon  külön  nemzeti  minősége 
s  azon  népiességi  és  gazdasági  hatalma,  mel}'^  őt  feljogosítja,  hogy 
saját  nemzeti  kormánya  legyen  s  ezekhez  most  hozzáadok  valamit, 
a  mi  bizonyosan  nem  fog  kedvezőleg  hangzani  a  felső  Duna  vidé- 
kén :  hozzáadom  azt,  hogy  nézetem  szerint  idegen  járom  feltolása 
egy  oly  nemzetre,  mely  önkormányzati  képességgel  bir,  mig  azt  a 
nemzetet  el-  és  lenyomja,  —  nem  növeli  azoknak  erejét,  kik  azt  a 
jármot  reá  vetik.  Én  akként  vagyok  meggyőződve,  hogy  Austria 
kormánya  jobb  is,  erősebb  is  volna,  ha  hatalmának  határait  örök- 
letes német  birtokaira  szorítaná,  különösen  ha  Magyarországon  egy 
erős,  független  nemzetet  birna  szomszédul ;  mert  én  ugy  hiszem, 
hogy  a  magyar  adókból  és  katona-állitásokból  vonható  javadalmak 
nem  fizethetik  meg  azt,  a  mibe  Magyarországnak  nyugtontartása 
kerül.  Aztán  a  jó  szomszédság,  az  emberiség  jóakarata  s  rokon- 
szenve s  a  jellem  azon  nagylelkűsége,  melynek  ugy  a  kormányok, 
mint  egyes  emberek  gondolkozását  át  kellene  hatnia,  sokkal  inkább 
elömozdittatnak  az   által,   ha  barátságban  s  jó  viszonyban   élünk 

azokkal,  kik  a  kormányzati  formákban  tőlünk  különböznek,  mint 
azon  törekvés  által,  bogy  a  batalom  minden  többiek  felett  egynek 
kezében  összpontosittatik. 

Az  emberi  dolgok  folyása  kétségtelenül  elöhaladási  irányt 
tart.  Elöhaladásban  van  Magyarországra  nézve.  Elöhaladásban 
van  mindenütt.  A  közvélemény  nagyot  balad.  Át  fog  batni  min- 
den erőforrásokat  kisebb-nagyobb  mértékben ;  fel  fog  eleveniteni 
minden  értelmet,  s  azon  országot  illetőleg,  melynek  számára  rokon- 
szenveink ez  alkalommal  oly  hatalmasan  igénybevétettek,  én  mást 
nem  mondhatok,  mint  azt,  hogy  én  a  magyar  nemzetet  felvilágoso- 
dott, szorgalmas,  józan  s  jóindulatú  közönségnek  tartom.  Nem 
akarok  most  annak  fejtegetésébe  bocsátkozni,  hogy  minő  kormány- 
forma lehet  legalkalmasabb  Magyarországra.  Igen  természetes, 
hogy  Önök  mindnyájan,  ép  ugy  mint  én,  csak  örvendenének,  ha 
azt  látnák,  hogy  Magyarország,  ha  majd  függetlenné  leszen,  azon 
kormányrendszert  fogadja  el,  mely  nekünk  legkedvesebb.  Örö- 
münkre fog  válni,  ha  a  mi  amerikai  mintánkat  az  Aldunánál  s 
Magyarország  hegyein-völgyein  szemlélhetjük.  De  ez  nem  a  leg- 
első lépés.  Nem  ez  az,  a  miért  Magyarország  számára  legelőbb 
imádkozunk.  Első  imánk  az,  hogy  Magyarország  minden  idegen 
hatalomtól  függetlenné  legyen  s  hogy  sorsa  saját  kezeibe  legyen 
letéve.  Nem  negélyzem  érteni  a  fajok  társadalmi  viszonyait  s  ösz- 
szeköttetéseit,  mint  sok  egyebet  is,  a  mi  Magyarország  közintézvé- 
nyeire  befolyással  lehet ;  de  arról  bizonyos  vagyok,  hogy  mindezen 
dolgokat  és  viszonyokat  maga  Magyarország  végtelenül  jobban 
szabályozhatja,  mint  a  hogy  számára  Austria  teheti;  és  azért  én 
jelenben  aspiratióimat  ezen  egy  pontra  szorítom : 

Magyarország  függetlensége! 

Ezért  üritem  poharamat.  Magyarország  legyen  füg- 
getlen! Rendelkezz  ék  szabadon  sorsa  felett  s  mint 
önálló  külön  nemzet  foglaljon  állást  Európa  nem- 
zetei között! 

* 

Az  államtitkár  ez  áldomása  kitörő  lelkesedéssel  fogad- 
tatott. 

2-dik  szám,  a  282.  laphoz. 

»Lord  Palmerston  rendeletet  adott  az  admi- 
ralitás lordjainak/  utasítsák  Sir  William  Par- 
ker tengernagyot,  togy  hajóhadával  a  Darda- 
nellákhoz siessen,  miszerint  készen  lehessen,  a 
szultán  megkeresésére.  Konstantinápolyhoz  fel- 
menni s  a  védelemben  segitségére  lenni.« 

E  nagy  zajt  ütött  rendeletnek  a  történelmi  igazság  érde- 
kében egy  kis  felvilágositásra  van  szüksége,  mert  bizony- 
bizony mondom :  a  diplomatiában  nem  minden  arany,  a  mi 
fénylik. 

Lord  Palmerston  idézett  rendelete  azon  bitet  támasz- 
totta ugy  a  parlamentben,  mint  Európaszerte  a  közvélemény- 
ben, bogy  az  angol  kormány  valósággal  elhatározta  a  portá- 
nak tettleges  segitséget  nyújtani,  ha  a  magyar  menekültek 
kiadatásának  kérdése  összeütközésre  vezetne. 

Pedig  ténynek  mondhatom,  bogy  az  angol  hajóhadnak 
a  Dardanellákhoz  küldése  csak  egy  kis  zajra  számitott  tünte- 
tés volt,  melylyel  arra  kivántak  hatni,  bogy  Austria  és  Orosz- 
ország elégedjenek  meg,  ba  Ázsiába  deportáltatunk  s  ott  szo- 
ros felügyelet  alatt  tartva,  ártalmatlanokká  tétetünk ;  de  arra, 
bogy  Parker  tengernagy  a  portának  segitséget  nyújtson,  ba 
megtámadtatnék :  nemcsak  utasitás  nem  adatott,  de  a  segitség 
hivatalosan  még  csak  kilátásba  sem  helyeztetett. 

A  diplomatia  furfangos  egy  mesterség.  Igaz  az  ismere- 
tes mondat,  bogy  a  szót  nem  arra  használja,  bo^y  gondolatát 
kifejezze,  hanem  arra,  hogy  eltitkolja. 

Kiadatásunk  követelése  rendkívüli  felháborodást  okozott 
az  angol  közvéleményben.  Ügyünk  nagyon  népszerű  volt. 
A  Palmerston-kabinet  szükségét  érezte  egy  kis  politikai  töké- 
nek, miszerint  magát  fentarthassa,  mert  bukás  fenyegette  az 
alsóházban.  E  politikai  tökét  a  mi  látszólagos  pártfogásunk- 
ban kereste  s  fel  is  találta :  győzött  negyvenbét  szavazattal  s 
győzelmét  egyenesen  a  Parker  tengernagynak  küldött  rende- 
letnek köszönhette.  Gonddal  volt  a  rendeletet  akként  fogal- 
mazni, bogy  népszerűvé  legyen  ugyan  általa,  a  nélkül  azon- 
ban, hogy  népszerűsítő  rendeletéből  reá  valamely  komoly 
kötelezettség  hárulhatna.  Ezt  egy  pár  ártatlannak  látszó  s 

alakszerűség!  tekintetben  kifogástalan  szónak  a  rendeletbe 
becsusztatásával  biztositotta. 

Az  admiralitás  lordjainak  adott  rendelet  ugyanis  ekként 
szólott :  »Parker  tengernagy  utasittassék  hajóhadával  haladék 
nélkül  a  Dardanellákhoz  sietni,  miszerint  készen  legyen  hajó- 
hadát Konstantinápolyhoz  felvinni,  ha  erre  királyné  ö 
Felsége  konstantinápolyi  nagykövetének 
utj  án  a  szultán  által  felszólittatik  (in  order  to  be  ready  to 
take  his  squadron  up  to  Constantinople  if  he  should  be  invi- 
ted  by  the  sultan  through  Her  Majesty's  Ambassa- 
dor  at  Constantinople,  to  do  so).« 

Igen  ám,  de  »királyné  ö  Felsége  konstantinápolyi  nagy- 
követe* nemcsak  nem  volt  utasítva  a  szultán  ilynemű  meg- 
keresését a  tengernagyhoz  juttatni,  de  söt  kötelességévé  volt 
téve  a  segélyadás  kilátásba  helyezésétől  tartózkodni. 

A  régi  rege  biz'  az  a  kecskéről  és  káposztáról.  A  flotta- 
tüntetés  Bécs  és  Szent-Pétervár  felé  szólott,  hogy  eléged- 
jenek meg,  ha  internálnak  és  internálva  ártalmatlanná  tesz- 
nek ;  a  követ  tartózkodása  meg  a  portának  szólott,  hogy 
vendégjog  ide  —  vendégjog  oda :  deportáltasson  Ázsiába. 

Kutahiai  letartóztatásunk  alatt  felügyelőnk :  Szulejmán 
bey  ezredes  minden  »tisztességgel  lehetöt«  elkövetett,  hogy 
közlekedésünket  a  külvilággal  megnehezítse,  de  lehetetlenné 
nem  tehette,  mert  a  tisztesség  határai  közt  kellett  magát  tar- 
tania. Az  angol  kormány,  emberiességi  tekintetben  jóaka- 
rónk, de  politikai  tekintetben  mindig  ellenségünk  volt.  Sir 
Stratford  Canning  konstantinápolyi  angol  nagykövet  ez  irány- 
nak hű  követője  vala.  Politikai  tekintetben  nemcsak  soha  nem 
pártolt,  de  sőt  minden  lehetőt  megtőn,  hogy  tevéketlennó 
tegyen,  aspiratióimat  lehangolja,  akaraterőmet  elzsibbaszsza : 
ép  ugy  mint  lord  Palmerston.  Ez  utóbbi,  rólam  szólva,  azt 
monda  Pulszkynak :  »a  halottat  kell  játszania,  csak  igy  sza- 
badulhat kinos  helyzetéből*  (»il  faut  qu'il  fasse  le  mórt,  c'est 
le  seul  moyen  de  fairé  cesser  sa  situation  pénible«).  Pulszky 
levele  Kossuthhoz  1851.  márczius  9.  Sir  Stratford  Canning 
pedig,  mint  főnöke  irányának  hű  tolmácsa,  midőn  letartózta- 
tásunk végét  sürgetve,  emlékiratot  intéztem  a  szultánhoz, 
annak  beadását,  —  midőn  pedig  más  utón  mégis  beadattam, 
annak  pártolását  nemcsak  kereken  megtagadta,  hanem  kon- 

stantinápolyi  ügynökömiiek  mondott  e  szavakkal  tagadta 
meg :  ^Kossuth  nagy  játékot  játszott ;  elvesztette ;  viselje 
békén  következéseit,  ne  nyugtalankodjék,  hanem  mondjon  le 
minden  politikai  életröl,«  —  és  pedig  midőn  ezeket  mondta, 
ezt  is  hozzátette :  »Biztos  kútfőből  tudom,  hogy  Magyarorszá- 
gon népszerűsége  s  a  bizalom  iránta  nagyobb,  mint  valaha 
volt.«  így  irta  meg  ezeket  nekem  akkori  megbízottam  (Hen- 
ningson)  Konstantinápolyból  s  én  Pulszkynak  Londonba 
(november  5.  1850).  Tehát  a  magyar  ügygyei  melegen  rokon- 
szenvezett Anglia  szabadelvű  minisztériumának  szabadelvű 
nagykövete  a  bizalmat,  melylyel  szerencsétlen  hazám  szenvedő 
népe  engem  megtisztelt,  nem  arra  látta  oknak,  hogy  iparkod- 
jam javára  tevékenynek  lenni,  hanem  ép  ellenkezőleg  arra: 
hogy  mondjak  le  minden  politikai  életről,  »que  je  fasse 
le  mort.« 

De  mig  politikai  tekintetben  mindenkép  utamba  állt , 
hálás  emlékezettel  ismerem  el,  miként  a  hol  pusztán  emberi- 
ségi tekintet  forgott  fenn,  a  legszívesebb  készséggel  mindig 
rajta  volt,  hogy  a  szegény  deportáltak  kinos  életének  aprólé- 
kos miseriáin  a  lehetőségig  enyhítve  legyen. 

Az  e  korba  tartozó  számos  levelei  között  van  egy  (május  6. 
1850),  melyben  közlötte  velem  angol  fordításban  Musztafa 
Resid  nagyvezér  egy  rendeletét  1850.  ápril  30-ról,  fogságunk 
felügyelőjéhez  :  Szulejman  bey  ezredeshez,  mely  kötelességévé 
teszi,  számunkra  kissé  több  kényelemről  gondoskodni.  E  ren- 
deletben, többek  közt,  ez  a  comicus  pár  sor  is  olvasható: 
» Engedj  nekik  (az  internáltaknak)  kissé  tágabb  tért  sétáik- 
ban, gondoskodjál  a  szükséges  felvigyázatról,  oly  módón 
mindazáltal,  hogy  azt  észre  ne  vegyék.«  (AUow 
them  somé  more  latitude  in  their  walks,  observing  in  the 
mean  time  the  necessary  precautions,  endeavouring  however 
to  prevent  their  being  aware  of  it.) 

Szegény  jó  Szulejman  beynek  ez  a  reá  parancsolt  »vakits 
magyart«  néha  nem  kis  fejtörésébe  került.  »Foglyok  legyünk, 
de  észre  ne  vegyük,  hogy  azok  vagyunk  s  a  padisah  kedves 
vendégeinek  álmodjuk  magunkat.«  Bajos  feladat  volt,  mely- 
hez itt-ott  nagyon  mulatságos  arczot  vágott.  Például,  nagy 
czeremoniával  imigy  mutatta  be  nekem  a  főhadnagyot,  altisz- 
teket s  legénységet,  kiket  őrizetemre  kiszemelt :    »Ime,  uram, 

a  te  rabszolgáid,  kiket  a  padisah.  neked,  tisztelt  vendégének, 
szolgálatára  rendelt.  Közülök  néhány  mindig  ajtód  előtt  ülend, 
parancsaidat  várva.  Ha  kimégysz,  kisérni  fognak,  hogy  meg 
leg5^en  személyednek  adva  a  tartozó  tisztelet.«  S  midőn  tilta- 
koztam, hogy  nincs  szolgálatra  szükségem  s  nem  szoktam 
hozzá  az  ily  »megtisztelö«  kíséretekhez,  azt  feleié:  »Mit  gon- 
dolsz, uram,  hiszen  láthatád,  hogy  itt  mi  nálunk  még  csak  egy 
közönséges  pasa  is  önlealacsonyitásnak  tartaná,  számos  kisé- 
ret nélkül  menni  ki.  Hát  te  hogy  mehetnél  ki  a  nélkül,  te, 
ki  minden  pasáknál  nagyobb  vagy !  Nem,  én  nem  követhetem 
el  azt  a  bűnt,  hogy  okot  adjak  a  népnek,  azt  mondani  a  padi- 
sáhról,  hogy  nem  adatja  meg  kedves  vendégének  a  rangjához 
illő  tiszteletet.*  — Hát  bizony  hiában  szabadkoztam  a  »meg- 
tiszteltetéstől«  ;  nyomomba  ragadtak  az  én  »tisztelgö  rabszol- 
gáim«,  ha  még  ugy  kiizzasztottam  is  őket  hosszas  kilovaglá- 
saimmal. 

Hanem  a  szoros  elővigyázatnak  mégis  csak  a  parancsolt 
tisztesség  határaiban  kellett  tartatni ;  igy  történt  aztán,  hogy 
bármennyire  törekedtek  is  velem  a  »halottat  játszatni*  :  biz' 
én  különösen  az  amerikai  Egyesült  Államok  konstantinápolyi 
követségének,  kisázsiai  consuljainak  s  hittérítőinek  segítsé- 
gével, mégis  csak  módot  találtam  meglehetősen  sürü  levelezést 
folytatni  jóakaró  barátaimmal  s  az  Európa  nyugatán  elszórt 
hontalan  magyarokkal,  köztük  különösen  Pulszky  Ferenczczel 
is  Londonban,  ki  eléggé  nem  méltányolható  oly  tevékenységet 
fejtett  ki  Angliában,  hazánk  ügyében  s  az  emigráczió  érdeké- 
ben, és  az  én  személyes  érdekemben,  hogy  bár  kevéssel  Teleki 
elvesztése  után  utaink  örökre  elváltak :  e  tevékenységére 
nem  lehet  másként,  mint  hálás  elismeréssel  visszaemlékeznem. 

A  Pulszkyval  váltott  levelek  közt  van  egy,  melyet  1850. 
november  5-én  irtam  neki  Kutahiából,  azon  lépések  felől, 
melyeknek  kiszabadításunk  érdekében  megkísérlése  czélsze- 
rünek  látszott.  E  levél  kezemnél  levő  másolatában  arra  nézve, 
a  mi  e  jegyzék  tárgyát  képezi,  kapcsolatban  internátiónk  kér- 
désével, a  következőket  találom : 

»Positive  tudom,  miként  a  porta  már  többször  tett  Sír  Strat- 
ford  Canningnak  ily  kérdést :  —  Ha  orosz-osztrák  ellenzés  daczára 
végetvetek  az  internálásnak  s  e  miatt  bonyodalmakba  keveredem, 
biztosit-e  engem  Anglia  tettleges  segítségéről?  —  se  kérdésre 
mindig  tagadó  választ  kapott. 


345 

»A  porta  igen  jól  tudja,  hogy  Anglia  segitségéröl  biztositva, 
orosznak,  ördögnek  bátran  fitytyet  bánybat.  Igen  nagy  kedve  is 
volna  reá,  de  Anglia  segitségéröl  még  sóba  sem  kapott  biztosítást, 
sóba!  Tudja,  bogy  Anglia  öt  nem  akarja  segíteni. 

»Kell  adat  reá  ?  Mondok  egy  borzasztót.  Tudod,  bogy  midőn 
Sir  William  Parker  bajóbadával  a  Dardanellákboz  jött,  az  egész 
világ  elibe  ugy  volt  a  dolog  állitva,  bogy  czélja  a  mi  kiadatásunkat 
sürgető  orosz-osztrák  követelés  visszautasításában  a  portát  támo- 
gatni. Roebuck  (sbeffieldi  képviselő)  bizalmi  indítványa  alkalmával 
lord  Palmerston  politikájának  támogatói  igy  emliték  azt  Mylord 
dicséretére  s  ő  e  dicséretet  elfogadta.  A  47  szavazatos  diadal  utáni 
diplomatikus  nagy  ebédnél  igy  emlité  azt  Napier  tengernagy  s  a 
lord  ismét  elfogadta.  No  én  meg  azt  mondom :  az  egész  dologban 
egy  szó  igaz  sincs.  Sem  Parker,  sem  Stratford  Canning  egy  szó  ily 
utasítást  sem  kaptak ;  sőt  többet  mondok :  midőn  a  flotta  ott  volt, 
a  porta  egyenesen  kérte,  kérdezte :  fogja-e  az  őt  pártolni,  segíteni, 
ha  orosznak,  osztráknak  nem  enged  ?  És  Sir  Stratford  Canning 
nem  adta  meg  a  kivánt  biztosítást.  Minden  kétséget  kizáró  hiteles 
értesítésem  szavai  ezek:  »Tbe  porté  could  not  get  satisfactory 
assurances,  that  the  fleet  would  support  her.« 

»Ez  borzasztó,  ugy-e?  De  igaz.« 

Ennyit  itt  ama  levélből,  melynek  többi  tartalma,  mint 
szintén  Pulszkynak  ez  időbeli  nagyon  érdekes  levelei,  más 
térre  tartoznak. 

A  mondott  tény  tudomása  hiteles  kútfőkből  volt  merítve. 
Nekem  ugyan  sohasem  engedtetett  meg  csak  lábamat  is 
betenni  Konstantinápolyba.  Én  e  várost  csak  mint  egy  elröp- 
penő ködfátyol- képet  láttam  a  hajó-fedélzetről,  midőn  Kis- 
Ázsiába  vitettünk  (a  szultán  az  európai  parton  egy  nyaraló- 
jának erkélyéről  nézte,  miként  siklik  hajónk  nagy  sebesen 
Konstantinápoly  hosszában  tova  a  Boszporuson,  a  nélkül, 
hogy  a  gőzerőt  még  csak  meg  is  lassítanák,  nemhogy  csak  egy 
perezre  is  megállapodnánk).  De  mindezen  távoltartás  daczára 
én  Kutahiában  folyvást  a  leghitelesebben  értesítve  voltam 
minden  felől,  a  mi  diplomatiai  körökben  a  mi  ügyünkben  elő- 
fordult. 

Ezt  egyrészt  a  meghitt  bizalmas  viszonynak  köszön- 
hetem, melyben  némely  követségekkel  (különösen  az  amerikai 
Egyesült  Államokéval  és  Szárdországéval)  állottam,  másrészt 
pedig  annak,  hogy  a  szultán  közvetlen  közelében  voltak  a  diván 
minden  titkaiba  avatott  török  államférfiak,  kik  nem  henye 
érzelgésből,  hanem  hazafiságból,  török  érdekből  a  magyar  ügy 

iránt  a  legmelegebb  érdeklődéssel  viseltettek,  mert  meg  vol- 
tak győződve,  hogy  ba  Magyarország  függetlensége  diadalra 
nem  jut,  a  magyar  függetlenségnek  a  török  birodalom  utána 
dől,  —  ez  csak  azon  perczek  kisebb-nagyobb  számának  kér- 
dése leket,  melyeket  a  történelmi  logika  óra-lapján  a  perez- 
mutató évekkel  jelez,  —  —  de  utána  dől.  A  mint  hogy  dől  is. 
Már  csak  omladozó  rom,  melyet  a  sóvár  »spoliator«  had  ver- 
sengése tartogat.  Teljesedésnek  indult  Belgrád  vára  akkori 
ősz  pasájának  sejtelme,  ki,  midőn  a  világosi  catastropha  felöl 
értesült,  a  Szerbia  felé  török  földre  menekvök  előtt  zokogásba 
tört  ki  s  e  szavakba  önté  lelke  fájdalmát:  » Szegény  bujdosók 
ti !  Ma  nektek,  holnap  nekünk.  Magyarország  bukása  a  török 
birodalom  bukása.  Allah  irgalma  legyen  velünk !« 


Vájjon,  ha  Magyarország  függetlensége  el  nem  bukik, 
a  török  birodalom  hozzá  birt  volna-e  simulni  a  kor  és  élet 
elutasithatlan  igényeihez  annyira,  hogy  ráérjen  kigyógyulni 
a  betegségekből,  melyeket  múltja  reá  hagyott  ?  —  Ki  tudná 
megmondani ! 

Lehet,  hogy  nem,  mert  az  élet  feltétele :  »a  természetes 
alkalmazkodás «  (naturel  adoptation)  hiányának  csüggesztő 
bizonysága  fekszik  előttünk  ama  borzasztó  tényben,  hogy  a 
török  egy  fél  ezredéven  át  volt  ur  amott  Európa  keletén  s  ha 
ma  elenyészik,  a  nélkül  tűnik  el,  hogy  az  emberiség  fejlő- 
désének utján  csak  a  legparányibb  nyomot  is  hagyna  hátra 
maga  után. 

De  az  is  meglehet,  hogy  ha  akadnak  köztük  tág  látkörü 
férfiak  (mint  a  kény,  boszu  és  bűn  által  a  vesztőhelyig  üldö- 
zött Midhát),  kik  megértetik  a  törökkel,  hogy  életre  csak  ugy 
számithat,  ha  birodalmának  zagyva  népei  közt  az  ur  szerepét 
a  »primus  inter  pares«  szereppel  váltja  fel:  kültámadás  ellen 
magyar  szövetség  által  biztosítva,  talán  ráérhetett  volna 
lerázni  magáról  a  haladásnak  útjában  állott  béklyókat,  s  kor- 
szerű politikai  reformokkal  és  az  erkölcsök  bűverejü  szeliditö- 
jének :  a  nőnek  a  társadalmi  életbe  bevezetésével  (mi  nélkül 
pölgáriasodás  lehetetlenség)  tisztességes  helyre  vivhatandotta 
magát  a  szabad  népek  kerek  asztalánál,  melyek  jövőre  szá- 
mithatnak. 

Ez  is  meglehet,  mert  az  újjászületés  elemei  (a  mint  már 
máskor  emlitém)  meg  vannak  a  török  nép  társadalmi  eré- 
nyeiben ;  Mohámét  vallása  pedig  a  maga  eredeti  tisztaságában 
teljességgel  nem  áll  útjában  a  haladásnak.  Minden  positiv 
vallásba  az  emberészt  kigúnyoló,  az  emberi  méltóságot  leala- 
csonyító sok  visszásság,  babona,  phanatismus  fészkelte  be 
magát^  mert  mindenütt  voltak,  kiknek  ez  érdekükben  állott. 
Mohámét  egyháza  e  részben  bizony  nem  egyedül  áll.  De  a 
babonát  nem  kell  a  religióval,  a  vallást  nem  kell  az  önző  pha- 
natismussal  összezavarni,  mint  nem  kell  Krisztus  tanát  az 
inquisitió  máglyáival,  Galilei  üldözésével  és  a  Syllabussal. 
Lehet  alá  nem  irni  Gibbon  Ítéletét,  hogy  Mohámét  vallása 
minden  positiv  vallások  közt  a  legészszerübb ;  de  azt  nem 
lehet  tagadni  —  mert  történelmi  tény  —  hogy  e  vallás 
nem  állt  annak  útjában,  miszerint  követői  közt  legyenek 
népek,  melyeknek  tudományban,  iparban,  szorgalomban, 
miveltségben  s  még  lovagias  pallérozottságban  is  nem  dicste- 
len múltjuk  van.  Erről  Arábia,  Spanyolország  s  részben  még 
Szamarkand  történelme  is  tanúságot  teszen. 

Hanem  akármint  legyen  is  ez,  egyet  bizonyosnak  lehet 
mondani.  És  ez  az,  hogy  ha  Magyarország  függetlensége  a 
népjog  lábbal  tiprásával  meg  nem  buktattatik :  a  keleti  kérdés 
nem  vette  volna  azt  a  fordulatot,  a  melyet  vőn,  s  amott  Magyar- 
ország keleti  szomszédságában  nem  az  orosz  hatalmi  sphaera 
vészterhes  kiterjedését,  nem  világfelforgató  eszmék  horgára 
fűzött  névleges  szabadságot,  s  nem  osztrák  occupatiót,  tehát 
urcserét  látnánk,  hanem  a  törökkel  vagy  a  török  nélkül  lát- 
nánk valóban  szabad  népeket,  melyek  függetlenségük  fő 
támaszpontját  Magyarország  függetlenségében  találnák  s  ép 
azért,  mert  ebben  találnák:  Magyarország  különböző  fajú 
lakosai  között  őszinte  testvériesség  léteznék,  mig  most,  épen 
a  keleti  kérdés  fordulatánál  fogva,  mely  a  jövendő  ismeretlen 
zavarában  halászás  vágyainak  élesztőül  szolgál,  még  olyanok 
is  akadnak,  kik  az  ezredéves  Magyarországon  a  »magyar 
állameszmét «  kérdésbe  veszik. 

Es  a  mi  a  legszomorúbb :  amaz  osztrák  urcsere  s  az 
orosz  hatalmi  s  befolyási  sphaerának  ama  terjedése  bizony 
nem  a  vég,  hanem  csak  fatális  kezdet  egy  oly  vég  felé,  mely 

tengernyi  embervérrel,  népek  testvérgyilkos  harczával,  nem- 
zetek romlásával  s  birodalmak  szétrobbanásával  leszen  beje- 
gyezve a  történelem  évkönyveibe. 


S-dlk  szám,  a  311.  laphoz. 

»Me  gü  t  kö  z  é  s  s  e  1  tapasztalom,  hogy  e  tragi- 
cus  nemzeti  c  s apás  (Teleki  László  halála)  felöl  még  most 
is  igen  ferde  értelmezések  terjesztetnek.* 

A  ^Magyarország  és  a  Nagyvilág*  1880.  május  9-ikei 
számában  a  Kisfaludy-társaság  által  kiadott  szegedi  árviz- 
könyv  után  pár  lap  lett  közölve  Lukács  Móricz  »Emlékezései«- 
böl,  ily  czim  alatt :  ^X^löki  László  halála.* 

Ebben  Teleki  önkéntes  halálának  oka  következőképen 
magyaráztatik : 

»Az  (1861-iki)  országgyűlés  megnyílt  és  már  az  előleges 
értekezletek  alkalmával  kétségtelenné  vált,  hogy  a  határozati 
pártnak  többsége  van  és  a  felirati  párt  által  czélbavett  kiegye- 
zés le  fog  szavaztatni.  Ekkor  érezte  Teleki  egész 
súlyát  a  felelősségnek,  mely  őt  mint  pártvezért, 
mely  még  az  ő  emlékezetét,  nevét  is  terhelni  fogja  a 
kiegyezés  meghiúsulásáért.  Ha  a  felirat  elesik, 
kétséget  nem  szenved,  hogy  az  országgyűlés  eloszlattatik,  az 
alkudozások  megszakadnak  és  újra  provisorium  áll  be,  abso- 
lutismus,  katonai  uralkodás.  Ezért  őt  fogja  vádolni  a  haza,  a 
külföld,  (! !)  a  jelen,  az  utókor,  de  saját  lelkiismerete  is. 
De  hogyan  háríthatná  el  politikai  fellépésének  e  gyászos 
következéseit  hazájáról,  nemzetéről  ?  Megtagadhatta-e  egész 
múltját,  elveit,  szavait,  önmagát  ?  Pártfeleit,  a  kiket  nevének 
varázsa,  a  jellemébe,  belátásába  vetett  bizalom  inkább,  mint 
szónoki  tehetség  —  miben  kitűnő  nem  volt  —  gyűjtött  zász- 
laja alá,  a  biztos  győzelem  előestéjén  birja  rá,  hogy  oszolja- 
nak el,  hunyászkodjanak  meg  ?  Kijelentse  nekik,  hogy  tévútra 
vezette  ?  Ily  önmegtagadás  emberi  erőtől  ki  nem  telik.  Volt 
könnyebb  ut,  e  kinos  helyzetből  kiszabadulni,  oly  ut,  melyen 
már  régen  járt  az  esze:  a  halál.  Véres  hulláját  dob- 
ván az  ut  közepére,  melyen  párt  felei  őt  köve- 
ték, és  épen  a  csata  előestéjén,  ez  néma  intésül  szol- 
gálhatott,   szolgált   is    nekik,    hogy    tévúton 

járnak,  mely  örvényliez  vezet,  hova  magukkal  ránthatják 
a  hazát  és  nemzetet  is.  A  párt  megértette  az  intést: 
szavazás  alkalmával  a  többségben  levő  határozati  párt  néhány 
tagja  elhagyta  a  termet  s  igy  többségre  hagyta  jutni 
a  felirati  pártot.« 

így  magyarázzák  Lukács  Móricz  »Emlékezései«  Teleki 
László  halálát.  *) 

És  e  magyarázatot  oly  férfiú  jegyezte  fel  a  magyar  tör- 
ténetirat számára,  kinek  teljes  joga  volt  állítását  azon  nyilat- 
kozattal vezetni  be,  hogy  ö  Telekinek  legrégibb,  legbensőbb 
barátja  volt  s  hozzá  oly  közel  állott,  hogy  tragicus  elhatáro- 
zásának indokát  nálánál  jobban  senki  sem  ismerheté. 

E  körülmény  annyi  súlyt  kölcsönöz  a  nagyérdemű  iró 
szavának,  hogy  valóban  mind  a  történelmi  hűség,  mind  az 
egykori  elv-  és  bajtársam  emléke  iránt  tartozó  tisztelet  szem- 
pontjából szükségesnek  látszik  taglalás  alá  venni,  vájjon  meg- 
egyezik-e a  tényállással  az  idézett  magyarázat,  melyet  én, 
lelkem  erős  meggyőződése  szerint,  merőben  tévesnek  s  lélek- 
tanilag indokolhatlannak  tartok. 

Lukács  Móricz  szerint  Magyarország  állami  független- 
ségének egyik  kiválóbb  bajnoka  azért  dobta  saját  »vóres  hul- 
láját az  ut  közepére,  melyen  pártfelei  őt  követék,  hogy  őket 
ez  útról  leriaszsza ;  nekik  saját  zászlójának  cserben  hagyására 
intést  adjon  s  politikai  ellenfeleit  győzelemre  segitse.« 

Ezen  állitás  azt  feltételezi,  hogy  Teleki  László  kény- 
szerült hazatérése   után    az   emigráczióban   annyi   erélylyel 


*)  Épen  elküldendő  valék  e  kéziratot,  midőn  bánatos  meg- 
illetődéssel értesültem  Lukács  Móricz  halála  felől.  Azon  sokak 
közé  tartozom,  kik  ő  benne  —  mig  élt  —  a  magyar  közélet  és  iro- 
dalom egyik  tág  látkörü,  fényes  tehetségű,  nagy  érdemű  veterán 
munkását  tisztelték,  s  emlékének  a  legőszintébb  kegyelettel  adóz- 
nak s  a  mit  az  itt  következő  lapokon  még  életében  megírtam,  nem 
is  bocsátanám  közre  halála  után,  ha  az  nem  forogna  fenn,  hogy 
Teleki  László  tragicus  halála  a  magyar  közélettel  kapcsolatos  oly 
eseményt  képez,  melynek  indokait  tisztába  hozni  a  történetiratnak 
tisztéhez  is  tartozik,  érdekében  is  áll.  De  mert  ez  igy  van,  nem 
vélek  véteni  az  elhunyt  tisztelt  iró  emléke  iránt  tartozó  kegyelet 
ellen,  ha  halálának  közbejötte  miatt,  tisztán  tárgyilagos  megjegy- 
zéseim közrebocsátásával  fel  nem  hagyok. 

Turin,  november  9.  1881.  Kossiath. 

vallott  elveit  megváltoztatta ;  múltjánál  fogva  ugyan  kötele- 
zettnek tartotta  magát  arra,  hogy  az  alkupárt  soraiba  ne 
menjen  át ;  de  azon  meggyőződésre  jutott,  hogy  hazája  szá- 
mára az  üdvét  nem  a  függetlenségi  nyilatkozathoz  ragaszko- 
dásban, hanem  az  osztrák  házzal  kialkuvásban  kell  keresni ; 
s  e  meggyőződés  által  vezéreltetve,  megölte  magát,  nehogy 
élve  a  kialkuvás  üdvének  útját  állani  legyen  kénytelen. 

No  már  én  ez  elv-  s  nézetváltozás  feltevését  Teleki 
László  jellemével  annyira  összeütközőnek  tartom,  miszerint 
nem  habozom  azon  hitemnek  adni  kifejezést,  hogy  ha  az,  a 
mi  a  holtakról  mondatik,  a  sirok  porába  eszméletet  lövelhetne, 
annak,  a  kit  egykor  Teleki  Lászlónak  hivtak,  földi  maradvá- 
nyai e  feltevés  miatt  még  a  sir  fenekén  is  megrázkódnának. 

Ámde  nem  igényelhetem,  hogy  a  történetirat  az  én  hite- 
met elegendő  nyomatékunak  tekintse  arra,  miszerint  ellen- 
súlyozhassa Teleki  azon  benső  barátjának  állítását,  ki  vele 
épen  ama  válságos  napokban  is  a  legmeghittebb  viszonyban 
állott.  Hanem  ugy  gondolom,  hogy  Teleki  maga  mégis  csak 
hitelesebb  tolmácsa  saját  érzelmeinek  s  nézeteinek,  mint  bár- 
mely meghitt  barátja  lehet,  kit  semmi  meghittség  sem  helyez 
annak  lehetőségén  kivül,  hogy  saját  pártállásának  befolyása 
alatt  azokat  félreértse.  (Lukács  Móricz  tudvalevőleg  az  alku- 
párt  álláspontját  vallotta  magáénak.) 

Azon  helyzetben  vagyok,  hogy  Teleki  saját  nyilatkoza- 
tával bizonyíthatom  be,  miként  ö  az  emigráczióban  vallott 
elveihez,  melyek  az  osztrák  házzal  minden  alkut  kizártak, 
kényszerült  hazatérése  után  is  a  hatalom  bosszúját  mintegy 
czélzatosan  kihivó  határozottsággal  ragaszkodott. 

Elég  lesz  ennek  bebizonyítása  végett  Heves  megye 
üdvözlő  levelére  1861.  márczius  9-én  adott  válaszából  a  követ- 
kezőket idéznem : 

»Voltak,  kiknek  osztályrészükül  jutott  nélkülözni  a  hazát ;  a 
számkivetés  keserű  kenyerét  enni  a  végett,  hogy  világszerte  hir- 
dessék a  haza  igéjét.  Ezek  hivatása  volt  —  —  —  megértetni  a 
haza  szent  ügyét nem  engedni  balmagyarázatot,  félre- 
értést hazánk  erejére  s  kívánságaira  nézve. « 

»Ezek  közt  nekem  is  jutott  egy  szerény  szerep,  melyet  lelki- 
ismeretesen vinni  egyedüli  örömöm  s  büszkeségem  volt.  Nem  maga- 
mat dicsérem,  .őket  magasztalom,  kikkel  együtt  szenvedtem  s  küz- 
döttem :  feledhetlen  bajtársaimat,  mindenekfölött  pedig  dicsöitem  a 

hazát,  nemzetünknek  magatartását  a  küzdelem  alatt  és  után,  midőn 

azt  hozom  emlékezetbe,  hogy nemzetünk  immármin- 

den  európai  combinatióban  pártkülönbség  nél- 
kül ugy  foglal  helyet,  mint  hatalmas,  kifeledhe t- 
1  en  t  ény  ez  ö.« 

»Ertik,  tisztelt  honfitársaim,  mily  kin  volt  nekem  a  szász 
kormány  példátlanul  aljas  bűntette  következtében  ily  működési 
körből  erőszakosan  kiragadtatni. « 

»Egy  félbeszakadt  hivatás  minden  hü  kebelre 
nézve  nem  egyéb,  egy  ketté  metszett  életnél« 

»Van  egy,  mi  nélkül  nem  élhetnék :  azon  öntudatom,  hogy 
sem  a  hazában,  sem  a  külföldön,  sem  fogságom  ideje  alatt,  sem 
szabadlábra  tételem  alkalmával,  sem  azóta  nem  tértem  el  soha 
politikai  hitvallásomtól;  soha  azon  zászlótól, 
m  ely  et  eny  émn  ek  vallottam;  hogy  soha  senkinek 
sem  tettel,  sem  szóval,  sem  bár  csak  egy  intéssel 
i  s  n  em  adtam  arra  jogot,  hogy  föl  is  tegye  rólam, 
miszerint  el  veim,  rokonszenveim,  óhajtásaim  bár- 
melyikéről valaha  le  tudnék  mondani.  Megvan, 
hála  égnek,  ez  öntudatom.« 

így  nyilatkozott  Teleki  László  18G1.  márczius  9-én, 
tehát  már  jóval  az  országgyűlés  összehívásának  kihirdetése 
után,  midőn,  ha  nem  is  volt  még  képviselővé  megválasztva, 
bizonyosnak  tudta,  hogy  meg  fog  választatni,  s  huszonnégy 
rövid  nap  múlva  a  nyilt  politikai  tevékenység  terére  lép.  És 
ö  ép  ekkor  mondotta  ki  e  programmszerü  nyilatkozatában, 
miként  senkinek  nem  adott  jogot,  róla  csak  föl  is  tenni,  hogj^ 
elvei,  rokonszenvei,  óhajtásai  bármelyikéről  valaha 
le  tudna  mondani.  ^ 

En  e  férfias  nyilatkozat  evangeliomára  téve  kezemet, 
határozottan  tagadom,  hogy  akárkinek  is  joga  lehessen  Teleki 
önkéntes  halálának  oly  magyarázatot  adni,  mint  a  minő  annak 
az  idézett  »Emlékezések«-ben  adatik.  Miként  is  kerülhette  ki 
a  nagyérdemű  iró  figyelmét  az,  hogy  Teleki  halálának  ily 
magyarázatot  adni  annyit  teszen,  mint  Teleki  László  emlé- 
kére az  őszinteség  hiányának,  ne  mondjam :  a  politikai  hypo- 
crisisnek  gyanúját  hárítani  ?  Mert  hiában,  azt  nehezen  lehet 
kétségbevonní,  hogy  ha  az  a  magyarázat  állana,  ha  Teleki 
saját  politikai  álláspontját  a  hazát  örvénybe  sodorható  téve- 
désnek érezte  volna,  ha  annyira  meg  volt  volna  győződve 
arról,  hogy  hazafiság  szempontjából  nem  neki,  nem  a  határo- 

zati  pártnak,  melynek  vezére  volt,  hanem  a  felirati  pártnak 
van  igaza,  miszerint  hazafiúi  kötelességnek  vélné  inkább  saját 
kezével  vetni  véget  életének,  mintsem  hogy  a  vele  szemben 
állott  felirati  párt  győzelmének  útját  állja:  ugy  lehetetlen 
volna  a  Teleki  emlékét  méltatlanul  sértő  azon  következtetésre 
nem  jutni,  hogy  Teleki  nem  akként  érzett,  mint  a  miként 
beszélt  s  hogy  nem  volt  őszinte,  midőn  a  határozati  párthoz 
csatlakozott,  sőt  abban  a  vezér  szerepét  elvállalta.  No  már  én 
számba  tudom  venni,  hogy  a  hol  a  pártszenvedélyek  tengere 
oly  habokat  hány  fel,  mint  Magyarországon,  —  a  pártérdek 
nagy  befolyást  gyakorolhat  az  Ítéletre.  Azt  gondolom  mégis, 
hogy  nemcsak  jó  barátnak,  de  még  ellenségnek  sem  kellene 
a  pártérdek  szemüvegének  annyi  szinező  befolyást  engedni  a 
látásra,  miszerint  egy  oly  férfiúnak,  a  minő  Teleki  volt,  emléke 
a  politikai  hypocrisis  gúnyjának  tétessék  ki. 

Emlitve  van  az  idézett  »Emlékezések«-ben,  miként 
Lukács  » előre  tudta,  hogy  Teleki  magát  meg  fogja  ölni,  sőt 
azt  pár  hóval  előbb  Jósika  Miklósnak  irt  egyik  levelében  meg 
is  jósolta. «  Ez  tökéletesen  igaz,  miként  a  szövegben  is  emlitve 
van.  De  épen,  mert  ezt  tudta  s  meg  is  jósolta,  nagyon  csodá- 
lom, hogy  annak  indokát  az  osztrák  házzal  kialkuvás  óhajá- 
ban kereste  (a  mire  pedig,  bizony-bizony  mondom,  Teleki 
sohasem  gondolt),  holott  e  gyászos  határozat  indoka  világosan 
ki  volt  fejezve  a  Heves  megyéhez  intézett  levél  ama  szavai- 
ban, melyekben  a  száműzetése  bajtársaival  közös  munkakör- 
ből lett  erőszakos  kiragadtatása  fölött  érzett  kínjainak  pana- 
szát ez  emlékezetreméltó  nyilatkozattal  rekesztette  be : 

»Egy  félbeszakadt  hivatás  minden  hü 
kebelre  nézve  nem  egyéb  egy  kettémetszett 
életnél.* 

Lehetetlen  e  szavakban  gyászos  halálának  előrevetett 
árnyékát  észre  nem  venni. 

És  azt,  a  ki  igy  érzett,  igy  szólt,  azt,  a  ki  személyes  sér. 
tésnek  tekintette,  ha  valaki  róla  csak  hinni  is  képes  volt,  hogy 
ö  az  osztrák  uralkodó-háznak  alattvalói  hűséget  Ígérhetett: 
azt  »legrégibb,  legbensőbb  barátja*  mint  egy  oly  embert 
állítja  a  világ  elé,  ki  annyira  sóvárgott  hazájának  ez  alattvalói 
kapocs  visszaállítására  kilátást  nyitni,  hogy  életét  dobta  oda 
áldozatul,  miszerint  e  kilátásra  utat  egyengessen ! 

Mondhatnám  még,  h.ogy  e  téves  feltevés  még  azon  hibá- 
ban is  szenved,  miként  feledhetlen  barátunknak  még  józan 
itélö  tehetségét  is  igen  kétes  színben  tünteti  fel  s  gyászos 
határozatára,  melynek  mély  s  nemes  erkölcsi  alapja  van,  a 
hiábavaló  oktalanság  bélyegét  süti.  Mert  ha  Teleki  azért  dobta 
volna  »saját  véres  hulláját  pártfeleinek  ut]ába«,  miszerint 
ükét  halálával  defectióra  intse,  a  végett,  hogy  a  felirati  párt- 
nak mesterséges  többségre  juttatásával  az  országgyűlés  fel- 
oszlgttásának,  az  alkudozások  megszakadásának  s  egy  ujabb 
provisorium,  absolutismus,  katonai  uralkodás  beállásának  eleje 
vétessék,  merőben  haszontalanul  áldozta  volna  fel  életét, 
miután  tény,  hogy  a  felirati  párt  győzött,  de  azért  mindez 
ép  ugy  megtörtént,  mint  nagyobb  mértékben  akkor  sem  tör- 
ténhetett volna  meg,  ha  a  határozati  párt  magát  többségből 
kevesebbségre  le  nem  csonkítja  s  azt  a  hatalom  által  elfoglalt 
^birodalom  egységi«  álláspontnál  fogva  csakugyan  nem  volt 
nehéz  belátni,  hogy  ha  az  alkudozások  megszakadnak,  ez  a 
miatt  fog  megtörténni,  a  miben  mind  a  két  párt  egyetértett : 
a»restitutio  in  integru m«-nak,  mint  az  egyezkedés 
elengedhetlen  előfeltételének,  követelése  miatt. 

De  én  e  körülményre  súlyt  nem  fektetek;  nincs  reá 
szükségem,  mert  ha  a  lélektan  nem  hiu  képzelgés,  ugy  az  én 
magyarázatom  az  egyedüli,  mely  ugy  a  tényállásnak,  mint 
Teleki  László  jellemének  megfelel.  Ez  pedig  ebbe  vonható 
össze,  hogy  Teleki  az  ideges  elfogultságára  furfangosan  reá- 
zúditott  meglepetés  egy  ádáz  perczében  megadta  magát  azon 
feltételnek,  hogy  a  forradalmi .  politikával  szakítani  fog. 
0  előtte  egyrészt  az  adott  szó  szent  volt,  másrészt  elvliü  ember 
volt,  a  ki  mélyen  érezte,  hogy  a  haza  függetlenségének,  a  nem- 
zeti lét  ez  alapfeltételének,  elve  nem  azon  alárendelt  érdekek 
közé  tartozik,  melyekre  nézve  a  feladás  vagy  szögre  akasztás 
elnézhető.  E  fatális  ellentétet  élve  lehetetlen  volt  kiegyenlit- 
nie.  Ez  nyújt  s  csakis  ez  nyújthat  magyarázatot  a  tragicus 
elhatározáshoz,  hogy  » a  ketté  metszett  élet«  terhétől  a  halálba 
menekült. 

Ám  Ítéljen  a  kérdés  fölött  az  elfogulatlan  közvélemény 
s  a  részrehaj latlan  történelem. 

Hanem  van  Lukács  Móricz  » Emlékezései* -ben  Teleki 
László  haláláról  még  egy  más  állitás  is,  melyre  fel  világosit  ást 
nyújtani  a  volt  magyar  emigráczió  iránt  kötelességemnek 
tekintem,  minthogy  Irataim  közrabocsátásának  czélja  nem 
más,  mint  csakis  egyenesen  az,  hogy  a  magyar  emigrácziónak 
a  magyar  nemzet  egykorú  történelmével  kapcsolatos  közélete 
felöl  a  törtónetirat  számára  hiteles  adatokat  szolgáltassak. 

Lukács  Móricz  idézett  »Emlékezései«-ben  ugyanis  a 
következőket  találom : 

»Elfogadhatta-e  Teleki  becsülettel  a  neki  ajánlott  sza- 
badságot és  a  hozzákötött  feltételeket  ?  Azt  hiszem,  ez  méltá- 
nyos itéletü  ember  előtt  kétséget  nem  szenved.  Az  emigráczió 
tekintélyes  része  nem  igy  itélt.  Teljes  szabadságban  és  biz- 
tonságban, távol  a  veszély  árnyékától  is,  ugy  itélt  egyik-másik 
Telekiről,  hogy  gyáva  volt  a  megkegyelmeztetést  és  a  hozzá- 
kötött feltételt :  szakitást  a  forradalmipolitiká- 
V a  1 ,  elfogadni. Hogy  emigráns-társainak  e  méltat- 
lan felfogása  mennyire  elkeserítette,  mi  mólyen  fájdal- 
masan sértette  Telekinek  büszkeségét,  őt,  a  ki  a  becsület 
kérdésében  oly  kényes,  oly  finnyás  volt,  a  ki  párbajokban 
életét  annyiszor  koczkáztatta ;  könnyen  elképzelhető.  Ez  eset- 
ben párbaj  nem  segíthetett ;  hogy  a  halál  segíthet,  már  akkor 
is,  kevéssel  szabadonbocsáttatása  után  megfordult  lelkében  s 

velem  is  szólt  róla  első  találkozásunkkor  Bécsben. 

Fogadtatása   (az  országban)   a  bálványozással  volt   határos, 

de  mindez  ki  nem  elégítette ;  nem  altatta  el  benne 

azt  a  gyötrő  tudatot,  mely  éjjel-nappal  nem  hagyta  nyugodni: 
hogy  ott  künn  van  egy  pár  ember,  a  ki  jellemszilárdságát, 
elvhüségét,  bátorságát  kétségbevonja. «  . 

Mig  tehát  Teleki  »legrégibb,  legbensőbb  barátja«  feled- 
hetlen  bajtársunk  tragicus  elhatározását  egy  helyütt  tisztán 
politikai  indoknak,  t.  i.  annak  tulajdonítja,  hogy  hazafiúi  köte- 
lességének vélte  élete  feláldozásával  kitérni  a  felirati  párt 
többségre-j utasának  útjából,  nehogy  a  kiegyezés  meghiúsul- 
jon, —  más  helyütt  mégis  Teleki  önkéntes  halálát  részben 
legalább  az  elkeseredés  rovására  irja,  melyet  neki  az  emigrá- 
czió tekintélyes  részének  azon  »m éltatlan«  felfogása  oko- 
zott, hogy  nem  kellett  volna  megkegyelmezésének  föltételét : 
»a  forradalmi  politikával  szakítás t«  elfogadnia. 

A  mi  a  méltatlausági  vádat  illeti,  előre  kell  bocsátanom, 
miként  senkinek  sem  jutott  a  magyar  emigráczióban  eszébe 
azon  fennakadni,  hogy  Teleki  ott  a  bécsi  Burgban  szemébe 
nem  mondta  Ferencz  József  császárnak,  miként  ö  bizony  ellene 
tovább  is  conspirálni  szándékozik;  az  emigráczió  csak  azt 
kivánta  volna,  hogy  valamint  a  Landesgericht  minden  fag- 
gató kérdéseire  csakis  annyit  felelt,  hogy  illetőségét  el  nem 
ismeri,  ugy  a  császár  előtt  is  csak  azon  nyilatkozatra  szorít- 
kozzék, miként  a  nemzetközi  jog  megsértésével  fogatván  el, 
magát  a  nemzetközi  jog  oltalmának  élvezetébe  visszahelyez- 
tetni sürgeti. 

Hogy  Teleki  e  helyett  a  forradalmi  politikával  szaki- 
tásra  szavát  adta,  azt  az  emigráczió  kétségtelenül  mélyen 
fájlalta ;  a  ki  azonban  e  felfogás  fölött  igazságosan  akar  Ítélni, 
annak  az  emigráczió  politikai  álláspontját  nem  kell  szem  elől 
tévesztenie. 

Akkor  még  nem  állott  be  a  magyar  emigráczióra  nézve 
a  palinodiák  ideje.  Akadt  ugyan  már  néhány  ember,  ki  haza 
kérezkedett  s  haza  is  ment.  (Jósika  Miklós  egyik  levelében 
ekként  fejezte  ki  magát :  » Néhány  elég  nagyszájú  hazánkfia 
hazapetitionálta  magát. «)  Még  ezek  is  súlyt  helyeztek  arra, 
hogy  e  lépésük,  melyet  magán-  s  családi  viszonyaik  kénysze- 
rűségével indokoltak,  ne  magyaráztassék  elvtagadásra  álta- 
lunk. Ki  szóval,  ki  Írásban  is  Ígéretet  tett,  hogy  aspiratióinkat 
az  elnyomott  hazába  magukkal  viszik  s  a  zászló,  melyet  fen- 
nen lobogtatánk,  az  ő  hűségükre,  tevékenységükre  mindig 
számithat.  A  mint  hogy  többen  közülök  velünk  folytonos 
összeköttetésben  maradtak,  sőt  néhányan  még  a  hazában  ala- 
kult központi  forradalmi  bizottságba  is  beléptek  s  annak 
működésében  tevékeny  részt  vettek.  Ezek  egynémelyikét  az 
emberi  dolgok  forgandósága  azóta  meseszerű  átalakulásokon 
vitte  keresztül.  Lehetetlen  keserű  mosolynak  nem  szállni 
ajkaimra,  a  mint  hány-vetett  irományaim  halmazát  forgatva, 
egynémely  búcsúlevél  kezembe  akad.  De  nincs  természetem- 
ben az  indiscretió.  Gyarló  ember  magam  is,  számba  tudom 
venni,  hogy  az,  a  mit  embernek  hivnak,  gyarló  teremtés. 
»Habent  mortalia  casum.« 

Helyén  látom  itt  közbevetőleg  megjegyezni,  miként 
igazságtalanság  volna  azokkal,  a  kik  magukat  »hazapetitio- 

nálták«,  azokat  összezavarni,  a  kik  nem  kérezkedtek  vissza  a 
hazába,  hanem  (mint  Simonyi,  Irányi,  Helfy)  később,  midőn 
alakilag  legalább  az  alkotmányosság  tere  némileg  megnyilt, 
polgártársaik  meghivásának  engedve,  elfogadták  a  munka- 
tért, melylyel  őket  nemzetük  bizalma  keresetlenül  megkinálta. 
(Mondom : » keresetlenül «,  mert  erről  positiv  tudomással  birok.) 
Én  másként  gondolkoztam  s  másként  gondolkozom;  de  az 
tény,  hogy  ezeket  nem  kell  ama  »nagyszáju  liazafiak«-kal 
összezavarni,  a  kik  magukat  »liazapetitionálták«. 

Hanem  végre  is,  a  kik  azon  időben,  mely  szóban  van, 
hazakérezkedtek ,  emigránsok  lenni  megszűntek.  A  mi 
magyar  emigráczió  azon  időben  volt,  annak  soraiban,  egyet- 
lenegyet kivéve,  én  embert  nem  tudok,  ki  a  49-iki 
függetlenségi  nyilatkozatot  ne  vallotta  volna,  semmi  feltétel 
alatt,  semmi  áron,  még  a  48-iki  alkotmány  teljes  épségben 
visszaállitásának  árán  is,  fel  nem  adható,  el  nem  alkudható 
hitvallásának.  Halmokban  fekszenek  előttem  (a  Teleki  Lász- 
lóén kivül)  Klapka,  Vetter,  Türr,  Vukovics,  Pulszky,  Irányi, 
Jósika,  Kiss  Miklós,  Ludvigh,  Karacsay,  Horn,  Szarvady, 
Mednyánszky  Sándor,  Csernátony  stb.  stb.  levelei,  melyek 
mind  erről  tanúskodnak.  S  az  emigrácziónak  e  politikai  hit- 
vallása nem  valamely  véka  alá  rejtett  mécseske  volt,  melynek 
halovány  pislogása  csak  holmi  titkos  conspiratorok  rejtekeit 
világitja  be :  magasra  feltűzött  fáklya  volt  az,  mely  a  magyar 
emigráczió  hitvallását  villanyos  fényözönben  sugároztatta  a 
gondolkozó  emberiség  szeme  elé.  Midőn  e  szót  leirom,  bizony 
nem  a  parányi  adalék  emlékezete  lebeg  előttem,  melylyel  a 
szent  ügy  hirdetésénél  e  fény  terjesztéséhez  én  magam  is 
járulhatok ;  nem  is  az  alkalmi  felszólalások,  melyekkel  Telekig 
Klapka,  Vukovics,  Türr,  Irányi  és  más  számtalanok  egyes  spe- 
ciális eseteknél,  a  magyar  szabadság,  a  magyar  állami  lét 
jog-  s  politika-szerűségének  egyes  speciális  igazságait  a  világ 
közvéleményét  meghóditó  világosságba  helyezek :  hanem  azon 
folytonos  apostoloskodás  emlékezete  lebeg  előttem,  melylyel 
a  magyar  emigráczió  politikai  hitvallása  a  világ-sajtóban 
nyiltan,  hangosan,  szakadatlanul  képviselve  volt  s  mely  a 
magyar  ügyet,  ugy  a  miként  akkor  az  emigráczió  agyában- 
szivében élt,  a  napi-kérdések  legelső  sorába  küzdötte  be.  Sze- 
mem előtt  lebeg  Jósika,  kinek  e  téren  szerzett  érdemeiről  már 

máskor  szólottam.  Szemem  előtt  lebeg  az,  mikéut  adtak  foly- 
tonos kifejezést  s  vívtak  ki  nemcsak  elismerést,  iianem  hatal- 
mas támogatást  is  a  magyar  emigráczió  hitvallásának  Éber 
Nándor,  Pulszky,  Csernátony  az  angol,  a  két  utóbbi  az  ame- 
rikai s  később  az  ojasz  sajtóban  is ;  a  francziában  Irányi, 
Horn,  Szarvady,  Ludvigh ;  a  németben  a  két  utóbbi,  különö- 
sen Szarvady,  ki  magának  bámulatos  kiterjedésű  tért  nyitott ; 
az  olasz  sajtóban  kiváltképen  Helfy,  ki  nemcsak  a  magyar  s 
olasz  ügy  érdekazonossága  érzetének  meggyökeresitése  körül 
kétségtelenül  mindnyájunk  közt  a  legnagyobb  érdemekkel 
bir,  hanem  politikai  hitvallásunknak  az  európai  sajtóban  meg- 
honosítására is  kiváló  befolyást  gyakorolt  az  által,  hogy  ki 
tudta  vinni,  miszerint  a  világ-sajtó  egyik  közös  kútfejének, 
az  »Agence  Havas  «-nak  távirdai  körében  Konstantinápolytól 
Turinig  úgyszólván  rendelkezhetett,  azonkívül  saját  külön 
lapot  is  alapított,  mely  a  magyar  függetlenség  s  olasz  függet- 
len nemzeti  egység  törekvései  közt  fenforgott  szövetségi  kap- 
csolat tekintélyes  közlönyének  annyira  el  volt  ismerve,  hogy 
mintegy  góczpontul  szolgált  arra,  miszerint  a  Cavalletto 
által  oly  tapintatosan  vezénylett  s  a  Helfy  lapjánál  tekinté- 
lyes erők  által  folytonosan  képviselt  velenczei  forradalmi 
comité  működése  s  a  mienk  közt  összhangzás  és  viszonylagos 
támogatás  álljon  fenn.  Helfy  még  könyvnyomdát  is  alapított, 
miszerint  politikai  hitvallásunk  folytonos  terjesztésére  a 
magyar  emigrácziónak  minden  lehető  könnyítést  nyújthasson. 
Ott  nyomtattuk  az  »1849«  czimü  folyóiratot  is,  melyjelszavul 
Petőfi  e  sorait  viselte  homlokán : 

»De  mit  tűr  a  szolgaságnak  népe  ? 
Mért  nem  kél  fel,  hogy  lánczát  letépje  ? 
Arra  vár,  hogy  Isten  kegyelméből 
Azt  a  rozsda  rágja  le  kezéről  V« 

Az  időszaki  sajtóban  folytatott  ily  szellemű  működés 
mellett  Irányi,  Ludvigh  még  külön  röpiratokat  is  irtak, 
melyekben  hatalmas  érvekkel  kimutatták,  hogy  a  magyar 
nemzetnek  még  a  48-iki  alkotmány  teljes  visszaállításával 
sem  lehet  beérnie  s  az  emigrácziónak  a  világban  szétszórt 
zöme  ép  ugy,  mint  a  magyar  légió  tagjai  adhaesionalis  nyi- 
latkozatokban adtak  a  49-iki  zászlóhoz  minden  alkut  kizáró 
ragaszkodásuknak  kifejezést, 

Ezek  tények,  melyekre  azért  hivatkozom,  miszerint 
tisztában  álljon  a  magyar  olvasó-közönség  előtt,  liogy  ki  s  mi 
volt  az  a  magyar  emigráczió,  melynek  emléke  méltatlansággal 
A^ádoltatik  azért,  mert  mélyen  fájlalta,  kogy  politikai  hitval- 
lásának állásban,  tehetségben,  népszerűségben,  befolyásban 
egyik  kiváló  vezérképviselöje  a  »forradalmi  politikával«,  tehát 
az  összes  emigráczió  politikájával  szakítani  magát  lekötelezte. 

E  politika  tekintetében  az  összes  magyar  emigráczióban 
az  egyetlen  kivétel  Szemere  Bertalan  volt,  ki  kezemből,  mint 
az  ország  ideiglenes  kormányzó-elnöke  kezéből,  a  függetlenné 
nyilatkoztatott  haza  miniszterelnökségét  elfogadta  s  mint 
ilyen,  a  függetlenségi  nyilatkozatra  kezembe  az  ország  szine 
előtt  hűséget  esküdött.  Ha  velem  vagy  czélban,  vagy  politi- 
kában egyet  nem  ért,  vagy  tehetségeimet  a  nemzet  által  reám 
ruházott  állás  betöltésére  elégtelennek  tartva,  megbuktatá- 
somre  törekszik :  ez  mint  szabad  embernek  jogában  áll  vala, 
föltéve,  hogy  nem  fogadja  el  kezemből  a  miniszteri  állást, 
vagy  arról  lemond  s  nyiltan  az  ellenzék  soraiba  lép.  De  hogy 
miniszter  maradjon  s  mint  ilyen,  ellenem  az  országban  titkon 
olynemü  ármányokat  űzzön,  miszerint  felajánlott  szövetkezé- 
sének még  maga  Görgey  is  hátat  fordított,  —  az  emigráczió- 
ban pedig  kimenekülésének  első  percze  óta  *)  ellenem,  volt 
minisztertársai  s  politikai  barátaim  ellen  folyvást  egész  szen- 
vedélylyel  a  legellenségesebb  megtámadásokban  gyönyörködn 
illendőnek  tartsa :  ez  oly  dolog,  hogy  nehéz  megérteni,  miként 
volt  képes  azt  összeegyeztetni  a  köztünk  fennállott  hivatalos 
viszony  solidaritásának  erkölcsi  igényeivel.   Azonban :  »Der 


*)  Vukovics  Sebő  (kinek  pedig  minden  levelét  mérséklet, 
higgadtság  s  a  legdelikátabb  kiméletesség  jellemzi)  nekem  Kuta- 
hiába  már  1850.  augusztus  14-én  Montmorencyböl  ezeket  irta: 
»Mi  itt  meglehetős  barátságban  élünk  mindnyájan,  kivéve  Szeme- 
rét, ki  szándékosan  a  régi  barátságot  is  megmérgezte.  0  már  az 
én  kijövetelem  előtt  ellened  s  ellenünk  elég  bűnösen  s  igen  önké- 
nyes állításokkal  lépett  fel,  magát,  mint  az  egész  forradalmon  felül 
emelkedett  nagyságot  mutatva  be.  Bármily  nagysága  legkevésbé 
sem  bánt ;  de  a  mit  a  tények  sorából  valótlanul  beszélt,  azt  Hor- 
váthtal,  czáfolatul  megigazítani,  kötelességünknek  ismerők. «  — 
1851.  július  12-én  pedig  ugyancsak  Vukovics  (Parisból)  arról  tudó- 
sitottj  miként  Szemere  méltatlan  kikelései  annyira  elidegenítették 
tőle  az  ottani  emigrácziót,  hogy  midőn  július  5-én  az  emigratiónálig" 

Tod  hat  eine  reinigende  Kraft«.  Én  az  ármánynak,  indulatos 
ellenségeskedésnek,  melylyel  bizalmamat  viszonzá,  emlékeze- 
tét sirjába  temettem  s  csak  fényes  tehetségeinek  tiszteletteljes 
elismerését  tartottam  meg  és  megtartottam  a  részvétteljes 
bánatot  a  szivrenditö  éj  fölött,  mely  halála  előtt  e  fényes 
tehetségek  világára  reáborult. 

Hanem  azt  tárgyamhoz  tartozik  megemlítenem,  hogy  a 
mint  Szemere  az  alig  megjelent  október  20-ikai  diplomának 
mint  kiindulási  pontnak  elfogadása  mellett  felszólalt  (ö  az 
egyedüli  ember  nemcsak  a  magyar  emigráczióban,  hanem  az 
obligát  hivatalos  köröket  kivéve,  az  egész  magyar  világon)  s 
kül-  és  belföldi  lapokban  a  kialkuvás  mellett  nyilatkozott 
Klapka  tábornok  csak  kétségtelen  tényt  constatált,  midőn 
ugyanazon  franczia  lapban,  melyben  Szemere  kialkuvásra  intő 
első  felszólalása  megjelent,  mindjárt  a  következő  napon  kije- 
lentette, hogy  »az  összes  magyar  emigráczióban 
egyedül  Szemere  ur  van  a  maga  vélemény én.« 
Teleki  László  pedig  a  franczia  lapokban  rendkívül  éles  czá- 
folatot  bocsátott  közre  Szemere  ellen.  Ez  volt  utolsó  felszó- 
lalása elfogatása  előtt. 

Ilyen  volt  a  magyar  emigráczió  politikai  álláspontja. 
A  körülmények  pedig  olyanok  voltak,  hogy  lehetetlen  volt  a 
sziv  vérével  összeforrt  óhajainak  a  közel  valósulás  reményévé 
nem  fokozódnia,  feltéve,  hogy  a  magyar  nemzetnek  minden 
alkut  kizáró  hajthatatlansága  iránt  az  olasz  kormány  hite, 
bizalma  meg  nem  ingattatik. 

Ott  volt  az  olasz  ügy  folyton  előretörő  haladványa,  mely 
az  egész  világ  meggyőződése  szerint,  a  háborút  az  osztrákkal 


választmány  megnyitása  végett  közgyűlés  tartatott :  Magyarország 
volt  miniszterelnöke  (ki  pedig  ép  ez  állásánál  fogva  a  testület  élére 
állíttatni  különösen  hivatva  volt  volna)  mindössze  csak  két  szava- 
zatot kapott  s  a  kettő  közül  az  egyiket  Vukovics  adta.  A  választ- 
mány ekként  lett  megalakítva :  Teleki  László  elnök,  Vukovics 
alelnök,  Irányi  jegyző,  Klapka,  Czecz,  gr.  Andrássy  Gyula,  Gorove, 
Kemény  Farkas,  Kiss  Miklós  vál.  tagok. 

Szemere  éveken  keresztül  mindig  folytatta  az  ellenségeske- 
dést; 1859  után  pedig  magát  már  az  emigrácziónak  az  1849-iki 
függetlenségi  nyilatkozathoz  ragaszkodó  álláspontjával  is  nyilt 
ellentétbe  helyezte.  Teleki  László  és  Jósika  Miklós  levelei  e  miatt 
a  legkeserűbb  indignatio  kitöréseivel  vannak  telvöi 


jóformán  kikerülhetlenné  tette.    Ott  volt  a  turini  cabinettel 
Teleki  közreműködése  mellett  kötött  ünnepélyes  szeptemberi 
egyezkedésünk,  melynek  komolysága  felöl  hatalmas  tanúságot 
szolgáltatott  az  erély  és  gyorsaság,  mely  annak  foganatosi- 
tásá  körül  kifejtetett.    Ott  volt  a  valóban  nagyszerű  fegyver- 
kezési felszerelés  (lásd :  első  fejezet),  mely  Magyarországba 
juttatás  végett  a  keletre  már  elküldetett.    Ott  volt  az,  hogy  o 
fölfegyverzéssel  kapcsolatban  az  olasz  kormány  már  annak 
is  idejét  látta,  miszerint  a  kelet  felöl  tervezett  forradalmi  had- 
müködés  designált  vezére  :  Klapka  tábornok  az  előkészületek 
berendezése  végett  rendeltetése  helyére  menjen.    Ott  volt  az 
a  nagyjelentőségű  tény,  hogy  Napóleon  császár,  mig  a  Gari- 
baldi alatt  alakitott  minden  más  nemzetbeli  idegen   légiók 
eloszlatását   határozottan   megkövetelte,  —  a  magyar  légió 
fentartásába  nemcsak  beleegyezett,  hanem  annak  tekintélyes 
haderővé  fejlesztését  Victor  Emánuel  királynak   még  egye- 
nesen tanácsolta  is ;  minek  folytán  a  magyar  légió  nemcsak 
fentartatott,  hanem  szaporítása  is  elhatároztatott  s  a  magyar 
emigráczió  (miként  már  előbb  is  emlitém)  a  történelemben 
példátlan  azon  előnynyel  dicsekedhetett,  hogy  a  világ  minden 
hatalmának  szeme  láttára,  saját  hazájának  zászlaját   idegen 
földön,  saját  nemzeties  szervezetű  seregének  ólén  lobogtathatá. 
Ott  volt  az,  hogy  nagymennyiségű  magyar  pénzjegyeknek  az 
olasz  kormány  költségén  nyomtatása  megfeszített   erélylyel 
munkába  vétetett,   miszerint  tervezett  forradalmi  harczunk 
saját  hazánkban  financiális  eszközökben  ne  szűkölködjék.  Es 
ott  volt  azon  körülmény,  hogy  a  magyar  emigráczió  mind- 
ezen harczias  előkészületeinél  nem  mint  a  nemzeten  kivűl 
álló  testület,  hanem  mint  annak  képviselője  s  a  nemzet  bizal- 
mától környezett  közege,  mondhatni :  mint  elismert  nemzeti 
hatóság  járt  el,  folytonos  összeköttetésben  állott  a  hazában 
működött  forradalmi  bizottsággal,  melynek  tagjai  a  nemzet 
legbefolyásosabb,  legtekintélyesebb  köreihez  tartoztak  s  hogy 
e  bizottság  jelentései,  ezer  más  csatornákon  felénk  özönlött 
értesítések,    de    a  köztudomású  tények   tanúsága   szerint   is 
olyan   volt   a    közszellem  Magyarországon,   miszerint   távol 
attól,  hogy  a  nemzet  forradalmi  elhatározása  felől  a  legkisebb 
kétség  foroghatna  fenn,  inkább  attól  volt  okunk  tartani,  hogy 
|i.a  az  olas7;-osztr9.k  háború  késni  talál,  a  tíirelmevesztett  nép 

idö  előtt  is  kitörésre  ragadtatik.  Hozzájárul  miudezekliez  az, 
hogy  magyar,  söt  osztrák  lapokban  is  az  olasz-magyar  közös 
harcz  nyiltan  bevégzett  ténynek  hirdettetett  s  az  olasz  hábo- 
rúval combinált  magyar  forradalom  bizonyosnak  is,  imminens- 
nek  is  tekintetett,  a  minek  az  akkori  közszellem  mellett  lehe- 
tetlen volt  a  népre  felvillanyozó  hatást  nem  gyakorolni. 

Nekem  azon  idöböl  csupán  a  »Pesti  Napló«  áll  rendel- 
kezésemre, mely  (a  mint  tudva  van)  a  túlmerészség  bogiárát 
dicsőségének  koszorújába  fűzni  nem  épen  buzgólkodott.  De 
azért  ily  tudósítások  közlésétől  még  a  »PestiNapló«  sem  tar- 
tózkodott, így  például:  1860.  október  25-kei  számában  a  »Tr. 
Zeitung«  után  ezeket  irta:  »Kossuth,  Klapka,  s  az  utóbbi 
magyar  forradalomból  ismeretes  több  egyén  ismételve  érte- 
kezletet tartottak  Cavourral  s  a  szard  táborkari  tisztekkel  s 
ez  alkalommal  az  előidézni  szándéklott  forradalom  terve  szo- 
rosan megállapittatott.  Magyarországgal  Fiúmén  át  akarják 
magukat  érintkezésbe  tenni  s  Turinban  az  egész  Littorale 
pontos  hadtani  leírását  birják.«  Majd  november  10-ikei  számá- 
ban a  »P.  Napló «  a  bécsi  conservativ  »yaterland«  után  egy 
tudósitást  közölt  Milánóból,  melyben  irva  volt,  miként  »Ná- 
polyból  parancs  érkezett  oda,  hogy  a  legnagyobb  sietséggel 
24.000  magyar  attila  készíttessék.  Egy  hajdani  huszárezred- 
szabó, ki  a  magyar  forradalom  alatt  századosi  ranggal  Bem 
hadtestében  a  Kossuth-  és  Mátyás-huszárok  egyenruhájának 
kiállítását  vezette,  van  e  feladattal  megbízva.  Az  attilák,  a 
mint  készen  lesznek,  Türr  tábornokhoz  fognak  küldetni,  ki 
gondosan  titkolt  missióval  van  mégbizva  s  annak  kiviteléré 
jelentékeny  pénzerővel  rendelkezik.  Nem  egészen  alaptalan  a 
nézet,  miszerint  azon  kísérlet  forog  kérdésben,  hogy  Magyar- 
országban a  forradalom  lángraszittasséks  hogy  kísér- 
letet fognak  tenni,  Fiúménál  partra  szállani,  a  honnan  aztán 
a  forradalom  előharczosai  Magyarországba  tömének.  Épen 
nem  kell  biztonság  érzetében  ringatózni,  mert  Victor  Emá- 
nuel király  szorult  helyzete  (?)  kényszeríti  őt  sva  banque«-ot 

játszani. Magyar-  és  Olaszországnak  közös 

harczi  vállalata  oly  elvégzett  dolog,  miben 
még  csak  kétkedni  sem  mer  senki.« 

Természetes,  hog}^  a  conservativ  bécsi  »yaterland«, 
melyből  a  »Pesti  Napló«  idézett,  el  nem  mulasztotta  e  tudó- 

sitását  az  obligát  »kalandor«,  »gyalázatosság«,  »aljasság«  stb. 
mártásával  felereszteni,  miszerint  a  sajtó-hatóság  torkán  meg 
ne  akadjon;  de  képzelni  lehet,  liogy  e  mártások  daczára 
mennyire  jól  esett  az  ily  eledel  magyar  gyomornak. 

November  13-ikai  számának  második  vezérczikkében 
Fk  (Falk)  jel  alatt  a  »Pesti  Napló «  újra  visszatért  a  24.000 
attilára ;  elmondta,  bogy  Graribaldi,  Caprerába  visszavonulása 
előtt,  Türr  tábornoknak  ismeretlen  czélra  két  ágyu-üteget  s 
10.000  fegyvert  ajándékozott  s  Yictor  Emánuel  királynak  azt 
mondta,  hogy  1861.  tavaszán  Olaszországon  kivül 
fog  magának  tevékenységi  színhelyet  keresni ;  s  több  más  ily 
jellegű  adat  elszámlálását  a  »Pesti  Napló«  azon  következte- 
téssel kisérte,  hogy  azok  összefüggése  imminens  háborúra 
mutat,  melynél  Austria  nemcsak  Velencze  felöl,  hanem  más 
felöl  is  meg  fog  támadtatni,  a  minek  fontosságát  neveli  az 
is,  hogy  Metternich  herczeg  azon  biztos  hirt  küldte  Rechberg 
grófnak,  miként  Francziaország  a  megújulandó  osztrák-olasz 
háborúban  minden  esetre  Piemont  mellett  fog  küzdeni.  Neve- 
zetesnek jeleztetett  az,  hogy  e  tervet  sem  az  október  20-ikai 
diploma,  sem  a  varsói  találkozás  nem  birta  megmásitani  s  a 
mérsékelt  szellemű  magyar  lap,  a  maga  modorában,  a  közel 
forradalmi  harcz  kilátását  azzal  fejezte  be,  hogy  »a  készülő 
események  hazánkat  igen  közelről  érdekelhetik,  a  sajtónak 
tehát  kötelessége,  himezés-hámozás  nélkül  megismertetni  a 
helyzetet,  hogy  kiki  már  előre  megfontolhassa  a 
szerepet,  melyet  vállalni  fog,  ha  az  előrelát- 
ható események  bekövetkezne k.« 

Ugyanazon  lap  november  20-ikai  számában  egy  bécsi 
levél  után  azt  tette  közhírré,  miként  az  ottani  kormánykörök- 
ben rég  nem  titok  többé,  hogy  izgatások  folynak  az  országban 
a  közel  kilátásba  helyezett  jövő  reményében; 
hogy  a  mind  vakmerőbb  fellépésből  azon  következtetés  vona- 
tott, miként  a  táplált  tervek  határozottabb  alakot  kezdenek 

ölteni ; a  külügyminisztériumhoz  értesítések  jöttek, 

hogy  az  adriai  tenger  felől  beütési  kísérlet  szándékoltatik, 

s  hogy  a  küszöbön   álló   velenczei   háború   és  azon 

izgatottság  mellett,  mely  a  magyar  földön  az 
ujabb  császári  engedmények  daczára  uralgj 
e  dolgok  rendkivüli  súlyt  nyernek, 

Ilyen  tudósítások  sürün  jelentek  meg  a  magyar  lapok- 
ban s  könnyű  elképzelni,  minőnek  kellett  Magyarországon  a 
közérzületnek  lenni,  ha  még  egy  oly  óvatos,  mérsékelt  lap  is, 
mint  a  3>Pesti  Napló «,  kapu  előtt  állónak  hirdette  a  velenczei 
háborúval  kapcsolatos  forradalmat  Magyarországon. 

Nekünk  ^idekünn  némi  fáradságunkba  került  a  velünk 
barátságos  viszonyban  állott  hatalmakat  meggyőznünk,  hogy 
az  október  20-ikai  diploma  a  magyar  nemzet  forradalmi  elha- 
tározottságán semmit  sem  változtatott.  De  annak  lehetetlen- 
sége, hogy  a  bécsi  udvar  szorultságában  tovább  is  mehet :  a 
nemzet  eventuális  hajthatatlansága  felől  némi  kétséget  kez- 
dett támasztani.  El  lehet  tehát  gondolni,  mi  mérhetlen  súlyú 
fontosság  feküdt  abban,  hogy  semmi  se  történjék  a  hazában, 
a  mi  e  kétséghez  tápul  szolgálhatna ;  mert  ha  a  magyar  nem- 
zet hajthatatlansága  iránt  a  hit  s  bizalom  megingattatik,  az 
e  hajthatatlanságra  épitett  tervek  dugába  dőlnek  s  a  sziv- 
vérünkkel  összeforrt  és  nemzetünk  zöme  által  osztott  hazafiúi 
remények  füstbemennek. 

Ilyen  volt  a  helyzet,  midőn  az  a  rettenetes  hir  villáma 
csapott  ránk,  hogy  Teleki,  kivel  az  olasz  kormány,  mint  a 
magyar  nemzet  forradalmi  határozottsága  egyik  vezér-kép- 
viselőjével, alkudozott,  egyezkedett,  szövetkezett:  maga  Teleki, 
a  vezérek  egyike  az,  a  ki  elhagyja  zászlónkat  egy  ádáz  perez 
súlyának  nyomása  alatt,  szakit  a  forradalmi  politikával  s  a 
kialkuvás  terére  lép. 

És  Lukács  Móricz  Emlékezései,  a  baráti  érzelmek  sugal- 
lata által  elragadtatva,  méltatlanságnak  nevezik,,  hogy  a 
magyar  emigráczió,  melynek  föntebb  történelmi  hűséggel 
világosságba  helyezett  hazafiúi  reményein  ez  esemény  oly 
mélyre  ható  csorbát  ütött.  Teleki  defectióját  nagy  nemzeti 
szerencsétlenségnek  tekintette  s  fájdalmas  felháborodással 
fogadta. 

En  nem  hiszem,  hogy  a  »méltányos  itéletü  ember«,  ki  a 
fenforgott  körülményeket  elfogulatlanul  számba  veszi.  Teleki 
»legrégibb,  legbensőbb  barátjának«  e  méltánytalan  fel- 
fogásában osztozhassék. 

De  az  igazságnak  s  a  volt  emigráczió  lovagias  becsü- 
letének tartozom  azt  is  kijelenteni,  hogy  bár  az  emigráczió 
Telekinek  a  forradalmi  politikával  szakítását  érzékenyen  fáj- 

lalta  és  zokon  is  vette :  érzelmeinek  kijelentésével  szorosan 
a  magánkörre  szorítkozott  s  tudtomra  solia  senki  az  emigrá- 
czió  köréből  egyetlen  szót  sem  bocsátott  nyilvánosságra,  mi 
Teleki  személyes  becsületét  s  lovagias  érzelmét  csak  a  leg- 
távolabbról is  sérthette  volna. 

Hogy  valaki  Telekinek  szakítását  a  forrsidalmi  politiká- 
val gyávaság  vádjával  illette  vagy  bátorságát  kétségbevonta 
volna,  az  merő  mese.  Elég  e  végett  arra  hivatkoznom,  hogy 
Teleki  Jósikához  irott  (a  298.  lapon  közlött)  levele  bevezető 
soraiban  az  indignatió  hangján  e  kérdést  vetvén  fel :  »L  e  h  e  t- 
séges-e,  hogy  találkozzék  ember  Európában, 
ki  bátorságomat  és  jellememet  gyanúsítsa ?« 
—  erre  Jósika  rögtön  válaszolt  s  tudtára  adta,  miként  »m  i« 
Telekinek  sem  személyes  bátorságán,  sem  becsületességében 
nem  kétkedünk,  sőt  hisszük,  hogy  ügyünknek  nagy  szolgála- 
tot teend,  ha  ebben  adott  szava  akadályul  nem  szolgál. 
»E  nyilatkozattal  Teleki  meg  volt  elégedve.* 
így  irta  ezt  nekem  Jósika  1861.  február  8-án  kelt  levelében. 

Egyetlenegy  körülmény  adta  magát  elő,  mely  Teleki- 
nek, de  csakis  ideiglenesen,  mert  félreértésből,  érzékenységét 
felköltötte.  Ez  abból  áll,  hogy  (miként  a  szövegben  részlete- 
sen olvasható)  én  közlöttem  Jósikával  Thouvenel  levelét, 
melyben  azon  (téves)  értesités  foglaltatott,  miként  Teleki 
szavát  adta  Ferencz  József  császárnak,  hogy  jövendőben  hü 
alattvalója  leszen.  Az  olvasó  előtt  áll  Jósikához  irott  'e  leve- 
lem, melynek  minden  szava  bizonyságul  szolgál,  hogy  ezen 
» alattvalói  hüség-fogadás«  volt  kútfeje  ama  mély  elkeseredés- 
nek, mely  levelemen  elömlik.  Közölve  van  a  szövegben  leve- 
lem utóirata  is,  melyben  azon  hitemnek  adtam  kifejezést,  hogy 
»Metternich  hazudott  Thouvenelnek,  miszerint  Teleki  jelle- 
mét gyanúsítva,  a  hitet  s  bizalmat  irántunk  aláássa. «  Jósika 
(mint  a  szövegben  elő  van  adva)  ez  utóiratot  elküldte  Teleki- 
nek, de  magát  levelemet  nem,  s  igy  Teleki  nem  tudta,  hogy 
mi  az,  a  mit  hazugságnak  nyilatkoztattam.  A  mi  ennek  foly- 
tán közbejött,  azt  Jósikának  hozzám  1861.  január  29-ón  irott 
leveléből  irom  ki,  a  mint  következik : 

»Utóiratodat  Teleki  megkapta  s  nem  tudva,  mit  mon- 
dott tulaj  donkép  Thouvenel,  nekem  Almássy  Pál  által  Íratott 
egy  levelet,  melyben  elég  szemrehányó  hangon  felszólít,  hogy 

te  és  én  nyilatkozzunk  cathegorice,  mi  légyen  az,  a  mit  te 
hazugságnak  nyilatkoztattál.  Én  erre  megirtam  azt,  a  mit  te 
^^houvenel  leveléből  szives  valál  megküldeni.  Ebből  látható 
volt,  hogy  a  te  meghazudtoló  szavaid  nem  Teleki  ellen,  hanem 
mellette  szólottak*  (a  mint  hogy  azt  az  alattvalói  hüségfoga- 
dást  maga  Teleki  Is  kiváló  emphasissal  megczáfolta).  »T  e  1  e- 
kit  a  Thouvenel  szavai  persze  teljesen  meg- 
nyugtatták, mert  átlátta,  hogy  azoknak  általad  törtónt 
meghazudtolása  egészen  helyes  volt.« 

Ennyit  elégnek  tartottam  annak  megczáfolására  fel- 
hozni, hogy  az  emigráczió  felfogása  Teleki  gyászos  elhatáro- 
zására befolyást  gyakorolhatott.  Ez  merőben  indokolatlan 
feltevés. 

Berekesztésül  még  csak  azt  jegyzem  meg,  miként  cso- 
dálom, hogy  az  Emlékezések  irója  nem  vette  észre,  miként  e 
föltevést  ömagaismegczáfolja,  midőn  fölemlíti,  hogj'"  » Teleki- 
nek már  kevéssel  szabadon  bocsáttatása  után  megfordult  lel- 
kében, hogy  az  ö  esetén  csak  a  halál  segíthet  s  vele  (Lukács- 
csal) is  szólt  róla  első  találkozásukkor  Bécsben.*  —  Ott  Bécs- 
ben, akkor,  midőn  Lukácsnak  a  halálról  szólt,  Telekinek  a 
magyar  emigráczió  felfogásáról  még  tudomása  nem  volt  s 
nem  is  lehetett,  s  ha  mégis  már  akkor  halálról  szólott,  ez  czá- 
folhatlan  bizonyságul  szolgál,  hogy  tragicus  elhatározásának 
csakis  az  elvhü  férfias  kebelnek  önmagával  történt  meghason- 
lása  volt  kútfeje. 


ÖTÖDIK  FEJEZET. 
A   harmadik    csapás. 

(Pénzyegy-pör.) 


A  sors  valósággal  üldözőbe  vett.  Vége-hossza 
nem  volt  a  csapásoknak. 

Cavour  kívánta,  liogy  ha  csak  lehetséges,  Angliá- 
ban készíttessük  a  magyar  pénzjegyeket.  A  lehetőség  a 
törvényesség  kérdésétől  függött.  Az  angol  jog  » szokás- 
jog* (jus  consvetudínaríum).  Angliának  nincs  codificált 
törvénykönyve.  Az  angol  ember  az  államszervezetben 
is  igazaknak  tekinti  az  irás  ama  szavait:  »a  betű  öl,  a 
szellem  elevenít. «  Nem  hiszen  a  »paragraphisált«  sza- 
badságban, mert  a  paragraphusok  rideg  betűi  nem 
simulnak  a  társadalmi  viszonyok  fejleményeihez.  Az 
íntézvényes  szabadságot  szereti.  Nem  holt  betűkben, 
hanem  eleven  íntézvény ékben  keresi,  s  fel  is  találja 
szabadságának  biztosítékát,  gyarapodásának  kiapad- 
hatlan  forrását,  intézvényekben,  melyek  nincsenek 
merev  keretekbe  szorítva  s  azért  ruganyosak,  szabadon 
alkalmazkodnak  a  szabadon  fejlő  élethez.  Az  angol 
állami  és  társadalmi  szervezet  e  sajátságának,  midőn  az 
igazságszolgáltatásra  alkalmaztatik,  meg  vannak  árny- 
oldalai, mint  mindennek,  a  mi  emberi.  Nem  mínden- 
napias  kérdéseknél,  avatlan  embernek  nem  könnyű 
eligazodni  a  törvényesség  mezején.  Szaktudósokra  van 

szüksége,  kik  jártasok  az  előzmények  tömkelegében, 
miszerint  megtudja:  mit  enged,  mit  tilt  tennie  a  » szo- 
kásjog«  ?  E  helyzetben  találtam  én  is  magamat  a 
magyar  pénzjegy-nyomtatás  kérdésénél.  Jogtudósokhoz 
folyamodtam.  Anglia  legtekintélyesebb  törvénytudói, 
kiket  ez  iránt  megkérdeztem,  egyhangúlag  oda  nyilat- 
koztak, hogy  az  angol  törvény  a  forgalomban  levő  ide- 
gen pénzjegyek  utánzását  (counterfeit)  igenis  tiltja,  de 
az  én  általam  saját  aláirásom  alatt  nyomatni  szándé- 
kolt magyar  szövegű  jegyek  semmi  létező  jegyeknek 
nem  levén  utánzása,  azokat  bizvást  nyomathatom,  szán- 
dokom  valósítása  az  angol  törvényekbe  teljességgel 
nem  ütközik. 

E  megnyugtatás  folytán  hozzáláttam  a  dologhoz. 

De  ha  jogtudós  tanácsadóim  ismerték  Anglia  tör- 
vényeit, én  viszont  ismertem  az  angol  kormány  részre- 
hajló előzékenységét  a  bécsi  udvar  iránt,  tehát  nem 
lehetett  nem  gyanítanom,  hogy  ha  a  bécsi  hatalom  az 
angol  kormány  részrehajló  politikájához  alkalmazkodó 
rendőrség  segítségével,  vállalatomnak  neszét  veszi, 
daczára  annak,  hogy  a  törvény  mellettem  szól,  zakla- 
tásoknak, háborgatásoknak  lehetek  kitéve,  melyek  vég- 
eredményben meg  is  hiúsíthatják  annak  sikerét,  a  mire 
hazám  függetlenségi  harcza  megújulásának  esetére  mér- 
hetlen  fontosságot  helyezek. 

E  balesély  ellen  csak  a  gyorsaság  óvhatott  meg 
s  azért  végtelenül  aggódtam  a  késedelem  fölött,  melyet 
a  költségek  kiszolgáltatása  körül  tapasztalt  nehézségek 
okoztak.  Midőn  végre  ez  akadály  1860.  deczember  ele- 
jén elhárittatott,  csakugyan  tudtára  is  adtam  Cavour 
grófnak,  hogy  a  münyomdászok  több  mint  200  sajtót 
tettek  munkába,  miszerint  az  idővesztést  erélylyel  pótol- 
hassák :  de  a  munka  több  héten  át  félbe  levén  szakítva, 

uj  munkásokat  kénytelenek  alkalmazni  s  én  tartok  tőle, 
hogy  a  munka  újból  felvételét  lehetetlen  lesz  indiscre- 
tióktól  megőrizni. 

A   következések    nagyon    is    igazolták    aggodal- 
maimat. 

Deczemher  és  január  folytában  a  nyomatás  any- 
nyira  haladt,  miként  értesithettem  Cavour  grófot,  hogy 
a  megrendelt  pénzjegyek  nagyobb    fele  már    február 
közepe  táján  el  lesz  szállitható  Olaszországba,  misze- 
rint   ott  letározva,  a  háború    kitöréséig   biztonságban 
tartatliassék.  Kérdésemre,  hogy  hova  s  miként  kivánja 
a  jegyeket  szállíttatni,  azt  kaptam  a  gróftól  válaszul, 
liogy  kiildjem  Liverpoolból  gőzhajón  de  la  Rue  czimre 
Grenuába.  A  gőzösön  szállítást  LÍA^erpoolban  egy  bizal- 
mas angol  barátom,  Rawlins  Károly  ur  által  rendbe- 
hoztam s  már    épen  a  bemálházás  iránt    intézkedtem 
Londonban,  midőn  nyomdászom,  Day  Vilmos,  február 
12-én    Írásban    értesített,    hogy    a  fővárosi   rendőrség 
főnöke,  Sir  Richárd  Mayne  (ki,  nem  tudni  miként,  egy 
pénzjegyünknek  birtokába  jutott)  őt  magához  rendelte 
s  előrebocsátván,  hogy  Austria  megkeresést  intézett  az 
angol  kormányhoz,  vegyen  birói  megtorlást  alkalma- 
zásba mindazok  ellen,  kik  e  j egy ekeiőállitásához  hozzá, 
járultak,  minthogy  ez  ellenséges  szándoku  cselekmény 
egy  oly  külhatalom  ellen,  melylyel  Anglia  barátságos 
viszonyban  van:  a  rendőrfőnök,  a  kormány  meghagyá- 
sából, felszólította  Day  urat :  mondaná  meg,  ki  bizta  őt 
meg  e  jegyek  nyomtatásával  s  minő  meghatalmazással 
nyomatta  nevemet  e  jegyekre  ?  Day  Vilmos  megtaga- 
dott minden  feleletet,  mielőtt  megbízójával  s  ügyvéd- 
jeivel értekezhetett;  nekem  pedig  tudtomra  adta,  hogy 
a  munkát  egész  erejével  folytatandja  s  gyorsan  be  is 
fogja  végezni,  hacsak  a  kormány  által  be  nem  til tátik. 

A  következő  napon,  február  lo-án,  a  rendőrfőnök 
Írásban  szólította  fel  Day  urat,  hogy  a  szóban  forgó 
jegyeket  egyelőre  (for  the  present)  tartsa  magánál  (to 
detaín),  miként  azt  a  múlt  napi  értekezésben  azon  esetre 
megígérte  volt,  ha  eltiltás  adatnék  tudtára. 

Erre,  ügyvédeink  tanácsa  folytán,  Day  Vilmos 
február  14-én  levélben  annyit  válaszolt,  hogy  véle- 
ményt kért  három  nagytekintélyű  alkotmányjogi  ügy- 
védtől (constitutional  lawyers,  *)  kiknek  egyike  sem 
volt  képes  belátni,  hogy  Day  és  fiainak  eljárása  a  fen- 
forgó  ügyben  akár  a  közjog  (common  law)  bármely 
elvébe,  akár  valamely  írott  törvénybe  (statutory  enac- 
tement)  ütköznék;  minthogy  azonban  sem  ő  maga,  sem 
megbízói  nem  akarják  a  törvényt  megsérteni,  annál- 
fogva felhívja  a  rendőrfőnököt:  ne  sajnálja  kijelölni  a 
törvényt,  melyet  megsértettnek  tart.  E  felvilágosítás 
fog  további  eljárása  felett  határozni,  de  azon  hitben 
levén,  hogy  csak  azt  tette,  a  mihez  joga  van,  nem  gon- 
dolhatja, hogy  Sír  Richárd  May  ne,  mint  angol  ember, 
őt  jogaitól  megkívánhassa  fosztani  s  azért  kijelenti, 
hogy  a  rendőrfőnök  értesítését,  melylyel  őt  a  tulajdo- 
nával szabadon  rendelkezhetésben  gátolni  akarja,  köte- 
lezőnek el  nem  ismerheti,  mert  midőn  ő  szóval  ígéretet 
tön,  hogy  ha  a  jegyek  kiadatásától  kellőleg  eltíltatlk, 
a  tilalomnak  engedelmeskedni  fog,  természetesen  oly 
tilalmat  értett,  mely  az  erre  törvényesen  feljogosított 
hatóságtól  ered,  s  minthogy  ezen  eset  fenn  nem  forog, 
Day  és  fiai  helyén  látják  Sir  Richárd  Mayne-nek  tud- 
tára adni,  miként  míg  egyrészről  ugy  ők  maguk,  mint 
megbízóik  óhajtják,  hogy  a  történteket  nyilvánosságra 
hozni  ne  legyenek  kénytelenek,    másrészt  'el    vannak 


*)    Denman    Gj'örgy    parlamenti    tag ,    Welsby   és    Toulmiii- 
Smitli  mali. 

határozva  jogaikat  minden  alkotmányos  eszközökkel 
fentartani. 

Ügyvédeink  e  nyilatkozatot  jogfentartás  és  a  tör- 
vénytelen avatkozással  járó  felelősség  igénybevehetése 
végett  szükségesnek,  de  egyelőre  elégségesnek  is  tar- 
tották s  azon  nézetben  voltak,  hogy  Day  és  fiai  foly- 
tassák a  munkát,  mintha  semmi  sem  jött  volna  közbe, 
de  nehogy  azon  vádra  szolgáltassunk  ürügy  öt,  hogy 
a  kormány  hivatalos  közegeinek  tettlegesen  ellenszegül- 
tünk: tanácsos  lesz  a  jegyek  elszállítását  függőben  tar- 
tani, mig  tájékozva  leszünk:  vájjon  szándokában  van-e 
a  kormánynak,  s  ha  igen,  mi  utón,  törvénytelen  avat- 
kozásában tovább  menni?  Ez  avatkozást,  jogi  szem- 
pontból, ügyvédeink  annyira  képtelennek  Ítélték,  hogy 
hajlandók  voltak  a  rendőrfőnök  egész  fellépését  amolyan 
» fűimen  brutum«-nak  tekinteni,  melyhez  a  kormány 
nem  merhet  ragaszkodni. 

Egyenesen  nem  is  ragaszkodott.  A  kormány  állás- 
pontját a  parlamentben  előfordult  következő  nyilatko- 
zat eléggé  megismerteti. 

Mr.  White  (brightoni  képviselő)  az  alsóház  1861. 
márczius  5-ikei  ülésében  kérdést  intézett  a  külügyi  államtit- 
kárhoz, vájjon  a  királyné  kormánya  az  osztrák  kormány  által 
lett-e  arra  figyelmeztetve,  hogy  itt  ezen  országban  állítólag 
pénzjegyek  gyártatnak  Magyarország  nevében,  és  minő  lépé- 
sek tétettek  ennek  következtében  a  kormány  rendeletéből 
vagy  tanácsára  ? 

Lord  John  Russell  (külügyér) :  Az,  hogy  itt  ezen  ország- 
ban Kossuth  aláírásával  s  a  magyar  királyi  koronával  jelzett 
pénzjegyek  gyártatnak,  február  6-én  jelentetett  be  a  kormány- 
nak az  osztrák  követség  által.  A  kérdés  azonnal  a  korona  jogi 
tonácsosai  elibe  terjesztetett,  a  kik  terjedelmes  előadásban 
oda  nyilatkoztak,  miként  nem  lehetséges,  legalább  alig  való- 
színű, hogy  elmarasztaló  ítélethez  lehessen  jutni,  ámbár  azon 
nézetben  voltak,  hogy  a  kérdéses  jegy  gyártás  ellenkezik  ezen 

ország  törvényeivel.  *)  Ennek  folytán  ö  (a  külügy  ér)  Írásban 
értesítette  a  londoni  osztrák  követet,  hogy  a  királyné  kormá- 
nya ez  ügyben  semmi  lépést  sem  tebet.  Erre  az  osztrák  követ 
oda  nyilatkozott,  miként  reméli,  hogy  a  királyné  kormányá- 
nak nem  lesz  ellenvetése  az  ellen,  hogy  ö  más  lépéseket 
tegyen,  ha  azt  jónak  látandja.  Mire  azt  kapta  válaszul,  hogy 
azt  tenni  teljesen  szabadságában  van. 

Ez  a  más  lépés  csak  az  lehetett,  hogy  Ferencz 
József  császár  saját  nevében  polgári  keresetet  indítson 
ellenem  s  nyomdászaim  ellen  Angliában. 

Csakugyan  erre  határozták  magukat.  A  dolog  lefo- 
lyása ez  volt:  Az  angol  rendőrség  megtette  a  kutató 
szolgálatot  az  osztrák  császár  követének,  mintha  csak 
osztrák  rendőrség  volt  volna.  Szolgálatkészségében 
annyira  ment,  hogy  nem  tudni  miként,  de  mindenesetre 
nem  tisztességes  utón,  még  egy  magyar  pénzjegyet  is 
birtokába  kerített.  Az  ekként  kikutatott  tényállás  alap- 
ján bűnvádi  eljárást  szerettek  volna  nyakamba  kerí- 
teni. Az  angol  kormány  semmit  sem  óhajtott  inkább, 
mint  hogy  Austria  e  kívánságának  eleget  tehessen.  De 
a  korona  jogtanácsosai  a  nemes  szándok  sikeres  kivite- 
lét lehetetlennek  nyilatkoztatták.  Az  osztrák  császár 
vagy  tűrni  volt  kénytelen  a  magyar  pénzjegy  nyomta- 
tását, vagy  magán-keresethez  kellett  megakadályozta- 
tása  végett  folyamodni.  Ez  utóbbira  határozta  magát 
s  az  angol  kormány  az  angol  rendőrség  által  elcsent 
pénzjegyet  a  helyett,  hogy  a  nyomdászoknak  vissza- 
adatná, az  osztrák  követnek  szolgáltatta  ki,  miszerint 
császárjának  legyen  mivel  keresetét  megindítani. 

*)  Erre  nézve  Jósikához  irott  leveleim  egyikében  ezeket  találom : 
>  Az  e  nyilatkozatra  következett  napon  a  kormány  egyik  tagja  (G-ilpin) 
estélyre  hivott  s  ellentüntetésül  formális  fogadtatást  (levée)  tartatott 
velem.  Vagy  hatvan  parlamenti  tag,  teljes  udvari  gálában,  kardosán 
jött  el  az  alsóház  elnökének  ugyanakkor  tartott  estélyéröl,  nekem,  a 
^törvénysértőnek*  tisztelegni. 

24* 

Ekként  fölfegyverkezve,  benyújtották  1861.  február 
27-én  az  Angliában  megszokott  sajátságos  törvényke- 
zési irályban  szerkesztett  keresetlevelet,  a  mint  követ- 
kezik: 

II. 

,  (■ancellári  ítélőszék. 

(In  Chancerj .) 

Bírák :  a  lord-cancellár  ; 

Stuart  al-cancellár. 

Panaszos :  Ferencz  József,  Austria  császárja  s  Magyarország 

és  Csehország  királya, 
Panaszlottak :  Day  Vilmos,  Daj^  János,  Day  József  és  Kossuth 

Lajos. 

Panaszlevél. 

Nagy  tiszteletű  (right  honourable)  Pife  megyei  Szent  An- 
drewsi  báró  Campbell  Jánoshoz,  Nagy-Brittannia  lord-cancellár- 
jához. 

Fentnevezett  panaszos  Ferencz  József  Austria  császárja, 
Magyarország  és  Csehország  királya,  előterjeszti  (sheweth)  ö  Lord- 
ságának,  a  mi  következik : 

1.  A  panaszos  Magyarországnak  királya  és  mint  ilyen,  koro- 
nájának jogánál  fogva,  egyedül  és  kirekesztöleg  bir  kiváltsággal, 
Magyarországon  pénzfizetésre  szóló  s  ott  pénz  gyanánt  forgalomba 
tehető  jegyek  kibocsátására  felhatalmazást  adni,  mint  szintén  egye- 
dül és  kirekesztöleg  bir  kiváltsággal,  felhatalmazást  adni,  hogy 
Magyarországon  nyilvánosságra  bocsátandó  vagy  forgalomba  teendő 
bármely  okmányra  a  magyar  királyi  czimer  reáillesztessék  (to  be 
affixed). 

2.  Magyarországnak  csaknem  egész  forgalma  az  osztrák  nem- 
zeti bank  jegyeiből  áll,  melyek  panaszosnak,  mint  Austria  császár- 
jának és  Magyarország  királyának,  felhatalmazása  mellett  bocsát- 
tattak ki  és  ezen  jegyek  panaszos  felhatalmazása  mellett  vannak 
pénz  gyanánt  forgalomban  Magyarországon  és  egy  forinttól  fölfelé, 
különféle  összegekről  szólanak. 

3.  Panaszlottak  Day  Vilmos,  Day  János  és  Day  József  társas- 
üzletet folytatnak  Londonban,  mint  kőnyomdászok,  Day  és  fiai 
czég  alatt. 

4.  Panaszos  nemrégiben  biztos  tudomást  szerzett  (has  ascer- 
tained)  a  tény  felől,  hogy  nevezett  Day  és  fiai,  Kossuth  Lajos  meg- 

bízásából,  ki  most  Londonban  lakik  s  egyike  a  panaszlottakuak, 
nyomtatási  táblákat  készítettek ,  okmányok  nyomtatása  végett, 
melyek  a  magyar  nemzet  vagy  állam  —  különböző  pénzösszegek- 
ről szóló  —  jegyeinek  czimeztessenek  s  arra  vannak  szánva 
(designed),  hogy  Magyarországon  pénz  gyanánt  forgalomba  tétes- 
senek ;  és  bogy  nevezett  Day  és  fiai  nevezett  Kossuth  Lajos  meg- 
bizásából  az  igy  készített  táblákról  most  okmányokat  nyomtatnak, 
melyek  oly  jegy  ékül  állíttatnak  ki,  a  mint  fentebb  mondatott  és 
melyek  megkülönböztetés  végett  ezentúl  »álj egyek «-nek  fognak 
neveztetni. 

5.  A  mondott  okmányoknak  vagy  áljegyeknek  szövegteste 
magyar  nyelven  van,  szegélyükön  az  összeg,  melyre  a  jegy  szóló- 
nak állíttatik,  német,  sziavon  és  más  nyelveken  van  megjegyezve : 
alul  pedig  a  magyar  királyi  czimer  mását  vagy  lenyomatát  viselik. 
Ez  okmányok  egynémelyike  egy  forintról  s  ezeknek  szövegteste 
ekképen  szól  (lásd  fentebb  a  74.  lapon). 

6.  Az  egy  forintnál  nagyobb  összegű  mondott  áljegyek  szö- 
vege, az  összegek  szükségszerű  változásával,  ugyanaz  ;  és  a  Day  és 
fiai  által  gyártásba  vett  áljegyek  névleges  értéke  igen  nagy,  több 
mint  száz  millió  forint. 

7.  Nevezett  Day  és  fiai  birtokában  a  mondott  áljegyekből 
igen  nagy  mennyiség  van,  vagy  már  egészen  vagy  közel  bevégezve 
s  ök,  ha  csak  a  magas  törvényszék  által  meg  nem  akadályoztatnak, 
az  általuk  a  mondott  módon  gyártott  áljegyeket  a  panaszlott  Kos- 
suth Lajosnak  rövid  időn  ki  fogják  szolgáltatni,  a  kinek  viszont 
szándokában  van  azokat,  mihelyt  megkapja,  a  panaszos  felhatalma- 
zása nélkül,  sőt  akaratja  ellenére,  Magyarországba  küldeni,  ott 
azok  egynémelyíkét  különféle  összegekért  a  panaszos  alattvalói  s 
más  ott  tartózkodók  közt,  azoknak  eladni,  a  kik  elfogadni  hajlan- 
dók lehetnek  s  ekként  és  más  módokkal  is  a  mondott  áljegyeket 
Magyarországon  forgalomba  hozni,  azon  áljegyek  fennmaradandó 
részét  pedig  panaszos,  mint  azon  ország  királya  jogainak  s  elő- 
jogaínak megsértésével,  más  czélokra,  egyebek  közt  Magyarországon 
forradalom  és  rendetlenség  előidézésére  használni. 

Panaszos  soha  és  semmikép  nem  adott  felhatalmazást  Day 
és  fiainak  a  mondott  jegyek  g^-ártására  vagy  a  magyar  királjú  czí- 
mernek  azokon  használatára.  És  a  mondott  jegj^eknek  Magyar- 
országba bevitele  ott  eg}'  álforgalmat  (spurious  circulatíon)  terem- 
tend  s  ez  által  és  más  módokkal  nagy  kárt  (detriment)  okozand  az 
államnak  és  a  panaszos  alattvalóinak. 

8.  Panaszlottak,  kik  a  Day  és  fiai  ezéget  képezik,  mielőtt  a 
mondott  okmányok  végett  a  táblákat  elkészítenék,  tudomásával 
bírtak  a  czélnak,  melyre  Kossuth  Lajos  azokat  használni  akarja, 
valamint  annak  is,  hogy  azoknak  elkészítésére  vagy  kibocsátására 
panaszos  által  nem  volt  felhatalmazva  s  hogy  azon  okmányok  a 
panaszos,  mint  Magyarország  királya  jogain  sérelmet  követnek  el. 

De  nekik  szándokukban  van  a  mondott  jegyeket,  a  mint  elkészül- 
nek, a  nevezett  Kossuth  Lajosnak  kiszolgáltatni,  és  ki  is  szolgáltat- 
ják, hacsak  a  magas  törvényszék  tilalma  (injunction)  annak  elejét 
nem  veszi. 

Kérelem. 

Panaszos  kérelmei  a  következők  : 

1.  Határoztassék  el,  hogy  Day  Vilmos,  Day  János  és  Day 
József  kötelesek  megsemmisités  végett  kiszolgáltatni  panaszosnak 
a  mondott  táblákat,  melyeket  a  magyar  állam  vagy  nemzet  jegyei- 
nek czimzett  okmányok  gyártása  végett  készitettek ;  mint  szintén 
mindazon  okmányokat,  melyeket  azokról  nyomtattak  vagy  litho- 
grapháltak  s  minden  birtokukban  levő  más  okmányokat  is,  melyek 
a  magyar  állam  vagy  nemzet  jegyeinek  czimeztetnek  vagy  a  magyar 
királyi  czimer  lenyomatával  vannak  ellátva. 

2.  Hogy  a  jelen  perügy  letárgyalásáig,  mint  szintén  tárgya- 
lása közben  is,  Day  Vilmos,  Day  János  és  Day  József  s  azoknak 
szolgái  és  ügynökei  e  magas  törvényszék  rendelete  és  parancsa 
által  eltiltassanak  a  magyar  állam  vagy  nemzet  jegyeinek  czimzett 
bármely  okmányt  vagy  a  magyar  királyi  czimerrel  ellátott  jegyeket 
nyomtatni,  litographálni  vagy  gyártani  s  időközben  a  perügy  eldön- 
téséig hasonló  rendelet  és  parancs  által  eltiltassanak  a  nyomtatási 
táblákat  vagy  azokról  nyomtatott  vagy  levont  okmányokat  vagy 
bármely  birtokukban  levő  okmányokat,  melyek  a  magyar  állam 
vagy  nemzet  jegyeinek  állittatnak  vagy  a  magyar  királyi  czimer 
lenyomatával  vannak  ellátva,  nevezett  Kossuth  Lajosnak  kiszolgál- 
tatni, vagy  birtokukból  kibocsátani  vagy  akárkinek  is  akár  kiadni, 
akár  kiadatásukat  megengedni. 

3.  Hogy  a  panaszlottak  a  per  költségeiben  elmarasztal- 
tassanak. 

4.  Hogy  panaszos  oly  más  vagy  további  jogorvoslattal  (such 
further  or  other  relief)  birjon,  mint  az  ügy  természete  meg- 
kivánhatja. 

(Aláirva)  Cotton  Henrik. 

E  keresetlevél  beadatott  Freschfields  és  Newman  urak,  mint 
a  nevezett  panaszos  szorgalmazói  (solicitors)  által. 


Ezen  keresetlevél  előterjesztési  része  csaknem  szó- 
rul-szóra  gróf  Apponyi  Eudolf  osztrák  császári  követ- 
nek eskü  alatti  vallomásából  (affidavit)  lett  kiirva  s 
ezzel  betű  szerint  megegyezik;  miért  is  mellőzve  az 
egyhangú  tartalom  ismétlését,  a  követ  iir  e  vallomá- 
sának csak  bevezető  sorait  (melyekre  alább  hivatkozás 

történik)  s  még  két  pontját  irom  ki,  melyek  a  követett 
eljárásra  világot  vetnek. 

A  bevezetés  eképen  szól : 

»Eii  (gróf  Apponyi  Eudolf) ,  ö  császári  felségének, 
Austria  császárjának  (a  ki  ezen  perben  a  panaszló) 
követje  vagyok  az  angol  udvarnál.  O  császári  felsége  Magyar- 
országnak is  királya  s  mintilyen,  koronájának  jogánál  fogva« 
stb.  (mint  a  keresetlevél  1.  pontjában). 

E  bevezetésben  magát  Apponyi  gróf  kirekesztöleg 
csak  az  osztrák  császár  követjének  nevezi  s  mi  ezt  egyik 
gyám- okul  használtuk  fél  a  felperesi  ügyvéd  azon  állí- 
tásának megczáfolására,  bogy  Apponyi  gróf  a  fel- 
peresnek, mint  magyar  királynak,  képviselője  gyanánt 
az  angol  udvarnál  el  van  fogadva,  annál  fogva  felperes 
magyar  királynak  el  lett  ismerve. 

Vallomása  folytában  Apponyi  gróf  beismeri,  bogy 
ö  volt  az,  a  ki  február  20-án  jegyeim  közül  egyre  szert 
tett  (I  obtained),  nevezetesen  azon  egyforintos  jegyre, 
melyet  a  bíróságnak  bemutatott  s  mely,  a  magyar  nyelv- 
ben magát  jártasnak  mondott  követ  ur  fordítása  szerint, 
a  keresetlevélben  idéztetik. 

Ezt  a  »szert-tevést«  azért  emlitem,  mert  ez  az  angol 
alsóházban  éles  megjegyzésekre  szolgáltatott  alkalmat, 
a  mint  alább  látható  lesz. 

Végre  még  Apponyi  gróf  affidavit-jából  a  követ- 
kező vallomását  kell  kiemelnem: 

»En  legelőször  február  3-kán  kaptam  értesítést  a  felöl, 
hogy  Day  és  fiai  a  kérdéses  áljegyek  gyártásával  foglalatos- 
kodnak. Én  erre  azonnal  a  királyné  külügyi  föállamtitkárá- 
hoz  fordultam  s  kértem,  hogy  a  királyné  kormánya  lépjen 
közbe  (to  interfere)  s  akadályozza  meg  (prevent)  a  mondott 
áljegyek  gyártását.  Február  23-án  és  nem  előbb  kaptam 
választ  a  mondott  külügyi  államtitkártól,  melyben  tudtomra 
adta,  hogy  a  királyné  kormányának  nincs  tehetségében  avat- 
kozni (were  unable  to  interfere).  Ennek  következtében  én 


azonnal  jelentést  tettem  a  dolog  helyzete  felöl  ö  császári  fel- 
sége, az  osztrák  császár  kormányának  s  február  26-án 
és  nem  előbb,  utasítást  kaptam,  ö  császári  felsége  nevét 
használni  azon  eljárásoknál,  melyeket  a  mondott  áljegyekre 
nézve  szükségeseknek  tarthatok. « 


Ekként  lett  e  rendkívüli  feltűnést  okozott  eljárás 
bevezetve,  mely,  azt  hiszem,  példa  nélkül  áll  a  » híres 
perek «  (causes  célébres)  történelmében. 

»Austriát  irtózatos  rémület  fogta  el,«  —  monda 
beszélgetés  közben  a  miniszterek  egyike,  egy  parla- 
menti tag  barátomnak,  ki  előtte  ez  ügyet  szóba  hozta. 

Bizony  nagy  ijedelemben  is  lehettek  Bécsben 
miszerint  Austria  császárja,  miután  elkobzást  vagy  épen 
bűnvádi  eljárást,  hála  az  angol  törvények  tekintélyé- 
nek, előidézni  nem  bírt:  rászánja  magát,  hogy  angol 
polgári  bíróság  előtt  saját  >legmagasabb«  sze- 
mélyében szálljon  perbe  egy  szegény  magyar  szám- 
üzöttel,  s  ez  által  magát  azon  keserű  igazságok  árjának 
kitegye,  melyeket  ez  eljárással  magára  vont. 

Hanem  miután  magát  erre  elhatározta,  nem  lehet 
tagadni,  hogy  ügyes  tanácsadókra  tett  szert.  Ügyes 
fogás  volt  az  ügyet  a  »Chancery«  elibe  vinni.  Ügy- 
védjei nagyon  jól  tudták,  hogy  lehetetlen  volna  egész 
Angliában  oly  esküdtszéket  összeállitaníok,  mely  ez 
ügyben  ellenem  ítélne.  Azért  czipelték  szegény  feje- 
met a  chancery  elibe,  mely  előtt  a  pörlekedés  annyira 
költséges  s  az  eljárás  annyi  bonyodalmakkal  jár,  hogy 
Angliában  példabeszéddé  vált  arról,  a  ki  valamely 
átkozott  hínárba  jutott,  azt  mondani:  »chanceryba 
került.«  Aztán  ez  a  törvényszék  esküdtszék  nélkül 
itél;  nincs  a.  törvény  betűihez  kötve;  » méltányossági 
birói  S2;él^«-nek  (coxirt  of  Equity)  neveztetik;  hatósága 

van  egyrészt  a  köztörvény  szigorát  mérsékelni,  más- 
részt méltányossági  alapon  sújtani  vagy  oltalmazni 
»wo  des  Gesetzes  Fackel  dunkel  brennt.«  A  méltá- 
nyosság pedig  nagyon  ruganyos  fogalom;  amolyan 
redős  rázsa-szokny a,  melynek  ránczai  közt  a  politikai 
részrehajlás  férgecskéi  is  tanyát  üthetnek. 

Érezte  is  a  közvélemény  ösztönszerűleg,  hogy  itt 
aligha  zaklatás  esete  fenn  nem  forog.  Az  angol  nép 
minden  rétegeiben  át  van  hatva  azon  meggyőződéstől, 
miként  az  önkény  elleni  biztonságnak  egyik  lényeges 
feltétele  az,  hogy  a  hol  zaklatás  foroghat  fenn :  a  nép 
a  gyöngének  pártjára  álljon  a  hatalmas  zaklató  ellen. 
Nem  tér  el  a  tisztelettől,  melylyel  az  angol  ember  a 
birói  hatalom  iránt  viseltetik :  de  minden  lehető  gyá- 
molitást  nyújt  annak,  a  kit  zaklatottnak  vél,  miszerint 
számára  az,  a  mit  »fair  hearing«-nek  nevez,  a  kimerítő 
védelem  s  a  törvényes  eljárás  oltalma  teljes  mértékben 
biztosítva  legyen. 

Ennek  köszönhettem  a  gyámolitást,  melyben  az 
angol  sajtó,  igen  kevés  kivétellel,  pártkülömbség  nél- 
kül, részesített.  Ügyem  a  lapokban  heteken,  hónapo- 
kon át  állandó  rovatot  képezett;  millió  példányokban 
terjesztették  okmányaimat,  melyekkel  Magyarország 
államjogát  s  azzal  szemben  a  bécsi  hatalom  által  negély- 
zett  magyar  királyi  minőség  usurpatorius  jellegét 
okadatolva,  kimutattam ;  nyitva  tartották  hasábjaikat  a 
pártomat  fogó  felszólalásoknak;  figyelemmel  kisérték 
az  ügy  menetét:  nem  hagytak  semmit  szó  nélkül,  a 
miben  ellenem  jogsértést  vagy  méltatlanságot  véltek 
fennforogni :  ébren  tartották  a  közvéleményt ;  élesztet- 
ték a  közrokonszenvet. 

Különben  is  el  kell  ismernem,  hogy  nem  állottam 
támasz  nélkül  a  küzdelemben.  A  hálás  visszaemlékezés 

kötelességének  teszek  eleget,  midöu  a  sokak  közül,  kik 
tevékenyen  támogattak,  kettőt  különösen  kiemelek.  Az 
egyik  Duncombe  Tamás  parlamenti  tag,  a  másik  Toul- 
min-Smith  J.  ügyvéd  (barrister  at  law). 

Duncombe  fáradhatlan  gyámolom  volt  a  parla- 
mentben mindazon  méltatlankodások  ellenében,  melyek- 
kel a  bécsi  udvar  iránti  részrehajlásból  az  angol  kor- 
mány politikai  tevékenységemnek  útját  állani  töreke- 
dett. Duncombe  nem  elégedett  meg  azzal,  liogy  a  kor- 
mány eljárását  a  pénzjegy-ügyben  újra  meg  újra  éles 
birálattal  bonczolat  alá  vonta  s  felfedezéseket  idézett 
elő,  melyek  a  kormánynak  a  közvéleményben  épen 
nem  váltak  előnyére;  hanem  mindenre  kiterjeszkedett, 
a  mivel  az  angol  kormány  a  bécsi  udvar  érdekében 
nekem  ártani  iparkodott.  Ez  időre  esnek  már  emiitett 
interpellatiói  a  keleti  fegyvereknek  angol  hajón  történt 
visszaszállítása,  a  Sir  James  Hudsonnak  adott  kémrend- 
szeri utasitás  és  azon  botrányos  avatkozás  iránt,  mely- 
lyel  az  iparvállalatok  mezejéről  leszoríttattam  s  magán 
keresetem  forrása  bedugatott.  Le-lerántotta  a  leplet  az 
angol  külpolitika  szabadságellenes  üzelmeiről ;  nyiltan 
hirdette  a  világ  leghatalmasabb  alkotmányos  testülete 
előtt  Magyarország  ügye  igazságát  s  független  állami 
életre  jogosultságát,  és  igen  sokat  tett  arra,  hogy  a 
Palmerston-Russell-cabinet  e  folytonos  ellenőrzés  által 
feszélyezve,  részrehajló  politikájában  tartózkodásra 
legyen  kénytelen.  —  Duncombe  beteges  ember  volt ; 
tüdőbajban  szenvedett,  mely  őt  nemsokára  sirba  is 
vitte:  de  oly  meleg  volt  keblében  az  igazságérzet  s  a 
magyar  ügy  iránti  rokonszenv,  hogy  ha  ágyhoz  kötve 
találtam  is  valamely  kérésemmel,  melyet,  ha  még  oly 
szenvedő  volt  is,  meghallgatott :  emberfölötti  erőlködés- 
sel vánszorgott  fel   betegágyából*  s  elvitette  magát  a 


379 

parlamentbe,  hogy  javamra  szót  emeljen.  Legyen  áldott 
emlékezete! 

Toulmin-Smith  nevére  csak  a  leghálásabb  kegye- 
lettel emlékezhetik  minden  magyar,  kit  a  számkivetés 
vihara  Anglia  partjaira  vetett.  A  magyar  számüzöttek- 
nek  nem  volt  buzgóbb,  tevékenyebb  barátja,  mint  ő. 
De  ez  nem  az  egyedüli  czim,  melyen  a  magyar  nemzet 
az  ő  emlékének  hálás  elismeréssel  tartozik.  Bizton 
mondhatom,  hogy  nincs  s  nem  is  volt  soha  idegen,  ki 
Magyarország  alkotmányát,  törvényeit,  intézvényeit  s 
alkotmányos  történelmét  oly  behatólag  tanulmányozta 
s  oly  alaposan  ismerte  volna,  mint  ö.  Táglátkörü  tudo- 
mányossága mellett  az  alkotmányos  törvénytudomány 
levén  speciális  szakmája:  gonddal  kutatta  a  polgári 
szabadság  alapfeltételeit  ugy  saját  hazája,  mint  más 
nemzetek  történelmében  s  minél  többet  kutatott,  annál 
tisztábban  állott  előtte  azon  kétségtelen  igazság  (mely- 
ről lelkem  egész  erejével  meg  vagyok  én  is  győződve), 
hogy  a  mely  nemzet  szabad  akar  lenni,  annak  a  cen- 
tralisatiótól  óvakodni  kell.  Centralisatio  és  szabadság, 
ellentétes  fogalmak.  Egyik  kizárja  a  másikat.  Erről  a 
világtörténelem  minden  időben,  minden  körülmények 
közt,  minden  kormányforma  mellett,  tanúságot  teszen. 
Valódi  szabadság  csak  az  önkormányzati  elvnek  az 
állam  minden  intézvényein  következetesen  keresztül- 
vitele mellett  lehetséges.  Pedig  a  szabadság  nemcsak 
kincs,  mely  önmagában  is  minden  világi  jót  felülmúló 
értékkel  bir,  hanem  oly  tenyésztő  hatály  is,  mely  egye- 
dül képes  az  emberi  természet  nemesebb  tehetségeit 
széles  körben  kifejleszteni.  Az  intézvények  visszahat- 
nak az  ösztönökre.  Csak  az  önkormányzati  elv  nap- 
melegében teremhet  amaz  »öncsinálta  emberek «  (self- 
madé  men)  dicsőséges  csoportja,  kiknek  életpályáján 

el-elcsoclálkozik  a  megszokottság  sarában  táiiiolygók 
serege;  csak  az  önkormányzati  elv  hatása  alatt  fej- 
lődhetik ki  nemzeti  jellemmé  az  önállásnak  igyeke- 
zetre nógató  ösztöne,  a  vállalkozási  szellem  s  az 
önerőre  támaszkodó,  előretörő  tevékenység,  mely  ugy 
a  szellemi,  mint  az  anyagi  előhaladás  utján  csodákat 
mivel. 

Nem  ismertem  embert,  ki  az  önkormányzati  elv 
alkotmánytani  jogosultságának  s  az  önkormányzati 
intézvények  semmi  által  nem  helyettesithető  gyakor- 
lati becsének  érzete  által  mélyebben  át  volt  volna  hatva, 
mint  Toulmin-Smith.  Az  önkormányzati  elv  hirdetésé- 
nek szentelte  munkás  életét,  s  érdekeltségét  Magyar- 
ország iránt  egyenesen  az  ébresztette  fel,  hogy  ezen 
elvet  a  magyar  alkotmányos  intéz  vény  ékben  feltalálta. 
Ez  ösztönözte  őt  arra,  hogy  a  magyar  alkotmányt  és 
törvényeket  behatóan  tanulmányozza  s  tanulmányozása 
folytában  Anglia  és  Magyarország  alkotmányos  intéz- 
vényei  közt  annyi  hasonlatra  akadt,  hogy  indittatva 
találta  magát,  polgártársait  e  hasonlatra  egy  külön 
munkában  figyelmeztetni,  melyet  1849-ben  bocsátott 
közre  ily  czim  alatt:  »Parallels  between  the 
constitution  and  constitutional  history 
of  England  and  Hungary.*  Egy  másik  jeles 
munkájának  (>>Local  selfgovernement  and 
centralisation «)  nekem  megküldött  példányára 
pedig  azon  vallomást  jegyezte  fel,  miként  » bizalma  az 
e  munkájában  fejtegetett  politikai  elvek  helyes  volta 
iránt  a  legnyomatékosabb  megerősödést  nyerte  az  által, 
hogy  ezen  elveket  azonosaknak  találja  azokkal,  melyek 
nekem  vezéreim  voltak _ama  távol  országban,  melynek 
intéz  vényei  saját  határain  túl  merőben  ismeretlenek. « 
S  valóban,,  barátságát,  melylyel  megtisztelt,  jóré§?ben 

aiínak  köszöD hetem,  hogy  midőn  Kis-Azsiából  jövet 
Southamptomban  partra  szállottam  s  a  városi  hatóság 
ünnepélyes  üdvözléssel  tisztelt  meg:  én  válaszomban 
magamat  a  municipális  önkormányzat  hivének  vallot- 
tam s  megemlitettem  azt,  hogy  mi,  kik  Magyarországon 
parlamentáris  rendszer  behozatalában  munkások  vol- 
tunk, ezt  nem  másnak,  mint  a  megyei  autonómiában 
birt  önkormányzati  rendszer  betetőzésének  tekintettük 
elannyira,  hogy  ugyanazon  törvényekben,  melyekkel  a 
a  parlamentáris  kormányzatot  behoztuk,  a  megyei  szer- 
kezetet (municipális  önkormányzatot)  hazánk  alkotmá- 
nyossága védbástyáinak  nyilatkoztattuk  s  a  municipiu- 
moknak  addigi  törvényes  hatóságát  teljes  épségben 
fentartandónak  határoztuk.  *) 

Toulmin-Smithben  ily,  a  magyar  közjogban  jára- 
tos angol  törvénytudó  barátot  birván,  igen  természetes, 
hogy  egyenesen  ö  hozzá  fordultam  tanácsért,  a  mint 
Ferencz  József  császár  port  indított  ellenem :  mert,  fel- 
téve, hogy  kiteremthetem  a  költséget,  miszerint  a  kez- 
tyüt  felvehessem,  el  voltam  határozva,  a  per  tárgyát 
egy  nagy  politikai  ügy  színvonalára  emelni :  az  osztrák 
császár  állását  Magyarország  irányában  jogi  szempont- 

*)  Ki  nem  mondhatom,  mennyire  fáj  lelkemnek,  látni,  miuö 
pusztítást  vitt  s  folyvást  viszen  véghez  a  mai  Magyarországban  a 
centralisationális  irány  a  törvényhatósági  önkormányzaton.  Tönkre, 
van  téve,  A  semmi  által  nem  pótolható  kincsnek  ma-holnap  még 
emlékezete  is  kivész  a  nemzetből.  És  miért  vész  ki  ?  miért  szokja 
meg  a  magyar  nemzet  a  hatalomnak  » minden  lében  kanalazó « 
gyámuralgását  ?  Azért,  mert  belebeszélték  a  kiskorúságba  azon 
otromba  sophismával,  hogy  a  municipális  önkormányzat  a  parla- 
mentáris-rendszerrel  össze  nem  fér.  Ha  ez  igy  volna,  akkor  a  par- 
lamentáris rendszer  nem  áldás,  hanem  átok ;  nem  elöhaladás,  hanem 
hátralépés  volna  az  alkotmányos  életben.  De  nem  igaz,  a  mit  mon- 
danak, A  szomorú  tünemény  kulcsa  másutt  van.  A  magyar  nem- 
zet lemondott  állami  függetlenségéről  s  a  függés  nem  tür  önkor- 
mányzatot. » Módszer  van  az  őrültségben «,  mint  Polonius  mondja 
Hamletről. 

ból  taglalás  alá  venni  s  a  magyar  nemzet  alkotmányos 
jogait  ugy  az  angol  bíróság,  mint  az  európai  közvéle- 
mény előtt  is  okadatoltan  világosságba  helyezni;  amire 
azért  is  igen  nagy  fontosságot  helyeztem,  minthogy 
ezen  per  Magyarországon  a  közélet  felelevenülésével  s 
a  61-iki  országgyűlés  egybehivásával  összeesett.  Lehe- 
tetlen volt  nem  tudnom,  hogy  nekem,  ki  az  angol  tör- 
vénykezés tömkelegében  járatlan  vagyok,  szerfölött 
nehéz  lenne  a  magyar  közjog  felől  oly  angol  ügyvéde- 
ket kellőleg  indoctrinálnom  s  az  angol  törvénykezés  tech- 
nicalitásainak  kátyúiból  kimozdítanom,  kik  a  magyar 
alkotmányban  járatlanok  s  azért  óhajtottam,  hogy 
Toulmin-Smith  vállalja  magára  védelmemet  a  biróság 
előtt.  Sajnálatomra  ezt,  bár  ügyvéd  volt,  nem  tehette, 
mert  Angliában  minden  ügyvédnek  megvan  a  maga 
szokott  munkaköre,  melyen  túlterjeszkednie  a  bevett 
szokással  ellenkezik.  De  ha  a  » plaidirozást «  nem  vál- 
lalhatta is  el,  arra,  hogy  tanácsadóm  s  vezetőm  legyen ^ 
a  legnagyobb  készséggel  ajánlkozott;  ő  igazított  útba 
a  teendők  felől;  ő öntötte  az  angol  törvénykezés techni- 
calitásainak  megfelelő  formába  beadványaimat ;  ő  jelölte 
ki  sollicitorjaim  számára,  hogy  mire  kell  a  plaidirozó 
ügyvédek  utasításában  súlyt  helyezniök ;  ő  kutatta  ki 
az  angol  törvénykezésben  oly  nagy  szerepet  játszó  előz- 
ményeket; ő  indoctrinálta  ügyvédeimet,  befolyásolta 
tanácskozásaikat,  felvilágosította  az  interpellatiók  felől 
a  parlamenti  tagokat ;  szóval :  útmutatóm,  vezetőm  volt 
az  eljárásban ;  azonfelül  röpiratokat  dolgozott  ki  ügyem- 
nek a  közvélemény  előtt  pártolására  s  a  » Parlamenti 
emlékeztető « -ben  (Parlamentary  remembran- 
c  e  r),  melyet  szerkesztett  és  kiadott,  bírálat  alá  vette  a 
kormány  eljárását  s  nyilatkozatait  s  ugy  a  sajtóban, 
mint  az  ügyvédekkel  érintkezésben  ügyem  védelmére 

fáradliatlan  buzgalommal  minden  lehetőt  elkövetett,  és 
(a  mi,  azt  hiszem,  példa  nélküli  eset  az  angol  törvény- 
kezés nagyon  is  üzletszerű  történelmében)  mindezt  tette 
merő  ügyszeretetből,  önzéstelenül ;  bár  tudta,  hogy  a 
perlekedés  költségeit  bizony  nem  saját  szűk  erszényem- 
ből fedezem  :  egyetlenegy  fillért  sem  fogadott  el  tőlem, 
s  az  egyetlen  elismerés,  melylyel  hálámat  jelezni  meg- 
engedte, az  volt,  hogy  elfogadta  tőlem  a  »corpus  Juris 
Hungarici«  egy  diszes  kötetü példányát,  melyet  avégett 
Pestről  meghozattam  s  hálás  elismerésemet  pár  sorral 
beléj  egyezve,  könyvtárába  becsempésztem. 

Nemcsak  a  magam,  hanem  a  nyomdászaim  per- 
költségeit is  nekem  kell  vén  fedeznem,  ez  a  per:  minden, 
ugy  felperesi,  mint  alperesi  okmányoknak  s  a  száz  meg 
száz  lapokra  terjedő  tárgyalás  gyorsirászatának  mind 
a  tiz-tizenkét  ügyvéd  számára  külön-külön  lemásolását, 
az  okmányok,  magyar  törvények  s  országgyűlési  iro- 
mányok beszerzését,  kiírását,  lefordítását,  az  ügy  érde- 
kében szerkesztett  röpiratoknak  angol,  franczia,  olasz 
és  német  nyelven  ezernyi  ezer  példányokban  kiosztását, 
s  a  mozgás,  működés  nagyon  szapora  mellékes  költsé- 
geit is  beleértve,  három  ezer  pár  száz  font  sterlingbe 
került;  mihez  Napóleon  herczeg  (Kiss  Miklós  ezredes 
közbenjárásával)  ezer  fonttal,  Cavour  pedig  kétezer 
fonttal  járult.  De  az  bizonyos,  hogy  ha  Toulmin-Smith 
munkáját  is  díjaznom  kellett  volna,  a  kiadások  még 
közel  ezer  fonttal  többre  mennek. 

Miszerint  fogalmat  adjak  az  olvasónak  a  felől,  hogy 
mibe  kerülhet  az  angol  chancery  előtt  a  perlekedés :  ide 
iktatok  néhány  sort  Kiss  Miklóshoz  irott  egyik  leve- 
lemből : 

» Angliában  minden  per  drága  mulatság:  tizszer  drá- 
gább a  chancery-per.   Aztán  az  osztrák  követ  nem  szűnik 

meg  nyomdászaimat  minden  módon  csábitani,  hogy  mond- 
janak le  a  védelemről  s  hagyjanak  cserben.  Pedig  ha  ök 
engednek  a  csábitásnak:  az  én  védelmemnek  nem  lesz  anyagi 
»substratuma«,  mert  a  pénzjegyek  az  ö  birtokukban  vannak. 
Tehát  kénytelen  vagyok  a  nyomdász-czég  védelmi  költségeit 
is  magamra  vállalni,  nehogy  a  lehető  pörvesztés  félelméből 
cserben  hagyjanak.  Ennek  aztán  az  a  következése,  hogy 
mindenikünknek  kell  külön  szorgalmazójának  (sollicitor) 
lenni,  kik  az  utasításokat  készítik,  melyek  szerint  az  ügyvé- 
dek dolgoznak ;  külön-külön  ifjabb  fogalmazó-ügyvédjének 
(junior  drafting  barrister),  kik  ez  utasítások  nyomán  az  »afí:i- 
davit«-okat  (vallomásokat)  fogalmazzák  s  a  védokokat  össze- 
rakják; külön-külön  »senior  barrister « -ének,  kik  arra  véle- 
ménj't  készítenek :  aztán  egy  vagy  két  »equity  law  man«-nek 
s  egy  vagy  két  »common  law  man«-nek  a  két  külön  fél 
részére  külön-külön,  a  kik  plaidiroznak  s  ha  vagy  véleménj'- 
ktílönbség  vagy  valamely  pont  iránt  kétség  fordul  elő,  mind- 
járt »generalis  consultatis«-ra  gyűlnek  össze,  melynek  min- 
denike két-háromezer  francba  kerül,  még  akkor  is,  ha  nem 
olyan  pont  forog  fenn,  melynek  földerítésére  oly  külön  » spe- 
cialitás« -ok  meghívása  tartatik  szükségesnek,  kik  itt,  hol  a 
munkafelosztás  elve  mindenben  a  végletekig  van  vive,  ép  azt 

a  pontot  különös  tanulmányuk  tárgyává  tették, 

Tegnap  egy  fél  óráig  tanácskoztunk  a  felett,  hogy  két  nyitva 
állott  eljárási  ut  közül  melyiken  induljanak  el ;  s  ez  a  fél- 
órácska száztíz  font  sterlingembe  (2750  francba)  került. « 

A  különféle  támogatás  közül,  melyben  részesül- 
tem, meg  kell  még  említenem  azt,  hogy  24  parlamenti 
tag  bizottmánynyá  alakult,  miszerint  annak  nyilvános 
jelét  adják,  hogy  az  ellenem  indított  perben  számomra 
a  kimerítő  szabad  védelemnek  (full  and  fair  hearing)  s 
a  törvényes  eljárás  minden  módjának  biztosítását  köz- 
érdekű ügynek  tekintik,  nehogy  a  személyes  szabad- 
ság alkotmányos  elvei,  melyekre  az  angol  nép  annyira 
féltékeny,  politikai  tekintetekből  személyemben  meg- 
sértessenek. Ezért,  ismerve  a  chancery  előtti  perleke- 
dés költséges  voltát  és  azon  nézetből  indulva  ki,  hogy 

(a  mint  magát  kifejezte)  ^a  nemes  száműzött,  ki  az 
alkotmányos  szabadság  védelmének  mindenét  feláldozta, 
nem  rendelkezhetik  oly  ressource-okkal,  hogy  a  csá- 
szári Austria  pénzforrásaival  a  versenyt  kiállliatná,«  e 
bizottmány  egy  nyilvánossá  tett  felszólalásban  köztu- 
domásra hozta,  miként  feladatának  ismeri  s  el  is  hatá- 
rozta számomra  alapról  gondoskodni  a  végett,  hogy 
semmiben  ne  szenvedjek  fogyatkozást,  a  mi  a  fennforgó 
kérdés  helyes  elbirálásának  biztosítására  szolgálhat 
(for  the  pnrpose  of  having  the  issue  raised  fairly 
tried  ont). 

Én,  miként  már  emlitém,  Cavonr  gróf  és  Napóleon 
herczeg  által  a  szükséges  költségekkel  el  levén  látva, 
értesítettem  a  bizottmányt,  hogy  pénzsegélyre  nincsen 
szükségem  s  azt  sem  a  bizottmány  tagjaitól,  sem  az 
angol  közönségtől  igénybevenni  nem  is  szándékozom; 
de  a  bizottmány  megalakulásának  nagy  erkölcsi  súlyt 
tulajdoni  tok  és  számot  tartok  reá,  hogy  a  pör  rendes 
menetét  figyelemmel,  a  kormány  eljárását  ellenőrzéssel 
kisérve,  befolyásuk  s  állásuk  súlyával  támogatni  fog- 
nak, miszerint  angol  földön,  az  angol  szabadság  teljes 
gyakorlatában,  háboritást  ne  szenvedjek. 

E  bizottság  megalakulása  egész  Angliában  nagy 
horderejű  politikai  tüntetésnek  tekintetett,  miért  is 
helyén  látom  tagjainak  neveit  ideiktatni. 

Parlamenti  tagok: 

W.  ScJiolefield  (Birmingbam),  Th.  Barnes  (Bolton),  Th.  Baz- 
ley  (Manchester),  A.  R.  Brisioio  (Kidderminster),  Walter  Bucha- 
nan  (Glasgow),  W.  Coningham  (Brighton),  Bohert  Dalglish  (Glas- 
gow), L.  L.  Dülwyn  (Swansea),  Siv  Charles  Donglas  (Banbury), 
J.  A.  Harci castle  (Bury  St.  Edmunds),  Tf.  G.  Langfon  (Bristol), 
Wilfred  Lav;son  (Carlisle),  William  Lee  (Maidstone),  John  Locke 
(Southwark),  Matthetc  Marsh  (Salisbury),  James  Kershaw  (Stock- 
port),  E.  A.  Leatham  (.Huddersfield),  Sir  Joseph  Paxton  (Coven- 
try),    W,  Boupdl  (Lambeth),  H.  B.  SherifJan   (Dudley),    James 

Stansfeld  (Halifax),  J.  P.  Westheacl  (York),  G.  H.  Whalley  (Peter- 
borough), James  White  (Brighton). 

Nem   parlamenti  tagok: 

William  Austin,  Professor  F.  W.  Newman,  *J  Charles  Peed 
(F.  S.  A.)  s  a  bizottmány  titkára:  J.  F.  Bontems. 

Meg  kell  még  jegyeznem,  hogy  e  bizottság  meg- 
alakulásakor a  parlament  a  húsvéti  szünet  miatt  oszló- 
félben levén,  a  tagok  legnagyobb  része  már  elutazott 
Londonból;  ez  oka,  hogy  többen  legbizalmasabb  bará- 
taim közül  nem  vehettek  részt  a  bizottságban,  még  csak 
Duncombe  sem. 

m. 

Tárgyalások  az  angol  alsóháziban  és  a  sajtó. 

Mielőtt  a  per  lefolyását  előadnám,  tárgyam  törté- 
nelméhez tartozik,  egy  részét  legalább  a  tárgyalások- 
nak megismertetni,  melyek  a  per  megindítása  előtt  a 
kormány  által  tett  lépések  iránt  a  parlamentben  elő- 
fordultak. 

ALSÓHÁZ, 
1861.  már  czius   14. 

Duncombe  Tamás,  finsburyi  képviselő,  feleletet  kér  a 
bel-  vagy  külügyi  államtitkártól  a  következő  kérdésekre : 

Minő  utasítások  adattak  Sir  Mayne  Richárd  rendőrfőnöknek 
az  állitólagos  magyar  pénzjegy-gyártásra  vonatkozólag  ? 

Minő  eljárást  követett  Sir  Mayne  Richárd  ezen  utasítások 
következtében  ? 

Kinek  felhatalmazásából  (by  what  authority)  követelte  Sir 
Mayne  Richárd,  Day  uraktól,  hogy  a  kérdéses  jegj^ek  gyártását  fel- 
függeszszék  ? 

És  kinek  terhére  esnek  ezen  eljárás  költségei  ? 


*)  Newman  tanár,  a  magyar  száműzöttek  s  a  magyar  ügy  na.^y- 
tekintélyü  meleg  barátja  rendezte  sajtó  alá  s  adta  ki  Angliában  és 
Amerikában  mondott  némely  beszédemet  »Select  speeches  of  Kossutli« 
czim  alatt.  Ö  irta  azt  a  nagy  feltűnést  okozott  munkát  is,  melynek 
czime :  »The  crimes  of  te  liouse  of  Habsbourg.«  (A  Habsburg-liáz 
bűnei.) 


387 

Hallottuk  előadatni,  hogy  a  külügyi  hivatal  február  elején 
ezen  jegygyártás  beszüntetésére  az  osztrák  kormány  által  fel  lett 
szólitva.  A  nemes  lord  azonnal  belement  a  kérdésbe  s  a  korona 
jogtanácsosaitól  véleményt  kért.  Ezek,  miként  a  nemes  lord  minap 
a  házban  monda,  azon  nézetben  voltak,  hogy  a  szóban  forgó  jegy- 
gyártás törvényt  sért.  E  nyilatkozat  elébe  vág  az  azóta  folyamatba 
tett  peres  eljárásnak  s  a.  kérdést  praejudicálja :  a  nemes  lordnak 
kötelessége  a  ház  asztalára  tenni  azon  jogi  véleményt,  melyre  nyi- 
latkozatát alapította. 

Eebruár  közepe  felé  Sir  Mayne  Richárd  rendörbiztos  Írásban 
szólitotta  fel  Day  könyomdász  urakat,  hogy  a  jegygyártást  függesz- 
szék  fel.  Sir  Mayne  Richárd  szaglárainak  (detectives)  egyike 
belopózott  a  Day  urak  által  alkalmazott  munkások  közé  s  ok  van 
gyanitani,  hogy  ez  csente  el  azt  a  jegyet,  mely  később  a  chancery 
birói  széknek  bemutattatott.  A  belügyi  államtitkár  nyilt  felvilágo- 
sítással tartozik  arra  nézve,  hogy  mi  úton-módon  került  ezen  jegy 
a  biróság  elé ;  mert  semmi  sem  bánthatná  nagyobb  mértékben  az 
angolok  érzelmeit,  mint  az,  ha  kisülne,  hogy  a  kémrendszer  hasz- 
náltatott. Tudni  kivánom  tehát,  minő  utasítások  adattak  Sir  Richárd 
Mayne-nek  s  minő  felhatalmazással  követelte  Day  uraktól,  hogy  a 
jegygyártást  beszüntessék  ? 

A  másik  kérdés  az,  hogy  kinek  terhére  esik  a  költség,  melybe 
ez  a  kémlelődés  került  ?  Mert  köztudomású  dolog,  hogy  a  kormány 
vesztegetés  (bribery)  által  jutott  a  gombolyag  szálához.  Ha  e  költ- 
séget a  mi  kormányunk  fedezi,  akkor  Anglia  az  osztrák  kémrend- 
szert fizeti.  Ha  Austria  fedezi,  akkor  az  angol  rendőrség  Austria 
zsoldjában  áll.  Ha  a  királyné  kormánya  e  dologban  azt  a  pénzt 
használta,  a  mely  » titkos  szolgálati  «-nak  neveztetik:  miként  fog  az 
angol  népnek  tetszeni  az,  hogy  adója  ily  czélokra  költetik  ?  Ez  gya- 
lázatos (disgraceful)  eljárás  egy  angol  kormány  részéről.  Én  (Dun- 
combe)  tudom  ugyan,  hogy  a  nemes  lord  (Russell)  nagyon  rokon- 
szenvez az  osztrákkal,  de  még  sem  hittem  volna,  hogy  a  rendörség- 
nek ily  befurakodást  engedhet  meg  egy  tisztességes  angol  iparos- 
czég  boltjába  s  megengedheti,  hogy  üzletük  ily  önkényes  módon 
félbeszakittassék ;  még  kevésbbó  tettem  volna  fel,  hogy  a  nemes 
lord  egy  biró  előtt  függőben  levő  ügyet  praejudicalni  akarhasson, 
egy  oly  nyilatkozattal,  a  minőt  e  házban  tett. 

Sir  G.  C.  Lewis  (belügyér) :  Nincs  kétség  benne,  hogy  az 
én  tisztelt  barátom  (Duncombe)  alkotmányos  jogával  él,  midőn  ez 
ügyet  a  ház  megfontolása  alá  hozta,  ha  ugy  vélekedett,  hogy  itt 
sérelem  forog  fenn ;  de  én  remélem,  hogy  azon  egyszerű  felvilágo- 
sítás után,  melyet  megadni  tehetségemben  van,  a  ház  be  fogja 
látni^  hogy  semmi  sérelem  nem  forog  fenn.  Én  február  5-ike  körül 
Sir  Richárd  Mayne  által  lettem  bizonyos  jegyek  lételére  figyel- 
meztetve, melyek  magyar  nyelven  vannak  nyomtatva.  Meg  kell 
vallanom,  hogy  sem  Sir  Richárd  Mayne,  sem  én  magam,  sem  senki 


a  belügyi  hivatalban  nem  értette  a  magyar  nyelvet ;  annyit  azon- 
ban láttunk,  liogy  a  kicsi  jegy  nyomtatva  van  s  kisült,  hogy  » Kos- 
suth Lajos«  aláírását  viseli.  Kisült,  hogy  a  jegy  Day  könyomdász 
urnái  nyomatott  s  az  én  sugallatomra  történt,  hogy  Sir  Richárd 
Mayne  magát  Day  úrral  érintkezésbe  tette  s  hozzá  február  11-én 
a  következő  levélkét  intézte : 

»Sir  Richárd  Mayne  felkéri  Day  urat,  legyen  oly  jó  és  szól- 
jon be  hivatalomba  holnap  12  órakor  vagy  oly  hamar  azután,  a 
mint  alkalmatosnak  találja. « 

Ennek  következtében  találkozás  történt  Day  ur  és  Sir  Richárd 
Mayne  között,  de  nincs  tudomásomra,  hogy  ez  utóbbi  valamely  0I3' 
természetű  felhivást  tett  volna  Day  urnák,  mint  tisztelt  barátom 
emiitette.  Február  13-án  Sir  R.  Mayne  egy  második  levelet  inté- 
zett Day  úrhoz,  mely  eképen  szólt : 

»Uram !  Felszólitom  Önt  (I  request  Yow),  tartóztassa  le 
egyelőre  (for  tlie  present)  mindazon  magyar  jegyeket,  melyek  üzleti 
helyiségeiben  vannak,  miként  megígérte  tegnap,  hogy  tenni  fogja, 
ha  ily  értelemben  tudósittatik, 

» Remélem,  látni  fogom  Önt  holnap  azon  vizsgálatra  vonat- 
kozólag, melyre  nézve  Öntől  felvilágosítást  kivánok. 

»Vagyok  Önnek  engedelmes  szolgája 

» Richárd  Mayne. « 

M  r.  D  u  n  c  0  m  b  e  :  Nem  adott  Ön  semmi  utasítást  Sir 
Richárd  Maynenek? 

Sir  Gr.  C.  L  e  w  i  s :  Sir  Richárd  Mayne  az  én  utasításom 
alatt  járt  el.  (Halljuk !  halljuk !)  Ennyi  az,  a  mi  Sir  R.  Mayne  és 
Day  ur  közt  előfordult.  Több  semmi  sem  történt  sem  szóval,  sem 
Írásban.  A  mi  a  detectívet  illeti,  nincs  tudomásom,  hogy  Sir  R. 
Mayne  valakit  alkalmazott  volna  oly  módon,  mint  tisztelt  barátom 
említette.  Költség  a  kormány  részéről  sem  fordult  elő  s  a  kormány 
nem  érdeklett  fél  (are  no  parties)  az  eljárásnál,  mely  a  chancerj- 
előtt  függőben  van. 

Mr.  Duncombe:  Miként  jutottak  a  jegyhez  ? 

Sir  G.  C.  L  e  w  i  s :  Oh,  a  jegy  —  —  —  —  (Nevetés, 
miközben  a  nagytísztelétü  baronet  helyére  ül.) 

Mr.  Bright  (birminghami  képviselő) :  Az  én  tisztelt  bará- 
tom (Duncombe)  alkalmat  adott  a  nagytísztelétü  baronetnek,  kime- 
rítőbben nyilatkozni,  mint  a  miként  tévé.  Sajnálom,  hogy  az  alkal- 
mat fel  nem  használta.  Emlité,  hogy  az  ő  figyelmét  Sir  R.  Mayne 
hívta  fel  azokra  a  jegyekre.  En  nagyon  szeretném  tudni,  ki  hívta 
fel.  Sir  R.  Maj^ne  figyelmét  reájuk  ?  (Hear !  hear  !)  Vájjon  nem  a 
nemes  lord  volt-e,  ki  a  külügyi  hivatal  élén  áll ;  vagy  talán  a 
nagytísztelétü  gentleman  (a  belügyér)  maga,  kire  az  ügyet  a  nemes 
lord  átruházta  ?  Mert  némi  külömbséget  teszen  a  dolgok  állásában, 
hogy  ha   Sir  R.  Mayne  saját  ösztönéből  tette  azt,  a  mit  tőn  vagy 

ha  felsőbb  hatóság  rendeletéből  tette.  A  nagytiszteletü  gentleman 
nem  mondotta  meg,  hogy  tulajdonkép  miként  áll  a  dolog  e  tekin- 
tetben. Annjd  tény,  hogy  Sir  R.  Mayne  a  jegyek  közül  egjmek  bir- 
tokába jutott ;  de  a  felöl  nem  kaptunk  felyilágositást,  hogy  mikép 
jutott  birtokába  ?  Azt  hiszem,  bajosan  lehetne  feltenni,  hogy  Magyar- 
ország volt  kormányzója  küldött  neki  egy  példányt  a  jegyekből 
(Nevetés)  s  azt  sem  hallottuk  állittatni,  hogy  Day  úrtól  kapta. 
Tehát  valakinek  kellett  lenni  Day  ur  műhelyében,  a  ki  egy  jegyet 
elcsent  a  végett,  hogy  azt  a  rendörbiztosnak  adja.  Ugy  halljuk, 
hogy  egy  rendőr  keresett  alkalmazást  Day  ur  sajtó-munkásai  közt 
s  az  csent  el  egyet  a  neki  munkát  adott  gazda  jegyei  közül.  Ez, 
azt  gondolom,  lopás  (larceny),  ámbár  nem  tudom^  mint  neveznék  az 
ügyvédek.  Ha  nem  ezt  tette,  ugy  saját  papirosát  használta  a  jegy 
lenyomására  s  azt  szolgáltatta  Sir  E,.  Mayne  kezébe.  Ha  ez  igaz  s 
a  ház  bizonyosan  fontosságot  fog  helyezni  annak  megtudására, 
vájjon  igaz-e  vagy  nem  ?  —  akkor  a  tényálláshoz  jutunk,  hogy  egy 
oly  dologban,  a  mely  legkevésbé  sem  érinti  az  angol  korona  vagy 
kormány  biztonságát,  de  meglehet,  érintheti  egy  idegen  kormány 
érdekeit,  a  fővárosi  rendőrség  főnöke  arra  vetemedik,  hogy  egy 
itteni  iparos  műhelyébe  becsempész  egyet  szaglászai  közül  egy 
becsületes  nyilt  nyomda-munkás  köntösében  a  végett,  hogy  meg- 
tudja, mit  mivel  azon  iparos  s  hogy  annak  műhelyéből  eltulajdo- 
nítson egy  jegyet,  miszerint  arra  támaszkodva,  perrel  támadhassák 
meg  nemcsak  Magyarország  volt  kormányzóját,  kinek  neve  a  jegyen 
olvasható,  hanem  még  magát  az  angol  iparost,  Day  urat  is.  No, 
már  ez  merőben  ellenkezik  mindazon  fogalmakkal,  melyek  a  rend- 
őrség hatóságára  nézve  ezen  országban  el  vannak  fogadva.  Akár- 
mire használtatnék  is  egy  ily  eljárás  saját  kormányunk   érdekében 

—  s  én  nem  gondolom,  hogy  az  ezen   esetben  is  kívánatos  lehetne 

—  annyi  kétségtelen,  hogy  nagyon  helytelenül  cselekednék  a  bel- 
ügyi államtitkár,  ha  sanctióját  adná  a  rendőrség  ily  eljárásához,  az 
osztrák  vagy  akármely  más  idegén  kormány  czéljai  végett.  A 
főkérdés  biró  előtt  van,  annak  taglalásába  tehát  nem  ereszkedem ; 
hanem  a  mondó  vagyok,  hogy  a  belügyi  államtitkár  azzal  tartozik 
a  háznak,  hogy  tisztán  nyilatkozzék:  vájjon  megengedhető -e,  hogy 
a  belügyi  minisztérium,  a  külügyi  minisztérium  helyett  eljárva, 
becsúsztasson  egy  londoni  iparos  boltjába  valakit,  miszerint  bizo- 
nyitékra  tegyen  szert,  melynek  alapján  egy  idegen  kormány  üldö- 
zőbe vehessen  egy  számüzöttet,  a  ki  hazánkban  menedékhelyet 
keresett?  Többet  nem  akarok  mondani,  hanem  a  nagytiszteletü 
gentleman  (a  belügyér)  a  háznak  határozott  nyilatkozattal  tartozik, 
mert  ha  ez  eljárásnak  akármely  része  homályban  hagyatik :  nagyon 
erős  gyanút  fog  támasztani  a  kormány  ellen  országszerte. 

M  r.  H  e  n  1  e  y :  Mielőtt  a  nagytiszteletü  gentleman  Bir- 
mingham tisztelt  képviselőjének  felelne,  talán  nekem  is  meg  fog 
egy  kérdést  engedni.  A  mint  a  történteket  felfogom :  találkozás  és 

levelezés  fordult  elö  Sir  R.  Mayne  s  a  jegyek  nyomtatója  közt.  A 
belügyér  minden  bővebb  felvilágosítás  nélkül  ennél  megállapodott 
s  átment  arra,  miként  Sir  E..  Mayne  tudtára  adta  azon  iparosnak, 
hogy  nem  szabad  a  szóban  forgó  jegyeknek  műhelyéből  elvitelét 
megengednie ;  s  a  nagytiszteletü  gentleman  hozzátette,  hogy  ő  a 
dolgot  ennyiben  hagyta.  Nekünk  jogunk  van  megtudni,  vájjon  szo- 
kásban van-e  ezen  országban,  hogy  a  rendőrség  eltiltson  egy  üzlet- 
embert valamely  gyártmányának  kiadásától  oly  esetben,  midőn 
bünvád  nem  emeltetik  ellene  ?  (Hear !  hear !)  Nekünk  tudnunk 
kell,  vájjon  a  kérdésben  levő  üzletember  még  mindig  a  tilalom 
alatt  tartatik-e  ?  A  nagytiszteletü  gentleman  tagadó  fejmozdulatot 
teszen,  tehát  felteszem,  hogy  nem  tartatik.  Hanem  tisztán  fel  kell 
deríteni  a  tényállást ;  mert  ugy  látszik,  hogy  ezen  esetben  a  törvé- 
nyesség kérdése  polgári  törvényszék  elibe  vitetett,  a  dolog  tehát 
nem  ugyanaz,  mintha  bűnvádi  eset  forogna  fenn.  Tudni  kivánom, 
vájjon  Sir  Richárd  Mayne  visszavonta-e  tilalmát  ? 

Sir  G.  C.  L  e  w  i  s  belügyér :  A  legbiztosabban  állithatom, 
hogy  hiszem,  mondhatnám :  tudom,  de  minden  bizonynyal  hiszem, 
hogy  a  rendőrség  ez  ügyben  semmi  kutatót  (detective)  nem  hasz- 
nált és  hogy  semmi  oly  illetéktelen  ügynök,  minőről  Birmingham 
tiszteletreméltó  képviselője  szólott,  nem  biratott  rá  vesztegetés 
által,  hogy  informatiót  adjon.  Semmi  tudomásom  sincs  arról,  hogy 
ily  eszközök  használtattak  volna.  Hogy  miért  avatkoztam  én  kez- 
detben a  dologba,  annak  oka  ez :  A  ház  tudja,  hogy  akármely  ide- 
gen kormány  pénzét  utánozni  (counterfeit),  ellsnkezik  ezen  ország 
törvényeivel.  Minthogy  nem  birom  a  magyar  nyelvet,  nem  voltam 
képes  magamnak  véleményt  képezni  ezen  jegyek  valódi  természete 
felől.  Annálfogva  Sir  R.  Mayne  érintkezésbe  bocsátkozott  Day 
úrral  a  tárgy  felett.  Később,  a  mint  a  fordítást  megkaptuk  s  lát- 
tuk, hogy  a  kérdéses  jegyek  semmi  osztrák  pénznek  nem  utánzása, 
hanem  oly  pénzjegy  gyártása  forog  fenn,  mely  egy  alkotandó  uj 
kormány  használatára  van  szánva  :  azonnal  beláttuk,  hogy  ha  ugyan 
vétség  foroghat  fenn,  az  egészerf  különböző  jellegű.  Tehát  véle- 
ményadásra szólítottuk  fel  a  korona  jogtanácsosait.  Az  adott  véle- 
mény természetesen  bizalmas  jellegű,  a  felöl  tehát  nem  nyilatkoz- 
hatom ;  hanem  annyit  mondhatok,  hogy  e  vélemény  következtében 
a  kormány  elhatározta  semmi  eljárást  nem  intézni  Day  ur  ellen  s 
neki  értésére  adatott  —  legalább  akkor,  midőn  hozzám  jött,  értenie 
kellett  —  liogy  a  tilalom  csak  pillanatnyi  erővel  birt^  addig  t.  i. 
mig  bővebb  értesülés  szereztetik,  s  ő  24  óráig  sem  maradhatott 
azon  benyomás  alatt,  hogy  a  rendőrség  lezárolandja  tulajdonát 
(would  lay  any  embargó  on  his  property). 

M  r.  B  r  i  g  h  t :  A  nagytiszteletü  gentleman  nem  mondta 
meg,  hogy  miként  jutott  kezéhez  az  a  jegy  ? 

Sir  G.  C.  L  e  wis:  A  jegy  Sir  Richárd  Mayne  által  lett 
elembe  terjesztve  (Oh!  oh!  és  Hear!  hear!) 

A  beltigyniiniszter  igen  éles  megtámadásokat  vont 
magára  e  nyilatkozatai  által  pártkülömbség  nélkül  a 
sajtóban ;  pártkülömbség  nélkül,  mert  (a  mint  a  hatal- 
mas Cobden-Bright-párt  közlönye,  a  2>Morning-Star«, 
megjegyezte) : 

—  —  »A  kérdés  nem  oly  természetű,  hogy  pusztán  párt- 
érzelmeknek szolgálhatna  táplálékul;  itt  oly  kérdés  forog  fenn, 
melynél  a  belügyminiszter  kitérő  nyilatkozatai  megerösitették  a 
gyanút,  söt  többet  mint  gyanút,  az  angol  közönségnél,  hogyAustria 
iránti  részrehajlásból  s  Austria  sugallatára,  a  kormány  oly  rendszert 
vett  alkalmazásba,  mely  annyira  sérti  az  angol  érzelmet,  hogy  nincs 
Anglia  saját  közigazgatása  körében  oly  kigondolható  közérdek, 
melynek  kedveért  az  angol  nép  ily  eljárást  valaha  elnézett  volna. 
Nagyon  csalatkozik  a  kormány,  ha  azt  hiszi,  hogy  Austria  iránti 
előszeretetének  meg  fog  engedtetni,  a  mi  Anglia  saját  érdekeért 
sem  türetnék  el.  A  belügyminiszter  azzal  menti  magát,  hogy  nem 
ért  magyarul ;  igen,  de  olvasni  csak  tud,  ott  látta  a  kezére  kerített 
jegyen  Kossuth  Lajos  névaláirását  s  ahhoz  bizony  nem  kellett  a 
magyar  nyelv  ismerete,  miszerint  belássa,  hogy  oly  nyomtatvány, 
melyen  Kossuth  neve  van  aláirva,  semmi  osztrák  pénznek  nem 
lehet  utánzása,  ahhoz  tehát  a  kormánynak  nem  volt  szabad  nyúl- 
nia, nem  volt  joga  a  kezére  kerített  jegyet  megtartani,  hanem  szo- 
ros kötelessége  volt  volna  azt  a  nyomdásznak,  kinek  műhelyéből 
eltulajdonittatott,  visszaadni. « 

Ezt  az  eltulajdonitást  a  lapok  egyhangúlag 
kereken  lopásnak  bélyegezték  s  keserű  kifakadásokban 
adtak  kifejezést  az  angol  közönség  a  feletti  megbotrán- 
kozásának, hogy  a  rendőrség,  mely  a  végett  fizettetik 
a  nép  adójából,  hogy  a  polgárok  vagyonát  a  tolvajok- 
tól megóvja,  maga  lesz  tolvajjá  s  lopáshoz  folyamodik, 
miszerint  Austriának  szolgálatot  tegyen,  a  kormány 
pedig  ezen  lopott  jószág  alapján  egy  angol  iparost  üzle- 
tének folytatásától  el  mert  tiltani  a  nélkül,  hogy  az 
ekként  betiltott  üzlet  az  illető  törvényes  hatóság  által 
törvénytelennek  lett  volna  kijelentve.  Ily  önkéntes 
avatkozást  a  magán  tulaj  donnal-rendelkezés  szabadsá- 
gába, nem  engednek  meg  Anglia  törvényei  s  nem  tür 
el  az  angol  nép  szelleme :  az  önkény  súlyát  peclig  még 

növeli  azon  körülmény,  hogy  a  kormány,  a  korona  jog- 
tanácsosainak véleménye  folytán,  elvégre  kénytelen  volt 
beismerni,  miként  nem  forog  fenn  oly  cselekvény,  mely 
ellen  fellépni  a  kormánynak  jogában  volna  vagy  tehet- 
ségében állna. 

Ily  s  ezekhez  hasonló  fejtegetések  kíséretében  a 
nyilvánosság  közlönyei  határozottan  oda  nyilatkoztak, 
hogy  a  dolgot  nem  lehet  ennyiben  hagyni.  Az  angol 
közönség  tisztán  akar  látni  az  elkövetett  üzelmekbe. 
Tudni  akarja,  hogy  ki  a  tolvaj  ?  tudni  akarja,  mi  úton- 
módon  került  a  lopott  jegy  a  rendőrfőnök  kezébe  s  mit 
csinált  vele  a  belügyminiszter,  miután  az  neki  bemu- 
tattatott? ki  tette  mozgásba  ez  ügyben  az  angol  rend- 
őrséget s  minő  törvényes  hatóság  hatalmazta  fel  a 
rendőrfőnököt  egy  angol  polgár  üzleti  munkájának 
betiltására?  Ezek  felől  nem  adott  a  belügyminiszter 
felvilágosítást  s  titkolózásai  gyanút  keltének,  hogy  a 
tényállásnak  teljes  felderítése  nem  remélhetett  volna 
türelemmel  találkozni  az  angol  alsóházban,  mert  az  angol 
rendörrendszernek  osztrák  lábra  állítása  s  a  tulaj  don- 
nái-rendelkezés  szabadságának  megsértése  nem  oly  dol- 
gok, melyeknek  elkövetéseért  a  nyelvtudományi  tudat- 
lanságot mentségül  lehetne  elfogadni.  Több  világosságra 
van  szükség.  Bűn  lett  valaki  által  elkövetve  egy  idegen 
kormány  érdekében  s  a  bűn  tárgya,  a  »corpus  delicti«, 
a  fővárosi  rendőrfőnök  kezén  találtatik. 

Nem  lehet  megengedni,  hogy  a  dolog  ennyiben 
maradjon. 

Hozzájárult  a  sajtó  nyilatkozataihoz  az,  hogy  a 
belügyminiszter  előadása  még  szűkre  szorított  határai 
közt  sem  felelt  meg  mindenben  az  igazságnak. 

Az  interpellatió  utáni  napon  (márczius  1 5-én)  Day 
Yilinostól  ^  következő  levélkét  vettem ; 

» Kötelességemnek  tartom  Ont  bizalmasan  értesí- 
teni, hogy  Sir  G.  C.  Lewis  tegnapi  nyilatkozata  az  alsó- 
házban nem  egyezik  meg  a  tényállással.  Azt  mondta 
ugyanis,  hogy  munkánk  folytatásának  betiltása  egye- 
nesen csak  azon  körülményből  eredt,  hogy  nem  értet- 
ték a  magyar  nyelvű  szöveget  s  hogy  mihelyt  fordí- 
tásra tettek  szert,  tehát  a  jegyek  természete  iránt  tisz- 
tába jöttek,  a  tilalmat  azonnal  beszüntették.  Ez  teljes- 
séggel nem  áll.  A  fordítás  kezükben  volt,  tehát  ismerték 
a  jegyek  természetét,  midőn  a  rendőrbiztos  (a  ki,  mint 
Sir  G.  C,  Lewis  elismerte,  ennek  utasítása  szerint  járt 
el)  nekem  a  tilalmat  kiadta.  Midőn  február  12-én  Sir 
Richárd  Mayne-t,  meghívása  folytán,  meglátogattam, 
észrevettem  beszédjéből,  hogy  a  jegynek  birtokában 
van,  vagy  legalább  látta  és  ismeri ;  s  csodálkozva  kér- 
dem :  hogyan,  hát  Ön  hozzájutott  a  jegyek- 
hez? 0  azt  felelte:  igen,  és  fordítását  is  birom? 
Már  pedig  a  tilalmat  csak  a  következő  napon  adta  ki, 
tehát  akkor,  midőn  már  fordításból  ismeré  a  jegyek 
természetét. « 

Ezt  mint  példát  említem,  hogy  miniszterek,  ha 
valamely  nem  épen  tisztességes  csínyt  követnek  el, 
egy  kis  íillentést  maguknak  á  Themse  partján  is  meg- 
engednek. Duncombe  azonban  nem  hagyta  a  dolgot  szó 
nélkül. 


ALSÓHÁZ. 
1861.  márczius  22. 

Duncombe,  kérdést  intézendő  a  belügyi  államtitkárhoz  a 
Kossuth-jegyek  ügyében,  alkalmat  vön  emlékeztetni  a  házat,  hogy 
minap  lord  John  Russell-t  cserben  hagyta  emlékezete  azon  jegy- 
zékre nézve,  melylyel  Hudsont  utasította,  hogy  Kossuthot  élesen 
szemmel  tartsa  (to  keep  a  sharp  look  out),  ügy  látszik,  az  emlékező- 
tehetség megfogyatkozása  a  kormánykörökben  terjedni  kezd. 
Néhány  nap  előtt  a  belügyér  a  Kossuth-jegyek  iránt  hozzáintézett 
kérdésekre  válaszolva,  azt  mondta,  hogy  nem  ismerhették  fel  a  jegyek 


394 

természetét,  midőn  neki  azoknak  egy  példányát  a  förendörbiztos 
bemutatta,  mert  egyikük  sem  tudott  magyarul.  Szóló  teljes  bizo- 
nyossággal mondhatja,  hogy  azon  időben  Sir  Richárd  Mayne  már 
forditását  is  birta  a  jegyeknek,  tehát  mind  ö,  mind  a  belügy  ér 
ismerték  a  szöveg  tartalmát,  midőn  a  munka  folytatását  betiltot- 
ták. Es  igy  a  tudatlanság,  mely  mentségül  felhozatott,  nem  forgott 
fenn.  De  nemcsak  erre  nézve  hagyta  cserben  a  belügyért  emléke- 
zete ;  cserben  hagyta  akkor  is,  midőn  azt  állitotta,  hgy  azon  két 
levél  után,  melyet  felolvasott,  többé  Sir  R.  Mayne  és  Day  ur  közt 
semmi  irásváltás  nem  jött  közbe.  Má^r  pedig  a  dolog  akként  áll, 
hogy  Sir  E,.  Mayne  kapott  Day  úrtól  egy  levelet,  mely  ennek  mint 
angol  embernek  becsületére  válik.  A  nagytiszteletü  gentleman  elő- 
adásának tehát  magyarázatra  van  szüksége. 

Azt  is  megkivánja  szóló  emliteni,  miként  arra,  hogy  a  Kossuth- 
jegyeken  a  magyar  korona  jelvénye  előfordul,  a  külügyér  márczius 
5-én  mint  oly  súlyos  körülményre  hivatkozott,  mely  praesumptiot 
keltett,  hogy  itt  törvénytelenség  forog  fenn,  mely  megkivánja,  hogy 
a  korona  jogtanácsosai  véleményt  adjanak  a  dolog  felől.  Előre- 
bocsátja, hogy  a  magyar  koronaczimer  a  Kossuth  jegyeken  nem 
mint  pecsét,  hanem  csak  mint  diszitvény  fordul  elő  és  szóló  bizo- 
nyossá teszi  a  házat,  hogy  azt  a  magyar  koronás  czimert,  mely  a 
kormányt  annyira  alarmirozta,  Magyarországon  mindenki  széltiben 
használja :  hirlapi  hirdetéseken,  czégtáblákon,  szinházi  czédulákon, 
boros- palaczkokon  s  borura-derüre  mindenen.  Hát  bizony  nevetsé- 
ges dolog  volt  ebből  oly  hűhót  csinálni. 

Szóló  tudni  kivánja,  kitől  kapta  Sir  E..  Mayne  a  jegyet  ?  ki 
forditotta azt  le  számára?  s  nem  volt-e  már  akkor leforditva,  midőn 
Sir  Richárd  azt  a  belügyminisztériumba  vitte  ?  s  vájjon  ugyanazon 
jegy-e  az,  mely  a  chanceryban  bemutattatott? 

Sir  G.  C.  Lewis  belügyminiszter :  Nem  ismeri  el,  hogy 
feledékenységbe  esett  vagy  hiányos  felvilágositást  adott  volna. 
Midőn  azt  állitotta,  hogy  az  általa  felolvasott  két  levelén  túl  semmi 
irásváltás  nem  jött  közbe,  ö  természetesen  azt  értette,  hogy  Sir  R. 
Mayne  részéről  nem  jött  közbe ;  nem  tartotta  szükségesnek  arra 
reflectálni,  a  mit  Day  ur  irt  vagy  Írhatott.  Az  ö  tiszteletreméltó 
barátja  (Duncombe)  csak  az  iránt  kivánt  felvilágositást,  a  mit  ő 
(a  belügyér)  és  Sir  R.  Mayne  tettek.  Day  úrra  nézve  nem  tett  kér- 
dést. (Nevetés.  A  ház  ezt  a  csavarintást  mulatságosnak  találta.) 

Ezeknek  előrebocsátásával  szóló  átment  tisztelt  barátja  mos- 
tani kérdéseire.  Azon  kérdésre,  hogy  kitől  kapta  Sir  R.  Mayne  a 
jegyet  ?  —  felelete  az,  hogy  egy  rendőrtől  kapta.  (Hear ! 
héar  !  és  nevetés.)  A  leghatározottabban  állithatja,  hogy  Sir  Richárd 
Mayne  sem  rendőrt,  sem  senki  mást  soha  nem  alkalmazott  arra, 
hogy  Kossuth' ur  működései  (proceedings)  felől  informatiot  szerez- 
?;en.    Ez  bizonyos,  mert  ezt  szóló  magától  Sir  Richárd  Mfi^ynetől 

tudja.  (Nevetés.)  0  semmit  sem  tudott  a  jegyek  felöl  mindaddig, 
mig  egyet  közülük  egy  rendőr  hozzá  nem  hozott.  Ekkor  köteles- 
ségének tartotta  azt  szóló  elibe  terjeszteni.  Szóló  ismétli,  hogy 
senkisem  volt  a  belügyi  hivatalban,  a  ki  magyarul  értett  volna, 
tehát  utasitotta  Sir  R.  Maynet,  hogy  forduljon  a  külügyi  hivatalhoz 
forditás  végett  s  csakugyan  a  külügyi  hivatal  látta  öt  el  a  for- 
dítással. 

A  harmadik  kérdés  az  volt,  vájjon  ez  ugyanazon  jegy-e,  a 
mely  a  chancerynek  bemutattatott  ?  E  kérdésre  igennel  felel.  Szóló 
utasításából  történt,  hogy  értesítés  végett  a  jegy  az  osztrák  követ- 
ségnek átadatott. 

Megfelelvén  e  szerint  a  tett  kérdésekre,  szóló  még  indíttatva 
érzi  magát  kijelenteni,  miként  távol  van  tőle,  hogy  Day  ur  eljá- 
rásában valami  rosszalni  valót  találjon ;  ellenkezőleg,  elismeri,  hogy 
Day  ur  magaviselete  kifogástalan.  Sir  R.  Mayne  jelentést  tett 
szólónak  arról,  a  mi  közte  és  Day  ur  közt,  ennek  a  rendőrhivatal- 
ban február  12-én  tett  látogatása  alkalmával,  előfordult.  E  jelentés 
szerint  »Day  ur  oda  nyilatkozott,  hogy  csak  azután  vállalta  el  a 
munkát,  miután  illetékes  tekintélyek  által  biztosíttatott,  hogy  a 
dolog  törvénybe  teljességgel  nem  ütközik.  Gyanítván,  hogy  alkal- 
masint a  kérdéses  jegyek  iránt  kivan  vele  a  rendőrfőnök  szólani, 
két  egész  iv  jegyet  vitt  magával  s  azon  nyilatkozattal  mutatta  meg, 
hogy  ö  a  dologból  legkevésbé  sem  csinál  titkot ;  ha  Sir  Richárd 
Mayne  meglátogatta  volna  műtermeit,  minden  tartózkodás  nélkül 
megmutatták  volna  neki  a  jegyeket. « 

Ezt  szóló  azért  tartotta  szükségesnek  megemlíteni,  mert  Dan- 
combe  s  a  kik  ez  ügyben  felszólaltak,  olyan  színben  iparkodtak  az 
ügyet  feltüntetni,  mintha  e  jegyek  gyártása  valamely  oly  titkos 
rejtelmes  módon  vitetett  volna,  mint  mikor  hamis  pénz  verése  van 
munkában,  miszerint  azt  a  következtetést  vonhassák  le,  hogy  csak 
valamely  nem  tisztességes  kémlelödés  utján  lehetett  a  dolog  felől 
tudomást  szerezni.  Day  urak  nagyon  tisztességes  iparüzők,  kiket 
maga  a  királyné  is  alkalmaz  s  kiknek  nyilt  eljárása  e  felfogást 
megczáfolja. 

Szóló  ezután  előadja  a  szempontot,  mely  ez  ügyben  a  kor- 
mányt eljárásánál  vezérelte.  A  mint  a  fordítást  megkapta  —  iigy- 
mond  —  tisztában  állott  előtte,  hogy  oly  jegyek  készítése  forog 
fenn,  melj-ek  arra  vannak  szánva,  hogy  a  Magyarországon  most 
létező  kormány  helyébe  állítandó  kormány  által  használtassanak. 
Ilyen  levén  a  mííködés  természete,  a  kormánynak  kötelessége  volt 
megfontolás  alá  venni,  vájjon  a  működés  törvényes  volt-e  vagy 
nem?  Erre  nézve  szóló  előzményekre  hivatkozott.  Nevezetesen 
hivatkozott  lord  Lyndhurstra,  a  lordok  házának  egyik  legtekinté- 
lyesebb törvénytudó  tagjára,  ki  a  királyné  által  Peltier  ellen  foly- 
tatott perben  1853-ban  törvényes  szabál3aiak  jelentette  ki,  hogy 
5> kihágás  (misdemeanour)  vétségébe  esik,  a  ki  oly  tettet  követ  el,  a 

mely  bonyodalomba  keverheti  Angliát  valamely  idegen  kormáuy- 
nyal,  melyly el  a  királyné  barátságban  él.«  Hivatkozott  továbbá  arra, 
hogy  midőn  1860-ban  a  Garibaldinak  küldött  segély  kérdése  az 
alsóházban  szóba  került,  a  fö  államügyész  (Attorney  General)  ekként 
nyilatkozott : 

»A  törvény  mindent  tilt,  a  mi  a  békét  Anglia  uralkodója  s 
egy  más  állam  uralkodója  közt  veszélyeztetheti.  Ámbár  az  angol 
közönséges  törvény  (common  law)  különleges  orvoslatról  nem  gon- 
doskodott :  de  az  általános  jóhiszeműséggel  és  czélszerüséggel 
(expediency)  megegyezöleg,  szigorú  szabálynak  veszi  az  elvet,  hogy 
az  ország  alattvalói  kötelesek  tartózkodni  minden  avatkozástól, 
mely  arra  van  irányozva,  hogy  egy  más  ország  alattvalóit  annak 
törvényes  hatósága  ellen  felingerelje.  Hogy  minők  azon  hatóságok? 
—  az  nem  tartozik  a  dologra ;  ha  még  oly  kegyetlenek,  zsarnokiak 
is,  —  az  a  kérdésen  nem  változtat.  Ha  az  uralkodó  Angliával  béké- 
ben van,  törvényt  sértene  Anglia  minden  lakója,  a  ki  azon  uralkodó 
országának  ügyeibe  avatkoznék.* 

A  tudós  fö-államügyész  e  törvénytanát  a  házban  senkisem 
vonta  kétségbe^  ellenben/  egy  másik  törvénytudó  tag,  Bovill  ur 
(guilfordi  képviselő)  oda  nyilatkozott,  hogy: 

»igen  komoly  vétség,  felhivást  tenni  aláirásokra  a  végett, 
hogy  egy  idegen  ország  alattvalóinak  segély  nyujtassék  a  felkelésre 
uralkodójuk  ellen ;  ily  eljárás  egyenes  megsértése  a  nemzetközi 
jognak  s  büntető  megtorlás  alá  tartozik. « 

Ez  előzmények  folytán  szóló  belügyminiszter  akként  véleke- 
dett, hogy  ha  ily  czélok  végett  aláírások  gyűjtése  sérti  a  nemzet- 
közi illemet  (comity  of  nations),  okoskodási  hasonlatnál  fogva  a 
tilalom  elve  alá  tartozónak  kell  tekinteni  azt,  ha  pénz  gyártatik, 
tehát  »nervus  belli«  készíttetik,  a  végett,  hogy  egy  oly  kormány 
által  használtassék,  mely  a  fennálló  kormány  romjain  szándékoltatik 
felállíttatni.  Ezek  folytán  szóló  belügyminiszter  kötelességének  tar- 
totta a  korona  jogtanácsosait  véleményadásra  felszólitani.  E  véle- 
mény nem  volt  kedvező  az  eljárás  törvényességének,  de  nem  taná- 
csolta, hogy  a  kormány  vádat  indítson.  A  kormány  e  tanácshoz 
alkalmazkodott,  de  értésére  esvén,  hogy  az  osztrák  követség  az 
ügyet  polgári  orvoslat  (civil  remedy)  alanyává  tehetőnek  véli : 
ámbár  a  kormány  nem  gondolta,  hogy  a  dolog  polgári  orvoslat  alá 
tartozhassék,  mégis,  miután  az  osztrák  követség  által  felszólittatott, 
segítségére  lenni,  hogy  polgári  orvoslatát  valósithassa,  a  kormány 
tartozásának  vélte  a  barátságos  hatalomnak  kezére  szolgáltatni  a 
bizonyítványt  (to  furnish  them  with  the  evidence),  melylyel  jogait 
érvényesíthetni  gondolta. 

Ennyire  és  nem  tovább  ment  a  kormány  avatkozása  s  szóló 
reméli,  hogy  a  ház  érezni  fogja,  miként  kötelességei  határán  nem 
lé|)ett  túl. 

Mintliogy  Duncombe  felszólalása  kezdetén  a  »Bansliee« 
nevű  angol  hajónak  keleti  fegyvereink  visszaszállítására  alkal- 
mazását is  szóba  hozta :  a  belügyminiszter  után  lord  John 
Russell  sietett  panaszkodni,  hogy  hétről  hétre  vitatások 
idéztetnek  elö  Anglia  külviszonyai  felöl ;  de  mert  kérdés  lett 
hozzá  intézve,  nyilatkozatokba  bocsátkozott  s  a  tárgj^alást 
pénzjegyeim  kérdésétől  a  »Banshee«-ra  terelte. 

Különben  is  az  alsóházi  üg^nrend  nem  engedi  meg,  hogj' 
a  kormányhoz  intézett  kérdések  vitatás  vagy  határozat  tár- 
gyává tétessenek.  Ott  azon  kérdés  feltétele :  vájjon  tudomásul 
veszi-e  a  ház  a  kormány  feleletét?  —  nincsen  szokásban. 
Határozathozatalt  formaszerinti  inditvánjTiak  kell  megelőzni 
s  ezt  a  házszabályok  bizonyos  ügj^rendtöl  teszik  függővé ;  az 
interpellatiók  feladata  tényeket  hozni  világosságba  (to  elicit 
facts),  nem  pedig  határozatot  provocálni ;  ez  előre  bejelentett 
indítványt  kivan,  a  mit  az  interpellatiókra  adott  felvilágosítás 
után  nem  lehet  rögtönözni. 


A  belügyminiszter  fentebbi  nyilatkozatai  egész 
irodalmat  idéztek  fel  az  angol  időszaki  sajtóban,  mely 
a  kormány  felvilágosításainak  elégtelenségét,  sőt  rossz- 
liiszemüségét  kimutatta,  eljárására  a  jogtalanság  bélye- 
gét sütötte  s  az  igazolási  kísérletet,  mely  a  Garibaldi- 
féle  aláírások  állítólagos  törvénytelenségére  alapíttatott, 
a  szó  szoros  értelmében  összezúzta. 

Es  a  hangon,  melyen  a  nyilvánosság  független 
közlönyei  a  kormány  eljárását  bírálat  alávették:  meleg- 
ség ömlött  el,  a  rokonszenves  bizalom  melege,  melyet 
az  angol  nép  a  magyar  ügy  diadalának  kilátásai  iránt 
érzett.  De  azért  csalódnék,  a  ki  az  általános  érdeklő- 
dést, melyet  Angliában  ügyem  felkeltett,  csakis  e  rokon- 
szenv rovására  metszené.  Az  angol  nép  szemében  ez 
ügy  otthonos  szempontból  is  nagy  érdekkel  bírt.  Angol 
ember  csak  a  törvényt  tekinti  urának.  Vele  született 

jogának  tartja  a  szabadságot,  mindent  tehetni,  a  mit  a 
törvény  nem  tilt  s  a  törvény  exponenséül  csak  a  birót 
ismeri  el.  Nem  tűri,  hogy  a  nép  e  veleszületett  jogának 
gyakorlatába  a  kormány  belenyúljon.  Különösen  nem 
tűri,  ha  a  kormány,  miként  az  nyomdászaimnál  történt, 
a  munkaszabadságba  s  az  iparos-üzlet  folyamába  hábo- 
ritólag  avatkozik.  Aztán  minden  angol  ember  undorodik 
a  hivatalos  kémrendszertöl.  Gyomrából  utálja  a  »mou- 
chard«-okat.  Borzad  a  gondolattól,  hogy  a  despoták  e 
méregfáját  a  politikai  részrehajlás  Anglia  szabad  föld- 
jébe átültetni  csak  meg  is  kisérelhesse.  Különösen  fél- 
tékeny arra,  hogy  az  angol  intézvények  természete  ne 
pervertáltassék.  A  rendőrséget  oly  intézvénynek  kivánja, 
mely  arra  s  csakis  arra  van  hivatva,  hogy  a  közbátorság, 
a  személy-  és  vagyon-biztonság  felett  őrködjék  s  ezért 
az  angol  közvélemény  mélyen  felháborodott,  midőn 
világosságra  lett  hozva,  hogy  az  angol  rendőrség  poli- 
tikai mozdonynyá  hamisittatik.  Hát  még  midőn  az  is 
napfényre  került,  hogy  az  én  ügyemben  az  angol  rend- 
őrségnek politikai  eszközzé  használása  egy  külhatalom 
s  még  hozzá  a  gyűlölt  s  megvetett  osztrák  iránti  szol- 
gálatkészségből történt !  Az  angol  nép  egyszer-másszor 
sokat  elnézett  kormányának,  de  az  idegen  kormányok 
iránti  subserventiát  soha.  Egy  királyának  fejét  ütötte 
le  a  vérpadon,  egy  dynastiáját  elkergette  ily  »subser- 
ventia«  miatt. 

Ezekhez  járult  még  a  menedékjog  tekintete  is, 
melynek  sérthetlenségét  Anglia  népe  nemzeti  dicsősé- 
gének tekinti.  Megkívánja  a  menekvőktől,  hogy  angol 
földön,  Anglia  törvényét  tiszteletben  tartsák,  de  nem- 
zeti gyalázatnak  venné,  ha  kormánya  az  asylum  árául 
azt  kivánná  a  menekvőktől,  hogy  megtagadják  aspira- 
tióikat,  melyek  miatt  hontalanokká  lettek. 

Ezen  érzelem  adta  tolla  alá  a  »Morning  Star« 
vezérczikkir ójának  a  következő  sorokat : 

»Az  eljárás,  mely  a  Kossuth-jegyek  iránt  folyamatba 
tétetett,  nem  csupán  Kossuth  ós  Day  urakat  érdekli.  Még  ha 
ezen  urak  alávetnék  is  magukat  a  reájuk  mért  tilalomnak : 
egy  kérdés  fenmaradna,  mely  iránt  minden  angol  embernek 
mélyen  érdeklődni  kell,  s  annyira  belevág  az  angol  szabad- 
ság, az  angol  nemzeti  becsület  szentélyébe,  hogy  a  közérzület 
hangos  nyilatkozása  elengedhetlen  kötelesség.  Mert  a  jelen 
eljárás  nem  egyéb,  mint  merénylet :  a  chancery  utján  hozni 
be  azt,  a  mire  az  angol  alsóház  és  az  angol  nép  indignatióval 
tagadta  meg  az  engedelmet,  midőn  a  kormány  sokkal  ment- 
hetőbb körülmények  közt  az  összeesküvési  törvény  (conspi- 
racy  bili)  előterjesztésével  akarta  keresztülvinni. « 

Ennek  megértése  végett  egy  kis  magyarázatra 
van  szükség.  Orsini  merényletekor  (1858.  január  14.) 
Bernard  franczia  menekvő  Angliában  bünrészességi 
gyanúba  esett  s  vád  alá  vétetett.  Az  esküdtszék  nem 
találta  bűnösnek.  Felmentette.  >  Irataim  I.  kötetének 
66.  és  következő  lapjain  előadtam,  minő  parancsoló 
hangon  követelte  III.  Napóleon  császár  kormánya  Szár- 
diniától, hogy  a  menekvők  politikai  tevékenységének 
útját  vágja.  AYalewski,  franczia  külügyér,  kereken  meg- 
mondta a  szard  követnek,  hogy  »el  van  határozva  a 
végletekig  menni  s  azon  országokba,  melyekből  a  con- 
spiratorok  ki  nem  űzetnek,  maguk  fognak  elmenni,  őket 
saját  kezeikkel  még  a  föld  gyomrában  is  felkeresen- 
dők. <  A  hatalmas  Angliával  természetesen  bajos  volt 
volna  ily  hangon  szólani,  de  Napóleon  császár,  a  köz- 
tük fennálló  szövetséges  viszonyra  hivatkozva,  az  angol 
kormányt  is  sürgősen  felszólitotta,  hogy  a  menekvők 
ellenséges  indulatának  megfékezésére  intézkedések  tétes- 
senek. Ha  Bernardot  az  esküdtszék  bűnösnek  találja,  a 
biró  kimondta  volna  reá  a  halálos  Ítéletet  s  a  kormány 
azt  felelhette  volna  Napóleonnak,  hogy  tettleg  be  van 

bizonyítva,  miként  az  angol  törvények  a  menekvők 
bűnös  törekvéseinek  megfékezésére  elégségesek ;  de  az 
esküdtszék  Bernardot  felmentvén,  Palmerston  lord 
jónak  látta  a  francziák  hatalmas  császárja  neheztelésé- 
nek megkéri  élése  végett  ;^conspiracy  bill«  czim  alatt 
egy  oly  törvényjavaslatot  terjeszteni  elő  az  alsóház- 
ban, mely,  ha  keresztülmegyen,  a  menekülteknél  min- 
den politikai  működést  bűnvádi  eljárással  sujtandott  s 
őket  teljes  tehetetlenségre,  tehát  politikai  hitvallásuk 
megtagadására  kárhoztatja.  Az  angol  közvélemény  a 
szó  szoros  értelmében  felzúdult  a  kormány  e  merény- 
lete ellen.  Az  angol  nép  a  közszabadság  elleni  attenta- 
tiimnak  tekinti  a  kivételes  törvényeket.  Nemzeti  becsü- 
let kérdésének  tartja,  hogy  a  kik  politikai  aspiratiók 
miatt  Anglia  szabad  földjén  menedéket  keresnek,  az 
angol  törvények  oltalmát  teljes  mértékben  élvezzék  ép 
ugy,  mint  ha  angol  polgárok  volnának.  Ha  oly  tettet 
követnek  el,  melyet  az  angol  törvény  angol  polgárra 
nézve  bűnnek  minősit,  az  náluk  is  bűnnek  tekintetik  s 
esküdtszék  itél  felette;  de  a  menekvökre  nézve  különös 
bűncathegoriák  felállítása  az  angol  jogérzetet  fellázitja 
s  ezt  az  angol  nép  oly  határozottan  ellenzi,  mint  a  mily 
idegen  annak  eltűrésétől,  hogy  ő  maga  az  elnyomott 
népek  szabadságtörekvései  iránti  rokonszenvében  azon 
korláton  túl  akadályoztassák,  melyet  a  fennálló  törvé- 
nyek elibe  szabnak.  Ez  a  korlát  pedig  csakis  a  >Foreign 
enlistment  act«  czimü  törvényben  áll,  mely  idegen 
harczban  részvét  végett  minden  toborzást  tilt.  Ez  az 
egyedüli  dolog,  a  mit  e  tekintetben  a  közbűnök  sorába 
eső  tetteken  kívül  az  angol  törvény  tilt.  Ez  s  a 
közönséges  büntető  törvény  az  egyedüli  korlát,  mely- 
lyel  az  angol  jog  a  menekvők  politikai  törekvéseinek 
liatárt  szab^ 

Midőn  én  angol  földre  léptem,  nyíltan  kimondot- 
tam, miként  előttem  az  asylumjog  csak  ugy  s  csak 
annyiban  bir  értékkel,  ha  és  a  mennyiben  szabadságot 
ad  hazám  felszabadítására  munkásnak  lenni.  Egy  per- 
czig  sem  maradnék  oly  országban,  mely  a  személyem- 
nek nyújtott  oltalom  árául  azt  kivánná,  hogy  hazafiúi 
aspiratióim  valósítására  szűnjem  meg  törekedni.  De 
tiszteletben  kívánom  tartani  az  ország  törvényeit,  mely 
száműzött  fejemnek  menedékhelyet  ad  s  azért  tudni 
kívánom,  mit  szabad  nekem,  mint  hazafinak,  hazám 
függetlenségének  érdekében  tennem,  mit  nem  ?  —  misze- 
rint megítélhessem,  hogy  az  angol  menedékjogot  igénybe 
vehetem-e  ?  És  Anglia  legtekintélyesebb  törvény  tudói 
egyhangúlag  biztosítottak,  hogy  csak  a  ^foreign  enlíst- 
ment  act«-ot  meg  ne  sértsem :  politikai  aspiratióim  való- 
sítására mindent  megtehetek,  minden  becsületes  eszközt 
felhasználhatok. 

Hasonló  kérdésemre  hasonló  feleletet  kaptam 
Amerikában  is.  Ott  az  Egyesült  Államok  főbírája  maga 
biztosított,  hogy  nyithatok  aláírásokat,  gyüjthetek  pénzt, 
csinálhatok  hitelmüveleteket,  kibocsáthatok  ígérvénye- 
ket, azon  nyíltan  bevallott  szándékkal,  hogy  hazám  fel- 
szabadítására akarok  közreműködni;  gyárthatok  pus- 
kaport s  mindennemű  golyókat;  csináltathatok  töltése- 
ket; vehetek  ágyukat,  puskákat  s  mindennemű  fegyve- 
reket; szerezhetek  hajókat,  fel  is  szereltethetem;  szóval: 
mindent  tehetek,  a  mi  a  közbűnök  rovatába  nem  esik ; 
csak  egyet  nem  tehetek :  legénységet  nem  szabad  fel- 
fogadnom. (You  can  not  enlíst  men.) 

A  magán-  és  bűntető-iog  elvek  egészen  egyenlők 
Angliában  s  az  Egyesűit  Államokban. 

E  cselekvési  szabadságnak  akart  az  angol  kor- 
mány a  ^conspiracy  bill«  által  véget  vetni  s  a  politikai 

menekvőket  teljes  tevéketlenségre  kárhoztatni.  Nem 
csoda,  hogy  az  angol  közvélemény  felzúdult  a  kísérlet 
ellen  s  Angliában  a  nép  választottait  még  egy  hatal- 
mas Caesar  komor  tekintete  sem  bírhatja  reá,  hogy  a  nép 
akaratával  ne  gondoljanak. 

Ilyen  volt  ama  »conspiracy  bíll«  történelme, 
melyre  a  Cobden-Bright-párt  hatalmas  közlönye  azon 
figyelmeztetéssel  hivatkozott,  hogy  most  az  ellenem 
folyamatba  tett  eljárás  a  chancery  utján  akarja  a  poli- 
tikai menekvők  tevékenységének  azon  elbénitását  az 
osztrák  császár  javára  keresztülvinni,  melyet  Napóleon 
császár  kívánságára  a  » conspiracy  bili «  által  keresztül- 
vinni nem  sikerült. 

E  figyelmeztetés  tetemesen  növelte  az  ügyem 
iránti  közérdeklődést. 

Tizedrészét  sem  bírom  a  változatos  felszólalások- 
nak, melyekkel  a  belügyminiszter  mentegetődző  okos- 
kodásai megczáfoltattak  s  gyűjteményem  mégis  egy 
jókora  kötetet  teszen.  Mutatványul  együvé  szőtt  kivo- 
natban csak  annyit  írok  ki,  a  mennyi  a  fennforgott 
leglényegesebb  kérdések  felvilágosítására  s  az  angol 
közvélemény  akkori  irányának  megismertetésére  szük- 
séges : 

(A  » Daily  News,«  »Morning  Star,«  » Daily  Telegraph,« 
»Moriiing  AdvertÍ8er,«  » Manchester  Examiner  and  Times, «  »Par- 
lamentary  Remembrancer, «  az  edinburghi  és  glasgowi  lapok  stb. 
több  számából,  1861.  márczius  utolsó  tizedéből.) 

A  belügyminiszter  előzményekre  hivatkozással  igyek- 
szik mentegetni  a  menthetlen  eljárást,  melylyel  a  Kossuth- 
j egyek  ügyében  az  angol  alkotmányos  szabadságot  megsér- 
tette. Mondhatnók,  hogy  Angliában  csak  vagy  birói  itélet 
vagy  parlamenti  határozat  alkothat  oly  előzményt,  mely 
érvénynyel  bir.  A  belügyminiszter  nem  ily  előzményre, 
hanem  csak  parlamenti  tárgyalások  közben  egyes  törvény- 
tudó szónokok  által  kifejezett  nézetekre  hivatkozik.   Ez  csak 

véleijiéiiy,  melynek  ellenébe  más,  nem  kevósbbé  tekintélyes, 
törvénytudók  eltérő  véleményét  lehetne  állítanunk.  De  erre 
nincsen  szükség,  mert  bárminő  tekintélyt  tulajdonítunk  is  a 
felhívott  véleményeknek,  azok  a  fenforgó  esetre  nem  alkal- 
mazhatók s  a  belügyminiszter  által  belőlük  levont  következ- 
tetés merőben  hamis  és  alaptalan. 

Hivatkozás  történik : 

l-ször  lord  Lyndhurst  azon  kijelentésére,  hogy  kihágás 
vádja  alá  esik,  a  ki  olyasmit  cselekszik,  a  mi  arra  van  irá- 
nyozva, hogy  Angliát  bonj'-odalmakba  keverje  oly  idegen  kor- 
mánynyal, melylyel  az  angol  uralkodó  barátságos  viszonyban 
van.  Ezt  különösen  Toulmin-Smith  vette  tüzetesen  taglalás 
alá  a  »Parlamentary  Remembrancer«-ban.  Kimutatta,  hogy 
lord  Ljmdhurst  azon  esetről  szólt,  midőn,  a  törvény  világos 
tilalma  ellenére,  a  kormány  megengedi,  hogy  angol  alattvaló 
sereget  gyűjtsön  s  azzal  idegen  kormány  ellen,  ugj'^szólván 
maga  kezére,  háborút  viseljen.  Ez  igenis  bonyodalomba 
Tvcverheti  Angliát,  mert  a  törvényszabta  kötelességet  elmu- 
lasztotta a  kormány  teljesíteni  s  ez  esetre  Lyndhurst  lordnak 
tökéletesen  igaza  van.  Alkalmazható  lenne  ezen  jogelv  akkor 
is,  ha  a  kormány,  ismét  a  törvény  világos  rendelete  ellenére, 
megengedné,  hogy  az  osztrák  birodalomban  forgalomban  levő 
valamely  pénzjegy  Angliában  utánnyomassék  s  a  hamis  pénz- 
jegy forgalomba  tétessék  (ha  ugyan  képzelhető,  hogy  valaki 
ily  értéktelen  portékát  >worthless  comoditj'^*  utánozzon).  De 
midőn  egy  magánember  a  maga  saját  neve  aláírásával  ellá- 
tott jegyeket  nyomat,  azt  insinuálni,  hogy  az  Angliát  bonyo- 
dalmakba keverheti:  oly  képtelen  állitás,  mely  a  józan  észszel 
ellenkezik.  Igazán  botránkoztató  látni,  hogy  egy  angol  kor- 
mány az  osztrák  kegyhajhászat  szelében  annyira  önkívületbe 
esik,  miszerint  még  csak  azt  sem  veszi  észre,  hogy  képtelen 
állítása  őt  saját  magával  ellentétbe  teszi,  miután  hosszú  tana- 
kodás s  még  a  korona  jogtanácsosainak  is  segítségre  hívása 
után  kénytelen  volt  bevallani,  hogy  a  kérdéses  jegyek  nyom- 
tatása nem  oly  cselek  vény,  mely  büntető  eljárás  tárgyát 
képezhetné. 

2-szor  hivatkozás  történik  a  fő-államügyész  azon  néze- 
tére, hogy  »az  ország  (Nagy-Brittannia)  alattvalói  törvény- 
sértést követnek   el,   ha   valamely   idegen  ország   dolgaiba, 

melynek  uralkodója  Angliával  bókében  ól,  oly  módon  avat- 
koznak, a  mely  arra  van  irányozva,  bogy  azon  ország  alatt- 
valóit annak  törvényes  batósága  ellen  (against  its  law- 
ful  autborities)  lázadásra  ingerelje.  Erre  megjegyez- 
zük először  azt,  bogy  ba  e  nézet  belyesnek  fogadtatnék  is  el : 
Kossutbra  nem  alkalmazbató.  0  magyar  ember,  ezt  a  vele- 
született minőséget  tőle  semmi  erőszak,  semmi  balszerencse 
el  nem  vebeti.  Neki  Magyarország  bazája  s  ba  ós  a  mennyi- 
ben Magyarország  ügyeibe  avatkozik :  róla  ép  ugy  nem  lebet 
mondani,  bogy  idegen  ország  ügyeibe  avatkozik,  mint  a 
miként  nem  idegen  ország  ügyeibe  avatkoztak  azok  az  angol 
bazafiak,  kik  a  Stuartok  kényuralma  elöl  a  continensre  mene- 
kedve, ott  ellenük  conspiráltak.  Kossutb  nemcsak  jogot  gya- 
korol, de  sőt  kötelességet  teljesít,  ba  bazájának  erőszakkal 
elrablott  szabadságát  visszaszerezni  törekszik.  Ha  jog  és  a 
jognak  negatiója  közt  arányosítást  tenni  lebetne :  azt  mon- 
danók, bogy  sokkal  több  joga  van  Magyarország  dolgaiba 
avatkozni,  mint  Ferencz  József  osztrák  császárnak ;  mert 
Kossutbot  Magyarország  nemzetgyűlése  független  nemzeti 
kormányának  főnökévé  választotta,  —  Ferencz  József  osz- 
trák császár  ellenben  csak  idegen  fegyverek  erőszaka  által 
jutott  a  batalom  bitorlására  Magyarország  felett.  Megjegyez- 
zük másodszor,  bogy  ba  Anglia  kormánya  törvényes  maxi- 
mának tekinti  a  főállamügyész  azon  enunciatióját,  hogy  vét- 
séget követ  el,  a  ki  egy  ország  »t örvényes  batósága i« 
ellen  fellázad :  meg  kellene  emlékeznie,  bogy  nem  Kossutb, 
banem  Ferencz  József  osztrák  császár  az,  a  ki  Magyarország 
törvényes  batóságai  ellen  fellázadt  és  lázadást  szitott  fel  és 
lázadásának  támogatására  még  idegen  baderő  segitségébez  is 
folyamodott ;  mi  a  legnagyobb  bün,  mit  egy  ember,  ki  magát 
uralkodónak  tekinti,  nemzet  ellen  elkövetbet.  Épen  e  napok- 
ban jött  nyilvánosságra  Kossutb  afifidavit-ja,  *)  melylyel  az 
osztrák  császár  nevében  beadott  keresetlevél  állításait  össze- 
zúzta. Ki  van  ebben  mutatva,  bogy  Ferencz  József  császár 
uralma  Magyarországon  nem  »törvényes  batóság«  s  bogy 
csakugyan  nem  az,  azt  maga  Ferencz  József  császár  is  elis- 
merte, mert  biszen  ép  most  bivta  fel  a  magyar  nemzetet  arra, 


*)  Ez  alább  közöltetik. 

liogy  uralkodói  állását  koronázás  által  (mi  nélkül  senki  sem 
leket  Magyarország  királya)  országgyülésileg  törvényesítse, 
tehát  elismerte,  kogy  uralkodása  eddig  nem  » törvényes  ható- 
pág«,  hanem  bitorlás  és  az  is  marad,  mig  a  nemzet  azt  nem 
törvényesiti.  Meg  fog-e  ez  valaha  történni  ?  —  az  a  jövendő 
titka.  De  az  tény,  hogy  eddig  még  nem  történt  meg  s  ha  a 
magyar  nemzet  fegyvert  fog  (a  mi  több  mint  valószinü), 
miszerint  a  bitorlás  jármát  összetörje :  ez  a  jog  harczalesz  az 
erőszak  ellen,  de  »lázadás  az  ország  törvényes  hatóságai 
ellen «  nem  lesz,  mert  Magyarországon  ^törvényes  hatóság* 
nincsen. 

A  főállamügyész  által  felállított  törvénytudományi 
maxima  tehát  a  fennforgó  esetre  nem  alkalmazható. 

De  még  ha  »in  thesi«  alkalmazhatónak  tekintetnék  is : 
a  következtetés,  mely  abból  levonatik,  merőben  hamis  és  tart- 
hatatlan. A  belügyminiszter  azzal  mentegeti  az  igazolhatlan 
rendőri  avatkozást  s  a  jegyek  kiadatásának  az  ipar-üzleti 
szabadságot  sértő  tilalmát,  hogy  a  kérdéses  jegyek  rendelte- 
tése az  volt,  miként  általuk  a  Magyarországon  fennálló  kor- 
mány helyébe  egy  más  kormány  állittassék,  tehát  forradalom 
eszközöltessék.  Az  osztrák  császár  is  arra  alapítja  keresetét 
a  chancery  előtt,  hogy  Kossuth  ur  a  jegyeket  forradalom  fel- 
szitására akarja  használni  Magyarországon  s  e  forradalom 
ellen  keres  a  gyámoltalan  császár  pártfogást  egy  angol  bíró- 
ságnál. 

No,  ez  merőben  képtelen  szószátyárság.  Mindaddig,  mig 
Magyarországon  egy  független  nemzelÜ^  kormány  zászlaja 
fennen  nem  lobog  az  ország  fegyveres  fiai  által  körülvéve : 
ezek  a  papirj  egyek  megannyi  ringy-rongy  papir  (waste  paper). 
Tizenkét  oly  sor  irás  a  magyar  néphez  intézve,  a  minőt  Kos- 
suth imi  tud  s  mi  (a  »Daily  News«)  lapjainkban  közzétenni 
mindig  készek  vagyunk  a  nélkül,  hogy  a  belügyértöl  vagy 
rendőrfőnökétől  engedelmet  kérnénk  reá,  avagy  komor  tekin- 
tetükkel gondolnánk:  tizenkét  ily  sor  irás  ezerszer  többet 
tehetne  a  forradalom  felszitására,  mint  e  jegyeknek  minden 
milliója,  melyek  csak  akkor  juthatnak  értékre,  ha  a  forrada- 
lom már  megtörtént.  E  jegyeknek  lehetend  hasznát  venni,  ha 
majd  nemcsak  kitört  a  magyar  forradalom,  hanem  a  magyar 
forradalmi  kormány  territorig,lis  hatalmi  áUásra  is  jutott ;  de 

velük  lázadást  felszítani,  velük  forradalmat  előidézni  teljes 
lehetetlenség. 

Világos   tehát,   hogy  a   föállamügyész   által   felállított 
népjogi  elv  sem  a  fennforgó  esetre  nem  alkalmazható,  sem  a 
belügyminiszter  osztrák    »mouchard«-okká   aljasult   rendőr- 
közegeinek  mentségül  nem  szolgálhat. 
Hivatkozás  történik ! 

3-szor  arra,  hogy  midőn  a  múlt  évben  (1860-ban)  a 
Garibaldi  segítségére  megindított  pénzgyüjtés  ügye  az  alsó- 
házban szóba  hozatott,  egy  törvénytudó  tag  (Bovill  ur)  oda- 
nyilatkozott, miként  Angliában  aláírásokat  gyűjteni  a  végett, 
hogy  egy  idegen  országban  az  alattvalók  lázadásának  az 
uralkodók  ellen  segély  nyujtassék :  a  nemzetközi  jognak  oly 
komoly  megsértése,  melynek  büntető  megtorlást  kell  maga 
után  vonnia.  A  miből  a  belügyminiszter  csodálatos  logicával 
azt  a  következtetést  vonja,  hogy  ha  ily  czélból  aláírásokat 
gyűjteni  tilos  :  oly  pénzjegyek  gyártása  (fabrication  of  money) 
is  tilos,  mely  elismerés  szerint  a  végből  készíttetik,  hogy  egy  ' 
létező  kormány  romjain  felállíttatni  szándékolt  kormány  által 
használtassék. 

Az  osztrák  császár  remegése  s  az,  hogy  Apponyi  Rudolf 
grófot  rendkívüli  mértékben  megszállta  a  kényelmetlenség 
érzete :  nagyon  kihozhatta  sodrából  a  mi  classicus  tndomá- 
nyosságu  belügyminiszterünket,  miszerint  észre  ne  vegye, 
hogy  logicája  bámulatosan  kiíiczamlott. 

Tegyük  fel,  hogy  G-aribaldi  dicsőséges  forradalmának 
segítségére  angol  pifcizt  gyűjteni  törvénysértés  volt.  A  közön- 
séges józan  ész  hangosan  kiáltja,  hogy  angol  arany  sove- 
reigneket  gyűjteni,  melyek  mindenütt  a  világon  pénzül  fogad- 
tatnak el,  saját  belső  értékkel  bírnak  s  minden  nyelven 
beszélnek,  —  egy  dolog ;  az  pedig  egészen  más  dolog,  hogy 
egy  magyar  ember  egy  még  nem  létező,  de  nem  lehetetlen 
eventualitás  esetére  való  előgondoskodásból  papirjegyeket 
készíttet,  melyek  belső  értékkel  nem  birnak  s  értékre  csak 
azon  esetben  tehetnek  szert,  ha  oly  kormány  lesz  valósággal 
felállítva,  mely  azokat  használhatja.  Mig  ez  a  kormány  nem 
létezik,  addig  a  kérdéses  papirjegy  nem  pénz,  s  nevetséges 
nyelvsikamlás  annak  nyomtatását  » pénzgyártás  «-nak  (fabri- 
f.ation  of  mouey)  nevezni  j   ha  pedig  az  a  kormány,  mely 

egyedül  képes  e  jegyeket  pénzértékkel  felruliázni,  létrejö, 
azt  csakugyan  még  a  classicus  belügy  ér  sem  fogja  kétségbe 
vonni,  hogy  annak,  mint  már  létezp  kormánynak,  joga  lesz 
papirpénzt  forgalomba  tenni  s  pénzt  is  veretni. 

Az  mindenesetre  kézen  fekvő  tény,  hogy  Kossuth  jegyei 
nem  a  mai  osztrákositott  Magyarország  számára  készíttet- 
tek, hanem  egy  oly  Magyarország  számára,  melyben  az  osz- 
trák császár  nem  parancsol.  S  ha  az  osztrák  császár  már  most 
is,  midőn  még  ott  »kényurilag«  parancsol,  ide  jön,  egy  angol 
biróság  előtt  »in  forma  pauperis«  siralmasan  bepanaszolni, 
miként  fél,  hogy  Kossuth  jegyei  Magyarországon  már  most 
is  elfogadókra  találnak:  ezzel  csak  annak  adja  jelét,  hogy 
hatalmának  a  számlálhatlan  bűnök  köveiből,  annyi  kiontott 
vérrel  összevakolt  épülete  roskadozófélben  van :  hogy  a  Habs- 
burg-czég  Magyarországon  nem  ér  egy  évi  bért  (is  not  worth 
a  3^ear's  purchase)  s  hogy  Kossuth  ur  bölcs  előrelátásának 
adja  jelét,  midőn  arról  gondoskodik,  hogy  ha  majd  az  a  bukó- 
félben levő  ház  összeomlik  s  összeomlásával  a  mostani  tör- 
vénytelen papir-currentia  értéktelen  ringy-rongygyá  válik, 
Magyarország  forgalmi  eszköz  nélkül  ne  maradjon.  Időköz- 
ben, ha  fél  az  osztrák  császár  a  Kossuth-j egyek  forgalmától 
birodalmában,  hát  vannak  katonái,  vannak  gensdarmjai :  áll- 
jon őrt  saját  házának  kapujánál ;  de  ne  felejtse,  hogy  angol 
bíráknak  nem  hivatása  az  osztrák  zsandárság  s  ne  tegye 
magát  nevetségessé  azzal,  hogy  egy  sheffieldi  késgyáros  mód- 
jára állitólagos  üzletjelvényének  bitorlása  felett  panaszkodik. 

Hanem  van  egy  körülmény,  mely  a  belügyémek  a  Gari- 
baldi esetéből  leerőszakolt  okoskodását  tökéletesen  tönkre 
teszi  s  ez  a  körülmény  az,  hogy  a  kormány  teljességgel  nem 
avatkozott  a  Garibaldi-féle  aláírások  ügyébe ;  nem  nyilatkoz- 
tatta törvénytelennek  az  aláírások  gyűjtésére  alakult  bizott- 
ságok működését ;  nem  tiltotta  be  a  gyűjtött  pénzek  kiszol- 
gáltatását, mig  a  korona  jogtanácsosai  a  dolog  törvényessége 
felöl  nem  mdlatkoznak;  nem  szerzett  egy  tolvaj  rendőrtől 
egy  felhívási  példányt  vagy  egy  aláírási  okmányt  s  nem  szol- 
gáltatott a  nápolyi  király  követjének  kezére  bizonyítványt, 
hogy  annak  alapján  az  aláírásgyűjtők  ellen  a  chancery  előtt 
polgári  keresetet  indíthasson  s  az  alcancellár  a  gyűjtött  pén- 
zek kiadását  betilthassa  j  szóval ;  a  dolgot  tökéletesen  rend- 

ben  levőnek  tekintette,  melyhez  a  kormánynak  semmi  bele- 
szólója nincs.  Hát  minő  lélekkel  bivatkozbatik  most  Kossutb 
és  Day  urak  ellen  Bovill  ur  véleményének  tekintélyére,  midőn 
azt  a  véleményt  még  in  specie  azon  esetben,  a  melyről  mondva 
volt,  sem  tartotta  elég  indokoltnak  arra,  bogy  annak  értel- 
mében járjon  el,  sőt  midőn  Mr.  Popé  Hennessey  és  Sir  G. 
Bowyer  az  alsóházban  kormányi  beavatkozást  sürgettek,  a 
kormány  kereken  kijelentette,  hogy  arról  szó  sem  lehet. 

A  G-aribaldi  segítségére  történt  pénzgyüjtés  tehát  oly 
előzmény,  mely  távol  attól,  hogy  a  kormánynak  mentségül 
szolgálhatna,  egyenesen  Kossuth  mellett  szól  s  a  belügy- 
miniszter fejére  zúzó  erővel  esik  vissza.  Még  ha  a  Kossuth- 
egyek egy  categóriába  soroztathatnának  is  a  Garibaldi  segít- 
ségére tett  pénzgyüjtéssel  (ami  teljességgel  nem  áll),  Kossuth 
urnák  teljes  joga  van  a  kormány  eljárására,  mint  oly  előz- 
ményre hivatkozni,  mely  neki  szavatosságot  nyújt ;  mert  azt 
csakugyan  sem  Isten,  sem  ember  igazsága  nem  engedi  meg, 
hogy  egy  kormány  kétféle  mértékkel  mérjen, 

Ne  is  beszéljen  a  belügyminiszter  jogról,  törvényesség- 
ről, igazságról,  miután  saját  tetteivel  reá  lehet  sütni,  hogy  ö 
nem  jog,  nem  törvény,  nem  igazság,  hanem  politicai  hajlam 
szerint  mér  oltalmat  és  üldözést.  A  nápolyi  tyrannust 
igazságosan  sorsára  hagyták,  de  az  osztrák  császárt,  ki  ellen 
több  méltatlanul  kiontott  vér  kiált  retributióért  az  egekhez  s 
ki  azonfelül  Magyarországon  még  csak  nem  is  »törvényes 
hatóság«,  igazságtalanul  gyámolitják ,  pártfogolják. 
A  nápolyi  Bourbon  ellen  szabad  a  forradalom ;  hurráh  a  nem 
interventiónak !  de  a  kedvencz  Habsburgoktól  nem  szabad  a 
jogaikban  vérig  sértett  nemzeteknek  fegyverrel  kérni  számon 
az  esküszegőleg  eltiport  nemzeti  létet  s  az  ősi  szabadságot 
midőn  a  Habsburgokat  fenyegeti  a  bűnök  büntetése,  akkor 
már  az  a  jelszó  az  angol  kormánynál,  hogy  :  éljen  az  interven- 
tio !  Azoknak  érdekében  még  a  rendőri  jegylopás  felhaszná- 
lása is  »jó  politica.«  Hanem  a  becsületes  angol  nép  ezt  a  »jó 
politicá«-t  aljas  szolgaiságnak  (base  subserviency)  itéli,  mely 
ép  ugy  ellenkezik  az  igazsággal,  mint  nem  fér  össze  Anglia 
méltóságával. 

Hogy    az    angol    kormány    kétféle    mértékkel    mér   s 
hogy    eljár^Sííb^,^^   lieru    a.   törvényesség    által    yezéreltetik ; 


erre  még  a  felhozottnál  is  súlyosabb  bizonyitványnyal 
binmk. 

Garibaldi  forradalmának  segítségére  Angliában  nem- 
csak pénz  gyűjtetett,  hanem  itt,  Londonban,  a  kormány  szűrne 
láttára,  legénység  is  toboroztatott ;  angolok  szegődtettek,  küz- 
deni egy  uralkodó  trónjának  megdöntése  végett,  a  ki,  igaz,  az 
emberiség  átkára  méltó  tyrannus ,  de  Angliával  békében, 
barátságban  élt. 

No  már  azt  lehetetlen  tagadni,  hogy  ez  a  toborzás  tör- 
vénysértés volt,  mert  a  »foreign  enlistment  act«  világos  és 
határozott  tilalmába  ütközött.   És  mégis  mi  történt  ? 

Apponyi  Eudolf  gróf  (miként  esküvel  erősített  vallo- 
másából tudjuk)  február  3-án  szólította  fel  az  angol  külügy- 
minisztert, hogy  vegye  pártfogásába  a  szegény  ügyefogyott 
osztrák  császárt  azok  ellen  a  rettenetes  Kossuth-jegyek  ellen, 
melyek  ö  császári  hatalmasságát  oly  irtózatos  rémületbe 
ejtették.  Lord  John  Russellnek  húsz  egész  napra  volt  szük- 
sége, mig  be  birta  látni,  hogy  bizony  nem  találhat  módot, 
megtenni  a  kívánt  szolgálatot,  nem  vonhatja  bűnvádi  eljárás 
alá  Kossuth  és  Day  urakat ;  ámde  midőn  Popé  Hennessey  által 
az  alsóházban  kérdőre  vonatott,  hogy  miként  merte  a  törvény 
világos  megsértésével  Garibaldi  ügynökeinek  Londonban  a 
toborzást  megengedni  ?  —  a  nemes  lordnak  húsz  perezre  sem 
volt  szüksége,  miszerint  a  fölvetett  kérdést  a  szó  szoros  értel- 
mében a  házból  »kikaczagja«  s  egy  oly  ember  »attitude«- 
jébe  helyezkedve,  ki  egy  szemtelen  fürkészőnek  a  kegyelem- 
döfést készül  megadni,  emlékeztette  a  házat  a  görög  függet- 
lenségi harczra,  melyet  Angliának  legtekintélyesebb  férfiai 
nyiltan  segíteni,  gyámolítani  büszkeségüknek  tartották  s 
egyenesen  képtelenségnek  nyilatkoztatta  annak  még  csak 
gondolatát  is,  hogy  az  angol  kormány  egy  egészen  másféle 
körülménj-ekből  eredett  törvényt  Garibaldi  ellen  alkalma- 
zásba véve,  megtagadja  a  népszabadság  iránti  meleg  rokon- 
szenvet, mely  az  angol  népnek  sziwórében  van.  S  midőn  a 
nemes  lord  ekként  fennen  hirdeté  az  angol  rokonszenv,  az 
angol  férfiasság  győzelmét  egy  irott  törvény  alkalmi  záradé- 
kának elavult  technicalitása  felett :  a  nemes  határozottságnak 
oly  fokára  emelkedett,  hogy  hallgatói  csaknem  csodálták  s  (a 
mi  igazán  bárnixlatos)  jnég  olyanok  is  akadtak,  a  kik  csakneni 


410 

liiimi  is  kezdtek  benne.  No,  most  itt  áll  Anglia  szeme  előtt  a 
minden  képzelhető  ügyek  közt  legigazságosabb  magyar  ügy- 
nek egyik  legtekintélyesebb  képviselője,  ki  sem  a  »foreign 
enlistment  act«-ot,  sem  semmi  irott  vagy  szokásjogi  törvényt 
meg  nem  sértett,  annyira  nem,  hogy  húsz  napi  kutatás-für- 
készés  után  maga  a  kormány  kénj'^telen  volt  bevallani,  miként 
őt  vád  alá  venni  nincs  módjában.  Mit  kell  most  azoknak  a 
hajdani  kormánycsodálóknak  mondaniok,  midőn  azt  látják, 
hogy  a  minden  becsületes  ember  rokonszenvére  méltó  magyar 
ügynek  két  világrész  tiszteletétől  környezett  e  képviselője 
ellen,  az  osztrák  uralkodás  iránt  táplált  beteges,  ne  mondjuk : 
bűnös  rokonszenv  által  indíttatva,  az  angol  kormány  oly 
csinyre  vetemedik,  mely  nem  kevésbbé  gyalázatos,  mint  az 
volt,  mikor  Peacham  irományai  eloroztattak  vagy  Wilkes  Író- 
asztalának fiókja  feltöretett. 

Mi,  angolok,  nem  engedtük  meg,  hogy  a  »mouchard«- 
rendszer  saját  társadalmi  szabályzatainkba  befészkeltessék. 
Legyünk  megóva  a  gyalázattól,  hogy  azt  az  osztrák  császár 
kedvéért  elfogadjuk.  Lord  Sandwich  napjai  rég  letűntek; 
nem  fogjuk  azokat  a  multak  sírjából  Apponyi  Rudolf  gróf 
requisitiójára  felidézni. 

Ilyenek  levén  a  tények  s  ilyenek  a  körülmények,  a  kor- 
mánynak ez  ügyben  nincs  álláspontja  a  törvényesség  meze- 
jén. Képmutató  fictio  (hypocritical  fiction)  vádja  alá  esik, 
midőn  önkénykedését  palástolandó,  törvénysértési  insinua- 
tiókkal  áll  elő.  A  tényállás  az,  hogy  egy  idő  óta  diplomatiai 
traíikák  vannak  folyamatban  egy  külföldi  kényuralom  javára, 
mely  iránt  Anglia  népe  egy  mákszemnyi  rokonszenvet  sem 
érez,  szabadságszerető  ember  nem  is  érezhet ;  s  e  traíikáknak 
kulcsa,  a  személyes  aristocraticus  hajlamokon  kivül,  abban 
rejlik,  hogy  a  kik  Anglia  külviszonyainak  élén  állanak,  bele 
vannak  kövesülve  a  múlt  nemzedék  azon  elavult  előítéletébe, 
hogy  Franciaországot  gyengíteni,  Austria  hatalmát  erősíteni 
Angliának  érdekében  áll.  Nem  akarják  észrevenni,  hogy  nem 
a  bécsi  congressus  idejét  éljük  s  nem  átallanak  a  legrutabb 
csínyekhez  folyamodni,  miszerint  a  Metternichek  s  Castle- 
reaghok  szabadsággyilkos  rendszerének  szétmálladozó  fosz- 
lányait Anglia  befolyásával  összetartsák.  Innen  van,  hogy  a 
Palraerston  -  Bussell  -  cabinet    teljesen  lehetetlennelv  tfilálja 

független  nemzeti  irányban  mozogni,  a  liol  Austria  érdeke 
forog  fenn.  Ekkorig  azonban  ugy  hittük,  liogy  csak  az  angol 
diplomatia  van  az  osztrákoskodás  által  pervertálva;  most 
azon  szomorú  tény  áll  egész  rut  meztelenségében  szemünk 
előtt,  liogy  a  belügyi  hivatal  is  a  szolgaiságig  pervertálva  vau. 

»Köztudomássá  vált,  —  irta  a  »Morning-Star«  márczius 
26-ki  vezérczikkében  —  köztudomássá  vált,  hogy  a  Palmer- 
ston-Eussell-cabinet  az  olasz  forradalom  kerekének  minden 
fordulatánál  Austriának  kedvezett.  Beájuk  bizonyult,  hogy 
Anglia  egyik  követjére  kémszerepet  parancsoltak  magyar 
száműzöttek  mozgalmainak  kilesésére.  Még  kérkedtek  is 
vele,  hogy  folytonos  tevékeny  avatkozást  fejtettek  ki,  misze- 
rint Olaszországot  megakadályozzák,  hogy  az  osztrák  ház 
elégedetlen  alattvalóit  segitse  vagy  általuk  segittessék.  Hadi- 
hajót küldtek  oly  fegyverzet  elkobzására,  mely  a  magyarok- 
nak volt  szánva,  kik  égnek  a  vágytól,  nemzeti  jogaikat  egy 
gyűlöletes  katonai  tyrannismus  ellenében  érvényesíteni.  Söt 
annyira  ment  az  angol  kormány,  hogy  rendőrt  alkalmazott 
oly  okmányok  eltolvajlására,  melyek  egy  független  nemzet 
jövendő  kormányának  használatára  nyomattak.  Ezek  sérté- 
sek valami  ellen,  a  mi  magasztosabb  és  sokkal  becsesebb  az 
angol  szivnek,  mint  még  maga  a  nemavatkozás  elve  is,  ámbár 
ez  az  európai  szabadság  erős  paizsa.  Ezek  sértések  törvé- 
nyeink, intéz  vényeink  s  nemzeti  jellemünk  geniusa  ellen  s  a 
nemzetközi  szokások  ellen.  Gyalázatos  megsértése  a  szám- 
üzötteknek  tartozott  vendégjognak  s  a  hazafiságnak  tartozott 
rokonszenvnek.  .Oly  cselekvények,  melyek  személyes  becste- 
lenséget és  politicai  bűnt  is  foglalnak  magukban  s  elköve- 
tőikre a  kényuralmi  érdekek  nem  angolos  (unenglish)  bűn- 
részességének  bélyegét  sütik. « 

És  mindezt  (a  mint  más  lapokban  olvasom)  csak  azért, 
mert  féltik  a  Habsburgokat  a  magyar  forradalomtól.  De  hát 
annyira  meggyengült  lord  John  Russel  emlékezete,  hogy  már 
elfelejtette,  miként  múlt  októberi  hires  jegyzékében  kijelen- 
tette, hogy  mint  végső  mentő  eszköz :  a  forradalom  a  népek 
isteni  jogát  képezi  elnyomói  ellen?  S  ha  a  forradalmakat 
annyira  gyűlölik,  már  elfelejtette  lord  Palmerston,  miként 
Garibaldi  siciliai  expeditiójakor,  az  olasz  ügyek  tárgyalása 
líözben,  odanyilatkozottj  hogy  a  valód;  forradalmárok  azok  a 

i^veszedelmes  osztály o k,«  kik  kónyuralmuk  s  a  nem- 
zetek jogainak  eltiprása  által  a  forradalmakat  kikerüllietetle- 
nekké  teszik.  A  népek  amaz  isteni  joga  szent  igazság.  Anglia 
is  annak  köszönteti  szabadságát,  jólétét  s  a  büszke  állást, 
melyet  a  világ  népei  közt  elfoglal ;  és  a  forradalmaknak  ama 
» veszedelmes  osztályokra,*  mint  kútfőre  visszavezetése  is  oly 
czáfolhatlan  igazság,  mely  mellett  az  élet  könyve,  a  történe- 
lem, tanúskodik.  Azoknak  tebát,  kik  ez  igazságokat  az  angol 
birodalmi  parlamentben  és  hivatalos  diplomatikai  okmányok- 
ban Anglia  nevében  a  világnak  hirdetek,  kötelességük  volna 
a  népek  isteni  jogának  pártjára  kelni  ama  »veszedelmes  osz- 
tályok* ellen.  Mert  ha  ezt  nem  teszi*k,  ugy  képmutatók.  No, 
már  itt  van  előttünk  angol  téren  ama  »veszélyes  osztályok* 
legveszélyesebbike :  Terencz  József  osztrák  császár,  a  nagy 
forradalmár,  angol  földön  támadja  meg  Kossuth  Lajost,  a  jog 
védőjét,  az  alkotmányos  kormányzat  ós  képviseleti  rendszer 
apostolát.  S  melyik  oldalon  találjuk  ama  szent  igazságok  hir- 
detőit, a  Palmerstonokat,  a  Russelleket  ?  A  veszélyes  osztá- 
lyok legveszélyesebb  képviselőjének,  a  forradalmárság  meg- 
testesülésének oldalán. 

Be  lett  ismerve  hivatalosan,  hogy  az  angol  belügymi- 
niszter szolgáltatta  ki  az  osztrák  követnek  a  bizonyítási 
okmányt,  melynek  alapján  az  osztrák  császár  megindította 
zaklató  keresetét.  A  mely  perczben  a  kormány  meggyőződött, 
hogy  a  Kossuth-j egyek  nyomtatása  miatt  bűnvádi  keresetet 
nem  indíthat :  a  per,  ha  százszor  császár  pere  volna  is,  oly 
magánügy,  mint  akármely  per,  mely  valaha  egy  Mister  Smith 
és  egy  Mister  Brown  közt  fennforgott.  A  kormánynak  nem- 
csak nem  illik,  de  nem  is  szabad  magánjogi  perekbe  avat- 
kozni s  pártállás  foglalásával  politikát  játszani  bele  az  igaz- 
ságszolgáltatásba. Ez  az  eljárás  a  gyűlöletes  emlékezetű 
»csillagkamara«  (Star  chamber)  rendszerére  emlékeztet.  A 
kormány  pedig  nemcsak  avatkozott,  hanem  avatkozását  még 
azzal  is  súlyosította,  hogy  ö  tette  a  zaklató  kereset  megindí- 
tását lehetségessé  az  által,  hogy  ö  adta  ki  az  osztrák  követ- 
nek azt  a  jegyet,  melyhez  a  belügyminiszternek  ép  ugy  nem 
volt  joga,  mintha  lopta  volna. 

A  mi  ezt  a  jegyet  illeti,  hála  az  igazság  fáradhatlan  für- 
készöjéj^ekj  Punconabe  urnák,  az  iránt  tisztába  jöttünk,  hogy 

miként  jutottak  birtokába.  Egy  rendőr  hozta  Sir  E-ichard 
Maynehez.  Gyanitottuk.  A  belügyminiszter  nem  nieri  ugyan 
egyenesen  kimondani,  liogy  az  a  bizonyos  rendőr  »in  specie« 
ezt  a  jegycsenóst  nem  felsőbb  parancsra  követte  el,  banem 
igyekszik  a  piszkos  üzlet  felelősségén  azon  ruganyos  kijelen- 
téssel túladni,  bogy  nem  adatott  megbizás  Kossuth  ur  műkö- 
dései felöl  informatiót  szerezni.  Ha  ez  igy  van,  akkor  ugyan- 
csak agyafúrt  egy  ficzkónak  kell  azon  rendőrnek  lenni,  a  ki 
most,  mint  valamely  manó  a  sülyesztő  lyukból,  a  színpadon 
előtűnik.  Nem  várt  parancsot.  Elleste  főnökeinek  titkos  óhaj- 
tását s  nemcsak  megtette  a  piszkos  munkát,  hanem  még 
akként  is  tette  meg,  miszerint  főnökeinek  alkalmuk  legyen 
állítani,  hogy  nem  általuk  lett  megbízva.  Day  urak  nem  csi- 
náltak titkot  a  dologból,  mondja  a  belügyér,  tehát  nincs  abban 
semmi  gyanús,  hogy  egy  idegen  ember  egy  jegynek  birto- 
kába jut.  Ez  nagyon  különös  okoskodás.  A  »Punch«  vagy  az 
» Edinburgh  E,ewiew«  nyomtatása  csakugyan  törvényes  dolog. 
A  nyomtatók  nem  csinálnak  titkot  belőle ;  de  azért,  ha  vala- 
mely buzgó  rendőr,  a  kiadók  hire-tudta  nélkül,  e  lapok  egy 
számának  birtokába  jutna,  mielőtt  kiadattak :  nagyon  okosan 
tenné,  ha  nem  kérkedik  vele,  mert  bizony,  mint  tolvaj,  bajba 
kerül.  A  Kossuth-j egyek  nem  voltak  forgalomba  bocsátva. 
Sem  Kossuth  ur,  sem  Day  urak  nem  adták  a  jegyet  annak  a 
bizonyos  rendőrnek;  hátvilágos,  hogy  annak  birtokába  becsü- 
letes utón  nem  juthatott.  Vagy  maga  lopta,  vagy  más  által 
lopatta.  Vagy  tolvaj,  vagy  orgazda. 

Ez  a  lopott  vagy  lopatott  jegy  a  belügyminiszter  kezébe 
került.  Neki  kötelessége  volt  volna  azt  a  meglopott  tulaj do- 
donosnak  visszaadni.  0  ezt  nem  tette,  hanem  jó  politikai 
fogásnak  vélte,  a  meglopott  tulajdonos  kárára,  a  maga  módja 
szerint  felhasználni.  Tartunk  tőle,  hogy  a  nagytiszteletü 
baronet  hináros  talajra  tévedt.  Jó  lesz  óvakodnia,  hogy 
mélyebbre  ne  sülyedjen,  mert  bizony  bennrekedhet.  Kossuth 
és  Day  uraknak  mindenesetre  joguk  van  azt  a  rendőrt  a  vád- 
lottak padjába  ültetni  s  a  belügyminiszternek  nincs  joga  őket 
ebben  akadályozni ;  köteles  a  rendőrt  megnevezni,  hogy  biró 
elibe  állittathassék.  Ha  a  belügyminiszter  ezt  megtagadná, 
azon  vádra  adna  okot,  hogy  criminalis  bűnt  palástol  (screening 
an  act  of  felony).  Már  az  is  megrovást  érdemel,  hogy  a  bel- 


Ügyminiszter,  miután  egy  napon  kötelességszerűen  odanyi- 
latkozott, hogy  a  korona  jogtanácsosainak  véleményadása 
bizalmas  levén,  a  felöl  nem  nyilatkozhatik :  másnapon  annyira 
megfeledkezett  magáról,  miként  azt  jelenté  ki  az  alsóházban, 
hogy  a  korona  jogtanácsosainak  véleménye  Kossuth  és  Day 
urak  vállalata  törvényességének  nem  volt  kedvező.  Ez  nagyon 
hasonlít  ahhoz,  mintha  a  korona  jogtanácsosainak  tekintélyé- 
vel nyomást  akarna  gyakorolni  az  alcancellár  Ítéletére.  Ez 
nem  tisztességes  eljárás ;  de  minthogy  megtörtént,  most  már 
kötelessége  a  belügyminiszternek  azt  a  véleményt  a  ház  elibe 
terjeszteni,  miszerint  tudva  legyen,  hogy  mi?  mennyiben  s 
mi  alapon  lett  nem  kedvezöleg  megítélve  ?  Aztán  a  közvéle- 
mény a  mesterkélés  felett  is  méltán  megbotránkozik,  mely- 
lyel  a  belügyminiszter  a  tényállást  homályban  tartani  ipar- 
kodik. A  fátyolnak  csak  egy-egy  szögletén  lebbent,  nehogy 
tisztán  lássunk.  Soha  sem  mond  egy  betűvel  sem  többet, 
mint  a  mennyivel  épen  a  feleletadás  kötelessége  alul  kibuv- 
hatik.  Jóformán  harapófogóval  kell  szájából  minden  szót 
kihúzni.  Ez  nem  angolos,  nem  őszinte  magaviselet.  De  ha 
már  ennyire  vagyunk,  reméljük,  a  harapófogó  használata 
folytattatni  fog.  Tudnunk  kell,  ki  az  a  »mouchard«  rendőr  s 
mi  úton-módon  jutott  a  jegy  birtokába?  Azt  is  meg  kell  tud- 
nunk, hogy  ha,  a  mint  mondatik,  sem  a  belügyér,  sem  a  rend- 
(irfönök  által  nem  volt  a  jegycsenéere  utasítva,  hát  kinek 
megbízásából  vagy  kinek  sugallatára  jutott  eszébe  lesvadá- 
szatot űzni  a  jegy  után  ?  Mert  az  nem  valószínű,  hogy  angol 
ember,  még  ha  a  rendőri  kék  egyenruhát  viseli  is,  saját  maga 
rovására  egy  osztrák  kém  piszkos  munkájára  vállalkozzék  vagy 
saját  mulatságára  gyönyörűségét  találja  olyasminek  eltolvaj- 
lásában,  a  mi  az  ő  kezében  semmi  értékesíthető  becscsel 
nem  bir. 

Ha  a  chancery-eljárás  bevett  szokásai  megengednék, 
hogy  Kossuth  ur  ügyvédei  azt  a  mysteriosus  rendőrt  és  Sir 
Richárd  Maynet  és  a  belügyminisztert  és  Apponyi  Rudolf 
urat  és  az  ármányszövő  »clique«  minden  tagját  a  tanuk 
padjára  ültessék  s  keresztvallatásnak  vessék  alá:  e  homály 
felderítését  bízvást  rájuk  hagyhatnék ;  de,  mert,  fájdalom,  ezt 
az  üdvös  keresztvallatást  a  chancery-eljárás  meg  nem  engedi 
(ép  azért  léptették  fel  Ferencz  József  császárt  a  chancery 

előtt,  hogy  a  keresztvallatás  kellemetlenségének  elejét  vegyék): 
az  alsóházban  kell  a  homálynak  felderittetni,  s  az  angol  köz- 
vélemény, ugy  az  igazság,  mint  az  angol  becsület  érdekében, 
megvárja  Duncombe  úrtól,  hogy  általános  elismeréssel  foga- 
dott vallatásait  folytatni  fogja,  mig  a  rut  üzelmeket  takar- 
gató fátyol  egészen  fel  lesz  lebbentve.« 

•s 

Duncombenak  nem  volt  e  végett  nógatásokra  szüksége. 
Minden  lehetőt  elkövetett,  hogy  annak  a  jegycsenő  rendőr- 
nek nyomába  jusson,  miszerint  biró  elibe  állithassuk,  s  azt, 
hogy  kinek  megbízásából  követte  el  a  lopást,  kideríthessük. 
Kellemetlen  akadály  volt  az,  hogy  a  parlament,  a  húsvéti 
ünnepek  miatt,  márczius  24-én  elnapoltatott.  De  Duncombe 
ez  által  sem  hagyta  magát  feltartóztatni.  Mindjárt  márczius 
25-én  Sir  Gr.  Cornewall  Lewis  belügyminiszterhez  az  itt 
következő  levélkét  intézte : 

»Sir!  Időnyerés  szempontjából  s  hogy  a  parlament,  a  mint 
újra  összeül,  alkalmatlanságoktól  megkíméltessék :  le  leszek  Önnek 
kötelezve,  ha  közli  velem  nevét,  számát  és  betüjegyét  azon  rendőr- 
nek, kitol  Sir  R.  MajTie  a  Kossuth-j egyet  kapta ;  mint  szintén  azt 
is,  vájjon  azon  rendőr  még  mindig  szolgálatban  van-e  a  fővárosi 
rendörségnél  s  ha  nincs,  mióta  nincs  ? 

(Aláirva)  »T.  S.  Duncombe. « 

Erre  a  belügyminiszter  e  sorokkal  válaszolt : 
»Belügyi  hivatal,  márczius  30.  1861.  —  My  dear  Sir!  Vála- 
szul f.  hó  25-röl  kelt  levelére,  engedelmet  kérek  kijelenteni,  hogy 
nem  érzem  magam  jogosítottnak,  felszólításának  eleget  tenni «  a 
kívánt  értesítést  megadni. 

(Aláírva)  »G.  C.  Lewis. « 

Ezt  nekem  Duncombe  márczius  31-én  a  következő  sorok 
kíséretében  küldte  meg : 

» Láthatja  Ön  Sír  G.  Lewis  válaszából,  hogy  a  mi  tisztessé- 
ges kormányunk  most  már  magáévá  tette  (have  now  adopted)  egy 
tolvaj  cselekedetét,  a  kit  Apponyí  és  lord  John  alkalmaztak.  De 
a  dolgot  nem  hagyjuk  annyiban.  A  parlament  ápríl  8-án  ül  össze. 
Ez  s  a  bíróságok  szünetelése  Önnek,  félek,  nagy  alkalmatlanságot 
okoz  s  barátainak  a  contínensen  nagyon  kellemetlen  lesz,  mert  Ön 
kénytelen  még  itt  időzni.  De  hát  ezen  nem  lehet  segíteni.  Az  egész 
kellemetlenséget  lord  Johnnak  és  Sir  G.  Lewisnek  köszönheti  Ön, 
mert  ha  ők  a  lopott  jegyet  ki  nem  adják,  az  Ön  jegyeit  nem  lehe- 
tett volna  bíróilag  lezárolni  (no  rule  could  have  been  obtained). 
De  hát  ne  veszítse  Ön  türelmét.  Francziaországgal  a  mi  oldalunkon 

s  az  angol  nép  erős  rokonszenvével,  ezek  a  nyomorúságos  wliigek 
(these  miserable  whigs)  s  az  ö  politikájuk  még  »au  diable«  mehet- 
nek, a  mint  menniök  kellene,  menniök  kell.  —  Higyjen  engem  min- 
den időkre  hűségteljesen  Önének. 

(Aláirva)  '    »T.  S.  Duncombe.« 

Csakugyan  a  mint  a  parlament  összeült,  Duncombe  mind- 
járt az  első  napon  megujitotta  kérdéseit,  melyeket  fentebbi 
első  leveléből  már  ismer  az  olvasó.  Különösen  hangsúlyozta, 
hogy  kérdései  azon  rendőrre  vonatkoznak,  a  kitől  Sir  Richárd 
Mayne  azt  a  Kossuth-j  egyet  kapta,  melyet  a  kormány  gróf 
Apponyinak  adott  át  az  osztrák  császár  használatára. 

A  belügyminiszter,  válaszában  emlékezetébe  hozta  a 
háznak,  miként  ő  egy  előbbi  alkalommal  világosan  megmondta, 
hogy  sem  ő,  sem  Sir  Richárd  Mayne  nem  adtak  senkinek  uta- 
sitást  ezen  jegyek  felől  értesitést  szerezni  s  azt  is  kijelen- 
tette, hogy  ha  a  kormány  ez  értesitést  valamely  helytelen 
(improper)  módon  használta  fel,  azért  egyenesen  öt,  (a 
belügyminisztert)  illeti  a  felelősség.  Ezen  körül- 
mények között  nem  gondolja  helyesnek  olyan  további  felvilá- 
gosításokat adni,  minőket  tisztelt  barátja  kivan.  Annyit 
mindazáltal  nem  vonakodik  kijelenteni,  hogy  a  kérdéses 
egyénnek  a  rendőrség  soraiból  eltávolitására  a  kormány  nem 
tett  lépést. 

A  belügyminiszter  e  vonakodása  általános  megbotrán- 
kozást keltett  az  országban  s  a  kormányra  csak  ugy  özönlött 
a  keserűbbnél  keserűbb  megtámadás,  még  pedig  oly  modor- 
l)an,  melyet  lehetetlen  volt  volna  hallgatással  mellőzni,  ha 
magát  ludasnak  nem  erezi,  mert  egyenesen  bün-(felonia) palás- 
tolással, orgazdasággal  vádoltatott.  Szemére  vettetett,  hogy 
az  angol  rendőrség  által  politikát  űznek  egy  oly  kényur- 
(ísalád  javára,  melynek  neve,  a  mióta  a  történelemben  meg- 
jelent, mindig  egyértelmű  volt  az  emberi  jogok  s  polgári  s 
gondolkozási  szabadság  legátalkodottabb  üldözőjének  nevé- 
vel. Felemlittetett,  hogy  az  igazságszolgáltatás  függetlensé- 
gét, minden  politikai  irányzattól  ment  tisztaságát,  az  angol 
nép  legbecsesebb  társadalmi  kincsének  tekinti.  S  im  az  angol 
kormány  az  igazságszolgáltatásnak  állja  útját,  mert  lehetet- 
lenné teszi,  hogy  azok,  kik  ellen  ama  külföldi  kényúr  érdeké- 
ben lopás  követtetett  el,  a  tolvajt  vizsgálat  alá  vehessék  s 

feleletre  vonliassák.  A  belügyminiszter  és  szolgája :  a  fővá- 
rosi rendőrfőnök,,  egy  nyomorúságos  kékruhás  íiczkó  háta 
mögé  bújtak  s  midőn  a  fürkésző  igazság  erre  a  ficzkóra  akarja 
kezét  tenni,  azt  a  hatalmas  Anglia  kormánypaizsa  mögé  buj- 
tatják. 

Egy  keleti  hitrege  mondja,  hogy  a  világot  egy  elefánt 
tartja,  az  elefánt  meg  egy  teknős-békán  áll;  de  hogy  min 
áll  a  teknős-béka?  —  arról  a  rege  hallgat.  Ugy  látszik,  a 
semmin  áll.  Ezt  parodiálja  az  angol  kormány.  Az  elefánt  Sir 
Richárd  Mayne ;  az  elefánt  teknős-békája  egy  í>non  descript« 
rendőr ;  s  mikor  ezt  a  teknős-békát  kellene  látni,  elibe  húz- 
zák a  kormánytitok  bűvös  függönyét,  nehogy  meglássuk, 
hogy  ö  min  áll  ?  A  belügyminiszter  gondosan  megválasztja 
a  kifejezéseket.  Szavát  adja,  hogy  ő  rajta  nem  áll  a  teknős- 
béka és  Sir  Eichardon  sem.  Ok  nem  adtak  utasítást  az  »infor- 
matio-szerzésre,«  vulgo :  lopásra.  Hiszünk  szavában.  Nem 
angol  szokás  gentleman  szavában  kételkedni,  még  ha  minisz- 
ter is.  De  a  kormánynak  más  tagjai  is  vannak  s  köztük  olya- 
nok is,  kik  Apponyi  Rudolf  úrral  bizalmas  érintkezésben 
állanak.  S  a  belügyminiszter  csak  magáról  beszél.  Azt  nem 
meri  mondani,  hogy  a  »k  o  r  m  á  n  y«  nem  adott  utasítást  az 
»informatio-szerzésre,«  vulgo :  jegylopásra.  Apponyi  Rudolf 
ur  február  3-án  könyörgött  lord  John  Russellnek,  hogy  vegye 
pártfogásába  az  ügye-fogyott  osztrák  császárt  a  hatalmi  tönk 
ellen,  mely ly el  azok  a  rettenetes  Kossuth-j egyek  fenyegetik. 
Lord  John  csak  február  23-án,  ós  nem  előbb  (mint  Appo- 
nyi ur  hit  alatt  vallja)  jelentette  ki,  hogy  nem  szolgálhat. 
Ezen  időközbe  esnek  a  »mouchard«-szaglálások,  tehát  könnyű 
belátni,  hogy  honnan  ered  az  »informatio-szerzés.«  Az  angol 
józan  ész  tudja,  hogy  a  »teknős-béka  kinek  a  hátán  áll.«  Ezt 
akarják  elfedezni.  Ezért  tagadja  meg  a  belügyminiszter  a 
feleletet.  A  parlamentáris  eljárás  alakiságai  továbbmenni 
nem  engednek ;  vagyis  inkább  csak  egy  határozott  bizalmat- 
lansági indítvány  alakjában  engednének.  De  itt  már  a  hata- 
lom birtoklásának  érdeke  szokta  vegyíteni  a  kártyákat  s  a 
belügyminiszter  igen  jól  tudja,  hogy  ebben  a  kérdésben  ez  az 
érdek  öt  a  végletek  ellen  biztosítja.  Ezért  meri  megtagadni 
a  nyilt,  őszinte  nyilatkozatot,  melyet  bizonyosan  nem  tagadna 
meg,  ha  a  kormány  kezei  tiszták  volnának. 

Hanem  egyről  a  belügyminiszter  megfeledkezett.  Meg- 
feledkezett arról,  hogy  miután  a  jogtalanul  eltulajdonított 
jegy  használatáért  a  felelősséget  nyiltan  magára  vállalta :  a 
sértett  feleknek  jogukban  áll :  őt  a  biró  előtt  felelősségre 
vonni.  Vájjon  Day  urak  magán-érdekeikkel,  Kossuth  ur  pedig 
azon  nagy  és  szent  ügy  érdekeivel,  melyet  képvisel,  megegye- 
zőnek találják-e  ezt  a  jogot  igénybevenni?  —  annak  meg- 
itélése  ö  reájuk  tartozik;  de  hogy  joguk  van,  az  kétséget 

nem  szenved. 

* 

Igen  természetes,  hogy  e  jog  igénybevételére 
nyomdászaim,  »a  királyné  lithographusai«,  üzletérdeki 
szempontból,  én  pedig  magas  közérdekek  szempontjá- 
ból nem  gondolhattunk,  nem  is  gondoltunk.  Nekem  a 
szivvéremmel  összeforrt  közérdekek  compromissiójáért 
szomorú  vigasztalás  volt  volna  az  a  hiúság,  hogy  az 
osztrák  császár  »  cause  célébre  «:-jére  egy  második  »cause 
célébre « -vei  felelhettem,  annyival  inkább,  mert  reám 
nézve  nem  az  ujjhuzás  az  angol  kormánynyal,  hanem 
jegyeim  megmentésének  vagy  elvesztésének  kérdése 
birt  gyakorlati  értékkel.  S  e  kérdés  megoldását  ujj- 
huzásokkal  elkeseríteni  nem  állott  érdekemben. 

Egész  kötetet  tölthetnék  be  az  előadottakhoz 
hasonló  felszólalások  idézésével,  melyekkel  az  angol 
jogérzet  védelmemre  kelt.  Ennyit  azonban  elégnek  tar- 
tok irataimból  közölni,  annak  megismertetésére,  hogy 
minő  állást  foglalt  el  ügyemben  az  angol  közvélemény. 

De  bár  a  sors  kerekének  váratlan  fordulata  (nevez- 
zük véletlennek,  nehogy  bűnt  legyünk  kénytelenek 
mondani)  Magyarországot  oly  helyzetbe  sodorta  is,  hogy 
függetlenségét  ma  már  sokan  saját  fiai  közül  ábránd- 
nak hirdetik  (minő  jellemző  vonása  a  kornak,  hogy  az, 
a  mi  nélkül  csak  lakosok  vannak,  de  nemzet  nincs,  ép 
az  ezredéves  Magyarországon  gúnyoltatik  ábrándnak!) 
azt  hiszem,  lehetnek  mégis  olvasóim  közt,  a  kik  elméi- 

kedésre  méltónak  találandják  a  történelmi  tényt,  hogy 
azon  időben,  mely ről  szólok,  általánosan  el  volt  terjedve 
a  nézet,  hogy  Austria  uralmának  napjai  Magyarország 
felett  meg  vannak  számlálva,  hogy  Magyarország  állami 
függetlensége  a  valósulás  küszöbén  áll,  s  hogy  e  füg- 
getlenségre Európának  szüksége  van. 

Ez  utóbbi  tekintet  fejtegetése  állandó  rovatot 
képezett  a  nyilvánosság  közlönyeiben. 

Mutatványul  idézek  néhány  sort  a  » Daily  News« 
egyik  számából: 

»Az  utóbbi  tizenkét  év  nagy  változást  idézett  elö  Angliában. 
48  előtt  az  angol  nép  nem  hatolt  be  a  magyar  kérdés  mélyére ;  48 
után  megengedte  kormányának,  bogy  az  uj  elintézést  (settlement) 
elismerje,  mert  elintézésnek  vette.  A  most  s  az  akkor  közt  egy 
mélység  tátong.  Tizenkét  évi  szemlélődés,  a  bőven  nyert  felvilágo- 
sitások,  a  krimi  háború,  az  angol  sajtó  terjedése  s  a  legújabb  ese- 
mények az  angol  nép  hajdani  elöitéleteit  eloszlatták.  Már  most 
világosan  áll  előttünk,  hogy  Austriával  a  hatalmi  egyensúly  Euró- 
pában fenn  nem  tartható,  s  mi  megtanultuk  egy  egyesült  Német- 
országra s  egy  független  Magyarországra  nézni,  mint  azon  hatal- 
makra, melyek  hivatva  vannak  megosztani  maguk  közt  a  functiókat, 
melyek  Európára  szükségesek,  de  Austria  által  többé  nem  teljesít- 
hetők. Austriát  a  magyar  loyalitás  emelte  az  elsőrendű  hatalmak 
sorába.  Nélküle  Austria  a  maga,  semmi  belső  consistentiával  nem 
biró  patrimoniális  birtokainak  zagyva  népeivel  csak  uradalom  volt 
volna,  hatalom  nem.  A  magyarnak  rut  hálátlansággal  fizettek  e 
jótéteményért  s  Magyarország  elvégre  elhagyja  azt  a  csodás  egy- 
ügyű (wondrous  fatuous)  loyalitást,  mely  oly  soká,  magának  is, 
Európának  is  valóságos  calamitás  volt.  Az  angol  nép  most  már 
tökéletesen  érti,  hogy  Austria,  midőn  1848-ban  gyilkosságot  vélt 
elkövetni,  öngyilkosságot  követett  el.  Ausztria  többé  nem  lehet 
önálló  hatalom,  nem  követhet  önálló  politikát.  Nem  is  állam,  csak 
család,  melyet  valakinek  »protegálni«  kell,  hogy  létezhessék ;  s  a 
ki  protectort  mond,  szolgát  is  mond.  Austria  nem  ürt  tölt  be,  hanem 
tátongó  ürt  képez  Európában,  melyet  az  európai  közbéke  s  a  hatalmi 
egyensúly  érdekében  egyrészről  Németország  egységesítése,  más- 
részről Magyarország  függetlensége  vannak  hivatva  betölteni.* 

Egy  másik  lap  pedig  ekként  ir : 

Austria  oly  helyzetben  van,  mint  az  a  minapi  kilenczven  éves 
ember,  a  ki  élethossziglanos  javadalmi  jogát  áruba  bocsátotta. 
A  venni  szándékozók  meg-megszemlélgették :  hogy  néz  ki  az  öreg 
ur?  és  számítgatták,  hogy  mennyit  érhet  még  élete?  —  Kellemet- 

len  dolog  lehet  ö  osztrák  császári  felségére,  de  bizony  mégis  tény, 
hogy  széltiben  azt  kérdik  egész  Európában :   mit  ér  még  Austria 
élete  ?  S  az  általános  vélemény  az,  hogy  nagyon  complicált  nyava- 
lyákban szenved ;  máról  holnapra  meghalhat,  talán  négy-öt  évig 
még  kihúzhatja,  de  hacsak  valami  csodatevő  szent  meg  nem  menti : 
nagyon  rossz  üzlet  volna  pénzt  koczkáztatni,   azon  remény  fejében, 
hogy  tovább  élhet.    Mi  nem  rokonszenvezünk  a  szegény  öreggel, 
nem  törődünk  életével ;   de  miután  tény,  hogy  az  osztrák  uralom 
nem  egyéb,  mint  egy  folytonos  calamitás  saját  alattvalóira  nézve : 
nagyon  időszerűnek  tartjuk  azt  a  kérdést,  mely   egész  Európán 
végighangzik :  vájjon  ha  Austria  létele  sérelmes  saját  alkatrészeire, 
hasznos  lehet-e  Európára  ?  Austria  már  eddig  is  csak  azért  él,  mert 
az  emberek  nem  voltak  tisztában  a  felől :  vájjon  hasznossága  kifelé 
mint  »conservativ  hatalom*  nem  kárpótol-e  némileg  a  visszaélések- 
ért benn  ?  Hanem  e  kérdésre  ma  már  a  felelet  nem  lehet  kétséges. 
Láttuk,  hogy  gyenge,  mert  nem  birt  a  készületlen  Magyarország- 
gal ;  tudjuk,  hogy  49-ben  az  orosz  interventió  kikoldulásával  leron- 
totta saját  függetlenségét  s  csak  azért  teng,   mert  tűretik ;   és  lát- 
juk, hogy  Austria  gyönge,   de  gonosz  (wicked)  uralkodása  Európát 
örökös  forradalmi  »imbrogliok«-kal  nyugtalanítja.    Hát  bizony  már 
nincs  oly  tanoncz  Európában,  a  ki  meg  nem  volna  győződve,  hogy 
6gy  oly   » hatalom «,   melynél  csak  akármely  külhatalomtól  függ, 
hogy  akármely  tartományában,   akármely  adott  időben,  forradalom 
törjön  ki,  s  mely  e  mellett  minden  hadseregeivel,  minden  » fogd- 
meg «-jeivel,   e  kényuralmának  minden  hatalmi  apparátusával,  még 
csak  a  Kossuth-jegyek  miatt  is  oly  rettegésbe  jő  s  annyira  gyámol- 
talannak érzi  magát,  hogy  Stuart   alcancellár  birói  palástja  alatt 
keres  menedéket,   egy  ily   »hatalom«    szintoly  haszontalan  kifelé, 
mint  a  minő  gonosz  és  kárhozatos  benn.« 

így  ítéltek  akkoron  Európában.  S  La  ma  akadnak  embe- 
rek Magyarországon,  a  kik  hazájukat  osztrák  mankóra  szo- 
rultnak s  a  magyar  »wondrous  fatuous«  loyalitás  által  újra 
^hatalmi  simulacrum«-má  feltámasztott  Austriát  ürbetöltö- 
nek,  valamely  nagy  európai  hivatás  teljesítésére  képesnek 
gondolják :  azok  talán  jól  tennék,  ha  számot  vetnének  maguk- 
kal az  iránt,  hogy  minő  kerékvágásba  sodortatott  a  rémületes 
horderejű  keleti  kérdés  ezzel  a  feltámogatott  hatalmi  simu- 
lacrummal?  minő  vésznek,  viharnak  megyén  elibe  Európa 
ennek  következtében  ?  S  mennyire  más  volna  Európa  jöven- 
dőjének biztonsága,  ha  Magyarország  az  önbizalmatlanság 
ködének  homálya  miatt  hivatását  félre  nem  ismeri  s  ősei 
szent  örökségének  feladásával  öngyilkosságot  el  nem  követ  ? 
Nekem,  mint  az  osztrák  császár  által  perrel  megtáma- 
dott félnek,  védelmi  kötelességemben  állott  a  megtámadást, 

az  osztrák  császár  pretendált  magyar  királyi  minőségének 
megtámadásával  visszatorlani  s  az  osztrák  bitorlás  ellenében 
a  nemzeti  jog  tényeire  hivatkozni.  S  én  e  kötelességet  telje- 
sitettem.  A  legtekintélyesebb  angol  lapok  egyike  azt  irá,  bogy : 

»lia  a  cbancery  előtt  perlekedni  oly  igen  költséges  nem 
volna,  csak  gratulálhatna  nekem,  hogy  az  osztrák  császár  pert 
indított  ellenem ;  mert  ez  által  maga  halálos  ellenségem  nyúj- 
tott tért  számomra,  szülőföldem  jogait  s  a  magyar  hazafiság 
aspiratióinak  jogosultságát  is,  életrevalóságát  is  oly  világos- 
ságba helyezni,  mely  az  egész  müveit  világon  meleg  érdeklő- 
dést biztosit  Magyarország  igaz  ügyének. « 

Nagy  segítségemre  volt  ebben  ügyünk  buzgó  barátja : 
Toulmin-Smith,  a  ki  minden  alkalmat  felhasznált,  szakava- 
tott történelmi  fejtegetéseivel  tiszta  fogalmat  adni  az  angol 
közönségnek  a  szerződéses  viszony  természete  felöl,  mely 
Magyarország  és  a  Habsburg-ház  között  fenállott.  Uralko- 
dásról uralkodásra  kisérte  a  magyar  nemzet  államjogainak 
soha  meg  nem  szűnő  támadásait ;  emlékezetbe  hozta  a  » keresz- 
ténység minden  királyaihoz,  fejedelmeihez  és  köztársaságai- 
hoz«  intézett  emlékiratszerü  vádlevelet  a  Habsburg-ház  ellen, 
melyet  Apafi  erdélyi  fejedelem  1682-ben  angol  nyelven  is 
közrebocsátott.  Megismertette  Eákóczy  hires  »recrudescunt«- 
ját  s  ellentétbe  helyezve  a  magyar  nemzet  önfeláldozó  loyali- 
tását,  melylyel  Mária  Terézia  korában  a  habsburg-lotharin- 
giai  házat  megmentette,  a  hálátlan  illoyalitással,  melylyel  az 
viszonoztatott ;  felevenitette  az  1849-iki  függetlenségi  nyilat- 
kozat emlékezetét  s  párhuzamot  vonva  az  ebben  elszámláltak 
és  azon  tények  között,  melyek  miatt  Anglia  a  Stuartokat  trón- 
vesztésre Ítélte:  kimutatta,  hogy  az  alap,  melyre  Victoria 
királyné  uralkodása  épitve  van,  még  csak  nem  is  hasonlít- 
ható azon  sokkal  erősebb  alaphoz,  melyen  a  magyar  függet- 
lenségi nyilatkozat  nyugszik. 

És  miszerint  felébreszsze  az  angol  nemzetben  annak 
érzetét,  hogy  a  magyar  nemzet  ügye  Angliára  nézve  nemcsak 
rokonszenv  s  politicai  érdek  tárgya,  hanem  nemzetközi  köte- 
lezettséggel is  kapcsolatos:  tüzetesen  emlékezetbe  hozta  a 
raediatio  történetét,  melylyel  Anna  királyné  s  a  németalföldi 
egyesült  tartományok  I.  József  magyar  király  és  a  Rákóczy 
által     vezérelt    magyar   rendek  közt    békét    közvetítettek. 

Figyelmeztetett  azon  körülményre ,  hogy  Anna  királyné 
1705.  június  15-én  Sutkerland  és  Stepney  mediatorok  szá- 
mára kiállított  megbizó  levelében  a  szövetkezett  magyarokat 
József  császár-király  alattvalóinak  nevezvén,  ezt  s  vele  a 
mediatiót  a  magyar  rendek  visszavetették;  mire  az  angol 
kormány,  tévedését  belátva,  deczember  27-én  uj  megbízó- 
levelet adott  ki,  melyben  Magyarország  rendéinek  független 
állása  tökéletesen  elismertetett  s  a  király  és  utódai,  s  a 
magyar  rendek  és  utódaik  egyenlő  felek  gyanánt  tractáltat- 
tak  és  az  angol  kormány  forma  szerint  köte- 
lezte magát,  gonddal  lenni  (pledged  itself  to  see), 
hogy  a  miben  a  felek  megállapodnak,  az  örökre 
és  sértetlenül  teljesíttessék.  Anglia  tehát  határo- 
zottan kötelezve  van,  Magyarországot  nemzeti  jogai  élvezeté- 
ben megoltalmazni. 

Már  pedig  köztudomású  tény,  hogy  I.  József  király  utó- 
dai az  Anglia  által  közvetített  alkut  megszegték,  nemcsak,  de 
söt  annyira  mentek,  hogy  Magyarországot  állami  függetlensé- 
gétől, mely  ezredév  óta  Európa  nemzetközi  jogának  kiegészítő 
részét  képezi,  megfosztották.  Angliára  nézve  tehát  a  »casus 
foederis«  előállott. 

Azon  több  mint  háromszáz  év  lefolyása  alatt,  mig 
Magyarországnak  osztrák-házi  királyai  voltak  (»Austriack 
""kings,«  mint  Apafi  Mihály  irá),  a  magyar  nemzet  többször 
volt  oly  harczra  kényszerítve,  melyet  forradalomnak  szokás 
nevezni ;  de  mig  más  nemzetek  gyakran  a  végett  csináltak 
forradalmakat,  hogy  jogokat  és  szabadságot  szerezzenek: 
a  magyar  nemzet  nem  jogszerzés,  hanem  pactum  conven- 
tumok  által  szerződésileg  kikötött  jogainak  megtartása 
végett  fogott  fegyvert.  A  magyarok  fegyverfogása  mindig 
önvédelmi  harcz  jellegével  birt.  Azzal  bírt  1848-ban  is.  Meg 
kell  pedig  jegyezni,  hogy  Magyarországon,  valamint  a  souve- 
rainitás  jelvénye :  a  korona,  nem  a  királyé,  hanem  az  országé : 
ugy  a  korona  által  jel vényezett  souverainitás  is  nem  a  királyé, 
hanem  a  nemzet  törvényszerű  tulajdona,  s  a  souverainitás  attri- 
bútumainak gyakorlásában  a  király  (mikor  király  van)  csak 
annyi  részeltetéssel  birhat,  a  mennyit  neki  a  nemzet  szerző- 
désileg engedélyezett.  Ez  Magyarországon  nem  pusztán 
államjogi  elmélet,  hanem  ezredéves  történelmi  tény.   Midőn 

II.  József  császár,  utazgatásai  közben,  egy-egy  magyar  köz- 
nemest az  eke  szarvánál  látott,  azt  szokta  mondani:  »Ez 
nekem  coregensem.«  Élez  akart  lenni,  de  igazság  volt  volna, 
ha  ö  maga  » régens «  volt  volna.  0  az  nem  volt,  mert  nem 
volt  koronázott  király;  de  az  a  magyar  nemes,  jog,  alkot- 
mány és  törvény  szerint  a  nemzet  souverainitása  jelvényé- 
nek, az  ország  szent  koronájának  tagja,  tékát  a  királynak 
coregense  volt  s  miután  a  magyar  alkotmány  az  előbb  csak  a 
nemesség  által  birtokolt  politicai  jogokat  az  ország  minden 
polgárára,  születési  különbség  nélkül,  kiterjesztette :  törvény 
szerint  immár  minden  magyar  polgár  faj-,  nyelv-  és  vallás- 
különbség nélkül,  az  ország  szent  koronájának  tagjává  lett. 
Mig  Magyarországnak  a  Habsburg-házból  királyai  voltak, 
■  azokkal  szemben  a  magyar  nemzet  a  maga  összeségé- 
ben nem  mint  »subditus,«  hanem  mint  szerződő  fél  állott. 
Q  volt  az  adományozó  tulajdonos,  a  király  az  adományozott 
haszonvevő  s  midőn  a  haszonvevő  nemcsak  nem  teljesiti  a 
feltételeket,  melyek  alatt  a  haszonvét  neki  engedélyeztetett, 
de  sőt  erőhatalmilag  a  törvény  fölibe  helyezkedik  s  a  szerző- 
déses jogaiból  kifosztott  tulajdonost  oly  helyzetbe  teszi,  hogy 
törvényes  oltalmat  nem  találhat :  nem  szenvedhet  kétséget, 
hogy  ennek  joga  van  az  erőszakot  erővel  verni  vissza  s  az 
erőhatalommal  szétszaggatott  szerződést  a  szétszaggatónak 
arczához  vágva,  elrablott  tulajdonát  visszavenni.  Ez  olyan 
dolog,  a  mit  a  törvény  »jus  inculpatae  tutelae«  néven  nevez. 
S  valóban  példátlan  mérsékletről  tanúskodik,  hogy  a 
magyar  nemzet  mindig  tartózkodott  e  jogával  élni,  a  mig 
csak  lehetségesnek  tekinthette ,  hogy  a  kötött  kétoldalú 
pactum  conventumok  teljes  épségükbe  visszaállíttathatnak  s 
megtartásuk  kellő  biztosítékokkal  elláttathatik.  Tartózkodott 
1848-ban  is,  bár  hiteszegetten  megtámadott  hazája  a  legirtó- 
zatosabb  módon  vérbe-lángba  boríttatott ;  de  mikor  a  dolog 
annyira  ment,  hogy  királya,  kit  még  az  igaz  útra  visszatérí- 
teni nem  volt  volna  lehetetlen,  egy  palotaforradalom  által 
félretolatott  s  a  dynastiának  egy  tagja,  ki  a  félretoltnak  még 
csak  közvetlen  örököse  sem  volt,  az  osztrák  császári  hatalom 
birtokába  helyezkedve,  ezt  arra  használta,  hogy  Magyar- 
országot, melynek  dolgaiba  avatkozni  sem  joga,  sem  czime 
nem  volt,  osztrák  császári  seregeivel  megtámadja,  az  ezer- 

éves  magyar  államot  az  államok  sorából  kitöröltnek,  egy  ide- 
gen birodalomba,  melyhez  soha  sem  tartozott,  beolvasztott- 
nak  s  császári  birodalmi  tartománynyá  sülyesztettnek  nyi- 
latkoztassa ós  e  rettenetes  merénylet  megvalósítása  végett 
még  egy  idegen  hatalom  fegyveres  segítségéhez  is  folyamo- 
dott :  valóban  a  magyar  nemzet  a  rabszolgánál  is  alábbvaló 
volt  volna,  ha  a  merénylőt  és  egész  családját  száműzéssel  nem 
snjtja  s  nemzeti  souverainitásának  teljes  gyakorlatába  nem 
helyezkedik. 

Soha  trónvesztós  indokoltabban,  jogosultabban  kimondva 
nem  volt. 

A  nemzeti  sonverainitásnak  e  jogos  cselekvénye  áll 
szemben  egy  tényleges  erőszak  állapotával  s  ha  a  magyar 
nemzet  ez  ellen  feltámad,  ez  nem  alattvalók  feltámadása  lesz 
királyuk  ellen,  hanem  az  elrablott  tulajdonnak  visszakövete- 
lése a  tulajdonos  által  attól,  a  ki  azt  erőszakkal  elrabolta. 

Az  angol  nemzetnek  pedig  emlékezetében  kell  tartania, 
hogy  az  ö  helye  nemcsak  rokonszenvből,  nemcsak  igazság- 
szeretetből, hanem  az  adott  szó  ázentségónél  fogva  is  a  magyar 
nemzet  oldalánál  van. 


Ezek  s  ezekhez  hasonló  fejtegetések,  az  én  »affidavit«- 
omnak  (mely  alább  közölve  lesz)  ezernyi  ezer  példányban 
szétterjesztése,  az  1848.  deczember  2-diki  úgynevezett  »abdi- 
catió«-nak  hasonló  módon  eszközölt  szellőztetése  (nagyon 
épületes  história !)  és  általában  az  egész  bankóper  idegfeszítő 
incidensei  összeestek  a  közélet  pezsgő  felelevenülésével  és  az 
országgyűlés  összehívásával  Magyarországon ;  s  minthogy  a 
bankóper  alkalmából  a  magyar  ügyek  fejtegetése  az  angol 
sajtóban  állandó  rovatot  képezett  s  heteken  át  minden  » angol 
reggelihez*  a  kávé  mellé  feltálaltatott :  igen  természetes,  hogy 
a  folyton  táplált  érdeklődés  a  legéberebb  figyelemmel  fordult 
a  magyar  közélet  forrongásának  jelenségei  felé.  A  kérdés 
önként  adta  magát,  hogy  tulaj  donkép  mi  is  az  a  Magyar- 
ország és  mi  az  úgynevezett  Austria  ?  S  a  gondolkozó  embe- 
rek meg-megmérlegelték  az  érdeklett  felek  viszonylagos 
kilátásait. 

És  e  mérlegezésnél  a  következő  tények  tűntek  elö : 

Tény,  hogy  az,  a  mit  Austriának  neveznek,  nem  nemzet 
s  hatalma  nem  is  nemzetre,  hanem  csak  egy  zagyva  had- 
seregre támaszkodik,  melynek  kisebb-nagyobb  részére  nem- 
zeti harcz  esetén  nem  is  számithat. 

Tény,  hogy  ez  az  Austria  saját  erejével  nem  birt  Magyar- 
országgal s  kétszázezernyi  orosz  segítségre  volt  szüksége, 
miszerint  a  magyar  nemzet  győzelmes  ellentállását  meghin- 
sithassa,  bár  a  magyart  készületlenül  lepte  meg,  mint  álomba 
merültet  a  házbetörö,  s  bár  a  magyar  ellen  akkoron  még  az 
elszédített  horvátokat,  szerbeket,  oláhokat,  szászokat,  tótokat 
is  sikerült  fellázítania  s  a  kültámadást  polgárháború  iszonyai- 
val complicalnia. 

Tény,  hogy  Austria  ereje  azóta  nemcsak  nem  gyarapo- 
dott, de  sőt  megfogyott ;  háborúban  legyőzetett ;  tartományo- 
kat veszített ;  íinancziái  a  legsiralmasabb  zavarban  vannak ; 
hitele  tönkrejutott  (czikk  czikk  után  özönlött  a  közönségre 
ezen  thema  hangján :  »The  Imperial  bankrupt«) ;  birodalmá- 
nak minden  tartományában  általános  az  elégületlenség  s 
ennek  még  a  hadseregben  is  tovább  harapódzásával  szemben 
még  a  vas-fegyelem  is  tehetetlennek  bizonyul,  még  a  nyilt 
zugolódást  is  alig-alig  birja  elhallgattatni,  de  a  szivek  forron- 
gásához épen  nem  fér. 

Tény,  hogy  az  erőben  megfogyatkozott  Austria  kül- 
interventióra  nem  számithat.  A  nem-interventio  elve  Európa 
nemzetközi  jogába  be  lett  irva.  Ennek  érvénye  felett  őrt  áll 
Francziaország,  őrt  áll  az  angol  nemzet  is,  mely  el  van  hatá- 
rozva, meg  nem  engedni,  hogy  kormánya,  Austria  iránti 
részrehajlásból,  a  saját  maga  által  felállított  nem-interventio 
elvét  a  népszabadság  kárára  megsértse  vagy  megsértetni 
engedje. 

Tény,  hogy  Velencze  felszabadítása  az  olasz  kérdés  tör- 
ténelmi logicájánakelutasithatlanpostulatuma,  tehát  a  háború 
Austria  és  Olaszország  közt  kikerülhetlen ;  és  tény,  hogy  e 
háborúban  olasz  és  magyar  az  érdekközösség  által  egymás 
segítségére  vannak  utalva. 

Tény  az  is,  hogy  Magyarországon  most  a  nemzetiségek 
közt  jó  egyetértés  van. 

Teliát  a  »cliance«-ok  igy  állanak:  Austria  gyengült, 
Magyarország  erősödött.  A  gyenge  Austria  külsegitségre 
nem  számithat.  Az  erősödött  magyar  az  olasz  segítsége  felől 
bizonyos.  Austria,  bár  akkor  erősebb  volt  s  a  letiport  olasz 
az  ő  lába  alatt  hevert  tehetetlenül,  még  sem  birt  magával  a 
mindenkitől  elhagyatott  magyarral  sem,  hát  most  még 
kevésbbé  birliat  együtt  egyszerre  az  ifjú  erőtől  pezsgő  olasz- 
szal  és  magyarral. 

Tény,  hogy  Austria  a  birodalom-egységesités  eszméjé- 
vel, melyért  annyi  bűnt  követett  el,  annyi  tenger  vért  ontott 
ki  s  annyi  átkot  vont  magára,  —  tökéletesen  kudarczot  val- 
lott; erkölcsileg,  politicailag,  pénzügyileg  a  tönk  szélére 
jutott.  Ha  remegő  ügyefogy ottsága  felől  még  valami  bizo- 
nyítékra volt  volna  szükség,  ezt  megkaptuk  abban,  hogy  az 
osztrák  császár  egy  magyar  száműzött  papirjegyeitől  való 
féltében  »in  forma  pauperis«  angol  biróhoz  folyamodik  olta- 
lomért. 

És  mégis  tény,  hogy  midőn  rendszerének  bukása  által 
kényszerítve  látja  magát  az  alkotmányossági  formák  mentő 
horgonyához  folyamodni,  ezt  nem  oly  szándékkal  teszi,  hogy 
»mea  culpa«-t  mondva  s  a  bűnbánat  hamuját  fejére  hintve, 
Magyarország  a  történelmi  jog  alapján  törvényes  független- 
ségébe s  önálló  alkotmányosságába  visszahelyeztessék :  hanem 
teszi  azon  bevallott  szándékkal,  hogy  a  birodalom  egységesí- 
tése, miután  a  kényuralom  mindenhatósága  mellett  meg- 
bukott, a  nemzet  beleegyezésével  törvényesíttessék  s  csak  e 
feltétel  alatt  helyezi  Magyarországnak  kilátásba  egy  pusztán 
provinciális  alkotmányosság  ringy-rongy  foszlányait. 

És  ezzel  szemben  tény  s  pedig  szivemelö  dicsőséges 
tény,  hogy  a  magyar  nemzet  minden  pártviszályt,  minden 
osztályversengést,  minden  érdekkülönbséget  a  közös  haza 
oltárán  engesztelő  áldozatul  nyújtva  be  Istennek  :  egy  szív- 
vel-lélekkel tör  hetién  elhatározásának  v  állj  a, 
Magyarország  történelmi  alkotmányos  jogai- 
bólsemmi áron  egy  hajszálnyit  sem  engedni 
s  az  ősök  szent  hagyományát  az  utódok  szá- 
mára sértetlen  épségben  fenntartani. 

A  családi  ambitiónak  meg  van  a  maga  fatális  logicája. 
Austria  nem  mond  le  a  birodalomegységesités  eszméjéről. 

A  hazafiúi  kötelességnek,  a  polgárerényuek,  a  férfias 
becsületességnek,  az  utódok  iránti  szent  tartozásnak  is  meg 
van  a  maga  imperativ  logicája.  A  magyar  nemzet  nem  enged- 
het történelmi  alkotmányos  jogaiból  egy  hajszálnyit  sem.  Nem 
is  fog  engedni.  A  mely  nemzetnek  olyan  múltja  van,  mint  a 
magyarnak ;  a  mely  nemzetnek  erkölcsi  s  physicai  ereje  sem 
a  tengernyi  vérvesztés,  sem  a  hosszú  rémuralom  zsibbasztó 
nyomása,  sem  az  erőforrások  könyörtelen  kiszivattyuzása 
által  nem  csak  nem  apadt,  de  söt  nőtt,  gyarapodott,  mint  a 
pálmafa  a  teher  alatt ;  a  mely  nemzetnél  azt  látjuk,  hogy  a 
legrettenetesebb  megpróbáltatások  máglyájának  lángsirjából 
ily  megjfjult,  pezsgő  életerővel  emelkedik  fel,  mint  a  mese- 
beli phoenixről  regélik :  arról  becsületsértés  nélkül  lehetetlen 
feltenni,  hogy  ép  a  biztató  kilátások  üditö  legében  puhuljon 
el  annyira,  miszerint  a  minden  hazaárulás  legnagyobbikát,  az 
önkéntes  jogfeladás  honárulását,  elkövethesse. 

Ez  lehetetlen.  A  mely  nemzet  függetlensége  birtokából 
egy  talpalatnyi  tért  felad,  az  egészet  feladta.  A  feladott  rész 
egy  hypomochleon,  mely  támaszpontul  szolgál  az  uralomvágy 
emeltyűjének,  hogy  az  egészet  levegőbe  röpitse.  Itt  hát  oly 
ellentét  áll  szemben  egymással,  melyet  összeegyeztetni  ép  ugy 
nem  lehet,  mint  azt  nem,  hogy  az  olaszok  magukénak  akar- 
ják Olaszországot,  az  osztrák  meg  ur  akar  lenni  Olasz- 
országban. 

Itt  csak  fegyver  dönthet.   Az  fog  dönteni. 

A  kilátások  rendkivülileg  biztatók  a  szabadságra.  Aús- 
tria  uralmának  napjai  meg  vannak  számlálva. 

* 

így  vették  számba  a  tényeket  és  ily  következteté- 
seket vontak  a  számbavett  tényekből  akkoron  Angliá- 
ban. Az  események  váratlan  fordulata  nem  adott  iga- 
zat a  magyar  nemzet  határozottságától  s  csakis  attól 
feltételezett  várakozásoknak,  reményeknek.  Austria 
még  egyszer  megmenekült.  Még  egyszer  ismétlődött 
múltjának  gyakori  szerencséje,  hogy  midőn  már-már 
veszve  volt,  mindig  akadt  valaki,  a  ki  megmenté.  Min- 
dig más  valaki,  soha  ö  maga.  De  hogy  a  magyar  nem- 

zet  legyen  az,  mely  őt  megmenti,  még  pedig  független- 
ségének önkéntes  feladásával  menti  meg ;  azon  magyar 
nemzet,  mely  ép  azon  időben,  melynek  szőllejében  mez- 
gérelek,  a  törheti enség  szinét  viselő  határozottsággal 
hirdeté  a  benne  bizó  világnak,  hogy,  ha  tűrni  kell,  tűrni 
fog,  de  önállásából,  függetlenségéből,  történelmi  jogai- 
nak teljes  épségéből  soha,  semmi  áron  egy  hajszálnyit 
sem  fog  feladni :  ez  a  feladásos  megmentés  Austriára 
nézve  olyasvalami,  a  mi  Polycrates,  sámosi  zsarnok, 
tengerbe  vetett  gyűrűjére  emlékeztet,  mely  egy  feltálalt 
hal  gyomrában  visszakerült. 

Es  hát  odáig  jutottunk,  hogy  a  simulékony  oppor- 
tunismus  önáltató  mámora  a  magyar  függetlenséget 
ábrándnak  mondja.  Hiszen  igaz:  a  ki  magáról  lemond, 
arról  isten  is  lemond.  De  vannak  a  magábaszállásnak 
is  perczei,  midőn,  ha  máskor  nem,  egy-egy  álmatlan  éj 
csendében,  a  lelkiismeret  megszólal;  s  ha  ilyenkor  a 
multak  emlékezete  ama  tényekkel  számot  vet,  melyek 
Magyarország  felszabadulása  felől  oly  erős  hitet  támasz- 
tottak :  én  nem  hihetem,  hogy  lehessen  magyar  ember, 
kinek  ajkairól  egy  bánatos  sóhajt  nem  rebbentene  el 
annak  érzete,  hogy  mi,  a  magyar  függetlenség  szerény 
tehetségű,  de  hű  munkásai,  a  világ  közvéleménye  által 
osztott  aspiratióinkkal  nem  ábrándokban  éltünk,  s  hogy 
azoknak  megvalósulása  nem  valamely  kérlelhetlen 
fatumon  tört  meg,  hanem  csakis  a  magyar  nemzet 
kitartási  hiányán  múlt. 

Különben  a  polycratesi  szerencse  sem  volt  örök. 
»Mit  des  Geschickes  Machten  ist  kein  ewiger  Bund  zu 
flechten.«  De  ez  a  pályatér  nem  az  én  öreg  csontjaim- 
nak való ;  és  nem  is  ide  tartozik.  En  csak  a  multak 
ismeretéhez  szolgáltatok  adatokat. 


429 


IV. 

A  per  lefolyása. 

Az  osztrák  császái*  már  fentebb  közlött  kereset- 
levele 1861.  február  27-én  lett  a  cliancery  bíróságnak 
benyújtva. 

A  panaszló  egyoldalú  előadására  s  Aj)ponyi  Rudolf 
gróf  affidavitjára  Sir  Jolm  Stuart  alcancellár  mindjárt 
ugyanazon  napon  végzést  hozott,  mely  által  a  felperes 
kérelmezése  2-ik  pontjának  értelmében  nyomdászaim 
a  jegyek  nyomtatásától  s  a  nyomtató-tábláknak  és 
nyomtatványoknak  kezeikből  akár  nekem,  akárki  más- 
nak kiadásától  eltiltattak,  a  per  lefolyásáig,  vagy  mig 
a  biróság  máskép  nem  rendelkezik. 

E  nyakra-főre  rögtönzött  tilalom  (injunction)  által 
kellemetlen  kényszer-helyzetbe  jutottam.  Mert  az,  hogy 
szegény  száműzött  létemre  felvehetem-e  a  keztyüt,  attól 
függött,  vájjon  ki  tudom-e  a  pénzt  teremteni  az  iszo- 
nyatos költségek  fedezésére.  A  bevett  eljárási  szabá- 
lyok szerint  pedig  a  dolog  akként  állott,  hogy  ha  nyplcz 
nap  alatt  a  keztyüt  forma  szerint  fel  nem  veszem  s  a 
tilalom  feloldását  nem  követelem:  a  hozott  végzésbe 
megnyugvónak  tekintetem,  az  ideiglenes  tilalom  végle- 
ges erőre  emeltetik  s  a  felperes  kérelme  1.  és  3.  pont- 
jának itéletileg  elég  tétetik. 

Tehát  a  pénzről  kellett  a  legnagyobb  sietséggel 
gondoskodnom. 

Időközben  tanácsosnak  látszott  a  közfigyelmet 
magára  a  peres  eljárásra  felkölteni.  Ezt  Toulmin- 
Smith  barátom  vállalta  magára  s  e  végett  saját  neve 
alatt   lord  Jolm   Russell    külügyminiszterhez    intézett 

uyilt   levél    alakjában   egy   röpiratot   irt  ily   czim 
alatt : 

KI  AZ   A   MAGYAE  KIEÁLY, 

A  KI  MOST  FOLYAMODÓ 
AZ  ANGOL  CHANOERY-BmÓSÁa  ELŐTT  *) 

Csonkává  válnék  közlésem,  ha  e  munkával,  mely 
azon  időben  nagy  figyelmet  keltett,  a  magyar  olvasó- 
közönséget kivonatilag  meg  nem  ismertetném,  a  mint 

következik : 

* 

Hogy  miért  intézi  nyilt  levelét  épen  a  külügyminiszter- 
hez ?  —  azt  szerző  azzal  indokolja,  hogy  midőn  egy  idegen 
császár  angol  biróság  elé  járul,  az  angol  törvények  avatkozá- 
sát kérve  olyaski  ellenében,  a  kit  néhány  év  előtt  azon  nem- 
zet kormányzójává  választott  az  országgyűlés,  mely  nemzet- 
nek a  kérelmező  császár  most  magát  királyának  mondja  (mely 
ünnepélyes  országgyűlési  határozat  mai  napig  sincs  azon 
hatóság  által  visszavonva,  mely  egyedül  bir  törvényes  hata- 
lommal azt  visszavonni) :  az  ügy  tisztán  ós  határozottan  poli- 
tikai ügy,  még  pedig  olyan,  mely  a  legdrágább  emberi  és 
nemzeti  jogokat  érinti.  Nem  lehet  megengedni,  hogy  a  tör- 
vényszéki formákhoz  folyamodás  vékony  álczája  elfedje  az 
emberek  szeme  elől  a  valódi  czélt,  mely  e  per  által  eléretni 
szándékoltatik,  s  a  valódi  kérdéseket,  melyek  koczkán 
forognak. 

Szabatosan  kivánván  eljárni  szerző,  emlékezetbe  hozza 
a  folyamodó  császár  keresetlevelének,  mint  szintén  Apponyi 
osztrák  követ  affidavitjának  tartalmát,  minthogy  ez  az  egye- 
düli gyám-ok,  mely  a  kereset  támogatására  felhozatott.  Szerző 
különösen  figyelmezteti  lord  Johnt,  hogy  Ferencz  József  osz- 
trák császár  magát  magyar  királynak  nevezi,  ezen  minöség- 


*)  A  munka  czime  angolul  a  következő  :  » Wo  is  the  king  of  Hun- 
gary, that  is  now  a  Suitor  in  the  English  court  of  Chancery  ?  —  A  let- 
ter  to  the  right  hon.  Lord  J.  Russell  M.  P.  Her  Majesty's  principal 
Secretarj^  of  State  for  foreign  aíFairs  by  Toulmin  Smith  of  Lincoln's 
Inn,  Esquire,  Barrister  at  Law.« 

ben  s  nem  mint  osztrák  császár  folyamodik  angol  biróság- 
hoz  oltalomért,  oly  kiváltságok  állitólagos  megsértése  ellen, 
melyekkel  mint  magyar  király  s  nem  mint  osztrák  császár, 
magát  koronájának  jogánál  fogva  kizárólagosan  felruházott- 
nak állitja. 

Ilyen  levén  a  kérelem  s  a  kérelmező,  joggal  szemére 
vethetni  Apponyi  Rudolf  urnák,  hogy  affidavitjának  kiállitá- 
sával  hivatlan  tolakodást  követett  el.  Maga  mondja,  hogy  ö 
az  osztrák  császár  követje,  de  itt  a  felperes  az  állitólagos 
magyar  király :  hát  az  osztrák  császár  követjének  e  perben 
nincs  álláshelye. 

Azonban  e  hivatlan  affidavitból  megtanultuk,  hogy 
Apponyi  ur  február  3-án  szólitotta  fel  lord  John  Russellt  a 
jegygyártás  megakadályozására  s  csak  23-án  kapott  választ, 
mely  tudtára  adta,  hogy  az  angol  kormány  semmit  sem  tehet, 
minek  folytán  Apponyi  csak  február  26-án  és  nem  előbb 
kapta  meg  Bécsből  az  utasítást,  melynélfogva  a  keresetleve- 
let február  27-én  beadatta. 

A  parlamentnek  és  a  közönségnek  jogában  áll  meg- 
kívánni, hogy  a  külügy  ér  napról-napra  beszámoljon  e  húsz 
napról ;  hogy  részletesen  előadja,  minő  kísérletek  tétettek  az 
osztrák  követ  kívánságának  teljesítése  felé,  s  közte  és  a  kül- 
ügyi hivatal  közt  minő  érintkezések  jöttek  közbe,  akár  szóval, 
akár  Írásban,  mig  végre  20  napi  kísérletek  után  kénytelenek 
voltak  bevallani, hogy  minden  kémlések,  kutatások  stb.  daczára 
sem  voltak  képesek  valami  ürügyre  szert  tenni,  melynek  alap- 
ján az  osztrák  követ  kívánságát  teljesíthetnék. 

Egy  dolog  mindenesetre  tisztán  áll :  az,  hogy  Austria 
császárja  jobban  van  szolgálva,  mint  Anglia  királynéja.  Mert 
lord  Johnnak  20  napra  volt  szüksége,  hogy  választ  adjon  egy 
oly  kérdésre,  melynél  a  kötelesség  annyira  tisztán  állott, 
hogy  a  válasz  megadására  egyetlen  egy  óra  is  elég  volt  volna ; 
az  osztrák  követ  ellenben  február  26-án  és  nem  előbb  kap 
utasitást  a  per  megindittatására  s  ö  már  február  27-én  nem- 
csak megindítja  a  pert,  hanem  már  tilalmi  végzést  is  eszkö- 
zöl ki  a  bíróságtól  a  panaszlottak  nagy  kárára  s  az  emberi 
szabadság  és  nemzeti  jog  nagy  sérelmével,  a  nélkül,  hogy 
a  panaszlottak  még  csak  szóhoz  is  jutottak  vagy  juthattak 
volna. 

E  tilalmi  végzés  oly  mondhatlanul  fontos  kérdésekbe 
vág,  hogy  ha  e  nyakra-főre  rögtönzött  Ítélet  helyes,  ugy 
Victoria  királynő  fejéről  le  kell  esni  a  koronának ;  mindent,  a 
mit  a  parlament  száznyolczvan  év  óta  végzett,  ki  kell  törölni ; 
az  angol  nemzetnek  II.  Jakab  örökösei  után  kell  a  világon 
szétnézni,  azt  trónra  ültetni  s  neki  fejet  hajtani,  meghunyász- 
kodva, alázatosan. 

Hanem  szerző  magára  vállalja,  bebizonyitani ,  hogy 
nemcsak  Ferencz  József  császár  keresetlevelében  még  csak 
semmi  »prima  facie«  szin  sincs,  mely  a  hozott  Ítéletet  indo- 
kolhatná, de  sőt  keresetlevelében  s  az  azt  egyedül  támogató 
aífidavitban  oly  fonákságok  hozatnak  fel  tényékül  s  oly  álli- 
tások foglaltatnak,  hogy  azokat  összevetve  a  jogelvekkel, 
melyeket  minden  angol  bírónak  szem  e  lőtt  kell  tartania 
Stuart  alcancellárnak  elengedhetlen  kötelessége  volt  volna,  a 
folyamodó  császárt  egyszerűen  elutasítani  a  törvényszék  elől 
s  keresetlevelét  elvetni. 

Akárki  legyen  az,  a  ki  egy  angol  bírósághoz  folyamo- 
dik, három  dolgot  kell  panaszlevelében  kimutatnia:  1-ször, 
hogy  joga  van  panaszt  emelni;  2-szor,  hogy  panaszának 
támogatására  alapos  bízonyítványnyal  (true  evidence)  bír; 
3-szor,  hogy  a  mit  sérelemnek  panaszol,  az  valódi  sérelem. 

A  jelen  esetben  fennforgó  legfontosabb  kérdések  az  első 
pontra  tartoznak;  a  két  utóbbira  nézve  tehát  csak  futólag 
teszen  szerző  megjegyzéseket. 

Panaszló  császár  azt  állítja,  hogy  a  »kérdéses  jegyeknek 
Magyarországba  bevitele  ott  álforgalmat  fog  teremteni  s  nagy 
kárt  okozand  ő  császári  felsége  államának  és  alattvalóínak. « 

E  szavak  nem  kevesebbet  foglalnak  magukban,  mint 
annak  beismerését,  miként  a  kérdéses  jegyek,  melyeknek 
egyedüli  igényük  a  hitelre  s  elfogadásra  -abból  áll,  hogy 
Kossuth  névaláírásával  vannak  ellátva,  kilátással  bír- 
nak arra,  hogy  a  magyar  nép  által  pénz  gya- 
nánt fognak  elfogadtatni. 

No,  ez  olyan  bevallás,  hogy  a  panaszló  császár  alig  volt 
volna  képes  saját  elítéltetését  (his  own  condamnation)  erő- 
sebben kifejezni. 

A  mi  azt  »az  államnak  és  alattvalóknak  okozandó  kárt« 
illeti,  szerző  megemlíti,  hogy  a  panaszló  tíz  év  előtt  jogta- 

lan  erőszakkal  nagymennyiségű  oly  jegyeket  koboztatott  el, 
melyek  teljes  törvényes  felhatalmazással  voltak  forgalomban 
Magyarországon  s  érettük  semmi  kárpótlást  nem  adott,  ámbár 
az  ezüstöt  is  eltiűajdonitotta  (stole  and  appropriated  the  sil- 
ver),  melyet  Kossiith  azon  jegyek  érczalapjául  a  pesti  keres- 
kedelmi bankba  letéteményezett.  Hát  bizony  annak,  a  ki  ezt 
a  rettenetes  károsítást  elkövette,  nem  illik  szájába,  károsítás- 
sal gyanúsítani  oly  jegyek  forgalmát,  melyek  iránt  (mint 
maga  bevallja)  a  magyar  nép  bizalommal  viseltethetik.  Lord 
John  Rnssell  maga  irta  meg  október  27-diki  hires  sürgönyé- 
ben, miként  »az  angol  kormány  azt  tartja,  hogy  a  nép  leg- 
jobb birája  saját  ügyeinek «. 

A  panaszló  császár  azon  állításra  alapítja  keresetét, 
hogj'  a  »magyar  király«-nak  koronája  jogánál 
fogva  kirekesztöleges  szabadalma  van  Magyarországon  pénz- 
fizetésül szolgáló  jegyeket  kibocsátani  vagy  kibocsátásukat 
engedélyezni,  és  Magyarország  királyi  czimerének  okleve- 
lekre illesztését  megengedni. 

Arról  majd  alább  fog  a  szerző  szólani,  hogy  ha  e  kizá- 
rólagos szabadalmakkal  csak  a  magyar  király  bir,  hát  Ferencz 
József  császár  ipso  facto  nem  bir.  E  helyen  csak  annak  meg- 
jegyzésére szorítkozik,  hogy  panaszlónak  ezen  állításai  olya- 
nok, hogy  az  egész  kereset  elvetését  kellett  volna  maguk 
után  vonniok.  Mert  a  bírónak  elengedhetlen  kötelessége  volt 
volna  tekintetbe  venni :  1-ször,  hogy  a  két  állitás  egyike  sem 
lehet  igaz ;  2-szor,  hogy  ha  igaz  volna  is,  angol  bíróságnak 
sem  joga,  sem  hatalma,  idegen  törvényt  érvényesíteni;  az 
angol  igazságszolgáltatásnak  sarkalatos  alapelve,  hogy  angol 
biró  csak  oly  panaszról  vehet  tudomást,  melynél  a  bepanasz- 
lott  cselekvény  sérelmes  az  angol  törvények  szerint. 

Köztudomású  tény,  hogy  semmi  felsőbb  angol  biróság 
nem  vehet  tudomást  czimerek  használata  felől.  Apponyi  gróf- 
nak a  czimermesterhez  (Garter  King  at  arms)  kellett  volna 
czimeres  panaszával  fordulnia.  Utat  tévesztett,  midőn  a 
lord-cancellárhoz  ment.  Lehet,  azért  tette,  mert  hirét  vette, 
hogy  a  lordcancellár  egy  » kereskedelmi  jel  vény-törvény  «-t 
(Trade  Marks  Bili)  hozott  javaslatba,  s  Apponyi  gróf  ur  azon 
véleményben  lévén,  hogy  az,  a  kit  ő  »mag3'ar  királ3'«-nak 
nevez,  szerető  jobbágyaival  mint  portékával   bánhatik,  azt 

gondolta,  hogy  az  a  »Trade  Marks  Bill«  a  jelen  esetre  alkal- 
mazható. Hanem  az  ily  ábrándozások  nem  járják  Angliában. 

Gróf  Apponyi  Kudolf  ur  azt  mondja  affidavit-jában, 
hogy  jártas  a  magyar  nyelvben.  Szép  tőle.  Hanem  kár,  hogy 
kissé  nem  jártasabb  a  magyar  törvényekben,  mint  a  minő- 
nek magát  affidavitjával  bemutatja.  Megérdemlik  azok  a  tör- 
vények a  tanulmányozást  még  idegentől  is,  különösen  angol 
embertől,  minthogy  a  magyar  jog  nagy,  általános  elveiben 
meglepöleg  hasonlít  az  angolhoz.  Szerző  tanulmányozta, 
tehát  egy  kis  leczkét  ad  a  magyar  törvényből  a  magyar 
Apponyinak. 

Figyelmezteti  a  magyar  Apponyit,  hogy  csak  az  lehet 
magyar  király,  a  ki  királylyá  törvényesen  meg  lett  koro- 
názva. Kár  volt  ezt  meg  nem  tanulnia,  mielőtt  esküt  tett  reá, 
hogy  Ferencz  József  magyar  király. 

Elmondja,  hogy  minden  magyar  nemes  tagja  a  magj'ar 
koronának  s  csak  a  ^törvényesen  koronázott  királynak*  lehet 
alárendelve. 

Elmondja ,  hogy  Magyarország  királyi  czimere  nem 
királyi  czimer,  hanem  a  nemzet  jelvénye.  Felemlíti  Mátyás 
királynak  IV.  Sixtus  pápa  idejében  a  bibornokok  collegiumá- 
hoz  Írott  azon  szavait,  hogy  a  »m agyar  nemzet  inkább 
meghármasitja  azt  a  kettős  keresztet,  mely  országának 
czimere,  mintsem  megengedje,  stb.«  E  szerint  igazi  királ}^ 
létére  is  elismervén,  hogy  az  a  czimer  nem  királyi  s  nem  a 
királyé,  hanem  az  országé :  ha  magyar  ember  azt  használja, 
azzal  csak  nemzetiségét  jelvényezi ;  tehát  használni  szintúgy 
joga  van,  mint  a  miként  minden  angol  embernek  joga  van 
felhúzni  az  egyesült  királyság  lobogóját  (Union  Jack).  *) 

A  mi  pedig  a  magyar  királynak  (mikor  magyar  király 
van)  azon  állítólagos  praerogativáját  illeti,  hogy  csak  neki 


*)  Jack  (tulajdonkép  annyi,  mint  Jankó)  tengerészek  nj'^elvén 
azt  a  lobogót  jelenti,  mely  nem  árboczra,  hanem  a  hajó  hátuljából 
kinyúló  rúdra  tűzetik.  Unió  n-nak  pedig  Angliában  a  lobogó  azon 
darabja  neveztetik,  melyen  szent  György  (Anglia),  szent  András  (Skó- 
czia)  és  szent  Patrik  (Irland)  keresztjeivel  a  három  királyság  egyesü- 
lése van  jelvényezve.  Amerikában  »Union«  azon  négyszög  fenn  a  zászló 
balszögletében,  melyben  kék  alapon  az  államok  egyesülése  azok  szá- 
mának megfelelő  csillagok  által  van  jelvényezve. 

van  joga  papírpénzt  kibocsátani,  az  merőben  tarthatatlan  álli- 
tás.  Ilyen  igényt  csak  a  »pénzverési  elöjog«  alapján  lehetne 
felállítani ;  de  angol  bíróságnak  e  kérdésnél  az  angol  törvényt 
s  az  elismert  nemzetközi  törvényeket  kell  szem  előtt  tartani, 
a  magyar  törvény  ezekkel  tökéletesen  megegyez. 

Szerző  lord  Coke  >>institutió«-ira  hivatkozva,  kimutatja, 
hogy  Angliában  a  korona  pénzkibocsátási  előjoga  csakis  ércz- 
pénzre  (coin)  terjed  ki  s  hogy  ez  az  érczpénz  csakis  aranyra 
és  ezüstre  van  szorítva.  Az  angol  uralkodó  sem  nem  veret- 
het, sem  ki  nem  bocsáthat  mást,  mint  arany-  és  ezüstpénzt,  a 
parlament  megegyezése  nélkül. 

Nemzetközi  jog  tekintetében  szerző  hivatkozik  Yattelre, 
ki  szintű^  kirekesztőleg  a  pénzverést  (coining)  számítja  a 
felségi  előjogok  közé. 

A  mit  papírpénznek  szokás  nevezni,  az  nem  pénz,  az 
csak  fizetési  ígérvény,  csak  hitellevél. 

Magyarország  törvényei  tökéletes  összhangzásban  van- 
nak az  angol  s  a  nemzetközi  törvényekkel.  Magyarország 
királyai  sohasem  bírtak  arra  hatalommal,  hogy,  az  országg3rü- 
lés  határozata  nélkül,  a  nemzet  nevében  fizetési  ígéreteket 
bocsáthassanak  ki.  Ehhez  oly  felhatalmazás  kell,  minőt  a 
magyar  országgyűlés  Kossuthnak  s  csakis  neki  adott,  másnak 
soha  senkinek. 

Es  ezzel  a  szerző  átmegyen  a  leglényegesebb  első  pontra. 

Folyamodó  magát  magyar  királynak  állítja,  mint  ilyen 
iárul  a  bíróság  elé,  ezen  minőségre  alapítja  panaszát. 

Minden  angol  bíróságnak  kötelessége  bírói  tekintetbe 
venni  a  történelem  köztudomású  tényeit.  Már  pedig  köz- 
tudomású történelmi  tény,  hogy  ez  az  osztrák  császár  nem 
magj^ar  király,  hanem  a  törvény  szemében  merő  bitorló 
Magyarországon. 

Ha  az  osztrák  császár  perét  mint  osztrák  császár  indí- 
totta volna  meg,  a  ki  Magyarországot  tízenkét  év  óta  erő- 
szakkal sarka  alatt  tartja  s  tényleg  az  uralkodó  hatalom- 
nak birtokában  van :  kérdés  tárgya  lehetett  volna,  vájjon 
diplomatiai  tekintetben  minő  elismerés  lehetne  megadható  e 
tényleges  állásnak.  De  ettől  a  »chance«-tól  panaszló  saját 
tettével  megfosztotta  magát,  mert  nem  mint  bitorló  bár,  de 
mégis  de   facto   birtokló,   hanem   egyenesen   mint    » magyar 

2S* 

király «  lép  fel  az  angol  bíróság  előtt,  magyar  király lyá  pedig 
magamagát  semmi  erőszakkal  senki  sem  teheti ;  e  szónak : 
»király«,  Magyarországra  nézve  a  törvény  által  szabatosan 
körülirt  feltételei  vannak ,  melyek  nélkül  lehet  hatalmat 
bitorolni,  de  »magyar  király«  czimmel  birni  nem  lehet,  miként 
ezt  II.  József  császár  példája  kézzelfoghatólag  bizonyítja. 

Ha  egy  Stuart  azon  czimen  lépne  fel  a  chancery  előtt, 
hogy  ő  angol  király  —  mondjuk  III.  Jakab  —  s  mint  ilyen, 
bizonyos  jogokat  követelve,  Gladstone  urat  *)  bizonyos  kincs- 
tári jegyek  (Exchequer  Bilis)  nyomtatásától  eltiltani  kérné : 
megadná-e  Sir  John  Stuart  alcancellár  a  zárlat  alá  vételt  a 
per  lejártáig,  bármennyi  rokonszenvvel  viseltetnék  is  a  nevét 
viselő  panaszló  iránt?  —  Bizonyosan  nem,  hanem  minden 
vitatás  nélkül  egyszerűen  elutasítaná  a  hazug  minőségben 
indított  keresetet.  Panaszló  Ferencz  József  tökéletesen  ebben 
az  esetben  van  s  neki  az  alcancellár  mégis  megadta  a  hamis 
minőségben  kért  tilalmi  Ítéletet. 

Magyarország  történelme  része  Európa  történelmének ; 
annak  köztudomású  tényeit  angol  birónak  nem  szabad  igno- 
rálni. 

Itt  szerző  a  magyar  alaptörvények  szószerinti  idézésével 
szakavatottan  belebocsátkozik  a  magyar  királyiság  értelme- 
zésébe a  TasigysíY  törvény  szerint. 

Kimutatja,  hogy  a  magyar  királyi  szók  iránti  rendelke- 
zés a  nemzet  »inhaerens«  joga. 

Hogy  ez  inhaerens  jogánál  fogva  engedélyezett  a  Habs- 
burg-háznak igényt  a  magyar  királyiszékre,  de  engedélyezett 
szoros  értelmezésű  kötés  (act  of  settlement)  utján  s  határo- 
zott feltételek  alatt,  ép  ugy,  mint  Angliában  van. 

Hogy  e  kötés  által  ki  lett  ugyan  szabva  az  örökösödés 
sora-rendje,  nehogy  halál  esetén  czivódások  támadjanak ;  de 
királyi  létjoga  magánál  a  közvetlen  törvényes  örökösnél  is 
csak  » virtuális «,  csak  »inchoativus«,  mely  »actualis«-sá,  való- 
sággá csak  koronázás  által  válhatik  s  a  koroná- 
zásnak hat  hónap  alatt  kell  megtörténni  a  volt  király  ha/á/a 
után  s  a  koronázási  hitlevél  kiadása  és  eskü  szentsége  által 
kell  megelőztetni,  melyekkel  a  nemzetnek,  mint  szabad,  füg- 


*)  Grladstone  akkor  pénzügyév  (Cliancellor  of  t.lie  Exclieqner)  volt. 

getlen  államnak  jogai  ós  szabadságai  elismertetnek,  megerö- 
sittetnek  s  biztosittatnak. 

Itt  megemliti  szerző,  bogy  lord  Palmerston  bámulatos 
diplomatiai  baklövést  is  követett  el  s  becsületére  épen  nem 
váló  tudatlanságot  is  árult  el,  mikor  Magyarország  követjét, 
a  jeles  történetíró  Szalay  Lászlót,*  az  osztrák  követhez  uta- 
sította. 

Aztán  átmegyen  szerző  V.  Ferdinánd  királyra.  Elmondja, 
hogy  ez  jóindulatú  ember  volt,  hanem  a  cselszövök  által 
könnyen  félrehagyta  magát  vezettetni.  így  történt,  hogy  sok 
törvénytelen  dolognak,  többek  közt  az  1848-ki  október  3-ki 
rendeletnek  aláírására  reábiratott.  De  mikor  környezete  még 
tovább  akarta  vinni :  feltámadt  lelkiismeretében  királyi  eskü- 
jének emlékezete.  »Esküm !  esküm !«  —  kiáltott  fel.  Hogy 
egy  császári  királyi  Habsburg  lelkiismeretének  az  eskü  szent- 
sége gondot  okozhat,  ez  annyira  nevetséges  dolognak  lát- 
szott, miszerint  környezete  teljességgel  nem  habozott  világgá 
hirdetni,  hogy  Ferdinánd  »idiota.«  Lemondani  kényszeri- 
tették  s  helyébe  osztrák  császárrá,  de  csakis  azzá, 
Ferencz  József  föherczeget  tették,  biztosak  levén,  hogy  a  fia- 
tal föherczeg  neveléséről  sokkal  jobban  volt  gondoskodva, 
mintsem  hogy  eskü  felőli  scrnpulusok  veszélye  foroghatna 
fenn.  Tudva  van,  hogy  ezen  tisztességes  transactiót  Zsófia 
főherczegnö ,  "Windischgrátz ,  Schwarzenberg  berezegek  és 
Jellasich  bán  főzték  ki. 

Igen,  de  Ferencz  József  nem  közvetlen  örököse  V.  Fer- 
dinándnak ;  és  Ferdinánd  még  él,  és  lemondása  még  csak  nem 
is  közöltetett  a  magyar  országgyűléssel ;  ez  azt  nemcsak  el 
nem  fogadta,  de  sőt  határozottan  tiltakozott  ellene  ;  Ferencz 
Józsefet  sohasem  ismerte  el  magyar  királynak :  s  ez  sem 
királyi  hitlevelet  nem  adott  ki,  sem  meg  nem  koronáztatott, 
ezek  nélkül  pedig  magyar  király  nem  létezhetik  s  a  magyar 
királyi  czimet  senki  sem  bitorolhatja.  Midőn  tehát  Ferencz 
József  osztrák  császár  magyar  királyi  minőségben  folyamo- 
dik angol  bírósághoz  igazságszolgáltatásért,  az  igazság,  melyet 
fejére  tartozik  a biró olvasni,  az,  hogy:  »nemvagyaz,  aminek 
magadat  mondod,  nincs  kereseted. « 

így  áll  a  dolog  a  magyar  törvény  szerint.  Ha  már  most 
az  vettetnék  ellen,  hogy  angol  biró  nem  a  magyar,  hanem  az 

angol  törvény  szerint  tartozik  Ítélni :  a  felelet  az,  liogy  panaszló 
Ferencz  József  császár  az  ö  praetendált  magyar  királyi  minő- 
ségével, az  angol  törvény  szerint,  ha  lehetne,  még  gonoszabbul 
áll.  Angol  bíróságnak,  ép  az  angol  törvényeknél  fogva,  lehe- 
tetlen öt  magyar  királynak  tekinteni. 

És  itt  szerző  az  angol  alkotmányos  jognak  oly  tanulsá- 
gos fejtegetésébe  bocsátkozik,  mely  akárhol  a  világon  minden 
alkotmányos  érzetü  ember  figyelmét  megérdemli. 

Anglia  töi^yénye  —  irja  szerző  —  határozottan  hon- 
árulásnak (high  treason)  mondja  azt,  ha  »valaki  csak  állítani 
merné  is,  hogy  a  korona  leszármazása  és  határolása  (descent 
and  limitation  of  the  Crown)  nem  egészen  és  kirekesztőleg  a 
parlamenttől  függ.« 

Kétszer  fordult  elő  eset  Anglia  újkori  történelmében, 
midőn  e  törvénynek  még  szabatosabb  kimagyarázását  a  körül- 
mények megkívánták. 

Az  angol  királyi  szék  mostani  birtoklása  egészen  e  tör- 
vénymagyarázaton nyugszik.  1688 — 9.  január  28-án  történt, 
hogy  a  képviselők  háza  (House  of  Commons)  határozatilag 
kimondotta,  hogy  II.  Jakab  lemondott  az  uralkodásról  s 
hogy  a  trónus  ez  által  megüresedett.  E  határozat  a 
lordok  házának  fülsértőnek  látszott  s  felkérte  az  alsóházat, 
tegye  a  »lemondott«  (abdicated)  helyett  azt,  hogy  » el- 
hagy ta«  (deserted) ;  s  hagyja  ki  azt,  hogy  »a  trónus 
megüresedett. «  Erre  vegyes  tanácskosás  tartatott  a  két 
ház  által.  Az  ott  kifejtett  indokok  s  állapodások  egészen  a 
jelen  esetre  iUenek.  Ott  ugyan  nem  forgott  fenn  királyi 
lemondás,  de  ép  azért  a  példa  még  erősebb,  mert  határozottan 
kimondatott  és  mind  a  két  ház  által  törvénybe  is  iktattatott, 
hogy  »ha  az  uralkodó  megsérti  az  ország  alkot- 
mányát, ez  egyértelmű  a  lemondással  s  a  trón 
megüresedésé vei  s  az  igy  megüresedett  trónt 
többé  a  trónörökös  sem  töltheti  be.«  Szerző  csak 
néhány  nyilatkozatot  idéz,  de  megjegyzi,  hogy  lapot  lap  után, 
ivet  iv  után  idézhetne. 

Mr.  Somers  ekként  nyilatkozott :  »Minthogy  a  király 
arra  törekedett,  hogy  az  alkotmányt  felforgassa;  minthogy  a 
király  s  a  nép  kÖzt  kötött  szerződést  megtörte ;  minthogy  az 
alaptörvényeket  megsértette  s  minthogy  az  országból  eltá- 

vozott:  e  tettei  által  megszűnt  király  lenni  az  alkotmány 
értelmében.  Minthogy  kinyilatkoztatta,  miszerint  kényuri 
hatalommal  (despotic  power)  szándékozik  uralkodni,  mely 
hatalmat  nem  ismer  az  angol  alkotmány  s  mely  ellenkezik 
az  alkotmánynyal :  megszűnt  azon  király  lenni,  kit  a  törvény 
elismer ;  megszűnt  oly  király  lenni,  kinek  angol  ember  alatt- 
valói hűséggel  tartozik.  Az  uralgásnak  (dominion)  egy 
más  nemét  állitottafel,ami  minden  tekintetben  egy- 
értelmű a  lemondással,  egyenesen  ugy,  mintha  világos  sza- 
vakkal mondott  volna  le.« 

Sir  George  Treby:  » Minthogy  a  király  megsér- 
tette az  alkotmányt,  mely  nemcsak  a  nép  engedelmességére, 
hanem  a  király  kötelességeire  nézve  is  szabály,  azért  mond- 
juk mi,  hogy  abdicalta,  renuncialta  az  országlást.  Minden 
más  törvénysértésért  a  polgárok  orvoslást  találhatnak  a  bíró- 
ságoknál vagy  a  parlamentben ;  de  midőn  magára  az  alkot- 
mány lényegére  intéztetik  támadás :  nem  mi  vagyunk  azok, 
a  kik  magunkat  a  természeti  állapotba  visszahelyeztük,  hanem 
azok,  akik  megállapított  törvényes  kormányzati  rendszerűn- 
ket zavarba  hozták  s  felforgatták. « 

Serjeant  Maynard  (a  hires  jogtudós) :  » Törvé- 
nyünk szerint  örökletes  monarchiánk  van.  Megengedem.  De 
ámbár  rendes  körülmények  között  az  örökösre  kellene  átmen- 
nie :  van  nekünk  egy  törvényelvünk,  mely  oly  erős,  mint 
akármely  más  s  ez  útját  vágja  az  örökösödésnek.  Az  elv  ez  : 
»nemo  esthaeres  viventis.«  Jakab  király  tettei  által 
abdicalt,  de  él,  s  élő  ember  örökösének  magát  senki  sem  állit- 
hatja fel.« 

Ezzel  egészen  összhangzik  a  magyar  törvény  azon  nyi- 
latkozata, mely  csak  » elhunyt  királynak*  (defuncti  regis) 
örökösét  ismeri. 

No  már  emlékezzünk  vissza,  mit  tett  V.  Ferdinánd 
magyar  király  1848.  október  3-án ;  minő  proclamatioval  fog- 
lalta el  Ferencz  József  a  császári  hatalmat  1848.  deczember 
2-kán ;  mit  mivelt  ezután  Magyarországon  s  Magyarország- 
gal ;  miként  törlötte  ki  az  önálló  országot  az  államok  sorá- 
ból s  lesülyesztette  osztrák  birodalmi  tartománynyá :  még  az 
1860.  októberi  diplomát  is  ezen  alapon  adta  ki,  sőt  még  az  e 
perrel  összeeső  1861-iki  országgyűlést  is  ugyanazon  alapon 

hivta  össze.  S  a  ki  elfogulatlanul  von  hasonlatot  a  szerző 
által  idézett  eset  s  Magyarország  állapota  között :  lehetetlen 
igazat  nem  adnia  szerző  azon  következtetésének,  hogy  mindaz, 
a  mit  II.  Jakab  valaha  vétkezett,  csekélység  ahhoz  képest,  a 
mi  Magyarországon  elkövettetett,  shogy  szerző  alaposan  állít- 
hatta, miként  a  törvénynyé  emelt  fentebbi  jogelveknél  fogva, 
melyeken  Victoria  királynő  uralkodása  nj^ugszik,  ép  az  angol 
törvény  szólott  az  ellen,  hogy  peremben  angol  biró  a  felperest 
magyar  királynak  elismerje. 

A  másik  eset,  melyre  szerző  az  angol  történelemből 
hivatkozik,  az,  midőn  III.  György  angol  király  az  uralkodásra 
képtelen  lett.  *)  Ekkor  a  walesi  herczeg  oktalan  barátjai  azzal 
álltak  elő,  hogy  neki,  mint  trónörökösnek,  joga  van  a  királyi 
hatalom  gyakorlását  átvenni.  Hosszú  vita  keletkezett  a  par- 
lamentben. Pitt  ekként  nyilatkozott :  »Azt  állítani,  hogy  a 
walesi  berezegnek  vagy  akárki  másnak  ily  joga  van  füg- 
getlenül a  parlament  mindkét  házának  hatá- 
rozatától: alig  kevesebb,  mint  az  ország  alkotmánya  ellen 
elkövetett  felségsértés.  Valóságos  felforgatása  az  alkotmány 
alapelveinek,  azt  állítani,  hogy  a  walesi  berezegnek,  akármi 
körülmények  közt  is,  joga  lehet  a  királyi  székre  helyezkedni 
atyjának  életében.  E  kérdésnél  az  alkotmány  alapelvei, 
szabadságaink  biztonsága  és  az  állam  épsége  vannak  kocz- 
kán.  Első  kötelességünk  elhatározni,  vájjon  kivéve  a  király 
halálának  esetét,  lehet-e  a  walesi  berezegnek  akármi  körül- 
mények közt  is  joga  a  királyi  hatalom  gyakorlatát  igénybe- 
'  venni  ?«  —  És  a  kérdés  kimerítő  megvitatása  után  a  parla- 
ment mindkét  háza  határozatba  tette,  hogy  »a  parlament  két 
házának,  mint  a  nemzet  képviselőjének,  áll  jogában  is,  köte- 
lességében is  a  királyi  hatóság  személyes  gyakorlása  hiányá- 
nak kipótolásáról  intézkedni.* 

London  városa  és  az  országnak  minden  tekintélyesebb 
városai  köszönetet  szavaztak  Pittnek  a  nemzet  ezen  fontos 
alkotmányos  jogának  hatályos  megvédéseért. 


*)  Ugy  hallottam  Angliában  —  nem  tudom  igaz-e  ?  —  hogy  III. 
Györgyön  azon  perczben  tört  ki  a  téboly,  midőn  a  parlamentet  meg- 
nyitó trónbeszédct  a  lordok  házában  felolvasni  kezdte,  Kezdte  pedig 
imigy  :  >;Mylordok  és  —  felemelt  farkú  szalonkák  !« 

Ezen  példa  szembetünöleg  reáillik  V.  Ferdinánd  mag3^ar 
király  esetére.  S  a  magyar  törvény  tökéletesen  összevág  az 
angol  törvénynyel;  söt  ennél  még  erösebb,  mert  Magyar- 
országon törvénynyel  minden"  idöre-meg  van  határozva,  minek 
kell  akkor  történni,  midőn  a  király  az  uralkodásra  tehetet- 
lenné válik.  Ferdinánd  királynak  nem  volt  hatalma  az  ural- 
kodást az  országgyűlés  beleegyezése  nélkül  másra  átruházni. 
Még  a  közvetlen  koronaörökösre  sem ;  annálkevésbé  Ferencz 
József  föherczegre,  a  ki  nem  volt  közvetlen  örökös.  Az  pedig, 
hogy  ennek  atyja,  Ferencz  Károly,  disponálgasson  fia  javára 
a  koronáról,  melynek  még  maga  sem  volt  soha  birtokában, 
már  épen  nevetséges  képtelenség  volna,  ha  oly  botrányos 
hatalmaskodás  nem  volna. 

Ha  valaha  megtörténik  —  ha  megtörténnék !  —  hogy  a 
magyar  nemzet  a  tizenkét  évi  bitorlás  és  bűnök  emlékezetét 
eltörölve,  Szent  István  koronáját  Ferencz  József  fejére  fel- 
teszi s  miután  az  országgyűléssel  koronázási  diplomája  iránt 
niegalkudott  s  annak  kiadásával  Magyarország  állami  függet- 
lenségét s  jogait  és  szabadságait  megerősítette  s  megtartá- 
sukra esküt  tőn,  a  magyar  nemzet  öt  királyának  elfogadja : 
akkor  igenis  felléphet  angol  törvényszék  előtt  mint  magyar 
király ;  de  mig  ez  meg  nem  történik :  nem! 

Szerző  Ígérkezett  bebizonyítani,  hogy  Ferencz  József 
császárnak  magyar  királyi  minőségben  sem  Magyarország,  sem 
Anglia  törvényei  szerint  nincs  és  nem  is  lehet  állóhelye  semmi 
angol  törvényszék  előtt,  tehát  különben  is  semmi  tekintetben 
nem  igazolt,  nem  is  igazolható  keresete  magában  összerogyik. 

Ez  igéretét  szerző,  az  előadottak  szerint,  beváltotta  s 
hatalmas  dolgozatát  ekként  rekesztette  be  : 

»Az  osztrák  császár  egy  angol  törvényszók  által  akarja 
kimondatni,  hogy  a  bitorlás,  még  pedig  kikölcsönzött  szuro- 
nyokra  alapított  bitorlás,  felüláll  az  alkotmányos  jogon,  a 
nemzetek  öröklött  szabadságán,  az  eskükkel  erősített  törvé- 
nyeknek szentségén;  azt  akarja,  hogy  angol  törvényszékek 
amannak  s  nem  ezeknek  hajtsanak  fejet  s  amannak  szegődje- 
nek készséges  eszközeivó  Anglia  határai  között. « 

»Igy  prostituáltassanak-e  Anglia  törvényszékei?  igy 
hurczoltassék-e  sárba  Anglia  becsülete  a  figyelő  világ  előtt  a 
hitszegő  habsburg-lotharingiai  ház  kedveért  ?« 

»Mylord !  Oii  azt  vallotta,  liogy  rokonszenvez  Olasz- 
országgal, azon  országgal,  mely  nemzedékek  korszakain  át 
lábbal  engedte  magát  tiportatni,  végre  felkelt,  idegen  segit- 
séggel  és  elnyomói  ellen  fordult  és  megmutatta,  liogy  méltó 
a  szabadságra.  De  Magyarország  olyan  ország,  melynek  saját 
fiai  saját  erejükkel  századokon  át  fenn  tudták  szabad  intéz- 
vényeiket  tartani,  ámbár  a  legbonyolultabb,  legveszélyesebb 
nehézségekkel  kellett  küzdeniök.  És  a  jelen  perczben  is 
Magyarország  azt  a  csodálatraméltó  látványt  nyújtja  a  világ- 
nak, liogy  önbizalma  és  szilárdsága  által  kényszeritette  azt,  a  ki 
tizenkét  éven  át  bitorló  volt,  hgzzá  folyamodni,  liogy  fogadja  el 
»király«-nak.  Hajthatatlan  és  méltóságteljes  ragaszkodásával 
alkotmányához  s  törvényeihez,  a  magyar  nemzet  a  legrette- 
netesebb megpróbáltatások  közt  bebizonyította,  hogy  méltó 
a  szabadságra,  melyet  őseitől  öröklött,  s  hogy  mindannak 
ellenében,  a  mit  az  elnyomás  és  álnokság  tehet,  meg  tudja 
tartani,  a  mi  az  övé. 

» Rokonszenvezzen  Anglia  Olaszországgal,  de  ne  fajul- 
jon el  e  rokonszenv  képmutatássá  az  által,  hogy  az  angol  kor- 
mány egy  nyomorult  s  elavult  diplomatia  nyomdokain  járva, 
eszközül  kölcsönzi  magát  Austriának,  midőn  ez  egy  nemzet 
szabadságát  eltiporni  s  legjobbjainak  szabad  működését 
beállítani  törekszik,  mely  nemzet  és  férfiak  oly  méltók  min- 
den alkotmányos  ízabadságbarát  csodálatára  s  támogatására, 
mint  valaha  nemzet  vagy  férfiak  lehettek,  kik  függetlenségért 
és  szabadságért  küzdöttek. 

»Mylord !  vagyok  lordságod 

»engedelmes  szolgája 

»Toulmin  Smith.« 
Highgate,  Middlessex.  Márczius  5.  1861. 

* 

E  röpiratot  háromezer  példányban  nyomattam  ki  s 
minden  parlamenti  tagnak  és  Nagy-Britannia  széltében- 
hosszában  minden  hirlapszerkesztőnek  megküldöttem, 
kik  azt  bőven  fel  is  használták  s  ügyemnek  kedvező  fej- 
tegetésekkel kisérték.  A  lapok  legnagyobb  része  e  röp- 
iratban felhozott  érvelést  egyenesen  eldöntőnek  (con- 

clusive)  nyilatkoztatta  s  még  azok  is,  melyek,  kormány- 
lapok lévén,  rokonszenvük  kitüntetésében  tartózkodásra 
vélték  magukat  hivatottaknak,  annyit  mindenesetre 
elismertek,  miként  nagyon  különös  dolog  ugyan  látni, 
hogy  egy  idegen  » potentáté  az  angol  chancerybe 
megyén  (melyet  Bentham  »a  méltányosság  áruboltjá- 
uak«,  >Equity  Shop«  nevezett)  a  végett,  hogy  ott  magá- 
nak királyi  czimet  vásároljon,  de  miután  ez  a  vásárlási 
kísérlet  megtétetett,  két  dolog  közül  egynek  kell  tör- 
ténni :  vagy  annak,  hogy  a  biró  magát  illetéktelennek 
jelenti  ki  s  kimondja,  hogy  ez  a  portéka  az  ő  boltjában 
nem  árultatik;  vagy  annak,  hogy  belemegyen  a  dolog 
érdemébe  s  vizsgálat  alá  veszi,  vájjon  a  vevő  potentát 
csakugyan  az  a  személy-e,  a  kinek  magát  állitja.  Ez 
alul  nem  lehet  kibúni.  S  ha  erre  kerül  a  sor,  Ferencz 
József  császár  csakugyan  rút  helyzetbe  jut,  miután 
épen  csak  most  kérte  fel  a  magyar  országgyűlést,  hogy 
koronázza  meg  öt  magyar  királylyá,  tehát  maga  is 
bevallotta,  hogy  eddig  még  nem  magyar  király. 

A  röpiratot  Horn  Ede  —  kérésemre  —  francziára 
fordította  s  azt  affidavitjaimmal  s  többi  okmányaimmal 
egybefüzve,  külön  kiadásban  ezernyi  példányokban 
terjesztettük  a  continensen.  Szarvady  a  némeí  lapok- 
ban (legterjedtebben  a  » Berliner  Volkszeitung«-ban), 
Jósika  és  Ludvigh  azon  lapokban,  melyekkel  összeköt- 
tetésben állottak,  ismertették.  Jósika  néhány  példányt 
Magyarországba  is  bejuttatott,  Ludvigh  pedig  egy 
külön  röpirattal,  melynek  czime:  >  Francois- Joseph 
peut-il  étre  couronné  roi  de  Hongrie  ?  «  (mint  a  vadászok 
mondani  szokták)  reáduplázott. 

E  közben  biztosítva  levén  a  perlekedés!  költségek 
fedezlietése  felől,  elhatároztam,  hogy  az  elembe  vetett 
keztyüt  felveszem. 

Két  ut  állott  előttem.  Vagy  azt  mondani :  feltéve, 
de  meg  nem  engedve,  hogy  a  keresetlevélben  felhozott 
minden  tény  igaz,  —  angol  polgári  biróság,  az  angol 
törvény  szerint,  nem  bir  illetőséggel  az  ügybe  avat- 
kozni. Az  angol  chancery  nincs  hivatva,  egy  idegen 
nralkodó  állitólagos  előjogainak  gyámnokává  lenni.  Ha 
fél  az  osztrák  császár  a  Kossuth-j  egy  éktől,  ne  ereszsze 
be  birodalmába ;  ö  lássa,  miként  állja  útjukat.  A  véde- 
kezés ezen  nemét  angol  törvénykezési  nyelvén  »demur- 
rer«-nek  nevezik. 

A  másik  ut:  a  széles  alkotmányjogi  alap,  melyről 
(az  illetékesség  kérdését  sem  mellőzve)  a  felperes  állí- 
tása —  elkezdve  magyar  királyi  minőségén  —  taga- 
dásba vétetik  s  megczáfoltatik. 

En  ezt  az  utat  választottam,  bár  hatszorta  költsé- 
gesebb volt  az  elsőnél ;  mert  meg  voltam  győződve, 
hogy  ha  politikai  sugallatok  erőt  vennének  is  a  biróság 
igazságérzetén,  hasznos  szolgálatot  teszek  hazámnak, 
ha  alkotmányos  jogait  kétségbevonhatlan  bizonyítvá- 
nyokkal világosságba  helyezem  s  e  jogok  iránt  épen 
akkor  keltek  Európaszerte  figyelmet,  midőn  a  bécsi 
udvar  kísérletet  tett,  Magyarországgal  az  októberi 
diploma  birodalomegységesitési  merényletét  országgyü- 
lésileg  elfogadtatni. 

Ebben  állapodván  meg,  első  teendőm  volt  a  fel- 
peres császár  keresetlevele  s  gróf  Apponyi  Rudolf  affi- 
davitjának  ellenében  egy  ellennyilatkozattal  állást  fog- 
lalni. Ez  az  itt  következő  okmány  benyújtásával  tör- 
tént meg,  melyet  Toulmin  Smith  volt  szives  az  angol 
eljárás  sajátosságának  megfelelő  formába  önteni: 

V. 
Kossuth  Lajos  hites  nyilatkozata. 

(Affidavit.) 

Én,  Kossntli  Lajos  (kinek  jelenlegi  lakásom  Bedford 
place,  Russell  Square,  Middlesex  megj^ében)  esküt  teszek  és 
mondom : 

1.  Én  született  magyar  nemes  vagyok,  zemplénmegyei 
eredetű  Magyarországon.  Midőn  V.  Ferdinánd,  Magj^arország 
legutóbbi  királya,  megszűnt  Magyarország  királya  lenni  s  ez 
által  a  királyi  szék  megüresedett:  én  Magyarország  törvé- 
nyesen összeliivott  s  kellőleg  megalkotott  nemzetgyűlésének 
mindkét  liáza  által  1849.  ápril  14-én  Magyarország  kormányzó- 
elnökévé neveztettem  ki,  addig,  mig  az  országgyűlés  az  ország 
kormánya  felöl  véglegesen  határozandott,  s  mint  kormányzó- 
elnök, ápril  19-én  a  debreczeni  református  nagy  templomban, 
az  országgyűlés  rendelete  szerint  s  annak  jelenlétében,  esküt 
tettem,  kogy  hiv  és  igaz  leszek  az  országgyűlés  által  reám 
ruházott  hatósághoz  és  teendőkhöz  (authority  and  functions). 
A  mondott  megbízatás  és  kinevezés  s  az  általa  reám  ruházott 
hatóság  és  teendők  azóta  soha  vissza  nem  hivattak,  sem 
országgyülésileg  semmi  más  kinevezés  nem  történt,  sem  a 
mióta  V.  Ferdinánd  magyar  király  lenni  megszűnt,  más  sze- 
mély a  magyar  királyi  székre  meg  nem  hivatott,  sem  magj^ar 
királyul  el  nem  fogadtatott  vagy  koronáztatott  Magyarország 
képviselői  és  főrendéi  által,  kik  egyedül  vannak  az  ország 
alaptörvényei  által  e  oselekvényekre  hatalommal  felruházva. 

2.  Az,  akié  perben  mint  felperes  lép  fel :  nem  magj^ar 
király,  sohasem  is  volt  magyar  király,  sem  jogilag,  sem  tény- 
leg. Nem  magyar  király  jogilag  (de  jure),  mert  az  örökösödés 
a  magyar  királya  székre  Magyarország  alaptörvényei  által 
szorosan  szabályozva  van  (is  matter  of  strict  settlement)  s 
igény  azon  örökösödésre  csak  a  volt  király  halála  után  nyil- 
hatik.  Ámde  az  utolsó  király,  V.  Ferdinánd,  még  él.  Azonkívül 
az  1723-iki  országgyűlés  11.  törvényczikke  szerint,  mely  által 
Magyarország  karai  és  rendéi  a  mostani  habsburg-lotharingiai 
háznak  törvényes  örökösödést  adtak  az  ott  megállapított  rend- 
ben és  az  ott  kikötött  feltételek  alatt,  az  örökösödési  jog  az 

utolsó  királynak  csak  legközelebbi  örökösére  hárulhat.  Ámde 
Austria  jelenlegi  császárja  nem  legközelebbi  örököse  V.  Fer- 
dinánd utolsó  magyar  királynak,  még  ha  ez  még  életben  nem 
volna  is.  De  felperes  tényleg  (de  facto)  sem  magyar  királj'-. 
Mert  Magyarország  alaptörvényei  szerint,  melyeknek  minden 
pontjaikban  és  czikkeikben  ugy  maguk,  mint  örököseik  által 
megtartására  Magyarország  királyai  megesküdni  tartoznak  s 
(11.  József  kivételével,  ki  e  miatt  Magyarország  királyainak 
névsorában  meg  sem  jelenik)  a  habsburg-  és  habsburg-lotha- 
ringiai  házból  származott  minden  király  meg  is  esküdött: 
senki  sem  lehet  tényleg  király,  hacsak  Magyarországon  törvé- 
nyesen királylyá  nem  koronáztatott,  még  pedig  az  elhalt 
király  halála  napjától  számított  hat  hónap  alatt  kell  ekként 
megkoronáztatnia.  És  Magyarország  alaptörvényeiben  az  is 
különösen  ki  van  nyilatkoztatva,  hogy  az  ország  minden 
nemese  az  ország  szent  koronájának  tagja,  és  senki  másnak, 
mint  a  törvényesen  koronázott  királynak  nincs  alárendelve. 

3.  Felperesnek,  ki  a  kereset-levélben  hamisan  neveztetik 
Magyarország  királykának,  nincs  és  soha  nem  volt  kizárólagos 
szabadalma  pénzjegyek  kibocsátásának  engedélyezésére 
Magyarországon.  Még  ha  felperes  Magyarország  királya  volna 
is  (pedig  nem  az),  e  szabadalommal  és  hatósággal  az  ország- 
gyűlés beleegyezése  nélkül  nem  bírhatna.  E  szabadalmat  és 
hatóságot  pedig  Magyarország  karai  és  rendéi  nemcsak  soha 
semmi  királynak  nem  adták  meg,  hanem  még  forma  szerint 
meg  is  tagadták  s  tiltakoztak  az  ellen,  hogy  a  király  saját 
hatalmával  pénzjegyeket  bocsáthasson  ki.  Az  egyedüli  ember, 
kinek  a  magyar  országgyűlés  valaha  ily  felhata  Imazást  adott 
az  egyedüli,  a  ki  valaha  törvényes  hatalommal  birt  ily  jegye- 
ket kibocsátani:  én  voltam,  kit  midőn  1848-ban  az  akkori 
király,  Y.  Ferdinánd  felelős  pénzügyminisztere  valék,  pénz- 
jegy kibocsátására  az  országgyűlés  felhatalmazott,  s  kinek, 
miután  1849-ben  Magyarország  kormányzó  elnökévé  kinevez- 
tettem és  föleskettettem,  a  jegykibocsátási  felhatalmazás  a 
nemzetgyűlés  által  újólag  megadatott. 

4.  Felperesnek,  ki  a  keresetlevélben  hamisan  » Magyar- 
ország királyá«-nak  neveztetik,  nincs  és  soha  nem  volt  kizá- 
rólagos kiváltsága,  felhatalmazást  adni  arra,  hogy  az  ország 
czimerét,  mit  a  keresetlevél  hibásan  nevez  királ}^  czimernek, 


447 

az  országban  közzététetni  vagy  köröztetni  szándokolt  bár- 
mely oklevelén  használni  lehessen.  Felperes  e  kiváltsággal  és 
hatósággal  még  akkor  sem  birna,  ha  Magyarország  királya 
volna ;  ö  pedig  nem  az.  Magyarországnak  királyi  czimere  sem 
jelenben  nincs,  sem  soha  nem  volt.  A  magyar  korona,  melyet 
Magyarország  czimere  legfontosabb  részének  kell  tekinteni, 
a  nemzet  tulajdona,  nem  pedig  a  királyé,  még  ha  ez  törvé- 
nyesen koronázott  király  is.  Világosan  ki  levén  az  ország 
alaptörvényeiben  jelentve,  hogy  Magyarország  szent  koroná- 
jának minden  nemes  tagja :  nekem,  a  ki  magyar  nemes  vagyok^ 
absolut  és  öröklött  osztályrészem  van  a  nemzet  mindazon 
jogaiban,  melyeknek  a  korona  mindig  symbolumának  tekinte- 
tett. Az  ország  alaptörvényei  azt  is  megkívánják,  hogy  az 
ország  koronájának  őrei  az  országgyűlés  által  választassanak. 
A  kérdéses  pénzjegyeken  látható  jelvénynek,  mely  a 
keresetlevélben  hamisan  neveztetik  »királyi  czimer«-nek, 
többi  része  a  nemzeti  emblémák  vagy  czimer  paizsából  áll, 
de  sem  ezen  emblémák  használata,  sem  a  használatukra  fel- 
hatalmazás nem  tartoznék  a  magyar  király  kizárólagos  kivált- 
ságai közé,  bárha  most  volna  is  magyar  király ;  a  mi  pedig 
nincs.  E  czimernek  vagy  jelvénynek  használatára  nemcsak 
minden  magyarnak  soha  kétségbe  nem  vett  joga  van,  ^e  söt 
annak  használata  tényleg  általános  gyakorlatban  is  van  az 
ország  polgárainak  minden  osztályainál  és  naponta  használta- 
tik és  szabadon  alkalmaztatik  ugy  uj ságlapoknál,  mint  eladásra 
nyilvánosan  kitett  minden  áruczikkeknél.  Es  ez  teljes  össz- 
hangzásban történik  az  ország  törvényeivel  és  évkönyveivel, 
melyek  kivétel  nélkül  mindig  az  ország  koronájáról,  az  ország 
czimeréröl  (Regni  Corona,  Eegni  Insigne)  szólanak  és  soha- 
sem a  király  koronájáról  (Regis  Corona)  vagy  a  király  czime- 
réröl (Regis  Insigne). 

5.  És  mondom,  hogy  a  pénzjegyeken,  melyek  ellen  fel- 
peres panaszt  emel,  a  keresetlevélben  hibásan  királyi  czimer- 
nek nevezett,  ama  nemzeti  jelvény  és  korona  csupán  a  mon- 
dott jegyeket  köritö  diszitvényi  szegélybe  vannak  mint  isme- 
retes nemzeti  jelvény  beillesztve  és  korántsem  oly  czélból, 
hogy  akármi  tekintetben  hitelesítésül  szolgáljanak. 

6.  A  keresetlevélben  emiitett  s  hamisan  álj  egy  éknek 
(spurious  notes)  nevezett  jegyek  sem  nem  czéloznak  másnak 

lenni,  sem  nem  igényelnek  másnak  tekintetni,  mint  a  mit  a 
rajtuk  olvasható  szavak  kifejeznek.  A  kérdéses  jegyek  semmi 
kigondolható  tekintetben  nem  hasonlítanak  a  keresetlevélben 
emiitett  más  létező  pénzjegyekhez, 

7.  Nem  igaz,  hanem  merőben  és  teljesen  ellenkezik  az 
igazzal,  hogy  nekem  szándékomban  volt  volna,  a  mint  a  kere- 
setlevélben hamisánál]  egy  éknek  nevezett  jegyeket  kezemhez 
veszem,  azokat  Magyarországba  küldeni  s  akár  ott,  akár 
másutt  akárkinek  is  pénzért  eladni  s  ez  által  vagy  akármely 
más  módon,  Magyarországon  forgalomba  tenni.  Az  én  szán- 
dokomat  sem  a  felperes,  sem  angliai  követe :  Apponyi  Rudolf 
gróf  nem  ismerheti.  Hanem  én  állitom  és  ténynek  nyilatkoz- 
tatom, miszerint  Európának  s  az  osztrák  kormánynak  jelen- 
legi állapotja  olyan  lévén,  hogy  a  törvényes  jog  és  az  erőszak 
uralma  közötti  viszonyokban  nagy  változások  eshetőségét 
nemcsak  lehetőnek,  de  valószinünek  is  lehet  tekinteni:  én 
kötelességemnek  Ítéltem,  tehetségemhez  képest,  elögondos- 
kodni  ily  valószinü  eshetőség  esetére,  miszerint  elejét  vehes- 
sem annak,  hogy  a  magyar  állam  és  magyar  alattvalók  káro- 
sodást szenvedjenek  a  pénzforgalmi  eszközök  elégtelensége 
miatt :  annálfogva  a  kérdéses  jegyeket  előkészítettem,  de  még 
a  fenforgó  keresetlevél  benyújtása  előtt  biztos  letározásuk 
felöl  (for  their  safe  keeping)  intézkedtem,  azon  eshetőség  elő- 
fordultáig,  mely  egyedül  lehetne  képes  azoknak  Magyar- 
országon használatát  az  eseményekkel  összeférhetővé  tenni. 

És  állitom  és  nyilatkoztatom,  hogy  sem  semmi  lépést 
nem  tettem,  sem  tenni  nem  szándékoztam,  azon  hamisan 
álj  egy  éknek  nevezett  jegyeket  Magyarországba  juttatni,  mind- 
addig, mig  ott  a  jelenlegi  erőszakos  uralom  (forcible  domi- 
nion)  létezik. 

A  mit  felperes  »forradalom«-nak  nevez,  de  a  mi  valóság- 
gal Magyarország  jogainak  és  törvényeinek  helyreállítása 
volna,  annak  meg  kell  vala  Magyarországon  történnie,  mielőtt 
a  kérdéses  jegyek  azon  értékhez  juthatnak  forgalmuk  által 
Magyarországon,  a  mitől  felperes  annyira  fél. 

8.  Ennélfogva  a  kérdéses  jegyek  elkészítéséből  s  Magyar- 
országba bevitelükből  a  magyar  államra  s  a  magyar  állam 
alattvalóira  kár  vagy  rövidség  nem  hárulhat.  Ellenkezőleg,  a 
mondott  jegyek  mindenesetre  csak  kártalanítás  (relief)  eszkö- 


449 

zei  lehetnének  a  magyar  államnak  és  alattvalóknak  azon  nagy 
veszteségek  és  károsodások  enyhítésére,  miket  a  mondott 
állam  és  alattvalók  a  felperes  nevében  és  részéről  elkövetett 
cselekedetek  által  immár  szenvedtenek. 

Midőn  én  V.  Ferdinánd  király  pénzügyminisztere  vol- 
tam és  tudomásra  jutott,  hogy  ezen  minőségben  bizonyos 
jegyeknek  érczalapon  kibocsátását  eszközlésbe  venni  akarom  : 
a  keresetlevélben  emiitett  osztrák  nemzeti  bank  hozzám 
küldte  Pestre  igazgatóinak  egyikét,  néhai  Sina  bárót  a  végett, 
hogy  felkérjen:  hagyjak  fel  a  pénzjegyek  kibocsátásával;  és 
ajánlatot  tett  nekem  hivatalos  minőségemben  10 — 12  millió 
forintot  s  oly  további  összegeket,  mint  Magyarország  szük- 
ségletei megkívánhatnák,  kamat  nélkül  kölcsön  adni,  ha  ráál- 
lok,  hogy  magyar  pénzjegyek  addig  ki  nem  bocsáttatnak,  mig 
a  szabadalom  ideje  le  nem  jár,  melyet  a  mondott  bank  az 
osztrák  császártól,  mint  ilyentől  s  nem  mint  magyar  király- 
tól, birt.  Én  ezen  ajánlatot  azon  oknál  fogva  élnem  fogadtam, 
mivel  Magyarországnak  az  osztrák  nemzeti  bank  kiváltságai- 
hoz semmi  köze  sincs  (had  nothing  to  do  with).  Jelentést  tet- 
tem ezek  felől  az  országgyűlésnek,  mely  eljárásomat  helye- 
selte. Ennélfogva  a  mondott  magyar  jegyek  kibocsáttattak, 
még  pedig  érczalapon,  melyet  én  több  millió  forint  értékű 
ezüstben  a  pesti  magyar  kereskedelmi  bankba  letéteményez- 
tem.  Későbben  az  országgyűlés,  a  mint  már  emlitém,  engem 
felhatalmazott,  az  állam  hitelére  pénzjegyeket  kibocsátani  s 
ily  jegyek  ki  is  bocsáttattak  1848-ban  őszkor,  és  ismét  a 
már  emiitett  külön  felhatalmazás  alapján  1849.  tavaszkor.  De 
ezen  jegyek  különböznek  a  keresetlevélben  emiitett  jegyek- 
től ;  mert  amazok  Írásban  voltak  keltezve  és  számozva,  s  hiva- 
talos aláírásommal  pénzügyminiszteri  minőségemben  vagy  más 
hivatalos  aláírással  voltak  ellátva,  ellenben  a  jelenleg  kérdés- 
ben forgó  jegyek  nincsenek  keltezve,  nyomtatásban  vannak 
számozva  s  nevemhez  nincs  semmi  hivatalos  minőség  adva, 
hanem  nevem  előtt  e  szavakkal  vannak  ellátva :  »A  nemzet 
nevében. « 

Midőn  felperes  rendeletéből  osztrák  hadsereg  rohanta 
meg  Magyarországot  1848.  végével  s  tanácsosnak  találtatott 
az  ország  kormányának  székhelyét  egy  időre  Debreczenbe 
áttenni :  én  nem  vittem  el  magammal  az  ezüstöt,  melyet  a 

legelőbb  emiitett  pénzjegyek  érczalapjául  és  biztositékául  a 
pesti  kereskedelmi  bankba  letéteményeztem,  mert  föltettem, 
hogy  ez  nem  magánemberek,  hanem  a  nemzet  tulajdona  lévén, 
szentnek  és  sérthetetlennek  fog  tekintetni.  Azonban  a  meg- 
rohanó hadsereg  az  ekként  letéteményezett  egész  ezüstalapot 
eltulajdonította  s  későbben  az  általam  vagy  nevemben  a  nem- 
zetgyűlés sanctiója  s  egyenes  hatósága  alatt  kibocsátott  mind 
a  három  nemű  jegyek  először  közczélokra  értékteleneknek 
lettek  kijelentve,  utóbb  pedig  a  felperes  nevében  működő 
tábornokok  s  más  személyek  a  mondott  jegyeknek  birtoko- 
saik által  beszolgáltatását  adták  parancsba,  és  valósággal  a 
mondott  jegyek  több  mint  harmincz  millió  forint  névszerinti 
értékben  elkoboztattak,  mi  által  a  jegyek  birtokosai  tulajdo- 
nuktól s  becsületes  munkájuk  és  megtakarításuk  gyümölcsé- 
től törvénytelenül  és  erőhatalommal  megfosztattak. 

9.  A  magyar  állam  és  magyar  polgárok  által  ekként 
szenvedett  súlyos  kár  és  veszteség  következtében  én  köteles- 
ségemnek Ítéltem  oly  módokról  gondoskodni,  melyek  lehet- 
ségessé teendik,  hogy  azok,  a  kiktől  jegyeik  erőhatalommal 
elkoboztattak,  az  elkobzott  jegyek  hasonértékével  kártalanit- 
tassanak,  ha  a  körülmények  akként  alakulnának,  hogy  lehet- 
séges leend  kárpótlást  nyújtani  a  nagymérvű  eröhatalmas 
sértésért  (wrong),  mely  Magyarországon,  az  ország  polgárain 
s  a  tulajdonon  elkövettetett. 

10.  Eletem  és  tetteim  a  világ  előtt  állnak.  Nekem  min- 
dig óhajom  és  gondom  volt  semmit  nem  tenni  Angliában,  a 
mi  Anglia  törvényeit  sérti  vagy  sértőnek  tekintethetnék. 

(Aláirva)  Kossuth. 

Esküvel  erősítve  1861.  márczius  16-án. 

Beadatott:  Ashurst  és  Morris  szorgalmazók  (sollici- 
tors)  által. 

* 

E  hites  nyilatkozatom  tételeinek  hitelességét  bebi- 
zonyítandó, jónak  láttam  Magyarország  alkotmányos 
közjogát,  törvényekre  s  országgyűlési  határozatokra 
hivatkozva,  a  bírósággal  megismertetni.  E  végett  lett 
kibocsátva  az  itt  következő 

Második  affidavit. 

Én  Kossuth  Lajos  esküt  teszek  és  mondom : 

1.  Jártas  vagyok  Magyarország  törvényeiben  s  törvény- 
tudományi jártasságom  felöl  rendes  ügyvédi  diplomát  is  kap- 
tam, és  mint  ilyen  mondom : 

III.  Károly,  Magyarország  királya,  VI.  Károly  név  alatt 
német  császár  is  volt  s  mint  ilyen,  1713-ban  egy  családi  sza- 
bályt állapított  meg,  mely  »pragmatica  sanctio«-nak  nevez- 
tetik s  melylyel  a  Habsburg-ház  nöága  számára  az  örökösödés 
az  austriai  örökletes  tartományokban  biztosíttatott.  A  mon- 
dott családi  szabály  kelte  után  két  évvel,  1715-ben  koronázta- 
tott Magyarország  királyává  és  azon  alkalommal  világosan 
elismerte  s  a  legünnepélyesebb  módon  kinyilatkoztatta,  hogy 
a  Habsburg-ház  íiágának  kihaltával  a  magyar  király  választási 
-jog  az  ország  rendéire  visszaszáll. 

Nyolcz  évvel  későbben,  és  nem  előbb,  Magyarországnak 
országgj'ülésen  egybegyűlt  rendéi  a  király  beleegyezésével 
törvényt  hoztak,  melylyel  az  örökösödés  a  magyar  királyi 
székre  a  Habsburgok  nöágára  kiterjesztetett. 

A  Habsburg-ház  fiága  III.  Károlylyal  csakugyan  kihalt 
és  az  örökösödés  a  magyar  királyi  székre  azóta  az  1723-ki 
alaptörvény  (A-ct  of  settlement)  *)  rendelete  szerint  foly- 
tattatott. 

Az  örökösödésnek  az  1723-ki  törvény  által  ekként  lett 
megállapítása  szoros  magyarázatu  kötés  (is  a  strict  settle- 
ment), mely  világosan  hozzácsatolt  feltételekhez  van  kötve. 

Ezen  szoros  magyarázatu  kötés  erejével  s  csakis  azzal 
és  az  által  történt,  hogy  a  habsburg-lotharingiai  házból 
Magyarországnak  királyai  voltak  és  III.  Károly  halála  óta  a 
magyar  királyi  székre  igényt  formálni  csakis  a  mondott  tör- 
vényben kiszabott  feltételek  teljesítése  mellett  lehetett.^ 

És  eskü  alatt  mondom,  hogy  Ferencz  József,  a  ki  most 
osztrák  császár,  azon  feltételek  közül  soha  egyet  sem  teljesí- 
tett s  a  mondott   törvény   által   engedélyezett   trónöröklési 

*)  »Act  of  settlement«-nek  neveztetik  Angliában  a  III.  Vilmos 
idejében  bozott  XII.  és  XIII.  törvény,  melyek  által  a  korona  a  most 
uralkodó  Hannover-házra  szoríttatott. 

jogot  magára  nem  alkalmazhatja  (does  not  come  within  the 
terms  of  the  said  act  settlement). 

2.  És  mondom,  hogy  az  emiitett  trónöröklési  állapodás 
(act  of  settlement)  tartalma  és  szavai,  miként  az  1723-ki  II.  és 
III.  törvényczikkekbe  beirattak,   szórul-szóra  a  következők: 

(Idéztetik  egész  terjedelmében  az  1723-iki  II.  t.-cz.  az 
örökösödés  megállapitott  rendjéről,  melynek  megtartása  az 
ország  szabadságainak  s  előjogainak  megtartásával  összeköt- 
tetett ;  s  a  III.  t.-cz.  az  ország  s  kapcsolt  részei  jogainak,  elő- 
jogainak és  szabadságainak  megerősitéséről.) 

3.  Az  1723-iki  II.  törvényczikk  9-ik  §-ában  többek  közt 
az  1687-ki  11.  törvény czikknek  a  nőágra  is  kiterjesztése  említ- 
tetvén, ezen  törvényczikk  idéztetik.  (Arról  szól,  hogy  koro- 
názás csak  a  felhivott  diplomatiai  czikkek  elfogadásának, 
királyi  biztositásának  s  esküvel  megerősítésének  előrebocsá- 
tása mellett  történhetik.) 

4.  És  mondom,  hogy  az  idézett  1723-ki  »act  of  settle- 
ment«  tartalma  és  feltételei  szerint  Mária  Terézia,  ki  Hl. 
Károly  halála  után  örökösödésben  következett,  királya  koro- 
náztatása  előtt  koronázási  diplomát  adott  ki,  mely  az  1741-ki 
országgyűlés  okmányai  közé  iktattatott  s  melynek  tartalma 
következő :  (Idéztetik). 

5.  És  mondom,  hogy  ugyanezen  szavakban  (csupán  az 
időszerinti  király  nevének  különbségével)  koronázási  dip- 
loma adatott  ki  Magyarország  minden  királya  által,  ki  Mária 
Terézia  után  következett,  azon  egy  kivétellel,  hogy  az  idézett 
diploma  első  szakaszának  vége  felé  a  következő  szavak  let- 
tek beiktatva :  »salva  tamen  semper  quoad  ea  quae  per  arti- 
culum  8.  1741  excepta  sünt  eiusdem  legis  dispositione,« 
mely  szavaknak  azonban  semmi  vonatkozása  nincs  a  király 
jogaira. 

És  mondom,  hogy  ép  ily  diplomát  adott  ki  koronázása 
előtt  V.  Ferdinánd  király  is,  a  ki  még  életben  van. 

6.  És  mondom,  hogy  Mária  Terézia  koronázása  alkalmá- 
val ünnepéljT^es  esküt  tett  le,  mely  az  1741-iki  országgyűlés 
okmányai  közé  iktattatott,  a  mint  következik :  (Idéztetik.) 

7.  És  mondom,  hogy  ugyanezt  az  esküt  tette  le  Magyar- 
ország mindenik  királya,  a  ki  Mária  Teréziára  következett 

A  habsburg-lotharingiai  ház  azon  egyedüli  tagja,  a  ki  Mária 
Terézia  törvényes  utóda  volt  s  az  osztrák  tartományokat 
valósággal  örökölte  is,  de  a  ki  nem  adta  ki  az  idézett  diplo- 
mát és  nem  tette  le  az  idézett  esküt,  t.  i.  II.  József  császár, 
soha  sem  volt  Magyarország  királyának  elismerve,  még  csak 
neve  sem  jelenik  meg  sem  a  magyar  királyok  névjegyzéké- 
ben, sem  az  országgyűlési  törvények  hiteles  kiadásaiban,  kivé- 
vén annyiban,  hogy  világosan  ki  van  mondva  a  mondott  tör- 
vényekben, miként  semmi  kiváltságlevelek  nem  bimak  erő- 
vel és  érvénynyel  Magyarországon,  melyek  II.  József  által 
engedélyezetteknek  állittathatnának,  hanem  minden  esetben  a 
törvényesen  koronázott  király  által  engedélyezendő  uj  privi- 
légiumra van  szükség. 

8.  És  mondom,  hogy  V.  Ferdinánd,  midőn  megkoronáz- 
tatott, szintúgy  kiállította  koronázási  diplomáját  az  emiitett 
módon  és  szavakban  és  letette  esküjét,  a  mint  következik : 
(Az  eskü  szavai  idéztetnek.) 

9.  Es  mondom,  hogy  az  1790 — 1-iki  országgyűlésen  a 
király  megegyezésével  hozott  törvények  közt  vannak  a  III. , 
X.,  XII.  és  Xin.  czikkek,  melyek  az  ország  alaptörvényeit 
képezik  s  tartalmuk  a  következő : 

(Idéztetik  a  III.  czikk,  mely  azt  rendeli,  hogy  az  ura  1- 
kodás  minden  változásánál  a  koronázásnak  hat  hónap 
alatt  avolt  király  halála  után  kell  megtörténni  múl- 
hatatlanul. A  miből  természetesen  következik,  hogy  Magyar- 
országon a  trón  csak  halál  által  üresedhetik  meg.  Az  ország 
törvényei  gondoskodtak,  hogy  minek  kell  történni  azon  eset- 
ben, ha  az  élő  király  az  uralkodásra  tehetetlen.  Lemondás 
(abdicatio)  által  való  trónüresedést  1867-ig  a  magyar  törvé- 
nyek nem  ismertek. 

Idéztetik  továbbá  a  X.  czikk,  melyben  a  király  ugy 
maga,  mint  utódai  nevében  elismeri,  hogy  » ámbár  az  austriai 
ház  nőágának  az  1723.  I.  és  II.  törvényczikkeiben  megállapí- 
tott örökösödése  Magyarországon  és  kapcsolt  részeiben  ugyan- 
azon fejedelmet  illeti,  kit  az  elválaszthatlanul  és  feloszthat- 
lanul  birtoklandó  többi  országokban  és  örökletes  tartomá- 
nyokban illet :  Magyarország  kapcsolt  részeivel  mindazáltal 
szabad  és  egész  országlati  rendszerére  nézve  független  ország. 

azaz  semmi  más  országnak  vagy  népnek  lekötve  nincs,  hanem 
saját  önállással  és  alkotmánynyal  bir.*) 

Idéztetik  a  XII.  törvényczikk,  mely  a  törvényalkotás, 
eltörlés  és  magyarázás  jogát  a  király  és  az  országgyűlés 
közt  közösnek  rendeli. 

És  idéztetik  a  XIII.  törvényczikk,  mely  az  országgyűlé- 
seknek legalább  minden  harmadik  esztendőben  megtartásá- 
ról szól  s  a  tárgyalási  szabadságot  biztosítja. 

10.  És  mondom,  hogy  1827-ben  az  országgyűlésen  tör- 
vény hozatott  Ferencz  király  beleegyezésével,  a  ki  1806-ban 
osztrák  tartományaira  nézve  osztrák  császár  czimet 
vett  fel  s  csakugyan  az  első  osztrák  császár  volt;  mely 
l827-iki  törvényczikk  egyenesen  az  ország  alaptörvényeinek 
és  szabadságainak  biztosítása  végett  hozatott.  (Idéztetnek  az 
1723.  III.  törvény czikknek  szavai.) 

11.  Idéztetnek  a  magyar  szokásos  jog  hármas  könyve 
első  részének  IV.  czikkéből  az  első  s  IX.  czikkéből  a  negye- 
dik szakasz,  melyek  arról  szólanak,  hogy  az  ország  nemesei 
jogrészeltetésnél  és  összeköttetésnél  fogva  (per  qnandam  par- 
ticipationem  et  connexionem)  a  szent  korona  tagjainak  nézet- 


*)  Most  már  ennek  helyében  van  Austriával  közös  miniszté- 
rium ;  van  Austria  delegatiójával  a  legfontosabb  államfunctiók  felett 
közösen  intézkedő  delegatio,  melynek  a  magyar  országgyűlés  fel- 
tétlenül engedelmeskedni  tartozik,  —  tehát  Magyarországnak  már 
nincs  saját  önállása ;  idegen  országnak,  nemzetnek  van  lekötve. 
Pedig  az  a  függetlenség,  az  a  semmi  más  országnak  vagy  népnek 
le  nem  kötött  önállás  nem  oly  ingó-bingó  jószág,  mely  egy-egy  élö 
nemzedék  által  elalkuvás  tárgyává  tétethetnék,  az,  mig  magyar  él, 
minden  elkövetkezendő  nemzedékek  elideéenithetlen  örök  tulajdona. 
A  »haza«  tulajdona,  nem  egy  országgyűlésé.  Magának  Deák  Ferencz- 
nek  indítványára  mondotta  ki  ünnepélyesen  az  1861-iki  ország- 
gyűlés, hogy  »az  ország  alkotmányos  szabadsága  nem  oly  sajátja 
az  országgyűlésnek ,  melyről  szabadon  rendelkezhetnék ;  hitére 
bizta  a  nemzet  annak  hü  megőrzését  s  felelős  azért  a  haza  és  önlel- 
kiismerete  előtt.  Kötelessége  megmenteni  az  utókornak  azon  alkot- 
mányos szabadságot,  melyet  a  nemzet  őseitől  öröklött.  Lehet,  hogy 
e  miatt  nehéz  idők  következhetnek  a  hazára :  de  azokat  a  megsze- 
gett polgári  kötelesség  árán  megváltani  nem  szabad. «  —  Minő 
gyarló  a  mai  nemzedék  emlékezete,  hogy  erről  megfeledkezett  ! 
De  azért  a  jog  elidegenithetlen  jellegét  el  nem  vesztette.  »Memi- 
nisse  juvabit.« 

nek  (censentur)  és  senki  más,  mint  csak  a  törvényesen  meg- 
koronázott király  hatalmának  vannak  alárendelve.  És  meg- 
emlittetett,  hogy  ezen  czikkekre  az  1830.  I.  törvényozikkben 
határozott  hivatkozás  történik. 

12.  És  mondom,  hogy  V.  Ferdinánd,  a  ki  még  életben  van, 
atyja:  Ferencz  király  életében,  1830-ban  lett  megkoronázva, 
ez  utóbbinak  (Ferencz  királynak)  az  ország  rendéihez  inté- 
zett sürgető  megkeresésére,  mely  az  1830-iki  koronázási 
törvény  előszavában  akként  lett  kifejezve,  hogy  » atyai  szivé- 
nek legfőbb  vigasztalásul  szolgáland,  ha  elsőszülött  fiát  s 
örökösét  a  nagylelkű  magyar  nemzet  iránt  a  bizalom  s  a  sze- 
retet azon  kötelékével,  melyet  élte  fogytáig  legdrágábbnak 
tekintend,  s  az  ősi  alkotmány  fentartásának  és  megoltalma- 
zásának  esküjével  lekötöttnek  szemlélheti. «  Az  országgyűlés 
mindazáltal  csak  azon  feltétel  alatt  egyezett  bele  a  koroná- 
zásba, hogy  a  legfőbb  s  különösen  a  hármas  könyv  első  része 
IV.  és  IX.  czikkeiben  körülirt  hatalomnak,  mint  szintén  a 
kiváltságadományozásnak  s  egyéb  felsőségi  jogoknak  gya- 
korlása az  uralkodó  (Ferencz)  királynál  maradjon  s  a  mig  ez 
életben  van,  a  most  megkoronázandó  király  ez  uralkodónak 
világosan  és  specifice  kifejezett  akarata  és  a  nemzetnek 
(regnicolarum)  beleegyezése  nélkül  az  ország  kor- 
mányzatába semmikép  se  avatkozzék,  —  miként  ezek  az 
1830.  I.  törvényozikkben  világosan  kiköttettek  és  elrendeltet- 
tek. (A  törvény  szavai  idéztetnek.) 

(E  törvény  kérdésbevonhatlanná  teszi  azt,  hogy  a  mig 
egy  koronázott  király  él,  az  országgyűlés  beleegyezése  nél- 
kül Magyarországon  még  maga  a  közvetlen  trónörökös  sem 
igényelhet  vagy  gyakorolhat  semmi  felsőségi  jogokat  és  ural- 
kodási hatalmat  s  az  ország  kormányzatába  semmikép  sem 
avatkozhatik.  Az  olvasóra  bizom,  megítélni ,  hogy  ezzel 
szemben  minő  szinben  jelentek  meg  Ferencz  József  császár 
keresetlevelének  merőben  hamis  állításai,  melyekre  ellenem 
keresetét  alapította.  Mint  magyar  király  lépett  fel,  pedig 
nem  volt  az,  még  csak  trónörökös  sem  volt.  Koronája  jogaira 
hivatkozott,  pedig  sem  a  korona  nem  övé,  sem  nem  volt  meg- 
koronázva. Kizárólagos  kormányzati  szabadalmakra  hivat- 
kozott V.  Ferdinánd  életében,  pedig  neki  az  ország  dolgaiba 
avatkozásra   az    országgyűlés   nemcsak   nem   engedélyezett 

hatalmat,  söt  minden  avatkozása  és  egész  praetendált  királyi 
minősége  ellen  a  leghatározottabban  tiltakozott.) 

13.  És  mondom,  hogy  V.  Ferdinánd  koronázási  -  diplo- 
mája nem  hamarább,  hanem  csak  1836-ban,  akkor,  midőn 
atyja,  tehát  elődje,  meghalt  s  ő  e  halál  folytán  a  királyi 
functiók  gyakorlásába  lépett,  lett  törvénybe  iktatva. 

14.  És  mondom,  hogy  1811-ben  Ferencz  király  felszólí- 
totta az  ország  rendéit,  ismerjék  el  a  papírpénzt,  melyet 
Austriában  kibocsátott  s  legyenek  segítségére  az  intézke- 
dések keresztülvitelében,  melyeket  ott  a  pénzforgalom  (cnr- 
rency)  iránt  tett.  Erre  az  országgyűlés  mindkét  háza  a 
dolog  megvizsgálására  vegyes  bizottmányt  küldött  ki ;  ez 
jelentést  tett  az  országgyűlésnek  s  az  országgyűlés  nem  adta 
meg  (did  not  comply  with),  a  mit  Ferencz  király  kért ;  ép 
ellenkezőleg,  1811.  szeptember  30-án  a  mondott  országgyűlés 
hivatalos  okmányaiba  iktatott  határozatot  hozott,  melyet 
Ferencz  király,  daczára  sürgős  szükségleteinek,  sem  mert 
soha  ellenkezésbe  venni.  És  a  mondott  határozatban  ki  van 
jelentve,  hogy  Magyarország  királyának  sem  a  korona  jogá- 
nál fogva,  sem  másképen,  nincs  semmi  hatalma,  előjoga, 
kiváltsága  vagy  hatósága,  papírpénzt  vagy  pénzfizetés  végetti 
jegyeket  Magyarországon  kibocsátani  és  forgalomba  tenni? 
vagy  kibocsátásukra  és  forgalomba  tételükre  felhatalmazást 
adni,  az  országgyűlés  megegyezése  nélkül. 

És  mondom ,  hogy  az  emiitett  országgyűlési  vegyes 
bizottság  jelentésében  azon  módra  nézve,  mely ly el  papírpénz 
került  forgalomba  Magyarországon ,  a  következők  foglal- 
tatnak : 

»Mária  Terézia  császárné-királyné  még  1752.  június  15-én, 
majd  ismét  1771.  augusztus  1-én  az  örökletes  német  tartomá- 
nyokban felsőbb  és  alárendelt  bankhivatalokat  állítván  fel,  a 
kereskedés  előmozdítása  végett  bankjegyeket  hozott  be, 
akként  rendelkezvén  felőlük,  hogy  azok  a  császári-királyi 
pénztáraknál  ellenvetés  nélkül  elfogadtassanak,  de  magán- 
személyek maguk  közt  azokat  fizetési  eszközül  vagy  készpénz 
helyett  elfogadni  semmiképen  sem  tartozzanak.  Ezen  bank- 
jegyek kereskedelmi  utón,  a  törvényhozás  befolyása  nélkül? 
később  Magyarországba  is  bejutottak  és  forgalomba  jöttek. « 

És  mondom,  hogy  az  országgyűlés  mindkét  házának 
fentehb  emiitett  határozatában  a  következő  sorok  is  foglal- 
tatnak, melyekben  egyenesen  és  határozottan  tagadtatik,  hogy 
a  királynak  hatalma  vagy  kiváltsága  volna  Magyarországban 
való  forgalom  végett  papirpénzt  vagy  jegyeket  kibocsátani, 
ugy  mint: 

» Miután  még  maga  a  pénzverési  jog  is  Zsigmond  király 
második  decretumának  XVIII.  czikke  által  csak  azon  feltétel 
alatt  soroztatott  a  királyi  jogok  közé,  hogy  az  ország  lakosai 
csak  akkor  tartozzanak  a  vert  pénzt  elfogadni,  ha  igaz  érték- 
kel bir;  miután  Albert  király  decretumának  X.  czikkében 
világosan  el  van  határozva,  hogy  az  ország  rendéinek  bele- 
egyezése nélkül  még  maga  az  arany-  és  ezüstpénz  értéke 
vagy  forgalma  sem  változtattathatik :  az  ország  jogainak  tör- 
vényes biztonsága  végett  elég  nyiltan  tagadni  azon  (papirpénz- 
kibocsátási)  uj  királyi  jogot,  mely  a  világos  törvényekkel 
.  ellenkezik  s  melynek  következményei  ellen  az  ország  rendéi 
előbb  felirás  által  —  melynek  elveihez  és  óvásaihoz  újra  és 
újra  is  ragaszkodnak  — ,  majd  ismét  az  ország  első  tisztviselő- 
jének, a  nádorispánnak  közbenjárásával  magukat  biztosíttatni 
kívánták;  nyiltan  tagadni  ez  állítólagos  királyi  jogot  elég, 
mivel  saját  alkotmánynyal  biró  országban,  hol  minden  kirá- 
lyi jognak  világos  törvényekben  kell  gyökerezni,  ez  az  uj 
állítólagos  jog  semmi  törvényre  nem  alapitható,  minthogy 
oly  törvény,  mely  annak  kedvező  volna,  sohasem  hozatott  s  a 
polgárok  tulajdonjogának  megsértése  nélkül  nem  is  hozatha- 
tott. Tehát  a  mostanihoz  hasonló  kincstári  működés  az  ország 
lakosai  vagyonának  biztosítására  hozott  s  magát  a  pénzverési 
jogot  is  oly  világosan  körülíró  törvények  erőszakos  megsér- 
tése nélkül  sem  most,  sem  a  jövőben  eszközlésbe  nem  vétet- 
hetik. Mert  a  törvényeknek  nem  a  parancsoló  szükség,  hanem 
csak  egyedül  a  törvényhozás  által  lehet  a  törvényes  mód  és 
rend  szerint  akár  magyarázat  alá  vétetniök,  akár  eltöröltet- 
niök.« 

(Aláírva)  Kossuth  Lajos. 

Eskületótellel  megerősíttetett  márczius  19-én  1861. 


Első  affidavitom  oly  feltűnést  okozott  s  annyira 
fontos  okmánynak  tekintetett,  hogy  az  angol  lapok 
csaknem  kivétel  nélkül  mindannyian  egész  terjedelmé- 
ben adták ;  a  continensen  is  egész  körutat  csinált ;  még 
Bécsben  is  akadtak  lapok  (a  »Wanderer«  és  »Presse«), 
melyek  közlését  megkisérlették,  de  ezek  lefoglaltattak. 
Angliában  özönlöttek  a  hírlapokban  az  ügyemnek  ked- 
vező fejtegetések,  még  a  »Morning  Cronicle«  is,  mely 
különben  meglehetős  közönynyel  viselte  magát  irá- 
nyomban, márczius  27-ikei  vezérczikkében  ekként  nyi- 
latkozott : 

»rerencz  József  császár  és  tanácsadói  időt  kértek,  feleim 
Kossuth  ur  hatalmas  affidavitjára,  mely  ö  excellentiáját,  Apponyi 
grófot,  egészen  magán  kivül  hozta  (bewildered)  s  melyet  urának 
császári  büszkesége  is  minden  bizonynyal  az  elnyelésre  igen  keser- 
ves falatnak  talált.  Ha  a  chancery-biróság  igazat  akar  tenni  a  felek 
közt,  ki  nem  kerülheti,  hogy  vizsgálat  alá  vegye,  vájjon  a  felperes 
igazán  az-e,  a  minek  magát  állitja s igazán birja-e  törvényesen 
azon  hatalmat,  jogokat  és  kiváltságokat,  melyekre  hivatkozik. 
Nagyon  furcsa  dolog,  hogy  ily  kérdések  felett  az  angol  chancery- 
nek  kell  ítélni.  De  kell.  Kossuth  ur  affidavitja  után  ez  alul  többé 
nem  lehet  kibúvni.  A  méltányossági  pörlekedés  (equity  litigation) 
szokásos  gyakorlata  szerint  Ferencz  József  császárnak  vagy  le  kell 
mondani  keresetéről,  vagy  el  kell  magát  szánni  oly  okmánj'^ok  elő- 
terjesztésére a  hatalmas  affidavit  ellenében,  a  minőknek  elömuta- 
tására  uralkodó  még  sohasem  szánta  el  magát  idegen  biróság  előtt. « 

Affidavitom  ellen  tudtomra  nem  jelent  meg  az 
angol  lapokban  felszólalás,  egyetlenegy  rövidke  czik- 
ket  kivéve,  melyet  C.  L.  S.  aláírással  valaki  a  » Times « 
márczius  27-ikei  számában  tett  közzé  s  melyben  affida- 
vitom azon  állításába  kötelőzkedve,  hogy  ^kormányzóvá 
lett  kineveztetésem  s  az  ezzel  reám  ruházott  hatóság 
azóta  soha  vissza  nem  hivatott,  sem  országgyülésileg 
semmi  más  kinevezés  nem  történt, «  —  czikkiró  mind- 
össze is  csak  annyit  mondott,  miként  én  elfeledtem, 
hogy  Törökországba  menekülésem  előtt  önkényt 
Jemondtani  minden  megbízatásaimról  s  hogy  Görgey 

lett  dictatorrá  kinevezve  (appointed)  kevés  nappal  a  vilá- 
gosi catastropha  elött^  én  tehát  ez  által  magán  emberré 
lettem  s  most  is  az  vagyok.  Ehhez  czikkiró  csak  annyit 
tett  hozzá,  miként  ő  sokat  tartózkodott  Magyarországon 
s  ideiglenes  távolléte  alatt  is  folytonos  levelezésben  áll 
Magyarország  minden  részeivel ;  de  sohasem  hallotta, 
hogy  én  1849  óta  valamely  hivatalos  állásra  megvá- 
lasztattam volna;  nem  is  tartja  valószintinek,  hogy  a 
magyar  nemzet  valaha  engem  valamely  választással 
meg  fog  tisztelni. 

Ennyiből  állott  a  névtelen  czikk. 

Én  nem  kormányzói  czimen  irtam  alá  a  jegyeket. 
Nem  praetendáltam  magamnak  semmi  hivatalos  ható- 
ságot. Az,  hogy  magán  név-aláirásom  elébe  ez  volt  téve : 
»a  nemzet  nevében«,  nem  azt  tette,  hogy  én  akkori 
helyzetemben  hatóságot  igénylek  magamnak  a  nemzet 
nevében  cselekedni,  hanem  tette  azt,  miként  tekintve 
egyrészt  azt,  hogy  pénzjegyek  csak  a  nemzet  által,  csak 
a  nemzet  tekintélyével  bocsáttathatnak  forgalomba 
tekintve  másrészt  azt,  hogy  ha  azon  körülmény  (az  álta- 
lam eszközölhetni  vélt  külsegitséggel  megújuló  szabad- 
ságharcz)  előfordul,  melytől  a  jegyek  kibocsátása  fel- 
tételezve volt,  késő  volna  az  országnak  forgalmi  eszkö- 
zökkel ellátását  munkába  venni:  én  az  előrelátás 
kötelességére  tartozónak  véltem  a  jegyek  elkészitéséről 
előre  gondoskodni,  miszerint  a  nemzet  azokat  oly  for- 
mában készen  találja,  hogy  az  esély  beálltával  a  nemzet 
nevében  s  tekintélyével  forgalomba  bocsáttathassanak. 

Ezek  igy  levén,  én  részemről  nem  tartottam  szük- 
ségesnek a  dolog  érdemére  teljességgel  nem  tartozó 
névtelen  felszólalásra  felelni. 

Vukovics  Sebő  azonban  a  történelmi  igazság 
érdekében  jónak  vélte  mint  volt  miniszter,  ki  a  történ- 

tekbe  hivatalosan  befolyt,  a  tényállást  a  » Times «  már- 
czius  28-ikai  számában  a  következőleg  felderiteni: 

»1849.  augusztus  elején  a  harcz  viszonyainak  fordulata  foly- 
tán a  kormány  szükségesnek  látta  megkisérleni,  ha  nem  lehetne-e 
az  orosz  hatalommal  egyezkedésre  jutni  s  e  czélból  Görgey  tábor- 
noknak, ki  a  még  teljességgel  le  nem  győzött  fö  magyar  hadsereg 
élén  állott,  megbízás  adatott  alkudozásokba  bocsátkozni.  A  temes- 
vári szerencsétlen  ütközet  után  Görgey  oda  nyilatkozott,  hogy 
mindaddig,  mig  Kossuth  kormányzó  kormánya  fennáll,  nem  lehet 
reménye,  hogy  az  ellenség  vele  (Görgeyvel)  alkudozásokba  bocsát- 
kozzék ;  ö  tehát  csak  azon  esetben  fogadja  el  a  megbízást,  ha 
nemcsak  a  katonai,  hanem  a  polgári  legfőbb  hatóság  is  az  ö  kezé- 
ben összpontosittatik. 

»Erre  Kossuth,  önzetlenség  és  hazafiság  által  vezéreltetve, 
nem  kétségeskedett  Görgey  kívánságát  teljesíteni,  s  lemondását 
azon  kinyilatkoztatással  tette  közzé,  hogy  Görgeyt  a  reá  átruhá- 
zott hatalomnak  a  nemzet  jogai  megmentésére  használásáért  fele- 
lőssé teszi.  Görgey  a  helyett,  hogy  a  nemzet  jogait  akár  harcz,  akár 
egyezkedés  utján  megmenteni  megkisérlené,  két  napra  a  hatalom 
átvétele  után  egyszerűen  és  feltétlenül  megadta  magát  az  orosz- 
nak. E  szerint  Kossuth  visszavonulása  nem  lett  arra  használva,  a 
mi  végett  történt,  sem  a  nemzet  által  nem  sanctionáltatott.  Ha 
Görgey  hűségesen  teljesiti  a  megbízást,  melyre  felruháztatott  s 
melyet  ő  elfogadott :  a  legközelebbi  országgyűlésre  tartozott  volna 
az  eljárást  (the  transaction)  helybenhagyni  vagy  helyben  nem 
hagyni.  De  amint  a  dolgok  mind  e  mai  napig  állanak,  a  tényállás 
az,  hogy  a  mióta  Kossuth  az  ország  kormányzójává  megválaszta- 
tott, a  magyar  nemzet  soha  sem  tett  semmi  változtatást  a  legfőbb 
hatóság  gyakorlását  illetőleg. 

»  Czíkkiró  abban  is  járatlanságot  árul  el  az  akkori  idők  esemé- 
nyei körül,  hogy  Görgeyt'dictatornak  nevezi.  0  sohasem  volt  dictá- 
torsággal  megbízva. 

»Az  is  megjegyzendő,  hogy  Kossuth  csak  a  világosi  catastro- 
pha  után  lépett  át  a  határon  török  földre. 

»A  mi  a  kérdéses  jegyeket  illeti,  Kossuth  azt  nem  igényli 
affidavitjában,  hogy  azoknak  kibocsátására  neki  actualis  hivatalos 
hatósága  van ;  ö  csak  annyit  állit,  hogy  ha  még  valaha  a  körülmé- 
nyek által  a  kormányzói  teendők  (functions)  újból  felvételére  fel- 
hivatnék :  neki  a  kibocsátásra  teljes  joga  volna ;  és  ez  csakugyan 
nem  szenved  semmi  kétséget. 

(Aláirva)  Vukovics  S. 

Magyarország  volt  igazságügy- 
minisztere.* 

Ferdinánd  császár  lemondása. 

Affidavitjaim  kiegészítéséül  még  igen  lényeges 
dolognak  tartottam  annak  bebizonyítását,  hogy  Fer- 
dinánd császár  csak  az  osztrák  császári  trónról  mon- 
dott le,  a  magyar  királyi  trónról  nem ;  miszerint  czáfol- 
hatlan  tény  gyanánt  álljon  mind  a  bíróság,  mind  a 
nyilvánosság  előtt,  hogy  a  felperesnek  nemcsak  közjogi 
és  alkotmányos  alapon  joga  nincs,  banem  még  pusztán 
egyoldalú  családi  transactiók  alapján  sincs  ürügye 
magát  magyar  királynak  állítani  s  e  minőségben  indí- 
tani keresetet. 

Világosan  emlékeztem,  bogy  ez  így  van,  hogy  ezen 
körülmény  ki  lett  emelve  az  1848-ikí  országgyűlés  által 
egyhangúlag  hozott  tiltakozó  határozatban.  Vukovícs- 
nak  megvolt  e  határozat  azon  példánya,  mely  neki, 
mint  akkoron  temes-torontálí  királyi  biztosnak  Nagy- 
Becskerekre  hivatalosan  megküldetett.  Nyilvánosságra 
hoztuk,  a  perben  is  felhasználtuk.  Az  akkori  ország- 
gyűlési okiratok  nem  igen  ismeretesek  a  mai  nemzedék 
előtt,  azért  tárgyamra  tartozónak  vélem  annak  közlését, 
a  mint  következik : 

Ország-g-yűlési  határozat. 
(112-dik  szám.) 

Az  országba  magán  lüon  beküldözgetett  nyomtatványokból  *) 
tudomására  jutott  az  országgyűlésnek,  miként  I.  Ferdinánd  austriai 
császár  s  Magyarországnak  e  néven  V.  királya,  Olmützben  folyó 
hó  2-án  az  austriai  császári  trónusról  lemondván, 
Schwarzenberg    austriai  miniszter    által     ellen- 

*)  Jellassicli  egy  elfogott  kémjének  irományai  közt  találtattak. 
Ily  módon  jutott  a  király  által  törvényesen  összehívott  és  a  költség- 
vetés megszavazása  nélkül  törvényesen  el  nem  oszlathatott  (1847 — 48. 
IV.  t.-cz.  6.  §.)  magyar  országgyűlés  annak  tudomására,  hogy  egy 
olmützi  szobában  amúgy  családilag,  szép  kedélyesen  uralkodóváltozás 

csináló  dott!  —  Jellemző  egy  vonás. Ma  már  annak  az 

1848  IV.  törvényczikki  garantiának  is  vége  van  ! 

jegyzett  manifestumában  minden  népeit  az  ö  irántai 
kötelességek  alul  s  minden  közállományi  tisztviselőket  az  ö  irántai 
hűség  esküje  alól  feloldozottaknak  jelentette  ki.  S  egyszersmind 
kinyilatkoztatta,  hogy  testvéröcscse  Ferencz  Károly  föherczeg  a  z 
ausztriai  császári  koronáról  legidösb  fiának:  Ferencz 
József  föherczegnek  javára  szintúgy  lemondott. 

Ennek  következtében  Ferencz  József  föherczeg,  magát  Austria 
császárjának  s  Magyarország  királyának  nevezve,  ugyancsak 
deczember  2-án  hasonlókép  austriai  miniszter  Schwarzenberg  ellen- 
jegyzése mellett  kelt  nyilatkozatában  trónusra  lépését  a  birodalom 
minden  népeinek  kijelentette ;  s  azon  szándokát  fejezvén 
ki  hogy  minden  tartományokat  és  népfajokat 
egy  nagy  statustestbe  akarja  összeolvasztani, 
tudtul  adja,  hogy  e  végett  mindenekelőtt  az  úgynevezett  »1  á  z  a- 
d  á  s  n  a  k«  legyőzésére  a  rendeléseket  már  meg  is  tette. 

Magyarország  s  a  hozzákapcsolt  országok  és  részek,  az  austriai 
birodalom  részei  valamint  soha  sem  voltak,  ugy  most  sem  azok, 
hanem  független,  önálló  országot  képeznek,  mely  saját  alkotmány- 
nyal bir  s  csak  a  nemzet  megegyezésével  alkotott  saját  törvényei 
szerint  kormányoztathatik. 

S  ezen  függetlenségnek  és  törvényes  önállásnak  épségben 
tartása  képezi  azon  sarkalapot,  melyen  az  austriai  háznak  a  prag- 
matica  sanctióban  meghatározott  örökösödési  rend  szerint,  magyar- 
országbani  uralkodása  alapszik. 

Az  austriai  császári  trónus  iránt  közbejött,  merőben  családi 
intézkedések  tehát,  Magyarország  s  a  hozzákapcsolt  részek  királyi 
székére  ugyan  a  magyar  országgyűlés  hozzájárulása  s  előleges  bele- 
egyezése nélkül  semmi  hatást,  semmi  befolyást  nem  gyakorca- 
hatnak : 

Nehogy  azonban  most,  midőn  Magyarország  s  a  hozzákap- 
csolt részek  önállása  s  független  alkotmányos  létele  annyi  oldalról 
fegyveres  erővel  hitszegően  megtámadtatik  s  a  nemzet  közállomál- 
nyi  s  nemzeti  lételének  megtartása  végett  védelmi  harczra  kény- 
szeríttetik, —  az  országgyűlés  hallgatása  a  rosszakarat  által  a 
nemzet  jogainak  sérelmére  magyaráztassék :  az  ország  törvényesen 
egybegyűlt  képviselői  s  főrendéi,  mint  az  alkotmány  őrei  s  a  leg- 
törvényesebb  constituált  hatalom,  kötelességüknek  tartják  ezen 
események  iránt  a  nemzet  nevében  nyilatkozni : 

Magyarország  királyi  széke,  a  nemzet  előleges  megegyezése 
nélkül,  csak  az  emberiség  közös  törvénye  következtében,  a  koronás 
király  halála  által  ürülhet  meg. 

A  törvényes  koronás  király  halála  esetében  az,  kit  az  örökö- 
södés közvetlenül  illet,  a  nemzettel  koronázási  oklevelet  kötni,  az 
ország  törvényeire  és  alkotmányára  megesküdni  és  magát  szent 
István  koronájával  a  nemzet  által  megkoronáztatni  köteles,  a  koro- 

názáa  előtt  is  gyakorolhatván   ugyan  némi  fejedelmi  jogokat,    de 
csak  a  törvények  értelmében. 

Azonban  ez  csak  a  koronás  király  halála  esetében  történhetik 
s  ezen  egy  esetet  kivéve,  a  nemzet  akarata,  a  képviselő  országgyű- 
lésnek előleges  beleegyezése  nélkül,  a  magyar  királyi  szék  birtoka 
körül  semmi  változtatás  jogszerűen  nem  történhetik,  elannyira, 
hogy  midőn  I.  Ferencz  császár  és  király  a  mostan  is  élő  V.  Fer- 
dinándnak megkoronáztatása  iránt  a  nemzetet  országgyüléseni 
egyezkedésre  felszólította,  1830-ban  az  országgyűlés  azon  világos 
kikötéssel  egyezett  csak  meg  V.  Ferdinánd  megkoronázásában, 
hogy  atyja  életében  a  nemzet  előleges  beleegyezése 
nélkül  semminemű  uralkodási  jogokba  ne  avathozhassék. 

Még  inkább  megkívántatik  tehát  az  uralkodás  változásához 
a  nemzet  előleges  megkérdezése  s  beleegyezése,  midőn  a  trónus  bir- 
tokában még  nem  volt,  tehát  arról  nem  is  rendelkezhető  mellékága- 
zati közvetlen  praesumptiv  koronaörökös,  és  az  életben  levő  király 
még  netalán  születhető  gyermekei  mellőztével  az  uralkodó-szék  egy 
távolabb  álló  családivadékra  átruháztatni  szándékoltatik. 

Miután  tehát  a  nemzet  előleges  hozzájárulása  nélkül  egyik 
fejedelem  életében  más  senki  magának  királyi  jogokat  nem  tulaj- 
donithat, az  örökösödési  rendet  pedig  családi  magán-egyezkedések- 
kel még  kevésbé  változtathatja  meg ; 

miután  a  magyar  királyi  szék  birtokához  kötött  kötelességek- 
röli  lemondáshoz  a  nemzet  előleges  megegyezése  muihatlanul  meg- 
kívántatik ; 

miután  a  magyar  királyság  kétoldalú  kötésen  alapszik,  mely- 
nek egyik  sarkalatos  oldala  az,  hogy  törvényes  királynak  csak  az 
tekinthető,  ki  a  nemzettel  országgyűlési  egyezkedés  utján  koroná- 
zási egyességlevelet  kötött,  az  ország  alkotmányára,  jogaira  s  tör- 
vényeire megesküdött  s  ezen  eskü  következtében  szent  István  koro- 
nájával megkoronáztatott ; 

miután  azon  esetben  is,  ha  az  uralkodó  koronás  király  magát 
az  uralkodás  gondjaira  képtelennek  érzi,  az  ország  ideiglenes  kor- 
mányzatáról intézkedni  a  nemzet  jogaihoz  tartozik ; 

és  miután  az  Olműtzben  deczember  2-án  közbejött  minden 
családi  lemondások  s  jogátruházások  iránt  a  magyar  nemzet  előle- 
gesen még  csak  meg  sem  kérdeztetett : 

annálfogva  az  austriai  császári  székrőli  önkényes  lemondás 
az  austriai  birodalomba  különben  sem  tartozó  Magyarország  s  hoz- 
zákapcsolt részek  és  országok  önállásán,  alkotmányán  és  sarkalatos 
jogain  semmit  sem  változtathatván :  az  országgyűlés,  mint  Magyar- 
ország s  a  hozzákapcsolt  részek  és  országok  törvényes  orgánuma, 
ezennel  kinyilatkoztatja,  hogy  az  országgyűlés  hire, 
tudta  s  megegyezése  nélkül  a  magyar  királyi 
szék  birtokával  senki  egyoldalulag  nem  rendel- 
kezhetik. 

Es  azért  az  országgyűlés  az  ország  törvényes  függetlenségé-. 
hez,  alkotmányához  s  a  magyar  nemzet  sarkalatos  jogailioz  szorosan 
ragaszkodva,  az  ország  s  hozzákapcsolt  részek  minden  egyházi,  pol- 
gári s  katonai  hatóságainak,  tisztviselőinek,  hadseregeinek  s  minden 
lakosainak  a  nemzet  nevében  meghagyja  és  parancsolja,  hogy  az 
alkotmány  iránti  hűség  kötelessége  szerint  senkinek,  kit  erre  jogo- 
sítottnak a  törvény,  alkotmány  és  az  országgyűlés  el  nem  ismerek, 
bármely  hatóságát  el  nem  ismerve,  és  senki  ilyennek  nem  engedel- 
meskedve, az  ország  dolgaiba  gyakorolni  szándéklandott  bármely 
avatkozást  jogtalan  bitorlásnak  tekintsék  s  az  ország  és  alkotmány 
iránti  hűség  törvényszerű  zászlaja  alatt  hazánkat  minden  idegen- 
szerű usurpatiótól,  avatkozástól  s  ellenséges  megtámadástól  meg- 
óvni és  megvédelmezni  hazafiúi  szent  kötelességöknek  ismerjék. 
Senki,  a  honárulás  törvényes  büntetésének  súlya  alatt,  máskép  nem 
cselekedvén. 

Mely  határozatnak  az  ország  minden  hatóságaival  s  hadsere- 
geivel közlése  ezennel  elrendeltetvén,  ezen  határozat  mindenki 
általi  megtartásának  eszközlésére  a  honvédelmi  bizottmány,  mint 
mely  az  országnak  jelen  körülmények  közötti  ideiglenes  kormány- 
zatára az  országgyűlés  által  megbízva  van,  ezennel  határozatilag 
utasittatik. 


Ezen  oklevél  által  a  kérdés  tisztába  hozottnak 
tekintethetett  volna,  de  én  súlyt  helyeztem  arra,  hogy 
magát  a  lemondási  okmány  szövegét  is  előmutassam. 
Elő  is  mutattam  ugy,  amint  az  a  császári  ház  minisz- 
tere és  miniszterelnök  Schwarzenberg  herczeg  által  az 
osztrák  alkotmány ozó  országgyűlés  3-ik  ülésében  Krem- 
sirben  1848.  deczember  2-án  felolvastatott  és  jegyző- 
könyvbe iktattatott. 

A  lemondási  oklevél  eképen  szól : 

»Mi  első  Ferdinánd,  isten  kegyelméből  austriai  császár, 
Magyar-  és  Csehország  e  néven  ötödik  királya  stb.  Midőn  atyánk, 
boldogult  első  Ferencz  császár  kimúlta  után,  törvényes  örökösödés 
utján  a  trónra  léptünk,  áthatva  kötelességünk  szentségétől  és 
komolyságától,  mindenekelőtt  istenhez  fohászkodtunk  segítségéért. 
A  jogot  védeni  volt  jelszava,  Austria  népeinek  boldog- 
ságát előmozdítani  czélja  uralkodásunknak. 

Népeink  szeretete  és  hálája  dúsan  jutalmazák  uralkodásunk 
fáradalmait  és  gondjait,  s  a  legközelebbi  napokban  is,  midőn  gonosz- 
tevő fondorkodásoknak  sikerült  birodalmunk  egy  részében  a  törvé- 
nyes rendet  megháborítani  s  a  polgárháborút  meggyújtani,  népeink 

többsége  mégis  megmaradt  a  fejedelem  iránt  tartozó  hűségben. 
A  birodalom  minden  részéből  jött  bizonyítványokban  részesültünk 
kemény  kisértetünk  közben,  melyek  megszomorodott  szivünknek 
jól  estek. 

Azonban  a  történetek  tolulása,  statusformáink  nagy  és  ter- 
jedelmes átalakításának  félreismerhetlen  és  elhárithatlan  szüksége, 
melyet  mi  ez  évi  márcziusban  előmozdítani  és  neki  utat  tömi  ipar- 
kodtunk, azon  meggyőződést  állapították  meg  bennünk,  hogy  ifjabb 
erők  kívántatnak  meg  a  nagy  mű  előmozdítására  és  síkeres  teljesí- 
téshez vezetésére. 

Érett  megfontolás  után  tehát,  és  áthatva  e  lépés  parancsoló 
szükségétől,  elhatároztuk  magunkat,  ezennel  diZ  austriai  császári 
trónról  lemondani. 

Fő  he  rezeg  Ferencz  Károly,  ami  fönséges  testvé- 
rünk és  jogszerű  követőnk  az  uralkodásban,  ki  mindig  híven  állt 
mellettünk  és  fáradozásainkban  osztozott,  kinyilatkoztatta  és  nyi- 
latkoztatja ezennel  jelen  emlékirat  közös  aláírása  által,  hogy  ö  is, 
éspedig  az  utá  nn  a  a  trónra  hívott  fia,  föns.  Ferencz 
József  föherczeg  részére  az  austriai  császári  koronáról 
lemond. 

Midőn  minden  álladalmi  hivatalnokokat  esküjök  alól  fölmen- 
tünk, az  uj  uralkodóhoz  utasítjuk  őket,  ki  iránt  a  tett  eskü  köteles- 
ségei ezentúl  híven  teljesitendők. 

Vitéz  seregünktől  hálával  búcsúzunk.  Megemlékezve  esküje 
szentségéről,  védfal  külellenség  és  belárulók  ellen  mindig,  és  soha 
inkább,  mint  a  legújabb  időben,  trónunk  szilárd  támaszai,  a  hűség- 
nek, állhatatosságnak  és  halál  megvetésének  példányai,  a  szoron- 
gatott monarchia  oltalma,  a  közös  haza  büszkesége  és  dísze  volt. 
Hasonló  szeretettel  és  odaengedéssel  fog  uj  császárja  körül  is  gyü- 
lekezni. 

Midőn  végre  népeinket  az  irántunki  kötelesség  alól  felment' 
jttk  s  minden  idetartozó  kötelességeket  és  jogokat  ezennel  ünne- 
pélyesen és  az  egész  világ  színe  előtt  szeretett  unokaöcsénkre, 
mint  jogszerű  örökösünkre,  átruházunk,  e  népeket  az  isten  kegyel- 
mébe és  különös  oltalmába  ajánljuk.  Adja  meg  nekik  ismét  a  min- 
denható a  belbékét,  térítse  vissza  az  eltévedetteket  a  kötelességhez, 
az  elámítottakat  a  megismeréshez,  nyissa  meg  újra  a  jólét  kiapadt 
forrásait,  és. öntse  ki  áldását  teljes  mértékben  országaink  fölé,  de 
világosítsa  föl  és  erősítse  egyszersmind  követőnket,  első  Ferencz 
József  császárt,  hogy  magas  és  nehéz  feladatát  saját  becsületére, 
házunk  dicsőségére  és  a  reábízott  népek  üdvére  teljesítse. 

Kelt  Olmütz  királyi  fővárosunkban,  1848.  deczember  2-án, 
uralkodásunk  tizennegyedik  évében. 

(P.  h.)  (Aláírva)  Ferdinánd,  Ferencz  Károly. 

(Ellenjegyezve)  Schwarzenberg. 

E  nevezetes  okmány  közzétételét  a  következő  tol- 
dalékkal kisértem : 

Tehát  Ferdinánd  császár,  Magyarországnak  e  néven 
V.  királya,  nem  mondott  le  a  magyar  királyi  székről.  Lemon- 
dása világosan  és  határozottan  az  osztrák  császári  trónusra 
van  szorítva. 

Ha  valaki  azt  mondaná,  hogy  a  lemondó  fejedelem  az 
osztrák  császárság  alatt  Magyarországot  is  értette  :  erre  elég 
vo^na  ugyan  annyit  felelnem,  hogy  ha  ugy  értette  volna  is, 
annak  nem  lehetne  semmi  jogi  érvénye  ;  de  én  még  az  ily  fac- 
tiosus  ellenvetésnek  is  útját  vágom  az  által,  hogy  czáfolhat- 
lanul  bebizonyitom,  miként  nem  is  érthette,  nem  is 
értette. 

Nem  érthette,  mert  Magyarország  az  osztrák  birodalom- 
hoz sohasem  tartozott,  nem  is  tartozik. 

De  nem  is  értette,  mert  épen  ö  az,  kinek  egész  élete 
bővelkedik  annak  bizonyitékaiban,  hogy  mindig  elismerte, 
miként  az  osztrák  császári  trónus  és  a  magyar  királyi  trónus 
két  egészen  különböző  dolog  s  hogy  Magyarország  nem  alkat- 
része az  osztrák  birodalomnak. 

Elég  erre  nézve  két  ünnepélyes  cselekvényére  utalnom : 

1.  A  császári  lemondó  levél  1848.  deczember  2-án  kelt. 
Ugyanazon  év  június  26-án  ugyanazon  Ferdinánd  császár  és 
király  magát  uralkodói  tisztének  teljesítésében  betegség  által 
ideiglenesen  akadályozva  érezvén :  az  osztrák  birodalom  szá- 
mára, addig,  mig  betegsége  tart,  teljhatalmú  képviselőjévé 
János  főherczeget  nevezte  ki,  de  emlékezetében  tartva,  hogy 
Magyarország  az  osztrák  birodalomhoz  nem  tartozik,  Magyar- 
ország és  kapcsolt  részei  számára  magyar  miniszter  (Ester- 
házy herczeg)  ellenjegyzése  mellett  külön  teljhatalmú  kép- 
viselőt nevezett  ki  István  főherczeg  nádor  személyében,  s  őt 
az  osztrák  császári  hatóságtól  merőben  független  magyar 
királyi  hatóságnak  az  ország  törvényei  és  alkotmánya  értel- 
mében gyakorlására  ideiglenesen  felhatalmazta. 

2.  Ugyanazon  Ferdinánd  császár  ugyancsak  az  1848.  évi 
ápril  25-ki  napján  alkotmányt  adott  az  austriai  birodalom- 
nak. Ezen  charta  általános  rendelkezéseinek  első  pontjában 
kijelentetik,  hogy  »az  austriai  császárságot  képező  minden 

országok  ós  tartományok  egy  feloszthatlan  monarchiát  képez- 
nek. A  második  pontban  pedig  Csehországtól  kezdve  egész 
Vorarlbergig  egytöl-egyig  név  és  nevezet  szerint  elszámlál- 
tatnak mindazon  országok  és  tartományok,  melyek  ezen  fel- 
oszthatlan austriai  császárság  alkatrészei.  És  ez  elszámlálás- 
ban  Magyarországnak  s  a  magyar  koronához  tartozó  orszá- 
goknak és  részeknek  még  csak  hire  sem  fordul  elö.  (Szó  sze- 
rint idézem  az  osztrák  charta  illető  pontjait.)  Tehát  elkép- 
zelhetlen  képtelenség  volna  feltenni, hogy  ugyanazon  uralkodó, 
a  ki  ápril  25-én  Magyarországot  az  osztrák  birodalomtól  ily 
szabatosan  s  ünnepélyesen  megkülönböztette,  a  következő 
deczember  2-án  már  az  osztrák  császárságba  Magyarországot 
is  befoglaltnak  értette  volna. 

Ezen  okleveleket  1861.  ápril  1-én  adtam  át  a  nyil- 
vánosságnak. Csaknem  minden  angol  lap,  s  igen  sok 
franczia,  olasz,  német  lap  közölte  s  a  Magyarországot 
illetőleg  kézen  fekvő  következtetések  levonásával 
kisérte.  Mondhatom:  óriási  sensatiót  okozott. 

Azonban  a  » Pesti  Napló «  1861.  ápril  17-ikei 
száma  meghozta  a  lemondásra  és  trónváltozásra  vonat- 
kozó okmányokat,  a  mint  azok  az  ápril  2-ra  összehivott 
országgyűlés  főrendiházával  báró  Vay  Miklós  cancellár 
által  hitelesitett  forditásban  közöltettek. 

S  én  bámulattal  láttam,  liogy  azon  okmányok 
legisleglényegesebb  részökben  a  Schwar- 
zenberg  osztrák  miniszter  által  az  osztrák  alkotmányozó 
országgyűlés  előtt  hivatalosan  felolvasott  oklevéllel 
meg  nem  egyeznek. 

Ez  utóbbi  szerint,  (miként  fentebb  látható)  Ferdi- 
nánd császár  csakis  az  austriai  császári  trónról  s  a  prae- 
sumptiv  trónörökös  Ferencz  Károly  föherczeg  szintúgy 
csak  az  austriai  császári  líoronárói  mondottak  le. 

A  magyar  országgyűlésnek  bemutatott  okiratok- 
ban pedig  az  a  nevezetes  » variáns «  van,  hogy: 

30* 

»Első  Ferdinánd  austriai  császár,  az  austriai 
császárság  s  minden  ez  alatt  egyesült  királyságok  és 
bármi  néven  nevezendő  egyéb  koronaor- 
szágoknak eddigelé  viselt  koronájáról 
lemond.«  (Ez  deczember  2-ról  szól.) 

Deczember  1-ről  pedig  Ferencz  Károly  főherczeg 
oda  nyilatkozik,  hogy  bár  a  (fentebbi)  lemondási  elha- 
tározásnak vele  lett  közlése  után  ő  lenne  hivatva  az 
austriai  császári  korona  közvetlen  átvételére,  mindaz- 
által trónutódi  öröklött  jogáról  elsőszülött  fia  Ferencz 
József  főherczeg  »ő  kedveltségének «  javára  lemond  és 
beleegyezik,  hogy  az  austriai  császárság 
s  minden  ez  alatt  egyesült  királyságok  és 
bármi  néven  nevezendő  egyéb  korona  or- 
szágoknak koron  áj  a  közvetlenül  ezen  sze- 
retett fiára  szálljon. 

Magyarország  ugyan  megemlitve  itt  sincs  s  ha 
meg  volt  volna  is  emlitve,  a  magyar  alkotmány  szerint 
a  koronának  ily  módon  átruházása  nem  volt  volna  érvé- 
nyes: de  a  » variáns «  mégis  nagyon  meglepő. 

Azóta  V.Ferdinánd  meghalt,  Ferencz  Károly  meg- 
halt, Ferencz  József  császár  Magyarország  királyává 
meg  lett  koronázva  és  igy  kétségbevonhatlanul  magyar 
király,  tehát  ama  » variáns «  kérdése  joghatályi  érték- 
kel immár  nem  bir :  hanem  a  történetiratnak  fenmarad 
a  maga  hivatása,  reá  fog  tartozni  megállapítani,  hogy 
melyik  volt  a  hiteles  versio  a  kettő  közül.  Annyi  bizo- 
nyos, hogy  az  uj  uralkodás  a  fentebb  egész  terjedel- 
mében közlött  okirat  alapján  lett  megkezdve ;  az  közöl- 
tetett hivatalosan  a  birodalom  népeivel  s  a  császári 
hadsereggel:  az  lett  a  Jellasich-féle  kémek  tisztességes 
közbenjárásával  Magyarországon  szétküldözgetve  tör- 
vényhatóságokhoz, sőt  egyesekhez  is. 

Nekem,  mint  perrel  megtámadott  félnek,  érdekem- 
ben állott  utána  járni,  vájjon  az  a  »bármi  néven 
nevezendöországokkoronájáróU  vagy  pedig 
csak  J'az  osztrák  császári  trónról«  lemondás 
notificaltatott-e  Angliának  ? 

Duncombe  barátunk  hálás  emlékezetre  méltó  szo- 
kott készségével  magára  vállalta  ezt  is  tisztába  hozni 
a  parlamentben.  *) 

Ápril  25-én  indítványt  tett,  hogy  a  ház  asztalára 
tétessenek  azon  diplomatikai  közlemények  másolatai, 
melyekkel  Austria  uj  császára,  Ferencz  József,  háta- 
lomra-jutását  az  angol  kormánynak  bejelentette,  mint 
szintén  elődje  lemondásának  másolata  is. 

Lord  John  Russell  azt  adta  válaszul,  hogy  az 
angol  külügyi  hivatallal  az  abdicationalis  oklevél  máso- 

*)  Duncombe  érdemeinek  hire  Magyarországon  is  elterjedt  s 
a  halottaikból  feltámadt  törvényhatóságok  gidresse-ekkel  és  bizott- 
sági taggá  választásokkal  adtak  a  magyar  ügy  meleg  barátja  iránt 
táplált  hálás  érzelmeiknek  kifejezést.  Zólyom-  és  Gömörmegyék  és 
Debreczen  városa  kezdték  meg ;  Pestmegye  egy  Néppel  nevű  abo- 
nyi  lakos  által  küldte  meg  tisztelgő  iratát.  És  ez  igy  ment  hóna- 
pokon át,  Duncombe  haláláig,  a  mi,  fájdalom,  már  1861.  november- 
ben bekövetkezett.  Vukovics  fordítgatta  le  számára  a  magyar  leve- 
leket s  néha  (mint  nekem  megirá)  nem  kis  fejtörésbe  került  módját 
ejteni,  hogy  miként  tegye  lenyelhetövé  a  dagályossághoz  nem  szokott 
józanos  (sober)  angol  gentlemannek  az  ily  kemény  falatot,  mint  pl. 
mikor  Gömörmegye  ekként  irt :  »Ki  merné  megtagadni,  hogy  a 
megsemmisítés  méhéből  nem  a  bujább  és  virulóbb  élet  magvai 
fogamzanak?«  —  Midőn  itt-ott  magát  lordnak  látta  czimezve  Dun- 
combe, kissé  csodálkozott,  hogy  mennyire  járatlanok  az  emberek 
Magyarországon,  a  külföldi  társadalmiasság  mezején ;  hanem  a  leg- 
különösebb az  volt,  hogy  némely  törvényhatóságok  reáirták  nagy 
betűkkel  levelük  öblös  boritékára,  hogy  »Hi  vat  alból«,  és  pos- 
tára tették  »bérmentetlenül.«  Ez  Angliában  valóságos  sér- 
tésnek, »crimen  laesae  societatis«-nak  tekintetik.  Persze  azt  hitték 
a  jó  urak  otthon,  hogy  ha  ráirják  a  levélre  azt  a  hatalmas  szót : 
»hi  V  ata  Ib  ól,«  hát  Európa  minden  postája  köteles  továbbszálli- 
tani  ingyen.  —  Hanem  azért  Duncombe  mindig  udvariasan  felelt, 
nekem  pedig  azt  irta,  hogy  mindig  rendelkezésére  áll  Magyar- 
országnak. 

lata  soha  sem  közöltetett,  hanem  csak  Ferencz  József 
császárnak,  elődje  abdicati ója  folytán  uralkodásra  lépte 
lett  bejelentve.  E  bejelentést  Schwarzenberg  herczeg, 
akkori  osztrák  külügyminiszter  intézte  lord  Ponsonby- 
hoz,  Anglia  bécsi  követéhez,  1848.  deczember  2-án  s  az 
már  bemutattatott  a  parlamentnek  1850.  augusztus  1 5-én. 
Ha  erre  vonatkozó  más  okiratok  a  királyné  kormányá- 
nak birtokában  volnának,  azoknak  elömutatása  ellen 
a  külügy  érnek  nem  volna  kifogása ;  de  nem  gondolja, 
hogy  az  angol  kormányhoz  a  mondotton  kivül  más  érte- 
sítés valaha  érkezett  volna. 

Nem  is  érkezett.  Kikerestem  az  1850-iki  angol 
kékkönyvekből  Schwarzenberg  berezegnek  ama  közlé- 
sét, melyre  Russell  lord  hivatkozott,  s  kisült,  hogy 
abban  nemcsak  Magyarországról  s  a  magyar  királyi 
székről  szó  sincs,  de  még  csak  az  a  > bármi  néven  neve- 
zendő minden  egyéb  koronaországok  koronájáról  lemon- 
dás«  sem  említtetik,  hanem  csak  annyi  van  jelentve, 
hogy  Ferdinánd  császár  az  austriai  császári  trónról,  s 
Ferencz  Károly  főherczeg  trónörökösi  jogáról  lemond- 
ván, Ferencz  József  császár  ö  felsége  a  notificatio  nap- 
ján (deczember  2.)  a  » császári  ház  örökösödési  törvé- 
nyei folytán  a  császári  trónust  elfoglalta. 

Ezzel  tehát  hitelesen  be  lett  bizonyítva,  hogy 
Ferencz  József  császár  magyar  királynak  soha  sem 
lett  az  angol  kormány  által  elismerve,  nem  is  lehetett, 
mert  ilyennek  magát  soha  sem  jelentette  be,  a  mint 
hogy  Apponyi  Rudolf  gróf  sem  merte  magát  hit  alatti 
affidavitjában  magyar  királyi  követnek  nevezni,  hanem 
csak  osztrák  császári  követnek  nevezi. 

VI. 
Egy  különös  incidens. 

Ennyiből  állottak  a  részemről  bemutatott  bizo- 
nyítványok. 

Midőn  Kiss  Miklós  ezredes  Napóleon  berezegnek 
a  perlekedési  költségek  fedezéséhez  ezer  font  sterling- 
gel hozzájárulását  tudtomra  adta,  egyszersmind  arról 
is  értesített,  miként  a  herczeg  odanyilatkozott,  hogy 
minél  nagyobb  lármát  csinálok  a  dologból,  annál  jobb ; 
használjak  fel  erre  minden  módot :  sajtót,  parlamentet ; 
szóval:  csináljak  pokoli  zajt  (qu'il  fasse  un  tapage 
infernal).  No  hiszen  ebben  ugyancsak  nem  volt  hiány. 
Megtöltöttem  a  poharat  csordulton  tál.  A  parlamenti 
viták;  azoknak  a  sajtóban  eszközlött  fejtegetése;  Toul- 
minSmith  röpirata;  afíidavitjaimnak, a  lemondási  okira- 
toknak stb.  az  angol,  franczia,  olasz,  német  lapok  által 
millió  és  millió  példányban  köröztetése  s  levelezések- 
ben, vezérczikkekben  fejtegetése  igazán  oly  zajt  csinált, 
hogy,  nagyítás  nélkül  mondhatom :  Európa  zúgott  bele. 
Nyaláb  számra  küldözgettem  a  berezegnek  s  Cavour- 
nak  a  » tapage  infernal «  s  a  magasra  fellángoló  köz- 
részvét bizonyságait.  Meg  lehettek  elégedve.  Meg  is 
voltak. 

A  húsvéti  ünnepek  miatt  a  per  tárgyalása  elna- 
poltatott  s  az  elnapolást,  a  felperes  iránti  kedvezésből, 
a  bíróság  april  15-ig  terjesztette  ki,  miszerint  Bécsben 
idejük  legyen  zúzó  érveim  ellenében  valamit  kifőzni. 
Ez  a  huzavona  nekem  mondhatlan  kellemetlenséget 
okozott.  1859  óta  be  volt  előttem  vágva  minden  kere- 
setmód Angliában.  Nem  bírtam  családommal  a  drága 
londoni  életet.  Hozzájárult,  hogy  ekkor  Turínban  nem 
volt  már  magyar  képviselőm.   Légiónk,  szövetségünk 

fennállásának  az  olasz  kormánynyal  világra  szóló  jel- 
vénye, teljes  anarchiába  sülyedve,  a  felbomlás  szélén 
állott.  Magyarországon  a  közélet  eleven  pezsgése  s  az 
országgyűlés  közelgése  a  folytonos  gyors  érintkezést 
otthoni  elvbarátaimmal  elkerülhetlenül  szükségessé 
tette,  még  pedig  ugy,  hogy  ne  érezzem  folyton  magam 
körül  Sir  Richárd  Mayne  »csenésig«  gyakorlott  szag- 
lárainak  bűzét.  Én  hát  még  e  per  megkezdése  előtt  el 
voltam  határozva  Angliát  végkép  elhagyni  s  a  tavasz 
első  kinyiltával  Olaszországba  költözni.  Házamat  fel- 
adtam (Londonban  az  ember  nem  » szállva «  szokott 
lenni,  hanem  » lakik, «  háza  van).  Bútoraimat  eladtam. 
Könyveim,  irományaim  a  tengeren  úsztak  Génua  felé. 
Én  sátoros-czigány  módra  kustorogtam  hetes  bérszo- 
bákban családommal.  Ily  helyzetben  lepett  meg  a 
váratlan  per,  mely  legalább  az  első  Ítéletéig  London- 
ban maradni  kényszeritett.  Könyvtárakat  kellett  tör- 
vények s  okiratok  végett  kutatnunk;  én  és  fiaim  (egye- 
düli segédeim)  ügyvédtől  ügyvédhez,  szerkesztőtől  szer- 
kesztőhöz szaladgálva,  a  nappalt  az  óriás  városban  job- 
badán bérkocsikban,  az  éjjeleket  Írással  töltöttük,  hogy 
reggel  az  >;  indoctrinálás «  nehéz  igáját  újra  nyakunkba 
vegyük. 

Távozási  szándokom  felől  értesülve,  a  legtekinté- 
lyesebb angol  lapok  egyike  eként  nyilatkozott: 

» Sajnálattal  értjük,  de  nem  csodálkozunk  rajta,  hogy  Kos- 
suth ur  elhatározta,  lerázni  saruja  talpáról  ezen  ország  földjének 
porát,  melyben,  kivéve  Nagy-Brittannia  népét,  mely  öt  rokonszen- 
vével és  tiszteletével  veszi  körül,  egyéb  minden :  kormány,  rendőr- 
ség, közigazgatás,  még  Anglia  intézvényei  is  összeesküdtek,  hogy 
öt,  egy  nemes  ügy  magasztosán  hü  képviselőjét,  bántalmakkal, 
sérelmekkel  halmozzák  el.  Alig  van  az  angol  kormánynak  oly 
szakosztálya,  mely  a  magyar  szabadság  ellan  működésbe  nem  téte- 
tett volna.  Itthon  »mouchard«-ok,  künn  követek,  diplomaták,  hadi- 
hajók ;  annyira  ment  a  bántalmazás,  hogy  Anglia  tekintélyének 
nyomásával  még  becsületes  keresetének  is  útját  vágják  külföldön, 

miszerint  tehetségét,  elnyomott  hazájának  használni,  elzsibbaszszák  , 
rendőri  lopást  használnak  fel,  miszerint  megrémült  kedvenczük,  az 
osztrák  császár,  öt  a  chancery  drága  porondjára  hurczolhassa ;  s 
midőn  Kossuth  ur  nevezetes  affidavitjaival  a  deszkát  kirántja  a 
zaklató  felperes  lába  alul :  a  biró,  a  helyett,  hogy  kötelessége  sze- 
rint rögtön  igazságot  szolgáltatna  a  zaklatottnak,  csaknem  egy  egész 
hónapi  időt  enged  a  zaklatónak,  hogy  fondorkodásait  rendezhesse. 
Ez  türhetlen  állapot.  Pirulva  valljuk  be,  hogy  Kossuth  urnák  ezer 
oka  van  égni  a  vágytól,  hogy  Anglia  porát  saruiról  mihamarébb 
lerázhassa. « 

Valóban  türhetlen  állapot  volt  s  hogy  semmi  se 
hiányozzék  a  boszuságból,  Jósika  Miklóstól  Croskey 
barátom  utján  a  következő  telegrammot  kaptam: 

»Bruxelles,  31  Mars,  1861.  Nous  venons  d'  apprendre  de 
maniere  positiv  que  Monsieur  Háromgyilkos  est  parti  de 
Vienne  pour  traiter  avec  vous  1'  aífaire  Megölnitéged.  Veillez 
a  vos  intéréts.  J'  écrirai.  —  Jósika. « 

Szomorú  mulatságos  dolognak  látszik,  hogy  az 
osztrák  sas  védszárnyai  alatt  a  » hajdan  erős  magyar « 
annyira  nem  létezővé  törpült  az  európai  nemzetcsalád- 
ban, miszerint  Háromgyilkos  ur  tisztességes  üzlet- 
ember gyanánt, s  » megölnitéged «  becsületes  üzlet- 
czim  gyanánt  utazhattak  a  villany  delejes  sodronyon,  a 
nélkül,  hogy  azon  esélynek  legyenek  kitéve,  hogy  a 
sok  nyelvben  jártas  távirdai  hivatalnokok  közt  valaki- 
nél gyanút  ébreszthetnek. 

Jósika  Miklós  még  ugyanazon  napon  irott  levelé- 
vel adta  meg  a  különös  távsürgöny  magyarázatát. 
Gri'ó  K S jött  ki  Brüsszelbe  s  csakis  egyene- 
sen azért  jött  (nyomban  vissza  is  utazott),  hogy  e  dolog 
felöl  értesítsen.  Eredetiben  átküldte  hozzám  Jósika 
K.  S.  grófnak  hozzám  intézett  levelét,  melyben  az  áll, 
hogy  b.  Kemény  Zsigmond  múlt  szerdán  Esztergom- 
ból egj  oly  embertől,  kit  tökéletesen  jól  ismer  s  kit 
teljes  hitelességűnek  tapasztalt,  a  következő  sorokat 
vette  : 

>  A  napokban  indult  el  Bécsből  három  ember  azon 
czélból,  hogy  Kossuth  Lajost  meggyilkolják.  Pénzt  a 
kormánytól  kaptak.  Egyik  a  három  közül  egy  vörhe- 
nyes arczu  ember,  ki  mindenre  kész  gazembernek  van 
ismerve,  ki  a  múlt  olasz  háború  alatt  meggazdagodott 
s  ki  pénzért  mindenre  kész.  Figyelmeztetni  kell  az 
illetőt. « 

Gróf  K.  kutatástól  tartva,  nem  hozta  el  magával 
az  iratkát,  de  tartalmát  emlékezetébe  véste,  hogy  szó- 
rói-szóra megirhassa.  A  tudósítás  hitelessége  felöl 
Kemény  Zsigmond  kezeskedik.  Több  adatjuk  nincs, 
de  ezen  hitelességnél  fogva  ők  otthon,  kik  —  úgymond 
—  csak  tudósítással  lehetnek  e  veszély  elhárításában 
segítségemre,  az  iszonyú  merénylet  felett  aggódva,  sür- 
gős szükségnek  tartották,  hogy  gróf  K.  S.  rögtön  kijöj- 
jön s  a  dolgot  tudtomra  adja;  mit  azon  reményben  tel- 
jesít, hogy  ovakodásom  megmentendi  fenyegetett  élete- 
met (a  mint  magát  kifejezni  szives  volt:  2> mindnyájuk 
boldogságára. «)  Figyelmeztet,  hogy  lehetséges,  miként 
az  orgyilkosok  nem  fognak  tervük  kivitelének  meg- 
kísérlésével Angliára  szorítkozni,  hanem  Olaszország- 
ban fognak  reám  lesni  s  ott  majd  szökevényekként 
furakodnak  hozzám,  kik  pártfogásomat  keresik.  Vigyá- 
zatra int;  tanácsokat  ad  az  ovakodás  módjai  felől  és 
sajnálatát  fejezi  ki,  hogy  e  dologban  csak  mint  hír- 
mondó s  nem  mint  cselekvő  lehet  segítségemre. 

Engem,  megvallom,  sokkal  kevésbé  aggasztott  a 
tudósítás,  mint  megörvendeztetett  az  otthoniak  részvéte. 
Nem  igen  voltam  annak  varasára  elkapatva.  Megkö- 
szöntem. Jósikának  csak  annyit  irtam,  hogy  lehet,  nincs 
a  dologban  semmi  valóság ;  de  ha  igaz,  akkor  bizony 
nem  újság.  Van  reá  példa  túl  az  elégen  I.  Ferdinánd 
korától  Ferencz  koráig,  miként  egy  felolvasásomban 

elszámláltam  volt,  melyet  Ludvigh  lefordított  francziára. 
Legközelebb  is  ott  van  a  Kammerloher-féle  kísérlet 
Klapka  ellen,  melyet  neki  egyenesen  Couza  fejedelem 
adott  tudtára.  Nekem  is  már  kétszer  volt  szerencsém 
ily  kísérlettel  találkozni.  Egyszer  Sumlán,  máskor  meg 
Kutabiában.  Mind  a  kettő  felől  hiteles  diplomatikai 
adatok  vannak  birtokomban  egyenesen  a  nagyvezértől 
és  konstantinápolyi  nagykövetektől.  Aztán  azok,  kik 
46-ban  vagy  47-ben  velem  együtt  a  horvát  izgalmak 
miatt,  mint  Pestmegye  küldöttsége  Bécsben  jártak,  emlé- 
kezhetnek egy  bizonyos  levélre,  melyben  egy  bizonyos 
magas  állású  magyar  hivatalnok  Bécsből  egy  bizonyos 
nagy  magyar  hazafinak  ezeket  irta  Pestre  egy  bizo- 
nyos Kossuth  Lajos  felől:  »UnsereMíttel  sind  reichhal- 
tig  und  unsere  Hánde  reichen  weit.  Sollte  er  einen 
zweiten  Zrínyi  spielen  wollen,  wírd  sich  schon  für  ihn 
ein  zweiter  Wallenstein  finden.«  (Wallenstein,  a  mint 
tudva  van,  megmérgezett  fekete  retekkel  expedíálta 
Zrínyit  a  más  világra.)  Távol  van  tőlem  az  ily  retkes 
politikát  minden  esetben  a  » legfelsőbb  személyiségek « 
fokosának  nyelére  róni.  A  hatalmasoknak  akadnak 
túlbuzgó  szolgáik,  kik  nem  várnak  parancsot.  Amazok 
gyakran  csak  szemet  hunynak,  hogy  ne  lássanak ;  de 
ha  sikerül,  hasznát  veszik.  A  baj  (?sak  az,  hogy  Sumlán 
a  néhány  százra  menő  emigratio  puska-szóval,  golyó- 
sívítással  kergette  el  a  nagyvezér  által  hivatalosan 
bejelentett  orgyilkos-bandát;  Kutahiában  pedig  24 
tisztből  álló  kiséretem  kardrahányási  fenyegetéssel 
kényszerítette  Szolimán  bejt  a  bandafőnök  elkergeté- 
sére,  a  ki  az  osztrák  internuntiatura  egyik  dragománya 
volt.  —  —  Most  egyedül  állok,  mint  az  árva  veréb ; 
» lodging « -ban  kustorogva,  még  csak  saját  cselédem 
sincs. 

Nem  volt  szerencsém  a  vörhenyes  emberrel  meg- 
ismerkedni. A  felleg,  ha  ugyan  felleg  volt,  nem  adott 
záport.  Elpárolgott. 

VII. 
Bécsi  ollenaffidavit. 

Ellenfelem  ügyviselöi  a  tárgyalás  elnapolásával 
nyert  időt  arra  használták  fel,  hogy  hites  nyilatkoza- 
taimra (affidavit)  a  felperes  császár  részéről  szabad- 
szentkirályi Beké  Kálmán,  nemes  Rechorovszky  Mik- 
lós és  Hengelmüller  Mihály  itt  következő  ellennyilat- 
kozatát nyújtották  be  feleletül. 

Bevezetésül  tanuk  előadják,  hogy  jártasok  a  magyar 
törvényekben  és  történelemben  s  ez  állitásukat  igazolandók, 
hivatalos  pályájuk  felöl  beszámolnak. 

Beké  Kálmán  elmondja,  hogy  1847-ben  a  magyar  cau- 
cellariánál,  1848-ban  a  »magyar  minisztériumban  a  császári 
udvarnál «  titkár  volt,  aztán  a  magyar  minisztériumtól  átment 
főtitkárul  »"Windischgrátz  mellé,  mikor  az  Magyarországon 
parancsnokolt, «  majd  1851-töl  1860-ig  osztrák  minis- 
terialis  tanácsos  volt  az  igazságügyi  osztályban,  végre 
mint  tanácsos  visszakerült  a  (báró  Vay  Miklós  alatt)  vissza- 
állitott  magyar  cancellariához ;  tehát  nagyon  jártas  a  magyar 
jogban ! 

Kechorovszky  Miklós.  »a  korona  öt  ügyvédeinek  egyike  « 
Magyarországon. 

Hengelmüller  Mihály,  előbb  ügyvéd  Pesten,  aztán 
(1850-ben)  közvádló  (procurator  generál)  Sopronban,  majd  a 
»bécsi  legfőbb  törvényszék  egyik  birája,« 
végre  a  pozsonyi  kereskedelmi  biróság  elnöke. 

Alapos  jártasságukat  a  magyar  államjogban,  törvények- 
ben és  történelemben  hivatalos  pályafutásukkal  eképen  iga- 
zolván, tanuk  esküt  tesznek  és  mondják : 

1. 1.  Ferencz  osztrák  császár,  a  ki  magyar  király  is  volt^ 
1817-ben  kiváltságlevelet  adott  egy  bécsi  banknak  s  azzal 
uradalmainak  egész  területére  (troughout  his  dominions)  azt 

a  bankot  kizárólagos  szabadalommal  ruházta  fel,  bankjegye- 
ket kibocsátani.  Ez  a  bank  az  osztrák  nemzeti  bank.  Ennek 
kiváltságai  idöröl-idöre  megujittattak.  Utolsó  kiváltság-leve- 
lét I.  Ferdinánd  osztrák  császár,  a  ki  magyar  király  is  volt? 
1841-ben  adta  ki.  Ennek  erejénél  fogva  a  banknak  1866-ig 
kizárólagos  szabadalma  van  bankjegyeket  kibocsátani  s  e 
kiváltságlevél  XVI.  fejezetében  ez  áll :  »A  bank  jegyei,  mint 
a  törvény  által  kedvezményezett  fizetési  eszköz  (favored  by 
law)  vannak  forgalomban;  elfogadásukra  magán-üzletben 
kényszerítés  nincs,  de  azon  különzetes  (special)  kedvezmény- 
nyel vannak  felrubázva,  bogy  minden  közpénztárnál  név- 
szerinti értékben  ezüstpénz  gyanánt  el  kell  fogadtatniok.« 

2.  Ezen  jegyek  1848-ig  csak  azon  kiváltsággal  birtak,  a 
mely  az  1841-iki  szabadalomlevél  15-ik  fejezetében  lett  enge- 
délyezve. A  bank  felállítása  óta  (1817)  jegyei  Magyarország- 
ban forgalomban  voltak  s  most  is  vannak;  magánüzletben 
elfogadtatnak,  mint  szintúgy  a  kormányhivataloknál  is  Ma- 
gyarországon ;  s  tény,  hogy  Magyarország  pénzforgalmát  egé- 
szen vagy  közel  egészen  e  jegyek  képezik. 

3.  E  jegyek  törvényessége  sohasem  vonatott  kérdésbe 
sem  a  bíróságok  előtt,  sem  az  országgyűlésen;  és  ámbár 
1848-ban,  a  forradalom  kezdete  előtt,  az  1847 — 8-iki  ország- 
gyűlés sok  határozatot  hozott,  melyekben  panaszt  emelt  oly 
dolgok  iránt,  miket  sérelmeknek  tekintett,  a  mondott  bank 
jegyeinek  Magyarországban  forgása  ellen,  határozatot  —  leg- 
jobb hitünk  szerint  —  nem  hozott..  Ellenkezőleg,  a  mondott 
jögy®k  érvényessége  Magyarországon  többfélekép  elismerte- 
tett. Elismertetett  az  által,  hogy  a  mondott  jegyek  a  kormá- 
nyi, a  municipalis  és  más  helyi  közhivataloknál  sok  idő  óta 
elfogadtatnak.  És  elismertetett  sok  évek  óta  a  magyarországi 
birói  székek  Ítéletei  által  is.  E  bankjegyek  utánzói  megbün- 
tettettek s  mint  a  magyar  törvény  ellen  vétkezők  büntettettek 
meg  és  különösen  mint  azon  törvény  ellen  vétkezők,  melyek 
a  hamis  pénzcsiuálást  sújtják. 

4.  Megolvastuk  fordításban  az  e  perben  benyújtott  kere- 
setlevelet, Vukovics  Sebőnek  márczius  15-én  kelt  affidavitját  *) 


*)  Nagy  sajnálatomra  ezt  nem  találom  Irataim  közt.  Száz 
meg  száz  ívre  megyén  a  tárgyalási  irathalmaz,  melyet  sollicitorjaini 


478 

s  Kossuth  Lajos  alperesnek  márczius  l6-án  ós  mávczius  19-éii 
kelt  affidavitjait.  Daczára  az  ezekben  foglalt  állításoknak,  mi 
azon  véleményben  vagyunk,  hogy  a  magyarországi  törvény 
szerint  a  mondott  bank  szabadalomlevelei  érvénynyel  birtak 
és  birtak.  Magyarországon  nemcsak  irott,  hanem  Íratlan  tör- 
vény is  van ;  s  mi  azon  véleményben  vagyunk,  hogy  az  Írat- 
lan törvény,  a  »lex  consuetudinaría«  szerint  a  királynak  van 
egyedüli  és  kizárólagos  joga  oly  felhatalmazást  engedélyezni 
Magyarországon  pénzfizetésre  szolgáló  jegyek  kibocsátására, 
mint  a  minő  az  osztrák  nemzeti  banknak  az  184:l-iki  szaba- 
dalomlevél által  engedélyeztetett.  Sohasem  volt  törvény,  mely 
ezen  jogot  korlátozná.  A  magyar  országgyűlés  sohasem  állí- 
totta, hogy  a  királynak  ilyen  joga  nincs  és  a  bizottsági  jelen- 
tés és  az  országgyűlési  határozat,  melyre  Kossuth  Lajos  már- 
czius 19-íkei  affidavitjának  14-ík  fejezetében  hivatkozik,  egé- 
szen különböző  ügyre  vonatkozott.  1811  előtt  az  osztrák  csá- 
szár kormányhivatalnokok  által  kormányjegyeket,  vagyis 
papírpénzt  bocsátott  ki,  melynek  magánüzletben  elfogadása 
kényszerűnek  szándokoltatott  s  Austriában  kényszerű  is  volt. 
E  kormányjegyek  1811  előtt  sűrűen  forgalomba  jöttek  Ma- 
gyarországon. 1811-ben  az  országgyűlés  figyelme  egy  csá- 
szári rendelet  folytán  fordult  feléjük,  mely  a  mondott  kor- 
mányjegyek értékének  megváltoztatására  adatott  ki.  Ezen 
kormányjegyek  különböztek  azon  jegyektől,  melyeket  az  osz- 
trák bank  kibocsátani  fel  volt  hatalmazva  s  a  Kossuth  affi- 
davitjában  felhívott  országgyűlési  határozat  azt  mondja,  hogy 
az  országgyűlés  által  hozott  s  a  király  által  helybenhagyott 
törvény  nélkül  a  királynak  nincsen  joga  Magyarországon 
kényszerforgalmu  kormánypapirt  kibocsátani.  De  azt  nem 
vette  kérdés  alá,  hogy  a  királynak  joga  van  Magyarországon 
oly  jegyek  kibocsátására  felhatalmazást  adni.  a  minőkre  az 
osztrák  banknak  szabadalma  van. 

5.  Az  meglehet,  hogy  Magyarországon  kényszerforgalmu 


számomra  (mint  bevett  szokás  szerint  a  két  alperesfél  által  alkal- 
mazott sok  ügyvéd  mindenikének  számára  is  (külön-külön)  leírat- 
tak ;  de  mert  alkalmasint  azt  gondolták,  hogy  Vukovics  affidavitját 
különben  is  bírnom  kell,  nem  akarták  az  úgyis  tömérdek  pénzembe 
került  lemásolások  költségeit  annak  leiratásával  is  növelni.  Tehát 
nincs  meg.  Nagyon  sajnálom. 

kormányjegyek  vagy  papírpénz  kibocsátására  országgyűlési 
végzés  (act  of  tlie  Diet)  szükséges ;  de  arra  meg  a  király 
megegyezése  szükséges,  hogy  az  országgjoilés  ily  végzése 
érvényessé  legyen ;  s  ha  az  országgyűlés  ily  végzést  hozott 
s  abba  a  király  beleegyezett,  magának  az  ekként  feljogosított 
jegykibocsátásnak,  miszerint  törvényes  legyen,  a  király  cse- 
lekvényének kell  lenni,  általa  vagy  nevében  tisztviselői  által 
kell  történni  s  kivéve  a  magyarországi  pártütést  (rebelllon) 
1848 — 49-ben  oly  bankjegyeket,  minőknek  kibocsátására  az 
austriai  bank  szabadalmazva  van,  vagy  kormányi  papírpénzt 
vagy  a  magánüzletben  kényszerforgalmuaknak  szánt  bárminő 
jegyeket  a  király  felhatalmazása  nélkül  soha  senki  sem  meré- 
nyelt  kibocsátani.  Az  osztrák  nemzeti  bank  felállítása  után  a 
kormányi  papirj egy  kibocsátási  rendszere  megszüntettetett  és 
semmi  ily  kibocsátás  nem  történt,  kivéve  a  magyar  kormány 
papirjegyeit  (melyekről  alább  lesz  szó)  és  némely,  ugy  hisz- 
szük:  az  angol  Exchequer  Bill-ekhez  hasonló  osztrák  kor- 
mányi Ígérvényeket  (Govemement  Bilis),  melyek  1848-ban 
kibocsáttattak,  de  csakhamar  be  is  szedettek. 

6.  Panaszlott  Kossuth  Lajos  állítja,  hogy  az  austriai 
bank  jegyei  nem  képeznek  törvényes  fizetési  eszközt  (legal 
tender)  Mag^^arországon.  Ha  ez  alatt  az  értetik,  hogy  magán- 
emberek nem  kényszeríttethetnek  azokat  fizetésül  elfogadni, 
ez  az  1841-iki  bankszabadalom  szerint  1848-ig  Austriában  is 
Így  volt,  nemcsak  Magyarországon;  de  1848-ban,  főkép  a 
magyar  pártütés  által  okozott  pénznehézségek  következtében 
a  császár  rendeletet  adott  ki,  mely  által  a  mondott  jegyeknek 
magánüzletben  elfogadása  kényszerűvé  tétetett.  Alkotmá- 
nyosjog kérdése  lehet,  vájj  one  rendelet  köte- 
le z  ő-e  Magyarországra?  —  de  mi  ugy  vagyunk 
tanácsolva  (we  are  advised },  hogy  ezt  a  kérdést 
ebben  a  perben  ő  császári  felsége  részéről 
taglalni  nem  szükséges  s  hogy  az  hozzánk  nem 
illenék.  Ha  az  emiitett  császári  rendelet  Magyarországra 
nem  kötelező,  a  mondott  bankjegyek  ott  mégis  forgalomban 
vannak  az  1841-kl  bankacta  XV.  fejezetének  szabadalmával. 

7.  Az  adóbeszedés,  mint  szintúgy  az  államhlvatalok 
működése  Magyarországon  ugy  jogilag,  mint  tényileg  a  királj- 
igazgatása  és  ellenőrsége  alatt  áll,  az  országgyűlés  minden 

avatkozása  nélkül  s  a  keresetlevél  5-iki  szakaszában  felho- 
zott okmány  a  magyar  király  kirekesztöleges  jogába  és  prae- 
rogativájába  vág,  midőn  azt  mondja,  bogy  » minden  magyar 
álladalmi  és  közpénztárakban  elfogadtatik.« 

8.  Kétségesnek  látszik,  vájjon  Kossuth  Lajos  márczius 
16-ikai  affidavitjának  3-ik  §-ában  az  országgyűlés  által  állí- 
tólag reáruházott  felhatalmazásnál  fogva  igényli-e,  hogy  joga 
van  jegyeket  kibocsátani  ?  Igazságosan  ezt  nem  teheti  s  az 
ott  felhívott  körülmények,  ha  szabatosan  adatnak  elö,  teljes- 
séggel nem  czáfolják  meg  a  panaszló  azon  jogát  a  jegykibo- 
csátást illetőleg,  melyet  e  perben  követel.  A  tényállás  ez : 
1848-ban,  a  pártütés  kezdete  előtt,  de  midőn  az  ország  már 
forrongásban  volt,  mely  utóvégre  rebelliora  ment  át,  a  magyar- 
országi miniszterek  felkérték  a  nádort,  ki  akkor  a  királyt 
képviselte,  engedné  meg,  hogy  magyar  kormányjegyek  bocsát- 
tassanak ki.  A  nádor  megadta  a  kért  felhatalmazást  tizenkét 
és  fél  millió  forint  erejéig ;  de  ezt  a  királyi  jognál  fogva  tette, 
Kossuth  Lajos  akkor  magyarországi  pénzügyminiszter  volt  s  e 
kormányjegyek  kibocsátásánál  közreműködött. 

9.  Kevéssel  ezután  a  nádor  megszűnt  királyi  helytartó 
lenni  Magyarországon  s  az  országgyűlés  ö  császári  felségéhez, 
Ferdinánd  királyhoz  folyamodott  engedelemért  további  jegy- 
kibocsátásra, de  ö  császári  felsége  beleegyezését  megtagadta, 
mire  aztán  az  országgyűlés  hatalmat  vőn  magának,  Kossuth 
Lajost  egy  további  összeg  magyar  kormányi  papirjegy  kibo- 
csátására felhatalmazni  s  ugy  hiszszűk,  ezen  állítólagos  felha- 
talmazás az,  a  mire  184:8-ból  Kossuth  Lajos  afíidavitja  vonat- 
kozik. De  az  országgyűlés  ezen  cselekvénye  nélkülözvén  a 
királyi  helybenhagyást,  merőben  érvénytelen  s  az  országgyű- 
lés pártűtésének  egyik  legelső  cselekvénye  volt.  Kossuth 
Lajos  állítólagos  kinevezése  elnökké  és  kormányzóvá  később 
történt  s  ezen  állítólagos  kinevezéskor  és  azon  időben,  mely- 
ben Kossuth  Lajos  mint  kormányzó  magát  jegy  kibocsátásra 
felhatalmazottnak  állítja,  mint  szintúgy  azon  időben,  melyről 
Vukovics  Sebő  affidavitjában  állíttatik,  hogy  az  országgyűlés 
ü  császári  felségének  Ferdinándnak  a  magyar  királyi  szék- 
ről lemondása  ellen  tiltakozott,  Magyarország  lázadásban 
(rebellion)  volt  s  e  »rebellio«  kezdete  óta  az  országgyűlés, 
minden   cselekvénye  a   király   megegyezése   nélkül   történt 

következőleg  merőben  semmies  és  érvénytelen  (entirely  null 
and  void).  Kossuth  Lajos  praetendalt  kineveztetése  kormány- 
zóvá teljesen  törvénytelen  s  neki  semmiféle  hatóságot  nem 
adhatott.  De  1849.  augustusban  Kossuth  Lajos  elhagyta  bito- 
rolt kormányzói  és  elnöki  hivatalát  és  kevéssel  ezután  ö  csá- 
szári felsége  Ferencz  József,  a  ki  e  perben  felperes,  törvé- 
nyes hatalmát  Magyarországon  mint  azon  ország  királya  hely- 
reállította s  azóta  jogát  és  hatóságát  mint  király  ott  folyvást 
gyakorolta. 

10.  A  mi  azon  ezüstöt  illeti,  melyről  Kossuth  márczius 
16-ki  affidavitjának  7.  és  8.  §§-aiban  emlités  tétetik,  a  tény- 
állás következő :  Ez  az  ezüst  köz  (állami)  pénz  volt  s  annak 
örzete  (custody)  s  a  vele  való  rendelkezés  jogilag  a  királyt 
illette  s  midőn  ő  hatóságát  Pesten  helyreállította,  tisztviselői 
az  ő  nevében  azon  ezüstöt  elfoglalták  s  az  állam  általános 
feladataira  felhasználták.  Egy  ideig  még  a  nádor  felhatalma- 
zásával kibocsátott  magyar  kormányjegyek  adófizetésül  a 
királj'i  hivataloknál  elfogadtattak,  de  később,  minthogj'  az 
akkor  még  egészen  le  nem  győzött  forradalmi  párt  Magyar- 
országon a  jegyek  kibocsátását  folytatta,  a  király  tisztviselői, 
annak  nevében,  elrendelték,  hogy  a  nádor  felhatalmazásával 
kibocsátott,  még  künn  levő  jegyek  mind  beszolgáltassanak, 
miszerint  a  forgalomból  kivonassanak  s  az  austriai  nemzeti 
bank  jeg^-ei  által  helyettesittessenek.  E  czélból  a  felperes 
hivatalnokai  proclamatiókat  adtak  ki,  melyek  időt  határoz- 
tak, mel}''  alatt  a  mondott  jegj-eket  bizonj^os  helyekre  be  kel- 
lett vinni,  miszerint  ott  az  osztrák  nemzeti  bank 
jögyöivel  egyenértékű  összegekben  kicserél- 
tessenek*) és  kijelentetett,  hogy  a  szabott  időn  túl  semmi 

*)  Beké,  Rechorovszki  és  Hengelmüller  eskü  szentsége  alatt 
beszélnek ;  eskü  alatt  fogadják,  hogy  a  valódi  tényállást  hiven  elő- 
adják. S  im  azt  nem  mondják  el,  hogy  ez  a  kicserélés  nem 
történt  meg;  senki  sem  kapott  beszolgáltatott 
jegyeiért  sem  osztrák  bankjegyet,  sem  semmi- 
nemű kárpótlást.    Tehát  hamisan  esküdtek ! 

Jogszabály,  hogy  a  birtokbavétel  a  birtokon  fekvő  teherrel 
jár.  Még  ha  felségsértés  vagy  honárulás  esetén,  nem  erőhatalommal, 
hanem  rendes  birói  eljárás  utján  koboztatik  is  el  valaki  birtoka :  a 
rajta  fekvő  adósságot  ki  kell  fizetni.  Az  ezüst,  melyet  én  a  pesti 
kereskedelmi  bankba  letéteményeztem,  fedezetét  képezte   az  annak 

még  künn  maradandóit  jegy  sem  a  kormányhivataloknál,  sem 
magánforgalomban  el  nem  fogadtatik. 

11.  Kossiitk  Lajosnak  nincs  igaza  (is  wrong),  midőn  azt 
mondja,  kogy  magyar  királyi  czimer  (Royal  arms)  nincs.  A 
magyar  törvény  különösen  intézkedik:  »a  király  pecsé- 
té i  r  ö  1«  és  ezeknél  Magyarország  (mondják :  Magyar- 
ország és  nem  a  király)  nemzeti  c  z  i  m  e  r  e  a  koroná- 
val a  helyes  jelvény.  Gróf  Cziráky  munkájában:  »Conspectus 
Juris  Publici  Eegni  Hungáriáé  ad  annum  1848, «  a  mely  nagy 
tekintélynek  tartatik,  a  335.  §-ban  ez  áll:  »Sigilla  leges 
nostrae  Regibus  Hungáriáé  propria  quinque  numerant.«  Aztán 
leirja  mindeniket  s  hogy  mire  használtatnak.  És  a  337.  §-ban 
ezt  mondja:  Duplex  sigillum  inde  cognomentum  accepisse 
novimus  quia  reales,  prout  has  artis  Sphragisticae  gnari  appel- 
lant  sigillorum  inscriptiones  utrinque  insculptas  habét,  parte 
quippe  adversa  imaginem  Regis  regali  habitu  clenodiisque 
condecorati  a  versa  verő  Hungáriáé  (tehát  nem  regis,  hanem 
Hungarie)  eoque  spectantium  regnorum  i  n  s  i  g  n  i  a.«  A  nem- 
zeti czimer  a  koronával  Magyarországon  minden  bizony- 
nyal a  király  czimerének  tekintetnék  és  ámbár  igaz,  hogy 
Magyarországon  ezen  jelvény  diszitvényképen 
ellenvetés  nélkül  használtatik  nem  közjellegti 
okmányokon :  a  kormány  felhatalmazása  nélkül  azt  közjellegü 
okmányokon  vagy  másként  mint  diszitvény  végett*) 
senki  sem  használhatja.  Minden  magyar,  ki  ezt  a  jel- 
vényt a  keresetlevélben  emiitett  jegj'eken  látná,  azt  hihetné, 
hogy  a  jegy,  melyre  nyomva  van,  hivatalos  jelleggel  bir  s  a 
király  kormányának  felhatalmazása  mellett 
bocsáttatott  ki.**) 


alapján  kibocsátott  jegyeknek.  Ezek  tehát  a  letéteményezett  ezüst 
birtokát  terhelő  adósságot  képeznek.  Az  osztrák  hatalom  a  birtokot 
erőhatalommal  elfoglalta,  de  a  rajta  fekvő  adósságot  ki  nem  fizette, 
hanem  az  adósleveleket  (a  jegyeket)  is  eltulajdonította. 

Ha  még  van  ember  Magyarországon,  a  ki  a  beszolgáltatott 
ezüstalapu  jegyekről  vevényt  bir:  csodálkozom,  hogy  az  osztrák  csá- 
szárt perbe  nem  fogja.  Nem  lehet  oly  birót  képzelni,  ki  a  követelést 
oda  nem  itélné. 

*)  Hiszen  Kossuth  épen  csakis  ezt  tette. 

'"*)  És  ezt  az  ostobaságot,  melyet  maguk  sem  hittek,  hit 
alatt  mondják  a  tanuk,  holott  urok,  a  ki  mellett  eskíisznek,   ép  arra 

Több  pont  van  még  Kossuth  Lajos  affidavitjában, 
melyek  a  felperesnek,  mint  magyar  királj^nak  alkotmányos 
jogaira  vonatkoznak  s  más.  az  affidavitban  különösen  nem 
emiitett  dolgok,  melyek  nem  szabatosak  (are  incorrect) :  d  e 
mi  ugy  vagyunk  tanácsolva,  hogy  eperben 
nem  szükséges,  nem  is  lényeges  e  pontok  felett  vitatko- 
zásba bocsátkozni  s  hogy  nem  illenék  hozzánk  a  felperes 
részére  abba  bocsátkoznunk. 

Esküvel    erősíttetett   báró   d'Aldenburg  Roger  tolmácsolása 

mellett  Bécsben,  1861.  ápríl  6-án 
Fané  Julián  Henrik  Karolj'  6  britt  felsége  bécsi  követségé- 
nek titkára  előtt. 


Jellemző  dolog,  hogy  a  császári  felperes  szemen 
válogatott  tanúi  mennyire  fáztak  a  dolog  közjogi  olda- 
lának érintésétől.    »Nem  illenék  hozzájok.t 

Vukovics  vállalta  magára  a  tanuk  tudományát,  az 
osztrák  bank  és  jegy  kibocsátási  jog  dolgában  kiigazí- 
tani.   Ezen  affidavitja  sincs  birtokomban. 


VIII. 
A  tárgyalás. 

A  per  ápril  1  5-én  került  érdemleges  tárgyalásra. 
Felperes  részéről  Sir  Hugh  Cairns  parlamenti  tag 
(később  lord  cancellar)  és  Mr.  Cotton;  részemről  Mr. 
Collier  parlamenti  tag  (később  Sollicitor  Greneral)  és 
Giffard  és  Simpson  és  Westlake  urak:  Day  és  fiai 
részéről  Bacon  és  Wickens  urak  voltak  a  tárgyaló  ügy- 
védek. A  tárgyalás  több  napon  át  tartott.  Ügyvédekre 
kétségtelenül  érdekkel    bírhatna  ennek  a  szóbeli  tár- 

épitette  panaszát,  hogy  Kossuth  e  jegyekkel  a  magát  királynak 
mondott  felperes  uralkodásának  megdöntésére  forradalmat  akart 
csinálni ! 

gyalásnak  folyama,  meglátnák  belőle,  liogy  Angliában 
ügyvédnek  lenni  nagyon  nehéz  mesterség.  Egész  nagy 
könyvtárának  kell  lenni ;  át  kell  kutatnia  minden  valaha 
előfordult  oly  perek  dohos  gyűjteményeit,  melyek  a 
fennforgó  esetre  alkalmazhatók;  mert  angol  törvény- 
kezésben az  előzmények  döntő  erővel  birnak  (hasonla- 
tosan a  magyar  kii'ályi  curia  döntvényeihez).  De  ennek 
a  tárgyalásnak  gyorsírászati  felvétele  száz  meg  száz 
ivre  megyén  s  az  olvasóközönség  legnagyobbrészét  alig 
is  érdekelné.  Azt  tehát  mellőzöm  s  csak  annyit  emlitek 
meg,  miként  ügyvédeim  több  esetet  idézve  (például:  az 
Arcotti  Nábobnak  a  keletindiai  társaság  ellen ;  a  spa- 
nyol királynak  Macado  ellen;  két  Sicilia  királyának 
Wilcox  ellen  folytatott  pereit  stb.},  angol  bíróságok  Íté- 
leteivel kimutatták,  hogy  külföldi  uralkodók  indíthat- 
nak ugyan  keresetet  angol  polgári  bíróságok  előtt,  ugy, 
mint  akármely  magánember,  de  csakis  ugy,  mint  akár- 
mely magánember,  több  joggal  ennél  nem  birnak,  tehát 
csak  oly  dolgok  végett  indíthatnak  keresetet,  melyek 
végett  akárki  indíthat,  ti.  magánjogi  kérdésben, magán 
tulajdon  visszaszerzése  végett  vagy  magán  személyes 
sérelem  miatt,  mert  csak  ezek  lehetnek  a  polgári  magán- 
jognak s  polgári  bíróságok  eljárásának  tárgyai;  de 
politikai  kérdések,  uralkodói  privilégiumok,  uralkodók 
s  alattvalók  közti  jogok  nem  magánjogi  kérdések,  ezekbe 
angol  polgári  biróság  nem  avatkozhatik,  erre  nem  ille- 
tékes, nincs  hatósága.  Ha  pedig  a  biró  magának  mégis 
ily  (illetéktelen)  hatóságot  tulaj  donitana,  akkor,  ha  egy 
külföldi  uralkodónak  joga  van  állítólagos  uralkodói 
szabadalmaira  hivatkozni,  a  panaszlottaknak  is  joguk- 
nak kell  lenni  ez  állítólagos  szabadalmakat  tagadásba 
venni,  azokat  megczáfolní  s  azok  ellenébe  az  illető 
ország    közjogaira,    szabadalmaira,   törvényeire    hivat- 

kőzni,  s  a  bírónak  kötelessége  ezeket  tekintetbe  venni 
és  szerintük  itélni.  Ezt  az  osztó  igazság  hozza  magá- 
val. Ez  alapon  aztán  kinyilt  a  tér  annak  kimutatására, 
hogy  a  magát  magyar  királynak  állitó  s  e  minőségben 
keresetet  inditó  felperes  nem  magyar  király  s  hogy 
még  a  magyar  királyok  sem  birnak  azon  előjogokkal, 
melyekre  felperes  keresetét  fekteti,  a  ki  pedig  nem 
mond  igazat,  midőn  magát  magyar  királynak  állítja; 
és  nyílt  tér  a  többi  érvelések  törvényszabatos  kifejtésére, 
melyek  az  olvasó  előtt  az  előadottakból  már  ismeretesek. 

Megemlítendőnek  tartom  még  az  angol  eljárásnak 
azon  sajátságát,  hogy  tárgyalás  közben  a  bíró  és  az 
ügyvédek  közt  egész  párbeszédek  folynak.  Peremben 
e  :» dialógus « -ok  ivekre  meg  ivekre  mennek  s  e  párbe- 
szédekben Stuart  alcancellár  néha  igen  különös  nyilat- 
kozatokat tett;  például  mikor  azt  mondta:  »mi  angol 
bírák  ritkán  találkozunk  törvényszékeinken  császárok- 
kal s  ha  találkozunk,  nem  vizsgálgatjuk:  vájjon  kezeik 
tiszták-e  vagy  piszkosak ; «  néha  elcsavarta  a  tényállást, 
például,  mikor  azt  mondta :  hogy  én  elismertem  affida- 
vitomban,  miként  asouverain  hatalom  Magyar- 
országon most  a  felperes  által  gyakoroltatik,  és  tény- 
nek állította  (a  mi  nem  volt  igaz),  hogy  e  gyakorlás  az 
angol  udvar  által  el  van  ismerve;  máskor  ismét  azt  a 
jelenetet  idézte  elő,  hogy  magyar  boros-üvegeket  kért 
elő,  miszerint  lássa,  vájjon  használtatik-e  ilyeneken  a 
magyar  czimer  s  mikor  látta,  hogy  igen,  a  kérdést  azzal 
praeoccupálta,  hogy  ez  egészen  más,  mint  mikor  nyil- 
vános okmányokra  illesztetik;  máskor  ismét  engem 
bókokkal  tisztelt  meg,  elismerte,  hogy  affidavítom 
nagyon  jelesen  van  szerkesztve  s  becsületemre  válik: 
majd  ismét  oda  nyilatkozott,  hogy  engem  minden  tekin- 
tetben tisztességes  és  tiszteletreméltó  embernek  tart. 

E  tárgyalások  közben  ügyvédeim  érvelési  modo- 
rával nagyon  meg  voltam  elégedve ;  azon  egyet  kivéve, 
hogy  szerintem  nem  mutattak  elegendő  erélyt  annak 
nyomatékos  kifejtésében,  bogy  felperes  nem  magyar 
király :  pedig  reám  nézve  ez  volt  a  dolog  főérdeme.  Azon- 
kivül  a  biró  némely  alaptalan  nyilatkozatait,  s  a  felpe- 
res ügyvédének  némely  állításait  sem  láttam  kellő  erő- 
vel megczáfolva  s  azért  az  ápril  15-töl  18-ig  tartott 
tárgyalások  folytatása  pár  na})ra  megszakittatván, 
jónak  láttam  ügyvédeimhez  a  következő  emlékiratot 
intézni : 

Pro  memória. 

Méltányló  elismeréssel  adok  kifejezést  lekötelezettsé- 
gemnek  a  beható  modorért,  melylyel  az  ügy  kedvező  eldön- 
tésére befolyást  gyakorolható  jog-pontok  megállapittattak,  s 
a  birói  előzmények  fáradságos  kikntatásáért,  melylyel  a  véd- 
állás  támogattatott. 

Miután  immár  minden  megtörtént,  miszerint  kedvező 
Ítélet  biztosittassók,  a  mennyiben  ez  az  ügyvédektől  függ- 
het :  szabadságot  veszek  magamnak,  védőimet  figyelmeztetni, 
miként  elérkezettnek  vélem  az  időt  arra,  hogy  az  ügy  egy 
nagy  politikai  ügy  magas  színvonalára  emeltessék,  a  minő- 
nek ügyünk  tekintetni  valósággal  jogosítva  is  van  s  hogy  ez 
a  tárgyalások  jelen  állásában  immár  meg  is  történhetik  a 
nélkül,  hogy  az  érvelés  azon  mütani  pontjai  rövidséget 
szenvednének,  melyek  a  bíróságot  az  ítéletnél  valószínűleg 
vezetni  fogják. 

E  figyelmeztetésre  azon  tekintet  által  találom  magamat 
indíttatva,  hogy  ámbár  igen  tetemes  összegre  megyén  az,  a 
mit  a  kérdéses  jegyek  gyártására  költöttem:  mindazáltal  nem 
az  anyagi  veszteség  az,  a  mit  kedvezőtlen  ítélet  esetén  leg- 
inkább fájlalnék.  A  mi  engem,  mint  hazafit,  leginkább  érde- 
kel, az  a  politikai  horderő,  a  politikai  befolyás,  melyet  jó 
vagy  rossz  irányban  ezen  peres  ügy  kimenetelének  nem  lehet 
a  Magyarországon  most  folyamatban  levő  tusára  nem  gyako- 
rolnia, melyben  az  egyik  oldalon  egy  nemes  nemzet  áll,  mely 

férfiasan  küzd  törvényeiért  s  a  független  szabad  és  alkotmá- 
nyos létért,  melyre  öröklött  történelmi  jogokkal  bir,  —  a 
másik  oldalon  pedig  a  panaszos  áll,  a  ki  mindent  vakmerőn 
felforgató  irányához  ragaszkodva,  átalkodottan  arra  törek- 
szik, bogy  bazámat  pusztán  egy  osztrák  tartomány  nyomo- 
rult állására  alacsonyítsa,  mely  semmi  önálló  joggal  nem  bir, 
lianem  csak  a  panaszos  kényuri  kedvétől  várbat  némi  szűk- 
markú s  biztosságtalan  részeltetést  valamely  oly  névleg  alkot- 
mányos kormányzatban,  mely  egy  napon  a  szükség  nyomása 
alatt  engedélyezve,  másnap  azon  rosszhiszeműséggel,  melyről 
az  osztrák-báz  ismeretes,  újra  visszavonatbatik,  a  mint  a 
szükség  nyomása  enybül.    . 

Óhajtanám  annálfogva  a  bíróságot  hathatósan  figyel- 
meztetve látni  arra,  hogy  egy  nagy  politikai  ügygyei  van 
dolga,  melynél  a  birói  eldöntés  hatása  nem  marad  a  jegyek 
ki-  vagy  nem-bocsátásának  aránylag  csekély  érdemére  szo- 
rítva, hanem  az  angol  birói  kar  erkölcsi  tekintélyét  fogja 
beledobni  ama  nagy  elvek  mérö-serpenyőjébe ,  melyek  a 
magyar  nemzet  és  Ferencz  József  osztrák  császár  közt  vita- 
tás alatt  vannak. 

Midőn  azt  mondom,  hogy  ezen  ügyet  egy  nagy  politi- 
kai ügy  gyanánt  óhajtom  tárgyaltatni,  azt  értem  alatta,  hogy 
felhasználva  kivánom  látni  az  alkalmat  arra,  miszerint  Magyar- 
ország diplomatikai  állása  e  magas  angol  Ítélőszék  előtt  vilá- 
gosságba legyen  helyezve,  s  be  legyen  bizonyítva,  hogy  pana- 
szos a  jogczimnek  még  csak  árnyékával  sem  bir  Magyar- 
ország királyának  minőségében  lépni  fel  a  biróság  előtt  azon 
hamis  ürügy  alatt,  hogy  ő,  mint  magyar  király,  koro- 
nájának jogainál  fogva,  valamely  állítólagos  előjogokkal 
bir  engem  s  védencz-társaimat  zaklató  keresetekkel  hábor- 
gatni, holott  a  tényállás  az,  hogy  ő  nem  magyar .  király,  az  a 
korona  nem  az  övé  s  ő  ahhoz  a  jognak  még  csak  árnyékával 
sem  bir. 

Szerencsére  mind  a  felperes  ügyvéde,  mind  maga  a  biró 
is  e  tekintetek  teljes  kifejtésére  kedvező  alkalmat  nyitottak. 

Azt  látom  ugyanis  a  tárgyalásokról  közzétett  jelenté- 
sekből, hogy  felperes  ügyvéde.  Sir  Hugh  Cairns  azt  vetette 
szemükre  a  mi  ügyvédeinknek,  miként  mindannyian  bebizo- 
nyítani Ígérkeztek,  hogy  a  felperes  nem  magyar  király,  de 

azt  egyikük  sem  bizonyította  be,  söt  az  ügy  ezen  oldalával 
felhagytak. 

Mondatott  az  is ,  miként  ezen  Ítélőszék  szabálynak 
tekinti  azt  ismerni  el  egy  adott  idegen  ország  uralkodójá- 
nak, a  kit  a  királyné  annak  elismert  az  által,  hogy  képviselő- 
jét elfogadta. 

Mondatott  végre  az  is,  hogy  kötéseket  lehet  előmutatni, 
melyekben  Anglia  királynéja  az  osztrák  császárt  magyar 
királynak  elismerte.  Stuart  alcancellár  pedig  még  azon  állí- 
tást is  koczkáztatta,  hogy  én  hites  nyilatkozatomban  (»aftida- 
vit«)  elismertem,  miként  Magyarországon  a  felségi  hatalom  a 
felperes  által  gyakoroltatik. 

Ezen  állitások  az  egész  kérdés  tüzetes  fejtegetésére  az 
ajtót  felnyitották  s  ez  előnyt  tanácsos  teljes  mértékben  fel- 
használni. 

Bátor  vagyok  a  következő  megjegyzéseket  ajánlani 
ügyvéd  urak  figyelmébe : 

1.  Én  sohasem  ismertem  el,  hogy  Magyarországon  a 
felségi  hatalom  a  felperes  által  gyakoroltatik.  Nyilatkozatom 
csak  az  ott  jelenleg  létező  erő  hatalmi  uralom 
állapotáról  szól. 

2.  Feltéve,  de  meg  nem  engedve,  hogy  Stuart  alcancel- 
lár igazolva  lehetne  az  erőhatalmi  uralom  jelenlegi  lételének 
elismerését  olybá  venni,  mintha  a  felségi  hatalomnak  a  fel- 
peres által  gyakorlását  ismerné  el:  ebből  teljességgel  nem 
lehetne  azt  a  következtetést  kierőszakolni,  hogy  én  felperest 
Magyarország  királyának  ismertem  el. 

Ellenkezőleg,  én  hites  nyilatkozatomban  a  leghatáro- 
zottabban tagadom,  hogy  felperes  akár  jogilag,  akár  tényleg 
magyar  király.  Orosz  szuronyok  kegyelméből  felségi  jogot 
gyakorolni  és  Magyarország  királyának  lenni :  két  egészen 
különböző  dolog.  Az  első  pusztán  erőhatalmi  tény,  a  második 
törvényesség  eszméjét  foglalja  magában. 

E  szónak  » magyar  király, «  tevőleges  értelme  van,  melyet 
a  magyar  alkotmány  világosan  meghatározott  s  az  európai 
nemzetek  közjoga  elfogadott.  E  szó  »magyar  király,«  oly 
uralkodót  jelent,  kit  a  magyar  törvények  helyeztek  a  magyar 
királyi  székre,  ki  az  országgyülésileg  összegyűlt  nemzettel 
diplomatikai   szerződésre   lépett,  a  törvények  és  alkotmány 

megtartására  megesküdött  és  Szent-István  koronájával  meg- 
koronáztatott. 

Senkisem  tekintethetik  Magyarország  királyának,  a 
kinél  ezen  lényeges  feltételek  hiányoznak,  habár  kény  és  erő- 
szak által  a  felségi  hatalom  gyakorlatát  bitorolja  is.  II.  József 
törvényes  örökösödési  czimmel  birt  a  magyar  királyi  székre 
(a  mivel  felperes  nem  bir)  s  felségi  hatalmat  gyakorolt  Magyar- 
országon mind  haláláig,  de  azért  magyar  király  nem  volt, 
még  csak  a  magyar  királyok  lajstromában  sem  jelenik  meg 
s  minden  tettei ,  rendeletei ,  kiváltságai ,  engedélyezései 
érvénytelenek. 

Maga  Sir  Hugh  Cairns  is  csak  addig  megyén,  hogy  a 
törvényszék  köteles  felperest  Magyarország  uralkodójának 
elismerni,  minthogy  ö  britt  felsége  a  királyné  öt  ilyennek 
elismerte.  Tegyük  fel,  hogy  ez  igy  van  (bár  én  ezt  kétségbe- 
vonom) :  ez  még  nem  elég.  Felperes  nem  mondja  keresetleve- 
lében :  »En  Magyarországon  a  felségi  hatalom 
gyakorlatában  vagyok,  annálfogva  követelem 
stb.«  Felperes  azt  mondja :  »Én  Magyarország  kirá- 
lya vagyok  s  mint  ilyen,  koronám  jogánálfogva 
követelem  stb.« 

Minthogy  ö  ezen  álláspontra  helyezkedett,  azt  be  kell 
bizonyítania,  különben  nincs  álláshelye  (locus  standi)  e  bíró- 
ság előtt,  és  én  állitom,  hogy  nincs  helye.  Angol  Ítélőszék 
előtt  nem  lehet  álláshelyet  szereznie  magának  az  által,  hogy 
a  felségi  hatalom  erőszakos  gyakorlatának  tényét  bizonyítvá- 
nyai állítja  fel  arra,  hogy  ő  magyar  király.  Én  magam  is 
gyakorlottam  a  felségi  hatalmat  Magyarországon,  még  pedig 
nem  erőhatalmilag,  hanem  törvényes  hatósággal,  és  én  kérdem : 
vájjon  Stuart  alcancellár  adott  volna-e  nekem  álláshelyet  ezen 
itélőszéknél,  bárha  kormányom  el  volt  volna  is  ismerve  az 
angol  királyné  által,  hogy  ha  én  azon  alapon,  mert  a  felségi 
hatalom  gyakorlatában  voltam,  mint  magyar  király  léptem 
volna  fel  keresettel  ez  ítélőszék  előtt,  a  korona  jogára  hivat- 
kozva, mely  korona  sohasem  tétetett  az  én  fejemre,  ép  ugy, 
mint  sohasem  tétetett  a  felperes :  Ferencz  József  fejére. 

Vagy  talán  meri  Sir  Hugh  Oairns  állítani,  hogy  Anglia 
királynéja  Ferencz  József  osztrák  császárt  forma  szerint 
elismerte  Magyarország  királyának  ? 

En  ugyan  nem  vagyok  oly  kedvező  helyzetben,  mint  a  fel- 
peres, hogy  a  külügyi  hivatal  levéltáraiban  kutathassak,  vagy 
az  angol  rendőrség  szolgálatomra  álljon  jegyeket  csenni, 
miszerint  azokra  keresetlevelet  építhessek ;  mindazáltal  kere- 
ken tagadom,  hogy  felperes  a  magyar  királyi  székre  lépését 
Anglia  királynéjának  valaha  tudtára  adta ;  s  minthogy  ezt 
nem  tette,  nem  is  lehetett  magyar  királynak  elismertetnie. 

Teljes  lehetetlen,  hogy  felperes  valaha  ilj  közlést  inté- 
zett volna  az  angol  királynéhoz : 

1-ször,  mert  azon  perez  óta,  hogy  egy  palota-forradalom 
által  a  hatalmat  kezébe  kerítette,  folytonosan  oda  intézte  min- 
den törekvését,  hogy  a  magyar  királyi  széknek  még  lételét  is 
semmivé  tegye.  E  czélból  bujtogatott  fel  lázadást  Magyaror- 
szágon ;  e  czélból  rohanta  meg  császári  seregeivel  nemzetemet ; 
e  czélból  árasztotta  el  vérrel  és  pusztulással  hazámat ;  kért  s 
kapott  kétszázezer  főnyi  segítséget  az  orosztól ;  hurczoltatta 
a  vesztőhelyre  a  legjobb  hazafiakat  vagy  megtömte  velük 
tömlöczeit ;  feldarabolta  Magyarország  területét,  kiszivattyúzta 
életnedvét  és  nyíltan  kijelentette,  hogy  Magyarország  mint 
királyság  megszűnt  létezni  s  jövendőben  csak  mint  császári 
koronájának  egyik  uradalma  (Kronland)  létezend.  Ez  mind 
köztudomású,  tagadhatlan  tény ;  annálfogva  teljes  lehetetlen- 
ség, hogy  magát  magyar  királyul  jelentette  volna  be  Anglia 
királynéjának.  Bátran  ki  merem  hivni :  bizonyítsa  ezt  be ! 
Nem  teheti. 

2-  szór.  Nem  teheti,  mert  hiszen  látván,  hogy  minden 
jogot  felforgató  forradalmi  törekvései  a  nemzet  szenvedőle- 
ges ellentállásán  megtörnek:  épen  csak  most,  már  a  jelen  zak- 
lató kereset  megindítása  után,  hivta  fel  a  magyar  nemzetet, 
hogy  őt  rasbgjav  királylyá  koronázza  meg.  Mit  hozhat  a 
jövendő?  —  nem  vitatom ;  de  az  tény,  hogy  eddig  még  nem 
lett  megkoronázva,  tehát  lehetetlen,  hogy  magát  magyar 
királynak  mutatta  volna  be  az  angol  udvarnál. 

3-szor.  Hogy  ez  nem  történt  meg,  ennek  világos  bizo- 
nyítványát birjuk  magának  a  felperes  képviselőjének  az  angol 
udvarnál,  Apponyi  grófnak  saját  affidavitjában  is,  melyre  az 
egész  kereset  alapítva  van.  Mert  az  afíiidavit-ban  Apponyi 
gróf  magát  csak  »az  osztrák  császár  követjének«  czi- 
mezi,  azt  nem  meri  mondani,  hogy  ö  »a  magyar  király 

követje ;«  a  mint  nem  is  merhette  mondani,  mert  magyar 
király  nincs.  A  két  minőséggel  esetleg  ugj-anazon  egy  sze- 
mély lehet  felruházva,  de  azért  a  két  minőség  különbözik, 
elannyira  különbözik,  hogy  ha  Sir  Hugh  Cairns  ragaszkod- 
nék azon  alaptalan  állitásához,  hogy  a  felperes  magyar  király- 
nak van  az  angol  királjmé  által  elismerve :  én  követelni  fogom, 
hogy  gróf  Apponyi  a  biróság  elé  idéztessék,  miszerint  vallo- 
mást tegyen :  vájjon  kapott-e  s  mutatott-e  be  megbizó  levelet 
a  felperestől,  mint  magyar  királytól  ?  Nem  fog,  nem  merhet 
hit  alatt  e  kérdésre  igennel  felelni.  Felperes  az  angol  udvar- 
nál csak  mint  osztrák  császár  van  képviselve  s  nem  mint 
mag\^ar  király.  E  két  minőség  tökéletesen  különvált  és  külön- 
böző. (Kérem  CoUier  ügyvéd  urat,  olvassa  fel  ennek  czáfol- 
hatlan  bizonyítványául  a  biróság  előtt  2-dik  affidavit-omból 
az  1796-iki  X.  magyar  alaptörvényt.^ 

■á-szer.  Felperes  nem  ismertethetik  el  magyar  királynak, 
mert  Magyarország  királya  a  még  életben  levő  Y.  Ferdinánd, 
csak  az  osztrák  császári  koronáról  mondott 
1  e  (melyhez  Magyarország  sohasem  tartozott),  de  Magyar- 
ország királyi  székéről  nem  mondott  le. 

(Ez  oly  körülmény,  melyre  ügyvéd  urak  figyelmét  külö- 
nösen felhívom  és  kérem  Y.  Ferdinánd  idemellékelt  lemondó- 
oklevelét  a  biróság  előtt  felolvastatni.) 

Minden  kétségen  kivül  van,  hogy  a  felperes,  midőn 
hatalomba  jutását  a  külhatalmaknak  tudtára  adta,  nem  mehe- 
tett túl  elődje  lemondó  levelének  tartalmán,  melyen  uralma 
alapszik. 

Sir  Hugh  Cairns  szerződések  létezéséről  beszél,  melyek 
bizonyságul  szolgálnak,  hogy  az  osztrák  császár  magyar 
királynak  el  van  ismerve. 

Lehet,  hogy  czimei  sorában  a  magyar  királyi  czimet  is 
emiitette,  mint  alkalmasint  a  jeruzsálemi  királyi  czimet  is 
emiitette :  de  hacsak  felperes  be  nem  bizonyltja  (mit  tenni 
soha  sem  fog),  hog^-  az  ö  magyar  királyi  minőségének  elisme- 
rése képezte  valamely  ily  szerződés  tárgyát :  holmi  inciden- 
talis  czimkérdést  senki  sem  foghat  annak  bizonyitványaul 
Venni,  hogy  magyar  királynak  lett  elismerve. 

Anglia  királynéja  Yiktor  Emánuel  királyt  Lombardia 
uralkodójának  ünnepélyesen  elismerte,  azonban  nincs  kétség 

benne,  liogy  minden  szerződésben  vagy  egyezményben,  mely 
felperes  és  Anglia  közt  azóta  előfordult,  Austria  császárja  a 
lombard  királyi  czimet  is  beleiktatta  czimeiközé.  De  merné-e 
Sir  Hugb  Cairns  ebből  azt  következtetni,  hogy  védencze  Lom- 
bardia királyának  van  elismerve. 

Nem,  Ferencz  József  nem  magyar  király.  Maga  az  a  tény, 
miszerint  épen  csak  most  hivja  fel  a  magyar  nemzetet,  hogy 
tegye  őt  Magyarország  királyává,  és  az  a  tény,  hogy  csak 
most  terjeszti  a  nemzet  elé  V.  Ferdinánd  állitólagos  lemon- 
dását, a  mi  által  egyszersmind  egész  múltjának  bitorlási  jelle- 
gét vallotta  be :  maga  ez  világos  bizonyságul  szolgál,  hogy  ő 
ekkorig  még  nem  magyar  király.  És  itt  említésre  méltónak 
tartom  azon  köztudomású  tényt  is,  hogy  Ferencz  József,  mint- 
hogy még  nem  király,  a  magyar  országgyűlést  saját  szemé- 
lyében meg  nem  nyithatván  s  ennélfogva  a  megnyitást  biz- 
tos által  hajtatván  végre,  ez  (egy  másik  gróf  Apponyi)  a 
trónbeszédet  helyettesítő  beszédében  egyetlen  egyszer  sem. 
merte  a  felperest  királynak  czimezni. 

Az  eddigi  tárgyalásokban  alaposan  meg  volt  mutatva, 
hogy  a  felperes  a  fennforgó  ügyben  még  akkor  sem  bírhatna 
kereseti  joggal  az  angol  Ítélőszék  előtt,  ha  valósággal  magyar 
király  volna  is.  Most  azonban  én  különös  súlyt  helyezek  arra, 
hogy  ügyvédeim  erősen  vitassák  azt  a  pontot,  hogy  felperes- 
nek keresetétől  el  kell  mozdittatnia,  mert  álminősógben  lépett 
fel  a  törvényszék  előtt ;  keresetlevelét  nem  azon  alapon  nyúj- 
totta be,  hogy  ő  Magyarországon  a  felségi  jogok  gyakorlatá- 
ban van,  hanem  egyenesen  mint  magyar  király  nyújtotta  be : 
mi  pedig  bebizonyítjuk,  hogy  ő  nem  magyar  király. 

Igen  nagy  fontosságot  helyezek  arra,  hogy  a  megkülön- 
böztetés minden  erővel  vitattassék;  mert  oly  időket  élünk, 
midőn  nemzetek  sorsára  lehet  az  befolyással,  hogy  minő 
szempontból  tekintik  a  nemzetek  ügyét  Angliában ;  e  nagy  és 
hatalmas  országban  pedig  semmi  vélemény  sem  mérkőzhetik 
súlyban,  itélőszékeinek  véleményével,  melyek  az  egész  vilá- 
gon az  angol  szabadság  legerősebb  védbástyájának  s  vele  az 
alkotmányos  elvek  hatalmas  támaszának  tekintetnek. 

A  dolgok  akként  állanak,  hogy  mivel  Ferencz  József 
császár  még  inindig  ragaszkodik  a  hatalomrajutásakor  élte 
feladatának  nyilatkoztatott  azon  szándékához,  hogy  a  jog  s 

törvény  szerint  független  Magyarországot  az  osztrák  császár- 
ság egyik  koronatartományának  (Kronland)  nyomorult  állá- 
sára sülyeszsze,  a  minek  a  magyar  nemzet,  mely  loyalis  con- 
servativ  szelleme  által  lelkesítve,  történelmi  jogaihoz  törhet- 
len  erélylyel  ragaszkodik,  magát  soha  meg  nem  adhatja :  igen 
valószínű,  hogy  a  magyar  országgyűlés  fel  fog  oszlani  a  nél- 
kül, hogy  a  felperest  megkoronázná.  Ferencz  József  tehát  ez 
eshetőség  következményeire  való  számítással  szeretne  e  magas 
biróság  által  »magyar  király«-nak  elismertetni,  azon  ürügy 
alatt,  hogy  Magyarországon  a  felségi  hatalmat  gyakorolja. 

Ámde  az  nagyon  szomorú  s  a  jog  uralmára  érzékeny 
csapás  volna,  ha  egy  angol  biróság  magát  erre  felhasználtatni 
engedné;  mert  ugy  jóra,  mint  rosszra,  mérhetlen  nyomatókkal 
bir  az,  hogy  minő  nézettel  van  Anglia  ama  nagy  elvek  felől, 
melyektől  az  alkotmányos  szabadság  vagy  a  kénj^^uralom  vég- 
leges diadala  függ. 

Kérem  is  Colier  jogtanácsos  urat,  kövessen  el  mindent, 
miszerint  a  biró  áthatva  legyen  annak  érzetétől,  hogy  nem 
egy  magánszemély  csekély  ügyével  van  dolga,  hanem  egy 
sokat  szenvedő  nemes  nemzet  ügyével,  meljmél  a  keresztény 
Európának  jobb  szolgálatokat  semmi  más  nemzet  nem  tett  s 
nincs  nemzet,  mely  minden  igazságos  ember  rokonszenvére 
nagyobb  mértékben  érdemes  volna. 

London,  1861.  ápril  18. 

Kossuth  Lajos. 

Ennek  folytán  a  tárgyalások  újra  felvétettek;  bere- 
kesztésük után  Stuart  alcancellár  oda  nyilatkozott, 
hogy  néhány  napi  megfontolásra  van  szüksége  s  végre 
május  4-kén  meghozta  s  elmondta  Ítéletét,  amint 
következik : 

ítélet. 

Felperes  magyar  királyi  minőségében  folyamodik  e  törvény- 
székhez. Segitséget  kér  a  törvényszéktől  arra,  hogy  eleje  vétessék 
egy  köztermészetü  sértésnek  az  ellen,  a  mit  felperes  törvényes 
jogának  állit.  Ezen  jogokat  akként  igényli,  mint  a  felségi  hatalom 
elismert  birtokosa  egy,  ezen  országgal  békében  élö  külföldi 
államban. 

A  mint  látszik,  alperesek  itt  ezen  országban  nagymennyi- 
ségű nyomtatott  papírt  állítottak  elö,  mely  Magyarország  olynemü 
papírpénzét  volna  képezendő,  mint  a  minőt  a  felségi  hatalom  tör- 
vényszerűen kibocsát ;  s  az,  a  mit  alperesek  így  elkészítettek,  vala- 
mely jövendő  időben  mint  nyilvános  magyar  papírpénz  szándékol- 
tatik forgalomba  tétetni. 

E  nyomtatványok  nemcsak  felperes  felhatalmazása  nélkül,  do 
sőt  egy  oly  remélt  (contemplated)  hatalom  gyakorlásával  készíttet- 
tek, mely  felperes  hatalma  iránt  ellenséges  természetű,  sőt  azt  fel 
akarja  váltani. 

A  mit  jelenleg  e  törvényszéknek  el  kell  határozni,  az :  vájjon 
angol  törvény  szerint  megengedhető-e,  hogy  alperesek  birtokában 
maradjanak  vagy  oltalmaztatniok  kell-e  birtokában  az  említett  czél 
végett  gyártott  nagymennyiségű  nyomtatványoknak ;  vagy  pedig  a 
felperesnek  van-e  igénye  oltalmaztatni  az  alperesek  támadása  ellen 
azon  jogában,  melynek  magát  birtokában  lenni  állítja,  s  van-e  joga 
igényelni,  hogy  a  mi  ekép  jogai  ellen  irányzott  ellenséges  szándok- 
kal készíttetett,  neki  kíszolgáltassék  és  átadassék  ? 

Alperesek  részéről  felhozatott,  hogy  e  törvényszéknek  eféle 
ügyben  nincs  hatósága ;  hogy  a  mi  itt  közsérelemnek  (publíce 
wrong)  panaszoltatik,  arról  az  angol  törvény  nem  vehet  tudo- 
mást, mivel  az  merőben  egy  külnemzet  köz-  és  politikai  ügyeire 
vonatkozik. 

Alperesek  ügyvédei  elismerték,  hogy  egy  külföldi  uralkodó 
oltalmat  találhat  ezen  törvényszéknél,  midőn  hivatalos  minőségben 
6gy  oly  közbirtok  visszaszerzését  szorgalmazza,  mely  e  bíróság 
hatósága  alatt  áll ;  de  azt  állítják,  hogy  a  mi  a  jelen  ügyben  kér- 
désben forog,  az  nem  birtokjog,  hanem  pusztán  nyilvános  és  politi- 
kai jog,  mely  a  magyar  alkotmány  szerint  nem  összpontosul  egészen 
az  uralkodó  személyében,  hanem  a  magyar  országgyűlés  rendelke- 
zése'től  és  ellenőrzésétől  függ.  És  egy  ily  jog  —  ugy  mondják  — 
ezen  törvényszék  hatáskörén  kívül  esik. 

Ha  a  kérdés  pusztán  állami  ügyre  vonatkoznék,  akkor  nem 
törvényszéki,  hanem  csak  politikai  vitatkozás  tárgyát  képezné.  De 
a  pénz  (coin)  és  a  forgalmi  eszköz  (currency)  szabályozása  minden 
államban  az  uralkodó-hatalom  nagy  előjoga.  Az  nem  egyszerűn 
munícipalis  jog  vagy  municipalis  törvény  kérdése,  hanem  egy  nagy 
nyilvános  jog,  mely  a  népjog  által  el  van  ismerve  és  annak  oltalma 
alatt  áll.  Á  népjog  által  elismert  jog  pedig  törvényes  jog,  mert  a 
népjog  az  angol  közönséges  törvénynek  részét  képezi. 

Előzmények  és  törvény  tudományi  tekintélyek  nézetei  kétség- 
telenné teszik,  hogy  valahányszor  oly  kérdés  merült  fel,  mely  a 
népjog  hatáskörébe  tartozik,  —  az  angol  közönséges  törvény  a  nép- 
jogot mindig  teljes  kiterjedtségében  elfogadta  s  az  ezen  ország 
törvénj^e  részének  tekintetik. 

Azon  parlamenti  végzések,  melyek  idörül-idüre  ezen  általá- 
nos törvény  megerősítése,  vag}''  határozatai  végrehajtásának  meg- 
könnyítése végett  hozattak,  nem  újításoknak,  hanem  csak  a  létező 
alap-alkotmány  kimagyarázásának  tekintettek,  melyek  nélkül  ezen 
ország  megszűnnék  a  polgárisult  világ  része  lenni. 

Ezen  elismert  általános  elveket  a  jelen  speciális  esetre  alkal- 
mazva, látjuk,  miként  a  britt  parlament  (11.  Geo.  4.  et  1.  Will  4.  c. 
66.)  elhatározta,  hogy  bármely  uralkodó  vagy  ország  papírpénzé- 
nek hamisítása  vagy  utánzása  az  angol  törvények  által  megbünte- 
tendő bűn  (felonía).  Ez  törvényhozási  elismerése  annak,  hogy 
külföldi  államok  felségí  hatóságaínak  általános  joguk  van  ezen 
ország  törvényeinek  segítségéhez  folyamodni  papírpénzük,  szint- 
úgy mint  érczpénzük  szabályozását  illető  jogaik  megvédése  és  az  e 
jogaik  ellen  elkövetett  vétségek  megbüntetése  végett.  A  polgári- 
sult államok  közt  fennálló  barátságos  viszonyok  biztonsága  meg- 
kívánja, hogy  a  népjog  által  elismert  ama  felsöségí  jogok  munici- 
palís  törvények  által  oltalmaztassanak. 

Magának  Kossuth  alperesnek  nyilatkozatából  is  kitűnik, 
hogy  felperes  Magyarországon  a  legfelsőbb  hatalom  birtokában 
van  s  hogy  a  per  tárgj-át  képező  tulajdon,  melyet  alperes  a  végett 
készíttetett,  hogy  valamely  jövő  időben  mint  Magyarország  papír- 
pénze forgalomba  hozassék,  épen  a  felperes  létező  hatalma  miatt 
nem  szándékoltatott  eme  czélra  most  azonnal  használtatni.  De  más- 
részt az  is  nyilvánvaló,  hogy  a  gj^ártott  jegyek  az  alperesek  birto- 
kában vannak,  készek  a  felhasználásra  akkor,  a  mikor  azt  alperes 
Kossuth  czélszerünek  látandja  a  felperes  létező  joga  iránti  ellen- 
séges szándokkal. 

A  gyártott  nyomtatványok  oly  tulajdont  képeznek,  mel}- 
semmi  más  czél  végett  nem  gj^ártatott  és  semmi  más  czélra  nem 
használható,  mint  olyanra,  mely  felperes  felségí  jogai  iránt  ellen- 
séges ;  e  nyomtatványok  nem  oly  tulajdon,  a  mely,  mint  pl.  fegyve- 
rek, más  czélokra  is  jogszerűen  használható. 

Ezek  igy  levén,  ha  e  törvényszék  avatkozását  megtagadná, 
az  annyit  tenne,  mint  kimondani,  hogy  nem  illetékes  a  felperes  oly 
jogának  oltalmazására,  melyet  a  népjog,  tehát  angol  törvény 
elismer. 

Mondatott  azonban,  hogy  a  felperes  által  igényelt  jog  nem 
absolut  jellegű,  hanem  a  magyar  országgyűlés  ellenőrzése  alatt  áll. 
Az  angol  korona  kiváltságai  is  mind  vagy  közvetlenül  vagy  köz- 
vetve a  parlament  ellenőrzésének  vannak  alávetve  és  a  legtöbb 
külföldi  államnál  is  a  felségí  jogok  valamiféle  ellenőrzés  vagy  kor- 
látozás alatt  állanak:  de  mindazonáltal  nem  szűnnek  meg  tényle- 
ges jogok  lenni  és  az  uralkodó  megkeresése  folytán  szoktak  a  tör- 
vény által  oltalmaztatni. 

Továbbá  az  is  mondatott,  hogy  alperes  Kossuth  a  felperes 
jelenleg  fennálló  jogának  feldöntését  tartotta  szeme  előtt  (contem- 

testületre  átruháztatik,  mely  a  kérdéses  papíroknak  Magyarország 
folyó-pénzéül  használatát  sanctionálja :  akkor  neki  joga  lesz  ezeket 
használni,  —  e  törvényszék  tehát  nincsen  hivatva  most  avatkozni. 
Ezen  érvelésre  a  felelet  az':  hogy  törvényszékek  csak  létező  törvé- 
nyekkel s  a  létezi)  kormányokkal  foglalatoskodhatnak.  Engedel- 
messég a  fennálló  kormányok  iránt,  melyek  egyedül  képesek  a  tör- 
vényeknek érvényt  szerezni :  lényeges  kívánalma  az  igazságszol- 
gáltatásnak s  a  polgári  társadalom  fenntartásának.  Tehát  ha  a 
létező  törvények  szerint  felperesnek  csakugyan  megvan  azon  joga, 
melyet  igényel ;  ha  alperesek  csakugyan  készítették  s  jelenleg  bir- 
tokban tartják  a  kérdéses  tulajdont,  mely  semmi  más  czél  végett 
nem  készíttetett  s  nem  bírtokoltatik,  mint  olyan  végett,  a  mely  fel- 
peres törvényes  jogának  ellenséges :  felperes  e  törvényes  jogának 
oltalmaztatnía  kell  e  törvényszék  közbelépése  által,  máskülönben 
lemondana  oltalmazó  hatóságáról. 

Ez  tisztán  áll  elvi  alapon,  de  tisztán  áll  tekintélyi  alapon  is. 
Earina  perében  Silverlock  ellen  tilalmi  ítélet  hozatott  egy  nyom- 
dász ellen  csak  azért,  mert  bizonyos,  általa  nyomatott  papírok  a 
felperes  jogainak  sérelmére  használtathattak,  bár  tényleg  nem 
használtattak. 

Az  ezen  országgal  békében  élő  államok  mindig  igénynyel 
bíróknak  tekintettek  az  angol  törvények  segítségére,  jogaik  oltal- 
mazása és  azoknak  megbüntetése  végett,  kik  a  népjog  által  elismert 
kiváltságok  ellen  vétenek.  Még  forradalomból  eredő,  de  tényleg 
fennálló  s  Anglia  által  elismert  kormányoknak  is  mindenkor  meg- 
adatott az  angol  törvények  által  ezen  jogoltalom,  s  a  kik  az  ellen 
vétettek,  vád  alá  helyezés  utján  az  angol  törvényszékek  előtt  meg- 
büntettettek. Ezen  elv  alapján  lett  Peltier  vád  alá  véve  és  elitélve 
rágalom  miatt  az  első  consul  ellen.  Korábban  pedig  lord  George 
Gordon  lett  elitélve  rágalom  miatt  a  franczia  királyné  ellen. 

Idegen  hatalmak  ezen  jogai  egyidőre  supprimáltathatnak  s  a 
törvény  elnémulhat  a  forradalom  vagy  lázadás  alatt,  midőn  ugy  az 
egyéni,  mint  a  közjog  felforgattatik  és  megsemmisíttetik  a  polgári 
háború  csapásai  és  bűnei  közben ;  de  mikor,  mint  a  jelen  esetben, 
felperesnek,  mint  Magyarország  uralkodójának  e  jogai  az  angol 
korona  által  el  vannak  ismerve :  az  oltalom,  a  melyért  ez  ügyben 
folyamodik,  meg  nem  tagadtathatik,  a  végzés  (decree)  tehát 
alperesek  ellen  szól  a  keresetlevél  kérelme 
értelmében. 


Ezen  Ítélet  oly  megütközést  okozott  a  közvéle- 
ményben, liogy  az  angol  lapok  jó  része,  túl  téve  magu- 
kat azon  tekinteten,  mely  Angliában  a  birák  iránt  szo- 

kásos,  Stuart  alcaucellár  nézeteit  éles  bírálatnak  vetet- 
ték alá,  s  engem  biztosítottak,  hogy  ha  felébb  ezek, 
az  angol  nép  legjobb  rokonszenve  kisérend  a  felsőbb 
bírósághoz. 

Felebbeztem ;  s  ügyvédeim  már  kimeritőleg  uta- 
sítva lévén,  ügyünk  érdekeit  Vukovícs  Sebő  hű  kezeire 
bíztam:  s  lerázva  saruim  talpáról  az  angol  föld  porát, 
végbucsút  vettem  Angliától. 

Perem  a  Lord  Cancellár  ítélőszéke  elibe  került. 

A  felebl) vitel. 

A  felperes  részén  Sír  Hugh  Cairns  helyett  Mr.  Palmers 
vette  át  az  ügyvezetést,  s  bölcsen  átlátva,  hogy  a  politikai 
talaj,  melyre  a  kereset  eredetileg  fektetve  volt,  védelmem 
folytán  annyira  sikamlóssá  vált,  hogy  nagy  politikai  hord- 
erejű elbukásra  vezethet,  taktikáját  egészen  megváltoztatta. 
Leszállott  a  királyi  praerogativák  íitogtatásának  s  a  forrada- 
lom ellen  oltalmaztatás  igényének  magas  paripájáról,  mely  öt 
ledobassál  fenyegette ;  s  kirekesztöleg  a  magánvagyoni  káro- 
sítás szerény  porondjára  helyezkedett. 

Vad  állítás  volt,  melyre  a  per  tárgyából  még  hajánál 
fogva  sem  lehetett  ürügyet  —  az  okszerűség  némi  látszatával 
—  előrántani.  De  Palmers  ur  tudta,  mit  csinál.  Gonddal  volt 
magát  tájékozni,  hogy  miként  kell  az  erdőbe  bekiáltania, 
miszerint  viszhangra  találjon. 

A  lord-cancellár  és  felebbviteli  lord-birák  (Lord  Justi- 
ces  of  appeal)  június  12-én  hozták  meg  az  itt  következő 
Ítéletet: 

A  lord-cancellár : 

Megvallom :    mikor  legelőször  értésemre    esett   azon    ítélet, 
melyet  az  alcancellár  ez  ügyben  hozott,  komoly  kételyeim  voltak 
vájjon  az  itélet  fenntartható-e? 

A  tilalmi  rendelet  (injunction)  oly  czélból  látszik  meghozva 
lenni,  hogy  meghátráltassék  azon  jogoknak  megsértése,  melyeket 
a  felperes  magának  igényel,  mint  tényleges  birtokosa  a  felségi 
hatalomnak  egy  idegen,  de  az  angol  királysággal  békében  ólö 
államban. 

A  nyomtatott  papirok,  melyeket  alperesek  előállítottak,  arra 
mondatnak  szánva  lenni,  hogy  valamely  jövendő  időben  Magyar- 

KOSSüTH,     IRATAIM.    III,  32 


498 

országon,  mint  annak  papírpénze,  forgalomba  hozassanak,  egy  0I3' 
elöfordulandónak  tekintett  (contemplated)  hatalom  gyakorlata  foly- 
tán, mely  a  felperes  hatalmának  ellenséges,  söt  annak  helyébe 
állíttatnék  fel. 

(Itt  idézi  a  lord-cancellár,  hogy  mit  mond  az  első  bíró  eldön- 
tendő kérdésnek ;  idézi  érvelését  az  érczpénz  és  forgalmi  eszközök 
szabályozásának  felségi  joga,  a  népjognak  Angliában  is  kötelező 
ereje  és  a  felöl,  hogy  a  kérdéses  jegyek  csakis  a  felperes  felségi 
jogainak  ellenséges  czélra  használtathatnak.) 

Az  alcancellár  ezeknek  folytán  a  tilalmi  rendelvényt  (injunc- 
tíon)  a  felperes,  mint  magyar  király  kiváltságainak  oltalmazására 
adta  ki  s  különösen  felperes  azon  állítására  látszik  a  fősúlyt 
helyezni,  hogy  a  gyártott  jegyek  a  felperes  magyar  királyi  jogai- 
nak megsértésével,  Magyarországon  forradalom  és  rendetlenség 
előidézésére  lennének  használandók. 

A  kérdéses  jegyek  természete  csak  annyiban  állíttatik  külön- 
bözőnek a  fegyverek  jellegétől,  hogy  emezeket  jogos  czélokraís,  míg 
amazokat  csakis  és  kizárólagosan  felperes  magyar  királyi  minősé- 
gének felforgatására  lehetne  használni ;  s  ebből  azon  következtetés 
látszik  levonhatónak,  hogy  ha  be  volna  bizonyítva,  miként  Angliá- 
ban hadíszerek  készíttetnek  és  tartatnak  oly  czél  végett,  hogy 
Velencze  vagy  más  osztrák  tartomány  megtámadtassék :  a  cancel- 
lári  bíróság  tilalmi  rendeletet  adna  az  emiitett  fegyverek  olj^ 
módon  leendő  használata  ellen  s  elrendelné  azok  kiszolgáltatását 
megsemmisítés  végett. 

Megjegyzendő  azonban,  hogy  ezen  törvényszék  előtt  a  feleb- 
bezési  tárgyalások  alatt  felperes  ügyvédei  teljességgel  visszautasí- 
tották a  tilalmi  rendeletnek  oly  alapon  való  kiállításának  igényét, 
hogy  az  alperesek  a  felperesnek,  mint  országié  uralkodónak  kivált- 
ságai ellen  intéznek  támadást,  avagy  hogy  a  kérdéses  jegyek  for- 
radalom előidézésére  vagy  bármely  politikai  czél  elérésére  lenné- 
nek használandók.  A  felperes  ügyvédei  nyíltan  beismerték,  hogy 
ezen  törvényszéknek  teljességgel  nincs  hatósága  avatkozni  pusztán 
a  végett,  hogy  forradalomnak  vegye  elejét,  és  csak  annyiban  lehet 
eféle  ügyekben  tilalmi  rendelvény  végett  hozzá  folyamodni,  a 
'mennyiben  magánvagyon  megkárosítása  foroghat  kérdésben. 

Alperesek  elsőben  is  azzal  védekeznek,  hogy  a  keresetlevél 
nem  szolgáltat  esetet  a  kért  oltalomra,  még  ha  állításai  igazaknak 
fogadtatnának  is  el  (demurrur).  De  nekem  erre  legkisebb  kétségem 
sincs,  mert  félretéve  mindazt,  a  mi  a  keresetlevélben  forradalomról 
s  felperes,  mint  magyarországi  uralkodó  jogai  ellen  szándokba  vett 
ellenségeskedésről  mondatik :  a  keresetlevélben  más  panaszok  is 
foglaltatnak. 

(És  itt  a  lord-cancellár  idézi  a  többi  pontokat,  melyeknek 
tárgyai :  az  uralkodó  előjoga  a  jegykibocsátás  körül ;  az  osztrák 
bankjegy- currentia  ;  az,  hogy  az  általam  nyomatott  jegyek  a  magyar 

királyság  jegyeinek  vannak  minősítve  s  általam  „a  magyar  nemzet 
nevében"  aláirva ;  hogy  én  azokat  Magyarországba  akarom  kül- 
deni s  ott  forgalomba  hozni,  mi  által  ott  egy  álforgalom  fog  terem- 
tetni az  államnak  s  a  felperes  alattvalóinak  nagy  kárával.) 

És  én  (a  lord-cancellár)  tisztán  azon  nézetben  vagyok,  hogy 
felperes  ezen  előadásában  oly  cselekvényekkel  és  szándokokkal 
terheli  alpereseket,  melyek  határozottan  törvénytelenek  s  ha  meg 
nem  hátráltattatnak,  csakugj^an  megkárosítását  vonnák  maguk  után 
ugy  a  felperes  uralkodói  tulajdonának,  mint  alattvalói  vagyonának 
is,  kiket  joga  van  angol  törvényszék  előtt  képviselni. 

De  most  megfontolandó,  hogy  a  felhozott  állitások  mennyire 
vannak  bebizonyítva. 

Elismert  dolog,  hogy  felperes  ténylegesen  Austria  császárja 
és  Magyarország  királya  és  mint  ilyen^  Victoria  királynő  által  elis- 
mertetett s  udvaránál  mint  ilyennek  elfogadott  nagykövete  van. 
Az  e  czimek  ellen  felhozható  érvek  vitatkozás  tárgyát  képezhetik 
a  pesti  országgyűlésen,  de  egy  angol  törvényszék  előtt  nem  hall- 
gattathatnak meg.  Itt  nincs  helye  faggatni,  vájjon  a  fentemiitett 
czimek  viselésére  a  felperes  atyja  vagy  a  volt  császár,  a  ki  még 
életben  levőnek  mondatik,  birnak-e  magasabb  igénynyel  vagy  nem  ? 
Yajjon,  ha  a  francziák  császárja  itt  valamely  pert  kezdene,  meg- 
engednők-e,  hogy  a  chambordi  vagy  a  párisi  gróf  részéről  igény 
képeztessék  a  francziaországi  souverainitásra  ?  vagy  hogy  taglalga- 
tás  alá  vétessék  akár  az  államcsíny  (coup  d'état),  melylyel  1851- 
ben  a  köztársaság  felforgattatott ;  akár  azon  általános  szavazás 
tisztasága,  melylyel  később  ő  császári  felse'ge  megválasztatott  ? 

A  jog,  pénzfizetésül  szolgáló  ^jegyeket  kibocsátani,  mint  egyi- 
két a  pénzforgalmi  eszközöknek,  Magyarországon  a  pénzverési  jog- 
ból (jus  cudendae  monetae)  látszik  következni,  mely  minden  állam- 
ban a  létező  legfőbb  hatalmat  illeti.  Ezen  jog  nem  szorítkozik 
kizárólagosan  benső  értékkel  biró  nemes  érczdarabok  forgalomba 
bocsátására,  súlyuk  és  finomságuk  szerint,  hanem  e  jog  folytán 
akár  nem  nemes  érczekkel,  akár  más  anyaggal  lehet  egy  adott 
mennyiségű  arany  és  ezüst  értéket  képviseltetni  s  e  helyett  amazok 
foroghatnak. 

Be  van  bizonyítva,  hogy  az  osztrák  nemzeti  bank  az  osztrák 
császár  felhatalmazásával  jegyeket  bocsát  ki,  melyek  a  forgalmi 
eszközt  képezik  Magyarországon,  és  hogy  ezen  intézkedés  a  csá- 
szárnak nyereséget  hajt. 

Ellenvetik  ugyan,  hogy  Magyarországon,  az  országgyűlés 
felhatalmazása  nélkül,  ily  jegyeknek  pénzül  kibocsátása  törvén}'-  és 
alkotmány-ellenes,  s  azok  törvénj'es  fizetési  eszközt  (legal  tender) 
nem  képezhetnek. 

De  foroghatnak  pénzül,  ha  nem  képeznének  is  törvényes  fize- 
tési eszközt  s  miután  tényleg  mégis  azt  képeznek,  a  most  Magyar- 
országon alkalmazott  törvények  szerint :   mi  azt  angol  törvényszé- 

ken  nem  vizsgálhatjuk,  vájjon  elöjogi  túlhajtás  (stretch  of  preroga- 
tive)'  neni  forog-e  fenn  ? 

Én  nem  vagyok  hajlandó  Kossuth  ur  ügyvédeinek  azon  taná- 
csát követni,  hogy  ezen  törvényszék  büntesse  meg  az  osztrák  csá- 
szárt önkényes  uralmáért,  megtagadva  tőle  azon  oltalmat,  melyet 
ö,  ugy  saját,  mint  alattvalói  pénzbeli  vagyonának  megvédése  végett 
szorgalmaz.  Ha  mi  valami  külföldi  törvényszék  előtt  panaszt  emel- 
nénk az  angol  nemzeti  bank  jegy  forgalmának  megsértése  miatt : 
nem  lehet  hinni,  hogy  panasziank  visszautasittatnék  azon  alapon, 
hogj',  teszem,  túlhajtott  kibocsátás  által  a  Sir  Róbert  Peel-acta 
megsértetett,  vagy  az  előjog  túlfeszitésével  minisztertanácsi  rende- 
let által  az  érczpónzzel  beváltás  fölfüggesztetett. 

Nem  tagadtatik,  hogy  alperes  Day  urak  által  alperes  Kossuth 
ur  számára  100.000,000  forint  roppant  összegig  jegyek  nyomattak. 

(Itt  a  lord-cancellár  elmondja,  hogy  minő  a  bemutatott  egy- 
forintos jegy,  mi  nyelven  szól,  mi  a  szövege  és  aláírása.) 

így  tehát  ez  a  jegy  egy  ezüst  forint  értékűnek  nyilvánitta- 
tik;  biztositás  adatik,  hogy  ily  névértékben  minden  magyar  állam- 
pénztárban elfogadtatik  s  névértéke  az  állam  által  biztosittatik ;  és 
végre  Kossuth  Lajos  által  a  nemzet  nevében  van  aláírva,  a  mi 
annyi,  mint  állítani,  hogy  a  nemzettől  felhatalmazása  van  e  jegye- 
ket aláírni  és  az  említett  biztosítékokat  nyújtani. 

Figyelemre  méltó  körülmény,  hogj'  bár  teljesen  be  vannak 
végezve  s  készek  mindenben  a  használatra,  mindazáltal  a  jegj-eken 
semmi  évszám  sincs,  sem  semmi  előkészület  valami  évszám  későbbi 
utánjegyezhetésére. 

S  most  vegyük  figyelem  ^lá  azon  nyilatkozatokat,  melyeket 
a  kérdésben  forgó  jegyek  miként  szándékolt  felhasználására  vonat- 
kozólag Kossuth  ur  affidavítjában  előterjeszt. 

Elörebocsátva,  hogy  felperes  sohasem  volt  sem  de  j  u r  e, 
sem  de  facto  Magyarország  királya,  Kossuth  ur  kinyilatkoztatja, 
hogy  ö  sohasem  kísérelte  meg,  sem  nem  volt  szándéka  megkísér- 
lem ezen  jegyeket  Magyarországba  bejuttatni,  mindaddig,  míg  ott 
a  jelenlegi  erőszakos  uralom  tényleg  fenáll.  Annak,  mit  felperes 
forradalomnak  nevez,  de  a  mi  valósággal  Magyarország  törvényes 
jogaínak  s  törvényeinek  visszaállítása  lesz,  előbb  meg  kell  történni 
Magyarországon,  mielőtt  a  kérdéses  jegyek  forgalom  által  ott  azon 
értékre  juthatnak,  melytől  felperes  annyira  fél. 

Ilyképen  felelni  azon  vádra,  hogy  Kossuth  ur  a  kérdéses 
jegyekkel  a  jelenleg  Magyarországban  forgalomban  levő  jegyeknek 
megkárosítását  és  elértéktelenítését  czélozza,  nem  egyéb,  mint 
kinyilatkoztatni,  hogy  Kossuth  ur  nem  szándékozik  megkísérlení 
kibocsátásukat  mindaddig,  míg  alkalma  nem  nyílik  azt  sikerrel 
tehetni.  Azaz :  hogy  a  forradalomnak  vagy  az  úgynevezett  jogi 
állapot  visszaállításának  bevégzett  ténynyé  kell  válni,  mielőtt  ezen 
jegyek  teljes  értéküket  elérhetnék. 

De  Kossuth  ur,  kit  én  ugy  teljes  becsületü,  mint  rendkivül 
tehetséges  embernek  tekintek,  nem  tagadja,  hogy  mihelyest  kellő 
alkalom  adandja  magát  elö,  ö  nem  fogná  azt  elmulasztani,  s  hogy 
mihelyt  ezen  jegyek  elterjesztetnek,  a  jelenlegi  bankjegyek  érték- 
telenekké válnának.  *) 

Kossuth  ur  eféle  cselekvényt  dicséretesnek  tarthat,  ha  öt 
nem  személyes  nagyravágyás  vagy  boszuállási  vágy,  hanem  a 
magyar  ösi  alkotmány  visszaállitásának  vágya  ösztönzi :  de  ki  kell 
ujdlatkoztatnom,  hogy  itt  Angliában  az  ily  czélok  végett  nyomta- 
tott jegyek  gyártása  nem  igazolható. 

Kossuth  ur  jelenleg  mint  száműzött  él  ezen  országban  s  d  e 
facto  Magyarországon  semmiféle  hatósággal  nem  bir,  mig  ott 
ténylegesen  Ferencz  József  uralkodik,  ki  szövetségese  azon  Victoria 
királynőnek,  kinek  Kossuth  ur  addig,  mig  ez  országban  tartózko- 
dik, ideiglenesen  alattvalósággal  (allegiance)  tartozik  :  mégis  magára 
veszi  azt  állitani,  hogy  a  kérdéses  jegyek  minden  magyar  közpénz- 
tárnál elfogadtatnak,  teljes  névértékük  az  állam  által  biztosíttatik 
s  hogy  neki  hatósága  van  azokat  a  nemzet  nevében  aláirni. 

Lehet-e  tehát  okszerűen  kételkedni. a  felett,  hogy  egy  uj  és 
a  jelenlegivel  versenyző  jegyforgalom  létesítése  szándékoltatott, 
még  pedig  oly  módon,  hogy  a  mily  mértékben  eme  jegyek  hitelre 
jutnak,  azon  mértékben  a  régiek  megszűnnek  kereskedelmi  érték- 
kel birni ;.  tehát  ha  az  alperesek  által  tervelt,  de  az  alcancellár  ren- 
delvénye által  betiltott  cselekvények  megvalósíttatnának,  pénzbeli 
kár  hárulna  ugy  felperesre,  miut  alattvalóira,  kik  a  jelenleg  forga- 
lomban levő  jegyek  birtokában  vannak. 

Érvénytelen  előttem  azon  észrevétel,  hogy  a  jegyek  több 
tonna  terhű  mennyisége  letárolva  fogna  mindaddig  tartatni,  mig  a 
forradalom  vagy  jogvisszaállitás  sikere  folytán,  a  jelenlegi  jegyek 
a  forgalomból  eltűnvén,  tér  njálnék  az  uj  forgalmi  eszköz  számára 
az  uralkodó  s  az  alattvalók  hátránya  nélkül. 

Nekem  a  bizonyítványok  alapján  hitem  az,  hogy  a  jelenlegi 
bankó-forgalom  elértéktelenitése  és  eltüneztetése  egyik  határozott 
czélja  volt  nemcsak  Kossuth  umak,  hanem  a  vele  szövetkezett 
Day  uraknak  is,  kik  nagyon  tisztességes  üzletemberek,  de  kik  nem 
veszik  tagadásba  felperes  azon  állítását,  hogy  mielőtt  ezen  gyár- 
tásra vállalkoztak,  tudták,  mi  czélból  rendeli  meg  Kossuth  ur  a 
jegyeket,  hogy  efélére  Kossuth  ur  a  felperes  által  nincs  felhatal- 


*)  Kossuth  nem  ezt  állította,  hanem  azt,  hogy  ha  a  »forradalom« 
kitör  s  tartalmasságra  mutat;  az  osztrák  bankjegyei  ipso  facto  érték- 
telenekké válnak,  Magyarország  pénzforgalmi  ezköz  nélkül  lesz  s  az  ö 
általa  előkészített  jegyek  ezt  a  hiányt  pótolhatandják.  Ez  egészen  más 
dolog.  Nem  a  Kossuth-jegyek  tennék  az  osztrák  bankjegyeket  értékte- 
lenekké, hanem  az  elértéktelenült  bankjegyek  helyét  pótolnák ;  tehát 
nem  kárára,  hanem  hasznára  válnának  az  ország  lakosainak.  Ezen  egy 
megjegyzés  a  lord-cancellar  egész  érvelését  halomra  dönti. 

mázva  s  liogy  e  jegyekkel  felperesnek,  mint  Magyarország  kirá- 
lyának jogai  megsértetnek. 

(A  lord-cancellár  ezután  ügyvédeim  érveléseit  taglalva,  áttér 
az  angol  törvénykezési  előzmények  s  az  igazságszolgáltatás  elmé- 
letére alapitott  érvek  vitatására  s  azon  ellenvetésre,  hogy  angol 
törvényszék  előtt  külföldi  uralkodó  nem  szorgalmazhat  oltalmazást 
oly  cselekvények  ellen,  melyek  politikai  hatalma  ellen  vannak  irá- 
nyozva :  a  lord-cancellár  kijelenti,  hogy  ezen  állítást  készségesen 
igaznak  ismeri  el,  de  egy  rakás  előzetes  esetre  hivatkozva,  melyek- 
ben a  nápolyi  király  és  a  spanyol  király  szerepelnek,  odanyilatko- 
zik, hogy  ez  a  létező  törvények  értelmében  kizárólagosan  a  pusztán 
politikai  jellegű  cselekvényekre  értendő,  nem  pedig  olyanokra, 
melyek  a  vagyont  és  birtokot  érintik,  legyen  az  uralkodó  vagyona 
akár  egyéni,  akár  testületi  minőségében.) 

Es  most  —  úgymond  —  az  a  nagy  kérdés  kerül  sorra :  van-e 
ez  ügyben  a  chancerynek  hatósága  ? 

Ügyvédeim  egyike  emlékezetbe  hozta  Story  hires  amerikai 
biró  tanácsát,  hogy  méltányossági  bíróságoknak  nagyon  óvatosak- 
nak kell  lenni  tilalmi  végzések  (injunction)  hozatalánál,  nehogy 
általános  szabályt  állítsanak  fel,  mely  speciális  esetekben  eljárásu- 
kat korlátozhatná.  Ebből  a  lord-cancellár  alkalmat  vészen  Story 
biró  ellenében  hosszas  tudományos  polémiába  bocsátkozni.  Rendre 
veszi  a  nagyhirü  angol  birákat,  kik  előtte  a  lord-cancellári  székben 
ültek,  Ellenborough,  Eldon,  Langdale  stb.  lordokat ;  elmondja : 
melyik  Ítéletükkel  ért  egyet,  melyikkel  nem  ?  —  elmondja,  hogy 
Stuart  alcancellárnak  nincs  igaza,  midőn  a  Napóleon  és  Mario 
Antoinette  királyné  ellen  elkövetett  rágalmazások  esetére,  vagy 
Farinának  Silverlock  ellen  kereskedelmi  jelvény-utánzás  miatt 
indított  keresetére  hivatkozik ;  ezek  a  jelen  esetre  nem  alkalmaz- 
hatók ;  Kossuth  ur  nem  simulál,  nem  utánoz,  nyiltan  ellenébe  helyezi 
saját  jegyeit  az  osztrák  császár  jegyeinek.  Aztán  a  lord-cancellár 
egész  caleidoscopját  mutogatja  a  külömbnél  külömb  pereknek. 
Beszél  arról,  hogy  jól  tette-e  Anglia,  midőn  megtagadta  a  tilalmat, 
melyet  a  chinai  kormány  erkölcsiségi  alapon  az  opium-kereskedés 
ellen  szorgalmazott ;  vitatás  alá  veszi,  vájjon  ha  a  pápa,  mint  világi 
uralkodó,  a  szentírás  behozatala  ellen  törvényt  hozna,  aztán  angol 
bírósághoz  folyamodnék,  hogy  tiltsa  el  a  biblia-társulatnak  a  bib- 
liák szállítását  Civitavecchiába,  teljesíthető  volna-e  kérése  ?  s  azt 
mondja :  hogy  nem.  Ezen  s  eféle  caleidoscopi  ábrák  közt  van 
egy,  mely  szintúgy  nem  tartozik  ugyan  a  dologra,  de  mégis  méltó 
az  említésre.  Azt  a  kérdést  veti  fel,  vájjon  ha  egy  idegen  ural- 
kodó tilalmat  kérne  angol  iparczikkeknek  országába  becsem- 
pészése ellen,  minthogy  ez  az  ö  vámjövedelmének  (to  his  fisc) 
nagy  kárt  okoz^  teljesíteni  kellene-e  kérelmét?  s  ö  azt  mondja, 
hogy  nem ;  mert  bár  a  nemzetközi  udvariasság  idegen  törvények 
iránt  tiszteletet    tanácsol    is,    a    fiscalitási    törvényeknek  kivételt 

kell  képezniök,  a  szabadkereskedési  elv  általános  jótékonyságánál 
fogva . 

Mindezen  elmefuttatások  hosszú  sorában  csak  egy  van,  a  mit 
a  lord-cancellár  (igen  sajnosán)  a  fennforgó  kérdésre  alkalmazott. 
Azt  mondja  ugyanis,  hogy  ha  az  austriai  bank  ténylegesen  meg- 
károsittatnék,  nagymennyiségű  áljegyeknek  (spurious  notes)  tör- 
vénytelen bevitele  által  Angliából  Magyarországba :  a  nevezett 
bank  kétségtelenül  indíthatna  keresetet  s  tilalmi  végzésre  volna 
igénye ;  hát  a  mit  az  osztrák  bank  megtehet,  miért  ne  tehetné  a 
magyar  király  (?)  azon  alapon,  hogy  ugyanazon  cselekvény  által 
pénzbeli  károsítást  szenved  ? 

Ezek  után  a  lord-cancellár  ekként  folytatja  Ítéletét : 

Épen  semmi  fontosságot  sem  tulajdonitok  azon  érvelésnek, 
hogy  Kossuth  ur,  valamely  elmúlt  időben  Magyarország  tényleges 
pénzügyminisztere  volt,  miután  ebbeli  minősége  s  az  abból  eredő 
hatáskör  már  rég  megszűnt ;  és  kétségkívül  senkisem  létezik 
Magyarországon,  ki  azon  hiedelmet  táplálhatná,  hogy  a  kérdéses 
jegyek,  ha  kibocsáttatnának,  az  osztrák  császár  megbízásából  lenné- 
nek kibocsátva. 

Örömmel  constatálom  mindazonáltal,  hogy  habár  az  alcancel- 
lár  tilalmi  rendelete  érvényesíttetik  is,  ez  által  Anglia  teljességgel 
nem  fogja  elveszteni  jó  hírnevét,  mint  menedékhely  azok  számára, 
kik  vagy  forradalom  vagy  üldöztetés  által  ideiglenesen  hazájukból 
kiűzetnek.  De  ezen  menedékhely  csak  oly  feltétel  alatt  élveztethetik, 
ha  addig,  mig  az  illetők  Angliában  laknak,  semmi  oly  összeesküvé- 
sekben vagy  ellenséges  tervezetekben  nem  vesznek  részt  a  külföl- 
dön ténylegesen  fennálló  kormányok  ellen,  melyek  ha  született 
angol  polgárok  által  üzettetnének,  emezeket  a  létező  köztörvény 
alapján  kihágásnak  (misdemeanour)  nevezendő  tettek  felelősségé- 
vel terhelnék.  Fegyveres  expeditiókat  előkészíteni  Angliában  oly 
czélból,  hogy  forradalom  idéztessék  elő  egy  oly  országban,  melynek 
uralkodója  Victoria  királynőnek  szövetségese,  kétségen  kivül  vétek 
lenne,  legyenek  bár  a  szerzők  akár  angol  polgárok,  akár  idegenek ; 
és  20  tonna  oly  Ígérvények  (promissory  notes)  gyártása,  melyek 
a  fentebbihez  hasonló  czél  előidézése  végett 'készíttetnék,  meglehet, 
szintén  véteknek  volna  bélyegezhető.  Ennélfogva  én  ép  ugy  nem 
tekintem  Kossuth  urat  szánandónak,  ha  a  tilalmi  rendelet  által  eme 
vállalatában  meggátoltatik,  mint  nem  tekinthettem  volna  Napóleon 
Lajos  császárt  szánandónak,  ha  egy  fenyítő  birói  eljárás  által  meg- 
gátoltatott volna  Lajos  Fülöp  királysága  ellen  indított  boulognei 
kísérletében. 

Végre  még  Day  urakat  emlékeztette,  hogy  tudniok  kellett, 
miként  az  óriási  speculatio,  melyre  vállalkoztak,  ép  ugy  nagy  kocz- 
káztatással  jár,  mint  a  minő  bizonyos,  hogy  nagy  nyereségre  és 
hírnévre  tettek  volna  szert,  ha  Magyarország  az  ö  művök  segítse- 

gével  forradalmi  állapotba  tétetik,  hát  szolgáljon  nekik  vigasztalá- 
sul azon  gondolat,  hogy  nagy  volt  a  vállalat,  melyben  elbuktak, 

S  ezzel  a  lord-cancellár  kimondja,  hogy  a  felebbvitelnek  el 
kell  vettetnie,  s  az  alcancellár  Ítéletének  helyben  kell  hagyatnia. 

A  segéd  lord-birák  ez  Ítélethez  hozzájárultak. 


Ilyen  volt  Campbell  lord-cancellár  Ítélete,  mely 
egyik  birótársa,  Knight  Bruce,  indítványára  még  a  fel- 
peres felebbviteli  költségeinek  odaítélésével  is  meg- 
sulyosíttatott. 

Engem  a  dolog  ezen  kimenetele  többel  mint  boszan- 
kodással:  undorral  töltött  el.  Egy  nagyhorderejű  poli- 
tikai kérdés  forgott  fenn,  melyre  nézve  azon  Angliában, 
hol  a  szabadságszerető  nép  közérzületének  hódolva, 
Garibaldinak  még  a  törvény  által  határozottan  tiltott 
toborzás  is  elnézetett,  a  büszke  Albion  szép  hírneve  más 
várakozást  igazolhatott;  de  én  ismertem  az  angol  kor- 
mány lázas  részrehajlását  a  bécsi  udvar  iránt;  arra 
pedig  Anglia  független  szellemű  államférfiaí  rég  figyel- 
meztettek, hogy  a  lord-cancellár  nem  egyéb,  mint  bírói 
palástba  öltöztetett  politikai  tisztviselő,  kinél  e  minő- 
ség a  részrehajlatlanságnak'  még  lehetőségét  is  kizárja, 
midőn  oly  ügyben  ül  bírói  széket,  mely  a  kormány 
politikájába  vág,  s  azért  búval,  de  ingerültség  nélkül 
fogadtam  volna  a  csapást,  melylyel  az  angol  kormány 
osztpák-barát  politikája  sújtott,  ha  a  » politikai  tiszt- 
viselő«  az  alcancellár  politikai  ítéletét  egyszerűen  meg- 
erősíti. De  hogy  a  hatalmas  Anglia  lord-cancellárja, 
politikai  részrehajlásának  elálczázása  végett,  oly  nyo- 
morult kibúvó -lyukhoz  folyamodik,  minőt  pirulás  nél- 
kül a  legarczátlanabb  zugprókátor  sem  használhatna ; 
hogy  magáévá  teszi  a  felperes-császár  sarokbaszorított 
ügyvédének  azon  vad  állítását,  hogy  jegyeimnek,  az 
osztrák  bank  jegyeit  okvetlenül  értékvesztettekké  teen- 

dett  szabadságharcz  szilárd  állásától  feltételezett  kibo- 
csátása, azon  bankjegyek  birtokosainak  vagyoni  káro- 
sodást okozna,  holott  szembeszökő  igazság  épen  az 
ellenkező :  ebben  én,  megvallom,  aljas  képmutatást  lát- 
tam, mely  mondhatlan  undorral  töltött  el.  A  történelem 
egyik  nagy  tanulsága,  hogy  a  politikai  tyrannismus 
leggonoszabb  neme  az,  mely  a  birói  tekintély  mezébe 
burkolódzik. 

A  lord-cancellár  Ítéletét  még  lehetett  volna  a  lor- 
dok házához  felebbezni.  Toulmin  Smith  biztatott,  hogy 
tegyem  meg.  Hampden  hires  perétől  az  O'Conneléig 
több  esetet  hozott  fel,  melyben  a  lordok  háza  juttatta 
győzelemre  a  nagy  alkotmányos  elveket.  Hanem  ezek- 
nél nem  voltak  a  kormány  külpolitikai  viszonyai  érde- 
kelve. Belügyi  kérdések  voltak,  melyeknél  a  lordok 
ajkaival  is  a  szabad  angol  ember  szól.  Az  én  ügyem  a 
democratia  ügye  volt,  mely  az  » isteni  jog«-hoz  szitó 
aristocratikus  ház  részrehaj latlanságára  nem  számitha- 
tott, azt  nem  is  emlitve,  hogy  a  lordok  háza  mint  bíró- 
ság, nagyon  képtelen  találmány.  Lordok  házának  mond- 
ják, de  két-három  jogász-lordon  kivül  (kik  ez  alkalom- 
mal esetlegesen  mind  toryk  voltak  volna)  mindössze 
is  a  lord-cancellárból  áll,  ki  a  maga  saját  Ítélete 
felett  itél. 

De  nem  is  voltam  oly  helyzetben,  hogy  választást 
tehessek.  A  felebbvitel  a  lordok  házához  még  vagy 
3—4,000  font  sterling  (30-40,000  forint)  költséget 
kivánt  volna.  Nekem  nem  volt.  Cavour  néhány  nappal 
a  lord-cancellár  Ítélete  előtt  meghalt,  consternatiot 
hagyva  hátra  maga  után.  Arra  nem  is  gondolhattam, 
hogy  a  nagy  örökség  bonyolult  tömkelegében  tájéko- 
zatlan utódjánál  viszonyom  s>chance«-ait  ily  pénzkérés- 
sel  veszélyeztessem.    Aláírásokhoz    folyamodni    (mint 

némely  angol  barátaim  javasolták)  ellenkezett  érzel- 
meimmel. Arra,  a  mit  némely  mások  megemlitettek, 
hogy  a  magyar  nemzetnek  »kellene«  a  költségek  fede- 
zéséről gondoskodni,  mert  hiszen  az  ügy  az  ő  tigye: 
csak  kitérő  mosolylyal  felelhettem.  Hiszen  volt  bő 
tapasztalásunk  az  » áldozatkészség c  körül:  > vitám  et 
sanguinem,  sed  avenam  non. «  Még  a  belső  mozgalomra 
is  pénzt  tőlünk  vártak,  számüzöttektől.  Szóval:  ugy 
voltam,  mint  az  egykori  falusi  elöljárók,  kiknek  99 
okuk  volt,  a  miért  nem  harangoztak  a  püspök  tisztele- 
tére. Az  első  ok  az  volt, hogy  nincs  harangjuk;  a  többi 
okot  a  püspök  elengedte. 

Megírtam  Angliába,  egy  nyilvánosságra  is  hozott 
levélben,  hogy  megcsömörlöttem  az  angol  »equity«-től 
(méltányossági  eljárástól).  Kedélyem  ingerültsége  éles 
szavakat  öntött  tollamba,  olyanokat,  például,  hogy  lord 
Campbell  megmutatta,  miként  az  angol  birák  függet- 
lensége kétszáz  évvel  a  » csillag-kamara <«'  ideje  után 
áincs  a  politikai  corruptio  ellen  lövésmentessé  vértezve, 
s  hogy  a  mai  Angliának  nemcsak  miniszterei,  de  birái 
is  vannak,  kik  inkább  osztrákok,  mint  angolok.  Sajná- 
latomat fejeztem  ki  a  fölött,  hogy  Angliát  nem  igen 
lehet  többé  azon  dicsőséges  földnek  tekinteni,  melyen 
a  politikai  üldözöttek  magukat  szabadoknak  érezhették 
a  törvény  oltalma  alatt;  de  kijelentettem, hogy  e  keser- 
ves tapasztalás  nem  fogja  megcsökkenteni  a  hála  és 
szeretet  érzelmeit,  melylyel  az  angol  nép  iránt  viselte- 
tem; s  köszönetemet  fejezve  ki  az  angol  időszaki  sajtó 
nemes  és  bátor  pártolásáért,  hazám  szent  ügyét  annak 
s  a  szabadságszerető  angol  népnek  igazságérzetébe 
ajánlottam. 

Különös  véletlen  volt,  hogy  lord  Campbell  can- 
cellár  kevesebb,  mint  egy  hét  alatt  az  Ítélethozatal  után, 

meghalt.  Ember  emlékezetére  az  első  lord- cancellár, 
kit  hivatalban  ért  a  halál.  De  azért  a  lord-birák  ülést 
tartottak,  jegyeim  megsemmisítésének  módja  felett  hatá- 
rozandók.  Ügyvédeim  sürgették,  hogy  ha  jegyeim  fel- 
peresnek kiadatnak,  áz  biztosítékot  nyújtson  s  ellen- 
őrzésnek vesse  magát  alá,  hogy  nem  fog  velük  vissza- 
élni, hanem  megsemmisíti.  A  felperes-császár  ügy  viselői, 
e  kellemetlenséget  magukról  elháritandók,  ajánlatot 
tettek,  hogy  a  megsemmisítés  költségeit  magukra  vál- 
lalják s  a  megsemmisítendő  papírnak  »papirpép«  becs- 
értékét megtérítik,  ha  beleegyezünk,  hogy  a  jegyek,  a 
két  fél  ellenőrzése  mellett,  az  angol  nemzeti  bank 
kemenczéiben  égettessenek  el.  Ugy  történt.  A  megége- 
tett kész  jegy  17  tonna,  a  »resurgo«:  vizjegyü  üres 
papir  3  tonna,  összesen  40,000  font  tehernyi  volt.  Az 
elégetés  maga  1300  forintba  került;  14  napig  tartott 
s  augusztus  első  napjaiban  szegény  jegyeimből  már 
csak  egy  nagy  halom  hamu  maradt  fenn.  —  Consum- 
matum  erat. 


HATODIK   FEJEZET. 
A  csapások  közben  a  legnagyobb  csapásig. 

I. 
Viszonyunk  a  turini  kormány  nyal. 

Az  országos  forradalmi  bizottság  küldöttjének 
jelentése,  ennek  folytán  Cavourhoz  irt  levelem  s  a  tőle 
Pulszky  utján  kapott  válasz,  melyek  fentebb  (193 — 
200.  lap)  közölve  vannak,  bizony ságul  szolgálnak,  hogy 
okunk  volt  helyzetünket  az  októberi  diploma  folytán 
sem  a  turini  kormány  irányában,  sem  benn  a  hazában 
megváltozottnak  nem  tekinteni. 

A  ha^ai  küldött  biztositott,  hogy,  a  szeptemberi 
egyezség  alapján,  a  nemzet  harczkészségére  feltétlenül 
számithatunk.  Cavour  pedig  biztositott,  hogy  a  hábo- 
rút Austriával  kivánja  is,  kikerülhetlennek  is  tartja  s 
hogy  politikai  positiónk  egymás  irányában  szeptember 
óta  nem  változott;  a  turini  kormány  szándoka  ugyan- 
az, a  mi  előbb  volt :  »a  magyar  háborút  akarják, 
becsületesen,  minden  erövel.« 

Hanem  a  körülmények  e  szándok  valósításának 
idejére  és  módjára  nézve  változást  idéztek  elő;  Cavour 
részén  annyiban,  hogy  a  nápolyi  viszonyok  miatt  a 
háborúnak  késni  kellett  »márcziusig,  vagy  valamivel 
tovább  is,«  (mint  magát  kifej  ezé);  a  mi  részünkön  pedig 
annyiban,  hogy  a  fegyverszállításunkat  ért  szerencsét- 
lenség, mely  nemcsak  a  moldvai,  hanem  még  a  szerbiai 

alapnak  is  elveszését  vonta  maga  után,  lehetetlenné 
tette  a  három  oldalról  összevágó  támadás  kivitelét, 
melyre  szeptemberben  megállapított  hadműködési  ter- 
vünk, mint  sarkalapra  fektetve  volt. 

Minő  nézetben  voltam  én  e  változás  folytán  a 
teendők  felől  ?  —  azt  kifejezve  találom  egy  levelemben, 
melyet  Teleki  Lászlóhoz  1860.  deczember  3-án,  tehát 
akkor  irtam,  mikor  még  végzetterhes  drezdai  útjáról 
nem  voltam  értesülve  s  a  fegyverszállítást  ért  szeren- 
csétlenség egész  hordereje  felől  is  csak  sejtelmem  lehe- 
tett, tudomásom  még  nem.  E  levelemben  következők 
állanak : 

»Ha  a  három  oldalról  tervezett  kezdeményezés  lehetet- 
lenné válik,  a  következés  az,  hogy  a  tengerparti  expeditióra 
nagyobb  erőt  kell  sürgetnünk,  minthogy  ott  tömegesebb  osz- 
trák erővel  találkozandunk. 

»Türr  által  pedig  meg  kell  inditanunk  az  alkudozást 
Garibaldival,  hogy  azonkirályiseregenkivülvagy 
királyi  sereg  mellett,  mely  az  adriai  parton  kikötend, 
miszerint  Magyarországra  vonuljon,  —  vállalja  magára  önkén- 
teseivel Dalmatiát  (a  mire  Cavour  november  30-ikai  válaszá- 
ban is  van  vonatkozás)  és  összeköttetésünknek  a  tengerrel 
biztosítását ;  vagy  pedig  általunk  kisérve,  jöjjön  önkénteseivel 
s  az  itt  künn  alakitandó  magyar  légióval  hazánkba ;  a  királyi 
seregekre  bizván  hátunkban  a  közlekedés  fentartását.« 

Ezen  szempontból  indulva  ki,  irtam  az  itt  követ- 
kező két  levelet: 

1. 
Kossuth  —  Ttirr  tábornoknak. 

London,  deczember  8.  1860. 

Cavour  szavát  adta  nekünk,  hogy  Garibaldinak  s  barátainak 
az  önkéntes  elemű  haderők  szervezésében  nemcsak  akadályt 
nem  teend,  hanem  segitséget  is  nyújt ;  de  a  kormányon  kivüli 
Bertani-féle  bizottmányokat  nem  türendi.  Ez  természetes  is. 

Két  kormány  nem  lehet  egy  országban,  s  az  osztrák  háború 
egészen  más  természetű  lesz,  mint  a  nápolyi. 

Az  a  kérdés :  mi  szándokkal  van  a  hös  Garibaldi  irá- 
nyunkban, vagy  hogy  helyesebben  szóljak :  a  jövő  lehető  osz- 
trák háborúra  nézve  ?  —  Ha  szándoka  olyan,  hogy  az  minket 
nem  illet,  (például,  ha  az  osztrák  állást  hátoldalban,  Dél-Tyrol 
felé  szándékoznék  megtámadni)  ugy  természetesen  nem  szük- 
séges, és  tárgya  sem  volna  a  köztünk  való  értekezésnek.  De 
ha  netalán  szándokaiban  hazánk  érdekelve  van,  ugy  okvet- 
lenül szükséges,  hogy  összevessük  terveinket,  —  annyival 
inkább,  mert  (mint  tudja  Ön)  az  ö  dicső  nevét  az  én  szerény 
nevemmel  együtt  hangoztatja  a  magyar  nép. 

Én  szerencsétlen  földrajzi  helyzetünknél  fogva  a  harcz- 
ban  való  részvétünkhöz  Olaszhon  királyának  kénytelen  valék 
feltételül  szabni,  hogy  minket  egy  expeditionális  segédsereg- 
gel segitsen.  Megígérték.  Ez  alapja  egyezkedé- 
sünknek. Tudattam  a  nemzettel.  Nemcsak  helyeselte,  hogy 
ezt  feltételül  tevém,  de  tudtomra  is  adta,  hogy  csakis  e  fel- 
tétel alatt  kötelezhetem  magam  a  nemzet  nevében,  hogy  fel 
fog  kelni,  mint  egy  férfiú.  Ezen  alapon  rendelkeztem  a 
hazában  a  tacticai  szervezésről.  Ezen  alapon  történik  az 
nagyban. 

En  legelső  alkalommal  is  azt  mondtam  Cavournak,  hogy 
azon  auxiliaris  királyi  (de  királyi,  ez  nemzetünk  akaratja) 
sereget  Garibaldi  vezesse.  Roppant  volna  az  eredménj-. 

A  gróf  az  eszmét  helyeslé  ! 

Ha  Garibaldi  erre  ráállana,  itt  az  idő,  hog}'  a  dolog 
iránt  tisztába  jöjjünk,  s  előkészületet  tegyünk  egyetértőleg. 

De  meglehet,  hogy  Garibaldi  nem  akarandja  a  királyi 
sereg  fővezérséget,  mi  őt  természetesen  a  turini  kormánynak 
rendelné  alá.  Meglehet,  hogy  ő  csak  mint  független  vezér 
akarna  saját  önkéntes-seregével  működni. 

Ez  esetben  kettő  közt  kellene  választania,  ha  rajtunk 
segíteni  akar,  s  ha  felfogja  azt,  hogy  Olaszhont  voltaképen 
Magyarhonban  lehet  felszabaditani  (mint  Scipio  Afrikában 
szabaditá  fel  Eómát). 

Vag}^  Dalmácziát  kell  magára  vállalnia,  s  azt,  hogy  mig 
mi  a  királyi  segédsereggel  behaladunk  magyar  földre,  ő  Hor- 
vátországon át  az  összeköttetést  a  tengerrel  számunkra  nyitva 

tartja ;  vagy  pedig  azt,  hogy  Horvátország  elfoglalását  (a 
dalmát  partokat  is  odaértve)  s  közlekedésünk  nyitvatartását 
a  királyi  segédseregre  és  hajórajra  bizzuk,  mi  pedig  Garibal- 
dival, az  ö  önkénteseivel  és  a  mi  légiónkkal  nyomuljunk  sebes 
menetben  magyar  földre,  mig  Ön  Szerbiából,  sba  nemlett 
lehetetlenné,  Klapka  Moldvából  nyomul  be. 

Én  e  második  tervet  jobban  szeretném,  mert  tudom, 
hogy  Garibaldi  megjelenése  a  hazában,  ha  a  nép  engem  lát 
oldala  mellett,  minő  lángra  gyulasztaná  a  nemzetet.  Nem  szi- 
ciliai  nép  az,  és  nem  nápolyi. 

Tisztába  kell  jönnünk  vele:  számithatunk-e  reá  vagy 
sem  ?  s  ha  igen :  miben  és  mennyiben  ?  Mert  a  siker  biztosí- 
tása a  tervek  és  erők  combinatióját  kivánja.  Ne  áltassuk 
magunkat :  e  háború,  ha  lesz,  óriási  lesz. 

Addig,  mig  a  keleti  viszonyok  tábornok  urnák  rendel- 
tetési helyét  elfoglalni  megengedendik,  nem  tehetne  nagyobb 
s  fontosabb  szolgálatot  a  hazának,  mint  ha  a  hős  Garibaldi- 
val a  fentebbi  eszmék  alapján  értekeznék  és  tisztába  jönne. 

Erre  kérem  fel  stb. 

(Aláirva)  Kossuth. 


Pulszky  értesitett,  hogy  Tűit  tábornok  Caprerá- 
ban  levén,  neki  csak  visszatértekor  fogja  e  levelemet 
átadhatni ;  én  pedig  a  dolgot  oly  fontosnak  tartottam, 
hogy  Pulszky t  rögtön  felkértem,  küldje  (ha  másként 
nem  lehet,  külön  futár  által  is)  levelemet  Türr  után 
Caprerába,  ha  még  néhány  napig  ottidőzése  valószínű, 
s  e  kérésemet  a  következő  sorokkal  kisértem : 

»Ha  pedig  ez,  a  tábornok  netaláni  visszatérése  miatt, 
nem  eszközölhető,  megvallom,  annyira  fontosnak  tartom  az 
értekezést  Garibaldival,  miszerint  bizván  képviselő  ur  haza- 
fias készségében,  nem  tartózkodom  megkérni,  hogy  miután 
(a  nyomban  alább  közlendő  utasítás  alapján)  Cavour  gróffal 
értekezendett  s  feltéve,  hogy  a  grófnak  utasításom  tárgyára 
adandó  válasza  olyan  nem  lesz,  miszerint  akadályul  szolgál : 
ne  sajnáljon  maga  Caprerába  átrándulni  s  Türr  tábornokhoz 
írott  levelem  tartalmának  és  Cavour  válaszának  alapján  az 

olasz  hőssel  értekezni.  Nagyon  kívánatos  volna,  ha  Türr 
tábornokkal  együtt  mehetnének,  mert  ö  kétségtelenül  a  leg- 
inkább » grata  persona «  Graribaldinál,  mig  Ön  az  én  nézetei- 
met jobban  ismeri  s  a  külső  és  a  hazai  dolgok  ismeretében 
avatottabb.  Együtt  kellene,  egymást  támogatva,  a  hazának  e 
nagy  szolgálatot  megtenniök  és  sikerével  a  nemzetet  hálára 
kötelezniök.«  *) 

Erre  Pulszky  deczember  20-án  azt  felelte,  hogy  fel 
fogja  Türrt  Milanóban  keresni,  miszerint  vele  a  caprerai  ut 
iránt  tisztába  jöjjön.  »Ugy  iaallom  azonban,«  —  irja  ennek 
folytában  —  »hogy  ö  azért,  mert  Cavourral  többször  találko- 
zott, távolról  sem  oly  persona  grata  Garibaldinál,  mint 
azelőtt  volt,  mivel  a  gyűlölség  e  két  férfiú  közt  még  mindig 
a  legnagyobb.  Az  olasz  hős  csak  Farinit  gyűlöli  még  mélyeb- 
ben. Megvallom,  hogy  mindez  nehezíti  fel- 
adatomat.* 

Kevéssel  alább  látni  fogja  az  olvasó,  hogy  pár 
rövid  héttel  később,  miként  látta  jónak  Pulszky  ur 
feladata  nehézségeinek  csomóját  kettévágni. 

Türr  tábornok  deczember  18-án  azt  adta  válaszul 
fentebbi  levelemre,  hogy  pár  hét  múlva  Caprerába 
megyén  s  elvégzi,  a  mire  felkértem :  de  ismerve  Gari- 
baldi nemes  jellemét  s  tudván,  mennyire  szereti  a 
magyart,  előre  is  teljesen  bizonyosnak  mondhatja, 
hogy  el  fog  velem  menni  Magyarországra  s  minden- 
ben egyhangúlag  fog  velem  hazánk  felszabadítására 
közreműködni. 


*)  Azért  bocsátkozom  ez  apró  részletekbe,  mert  a  következő 
szakasz  szükségessé  teszi  annak  kitüntetését,  hogy  mennyire  szive- 
men feküdt  Garibaldi  közreműködésének  biztosítása,  hanem  termé- 
szetesen combinatióban  a  kormánynyal,  s  nem  annak  mellőzésével 
vagy  épen  ellenére. 

Kossuth  —  Pulszkjnak  Tnrinba. 

London,  deczember  14.  1860.  **) 

3.  Szomorú,  mit  fentebb  az  orosz  és  angol  jegyzékekről 
Írtam,  de  tény.  A  sajnálkozás  nem  használ ;  határozatra  van 
szükség.  Én  már  most  tudom,  hogy  bármennyire  hajlandó  is 
Cavour  gróf  a  nehézségek  csomóját  Velencze  megvételével 
megoldani,  s  bár  tudom,  hogy  ha  erre  legkisebb  kilátás  nyíl- 
nék, London,  Paris,  Szent-Pétervár  erősen  támogatnák :  erre 
észszerüleg  nem  lehet  Cavoumak  számítani;  Velenczéröl 
pedig  az  olasz  nem  mondhat  le ;  a  háború  tehát  kikerülhet- 
len ;  azt  Cavour  akarja,  nem  is  lehet  nem  akarnia ;  mert  ha 
nem  akarná  is,  megtörténnék ;  s  ha  a  nemzetnek  okot  adna 
azt  hinni,  hogy  nem  akar  Velencze  felszabadítása  végett  hábo- 
rút :  megbuknék  s  a  forradalom  által  túlszárnyaltatnék.  — 
A  kérdés  tehát  csak  az :  mikorra  akarja  Cavour  a  háborút? 

No  már  én,  mint  tényt  mondom :  ha  tavaszra  nem  lesz 
háború,  Magyarországra  ne  számítsanak ;  mert  ott  azon  álla- 
pot, melyet  Cavourhoz  intézett  minapi  jelentésemben  leírtam, 
függőben  tavaszon  tul  fel  nem  tartható,  sem  a  törvényes  ellen- 
zék, sem  a  forradalmi  szervezés  terén.  Vagy  kitörés  (hihető- 
leg elnyomandó  kitörés)  vagy  alku  lesz  belőle. 

A  kérdés  tehát  az :  akar-e  Cavour  Magyarországra  szá- 
mítani ?  (Meg  kell  pedig  jegyeznem,  hogy  még  Parisban  is  azt 
hiszik,  miként  nemcsak  Olaszország  egyedül,  de  még  franczia 
segítséggel  sem  igen  lenne  képes  Austriát  legyőzni  Magyar- 
ország nélkül,  s  ez  világos,  mert  franczia  segítség  az  olasznak 
—  orosz,  porosz  s  hihetőleg  angol  segítséget  is  adna  az  osz- 
tráknak.) 

Ha  akar  Cavour  Magyarországra  számítani,  kettőt  kell 
akarnia :  1-ször  háborút  tavaszra ;  2-szor  azt,  a  mi  elkerülhet- 
lenül  szükséges  arra,  hogy  Magyarország  egész  ereje  moz- 


*)  A  levél  eleje  már  a  219.  s  következő  lapokon  közöltetett. 
Említve  van  ott  a  szent-pétervári  cabinet  azon  nyilatkozata  is,  hogy 
orosz  seregek  küldetnek  a  dunai  fejedelemségekbe ,  ha  Couza  a 
magyar  forradalmi  betörést  szervezni  megengedi ;  mint  szintén  az 
angol  kormánynak  ezt  helyeslő  jegyzéke  is.  Utasitásaiim  itt  köz- 
lött 3-ik  pontja  ehhez  csatlakozik. 

gásba  hozassék  s  igy  az  osztrák   hatalma  (mit  Olaszföldöii 
megtömi  soha  sem  lehet)  Magyarországon  megtöressék. 

Ennek  pedig  —  hiába  csürjük-csavarjuk  az  állapotot  — 
a  dunai  szerencsétlenség,  a  reá  következett  orosz  nyilatkozat 
és  angol  jegyzék  után  csakegyetlenlehetöségevan, 
s  ez  :  a  velenczei  háborúval  egy  időben  a  változott  körülmé- 
nyekhez arányosított  erejű  expeditionalis  sereggel  kikötni  a 
dalmát  partokon,  verekedni,  győzni  és  utat  törni  Magyar- 
országba.  Más  mód  nincs. 

Már  most  az  alternatívák  ezek :  vagy  a  kormány  kezdi 
meg  a  háborút  Olaszföldön  vagy  politikai  tekintetekből 
Garibaldi  által  kezdeti  meg  s  aztán  »a  közvélemény 
nyomásának  engedve«,  fellép  őt  támogatni. 

Ha  a  kormány  kezdi  meg  Olaszországban  a  háborút, 
Magyarországnak  csak  ugy  vehető  haszna,  ha  Garibaldinak 
mód  nyuj  tátik  Dalmátiában  kikötni  s  ott  a  harczot 
megkezdeni s  ha  Garibaldi  ott  a  harczot  meg- 
kezdte, a  kormány  ismét  »a  közvélemény  nyomása 
alatt«  segítségére  küldi  a  flottát  és  harminczezer  embert, 
—  amazzal  a  partoknak  lesz  ura,  a  harminczezer  emberrel 
pedig  előrenyomul  Károlyvárosig,  azt  beveszi,  arra  támasz- 
kodva, megáll,  Horvátországot  e  középponti  állásából  meg- 
szállva tartja,  a  közlekedési  vonalat  a  tengerrel  biztosítja  s 
Garibaldinak  utat  nyit  és  hátat  fedez  önkén- 
teseivel, a  mi  légiónkkal  s  velünk  a  Dráván 
áttörni  s  a  mennyi  fegyvert,  munitiót  csak  lehet ,  az 
országba  bevinni.  —  Ez  az  egyik  vagylagosság. 

A  másik  ez :  ha  Garibaldi  által  kezdeti  meg  a  kormány 
a  háborút  Olaszföldön,  Magyarország  csak  ugy  hasznosítható? 
ha  a  kormány  küld  egy  erős,  ez  esetben  legalább  ötven- 
ezer főnyi  sereget  a  dalmát  partokra  s  flottát  nemcsak  a 
kiszállást  biztosítani,  hanem  a  parti  városokat  is  meghódi- 
tani ;  az  ötvenezer  emberrel  (a  partvárosi  őrségeket  kivéve) 
Károlyvárosig  előnyomul,  azt  beveszi,  reá  támaszkodva,  állást 
vészen  harminczezer  emberrel,  a  közlekedést  biztosítja,  nekünk 
módot  ad  Horvátországot  fegyverbe  állítani  s  ott  a  horvátok 
által  kormányt  alakíttatni,  húszezerrel  pedig  s  velünk  és  any- 
nyi  fegyverrel,  a  mennyivel  csak  lehet,  a  Dráván  áttör. 

Csakis  igy  lehet  Magyarország  utilisalható ;  de  lia  igy 
ntilisaltatik,  oly  haderőt  adand  a  grófnak,  a  minőt  nem  Nápoly 
és  Sziozilia,  de  egész  Olaszország  sem  képes  neki  adni,  a  mel- 
lett, —  hogy  bomlást  vetend  az  olasz  seregbe ;  s  bizony  aligha 
csalódom,  ha  azt  mondom,  hogy  az  ily  villám  még  Bécsben, 
Prágában  is  mennydörgést  idézne  elő. 

Én  nem  akarom  a  grófot  capacitálni,  akármire  is  rábe- 
szélni. 0  Olaszország  első  államféríia  és  hazafi,  tudja,  mi  van 
hazája  érdekében  s  mi  lehető. 

Határozzon. 

De  határozzon.  A  keleti  csapás  után  általánosságokban, 
bizonytalanságokban  nem  maradhatunk  többé.  Kell  tud- 
nia hazánknak:  mihez  tartsa  magát,  mert  füg- 
gőben a  helyzet  három-négy  hónapig  is  alig, 
azontúl  semmi  esetre  sem  tartható.  Én  minden 
perczben  várom  a  küldöttet  hazulról  az  ordre 
de  bataille-lal.  Azt  általánosságokkal  haza 
ereszteni  annyi  volna,  m  int  mindennek  véget 
vetni.  Bizonyost  kell  neki  mondhatnom;  vagy 
azt,  hogy  ne  számítsanak  semmire,  vagy  hatá- 
rozott haditervvel  kell  előállni. 

Tudom  én,  hogy  a  hatalom  nem  szereti  a  sok  sürgetést ; 
tudom,  hogy  alkalmatlankodni,  unszolni  kellemetlen  dolog : 
de  a  helyzet  élire  van  állitva ;  vagy  dőlnie  kell,  vagy  biztos 
határozat  által  támogattatnia.  Minden  más  tekintet  csekély  a 
helyzet  parancsoló  kénytelenségével  szemben. 

Azért  képviselő  urnák  sokszor  tanusitott  hazafias  buz- 
galmát veszem  igénybe,  s  kérem :  vagy  szóval  vagy  Írásban 
(az  első  jobbnak  látszik),  a  most  emiitett  mentség  előrebocsá- 
tásával, ezen  nézeteimet  adja  elő  a  miniszterelnöknek  s  azon 
méltósággal,  mely  a  helyzetünkkel  össze  nem  férhető  kérel- 
mező szereptől  idegen,  a  gróftól  biztos  határozatot  kívánjon, 
—  kedvezőt,  kedvezőtlent,  akárminőt,  de  positiv  határozatot. 

4.  Azon  esetre,  ha  a  miniszterelnök  határozata  oda  ütne 
ki,  hogy  kivánja  is,  de  lesz  is  okunk  a  szervezetet  a  hazában 
fenntartani,  —  kénytelen  vagyok  képviselő  urat  annak  kelle- 
metlen, de  nélkülözhetetlen  sürgetésére  utasítani,  hogy  a 
napról-napra  várt  hazai  küldöttet  elláthassam  azzal,  a  mire  a 

33* 

mozgalom  vezérei  a  hazában  deczember  végén  számot  tarta- 
nak, mire  a  grófot  annak  idejében  figyelmeztettem. 

5.  Képviselő  ur  szives  volt  engem  Cavour  gróf  azon 
meghagyásáról  értesiteni,  liogy  iparkodjam  hazánk  ügyének 
a  franczia  hatalom  rokonszenvét  biztositani.  Követtem  taná- 
csát, s  okom  van  hinni :  nem  siker  nélkül.  Ámbár  meg  kell 
vallanom :  én  is  azon  impressiót  nyertem,  hogy  a  háború  kiüté- 
sét óhajtják  messzebbre  tolni,  de  nyertem  azt  az  impressiót  is, 
hogy  a  háborút  kikerülhetlennek  s  annak  esetére  a  magyar- 
olasz szövetséget  a  helyzet  logicajában  fekvőnek  találják. 
A  rokonszenvnek  meleg  biztosításait  vettem.  És  midőn  ennek 
folytán  szabadságot  vevék  magamnak,  azt  kérdeztetni,  miként 
történik  mégis,  hogy  a  turini  kormány  kénytelen  magát  a 
magyar  ügy  segélyezésében  párisi  intések  miatt  feszélyezve 
érezni  ?  (mint  nekem  ezt  képviselő  ur  gyakran  tudtomra  adta, 
az  idegen  légió  elmaradását,  a  magyar  csapatnak  csak  titkon, 
tehát  gyengén  nevelését  stb.  illetőleg)  meglepetésemre  azon 
válasz  adatott,  hogy  a  gróf  félreérti  a  császár  akaratát ;  a  csá- 
szár bizonyosan  nem  örömest  látta,  hogy  Olaszhonban  min- 
dennemű forradalmi  harczosok  alkalmaztatnak;  de  a  mi 
ügyünket  nem  azonosítják  az  európai  forradalmi  mozgalmak- 
kal ;  ezt  nemzetiségi  ügynek,  a  népakarat  ügyének  idegen 
bitorlat  ellenében,  nem  politicai  és  sociális  tanok  zavarforrá- 
sának, hanem  nemzeti  élet  kérdésének  tekintik,  szintúgy,  mint 
az  olaszt ;  azért  biztossá  tesznek,  hogy  a  császárnak  nincs  és 
nem  volt  akaratában  Cavour  grófot  a  magyar  ügy  erélyes 
fölsegélésében  akadályozni,  s  határozottan  erősítették,  hogy 
semmi  jegyzék  nem  küldetett  a  legió-szervezés  ellen  Turinba.*) 

Legyen  szives  képviselő  ur  a  gróffal  ezeket  közölni, 
azon  megjegyzéssel,  hogy  ezt  azért  teszem,  miszerint  alkalma 
legyen  bizalmas  ügynöke :  Yimercati  gróf  által  (ki  12-én 
indult  Parisból  Turinba)  a  császárnál  reánk  és  hazánkra 
nézve  egyenes  kérdést  tenni,  mely  kétségnek,  félreértésnek 
véget  vessen.  Mert  Isten  őrizzen,  hogy  mi  a  király  kormányá- 
nak nehézségeit  szaporítani  kivánnók ;  de  azt  károsnak  tarta- 


*)  Mindezek  felöl  párisi  képviselőnk,  Kiss  Miklós  ezredes,  Tlion- 
venel  miniszternek  s  magának  a  császárnak  is  Napóleon  lierczeg  által 
közlött  positiv  nyilatkozatai  folytán  értesitett. 

nók,  ha  ügyünk  segélyezése  a  helyzet  kénytelenségében  nem 
fekvő  feszély  miatt  nem  nyerhetne  annyi  kifejlődést,  mint 
azt  a  gróf  előrelátó  politicája  különben  óhajtaná.  *)  — 


(Aláirva)  Kossuth. 

Pulszky  e  levelem  vételével  értesitett,  hogy  tekintve 
utasitásom  fontosságát,  azt  szóval  fogja  előadni,  mert  a 
hosszabb,  irott  közlemények  Cavour  bizalmas  titkárá- 
nak, Ártom  urnák  kerülnek  kezébe,  a  ki  azokat  kivo- 
natban szokta  referálni,  hacsak  fontosságukról  maga 
is  meg  nem  győződik.  Az  ily  ügyeket  pedig  nem  akarja 
Ártom  úr  Ítéletétől  függővé  tenni,  tehát  személyes  kihall- 
gatást kért  s  annak  lefolyásáról  hivatalos  jelentést 
tett,  a  mint  következik: 

IX.  jelentése  a  tnrini  képviselőnek. 

TurÍD,  december  22.  1860. 

Reggeli  hét  órára  levén  rendelve  a  grófhoz,  palotájába  men- 
tem, előadtam  utasitásom  (deczember  14-röl)  3-dik  pontját,  s  kér- 
tem :  határozzon  ;  adja  tudtunkra,  mihez  tartsa  magát  hazánk ;  hogy 
megmondathassák  a  küldöttnek,  vagy  az,  hogy  ne  számítsanak 
semmire,  vagy  hogy  positiv  operationális  tervvel  álljunk  elö.  Erre 
a  gróf  hivatkozott  azon  feleletre,  melyet  utolsó  találkozásunknál 
adott,  hogy  t.  i.  számithatunk  szövetségére,  ha  háborúra  kerül  a 
dolog.  Nagyobb  a  kérdés,  mikor  kerül  arra  ?  Ez  nem  függ  Olasz- 
országtól, mert  ámbár  novemberben  uj  conscriptio  volt  s  januárban 
még  egy  categoriát  hivnak  fegyver  alá:  az  mostani  seregüket 
csak  60,000-rel  szaporítja  s  ezeknek  nagy  része  nem  lesz  használ- 
ható első  vonalban,  mert  akár  Velenczében,  akár  Dalmátországban 
viseltessék  a  háború,  mindenütt  egy  megedzett  sereggel,  erődökkel, 
jó  posítíokkal  találkozik,  nem  lehet  várni,  hogy  egy  pár  ezer  önkén- 
tes egész  seregeket  tegyen  tönkre  s    200,000    lakosú    városokat 


*)  Levelem  többi  része  a  Türr  tábornokhoz  irott  levelemre  vonat- 
kozó ponton  kivül  alkalmi  felhasználás  végett  nézeteimet  közli  a  felöl, 
hogy  miként  kellene  a  kormánynak  a  nápolyi  tartományok  pacifícatíója 
körül  eljárnia,  hol  a  reactio  annyira  garázdálkodott  s  az  anarchia  oly 
borzasztó  fokra  hágott,  miszerint  attól  lehetett  tartani,  hogy  ott  törhet- 
nek meg  Olaszország  szépen  indült  jövője  s  a  mi  kilátásaink. 

vegyen  be,  mint  Szicziliában ;  e  háborúban  sem  nápolyiakkal,  sem 
Lanza-féle  tábornokokkal  nem  találkoznak.  Nápolyból  lehetne  ugyan 
100.000  embert  szerezni,  azonban  az  oly  demoralisalt  sereg  csak 
gyengeséget  képviselne,  nem  erőt ;  mert  az  olasz  sereget  is  demorali- 
sálná,  melynek  nem  lehetne  bizodalma  az  ily  ezredek  bátorságában. 
Tehát  legföllebb  40 — 50,000-et  lehet  ott  szervezni,  söt  ezek  is  csak 
harmadik  vonalban  volnának  használhatók.  E  szerint  tehát  a  gróf- 
nak őszinte  meggyőződése,  hogy  Olaszország  nem  képes 
márcziusban  támadólag  megkezdeni  a  háborút. 
Austria  ellenben  a  késedelem  által  gyengül.  Már  most  sem  fog- 
hatja meg  a  gróf,  hogyan  fizetheti  ezen  hatalom  az  olasz  sereget. 
Az  agio  40*^/o-ot  emészt  el;  Magyarországból  vagy  semmi,  vagy 
kevés  az  adó.  A  birodalom  vesztének  rohan :  Bécsben  minden  két 
hónap  alatt  változik  a  kormányrendszer ;  a  magyarokat  sem  ki  nem 
elégíthetik,  sem  erővel  le  nem  győzhetik  a  nélkül,  hogy  Olaszor- 
szágból a  sereg  egy  részét  ki  ne  húzzák,  mi  aztán  a  támadást  olasz 
részről  lehetségessé  tenné.  Schmerling  pedáns  doctrinair,  ki  nem 
fogja  átalakíthatni  a  birodalmat. 

»Nem  kell  továbbá  feledni*  —  monda  Cavour  —  hogy  »aprés 
la  conduite  de  la  Russieplusqu' équivoque«  nem  lehet  remélni, 
hogy  a  legközelebbi  háború  localisáltathassék. 
Ez  kétségkívül  európai  leszs  azért  csak  ugy  kezdethetik 
meg,  ha  a  franczia  császár  akarja.  Ily  esetben  aztán 
Olaszország  mostani  készületlensége  mellett  sem  fog  visszarettenni 
a  következményektől  s  bátran  megkezdi  a  háborút ;  hanem  csak  az 
ily  esetben.  Mit  akar  a  császár  ?  —  azt  még  miniszterei  sem  tud- 
ják ;  nem  mondja  meg  nekik.  Tehát  a  külügyi  miniszter  még 
kevésbbé  tudhatja.  Annyi  bizonyos,  hogy  semmi  egyéb,  mint  a  csá- 
szár egyenes  befolyása  akadályozta  meg  a  háború  kitörését  a  var- 
sói értekezlet  alkalmával  s  a  franczia  flotta  magaviselete  Gaeta 
előtt  összeköttetésben  van  bizonyos  feltételekkel  s  Ígéretekkel, 
melyek  akkor  az  orosz  politicát  arra  birták,  hogy  Austriát  ne  támo- 
gassa.« 

» A  mi  a  dalmát  ügyet  illeti,  bárki  által  történjék  a  támadás : 
főfeltétel,  melytől  az  olasz  segitségés  szövet- 
ségfügg, hogy  se  Montenegrónak,  se  Bosnyák- 
földnek, se  semmi  török  résznek  haszna  ne  vétes- 
sék, minthogy  ez  az  angolt  tüstént  Olaszország  ellenségévé  alakitaná 
át.  Igaz,  hogy  nehéz  az  angolt  tettre  buzditani,  de  ha  egyszer 
elsütötte  az  első  ágyút,  nem  hagyja  el  könnyen  a  háborút  s  nem 
végzi  be,  mielőtt  czéljait  kivitte  volna.  Csak  oly  nehezen  köt  békét, 
a  mint  háborút  kezd ;  a  török  birodalomért  azonban  mindig  kész 
sikra  szállani.  Corfunál  nyolczszáz  ágyús  flottát 
gyűjtött  össze,  mely  féltékeny  szemmel  őrzi  az  Adriát s min- 
ket tönkre  tehet ;  elégséges  arra,  hogy  partjainkat  dominálja.  Alig 
szükséges  Önnek  előadni,  hogy  egy  nagyobbszerü  seregnek  tenge- 


519 

ren  átvitelére  mily  nagy  száinu  flotta  szükséges  s  mennyi  idö. 
Garibaldinak  összesen  harminczezer  embere  volt  Olaszországból 
Szicziliában  s  átszállitásukra  szükséges  volt  négy  hónap,  jóformán 
szabad  tengerrel ;  pedig  nem  voltak  speciális  corpsjai,  tüzérsége, 
lovai,  élelmi  szerei.  Már  csak  harminczezer  fegyver  s  négy  üteg 
elszállítására  szükséges  vagy  nyolcz-tiz  hajó  ;  harminczezer  ember 
elszállítására,  azoknak  minden  készletével  (az  élelmi  szereket  is 
beleszámítva)  kell  harmincz -negyven  transport-hajó :  s  ezeknek 
védelmére  egy  nagy  flotta.  Mindez  nem  történhetik  egyszerre ;  a 
felrakatás  is  hetekbe  kerül ;  ily  expeditio  titkon  s  a  háború  kiütése 
előtt  nem  eszközöltethetik,  sem  elő  nem  készíttethetik.  Már  a  flotta 
concentratioja  is  az  Adriában,  mielőtt  a  béke  megtört,  az  angolnál 
akadályra  találna.    Ezzel  kezdeni  lehetetlen. « 

» Garibaldival  jelenleg  értekezni  nem  lehet.  0  nem  Klapka; 
nem  oly  ember,  mint  önök.  Vele  nem  lehet  okokkal  szólni ;  ő  impul- 
susait  követi  s  ha  előre  belegondolja  s  elhatározza  magát :  sem 
Önökkel,  sem  velünk  nem  gondol,  s  maga  fejéből  vesztének  indul. 
Mi  pedig  nem  engedhetjük,  hogy  ő,  a  ki  valóságos  hatalom,  meg- 
rontsa magát  s  hogy  őt  elveszítsük.  Hibás  lépés,  mely  legyőzésére 
vezethetne,  roppant  csapás  volna  egész  Olaszországra.  Szükséges, 
hogy  Önök,  talán  Türr  által,  vele  jó  egyetértésben  maradjanak  s 
hiúságának  hízelegjenek,  mert  minden  nagysága  mellett  ő  hiu 
ember;  hanem  veszélyesnek  tartom,  vele  már  most  operationális 
tervek  felől  értekezni.  Ha  ön  Caprerába  megy,  felzúdul  az  egész 
diplomatia ;  mert  lehetetlen,  hogy  ez  titokban  maradjon.  Várni  kell, 
ez  a  feleletem,  várni  itt,  várni  az  országban ;  visszatartani  a  moz- 
galom kitörését,  nem  serkenteni. « 

Határozottabbat  nem  mondhat,  mert  Paristól  függ  minden,  a 
hol  ugy  tudják,  hogy  a  localisált  háború  jelenleg  lehetetlen. 

Megjegyeztem  erre  párisi  viszonyaink  kedvező  fordultát  az 
5-ik  pont  értelmében.  Erre  azt  felelte  a  gróf:  » Tudom,  hogy  az 
Önök  mozgalmát  nem  tartják  forradalminak  s  hogy  rokonszenvez- 
nek vele  s  e  szerint  a  magyar  legio  alakulása  többé  nehézségekre 
nem  akad,«  Ennek  következtében  előhoztam  a  legio  dolgát  azon 
levél  értelmében,  mely  az  eredeti  nézet  szerint  Ihász  ezredes  által 
lett  volna  kézbesítendő.  A  gróf  tökéletesen  jóvá  hagyta  az  eszmét, 
hogy  a  cadre-ek  egy  gyalog  dandár  és  egy  huszárezred  alapján 
alakíttassanak ;  hogy  a  M.  N.  Igazgatóság  kinevezései  a  hadügyi 
minisztérium  által  erősíttessenek  meg  rendes  brevet  által  s  hogy 
idegen  elemek  is  vétessenek  be,  azon  megszorítással,  hogy  az  ide- 
gen elem  között  ne  legyenek  lengyelek  s  hogy  az  idegen  elemek 
túlnyomó  számot  ne  képezzenek.  Arra  a  kérdésemre,  vájjon  ezen- 
túl itt  vagy  mint  eddig,  Nápolyban  kezeltessék  a  legio  ügye,  — 
azt  mondta,  hogy  ez  oly  részlet,  melyre  ezúttal  nem  felelhet. 
A  hadügyminisztériumnak  van  egy  külön  osztálya  Nápolyban, 
a  déli   sereg    organisatiója  végett  s   meglehet,    hogy   a   hadügy- 

miniszter  oda  fogja  akarni  utasitani  a  legio  ügyét.  E  napok- 
ban azonban  megjön  Tarini  s  akkor  lesz  ideje  ezen  kérdéshez 
szólni.  *)   —    —  —  —  —  —  —  —  —  —  —  —  —  — 


(Aláírva)  Pulszky  Ferencz. 


A  helyzetismertetés  kiegészitéseül  még  közlendő- 
nek tartok  némi  kivonatokat  turini  képviselőnk  ezutáni 
jelentéseiből: 

Deczember  23.  1860.  —  Előttem  világos,  hogy  itt  irá- 
nyunkban ugyanazon  helyzetbe  helyezik  magukat,  melyet  nekünk 
Garibaldi  irányában  ajánlanak :  jó  lábon  maradni,  hizelegni,  s  min- 
dent elnapolni  addig,  mig  csak  a  »mot  d'ordre«  Parisból  meg  nem 
érkezik ;  mert  az  itteni  politica  egészen  Paristól  függ.  Ezek  szerint 
legalább  egy  hónapig  nem  várok  semmit  az  itteni  kormánytól. 
Január  vége  felé  kezdődnek  a  választások  (az  első  »olasz«  parla- 
mentre) ;  ezek  fordulatot  adhatnak  ügyünknek ;  Gaeta  makacs 
védelme  a  felsö-olaszországi  várnégyszög  bevételének  nehézségeit 
előre  érezteti.  Ha  a  nápolyi  királyi  sereg  ily  hosszasan  tudja 
védeni  Gaíitát,  mit  fog  tenni  az  osztrák  Veronában  ?  Mindez  leve- 
rőleg  hat  a  közvéleményre  s  a  franczia  segély  szükségességét  még 
inkább  érezteti.  Ámbár  most  már  nem  teszik  fel  egy  »Moriamur 
pro  rege  nostro«-féle  jelenet  lehetőségét  Magyarországon,  mégis 
sokkal  jobban  biznak  a  francziák  császárjában  s  félnek  semlegessé- 
gétől, mint  a  magyar  szövetségben  vagy  annak  elvesztésétől. 

Deczember  26.  —  Parinit  elejtik  itten  s  keresnek  alkalmat 
Garibaldival  kibékülni.  Kibékülés,  várakozás;  semmiesetre  pedig 
márcziusban  háború  :  —  ez  most  itt  a  jelszó.  Bixio  kérdezte  tőlem, 
ismerem-e  Mieroslavskit,  ki  akkor  itt  volt  ?  Mondtam,  hogy  nem  s 
nem  is  kivánom  ismerni.  Mire  azt  felelte,  hogy  ez  csakugyan  kár, 
mert  geniális  ember.  Később  megtudtam,  hogy  a  lengyel  sokáig 
volt  a  grófnál  s  nagyon  jó  benyomást  tett  rá.  »C'est  un  homme  de 
génié «,  —  ez  volt  a  szava.  Én  mindezt  nem  tudtam  megérteni, 
most  azonban  veszem  a  tudósítást,  hogy  Mieroslavski  Nápoly- 
ból Caprerába  ment,  Latour  d'  Auvergne  kardját  az  olasz  hősnek 
átadandó.  Ez   azonban  csak  ürügy  volt ;  titkon  rá  akarta  beszélni 


*)  Jelentése  végén  Pulszky  tudósít,  hogy  a  4-dik  pontban  érintett 
kérelmet  (az  otthoni  szervezkedés  fenntartásának  költségei  felöl)  miért 
vélte  jelenleg  elhagy an dónak  ;  s  hogy  Nápolyból  jobb  hirek  érkezvén, 
erre  vonatkozó  magánnézeteim  előadását  alkalomszerűnek  nem  tartotta. 
Ez  utóbbit  helyeseltem,  az  elsőt  azonban  kedvetlenül  vettem,  minthogy 
minden  nap  vártam  egy  küldöttet  hazulról,  kinek  az  »ordre  de  bataille« 
kihozatalán  kivül  megbízatása  egyenesen  erre  vonatkozott  s  rossz  hatás- 
tól kellett  tartanom,  ha  neki  erre  nézve  semmi  bizonyost  nem  mond- 
hatok. 

Garibaldit,  hogy  a  Balticum  felöl  egy  lengyel  expeditio  vezérletét 
vállalja  el.  S  ezt  a  gróf  tudta  és  kívánta,  örvendvén,  ha  Garibaldi 
kardja  másfelé  fordul,  hol  a  mostani  békés  terveket  Austria  irányá- 
ban nem  zavarja  meg.  Engem  tartóztat,  ne  menjek;  a  lengyelt 
biztatta,  menjen.  *) 

Deczember  29.  —  Teleki  László  elfogatása  ügyében  Sir 
James  Hudsont  meglátogatván,  miután  erre  nézve  megnyugtatólag 
nyilatkozott,  a  nagykövet  áttért  a  magyar  ügyekre.  Mondta,  hogy 
mint  a  királyné  szolgája  s  mint  angol  polgár,  kötelessége :  az  osz- 
trák birodalom  megmaradását  minden  erejéből  támogatni.  Nevetett 
a  kormányok  balgaságán,  melyek  —  a  magáét  sem  vévén  ki  — 
erősen  hiszik,  hogy  Cavour  és  Couza  frigyet  kötöttek  s  a  Bukovina 
árán  előkészítették  a  magyar  forradalmat  a  fejedelemségekben.  Sir 
Henry  Bulwer  (konstantinápolyi  angol  nagykövet)  még  azt  is 
állítja,  hogy  az  elkobzott  fegyvereket  a  kormány  küldte  volna  a 
Dunába,  holott  bebizonyítható,  a  mint  a  követ  a  dátumok  combina- 
tiójából  be  is  bizonyította,  hogy  ezek  Türr  által  küldettek.  **)  Fel 
sem  lehetne  tenni,  hogy  a  gróf  ily  ügyetlenséget  követhetett  volna 
el ;  az  angol  kormány  azonban  nehezen  capacitálható  s  most  is 
szemmel  tartja  Garibaldit,  hogy  Caprerából  ne  menjen  Török- 
országba, Háború  semmi  esetre  sem  lesz  tavaszszal ;  sem  Franczia- 
ország  nem  akarja,  sem  Angolország  nem  engedheti,  sem  Olasz- 
ország nem  képes  azt  elkezdeni.  A  mi  a  caprerai  hőst  illeti,  az  csak 
Adria  partjain  kezdhetné  meg,  ott  pedig  őrt  áll  az  angol  flotta 
&  nem  fogja  engedni  a  nemzetközi  jog  oly  sérel- 
mét, mint  Sziczíliában.  Ottan  behunyta  szemét,  itt  nem 
fogja  tenni.  A  kérdés  most  csak  az,  hogy  minő  alapon  békülhet  ki 
Austria  Magyarországgal.  Mert  az  angol  kívánja,  hogy  Magyar- 
ország bírjon  jó  nemzeti,  szabadelvű  kormánynyal,  mely  példát 
adjon  a  többi  tartományok  kormányzásának.  Az  orosz  sem  engedné 
a  magyar  felkelést.  Nincs  senkinek  érdekében  a  háború,  s  azért 
nem  lesz,  nem  engedhető  a  háború  tavaszszal.  Erre  megjegyeztem, 
hogy  az  olasznak  csakugyan  érdekében  van  s  hogy  addig,  míg 
Velencze  nem  lesz  kiegészítő  része  az  országnak,  a  háború  kikerül- 
hetetlen. Ez  igaz,  monda  a  követ  s  ugyanazért  mind  a  franczia 
császár,  mind  az  angol  kormány  sürgetik  az  eladást  s  ez  meg  fog 
történni.  ***)  Kételkedésemre,  melyet  az  ismeretes  okokkal  támo- 
gattam, azt  jegyzé  meg,  hogy  még  az  osztrák  császár  sem  lesz 
képes  ellentállani  az  erkölcsi  nyomásnak,  melyet  a  közvélemény  s 
két  nagyhatalom  reá  gyakorolnak.    Kérdezgetett  aztán  a  horvát. 


*)  Pulszky  ur  Cavour  iránti  bizalmatlanságának  e  kezdetleges 
nyilatkozványai  bevezetésül  szolgálnak  a  fordulathoz,  melynek  adatai  a 
következő  szakaszban  lesznek  közölve  s  annak  folytán  Mieroslavski  ter- 
veiről is  bővebb  szó  leszen. 

**)  Milyen  jól  tudják  a  követek  a  dolgokat ! 

***)  Ismét  és  ismét  milj'en  jól  tudják  a  követek  a  dolgokat ! 
Mennyire  megérdemlik  a  fizetést ! 


522 

dalmát  s  erdélyi  viszonyokról  s  végre  kimondta,  liogy  az  osztrák- 
nak csak  egy  józan  politicája  lehet,  az  t.  i.,  melyet  II.  György  köve- 
tett; mondja  meg  népeinek:  » Meg  vetlek  mindnyájatokat,  mint  átko- 
zott, gaz  népeket,  kik  sem  engem  szeretni,  sem  tőlem  félni  nem 
akartok;  ugyanazért  végezzétek  el  dolgaitokat  magatok  kény- 
kedv szerint,  én  nem  avatkozom  bele.«  Megmondtam  neki,  liogy  ez 
jó  politika  lenne,  hanem  nem  osztrák ;  mert  ez  mindenbe  szeret 
avatkozni.  S  elbúcsúztam  azon  megyözödésben,  hogy  valódi  ellensé- 
günk most  is,  mint  mindig,  az  angol  kormány. 

Deczember  31.  —  Tegnap  Türr  volt  a  grófnál,  ki  neki  meg- 
mondta, liogy  Velencze  eladatása  nem  fog  megtörténni  s  hogy 
ügyünk  bizonyosan  elö  fog  kerülni,  csak  legyünk  türelemmel,  ne 
praecipi táljuk  a  dolgokat  s  lehetetlenséget  ne  követeljünk. 


Jegyzékbe  véve  találom  irományaim  közt,  liogy 
Pulszky  ez  utóbbi  tudósitására  ily  értelemben  vála- 
szoltam : 

»Látom,  hogy  a  gróf  mindig  csak  általánosságokban 
marad.  Azt  mondani :  várjunk,  reánk  is  elkerül  a  sor,  de  lehe- 
tetlenséget ne  kivánjunk,  —  szép  leket,  de  nem  ér  semmit. 
Erre  a  nemzet  nem  épitket.  Annak  positiv  terv  kell ;  positive 
kell  tudnia,  mire  számitkat.  Én  hazánk  szerencsétlen  föld- 
rajzi helyzeténél  fogva  más  okszerű  tervet  nem  tudok  gon- 
dolni, mint  a  melyet  deczember  14-ikei  utasitásomban  köz- 
löttem.  Ha  ezt  a  gróf  lehetetlenségnek  tartja,  mondjon  mást, 
ha  tud,  olyat,  mely  sikerrel  biztat  s  a  nemzetet  megnyugtat- 
hatja ;  ha  nem  tud  s  tervemet  még  sem  fogadja  el :  legyen 
vége  mindennek.  Mert  egyet  kivánom,  hogy  jól  megértsen : 
puszta  diversióra  használtatni  fel  nemzetemet  1859-ben  sem 
engedtem,  pedig  ha  a  hatalmas  császárnak  nem  engedtem,  — 
neki  sem  fogom  engedni,  söt  megakadályozom.  Clara  pacta, 
boni  amici«  —  ezt  vegye  Pulszky  irányul  s  nyiltan  szóljon. 

Cavour  halogató  válasza,  melyet  deczember  1 4-ikei 
utasitásom  közlésére  adott,  s  turini  képviselőnk  azutáni 
jelentései  még  sulyositottak,  kapcsolatban  a  fegyver- 
lefoglalási  szerencsétlenséggel,  nagyon  aggasztólag 
hatott  reám,  bár  a  szerencsétlenség  egész  horderejét 
akkor  még  nem  is  ismertem. 

Egyrészt  a  dél-olaszországi  állapotok — fájdalom! 
—  nagyon  is  igazolták  Cavour  azon  nyilatkozatát,  hogy 
Olaszország  nem  képes  márcziusban  háborút  kezdeni 
Austria  ellen;  másrészt  olyannak  láttam  a  helyzetet 
Magyarországban,  hogy  az,  a  mit  Gavour  kivánt,  t.  i. 
hogy  a  dolgok  függőben  tartassanak,  hosszú  időre 
lehetetlen. 

Igaz  ugyan,  hogy  bár  egyes  részletek  körül  nem 
mindenben  akként  jártak  is  el  Magyarországon,  mint  a 
jogfolytonosság  s  alkotmány  épség  elvéhez  ragaszkodás 
elmészete  kivánta  volna,  egészben  véve  mégis  a  nyil- 
vános közélet  iránya  annyiban  biztató  volt,  a  mennyi- 
ben bizonyosnak  lehetett  tekinteni,  hogy  kiegyezés 
nem  fog  létrejönni  a  nemzet  s  a  bécsi  udvar  közt,  ha 
ez  utóbbi  az  októberi  diploma  alapelvéhez,  Magyar- 
országnak az  osztrák  birodalommal  egy  államtestté 
összeolvasztásához  merevül  ragaszkodik.  Mert  akkor 
még  a  törvényes  téren  a  48-iki  törvények  érvényessége 
volt  az  egész  nemzet  által  kiindulási  pontul  felvéve; 
még  Scitovszky  bibornok-primás  is,  elnöki  beszédében, 
melylyel  mint  esztergomi  főispán  azon  megye  közgyű- 
lését 1860.  deczember  11-én  megnyitotta,  ekként  nyi- 
latkozott: » Szent  meggyőződésem,  hogy  a  48-iki  tör- 
vényeknek a  körömszakadásig  hü  megőrzése  lehet  csak 
útmutatónk. «  És  valóban  ez  volt  a  vezérfonal,  mely 
ugy  a  megyék  s  városok  reconstructióján,  mint  a  pri- 
mási  értekezlet  megállapodásán  s  általában  a  közélet 
minden  nyilvános  mozzanatán  végig  vonult.  Voltak 
árnyalatok  a  nyilvánított  nézetekben,  de  azon  időben 
még  csak  árnyalatok,  ellentétek  nem.  A  nemzet  köz- 
érzülete annyira  imponált,  hogy  még  a  simulékony 
opportunismus  is  csak  mérsékeltséget  mert  ajánlani,  de 
a  közérzülettel  ellentétbe  helyezkedni  nem.  Jósika  egyik 


524 

levelében  a  pártokat,  a  miként  akkor  a  törvényes  ellen- 
zékiesség  terén  állottak,  igen  találólag  azzal  jellemezte, 
a  mit  a  németek  egykor  a  spanyolokról  mondottak : 

»Die  serviles  wollen  sehr  vieles; 
Die  liberales  —  lieber  alles!« 

De  én  a  nyilvános  jelenségek  hátterében  a  kialkuvás 
vágyait  láttam  lappangani,  melyek  csak  alkalomra  vár- 
nak, hogy  a  nemzetet  saját  irányukba  beletereljék.  Arról 
meg  voltam  győződve,  hogy  a  nemzet  zöme  az  ország 
alkotmányának  a  48-iki  alapon  teljes  épségben  helyre- 
állítását nem  mint  czélt  állította  fel,  hanem  csak  mint 
eszközt  arra,  hogy  a  helyzet  függőben  tartassék  addig, 
mig  a  közeinek  reménylett  olasz  háborúval  kapcsolat- 
ban a  49-et  valósithatja;  de  az, hogy  az  alkura  hajlandó 
elemek  a  nemzet  e  határozottságát  meg  ne  ingathassák, 
egyenesen  attól  függött,  vájjon  képesek  leszünk-e  nem- 
zetünknek a  korai  háború  s  tekintélyes  külsegély  felől 
positiv  biztosítást  nyújtani? 

Ezért  töltötte  el  lelkemet  leirhatlan  aggodalom- 
mal Cavour  halogató  válasza.  Én  féltem  az  ország- 
gyűlés összehívásától.  A  bécsi  hatalom  felhívására  az 
országgyűlésre  egybegyűlni,  már  magában  is  annyit 
tett,  mint  alkudozás  terére  lépni ;  s  ha  az  országgyűlés 
összejön  a  nélkül,  hogy  mi  a  nemzetnek  ama  biztosítást 
megadhatnék  s  politikai  barátainknak  a  szervezkedés 
fentartására  módot  nyújthatnánk:  nézetem  szerint,  a 
ki-  vagy  nem-alkuvás  immár  csak  attól  leendett  felté- 
telezve, vájjon  a  bécsi  udvar  eléggé  szorultnak  érzi-e 
magát,  a  felé  nyújtott  békejobbhoz  kötött  feltételeket 
elfogadni,  vagy  még  elég  erősnek  :  visszavetésüket 
merényiem?  Én  nem  gondoltam,  hogy  a  bécsi  udvar 
ez  utóbbit   koczkáztathassa ;   féltem,  mindenre  rá  fog 

állani,  a  minek  törvényes  alapja  van,    >sanf  a  se  par- 
jurer,  comme  de  contiime.< 

Az  1861-iki  év  legelső  napjaiban  kaptam  meg  a 
hírt,  hogy  a  primási  értekezlet  ajánlata  folytán,  a  bécsi 
udvar  elállott  szándokától  a  választásokat  rendeh'ényi- 
leg  octroyálni,  s  az  1848  :  Y.  t.  ez.  alapján  fogja  az 
országgyűlést  márcziusra  vagy  legfölebb  áprilisra  ösz- 
szehivni.  Erdély  ugyan  nem  liivatik  meg  a  magyar 
országgyűlésre,  de  ezen  sérelem  benyomása  az  alkot- 
mányos élet  12  évig  zárva  tartott  kapujának  megnyi- 
tásával s  a  szerb  vajdaságnak  és  temesi  bánságnak 
decz.  27-én  történt  megszüntetésével  enyhittetett. 

E  közelitések  a  nemzet  kivánatai  felé,  rossz  jelek 
Toltak  az  emigráczió  reményeire,  s  az  országgyűlés 
összejövetele  felől  többé  kételkedni  nem  lehetvén, 
mély  fájdalommal  töltött  el  a  gondolat,  liogy  a  fenye- 
gető válsággal  szemben  tehetetlenségre  vagyunk  kár- 
hoztatva. 

Az  ügyek  állásának  e  kedvezőtlen  fordulatával 
egyidejűleg  zuhant  fejemre  Teleki  László  követke- 
zésterhes elvesztése;  Klapka  tábornoknak  Jassyból 
deczember  22-ről  kelt  leverő  levele  (lásd  236.  L),  mely- 
ben tudósitott,  hogy  ott  mindennek  vége  van ;  Zglinicki 
ezredes  jelentése,  mely  Couza  fejedelmet  kérlelhet- 
len  ellenségünknek  s  árulónak  rajzolta;  és  Ludvigh 
értesitése,  hogy  az  ellenséges  fordulat  Belgrádra  is 
kiterjedt. 

Sok  volt  a  csapásból  egyszerre.  Ereztem,  hogy  a 
mint  ott  azon  oldalon  mindennek  vége  lett,  ugy  Magyar- 
országon is  mindennek  vége  lehet,  ha  a  turini  kormány 
módot  nem  nyújt  e  csapások  leverő  hatását  Magyar- 
országon ellensúlyozni  s  a  nemzet  hitét  egy  közel  háború 
és  kűlsegély  iránt  fentartani. 

E  tekintet  által  vezéreltetve,  reményfogyottan  bár, 
de  hazafiúi  kötelességnek  tartottam  megkisérleni,  vájjon 
a  helyzet  hű  előadásával  ugy  Garibaldinál,  mint  Paris- 
ban és  Turinban,  nem  lehetne-e  a  viszonyok  kedvezőt- 
len fordulatán  segíteni  ? 

E  kisérletet  az  itt  következő  levelezés  fogja  meg- 
ismertetni. 

Kossuth  —  Ttirr  tábornoknak  Tnrinba. 

London,  január  7.  1861. 

Vettem  becses  levelét,  melyben  szives  volt  tudósítani? 
hogy  tiz  nap  alatt  Caprerába  megyén. 

Azok  után,  miket  deczember  8-án  Graribaldit  illetőleg 
Írtam,  tábornok  úrnak  Caprerába  szándékolt  útját  illetőleg 
csak  azon  esetre  lehete  szükség  ujabban  irnom,  ha  a  Szerbiá- 
ból s  Oláhországból  mindennap  várt  végjelentések  a  helyzet- 
nek oly  fordulatot  adnak,  hogy  annak  folytán  módosítást 
szenvedhet  azon  hadmüködési  terv,  melyet  tábornok  umak, 
deczember  8-án,  fövázlatában,  azóta  pedig  Pulszky  Ferencz 
urnák  deczember  14-ki  utasításomban  a  kormánynyal  törté- 
nendő közlés  végett  részletesebben  megírtam  s  melynek  kivi- 
teléhez Graribaldí  tábornok  közremunkálása  elkerülhetlenül 
szükséges. 

E  perczben  kapom  a  rég  várt  jelentéseket,  szomorú  jelen- 
téseket, a  keletről,  s  így  már  nem  ínductíok,  hanem  tények 
alapján  írhatom  meg,  mi  az,  a  mit  én  a  capreraí  hősnek  mon- 
danék, ha  vele  találkozni  szerencsém  lehetne. 

A  helyzet  ez : 

Magyarország  oly  állapotban  van,  hogy  az  soká  függő- 
ben nem  maradhat.  Vagy  ide,  vagy  oda  dőlnie  kell;  azon 
egyszerű  oknál  fogva,  mert  a  koronázó  országgyűlés  pár 
hónap  alatt  összeül. 

Ha  a  magyar  koronáz :  diplomatiaí  kötés  ment  előre.  S  ha 
ez,  ugy  a  magyar  nemzet,  nem  mondom :  kibékült,  de  kialku- 
dott az  osztrákkal. 

Ha  pedig  kialkudott,  nem  fog  többé  felkelni,  hacsak, 
azon  hatalom  (és  pedig  erős  nagyhatalom)  mely  az  osztrákkal 

háborúban  leend,  egész  erejével  a  liarcz  szinbelyéül  Magyar- 
országot nem  választja. 

Ezt  a  franczia  tehetné,  de  nem  akarja.  Az  olasz  hiában 
akarná,  mert  nem  teheti.  Hogy  tehesse,  hogy  egész  erejével 
Magj^arországra  vihesse  át  a  háborút :  először  meg  kellene  az 
osztrákot  verni  olaszföldön,  mit  (tekintve,  mennyire  készen 
van  az  osztrák)  nélkülünk  hiában  remél. 

Tehát  az  olasz  érdek  azt  parancsolja,  hogy  a  magj^arnak 
megalkuvása  az  osztrákkal  megakadályoztassék.  Ez  csak  úgy 
lehetséges,  ha  az  országgyűlés  megnyitása  vagy  legalább  a 
koronázási  oklevél  iránti  megegyezés  előtt  1.  az  olasz  kor- 
mány Olaszország  egész  erejével  az  osztrákot  megtámadja  s 
egyszersmind  2.  nemzetünknek  a  felkelést  lehetségessé  tes2i. 

A  mi  az  elsőt  illeti,  a  turini  kormány  azt  mondja :  az 
angol  kormány  indulatos  ellenzése,  a  franczia  kormány  ellen- 
kezése, a  nápolyi  állapotok,  a  nagy  háborúnak  (mert  ez 
nagy  háború  ám)  megfelelő  sereg  és  flotta  hiánya  a  háború 
megkezdését  tavaszra  lehetetlenné  teszi.  Nem  vitatkozom 
fölötte,  hanem  azt  mondom  mint  tényt :  ha  tavaszra  nem  lesz 
háború,  győzelemre  elkészült  nagy  háború,  akkor  Magyar- 
országot ki  kell  hagyni  minden  további  számvetésből,  mert 
minden  valószínűség  szerint  kialkuszik  az  osztrákkal. 

A  mi  a  másodikat  illeti,  ismét  mint  tényt  mon- 
dom, melyen  a  világon  senki  és  semmi  nem 
változtathat:  hatalmas  külsegitségnek  Ma- 
gyarország határán  megjelenése  nélkül,  mely 
az  (egészen  fegyvertelen)  nemzetet  fölfegy- 
verezze s  hadirendbe  állítani  segitse,  —  ama- 
gyar  nemzet  fel  nem  kel  s  józan  észszel  fel 
sem  is  kelhet,  habár  háború  lenne  is  tavas z- 
s  z  a  1. 

Mikép  lehet  neki  ezen  segítséget  és  fegyverzetet  meg- 
adni? 

Kezdetben,  mint  tudja  tábornok  ur,  azon  hadműködési 
tervben  történt  közöttünk  megállapodás,  hogy  három  oldal- 
ról leendő  betöréssel  kezdeményezzük  hazánkban  a  harczot : 
Klapka  Moldvából,  Ön  Szerbiából  (miután  mindkét  helyűvé 
fegyvert  szállitandottunk  s  ott  és  onnan  a  szomszéd  hazai 
széleken   expeditionalis   seregeket   szervezendettünk)  s  e  g  y 

olasz  királyi  sereggel  ós  annak  fedezete  alatt  a  Vetter 
által  vezénylendö,  időközben  egy  erős  dandárrá  fejtendő  ma- 
gyar légióval  a  dalmát  partokról. 

Tekintetbe  véve  azt,  hogy  ezen  olasz  seregnek  feladata 
lenne  a  dalmát  part-erősséget  bevenni  s  megtartani,  Mamula 
hadtestével  ütközni,  Károlyvárost  bevenni,  a  közt  és  Zágráb 
között  alkalmasint  Laibachból  (Ranig  vasúton)  elibe  vetendő 
másik  osztrák  sereggel  ütközni,  legalább  is  százezer  emberre 
való  fegyverzetnek  közel  hatvan  geographiai  mértföldnjd 
elszállítását  a  Dráváig  s  azon  átkelést  fedezni  és  az  összeköt- 
tetést a  tengerrel  fenntartani :  az  olasz  segédsereg  erejét  liar- 
minczezer  emberre,  mint  minimumra  tettem. 

De  harminczezer  embert  elegendőnek  tartottam  azért, 
mert  az  egyidejű  operatio  miatt  Moldvából  és  Szerbiából,  az 
osztrák  erő  meg  lesz  oszlatva. 

Ezen  terv  alapján  az  országot  előrekészitők  a  harczra. 
A  három  oldalról  való  egyidejű  betörésre  általános  népfelke- 
lés történt  volna,  nemcsak,  hanem  az  országot  felosztottuk 
hadtestekre,  hadosztályokra,  dandárokra,  melyekbe  már  hat- 
vanezer ember  van  actu  (persze  fegyvertelenül) 
besorozva,  tisztekkel,  vezérekkel  ellátva  s  az  operationalis 
terv  szerint  ugy  utasítva,  hogy  az  ország  földrajzi  fekvése 
szerint  az  illető  dandárok  stb.  a  három  betörő  sereg  felé  össz- 
pontosították volna  magukat,  miszerint  azokhoz  csatlakozva, 
fölfegyvereztethessenek  s  azonnal  csatarendbe  állíttathassa- 
nak. A  felföldi  dandárok  időközi  külön  guerilla-müködése  el 
volt  rendezve.  Szóval,  az  ország  ugy  elő  volt  készítve,  hogy, 
mindig  a  három  oldalról  leendő  betörés  feltétele  alatt,  általá- 
nos felkelést,  a  mellett  hatvanezer  főnyi  rendes  hadsereget, 
hat  hét  alatt  a  harcz  kezdetétől  százötvenezer  főnyire  növe- 
lendőt,  s  annak  következtében  két  nyert  csata  után  az  osztrák 
sereg  felbomlását  s  biztos  állandó  győzelmet  Ígérhettem  fejem, 
becsületem  zálogával,  Victor  Emánuel  királynak. 

Ezen  biztos  tervnek,  fájdalom,  vége  van. 

(Itt  következik  a  keletről  érkezett  szomorú  jelentések 
lényege.) 

Szóval :  ott  azon  oldalról  vége  mindennek. 

Lamentatio  vén  asszonynak  való.  A  férfiú  szemébe  néz 
a  bajnak  s  azt  keresi,  hogy  miként  lehet  rajta  segíteni. 

Minden  nehéz  politicai  ugy  mint  hadi  problémának  csak 
egyetlenegy  megoldása  van.  A  jelen  esetben  a  probléma  meg- 
oldása ez : 

Minthogy  a  három  hadmiveleti  alap  közül  csak  egy 
maradt  fenn:  a  magyar-dalmát  tengerpart;  minthogy  még 
csak  fegyvert  is  csak  ezen  az  egy  utón  lehet  a  magyarnak 
kezébe  adni;  s  minthogy  tény,  ezerszer  tény,  hogy 
külsegitség  nélkül  a  magyar  fel  nem  kel :  a  három  közül  fen- 
maradt  egyetlen  betörési  alapra  már  nem  harminczezemyi 
hanem  nagyobb  seregre  van  szükség,  legalább  is  ötvenezernyi 
seregre. 

Ha  azt  mondják:  » ez  lehetetlen, «  — ennem  vitatkozom, 
hanem  azt  mondom :  »ha  ez  lehetetlen,  a  magyar  felkelés  is 
lehetetlen.«  Hagyják  ki  a  magyar  nemzetet  a  számitásból. 
De  ha  ezt  kihagyják  s  kihagyva,  a  magyart  alkura  kény- 
szeritik az  osztrákkal,  s  erre  kényszerítve,  az  osztrák  hatal- 
mat reconstituálják :  kérdem:  mi  jövendőt  igémek  Olasz- 
országnak ? 

Operationalis  tervem  részletesen  meg  van  irva  Pulszky 
Ferencz  urnák  deczember  14-én  küldött  utasításom  3-dik 
pontjában.  Tessék  azt  magával  közöltetni.  Abból  látni  fogja 
tábornok  ur,  mi  az,  a  mit  Garibaldi  tábornoktól  kérek  s  várok 
hazám  s  Olaszhon  közös  érdekében. 

O  a  terv  kivitelének  senki  és  semmi  által  nem  pótol- 
ható alkatrésze.  Csak  ö  vele,  ö  általa  lehető  a  terv  kivitele. 
Másképen  nem.  De  ő  maga  azt  egyedül  ki  nem 
viheti;  ki  nem  vihetne,  ha  még  tizszer  oly 
hatalom  volna  is,  mint  a  minő.  De  ha  ö  s  a  kormány 
kezet  fognak  azon  operationalis  tervem  kivitelére,  mely  a 
fenforgó  körülmények  közt  az  egyedüli  mód  arra,  hogy  a 
magyar  a  harczban  részt  vegyen :  a  győzelem  bizonyosnak 
tekinthető,  mert  én  e  segítség  jutalmául  oly  viszontsegitséget 
biztosithatok  az  olasznak  a  közös  ellenség  ellen,  mely  a 
Garibaldihoz  múlt  szeptemberben  irott  levelemben  előadottak 
szerint  több  s  fontosabb,  mint  egész  Olaszország  ereje,  még 
ha  egy  volna  is,  pedig  nem  az. 

Kérésünk  hát  három,  Garibaldihoz : 

1.  Nézze  át  operationalis  tervemet ;  helybenhagyja-e  ? 

KOSSUTH,   IRATAIM.    III.  34 

2.  Ha  igen,  használja  fel  állásának  hatalmát  a  király- 
nál s  a  királyi  kormánynál,  hogy  azon  terv,  mint  az  egyedüli 
lehetséges,  elfogadtassék  s  végrehajtása  előkészíttessék. 

3.  Határozza  el  magát,  mit  választ  magára  nézve  az 
alternatívák  közül  s  vegye  annak  előkészületeit  munkába. 

A  fentebbiekből  önként  következik —  fájdalom,  —  hogy 
tábornok  ur  többé  nem  mehet  Szerbiába. 

Isten  ne  adja,  hogy  midőn  legbiztatóbbak  voltak  kilá- 
tásaink, akkor  legjöink  kénytelenek  hazánk  független  jövő- 
jérőllemondani; lemondani  még  a  reményről  is,  hogy  hazánk 

földjében  alvandjuk  az  örök  álmot. — 

(Aláirva)  Kossuth. 


TüiT  tábornoktól  a  következő  levelet  találom  iro- 
mányaim közt : 

Türr  —  Kossuthnak  Londonba. 

Milano,  febr.  1.  1861. 
Azt  már  alig  lehet  hinni,  hogy  a  kor- 
mány harminczezer  embert  adhatna.  Én  átlátom,  hogy  K. 
urnák  tökéletesen  igaza  van  ezt  követelni,  s  ha  ezt  meg 
lehetne  kapni,  akkor  teljes  biztossággal  lehetne  a  munkához 
fogni ;  de  ha  ez  nem  megyén,  akkor  is  csak  kell  tenni  vala- 
mit. Garibaldi  a  legnagyobb  készséggel  fog  velünk  jönni,  de 
akkor  nem  kell  egyébre  számítani,  mint  négy- 
ezer emberre.  Többet  is  lehetne,  de  akkor  a  dolgot  dobra 
kellene  ütni,  és  azzal  az  ügynek  nagyot  ártanánk.  Nekem 
minden  működésem  arra  van  irányozva,  hogy  miként  szerez- 
hessem meg  ügyünknek  a  legszükségesebbet.  Ha  egyszer  min- 
dent, a  mit  lehet,  combinaltam,  teljes  értelmű  jelentést  fogok 
tenni  K.  urnák  s  fel  fogom  kérni,  hogy  segítségét  tőlünk  meg 
ne  vonja.  *) 

(Aláirva)  Türr. 


*)  Négyezer  ember !  ezzel  még  csak  fegyvert  sem  adhatnánk  a 
fegyvertelen  nentízet  üres  kezeibe  !  ez  nem  oly  alap,  melyet  elfogadnom 
lelkiismeretem  s  a  roppant  felelősség  érzete  megengedhetett. 

» Minden  Paristól  fíigg!«  ez  hangzott  felém  min- 
den lépten-nyomon  Turinból. 

Vázlatilag  följegyezve  találom  irataim  között,  liogy 
1861.  január  7-én  felkértem  Kiss  Miklós  ezredest,  köves- 
sen el  mindent,  tisztába  jönni  a  felől,  hogy  mi  szán- 
dékkal vannak  ügyünk  iránt  Parisban  ? 

Utasitásom  e  pontok  körül  forgott :  Teleki  esete 
megingatta  hitelünket.  Biznak-e  még  bennünk  Paris- 
ban ?  Ha  biznak,  mi  végett  biznak  ?  Akarnak-e  függet- 
len Magyarországot,  vagy  nem?  Ha  nem  akarnak, 
legyenek  annyi  méltányossággal,  —  könyörülettel,  ha 
igy  kell  neveznem  —  egy  szerencsétlen  nemes  nemzet 
iránt:  mondják  meg.  Ha  igen,  ne  zárjanak  szemet  a 
helyzet  imperativus  állása  előtt.  A  magyarországi  álla- 
pot a  válság  állapota,  melynek  ide  vagy  oda  dőlni  kell 
s  dőlni  fog  az  országgyűlés  által.  Ha  a  magyar  koro- 
náz :  a  magyar  kialkudott  az  osztrákkal ;  s  ha  ő  kialku- 
dott, az  osztrák  ismét  erős  nagyhatalommá  lesz. 

Akarja  ezt  a  császár?  ....  Különös  volna,  ha 
akarná. 

Az  angol  akarja  minden  áron,  és  meg  is  mondja, 
miért:  hogy  contrapondiumul  szolgáljon  az  orosz  és 
franczia  ellen. 

Akarhatja  a  császár  azt,  a  mit  ellene  contrapon- 
diumul akarnak  ?  Ha  igen,  ugy  öngyilkos ;  ha  nem, 
hát  miért  tartja  vissza  a  lábat,  mely  azt  a  contrapon- 
diumot  felrúghatná?  Pedig  a  császár  tartja  vissza. 
Az  olasz  nem  mer  támadni,  míg  a  császár  ellenzi.  És  ő 
ellenzi.  De  az  olasz  nem  is  támadhat,  mert  nincs  mivel, 
minthogy  a  császár  fedezi  Gaetát  a  tenger  felől.  Mig 
Gaeta  áll,  Dél-Olaszországban  a  reactio  remél  s  Nápoly 
oly  állapotban  van,  hogy  erő  helyett  Viktor  Emánuelre 
a  gyengeség  forrása.    A  császár  műve,  hogy  az  olasz 

34* 

sem  nem  támad,  sem  nem  támadhat  tavaszszal.  Tehát 
a  császár  menti  meg  az  osztrákot,  contrapondiumul 
önmaga  ellen,  a  keleti  kérdésben,  a  német  kérdésben, 
mindenütt.  Lehet-e  nagyobb  biba,  mint  az  ellenség- 
kezére  játszani? 

Ezen  észrevételekkel  kapcsolatban  közlöttem  párisi 
képviselőnkkel  keleti  dolgaink  szerencsétlen  fordulatát 
s  a  hadmüködési  tervet,  melyet  ennek  folytán  felálli- 
tani  kénytelen  valék;  s  minthogy  a  tervnek  Garibaldi 
közreműködése  lényeges  részét  képezi,  különösen  fel- 
kértem, tájékozza  magát,  mit  mondanának  Parisban,  ha 
Garibaldi  ekként  lépne  fel. 

Kiss  Miklós  ezredes  e  levelem  vételével  január 
9-én  tudósított,  hogy  rögtön  Napóleon  herczeghez  sie- 
tett, de  nem  találta,  mert  Meudonba  ment.  Azért  jegy- 
zéket fog  hozzá  intézni,  utasításom  értelmében.  Idökíiz- 
ben  a  következőkről  értesit : 

1.  Tinán  tengernagyhoz  már  elment  a  rendelet,  hogy 
rögtön  hagyja  el  Gaétát,  ha  11.  Ferencz  a  ma  (január  9-én) 
Piemont  által  teendő  fegyverszüneti  ajánlatot  el  nem  fogadná ; 
ha  pedig  elfogadná,  maradjon  ott  a  fegyverszünet  lefolytáig 
(január  19.),  de  akkor  mindenesetre  hagyja  el  Gaétát.  Ez  tehát 
bevégzett  tény. 

2.  A  császár  ezt  mondta  Vimercatinak :  »A  magyarok 
keresztül  akarnak  menni  a  törvényes  phasison.  Azután  majd 
meglássuk,  mit  teszünk.   »Noas  verrons.« 

3.  A  herczegnek  pedig  ezt  mondta :  »Neked  a  magyar 
mozgalom  élére  kellene  állnod.«  —  »Edes  örömest,«  feleié  a 
herczeg«  je  ne  demande  pas  mieux,  hanem  biztosítson "  On, 
hogy  nem  fog  elhagyni. «  —  »!Nous  verrons  cela,«  (majd  meg- 
látjuk) monda  a  császár  és  ezzel  vége. 

Mindig  ez  a  »nous  verrons.«  Horatius  parasztja,  a  ki 
várja,  mig  a  folyó  lefolyik. 

4.  Viseletük  irányunkban  egy  cseppet  sem  változott. 
Irántam  a  herczeg  ép  oly  szivességet  tanusit,  mint  mindig, 
és  sürgöleg  izeni,  hogy  irjak  a  császárnak. 

Kiss  Miklós  azt  fogja  jegyzékében  sürgetni,  hogy  fogad- 
jon el  a  császár  személyesen.  A  felelet,  a  mit  erre  adnak,  a 
legjobban  tisztázni  fogja  a  helyzetet ;  mert  ha  elfogad,  hábo- 
rút jelentend ;  ha  el  nem  fogad,  határozatlanságot,  várakozást. 

Január  11-kén  Kiss  Miklós  csakugyan  el  is  küldte 
Napóleon  berezegnek  jegyzékét,  melynek  érvelés-gazdag  szer- 
kezete felöl  nem  lehetett  a  legnagyobb  elismeréssel  nem 
nyilatkozom.  Megismertette  a  helyzetet  s  kitüntetve  a  kialku- 
vás  valószínűségét,  melylyel  a  háború  halogatása  fenyeget, 
okadatolva  kimutatta,  hogy  az  osztrák  hatalomnak  a  kialku- 
vással  azonos  reconstructioja  mennyire  ellenkezik  Franczia- 
ország  s  különösen  a  Napoleon-dynastia  érdekeivel  s  mennyire 
maga  alatt  vágja  a  császár  a  fát,  ha  az  olasz  háború  hátrálta- 
tásával az  osztrák  karjai  közé  kergeti  a  magyart,  kiben  kés- 
hető, de  el  nem  hántható  conflictusok  esetére  senki  más  által 
nem  pótolható ,  hü,  biztos  és  hasznos  szövetségest  vészit. 
Aztán  megemlítve,  hogy  a  nemzet  fölfegyverzésére  a  kelet 
felöl  tett  intézkedéseink,  a  császár  pártfogásának  hiánya  miatt, 
Couza  rosszakaratán  hajótörést  szenvedtek,  nemzetünk  pedig 
fegyver  nélkül  nem  kelhet  fel:  alkalmat  vön  (hadmüködési 
tervemmel  összhangzólag)  elmondani,  hogy  csak  a  dalmát 
partok  felöl  lehet  egy,  a  körülményeknek  megfelelő  expeditio 
segélyével  a  magyar  nemzetet  oly  karba  tenni,  miszerint  siker 
reményével  fölkelhessen.  Megemlítette,  hogy  mennyire  fon- 
tos tényező  lehetne  ennél  Garibaldi,  s  figyelmeztette  a  her- 
czeget,  hogy  mennyire  czélszerü  volna,  hogy  nekem  engede- 
lem adassék,  a  császárt  mindenek  felől  személyesen  fel- 
világosítani, kérdéseire  felelni  s  előfordulható  scrupulusait 
eloszlatni. 

Napóleon  herczeg  pár  nap  múlva  magához  hivatta  Kiss 
Miklós  ezredest.  Azt  mondta,  neki,  hogy  levelét  nagyon  fon- 
tosnak találta.  Közölte  azt  a  császárral  s  ö  rendelé,  hogy 
beszéljen  Kissel  bővebben  a  dolgok  állásáról. 

Kiss  azon  megjegyzésére,  hogy  nem  vele  kellene  a  ber- 
ezegnek, hanem  Kossuthtal  kellene  a  császárnak  beszélni :  a 
herczeg  oda  nyilatkozott,  hogy  »bármennyire  szereti  is  a  csá- 
szár a  magyar  nemzetet  és  személyesen  Kossuthot :  jelenleg 
nem  fogadhatja  el,  mert  nincs  háborúban  Austriával  s  mert 
óhajtja,  hogy  tavaszszal  még  ne  üssön  ki  a  háború  (s  tudja 

Ön :  Tempereiir  est  entété  comme  un  mulet).  De  arról  bizto- 
sitliatom,  hogy  a  mint  a  háború  el  lesz  határozva  a  császár- 
nál, Kossuth  lesz  az  első,  a  kivel  értekezni  fog.  Én  elmond- 
tam a  császárnak,  hogy  száz  esztendőben  egyszer  akadhat  ily 
jó  alkalom,  mint  most,  Austriát  megsemmisíteni  s  ha  ón  vol- 
nék franczia  császár,  meg  is  tenném.  De  a  császár  nem  mer 
belevágni  a  nagy  dologba.« 

» Végre  tán  nem  is  óhajtja  Austria  bukását «,  —  jegyzó 
meg  Kiss. 

»De  már  arról  kezeskedem,*  feleié  a  herczeg,  »hogy  Ön 
sem  örvendene  inkább  Austria  bukásán,  mint  a  császár, « 

»Hát  Garibaldi  iránt  mi  a  válasz  ?«  —  kérdé  Kiss. 

»Cela  dépendra  du  succés«  (az  a  sikertől  függ) ;  volt  a 
felelet. 

Különben  a  herczeg  ugy  vélekedett,  hogy  nincs  okunk 
annyira  lehangolva  lenni :  Austriát  megölik  a  legalitás  és  a 
concessiók. 

»Sőt  megmentik, «  vétó  ellen  Kiss,  »mert  ha  Ferencz 
József  megkoronáztatik,  kibékíti  és  magához  csatolja  a  ma- 
gyar nemzetet. « 

»Az  lehetetlen,*  monda  a  herczeg,  »hogy  a  magyar  nem- 
zet azért,  mert  azt  a  vén  koronát  valaki  fejére  teszi,  annak 
mindjárt  d  ó  v  o  u  é  alattvalója  legyen.  Hiszen  akkor  a  magyar 
nemzet  gyermekekből  áll,  a  kikkel  nem  lehet  komolyan  szer- 
ződni.* 

Kiss:  » Ellenkezőleg,  ép  azért  lehet  és  becses  vele  szer- 
ződni, mert  van  benne  pietas  az  adott  szó  és  eskü  iránt.  Ha  a 
magyar  egyszer  valakit  megkoronáz,  annak  jóhiszemű  hive 
marad,  mig  csak  a  megkoronázott  durván  meg  nem  sérti  eskü- 
jét. Mondom :  durván ,  mert  a  magyar  oly  kevéssé  szereti 
államéletében  a  franczia-féle  örökös  kormányforma-  és  dynas- 
tia-változásokat,  hogy  nagyon  sokat  elnéz  királyának,  mielőtt 
elcsapja.  Ezt  történelmünk  tanúsítja  s  azon  szomorú  körül-, 
meny  is,  hogy  a  magyar  nemzet  a  habsburgházi  királyok 
által  lassan-lassan,  szép  módjával  annyira  ki  hagyta  magát 
vetkőztetni  erejéből  és  jogaiból.  Ezen  érzeménynél  fogva 
mentette  meg  Mária  Teréziát;  ezért  nem  hallgatta  meg 
I.  Napóleon  1809-iki  felszólítását.  De  ép  ezért  becses  a 
jnagyar    nemzettel   való    szövetség   s   épen    ezért   vétkezik 

III.  Napóleon,  liogy  e  »száz  évben  egyszer  előforduló  alkal- 
mat«  birodalma  és  dynastiája  érdekében  fel  nem  használja.* 

»Beli  kár,  liogy  a  császár  nem  hallja  ezeket, «  —  monda 
a  herczeg. 

Erdemeit  bók  volt. 

Én  is  elismerésemet  nyilatkoztattam  ki  Kiss  ezredes- 
'  nek  január  29-kei  levelemben  s  felkértem,  hogy  azt,  a  mit 
kegyelet  szempontjából  oly  szépen  kitüntetett,  a  magyar 
koronázás  közjogi  jelentőségének  kifejtésével  egészítse  ki. 
Magyarországon  a  koronázás  nem  puszta  ceremónia;  nem 
olyan  dolog,  mint  mikor  I.  Napóleon  saját  fejére  egy  vén 
koronát  felteszen.  Nálunk  minden  koronázás  egy  uj,  kölcsö- 
nös alku  utján  kötött  ünnepélyes  diplomatiai  szerződés  a  nem- 
zet s  az  uralkodó  közt.  Annak  a  vén  koronának  valaki  fejére 
tétele  nem  kevesebb,  mint  a  vallás  minden  szertartásával 
solemnisalt  cselekvény,  melylyel  a  magyar  parlament  a  nem- 
zetnek s  a  világnak  tudtul  adja,  hogy  a  magyar  nemzet  s  a 
fejedelem  közt  szerződéses  alku  köttetett. 

Különben  a  herczeg  tanácsa  az  volt  (s  ezt  a  császár 
tanácsának  is  mondotta),  hogy  folytatni  kell  az  agitatiót ;  oly 
dolgokat  kell  követelni,  melyeket  Austria  nem  képes  meg- 
adni ;  kényszeríteni  kell  Austriát,  hogy  államcsínyt  csinál- 
jon ;  annak  a  magyar  nemzet  ellentálland ;  egész  Európa  köz- 
véleménye el  fogja  ismerni,  hogy  jogosan  nyúlt  fegyverhez  s 
ha  ez  igy  történik,  »biztositom«  —  monda  a  herczeg  —  >hogy 
pénzzel,  fegyverrel,  erkölcsi  hatásunkkal,  a  nem-intórventio 
elvének  fenntartásával  segíteni  fogjuk  a  magyar  forradalmat.* 

Nekem  erre  az  jutott  eszembe:  »Quod  peto  da  Caji,  non 
peto  consilium.« 

Kora  háborút  kértünk.   Erre  azt  mondták :  nem  lesz. 


Pulszky  Ferencz  képviselő  urnák  Turinba. 

London,  január  9.  1861. 

(A  levél  elején  közöltetnek  Klapka  tábornok  moldvai 
ügynökünk  s  belgrádi  képviselőnk  tudósításai,  melyek  szerint 
többé  már  kételkedni  nem  lehetett,  hogy  Moldva  és  Szerbia 
felől  minden  tervünknek,  számításunknak  vége  van.   Aztán 

hivatkozva  azon  tényállásra,  hogy  Magyarországon  a  dolgokat 
elhatározatlanul  függőben  tartani  lehetetlen,  a  levél  ekké- 
pen  szól :) 

Az  országgyűlés,  melynek  összehivása  márcziusra  vagy 
áprilisre  várható,  függetlenségre  nem,  de  az  alkotmányos  for- 
mákhoz való  visszatérésre  nyujtand  a  nemzetnek  kilátást. 
Formákat  mondok,  mert  függetlenség  nélkül  csak  ez  lehetsé- 
ges, valóság  nem. 

Ha  azt  mondhatom  a  nemzetnek :  ekkor  s  ekkor  az  osz- 
trák meg  lesz  támadva  s  kiütvén  a  háború,  ötvenezer  főnyi 
olasz  segéd  hadsereg  jelenik  meg  a  Drávánál,  százezer  fegy- 
vert hozva  számotokra,  —  a  nemzet,  mely  ugy  sem  hisz  az 
osztráknak,  nem  nyugszik  meg  az  alkotmányos  formák  kilá- 
tásában, hanem  oly  feltételeket  kötend  a  koronázást  megelőző 
diplomatiai  egyezkedéshez,  miket  az  osztrák  vonakodni  fog 
elfogadni  s  a  dolog  koronázás  előtt  törésre  kerül. 

De  ha  erre  biztosítékot  nem  adhatok  a  nemzetnek,  — 
ki  nem  békül  ugyan,  de  félő,  hogy  megalkuszik  az  osztrákkal 
a  koronázási  feltételek  iránt  s  koronázni  fog.  Mert  az  a  köz- 
vélemény az  országban,  hogy  segítség  nélkül  felkeléshez 
nyúlni  lehetetlen  s  ha  segítségre  nincs  biztos  kilátás,  taná- 
csosabb a  bei-alkotmányos  életre  ajánlkozó  alkalmat  elfogadni, 
mint  magát  a  német  rendszer  jármának  ujabban  kitenni 

Ábrándokkal  kecsegtetni  az  olasz  kormányt,  mind  a  becsü- 
lettel, mind  a  jóakaratért  tartozó  hála  kötelezettségével  ellen- 
keznék. Mi  az  olasz  kormánynak  tiszta  igazsággal  tartozunk. 
S  tiszta  igazság  gyanánt  mondom :  kora  háború  s  azon  segít- 
ség, azon  hadmüködési  terv  nélkül,  melyet  deczember  14:-kei 
utasításomban  a  képviselő  urnák  kijelöltem,  Magyarországra 
az  olasz  kormány  többé  nem  számithat. 

Azon  hadmüködési  tervem  szükségszerűségét  czáfolhat- 
lanul  bizonyltja  a  moldvai  és  szerbiai  alap  elvesztése,  nem- 
zetünk fegyvertelen  állapota,  országunk  fatális  földrajzi  hely- 
zete s  annak  folytán  azon  szomorú  kénytelenség,  hogy  még 
fegyvert  is  csak  a  dalmát  partoktól  a  Dráváig  való  hosszú 
utón,  tehát  győzelmes  csatákkal  lehet  nemzetünk  kezébe 
adnunk,  —  s  megnyugtatásomra  szolgál,  hogy  még  Klapka 
tábornok  is,  kit  a  keleti  csalódások  s  a  katonai  szellem  vér- 
mesebb nézetekre  hajlithatának,  deczember  23-kai  levelében 

határozottan  kimondja,  hogy  ^felkelésre  gondolni^ 
mielőtt  segédsereg  érkeznék  a  Drávához,  bün 
V  0 1  n  a.« 

Igenis,  bün,  vétek  volna  a  haza  ellen.  Mi  nem  fogjuk  e 
vétket  elkövetni  s  ha  bárki  elkövetni  próbálná,  hiába  vétkez- 
nék, a  nemzet  nem  követné,  hanem  követné  a  hasztalanul 
feláldozott  kevesek  keserű  átka. 

C  a  V  0  u  r  miniszterelnök  ur  a  változott  körülmények 
által  parancsolt  eme  tervemet  lehetetlennek  nyilatkoztatta. 

Nem  illenék  hozzám  a  vitatkozás  s  hiában  is  volna, 
azért  erre  válaszul  annyit  parancsol  az  iránta  érzett  hála  s 
hazám  iránti  hűség  kötelessége  kijelenteni :  hogy  ha  javas- 
latom kivitele  lehetetlen,  Magyarország  felkelése  is  lehe- 
tetlen. 

Ez  a  tény  kényszerűsége,  ez  nemzetem  határozata, 
melynek  bánatos  sziwel,  de  hü  tolmácsa  vagyok. 

Képviselő  urat  felkérem,  hogy  ezeket  a  mellékelt  levél- 
kivonatokkal egyetemben  a  miniszterelnök-grófnak  Írásban 
terjeszsze  elő  s  kérje  fel,  Olaszországhoz  annyi  érdekkel, 
annyi  rokonszenvei  csatolt  hős  nemzetünk  nevében:  vegye 
bölcs  megfontolásba  a  következéseket.  Adja  az  ég,  hogy  olyan 
legyen  határozata,  hogy  mind  az  olasz,  mind  a  magyar  nem- 
zet áldását  vonja  maga  után.  — 

Ily  választó-ponton  állván,  azon  körülmény,  hogy  cse- 
kély működési  eszközeinkből  már  rég  egészen  kifogytunk, 
csak  alárendelt  fontossággal  bir.  Meg  fogja  azt  Ön  mégis  emli- 
teni,  annak  hozzáadásával,  miszerint  a  deczemberi  küldöttnek 
a  nélkül  történt  hazamenetele,  hogy  a  szervezkedés  fentartá- 
sára  deczember  végével  igényelt  financziális  segélyt  haza 
vihette  volna,  otthon  igen  lehangolólag  hatott. 

(Itt  előadatnak  nézeteim  arra  nézve,  hogy  az  angol  kor- 
mány tiltakozásainak,  s  Napóleon  császár  tartózkodásainak 
sokkal  nagyobb  fontosság  tulajdoníttatik  Turinban,  mint  a 
mennyit  Anglia  helyzetének  ismerete  s  a  császár  saját  érde- 
keinek logicája  igazolhat  s  ezek  után  levelem  ekként  folytat- 
tatik :) 

Midőn  még  szeptemberi  állapodásaink  annyi  reményekre 
jogosítottak,  lépéseket  tettem  a  horvát  határőrezredek  meg- 
nyerésére. Most  tudósittatom,  hogy  ez  sikerűit  s  hogy  egy 

horvát  főnök  útban  van,  velem  a  dolgot  személyesen  elin- 
tézni, s  mert  reméli,  hogy  én  fel  fogom  öt  ruházni  azon  finan- 
cziális  eszközökkel,  melyek  a  határörezredekben  tett  Ígéretei- 
nek —  egyös  befolyásos  egyének  irányában  —  teljesítésére 
szükségesek :  a  dolog  annyira  fontos,  hogy  ha  működési  ter- 
vem elfogadására  kilátás  s  a  szükséges  pénzalap  birtokom- 
ban volna :  nagynak  semmi  áldozatot  nem  tartanék.  így  a 
mint  a  dolog  áll,  félek,  a  horvát  főnök  kijövetele  csak  ujabb 
compromissiot  okozand,  nagyobbat,  veszélyesebbet,  mint  a 
deczemberi  magyar  küldött  kijövetele  okozott.  A  horvát 
vagy  kétszázezer  frankkal  remél  visszamehetni,  s  én  üres  kéz- 
zel leszek  öt  kénytelen  visszaereszteni.  0  hirt  remél  haza- 
vihetni az  olasz  segéd-expeditio  felöl  s  én,  félek,  azt  leszek 
kénytelen  neki  mondani,  hogy  nem  lesz  semmi  expeditio. 

Ez  azonban  a  miniszterelnök  ur  határozatától  függ. 
Aggódó  kebellel  várom  azt.  Ha  kedvezőtlen  lesz,  alig  mara- 
dand  egyéb  fenn  számomra,  mint  megkérni  Olaszhon  kirá- 
lyát :  adjon  menedékhelyet  a  szegény  száműzött  magyarnak 
maroknyi  hátralevő  napjaira.  Mert  ha  már  poraim  hazám 
porával  nem  vegyülhetnek:  Olaszföldön  óhajtanám  fejemet 
az  örök  álomra  lehajtani.  *) 

(Aláirva)  Kossuth. 

E  levelem  tartalma  már  nem  közöltetett  Cavour- 
ral;  a  minek  okát  a  következő  szakaszból  fogja  az  olvasó 
megismerni. 

II. 

A  k é  V e b  0 m  1  á s  első  j  e  1  e n s é g e  az  e m i  g r á  c  z i ó b  a  n. 


Pulszky  —  Kossuthnak  Londonba. 

Turin,  január  8.  1861. 
(A  levél  egy   indulatos   kifakadással   kezdődik   Teleki 
László   ellen,   ki    »a   császár  jelenléte   által   megzavarodva. 


*)  Milyen-az  emberi  sors  !   A  »szegény   száműzött  magyar«  min- 
den óhaja  közül  csakis  ez  az  egyetlen   egy  —  a  legszomorúbb ! 

megyén  teljesedésbe ! !   Ellenségemnek  sem  kivánok  oly  felkaczagást, 
mint  a  minő  e  gondolatra  ajkaimról  elrebben. 

magát  politikailag  megölte. «  Aztán,  miután  megjegyezte, 
hogy  én  » csalódtam  Telekiben,  ki  engem  elhagyott,  ép  ngy, 
mint  Esterházy,  Csáky,  Andrássy,«  ekként  folytatja) : 

—  Felejtsük  el.  Azon  hatást  azonban  nem  felejthet- 
jük el,  melyet  politikai  öngyilkossága  tett.  Az  Igazgatóság  hitelén 
mind  a  külföld,  mind  a  magyarok  előtt  oly  csorbát  ütött,  melyet 
helyrehozni  lehetetlen.  Mert  hogy  hihetnek  ezentúl  szavainknak ; 
hogy  bízzanak  előadásunkban,  például  az  organisatióra  nézve, 
midőn  látják  és  ismételve  látják,  hogy  bizalmunkat  érdemetlenekre 
pazaroljuk  ?  —  Hitelünk  csökkent,  állásom  háromszor  egymásután 
megingatva,  csaknem  tarthatatlanná  vált. 

Bocsásd  meg  tehát,  ha  ily  komoly  körülmények  közt  komo- 
lyan szólok  hozzád,  mint  barát  s  mint  hazafi,  s  kivánom,  hogy  a 
helyzet  szabatosan  constatáltassék,  minden  későbbi  félreértés  eltá- 
voztatására. 

Lássuk  előbb,  mi  az  állás  itt  Turinban?  —  A  gróf  nem 
akarja  a  háborút  tavaszszal.  Azt  hiszi,  hogy  Olaszország  nem  elég 
erős  forradalmi  eszközök  nélkül  megmérkőzni  az  osztrákkal,  továbbá 
a  franczia  politikához  van  kötve  s  a  császár  engedelme  nélkül  nem 
tesz  semmit.  Irántunk  nincs  bizodalma.  Haragszik,  hogy  a  fejede- 
lemségekben compromittáltatott,  midőn  Klapka  szavai  szerint,  azt 
hitte,  hogy  mindent  előre  elrendeztünk.  Teleki  esete  boszantja. 
Nem  hisz  annak,  a  mit  mondunk.  Ötödnapja,  hogy  tudja  kívánsá- 
gomat, tőle  direct  feleletet  kapni  azon  eszközökre  nézve,  melyek  az 
organisatío  fentartására  szükségesek  ;  minden  nap  magához  rendel 
s  nem  találhat  öt  perczet  a  feleletre ;  pedig  tudom,  hogy  tegnap 
egy  fiatal  embernek,  ismerősömnek,  számára,  kinek  politikai  dolgai 
csekélyszerüek ,  egy  egész  órát  tudott  találni  s  mindenféléről 
beszélni. 

Ellenségeskedését  Garibaldi  ellen  semmiképen  sem  titkolja. 
A  gróf  azonban  nem  mindenható  többé ;  az  utolsó  hetek  erősen 
megrontották  állását.  A  nápolyi  kudarcz  rehabilitálta  Garibaldit  s 
nagy  a  kérdés,  vájjon  a  választások  nem  adnak-e  többséget  a  capre- 
rai  hősnek,  kinek  prestige-e  nőttön  nő.  *)  A  gróf  könnyen  megbuk- 
hatik,  s  mi  kirekesztőleg  reá  támaszkodunk  és  arra  a  rendes  had- 
seregre, melyet  ő  nem  adhat. 

Garibaldi  ellenben  nagyhatalommá  nőtt.  Márcziusban 
mindenesetre  elhagyja    szigetét,    s    ha    Olaszországot 

*)  Nem  adtak  neki  többséget.  Garibaldi  megjelent  a  február 
18-án  összegyűlt  első  »olasz«  parlamentben,  melyben  már  Nápoly  és 
Sziczilia  is  képviselve  voltak.  A  leghevesebben  megtámadta  Cavourt  az 
önkéntes  sereg  feloszlatása  miatt.  Bajtársai  és  párthivei  a  szenvedély 
egész  hevével  követték  a  támadásban  hős  vezérüket,  kinek  haragos 
homlokát  a  hadi  dicsőség,  a  csodás  siker  s  a  polgári  erény  hármas 
fényköre  vette  körül.  De  azért  Cavoiir  190  szóval  7Ö  ellen  nagy  több- 
ségben maradt, 

beutazza,  sereget  tapos  a  földből  minden  lépténél  s  vagy  magával 
ragadja  Cavourt,  vagy  feldönti,  A  háború  az  ö  kezében  van,  nem  a 
császáréban^  nem  a  gróféban :  s  mi  vele  nem  vagyunk  egyetértés- 
ben, söt  ellenségével  s  kizárólag  ellenségével  tartunk.  Neve  nem 
olasz  többé,  hanem  európai  s  ha  ö,  a  mit  nem  tudok,  ki  akar  szál- 
lani a  dalmát  partokon,  ha  neki  a  kikötés  sikerül,  ha  önkénteseivel 
az  első  csatát  meg  találja  nyerni :  akkor,  valljuk  meg  őszintén, 
még  a  te  szavad  is  elhangzik  a  győzedelmes  fegyvercsörgés  közt  s 
Magyarország  azzal  megyén,  a  ki  tesz,  nem  azzal,  a  ki  akadályoz. 
Ha  pedig  nem  sikerül  az  expeditio,  azok,  a  kik  követték,  vérükkel 
fogják  fizetni  bátorságuk  árát,  mielőtt  a  haza  felkelhetett  volna ; 
Magyarország  egy  könyet  fog  szentelni  emléküknek,  de  szerencsét- 
lenségbe nem  keveredik,  mert  hosszú  ám  az  ut  s  nem  magyar  föl- 
dön vezet  keresztül,  mely  a  tengertől  a  Dráva  vizéig  terjed.  Mond- 
juk ki  bátran :  a  magyar  nem  mozdul,  mielőtt  egy  barátságos  sereg, 
akár  önkéntesekből,  akár  rendes  katonákból  álljon,  a  Dráva  part- 
jain meg  nem  jelent ;  ha  pedig  ott  van  a  baráti  kéz,  meg  fogja  azt 
ragadni,  bárki  intésének  ellenére  is.  Te  pedig  ily  körülmények  közt 
nem  fogod  akadályozni  a  nemzet  fölkelését.  Kossuth  Lajos  Terencz 
Józsefnek  nem  tehet  semmi  szolgálatot,  még  akaratlanul  sem. 

A  mi  a  magyar  ügyeket  illeti,  azok  nem  az  organisatio  fejei- 
től, hanem  Deák  Ferencztől  veszik  irányukat.  Mióta  egynehány 
név  az  előbbiek  közül  tudomásomra  jutott,  nem  bizom  bennük. 
Ellenségeidet  látom  ottan :  gyanús  egyéneket,  könnyelműeket  vagy 
olyanokat,  kiknek  szilárdsága  nem  állta  még  ki  a  tüzpróbát.  Teleki 
állt  velük  összeköttetésben ;  az  ö  jelleme  rosszul  kezeskedik  jelle- 
mükért. Ha  az  országgyűlés  rövid  idő  alatt  csakugyan  összejő ;  ha 
a  diplomatia  a  háborút  elhalasztja ;  ha  te,  a  mint  ismételve  irod, 
megakadályozod  Garibaldit,  hogy  hazánkba  diversiót  csinál- 
jon: akkor  kibékül  a  magyar  az  osztrákkal,  erről  meg  lehetsz 
győződve.  Akkor  Vay,  akkor  Deák  Ferencz  fogják  elintézni  nem- 
zetünk jövőjét,  mindaddig^  mig  a  bécsi  cabinet  nem  érzi  magát 
elég  erősnek  az  adott  concessiókat  visszavenni.  Semmi  egyéb,  mint 
egy  Garibaldi-féle  kétséges  s  kétségbeeső  expeditio  nem  segíthet 
az  ily  kimenetelen.  Te  pedig  ezt  váltig  ellenzed.  Igaz,  hogy  kívá- 
nod az  értekezést  a  hőssel ;  vele  azonban  értekezni  nem  lehet  a 
nélkül,  hogy  az  ember  Cavourral  törjön.  Garibaldi  vagy  Cavour,  — 
ez  a  választásunk ;  vagyis  inkább  Garibaldi  vagy  Deák ;  mert  ha 
Cavourral  tartunk,  semlegességre  kárhoztattuk  magunkat,  meg- 
szűntünk hatni  a  hazára. 

(Itt  arra  megyén  át  levélíró,  hogy  én  szemrehányást  tettem 
neki  utasításaim  egy  pontjának  mellőzése  miatt,  mely  a  hazai  orga- 
nisatio fentartására  szükséges  pénzsegély  igénybevételére  vonat- 
kozott ;  azután  ekként  folytatja :) 

Azóta  az  igazgatóság  megszűnt  lenni.  Egyik  tagjának  deser- 
tiója  megtörte  azt  s  remélem,  nem  fog  újra  felállíttatni.    Teleki 

politikai  öngyilkossága  nagyobb  compromissio  reánk  nézve,  mint 
az,  hogy  a  hazai  küldött  nem  vihetett  be  pénzt.  Személyes  állá- 
somról levén  most  szó,  őszintén  megvallom,  hogy  ezentúl  magamat 
egy  nem  létező  Igazgatóságnak  képviselőjéül  nem  tekinthetem. 
Képviselem  a  haza  ügyeit  s  érdekeit ;  teljesítem  utasításaidat,  tel- 
jesítettem hiven,  nem  gépszerüleg  s  ugy  hiszem,  jó  szolgálatot  tet- 
tem a  hazának.  Most  azonban,  hol  a  választóponton  állunk,  nyiltan 
kimondom,  hogy  ezentúl  egyéniségemet  nem  enyésztetem  el.  Ha  a 
tett  mezejét  választod,  szerencsémnek  fogom  tartani,  téged  ezen- 
túl is  képviselni ;  ha  az  a  határozatod,  hogy  tenni  nem  akarsz, 
hogy  csak  akadályozni  akarsz,  akkor  előre  is  lemondok  eddigi  állá- 
somról s  felkérlek,  hogy  más  egyén  által  váltass  fel,  mert  én  annak 
oldala  mellett  fogok  állni  a  válság  perczében,  a  ki  tesz,  nem  azé 
mellett,  a  ki  akadálj-oz.  *)   —   —   —   —   — 

(Aláirva)  Pulszky  Ferencz. 


Piilszky  —  Kossuthnak  Londonba. 

Turin,  január  10.  1861. 

A  situatio  itten  a  következő : 

Cavour  Garibaldit  Nápolyban  akarta  megtörni.  E  szerint 
Farini  oda  dolgozott,  hogy  az  önkéntes  sereg  oszoljon  el  minél 
előbb.  Veresinges  tiszt  nem  bocsáttatott  elébe ;  Garibaldi  hymnusa 
eltiltatott;  a  piemonti  őrök  nem  tisztelegtek  Garibaldinusoknak  s 
az  administratio  kizárólag  menekültekre  s  bourbonistákra  bizatott. 
Forradalmi  gondolkozás  vagy  Garibaldi  iránt  tanúsított  tisztelet 
bárkit  végképen  kizárt  a  kormányból.  Ezen  politika  természetesen 
megbukott  s  a  kudarcz  Észak-Olaszországban  is  ártott  a  gróf  befo- 
lyásának. Ennélfogva  most  kiegyenlitésröl  van  szó  s  békéről  Gari- 
baldival ;  hiszen  tudják,  hogy  a  hős  szava  tavaszszal  könnyen  idéz- 
het elő  forradalmat,  ha  nem  lesz  háború.  Jacini  (közmunka-minisz- 
ter) testvére  elment  Caprerába,  sikertelenül,  mert  Garibaldi  kije- 
lenté, hogy  márcziusban  csakugyan  megjő  s  megkezdi  a  háborút. 
Most  Türrt  küldték  oda.  Egy  állami  hajót  tettek  rendelkezésére, 

*)  Levele  végén  még  egy  kis  rhapsodicus  jelentést  tesz  látogatá- 
sáról Cavournál  ilyenforma  hangon :  »Két  órai  várakozás   után  végre 

bejutottam  a  grófhoz.« »Választ  kértem  erre  meg  amarra  ;  a  gróf 

nagyot  ásított  s  hallgatott.* » Aztán  odanyilatkozott,  hogy  Klapka 

nemsokára  meg  fog  érkezni ;  ce  sera  avec  lui  que  nous  dis- 
cuterons  cetté  question;  és  je  vous  remercie  Mon- 
síeur    de    l'imformation    que    vous   avez    bien  voulu 

me   donner.« Mire  Pulszky  vette  kalapját  s  elment.    »Látta, 

hogy  nem  gondolnak  velünk. «  Hanem  azt  nem  látta,  hogy  Cavournak 
bizony  csakis  ásító  kedve  lehetett  »kérdéseket  taglalni«  egy  olyan  uri 
emberrel,  kiről  már  tudta  (bizony  nem  volt  oly  ügyetlen,  hogy  ne  tudta 
volna),  miként  ellenségeihez  csapott  át  s  üt  (Cavourt)  »megi*ontott 
állású,  bukófélben  lévő  embemek«  tekinti. 

melyen  ö  ma  reggel  Génuából  Caprerába  indult.  Missiójáról  termé- 
szetesen nem  szólt  nekem  semmit;  tudom  azonban,  hogy  missiója 
volt :  reá  birni  a  hőst,  hogy  tavaszszal  ne  tegyen  semmit.  Ha  ez 
nem  sikerül,  azon  lesz,  öt  arra  bii-ni,  hogy  Londonba  menjen,  hol  öt 
minél  hosszabb  ideig  tartóztatni  akarják  ovatiókkal.  A  terv  nem 
uj,  hisz  veled  is  azt  tették  Amerikában,  hogy  a  coup  d'  état  idején 
ne  légy  Európában.  *)  Ürügyül  azt  fogják  használni  Garibaldinál, 
hogy  az  angol  kormány  expediti ójának  legnagyobb  ellensége  s 
hogy  demonstratiókkal  reá  lehet  ijeszteni  lord  Palmerstonra  s  öt 
arra  kényszeríteni,  hogy  az  Adrián  a  nem-interventio  elvéhez 
ragaszkodjék.  Holott  az  igazi  ok  időnyerés,  és  semmi  egyéb.  **) 

Kedvem  volt  Türr-rel  elmenni  Caprerába.  Meggondolván 
azonban,  hogy  látogatásom  nem  maradhatna  titokban ;  hogy  Türr 
valószínűleg  megrontja  minden  lehető  befolyását  Garibaldinál  ezen 
missiója  által ;  hogy  ily  körülmények  közt  bennem  sem  biznék  a 
hős:  jobbnak  tartottam  nem  ajánlani  ezúttal  kíséretemet.  Ahhoz 
járul,  hogy  a  deczember  14-ikei  utasításnak  reá  vonatkozó  pontja 
annyi  clausulával  van  körülírva  s  csak  a  3-ik  pont  alapján  engedi 
az  érintkezést,  melyet  a  gróf  határozottan  elvetett.  A  ki  Gari- 
baldival akar  indulni,  annak  le  kell  mondani  min- 
den rendes  sereg  segítségéről,  annak  előretörnie 
kell  Cavourral;  mindkettejével  nem  lehet  egyszerre  járni, 
mert  útjaik  kétfelé  ágaznak. 

A  gróf  operationalis  tervedet  nem  fogadja  el.  Nem  akarja, 
hogy  Garibaldival   összeköttetésbe    lépjünk    azon    alapon,  hogy  ö 

*)  Ez  nem  áll.  Az  én  amerikai  utamra  senki  sem  volt.  senki  sem 
lehetett  befolyással.  Midőn  az  Egyesült  Államok  Kutahiábol  szabadon 
bocsáttatásomat  kieszközölték,  én,  mielőtt  a  Missisippi  fregattára  lép- 
tem volna,  kijelentettem,  hogy  elmegyek  Amerikába,  kiszabadittatáso- 
mat  megköszönni ;  de  ott  nem  maradok,  s  mielőtt  Amerikába  mennék, 
Angliát  akarom  meglátogatni,  miszerint  az  angol  népnek  hazám  iránt 
tanusitott  rokonszenvét  megköszönjem.  Kértem  a  Missisippi  parancs- 
nokát, vigyen  engem  Anglia  felé  s  várja  be  ott  azt  a  pár  hetet,  mig  az 
angol  nép  iránt  a  hálás  elismerés  kötelességét  leróva,  utamat  Ame- 
rikába folytathatom.  Long  kapitány,  utasítására  hivatkozva,  e  kérésem 
nem  gondolta  teljesithetni.  Ennek  következtében  én  Gibraltárnál  egy 
angol  gőzösre  szálltam,  de  azon  elhatározott  s  nyiltan  kijelentett  szán- 
dékkal, hogy  két-három  hét  múlva  utamat  Angliából  Amerikába  folyta- 
tandom.  Ép  azért  kiséretemet  (Ihász  ezredes,  Török  százados  és  Gresák 
őrmester  kivételével)  utjuknak  az  amerikai  fregattán  folytatására  uta- 
sitottam,  azon  kijelentéssel,  hogy  őket  novemberben  követni  fogom. 
Ugy  is  történt.  Novemberben  hajóra  szálltam  Southamptonban,  New- 
York  felé  s  odaérkezve,  még  csak  Washingtonig  sem  juthattam,  mikorra 
a  deczember  2-ki  államcsinynek  hirét  vettem.  Amerikai  utamra  s  ottani 
tartózkodásomra  tehát  semmi  cselszövény  befolyással  nem  lehetett. 

**)  Mennyiben  volt  vagy  nem  volt  e  híreknek  akkor  alapja  ?  — 
nem  tudom.  Hanem  azt  mint  tényt  megemlitendőnek  tartom,  hogy 
Garibaldi  elment  ugyan  Angliába,  de  nem  akkor,  h  a  n  e  m  három 
évvel  későbben,  1864.ben.  Garibaldi  ezen  utjának  titkos  tör- 
ténelme olvasható  a  »Politica  Segreta  Itália  na  1863 — 1870« 
czimü  mixnkában,  mely  Turinban  1880-ban  adatott  ki. 

tegyen  valamit.  Nem  ijed  meg  azon  eszmétől,  hogy  Magyarország 
kibékül  az  osztrákkal.  Uj  operationális  tervet  nem  proponál.  E 
szerint,  nézetem  szerint,  el  kell  határoznod  magadat :  vájjon  tétlen- 
ségre akarod-e  magadat  kárhoztatni,  vagy  pedig  azzal  lépni  össze- 
köttetésbe, ki  tenni  mer,  habár  materialis  ereje  csekély.  Én  nem 
tartom,  hogy  nagy  problémáknak  csak  egyetlen  egy  solutiója  volna. 
Theoriában  is  s  az  életben  is  sok  különböző  utón  lehet  eljutni 
ugyanazon  czélhoz.  Ha  a  biztosabb  jelenleg  lehetetlen,  sikerülhet 
a  kevésbé  biztos  is.  A  ki  nem  mer,  nem  nyer. 

Türr-rel  ^  múltkor  a  magyar  állapotokról  beszéltem.  Meg- 
mondtam, hogy  kibékül  a  nemzet  az  1848-iki  alapon,  ha  a  háború- 
val elkésnek  itten.  A  piemonti  altábornagy  épen  nem  indult  meg 
ezen.  Azt  találta,  hogy  az  nem  baj,  hiszen  a  magyar  akkor  kezében 
tartaná  a  hatalmat  s  túlnyomó  befolyással  birna  Bécsben. 

Artomnak  is  szóltam  ily  szellemben.  » Cetté  solution  serait 
apres  tout  peut  étre  assez  bonne,«  —  volt  a  felelet.  »Le  parlement 
hongrois  serait  assurément  contraire  a  une  guerre  pour  retenir 
la  Vénétie.« 

Ebből  látod,  hogy  hiában  ijesztjük  őket.  Ismerik  az  állást  s 
arra  alapítják  előttem  ismeretlen  diplomatiai  terveiket.  Remélem, 
hogy  január  8-ikai  levelemre  tüstént  feleltél. 

(Aláírva)  Pulszky  Ferencz. 


Igenis,  tüstént  feleltem ;  még  ez  utóbbi  levél  vétele 
előtt.  Feleletem  ennyiből  állott: 

Kossuth  —  Pnlszkynak  Turinba. 

London,  január  12. 1861. 

A  tegnapi  postával  akartam  a  január  9-ikei  utasításom- 
hoz tartozó  csatolmányokat  postára  tenni;  de  megérkezett 
január  8-ikaí  leveled  s  ennek  vétele  után  az  elküldésnek  többé 
helye  nem  lehet. 

Azon  leveledre  nem  vársz  más  választ  s  válaszom  más 
nem  is  lehet,  mint  e  szó:  » tessék. « 

Hanem  jó  lesz,  ha  megjeg^'^zed  magadnak  jól,  a  mit 
Írtál.  1848.  deczemberre  nem  emlékeztettelek  soha.  Erre, 
jöhet  idö,  mídön  emlékeztetni  foglak,  mert  jónak  láttad  benne 
balmagyarázatokhoz  folyamodni. 

A  gróf  miniszterelnök  urat  értesítem,  úgyszintén  a 
többi  illetőket  is. 

***  visszautazása  Londonba,  biztos  alkalmát  szolgálta- 
tand  neked,  az  eddigi  megbízatásodhoz  tartozó  hivatalos  iro- 
mányokat kezemhez  juttatni. 

Eddigi  fáradozásaidért  tartozó  köszönetet  mondok. 

Hazafiúi  üdvözlettel 
Kossuth. 


Pulszky  január  17-én  ekként  válaszolt: 

» Január  12-ikei  soraid  váratlanok  voltak.  Huszonöt  évi 

ismeretségnek,  tizenhárom  évi  barátságnak nem  kell, 

nem  lehet  egy  fenyegetéssel  s  egy  bókkal  végetvetni. « 

» Csalatkozol,  ha  azt  hiszed,  hogy  az  1848.  deczemberre 
nézve  balmagyarázatokhoz  folyamodtam.  *)  Én  soha  sem 
szóltam  róla.  Okom  nincs  kivánni,  hogy  ezen  időszakra  a 
feledsóg  leple  vettessék. « 

Ezután  odanyilatkozik,  hogy  politikai  vélemény- 
különbség, midőn  csak  az  eszközökről  s  nem  a  czélról 
van  szó  —  »mert  a  czélra  nézve  nem  különbözünk «  — 
nem  elégséges  arra,  hogy  a  bennünket  s  családainkat 
összefűzött  baráti  kötelék  szétszaggattassék ;  s  azért, 
még  egyszer  jobbját  nyújtva,  azon  bókkal  végzé  leve- 
lét, hogy  » fogadjam  vagy  taszítsam  el,  ő  nem  fogja 
elfelejteni,  mennyivel  tartozik  nekem  minden  hazafi.* 

No,  annyira  balga  se  akkor  nem  voltam,  sem  most 
nem  vagyok,  miként  azt  képzeljem,  hogy  ily  bók  irá- 
nyomban helyén  lehet.  A  mi  személyesen  sértő  lehe- 
tett a  szakítás  módjában,  azt  az  akkorig  köztünk  fen- 
állott  barátság  emlékezete  érzelmeimből  kitörölte:  de 


*)  Azon  mondatom ,  hogy  »balmagyarázatokhoz  folyamo- 
dott,«  nem  1848.  deczemberre,  hanem  fentebb  közlött  január  8-ikai 
levelére  vonatkozott :  nevezetesen  arra,  hogy  azon  njálatkozato- 
raat,  miként  azt  meg  fogom  akadályozni  (a  mint  59-ben  is  megaka- 
dályoztam), hogy  idegen  érdekek  elömozditása  végett  hazánk  pusz- 
tán "diversióra  használtassák,  Pulszky  odamagyarázta,  miként  én 
meg  akarom  akadályozni,  hogy  Garibaldi  vagy  akárki  más  hazánk 
felszabadítására  lépéseket  tegyen. 

az  ajánlott  jobbot  el  nem  fogadhatám,  mert  akként 
voltam  meggyőződve,  hogy  az  ut,  melyre  Pulszky  ur 
áttért,  a  sikernek  minden  lehetősége  nélkül  vagy  csak 
nevetséges  kudarczra  vezethet,  vagy  pedig  hazánkat 
rettenetes  szerencsétlenségbe  sodorhatja.  Én  ennek  elő- 
idézésében nem  akartam  részes  lenni. 


Feljegyezve  találom  levelezési  könyvemben,  hogy 
január  23-án  tudtára  adtam  Pulszkynak  az  okokat, 
melyek  lemondásának  végleges  elfogadására  indítottak. 
A  levél  maga  nincs  meg,  hanem  Klapkához,  Kiss  Mik- 
lóshoz, Jósikához  Írott  több  levelem  vázlataiból  a 
következőkben  állitom  össze  a  nézeteket,  melyek 
határozatomban  vezettek: 

Garibaldit  nagyon  fontos  tényezőnek  tekintem.  Közre- 
működésére igen  nagy  becset  helyezek.  Seregszállitás  a  dal- 
mát partokra  Garibaldi  vezénylete  alatt  deczember  14-ikei 
utasitásomban  foglalt  hadmüködési  tervemnek  is  lényeges 
részét  képezi. 

De  engem  ugy  lelkiismeretem  sugallata,  mint  a  hazafiúi 
kötelesség  érzete  azon  meggyőződésre  vezetett,  hogy  nekünk 
emigránsoknak  csak  ugy  szabad  a  forradalmat  hazánkba 
kivülröl  bevinni,  ha  nemzetünknek  oly  segítséget,  támaszt  s 
hadi  készületeket  nyújthatunk ,  melyek  mellett  okszerűen 
feltehető,  hogy  a  győzelem  csakis  a  nemzet  határozottságá- 
tól függ. 

Ez  elhatározásomat  nemzetünk  helyesléssel,  köszönettel 
fogadta  s  mindig,  minden  alkalommal,  minden  körülmény 
közt  azt  adta  tudtunkra,  hogy  nemzeti  felkelésre  csak  ezen 
feltételek  alapján  számithatunk. 

Ez  alapon  vállalta  el  Pulszky  érdekeink  képviseletét 
Turinban.  0  most  nemcsak  eltér  az  alaptól,  hanem  azzal 
egyenesen  ellenkező  álláspontra  helyezkedik,  oly  álláspontra, 
mely  vagy  csak  a  Garibaldi  prestige-ében  fekvő  erő  forrásá- 
nak haszontalan  elvesztegetésére  vezethet,  vagy  pedig  nem- 
zetünket a  siker  kilátásának  mindeni  lehetősége  nélkül  irtóza- 

tos  szerencsétlenségbe  sodorná.  En  ily  könnyelmű  játékhoz 
hazám  sorsával,  nemzetem  vérével,  nem  nyiijtom  kezemet. 

Ha  Garibaldi  nem  az  olasz  kormány  nyal  combinatioban, 
hanem  annak  ellenére,  mint  mondani  szokás :  csupán  »maga 
szakállára «  csinálna  expeditiot  a  dalmát  partok  felé :  ez  nem 
oly  támasz,  melynek  alapján  nevemet,  befolyásomat  nemze- 
temnek forradalmi  kísérletekbe  belerántására  felhasználtatni 
lelkiismeretem  megengedné. 

Legelőször  is  tekintetbe  veendő  az,  hogy  egy  ilyen 
magán-expeditio  nem  állana  a  népjog  oltalma  alatt,  mert  az 
olasz  kormány  részéről  nem  volna  formális  hadizenet  által 
megelőzve ;  tehát  annak  volna  kitéve,  hogy  a  Corfunál  őrt 
álló  angol  hajóhad  által  már  útközben  a  tenger  fenekére 
sülyesztetnék,  miként  ezt  a  turini  angol  követ  Pulszkjniak 
világosan  meg  is  mondotta,  de  különben  is  az  angol  kor- 
mány politicájának  logicájában  fekszik.  A  marsalai  expedi- 
tioba  Anglia  nem  avatkozott,  mert  Olaszország  belügyeire 
nézve  a  nem-interv^tio  elve  fel  volt  állitva.  Ha  háború  üt 
ki  Viktor  Emánuel  és  Austria  közt  s  a  király  a  háborút  a 
dalmát  partokra  is  átvinné,  Anglia  ugyancsak  a  nem-inter- 
ventio  elve  folytán  szintén  nem  avatkoznék ;  sőt  az  is  való- 
színű, hogy  ha  Garibaldi  még  ily  háború  nélkül  is  meg- 
támadná Austriát  Velenczében,  Anglia,  daczára  minden  fenye- 
getésének ,  ekkor  sem  merne  interveniálni ;  mert  Yelencze 
olasz  föld,  minden  kísérlet  annak  felszabadítására  tisztán  és 
kirekesztőleg  olasz  ügy.  De  Dalmatia  nem  olasz  föld;  ha  azt 
Garibaldi  megtámadná  a  nélkül,  hogy  támadása  Viktor 
Emánuel  király  előleges  hadizenete  által  a  népjog  oltalma  alá 
lenne  helyezve :  a  corfui  angol  flotta  okvetlenül  útját  állana. 

Másodszor:  Garibaldi  a  kormány  megegyezése  nélkül 
sem  tekintélyes  erőt  nem  gyüjthetne  össze,  sem,  ha  mégis 
összegyűjtené,  fel  nem  fegyverezhetné,  tüzérséggel,  élelmi 
szerekkel  el  nem  láthatná,  sem  annyi  hajóval  nem  rendelkez- 
hetnék, a  mennyi  bár  csak  tízezer  embernyi  sereg  elszállítá- 
sára is  szükséges.  (Pedig  mi  volna  ily  expeditiora  tízezer 
embernyi  sereg  is,  melynek  háta  mögött  támasz  nem  áll,  sem 
háborúval  Olaszországban  nem  gyámolittatik !)  Nagyobbszerü 
expeditio  Olaszországon  kivülre  a  kormány  segédkéz  ése  nél- 
kül Garibaldinak  nincs  is,  nem  is  lehet  módjában.  0  csak 

amolyan  Marsala-féle  expeditiot  szervezhetne  (legfölebb  négy- 
ezer embert ,  miként  Türr  tábornok  maga  is  bevallotta . 
ámbár  én  még  ennyit  sem  tartok  lehetségesnek,  az  élelmezési 
és  elszállítási  nehézségek  miatt). 

Már  most  tegyük  fel  (a  mit  pedig  nehéz  feltenni),  hogy 
ez  az  expeditio,  csekélységénél  fogva,  kisiklik  az  angol  és 
osztrák  hadihajókkal  találkozás  veszélye  alul  s  partra  jut 
valahol  Dalmatiában :  miként  fog  a  dolog  állani  ?  Dalmatia 
nem  Sziczilia  ;  ott  Garibaldi  nem  fog  kész  forradalomra  találni, 
mint  itt  talált.  Egy  ily  magán-vállalat,  mely  sem  olasz  háború 
által  nem  gyámolittatik,  sem  saját  ereje  által  nem  imponál- 
hat :  legfölebb  az  olasz  nemzetiségű  parti  városokban  számít- 
hatna több-kevesebb  barátokra,  de  a  nagy  többséget  képező 
szlávoknál,  kik  amazokkal  nemzetiségi  versengésben  állanak  s 
Dalmátiát  féltik  az  olaszoktól,  okvetlenül  ellenséges  indulatra 
találna  s  ez  nem  maradna  hideg  részvétlenségnél  (a  mi  már 
magában  is  elég  egy  ily  merényletet  megbuktatni),  mert  ott 
katonailag  szervezett  határőr  -  ezredek  állnának  Garibaldi 
útjában,  ezekre  pedig,  ha  valaha  lehet,  csakis  azon  esetre 
lehetne  számítani  (mint  általában  a  horvátokra  is),  ha  az 
expeditio  deciaráit  olasz  háborúval  kapcsolatban,  0I3'  tekin- 
télyes erővel  s  királyi  seregekkel  akként  támogatva  mutatná 
be  magát  a  horvátoknak  s  különösen  a  határőröknek,  misze- 
rint meggyőződést  támaszszon,  hogy  nagyobb  a  kilátás  s  keve- 
sebb a  veszély  a  forradalom  részén,  mint  az  osztrákén. 

Aztán  ott  van  első  sorban  Mamula  hadteste  (harmincz- 
ötezer  ember),  mely  ha  hosszú  vonalon  van  is  elnyújtva 
(Triesttől  Cattaroig) ;  tiz-tizenkétezer  embert,  tehát  legalább 
is  háromszor  annyit,  mint  Garibaldi  összes  ereje,  akármel}' 
ponton  könnyen  összpontosíthat,  hogy  útját  állja,  vagy  ha 
elkésnék,  űzőbe  vegye. 

És  a  mi  ennél  sokkal  fontosabb,  ott  van  második  sor- 
ban mindazon  tömérdek  erő,  melyet  az  osztrák,  nem  lévén 
másutt  háborúban,  Garibaldinak  útjába  vethet.  Pedig  a  tacti- 
cai  erőkülömbséget  nem  is  emlitve,  az  osztrák  nem  nápolyi 
hadsereg  ám,  mely  utóbbinak  olasz  része  Garibaldihoz  szított. 

Vegyük  mindehhez  azt,  hogy  Garibaldinak,  annyi 
ellenséggel  útjában,  kis  seregével  négyszáznyolczvan  kilo- 
méternyi utat  kellene  megtenni,  miszerint   Magyarországra 

eljutliasson :  és  valóságos  őrültség  gondolni,  hogy  oda  eljut- 
hat. A  hegyekben  kóborolva  veszne  el  éhenhalással  küzdő 
csapatja,  melyet  csak  requisitiokkal,  ne  mondjam :  rablással 
volna  képes  tengetni.  Jó,  ha  török  földre  kanyarodva,  kerül- 
hetné ki  a  catastrophát ;  s  ha  odamenekülne,  ott  vagy  leíegy- 
vereztetnék,  vagy  ha  ott  kezdeményezne  forradalmat,  európai 
interventiot  provocalna. 

És  ha  a  minden  emberi  számítást  kigúnyoló  szerencse 
őt  mégis  eljuttatná  Magyarországra,  mi  az,  a  mit  nemzetem- 
nek segítségül  nyújtana  a  forradalmi  harczra,  mely  ott  nem 
utczai  torlasz-harcz,  hanem  óriási  nagy  háború  ?  három-négy- 
ezer főnyi  seregének  elcsigázott  romjait  és  —  nagy  nevének 
prestige-ét  ?  De  sem  azok  az  elcsigázott  romok,  sem  a  név 
prestige-e  nem  pótolná  ki  a  fegyverhiányt  a  fegyverte- 
len nemzet  kezében ;  fegyver  nélkül  pedig  az  osztrákkal  nem 
lehet  megküzdeni. 

És  e  szó:  »fegyvertelenség«  magában  elég  arra,  hogy 
borzalommal  forduljak  el  az  úttól,  melyre  reálépni  Pulszky 
hajlandó.  A  dolog  nem  ugy  áll,  a  mint  Pulszky  gondolja : 
hogy  »ha  Garibaldi  a  Dráváig  ér,  a  magyar  nemzet  felkél  — 
ha  pedig  nem  ér  odáig,  a  nemzet  egy  könyet  szentelend  az 
elvérzett  bátrak  emlékének,  de  szerencsétlenségbe  nem  keve- 
redik.* Ez  érzelgő  illusio.  A  magyar  nemzet  nem  kél  fel, 
nem  kelhet  fel  oly  erőben,  hogy  megállhasson;  mert  fegy- 
vertelen; s  őt  egy  ily  expeditio  fel  nem  fegyverezheti. 
Hanem  igenis,  Garibaldi  nevének  büvereje  elég  arra,  hogy  az 
ország  forrongásba  jöjjön,  s  e  forrongás  kisebb-nagyobb 
arányú  zavargásokba  »émeut«-ökbe  törjön  ki.  (Ez  valószínű- 
leg már  Garibaldi  előhaladásának  hirére  is  megtörténnék, 
mielőtt  még  a  Drávához  érkeznék.)  De  ily  körülmények  közt 
eme  lázongások  nem  nyerhetnének  forradalmi  consistentiát  s 
eredményük  csak  az  lehetne,  hogy  a  hóhérnak  adnának  mun- 
kát ;  egész  vidékek  védtelen  lakosságát  a  mészárlások  s  tűz- 
zel-vassal  pusztítás  iszonyaiba  sodornák;  visszalöknék  a 
nemzetet  a  szenvedésekbe,  melyekből  ki  kezd  lábbadozni ;  s 
a  komoly  harcz  felvételére  tehetienné  tennék. 

Ám  számoljon  kiki  saját  lelkiismeretével,  a  ki  ahhoz 
segédkezet  nyújt,  hogy  hazánk  ily  szerencsétlenségbe  sodor- 
tassék.  Én  magam,  részemről,  bűnnek  tartanám  a  bizalommal. 

mely ly el  a  magyar  nép  zöme  irántam  netán  viseltetlietik,  arra 
visszaélni,  liogy  Garibaldi  nevének  vonzerejéhez  még  saját 
befolyásomat  is  bozzácsatoljam.  miszerint  sokat  szenvedett 
nemzetünk  ez  örvénybe  belesodortassék. 

Pulszky  arra  épit,  hogy  Garibaldi  akkor  ránthatja  maga 
után  Viktor  Emánuel  kormányát  háborúba,  a  mikor  akarja ; 
épugy  mint  Nápolyba  belerántotta.  Talán  nem  is  ugy  áll  a 
dolog,  hogy  Garibaldi  rántotta  maga  után  Cavourt  Nápolyba, 
mint  inkább  ugy,  hogy  Cavour  használta  a  forradalmat, 
miszerint  űrügye  legyen  Európának  azt  mondani,  hogy  aka- 
rata ellenére  belerántatott.  A  kis  Piemont  nem  gondolha- 
tott arra,  hogy  mint  hóditó  lépjen  fel  Olaszországban.  0  csak 
a  »népakarat«  alapján  ölelhette  magához  a  közép-  s  dél-olasz- 
országi tartományokat ;  a  népakarat  pedig  csak  forradalmi 
állapotban  nyilatkozhatott.  Pulszky  igen  jól  tudja,  hogy  a  hires 
.marsalai  expeditio  nem  Cavour  beleegyezése  nélkül  indult  el 
a  quartoi  partról.  Jelen  volt,  mikor  Cavour  kiadta  a  jelszót 
az  indulásra  (»Che  partano«  —  »induljanak«)  s  azt  is  tudja, 
hogy  a  következett  pótló-expeditiók,  melyek  amannak  tartal- 
masságot adtak,  Cavour  védszárnyai  alatt  történtek.  Hanem 
akármint  legyen  is  ez  :  Viktor  Emánuel  királyt  könnyű  volt 
Nápolyba  belerántani,  mert  belerántatni  akart ;  külinterven- 
tio  ellen  biztositva  levén,  semmit  sem  koczkáztatott ;  meg- 
nyerhette Olaszország  két  ötödrészét  és  semmit  sem  veszthe- 
tett. De  ha  Garibaldi  saját  prestige-ében  elbizakodva,  valaha 
megkisérlené  Viktor  Emánuel  királyt,  akaratja  ellenére,  oly 
háborúba  rántani,  mely  a  királynak  koronájába  kerülhet,  ugy 
mint  atyjának  került :  tapasztalni  fogná,  hogy  a  király  elle- 
nében ö  bizony  még  Olaszországban  sem  mindenható.  *)  Sere- 
geket taposhat  ki  a  földből,  ha  a  királylyal  karöltve  jár ;  de 
Viktor  Emánuel  ellen,  kit  az  olasz  nép  nagy  zöme  áz  olasz 
ögység  és  függetlenség  symbolumának  tekint,  még  Garibaldi 
is  legfölebb  csak  eredménytelen  zavargást  idézhet  elö,  de  for- 


*)  Ezt  csakugyan  tapasztalta  is  keservesen  mind  Sarniconál,Felsü- 
Olaszországban  (1862.  május),  a  hol  Garibaldinak  az  olasz-tiroli  osztrák 
tartomány  invasioja  végett  összegyülekező  pártosait  a  kormány  elfo- 
gatta s  fegyvereiket,  lövösz ereiket,  irományaikat  lefoglaltatta ;  mind 
még  keservesebben  Aspremontenál  (1862  augusztus),  a  hol  olasz  golyó 
ütötte  le  lábáról  a  hös  vezért,  olaszok  vitték  foglyul  Speziába  s  bizony 

radalmat  nem,  legalább  addig  bizonyosan  nem,  mig  Olasz- 
ország népe  azon  hitre  nem  jut,  liogy  a  király  lemondott 
Velenczéröl  s  E-ómáról. 

így  gondolkozom  Olaszországra  nézve.  A  mi  pedig  azt 
illeti,  hogy  Olaszországon  kivül  amolyan  dalmát-parti  kis 
expeditioval  Garibaldi  Cavourt  az  osztrák  ellen  liáborura 
kényszerítheti,  midőn  Cavour  —  akár  helyesen,  akár  helyte- 
lenül —  Olaszországot  még  készületlennek  itéli  a  háborúra  s 
annak  koczkáztatását  még  veszélyesnek  tartja :  ezt  a  lehető 
legképtelenebb  ábrándnak  tartom. 

Különben  ha  Garibaldinak  hatalmában  volna  a  király 
kormányát  háborúba  rántani  az  osztrák  ellen :  én  csak  azt 
mondhatnám :  bevárom  a  nagy  eseményt  s  akkor  tudom  meg, 
megtörténnék-e  az,  a  mit  én  nélkülözhetlen  feltételnek  tartok 
arra,  hogy  a  forradalmat  kívülről  vigyük  be  az  országba.  De 
azzal  hálálni  meg  a  jóakaratot,  melyet  Cavour  irányunkban 
tanúsított  s  a  tömérdek  áldozatot,  melylyel  működésünket 
gyámolította,  hogy  mi  magyarok  Olaszországban  ellene  fac- 
tiosuskodjunk,  háta  mögött  ellene  complotirozzunk  s  a  magyar 
légiót,  melyet  a  kormány  olasz  földön  szerveznünk  engedett, 
melyet  fizet  s  fentart,  melynek  fejlesztésére  módot  nyújt  s 
mely  a  király  iránt,  mig  olasz  földön  van,  hűséggel  tartozik,  a 
király  kormánya  ellen  conspiratiokba  sodorjuk,  és  eredményre 
semmiesetre  nem  vezethető  kalandos  vállalatokban  elveszte- 
gessük: ez  olyan  dolog,  melyet  mint  hazafi,  hazánk  javával  és 
a  hazafiúi  kötelességgel  ellenkezőnek  tartok ;  mint  ember 
pedig  annyira  össze  nem  férhetőnek  érzem  a  fogalmakkal, 
mélyekkel  az  erkölcsi  kötelességek  s  az  egyszerű  becsületesség 
felől  birok,  hogy  annak  csak  gondolata  is  lelkem  mélyéig 
felháborít. 

Én  hát  nem  török  a  kormánynyal.  Mély  fájdalommal 
látom,  hogy  nincs  kilátásunk  a  magyar  országgyűlés  egybe- 
jövetelének  olasz  háborúval  elibevágni ;  fájdalommal,  mert  ha 


még  sem  lett  belőle  forradalom.  És  pedig  megjegyzendő,  hogy  mind- 
két eset  akkor  történt,  midőn  Kattazzi  volt  miniszterelnök,  ki  koránt- 
em  volt  oly  hatalmas,  mint  Cavour.  S  ezt  mégis  meg  merte  cselekedni. 
Igaz,  hogy  csakhamar  megbukott,  de  nem  azért,  mert  ezt  merte,  hanem 
azért,  mert  nem  elég  erélyt  fejtett  ki  a  mozgalomnak  mindjárt  kezdet- 
ben elnyomására,         "  •■ 

ez  alkura  vezet  s  koronázással  végződik :  vége  lesz  reménye- 
inknek :  de  ezen  esélynek  amolyan  desperatus  kalandok  nem- 
csak útját  nem  vágnák,  söt  szerencsétlen  kimenetelük  által 
csak  lehangolnák  a  szenvedőleges  ellentállás  erélyét  a  hazá- 
ban, s  a  vizet  a  kialkuvási  párt  malmára  hajtanák ;  mig  ha 
ily  desperált  vállalatoktól  óvakodunk,  nem  lehetetlen,  hogy 
az  országgyűlés  koronázás  nélkül  oszlik  szét  s  a  mig  a  velen- 
czei  kérdés  megoldva  nincs ,  mindig  fenmarad  a  lehetőség, 
hogy  háború  esetén  Magyarország  felszabadítása  az  általam 
felállított  biztos  alapon  combinatióba  kerülhet.  És  én  meg 
vagyok  győződve,  hogy  ez  esetben  Cavour  is  kezet  fog  nyúj- 
tani Garibaldinak  *)  s  Garibaldi  is  el  fogja  a  feléje  nyújtott 
kezet  fogadni. 

S  végre  is,  hacsak  a  közt  kellene  választanom,  hogy 
vagy  tétlenségre  leszek  kárhoztatva  vagy  rosszat  tegyek :  én 
a  tétlenséget  választanám. 

Én  nem  török  Cavourral.  A  ki  vele  tör,  velem  is  tor. 
Utaink  örökre  elválnak. 


E  nézeteket  találom  azon  időkori  leveleimben. 
Pótlékul  iderekesztek  pár  egyszerű  sort  felejtlietlen 
barátom,  Ihász  Dániel  egyik  leveléből: 

Turin,  január  25.  1861. 

Én  egyátalában  nem  vagyok  politikus,  de  egyszerű  ter- 
mészetes eszemmel  azt  mégis  belátom,  hogy  mi  egyedül 
Garibaldival  nem  boldogulhatunk.  Fájdalom,  ősapáink  sze- 
gény hazánk  fekvésével  nem  igen  törődtek ;  a  milyen  herme- 
tice  el  van  zárva  s  a   minő  elemekkel  körülvéve,  mi  felénk 


*)  Említésre  méltónak  tartom,  liogy  midőn  1861.  februárban  a 
Garibaldi  heves  támadásából  kifejlett  több  napi  szén vedelmes  vita  az 
olasz  parlamentben  befejeztetett,  Cavour,  bármennyire  izgatott  volt  is 
az  indulatos  kikelések  folytán,  melyeknek  kitéve  volt,  a  teremből  kime- 
net e  szavakat  intézte  barátjához,  La  Farinához  :  »Es  mégis,  ha  a  háború 
percze  elkövetkeznék,  karom  alá  fognám  Garibaldit  s  azt  mondanám 
neki  :  menjünk  megnézni,  mit  mondanak  Veronában.*  (Eppure  se  venisse 
il  momento  della  guerra,  prenderei  sotto  11  mio  braccio  il  Generálé 
Garibaldi  e  gli  direi :  andiamo  a  vederé  che  cosa  si  dica  dentro  Verona.) 
—  Storia  d'Italia  contemporanea,  vol.  II ,  pag.  901, 

amolyan  marsalai  expeditiora  gondolni  merő  képtelenség. 
Agyon  csapnák,  mint  a  legyet,  ha  csupa  Leonidás  volna  is. 
Ha  pedig  arra  speculalnak,  hogy  majd  összeszedik  Garibaldi- 
nak feloszlatott  húszezer  főnyi  seregét,  hát  biz  azt  nem  lehetne 
ugy  eldugni,  hogy  észre  ne  vegyék ;  aztán  azt  organisalni  is 
kell,  s  annak  enni  is  kell;  és  ha  mindez  megtörténnék  is, 
hogyan  viszik  át  Dalmatiába,  mikor  az  osztrák  hadihajók 
Triesztből,  Polából,  Velenczéböl,  az  angol  flotta  Corfu  felől 
szemmel  tartják  az  olasz  partokat,  a  Gaétát  elhagyott  fran- 
czia  flotta  pedig  az  Adriai  tengeren  czirkál.  Én  valóban  sze- 
retném tudni,  hogy  Pulszky  et  consortes  minő  szél  kegyeibe 
ajánlják  imaginárius  léghajójukat.  Bizony  még  bajba  viszik 
azt  a  becsületes  nagylelkű  Garibaldit.  No,  de  remélem,  bár- 
mint zsongjanak  is  fülébe  a  hízelgők,  lesz  annyi  józan  esze, 

hogy  ilyen  bolondot  nem  csinál. 

(Aláirva)  Ihász. 


Nem  is  csinált.  Hanem  furcsa  tervek  voltak 
körülte  forrásban,  a  mint  az  itt  következő  levelezések- 
ből ki  fog  tűnni. 

in. 

Kalandos  tervek. 

Klapka  tábornok  keleti  útjából  Turinba  vissza- 
érkezvén, minthogy  január  elején  Konstantinápolyba 
küldött  leveleimet  nem  kaphatá,  újra  értesítettem  azok- 
nak tartalma  s  különösen  Teleki  elfogatásának  lebonyo- 
lítása felől.    Erre  tőle  a  következő  választ  vettem : 

Klapka  —  Kossuthnak  Londonba. 

Turin,  február  13.  1861. 

Igaza  van  Önnek :  nagyon  különös  időket  élünk.  Ki  tette 
vohia  fel  Laczi  felöl,  hogy  ö,  ki  életében  annyi  párbajt  fényesen 
átvivott,  az  eldöntés  órájában  magát  oly  gyöngén  viselendi !  és  ki 
álmodta  volna,  hogy  Pulszky,  valóságos  harczdühre  ragadtatva, 
minket  mint  megannyi  vén  asszonyt,  oly  messze  hátra  hagy  maga 

utáai.  —  No,  csak  ut  ue  legyen  belőle  a  szécsényi  békés  tűzhely 
felé.  

De  minthogy  annak  szüksége  forog  fenn,  hogy  sokat  szenve- 
dett hazánk  nj,  nagyobb  szerencsétlenségtől  megóvassék  s  minthogy 
kötelesség,  becsületes  emberek  módjára,  érte  élni-halni,  de  nem  a 
bün  bátorságával  jövendője  ellen  vétkezni,  hát  legalább  nekünk  ket- 
tőnknek mindig  egyetértésben  kell  működnünk  s  egymást  kölcsönö- 
sen őszintén  támogatnunk. 

Ideérkezve,  Pulszkyt  találtam,  a  ki  értesített,  hogy  hivata- 
losan neghasonlott  ugyan  Önnel,  de  barátságos  utón  régi  viszo- 
nyát Önnel  helyreállitá.  Képzelheti  ön,  hogy  ez  értesítés  meny- 
nyire meglepett,  s  miként  hatott  rám  azon  további  megjegyzése, 
hogy  a  mi  Magyarországot  illeti,  most  már  minden  csak  én 
tőlem  függ! 

E  rövid  üdvözlet  után  Bixiohoz  (a  tábornokhoz)  ment  s  ez  kis 
idő  multával  csakugyan  hozzám  jött.  Bixio  nekem  csak  amolyan 
félnyilatkozatokat  tett,  de  eleget  mondott  arra,  hogy  megértsem, 
miként  Garibaldi  magát  egy  ujabb  expeditióra  határozta^  még 
pedig  ezúttal  Magyarországra,  s  hogy  Türrel  egyesülve,  e  végett 
a  szükséges  előkészületek  buzgóan  munkába  vétettek.  Én  Bixionak 
kitéröleg  feleltem  s  megígértem,  hogy  irni  fogok  Garibaldinak, 
mihelyt  a  helyzet  felöl  magamat  kissé  tájékozhatom.  Aztán  azonnal 
Cavourhoz  mentem  s  megkérdeztem,  tud-e  valamit  Garibaldi  ter- 
vei felől  s  ha  igen,  egyetért-e  ?  (Mert  Bíxio  nyilatkozatai  erre  lát- 
szottak mutatni).  Cavour  késsé  zavarba  jött  s  nem  egész  kielégítő 
feleletet  adott ;  de  mikor  azt  kérdezem,  vájjon  megengedné-e,  hogy 
tudtán  kivül  a  török  partokon  valami  merényeltessék  ?  —  határo- 
zott n  e  m-mel  felelt  és  hozzátette,  hogy  ezt,  ha  a  szükség  ugy 
hozná  magával,  fegyveres  erővel  is  meg  fogja  tudni  akadályozni. 

Aztán  utána  láttam,  hogy  biztosan  megtudjam,  mi  az  tulaj- 
donképen,  a  mi  Caprerában  megállapittatott ;  s  egy  kedvező  vélet- 
len folytán  a  dolog  fenekére  jutottam. 

Két  terv  van ;  melyik  fog  a  kettő  közül  véglegesen  elfogad- 
tatni ?  —  az  még  kétséges. 

Az  egyik  terv  Mieroslavskié ;  ezt  saját  leveleiből  ismerem, 
melyeket  Becker  német  ezredeshez  irt.  Ez  ebből  áll : 

Velencze  s  a  többi  elnyomott  nemzetiségek  felszabadításához 
az  összes  democratiának  segédkezet  kell  nyújtani.  Mieroslavski 
magára  vállalja  lengyel,  szláv,  angol,  franczia.  német,  amerikai 
légiók  toborzását  előkészíteni  s  e  keresztes-haddal  magát  Garibaldi 
rendelkezésére  bocsátani.  Egyesülve  egy  olasz  auxiliaris  sereggel, 
a  török  partokon  kötnének  ki  s  a  szláv  és  görög  lakosság  felsza- 
baditási  harcza  megkezdetnék.  Seregét  Montenegróból,  Herczego- 
vinából,  Boszniából  szaporítva,  Mieroslavski  Horvátország  felé 
nyomulna,  mialatt  Garibaldi  Türrel  Szerbián  át  Magyarország  felé 
utat  tör,   A  Szávához  és  Drávához  érve,  a  fellángolás  általánossá 

lenne  s  akkor  minden  szláv  és  magyar  népességnek  fel  kellene  kelni 
egész  Lengyel-  és  Oroszországig.  Mieroslavski  azt  igéri  Becker- 
nek,  hogy  ha  a  németek  öt  csak  egy  kissé  is  támogatandják :  a 
fekete-veres-sárga  lobogót  Szent-István  tornyára  fogja  feltűzni 
Bécsben ! 

Ttirr  e  tervvel  nem  egészen  látszik  egyetérteni  s  a  követke- 
zőt inditványozza :  Kikötés  Montenegró  közelében  hadosztályával  s 
a  magyar  légióval.  Erősödés  csapatkivonásokkal  Montenegróból. 
Gyors  előnyomulás  e  hegyországon  át  Szerbiába  s  onnan  a  Szávához 
és  Dunához. 

Többet  Türr  tervéről  nem  tudok. 

Mieroslavski  terve  szembeszököleg  szláv  terv,  melynél  a  mi 
ügyünk,  Magyarország  felszabaditásának  ügye,  egy  jelentéktelen 
mellékkérdéssé  sülyed.  A  nagy  Szlávia  az,  a  mire  Mieroslavski 
törekszik.  0  mint  lengyel  joggal  mondhatja  magának:  »Minket 
elárult  a  világ ;  most  rajtunk  a  sor,  a  világot  elárulni.  A  romokból 
majd  csak  kerül  ki  valami  Lengyelországnak  is.< 

Türr  terve  kevésbbé  koczkáztatott,  kevésbbé  merész  és  nagy- 
szerű ;  de  ha  Garibaldi  annak  keresztülvitelére  vállalkoznék,  való- 
szinüleg  hasonló  következéseket :  vagy  egy  millió  keresztény  és 
török  lemészárlását  Törökországban  s  a  világ  általános  lángba- 
borittatását  vonná  maga  után. 

Türr  immár  a  királyhoz  fordult  a  végett,  hogy  a  magyar  legio 
újra  az  ő  hadosztályához  csatoltassék ;  mit  neki  a  király  meg  is 
Ígért.  Ugy  látszik :  pénz,  hajók  és  fegyverek  is  biztositva  vannak 
az  expeditio  számára. 

Garibaldi  nyugtalanul  várta  megérkezésemet,  miszerint  velem 
minden  felől,  különösen  pedig  a  felöl  egyetértésre  jusson,  a  mit  a 
vállalatnál  magamra  vállalni  hajlandó  lennék. 

így  állanak  a  dolgok  s  elképzelheti  Ön,  hogy  szemben  e  vihar- 
terhes helyzettel,  minden  más  kérdés,  mely  eddigi  szervezkedé- 
sünkre vonatkozik,  egyelőre  fontosságát  veszti.  Ezekre  nézve  én 
lelkiismeretesen  alkalmazkodni  fogok  Önnek  február  7 -ki  utasítá- 
saihoz. *)  Most  mindenekelőtt  tudnom  szükséges,  hogy  mit  tart  Ön, 
tisztelt  barátom,  a  fentelöadott  tervekről,  chanceaikról  és  követke- 
zéseikről.   Mire  nézve  haladéktalan  válaszát  kérem. 

Időnyerés  végett  s  hogy  Garibaldi  iránt  figyelmet  tanúsít- 
sunk, Pulszkyt  az  idezárt  levéllel  Caprerába  küldtem.  —  —  —  — 

(Aláírva)  Klapka. 

(Németből.) 


*)  Ezek  azon  pontokat  foglalták  magukban,  melyekre  Turinban 
határozott  választ  sürgetni  jónak  tartottam.  Ilyenek  :  1.  nyilatkozat  az 
iránt,  számíthatunk  e  kora  háborúra,  miszerint  tudjuk,  hogy  mihez  kell 
magunkat  tartanunk  érintkezéseinkben  a  hazával ;  2.  reconfirmatíoja  a 
szeptemberi  egyezségnek  a  dalmátparti  expeditio  iránt  megszaporított 
erővel ;  3.  eszközök  a  horvát  határörök  megnyerése  iránt  megkezdett 
alkudozások  sikerének  biztosítására ;  4.  a  keleti  fegyverek  visszahoza- 

Melléklet. 
Klapka  —  Garibaldinak. 

Tuiiü,  február  13.  1861. 

Az  egyesült  fejedelemségekből  jövök.  Szándokombau  volt 
Önt  meglátogatni,  miszerint  elmondjam  Önnek,  bogy  minő  eredmé- 
nyeket érbettem  el ;  de  gyöngélkedés  által  itt  tartóztatva,  felbasz- 
nálom  egy  barátom  ajánlkozását,  hogy  Önnek  némi  értesítéseket 
küldjek,  miket  ő  ki  fog  egészíteni. 

A  fejedelemségekben  a  talaj  nem  oly  kedvező  reánk  nézve, 
mint  reménylenünk  lebetne  s  kellene.  Először  is,  egy  oly  kormány- 
nyal van  dolgunk,  a  mely  —  legyen  számítás,  legyen  gyávaság 
—  inkább  hajlandó  törekvéseinket  akadályozni,  mint  elősegíteni. 
Aztán  ott  az  angol  és  franczia  diplomatiával  találkozunk  (a  többi- 
ről nem  is  szólva),  melynek  ügynökei  minden  lépésünkre  vigyáznak 
s  utunkat  állani  igyekeznek.  Végre  pedig,  van  ott  egy  párt  —  igaz, 
nem  számos ;  de  nagyon  tevékeny  —  mely  egy  daco -román  biroda- 
lom feltámadásáról  álmodozik  (a  mely  birodalom  sohasem  létezett) 
s  egyszerűen  be  akarja  e  birodalomba  olvasztani  mindazon  tarto- 
mányokat (contrées),  melyekbe  a  múlt  századok  viszontagságai  a 
moldo-valach  családból  képviselőket  telepitettek.  Ez  a  párt,  túlzá- 
sainak rajongásaiban,  oda  hagyja  magát  vitetni,  hogy  eszközül  szol- 
gál az  osztrák  politicának,  a  mely  egyedül  képes  e  romlásos  ver- 
sengésekből hasznot  húzni. 

A  mi  Magyarországot  illeti,  ez  egy  tábor,  de  lefegyverzett 
tábor.  Fegyver  nélkül  Magyarországnak  egyedül  sem  nem  lehet, 
sem  nem  szabad  cselekednie.  Ha  Austria  megtámadja  Olasz- 
országot, Magyarország  belevetendi  magát  a  küzdelembe  azon 
resource-okkal,  melyekkel  még  bir  vagy  melyeket  saját  bátorságá- 
ból meríthet.  Ha  Olaszország  támadja  meg  Austriát,  Magyar- 
ország szintén  felkél ;  de  nem  kell  Ön  előtt  titkolnom,  hogy  meg  kel- 
lend  neki  engedni  az  arra  szükséges  időt,  hogy  fegyvert  szerezhes- 
sen s  e  szerint  nagyobb  súlyt  vethessen  az  események  mérlegébe. 

Bixio  tábornok  némi  közlést  tett  nekem  egy  terv  felől,  melyre 
nézve  lehetetlen  Ön  előtt  eltitkolnom,  hogy  az  nagyon  komoly  dolog. 
Határozottan  nem  Ítélhetek  e  terv  felől,  mert  félig  homályban  van 
előttem ;  de  azon  benyomást  tette  reám,  hogy   a  legszerencsétle- 


tala  ;  5.  azoknak  s  a  külöu  assignált  tizenötezer  fegyvernek  számunkra 
biztosítása  ;  6.  a  már  jórészben  kész  pénzjegyeknek  elszállítása  és  letáro- 
zása ;  7.  a  január  28-kí  létszám  szerint  ötszázkílencz  főre  menő  legio 
ellátása  és  felruházása  ;  8.  kifejtésének  munkába  vétele  egy  gyalog  dan- 
dárrá, egy  huszárezreddé  s  egy  üteg  tüzérséggé  a  keretrendszer  alap- 
ján s  engedély  és  mód  egy  svájczi  vadászzászlóalj  szervezésére  ;  9.  sub- 
sídium  vagy  ötszázezer  franknyí  kölcsöngarautirozás,  miszerint  mun- 
kálkodásunkat folytathassuk,  a  mely,  pénzhiány  miatt,  egészen  meg- 
akad ;  10.  diploraatiaí  adatok  interpellatíok  könnyítésére  az  angol  par- 
lamentben. 

nebb  következéseket  vonhatná  maga  után  Magyarországra  nézve, 
a  nélkül,  hogy  a  szomszéd  nemzetiségek  ügyének  annyit  használ- 
hatna, mint  reméltetik.  Azt  hiszem  tehát,  hogy  ez  olyan  ut,  melyen 
elörehatolni  (trop  s'engager)  nem  tanácsos.  Nem  egyedül  saját 
hazám  érdeke  mondatja  ezt  velem,  hanem  mindazon  népek  érdeke 
is,  melyek  ép  ngy  mint  Magyarország,  felszabadulásra  várnak. 

Sok  elem  van  kezeink  közt,  de  időt  kell  nekünk  adni,  hogy 
azokat  csoportosíthassuk,  egyesíthessük,  miszerint  hatalmasabban 
indulhassunk  a  czél  felé  !  Nem  határozatlan  idejű  halasztásról  van 
szó;  minden  kezünkre  dolgozik  s  az  idö  nem  lehet  messze,  midőn 
okosan  egybefüzve  törekvéseinket,  bevégezhetjük  a  nagy  munkát, 
melyet  Ön  oly  dicsőségesen  megkezdett. 

A  tárgy  sokkal  kényesebb,  mintsem  hogy  bővebb  fejtegeté- 
sekbe bocsátkozhassam.  Találok  erre  legközelebb  alkalmat,  mert 
nem  mondtam  le  a  reményről,  Önt  Caprerában  meglátogathatni. 
Időközben  engedjen  Ön  annyit  mondanom,  hogy  én  jobban  sajnál- 
nám, mint  akárki  más,  ha  egy  elhamarkodott  vállalat  miatt  szen- 
vedni találna  a  hatalmi  fény  (prestige),  mely  az  Ön  nevéhez  oly 
méltán  csatolva  van.  Nagy  erkölcsi  erő  ez,  melynek  illetetlenül  kell 
maradni  közös  ügyünk  érdekében. 

Fogadja,  stb. 

(Aláírva)  Klapka. 

(Francziából.) 


íme  válaszom: 

Kossuth  —  Klapka  tábornoknak  'íurinba. 

London,  február  18.  1861. 

E  perczben  adta  át  Mednyánszky  az  Ön  február  13-iki 
levelét.   Eögtön  felelek,  nehogy  postát  veszítsek. 

Határozott  nézetem  az,  liogy  mind  a  két  terv  őrültség. 
Annak  nevezem,  nehogy  bűnt  legyek  kénytelen  mondani.  Ha 
ez  ábrándos  tervek  a  valósitásnak  csak  árnyékáig  is  jut- 
nának, abból  csakis  mészárlás  és  kifej ezhetlen  szerencsétlen- 
ség következhetnék.  A  legbiztosabb  mód  volna  arra,  hogy 
Európa  pitymalló  szabadsága  a  szolgaság  hosszú,  mély  éjje- 
lébe visszasodortassék ;  mert  a  terv  sikere  teljesen  lehetetlen 
s  megkísérlése  csak  azt  vonná  maga  után,  hogy  Európa  min- 
den hatalma :  orosz,  német,  franczia,  angol,  török,  kezet  fogva 
lépne  sorompóba  a  forradalom  ellen,  és  ezt  ép  akkor,  midőn  a 
viszonyok  logicája  s  a  nem-avatkozás  elvének  naponkint  ter- 

jedö  érvénye  kilátással  biztatnak,  hogy  az  osztrák  hatalom  s 
vele  a  népelnyomás  góczpontja,  meg  fog  törethetni. 

A  mi  különösen  sokat  szenvedett  hazánkat  illeti,  mit 
szóljak  magyar  létemre  az  első  tervhez,  melynek  azon  saját- 
sága van,  hogy  még  siker  esetén  is  (a  mit  egyébiránt  bizvást 
a  lehetetlenségek  közé  sorozhatunk)  szegény  hazánkat  az  élö 
nemzetek  sorából  kitörölné ,  nem  sikerülés  esetén  pedig 
Magyarországot  az  általános  hajótörésbe  belesodorná  ? 

Különben  ez  örült  tervre  nézve  vigasztalásom  az,  hogy 
ha  annak  végrehajtása  az  Ígéretbe  helyezett  angol,  franczia, 
német,  amerikai  légiók  kiállitásától  van  föltételezve,  ugy  e 
miatt  nyugton  alhatunk.  Ezt  sem  Mieroslavski,  sem  mi  nem 
fogjuk  megérni. 

A  másik  terv  komolyabb  természetű,  mert  Garibaldit 
oly  környezet  veszi  körül,  miszerint  nem  lehetetlen  azon  illu- 
sioba  beleringattatása,  hogy  amolyan  Marsala-féle  expeditio 
Olaszországon  kivül  is  sikerülhet.  Hiszen  igaz,  annak,  ki  oly 
elért  sikerre  mutathat  ujjával,  mint  G-aribaldi,  nevét  nagj' 
prestige  veszi  körül ;  de  nagyon  csalatkoznék,  ha  azt  hinné, 
hogy  a  mi  neki  Olaszországban  sikerült,  azt  Olaszországon 
kivül  is  merény élheti.  Az  én  nézetem  az,  hogy :  1.  Minden 
olyan  expeditio  a  dalmát  partok  felé,  melyet  Olaszország  kirá- 
lyának formaszerinti  hadizenete  Austria  ellen  meg  nem  elő- 
zött s  minden  magán-expeditio  Olaszország  partjairól  a  török 
birodalom  bármely  pontja  felé,  az  angol  s  meglehet,  a  fran- 
czia hajóhad  által  is  a  tenger  fenekére  sülyesztetnék.  2.  Ha  e 
veszélyt  történetesen  kikerülve,  török  partra  szállana,  az  osz- 
trákon kivül  Angliát  és  Francziaországot  is  nyakára  húzná  s 
orosz  és  porosz  interventiót  vonna  maga  után.  3.  Teljesség- 
gel nem  hiszem,  hogy  bármely  expeditio,  melyet  Olaszország 
királyának  nyilt  háborúja  az  osztrák  ellen  nem  törvényesít  s 
nem  támogat,  Magyarországig  eljuthasson.  Lehetetlen  ez 
szintúgy  Horvátországon,  mint  a  tőrök  birodalmon  keresztül. 
4.  Tekintetbe  véve  azt,  hogy  egy  ily  expeditio  szükségszerüleg 
nem  lehetne  egy  magában  is  erős  hadsereg,  fegyvert  is  csak 
keveset  czipelhetne  magával,  különben  nem  mozoghatna  sebe- 
sen s  amolyan  pótlék-erőditésekre  sem  számithatna,  mint 
azok  voltak,  melyek  Genuából  a  marsalai  merényletnek  ha 
nem  is  végsikerét  (mert  erre  bizony  végre  is  a  királyi  hadsereg 

közbelépése  volt  szükséges),  hanem  legalább  előmenetelét 
s  tartósságát  biztosították:  mindezt  tekintetbe  véve,  én  hatá- 
rozottan azon  véleményben  vagyok,  hogy  ha  valamely  csodá- 
latos szerencse  folytán  az  a  hihetetlenség  valósulna  is,  hogy 
a  tervezett  expeditio  eljut  Magyarországba :  egy  ily  vállalat, 
melynek  háta  mögött  bizalmat  gerjesztő  támasz  nem  áll, 
Magyarországon  legfölebb  csak  partialis,  tehetetlen  mozgal- 
makat idézhetne  elö,  de  általános  nemzeti  felkelést  nem  s 
menthetlenül  összezúzatnék.  Önre  bizom,  ezen  esély  irtózatos 
következéseit  végiggondolni.  Meg  is  kell  vallanom,  miként 
én  nem  hihetem,  hogy  a  király  e  tervbe  beleegyezett  s  ahhoz 
segédkezet  nyújtani  ajánlkozott.  Ez,  épen  az  ö  helyzetében, 
potencirozott  oktalanság  volna ;  Európa  minden  hatalmát 
magára  uszítaná  s  olasz  királyi  czime  aligha  egy  évig 
tartana. 

Hanem  az,  a  mit  Ön  Cavour  felöl  ír,  megvallom,  szöget 
ütött  fejembe.  Ha  az  ö  keze  csakugyan  benne  volna  a  játék- 
ban, ugy  én  nem  tudnám  a  dolognak  más  kulcsát  képzelni) 
mint  azt,  hogy  e  tervet  alkalmasnak  látja  arra,  miszerint 
Graribaldi  s  egész  pártja  egy  csapással  semmivé  tétessék. 

A  mi  engem  illet,  én  hiven  azon  alapelvekhez,  melyeket 
hazafiúi  kötelességünk  érzetében  együtt  s  egyetértve  meg- 
állapítottunk, változhatlanul  el  vagyok  határozva,  a  forrada- 
lomnak kívülről  a  hazába  bevitelére  nevemet  s  közreműkö- 
désemet semmi  vállalathoz  nem  adni,  mely  nem  a  következő 
három  feltételhez  van  kötve  : 

1.  Hogy  az  osztrák  háborúban  legyen  egy  külhata- 
lommal. 

2.  Hogy  a  nemzetet  fölfegyverezhessük. 

3.  Hogy  kívülről  oly  segédsereget  vigyünk  haza,  mely- 
nek háta  mögött  egy  elismert  hatalom  áll  s  zászlaját  a  népjog 
fedezi.  E  segódsereg  száma  alku  tárgya  lehet,  mert  a  nélkü- 
lözhetlen  »minimum«  meghatározása  az  ellenség  erejének  dis- 
locatiojától,  Horvátország  indulatától  s  ezer  más  körülménytől 
függ.  De  a  dolgot  magát  elkerülhetlenül  szükségesnek  tartom 
nemcsak  azért,  mert  ez  a  szövetség  legbiztosabb  kezessége, 
egyszersmind  a  leghatályosabb  buzdító  eszköz,  hanem  azért 
is,  mert  a  moldvai  és  szerbiai  szerencsétlen  fordulat  nélkül 

sém  volna  lehetséges  hazánk  fatális  földleirati  elszigeteltsége 
mellett  a  nemzetet  másként  nagyban  felfegyverezni. 

Vájjon  nemzetünk  ezen  feltételek  nélkül  is  fel  akar-e 

kelni  ? Én  ezt  nem  hiszem,  de  ha  mégis  megtenné,  nem 

minket  terhelne  a  felelősség.  Mi  osztozhatnánk  veszélyeiben, 
de  nem  mi  sodornék  a  veszélybe.  Hanem  arra,  hogy  nekem 
legyen  részem  a  nemzetnek  fegyverfogásra-szólitásában :  a 
fentebbi  három  feltétel  nélkülözhetlen.  Különben  meg  tudok 
halni  a  számkivetés  nyomorában,  de  hazámat  a  siker  remé- 
nye nélkül  veszélybe  sodorni  soha. 

Ez  lelkiismeretem  szózata,  mely  eljárásomban  zsinór- 
mértékül szolgál.  »Gott  helfe  mir;  ich  kfinn  nicht  anders«  — 
mint  Luther  monda. 

Remélem,  ebben  egyetértünk. 

(Aláirva)  Kossuth. 

(Németből.) 


Alig  inditottam  el  válaszomat,  párisi  képviselőnk- 
től, Kiss  Miklós  ezredestől  kaptam  levelet  (február 
17-ről),  melyben  Thouvenel  franczia  külügyminiszter- 
rel közbejött  egy  beszélgetéséről  tevén  jelentést,  többek 
közt  ezt  is  irta:  J-Azt  is  monda  a  miniszter, 
hogy  nemsokára  tán  patakként  fog  a  vér 
folyni  Törökőr szágban.« 

Ominosus  szavak  a  franczia  császár  külügyminisz- 
tere szájából.  Összevetve  azokat  Klapka  fentebbi  tudó- 
sításával s  különösen  azzal,  a  mit  Cavour  zavarba  jötté- 
ről s  ki  nem  elégitő  nyilatkozatáról  irt:  lehetetlen  volt 
azon  következtetésre  nem  jutnom,  hogy  ha  nemcsak 
Cavour,  de  még  a  császár  is  tud  a  dologról  valamit  s 
hagyja  kelepczébe  menni  a  madarakat,  ugy  itt  egy  fur- 
fangos »politica«  van  a  játékban,  melynek  czélja  az, 
hogy  Graribalditól  s  vele  és  általa  minden  » alkalmatlan 
elemtől «  egy  csapással  megszabaduljanak. 

Borzadtam  a  gondolattól,  liogy  e  kelepczébe  még 
hazánk  is  belesodortassék. 

Klapka  tudósítása;  Türr  » négyezer  emberes «  coni- 
binatioi,  Thouvenel  szavai ;  Pulszky  azon  nyilatkozata, 
liogy  Garibaldi  márcziusban  minden  esetre  elhagyja 
szigetét;  és  harczias  felbuzdulásának  azon  indokolása, 
hogy  ő  azokhoz  megyén,  j>a  kik  tesznek «:  meg- 
annyi összevágó  jelenség  volt,  mely  nem  hagyott  fenn 
az  iránt  kétséget,  hogy  minden  esetre  van  forrásban 
valami,  még  pedig  olyasvalami,  a  mibe  azon  ismert 
elhatározásomnál  fogva,  hogy  én  nem  akarok  hazám 
sorsával  s  nemzetem  vérével  könnyelmű  játékot  űzni, 
az  illetők  nem  tartották  tanácsosnak,  engem  beavatni. 

Voltak  más  jelenségek  is.  Ludvigh,  keleti  kikül- 
detése alatt,  bizalmas  viszonyba  lépett  egy  Magnan 
nevű,  kalandoros  szellemű,  de  nagyon  vállalkozó  fran- 
czia  hajós  kapitány  nyal,  ki  a  keleten  hajózási  vállala- 
tok élén  állott  s  nekünk  fegyverszállításra  a  Dunán  és 
a  dunai  osztrák  flottilla  megrohanására  ajánlatokat  tett. 
Tudtuk,  hogy  ő  a  Palais  Royallal  bizalmas  viszonyban 
áll,  sőt  azt  is  okunk  volt  hinni,  hogy  a  Tuilleriák  j>  sze- 
mélyes politicájánakc  nem  hivatalos  munkásai  közé* 
tartozik.  Ez  a  Magnan  ugyancsak  februárban,  keletre 
utaztában  Ludvighot  Brüsselben  meglátogatta  s  értesí- 
tette, hogy  kormány-sürgönyökkel  megyén  Belgrádba, 
hova  már  néhány  oly  hajót  is  útnak  indított,  melyek  a 
Száván  is  járhatnak.  Neki  szándoka  Boszniába  betörni 
s  most  komolyan  fog  Mihály  herczeggel  szólani,  vájjon 
akarja-e  a  bosnyák  felkelést  segíteni. 

Londonban  pedig  pár  hét  óta  egy  Nyemánics  nevű 
bosnyák  főúr  tapogatózott,  ki  magát  a  hajdani  Ny emán- 
dynastia  utódjának  mondta.  Nálam  is  volt  s  amolyan 
titkokat  sejtető,  de  mégis  nagyon  tartózkodó  modorban 

a  felől  beszélt,  vájjon  nem  volna-e  jó  egy  bosnyák  fel- 
kelést a  magyar  függetlenségi  harczczal  kapcsolatba 
hozni,  a  mi  a  magyar  korona  hajdani  souzerainitásá- 
nak  helyreállítására  vezethetne  ?  Mire  én  azt  feleltem, 
hogy  nekünk  nem  áll  érdekünkben,  ügyünket  a  keleti 
kérdéssel  egybebonyolitani,  mert  ezzel  európai  inter- 
ventiokat  vonnánk  nyakunkra.  Ha  a  keleti  kérdés  oly 
fordulatot  venne,  hogy  szomszédunkban  szabad  (de 
szabad,  nem  orosz  vasallus)  államok  támadnának: 
Magyarország,  ha  függetlenségét  visszaszerzi,  bizo- 
nyára kész  lesz  velük  kültámadás  elleni  kölcsönös 
védelem  végett  szövetséges  viszonyba  lépni;  de  a 
magyar  korona  hajdani  souzerainitásának  helyreállí- 
tása nálunk  nem  bir  csáb-erővel;  még  ha  tányéron 
nyújtanák  felénk,  sem  fogadnók  el.  Elég  bajunk  van  a 
nemzetiségi  kérdéssel:  oktalanság  volna  a  bomlasz- 
tási  kórelemeket  még  szaporítani  is  akarni. 

Mindezen  jelenségek,  melyekhez  sok  más  apró- 
cseprő  symptoma  is  járult,  arra  mutattak,  hogy  ha 
nincs  is  még  megállapodás,  de  valami  forrásban  van. 

Nagyon  fontos  dolog  volt  volna  nyomára  jutni, 
hogy  tulaj  donkép  mit  értett  Thouvenel  amaz  ominosus 
szavak  alatt.  Fel  is  kértem  Kiss  Miklós  ezredest,  feb- 
ruár 20-ikai  »nagyon  biz  alma  s«  levelemmel,  ipar- 
kodjék discret  modorban  a  fátyol  mögé  pillantani. 
Tájékozásul  közlöttem  vele  Klapka  tudósításának  lénye- 
gét s  az  azzal  összevágó  jelenségeket;  de  határozottan 
kikötöttem,  hogy  ezt  megtörhetlen  titoknak  tekintse  s 
felőle  senkinek  a  világon  ne  szóljon;  mert  egy  vigyá- 
zatlan szó  delatio  horderejével  bírhatna,  a  minek  még 
csak  gondolatától  is  Isten  őrizzen.  Constatáltam  állás- 
pontomat, miként  az  Klapkához  intézett  válaszomban 
ki  van  fejezve.    Elmondtam,  hogy  a  fenforgó  terveket 

őrültségnek  tartom  s  e  felfogásomat  indokoltam.  Kije- 
lentettem, miként  ebből  azon  kötelesség  hárul  reánk, 
bogy  iparkodjunk  az  illetőket  e  tervek  veszélyessége 
felől  meggyőzni  s  őket  azok  feladására  reá  birni  (a  mint 
erre  Klapka,  igen  tapintatosan,  már  lépést  is  tett) ;  de 
ha  ez  nem  sikerülne,  nekünk  csak  az  lehetne  hivatá- 
sunk, hogy  tudassuk  barátainkkal  a  hazában,  miként 
ha  olasz-osztrák  háború  nélkül  valamely  Törökország 
felöli  expeditioról  találnának  hallani,  az  olyan  dolog, 
a  miben  mi  nem  vagyunk  részesek.  Ennyit  tenni  köte- 
lességünk ;  aztán  a  nemzet  lássa,  hogy  mit  csinál.  De 
delatorokká  nem  leszünk  s  a  merénylet  útjába  tettle- 
ges akadályokat  görditeni  sem  jellemünkhöz  nem  ille- 
nék, sem  hivatásunkhoz  nem  tartozik.  Innen  a  szoros 
titoktartás  szüksége. 

így  megkötve,  bajosan  lehetett  Kiss  Miklós  ezre- 
desnek megtudnia,  hogy  mennyiben  van  vagy  nincs  a 
franczia  cabinetnek  ama  tervek  felől  tudomása.  Ismét 
csak  homályos  figyelmeztetéseket  idézhetett  elő,  melyek 
odamentek  ki,  hogy  »a  táncz  igen  valószinüleg  a  keleten 
fog  megkezdődni. «  S  midőn  erre  Kiss  Miklós  azt  a  meg- 
jegyzést tette,  hogy  » nekünk  nincs  kedvünk  abba  a 
tánczba  belemenni, «  —  Thouvenel  ennyit  felelt:  »Et 
vous  ferez  bien;  Vous  ferez  trfes-bien,  ha 
bele  nem  mentek;  tanácslom  is,  nagyon  tanácslom, 
hogy  bele  ne  menjetek. « 

E  közben  Klapka  tábornoktól,  előbbi  levele  kiegé- 
szitéseül,  február  17-ről  egy  ujabb  levelet  vettem,  mely- 
ben még  arról  is  tudósitott,  hogy  bizonyitványok  van- 
nak kezénél,  miként  Olaszország  minden  részében  comi- 
ték  szerveztetnek  ugy  önkéntesek  toborzására^  mint 
pénzgyüjtésre  a  magyar  ügy  érdekében.  E  szervezke- 
dések Türr  tábornok  nevével    hozatnak    kapcsolatba, 


563 

ki  azonban,  ép  ugy  mint  Pulszky  is,  a  dologról  Klapká- 
nak emlitést  sem  tett;  ugy,  hogy  olaszok  által  jutott 
tudomására,  kik  csoportosan  tolongtak  hozzá,  tudako- 
zódni, hogy  mikor  kezdik  már  a  dolgot  Montenegróban. 

Klapka  e  levele  telitve  van  keserűséggel. 

»  Tehát  odajutottunk, «  —  irá,  —  »hogy  akadnak  emberek, 
a  kik  nem  irtóznak  saját  kezükre,  saját  felelősségükre,  szeren- 
csétlen hazánk  jövőjét  egy  desperatus  kalandnak  az  Adriai 
partokon  eredményéhez  kötni !  Miszerint  Garibaldi  egy  kis 
foglalatossághoz  juthasson,  Erdélynek  s  a  Bánátnak  védtelen 
lakossága  az  oláhok  gyilkos  késének  s  az  osztrák  soldatesca 
könyörtelen  dühének  szolgáltassék  ki;  s  hálául  a  fogadta- 
tásért, melyre  a  magyarok  1849-ben  Törökországban  találtak, 
most  a  magyar  legio,  egy-két  renegát  vezetése  alatt,  álljon 
élére  egy  íilibuster  seregnek,  mely  mészárlásokra  s  velük 
orosz  interventióra  és  a  török  birodalom  feloszlására  adand 
jelt.  Kmetty  parancsnok  Syriában,  Kollmann  táborvezérkari 
másodfőnök  Konstantinápolyban,  én  magam  a  nagyvezért  s 
másokat  loyalis  biztositásaim  által  megnyertem  ügyünknek : 
H  most  egyszerre  mint  közönséges  gaz  árulók  lépjünk  fel? 
Igazán,  az  ember  kísértetbe  jön,  kérdezni:  mennyit  adott 
Oroszország  e  herostratusi  terv  kivitelére  ? « 

Klapka  tábornok  e  levelére  február  21-én  adott 
válaszomból  a  következőket  irom  ki  : 

»Ön,  a  mint  irja,  csaknem  kísértetbe  jön,  kérdezni, 
mennyit  adott  Oroszország  ama  herostratusi  tervek  kivi- 
telére ?  —  Igaza  van.  Én  egy  cseppet  sem  csodálkoznám, 
ha  végre  is  kisülne,  hogy  a  fondorlat :  Garibaldit  a  keleten 
kelepczébe  ugratni ,  —  Bécsből  vagy  Szent  -  Pétervárról 
indult  ki.  Annyi  legalább  már  még  a  pesti  hírlapokból  is 
bizonyos,  hogy  az  osztrák  tud  róla  s  készül  reá.  Pétervárad, 
Arad,  Temesvár,  tökéletes  védáUapotba  vannak  téve,  mint 
ostromveszély  idején.  Az  elsőnél  még  a  hidfők  is  meg  vannak 
rakva  ágyúkkal,  mint  1849-ben.  Szegény  Újvidék  remegés- 
ben  van.  (»Pesti  Himök«,  febr.  12.) 

»Már  most  egyrészt  történelmi  tény,  hogy  zavargásokat 
szítogatni  fel  Törökországban,  az  orosz  politicának  hagyomá- 

nyos  maximái  közé  tartozik,  mert  ez  neki  avatkozásra  nyújt 
alkalmat,  részint  rendcsinálás  czimén,  melynél  az  használta- 
tik ürügyül,  hogy  a  zavargás  a  szomszédból  reá  is  kiterjed- 
het, részint  az  elnyomott  keresztény  népek  pártfogásának 
örve  alatt.  (Nekem  erős  meggyőződésem,  hogy  amig  Magyar- 
ország függetlenségét  ki  nem  vivja,  minden  mozgalom  Török- 
országban nem  szabadságra,  hanem  csak  egyik  oldalon  az 
orosz  hatalmi  kör  kiterjesztésére,  a  másik  oldalon  osztrák 
betolakodásra  vezethet ;  a  minek  végtávlatában  a  két  térfog- 
lalási versenytárs  között  egy  ily  világrenditő  catastrophalis 
háború  áll.)  Másrészt  meg  az  is  bizonyos,  hogy  Garibaldit 
különböző  hatalmak  különböző  okokból  nagyon  alkalmatlan 
egyéniségnek  tartják.  Én  tehát  ugy  látom  a  dolgot,  hogy  itt 
valóságos  hatalmi  conspiratio  forog  fenn;  egy-két  oldalon 
»agent  provocateur«-i  bujtogatás,  más  helyeken  szemethuny  ás 
alakjában;  egyenesen  oly  czélból,  hogy  Garibaldi  s  vele 
Európának  úgynevezett  ^nyugtalan  elemei«  egy  kalandos 
vállalatba  uszittassanak  bele,  melynél  egy  csapással  agyon- 
zuzatnak. 

»E  felfogásból  reánk  kettős  teendő  hárul.  Az  egyik 
feltárni  a  fátyolt  Garibaldi  előtt,  ha  ugyan  erre  az  ö  józan 
felfogása  mellett  szükség  lehet.  A  másik :  határozottan  kije- 
lenteni Cavournak,  hogy  mi  az  egyezséghez  tartjuk  magun- 
kat s  formaszerinti  háború  nélkül  Austria  és  Viktor  Emánuel 
király  közt,  hazánkat  kalandoros  merényletek  által  vérfürdőbe 
fullasztani  annál  inkább  nem  engedendjük,  minthogy  hazul- 
ról minden  tudósitás  összevág  abban,  hogy  a  mint  egyrészt 
minden  alkotmányos  szinezétü  octroyálások  s  koronázási 
kecsegtetések  daczára  is,  azon  alapon,  melyet  mi  felállítottunk 
s  a  turini  kormány-  elfogadott,  a  magyar  nemzet  minden 
bizonynyal  felkél,  mintha  csak  egyetlen  egy  férfiú  volna,  — 
ugy  másrészt  háború  és  felfegyverkezés  nélkül  a  Jézus  Krisz- 
tus szavára  sem  kél  fel,  s  minden  amolyan  kalandor  merény- 
letek, ha  (a  mi  nem  hihető)  Magyarországig  eljutnának,  csak 
a  hóhérnak  dolgoznának  kezére. 

»S  mig  ezek  folytán,  nem  kétlem.  Önnek  nem  sok  fárad- 
ságába kerülend  Cavourral  megértetni,  mennyire  ellenkezik 
Olaszország  érdekeivel,  megengedni,  hogy  Magyarországnak 
a  majdani  eldöntő  háborúra  Olaszországgal  kezet  fogni,  okt^- 

lan  kalandok  iiuUilicaló  következései  által  lelietetlennó  tótes- 
sék, —  ngy  annak  is  idejét  látom,  hogy  Ön  mindkettőnk 
nevében  biztositsa  Cavourt,  miként  számíthat  reá.  Hogy  mi, 
mint  becsületes  emberek,  sohasem  fogunk  Olaszországban  a 
kormány  háta  mögött  cselszövényekbe  elegyedni,  s  hogy 
Pulszky  missiója  ép  azért  lett  megszüntetve,  mert  ilyforma 
elegyedési  hajlamnak  jeleit  kezdte  adni.« 

»Ezen  kérésemet  Önnek,  szegény  hazánk  érdekében, 
lelkére  kötöm. « 

(A  levél  többi  része  a  legio  ügyére,  egy  ép  akkor  a  hazá- 
ból kiküldött  egyéniség  jelentésére  s  a  neki  adott  utasításra, 
vonatkozik.) 

Nyomát  találom  annak  irományaim  között,  hogy 
ez  idő  tájban  egy  pár  tudósítást  intéztem  Cavour  gróf- 
hoz is,  részint  egyenesen,  részint  Benzi  ur  utján,  ügyünk 
fordulatai  felöl  a  Fejedelemségekben  és  Szerbiában, 
mint  szintén  a  hazai  állapotok  felöl  is,  s  hogy  e  tudó- 
sításoknál alkalmat  vettem  megemlíteni,  miként  Klapka 
tábornokot  felkértem,  értesítse  a  grófot  nevemben  is 
rendithetlen  ragaszkodásunk  s  polítícai  tevékenysé- 
günk közös  kiindulási  pontja  felöl  (azon  értelemben, 
mint  a  fentebbi  levélkívonatokban  olvasható),  s  érte- 
kezzék a  gróffal  azokra  nézve,  a  miket  tenni  tanácsos 
is,  lehet  is  az  alatt,  míg  a  dolgok  ugy  Magyar-,  mint 
Olaszországban  függőben  vannak.  Miként  járt  el  ez 
érintkezések  folyamában  Klapka  tábornok,  arról  akko- 
ron nem  volt  tudomásom ;  később  azonban,  már  Rica- 
soli  miniszterelnöksége  idejében,  közöltettek  velem 
Klapka  tábornoknak  Cavour  hátrahagyott  irományai 
közt  talált  némely  levelei,  melyek  arról  győztek  meg, 
hogy  azon  időben  már .  nem  volt  meg  kettőnk  közt 
azon  benső  nézetösszhangzás  s  irányegység ,  mely 
előbb,  míg  köztünk  Teleki  László  személyisége  kap- 
csot képezett,  eljárásunknak  erőt  adott.  Ez  nyújtott 
később  magyarázatot  sok  mindenféle   »miseriák«-hoz, 

mik  a  következő  hónapok  alatt  fel-feltünedeztek.  Hanem 
ezt  akkoron  én  még  csak  nem  is  gyanítottam  s  azért 
valóságos  megnyugvásomra  szolgáltak  Cavour  gróf  itt 
következő  sorai,  melyeket  számomra  Benzi  urnák 
adott  át  s  ez  nekem  február  23-án  Londonba  meg- 
küldött. 

Jegyzék  Kossuth  ur  számára. 

Nagyon  kedvesen  vétettek  Turinban  az  utóbbi  közlések, 
melyeket  Kossuth  ur  Klapka  tábornok  és  Benzi  ur  által 
küldött. 

A  kormány  mindig  a  legélénkebb  érdeklődéssel  viselte- 
tik Magyarország  iránt. 

Azt  hiszi,  hogy  helyén  lesz  a  törvényességi  változványt 
követni  (il  convient  suivre  la  phase  legale)  s  az  országgyűlés 
megalakulásához  jutni. 

Egy  idöelötti  mozgalom  végzelmes  volna*)  (serait 
fatál).  Elidegenitené  tőlünk  a  közvéleményt  Európában  s 
még  Olaszországban  is,  a  mely  még  készületlen  (n'est  pas 
encore  préte). 

Ha  az  országgyűlés  megalakul,  el  fog  lehetni  határozni, 
hogy  mit  kellend  tenni  (la  marche  a  suivre). 

Több  rendbeli  értekezés  után  Klapka  tábornokkal,  töké- 
letes egyetértés  jött  létre. 

Parisból  fontos  értesítések  váratnak ;  közöltetni  fognak 
a  tábornokkal. 

Turin,  február  23.  1861. 

(Francziából.) 


*  Nem  tudtam  elképzelni,  mi  iiiditotta  Cavourt  ezen  intésre.  Az 
én  tudósitásaim  ugyan  nem  adtak  okot  azt  gyanitani,  hogy  »idöelötti 
mozgalom*  veszélye  forog  fenn  Magyarországon.  Altro  !  én  kialkuvás 
veszélyét  láttam  fenforogni.  —  Hja  !  nem  egy  nyomon  jártunk  értesí- 
téseinkkel. 

Az  annyi  nyugtalanságot  keltett  expeditionalis 
tervek  sorsáról  a  végjelentés  itt  következik: 

Elapka  —  Kossuthnak  Londonba. 

Turin,  február  19.  1861. 

Türr  tegnap  ideérkezett.  Bizonyossá  tett  (er  betheuerte 
mir),  bogy  sóba  eszébe  sem  jutott  birünk-tudtunk  nélkül 
(obne  iinserem  Vorwissen)  valamire  vállalkozni,  bogy  a  comi- 
ték  s  azok  működése  felöl  terjesztett  bireket  már  megbazud- 
tolta ;  s  bogy  személyesen  Londonba  menend,  miszerint  a 
teendők  felöl  Önnel  értekezzék.  Azt  mondtam  neki,  bogy 
jövendőben  valószinüleg  nem  lesz  többé  comiténk,  miután 
Ön  személyesen  Turinba  jön,  én  pedig  működésemet  kire- 
kesztöleg  a  keletre  fogom  szoritani.  *)  Türr  ebben  tökélete- 
sen egyetértett,  mint  szintén  Pulszky  is,**)  ki  visszajött 
Caprerából  s  onnan  azt  a  birt  bozta,  bogy  Garibaldi  a  maga 
működését  Magyarországra  nézve  egészen  a  miénktől  s  a  mi 
kivánságainktól  teszi  függővé. 

Tebát  ezzel  a  perpatvarral  (Hader)  is  rendben  volnánk 
s  most  csak  az  marad  fenn,  bogy  Ón  Türrel,  ki  a  jövő  szom- 
baton Londonba  utazik,  az  itteni  ügyekre  nézve  a  továbbia- 
kat rendbe  bozza. 

(Aláirva)  Klapka. 

(Németből.) 


Válaszom  ennyi  volt : 

London,  február  22.  1861. 

Azon  urak  biztosításai  örvendetesek,  feltéve,  bogy  nem 
akként  értetnek,  bogy  nem  akarnak  jóvábagyásunk  nélkül 
cselkedni,  ba  elfogadjuk,  a  mit  inditványoznak,  —  de  ba  el 


*)  lm,  megint  egy  jelensége  annak,  hogy  naponkiat  szakado- 
zott a  szalma-kötél,  mely  még  a  kévét  összetartotta.  Én  az  igazga- 
tóság megszűnéséről  hallani  sem  akartam. 

**)  Hogy  Pulszky  ur  egyetértett,  az  természetes,  hiszen  ő 
már  méltóztatott  az  igazgatóságot  nem  létezőnek  »decretálni.« 
Hanem  hogy  Klapka  tábornok  jónak  látta  e  felöl  vele  értekezni, 
az  a  történtek  után  csakugyan  nem  volt  természetes. 

nem  fogadjuk,  az  már  más.  Vederemo.  Én  február  18-ki  leve- 
lemben kifejezett  elveimtől  nem  tágitok  s  Önnek  február 
17-kei  levelét  kezességnek  tekintem,  bogy  erre  nézve  tökéle- 
tesen egyetértünk. 

(Aláirva)  Kossutb. 


Pulszky  Ferencz  úrtól  is  vettem  tudósítást  capre- 
rai  látogatása  felől.  Levele  itt  következik : 

Turin,  február  23.  1861. 

Voltam  Caprerában  levéllel  Klapkától,  melynek  mását,  ugy 
hiszem,  veled  közlötte.  Elmondtam  Garibaldtnak  nézeteidet ;  meg- 
mondtam, hol  s  mennyiben  különböznek  az  enyéimtöl ;  elbeszéltem 
neki  állásodat  s  befolyásodat,  s  hogy  én  nem  representálok  semmit 
és  senkit  egyebet,  mint  önmagamat. 

Erre  kikérdezgetett,  két  óra  hosszant,  a  nemzetiségi  viszo- 
nyokról, a  concessiókról,  a  mostani  situatióról,  a  török  birodalom 
tartományainak  szelleméről,  politikájáról,  kivánságairól.  Második 
találkozásunknál  folytatta  a  kérdezgetést  a  határőrvidékről,  geogra- 
phiai  állásáról,  igazgatásáról,  szelleméről.  Ezen  utóbbira  megmond- 
tam, hogy  nem  ismerem  s  nincs  tehetségemben  megismerhetni. 

Megkérdeztem  végre,  mi  a  felelete  Klapkához  s  mik  a  tervei? 
Azt  felelte,  hogy  tervei  nincsenek,  csak  szándékai ;  hogy  a  felelet 
nehéz,  mert  ezek  az  urak,  ugy  látszik,  akarnak  is,  nem  is  akarnak. 
Annyit  azonban  mondhat,  hogy  tavaly  is  körülbelül  ugyanezen  idő- 
ben a  király  s  a  kormány  azt  izenték  neki,  hogy  nem  lesz  háború, 
tehát  tartsa  magát  tökéletes  csendben,  —  s  mégis  volt  háború.  — 
»Volt  bizony,"  —  vágtam  szavába  —  »mert  Ön  csinálta.  Könnyen 
felelhetett,  hogy  lesz.  Most  is  ugy  vagyunk :  ha  Ön  akarja,  lesz 
háború. «  —  »Igenis,«  —  volt  a  felelete  —  »de  én  máskép  vettem 
fel  a  dolgot.  Tudtam,  hogy  Siciliában  készülnek  kitörésre  s  szán- 
dékom volt  odamenni,  mihelyt  a  lázadás  kitör.  Most  is  ugy  van. 
Ha  Európa  békében  marad,  én  is  itt  maradok  Caprerában  ;  ha  azon- 
ban vagy  Önöknél,  vagy  Szerbiában,  vagy  Lengyelországban,  vagy 
a  németeknél  a  nép  felhív  és  segitségemet  keresi :  szándékom  az, 
hogy  segitséget  viszek  nekik.  A  népszabadság  solidaritása  kivánja 
ezt  tőlünk,  olaszoktól  s  azon  különféle  nemzetbeli  vitézek  vére, 
mely  Siciliában  s  Nápolyban  érettünk  folyt. «  —  »S  mi  módon  tud- 
hatja Ön,  hogy  valamely  nemzet  felhívja  és  segítségére  számot 
tart?«  —  »Engem  puskalövéssel  szokás  meghívni,  a  puskadörgés 
szavára  indulok,  a  merre  a  szabadság  hív ;  s  ott  leszek  minél  előbb, 
azaz  szándékom  van  ott  lenni :  a  kimenet  és  siker  nincs  a  kezem- 
ben. Én  nem  veszem  magamra  a  felelősséget,  hogy  másokra  feltol- 
jam magam ;  de  bárhol  küzdjön  is  a  szabadság  a  zsarnokság  ellen, 

kötelességemnek  tartom,  barátimmal  együtt  csekély  erünkhöz  képest 
résztvenni  a  Iiarczban.«  *) 

Erre  elbúcsúztam  s  visszajöttem  Tuiűnba,  Klapkával  s  Türr- 
rel  sokat  értekeztem ;  s  őszinte  nyiltsággal,  melyet  Klapka  viszon- 
zott, megvitatván  a  situatiót,  abban  állapodtunk  meg  (!): 

Hogy  addig,  mig  a  nemzet  a  törvényes  téren  utolérbetönek 
tartja  kivánságát  s  mig  minden  törvényes  eszközök  nincsenek  kime- 
rítve :  egyáltalában  semmi  részről  nem  szabad  háborgatni  a  nemzet 
törvényes,  alkotmányos  kifejlését. 

Hogy  ha  a  franczia  császár  morális  segélyét  megadja  s  ennek 
következtében,  a  gróf  Ígérete  szerint,  támaszkodni  lehet  Olaszországra 
is :  mihelyt  az  osztrák  az  engedmények  s  törvények  teréről  lelép, 
meg  kell  kezdeni  a  harczot  Garibaldi  segítségével. 

Hogy  ha  a  franczia  morális  támasz  s  ennek  következtében  az 
olasz  kormány  segélye  elmarad :  szükséges  ezt  a  nemzettel  tudatni ; 
de  azt  is,  hogy  Garibaldira  mindig  lehet  számitani.  Válasszon  e  szerint 
a  haza  akár  békés  elnyomást,  akár  háborút  g  annak  minden  viszon- 
tagságait. 

A  király  a  napokban  valakinek  azt  mondta,  hogy  ámbár  min- 
denki békét  kivan,  ő  mégis  azt  hiszi,  hogy  e  nyáron  háború  lesz. 
Nem  látja,  hogy  lehessen  ezt  kikerülni  Európa  mostani  feszült 
állapotánál. 

Türr,  ki  ezen  levelet  átadja,  ismeri  Garibaldi  nézeteit,  mert 
ez  reá  bizta  azon  tudósítások  megszerzését,  melyek  a  mostani  vál- 
ságos perczben  szükségesek.    —    —   —   — 

(Aláirva)  Pulszky  Ferencz. 


Türr  tábornok  csakugyan  meglátogatott  London- 
ban. Ep  akkor  torlódtak  reám  a  pénzjegy-per  kelle- 
metlen bajai.  Értekezéseink  tárgya  s  eredménye  felől 
nincsenek  jegyzeteim;  de  a  bizalmas  és  barátságos 
viszony,  mely  köztünk  soha  nem  bomlott  meg ;  a  szives 
készség,  melylyel  nagy  befolyását  a  királynál  s  kor- 
mánynál a  légió,  az  emigráczió  s  a  haza  érdekeinek 
előmozditására  mindig  felhasználta ;  és  a  kifáraszthat- 
lan  erély.  melyet  a  légiónak,  az  olasz  és  magyar  ügy- 
közösség jelvényének,  megmentése,  rendbeszedése,  fen- 

*)  E  nyilatkozat  egészen  méltó  volt  Garibaldihoz  s  csak  növel- 
hette a  tiszteletet,  melylyel  jellemének  adóztam. 


570 


tartása  körül  kifejtett,  midőn  azt  hol  bujtogatások,  hol 
viszálkodások  a  felbomlás  örvényéhez  sodorták:  engem 
bizonyossá  tesznek,  hogy  londoni  értekezésünk  is  a 
legkielégitőbb  egyetértéssel  ment  végbe. 


Mielőtt  e  szakaszt  befejezném,  még  vissza  kell  tér- 
nem Pulszky  Ferencz  ur  felmondására. 

Klapka  tábornok  (miként  fentebb  emlitve  volt) 
Garibaldihoz  irott  levelével  Pulszkyt  küldötte  Cap- 
rerába. 

Erre  vonatkozólag,  levelezéseim  másolatai  között, 
itt  következő  válaszomat  találom : 

»E  megbizatás,  nem  tagadhatom,  nagyon  kellemetlenül 
lepett  meg.  Pulszky  az  Igazgatósággal  szakított,  tehát  Önnel 
is  épugy,  mint  velem.  0  az  Igazgatóság  politikáját  kárhoz- 
tatja, mely  nemcsak  az  enyém,  hanem  az  Öné  is.  Én  nem 
gondolhatom,  hogy  az  Ön  politikai  nézeteinek  tolmácsolására 
azon  ember  hivatva  lehessen,  a  ki  az  Igazgatóságot,  mel3rriek 
Ön  egyik  tagja,  el  nem  ismeri  s  annak  politikájával  magát 
ellentétbe  helyezi.  Ez  balmagyarázatokra  szolgáltathat  alkal- 
mat a  kettőnk  között  fenálló  viszony  solidaritása  felöl  s  ez 
viszont  szakadások  csirájává  válhatik  az  emigráczió  soraiban, 
melyekben  sem  a  bujtogatásoknak,  sem  az  apró  ambitiócskák 
versengésének,  sem  a  szertehuzási  hajlamnak  bizony  ugy  sem 
vagyunk  szükiben.  Pedig  ha  nyomhatunk  valamit  emigrán- 
sokúi az  esélyek  mérlegében,  bizony  csak  mint  összetartó, 
tömör  testület  nyomhatunk. 

»Lehet,  Önt  ama  megbízatásra  Pulszky  azon  nyilatko- 
zata indította,  hogy  ö  régi  viszonyát  velem  baráti  utón  hely- 
reállította. Ki  kell  jelentenem,  hogy  annak  helyreállítása 
lehetetlen.  Én  Pulszky  jeles  tehetségét  mindig  becsülni  fogom. 
Gyarlóságai  iránt  elnézéssel  tudok  lenni.  Hanc  veniam  petí- 
musque  damusque  vícissim.  Én  is  gyarló  teremtés  vagyok. 
A  köztünk  sok-sok  éven  át  fenállott  bensöségteljes  viszTony- 
nak  megszakítása  érzékenyen  fáj :  nem  tagadom ;  de  e  fájda- 

lom  sohasem  fogja  velem  megtagadtatni  az  elismerést,  mely- 
lyel  a  hazának  s  az  emigrácziónak  tett  hasznos  szolgálataiért 
neki  mint  hazafi,  sem  a  lekötelezettséget,  melylyel  személyem 
s  családom  iránt  tanusitott  sok  szivességeiért  mint  ember 
tartozom.  Hát  ellensége  sohasem  leszek.  Ártani  neki,  ha 
tehetném  is,  sohasem  fogok.  De  a  viszonynak  köztünk  örökre 
vége  van.  Itt  nem  indulatos  fellobbanás  forog  fenn,  min  a 
higgadtság  magát  túlteheti ;  nem  is  amolyan  alkalmi  össze- 
koczczanás,  melynek  emlékét  egy  meleg  kézszorítás  eltöröl- 
heti: itt  a  kölcsönös  bizalom  kapcsa  lett  kettétörve,  s  én 
azon  emberek  közé  tartozom,  kiknél  ezt,  ha  egyszer  szét- 
törött, egy  örökkévalóság  sem  forraszthatja  össze.  Ennek 
vége  van.« 

Vége  is  lett. 

Pulszky  lemondását  elfogadván,  Cavoiirhoz  a 
következő  sorokat  intéztem : 

London,  január  15.  1861. 

Pulszky  ur  megszűnvén  érdekeinknek  Excellentiádnál 
bizalmas  képviseletével  megbízva  lenni  (noha  magán-viszo- 
nyom vele  a  legbarátságosabb  marad  *),  kérem  gróf  urat, 
engedje  meg,  hogy  ha  közös  érdekünkben  valami  fontosabb 
elöterjesztendöm  akad,  azt  Benzi  ur  közbenjárásával  tehes- 
sem meg.  Ha  az  események  folyamában  egy  külön  bizalmas 
ügynök  megbízatása  szükségesnek  mutatkoznék,  el  nem 
mulasztandom  arra  gróf  úrtól  előlegesen  engedelmet  kérni. 

Fogadja  stb. 

(Aláirva)  Kossuth. 


Cavour  gróf  beleegyezése  folytán  Benzi  ur  a  leg- 
szivesebb  készséggel  engedett  kérésemnek  s  megbízá- 
somat elfogadva,  érdekeink  előmozdítása  körül  mindig 
a  legrokonszenvesebb  jóakarattal,  sokszor  gyors  és  tel- 
jesen kielégítő  sikerrel  buzgólkodott  (a  bankóper  költ- 


*)  Nem  láttam  helyén  bomladozást  sejtetni  sorainkban,  s  külön- 
ben is  e  kíméletes  előadással  tartozni  véltem  a  régi  barátság  emlékének, 

ségeiuek  fedezését  is  neki  köszönhetem  mit  ö  levelem 
vétele  után  huszonnégy  óra  alatt  ki  is  eszközölt,  végre  is 
hajtott),  mignem  1862.  ápril  végével  Nizzába  consullá 
neveztetett  ki.  Mielőtt  Turint  elhagyná,  a  miniszterek- 
kel s  a  többi  érdeklett  hivatalnokokkal  viszonyba 
hozta  Irányi  Dániel  barátomat,  ki  mint  elnöki  segéd  s 
az  Igazgatóság  toll  vivője,  meghozta  az  áldozatot,  hogy 
mialatt  én  halállal  küzdő  martyr-leányomnak  a  Genua- 
táji  tengerparton  kerestem  (hasztalanul)  enyhülést, 
1861.  szeptemberben  a  közügy  érdekében  Parisból 
Turinba  költözött  s  ott,  külön  megbizásommal  is  ellátva, 
Ricasoli  s  Eattazzi  minisztersége  idejében  érdekeinket 
ismeretes  jellemszilárdságával  s  buzgalmával  közel 
addig  képviselte,  mig  1862.  ősz  felé  Turinba  tettem 
lakásomat,  mely  reám  nézve  a  vigasztalhatlan  gyász 
lakává  lett.  —  —  Megnehezült  a  sors  keze  felettem !  s 
nekem  a  csapások  alatt,  melyek  családi  boldogságomat 
szétzúzták,  nem  adatott  meg,  elmondhatni  Paulus  Emi- 
lius szavait :  »cladem  domus  meae  secunda  for- 
tuna  publica  consolatur.« 

IV. 

Tudósítások  haza.  —  A  Lazái  állapotok  vázlata.  —  Zavarok  a 

légióban. 

Kötelességemnek  tartottam  otthoni  ügybarátain- 
kat hiven  és  igazán  értesülve  tartani  viszonyaink  for- 
dulatai felől  a  külföldön. 

Első  tudósításom  a  csapások  korából  még  azon 
időből  való,  mikor  az  előbbi  szakaszban  megismertetett 
tervek  felől  még  nem  volt  tudomásom. 

A  tudósítás,  melyet  a  központi  bizottmány  egyes 
tagjai  által  megbizhatónak  jelzett  egy  ugocsamegyei 
hazánkfia  által  küldöttem  haza,  itt  következik : 

A  magyarországi  központi  bizottmánynak. 

London,  január  18.  1861. 

November  végéig  a  dolgok  állása  felöl  a  hazafiak  tudó- 
sítva voltak.  Azóta  sok  csapás  ért,  a  politicai  helyzet  is  meg- 
nehezedett. 

1.  Az  olasz  kormány  a  nápolyi  dolgokkal  véget  remélt 
érni  október  végéig.  Január  közepén  vagjoink  s  Gaéta  még 
nincs  bevéve,  Nápoly  és  Sziczilia  pedig  az  anarchiával  hatá- 
ros állapotban  vannak.  A  kormány  azt  vélte,  erőt  szedhetend 
onnan  a  tavaszi  háborúra  s  az  a  helyett,  hogy  erőt  adna,  még 
a  meglevő  erőnek  is  nagy  részét  felemészti. 

A  következés  az,  hogy  az  olasz  kormány  nincs  készen 
márcziusra ;  nem  is  lehet  reménj^eni,  hogy  addig  az  osztrák 
elleni  nagy  háborúra  elkészülliessen. 

2.  Az  olasz  kormány  olyannak  ismeri  a  helyzetet,  misze- 
rint azt  hiszi,  hogy  ha  háborút  kezd  az  osztrákkal,  az  okvet- 
lenül európai  háborúvá  fejlődik ;  azért  nem  meri  elkezdeni 
anélkül,  hogy  Napóleon  császár  beleegyeznék.  Ez  pedig  eddig 
a  háború  elhalasztását  követeli. 

3.  Az  angol  korma nj'  még  mindig  ragaszkodva  azon 
balitélethez,  hogy  Angliának  egy  erős  Austriára  szüksége 
van,  —  mindent  elkövet,  miszerint  az  olasz  kormányt  Austria 
megtámadásától  visszariaszsza,  különösen  pedig  azzal  ijeszti 
az  olaszt,  hogy  fegyveres  expeditiót  a  dalmát  partokra  nem 
fog  megengedni.  S  hogy  efféle  fenyegetéseinek  súlyt  szerez- 
zen, Corfunál  nyolczszáz  ágyús  hajóhadat  vont  össze. 

4.  Az  orosz  kormány  tudósitá  a  nagyhatalmasságokat, 
hogy  ha  a  dunai  fejededelemségekben  magyar  forradalmi 
előkészületek  türetnének,  —  ö  (az  orosz)  fegyveres  kézzel 
fogná  a  fejedelemségeket  megszállani.  Afranczia  kormány  azt 
állitja,  hogy  ebbe  az  angol  beleegj^ezett.  Itt  tagadják,  de 
annyi  bizonyos,  hogy  a  keletre  történő  fegyver-küldések 
ellen  az  angol  kormány  haragosan  tiltakozott  Turinban  s 
akadályozásukat  sürgeti  Konstantinápolyban. 

Ezek  pillanatilag  a  politicai  helyzet  nehézségei.  A  csa- 
pás pedig  az,  hogy  Moldva-Oláhország  részéről  a  szándokban 
volt  hadmüködési  terv  Couza  berezegnek  s  tisztviselői  kara- 

nak  és  általában  az  oláhoknak  (nem  szólva  a  népről,  mert  az 
ott  nem  emelkedett  még  fel  annyira,  liogy  véleménye  volna ; 
megyén,  a  merre  felsőbbjei  vezetik,)  nemzetünk  irányában 
dühös  ellenségeskedése  miatt  lehetetlenné  vált.  A  fegyver- 
szállítást ért  szerencsétlenséget  ismerik  a  hazafiak  a  hírlapok- 
ból. A  fegyverzet  azonban  részint  visszakerül,  részint  pótol- 
ható volna.  Nagyobb  baj  az,  hogy  ott  a  hadműködési  alapot 
Erdélyre  nézve  elvesztettük.  Klapka  tábornok  (már  útban 
van  vissza)  Jassyból  deczember  23-ról  irott  levelében  igy 
foglalja  össze  a  helyzetet :  »Itt  minden  el  van  veszve,  minden 
kiegyenlítés  lehetetlen.  Az  oláh  nemcsak  nem  barát,  de  ellen- 
ség, Erdély  kell  neki ;  jogi  tulajdonának  tekinti  azt,  minket 
bitorlóknak.  Sőt  vágyai  még  a  Bánátra  is  kiterjednek.  Hal- 
lani sem  akar  magyar  szövetségről. «  Szerbia  alig  áll  kedve- 
zőbben ;  bár  még  nem  oly  határozott  osztrák-barát,  de  kor- 
mányrendszere egészen  osztrákos.  Alkudozásokban  van  az 
odamenekvő  magyarok  kiadatása  iránt.  Küldöttemet  a  feje- 
delem el  nem  fogadta  s  az  kisebb  veszélynek  vélte :  Pest  és 
Bécs  felé  jönni  vissza,  mint  Belgrádban  maradni. 

Ezen  csapásokhoz  hozzájárult  Teleki  László  esete, 
mely  keserves  döfést  adott  állásunknak  a  barátságos  kormá- 
nyok irányában :  minthogy  ő  nem  magánszemély,  hanem  azon 
három  tag  egyike  volt,  kikben  s  kik  által  a  baráti  hatalmak 
a  magyar  nemzettel  véltek  szerződni.  Nagy,  komoly,  férfias 
határozottságot  kellend  a  nemzetnek  mutatni,  hogy  a  meg- 
ingott bizalmat  helyreállítsa. 

* 

Mindezen  bajok  és  nehézségek  daczára  azonban  okom 
van  reményleni,  hogy  a  kilátások  három  vagy  négy  hónap 
alatt  ujolag  jobbra  fordulnak,  feltéve,  hogy  nemzetünk  nem 
adja  magát  át  a  kialkuvás  irányának  az  osztrákkal  s  feltéve 
különösen,  hogy  ha  az  országgyűlés  csakugyan  összehivatik, 
a  koronázási  diploma  feletti  vitatkozások  oly  határozott  szel- 
lemben vitetnek,  miszerint  arra  az  osztrák  egykönnyen  rá  ne 
álljon  s  igy  a  koronázás  meg  ne  történjék.  Ettől  függ  min- 
den, mert  annyi  bizonyos,  hogy  ha  egyszer  koronázás  történt, 
azt  a  külföld,  ha  nem  is  kibékülésnek,  de  minden  bizonynyal 
kialkuvásnak  fogja  tekinteni  s  a  magyar  ügyet  kihagyandja 
számításaiból. 

E  lényeges  feltétel  alatt  a  viszonyok  jobbrafordultát  a 
következő  okoknál  fogva  remélem : 

1.  A  franczia  hajóhad  19-én  Gaétából  visszavonul,  azon 
vár  elestét  tehát  kis  idö  alatt  várni  lehet.  Elestével  a  reactio 
Nápolyban  elveszti  életerejét  s  Dél-Olaszország  egy  pár  hónap 
alatt  annyira  rendezve  lesz,  miszerint  a  helyett,  hogy  erőt 
vonna  el  a  kormánytól,  —  némi  segéderő  kutforrásává  leszen ; 
e  mellett  a  most  Gaéta  előtt  veszteglő  harminczezer  főnyi 
derék-had  az  osztrák  elleni  háborúra  alkalmazhatóvá  válik. 

Ha  pedig  a  háborúnak  ezen  akadálya  elmozdittatik,  a 
háború  meg  lesz  (ámbár  ugyan  már  nem  kora  tavaszszal,  a 
mint  czélban  volt).  Meg  lesz,  mert  Velencze  nem  adatik  el  s 
mert  a  háború  az  osztrák  ellen  egyedüli  forrasztója  a  még 
igen  válékony  uniónak,  a  provinciális  szenvedelmeket  csak 
ugy  lehetvén  elhallgattatni,  ha  egy  közös  czél  iránti  lelkese- 
dés által  domináltatnak. 

3.  Ha  pedig  háború  lesz,  reánk  szükség  lesz,  minket 
tehát  el  nem  hagyhatnak,  feltéve,  hogy  nemzetünk  részt 
akar  venni  a  harczban  s  nem  követel  több  s  nagyobb  segít- 
séget, mint  a  mennyi  észszerüleg  lehetséges. 

4.  Napóleon  császár  ekkorig,  csak  őt  érdeklő  okoknál 
fogva,  halasztatni  akarná  az  olasz-osztrák  háborút,  melyet  ő 
is  európai  háborúvá  fejlendőnek  vél.  Halasztatni  azért,  mert 
azt  hivé,  hogy  halasztás  által  sem  Magyar-,  sem  Olaszország 
szövetségét  nem  koczkáztatja.  Ámde  a  dolog  Magyarország- 
ban válság  pontjára  jutott,  a  függőben-tartás  sokáig  lehetet- 
lenné vált :  vagy  fölkelés  néhány  hónap  alatt,  vagy  alku.  Ha 
pedig  alku  történik,  az  osztrák  hatalma  helyre  van  állitva. 
Ezt  az  angol  kormány  óhajtja  (s  nyiltan  meg  is  mondja). 
Miért  ?  Azért,  hogy  a  hatalmában  visszaáUitott  osztrák  ellen- 
súlyul szolgáljon  egyrészt  az  orosz,  másrészt  a  franczia  ellen. 
E  pontra  érlelődvén  a  dolog,  azon  öngyilkolási  botorságot  lehe- 
tetlen a  franczia  császárról  feltenni,  hogy  ő,  halogatásai  által, 
a  magyart  alkura  kényszerítse  az  osztrákkal,  miszerint  ennek 
hatalma  helyreállittassék  a  végett,  hogy  ő  maga  (Napóleon 
császár)  ellenében  ellensúlyul  s  coalitiók  magköveül  szol- 
gálhasson. Hozzájárul,  hogy  ha  akadályozná  a  háborút,  a 
következés  nem  az  volna,  hogy  nem  lesz  háború,  hanem  az, 
hogy  Olaszhonban  a  forradalom  venné  azt  kezébe  s  ha  ez 

történik :  győzzön  vagy  veszszen  a  forradalom,  —  Olaszhon 
megszűnik  Napóleon  császár  barátja  ós  szövetségese  lenni. 
Ezek  oly  fontos  tekintetek,  miszerint  lehetetlen,  hogy  a  csá- 
szár elhatározására  befolyással  ne  legyenek.  Nem  mulasztok 
el  semmit,  hogy  azok  érvényre  jussanak. 

Ámbár  nem  tagadhatni,  hogy  az  angol  kormány  a 
magyar  függetlenségnek  szintén  annyira  ellensége,  mint  a 
mennyire  barátja  annak  az  angol  nép,  mégis  reményem  van, 
a  parlament  összegyűlése  után  (februárban),  mind  Parist, 
mind  Turint  meggyőzni,  miként  feltéve,  hogy  a  török 
birodalomhoz  nem  nyúlnak,  nincs  semmi  ok  az 
angol  fenyegetésektől  s  a  Corfu  előtt  állomásozó  nyolczszáz 
ágyutói  félni,  mert  nincs  az  az  angol  miniszter  a  világon,  ki 
az  osztrák  mellett  s  az  olasz  és  a  magyar  ellen  nem  egy 
ágyút,  de  csak  egy  pisztolyt  is  el  merne  sütni. 

Mindezen  okoknál  fogva  reménylem,  hogy  ha  nem- 
zetem időt  ad  reá  s  hű  törekvéseinket  hatá- 
rozottsága iránt  bizalmat  ébreszthető  maga- 
tartása által  támogatja:  a  jelenleg  kedvezőtlenre 
fordult  politicai  conjuncturákat  két,  három  hónap  alatt  ismét 
oly  kedvezőkké  fordithatandjuk,  mint  azok  voltak,  melyek 
három  hónap  előtt  az  osztrákot  alkotmányos  irányt  színlelni 
kényszeritették. 

Hiven  előadám  a  helyzetet.  A  hazafiakat  illusiókba  rin- 
gatni —  véteknek  tartanám.  De  azt  szerencsétlenségnek  és 
gyalázatnak  kellene  tartanom,  ha  e  kedvezőtlen  fordulat, 
melyet  a  férfias  kitartás  legyőzhet,  a  helyett,  hogy  erőfeszí- 
tésre ösztönözne,  határozottságunkban  tántorítana  meg.  Nagy 
czélok  nagy  határozottságot  kivannak.  A  ki  magát  elhagyja, 
azt  Isten  és  világ  is  elhagyja.  A  magyar  név  magasan  áll  a 
világ  előtt.  Európa  közvéleménye  biztosan  várja,  hogy  a 
magyar  fel  fog  kelni.  E  várakozásban  magában  a  sikernek 
nagy  biztositéka  fekszik,  mert  a  »nemzetek  sérthetetlen  sou- 
verainitása«  elismert  elvvé  vált  az  uj  európai  népjogban.  Csak 
tényt  kell  Európának  felmutatni  s  azon  elvnek  a  mi  esetünk- 
ben el  nem  ismerése  lehetetlen. 

(Ezután  szóról  szóra  közöltetik  Napóleon  herczeg  vála- 
sza a  nem-interventio  elvének  Francziaország  biztosítása  iránt 

tett  kérdésemre  (lásd  150.  lap),  mely  válasz  csak  a  novemberi 
küldött  visszautazása  után  érkezett  kezemhez.) 

E  felelet  oly  alapra  van  állitva,  hogy  a  mig  Franczia- 
ország  háborúra  nem  határozza  magát,  vagy  Magyarország 
tényt  nem  állit  elébe :  határozottabb  választ  nem  várhatok. 

Egyébiránt  a  császár  folyvást  rokonszenvvel  nyilatko- 
zik Magyarországról.  Legutóbb  igy  nyilatkozott :  »Ugy  lát- 
szik, a  mag}''arok  előbb  mindvégig  ki  akarják  meriteni  a  tör- 
vényes eszközöket.  Aztán  majd  meglátom,  mit  teszek  ?«  — 
Ez  a  >majd  meglátom«  egészen  összehangzik  mysteriosus  jel- 
lemével. 


Már  most,  a  fentebb  előadott  tények  folytán,  a  követke- 
zőkre figyelmeztetem,  kérem  s  komolyan  intem  a  hazafiakat. 

1.  Már  más  utón  is  felszólitottam  a  központi  bizott- 
mányt, szüntesse  be  azon  meggondolatlan  fonák  mozgalmat, 
miszerint  nem  tudom,  kinek  unszolására,  számos  fegyverfog- 
ható ifjú  kezd  kiszállingózni  Moldva-Oláhországba.  E  beszün- 
tetést Klapka  tábornok  Jassyból  irott  utolsó  levelében  ujab- 
ban is  nagyon  nyomatékosan  sürgeti.  Az  ember  szive  fáj 
látni,  miként  fosztatik  meg  a  haza  annyi  bátor  szivtől  s  erős 
kartól  az  elhamarkodott  mozgalom  által.  *) 

2.  Hasonlót  kell  tenni  azokra  nézve  is ,  kik  Olasz- 
országba szállonganak.  Minő  könnyelműség !  A  hazának  itt 
nem  használhatnak,  magukat  pedig  Ínségnek,  nyomornak 
teszik  ki.  Meg  kell  fontolni,  hogy  még  ha  kétezer  ember  jön 
is  ki  (pedig  ennyi  bizonyosan  nem  jő),  azzal  még  sem  utat 
nem  törhetnénk  magunknak  az  utunkba  vetendő  osztrák  sere- 
geken keresztül  az  adriai  tengertől  a  Dráváig  s  azon  át,  sem 
ezerekből  álló  fegyvereket  nem  vihetnénk  be  a  hazába.  Erre 
sokkal  nagyobb  erő  kell ;  olyan,  mely  csatát  vívhasson  útköz- 
ben ;  oly  erő  kell,  melyet  csak  a  szövetséges  hatalom  adhat. 
Hát  minek  kijönni,  mikor  a  czél  az,  hogy  mi  is  bemenjünk? ! 
minek  jön  az  ki,  a  ki  már  ott  van,  a  hová  mi  is  szándékozunk 
s  a  hol  a  honszabaditó  harczosokra  szükség  leszen  ? !  Mert 
csak  ott,  s  nem  a  külföldön,  lehet  a  hon  szabadságát  kivívni. 
Az  olaszhoni  magyar  légió   alakításának   nem   az   a  czólja. 


*)  E  kívánságnak  elég  tétetett.   Lásd  251.  lap. 

liogy  a  hazából  harczosokat  elvonjon,  hanem  hogy  a  hazá- 
nak harczosokat  adjon,  összegyűjtvén  azokat,  kik  vagy  kül- 
földön szerteszórva,  vagy  az  Olaszhonban  tanyázó  osztrák 
ezredek  soraiban  vannak,  kik  tehát  a  jövő  szabadságharcz- 
ban,  legalább  annak  kezdetén,  nem  vehetnének  részt,  hacsak 
ezen  légió  alakítása  által  alkalmat  nem  adnánk  nekik,  magyar 
zászló  alá  összegyűlni  s  az  alatt  a  harcz  kezdetéig  együtt 
tartatni.  A  ki  már  otthon  van,  az  nem  uj  szerzemény,  azt  meg- 
találtuk volna  ott,  a  hová  szándékozunk  s  a  hol  mindnyájunkra 
szükség  lesz. 

Aztán  légiónk  (mind  a  három  fegyvernem)  eddig  145  köz- 
harczosból  áll  s  ehhez  van  hetvenhárom  altiszt  és  hetven  tiszt ! ! 
Egy  pár  ezer  emberre  kell  a  légiónak  szaporodni,  hogy  csak 
ezen  hetven  tisztnek  is  helye  legyen.  A  hazából  szegény 
ember  a  maga  költségén  ki  nem  jöhet.  Mi  nem  adhatunk  szál- 
lítási költségeket,  mert  nincs  s  ha  volna  is,  nem  adhatnánk 
józanon,  mert  azon  költségen,  melyen  egy  embert  kiszállit- 
hatnánk  a  hazából,  kit  ingyen  megtaláltunk  volna  otthon, 
tiz  oly  bátor  hazafinak  nyujthatandunk  fegyvert  kezébe,  kit 
otthon  harczrakészen,  de  fegyvertelenül  találandunk. 

Tehát  a  kik  egyenkint  kiszivárognak,  a  vagyonosabb 
osztályokhoz  tartoznak  s  többnyire  tisztek  akarnak  lenni.  Az 
olasz  kormány  pedig  több  tisztnevezést  nem  enged  és  több 
tisztet  nem  fizet  (és  méltán),  mig  a  már  itt  levő  hetven  tiszt 
számához  nem  szaporodik  a  harczosok  száma. 

Ne  jöjjön  hát  ki  a  légióba  állás  végett 
senki,  hanem  a  ki  jönni  akarna,  fordítsa  útiköltségre  szánt 
pénzét  arra,  hogy  magát  s  még  néhány  derék  hazafi  társát 
felfegyverezze,  felszerelje  s  harcz  idejére  harczra  kész  álla- 
potba tegye.  Ezzel  fogahazának  sokkal  nagyobb 
szolgálatot  tenni,  mint  ha  kijön,  hogy  majd  nagy  baj- 
jal ujolag  hazajusson.  Egyenkint,  párosával  igen  sok  fegy- 
vert lehet  a  hazában  összevenni  s  csináltatni,  a  nélkül,  hogy 
csak  figyelmet  is  vonna  magára. 

3.  Ezen  szempontból  minden  részén  a  hazának  fontos  a 
haderő  -  szervezés,  de  kétszerte  fontos  a  Dráva  mentében 
fekvő  magyar  megyékben.  Ha  ott  egy  pár  ezer  ember  szervez- 
tetik  s  a  szervezéshez  csatlakozó  hazafiak  vagyonosbjainak 
mindegyike,  ugy  a  mint   mondám,    egy-két-három   fegyvert 

szerez,  ugy,  liogy  ha  a  felkelésre  a  jelszó  megadatik  s  a  mi 
partra-szállásunk  tudtul  lesz  adva,  egy  pár  ezer  fegyveres 
ember  a  Dráván  átkelhessen,  hogy  elénk  jöjjön,  vagy  csak 
a  Dráva  partján  fegyveres  állást  foglal  s  minket  bevár:  ez 
'  kiszámithatlan  súlyt  adhat  a  kezdetnek. 

4.  Pénzt  innen  a  hazába  egy  pár  hónapig  a  hazafiak  ne 
várjanak.  A  barátságos  kormány  által  speciális  czélokra 
adott  csekélység  azon  czélokra,  melyekre  adatott,  rég  ki  van 
meritve.  E  perczben  a  viszonyok,  mint  elöadám,  sokkal  kéte- 
sebbek,  mintsem  hogy  ujolag  pénz-segélyre  számithatnánk.  S 
a  hazai  szükségletekre  50 — 100,  vagy  200.000  frankot  koldulni 
nagyon  bajos,  mert  maga  a  kérés  is  kétséget  támaszt  a  nem- 
zet elhatározottsága  felöl,  melylyel  külbarátainkat  biztatjuk. 
Deczember  végével  azonban  (mint  megigértem)  a  novem- 
beri küldött  által  kijelölt  összeget  az  organisatio  folyta- 
tására igénybe  vettem.  Feleletül  azt  kérdezé  a  kormány: 
»megérkezett-e  az  igért  ordre  de  bataille?«  —  »Nem.«  — 
Vállvonva  mondák :  »Minek  adnánk  pénzt  és  ismét  pénzt  ? ! 
Ugy  látszik,  nem  tesznek  Magyarországon  annyit,  mint  a 
mennyit  Önöknek  Ígérnek. «  —  Igen  rossz  vért  csinál  mind  az 
igéret-törés,  mind  a  pénzkérés.  Nem  adtak. 

ígéreteket,  ajánlatokat  szentül  meg  kell 
tartani,  különben  majd  nem  biznak  szavainkban,  s  ha 
mi  elvesztjük  szavunk  hitelét,  mit  várhatand  a  nemzet,  kül- 
földről? 

Ha  igaz  a  nemzet  szabadságvágya  s  harcz-szándoka, 
hozzá  kell  kezdeni  az  anyagi  áldozathoz.  E  nélkül  nem  lesz 
semmi  a  haza  reményeiből. 

5.  Az  e  tekintetben  emlegetni  szokott  nehézségekre  meg 
kell  jegyeznem,  miként  engem  a  közlött  névlajstrom  arról 
győzött  meg,  hogy  a  forradalmi  előkészületek  munkája  még 
teljességgel  nem  terjedett  ki  a  leghatározottabb,  s  mert  hatá- 
rozottak, áldozatra  is  kész  körökre.  Egész  megyék  vannak  a 
lajstrom  szerint  elláttatlanul  (például  Bereg) ;  vannak  olya- 
nok, hol  a  bejelentett  egyén  alig  fordul  meg  valaha  ós  ot 
semmi  hatással  nem  bir  (például  Ugocsa) ;  van  olyan,  pedig 
sok,  hol  a  mozgalom  kijelölt  vezetői  jó  ellenzéki  emberek 
lehetnek,  de  forradalmi  téren  soha  sem  fognak  semmit  tenni. 
Be  kell  menni  a  határozott  körökbe  s  erélyt  ajánlok ;  mert 

ugy,  a  mint  a  dolgokat  látom,  lehet  ellenzék,  de  aligha  lesz 
forradalom. 

6.  Mihelyt  a  fegyverszállitási  szerencsétlenség  a  keleten 
közbejött  s  a  hadmüködésre  ott  az  alap  elveszett,  —  azt  mon- 
dám itt  a  szövetséges  kormánynak,  hogy  az  operationalis  terv 
is  változik.  JEs  pedig,  mert  csak  egy  lehető  alap  maradt  fenn : 
a  tenger ;  csak  fegyvert  is  már  csak  arra  lehetend  a  nemzet 
kezébe  juttatni ;  és  mert  az  ut  hosszú  a  Dráváig,  az  osztrák 
erö  pedig  nem  lesz  három  oldalról  fenyegetve  s  megtámadva : 
tehát  a  három  oldalról  történendő  megtámadás  feltétele  alatt 
ezen  oldalról  elégnek  vélt  harminczezer  embernyi  expeditio 
többé  nem  elég  s  legalább  ötvenezer  emberre  lesz  szükség. 

Nehézségeket  tettek,  lehetetlennek  mondták  az  átszállí- 
tási nehézség,  flotta-hiány,  az  angol  hajóhad  fenyegető  állása 
miatt. 

De  ezen  nehézséget  nem  veszem  végső  megtagadásnak. 
Ha  háború  lesz,  szükség  lesz  reánk,  s  a  mennyi  lehetséges  lesz, 
meg  fogják  adni,  csak  a  nemzet  ne  rontsa  el  magaviseletével 
az  iránta  levő  hitet.  Hanem  hogy  tudhassam,  miként  járjak 
el,  a  következőkre  positiv  választ  kérek : 

a)  E-agaszkodjam-e  az  ötvenezerhez,  vagy  olyanok-e 
Horvátország  viszonyai  s  a .  magyar  organisatio  ereje,  hogy 
kevesebb  segítség  mellett  is  Ígérhetek  általános  nemzeti  fel- 
kelést ?  Mennyi  a  minimum  ? 

hj  Azon  kedvezőtlen  esetre,  ha  a  kormány  lehetetlennek 
vélné  a  maga  részéről  az  expeditiot,  de  G-aribaldi 
azt  saját  erejével  megtenni  akarná,  —  elég  lesz-e  ez  a 
nemzetnek,  hogy  felkeljen  s  minő  feltételek  alatt  ? 

c)  Én  eddig  egy  segédseregnek  megjelenését  a  Drává- 
nál okvetlenül  szükségesnek  sconditio  sine  qua  non- 
nak  njrilatkoztattam.  De  főképen  Parisban  azt  szeretik  mon- 
dani :  keljen  fel  a  magyar,  hogy  segittethesssék,  de  forradalom 
kívülről  be  ne  vitessék.  —  Elfogadja-e  ezt  a  nemzet,  vagy 
akarja,  hogy  ama  conditio  sine  qua  no n-hoz  ragasz- 
kodjam, azt  adván  okul,  hogy  a  nemzet  fegyvertelen  s  fegy- 
verhez csak  ezen  módon  juthat  ? 

Ezekre  positiv,  iránytadó    választ  várok. 

Az  egész  világ  ugy  látja,  hogy  a  magyar  mozgalom  az 
alkotmányos  kialkuvás  felé  sodortatik.   Positiv  felvilá- 

gositást  kivártok,  mit  kell  erről  tartani ?  mit  Ígérhetek 
a  szövetséges  kormánynak  a  nemzet  nevében  ?  alkura  szánta-e 
magát  a  nemzet  ?  megnyugszik-e  az  alkudni  akarók  szándo- 
kaiban,  kik  ottkon  oly  nagy  szerepet  játszanak  ?  vagy  forra- 
dalmat akar  ? 

Én  nemzetemet  szerencsétlenségbe  nem  sodrom,  de  lia 
oly  támaszt  szereztetek,  melyről  lelkiismeretem  megnyugtat, 
hogy  a  siker  csak  nemzetem  akaratától  függend :  én  nem  ren- 
delem alá  hazám  függetlenségének  kilátásait  a  félakaratu 
alkuvók  irányának,  —  mert  ismerem  a  népet  s  bizom  benne, 
kötelességemtől  kérek  tanácsot  s  azoknak,  kik  a  nyilvános 
mozgalmat  irányozzák,  elmondom  újra  a  régi  jelszót :  »V  ele- 
tek, általatok,  ha  nektek  tetszik;  nélkületek, 
ellenetek,  ha  kell!« 

De  a  haza  iránti  kötelességre  szólítlak  fel.  Ti,  kik  a 
vezéri  szerepet  vettétek  kezetekbe:  akartok-e  forradalmat- 
vagy  alkut ?  Választ  kérek.  Az  örökös  ovakodás,  simo- 
gatás és  simulás  között  elvész  a  haza.  Én  nem  hagyom 
elveszni,  ha  megmentésére  okszerű  kilátást  észlelek.  Az  egy- 
ség szép,  de  nem  czél,  csak  eszköz  a  czélra.  Az  eszköznek  a 
czélt  nem  lehet  alárendelni.  Inkább  határozott  párt,  mint 
határozatlan  coalitio. 

Válaszoljatok!! 

Ha  külföldi  támaszt  óhajtanak  a  hazafiak,  —  adjanak 
időt  a  kedvezőtlen  viszonyok  kijavítására.  Legyenek  gonddal, 
hogy  a  koronázási  alku  minél  több  nehézségekbe  ütközzék. 
Elvül  vegyék :  mindent  követelni,  mi  egy  független  nemzetet 
alkotmányos  királya  ellenében  megillet.  Hogy  idegen  sereget 
ne  hozhasson  az  országba ;  hogy  a  hazai  hadsereg  az  alkot- 
mányra esküt  tegyen  s  a  rendelkezés  a  hadsereggel  a  magyar 
országgyűlésnek  felelős  kézben  legyen.  Ettől  s  az  osztrák 
birodalom  iránti  viszonynak  a  personalis  unióra  szorításától 
el  ne  álljanak.  E  végett  hívjanak  össze  Pestre  nagy  alkotmá- 
nyos conferentiákat,  mint  47-ben  nagy  ellenzéki  conferentiá- 
kat  hívtunk  össze,  hogy  a  követválasztásokat  irányozhassák, 
nehogy  az  amolyan  TJgocsa-féle  feliratokat  compingáló  veszé- 
lyes mózes-száju  emberek  követekké  választassanak.  A  koro- 
názási diploma  feltételeinek  megállapításától  függ  a  nemzet 
jövője.  Minél  erélyesebbek  lesznek  ebben,  annál  biztosabb  a 

támasz  künn.  Nem  volna  vármegye  s  még  mindig  állana  a 
német  rendszer,  lia  attól,  a  mi  itt  künn  készül,  a  német  meg 
nem  ijed.  Ne  tegyék  nekünk  lehetetlenné,  használni  a  nem- 
zetnek. Időt  nekünk  a  nyárig  s  erélyt  otthon,  mely  alapot 
adjon  ide  künn. 

Kossuth. 

V. 
A  hazai  viszonyok.  —  A  forradalmi  bizottmány  feloszlása. 

Mialatt  mi  idekünn  a  reánk  hárult  csapásokkal  s 
a  politikai  helyzet  nehézségeivel  birkózánk:  benn  a 
hazában  a  közélet  eleven  pezsgésnek  indult.  A  megyék 
szervezésénél  kiindulási  pontul  vétetett,  hogy  ott  kell 
kezdeni,  ahol  az  alkotmányos  élet  megszűnt.  Némely 
helyütt  az  1848-iki  bizottmányok  még  életben  levő 
tagjai  lemondtak;  másutt  névsoruk  felolvastatott  s  ha 
olyannak  neve  fordult  elő,  ki  a  kényuralom  kezéből 
hivatalt  vállalt  volt:  felhangzott  a  » meghalt «  szó  s 
meghaltnak  vétetett.  A  megyei  bizottmányokba  az 
emigráczióból  is  számosan  lettek  beválasztva.  Sáros- 
megye kezdte  meg,  hol  Ujházy,  Pulszky,  Kükemezey 
választattak  be;  Nógrád  és  más  megyék  s  több  váro- 
sok is  követték :  Klapka,  Vetter,  Kmety,  Türr,  Ihász, 
Kiss  Miklós  a  bizottmányi  tagok  közé  több  helyütt 
felvétettek,  sőt  némely  megyék  (mint  Nógrád,  Gryőr) 
és  városok  is  (mint  Szeged,  Esztergom)  még  az  én 
nevemnek  a  megválasztottak  közé  iktatásától  sem  tar- 
tózkodtak. Hogy  a  törvénytelenül  kivetett  adók  fize- 
tésére senki  sem  köteles,  ezt  több  megye,  —  bogy  azok 
behajtásához  segédkezet  nem  nyújtanak,  ezt  mind- 
annyian határozatilag  kijelentették  s  a  tisztviselő-kar- 
nak utasitásba  adták,  talán  az  egy  Zólyom  kivételével, 
melyet  ezért  » legfelsőbb  helyről «  szépen  meg  is  dicsér- 
tek, mely  azonban  (mint  hajdan  a  diákos  időkben  mon- 

dani  szokták)  e  miatt  magát  nagyon  » elpudeálta « ;  ugy 
nézett  ki  a  dicsérő  decretum  felolvasása  közben,  mintha 
leforrázták  volna.  A  bibornok-primás,  kit  alkotmányos 
érzelmei  s  a  más  vallásfelekezetüek  iránt  tanusitott 
szivélyessége  nagyon  népszerűvé  tettek,  felszólítást 
kapott,  használja  fel  befolyását  s  adjon  a  törvényható- 
ságoknak atyai  intést  a  mérsékletre  és  adóbehajtásra. 
Megtette,  s  az  eredmény  kisebb-nagyobb  mértékben 
oly  forma  felelet  volt,  mint  a  minőt  Vasmegyétöl  kapott, 
a  mely  tisztelettel  emlékeztette  ő  eminentiáját  saját 
szavaira,  hogy  »a  48-iki  törvények  hü  megőrzéséhez 
körömszakadtáig  ragaszkodni  kell. «  Sok  megye  kimondta, 
hogy  amint  kész  a  törvény  értelmében  felállítandó 
magyar  minisztériumnak  engedelmeskedni,  ép  ugy  can- 
cellariát  s  helytartótanácsot  el  nem  ismer.  Általában  a 
megyék  előbbi  törvényes  autonómiájukba  minden  ügy- 
körben teljes  épségben  visszahelyezkedtek;  a  volt  tör- 
vénytelen administratiónak  átmenetileg  még  fentar- 
tott  közegeivel  minden  viszonyt,  minden  érintkezést 
megtagadtak,  s  többen  (legelőbb  Liptó)  a  nemzetőrség 
helyreállítását  s  fölfegyverzését  is  elhatározták. 

És  ezek  folytán  megdördült  a  január  16-ikai  mor- 
gadalmas  ^legfelsőbb  leirat, «  b.  Vay  Miklós  és  Zsedé- 
nyi  Eduárd  által  ellenjegyezve. 

Az  emigráczióra  is  levén  benne  vonatkozás,  tar- 
talmát kivonatilag  ideiktatni  tárgyamhoz  tartozik. 

^Engedékenységgel  szemléltük «  —  igy  szól  a  leirat  — 
»a  nyilvános  élet  első  tíilcsapongásait,  a  kor  felingerült  irány- 
zatának, az  indulatok  elfojtott  kitörésének  s  a  régen  nélkülö- 
zött köztevékenység  fölhevülésének  tulajdonítván  azokat. « 

»De  most,  midőn  némely  megyék  a  bizottmányok  válasz- 
tását arra  használják  föl,  hogy  azoknak  tagjai  közé  oly  egyé- 
neket sorozzanak,  kik  birodalmunk  fenáUásának  s  uralko- 
dási jogainknak  kiengesztelhetlen  ellenei;  kik  külellen- 

gégéink li ez  csatlakozva,  országaink  békéjét  alatto- 
mos összeesküvésekkel  s  vakmerő  lázitásokkal  veszélyeztetik ; 
most,  midőn  az  adórendszer  jövő  megállapítása  körül  elágazó 
nézetek  tüzfetes  adómegtagadásra  zsákmányoltatnak  ki ;  midőn 
egyes  megyék  a  nemzetőrséget  felállítani  s  felfegyverezni 
készülnek  stb.  stb. :  mellőzbetlen  kötelességünknek  tartjuk  az 
alkotmányos  szabadságnak  oly  czélokra,  melyek  végkövetke- 
zéseikben forradalomra  vezetnek,  felhasználását  hát- 
ráltatni s  ily  merész  túlcsapongásokat  erélyesen  gátolni. « 

Tehát  megparancsoltatik,  hogy  » mindenütt,  hol  a  kül- 
földön tartózkodó  hűtlen  és  felségsértő  vagy  oly  egyének 
választattak  bizottmányi  tagokúi,  kik  birodalmunk  ellensé- 
geihez szegődve,  ellenünk  s  az  állam  ellen  jelenleg  is  vétkes 
merényleteket  szerveznek,  —  ezen  választások  semmiseknek 
és  érvényteleneknek  tekintessenek ;« 

»hogy  az  adóbehajtás  s  közvetett  adózás  megakadályo- 
zására irányzott  kísérletek  vagy  határozatok  rögtön  meg- 
szüntettessenek ;« 

»az  ideiglen  fentartott  törvénykezési  intézkedések 
tevékenységének  megzsibbasztására  irányzott  határozatok 
érvénytelenekké  nyilváníttatnak ;« 

»a  48-iki  törvények  átvizsgálása  országgyűlésre  levén 
fentartva,  azoknak  tettleges  foganatosítására  minden  kísér- 
let szigorúan  megtiltatik.« 

És  ezek  után  világosan  kimondatik,  hogy  »ha  a  megyék 
részéről  ezen  meghagyások  ellenében  ellenszegülés  tapasztal- 
tatnék :  a  bizottmányi  ülések  be  fognak  tiltatni,  a  bizottmá- 
nyok fölfüggesztetni  vagy  feloszlattatni,  s  erre,  a  szükség 
ugy  kívánván,  anyagi  hatalom  is  fog  alkalmaztatni. « 

Hát  bizony  mi  reánk  idekünn  ez  a  dörgedelmes 
j>ukáz«  azt  a  benyomást  tette,  hogy  maga  a  bécsi  hata- 
lom is  forradalmi  szagot  érez  a  levegőben  s  fél  attól,  a 
mi  idekünn  készülőben  van. 

Különben  a  megyei  intézvény  ez  alkalommal  is 
bebizonyította,  hogy  erős  vára  az  alkotmányos  életnek. 
Szatmármegyét  kivéve,  mely  a  leiratot  tudomásul  vette, 
nem   tudok   megyét,  mely  vagy    (mint  Heves)    óvást 

iktatva  jegyzökönyvébe,  a  leiratot  egyszerűen  (még 
csak  nem  is  >  tisztelettel «)  félre  nem  tette,  vagy  pedig 
ellene  a  legerélyesebben  fel  nem  irt  volna.  Hasonlót 
tudok  Pest,  Buda  és  Szeged  városokról  is.  Még  a  hig- 
gadt magaviseleteért  megdicsért  Zólyommegye  is  (mely- 
nek pedig  a  leczke  nem  szólt)  hatalmasan  férfias  han- 
gon felirt  ellene. 

Az  emigránsok  bizottmányi  tagságára  nézve  egy- 
szerűen az  volt  a  felelet,  miként  az  országban  nem  tud- 
nak róla,  hogy  léteznék  magyar  ember,  kit  törvényes 
biró  törvényes  eljárással  hűtlennek  vagy  felségsértő- 
nek Ítélt  volna.  Csakis  Besze  János  találta  magához 
illőnek,  hogy  Esztergom  városa  közgyűlésén  engem  és 
Klapkát  a  január  1 6-ikai  leirat  folytán  a  tagok  közül 
kitöröltetni  indítványozzon ;  de  szava  visszhang  nélkül 
liangzott  el,  mint  a  pusztában  kiáltóé.  Árvamegyének 
pedig,  noha  :^  hontalan  honfitársait «  nem  választotta 
meg  bizottmányi  tagokúi,  elég  bátorsága  volt  kereken 
megirni  a  » felséges  ur alkod ó«-nak  (nem  czimezte 
királyi  felségnek),  hogy  >  legtisztább  erénytől,  a 
honszeretettől  egész  valójukban  áthatott  polgártársaik, 
kik  magukat  a  hon  javáért  feláldozták,  e  megye  lakói 
háláját  érdemelték  ki  s  hűtleneknek,  felségsértőknek 
sem  a  megye,  sem  a  nemzet  által  nem  tekintetnek. « 

Az  adóra  nézve  pedig  az  volt  a  felelet,  hogy  ha 
valakinek  kedve  van  önként  fizetni,  lássa;  de  hiven  az 
ország  törvényeihez,  melyek  törvénytelen  adók  behaj- 
tását világosan  tiltják,  azoknak  behajtásához  a  megyék 
nem  nyújtanak  segédkezet. 

Tehát  beállott  a  katonai  executiók  sanyargató 
korszaka.  Magyarországnak  az  adó- » executiók  <  tapasz- 
talásából azóta  is,  most  is  bőven  kijutott,  azt  hiszem, 
bővebben,  mint  bármely  más   népnek  a  világon;   de 

oly  mértékben  s  oly  boszautó  aiódou,  mint  akkor,  sem 
azelőtt,  sem  azután  soha. 

Nagy  is  volt  az  ingerültség  az  országban  s  csak- 
nem mindennap  történt  valami,  a  mi  a  közingerültsé- 
get növelte,  mint  például  a  kápolnai  csatában  elestek 
emlékére  Egerben  tartani  akart  gyász  istenitiszteletnek 
nagy  katonai  apparátussal  megakadályozása ;  Pesten  a 
józsefvárosi  választópolgároknak,  midőn  egy  értekez- 
letről hazatérnének,  a  császári  rendőrség  által  fegyve- 
res erővel  megrohantatása  s  börtönbe  vetése,  —  mint 
később  mondták:  » tévedésből «  stb.  De  a  legnagyobb 
sensatiót,  melynek  közel  minden  törvényhatóság  is  eré- 
lyes feliratokban  adott  kifejezést,  az  okozta  az  ország- 
ban, hogy  Asbóth  Lajos  honvédtábornok  február  15-én 
Lúgoson  elfogatván,  nem  állíttatott  törvényes  birája 
elé,  hanem  az  országból  ki,  Theresienstadtba  foglyul 
hurczoltatott.  Ez  négy  hónappal  azután  történvén,  hogy 
az  október  20-ikai  rendelvény  hangzatos  szavakban 
hirdeté  a  nemzetnek,  hogy  » Magyarország  alkotmányos 
intézményei  és  az  ezen  országot  régi  idők  óta  törvé- 
nyek, hitlevelek  és  biztositások  alapján  megillető  poli- 
tikai és  igazságügyi  önigazgatás  ismét  helyre 
van  állitva,«  —  természetesen  még  az  alkura  hajlandó 
körökben  is  növelte  a  kételyt  az  alkotmányos  élethez 
visszatérés  szándokának  őszintesége  iránt.  Altalánossá 
lett  a  meggyőződés,  hogy  a  külviszonyok  pillanatnyi- 
lag enyhítvén  a  szorultságon,  melynek  nyomása  a 
hatalmat  engedmények  negélyezésére  kényszeritette,  a 
nemzettel  rút  játék  űzetik,  s  alig  volt  ember,  a  ki  hittel 
és  bizalommal  nézett  volna  az  ápril  2-ára  már  február 
14-én  egybehívott  országgyűlés  elé. 

Mindezen  ingerlő  tények,  kapcsolatban  a  katona- 
ság kihivó  magatartásával,  a  császári  rendőrség  garáz- 

dálkodásaival  —  melyek  valódi  czélzatosság  szinét  visel- 
ték —  s  a  horvátok,  oláhok,  szerbek  közt  fel-feltünedező 
bujtogatás okkal :  azt  a  hiedelmet  keltették  föl,  hogy  a 
hatalom  kitörést  szeretne  provokálni,  mert  bizott  magá- 
ban, hogy  azt  elnyomhatja  s  elnyomásával  a  külcom- 
binatiókkal  kapcsolatos  forradalom  jövendő  esélyének 
iitját  vágja.  Hogy  egyisolált  kitörés,  az  osztrák  akkori 
készültsége  mellett,  sikerre  nem  számithatott  volna,  az 
kétségtelen.  Én  gonddal  voltam,  mindig  jól  értesitve 
lenni  az  osztrák  katonai  erő  felől.  Jegyzeteim  azt 
mutatják,  hogy  akkoron  42  zászlóalj  sorgyalogság,  14 
zászlóalj  vadász,  1 9  egész  ezred  lovasság  s  2  egész  ezred 
tüzérség  volt  az  országban,  összesen  mintegy  90,000 
ember,  s  köztük  egyetlenegy  kápláralj  magyar  sem !  E 
mellett  a  várak  harczkész  állapotba  tétettek ;  palizádá- 
lásukon  éjjel-nappal  dolgoztak,  s  Várad  és  Arad  közt 
ötvenezernyi  hadtest  volt  felállitva.  (Ez  utóbbiról,  mint 
positiv  tényről,  mint  szintén  a  bujtogatások  felől  is, 
Jósika  egy  igen  hiteles  értesitője,  becsületével  kezes- 
kedett.) 

Az  ingerültség  kétségen  kivül  igen  nagy  volt  az 
országban,  és  voltak  körök,  melyekbe,  mint  Jósika 
egyik  levelében  magát  kifejezte,  » beállott  a  félsz. «  E 
körökből  a  legalarmirozóbb  hirek  száguldoztak  az  emi- 
gráczió  soraiba.  Ezeknek  tulaj  donitható,  hogy  Klapka 
és  Türr  tábornokok,  az  én  hirem-tudtom  nélkül,  indít- 
tatva érezték  magukat.  Parisból  márczius  9-kén  a 
»Patrie«-ban  nyilt  levelet  intézni  >  Magyarországi  hon- 
fitársaikhoz,«  melyben  előrebocsátva,  hogy  „értésükre 
esett,  miként  osztrák  ügynökök  arra  akarnák  felhasz- 
nálni a  közelgő  választásokat,  hogy  időelőtti  mozgal- 
makat idézzenek  elő  Magyarországban,"  intik  hazájuk 
fiait,   hogy  e  fondorlatoktól    óvakodjanak;   kijelentik. 

liogy  a  jelen  pillaiiatbau  a  fölkelés  Magyarországon 
koczkáztathatná  legjogosabb  reményeinket,  s  találkozni 
vélnek  mindazokkal,  a  kik  külföldön  vagy  a  hazában 
szerencsétlen  hazánk  felszabadításán  dolgoznak,  midőn 
azt  mondják,  hogy  szükség  erőnket  illetetlenül  megtar- 
tanunk azon  pillanatra,  midőn  kedvezőbb  körülmé- 
nyek elég  nagy  sikerre  való  kilátásokat  nyitandnak 
arra,  hogy  a  nemzet  legvégsőre  való  elhatározását 
igazolják. 

Én  e  hirem-tudtom  nélkül  történt  felszólamlást 
teljességgel  nem  találom  indokoltnak.  Igaz  ugyan, 
hogy  (miként  Kiss  Miklóshoz  január  29-én  irott  leve- 
lemben magamat  kifejeztem)  „tizenegy  év  óta  most 
először  tudtam  oly  hangulatban  a  nemzetet,  hogy  ha 
fegyvere  volna  s  az  osztrák  háborúban  volna  a  külföl- 
dön, okvetlenül  felkelne,  minden  idegen  segítség  nélkül 
is,  sőt  alkalmasint  még  háború  nélkül  is  felkelne,  csak 
fegyvere  volna.  Ennek  lélektani  oka  van.  A  hosszú 
egyenlő  nyomás  zsibbaszt  s  arra  lökés  kell,  hogy  valaki 
a  zsibbadtságból  kibontakozzék.  De  ha  valakit  remé- 
nyekkel, Ígéretekkel  a  zsibbadásból  felráznak  s  aztán, 
mikor  magához  jött,  egy  hatalomszóval  újra  vissza  akar- 
nak a  zsibbadásba  taszítani :  ez  felingerel,  felbőszít. «  — 
Ámde  épen,  mert  a  nemzet  egészen  fegyvertelen  volt, 
az  osztrákot  pedig  magával  szemben  tetőtül-talpig  fegy- 
verzettnek  látta,  azt  pedig  fentebbi  tudósításomból,  de 
a  hírlapokból  is  tudta,  hogy  a  felfegyverzésére  kelet 
felől  történt  kísérletünk  meghiúsult:  annak  a  veszély- 
nek, hogy  a  fegyvertelen  nemzet  amúgy  »hü  bele 
Balázs « -ként  máról  holnapra  felkél,  csakugyan  még 
csak  árnyéka  sem  forgott  fenn. 

Aztán  sajnáltam  e  felszólalást  azért,  mert  merő- 
ben ellenkezett  a  politikai  iránynyal,  melyet  akkorig 


közegyetértéssel  követni  szükségesnek  láttunk.  Turin- 
ban  mindig  azon  indokkal  sürgettük  a  háború  sietteté- 
sét,  hogy  a  kialkuvás  veszélye  forog  fenn,  s  most 
Klapka  és  Türr  egyszerre  csak  azt  kiáltják  bele  a 
világba,  hogy  nemcsak  a  kialkuvásnak  nem,  hanem  a 
felkelésnek  veszélye  forog  fenn.  Parisban  mindig  azzal 
biztattak  a  Palais  Royal-ban,  hogy  keljen  fel  a  nem- 
zet, akkor  majd  segitik.  Mi  erre  mindig  azt  feleltük, 
hogy  »ez  lehetetlen,  a  nemzet  nem  fog  felkelni,  nem 
kelhet  fel,  mert  fegyvertelen.  Mi  nem  vagyunk  abban 
a  helyzetben,  mint  Francziaország.  Ott  pár  napi  tor- 
lasz-harcz  végezhet  s  végzett  is  a  hatalommal,  mert  a 
felkelt  népnek  csak  franczia  katonát  vethettek  ellene  s 
az  uralkodónak  személye  is  veszélyben  forgott,  mint- 
hogy benn  az  országban  lakott,  tehát  a  mely  perczben 
a  franczia  katona  a  néppel  fraternizálni  kezdett,  a  király 
többé  nem  volt  hatalom,  íiakerre  lehetett  ültetni  s  azt 
mondani  neki :  a  u  1  a  r  g  e !  Nekünk  idegen  uralkodóval 
van  dolgunk,  kit  nem  lehet  bérkocsiba  ültetnünk,  s  nem 
magyar,  hanem  idegen  hadsereggel,  mely  velünk  nem 
fraternizál.  Nálunk  a  forradalom  nem  torlasz-harcz, 
hanem  nagy  háború. «  Ezeket  mondottam  Napóleon 
berezegnek  csak  épen  február  elején  is,  s  ez  előadáso- 
mat a  magyarországi  osztrák  haderő  kimutatásával 
indokoltam,  és  erre  alapitottam  sürgetésemet,  hogy  ha 
felkelést  akarnak  Magyarországon,  hát  adjanak  pénzt, 
fegyvert,  —  segítsenek.  A  két  tábornok  felszólalása  ez 
előadásommal  ellenkezett.  Csakugyan  hivatkoztak  is 
erre  Parisban,  s  fejcsóválva  mondták,  hogy  nem  lehet 
a  magyar  dolgok  felől  eligazodniok,  mert  nem  egy 
nyomon  járunk. 

Végre  még  azért  is  sajnáltam  e  felszólalást,  mert 
ha  valami   nyilvánosan  elmondandónk  lehetett  a 

magyar  nemzethez,  annak  a  M.  N.  Igazgatóság  nevében 
kell  vala  történni.  Minden  elkülönzött  magán  felszólam- 
lás csak  árthatott  az  emigráczió  testületi  tekintélyének 
a  hazában,  mert  szertehuzást  gyanittatott.  Csakugyan 
többrendbeli  levelet  kaptam  a  hazából,  melyben  fel- 
világositást  kértek,  hogy  áll-e  még  a  M.  N.  Igazgatóság 
vagy  sem  ?  —  mert  miután  hol  olasz,  hol  franczia  lapok- 
ban, hol  egy,  hol  más  név  alatt  különféle  felszólitások- 
kal  találkoznak  s  mindenféle  comiték  felől  olvasnak: 
magyarán  szólva,  már  azt  sem  tudják,  ki  a  szakács,  ki 
a  szakácsné. 

Azonban,  minthogy  a  felkelés  lehetőségének  esz- 
méje szóba  hozatott,  én  kötelességemnek  tartottam  az 
esély  felöl  nézeteimet  bizalmasan  közleni  a  mozgalom 
otthoni  vezéreivel. 

Ezek,  mint  szintúgy  az  előző  szakaszban  megis- 
mertetett tervek,  magyarázatul  szolgálnak  a  nyomban 
alább  közlendő  >Tudósitás«-hoz. 

És  most  csak  azt  kell  még  megemlitenem,  hogy 
miként  jelentkezett  az  országgyűlés  összehivásának 
hatása,  ugy  a  hazában,  mint  az  emigráczió  körében  is. 

Mi  emigránsokul  ekkorig  a  semmi  áron  nem  alku- 
vás alapján  állottunk  egytől-egyig.  Jósika  Miklós  szo- 
kásba vette,  leveleit  gyakran  e  szavakkal  végezni: 
»Caeterum  Habsburgos  delendos  esse  censeo.  A  mi 
hazánk  bajain  a  világon  más  semmi  sem  segithet.« 

A  magyar  emigráczió,  Szemere  Bertalan  kivételé- 
vel, egytől-egyig  ezen  állásponthoz  ragaszkodott  az 
októberi  diploma  után  is.  De  az  1861-iki  országgyűlés 
kiirása  ebben  már  némi  változást  idézett  elő. 

Pulszky  Ferencz  urnák  Turinban  február  2 -kán 
kelt  nyilatkozata  közöltetett  a  magyar  lapokban,  mely- 
ben kijelentette,  hogy   » legnagyobb  dicsőségének  tar- 

tana,  ha  a  szécsényi  kerület  választóinak  bizalma  a 
legközelebbi  választásoknál  az  ő  személyében  összpon- 
tosulna.«  Megválasztatott.  Elfogadta,  kijelentvén,  hogy 
minden  törvényes  módot  ki  fog  meriteni,  miszerint  az 
állást,  melyre  választói  helyezek,  el  is  foglalhassa.  Pro- 
grammját  közzétette  a  magyar  lapokban.  A  48-iki 
alapra  helyezkedett  ugyan,  de  annyira  óhajtotta  a  kial- 
kuvást,  hogy  azt  megkönnyítendő,  az  osztrák  állam- 
adósságok egy  részének  elvállalását  ő  hozta  indit- 
ványba;  mit  ugy  nevezett,  hogy  vér  helyett  pénzen 
szerezni  szabadságot. 

De  mindemellett  sem  kapott  engedelmet,  helyét 
az  országgyűlésen  elfoglalhatni.  Kivüle  az  emigráczió- 
ból  még  Klapka  tábornok  és  Simonyi  Ernő  lettek  kép- 
visel ökül  megválasztva.  Klapka  elvi  szempontból  meg- 
tagadta, Simonyi  »salvus  conductus«"tól  tette  függővé 
az  elfogadást;  nem  kapta  meg.  • 

A  mi  pedig  magát  az  országot  illeti,  egyideig, 
daczára  a  törvényhatóságokhoz  szétküldött  meghivó- 
leveleknek,  kétségesnek  látszott,  vájjon  össze  fog-e  jönni 
az  országgyűlés.  Tudva  van,  hogy  Erdély,  Horvátor- 
szág, a  részekbeli  és  drávántúli  megyék,  Fiume,  a  csaj- 
kás-kerület  s  a  bánsági  végvidék  nem  hivattak  meg, 
tehát  az  1848-iki  V.  t-czikkben  foglalt  képviselői  laj- 
stromból 123  kitöröltetett.  Nagyon  élénk  vitatkozás 
keletkezett  az  országban  a  felett,  vájjon  szabad-e  ily 
csonka,  nem  is  törvényes  hatalom  által  s  nem  is  Pestre, 
mint  a  törvény  rendeli,  hanem  Budára  összehivott 
országgyűlés  megalakulását  lehetségessé  tenni.  A  tör- 
vényhatóságok feliratokban  jelentették  ki  az  uralkodó- 
nak, hogy  egy  ily  csonka  országgyűlés  törvényhozásra 
nem  illetékes.  Még  csak  aminap  >megdicsért«  Zólyom- 
megye is  egy  igen  férfias  hangon  tartott  sérelmi  fel- 

iratban,  kereken  tudtára  adta  az  országló  hatalomnak, 
hogy  »az  országgyűlés  integritása  s  alkotmányos  telj- 
hatalma nélkül,  annak  végzéseit  törvényeseknek  s  köte- 
lezőknek el  nem  ismeri. « 

Midőn  pedig  február  26-án  a  birodalmi  képviselet 
iránti  rendelet  Magyarországra  nézve  is  alaptörvényül 
kihirdettetett  s  b.  Vay  Miklós  cancellárnak  meghagya- 
tott, rögtön  javaslatot  tenni,  mely  által  a  magyar  ország- 
gyűlés fel  lesz  szólitandó,  hogy  a  birodalmi  tanácsba 
85  képviselőt  küldjön:  az  egész  országon  végighang- 
zott a  kiáltás,  hogy  az  egész  országgyülés-összehivási 
komédia  nem  egyéb,  mint  egy  álczázott  államcsíny, 
mely  arra  van  számítva,  hogy  a  nemzetet  öngyilkos- 
ságba vigye  bele.  E  benyomás  alatt  a  közérzület  oly 
áramlatot  vett  *),  miként  valóban  hinni  kezdtem,  hogy 
elmulhatik  tőlünk  a  koronázási  országgyűlés  összejöve- 
telének pohara.  E  remény  azonban  csakhamar  elosz- 
lott s  épen  az  osztrák  birodalommal  bárminő  :?>  reális 
unióba «  lépés  eszméje  iránt  érzett  általános  borzalom 
volt  az,  a  mi  az  országgyűlés  összejövetelének  ellenzé- 
sét elhallgattatta. 


*)  Valóban  hasznos  dolgot  cselekednék,  a  ki  fáradságot  venne 
magának  az  akkori  áramlat  jelenségeit  összegyűjteni,  s  tükörben 
mutatná  meg  a  mai  osztrák-magyar  nemzetnek  azon  nemzedék 
1861-iki  képét,  mely  hat  évvel  később  más  alakban  bár,  de  mégis 
elkövette  azt,  a  mit  akkoron  egy  szivvel-lélekkel  nemzeti  öngyil- 
kosságnak nyilatkoztatott.  Én  mutatványul  csak  kettí)t  idézek. 

Az  egyik  az,  hogy  a  mérsékleteért  megdicsért  Zólyommegye 
márczius  5-ikei  feliratában  ekként  szólott  az  uralkodóhoz : 

»A  szuronyok  százezrei  elölhetik  testünket ;  a  nyers  erő  kiirt- 
hat a  föld  szinéröl:  de  az  utóvilág  nem  fogja  azon 
magyarnak  lábnyomát  megmutathatni,  ki'  kész 
volt  nemzete  törvényeinek,  alkotmányos  önállá- 
sának  meggyilkolásában  részt  venni. « 

A  másik  az,  hogy  Nógrádmegye  márczius  12 -kén  tartott  köz- 
gyűlésén végzésileg  kijelentette,  hogy  rendithetlenül  ragaszkodva 
az  1790-ki  X.  törvényczikkhez,  mely  szerint  Magyarország  semmi 

A  birodalmi  képviseletet  szabályozó  u.  n.  alaptör- 
vény 7-ik  §-ában  ugyanis  az  foglaltatott,  hogy  a  csá- 
szár fentartja  magának,  a  reichsrathba  való  választá- 
sokat közvetlenül  a  területek,  városok  és  testületek 
által  hajtatni  végre,  ha  valamely  országgyűlés  a  követ- 
küldési jogot  a  birodalmi  tanácsba  nem  gyakorolná 
A'^agy  nem  gyakorolhatná. 

Ez  adott  alkalmat  azon  nézetre,  hogy  az  ország- 
gyűlést minden  áron  össze  kell  hozni,  különben,  a 
birodalmi  tanács  megnyitása  ápril  29-re  már  el  levén 
határozva,  a  hatalom  rögtön  a  közvetlen  A'^álasztások- 
hoz  fog  folyamodni  s  a  horvátok,  oláhok,  szerbek  és 
szászok  bizonyosan  fognak  a  reichsrathba  választani. 
Ezt  a  rögtönös  veszélyt  a  magyar  országgyűlés  össze- 
jövetele elháritja  s  minthogy  az  semmiesetre  sem  fog  a 
birodalmi  tanácsba  követeket  küldeni,  annak  az  ország 
alaptörvényeihez, nevezetesen  az  1790-iki  X.  t.-czikkhez 
ragaszkodása  az  egész  világ  közvéleménye  előtt  becset- 
lenné  teendi  az   ország   függetlenségének    sérelmével 


más  országok  érdekeinek  alárendelve  nincs,  hanem  azoktól  egészen 
önálló  és  független,  mindazokat,  bárkik  legyenek  is,  a  kik  ez  ellen 
vétenének,  a  magyar  országgyűlés  eddigi  törvényhozói  körét,  neve- 
zetesen az  adó  körében  is  megrendíteni  kivannak  vagy  a  birodalmi 
tanács  megalkotásában  bármilyen  f  o  r  m  á  ba  n  (,biz  a  delegatio 
is  csak  forma !)  résztvennének  vagy  közreműködné- 
nek: mint  önhazájuk  közjogi  törvényeinek  meg- 
sértőit, honárulóknak  tekinti  se  végzését  a  haza  ösz- 
szes  törvényhatóságaival  közöltetni  rendeli.  S  nehogy  az  mondat- 
hassék,  hogy  e  végzést  csak  egy,  a  hallgatag  többséget  intimidáló 
kisebbség  hozta,  annak  mind  azok  által,  kik  abban  egyetértenek, 
személy  szerint  való  aláírását  elhatározta.  Kinyittatá  tanácskozási 
termének  ajtait ;  ünnepélyesen  felszólita  mindenkit,  hogy  a  ki  o 
végzésben  egyet  nem  ért,  az  távozzék,  szababon  távozhatik.  Egyet- 
len egy  ember  sem  távozott  s  elkezdve  Dessewífy  Ottó  és  Török 
Sándor  alispánokon,  a  bizottmánynak  jelen  volt  mind  a  146  tagja 
a  végzést  egyenkint  aláirta. 

Ilyen  volt  az  a  nemzedék   1861-ben,  mikor  még  a  tizenkét 
éves  kínszenvedés  sebjei  nemcsak  sajogtak,  de  vérzettek  is ! ! 

később    netalán    munkába    veendő    egyes    közvetlen 
választásokat. 

E  nézet  tért  nyert  s  annak  folytán,  daczára  a 
meghivó-levél  nyíltan  kijelentett  törvénytelenségének, 
mindenféle  óvások  mellett,  az  országgyűlési  képviselő- 
választásokat egymás  után  minden  törvényhatóság 
munkába  vette. 

E  szerint  az  országgyűlés  összejövetelére  nézve 
minden  kétség  eloszolván,  az  a  mi  viszonyunkban  a 
hazával  azt  a  változást  idézte  elő,  hogy  márczius  közepe 
felé  a  központi  forradalmi  bizottmány  a 
hazában  feloszlott. 

Azok  után,  a  mik  a  47 — 48-ik  lapon  közölve  van- 
nak, az  olvasó  természetesnek  fogja  találni,  hogy  engem 
e  feloszlás  sem  meg  nem  lepett,  sem  meg  nem  döbben- 
tett. Régóta  sajnáltam,  hogy  hazai  barátaink  egy  oly 
bizottságot  fogadtak  el  s  ismertek  el  vezérüknek,  mely- 
nek többsége  reám  azt  a  benyomást  tette,  hogy  nagyon 
nem  bánnák,  ha  forradalmi  czégü  bárkájukat  a  szél  az 
alku  kikötőjébe  hajtaná. 

Azonban  mint  symptoma,  ez  a  feloszlás  nevezetes 
mozzanat  volt.  Nagyon  kézzelfoghatólag  bebizonyí- 
totta, hogy  a  >nagyszáju  hazafiaké  közt,  mint  őket 
Jósika  nevezte,  voltak,  kik  csak  azért  játszották  a  for- 
radalmár szerepet,  miszerint  a  hatalmat  a  concessiócs- 
kák  terére  nógathassák;  amint  ezt  elérték,  nem  volt 
többé  a  szerepre  szükségük:  a  carbonari  köpönyeget  a 
lomtárba  lökték  s  szép  udvariasan  a  kialkuvás  fekete 
frakkját  öltötték  fel. 

Tactikának  nem  volt  ügyetlen,  de  vájjon  egészen 
correctnek  és  becsületesnek  nevezhető-e?  —  azt  az 
olvasó  megítélésére  bízom. 

Különben  az  én  meggyőződésemet  ekként  látom 
kifejezve  leveleimben: 

>  Magyarország  függetlensége  kivivásának  kilátá- 
sait csak  egy  dolog  teheti  semmivé :  a  koronázás.  Ha 
koronáz  az  országgyűlés,  vége  lesz  reményeinknek;  ha 
koronázás  nélkül  oszlik  szét,  bárminő  bakugrásokat 
tegyenek  is  a  politikusok,  bármennyire  urszinváltozá- 
sokat  lássunk  is  a  »szós«  körökben,  bármennyire  han- 
goztassák is  a  törvényességet  s  a  loyalitást:  a  helyzet 
mégis  az  marad,  hogy  ha  háború  lesz  s  az,  a  ki  az  osztrák- 
kal háborúban  lesz,  minket  egy  becsületes  sereggel  és 
vagy  százezer  fegyveiTel  rukkoltat  be  az  országba,  a 
magyar  nemzet  fölkel,  mint  egy  férfiú;  ha  nem:  nem.« 

Nekem  ez  szolgált  vezérfonalul  tevékenységemnél 
a  központi  bizottmány  feloszlása  után  is. 

E  feloszlást  Komáromy  György  adta  tudtunkra, 
egy  megbizható  elvbarátunk,  D . ffy  által,  a  ki  kül- 
detését előttem  Londonban  a  Komáromyval  megálla- 
pított jelszó  kicserélésével  igazolta  s  közlötte  velem 
K.  György  azon  kívánságát,  hogy  a  feloszlott  bizottság 
helyébe  nevezzünk  ki  valakit,  de  csak  egy  embert, 
kivel  mi  érintkezésben  állandunk  s  ki  működésénél 
saját  tekintélyét  szükség  esetén  megbizó-levelünk  elő- 
mutatásával  is  támogathassa,  reá  bizván  azt,  kit  tartand 
jónak  segédekül  használni.  —  Egyébiránt  biztosított, 
hogy  daczára  minden  országgyülésezésnek,  a  nép  zömé- 
ben feltétlenül  bizhatunk;  hogy  a  középponti  bizott- 
mány feloszlása  elvbarátaink  határozottságát  a  legke- 
vésbbé  sem  ingatta  meg;  s  hogy  gonddal  lesznek, 
miszerint  az  országgyűlés  a  »restitutio  in  integrum« 
követelésétől  ne  tágítson. 

Én  szem  előtt  tartva  Klapka  tábornoknak  előttem 
rég  ismert  nézetét  is,  a  M.  N.  Igazgatóság  egyedüli  meg- 

bízottjául  Komáromy  Györgyöt  neveztem  ki,  azon  uta- 
sítással, hogy  a  katonai  dolgokra  nézve  szakértő  egyént 

vegyen  maga  mellé.  De  utasítottam  D ffyt,  menjen 

Genf  felé,  miszerint  Klapka  tábornoknak  alkalma  legyen 
nyilatkozni,  ha  e  kinevezésben  egyet  nem  értene.  Egyet- 
értett, mint  szintén  ugy  a  D ffynek  adott  szóbeli 

utasításaimban,  mint  a  kezeire  bízott  írott  tudósításban 
is,  melynek  tartalma  itt  következik : 

Tudósítás  a  mozgalom  vezéreihez  a  hazában. 

London,  márczins  17.  1861. 

A  jelentettek  óta  a  körülmények  határozottabb  szint 
öltöttek.  Az  olasz  kormány  njabban  is  biztositott  arról,  hogy 
li  á  b  o  r  u  esetére  nemzetünket  szövetségesének  fogja  tekin- 
teni s  activitásbatótele  s  ereje  kifejtése  végett  a  múlt  szep- 
temberi egyezkedést  teljesitendi.  De  háború  ez  idén  nem  lesz 
(hacsak  az  osztrák  nem  támad),  legalább  őszig  bizonyosan 
nem  lesz,  nem  lehet.  Lehetetlen  az,  mind  Olaszország  még 
consolidálatlan  állapota,  mind  azon  dühös  ellenzékeskedés 
miatt,  melylyel  Napóleon  császár  az  ultramontán  pártnál 
találkozott. 

Hogy  Velenczét  az  osztrák  háború  nélkül  nem  adja  fel, 
következésképen  hogy  a  háború  meglesz,  —  az  bizonyos.  De 
hogy  a  nemzet  azon  háborúval  az  osztrák  uralom  alól  meg- 
szabadulhasson, az  attól  függ,  mikép  fogja  magát  a  nemzet 
időközben  viselni  s  minő  határozottságot  fog  az  osztrák  biro- 
dalomegységi  törekvések  ellenében  kifejteni  a  közelgő  ország- 
gyűlésen. A  helyzet  hasonló  1790-hez  s  akkor  apáink,  ha  nem 
tudtak  i?  a  koronázási  hitlevélnek  előre  megállapított  szöve- 
gén változtatni,  —  elég  erélylyel  birtak,  addig  nem  koro- 
názni, mig  az  ország  függetlenségére  s  jogaira  vonatkozó  azon 
biztosítékok,  miket  a  diplomába  iktatni  kívántak,  legalább 
külön  törvényekül  elfogadtattak.  Most  még  nagyobb  határo- 
zottságra van  mind  ok,  mind  alkalom.  Mind  1790-ben,  mind 
1825-ben  az  országgyűlés  hajthatatlanul  ragaszkodott  a  tör- 
tént jogsértések  megujithatása  elleni  biztosítékokhoz,  ámbár 
a  jogsértésekre   nézve   formális    recantatiók  jöttek    közbe. 

Most  nemcsak  nem  jött  közbe  ilyrestitutio  in  integ- 
rum,  de  söt  maga  az  országgyűlés  is  alkotmányellenesen 
constituáltatik  s  egyidöben  annak  összehívásával  az  ország- 
nak osztrák  tartománynyá  aljasitása  octroyáltatik.  A  nemzet 
tehát  igen  erős  állássál  birand  egész  Európa  előtt,  ha  a 
mellett  tántorithatlanul  megmarad,  hogy  az  1723-iki  két- 
oldalú kötést  Ferencz  József  minden  pontjaiban  felforgatván, 
a  tapasztalás  szerint  alaptörvényeinknek  ujabb  törvényeinkkel 
megerősítése  a  sérelmek  megújítása  ellen,  nem  ad  az  országnak 
bizonyságot,  hanem  ujabb  diplomatiai  kötésre  van  szükség  s 
hogy  addig  koronázásról  szó  sem  lehet,  mig  előbb  a  nemzet 
alkotmánya  s  törvényei  teljes  épségbe  vissza  nem  helyeztet- 
nek s  a  tizenkét  év  óta  tartó  (még  e  perczben  is  folytatott)  jog- 
sérelmek (az  1827.  m.  példájára)  minden  következményeikkel, 
egyetemben  tényleg  meg  nem  szüntettetnek.  Ha  a  nemzet 
ehhez  tántorithatlanul  ragaszkodik  s  jogaitól  egy  hajszálnyira 
sem  tagit,  —  a  jövő  osztrák  háborúnak  ugy  nézhet  elébe, 
mint  a  mely  függetlenségének  végső  kivívását  keze  érelmébe 
juttatandja.  Európa  közvéleményének  támogatásáról  s  külö- 
nösen a  franczia  császár  jóakaró  pártfogásáról  bizonyos  lehet ; 
minden  külinterventiót  ellenünk  lehetetlenné  teend  s  az 
osztrákot  egészen  elszigeteli ;  még  az  angol  is  ahhoz  kötendi 
erkölcsi  gyámolitását  az  osztrák  iránt,  hogy  az  Magyarország 
történelmi  jogait  helyreállítsa.  Ha  ellenben  a  közelgő  ország- 
gyűlés jogengedéssel  lép  alkutérre,  Magyarország  ^  jövő 
háborúnál  számba  nem  fog  vétetni. 

A  nemzet  jövendője  tehát  önmagától  függ.  A  mi  teen- 
dőnk csak  az  lehet,  hogy  ha  a  nemzet  önmagáról  le  nem 
mond,  mi  a  bár  halasztott,  de  el  nem  maradható  háború  ese- 
tére neki  szövetségeseket,  támaszt  és  segítséget  biztosítunk. 

Ennyit  Ígérünk  s  bizton  Ígérhetünk  és  tudatjuk  a  hazá- 
val, hogjr 

1.  Állásunkat,  mint  a  barátságos  hatalmak  jóváhagyásá- 
val alakult  Magyar  Nemzeti  Igazgatóság,  fentartjuk  s  bizal- 
mas összeköttetésünket  azon  hatalmakkal  a  régi  meghitt 
lábon  folytatjuk.  A  pülanatnyi  megütközést,  melyet  a  volt 
harmadik  társunk  elfogatása  általi  csorba  okozott,  sikerült 
eloszlatnunk,  helyébe,  a  barátságos  hatalmak  jóváhagyása 
szerint  is,  senkit  nem  neveztünk. 

2.  Az  Olaszhonban  szervezni  kezdett  magyar  légiót 
(»inagyar  segédsereg«  czim  alatt)  sikerült  mind  fentartására, 
mind  kifejtésére  nézve  biztositanunk  s  mindent  el  fogunk 
követni,  kogy  ezen  sereg  ereje  a  káboru  bekövetkeztéig 
tekintélyes  számra  növekedjék,  most  mintegy  nyolczszázra 
megyén. 

3.  Keleten  hatalmas  támogatás  segélyével,  a  viszonyokat 
jövendő  eshetőségekre  kedvezőbbekre  alakitottuk,  de  a  közbe- 
jöttek után  ott  roppant  óvatossággal  kell  eljárnunk  s  a  figye- 
lem nagyon  fel  levén  ott  ébresztve,  s  a  háború  különben  is 
késvén:  azon  oldalról,  már  most  szervezésekbe  bocsátkozni 
nem  is  szükség,  nem  is  tanácsos.  Ismételjük  tehát  intésünket, 
hogy  a  fejedelemségekbe  ne  menjenek  ifjaink.  Az  eddigieket 
nagy  bajjal  s  áldozattal  elszállíttattuk  Olaszhonba,  de  ezen 
túl  az  ily  elszállíttatást  nem  lehet  folytatni. 

4.  A  fegyverfogást  illetőleg  következő  nyilatkozatunk 
szolgáljon  határozott  irányul,  melyhez  mi  minden  cselekvé- 
sünket alkalmazzuk : 

Vagy  mi  szólítjuk  fel  harczra  a  nemzetet,  vagy  az 
önmaga  szántából  kel  fel.  Más  szóval :  vagy  kívülről  vitetik 
be  a  forradalom  vagy  benn  kezdeményeztetik.  E  két  esélyt 
jól  meg  kell  egymástól  különböztetni. 

Kívülről  vinni  be  a  forradalmat  a  hazába,  csak  azon 
esetre  engedné  lelkiismeretünk  s  a  haza  iránt  tartozó  köte- 
lességünk érzete,  ha  a  körülmények  oly  combinátiót  enged- 
nek létrehozni,  hogy  emberi  számítás  szerint,  a  siker  és 
győzelem  csak  a  nemzet  határozottságától  legyen  föltételezve. 
Erre  mi,  mindent  megfontolva,  a  már  előbb  is  tudatott  három 
feltételt  még  mindig  elkerülhetlenül  szükségesnek  tartjuk.  E 
három  feltétel:  háború,  a  nemzetnek  felfegyverezhetése  s 
annyi  szövetséges  külső  segéderő,  a  mennyi  a  körülmények 
szerint  elégnek  leszen  Ítélhető  arra,  hogy  elégséges  fegyvert 
s  hadiszert  vihessünk  be  a  hazába.  Ezek  ugyanazon  feltételek, 
mikre  Turinban  a  szeptemberi  egyezkedést  alapítottuk  s 
mikre  háború  esetére  Ígéretet  bírunk.  Mi  továbbá  is  ezekhez 
ragaszkodunk.  Személyes  békétlenség  sohasem  fog  rábírni, 
hogy  megszakítsuk  azon  viszonyt,  melyet  nemzetünk  javára 
két  hatalmas  kormánynyal  létrehoznunk  sikerült.  Annyival 
Icevégbé  fogjuk  azt  megszakítani,  tíiinthogy  meg  vagyunk 


599 

győződve,  hogy  ha  a  nemzet  önnön  magához  hü  marad,  —  e 
viszony  folytán,  melyet  létrehozni  szerencséseTi  valánk  s  fenn 
is  fogunk  tudni  tartani :  hazánknak  jövő,  eldöntő  szabadság- 
harczára oly  kültámaszt  s  oly  hatalmas  szövetségeseket  biz- 
tosítottunk, minőkért  a.  magyar  szabadságharcznak  minden 
hajdani  vezérei  a  XVII.  század  kezdete  óta  mindig,  de  mindig 
hasztalanul  sóvárogtak.  Lelkünkben  meg  vagyunk  győződve, 
hogy  még  a  mostani  szabadabb  mozoghatást  is  a  közélet 
terén,  nemzetünk  ezen  politicának  köszönheti,  mert  semmi 
sem  tett  annyit  a  tizenegy  éven  át  konokul  tartogatott  osztrák 
rendszer  megtántoritására,  mint  az  attól  való  félelem,  hogy 
működésünk  folytán  az  olasz  kormány  a  magyar  kérdéssel 
magát  azonosíthatja,  a  franczia  kormány  pedig  azt  felkarol- 
hatja. Mi  tehát  a  szövetségi  kormányokkal  egyetértésben, 
nem  pedig  ellenük  fogunk  működni.  A  nemzet  ügye  szentebb 
előttünk,  mintsem  hogy  azt  személyes  kalandok  tárgyává 
sülyesztve,  fajunk  vérével  könnyelmű  játékot  űzzünk. 

És  azért  minden  oly  kalandos  kísérleteket,  melyek  a 
szövetséges  kormányok  ellenére  s  a  nélkül,  hogy  az  osztrák 
kűlháboruba  volna  keveredve,  három-négyezer  emberrel  való 
betörésre  lehetnének  alapítva ,  —  határozottan  kárhozta- 
i  unk,  mert  a  baráti  hatalmakat  elidegenitenék,  az  angolt  elle- 
nünk ingerelnék  s  a  keleten  oly  bonyodalmakkal  lennének 
összekötve,  melyek  hazánkra  okvetlenül  külavatkozás  veszé- 
lyét hoznák,  a  mozgalomra  pedig  minden  mást,  csak  nem 
magyar  nemzetiségi  jelleget  ruháznának.  Ügyünk  iránt  attól 
függ  nemcsak  Európa  rokonszenve,  hanem  a  hatalmak  párt- 
fogása is,  hogy  a  magyar  harcz  ne  tűnjék  fel  azon  mindent 
felforgató  eszméknek  előharczosa  gyanánt,  melyek  nem  nem- 
zeti jogokért,  hanem  kormányformai  vagy  socialis  elméletekért 
küzdenek. 

Az  emiitett  nemű  kísérleteknek  tehát  ellene  leszünk  s 
ha  mégis  (a  mit  nem  gondolunk)  történni  találnának :  kíván- 
juk, tudják  az  otthoniak,  hogy  azoknak  mi  nem  vagyunk 
részesei. 

Egészen  másképen  áll  a  dolog,  ha  a  forradalmat  a  nem- 
zet maga  benn  a  hazában  kezdené  meg  s  nem  kívülről  vitet- 
nék be.  Akkor  a  kezdeményezés  felelőssége  nem  a  mienk, 
)ianew  a  nemzeté  lesz. 

Ezen  esetre  előre  kijelentjük,  liogy  a  nemzet  veszélyei- 
ben osztozni  s  mindennel,  a  mi  csak  tehetségünkben  áll,  segít- 
ségére sietni,  kötelességünknek  ismerendjük. 

Tudatjuk  azt  is  a  nemzettel,  bogy  erre  az  eslietöségro 
Garibaldinak  azon  nyilatkozatát  birjuk,  hogy  valamint  Szi- 
cziliában  ö  nem  kezdette  a  forradalmat,  hanem  meg  levén 
kezdve  a  nemzet  által,  sietett  azt  segíteni :  ugy  ö  másutt  sem 
vállalja  magára  a  forradalom  megkezdésének  felelősségét,  de 
akárhol  vivassék  a  harcz  a  szabadságért,  ö,  ha  meghivatik  (öt 
pedig,  mint  magát  kifejezte,  csak  puskaszóval  lehet  meg- 
hivni),  mindig  kész  lesz  mindennel,  a  mi  tehetségében  álland, 
segítségre  sietni. 

Mi  Garibaldinak  ezen  s  igy  körülirt  segítségét  örömmel 
fogjuk  elfogadni.  Egyébiránt  oda  iparkodunk  hatni,  hogy 
közte  s  az  olasz  kormány  között  combinalt  működés  jöjjön 
létre,  nem  pedig  hogy  egymás  ellen  működve,  egymást  para- 
lysalják. 

Tudatjuk  azt  is,  miként  az  olasz  kormány  odanyilatko- 
zott, hogy  ha  nemzetünk  maga  erejével  magától  kelne  fel  s  a 
felkelés  nemzeties  általánosságot  s  consistentiát  mutatna: 
nem  fogná  engedni,  hogy  az  osztrák  egész  erejével  ellenünk 
fordulhasson  s  magunkra  levén  hagyatva,  elnyomjon. 

Ez  annyit  tesz,  hogy  ha  nemzetünk  felkel  s  magát 
néhány  hétig  tartja,  az  olasz  kormány  is  meg  fogja  az  osztrá- 
kot támadni.  A  nemzet  lássa  meg,  mit  és  mennyit  nyom  hatá- 
rozatában e  kilátás  s  elég  garantiának  tekinti-e  a  szándékot  ? 
Mi,  hogy  kivülröl  kezdjük  a  harczot,  tetteket  s  nem  szándé- 
kokat akarunk  látni  s  méltányosabbnak  véljük,  hogy  a  har- 
czot ők  (a  rendezett  hatalom)  indítsák  meg.  De  ha  netán  a 
körülmények  nemzetünket  kitörésre  vezetnék,  nem  kétséges- 
kedünk kijelenteni,  hogy  az  olasz  kormányt  ezen  szándékban 
őszintének  hiszszük,  —  ámbár  nem  titkolhatjuk  el,  miként  az, 
hogy  mily  kiterjedésben  lenne  ezen  szándék  valósitható  ?  — 
előre  ki  nem  számitható  körülményektől  függhet. 

Kötelességünk  azt  is  tudatni,  mikép  Napóleon  császár- 
tól a  herczeg  által  legközelebb  ily  tanácsot  vettünk:  »Ne 
tágítson  a  magyar  nemzet  jogos  igényeitől  egy  hajszálnyit 
is.  Ha  ebben  tántorithatlan  lesz,  az  osztrák  alkalmasint  állam- 
csínyhez nyúl  s  ha  ennek  a  nemzet  ellentáll  s  ellentállásának 

cousistentiát  tud  szerezni :  Európa  közvéleménye  vele  lesz  s 
ök  (a  francziák)  minket  pénzzel,  fegyverrel,  erkölcsi  befolyá- 
sukkal s  a  nem-avatkozás  elvének  fentartásával  segíteni  fog- 
nak.«  Ez  persze  azon  esetről  szól,  ha  a  még  nem  harczkész  csá- 
szár nem  lenne  háborúban  az  osztrákkal,  mert  ha  és  a  mikor 
abban  lesz,  akkor  tőle  egészen  más  segítségre  számithatunk. 
Ilyen  a  helyzet.  Mi  a  nemzetet  követni  mindig  készek 
leszünk,  de  harczba  vezetni  csak  a  fentebb  emiitett  feltételek 
alatt  fogjuk. 

5.  Mindenesetre  megvárjuk,  hogy  a  megkezdett  szerve- 
zést fentartsák  s  fejleszszék  a  hazafiak.  De  meg  kell  monda- 
nunk, hogy  sem  erre,  sem  általában  a  belföldi  mozgalomra 
pénzt  kívülről  ne  várjanak.  Engedve  (bár  nem  pirulás  nélkül) 
a  hazulról  jövő  unszolásoknak,  sürgettünk  ily  czélu  segélyt, 
íme  a  legutóbbi  válasz,  szórói-szóra,  a  mint  a  miniszterelnök- 
től vettük :  » Midőn  Magyarhonban  három  ember  sem  tanács- 
kozhatott a  nélkül,  hogy  a  legnagyobb  veszélynek  tegye  ki 
magát,  —  természetes  volt,  hogy  mi  adjunk  a  mozgalom  kül- 
földi vezetőinek  eszközöket  a  belföldi  mozgalomra  is.  De 
változtak  a  körülmények.  A  megyék  helyreállitása,  a  sajtó 
helyzete  s  a  benső  szabadságok  némileg  visszaállított  élve- 
zete lehetségessé  teszi  a  hazafiaknak,  hogy  a  haza  felszabadí- 
tásához szükséges  eszközöket  adakozásaikkal  előteremtsék. 
Tudjuk,  hogy  az  ország  elszegényült,  de  mégis  telvék  a  lapok 
adakozásokkal  mindenféle  kisebb  fontosságú  s  némely  épen 
nem  fontos  közczélokra.  Ha  minden  egyébre  van  pénz,  csak 
a  honszabaditás  előkészítésére  nincs,  ugy  nincs  akarat  a  hont 
felszabadítani,  ha  pedig  van  akarat,  a  nemzet  most  már  oly 
helyzetben  van,  hogy  saját  költségeiről  gondoskodhatik.  Azon 
fordulat  után,  melyet  az  események  Magyarországban  vettek, 
nekünk  nincs  többé  jogunk  Olaszhon  pénzforrásaival  a  magyar- 
országi benső  mozgalomra  rendelkezni.* 

Ezen  észrevételek  oly  találólag  igazak,  hogy  nem  lehet 
ellenük  szólani. 

6.  Egy  módot  azonban  tudunk,  melylyel  a  belső  szervez- 
kedés költségeihez  járulhatni  remélünk.  A  le  vél  vivő  szóval 
fogja  azt  elmondani. 

A  M.  N.  Igazgatóság  nevében 
Kossuth. 

Pótlék  a  márczius  17-röl  hazaküldött  tudósitáslioz. 

A  VI.  pontnak  magyarázatát  következő  levelem 
adja  meg: 

Kossuth  —  Klapka  tábornoknak  Genfbe. 

London,  márczius  20.  1861. 

A  D y  által  hazaviendö   tudósítás 

VI.  pontja  szóbeli  utasításra  hivatkozik.  Nem  tartottam  taná- 
csosnak e  felöl  írást  adni,  mert  felfedezés  esetén  a  következés 
az  volna ,  liogy  minden  honvédsegélyzö  bizott- 
mányt elnyomnának.  Az  emiitett  pont  ugyanis  erre  vonat- 
kozik.  Legyen  Ön  szíves  D yt  erre  nézve  a  következő 

értelemben  utasítani : 

»Mínden  eddigi  hazai  mozgalmak  közt  a  honvédsegélyzö 
bizottmányok  a  leggyakorlatíabb,  legegészségesebb  mozga- 
lom. Ha  György  gazda,  a  neki  küldött  megbízatásnál  fogva, 
ezeknek  kellő  hasznát  tudja  venni,  e  bizottmányok  által  egy 
szervezésnek  juthat  a  haza  birtokába,  minőt  más  utón  akár- 
mely költséggel  sem  lehetne  elérni. 

Azon  kell  lenni,  hogy  a  megyei  honvédsegélyzö  bízott- 
ságok a  pesti  központi  bízottságba  összefolyjanak,  abban 
pedig  egy  nem  több,  mint  három  tagból  álló  albizottmányt 
kell  kinevezni,  a  lehető  legmeghittebb  jellemű  honvédtisztek- 
böl  állót.  Ezekkel  kell  G-yörgy  gazdának  a  lehető  legszoro- 
sabb viszonyban  lenni,,  annyira,  hogy  ezek  képezzék  tábor- 
vezéri  karát  hadi  szervezkedés  tekintetében.  Az  eljárás  pedig 
ez  legyen: 

1.  Világosságban  kell  tartani  a  honvédek  összes  számát 
az  országban :  tiszteket,  altiszteket,  legénységet ;  s  e  végett,  a 
hol  még  nem  történt  volna,  a  megyei  segélyzö  bízottságok 
eszközöljék  ki  a  megyénél  a  honvédek  összeírását,  mindenik 
mellett  hozzátévén,  hogy  van-e  vagy  nincs  segélyezésre  szük- 
sége, s  ha  nincs,  miért  nincs  ?  Ezen  öászeirások  mind  küldes- 
senek be  a  pesti  központj.  bizottsághoz,  mert 

2.  Azon  kell  lenni,  hogy  a  megyénkinti  gyűjtések  ne 
tekintessenek  csak  az  illető  megyében  lakó  honvédekre  szorí- 
tottaknak,  hanem  országosaknak.  A  megyei  bizottságok  tegye- 

nek  jelentést  a  központinak,  mennyi  honvéd  van  megyéjük- 
ben (még  pedig  mindeniket  név  és  lakás  szerint  felsorolva) ; 
kinek  mennyi  segélyzésre  van  szüksége  s  mennyi  pénz  gyűlt 
be  a  megj^ében  ?  De  a  kiosztás  körül  a  központi  bizottság 
rendelkezzék;  ha  kevés  az  illető  megyében  begyült  pénz: 
pótolja;  ha  több,  mint  kell:  más  megyebeliek  segélyzésére 
forditsa ;  de  központositani  kell  a  működést. 

3.  Könnyű  lesz  a  segélyezésnél  megállapitani,  hogy  a 
segélyezendő  hü  maradt-e  elveihez  s  ép  testi  erejü-e,  vagy  nem  ? 

4r.  Azonkivül  egyes  esetekben  s  óvatos  kiválogatással 
azt  kell  egynek-másnak  mondani:  Kapsz  ellátást  hat 
hónapra,  havonkint  ennyit;  de  ide  s  ide  mégy 
lakni  s  ez  és  ez  lesz  kötelességed.  —  Ez  a  lehető 
leghatalmasabb  módja  lesz  a  szervezkedésnek. 

Mi  Ígérjük,  hogy  »honvédsegélyzés«  czim  alatt  külföl- 
dön egyes  járulékokat  iparkodandunk  eszközölni;  de  hogy 
ezt  tehessük,  szükséges,  hogy  a  megyei  albizottságok  jelent- 
sék be  a  pesti  központinak  a  segélyezendők  számát  s  a  központi 
bizottság,  e  számra  hivatkozva,  felszólitást  intézzen  a  hazá- 
hoz a  hírlapokban  oly  értelemben,  hogy  bár  szép  a  mutatkozó 
részvét,  de  a  segélyezendők  száma  oly  nagy,  hogy  többre  van 
szükség.  Ez  nekünk  alapot  fog  szolgáltatni,  s  igy,  de  csakis 
igy  remélhetünk  külföldről  némi  pénzsegélyt  a  szervezkedés 
fentartására  és  kifejtésére.* 

Kossuth. 

VI. 
Zavarok  a  légióban. 

Meg  kellene  még  ismertetnem  a  szintoly  aggasztó, 
mint  botrányos  kórállapotot,  mely  ápril  vége  felé  az 
akkoriban  Nolában  állomásozó  >  Magyar  segédsereg « 
(légió)  tiszti  karában  oly  fokra  hágott,  hogy  magának 
A  légiónak,  az  olasz  és  magyar  közti  frigy  e  becses  ele- 
ven jelképének  fentarthatását  is  kétségessé  tette. 

Panasz  panasz  után,  feladás  feladás  után,  vád  vád 
után  özönlött  hozzám  Angliában  tartózkodásom  utolsó 

pár  hete  alatt,  mikor  különben  is  a  bankóper  időmet, 
gondomat,  idegfeszitésig  igénybe  vette. 

A  parancsnokok  közti  súrlódás  a  fegyelmet  egé- 
szen felbontotta;  a  szenvedelmes  pártviszály,  ezivódás 
s  egymás  elleni  törzsönködés  a  tiszti  karban  közbot- 
ránynyá  fajult,  mig  végre  lázadás  tört  ki  a  légióban ; 
oly  lázadás,  mely  rendes  hadseregnél  a  legszigorúbb 
haditörvényszéki  eljárást  vonta  volna  maga  után. 

S  valóban,  az  olasz  kormány  nem  is  adhatta  volna 
nagyobb  jelét  a  becsnek,  melyet  a  magyarokkal  való 
frigyre  helyezett,  mint  az  által  adott,  hogy  nemcsak  a 
légiót  fel  nem  oszlatta,  de  még  haditörvényszéki  szigor- 
hoz sem  folyamodott,  hanem  fegyelmi  eljárás  elrende- 
lésére szoritkozott. 

De  az  olaszhoni  magyar  legio  történelme  magában 
egy  egészet  képez,  mely  oly  részletes  külön  tárgyalást 
meg  is  érdemel,  igényel  is,  melynél  sem  a  fény,  sem  az 
árnyék  ne  hiányozzék.  Akárki  lesz  az,  a  ki  e  munkára 
vállalkozik,  irományaimban  bő  anyagforrásra  talál. 

Miszerint  azonban  a  reánk  zúdult  csapások  sorá- 
ból ezen  csapás  ismerete  se  hiányozzék  egészen,  közlök 
egy  rövid  napiparancsot,  mely  a  bajról  s  annak  orvos- 
lási módjáról  az  olvasónak  legalább  fogalmat  adand. 

Napiparancs. 

Az  olaszhoni  magyar  segédsereg  kebelében  elharapódzott 
botrányos  súrlódások  s  pártviszályok  arra  kényszeritették  az  olasz 
királyi  kormányt,  hogy  szoros  vizsgálatot  rendeljen. 

Ez  a  legkevesebb,  a  mit  tehetett.  Nemzetünk  iránti  jóakara- 
tának köszönhetjük,  hogy  rögtön  feloszlatáshoz  nem  nyúlt. 

Természetes  azonban,  hogy  a  sereg  további  fenn-  vagy  nem- 
állása a  vizsgálat  eredményétől  függend. 

E  vizsgálattal  az  olasz  királyi  kormány  Türr  István  altábor- 
nagy urat  bizta  meg. 

E  kormányi  megbízatáshoz  a  M.  N.  Igazgatóság  saját  meg- 
bízatását is  csatolja  s  a  nevezett  altábornagy  urat  ugy  a  vizsgá- 
latra, mint  annak  folytán  a  bűnösök  büntetése  végetti  intézkedé- 


605 

sekre,  a  sérelmek  orvoslására  s  a  sereg  fenállását  veszélj'eztetö 
bajok  kútfőinek  elhárítására  minden  szükséges  hatalommal  fel- 
ruházza. 

Mi  is  a  sereg  parancsnokságának,  tiszti  karának  s  legénysé- 
gének azon  parancscsal  adatik  tudtára,  hogy  nevezett  altábornagy 
ur  iránt  megbízatásának  teljesítésében  teljes  készséggel  s  illetőleg 
engedelmességgel  viseltetni  s  neki,  intézkedéseinek  foganatosí- 
tásában, rendeletei  szerint  segédkezet  nyújtani  kötelességüknek 
ismerjék. 

Senki  a  haditörvények  szigorú  alkalmazásának  terhe  alatt 
máskép  nem  cselekedendvén. 

Az  összes  magyar  segédsereg  parancsnokságára  az  olasz 
királyi  kormány  helybenhagyásával  dandárparancsnoki  minőségben 
s  a  M.  N.  Igazgatóság  irányában  tartozó  felelősséggel  Ihász  Dániel 
ezredes  ur  neveztetik  ki  s  iránta  tisztikar  és  legénység  a  tartozó 
engedelmességre  köteleztetnek. 

E  napi  parancs  a  sereg  minden  külön  fegyvernemü  csapatjá- 
nak  kihirdetendő. 

Kelt  Londonban,  1861.  évi  május  2-án. 

A  Magj'ar  Nemzeti  Igazgatóság  nevében 
Kossuth. 


Valóban  oly  erélyre,  kitartásra,  buzgalomra  és 
tapintatra  volt  szükség,  mint  a  minő  Türr  tábornoknak 
mindennél,  a  mibe  belefogott, kitünőleg  sajátja,*)  misze- 
rint a  legio,  melynek  fenállásához  oly  nagy  érdekek  s 
annyi  remény  voltak  kötve,  akkori  kórállapotának 
i)rvényéböl  kiragadtassék.  —  O  a  kérlellietlen  szigort 
szoros  igazsággal  s  ingerültséget  csillapitó  tapintatos- 

*)  A  kitartó  erélyről  szólva,  mely  Türr  tábornok  tevékenj' 
•életén  végig  vonul,  lehetetlen  csodálkozásomat  ki  nem  fejeznem 
azon  sajnálatos  tény  felett :  hogy  ö,  kinek  munkássága  idegen  nem- 
zeteknél annyi  elismerést  arat ;  ki  a  magyar  nevet  epochalís  világ- 
vállalatok  történelmébe  véste :  a  csatornázás  és  fóldöntözés  körül 
épen  saját  hazájában,  épen  Magyarországon,  annyi  akadékoskodás- 
sal kénytelen  küzdeni ;  azon  Magyarországon,  a  hol  a  mindinkább 
túlszárnyalással  fenyegető  amerikai  verseny  s  a  német  kereskedelmi 
política  folytán :  egyrészt  a  belterjes  mezőgazdaság,  melynek  (ott,  a 
hol  helye  van)  az  irrigatio  oly  csodásan  hatályos  egyik  eszköze ;  más- 
részt a  nyers  terményeknek  Fiúméhoz  csakis  vízi  utakkal  combina- 
tioban  eszközölhető  olcsó  elszállíthatása  már  nem  is  csak  jobblét 
kérdése,  hanem  valóságos  életkérdéssé  vált. 

sággal  párosítva,  erős  kézzel  kiragadta  s  nem  csak  a 
legio  fenmaradását  biztosította,  lianem  oly  karba  is 
helyezte,  hogy  Ihász  ezredes  parancsnoksága  idejében 
több  mint  egy  éven  át  szép  boglárokat  fűzhetett  a 
magyar  név  harczi  dicsőségének  koszorújába. 

Hálás  érzéssel  ismerem  el,  hogy  e  reorganisatio 
egyenesen  Ttirr  tábornok  érdeme  volt. 


Megismertetem  főbb  vonásaiban  helyzetünk  viszon- 
tagságait a  reánk  nehezedett  csapások  közben. 

Az  1861-ikí  magyar  országgyűlés  ápril  első  heté- 
ben megnyittatott. 

Midőn  én,  mint  fészket  változtató  vándor-madár, 
Angliát  elhagyva,  május  második  felében  családommal 
Olaszországba  megérkeztem.  Deák  már  elmondta  május 
1 3-ikai  nagy  beszédét. 

Egyelőre  Milanóban  ütöttem  fel  tanyámat.  Beje- 
lentettem megérkezésemet  Cavournak,  a  vele  való  érte- 
kezéstől függesztve  fel  további  határozatomat. 

Kivánta,  ránduljak  át  hozzá  Turinba. 

Mélyen  bevésve  maradt  emlékezetemben  a  meleg 
szivélyesség,  mely ly el  fogadott  s  melyet  azon  kijelen- 
téssel tetézett,  hogy  megvan  bizva  a  király  által  nekem 
az  ő  nevében  is  a  legőszintébb  >Isten  hozott«-at 
mondani. 

Asztalán  feküdtek  a  franczia  lapok,  melyek  Deák 
felirati  javaslatát  már  beszédének  Teleki  halála  által 
pár  napig  késleltetett  elmondása  előtt  közlötték.  Ismerte 
a  határozati  párt  elleninditványát  is,  melyet  Tisza  Kál- 
mán május  16-án  előterjesztett. 

Mintha  most  is  látnám  Cavournak  örömtől,  remény- 
től, bizalomtól  sugárzó  arczát,  melylyel,  mindkét  keze- 

met  erősen   megrázva,  e  kiáltásba   tört   ki:  »Vive  le 
Hongrie ! « 

>  Biztosnak  érzi  On  magát «  —  kérdezé  —  »liogy 
a  magyar  képviselőház  az  ország  alkotmányának  az 
1848-iki  törvények  értelmében  a  pénz-  és  hadügyre 
nézve  is  teljes  épségben  visszakövetelésétől  nem  fog 
tágitani  ?  « 

> Tiszta  válaszszal  tartozom*  —  felelém. —  »Ha  a 
felirati  párt  talál  győzni  s  a  bécsi  udvar  elég  okos  lesz, 
az  októberi  diploma  alapelvéhez  merevül  nem  ragasz- 
kodva, a  tractatusok  terére  lépni:  lesznek  egyesek,  kik 
hajlandóságot  érezhetnek  valamely  kiegyenlitési  com- 
binatiókba  bocsátkozni.  Ezt  azért  mondom,  mert  van 
egy  kisded  doctrinair  töredék,  báró  Eötvössel  élén,  mely 
bizalmas  magánkörökben  valamely  „dualismus"  felől 
kezd  suttogni.  De  a  nemzet  közegyetértéssel  nyilatkoz- 
tatott hatalmas  akaratával  szemben  még  ezen  kis  töre- 
dék is  belátja,  hogy  Magyarország  állami  függetlensé- 
géből s  törvényes  önállásából,  miként  azt  az  1790-iki 
X.  t.-czikk  alapján  a  48-iki  töi*vények  biztositották,  egy 
hajszálnyinak  elengedését  is  megkisérleni  teljes  lehe- 
tetlenség. Maga  Eötvös  is  kinyilatkoztatta  Pest  városa 
gyűlésén,  miként  az  összes  törvényhatóságok  felterjesz- 
téseiből világossá  lett,  hogy  Magyarországot  máskép, 
mint  alkotmányának  tökéletes  helyreállitása  által  ki  elé - 
giteni  nem  lehet.  Erre  tehát  még  a  dualisticus  hajlamú 
báró  Eötvös  is  engageálva  van  s  bizony  Magyarország 
nem  oly  hangulatban  van,  hogy  akárki  is  tanácsosnak 
tarthatná  a  nyiltan  lekötött  szó  szentségével  játszani. 
Deák  tudja,  hogy  azon  elvekkel,  melyeket  oly  mesteri- 
leg  kifejtett,  az  egész  nemzet  osztatlan  közvéleményét 
tolmácsolta.  O  attól,  a  mit  kimondott,  el  nem  áll,  az 
bizonyos ;  s  hogy  a  határozati  párt,  mely  pedig  gzám- 

szerinti  többségben  van,  az  alkotmányos  önállás  teljes 
épségéből  egy  hajszálnyit  sem  fog  engedni,  —  ez  a 
bizonyosnál  is  bizonyosabb.  A  kérdés  tehát  csak  az 
lehet,  hogy  felirásban  vagy  határozatban  adassék-e 
kifejezés  a  törhetlen  határozottságnak,  az  alkotmány 
épségéhez  ragaszkodni;  de  hogy  ettől  a  jelen  ország- 
gyűlés tágitani  nem  fog,  ez  iránt  kezességet  merek 
vállalni. « 

»Ha  ez  igy  van«  —  monda  Cavour  —  ^^^gy  én 
azt  mondom  ()nnek :  ha  Isten  is  akként  akarja,  mint  én 
s  Ji  király,  ngy  meglehet,  még  ez  idén  ősz  felé,  minden- 
esetre mához  egy  esztendő  alatt,  Velencze  a  mienk  s 
Magyarország  szabad.  Mert  Aiistria,  a  miként  az  osz- 
trák birodalom  népei  iránt  legnjabb  chartájával  enga- 
geálva  van,  a  magyar  alkotmánynak  a  48-iki  törvé- 
]iyek  értelmében  visszaállitásába  nem  fog  eznttal  bele- 
egyezni, tehát  koronázás  nem  lesz.  Ezt  bizonyosnak 
tekintem.  Ön  félt  a  magyar  országgyűlés  összejövete- 
létől. Volt  oka  reá.  Én  is  osztoztam  aggodalmában. 
De  amint  a  dolgok  kifejlődtek,  ez  az  országgyűlés 
reánk  nézve  valóságos  szerencsévé  lett.  Időt  nyertünk 
általa  a  készületekre,  s  én  fel  fogom  ezt  az  időt  hasz- 
nálni közös  érdekűnkben.  Erre  Önnek  szavamat  adom. 
Önök  az  országgyűlés  által  Napóleon  császár  iránt  is 
nagyon  kedvező  állásba  jutottak.  Ö  attól  függesztette 
fel  határozatát,  hogy  a  magyar  nemzet  meritse  ki  a 
törvényes  utat,  mielőtt  fegyverrel  kérné  számon  jogait ; 
mutassa  meg,  hogy  kész  kibékülni,  ha  alkotmánya 
helyreállittatik.  A  magyar  nemzet  ép  azt  teszi,  a  mit  a 
császár  Önnek  Napóleon  herczeg  által  tanácsolt  s 
Vimercati  által  nekem  is  többször  megizent.  E  tanács 
a  császárra  erkölcsi  kötelességet  ruház  s  ő  az  alul  nem 
fog  akarni  kibúni.    Ha  a  magyar  országgyűlés  ered- 


609 

meny  nélkül  oszlik  szét:  »la  phase  légale  sera  traver- 
sée<,  a  mint  a  császár  kívánta.  O  ez  esetre  engageálva 
van:  nem  fog  minket  akadályozni,  sőt  segitsé- 
günkre  lesz.« 

» S  ha  mégis  haboznék «  :  —  felelém  —  » van  egy 
biztos  mód,  őt  határozatra  birni.  S  ez  az,  hogy  bevég- 
zett, visszavonhatlan  tény  gyanánt  kell  a  háborút  elébe 
állitani.  Legyen  jellemvonás,  legyen  vérmérséklet,  vagy 
betegeskedés  kifolyása:  ő  szeretné, hogy  ne  történjenek 
dolgok,  a  mik  őt  nagy  határozatokra  kényszeritik.  Hát 
a  mig  módjában  van,  iparkodik  elejét  venni;  de  ha 
daczára  ellenkezésének,  mégis  megtörténik :  meghajlik 
a  bevégzett  tény  előtt  s  megadja  magát  helyzete  logi- 
cájának.  így  történt  Toscanával,  a  pápai  tartományok- 
kal és  Nápoly lyal.  Ellenezte,  fenyegetőzött ;  de  a  bevég- 
zett tényt  elfogadta.  így  lesz  a  dolog  a  Yelencze  végetti 
háborúval  is.« 

» Igaza  van  Önnek  <  —  feleié  Cavour.  —  »Ezt,  ha 
kellend,  eszemben  fogom  tartani.  De  nem  lesz  rá  szük- 
ségünk, hogy  kezét  ekként  erőszakoljuk.  E  felől,  a  mint 
a  dolgok  állanak,  van  okom  legkevésbé  sem  kételkedni. 
Tehát  legyen  On  jóreménynyel.  Most  egyelőre  termé*- 
szetesen  nem  volna  tanácsos  a  ..phase  légale"  legom- 
bolyitását  erőszakosan  megzavarni  Magyarországon. 
Tartsa  On  politikai  barátait  jóremény seggel  hazájá- 
ban. Hivatkozhatik  e  -részben  bizalmasan  reám  s  a 
királyra.  Használja  fel  minden  befolyását,  hogy  az 
országgyűlés  ne  tágitson.  Tartsa  rendben  a  légiót  s 
fejleszsze  óvatosan:  közölje  velem,  a  mire  e  végett  s 
máskülönben  is  szüksége  lehet.  Számítson  készségemre 
és  tartsa  fenn  a  barátságos  viszonyt  Garibaldival.  Ei;i 
felhasználom  az  időt,  hogy  a  háborúra  minél  jobban 
készen  legyek  s  a  mint  annak  ideje  elérkezik,  gonddal 

leszek,  hogy  Önök  is  el  legyenek  látva  minden  szüksé- 
gesekkel. Hogy  mikép  kezdjük  meg  a  tánczot,  arra 
nézve  majd  a  körülményektől  kérünk  tanácsot;  de  a 
felől  biztositomOntjhogy  ha  országgyűlésük  eredmény 
nélkül  oszlik  szét,  nemzetük  méltó  indignatióját  tétle- 
nül elpárologni  nem  engedendjük.  Egyelőre  jobb  lesz, 
ha  Ön  Milanóban  marad;  de  folytonos  érintkezésben 
kell  lennünk;  hiszen  Milánó  Turinlioz  vasúton  igen 
közel  van.  Most  szükségesebb,  mint  valaha,  hogy  egy- 
mást jól  megértsük  s  egy  nyomon  járjunk.  Ep  azért 
ismétlem  s  a  király  nevében  is  ismétlem:  legyen  On 
üdvöz,  háromszor  üdvöz  Olaszországban !« 

Ilyen  volt  első  beszélgetésünk.  Reménytől  dagadó 
kebellel  utaztam  vissza  családomhoz  Milanóba. 

Ezután  még  kétszer  láttam  Cavourt.  A  mi  kivánni 
valóm  lehetett  azon  idő  szerint  a  közügy  érdekében,  a 
legelőzékenyebb  készséggel  teljesitette;  még  családom 
s  magánügyeim  iránt  is  a  legszivélyesebb  érdeklődést 
tanusitotta. 

Mi  gyarlók  az.  ember  reményei ! 

Egy  vértolulás,  egy  lob :  s  az  agy,  mely  ma  ter- 
veivel egekig  emelkedik,  a  kéz,  mely  merészen  nemze- 
tek sorsának  kerekébe  nyúl :  holnap  egy  élettelen 
tömeg,  mely  a  földnek  adja  vissza,  a  mi  az  emberben 
földi  volt. 

Cavour  június  6-ánmeghalt. 

A  nép  fiai  átkozódva  mondák  egymásnak  az  utczá- 
kon:  „hát  már  az  Isten  is  az  osztrákhoz  szegődik!" 

Nem  kisérlem  meg  leirni  a  mély  consternatiót, 
mely  Olaszországot  elborította ;  még  kevésbé  a  leirha- 
tatlant:  saját  fájdalmamat. 

Csak  annyit  mondok:  húsz  hosszú  év  múlt  el 
i^ótaj  korom  a  sir  szélére  vitt,  s  a  ki  idáig  jutott,  annak 


611 

gondolatai  nem  röpködnek  az  illusiók  szárnyain:  és  én, 
a  mint  ama  kornak  conjuncturáit  higgadtan  számba 
veszem,  most  is  azon  meggyőződésre  jutok,  hogy  ha 
Cavour  életben  marad,  ő  nem  várta  volna  azt,  hogy 
Olaszország  vesztett  csaták  után  a  porosz  király  kegyé- 
ből kapja  meg  Velenczét  *),  hanem  velünk  magyarok- 
kal kezet  fogva  szerezte  volna  meg  már  62-ben,  s 
Magyarország  ma  nem  idegen  érdekek  s  családi  poli- 
tika vontató-kötelére  fűzött  álország,  hanem  független, 
szabad,  virágzó  állam  volna. 

Átok  van  rajtad,  szegény  hazám ! 

*)  Hogy  nekünk  igy  kellett  Velenczéhez  hozzájutnunk !  Ez  a 
gondolat  mint  egy  rákkórság  fog  szivemen  rágódni,  a  mig  csak 
ólek,«  —  igy  szólott  hozzám  a  6  6 -ki  béke  megkötése  után  Rica- 
soli,  ki  akkor  miniszterelnök  volt. 

HETEDIK  FEJEZET. 
Cavour  halála  után. 

A  magyar  országgyűlés  képviselőháza  június  5-én 
határozta  el,  három  szótöbbséggel,  a  felírást.  Cavour 
másnap  reggel  7  órakor  halt  meg.  Alig  18  órai  időköz 
a  két  esemény  között !  Az  első  a  forradalmat  semmi- 
esetre nem  akaró  Deák  kialkuvási  irányának  túlsúlyára 
mutatott,  nem  ugyan  a  nemzetnél,  de  az  országgyűlé- 
sen; a  másik  amaz  elsőből  a  magyar  nemzet  határozott- 
sága iránti  kétséget  idézte  elő.  E  kétség  késleltette  a 
háborút  s  a  késleltetés  bomlasztotta  fel  a  magyar  emi- 
grácziót  és  lett  azon  sziklává,  melyen  a  49-iki  zászló 
diadala  hajótörést  szenvedett. 

E  néhány  sor  a  Cavoui  halálára  következett  évek 
történelmének  szomorú  összitése. 

Cavour  utódává  Ricasoli  báró  lett  kinevezve. 

Ricasoli  nem  levén  a  köztünk  és  Cavour  közt 
fenállott  viszonyba  beavatva,  Farinit  kértem  meg, 
világosítsa  őt  fel  annak  természete  felől,  hozzon  vele 
személyes  érintkezésbe  s  figyelmeztesse,  hogy  jó  lesz, 
ha,  mielőtt  engem  fogadna,  kikeresteti  a  szeptemberi 
egyezkedésünkről  szóló  irományokat,  és  tartalmukkal 
megismerkedik. 

Ily  előzménynyel  jöttem  személyes  érintkezésbe 
Kicasolival. 

Első  értekezésünkről  ezeket  találom  azon  idei 
leveleimben  feljegyezve: 


613 

Ricasoli  biztosított,  miként  arról,  hogy  Olaszország- 
nak a  magyar  szövetségre  szüksége  van,  ép  ugy  meg 
van  győződve,  mint  Cavonr  volt;  s  azért  elődje  politi- 
káját a  magyar  ügyekre  nézve  szent  örökségnek  tekinti 
s  egész  logicájávalés  minden  következéseivel  elfogadja, 
ugy,  miként  1860-ban  megállapittatott.  Elfogadja  neve- 
zetesen háború  esetére  az  adriai  expeditio  eszméjét  is, 
mire  nézve  indokaimat  teljesen  meggyőzőknek  találja, 
feltéve,  hogy  a  cselekvés  perczének  körülményei  nem 
fognak  valami  még  ennél  is  jobbat  tanácsolni:  mert 
ha  egyszer  a  háború  percze  elérkezik,  ő  erősen  el  van 
határozva,  nem  fukarkodni  irányunkban,  hanem  min- 
dent megtenni,  miszerint  Magyarország  a  közös  hábo- 
rúban a  lehető  legnagyobb  erőt  fejthesse  ki,  feltéve, 
hogy  részt  fog  akarni  venni  a  háborúban. 

Feltéve!  —  engem  ez  a  bizalmatlansági  reser- 
vata  nagyon  megdöbbentett.  Még  jobban  megdöbben- 
tem, midőn  nyilatkozatát  ekként  folytatá: 

» Tegyük  fel,«  —  úgymond  —  »hogy  Magyar- 
országra bizakodva,  háborút  kezdünk  Austria  ellen,  s  a 
bécsi  udvar,  megijedve,  akármi  mentalis  fentartás  mel- 
lett bár,  megadja  a  magyarnak,  a  mi  az  országgyűlési 
feliratban  formulázva  van;  miként  biztosit  On  minket, 
hogy  a  magyar  nemzet  azt  el  nem  fogadja  s  minket 
cserben  nem  hagy  ? « 

Cavournak  ily  bizalmatlanság  soha  eszében  sem 
fordult  meg.  Elmondtam,  hogy  ha  a  háború  késik  s  a 
magyar  nemzet  előtt  nem  tűnik  fel  kilátás  független- 
sége kivivására, meglehet,  hogy  megadja  magát  a  kény- 
telenségnek  s  kialkuszik;  de  ha,  a  mint  Eicasoli  fel- 
teszi, Olaszország  királya  háborút  kezdend  és  sereget 
küld  Magyarországra  és  kiáltványban  tudatja  a  magyar 
nemzettel,  hogy  mint  szövetséges  küldi  seregét  segitsé- 

gül  a  nemzetnek  függetlensége  kivivására,  és  mi  így 
környezve,  igy  gyámolitva,  harczra  szólítjuk  nemze- 
tünket :  hogy  ily  körülmények  közt  eltaszíthatná  magá- 
tól a  szabadító  barát  kezét  s  békejobbot  nyújthatna 
elnyomójának,  kinek  keze  annyi  kiontott  magyar  vér- 
től párolog,  kinek  fejére  annyi  szenvedés  emléke  átkot 
kiált,  a  kiről  tudja,  hogy  uralma  alatt  a  magyar  saját 
sorsának  ura  soha  sem  lehet:  ezt  tenni  fel  a  magyar 
nemzetről  olyasvalami,  a  mi  még  álomnak  is  lélektani 
képtelenség.  Elmondtam  ezt ;  elmondtam,  hogy  ha  van- 
nak is,  mint  Olaszországban  is  vannak,  kik  félnek  a 
harcz  esélyeitől,  ezeknek  alkuvágya  elveszne  a  magyar 
nép  » névtelen  félisteneinek «  harczkiáltásában,  mint  az 
orkánban  a  sóhajtás;  elmondtam  mindent,  mit  ember 
mondhat  megnyugtatásul:  de  Ricasoli  folyvást  fejét 
csóválta,  mondván:  »C'est  pourtant  grave.«  Mégis  csak 
komoly  dolog,  mert  végre  is  minden  arra  mutat,  hogy, 
ellenkezőn  Velenczével,  a  magyar  ismer  árt,  melyen  az 
osztrákkal  megalkudnék.  Ily  nemzetre  nehéz  számí- 
tani s  bizony  nagy  felelősséget  vészen  magára  azon 
olasz  miniszter,  a  ki  e  számítás  fejében  oly  hábo- 
rút kezd,  mely,  ha  e  számítás  csal,  Olaszországnak 
minden  vívmányait  semmivé  teheti. « 

Erre  aztán  én  mondom  fejcsóválva:  »C'est  grave, 
ha  ekként  állunk  egymással ! « 

Kérdeztem  Ricasolit,  hogy  ha  ily  bizalmatlansá- 
got táplál  nemzetem  iránt,  miként  értsem  azon  nyilatko- 
zatát, hogy  j>Cavour  politikáját  irányunkban  szent  örök- 
ségnek tekinti  s  minden  következéseível  elfogadja  ?« 

>  Értse  Ön  igy5«  —  feleié  —  ^hogy  a  magyar 
nemzet  szövetségére  végtelen  nagy  súlyt  helyezek,  de 
háborút  addig  nem  kezdek,  míg  Olaszország  saját  ere- 
jét annyira  ki  nem  fejtettem,  hogy  szükség  esetén  saját 

erejével  is  helyt  állhasson.  Nem  akarom  koczkáztatni 
az  olasz  vívmányok  biztonságát.  E  felkészülésre  nekem 
idő  kell  tavaszig.  Addig  paciíicálom  Nápolyt,  megszer- 
zem Rómát,  —  erre  el  vagyok  határozva;  —  megket- 
tőztetem hadseregünket,  kifejtem  tengerészetünket  s 
fegyverkezem.  így  felkészülve,  elvetem  a  háború  kocz- 
káját  jövő  tavaszszal ;  Önök  irányában,  ha  addig  nem- 
zetük ki  nem  alkuszik  az  osztrákkal,  teljesítek  mindent, 
a  miben  Cavourral  megegyeztek,  sőt  annál  többet  is, 
mindent,  a  mi  csak  emberileg  lehetséges,  mert  ha  együtt 
küzdünk  egy  közös  ellenség  ellen,  ostobaság  volna  azon 
nem  lennünk,  hogy  Önök  minél  többet  nyomhassanak 
közös  győzelmünk  mérlegében.  Ezt  saját  érdekünk 
parancsolja.  De  tavaszig  sem  nem  kezdek,  sem  nem 
provocálok  háborút.  Azért  Önök  tudjanak  várni;  tart- 
sák a  dolgokat  függőben;  gondoskodjanak,  hogy  az 
országgyűlés  egy  hajszálnyit  se  engedjen  a  nemzet 
jogaiból.  Ha  ezt  megteszi,  valószinű,  hogy  eredmény 
nélkül  fog  szétoszolni,  s  ha  igy  oszlik  szét,  valószinű, 
hogy  tavaszig  uj  alkukisérlet  nem  történik.  Akkor 
pedig  verekszünk.  Tudjon  tűrni,  várni  nemzetük,  de 
várás  és  tűrés  közt  tudjon  készülni.  Itt  fentartjuk  s 
fejleszteni  fogjuk  a  légiót,  de  óvatosan,  nehogy  időelőtt 
provocánsoknak  látszassunk.  Másnemű  készülgetés  az 
Önök  részéről  idekünn  most  még  korai  volna;  eljön 
annak  ideje,  s  ha  eljön,  meglesz  minden,  a  mi  szüksé- 
ges. Nem  idekünt,  hanem  benn  az  Önök  hazájában 
szükséges  az  előkészület,  s  erre  a  nemzetnek  magában 
kell  az  eszközöket  feltalálnia.  Ha  nem  találja  fel,  jele, 
hogy  nem  akar,  s  ha  nem  akar,  ki  bizzék  benne  ?« 
E  bizalmatlanság  ismét  és  ismét  felüti  rémfejét. 

Ilyen  volt  első  értekezésem  Ricasolival.  Eideg' 
egyéniség  volt,  a  hajthatatlan  jellem  kifejezésével  egész 
külsején;  »il  fiero  barone«  — szokták  róla  mondani 
Toscanában.  Megvárta  mindenkitől,  hogy  adott  szava 
szentnek  tartassék;  erre  büszkeségét  helyezte;  de  ép 
azért  szoros  szótartást  kivánt  másoktól  is.  Hajthatat- 
lansága  az  erély  jellegével  ruházta  fel  őt  s  ez  bizalmat 
keltett  az  iránt,  hogy  Olaszország  erejének  azon  kifej- 
tését, melyet  tavaszig  programmjának  tűzött  ki,  keresz- 
tül is  viszi.  De  nem  vitte  keresztül.  Nem  volt  meg 
benne  az  a  sokoldalú,  minden  részleteket  egy  áttekin- 
téssel felkaroló  tevékenység,  mely  Cavournak  bámula- 
tos mértékben  sajátja  volt. 

Különben  Ivicasoli,  első  értekezéseink  folyamában 
jóakaratának  előzékeny  készséggel  adta  jeleit. 

Nagyon  aggasztott  a  hadműködési  alapnak  amott 
keleten  elvesztése,  lía  háború  esetén  nem  nyújthatunk 
azon  oldalról  fegyvert  hazánkfiai  kezébe,  Erdély  nem- 
csak nem  fogott  volna  résztvehíjtni  a  szabadságharcz 
megkezdésében,  de  még  annak  is  ki  lehetett  téve,  hogy 
a  bécsi  hatalom  izgatásai  újra  martalékul  dobják  az 
erdélyi  magyarságot  a  48-kiakhoz  hasonló  irtózatossá- 
goknak. Aztán  az  adriai  expeditionak  (melyre  Kicasoli 
is  szavát  adta)  a  moldvai  és  szerbiai  szélek  felől  egy- 
idejűleg megindítandó  felkeléssel  támogatása  mérhetlen 
stratégiai  fontossággal  birt.  Jelekkel  birtam  Parisból, 
hogy  a  Tuilleriákban  tervek  voltak  vajúdásban  a 
keletre  nézve,  melyek,  ha  megszületnek,  a  Szerbia  feje- 
delme s  a  bécsi  udvar  közti  uj  barátságnak  végetvet- 
nek. Azon  reményről  tehát  nem  mondtam  le,  hogy 
Belgrádban  barátságos  viszonyunk  a  fejedelemmel  még 
helyreállhat,  annál  inkább,  mivel  Garasanin  újra  befo- 
lyásra  jutott,    ki    pedig    ügyünknek    mindig    őszinte 

barátja  volt,  De  arra  már  még  Napóleon  császár  befo- 
lyása sem  bírhatott  volna  rá,  hogy  megegyezésemet 
adjam,  miszerint  Couza  fejedelemnek  készülődéseink 
titkaiba  beavatására  csak  kisérlet  is  tétessék.  Örökké 
fülemben  csengett  Zglinicki  intése  :  » Óvakodjanak 
Couzától ;  ő,  még  ha  alkudozásokba  bocsátkozik  is,  csak 
azért  teendi,  hogy  jobban  elárulhasson «  (il  ne  traitera 
que  pour  mieux  trahir).  Ez  intést  konstantinápolyi  kép- 
viselőnk, gróf  Karacsay  sem  szűnt  meg  soha  ismételni ; 
ő  pedig  ismerte  az  ottani  viszonyokat,  mint  jobban  senki. 

Tehát  azon  oldalon  fegyvertelepre  s  erőszerve- 
zésre irányzott  intézkedéseink  csak  magán- utón  lehet- 
tek biztosan  végrehajthatók;  egyelőre  még  Szerbiára 
nézve  is,  Moldva- Oláh  országra  nézve  pedig  állandóan. 
Erre  a  tervet  Karacsay  hozta  javaslatba.  Részleteibe 
nem  bocsátkozom,  csak  annyit  emlitek,  hogy  egy  duná- 
gőzhajózási  franczia  társaságra  volt  alapitva,  mely 
Marseille-lel,  mint  kiindulási  ponttal  Konstantinápo- 
lyon  át  az  Al-Dunán  személy-  és  áru-szállitó  rendes 
gőzhajózást  létesitendett  fel  Belgrádig  s  mint  látszati- 
lag  tisztán  kereskedelmi  vállalat,  Szerbiában  gyártelep- 
pel s  raktárakkal  birandott.  E  tervvel  kapcsolatban 
Moldva-Oláhországot  illetőleg  intézkedéseink  háború 
esetére  az  ott  elszórt  nagyszámú  magyar  elem  felhasz- 
nálhatásának  előkészitésére  szorítkoztak. 

E  terv  kivitele  azonban  egy  kis  jóakaratot  felté- 
telezett a  török  konnány  részéről,  nem  hogy  tegyen 
értünk  valamit,  hanem  csak  hogy  ellenünk  ne  csele- 
kedjék s  ne  alacsonyítsa  le  magát  osztrák  rendőrré  az 
Al-Dunán ;  és  feltételezte  Belgrádba  a  leköszönt  Durio 
helyébe  egy  oly  olasz  főconsul  kinevezését,  kinek 
rokonszenves  tevékeny  pártfogásában  megbízhassunk. 
A  török  kormány  jóakaratának  biztosítására  senki  sem 

lehetett  alkalmasabb,  mint  Cerruti  ur,  ki  szivének  min- 
den dobbanásával  a  magyar  ügy  iránt  már  1848  óta 
a  legmelegebben  rokonszenvezett.  Cerruti  ur,  kit  Cavour 
a  köztünk  megállapitottaknak  a  keleten  végrehajtásá- 
val s  viszonyaink  fejleményeinek  közvetitésével  meg- 
bizott  volt  (lásd  6.  lap),  épen  visszatért  volt  persiai 
Htjából,  hova  mint  rendkívüli  követ,  az  olasz  királyság 
notiíicatioja  végett  azért  küldetett,  minthogy  a  fegyver- 
lefoglalás folytán  keletkezett  angol,  orosz,  porosz  és 
osztrák  diplomatiai  zaj  miatt  egy  időre  Konstantiná- 
polyból eltávolitása  tanácsosnak  látszott.  Bevégezvén 
persiai  kiküldetését,  disponibilitásban  volt.  Felkértem 
Cavour  grófot,  ne  vonja  meg  ügyünktől  a  támaszt, 
melyet  Cerruti  úrban  birt  s  helyezze  azt  vissza  előbbi 
bizalmas  állásába.  Cavour  .ezt  megígérte;  ez  Ígéret 
csaknem  az  utolsó  szó  volt,  melyet  szájából  hallottam 
kevés  nappal  halála  —  előtt.  A  belgrádi  consulságra 
pedig,  nagy  megelégedésemre,  Scovasso  urat  (most 
olasz  követ  Maroccoban)  jelölte  ki.  De  e  kinevezések 
Cavour  halála  miatt  függőben  maradtak. 

Ekként  állván  a  dolog,  én  Ricasoli  bárót,  előbb  a 
fentemiitett  terv  minden  részletei,  mint  szintén  általában 
a  keleti  viszonyok  felől  Karacsay  gróf  által  személye- 
sen felvilágosittattam  (ki  akkoron  a  Cerrutira  nézve 
emiitett  okból  egyidőre  szintén  elhagyta  Konstantiná- 
polyt s  Olaszországban  időzött),  azután  pedig  felkér- 
tem, helyezze  vissza  Cerrutit  előbbi  bizalmas  állásába 
irányunkban,  Scovassot  pedig  nevezze  ki  főconsulnak 
Belgrádba. 

Ricasoli  nemcsak  egész  előzékenységgel  késznek 
nyilatkozott  kérésemet  teljesiteni,  hanem  önként  azt 
is  megígérte,  hogy  Cerrutit  Olaszország  követjévé  fogja 
kinevezni  a  portánál  (mit,  nem  gondolva  az  irántunk 

ellenséges  (angol)  diplomatia  ellenkezésével ,  csakha- 
mar meg  is  tett),  —  mint  monda :  —  egyenesen  a  végett, 
hogy  érdekeinket  a  keleten  nagyobb  tekintélylyel 
támogathassa  s  neki  utasitásba  adta,  hogy  a  mi  képvi- 
selőnk, Karacsay  gróf  által  vele  közlendő  kivánságaink 
előmozditására  a  legnagyobb  figyelemmel  legyen. 
Scovasso  urat  pedig  nemcsak  azonnal  kinevezte  Bel- 
grádba, hanem  egyszersmind  megmondta  neki,  hogy  a 
mi  érdekeink  gyámolitását  kellend  főbb  hivatásának 
ismernie,  hogy  erre  nézve  én  fogom  teendőit  kijelölni 
s  azokat  a  kormány  ntasitásának  kellend  tekintenie. 

És  csakugyan,  miután  öt  mind  a  személyekre, 
mind  az  ügyekre  nézve  (a  határőrvidékeken  Ludvigh 
által  megkezdett  összeköttetések  továbbfejlesztését  is 
beleértve)  kellőleg  tájékoztam  volt,  talán  nem  esném  a 
nagyitás  vétkébe,  ha  azt  mondanám,  hogy  az  én  uta- 
sitásaimmal  utazott  el  rendeltetése  helyére. 

Ricasoli  báró  ez  előzékenysége  kétségtelenül  oly 
biztató  jel  volt,  mely  nem  hagyott  fenn  kétséget  az 
iránt,  hogy  mélyen  át  van  hatva  az  olasz  és  magyar  ügy 
közötti  érdekközösség  érzetétől  s  hogy  a  Veleneze 
végetti  (kikerülhetlen)  háborúnak  a  magyar  független- 
ségi harczczal  egybekapcsolását  határozottan  óhajtja. 

És  most  a  tért,  melyet  kiadóim  áldozatos  engedé- 
kenysége e  kötetnél  számomra  a  szabott  mértéken  túl 
megnyitott,  arra  használom  fel,  hogy  irományaim  hal- 
mazából oly  leveleket  bocsássak  közre,  melyek  nem- 
csak külföldi  viszonyaink  viszontagságos  fordulatai 
felől  nagyjában  tájékoztatnak,  hanem  az  ország  azon 
időkori  történelméhez  is  adatokat  szolgáltathatnak. 

.    ELSŐ  SZAKASZ. 
A  z  1861.  magyar  országgyűlés  feloszlatás  á  i  g. 

'  1. 

Klapka  —  Kossuthnak  Cossilába. 

London,  június  8.  1861. 

Egy  ujabb  rettenetes  csapás !  Cavourban  egy  kipróbált,  min- 
den körülmény  közt  megbizható  barátot  vesztettünk.  O  értett  min- 
ket s  mi  értettük  öt.  Vele  az  ügyek  élén  Olaszországban,  nemcsak 
ennek  jövendője,  hanem  hazánké  is  biztosítva  volt.  Ki  töltheti  be 
az  ö  helyét  ? !  Mi  ismerjük  a  többieket  s  tudjuk,  minő  nagy  a 
külömbség  köztük  s  az  elhunyt  között.  —  —  —  De  ne  veszítsük 
el  bátorságunkat. 

Parisban  láttam  B.  J.  országgyűlési  képviselőt,  legerélyesebb, 
leghőbb  barátaink  egyikét.  Megerősíti  az  Ön  által  Brüsselen  át 
kapott  hireket.  Nincs  kétsé<í  benne :  visszautasítanak  minden  gon- 
dolatot egy  felkelési  kísérletre.  Fegyverbevitelröl  sem  akarnak  hal- 
lani, mint  előkészületről  a  felkelésre.  Folytatni  akarják  a  szenve- 
dőleges ellentállást  és  semmiesetre  tovább  nem  menni,  hacsak  a 
lökés  kívülről  nem  jő  s  franczia  vagy  olasz  segédsereg  a  magyar 
határon  meg  nem  jelen. 

Miszerint  minden  catastrophának  eleje  vétessék  s  irántunk 
Francziaországban  és  Angliában  a  rokonszenv  fentartathassék, 
szükségesnek  tartottam  otthoni  barátainkkal  megértetni,  hogy  ha 
nincsenek  felkelésre  eltökélve  vagy  pedig  azt  a  haza  ügyére  veszé- 
lyesnek tartják :  ne  állítsák  a  dolgot  élíre,  hanem  kövessék  egy- 
előre Deák  zászlaját.  Én  őrültségnek  tartom,  kihívni  az  ellenséget, 
ha  nincs  meg  az  eltökélés  :  a  kihívást  tettel  követni. 

Deák  políticája  legalább  azon  előnynyel  bír,  hogy  nem  nyújt 
ürügyöt  ostromállapotra  s  azzal  legjobbjaink  elfogatására,  aiem 
helyezkedik  a  szakítás  terére,  hanem  az  alkudozás  terén  marad ; 
Európát  egy  hosszú  szenvedőleges  ellentállás  folytatására  előkészíti 
s  nem  viszi  a  világot  tévedésbe  szándoka  iránt. 

Én  magamat  barátainknak  rendelkezésére  bocsátottam,  kész- 
nek nyilatkoztam,  ha  kell,  be  is  menni  az  országba  s  a  felkelést 
személyesen  előkészíteni  és  vezetni.  Ok  még  e  gondolattól  is  vissza- 
riadtak, így  állván  a  dolgok,  mint  becsületes  ember  és  hazafi,  nem 
gondoltam  nekik  más  tanácsot  adhatni,  mint  melyek  a  mellékletben 

foglaltatnak. 

(Aláírva)  Klapka. 

(Németből.) 

Melléklet. 

Jegyzék,  melyet  Klapka  tábornok  az  én  tudtom  nélkül  küldöttbe 

az  országba. 

Paris,  május  27.  1861. 

Elkerülhetlen  szükséges,  togy  a  nemzetet  minél  előbb  azon 
szerencsétlen  álhittől  elvonjuk,  hogy  csupán  és  egyedül  egy  kül- 
földi interventio  által  nyerheti  vissza  szabadságát  és  függetlenségét. 

A  külföldről  erélyes  és  eldöntő  segitséget  csak  akkor  várha- 
tunk, ha  önmagunk  erejében  bizva,  áldozatkészen  és  elszántan  az 
eldöntő  perczben  magunk  nyulunk  fegyverhez. 

A  passiv  ellentállás,  egy  bizonyos  pontig  vezetve,  gyöngit- 
heti  ugyan,  de  soha  le  nem  verheti  az  ellent.  Ezt  legjobban  bizo- 
nyitá  az  utóbbi  időkben  a  lengyel  nemzet  mozgalma.  Mi  lőn  annak 
sikere  ?  —  Hogy  e  pillanatban  rabbilincsei  súlyosabbak,  mint 
valaha  voltak,  hogy  egy  kar  sem  emelkedett  fel  Európában  segit- 
ségére  és  hogy  máris  a  lapok  az  egész  lengyel  ügyet  felejteni  és 
közömbösséggel  nézni  kezdik. 

Én  Teleki  László  halálát  csupán  és  egyedül  annak  tulajdoni- 
tom,  hogy  táplálván  reményeit  szerencsétlen  illusiókkal  és  bizván 
Francziaország  hatalmas  interventiójában :  midőn  azt  a  közel  jövő- 
ben meghiúsulva  látta,  bizalmát  az  egész  magyar  mozgalomba 
elvesztette  volt. 

A  nagylelkű,  de  testileg  máris  törött  barátunk,  számokkal  és 
strategicus  reflexiókkal  soha  nem  bajlódott.  O  nem  fogta  fel  ele- 
gendőképen sem  az  olasz  mozgalomnak  kifejlendő  túlnyomó  erejét, 
sem  azt,  a  mit  egy  nemzet  képes  tenni,  ha  megbarátkozva  a  veszély- 
lyel,  és  áldozatok  nagyságával,  azokkal  szembeszállani  eltökélte 
magát. 

1848-ban  a  milánóiak  minden  fegyver  nélkül  megtámadák 
falaik  között  Austria  seregeinek  legedzettebb  részét,  és  a  hires  osz- 
trák főparancsnok  öt  napi  harcz  után  kényszerítve  vala  a  várost 
odahagyni.  A  milanói  események  előtt  hetvenezer  emberből  állott 
Lombard- Velenczében  a  császári  sereg  és  ápril  közepéig  negyven- 
ezer emberre  olvadott  le,  kik  demoralisalva,  Verona  és  Mantua 
erősségei  mögött  kerestek  menedékhelyet. 

De  az  olasz  nép  nagy  áldozatokra  volt  készen,  mig  minálunk, 
legjobbjaink  is  —  sajnos  —  azoktól  visszaijedni  látszanak.  Azt 
mondják :  fegyver  és  pénz  hiányzik  a  felkelésre.  Fizessenek  a 
megyék  egy  általános  felkelés  esetében  csak  a  negyedrészét  egy  évi 
osztrák  adónak  és  meglesz  az  összeg,  melylyel  hónapokig  folytat- 
hatjuk hadi  mozgalmainkat.  Legyen  minden  tiszt  és  minden  har- 
czos  elszánva,  addig,  mig  a  haza  mentve  nincs,  nem  rang  és  hadi 
dijak  után  vadászni,  hanem  magát  nemzetének  feláldozni :  és  csak 
kevésre  leend  szükségünk  egy  erős  hadsereg  formatiójára. 

Ha  a  külföld  a  nemzet  ezen  magatartását  látni  fogja :  lesz 
hitelünk,  lesz  pénzünk.  De  ha  mi  a  subsidiumokat  előbb  várjuk, 
mintsem  erélyes  eljárásunknak  első  jelét  is  adtuk  volna,  akkor  csa- 
lódunk. Előlegesen  nem  számithatunk  a  legcsekélyebb  összegre 
sem  bármely  oldalról.  Ez  nyiltan  tudtunkra  adatott  mind  Paris- 
ban, mind  Turinban. 

En  mindezeket  előrebocsátom,  nem  mintha  kívánságom  volna, 
hogy  szegény  hazánkban  valami  időelötti  felkelés  történjék,  de 
azért,  hogy  intsem  barátimat  vagy  megbarátkozni  a  felkelési  esz- 
mével, vagy  pedig  lemondani  a  hiu  reményekről,  melyek  őket,  szint- 
úgy mint  a  hazát  végveszélynek  s  az  annyi  vérrel  szerzett  dicső 
magyar  nevet  gúnynak  vagy  legalább  lealázó  szánalomnak  ten- 
nék ki. 

Előretolni  a  nemzetet  oly  irányban,  melynek  kimenetele  más, 
mint  erőszakos  nem  lehet  és  a  tettleges  ellentállási  eszközöktől 
visszaijedni :  oly  anomália,  melynek  csak  káros  és  szomorú  követ- 
kezményei lehetnek. 

Ha  a  nemzet  fél  és  nem  mer  a  felkelési  eszmével  megbarát- 
kozni ;  ha  minálunk  a  közvélemény  nincs  még  elegendőkép  áthatva 
az  arra  szükségelt  egyetértésre  a  horvátokkal  és  a  többi  nemzeti- 
ségekkel :  akkor  kövesse  Deák  Ferencznek  és  azoknak  politicáját, 
kik  a  transactio  utján  remélik  kivihetőnek  Magyarország  politicai 
lételének  biztosítását.  Maradjon  meg  a  függetlenségi  párt,  de  az 
ne  nehezítse  a  mostani  válságos  perczekben  a  Deák  által  kitűzött 
bölcs  és  mérsékelt  politicát.  Csak  igy  remélhetjük  erőnket  épen 
fentarthatni,  sőt  azt  még  szaporítani  azon  pillanatig,  midőn  a 
körülmények  megengedendik,  zászlónkra  egy  eldöntöbb  és  határo- 
zottabb irányelvet  kitűzni. 

A  mostani  viszonylatok  szerint  ez  évnek  lefolyta  előtt  háború 
nem  levén  várható,  az  olaszok  felhasználandják  jövő  tavaszig  az 
időt  consolidatiójukra,  a  római  kérdés  végleges  elrendezésére  és 
seregük  szaporítására  és  felszerelésére. 

Az  olasz  sereg  eddig  is  már  hatvannyolcz  gyalogezredből, 
negyven  bersaglieri  (vadász)  zászlóaljból,  tizennyolcz  lovasezredből 
és  száz  ágyuütegből  áll;  ahhoz  sorolandó  még  a  mozgó  nemzet- 
őrség, a  melynek  száma,  tökéletesen  fölszerelve  és  begyakorolva, 
nemsokára  a  százezerét  túlhaladja. 

Garibaldi  önkéntes  serege  ujabb  szervezésben  létezik  és  három 
hadosztályból,  körülbelől  huszonötezer  emberből  álland. 

Az  olasz  sereg  összes  erejét  a  jövő  tavaszig  háromszázezer 
embernél  többre  becsülhetjük.  Ahhoz  járul  még  egy  jól  fölszerelt 
és  jelenleg  is  már  az  osztrákét  kétszeresen  felülmúló  hajóhad. 

Ez  egyedüli  szövetségesünk,  mert  másrészről  rokonszenvre  és 
morális  támogatásra  igen,  -de  anyagi  segélyre  nem  számithatunk, 
hacsak  az  európai  viszonyok  más,  egészen  váratlan  fordulatot  nem 
vesznek. 

Ne  építsük  tehát  hypothesisekre  reményeinket,  de  csupán  a 
valóra.  Ne  játszunk  könnyedén  a  nemzet  sorsával,  de  biztosítsuk 
azt,  összhangzásba  hozva  terveinket  e's  érdekeinket  a  nagy  európai, 
és  főleg  az  olasz  mozgalommal. 

Ha  jövő  tavaszig  folytathatjuk  políticai  agitatiónkat  benn  az 
országban :  annál  jobb.    Tekintsük  ezt  föczélunknak. 

A  M.  N.  Igazgatóság  külföldön  folytatni  fogja  eddigi  műkö- 
dését. A  magyar  légió  szaporittatni  fog ;  a  fölösleges  tisztek  ellátva 
leendenek  a  depotban :  a  szükséges  hadi  szerek  és  fegyverek  a  rak- 
tárakban letéve.  A  kötelék,  mely  eddig  az  olasz  és  franczia  status- 
férfiakat a  magyar  bizottmánynyal  összekapcsolta,  ezentúl  is  fenn 
fog  tartatni. 

De  a  bizottmány  nem  kapván,  de  nem  is  kérhetvén  a  barát- 
ságos magas  kormányoktól  a  dolgok  jelen  helyzetében  semminemű 
pénz-subsidiumot  sem  a  bel-,  sem  a  külföldi  magyar  viszonyokra 
nézve,  ezentúl  pénzkérdésekbe  nem  elegyedhet,  A  mit  még  jó 
módon  kérhet,  az  csupán  és  egyedül  annyi,  hogy  a  szükséges 
magyar  ügynökségek  Oláhországban  és  Szerbiában  fentartassanak. 

A  mi  pedig  az  országban  levő  barátaink  működését  illeti, 
azokat  a  következő  pontokban  soroljuk  elő : 

1.  Ne  ereszkedjenek  semmi  túlságos  politícába,  de  kövessék 
híven  Deák  programmját,  mindaddig,  míg  ö  maga  változatlanul  azt 
fentartja. 

2.  Ha  Deák  és  pártja,  kényszerítve  a  körülmények  által,  a 
transactío  terére  bocsátkoznának ;  akkor  a  függetlenségi  párt  tulaj- 
don programmját  közzétéve,  mint  ellenzék,  magát  compact  módon 
szervezze,  természetesen  az  1848-ki  törvények  alapján,  nehogy  az 
osztrák  azt,  mint  törvényellenest,  megakiadályozhassa. 

3.  A  nemzetiségi  kérdés,  főleg  a  szövetség  a  horvátokkal, 
minden  áron,  és  ha  kell,  még  a  legnagyobb  áldozatokkal  ia  elren- 
deztessék. Mert  ha  a  horvátok  mellettünk  nincsenek :  a  háborúnak 
síkeres  kezdete  és  a  közlekedés  a  külfölddel,  szintúgy  mint  a  fegy- 
verbehozatal, majdnem  lehetetlenség. 

4.  A  Székelyföld  katonailag  szerveztessék.  Egy  székely  köz- 
ponti bizottmány,  melynek  székhelye  Csíkszereda  lehetne,  alakit- 
tassék.  Ezen  bizottmány  magát  azonnal  összeköttetésbe  tegye  a 
jassyi -al,  kivel  a  legdiscretebb  módon  a  szükséges  rende- 
zéseket megteendi  a  Moldvában  levő  fegyvereinknek  a  Székely- 
földre bevitele  végett. 

5.  Az  erdélyi  oláhsággal  egy  közös  programm  kidolgozására 
mind  a  két  részről  bizottmányok  neveztessenek  ki,  melyeknek 
közös  határozata  törvényerőül  szolgáljon  addig,  míg  az  országgyű- 
lés ezen  legcsíklandósabb  ügyben  törvényesen  és  igazságosan  el 
nem  járhat. 

6.  A  szerbeknek  megadandó  a  külön  szerb  terűlet  (Vojvodína) 
a  nélkül,  hogy  ez  által  az  ország  integritása  csonkíttassék.    Itt  is 

szintúgy,  mint  az   oláh  ügyben,  a  két  bizottmány  hozhatná  rendbe 
ideiglenesen  a  differentiákat. 

7.  A  honvédegyletek  fentartására  a  legnagyobb  figyelem 
fordítandó,  mert  ezek  alapul  szolgálandnak  a  jövő  sereg  szerve- 
zésére. 

8.  Az  országból  küldessék  ki  legalább  egyszer  havonkint  egy 
biztos  hazafi,  értesítendő   az  Igazgatóságot  az  otthon  történtekről. 

9.  A  muszka  interventiótól  nem  kell  tartani.  Azt  sem  az 
angol,  sem  a  franczia  kormány,  de  magának  Oroszországnak  bei- 
viszonyai  sem  engedik. 

10.  Az  olasz  segítségre  számithatunk  még  azon  esetben  is, 
ha  az  egész  európai  diplomatia  ellene  volna. 

(Aláírva)  Klapka. 


Kossuth  —  Klapka  tábornoknak. 

Cossila,  június  23.  1861. 

Levelét  nagy  sajnálattal  olvastam.  Ily  fontos  politicai 
tartalmú  dologban  vagy  előlegesen  kellett  volna  velem  érint- 
keznie, vagy  legalább  nem  kellett  volna  Jegyzékét  többes 
számban  írnia ;  mert  otthon  azt  fogják  hinni,  hogy  On  néze- 
teiben én  is  egyetértek. 

Én  pedig  teljességgel  nem  értek  egyet. 

On  nézetei  oda  mennek  ki,  hogy  miután  az  adóexecu- 
tiok  daczára  sem  akarnak  otthon  fegyverhez  nyúlni :  tehát 
ne  hetvenkedjenek,  hanem  kövessék  Deák  politicáját. 

Már  minap  Milanóban  megmondtam  Önnek,  hogy  bámu- 
latos illusiokban  ringatja  magát,  ha  azt  hiszi,  hogy  nemze- 
tünk kész  magára  vállalni  a  liarcz  initiativáját.  Óvakodjunk 
az  illusioktól,  de  különösen  óvakodni  kell  attól,  hogy  illusiok 
alapján  az  olasz  kormányt  tévedésbe  vezessük. 

Sajnálattal  kell  említenem,  hogy  e  napokban  Turinban 
levén,  Ricasoli  mutatta  nekem  Önnek  Cavourhoz  pár  hó  előtt 
Írott  s  annak  titkos  levelei  között  feltalált  egy  levelét,  mely- 
ben Ön  odanyilatkozott,  hogy  a  felkelés  Magyarországon 
imminens.  S  a  miniszter  nem  minden  czélzás  nélkül  figyel- 
meztetett, hogy  gonddal  legyünk  csak  oly  értesítéseket  adni, 
a.  melyekre  építeni  lehet. 

Nem  győztem  e  levélen  bámulni,  mert  annak  tar- 
talma   egyenesen   ellenkezett    közösen   alapul   felvett   néze- 

teinkkel,   melyek  ugy   Önt,   mint  engem,  ujabb  állapodásig 
köteleznék. 

Emlékeztetem  Ont,  miként  nálam  azon  meggyőződés 
nem  uj,  bogy  nemzetünktől  felkelési  initiativát  biába  várunk. 
E  tudomást  nem  a  legutóbbi  birekböl  meritém,  hanem  abból, 
hogy  ismerem  nemzetünket,  ismerem  nemzetem  jellemét,  eré- 
nyeit, fogyatkozásait,  politicai  és  társadalmi  helyzetét,  mert  azt 
gyermekkorom  óta  tanulmányoztam.  Azért,  a  mely  percztöl 
együtt  közösen  kezdénk  a  barátságos  kormányokkal  érint- 
kezni :  politicánk  alapjául  azon  nem  véleményt,  hanem  tényt 
állítottam  fel,  hogy  a  maga  erejéből  felkelést  nemzetünktől 
csak  azon  esetre  várhatnánk,  ha,  mint  1848-ban,  oly  európai 
convulsiók  jönnének  közbe,  melyek  az  osztrákot  minden  tar- 
tományban elfoglalják,  minden  fővárosban  támadás  alatt  tart- 
ják. Es  mondottam,  hogy  ezen  esetet  kivéve,  a  nemzet  fel- 
kelésére csak  ugy  lehet  biztosan  számitanunk,  ha  háború  lesz 
s  ezzel  kapcsolatban  a  kezdetre  segítséget  kap. 

Emlékeztetem,  hogy  mielőtt  comitéba  állottunk  össze, 
e  nézetet  mind  Ön,  mind  Teleki  Laczi,  politicánk  alapjául 
elfogadták.  Minden  lépésünk,  alkunk,  conventionk  erre  volt 
alapítva  ugy  Parisban  mint  Turinban.  Mindig  azt  mondták, 
hogy  ha  nemzetünk  egyszer  fölkelhetett  és  erejét  kifejthette  : 
nincs  neki  arra  szüksége,  hogy  más  küzdjön  érette;  neki 
segítség  arra  kell,  hogy  felkelhessen  s  erejét 
kifejthesse.  Ez  alapon  állítottuk  fel  föltételeink'et  s 
azok  ez  alapon  fogadtattak  el. 

S  ime  Ön,  ezzel  ellenkezőleg,  azt  irta  Cavournak,  hogy 
a  nemzet  maga  erejéből  is  fölkelhet,  fölkel.  Ezzel  Ön  saját 
kezeivel  állt  neki :  lerontani  a  mit  épiténk ;  s  aztán  kisülvén 
(a  mint  ki  kellet  sülni),  hogy  a  nemzet  bizony  még  sem  kel 
fel :  bizony  nagy  bajomba  kerül  helyreállítani  a  hitelt,  mit 
Ön  eképen  megingatott. 

Sajnáltam  tehát  Önnek  két  évi  politicánkkal  ellenkező 
eme  lépését. 

De  mily  kevéssé  osztoztam  ez  illusiokban,  ép  oly  kevéssé 
helyeselhetem,  hogy  Ön,  illusioit  meghiúsulni  látván,  egyik 
végletből  a  másikba  megyén  át,  midőn  nemzetünk  iránt  bizal- 
mát veszti  s  azt  csaknem  haszontalan,  gyáva  fajnak  hajlandó 

tekinteni.  Ha  az  első  ilhisio  volt :  a  másik  igazságtalanság. 
Ön  nem  ismeri  a  nemzetet. 

A  milanói  öt  napra  hivatkozik  Ön  szemrehányólag. 
Felejti  Ön,  liogy  midőn  Milano  felkelt :  Paris  respublicát  állí- 
tott fel ;  Bécs  forradalmat  csinált ;  Európa  általános  convnl- 
sioban,  Magyarország  s  az  egész  osztrák  birodalom  forrongás- 
ban volt.  Adjon  ily  helyzetet  a  magyarnak  s  meglátja,  ha 
nem  kel-e  fel  ?  Ha  harczolt  az  olasz,  harczolt  a  magyar  is ; 
azon  különbséggel,  hogy  bár  Eadeczky  hetvenezer  embere  az 
első  visszavonulásban  negyvenezerre  olvadt  (mert  egész  olasz 
ezredek  cseréltek  állást),  de  azért  Radeczky  augusztusig  az 
olasz  forradalmat  piemonti  segélyével  egyetemben  megverte 
R  Milánót  visszavette.  De  minket  nem  vert  ám  meg  a  német ; 
az  oroszt  kellett  a  nyakunkba  hoznia  s  Görgeynek  hozzá- 
járulnia, hogy  (nem  megverjenek,  mert  azt  nem  tették,  hanem 
hogy)  szétmálaszszanak.  Önnek,  ki  még  akkor  is  megverte  a 
németet  Győrnél,  miután  Görgey  már  capitulált^  nem  kellene 
ily  reményvesztetten  gondolkoznia  a  nemzetről. 

Ismétlem,  mit  sokszor  mondottam :  ha  a  nemzet,  a  szen- 
vedések által  dühbe  hozatva,  fel  találna  kelni,  én  nem  kérde- 
ném, van-e  chance-a,  nincs-e?  hanem  sietnék  osztozni  veszé- 
lyeibén. De  azért,  mert  általános  béke  közepette,  midőn  az 
osztrák  annyira  készen  áll  a  harczra,  hogy  az  olasz  kormány 
száznyolczvanezernyi  hadsereggel,  egy  etablirozott  kormány 
minden  erőforrásaival,  egy  huszonkét  milliónyi  nemzet  enthu- 
siasmusával,  mely  szabadon  mozoghat,  készülhet,  szervezked- 
hetik  s  felül  rajta  Garibaldi  önkénteseivel,  nem  meri  az  osz- 
trákot megtámadni ;  mondom,  azért,  hogy  a  magyar,  ki  mind- 
ezekkel nem  bir  s  még  a  nemzetiségi  kérdésekkel  is  baja  van, 
nem  igen  akar  a  felkelésbe  egyedül  beleharapni :  biz  azért  én 
nemzetemet  sem  félénknek  nem  tartom,  sem  jövője  fölött  két- 
ségbe nem  esem.  Nincs  ember,  ki  nálam  türelmetlenebbül 
várja  a  harczot ;  de  ha  a  nemzet  není  kel  fel :  én  chanceok 
nyújtása  nélkül  provocálgatni  őt  a  felkelésre,  bűnnek  tarta- 
nám ;  mert  tiz  esély  van  egy  ellen,  hogy  nem  volna  képes  ere- 
jét annyira  kifejteni,  miszerint  a  készen  álló  osztrák  össze  ne 
zúzza,  mielőtt  olasz,  vagy  akárki  segítségére  mehetne. 

A  helyzetnek  ezen  felfogása  közöttünk  rég  meg  volt 
állapitva.   Emlékeztetem  Önt,  mit  irt  nekem  múlt  deczember 


627 

22-kón.  Ezeket  irta :  »Die  Chancen  sind  diesmal  niclit  zum 
zehnten  Theil,  wie  sie  im  Jahre  1859  waren.  Wir  müssen 
dalier  uns  an  denselben  Grrundsatz,  wie  damals,  haltén.  An 
einen  Aufstand  zu  denken,  bevor  niclit  eine  Hülfs-Armee  an 
der  Drau  angelangt,  wáre  ein  Yerbr eclien.« 

így  irt  Ön,  én  pedig  igy  feleltem :  »Ez  az  igaz  felfogása 
a  dolognak.  Örülök  ezt  Öntől  hallani,  mert  tartottam  tőle, 
hogy  Ön  katonai  bravourja  által  veszélyes  illusiókba  enged- 
hetné magát  ragadtatni,  miket  én  ellenezni  volnék  kény  telén. « 

Én  ezen  közösen  elfogadott  szempontból  unszoltam 
Cavonrt  a  készületekre  s  háborúra;  nem  tudtam  képzelni, 
honnan  eredett  a  habozás,  melyet  utóbbi  időkben  nála  észre- 
venni gondoltam.  Még  inkább  bámultam,  midőn  tudomá- 
somra esett,  miként  Cavour  biztosította  Napóleon  császárt, 
hogy  Magyarországon  a  felkelés  imminens  (mit  a  császár 
határozottan  rosszallott).  És  ime,  nagy  bámulatomra,  most 
tudom  meg  a  minisztériumtól  Turinban,  hogy  ezen  balvéle- 
mény Önnek  informatióiból  származott. 

Most  pedig  azt  látom  londoni  leveleiből,  hogy  Ön  arra 
ösztönözte  a  nemzetet,  mit  nemrég  maga  »Verbrechen«-nek 
nevezett ;  s  mert  a  nemzet  azt  tenni  vonakodik.  Ön  jóformán 
pálczát  tör  fölötte.  Honnan  e  változás?  Tán  javultak  a 
chanceok  ?  Ellenkezőleg ;  az  osztráknak  harminczezer  ember- 
rel nagyobb  ereje  van  az  országban. 

Én  lelkem  mélyéből  sajnálom  Ön  hazaküldött  jegyzékét 
s  abban  teljességgel  nem  értek  egyet.  Ha  fel  talál  kelni  a 
nemzet  maga  jószántából :  segíteni  fogom,  a  mint  tudom ;  de 
felkelésre  nem  nógatom.  S  azért,  hogy  fel  nem  kel,  a  forra- 
dalmi harcz  felett  kétségbe  nem  esem. 

Én  a  teendőnek  azt  vélem,  hogy  a  nemzetet  meg  kell 
óvni  a  transactiók  lehetőségének  veszélyétől  s  a  kérdést  jövő 
tavaszig  függőben  tartani. 

Ön  ellenben  azt  tanácsolja  a  nemzetnek,  hogy  kövesse 
hiven  Deák  »bölcs  és  mérsékelt*  programmját. 

E  tanácsnak  határozottan  ellene  mondok. 

Mit  akar  Deák?  mi  az  ő  programmja?  —  Ö  ki  akar 
békülni  az  osztrákkal ;  igaz,  csak  a  történelmi  jogok  visz- 
szaállitásának  alapján;  de  kibékülni  akar  s  nem  akar  for- 
radalmat. 

40* 

Hogyan ?  Hát  még  mi  is,  mi  is  feladjuk  1849-et  s 
forradalomellenes  politicára  ösztönözzük  a  nemzetet  ?  —  Sze- 
gény hazánk ! 

Könnyű  azt  mondani:  »csak  addig,  míg  Deák  nem  vál- 
toztat programmján.«  Csak  hagyja  magát  a  nemzet  a  trans- 
actiók  sikamos  meredekére  állíttatni :  nem  fog  többé  Deáktól 
függni,  azt  mondani :  »itt  megállunk,  nem  megyünk  lejebb.« 
Ha  nem  megyén,  hát  majd  menettetik. 

Nem  kell  a  várkaput  kitárni  az  ellenségnek  azon  elbiza- 
kodásban,  hogy  majd  útját  álljuk,  ha  be  akar  jönni. 

Deák  politicája  koronázásra  vezethet.  Én  pedig  a 
mondó  vagyok,  hogy  ha  a  magyar  Ferencz  Józsefet  megkoro- 
názza, akkor  soha  sem  lesz  belőle  többé  független  nemzet. 
Csak  két  perspectivája  marad:  »osztrák  vagy  szláv.« 

Ha  nem  volna  kilátásunk  forradalmi  harczra  oly  chance- 
okkal,  hogy  a  győzelem  csak  saját  határozottságunktól  függ- 
jön :  nem  venném  rossz  néven,  ha  1848  (de  csakis  1848)  alap- 
ján a  nemzet  kialkudnék,  azaz  koronázna ;  bár  én  és  gyerme- 
keim akkor  is  hontalanok  maradnánk. 

De  mert  tudjuk,  hogy  ily  kilátás  van;  tudjuk,  hogy  ha 
be  tudja  azt  várni  a  nemzet,  háború  lesz  s  a  háborúval  lesz 
segítség:  nemzeti  öngjdlkolásnak  tartom,  ha  a  nemzet  oly 
útra  lép,  mely  koronázásra  vezethet. 

Deák  ily  utón  áll  s  ha  az  nem  vezetend  koronázásra,  az 
osztrák  konok  ostobaságának  fogjuk  köszönhetni. 

Azt,  hogy  a  »felirat«  nyert  többséget,  nem  tartom  sze- 
rencsétlenségnek, de  csak  azért  nem,  mert  a  többség  három- 
ból állott ;  ily  többséggel  a  felirás  nem  rontott  a  situation 
az  osztrák  irányában,  az  európai  cabinetek  irányában  pedig 
javított. 

De  már  azt  igen  nagy  szerencsétlenségnek  tartottam 
volna,  ha  Deák  feliratának  szerkezete  elfogadtatott  volna. 

Midőn  először  olvastam  azon  szerkezetet  Parisban , 
mindjárt  mondtam :  Deák  jogfeladásokkal  kezdi  a  restutitio 
in  integrum-ot,  igen  sokat  ad  fel  s  még  többnek  feladására 
hagy  fenn  kibúvó  ajtócskát.  (Mind  nem  is  vették  észre  Pesten, 
például:  hol  a  német  szövetségről  azt  mondja:  »Nem  olvad- 
hatunk a  birodalomba,  mert  mint  annak  tagjai  védni  tartoz- 
nánk a  német  határokat,  a  németek  pedig  nem  védenék  a 

mieinket.*  Hát  ha  szaván  fognák  a  németek  s  azt  mondanák: 
»de  igen,  fogjuk  védeni «  — ?  —  Minő  veszélyes  kis  ajtócska!) 
Az  egyedüli  üdv  reménye  abban  áll,  ha  egy  hajszálnyi 
sem  adatik  fel  a  nemzet  jogaiból.  Deák  sokat  feladott.  Nem 
jó  őre  a  nemzet  jogainak,  a  ki  igy  szól :  » A  magyar  koronát 
nem  szabad  ugyan  megegyezésünk  nélkül  Pétertől  Pál  fejére 
dobálni ;  az  abdicatio  törvénytelenül  történt :  de  mert  meg- 
történt, elfogadom,  megelégszem,  ha  a  törvénytelen  tényt  utó- 
lagosan registralhatom.«  Maga  ez  oly  feladása  a  nemzeti  jogok- 
nak, mely,  mint  Milton  hidja:  »smoth,  easy,  inoffensive«  szé- 
pen levezet  a  poklokba. 

Jól  tette  az  országgyűlés,  hogy  a  császár  és  király  meg- 
szólítást kitörölte,  s  jól  tette,  hogy  az  abdicationalis  pontot 
megváltoztatta.  Ezek  nem  túlzások,  hanem  szoros  ragaszko- 
dás a  joghoz,  mi  nemzetünknek  egyedüli  menedéke. 

Deák,  mert  nem  akar  forradalmat,  a  maga  passiv  szem- 
pontjából logicus ;  de  programmját  senki  sem  helyeselheti,  a 
ki,  nem  mint  ö,  békés  kiegyenlítést  (szerintem :  ujabb  meg- 
csalattatást,  ujabb  szolgaságot)  vészen  irányul,  hanem  teljes 
függetlenséget. 

Nekem  ez  utóbbi  az  irányom  s  annak  kell  lenni  az  Öné- 
nek is.  De  nem  ugy  s  azért,  mert  a  nemzetet  oktalan  felkelé- 
sekbe akarnók  sodorni,  hanem  mert  az  európai  viszonyokban) 
hü  fáradozásaink  folytán,  a  győzelmes  harczra  biztos  chance- 
okat  látunk. 

Határozottan  ellenzem  tehát  Ön  tanácsát  Deák  pro- 
grammjának  követésére  nézve. 

Egyéb  tanácsaiban  sem  értek  feltétlenül  egyet. 

Senki  nálamnál  nem  kivánja  jobban  a  nemzetiségi  kér- 
dések kiegyenlítését.  Tervet  is  adtam  rá  évek  előtt.  De  mint 
mindig,  ugy  most  is  mondom :  van  ár,  melyet  én  nem  vagyok 
hajlandó  megadni.  Ilyen  az  ország  területének  nyelvek  sze- 
rint való  feldarabolása.  Mondja  Öa,  hogy  e  nélkül  nem  lehet 
a  kérdést  megoldani.  Meglehet,  hogy  nem;  de  csak  meg- 
lehet. Az  ellenben  bizonyos,  hogy  az  ország  területének 
nyelvek  szerinti  feldarabolásába  belemenni,  positiv  öngyil- 
kolás. 

Hostem  dum  fugeret  se  Fannius  ipse  peremit ; 
Hic  rogo,  non  furor  est  ne  moriare  móri  ? 

így  a  horvátokkal  is ;  minden  politicai  concessiot,  egé- 
szen a  teljes  függetlenségig  a  magyar  koronától,  ha  kell;  de 
a  Dráva  magyar  partján  egy  talpalatnyi  földet  sem.  Territóri- 
umot nem.  Deák  sem  akarja  Muraközt  odaadni.  Hát  mért 
nem  ragaszkodik  Ön  csak  épen  ebben  Deák  »bölcs  és  mérsé- 
kelt«  programmjához  ? 

Én  azt  mondom :  a  horvátok  megnyerése,  mint  általá- 
ban a  nemzetiségi  kérdés  megoldása,  nagy  részben  attól  függ, 
hogy  minő  bizalmat  ébresztend  bennünk  a  siker  iránt  első 
harczias  fellépésünk.  Ha  mint  hatalom  léphetünk  fel  egy  erős 
külhatalom  által  támogatva,  ugy  hogy  azt  látandják,  hogy 
neutralisok  nem  maradhatván,  nem  nagyobb  veszély  velünk 
lenni,  mint  ellenünk,  s  ha  e  mellett  nemcsak  igazságot  aján- 
lunk nekik,  de  mind  politicailag  mind  anyagilag  többet,  mint 
az  osztrák  ajánlhat  (pedig  tehetjük) :  velünk  lesznek.  Ellen- 
ben ha  részünkön  nagy  veszélyt  s  a  győzelemre  kevés  kilátást 
látnak:  az  osztrákkal  fognak  tartani,  ha  az  égnek  minden 
csillagát  reájuk  rakjuk  is. 

így  hát  Ön  hazaküldött  jegyzékéhez  jóváhagyásomat 
nem  adhatom.  Politicában  nincs  veszélyesebb  dolog  a  habo- 
zásnál. A  ki  ma  alapul  veszi,  hogy  háború  és  auxiliaris  sereg 
nélkül  a  nemzetet  felkelésre  nem  unszolhatjuk  s  ez  alapon 
alkuszik  a  szövetséges  kormányokkal ;  holnap  meg  azt  mondja 
nekik,  hogy  felkel  biz  az  a  nélkül  is,  csak  utólagosan  segítsék, 
a  ki  egy  nap  véteknek  nyilatkoztatja  segédkezet  nyújtani  az 
auxiliaris  sereg  nélküli  felkeléshez,  másnap  meg  ily  fel- 
kelésre unszolja  a  nemzetet  s  aztán  ha  a  nemzet  ezt  nem  teszi, 
neki,  az  1849-et  feladva.  Deák  programmját,  tehát  a  kialkuvási 
politikát  javasolja :  az  hasonlít  a  hajóshoz,  ki  delej tü  nélkül 
száll  tengerre  a  habok  és  szelek  prédájául. 

Én  ezt  nem  teszem.  Önnek  sem  szabad  ezt  tennie.  Köz- 
tünk egyezség  van  s  meghasonlásnak  nem  szabad  lenni.  S 
hogy  ne  legyen,  arra  csak  egy  kell :  az,  hogy  a  miben  együtt 
megállapodtunk,  attól  közös  egyetértés  nélkül  egyikünk  se 
térjen  el. 

Ezt  Ígérem  is,  de  követelem  is. 

(A  levél  többi  része  jelentés  első  értekezésemről  Rica- 
solival). 

(Aláírva)  Kossuth, 

Nehogy  nézeteim  felől  tévedésbe  jöjjenek  politi- 
kai barátaink  a  hazában,  e  levél  Jósika  utján  kivona- 
tilag  a  mozgalom  vezérének  megküldetett. 

Klapka  tábornok,  fentebbi  levelemre  következő- 
leg válaszolt: 

Oucliy  (Lausanne  mellett)  jul.  27.  1861. 
Utóbbi  levelem  óta  a  helyzet  sokban  megváltozott.  Lehetet- 
len, hogy  a  leirat  az  országgyűléshez  minden  kétséget  el  ne  oszla- 
tott volna  arra  nézve,  hogy  a  bécsiek  nemcsak  az  1848-iki  alkot- 
mányiak, hanem  Magyarország  nemzeti  létének  is  megsemmisíté- 
sét vették  czélba.  De  minő  szerencse,  hogy  az  országgyűlés  Deák 
feliratát  fogadta  el !  Ha  a  határozat  ment  volna  keresztül,  most  az 
eg^ész  világ  minket  halmozna  el  szemrehányásokkal ;  a  felelősség 
minden  következményekért  reánk  hárittatnék,  és  a  mi  még  ennél  is 
szomorúbb  volna:  az  annyira  szükséges  egyetértés  helyett  most 
viszály  és  czivódás  uralkodnék  a  hazában.  Én  ezt  előre  láttam,  s 
azért  mindig  a  Deák  feliratának  elfogadása  mellett  voltam.  Hanem 
a  válságos  perczen  most  tul  vagyunk  s  azért  nem  szükség,  hogy  a 
nézeteink  között  előfordult  pillanatnyi  divergentiára  visszatérjünk. 

(Aláirva)  Klapka. 

(Németből.) 

3. 
Kossutli  —  Kiss  Miklósnak  Parisba. 

.  Cossila,  jiilius  26.  1861. 

Ricasoli  báró  bizalmatlanságát  nemzetünk  határozott- 
sága iránt  a  felirat  módositásával  tanusitott  jellemingatagság 
tetemesen  növelte.  *) 

E  módositás  július  5-én ,  pénteken  történt  Pesten. 
Ugyanaz  nap  éjjelén  11  óra  után  (épen  Turinban  valók)  érke- 
zett hozzám  egy  speciális  futár  (Scheiter  őrnagy)  barátainktól 
Pestről,  azon  üzenettel,  hogy  a  feliratot  (mint  mondák)  for- 
mája miatt  visszavető  leirat  tárgyalását  elnapolták  július  6. 


*)  Ez  arra  vonatkozik,  hogy  Deák  felirati  javaslatában  a  megszó- 
lítás így  állott :  »Felséges  császár  és  király !«  Ezt  a  képviselőház  a 
részletes  tárgyalás  alkalmával  június  7-kén  elvetette  s  Cserky  István 
indítványára  »Felséges  ur«  megszólítás  lett  elfogadva.  A  »felséges  ui:<? 
p  ípíatt  ^  felírást  vissz^. vetette.  —  A  képviselőház  epgedett. 

szombat  délutáni  egy  órára,  egyenesen  azon  okból,  hogy  vélemé- 
nyemet megtudhassák.  E  végett  éjjel-nappal  utazott  futárt  kül- 
denek, kérve,  hogy  az  általuk  kicsinált  conventionalis  szavak- 
ban Genfen  keresztül  Puky  által  sürgönyözzek  rögtön :  enged- 
jenek-e vagy  nem  ?  —  Ígérvén,  hogy  tanácsomat  követik.  Én 
n  e  m-et  tanácsoltam  (mert  nem  láttam  a  dolgot  csupán  forma- 
kérdésnek, láttam  Ferencz  József  királylyá  elismerését  magá- 
ban foglalónak,  s  igy  az  engedéssel  feladva  véltem  a  jogot, 
hogy  a  magyar  koronát  a  nemzet  megegyezése  nélkül  abdi- 
catiok  s  renunciatiok  által  másod-harmad  izre  átdobálni  nem 
lehet ;  mely  jog  feladásával  a  magyar  korona  megszűnik  nem- 
zeti birtok  lenni  s  patrimonialissá  válik.  N  e  m-et  tanácsoltam 
azért  is,  mert  ismervén  az  itteni  helyzetet,  tudtam,  hogy  az 
engedés  mondhatlanul  rosszul  hatand,  mivel  azt  fogják  itt 
mondani :  vagy  meggondolta  jól  az  országgyűlés,  mit  cselek- 
szik, midőn  a  királyi  czimet  megtagadta ;  vagy  nem  gondolta 
meg ;  ha  meggondolta  s  öt-hat  nap  alatt  mégis  eláll  határoza- 
tától, ugy  gyáva,  kire  épiteni  nem  lehet ;  ha  pedig  nem  gon- 
dolta meg,  ugy  szeles,  hebehurgya  gyermek,  ki  nemzetek 
sorsával  játékot  üz).  Éjjel  érkezvén  a  futár,  midőn  a  táviró- 
hivatal  zárva  van  Turinban,  Ricasoli  segítségére  volt  szük- 
ségem, hogy  a  táviratot  minél  hamarabb  expediálhassam.  0 
tehát  a  dologról  értesítve  volt.  S  íme  pár  nap  alatt  kisül,  hogy 
míg  ők  hazulról  nekem  azt  izenik,  hogy  az  én  véleményem 
megtudása  végett  a  határozatot  szombatig  elnapolták,  a  hatá- 
rozat már  pénteken  délután,  tehát  az  éjjel-nappal  utazott 
futár  megérkezése,  megérkezhetése  előtt  meghozatott,  s  pedig 
az  én  véleményemmel  ellenkező  értelemben.  Nem  kell  magya- 
ráznom, minő  borzasztón  compromíttáltatott  ez  által  mind 
személyem  s  befolyásom,  mind  az  ügy. 

S  valóban,  a  nemzetünk  iránti  bizalom  tökéletes  eljátszott- 
ságának  jeleit  a  kormánynál  azóta  kicsinyben-nagybanfolyvást 
tapasztalom  s  rögtön  tapasztaltam.  Csak  egy  tényt  emlitek. 

Buda  Sándor,  bukaresti  ügynökünk  *)  Cavour  halálának 
hirére  (elég  hibásan)   útra  kerekedett  Bukarestből  s  idejött. 


*)  Buda  Sándor  1848 — 49-ki  országgyűlési  képviselő,  oláh  nem- 
zetiségű, határozott  magyar  hazafi,  kit  határozottságában  a  fejére 
kimondott  (majd  fogságra  változtatott)  halálos  itélet  sem  ingatott  meg. 
Kiszabadulása  után  folytatott  forradalmi  tevékenysége  miatt  üldöztetve 

Mindig  van,  a  ki  nekem  számitáson  kivül  bajt  s  gondot  csi- 
nál. Egyetlenegy  fillér*  sincs  közügyi  költségekre  rendelkezé- 
sem alatt ;  reducáltuk  szükségből  működési  terünket  a  lehető 
legkisebb  minimumra  :  s  Buda  barátunk  fogja  magát,  idesétál 
Olábországból,  bogy,  költségemre,  visszasétáljon.  De  szükség 
van  ott  reá:  mennie  kellett.  Azonban,  hogy  Bukarestben 
használhasson  az  ügynek,  biztosíttatnia  kellene  osztrák  üldö- 
zés és  ármány-  ellen.  Azért  más  egyéb  tárgyak  közt  felszóli- 
tám  Írásban  Ricasolit,  adja  meg  neki  e  pártfogást  és  társa- 
dalmi állást,  vagy  az  által,  hogy  nevezze  őt  ki  az  ottani 
föconsulatushoz  tolmácscsá  vagy  futárrá  fizetés  nélkül  (mind  a 
kettő  szokott  hivatal  s  most  üres),  vagy  pedig,  minthogy  Buda 
őrnagy gyá  volt  kinevezve  a  nápolyi  kormány  által  még  novem- 
berben a  légióhoz,  adasson  neki  rendes  brevet-t  (ismét  fizetés 
nélkül),  hogy  szükség  esetén  olasz  tiszti  minőségére  hivat- 
kozhassék.  E-icasoli  hozzám  küldé  legbizalmasabb  meghittjét 
(Bianchi  Celestino-t),  Őt  mint  ilyet  mutatván  be  nekem  saját 
levele  által,  ki  is  Ricasolihoz  irott  levelem  eredetijével  kezé- 
ben, engem  a  miniszterelnök  megbízásából  arról  biztosított 
hogy  pontról-pontra  minden  kívánságom  megadatik ;  s  (mert 
magam  ide  visszajövendő  valék)  kért :  Budát  küldj em  hozzá 
kedden,  hogy  az  oklevelet  átvegye.  Ez  ugyanazon  szomba- 
ton volt,  melyről  fent  szóltam.  Keddig  megjött  a  hir  Pestről 
a  reculaderól  s  Buda,  az  oklevelek  kinyerése  helyett,  E-icasoli 
parancsából  Carutti  külügyminiszteri  főtitkárhoz  utasíttatott, 


s  rendkivüli  veszélyeken  oly  módon  törve  keresztül,  mely  regénynek  is 
beillenék,  1860.  októberben  menekült  a  hazából,  hol  a  forradalmi  bizott- 
mány vezéreivel  a  legmeghittebb  viszonyban  állott  s  magát  vállalkozó 
merész  buzgalmával  kitüntette.  —  Mi  öt  Bukarestbe  telepitettük  meg 
azon  utasitással,  miként  senkivel  még  csak  ne  is  gyanittassa,  hogy 
velünk  összeköttetésben  van.  Feladatul  tűztük  ki,  hatni  a  moldva-oláh- 
országi  közvéleményre  mind  az  ottani  sajtó  utján,  mind  pedig  társa- 
dalmi érintkezés  terén  a  pártok  vezéreivel,  kiknél  egyéni  tulajdonainál  s 
nemzetiségénél  fogva  bizalmas  viszonyra  számithatott ;  kapcsot  képezni 
a  jobb  érzelmű  erdélyi  oláhokkal  érintkezésre;  sminket  a  dolgok  helyze- 
téről, ugy  a  fejedelemségekben,  mint  Erdélyben,  világosságban  tartani. 
—  Jellemző  Budára  nézve,  a  mit  nekem  felöle  Teleki  irt :  >  tökéletesen 
megbízható,  szilárd  jellemű  hazafi,  ki  ellen  ha  lehetne  valami  kifogás, 
legfölebb  csakis  az  az  egy  lehetne,  hogy  nagyon  is  merész,  nagyon  is 
vállalkozó.*  De  tartozom  azon  elismeréssel,  hogy  a  merészséget  tapinta- 
tos óvatossággal  tudta  egyesíteni. 

ki  csak  a  folyó  hivatal-dolgokkal  foglalkozik,  kit  Cavour 
semmi  kényes  politikai  ügybe  solia  nem  avatott,  engem  pedig 
különösen  figyelmeztetett,  hogy  öt  semmibe  ne  avassam.  Ezen 
Oarutti  Budát  azon  kérdéssel  fogadta:  »A  kormány  meg- 
bizottja  volt-e  Ön  Bukarestben  ?«  —  » Nem,  a  M.  N.  Igazga- 
tóság megbizottja  voltam  s  vagyok«,  feleié  Buda.  —  »Hanem 
a  kormány  megbizottja  Ön,  semmi  dolgom  az  úrral.  Nem 
adok  pártfogást.  A  M.  N.  Igazgatósággal  semmi  közöm.«  — 
Buda  referál  nekem,  én  panaszkodom :  Buda  Ricasolihoz  ren- 
deltetik. Ez  a  pesti  országgyűlés  ingatagsága  feletti  sajnál- 
kozásán kezdi  beszédét  s  azon  végzi,  hogy  nem  lévén  Buda 
olasz  alattvaló,  pártfogást  neki  nem  adhat  Bukarestben.  »Hát 
őrnagyi  brevet-met  legalább«,  könyörög  Buda,  »hisz  mint  sza- 
badságon levő  őrnagyé,  ott  áll  a  nevem  a  tiszti  lajstromban 
hét  hét  óta.«  —  »Ez  a  hadügyminisztérium  dolga«,  mond 
Ricasoli;  etessék  oda  folyamodni. «  —  A  hadügyminisztérium 
meg  azt  mondja:  »Nem  lehet ;  ellenkezik  a  rendszerrel.* 

így  állunk.  Nem  kell  commentar.  Mondhatnék  sok  más 
hasonlót. 

Cavour,  ügyeinket  fontos  politicai  ügy  gyanánt  kezelte 
s  ha  valami  formalitási  lépésre  volt  szükség  egy  vagy  más 
minisztériumnál,  odaküldte  meghittjót  e  szavakkal:  »politicai 
érdekek  forognak  fenn,  erre  meg  erre  van  szükségem«,  és 
megtörtént. 

Ezek  az  emberek  a  magyar  ügyet  csak  olybá  veszik, 
mintha  valami  közönséges  administrationalis  dolog  forogna 
fenn,  s  a  legkényesebb,  legtitkosabb  érdekű  kérdéseket  a 
bureaux-kba  küldik,  slendrián  szerinti  elintézésre,  hol  aztán 
nagy  udvariasan  félreteszik,  nem  gondolva  semmit  a  minisz- 
terelnök határozott  Ígéretével. 

Ezek  az  emberek  nincsenek  a  helyzet  magaslatán.  Ezek 
nem  mentik  meg  Olaszországot ;  mi  pedig  velük  nem  sokra 
megyünk.  Aztán  bizony  hiányzik  a  mesterszellem ;  veszek- 
szenek egymás  között,  czivakodnak,  huzakodnak,  s  ebben 
VBSzvén  a  drága  idő,  nem  történik  semmi,  a  minek  történni 
kellene  s  a  dolgok  mennek  szépen,  előre  helyett,  hátra  felé, 
rosszból  roszabbra. 

A  mint  meggyőződtem,  hogy  osztrák  háborúra  tavaszig 
ifiixics  kilátás,  mondám  a  miniszt^relnöjínek,  liogy  félek  ^ 

késedelemtől,  de  iparkodni  fogunk  a  dolgokat  Magyarországon 
függőben  s  alkuk  veszélyétől  menten  tartani,  hanem  liogy 
erre  szükséges  Olaszország  belügyeit  ugy  administrálni, 
miszerint  Magyarország  biztosítva  legyen  hinni,  hogy  az 
olasz  kormány  háborúra  készül.  Különösen  ajánlottam  az 
erélyes  seregszervezést  s  a  közelítést  Garibaldihoz  az  által, 
hogy  azt  a  három  hadosztály  önkéntest,  melynek  tisztikarát 
Cavour,  keret-alakitás  s  majdan  betöltés  végett  megtartá 
(egy,  a  Medicié,  itt  van  a  szomszédban  Biellában,  a  mi  derék 
Eberhardunk  dandámoksága  alatt)  töltsék  be.  Ez  adni  fog 
nekik  30 — 40.000  embert  két  hét  alatt ;  Garibaldit,  emberei- 
nek ellátása  által,  megnyugtatja;  Magyarországra  pedig 
mondhatlan  jó  hatással  lesz,  bizni  fog  a  háborús  szándokban ; 
ha  bizik,  nem  adja  be  derekát  s  a  dolog  tavaszig  »in  salvo« 
marad. 

Nagyon  méltányolták  »bölcseségemet<  (! !) ,  nagyokat 
Ígértek  szóval ;  és  mit  tettek  ?  —  Először  is,  még  tömérdek, 
depotban  levő  tisztek  (köztük  minden  idegen  s  az  idegen  közt 
minden  magyar,  ez  is  c  s  a  k  olyan  idegen,  mint  akármi  angol 
kalandor)  megerősítését  mai  napig  is  függőben,  bizonytalan- 
ságban tartják,  aztán  a  megerősített  tiszteknek,  cadre-alakitás 
helyett,  azt  mondják:  »hazamehettek  félzsolddal  aspettati- 
vába«  ;  s  végre,  hogy  az  insultus  se  hiányozzék,  legközelebb 
parancsot  adnak  ki,  hogy  mert  még  sok  Garibaldi-tiszt  nincs 
megerősítve  (hát  miért  nem  teszik  ?)  s  mert  még  az  önkénte- 
sek egyenruhája  nincs  meghatározva  (hát,  az  ördögbe,  miért 
nem  teszik  ?),  tehát,  további  rendeletig,  a  veresinges  megerő- 
sített tiszteknek  is,  a  rendes  katonaság  ne  tisztelegjen ! 

Olaszt  olasz  ellen  uszitnak  dühbe.  Képzelheti  On  az 
ingerültséget. 

Hozzájárulnak  a  nápolyi  bajok. 

Elég  ennyi  a  helyzet  ismertetéséül. 

Mig  Magyarország  határozott  magaviselet  által  a  maga 
iránti  bizalmat  helyre  nem  állitja  (fogja-e  tenni  ?),  vagy  mig 
a  dolgok  itt  az  uraknak  körmükre  nem  égnek,  vagy  mig 
Önök  Parisból  az  olasz  kérdés  haladásán  egyet  nem  taszíta- 
nak :  addig  itt  számunkra  csak  a  passiv  türelem  marad  fenn ; 
minden  kérés,  sürgetés  csak  compromissióra  vezethet  s  a 
compromissio  szakadásra,  nxert  hi^ba  tüszköl  az  ember,  b^ 

borsot  törnek  az  orra  alá.  Jobb  csak  az  állás  fentartására 
szorítkozni  s  szép  csendesen  várni. 

A  helyzet  átka  Nápoly.  Könnyű  fitymálva  azt  mondani : 
»brigands«  !  rablók!  a  bizony  nem  »brigandage«  többé,  hanem 
polgárháború,  valóságos  Vendée.  Több  mint  az :  az  európai 
reactio  Vendéeja,  melyet,  a  franczia  császár  zászlóinak  oltalma 
alatt,  Rómából  szerveznek,  fizetnek,  fegyvereznek,  kiegészí- 
tenek Austriától  Irlandig  Európa  minden  salakjából,  —  az 
olasz  regeneratio,  az  olasz  egység  s  vele  kapcsolatban  a 
magyar  szabadság  ellen. 

Ez  a  szörnyűség.  Ez  a  megfoghatatlan. 

Borzalommal  olvastam  Önnek  június  24-ikei  levelében, 
hogy  a  római  occupatio  határozatlan  időkig  meghosszabbítta- 
tott. Borzalommal,  mert  itt  annyira  belebeszélték  magukat 
a  római  kérdés  elsőségébe,  hogy  mig  Eómával  nem  végez- 
nek, Velencze  sorra  nem  kerül,  s  ha  ez  sokára  halad,  a  magyar 
nemzet  beadja  derekát  vagy  megalkuszik,  vagy  ha  arra  nem 
adnak  neki  alkalmat,  corrumpálódik. 

Azonban,  ha  már  ugy  van,  hogy  félnek  a  Tuilleriákban 
a  papi  párttól,  azt  mondja  busán  az  ember :  »vapourle 
pap  e.«  De  hogy  a  nápolyi  exkirálynak  Olaszhon  központ- 
jában s  jövendő  fővárosában,  franczia  pártfogás  alatt,  osztrák, 
bajor,  spanyol  pénzzel  s  a  franczia  papi  párt  erszényéből  jövő 
Péter-fillérrel,  Európa  szemetjéből  nyilt,  folytonos  toborzást, 
szervezést  enged  Napóleon,  ez  mégis  több,  mint  a  mennyit 
ingerültség  nélkül  tűrni  lehetséges.  A  forradalom  karjai  közé 
akarja  a  császár  vetni  az  olasz  ügyet,  s  erőnek  erejével  meg 
akarja  magát  az  egész  olasz  nemzet  által  gyülöltetni  ?  Ha  ezt 
akarja,  ugy,  mondhatom,  közel  van  hozzá. 

Ez  a  borzasztó  anomália  az,  melynek  mielőbbi  megszün- 
tetése legsürgősebb  érdekünkben  áll  s  mire  felkérem  Ont 
Nigra  követ  úrral  egyetértőleg  közreműködni. 

(Aláirva)  Kossuth. 


Kiss  Miklós  ezredes  augusztus  4-kén  értesített:  hogy 
szólott  ez  ügyben  Thouvenellel  utasításom  értelmében.  — 
Thouvenel  előadta  a  dolgot  a  császárnak  és  ez  a  felhozott 
okokat   annyira  meggyőzöknek  találta,  miszerint  megigéré, 

hogy  maga  fog  irni  a  volt  nápolyi  királynak,  menjen  el  saját 
jószántából  Rómából.  Tbouvenel  ezt  elannyira  bevégzett 
ténynek  tekintette,  Hogy  Kiss  ezredest  egyenesen  felhívta:  adja 
ezt  azon  hozzátétellel  tudtomra,  miként  bátran  tudathatom  a 
királylyal  s  Ricasolival  II.  Ferencz  közelebbi  elutazását 
Rómából. 

Párisi  képviselőnk  sietett  az  örvendetes  eseményt  nem- 
csak levélben,  de  időnyerés  végett,  még  táviratilag  is  tud- 
tomra adni ;  mit  viszont  én  is  siettem  Turinnal  közölni. 

Bizva  e  jó  hir  hatásában,  néhány  nap  múlva  bementem 
Turinba,  a  legio  ügyét  —  mely  nagyon  szivemen  feküdt  — 
rendbehozni.  Ricasoli,  nagy  meglepetésemre,  e  szavakkal 
fogadott :  »Kiss  ur  tudósítása  nem  valósult.  A  nápolyi  exki- 
rály  nem  utasittatik  ki  Rómából.  A  császár  e  kérdést  nem 
választja  el  a  franczia  seregek  visszahuzásának  kérdésétől.  A 
pápa  pedig  átalkodottabb  mint  valaha ;  hallani  sem  akar  sem- 
miről. Figyelmeztesse  Ön  barátját  Parisban,  hogy  ne  vigyen 
minket  tévedésbe,  ugy  is  van  bajunk  elég.« 

Le  voltam  forrázva.  A  dolog  akként  történt,  hogy  a 
császár  megváltoztatta  szándokát :  a  helyett,  hogy  igéretét 
beváltaná,  néhány  nappal  későbben  kijelentette  Thouvenel- 
nek,  miként  bővebben  megfontolván  a  dolgot,  azon  meggyő- 
ződésre jutott,  hogy  barbarismus  volna  azt  a  szerencsétlen  feje- 
delmet exiliumában  tovább  meg  tovább  űzni.  Midőn  Kiss  ezre- 
des szemrehányást  tett  Thouvenelnek,  hogy  minket  Turinban 
compromittált,  ez  ennyit  felelt:  »que  voulez  vous?  Vous  cro- 
yez  que  l'Empereur  est  commode?  volna  Öa  csak  egy  hónapig 
is  minisztere,  majd  meglátná,  minő  keserves  kenyér  az.«  Kiss 
Miklós  viszont  nekem  panaszkodott  (augusztus  19-én),  hogy 
minő  keserves  kenyér,  ily  ingatag,  határozatlan,  hóbortos  ural- 
kodónak s  >minus-nihilo«  minisztereinek  szavaira  utalva  lenni. 

Ily  kellemetlen  benyomás  alatt  kezdvén  meg  a  legio  iránt 
a  tanácskozást,  mely  valóságos  miniszteri  tanács  apparátusá- 
nak színével  birt  (három  tárcza :  külügy,  hadügy,  belügy,  Türr 
tábornok  és  én)  a  részletek  közül  tapasztalt  akadékoskodások 
egy  kis  kellemetlen  szóváltást  idéztek  elő.  Nem  volt  a  dolognak 
semmi  következése,  mert  —  hála  leginkább  Türr  tábornok 
tapintatos  közvetítésének  —  imigy-amugy  mégis  rendbe  jöt- 
tünk, sőt  Ricasoli  másnap  magához  kéretvén,  szokatlan  szive- 

lyességgel  fogadott,  s  tartózkodás  nélküliebben  kitárva  előttem 
gondolatait,  aggodalmait,  mint  tán  senki  más  előtt,  a  legbizal- 
masabb eszmecserébe  bocsátkozott,  velem  a  délolaszországi 
nebézségek  legyőzésének  módja  felöl,  ugy,  bogy  ama  múlé- 
kony kellemetlenségre  csakis  azért  reflectálok,  bogy  alkalmam 
legyen  a  király  egy  nyilatkozatát  felemliteni.  0  ugyanis  érte- 
sülvén ama  kis  kellemetlenség  felöl,  nyomban  hozzám  küldte 
egy  meghitt  bizalmas  emberét  s  azt  izente  :  »ne  kedvetlened- 
jem el,  ne  gondoljak  vele,  mit  mond  egyik  vagy  másik  minisz- 
ter, bizzak  ö  benne.  A  Magyarország  iránti  politicát  nélküle 
semmi  miniszter  sem  változtathatja  meg,  ö  pedig  soha  sem  fog 
arra  nézve  változni.  Végre  is  (tévé  hozzá)  ezek  még  nagyon 
» fiatal  miniszterek «,  nekem  is  csinálnak  elég  boszuságot,  de 
(hasára  ütve)  ecco !  nem  soványodom  meg  miatta  —  per 
Bacco !«  (Kossuth  Kiss  Miklósnak  augusztus  21.  1861.) 

4. 
Jósika  Miklós  —  Kossuthnak  Cossilába. 

Brüssel,  augusztus  3.  1861. 

Az  ide  zárt  levelet  vettem  A  .  m  .  .  s  y  Páltól  Pestről.  Kül- 
döm neked  a  kedves  »epistolát«  eredetiben,  hogy  becséből  semmit 
se  vonjak  le.  Láthatod  ebből,  miként  állunk  otthon  s  minő  hála  vár 
azokra,  kik  hazánk  ügyében  fáradoznak.  Palinak  röviden  feleltem, 
mint  azt  az  ily  udvariatlanul  irt  »missilis«  megérdemlette,  de  nem 
durván,  nem  sértőleg.  Neked  csak  annyi  commentárt  irok,  hogy  az 
én  leveleim  s  az  általam  hazaküldöttek  által  soha,  de  soha  sem  lett 
senki  a  hazában  compromittálva. 

(Aláirva)  Jósika. 

Melléklet. 
A. —  Pál  —  Jósika  Miklósnak  Brüsselbe. 

Pest,  július  28.  1861. 
Tegnap  vettem  22-ikei  leveledet.  Minekelőtte  válaszolnék, 
hozzád  egyenesen  intézek  egy  pár  szót.  Én  ezt  legkönnyebben  tehe- 
tem, mert  én  személyesen  nem  avatkozva  semmibe  sem,  visszahu- 
zottan  élve,  megmondhatom  könnyebben  neked  azt,  a  mi  következni 
fog,  mint  az  érdekeltek,  kiket,  ha  ilyeneket  írnának,  könnyen 
poltronsággal  vádolhatnátok.  Ez  pedig  az :  nehezen  esik  az  illetők- 
nek, és  méltán,  hogy  te,  édes  barátom,  a  legnagyobb  könnyelmű- 
séggel a  legerősebb  dolgokat  —  kiírva  neveket,  vagy  pedig  ugy, 

hogy  azt  akárki  kitalálhatná  —  csak  ugy  mir  nichts,  dir  nichts  a 
postára  teszed.  így,  ha  nem  kimélitek  az  egyéneket,  ki  a  f .  .  e  fog 
találkozni !  ?  Rémito  ez !  Te  ott  a  rue  d'Alphonseban  könnyen 
beszélsz ;  tehetsz,  Írhatsz,  mondhatsz,  a  mi  tetszik ;  azért  nem  leend 
bántalmad :  de  minálunk  minden  sóit  disant  alkotmányos  mozgalom 
daczára  tulaj  donkép  ostromállapot  van ;  és  bármennyire  tudnak  és 
szeretnek  az  illetők  meghalni  a  hazáért,  de  ugy  egy  könnyelműen 
irt  levél  miatt  senki  sem  szeret  20  évre  Kufsteinra  menni.  Ezt 
elhiheted.  Bocsáss  meg,  hogy  ily  őszintén  mondom  meg  ezeket. 
Ismétlem,  én  ezt  könnyebben  tehetem,  mert  nem  avatkozom  sem- 
mibe. De  tudom,  hogy  ezért  méltán  neheztelnek. 

Válaszólag  leveledre :  én  úgy  hallottam,  hogy  azóta  már  elég 
van  téve  annak  kivánságának,  ki  nem  akarja  Don  Quíxote  szerepét 
játszani.  És  ebben  igaza  van.  E  tekintetben  meg  lehetsz  nyugtatva. 

A  többire  pedig,  édes  barátom,  egész  általánosságban  legyen 
mondva :  ti  túlságos  izgatottsággal  Ítéltek  azok  fölött,  mik  itt  tör- 
ténnek. Mindent  tökéletes  kibékülésre  magyaráztok.  Pedig  ha  egyéb 
nem  is,  az  öreg  jó  Széchenyi  mondásai  közül,  legalább  egy  csak 
eszetekbe  juthatott  volna :  hogy  nincs  ostobább  a  pisztoly  idöelötti 
elsütésénél.  Egy  árva  szót,  mi  tökéletes  biztonságon  alapulna,  nem 
tudtok  mondani ;  semmi  bizonyost,  mire  számolni  lehetne :  és  azt 
akarjátok,  hogy  minden  áron  törjön  a  nemzet,  és  ok  nélkül  és  biztos 
kilátás  nélkül  elpazarolja  erejét ;  vérbe  boritson  mindent,  hogy  ti 
aztán  azt  mondhassátok :  lám  minő  forradalmi  ez  a  magyar  nép ! 
Ez  persze  nagy  satisfactio  lenne  nektek,  de  vajmi  keveset  hasz- 
nálna. És  mivel  ezt  nem  teszik,  gyanúsítjátok  a  legjobbakat  »volenti 
non  fit  injuria«:,  » finis  Hungáriáé «  —  mint  magad  irod  —  és  más 
ilyféle  phrasisokkal.  Tudják  itt  az  emberek,  mit  csinálnak.  Higy- 
jétek  el. 

Az  furcsa,  hogy  az  országgyűlés  eljárását,  ugy  lá^tszik,  a 
lapok,  az  államférfiak,  sokan,  kiket  érdekel,  igen  értik  s  helyeslik : 
csak  ti  nem  akarjátok  érteni.  Pedig  csak  látnátok,  ereznétek  a 
nehézségeket,  melyekkel  itt  küzdeni  kell ! 

Et  sur  ce,  mon  ami,  Isten  veled.  És  remélem,  semmi  feind- 
schaft  ez  őszinte  szóért.  (A.  P.) 

Kossuth  —  Jósika  Miklósnak  Brüsselbe. 

Cossila,  augusztus  11.  1861. 

1.  Pál  ur  gorombán  hetyke  levelét  botránkozással  olvas- 
tam s  engedelmeddel  meg  fogom  tartani,  nem  mint  curiosumot 
(mert  higgadt  véremet  curiosumok  nem  csiklandozzák),  hanem 
mint  okmányt,  melynek  használatára  jöhet  idö. 

Hogy  én  mily  óvatossággal  gondoskodom  mindig  arról, 
nehogy  valaki  hon  azt  mondhassa,  miként  személyes  bizton- 


640 

ságát  compromittálom,  —  tudod.  Nem  irok  senkinek  egyene- 
sen. Nem  izének  kényes  dolgokat  más,  mint  olyanok  által, 
kiket  az  otthoniak  maguk  biznak  meg,  Söt  annyira  mentem 
az  óvatosságban,  kogy  a  hajdani  (requiescat  in  pace)  központi 
bizottmány  tagjainak  kiszemelésébe  sem  akartam  avatkozni 
s  azt  egészen  az  otthoniakra  biztam  volt.  Ámbár  megvallom, 
midőn  a  neveket  megtudtam,  szemem-szám  elállt  bámulatom- 
ban s  fájdalmasan  kiálték  fel  négynél  a  hét  közül :  »Na,  ezek 
ugyan  lehetnek  takaros  alkotmányos  ellenzékiek,  de  forra- 
dalmat rendezni  sohasem  fognak.«  ügy  is  volt.  A  »soi  disant« 
országgyűlés  első  hirének  lehe  szétfújta  kigyelmüket,  mint 
a  polyvát. 

Azok  közt,  kiket  bámultam  »forradalmivezér«  attitűdé- 
ben látni,  volt  A Pál  ur  is.  Ki  azon  állás  után,  melyet 

1848 — 49-ben  elfoglalt,  azon  szembetünöség  után,  melyben  a 
függetlenségi  nyilatkozattal  azonositva  volt,  —  ép  akkor  kér 
s  fogad  el  amnestiát,  midőn  oly  harcz  előestéjén  valánk, 
mely  a  zászlókitüzésre  kilátással  kecsegtetett :  az  nem  lehet 
forradalmi  ember.  Annyival  kevésbé,  mert  az  lehetetlen, 
hogy  őt  valami  kötelezettségek  fogadása  nélkül  hazaeresztet- 
ték volna;  pedig  azt  privát  lovagias  jelleme  feltennem  jogo- 
sít, hogy  adott  szavát  meg  nem  szegi. 

Nagy  bajnak  tartom,  hogy  a  központi  bizottmány  fel- 
oszlása után  is  ö  s  egy-két  más  hozzá  hasonló,  működési  tit- 
kainkba avatottak  maradtak.  Mert  hiában  (s  ez  durva  leve- 
lének kulcsa),  ö  az  alkudni  akarók  közé  tartozik,  kik  a  forra- 
dalmat csak  ugy  fogadják  el,  ha  ki  nem  kerülhetik. 

Őszintén  megvallom  neked,  hogy  ha  az  ily  elemek  azon 
visszavonulásuknál  nem  hagyatnak,  melylyel  e  levél  dicsek- 
szik, —  előbb-utóbb  kényszerítve  látandom  magamat  az  ott- 
honi tevékenységet  akként  combinálni,  hogy  az  ily  nem  for- 
radalmi egyéniségek  coníidentiáinkon  kivül  maradjanak. 
Nem  vagyunk  oly  »rohanók,«  hogy  szekértolók  helyett  kerék- 
kötökre volna  szükségünk. 

Ezt  megírhatod  vagy  izenheted  (alkalmilag)  Gr.  gazdá- 
nak. Igen  szép  dolog  a  személyes  jóbaráti  viszony,  de  a  haza 
előbb  áll.  Forradalmi  tervekbe  csak  határozott  nem-transí- 
gálóknak  kell  avattatniok. 

Meg  vagyok  győződve,  hogy  te  bizony  hasonlókép  soha- 
sem veszted  szemed  elől  annak  szükségét,  hogy  óvatosnak 
kell  lenni  a  közlésekben  s  tudom,  méltán  sértve  érezvén 
magad  a  nem  érdemlett  vád  által,  arra  ugy  feleltél,  amint 
kell.  Hanem  van  Pál  ur  levelében  egy  pont,  mit  nem  hagy- 
hatok észrevétel  nélkül. 

Ezeket  irja :  » Azt  akarjátok,  hogy  minden  áron  tör- 
jön a  nemzet,  és  ok  nélkül  és  biztos  kilátás  nélkül 
elpazarolja  erejét,  vérbe  boritson  mindent,  hogy  ti 
aztán  azt  mondhassátok :  lám,  mi  forradalmi  ez  a  magyar  nép ! 

—  Ez  persze  nektek  nagy  satisfactio  lenne!!« 

No  már  barátom,  ez  oly  hazafiságtalan  eltorzitása  a 
tényeknek,  hogy  felette  lelkem  mélyéből  felháborodom.  Evek 
óta  rést  és  őrt  állok,  hogy  biztos  kilátás  nélkül  a  hazát  köny- 
nyelmüleg  senki  vérbe  ne  borithassa.  Evek  óta  mondom  és 
irom :  »En  ugyan  mindenesetre  osztozni  fognék  veszélyeitek- 
ben, ha  ti  kétségbeesve,  csak  magatokba  bizva,  fegyverraga- 
dásra hagynátok  magatokat  a  szenvedések  által  ragadtatni, 

—  de  erre  nemcsak  nem  nógatlak,  hanem  óva  intelek,  hogy 
ne  tegyétek,  hanem  tudjatok  készülve  várni  az  alkalomra ; 
eljő  az,  el  kell  jönnie,  az  európai  kérdések  helyzetében  fek- 
szik garantiátok.  En  kinyilatkoztatom,  hogy  csak  azon  eset- 
ben fogom  a  nemzetet  fegyverfogásra  felszólitani  (tehát  csak 
azon  esetre  kivánom,  hogy  a  nemzet  felkeljen),  ha  a  sikernek 
(külháboru,  szövetség  és  segély  által)  oly  kilátását  tudom  a 
nemzetnek  felmutatni,  hogy  a  győzelem  emberi  számítás  sze- 
rint csak  a  nemzet  határozottságától  legyen  feltételezve.  En 
erre  semmit  sem  kivánok  tőletek  otthon,  csak  1.  Ne  haboz- 
zatok.  AUitsátok  fel  mind  érdemileg,  mind  forma  tekintetében 
a  történelmi  jogok  maximumát  a  törvényes  téren,  de  álljatok 
mellette  mint  kőszál,  rendithetlenül.  Minthogy  külháboru  és 
külsegitség  nélkül  nem  gondolhattok  felkelni,  —  ne  tegyétek 
nekem  lehetetlenné  ezt  számotokra  megszerezni,  lehetetlenné 
az  által,  hogy  minden  lépéstekből  kirí  az  alkuvó-szándék  s 
minden  szavatok  feledés,  békés  kie  gye  nlités,  hűség 
és  loyalitás  protestatiója.  Tegyétek  lehetővé,  hogy 
a  baráti  hajlamú  hatalmak  bízzanak  ós  számithassanak  a 
magyarra,  mint  biznak  és  számítanak  Velenczére.  Velencze 
sem  fog  fegyvert,  nem  kivánja  tője  senki,  hogy  vérbe  borit-' 

soii  mindent  biztos  kilátás  nélkül,  de  ugy  viseli  magát,  miként 
az  egész  világ  tudja,  hogy  nem  alkuszik  az  osztrákkal,  ha  az 
az  egeknek  minden  csillagát  reárakja  bár.  Mig  ti  az  egész 
világot  arra  a  hitre  kényszerititek,  hogy  nagyon  is  vágytok 
az  osztrákkal  kialkudni  s  hogy  ha  nem  lesz  alku,  az  nem  ti 
rajtatok,  hanem  az  osztrákon  múlik.  És  ezen  irányotok  any- 
nyira  megy,  hogy  még  a  külföldi  lapoknak  köztetek  mulató 
levelezőit  is  arra  tanítjátok,  hogy  nincs  is  pártnak  nevezhető 
töredék  az  országban,  mely  az  osztráktól  elszakadni  akarna. 
2.  Kivánom  azt,  hogy  készüljetek  a  lehető  esélyekre  s  engem 
készületeitek  felöl  tudomásban  tartsatok.*  —  No,  már  bará- 
tom, ez  levén  az  én  politikám  (melyben  te  is  osztozol)  nem 
lélekháboritó  botrány-e,  hogy  a  te  mindenbe  avatott 
leveleződ  az  országot  saját  satisfactiónk  végett 
(borzasztó!)  ok  nélkül,  biztos  kilátás  nélkül  vérbe 
b  0  r  i  t  n  i  akaró  szándokról  mer  gyanúsítani  ? ! 

Hiszen  ez  hazaárulással  határos  gyanúsítás ! 

Hát  ily  emberektől  várjam  én  a  honszabaditás  vezérle- 
tét !  ?  Ily  embereknek  bocsássam  tudomására  a  legkényesebb 
viszonyokat?  Ily  embereket  higyjek  politikai  elvbarátaim- 
nak, kik  (a  mint  a  fentebbi  gyanúsításból  látom)  a  helyett, 
hogy  irántam  a  bizalmat  a  népben  fentartanák  (mi  a  hon 
érdekében  kötelességük  volna),  mindent  elkövetnek,  hogy  azt 
aláássák !  ?  Ily  emberekkel  maradjak  én  összeköttetésben  ? 

Valami  módot  ki  kell  találnod,  édes  Miklósom,  ezen 
méltó  elkeseredésemet  a  gazdának  oly  módon  adni  tud- 
tára, nehogy  ismét  compromittáló  könnyelműséggel  vádol- 
tassál. De  tudtára  kell  ezt  juttatnod,  azon  hozzátétellel, 
hogy : 

Kivánom,  sőt  (mert  önfeláldozó  szolgálataim  nevében, 
a  nép  nevében  s  a  kötelezett  subordinatio  nevében  jogom 
van  hozzá)  követelem:  nyilatkozzék  határozottan,  tudtával 
volt-e  azon  lélekháboritó  gyanusitás  irása  s  osztozik-e  azon 
nézetben  ? 

Mert  ha  tudtával  van  s  osztja,  ugy  ón  vele  tovább  ösz- 
szeköttetésben  nem  maradliatok  s  megbizó-levelemet  vissza- 
kérem. 

Ha  pedig  nem  osztozik  azokban,  ugy  a  haza  szent  nevé- 
ben, melyet  személyes  barátságoknak  nem  szabad  alárendelni. 

felszólítom  öt,  válaszszon  köztem  s  azon  méltatlanul  gyanú- 
sító levél  írója  közt,  mert  a  mennyiben  tőlem  is  függ  valami 
a  haza  felszabadításának  nagy  munkájában,  én  azt  teljesség- 
gel meg  nem  engedhetem,  hogy  működésem  titkai  jövőre  oly 
egyénnek  legyenek  birtokában,  ki  szándokaimat,  czéljaimat 
így  eltorzítja. 

A  pártokat  tisztázni  kell.  Más  a  privát  barátság,  más  a 
hon  ügye. 

Meglehet,  vannak  a  hazában  (talán  a  levélíró  is  olyan, 
de  azt  hiszem  a  gazda  nem),  kik  erre  a  markukba  nevetnek  s 
azt  mondandják :  hála  Istennek,  hogy  visszavonulok  s  hagyom 
őket  a  békés  kiegyenlítés  ösvényén. 

De  csalatkoznak.  Nem  vonulok  vissza  (bármennyire 
imom  is  a  nagy  felelősséget).  Nem  teszem,  mert  a  legutóbbi 
hetek  alatt,  a  vidékekről,  a  nép  köréből,  hatalmas  communi- 
tások  köréből  kezemhez  érkezett  nyilatkozványok  ezt  tennem 
meg  nem  engedik.  Én  Istenem  tudja :  sem  nagyravágyó  nem 
vagyok,  sem  vezérszerepre  nem  vágyom,  de  férfin  vagyok  s 
agyamban  van  elég  velő,  szivemben  elég  honszeretet  s  lel- 
kemben elég  határozottság,  semmitől,  a  mi  kötelesség,  vissza 
nem  riadni.  Nem  vonulok  vissza,  hanem  kettőt  teszek  (ha  a 
gazda  kielégitőleg  nem  válaszol).  Egy  manifestumot,  egy 
politikai  hitvallomást  teszek  közzé  az  európai  sajtóban,  —  és 
a  tevékenységnek  más  elemeivel  teszem  magam  viszonyba. 

Ugy  is,  midőn  »Eákóczy  rerencz«-edet  (mit  igen-igen 
köszönünk)  olvasom .  gyakran  érzek  hajlamot  felkiáltani 
emberekről  és  osztályokról:  »Nihíl  sub  sole  növi,  ugy  van 
most  is,  mint  régen  volt.« 

2.  De  van  más  is,  mit  a  gazdával  tudatni  szükséges. 
Névszerínt : 

Hazulról  panaszkép  tudósítottak,  hogy  valami  báron 
d  u  R  e  g  n  e  franczia  konzul  működik  Horvátországban  elle- 
nünk ;  ingerli  a  horvátokat  a  magyarok  ellen ;  biztatja,  hogy 
ki  ne  egyezzenek  velünk,  kecsegtetvén  őket  egy  nagy  déli 
Szlávország  jövendőjével  s  mindezt  a  franczia  császár 
nevében. 

E  panaszt  július  21-én  kaptam,  22-én  nyomban  írtam 
Parisba  s  augusztus  4-ről  a  következő  jelentést  kaptam  ottani 
képviselőnktől,  válaszul  utasításomra : 

»Le  Báron  d u  E. e g n e  fiumei  konzul,  már  tényleg 
visszahivatottmai  napon  s  Moustier  bécsi  követ 
orrot  kapott  azért,  hogy  trop  de  zéle- böl  Zágrábba  küldé 
a  miniszter  tudta  nélkül.  Olvastam  du  Regne  jelentéseit. 
Ostoba,  zavart  fejű  ember.  Szó  sincs  a  jelentésekben  a  magyar- 
horvát  meghasonlás ,  elválás  eszközlésének  hasznosságáról 
vagy  a  horvátoknak  anti-magyar  szelleméről,  egyedül  csak  a 
határőrség  katonai  szervezésének  előnye  van  kiemelve  Fran- 
cziaországra  nézve  a  leendő  háború  esetére  Austria  ellen  s 
hogy  Horvátország  e  részben  nagyobb  szolgálatot  tehet  Fran- 
czi  a  országnak,  mint  Magyarország.  Háromszázezerre  teszi 
du  Kegne  a  horvát  stb.  határőri  katonaságot.  Megtettem 
észrevételeimet  e  részben  Írásban ;  megmondám,  hogy  hol  és 
merre  van  elszórva  az  egész  monarchiában  avalidus  határ- 
őri 60,000  katona,  s  mi  az  a  3-ik,  4-ik  otthon  levő  zászlóaljak 
45 — 60  éves  egyénekből  álló  határőri  katonája,  kikből  Ozorá- 
nál  két  század  magyar  huszár,  egy  zászlóalj  és  a  vasvillás 
népfelkelés  miként  fogott  el  tizenegyezeret  12  ágyúval  s  két 
tábornokkal  stb.  Fog  uj  ember  menni  Fiúméba  és  Zágrábbá 
innen  Parisból  s  pedig  olyan,  a  minőt  csak  kívánnunk  lehet. « 

Ezt,  kérlek,  add  tudtul  haza,  azon  hozzátétellel,  hogy 
kéretem,  legyenek  gonddal,  hogy  a  külföldi  lapok  ismert  pesti 
levelezői  ne  oly  emberektől  kapják  értesüléseiket,  kiknek 
indoctrinálásai  nyomán  aztán  oly  pesti  levelek  jönnek  közre 
a  külföldi  lapokban,  mint,  például,  a  »Times«-ban  láttam  teg- 
nap, hol  a  franczia  császárról  az  van  mondva,  hogy  ő  is  ellen- 
sége a  magyarnak  s  a  magyar  is  neki ;  ellenben,  hogy  ez  (a 
magyar !)  az  angoltól  (az  angoltól ! !)  vár  és  remél  s  még 
Palmerston- ban  (!!!)  is  bizik.  Az  ilyek ,  Pestről  irva, 
nagyon  rossz  vért  csinálnak  Parisban. 

3.  Egy  másik  közlendő  ez : 

E  napokban  a  határozati  párt  leghatározottabb  töredé- 
kének egy  megbízottja  volt  nálam,  azon  kijelentéssel,  hogy 
ők,  mint  az  osztrákkal  alkudozni  nem  akarók,  velem  egyenes 
viszonyba  kivannak  lépni  s  a  külkilátások  felől  tájékoztatni, 
minthogy  e  részben  egészen  homályban  vannak  s  velők  semmi 
sem  közöltetik. 

Ez  utóbbit  (a  tájékozást)  megadtam  a  küldöttnek  annyi- 
ban, a  mennyiben  azt  akármely  becsületes  magyar  embernek 


645 

mindig  örömest  s  készséggel  megadom,  hiven,  nagyitás  és  illu- 
siók  nélkül,  s  külösszeköttetéseink  természetéről  és  helyzetéről 
felvilágositottam.  A  mi  pedig  az  elsőt,  az  egyenes  viszonyba 
lépést  illeti :  feleletem  az  volt,  hogy  van  az  országban  ember 
(nevét  megmondani  nem  érzem  magamat  jogositottnak),  kivel 
én  viszonyban  vagyok,  mint  olyannal,  kit  a  forradalmi  előké- 
születek vezérletére  magam  részéről  felhatalmaztam.  Hogy 
ennek  háta  mögött  s  tudta  nélkül  bocsátkozzam  másokkal 
viszonyba,  azt  sem  a  becsület,  sem  (mert  a  két  irányban 
haladó  tevékenység  egymást  keresztülvághatná)  a  hazafiság 
nem  engedi.  Hanem  fogok  irni  megbízottamnak  s  megkér- 
dem, miként  lehet  az,  hogy  ő  ezen  párttal,  melyet  határozot- 
tan forradalminak  lehetetlen  nem  ismernie,  nincsen  viszony- 
ban ?  —  Válaszától  függesztem  fel,  hogy  mit  fogok  jöven- 
dőre tenni. 

Ezt,  a  mint  látod,  édes  Miklósom,  okvetlen  meg  kell  a 
gazdának  irni,  hozzáadván,  hogy  akármiként  álljon  is  e  párt 
irányában  az  országgyűlési  pártmanoeuvr-ekre  nézve,  a  felett 
csakugyan  csodálkozom,  hogy  e  párt  a  forradalmi  előkészü- 
letekre nézve  egészen  mellőzve  van.  Mert  az  csak  nem  szenved 
kétséget,  hogy  a  leghatározottabb  színezetű  párt  —  a  szélső 
baloldal,  hogy  megmondjam  —  nem  hagyja  magát  nuUifikálni 
s  kezeit  tétlenül  zsebre  nem  dugja.  Tehát  működik  s  csak- 
ugyan tanácsosabb  e  működést  a  gazda  ellenőrzése  alatt  tar- 
tani, semmint  magára  hagyni,  mert  igy,  egymásról  semmit 
sem  tudva,  az  intézkedéseket  kölcsönösen  csak  zavarhatják. 

A  megbízottnak  pedig  azt  kötöttem  lelkére,  hogy  ha 
netalán  tán  e  nem-közlekedésnek  oka  e  pártnak  haladottabb 
demokrata  elveiben  feküdnék,  —  megvárom  hazafiuságuktól, 
hogy  a  nem  opportunus  kérdéseket  hagyják  a  jövendőre,  á 
chai^ue  jour  suf  fit  sa  besogne  pontosítsák  össze  egész 
irányukat  a  J>függetlenségi«  programm  valósításában  s  ne 
fitogtassanak  oly  kérdéseket,  melyek  osztályt  osztály  ellenébe 
ingerelhetnek.  En  nem  tartozom  azok  közé,  kik  az  egységet 
czélnak  tekintik ;  én  azt  csak  eszköznek  tekintem  s  igy  a  czélt 
az  eszközért  áruba  nem  adom.  Szeretem  az  egységet,  de  ha  a 
czél  épségben-tartásával  össze  nem  egyeztethető,  —  jobban 
szeretek  határozott  párttal,  mint  határozatlan  keverék  unani- 
mitással  állani ;  hanem  időelőtti,  nem  alkalomszerű  vagy  alá- 

rendelt  kérdések  miatt  ép  ugy,  mint  személyes  ambitiócskák 
miatt  az  erö-összpontositást  zavarni  bűnnek  tartom. 

4.  Még  egy  kérdésedre  kell  felelnem.  Igenis  volt  valaki 
itt  künn,  de  bizony  az  mindennel  együtt,  a  mit  mondott,  ott- 
hon is  maradhatott  volna.  Miután  elmondá  mondókáját,  indit- 
tatva  láttam  magamat,  kérdezni :  »S  ez  minden  ?«  —  »Igen.« 
—  »Ugy  bizony  kár  volt  Önnek  kifáradni ;  mindezt  rég  s 
kimerítőbben  tudtam  a  hirlapokból.« 

Elmondtam  neki,  mit  kivánok.  Hamar  választ  igért, 
Ugy  vettem  észre,  hogy  amaz  udvarias  epistolával  (mely  any- 
nyira  felboszantott)  kapcsolatban  missiójának  főfeladata  azon 
kérés  volt,  intselek  meg  téged,  hogy  levelezéseidben  óvatos 
légy,  nehogy  egyéneket  compromittálj. 

Feleltem,  hogy  ezt  tudtodra  adom,  de  ugy  tudom,  hogy 
ekkorig  általad  senki  sem  lőn  compromittálva ;  egyébiránt, 
ha  félnek  a  levelezéstől,  rajtuk  áll  azt  feleslegessé  tenni,  az 
által,  hogy  gyakran  gondoskodjanak  szóbeli  jelentéstétel  és 
inneni  értesités  lehetőségéről. 

(Aláirva)  Kossuth. 


Jelentés  az  organisatio  jelen  állásáról. 

Augusztus  10.  1861. 

A  szervezet  ugy  áll,  mint  állott  a  múlt  év  végén ;  ugyanazok 
állnak  az  élén  és  igy  a  kezdö-betük  elegendők  lesznek  annak  tudá- 
sára, ki  hol  s  merre  működik.  A  volt  honvédtisztek  minden  megyé- 
ben tudva  vannak  (mivégre  a  segélyzö- egyletek  jó  eszközök,  de 
csakis  erre  használhatók,  mert  igen-igen  vegyes  különböző  elemek- 
ből állanak).  így  a  tiszti  állomások  betöltése  a  legkisebb  nehézség- 
gel sem  jár,  mert  a  régihez  még  uj  tényezők  is  járultak,  t.  i.  sok  az 
osztrák  seregből  múlt  év  óta  kilépett  magyar  főtiszt  és  számtalan 
ugyanott  két-három  év  előtt  kiszolgált  altiszt,  kiknek  nagyobb 
része  besorozott  honvéd  volt  s  végre  az  összes  mivelt  lelkes  ifjúság. 

Magára  a  sereg  zömét  képező  anyagra  nézve  is  sokkal  ked- 
vezőbben állunk  most,  mint  48-ban.  Akkor  alig  volt  egy  községben 
néhány  kiszolgált  katona,  ki  a  fegyverkezeléshez  és  a  katonai 
rendtartáshoz  értett  volna ;  most,  hogy  az  osztrák  a  conscriptiot 
létesítette,  hogy  a  volt  honvédeket,  még  a  tiszteket  is  besorozta : 
nincsen  helység,  melyben  tökéletesen  begyakorlott  s  már  háború- 
ban is  résztvett  harczrakész  férfiak  nem  találtatnának,  kik  igen 
csekély  kivétellel,  ma  is  készek  fegyvert  ragadni. 

Az  itt  következő  kimutatás  figyelemmel  van  a  küiöubözö 
nemzetiségekre.  Mert  mint  tudva  van,  a  kormány  a  -IS-iki  emel- 
tyűjét a  nemzetiségek  fellázitására  akarja  újonnan  használni ;  mily 
sikerrel  ?  —  azt  a  jövő  mutatandja ;  mindenesetre  jó,  ha  külön 
veszi  számításba  az  ember  azon  tényezőket,  melyekre  bizton  szá- 
mithat, külön  a  kéteseket,  külön  a  netalán  ellenünk  is  támadhatókat. 
A  magyar,  német,  tót  elem  mindenütt  feltétlenül  biztos.  A  szerb, 
e  legerélyesebb  s  legharcziasabb  honfitársunk,  i-emélhetöleg  velünk 
fog  tartani.  A  románok  egy  része  hajlik  a  bécsi  hajtogatásokra ; 
egy  része  igen  jónak  mutatkozik.  Horvátországban,  ugy  látszik,  a 
most  legközelebb  lefolyt  események  következtében  ügyünkre  nézve 
kedvezőleg  fognak  a  dolgok  fejlődni ;  miről  pár  hét  alatt  biztos 
tudósítást  küldendek. 

Erdélyben  a  magyar  és  székely  elemre  határozottan  számit- 
hatunk ;  itt  az  organisatio  tökéletesen  rendben  van.  A  román  és 
szász  folytonos  benső  s  még  határozott  irányt  nem  vett  küzdelme 
miatt,  ennek  bevégeztéig  mint  tényező  számításba  nem  jöhet.  De 
befolyásunk  ott  is  nöttön  nő.  Jelenleg  az  erdélyi  felkelési  erő  P. 
A.  rendezése  folytán  tízezerre  tehető,  közte  ezer  lovas. 

A  fent  kitett  erö  nincsen  túlozva.  Ha  a  beütés  sikerül,  öt- 
hat hét  alatt  kiáll  és  az  országban  uralgó  hangulatot  figyelembe 
véve,  kissé  kedvező  körülmények  közt  kettőztethető.  Mily  mérv- 
ben fog  az  általános  felkelés  haladni,  azt  meghatározni  lehetetlen, 
mert  az  az  elején  kivivott  győzelemtől  feltételeztetik. 

Ha  bizonyos  eshetőségekben  szükségesnek  látnók  a  nemzet 
semlegességi  politicáját  guerillák  működtetése  által  bátorítani  s 
felvillanyozni,  akkor  területenkint  jó  lovakon  és  kocsikon  400 — 500 
válogatott  ember  gyorsaságával  és  bátorságával  pótolandjuk  a  nagy 
számot.  A  fentebbi  főorganisatiót  azonban  akkor  fentartva  titokban 
a  nagy  eseményekre. 

Az  organisatio  vitele  meg  van  állitva,  de  nem  megszüntetve. 
Azt  most  tovább  vinni  nem  volna  czélszerü.  Idő  előtt  jönne  köz- 
tudomásra és  igen  jó  volt,  hogy  az  országgyűlési  tárgyalások  és  a 
politicai  élet  mozgalmai  elvonták  rólunk  a  közfigyelmet.  Nyolcz 
héttel  a  beütés  előtt  elég  idő  azt  felvenni  s  tovább  fejleszteni. 

Az  idei  bő  termések  a  legnagyobb  sereg  ellátását  az  ország- 
ban nagyon  könnyitenék.  Az  ország  különböző  vidékein  a  parancs- 
nokságot egyelőre  J.  J.,  B.  L.,  *)  M.  J.,  A.  L.,  **)  H.  E.,  K.  Gy.  és 
Erdélyben  P.  A.  viendik.  A  magyar  ezredekben  uralgó  hangulat 
olyan,  hogy  a  hadjárat  kedvező  menetével  bizton  lehet  egy  har- 
madára s  a  huszárság  felére  számitani. 

Mélyen  tisztelöd  Komáromy  György. 

6.       ■ 
Kossuth  —  Jósika  Miklósnál?  Briisselbe. 

Cossila,  augusztus  15.  1861. 
Deák,  minta  törvényesség  embere,  a  nemzet  jogait 
törvényes  téren  férfiasan  megvédette.  Akárliova  fordul  a 
koczka,  —  e  (második)  felirás  után  senkisem  fogja  mondhatni 
Európában  akár  azt,  hogy  a  magyar  a  békés  kiegyenlités 
kisérletét  ki  nem  meritette,  akár  azt,  hogy  csak  egy  hajszál- 
nyival is  többet  kivánt,  mint  a  mihez  törvényes  jogát  czáfol- 
batlanul  bebizonyithatá.  Ha  e  felirás  után  törésre  kerül  a  dolog, 
—  Isten,  világ  s  a  történelem  előtt  csakis  az  osztrák  házra 
hárulhatand  a  felelősség.  D'avoir  mis  l'ennemi  dans 
le  tort  devant  l'opinion  publique  nem  csekély 
nyeremény.   S  ez  Deák  érdeme. 


*)  Benyiczky  Lajos 

**)  Asbóth  Lajos.  —  Nem  tudván,  hogy  ki  lialt  meg  azóta  a  laj- 
stromban kezdő  hetükkel  jelzett  többi  parancsnokok  közül,  a  többiek 
megnevezését  a  discretio  kötelessége  tiltja. 

Az  országgyűlés  veszélyes  játékot  kezdett,  midőn  magát 
az  annyi  megbocsáthatlan  bűnökkel  terhelt  tatalom  irányá- 
ban a  kibékülés  sikamlós  útjára  mindamellett  is  hazardérozta, 
hogy  lehetetlen  volt  nem  tudnia,  miként  osztrák  uralom  alatt 
a  magyar  sem  nemzet,  sem  valódilag  szabad  soha  nem  lehet. 
Veszélyes  játékot  űzött,  mert  ostobaságra  számítani  ily  nagy 
dolgokban  mondhatlanul  koczkáztatott  játék ;  pedig  bámula- 
tos ostobaság  kellett  hozzá,  hogy  az  osztrák  át  ne  lássa,  miként 
ha  a  magyarral  most  kialkuszik,  roskadó  hatalmát  helyre- 
állítja s  hogy  ha  odatartja  fejét  a  végett,  hogy  Szent  István 
koronáját  a  magyar  reá  tegye,  ezzel  oly  életet  nyer,  melynek 
ára  a  magyar  nemzet  eventualis  halála  leendett. 

Szerencsére,  meg  volt  az  osztrákban  ez  ostobaság.  Az 
alkut  oly  térre  állítá,  melyre  az  országgyűlésnek  honárulás 
bűne  s  nemzeti  gyávaság  szégyene  nélkül  öt  követni  nem  lehe- 
tett, s  én  nagy  érdemül  rovom  fel  D  e  á  k-nak,  nem  azt,  hogy 
ezen  infámis  kihívást  visszautasította  (mert  vissza  nem  uta- 
sítani csakugyan  nem  lehetett),  hanem  azt,  hogy  ezen  vissza- 
utasítást oly  határozott  positiv  programmal  kötötte  össze, 
melytől  visszalépni  örök  szégyen  nélkül  többé  nem  lehet ;  s 
nagy  érdemül  rovom  fel  D  e  á  k-nak  azt,  hogy  annyi  férfias 
méltósággal  tudta  a  nemzet  történelmi  jogainak  épségét  az 
alku  feltételeinek  minimuma  gyanánt  felállitani,  hogy  az 
tömegben  ragadta  a  nemzetet  oda,  miszerint  magát  e  mini- 
mumtól nem  tágítani  Isten  és  világ  előtt  lekösse.  Vannak 
helyzetek,  honnan  csak  előre  lehet  menni,  hátra  nem.  Deák 
ily  helyzetbe  állítá  a  nemzetet.*) 

Már  most  az  a  kérdés  :  quid  porro  ?  Ha  a  német  enged, 
—  értem  a  következményt.  De,  ha  nem  enged :  quid  porro  ? 
Ha  » tűrni  kell,  tűrni  fog  a  nemzet, «  —  mondja  a  felírás.  Tűrni 
s  mindig  csak  tűrni  ?  passiv  ellentállás  s  mindig  csak  az  ? 

Programmnak  vegyem-e  ezt  ? 

E  kérdésre  választ  kérek  hazulról  általad.  Positiv  választ 
követelek.  Követelek,  mondom,  mert  ezzel  a  nemzet  tarto- 
zik saját  becsületének  s  azon  nemzeteknek,  melyek  kérdőleg 

*)  Csalatkoztam  !  A  nemzet  megtette,  a  mit  én  erkölcsi  lehetet- 
lenségnek tartottam,  Hátrament  s  hátramentében  Deák  által  vezérelte- 
tett. De  nem  hiszem,  hogy  hitemet  a  nemzet  szilárdságában  bűnül  fogja 
nekem  felróni  a  történelem. 

függesztik  reá  szemüket,  s  kiket  határozatlan  értelmű  frá- 
sisokkal  vagy  hallgatással  megcsalni  sem  nem  szabad,  sem 
nem  tanácsos. 

A  tűrés  politicájának,  hogy  értelme  legyen,  csak  kettő 
közül  egy  czélja  lehet.  Vagy  ez:  »Türni  s  tűrés  közben 
készülni  fogunk,  mig  a  fegyverfogásra  kedvező  alkalom  nyí- 
lik.* Vagy  ez :  »türni  fogunk,  mig  az  osztrák  szükségből 
megadja,  a  mit  most  megtagad. « 

A  tűrés  politicájának  egy  harmadik  értelme  nincs.  Mert 
azt  csak  nincs  ember,  ki  politikájául  vegye,  hogy  tűrni  fog, 
mint  a  vágó-hidra  czipelt  juh,  mig  el  nem  vérzik. 

Melyik  értelmet  teszik,  a  kettő  közül,  a  nemzet  vezérei 
magukévá  ? 

Ha  a  másodikat,  —  mondják  meg.  Mert  ha  meg  nem 
mondanák,  csalást  követnének  el  s  örök  gy alázaton  kivül 
átkot  is  vonnának  Magyarországra  külnemzetektöl.  Igenis 
átkot,  mert  arra  még  csak  gondolni  is  irtózat,  hogy  valamely 
külnemzet  a  magyar  passiv  ellentállása  által  elcsábítva  s 
igy  a  magyarra  számítva,  hadat  izenjen  az  osztráknak  s  aztán 
azt  lássa,  hogy  a  magyar,  kire  számított,  a  válság  perczében 
az  osztrákkal  megalkuszik  s  (mi  az  alkunak  kikerűlhetlen 
következése)  az  osztrákot  segiti. 

Ez  infamis  csel  volna.  Azért,  ha  a  netaláni  alku  vétetik 
czéljául  a  » tűrni  fogunk,  ha  tűrni  kell«  programmnak,  —  mond- 
ják meg,  miszerint  én  is  megmondhassam  idekünn,  hogy  a 
magyar  nemzetre  ne  számítsanak.  Ezt  kimondva,  akármit 
ítéljen  nemzetünkről  különben  a  világ,  legalább  nem  fogja 
mint  csalót  megátkozni.  Mit  teszek  én  ez  esetben  ?  —  az  nem 
azok  dolga,  kik  e  programm  zászlaja  alatt  állanak. 

Ha  pedig  a  tűrés  politikájának  amaz  első  értelme  szol- 
gál programmul,  hogy  tudnílik  tűrni  s  tűrve  készülni  fognak, 
míg  fegyverfogásra  alkalom  nyílik,  —  ez  esetre  két  követelni 
valóm  van. 

Egyik:  hogy  készüljenek. 

Másik  a  következő : 

Ki  van  mondva,  hogy  az  értekezlet  fonala  megszakadt.  Az 
országgyűlés  és  vele  a  törvényes  jog-víndicálás  napjai  meg- 
számlálvák.  Ha  tehát  a  nemzet  arra  határozza  magát,  hogy  a 
passiv  ellentállás  szenvedései  között  (mik  bizony  a  jelenle- 

gieknél  súlyosabbak  kevéssé  lehetnek,)  készülve  várja  s  kül- 
kömlín^nyektöl  várja  az  a  c  t  i  v  ellentállás  kedvező  alkalmát, 
—  kétszeresen  fontossá  válik  a  hatásos  működés  külföldön  a 
barátságos  kormányoknál.  Ez  azonban  csak  ngy  lehetséges,  ha 
idekünn  van  valaki,  a  kiről  tudatik,  hazai  nyilvánításokból  kér- 
désbevonhatlanul  tudatik,  hogy  a  nemzet  őt  ép  ugy  vezérének 
ismeri  a  forradalom  külföldi  előkészületeinek  terén  s  ö  benne  e 
tért  illetőleg  szintúgy  minden  bizalmát  helyezi,  mint  vezérének 
ismerte  D  e  á  k-ot  s  minden  bizalmat  helyezett  D  e  á  k-ba 
otthon,  a  jogfentartás  törvényes  terén.  Ki  legyen  azon  em- 
ber ?  —  nekem  az  tökéletesen  mindegy.  De  valakinek  lenni 
kell,  valakinek  a  közérzelem  sürü  és  sokszerü  demonstratiói- 
val  ki  kell  jelöltetnie,  mert  különben,  ha  ily  manifestatiók 
hiányában  a  dolog  ugy  marad,  amint  most  van,  hogy  tudni- 
illik minden  haszontalan  és  fenhéjázó  kontár  jogosítva  véli 
magát  a  nemzet  vagy  az  emigráczió  akaratának  képviselője 
gyanánt  fitogtatni  magát  és  saját  kezére,  de  a  nemzet  rová- 
sára politikát  csinálni,  mig  végre  a  kormányok,  de  különösen 
az  uj  s  azért  avatatlanabb  egyéniségek  azt  sem  tudják,  ki  a 
szakács,  ki  a  szakácsné :  külföldről  a  nemzet  egyáltalában 
semmit  sem  várhat.  Azért  ismerje  a  gazda  legsürgetösb  köte- 
lességének kicsinyben-nagyban,  minden  lehető  alkalommal 
azon  lenni,  hogy  a  nemzet  bizalma  félreismerhetlenül  nyilat- 
kozzék a  külügyekre  nézve  valaki  iránt,  akárki  legyen  az. 

Okvetlen  szükség  van  erre  még  azért  is,  mert  a  "mióta 
Teleki  László  örökre  sajnálatos  balsorsa  által  idekünn  a 
constituált  vezényletben  csorba  támadt  (mit  kipótolni  nem 
lehet,  mert  a  barátságos  kormányokat  nem  lehet  arra  kény- 
szeríteni, hogy  titkaikba  valakit  beavassanak),  akadtak  ide- 
künn emberek,  kik  fejükbe  vették,  hogy  »többé  nem  fogják 
magukat  nullificálni«  és  saját  kezükre  (s  talán  mert  a  múlt- 
ból rehabilitatióra  van  szükségük)  oly  eszeveszett  kalandos 
kezdeményezések  összegyártására  adták  magukat,  melyek, 
ha  idején  útjukat  nem  álljuk  vala,  a  nemzetet  nemcsak  belát- 
hatlan  szenvedésekbe,  hanem  még  hire-neve  becsületének 
nevetséges  compromissiójába  is  sodorhatták  volna. 

No  már  nekem  vezérelvem  mindig  az  volt,  hogy  egy- 
részt nemzetünket  idegen  czélokra  puszta  eszközül  használ- 
tatni nem   engedem,  másrészt  gonddal  leszek,  hogy  a  for- 

radalom  kívülről  csak  ugy  vitessék  be  az  országba,  lia  az  oly 
combinatiók  s  oly  támasz  és  segítség  kíséretében  történlietík, 
hogy  a  győzelem  csak  a  nemzet  akaratától  függj  ön.  Remélem, 
siratott  barátunk  :TelekíLászló  elmondta  ottbon,  hogy  e 
két  vezérelvet  még  Napóleon  császár  irányában  is  valósítani 
tudtam  59-ben  s  azóta  is  érvényt  tudtam  szerezni  ez  elvek- 
nek a  kormányokkal  való  viszonyainkban.  Ezen  elvektől 
vezéreltetve,  ekkorig  útját  tudtam  állani  az  említett  eszeve- 
szett terveknek  is.  De  világosan  kimondom,  hogy  ha  akár 
nekem,  akár  más  akárkinek  hazulról  oly  manifestatiók  által 
támasz  nem  nyuj tátik  s  tekintély  nem  adatik :  sem  én,  sem 
senki  más  nem  kezeskedhetik,  hogy  a  magyar  nemzet  vérével 
valaki  könnyelmű  játékot  nem  fog  űzni  s  hogy  nem  akad 
ember,  kit  szükség  esetén  egynek  vagy  másnak  eszébe  jut- 
hat desperált  díversiókra  s  azok  által  a  magyar  érdekeket 
idegen  czélokra  eszközül  felhasználni.  Fontolják  meg  tehát 
otthon,  hogy  itt  künn  nemcsak  az  a  teendő,  hogy  a  nemzet 
felszabadítása  lehetővé  tétessék,  hanem  az  is,  hogy  irtózatos 
bajokba  keveredéstől  megóvassók. 

Ekkorig,  míg  hon  a  békés  kiegyenlítési  kísérletek  folya- 
matban voltak,  a  hazafias  hivatásban  el  lehetett  járni  hazul- 
ról jövő  minden  támogatás  nélkül  (mert  hiszen  sohasem  adtak 
semmi  támaszt)  s  Istenre  hivatkozhatom,  hogy  én  ugyan  a 
békés  kiegyenlítési  kísérleteknek  (bármennyire  rosszallottam 
is  azokat)  nem  vetek  útjába  akadályokat,  sőt  másokat  is  fel 
tudtam  tartani,  hogy  azt  tehessék  —  hadd  határozzon  a  nem- 
zet, gondolám  — :  de  most,  miután  az  értekezletek  fonala 
megszakadt,  bizony  számítás  lehet  a  nemzet  egy  vagy  más 
békétlenebb  töredékére  s  így  holmi  nem  ágyú,  hanem  kulcs- 
puska elsütésének  s  ennek  is  ídőelőtti  elsütésének  meggát- 
lása  s  a  hatalmaknak  saját  érdekükben  arra  kényszerítése, 
hogy  a  magyar  ügyet  ne  eszköznek,  hanem  coordínált  czél- 
nak  tekintsék :  tekintélyt  ós  támaszt  kíván,  melyet  csak  nem- 
zeti bizalom  nyilvánulása  adhat. 

Ha  ezt  nem  akarják  érteni  otthon,  ám  lássák ;  ők  iszszák 
meg  keserű  levét.  Intésemet  fel  fogja  jegyezni  a  történelem ; 

erre  gonddal  leszek. 

(Aláírva)  Kossuth. 

Emiitettem  fentebb,  hogy  a  határozati  párt  egy 
töredéke  megbizottat  küldött  volt  hozzám  Olaszországba. 
—  E  töredék  körébőL  érkezett  hozzám  a  következő 

Értesítés  a  hazából. 

Pest,  augusztus  16.  1861. 

A  megbízottunk  által  izenetíleg  küldött  felvilágosításo- 
kért mindnyájunk  őszinte  köszönetét  kifejezni  sietek.  Kellő 
pillanatban  érkeztek  azok,  mert,  ugylátszík,  néhány  nap 
múlva  megint  nagy  kérdésekkel  állunk  szemközt  s  bizalom 
a  jövőben  tetemesen  könnyíti  az  elhatározást. 

Az  országgyűlés  nem  képes  semmi  jót  eszközölni. 
Együttléte  még  a  legflagransabb  erőszakoskodásokat  sem 
hárítja  el  a  nemzetről;  az  adóvégrehajtás  sanyargatja  a  népet, 
törvénytelen  elfogatások  nyugtalanítják  a  kedélyeket  s  a 
katonaállítás  is  küszöbön  van.  Az  országgyűlés  tehetetlen,  de 
létezésével  igen  sokat  koczkáztat,  mert  azok,  kik  kiegyenlí- 
tésre törekesznek,  semmit  sem  mulasztanak  el,  hogy  a  folyó 
évtől  nagy  változásokat  remélt  s  e  reményben  csalatkozott 
nép  elégületlenkední  kezdjen  s  nyomást  gyakoroljon  szükség 
esetében  az  országgyűlésre,  mely,  szerintük,  makacsságával 
az  alkotmányos  élet  helyreállítását  s  a  megrongált  jólétnek 
kíépülhetését  akadályozza.  E  fogalmat  kezdik  nagybúzgón 
terjeszteni,  s  a  tömeg  mindig  hajlandó  megunni  a  szenve- 
déseket. 

Eleitől  fogva  az  volt  törekvéseink  czélja,  hogy  az 
országgyűlés  oly  lépést  tegyen,  mi  a  szétoszlatást  vonná 
maga  után.  Midőn  július  5-én  az  uralkodó  trónjogának  elis- 
merését magában  foglaló  első  felírat  elküldetett,  általában 
attól  féltünk,  hogy  az  udvarnál  Vay  terve  fog  győzni,  mely 
igen  ügyesen  van  kigondolva  arra,  hogy  a  magyar  nemzet 
hínárba  sodortassék.  Valóban,  ha  sikerül  Vaynak  minisztere- 
ket neveztetni,  kik  aztán  a  bécsi  udvar  automatái  legyenek  — 
nem  lehetetlen,  hogy  az  alkupárt,  ledobva  álarczát,  melyet 
még  mindig  visel,  magát  Deákot  vagy  magával  sodorja  a 
kiegyezés  ösvényén,  vagy  arra  kényszerítette  volna,  hogy 
félrevonulva,  akadályul  ne  szolgáljon. 

A  bécsiek  ostobasága,  részben  pedig  azon  körülmény, 
hogy  Vaynak  és  társainak  sem  erejében,  sem  őszinteségében 
egészen  nem  biznak,  egyelőre  megmentett  bennünket  a 
veszélytől  azzal,  hogy  a  július  21-ikei  leiratot  kaptuk  s  Vay 
odafenn  megbukott.  így  röpiratunk  is,  melynek  czélja  volt,  a 
közvéleményt  lehetőleg  óvni  a  Vay-féle  tervek  és  törekvések 
behatásaitól,  —  mely  azonban  ép  ezért  Vay  kormányközegei 
által  elkoboztatott  —  ezúttal  feleslegessé  vált ;  de  nem  feles- 
leges a  jövőnek  eshetőségeivel  szemközt,  mert  Vaynak  most 
elejtett  tervét  még  elővehetik.  Azért  a  röpiratot  kéz  alatt 
Debreczenben  háromezer  példányban  kinyomattuk  s  az 
országban  szétszórtuk. 

A  leiratot  nagy  felzúdulással  fogadta  a  közönség,  és  az 
első  pillanatban  mindenki  óvakodott  a  legtávolabbról  is  azt 
mutatni,  mintha  még  egy  ujabb  felirás  készitéséhez  megegye- 
zését adni  kész  lenne.  Mit  fog  tenni  Deák  ?  —  Ez  volt  min- 
denki kérdése,  melyre  azonban  felelni  senkisem  tudott.  Első 
volt  Kazinczy  Grábor,  ezen  leghitványabb  mamelukja  Deák- 
nak, ki  többek  előtt  kiejté  a  szót,  hogy  »ezt  csak  nem  lehet 
szó  nélkül  hagyni,  erre  felelni  kell.«  E  mellett  Eötvös,  a 
kiegyenlítési  pártnak  fáradhatlan  s  igen  ügyes  regisseurje, 
bizalmasan  azt  sugdosta  a  határozottabbak  fülébe,  hogy 
Coronini  zsebében  van  a  császári  rendelet,  azon  esetben,  ha 
az  országgyűlés  határozatot  hozna  vagy  nyilatkozványt  adna 
ki,  az  országgyűlést  feloszlatni  s  mintegy  hatvan  képviselőt 
Josephstadtba  küldeni. 

Ezekből  látni  lehetett,  hogy  Deák  felirást  akar ;  azonban 
azok,  kik  hozzá  legközelebb  állának,  még  folyvást  azt  erősi- 
tették,  hogy  Deáknak  mindegy,  akár  felirás  lesz,  akár  határo- 
zat —  s  mi  az  utóbbival  együtt  jár :  az  országgyűlés  szét- 
üzése  —  csak  a  mi  történni  fog,  egyértelmüleg  történjék. 
Maga  Deák  azon  ajánlatot  tette,  hogy  mind  a  felírási,  mind  a 
határozati  párt  részéről  választassék  nyolcz  tag,  s  abban,  mit 
ekép  tizenhatan  jónak  fognak  látni,  nyugodjék  meg  az 
egész  ház. 

A  felirati  párt  megválasztotta  a  maga  nyolcz  emberét, 
de  a  határozati  pártot  összehívni  nem  tartották  czélszerünek. 
Ezen  párt  még  május  közepén  a  pártügyek  vezetésére  s  külö- 
nösen a  megkezdett   felirati  s  határozati  viták  alatt  a  par- 

lamenti  küzdelem  rendezésére  hét  tagú  bizottmányt  nevezett. 
Tisza  Kálmán  odavitte  a  dolgot,  hogy  ezen  bizottmány  tagjai 
tanácskozzanak  a  feliratosok  választottaival,  nyolczadik  tagul 
V^árady  Gábort  hivatván  meg.  Első  értekezletét  ezen  bizott- 
mány július  23-án  tartotta,  hol  is  mind  Nyár}-,  mind  Tisza 
azon  nézet  mellett  küzdöttek,  hogy  ujabb  felirás  legyen.  A 
határozat  mellett  csak  Bónis,  Kállay,  Várady  emeltek  szót. 
Deák  kívánatára  abban  lön  megállapodás,  hogy  ö  készit  egy 
felirati  javaslatot,  a  határozatot  kivánók  készítsenek  egy 
határozati  javaslatot  s  mindkettő  terjesztessék  a  vegyes 
bizottmány  elé,  ez  pedig  határozzon  a  teendők  felett. 

Ezen  értekezlet .  után  zajt  kellett,  ütnünk  s  a  határozati 
párt  összehívását  szorgalmaztuk.  Nyáry  engedett  a  kívánat- 
nak, de  a  július  26-án  tartott  pártértekezletet  azon  kijelentés- 
sel nyitotta  meg,  hog}'"  ha  a  hetes  bizottmány  többé  a  párt 
bizalmát  nem  birja,  ám  válaszszanak  helyette  másokat,  ő  örö- 
mest visszalép ;  de  ha  a  fenforgó  kérdés  lényege  fölött 
tanácskozás  hozatnék  szőnyegre,  ez  esetben  ö  azonnal  eltávo- 
zik s  a  tanácskozásban  részt  nem  veend,  mert  eszélytelenség 
volna  akép  kezelni  az  ügyet,  hogy  a  hatalom  tudomást  nyer- 
vén előre  a  képviselőház  szándoka  felől,  minden  további  ülés- 
tartást lehetetlenné  tenne.  Részünkről  Halász  Boldizsár  az 
ügyet  felvétetni  kivánta,  miután  a  »hatalommal«  való  ijesz- 
tegetés  csak  ürügy  volt  oly  eljárásra,  mi  által  a  párt  tevé- 
kenysége elzsibbasztassék.  A  többség  Nyáry  mellett  volt; 
mire  én  azt  kívántam,  hogy  mielőtt  a  vegyes  bizottmány  meg- 
állapodásának eredménye  a  ház  elé  kerülne,  pártértekezlet 
okvetlenül  hivassék  egybe  s  ott  jöjjünk  tisztába.  Nyáry  ezt 
meg  is  Ígérte,  de  Ígéretét  nem  váltotta  be. 

A  július  21-kei  leirat  brutális  hangja,  midőn  a  nemzet 
alkotmányos  követeléseivel  szemközt  uralkodói  teljhatalomra 
hivatkozik  s  e  mellett  kijelenti,  hogy  az  uralkodó  az  1848 -iki 
alkotmányos  biztosítékot  sem  nem  köteles  elismerni,  sem 
elismerni  nem  fogja :  Deák  állását  kissé  megnehezítette,  mert 
a  közvélemény  egy  ujabb  felírásról  hallani  sem  akart.  Azon 
ürügy  alatt  tehát,  hogy  Deák  még  nem  készült  el,  egyik  napról 
a  másikra  halasztották  az  ülést  még  négj'-öt  napig  azután,  hogy 
a  felíratterv  egészen  készen  volt.  Idő  kellett  a  capacitatiora 

s  különös  tevékenységet  a  felírás  érdekében  Ghyczy  Kálmán 
fejtett  ki. 

Eközben  röpiratunk  is  elterjedt.  De  egyéb  körülmények 
is  jöttek  közbe.  Vayt,  midőn  bécsi  állomását  odahagyta,  a 
pesti  tisztikar  s  képviselők  által  némi  ovatioval  fogadtatták, 
Borsodban  pedig  Szathmári  helyébe  országgyűlési  követül 
választatták  meg,  s  el  lőn  határozva,  hogy  a  leirás  fölötti 
tanácskozás  előtt,  valamely  kisebb  fontosságú  tárgy  miatt,  ülés 
tartatván,  a  képviselőház  roppant  ovatioval  fogadja  az  ex-can- 
cellárt.  Ennek  a  Vay-terv  érdekében  kell  vala  történni.  Mi 
azonban,  a  szélső  baloldal  részéről,  megizentük  az  illetőknek^ 
hogy  ha  e  tervvel  fel  nem  hagynak  s  általában  ha  Vayt  a 
házban  éljenzéssel  akarnák  fogadni :  mi  nem  irtózunk  attól 
sem,  hogy  az  nap  a  múzeum  terme  sajnálatos  botrány  szin- 
helyévé  váljék,  mert  ellendemonstratio  fog  történni.  A  kép- 
viselők közt  e  tárgy  nem  csekély  ingerültségre  szolgáltatott 
okot,  s  a  baj  az  által  lőn  elhárítva,  hogy  Vay  mai  napig  sem 
foglalta  el  székét. 

A  határozati  párt  részéről  vállalkoztak  javaslat  készí- 
tésére Tisza,  Várady,  Terényi,  mindenik  külön,  mindenik  a 
fősúlyt  a  leirat  megczáfolására  fektetvén ;  mi  pedig  egészen 
felesleges  munka  volt,  mert  előre  lehetett  tudni,  hogy  e  rész- 
ben Deák  munkájával  egyik  sem  fog  versenyezhetni.  Én  min- 
den czáfolásnak  ellene  voltam,  s  nem  hittem,  hogy  az  ország- 
gyűlésnek hivatása  lehessen  Beké  vagy  Perthaler  urakkal 
vagy  Forgách  gróffal  röpirati  polémiába  bocsátkozni  oly  kér- 
dések fölött,  melyek  Európa  előtt  is  már  tisztában  állanak. 
Az  általános  nézet  azonban  az  volt,  hogy  ha  egyéb  ok  nem 
volna  is,  már  azon  körülmény,  hogy  Deák  az  ellenébe  felállított 
leíratí  tételeket  szó  nélkül  nem  hagyhatja  s  e  részben  a  kép- 
viselőháznak erkölcsi  kötelessége  Deákot  fedezni:  elkerül- 
hetlenné  teszi  a  czáfolást. 

Egyébiránt  a  határozat  lényegét  mégis  csak  a  határo- 
zati pontok  tették  volna  s  miután  Tisza,  Terényi  és  Várady 
az  általuk  készített  határozati  javaslatot  utolsó  napokban 
egybeolvasztották,  odatörekedtem,  hogy  a  határozati  pontok 
oly  éles  szegleteket  képezzenek,  melyeken  minden  további 
kiegyenlítési  terv  törést  szenvedjen.  Ezen  határozati  pontok 
szerint  az  országgyűlés  tiltakozott  volna  nemcsak  minden- 

nemű  adókivetés,  behajtás,  katona  állítás  és  adósságcsinálás 
ellen,  hanem  egyszersmind  az  országgyűlés  eloszlatásával 
bekövetkezhető  minden  törvénytelen  kormányzati  intézkedés 
érvénye  s  a  törvény  értelmében  eljáró  helyhatóságok  irányá- 
ban követendő  bármely  erőszakoskodás  ellen;  a  határozat 
továbbá  az  uralkodónak  mindennemű  adományát  s  kinevezé- 
sét törvénytelennek  nyilvánítván,  mindazokra,  kik  bármely 
törvénytelen  intézkedés  végrehajtására  segédkezet  nyújtaná- 
nak, a  honárulás  bélyegét  sütötte  volna. 

De  kétségtelenül  legfontosabb  része  leendett  a  határo- 
zatnak az,  mely  a  törvényhatóságok  részére  szolgált  volna, 
utasításul  az  országgyűlés  eloszlatása  esetében.  Ezen  utasí- 
tás lényege  az  lett  volna,  hogy  mindenki  teljesítse  kötelessé- 
gét s  a  törvényhatóságok,  megtagadva  minden  törvénytelen 
intézkedés  végrehajtását,  csak  az  erőszaknak  engedjék  át  az 
általuk  elfoglalt  törvényes  tért. 

Ily  viszonyok  hatása  alatt  készítette  Deák  a  felirati 
javaslatot,  melynek  éleit  ki  kellett  köszörülni,  nehogy  a  köz- 
hangulatnak mögötte  álljon.  A  felíratnak  azon  legélesebb 
részét,  melyben  kimondatik,  hogy  az  országgyűlés  az  egyez- 
kedés és  tanácskozás  fonalát  a  leirat  által  megszakitottnak 
tekinti,  Nyáry  alkudta  ki  Deáktól,  viszont  biztosítván  őt,  ^ 
hogy  ha  az  egyezkedés  megszakítása  benne  lesz  a  felirati 
javaslatban,  ő  mindent  elkövet,  hogy  ez  esetben  egyhangúlag 
fogadtassék  el.  Ghyczy  az  egyezménybe  beavatva,  ügyesen 
vitte  a  dolgot ;  még  az  ülés  előtt  —  augusztus  8-án  —  negyed- 
órával többeknek,  kik  határozatot  akartak,  azt  monda,  hogy 
az  nap  mindkét  javaslat  egyszerűen  le  fog  tétetni  a  ház  asz- 
talára s  kinyomatásuk  elrendeltetvén,  a  tárgyalásnak  augusz- 
tus 10-re  kitűzését  fogja  indítványozni,  —  holott  már  előtte 
való  nap  este  megnyerték  Nyáry  és  Tisza  az  öreg  Bernáth 
Zsigmondot  arra,  hogy  midőn  Deák  a  felirati  javaslat  elolva- 
sását bevégzi,  tegyen  indítványt  a  felkiáltás  utján  leendő 
elfogadásra.  E  mellett  Tisza  kívánatára  már  előbb  Várady  és 
Terényi  megegyeztek,  hogy  az  általuk  készített  határozati 
javaslatot  Simonyi  báró  írja  alá  s  tegye  a  ház  asztalára. 
Símonyi  pedig  szintén  meg  volt  nyerve  a  tervnek  s  így  tör- 
tént, hogy  Deák  után  Bernáth  állott  fel,  Simonyi  pedig  a 
határozati  javaslatot  vísszakűldötte  Nyárynak  aláiratlanul.  A 

nagy  lelkesedést  a  ház  megcselekedte  annak  rendén  s  nem 
lehetett  eszélyesen  egyebet  tenni,  mint  a  rohamnak  háborit- 
lan  lefolyást  engedni.  Szavazásnál  a  szélső  baloldal  jelenvolt 
huszonhét  tagja  azonban  ülve  maradt. 

A  szakításra  vonatkozó  kifejezést  illetőleg  a  »Sajtó« 
mindjárt  következő  nap  hozta  azon  magyarázatot,  hogy  a  fel- 
írással az  országgyűlés  szakitni  nem  akart,  csak  constatálta 
azt,  miszerint  a  július  21-ikei  leirat  által  lőn  az  egyezkedés 
lehetlenné  téve,  de  ha  egy  ujabb  leirat  a  királyi  teljhatalmat 
nem  emlegeti  s  alkotmányos  álláspontot  foglal,  —  az  egyez- 
kedés fonala  ismét  össze  lesz  kötve.  Semmit  sem  óhajtunk 
inkább,  mint  hogy  Bécsben  oly  értelmet  tulajdonítsanak  a 
szakitásra  vonatkozó  kifejezésnek,  mely  a  további  alkudozást 
kizárja ;  ily  értelmet  azonban  annak  nálunk  is  igen  kevesen 
tulajdonítanak,  a  kormány  pedig  nincs  oly  helyzetben,  hogy 
már  most  levesse  az  álarczot,  mely  alá  absolutisticus  törek- 
véseit rejti.  Az  országgyűlés  eloszlatása  tehát  ismét  aligha 
fog  bekövetkezni. 

Ghyczy  azokból,  miket  Bécsben  közelebb  tapasztalni 
alkalma  volt,  azt  látszik  következtetni,  hogy  az  1848-iki  alkot- 
mányos biztosítékok  teljes  és  tiszta  helyreállításáról  termé- 
szetesen szó  sem  lehetvén,  az  országgyűlés  azon  sértésekért, 
melyekkel  a  felírásban  a  koronát  illeté,  bizonytalan  időre 
elnapoltatik  s  ezt  nyomban  vagy  Schmerling-,  vagy  Vay-féle 
alkotmányos  köpenybe  burkolt  kísérletek  fogják  követni. 
Különben  azon  Ígéretet  birja  Forgáchtól,  hogy  az  ujabb  leirat 
jövő  hót  közepén  Pesten  leend. 

Ma  alkalmam  volt  Nyáryval  szólni.  O  azt  állitja,  hogy 
Deák  többet  az  engedés  utján  tenni  s  az  egyezkedő  párttal 
tovább  haladni  nem  fog;  ez  azonban,  ugy  gondolom,  csak 
egyéni  nézet  dolga  s  aligha  merne  jótállani  azért,  hogy  ujabb 
körülmények  mást  nem  fognak  hozni.  Deák  hü  kinyomata  a 
jelen  igen  nehéz  helyzetnek.  A  nemzet  óhajt  és  vágyik  sza- 
bad lenni ;  de  érzi  tehetetlenségét ;  nem  rendelkezik  oly  esz- 
közökkel, melyek  nagy  erő  kifejtésére  szükségesek;  koczkáz- 
tatni  semmit  nem  akarna  s  teli  aggályokkal  tekint  a  jövőbe ; 
még  csak  igazán  lelkesedni  sem  képes.  Mindez  személyesítve ' 
van  Deák  egyéniségében  s  azért  ö  a  helyzet  embere.  Egészen 
félre  fog  vonulni,  ha   nagy   mozgalmak  nagy   változásokat 

hozandnak.  Meg  kell  azonban  jegyeznem,  liogy  ö  mindazt,  a 
mit  tesz,  átgondolt  terv  szerint  látszik  tenni.  0  teljes  és  töké- 
letes alkotmányt  követel,  de  a  Habsburg-háztól  elszakadni 
nem  kíván.  Az  emigráczió  győzelmét  és  a  forradalmat  rosz- 
szabbnak,  veszélyesebbnek  tartja,  mint  azt,  bogy  a  nemzet 
az  uralkodó-báz  kedveért,  rendes  törvényhozási  utón,  az 
1848-iki  törvényeket  revisio  alá  vegye;  mi  annyit  jelent, 
hogy  ha  az  uralkodó  az  alkotmányosságot  s  igy  az  1848-iki 
törvények  jogi  erejét  elvileg  elismeri,  aztán  lehet  azokból  az 
alkotmány  s  béke  idejében  egyetmást  feláldozni.  Ily  politikai 
irány  mellett  épen  nem  lehetetlen,  hogy  Deák  szükségesnek 
tartja  kifárasztani  a  nemzetet,  mely  nem  akar  elszokni  azon 
gondolattól,  hogy  a  szabadság  csak  Kossuthtal  jövend  haza. 
Ki  tudja.  Deák  nem  lesz-e  hajlandó  hazaszeretetből  s  az  emi- 
gráczió iránti  ellenszenvből  olyanforma  hadmüveietet  végre- 
hajtani a  parlamentben,  mint  a  milyet  eljátszott  a  harcztóren 
—  Görgey  ?  Nehezemre  esett  leimi  e  szót  s  óhajtom,  hogy  e 
bántó  sejtelem  alaptalan  legyen. 

A  mi  Nyáryt  illeti,  ő  volna  egyedül  alkalmas  egyéniség 
válságos  pillanatokban  a  dolgok  élére  állani,  miután  erélye 
mellett  népszerűsége  is  igen  nagy.  Azonban  két  fontos  körül- 
mény hat  össze  arra,  hogy  Nyáry  ekkorig  nem  kivánt  kiváló 
részt  venni  a  küzdelmekben.  Egyik  azon  valódi  szerencsét- 
"  lenség,  hogy  Teleki  oly  közel  viszonyban  állott  Tisza  Kál- 
mánhoz, miszerint  mellette  Tisza  pártvezérségig  emelkedett 
mire  azonban  sem  erélye,  sem  képessége  nincs.  Teleki  halála 
után  Tiszát  a  határozati  párt  egészen  el  nem  fogadta  vezé- 
réül ;  ő  Nyáryban  látta  az  akadályt  s  azért,  külön  párttöredé 
ket  alakítva,  mindenkép  igyekezett  a  pártot  Nyárytól  elvonni ; 
mi  nagy  mértékben  sikerült  is,  azon  oknál  fogva,  mert  Nyáry 
politikai  combinatióiban  az  emigráczió  épen  ugy  nincs  benne, 
mint  nincs  Deákéiban.  Nyáryt  méltán  bántotta  Tiszának  nem 
egészen  jogosult  pártvezéri  ambitióján  kivül  az  irányában 
mutatkozó  bizalmatlanság.  És  ha  ő  élén  nem  állhat  a  mozga- 
lomnak, párttöredéket  vezetni  nem  fog. 

Másik  körülmény,  mi  Nyáryra  nézve  figyelmet  érdemel, 
az,  hogy  ő  ugyan  az  1848-iki  alkotmányos  biztosítékokból 
sohasem  fog  önként  egy  szemernyit  is  feladni,  de  a  kiegyen- 
lítést az  uralkodó-házzal  lehetőnek,  sőt  a  nemzetiség  érdeké- 

ben  líivánatosnak  is  látszik  tartani.  Az  ö  combinatiója,  mint 
ma  is  meggyőződtem  róla,  körülbelül  a  következő :  A  nemzet 
passiv  ellentállásra  szorítkozzék  a  kormány  minden  alkotmány- 
ellenes törekvései  irányában,  s  utasítson  el  minden  alkut  az 
1848-iki  alkotmányos  biztosítékok  fölött.  Az  udvar  még  most 
engedni  nem  fog,  hanem  ujabb  kétségbeesett  kísérletekhez 
folyamodik ;  azonban  zavarai  folyvást  nőnek,  ereje  fogy,  és 
végre  egy  bekövetkezhető  válságos  pillanatban  azért,  hogy 
az  uralkodó-házat  megmentse,  a  magyarok  minden  kivánatát 
teljesitni  fogja,  és  —  és  utoljára  is,  teljes  önállóságot  birva, 
Austriával  maradni  nem  lenne  rosszabb,  mint  az,  ha  Magyar- 
országon a  napóleoni  politika  fészkelné  be  magát.  Nyáry 
nem  titkolja  maga  előtt,  miszerint  erkölcsi  lehetetlenség,  hogy 
Ferencz  József  valaha  az  1848-iki  törvényeket  elismerje ;  de 
nem  tartja  lehetetlennek,  hogy  nagy  veszély  bekövetkeztével 
ezen  uralkodó  a  család  által  félretolatik,  vagy  hogy  Magyar- 
országon a  háznak  egy  más  tagja  vévén  kezébe  a  hatalmat,  a 
birodalom  tényleg  kettészakad. 

Ezekből  látszik,  hogy  Nyáry  politikai  iránya  más  néz- 
ponttal  bir  ugyan,  de  nem  veszélyes,  mert  ezen  irány  mellett 
minden  alkudozás,  minden  kiegyenlítés  lehetetlen.  0  a  leg- 
közelebbi eshetőségekkel  szemben  odanyilatkozott,  hogy  ha 
az  uj  leirat  az  1848-iki  biztosítékok  elismerését  nem  hozandja 
—  mi  sokkal  több,  mint  valószínű  —  már  aztán  akár  elnapo- 
lást, akár  valamely  kitérést  tartalmazand :  a  képviselőház  azt 
tanácskozás  alá  sem  veheti.  A  felolvasás  után  egy  rövid  uta- 
lással a  felirat  kijelentéseire,  egyszerűen  tudomásul  kell  venni. 
Ha  a  ház  tanácskozásba  bocsátkoznék,  ez  már  az  alku  útja 
volna,  s  ő  ez  esetben  a  képviselőházból  rögtön  kilépne,  akár 
követnék  példáját  mások  is,  akár  nem.  Vájjon  ez  már  átgon- 
dolt végelhatározása-e  Nyárynak  ?  —  nehéz  volna  meg- 
mondani. 


E  történelmi  adat  becsével  biró  értesítés  irója  sej- 
telmének ellenére,  az  országgyűlés  augusztus  2 2 -kén 
eloszlattatott. 

A  képviselőház  utolsó  cselekvénye  —  a  mint  tudva 
van  —  egy  óvás  és  egy  határozat  volt. 

Az  óvás  —  melyet  Deák  indítványozott  —  azon 
kijelentéssel  lett  befejezve:  hogy  a  képviselőház  tagjai 
„minden,  jogilag  fennálló  törvényekhez,  és  igy  az 
1848-ik  évben  szentesitett  s  országgyülésileg  meg  nem 
változtatott  törvényekhez  is  szorosan  ragaszkodva,  a 
hatalomnak  minden  oly  lépését,  mi  azokkal  ellenkezik, 
alkotmányellenesnek  fogják  tekinteni." 

A  határozatot  Tisza  Kálmán  indítványozta.  Ezzel 
a  képviselőház,  a  kebelében  többszörösen  kifejezett 
elvek  folytán,  kijelentette,  hogy: 

1.  Az  országban  lakó  minden  nemzetiségek,  az 
ország  területi  és  politikai  integritásával  nem  ellenkező 
bármely  igényeinek  a  feliratokban  kifejtett  elvek  alap- 
ján kielégítését,  — 

2.  A  különböző  vallásfelekezetek  között  polgári 
és  politikai  teljes  jogegyenlőségnek  életbeléptetését  és 
az  izraelitákra  kiterjesztését,  — 

3.  Az  urbérrel  rokontermészetű  mindennemű  bir- 
tokviszonyoknak kárpótlás  s  illetőleg  megváltás  alapján 
megsemmisítését  —  a  törvények  alkotására  képesített 
országgyűlés  első  és  legfontosabb  teendői  közé  sorozza. 

Ugy  az  óvás,  mint  a  határozat,  egyhangúlag  lett 
elfogadva;  de  még  más  is  riadó  élj  énekkel,  egyetlen 
egy  szó  tiltakozása  nélkül,  tehát  szintúgy  egyhangúlag 
lett  elfogadva :  értem  Deáknak  azon  nyilatkozatát, 
hogy  » a  törvény  terét  soha  semmi  szín  alatt  és 
semmi  esetben  nem  szabad  elhagyni « ;  és  azon  meg- 
győződés kijelentését,  »hogy  az  országgyűlés  e  rész- 
beni példáját  mind  a  törvényhatóságok,  mind  az  egyes 
polgárok  híven  követni  fogják,  s  a  törvényesség  teré- 
ről le  nem  lépnek. « 

Ez  éljenzésekkel  az  országgyűlés  hitvallásává  ava- 
tott nyilatkozat  annyi  volt,  mint  azt  mondani  az  osz- 

tráknak :  bízvást  akár  fát  is  vághatsz  a  magyar  hátán, 
za  nem  fog  forradalmat  csinálni. 

Deák  akkor  még,  ugy  látszik,  a  48-at  akarta. 
Csodálatos,  hogy  be  nem  látta,  miként  a  bécsi  udvartól 
a  48-at  csak  a  49-töl  való  félelem  csikarhatja  ki.  A  ki 
a  hatalmat  e  félelem  alól  felmenti,  amannak  elérését 
teszi  lehetetlenné. 

•  ;  És  a  határozati  pártban,  mely  pedig  nekem  azt 
mondta,  hogy  az  én  irányom  az  övé  is,  csak  egyetlen 
egy  ember  sem  akadt,  a  ki  valami  ilyest  mondott  volna : 
„mindig  nagy  szerencsétlenség,  ha  egy  nemzet,  nem- 
zeti életének  megóvása  végett,  erőhöz  kénytelen  folya- 
modni; de  vannak  esetek,  midőn  ez  kényszerűség,  s 
mert  az  kötelesség,  Isten  elfedte  az  ember  szeme  előtt 
a  jövendőt.  Senki  sem  tudhatja,  mit  parancsolhatnak  a 
jövendőnek  előttünk  ismeretlen  körülményei.  Nem  lehet 
hivatásunk  az  ismeretlennek  elibe  vágni." 

Még  csak  ennyit  sem  mondott  senki.  Hanem  uni- 
sono  kikiáltották  az  ostracismust  a  forradalomra. 

Az  1861-iki  országgyűlés  véglehelletével  is  keser- 
ves csapást  mért  törekvéseinkre. 

És  adott  szabadságlevelet  a  féktelen  garázdálko- 
dásra az  önkénynek. 

Ily  auspiciummal  léptetett  életbe  a  provisorium. 

IklASODIK  SZAKASZ. 
Az  országgyűlés  utáni  időszak]) ól. 

1. 
Jósika  Miklós  —  Kossuthnak  Genuába. . 

Brüssel,  deczember  14  1861. 

Itt  küldöm  P.  F esnek  hivatalos  relatióját,  minden 

commentár  nélkül.  Én  igen  világosnak  találom. 

0  e  kó  végéig  itt  marad  s  öt  mindenben  teljes  bizalom- 
mal megbizkatod. 

(Aláirva)  Jósika. 

Csatolmány. 
(Jelentés  Magyarországiból.) 

Megbízatásomhoz  képest  vagyok  oly  bátor  írásba  foglalni 
mindazokat,  melyeket  barátaim  élőszóval  reám  bíztak. 

Az  általános  hazai  helyzetre  s  viszonyokra  nézve  egyedül 
azt  mondhatom,  miszerint  azok  a  lehető  legszomorubbak.  A  jó 
hazafiak,  de  gyengébb  idegzetüek  nagy  része  megijedt  az  életbe- 
léptetett szigorú  rendszabályoktól,  mint  a  melyek  befolyásunkat 
hosszas  időre  nagyon  is  meggyengítik  s  a  befolyást  népünkre  a 
legrosszabb  kezek  közé  juttatják ;  a  rossz  hazafiak  pedig  —  s  szo- 
morú, hogy  ilyenek  léteznek  nagy  számmal  —  az  alkotmányosság 
álarcza  alá  bújva,  mintegy  hazafiúi  áldozatkészségnek  mondják 
hivatal  utáni  sovárgásukat ;  annyi  ugyanis  a  hivatalkeresők  száma 
némely  megyékben,  hogy  a  provisoríumot  még  egyszer  lehetne 
betölteni. 

Mindamellett  örömmel  mondhatom,  hogy  e  tekintetben  is 
vannak  dicső  kivételeink,  a  mennyiben  a  független,  valóban  müvei- 
teknek 8  becsületeseknek  ismertekből  alig  részesültünk  eddigelé' 
egy-két  szomorú  csalódásban,  akár  egyeseket,  akár  hatóságokat 
tekintve. 

Az  ellenünk  fordított  általános  agitationális  fegyver  e  sza- 
vakba foglalható  össze :  egyedül  az  urak  azok,  a  kik  nem  akarnak 
kibékülni  Austriával,  mert  érzik,  hogy  azon  esetre  elvesztik  befo- 
lyásukat s  hogy  akkor  többé  nem  lesznek  képesek  lenyűgözve  tar- 
tani a  népet,  bitorolva  szellemi  és  anyagi  fensőséget ;  a  császáré  a 
hatalom  s  ő  meg  fogja  mutatni,  hogy  nem  az  fog  történni,  mit  az 
urak  akarnak,  hanem  az  fog  történni,  a  mit  ö  akar  s  a  mit  a  nép  s 
a  nemzetiségek  java  igényelnek. 

Szerencsénkre  az  agitatióval  párhuzamosan  halad  az  adónak 
katonai  erővel  behajtása  s  az  ezzel  járó  temérdek  csalás  és  zsaro- 
lás ;  a  mely  eljárás  gyakorlatilag  meggyőzi  a  népet  arról,  mint 
értelmezik  Bécsben  a  nép  igényeit. 

A  fentebb  emiitett  nagyszámú  kisebb  bűnösökön  kivül  van- 
nak még,  kisebb  számmal  ugyan,  de  annál  nagyobb  bűnöseink  is,  a 
kik  folyvást  forradalomtól  rettegve  s  communismusról  álmodozva, 
e  rémképek  súlya  alatt  Bécsben  nem  egyszer  saját  hazájukat,  mint 
az  anarchia  által  pusztitottat  állították  elő ;  mi  még  inkább  sietteté 
az  alkotmányos  megyék  s  általuk  befolyásunk  bukását. 

Különben  nagyon  örvendünk,  hogy  keresztül  bírtuk  vinni  az 
alkotmányos  hatóságok  tömeges  leléptet,  az  absolut  kormány-intéz- 
kedésekkel szemben.  Sokan  ugyanis  alkotmányos  tisztviselőink 
közül  megkedvelvén  a  befolyást  s  hivatalt,  nagyon  nehezen  váltak 
volna  meg  állásuktól,  ha  becsületbeli  dolgot  nem  csinálunk  az 
egészből.  Nem  is  lehet  csodálni,  mert  egyrészt  igen  szépen  haladt 
a  megyék  rendezése,  a  mely  nyomon  sokat  elő  lehetett  volna  készi- 
teni,  —  másrészt  megyei  tisztviselőink  nagyobb  része  oly  egyének- 
ből állott,  kik  sokat  szenvedtek  tizenkét  év  óta  s  úgyszólván,  gyakran 
éheztek,  de  a  németnek  még  sem  szolgáltak. 

A  nemzetiségek  kérdése  csak  annyiban  változott  némileg,  a 
mennyiben,  ugy  látszik,  kissé  meghökkentek  a  németek  azon,  a  mit 
eddigelé  tettek,  mert  most  már  a  felizgatott  nemzetiségek  nem 
Bécs,  hanem  Pétervár,  Bukarest,  Belgrád  felé  néznek  s  igy  tehát 
nekünk  pour  le  moment  sokat  ártottak  ugyan,  de  önmaguknak  mit- 
sem  használtak. 

Bizton  hiszszük,  hogy  épen  a  ferdén  kiütött  agitatio  miatt 
sem  Horvátország,  sem  Erdély  nem  fog  a  Reichsrathba  választani, 
sem  az  újvidéki  congressus,  • —  ha  ugyan  összehivják. 

Ugy  látszik,  ugyanazon  okoknál  fogva  hagytak  fel  egyidőre 
Bécsben  honunk  nemzetiségek  szerinti  felosztásával  és  a  Vojvodi- 
nával,  a  mely  kérdés  most  pihen,  miután  Szerémmegye  képében  — 
ezt  követelik  a  szerbek  —  az  Eris  almája  el  lőn  hintve  a  szerbek  s 
horvátok  közé. 

Bukarest  felől  reánk  nézve  igen  veszedelmes  agitatio  folyik 
Erdély  s  a  Bánát  annexiója  tárgyában.  Ez  nagy  szerencsétlenség, 
mert  Erdélyben  depopularizálja  a  külföldi  befolyást.  Az  oláh  s  tót 
nép  maga,  néhány  elszigetelt  helyet  kivéve,  igen  csendes  és  semmi- 
nemű, még  csak  communisticus  részt  sem  vesz  az  agitatióban. 
Szerbia  igen  üdvös  befolyást  gyakorol ;  egyedüli  szomszédunk,  a 
mely  felfogta,  Garasanin  szelleme  által  segittctve,  a  situatio  nagy- 
szerűségét. 

Bécsben  három  párt  viaskodik  a  befolyásért.  Schmerling 
pártja  most  ugyan  az  uralkodó,  de  Eerencz  József  s  az  egész  udvari 
környezet  öt  gyűlölik  s  már  is  rebesgetik  bukását  s  ha  nem  tarta- 
nának attól,  hogy  általa  megbukik  az  a  csekély  nagynémetországi 

sympathia,  a  jövendőbeli  képzelt  hitel  alapja :  bizonyosan  már  meg 
is  bukott  volna. 

Bukásán  dolgozik : 

Először  a  conservativ  egyesült  austro-hungarico  párt,  á  la 
tété  Clam-Martiniz.  E  párt  felülkerekedése  reánk  nézve  veszedel- 
mes volna,  mert  hazánk  nyomott  körülményei  között  igen  könnyen 
nagy  befolyásra  vergődhetnék  s  kibékitö  kilátásokra  nyújthatna 
alkalmat. 

A  második  párt  a  katonai.  E  párt  reánk  nézve  nam  vesze- 
delmes, mert  uszályában  hordja  az  absolutismust  és  a  háborút.  Az 
első  Austriát  ismét  népszerűtlenné  tenné  ;  a  másik  pedig  Piemont 
ellen  indittatva,  kényszerítene  bizonyos  nagyszerű  tényezőket 
sikra  szállani. 

Mindamellett,  hogy  az  újságok  mindenfélét  összehadarnak,  e 
három  párt  akármelyiké  épen  oly  távol  áll  a  48-iki  alkotmánytól, 
mint  valaha  s  igy  tehát  a  48-nak  teljes  megadásától  bármi  körül- 
mények között  tartani  nem  lehet.  Egy  újból  egybehivandó  ország- 
gyűlésen újból  számithatunk  egy  nagyszerű  többségre  e  tekin- 
tetben, kivált  ha  némi  kilátás  volna  egy  tavaszkor  beállható 
háborúra. 

Ezeken  kívül  még  a  következőket  kell  jelentenem.  Ugyanis : 

Pénzűgyeink  nagyon  gyenge  lábon  állanak,  különösen  mióta 
az  adóbehajtás  által  oly  iszonyú  summa  pénzeket  elvittek  tőlünk. 
Alig  tudunk  annyit  összekaparitani,  a  mennyi  szükséges  sajtó- 
ügyeink némi  fentartására  s  egy  itt-ott  adandó  segélyre.  A  pénz- 
gyűjtést jelenleg  különösen  nehezitik  a  szigorú  rendszabályok. 
Lehetetlen  tehát  ennélfogva  pénzt  kiküldenünk,  a  mint  az  kívánta- 
tott tőlünk ;  mert  ha  most  megindított  gyűjteményünk  némi  sikert 
aratna  is,  erre  már  otthon  is  nagyon  sokan  várakoznak. 

Az  általános  működést  az  utolsó  időben  két  esemény  zavarta 
meg  különösen. 

Először  Vizsoly  elérkezte,  a  ki,  mielőtt  még  az  illetőkkel 
tudatta  volna  a  megbízásokat,  dicsekedve  beszélt  a  dolgokról  min- 
denfelé s  a  mostani  kémrendszer  mellett  és  pletyka  világban  nagy 
veszedelemnek  tette  ki  az  illetőket,  a  kik  is  esedeznek  e  tekintet- 
ben nagyobb  figyelemért. 

Továbbá  egy  comité  alakulása,  melynek  tagjai  tudtunkkal : 
Madarász,  Kállay,  Szilágyi.  Az  elsöbbik  fenhangon  hirdette  Deb- 
reczenben,  miszerint  az  emigráczió  fejei  rosszalták  s  rosszalják 
országgyűlési  eljárásunkat ;  mi  által  természetesen  sokak  elméjé- 
ben azon  hiedelmet  gerjesztette,  hogy  nem  mi,  hanem  ők  birják  az 
emigráczió  bizalmát.  Az  illetők  működése  ez  által  iszonyún  meg- 
nehezittetik,  mert  különös  állásba  jutnak  a  világ  előtt;  miért  is 
esedeznek  az  ügy  olyaténkép  elrendezéseért,  mely  tisztába  hozná 
állásukat,  a  mely  bizalom  nélkül  nem  tartható  fenn.  Az  országban 
élve  s  annak  viszonyait  ismerve,  gyakran  kénytelenek  oly  lépést 

tenni,  mely  első  tekintetre  nem  látszik  ugyan  helyesnek,  de  követ- 
kezményeiben üdvösnek  mutatkozik.  Hová  jutottunk  volna,  például, 
ha  csakugyan  17  szavunk  többségével  keresztülvittük  volna  a 
határozatot  ?  Az  egész  ország  most  bennünket  okozna  s  befolyásunk, 
általa  pedig  az  emigráczió  teljesen  megsemmisült  volna. 

Az  illetők  szívesen  átengedik  az  ügyeket  másoknak,  ha  azok 
több  bizalmat  képesek  gerjeszteni,  s  bizonyára  ezentúl  ugy,  mint 
eddig,  mindent  el  fognak  még  azontúl  is  követni  hazájuk  s  ügyünk 
üdvös  előmozdítására. 

Guerílla-csapatokkal  kis  mérvben  nem  lehet  kezdeni,  mert 
ezek,  rablókká  fajulva,  népszerütlenítenék  az  ügyet.  Már  akad  elég 
gazember,  ki  a  mostani  rablásokat  is  már  eféle  befolyásnak  tulaj- 
donítja. Ha  pedig  a  legjobb  elem  állana  élére,  csakhamar  el  volna 
a  mozgalom  nyomva  a  tömérdek  katonaság  által  s  ügyünk  ez  által 
igen  sokat  veszítene,  akár  a  kül-,  akár  a  belföld  előtt ;  mert  éret- 
lennek tüntetné  fel  a  nemzetet. 

Több  főrangú  birtokos  s  független  állású  hazánkfiának  meg- 
jelenését Parisban  s  udvarlását  a  császárnál  megkisérlettük  ugyan, 
de  az  nekünk,  mint  előre  gyanítottuk  is,  nem  sikerült.  Sikerülne 
talán,  ha  a  diplomatia  e  tekintetben  csak  egy  kissé  bátorítólag 
hatna ;  de  e  testület  mindenben  ellenünk  működik  s  mi  épen  fran- 
czia  részről  is  csupa  fekete-sárga  diplomatíaí  elemmel  vagyunk 
körülvéve.  Nagyon  jó  hatással  lett  volna,  ha  csak  egy  franczia 
diplomata  mutatkozott  volna  Pesten  az  országgyűlés  alatt.  Bizo- 
nyosan a  legfényesebb  fogadtatásban  részesült  volna  s  mindent 
elköA^ettünk  volna  e  tekintetben,  a  mi  czéljaínkat  előmozdíthatja. 

Jelenleg  leginkább  arra  volna  szükség,  hogy  az  oláhokra 
lehetne  hatni,  nehogy  egy  talán  lehető  erdélyi  országgyűlés  alkal- 
mával elárulják  a  magyar  s  ez  által  a  saját  ügyüket  is.  E  tekin- 
tetben nekünk  már  semmi  hatásunk,  miután  nem  rendelkezhetünk 
pénzzel,  a  mi  a  népnél  fődolog  s  miután  mi  ígéreteinkkel  tul  nem 
léphetjük  azon  határt,  melyet  a  becsület  s  hazánk  jövőjének  meg- 
őrzése szab  nekünk.  Többet,  mint  a  mennyit  a  nemzetiségi  kérdést 
tárgyaló  országgyűlési  bizottmány  mondott  ki,  kimondani  nem 
lehet,  hacsak  az  egész  hazát  ellenünk  zúdítani  nem  akarjuk. 

A  jelenleg  Bécsben  mulató  tót  küldöttség  nem  bir  semmi 
népszerűséggel  a  tót  népnél,  a  mely  magát  mindezídeig  igen  jól 
viselte,  a  mit  eléggé  mutattak  a  szent-mártoni  gyűlés  elleni  pro- 
testatiók.    ' 

Egyébiránt  rövid  időn  meg  fog  jelenni  Beniczky  Lajos  tollá- 
ból egy  igen  jó  röpirat  négy  nyelven,  a  mely  a  nemzetiségi  kérdést 
történelmi  s  állami  tekinteteknél  fogva  fogja  tárgyalni,  s  a  mely 
munkának,  ugy  hiszszük,  jó  eredménye  leend,  mert  ő  iránta  nagy  a 
bizalom  a  felföldön  s  mint  túl  nem  hajtó  embert,  a  magyarok  is  ked- 
velik öt  s  nem  tartanak  tőle.  Ugyanez  oknál  fogva  részesítettük 
újból  segélyben  a  mi  tót  lapunkat,  a  mely  a  kormány  által  párt- 

fogolt  lappal  kénytelen  küzdeni.  —  Van  reménységünk,  hogy  egy 
Pesten  keletkezendő  jó  érzelmű  oláh  lapra  is  teendünk  szert,  a  mi 
eddigelé  nem  sikerült. 

Egyébiránt  hazánk  általános  helyzete,  mindeneket  egybe- 
foglalva, olyan,  hogy  nagyon-nagyon  kivánatos  egy  tavaszi  égi 
háború,  a  mely  tisztítsa  a  léget  a  miasmáktól,  melyek  hosszas  vára- 
kozás, feszült  figyelem,  elunás  következtében  ellágyulást  eredmé- 
nyeztek. Az  kétséget  nem  szenved,  hogy  ha  a  tavasz  eredmény 
nélkül  múlik  el,  a  nemzet  mindenáron  kibékül  s  a  mi  feladatunk 
már  most  is  az,  hogy  felhasználva  minden  befolyásunkat,  legalább 
odahassunk,  hogy  annak  idejében  a  veszélyt  elhárítsuk  s  legalább 
azt  ne  engedjük,  hogy  a  nemzet,  megijedve  kétségbeejtő  állapotá- 
tól, túl  sokat  engedjen  s  ez  által  egész  jövőjét  örökre  megsem- 
jnisitse. 

Természetesen  csak  addig  működhetünk,  mig  e  működésünk 
becsületünkkel  s  elveinkkel  megegyeztethetö ;  azon  túl  kénytele- 
nek volnánk,  megtört  szivvel  ugyan,  de  meg  nem  renditett  hittel, 
visszavonulni.  Mert  egy  ilynemű  békemű  apostolaivá  soha,  de  soha 
nem  válhatnánk. 

Magamat  ajánlva,  maradok  ügyünk  mindenkor  kész  szolgája: 

P.  Pr.— 

Deczember  8. 

2. 

Kossnth  —  Jósika  Miklósnak  Brüsselbe. 

San  Francesco  d'Albaro,  Genua  mellett, 
deczember  20.  1861. 

14:-ikei  leveledet,  a  hozzámellékelt  fájdalmasan  világos 
tudósítással  tegnapelőtt  vettem. 

Te  tudod  barátom,  hogy  Széchenyi,  nem  személyének, 
nem  halhatatlan  érdemeinek,  hanem  politikájának  minden 
apotheosisától  kezdve,  nemzetünk  minden  mozgalmain  keresz- 
tül, a  kialkuvás  vágyát  láttam  gyászvonalként  keresztülfutní. 
Baráti  kebledbe  öntém  ki  gyakran  fájdalmas  panaszaimat  a 
felett,  hogy  míg  az  önbizalmat  vesztett  nemzet  mindent  a 
külföldtől  vár ;  mig  tény,  hogy  az  egy  év  előtt  kinyílott  ephe- 
mer  tartamú  szabadabb  mozgalmat  is  csak  a  mi  viszonyaink- 
kal kapcsolatban  lévő  kül-conjuncturáknakköszönheté:  mégis 
a  helyett,  hogy  minket  támogatna  s  támogatásával  nekünk 
lehetővé  tette  volna,  hogy  külföldről  megmentsük,  nemcsak 
minden  támogatást  megvont  tőlünk,  de  sőt  1849-et  nyíltan 


desavouálta ;  az  emigrácziót  eclatans  modorban  elejtette  s 
mindent  elkövetett,  hogy  befolyásunkat  a  barátságos  hatal- 
maknál megrontsa ;  azon  hitelünket,  hogy  mi  a  nemzet  ten- 
dentiáit  képviseljük,  aláássa ;  és  azon  hatalmakat,  melyektől 
a  megmentést  általunk  várta,  mintegy  kényszerítve,  hogy  a 
magyar  nemzet  határozottságában  ne  bizzanak  s  azért  azt 
politikai  számvetésükben  biztos  mennyiségül  fel  ne  vegyék. 
Sokszor  valál  tolmácsa  panaszaimnak,  közlője  tanácsaimnak, 
melyek  jóformán  sohasem  követtettek  s  közléseidért  durva 
bántalmakat,  méltatlanságokat  arattál.  Tudod,  mikép  intet- 
tem, mikép  rimánkodtam,  hogy  ha  már  külsegitség  nélkül 
nem  akarnak  vagy  nem  birnak  forradalmat  csinálni  (mit 
hogy  csináljanak,  én  soha,  de  soha  nem  unszoltam,  hanem  csak 
azt  mondottam,  hogy  ha  önmagukkal  számot  vetve,  magukat 
arra  határozzák:  én  nem  mérlegelném,  hajói  tették-e,  hanem 
sietnék  osztozni  veszélyeikben),  intettem,  mondom,  hogy  leg- 
alább ne  kiabálják  örökké,  hogy  forradalmat  nem  akarnak ; 
ne  emlegessék  minden  beszédben,  minden  felirásban,  minden 
megyei  határozatban,  minden  hirlapi  czikkben  az  örökös  tör- 
vényességet, az  örökös  ebhüséget,  a  dynastiához  való  tántorit- 
hatlan  ragaszkodást ;  mert  hisz  ezen  contestatiokra  őket  senki 
sem  kényszeriti  s  csak  azt  nyerik  vele,  hogy  a  külföldi  hatal- 
mak elvesztik  irántuk  bizalmukat,  az  osztrák  pedig  megszű- 
nik tőlük  félni,  s  igy  amazok  elhagyják,  emettől  pedig  sem- 
mit sem  nyernek.  Tudod,  hogy  mindezen  intéseim  semmit 
sem  használtak,  s  hogy  nekem  a  hon  megmentésére  nélkülöz- 
hetlen  támogatás  helyett  nem  adtak  mást,  mint  a  nép  massái 
személyem  iránti  hitének,  vonzalmának  henye  protestatióit. 
Mindezeket  tudva,  annak  megjelentése,  hogy,  ha  a  tavasz 
eredmény  nélkül  múlik  el,  a  nemzet  minden  áron 
kibékül,  —  előttem  sem  uj,  sem  váratlan  nem  volt.  Es 
mégis  (ilyenek  vagyunk,  gyarló  emberek)  a  conjuncturák 
soha  többé  vissza  nem  hozható  becsét  honszerelmem  egész 
hevével  méltányolva,  nem  tudtam,  nem  akartam  a  reményről 
lemondani.  Most  a  jelentés  kioltja  a  reménynek  utolsó  szikrá- 
ját is.  Eszembe  jönnek  egy  másik  elvbarátunknak  (K.  S.-nak) 
hozzád  Írott  ama  szavai :  »Ily  nép  nem  tud  függetlenné  lenni ; 
rég  kimúlt  ennek  szivéből  az  önbizalom;  nincsen  tetterő, 
nincsen  bátorság.«  A  most  vett  jelentés  világot  hozott.  Keres- 

tem :  köszönöm;  de  »quaesi\'ilucem,  ingemniquo 
reperfca.«  Lelkem  mondhatlanul  szomorú. 

De  te,  barátom  s  bajtársam,  légy  gonddal,  hogy  a  törté- 
nelem számára  fenn  legyenek  tartva  a  tájékozó  adatok.  Legyen 
a  becsület  megmentve,  ba  minden  egyéb  elveszne. 

A  remény  el  van  véve,  de  a  kötelesség  megmaradt.  S  én 
teljesíteni  fogom  a  kötelességet  mindvégiglen,  önfeláldozás- 
sal mint  mindig.  Talán  hogy  a  történelem  logicáj  a,  az  ellenség 
hibái  s  a  véletlen  belerázzák  a  nemzetet  akaratlanul  is  a  sza- 
badságba. De  minő  nyomorúság  ez  a  számítás  a  véletlenre ! 
Hogy  ide  kellett  jutnunk ! ! 

Felelek  leveled  s  a  jelentés  egyes  pontjaira. 

1.  A  »Perseveranza«-ban  minap  közlött  két  levelemet 
ide  rekesztem  magyar  nyelven.  *)   Ne  sajnálja  a  jelentéshozó 


*)  E  két  levél  elseje  szeptember  28.  1861.  azzal  foglalatos- 
kodik, hogy  mi  eredményre  vezethet  a  magyar  nagy  történelmi  drá- 
mának második  felvonása  (a  passiv  ellentállás),  mely  az  országgyű- 
lés feloszlatása  óta  folyamatban  van.  —  Taglaltatik  minden  képzel- 
hető eshetőség.  Az,  hogy  Magyarország  a  Reichsrathba  követeket 
küldjön,  bátran  lehetetlenségnek  mondható.  A  rideg  absolutismus- 
hoz  visszatérés  csak  phasis,  nem  megoldás.  —  Alkura  lépni  az  osz- 
trák házzal,  oly  királyt  fogadni  el,  ki  egyszersmind  osztrák  császár 
is,  annyit  tenne,  mint  Magyarország  önálló  állami  életéről  lemondani ; 
ily  helyzetben  Magyarország  sem  valódilag  alkotmányos  életet  nem 
élhetne,  sem  akár  külpolitikai  viszonyokban  (melyekben  pedig  egy 
fonák  lépés  helyrehozhatlanul  átkossá  válhatik),  sem  közgazdászat i 
tekintetben  érdekeinek  megfelelő  nemzeti  politikát  soha  sem  követ- 
hetne. Ez  mind  államtani  okokkal,  mind  történelmi  adatokkal 
bebizonyittatik.  —  Ezek  szerint  okszerüleg  csak  azon  egy  eredmény 
látszik  feltehetőnek,  hogy  a  magyar  fegyvert  fog,  miszerint  Austriá- 
tól  elválva,  magát  független  állammá  constituálja.  —  Ennek  szük- 
ségétől át  van  hatva  a  magyar  nemzet  s  nem  is  óhajt  semmit  inkább, 
mint  azt,  hogy  megtehesse ;  de  ennek  lehetősége  Turintól  függ. 

A  második  levélben  szeptember  30.  1861.  megmutattatik, 
hogy  miért  van  a  magyar  nemzetnek  a  harcz  megkezdhetése  végett 
olasz  segítségre  szüksége,  s  hogy  ha  ennek  kilátása  késik,  Magyar- 
ország alkura  lesz  kényszerítve.  Aztán  kimutattatik,  hogy  meny- 
nyire problematicussá  válik  Olaszország  jövője,  ha  késleltetve  a 
háborút,  a  magyart  az  osztrák  karjaiba  kergeti.  Tehát  siettetni  kell 
a  háborút.  Hiba  volt  első  helyre  Rómát  tenni ;  hogy  hiba  volt,  ez 
ma  már  szembetűnő  valóság.  Tehát  meg  kell  változtatni  a  sorren- 
det. Velenczét  első  helyre ! 

a  fáradságot,  e  két  levelet  jól  megolvasni.  Szükséges,  hogy 
lássa  s  lássák  általa  elvbarátaink  ottkon,  hogy  én  nemzetünk 
válságos  helyzetét  s  a  késedelem  veszélyét  nem  mulasztom  el 
értékesíteni  az  európai  politikában,  a  nélkül,  hogy  nemzetünk 
jó  hirét,  nevét  a  kétségbeejtő  ellágyulás  s  tetterö-hiány  lelep- 
lezésével compromittálnám.  Óhajtom,  hogy  lássák,  miként  én 
a  háború  siettetésének  életkérdését  rég  felfogtam  s  azt  olasz 
érdekek  szempontjából  nemcsak  a  cabinetekben,  hanem  a 
közvélemény  előtt  is,  oly  okokkal  sürgetem,  melyek  az  olasz 
nemzet  roppant  többségénél  oly  mély  hatást  tettek,  mint  szo- 
kott tenni  az,  midőn  valaki  szavakba  foglalja  azt,  a  mi  a  nép 
lelkiismeretében  hallgatagul  nyugodott;  kifejezést  ad  a  köz- 
érzelemnek s  az  idők  titkáról  lerántja  a  fátyolt. 

2.  De  azért  ki  kell  mondanom,  hogy,  ha  Eicasoli  marad 
a  kormányon,  kevés  kilátásunk  lesz  a  háborúra  tavaszra.  Rica- 
soli  tudja,  hogy  ha  a  magyar  már  is  ki  nem  alkudott  az 
osztrákkal,  az  nem  a  magyaron,  hanem  az  osztrákon  múlt ; 
tudja,  hogy  ma  ismerje  el  az  osztrák  az  1848-iki  törvények 
jogi  érvényességét,  a  magyar  »hurrá«-t  kiált  és  koronáz; 
hiszi,  hogy  ha  ama  jogi  érvényesség  elismertetik,  a  párt, 
mely  Deákkal  vagy  a  melylyel  Deák  megy,  a  béke  kedveért, 
rendes  törvényhozási  utón  még  egyetmást  engedni  is  kész ; 
tudj  a,  hogy  a  múlt  országgyűlés  többsége  teljességgel  nem 
volt  forradalmi ;  tudja,  hogy  még  a  határozati  pártnak  igen 
tetemes  része  sem  akart  forradalmat,  vagy  azt  csak  az  alku 
nem  sikerülése  esetén,  mint  »pis  allerí-'t  volt  hajlandó  elfo- 
gadni; e  mellett  látj  a,  hogy  a  nemzetiségi  kérdés  miatt  az 
ország  compact  forradalmi  erőre  nem  enged  számítani; 
látj  a,  hogy  még  a  magyar  között  is  annyi  a  rossz  hazafi, 
hogy  Forgách  provisoriuma  még  kelletén  túl  is  talál  végre- 
hajtási eszközökre.  Mindezeknél  s  más  okoknál  fogva,  mikre 
a  nyilvános  tények  igenis  bő  alapot  nyújtanak :  Eicasoli 
nem  bizik  a  magyar  nemzethatározottságá- 
b  a  n.  Nem  ejti  el  ugyan  a  magyar  elemet,  de  azt  csak  bizony- 
talan accidensnek  tekinti  s  nem  oly  alapnak,  melyre  való  biza- 
kodtában  Olaszhon  jövőjét  a  háború  koczkájának  elvetésével 
veszélyeztetni  lehessen.  Azért  ö  nélkülözhetlennek  tekinti 
ugyan  a  háborút  az  osztrákkal,  de  azt  nem  fogja  elkezdeni, 
mielőtt  akár  belfegyverzet,   akár  külszövetségek  által  magát 

oly  karban  érzendi,  liogy  a  győzelemre  még  akkor  is.  kilátása 
legyen,  lia  a  magyar  nemzet  az  osztrákkal  kialkudnék. 
Mihelyt  magát  elég  erősnek  érzendi,  elkezdi  a  harczot,  s  a 
magyart,  ha  annak  iigy  fog  tetszeni,  elfogadja  szövetségesül 
a  velünk  megállapított  conventio  alapján :  de  a  magyarra  való 
tekintetből  nem  fogja  siettetni  a  háborút,  mert  nem  bizik  a 
magyarnak  minden  alkut  kizáró  forradalmi  határozottságában. 

Nem  kell  mondanom,  hogy  én  minden  erőmből  küzdök 
e  nézet  ellen.  De  mig  egyrészt  nemzetünk  nyilvános  életének 
minden  jelenségei  ellenem  sz ólának,  másrészt  hiába  sürgetem, 
hogy  legalább  magán-uton  támogasson  a  nemzet.  Még  most 
is,  ennyi  keserves  tapasztalás  után,  a  hazai  jelentés  egyenesen 
tagadó  választ  hozott  e  tekintetben.  S  azért  ime  ide  irom  a  tör- 
ténelem számára  e  kárhoztató  szavakat :  Ha  tavaszkor  nem  lesz 
háború,  annak  egyenesen  a  magyar  nemzet  lesz  oka ;  mert 
nemcsak  nem  támogatott,  hanem  tendentiáimatnyiltan  elej- 
tette, desavouálta;  elhatározott  következetességgel  mindent 
elkövetett,  hogy  reá  Turinban  és  Parisban  ne  számítsanak ; 
hogy  biztosításaim  nemzeti  súlyában  ne  higyjenek  s  az  emi- 
grácziót  legfölebb  csakis  egy  párt,  de  nem  a  nemzet  tenden- 
tiái  képviselőjének  s  engem  csak  egy  töredék,  de  nem  a  nem- 
zet vezérének  tekintsenek. 

3.  Azonban  teljességgel  nem  bizonyos,  hogy  Ricasoli 
miniszter  marad.  A  parlament  utóbbi  voksa,  minden  nagy 
többség  daczára  sem  szilárdította  meg  állását.  Az  nem  bizal- 
mat szavazott,  hanem  leczkét  és  utasítást.  Ez  múlékony  álla- 
pot ;  mert  ámbár  E-icasoli  becsületességében  s  hazafi  szándo- 
kaiban  senki  sem  kétkedik:  általános  vélemény,  hogy  nem 
áll  a  helyzet  színvonalán,  sem  közigazgatás,  sem  erély  tekin- 
tetében. A  Tuilleriákban  pedig  épen  már  Európa  legrosszabb 
miniszterének  tartják,  ki  a  helyett,  hogy  az  exigentiákhoz 
alkalmazkodva,  cselekedni  tudna,  doctrinair  makacsságaival 
csak  rossz  vért  csinál  s  neveli  a  nehézségeket.  Tehát  válság- 
ban vagyunk ;  a  helyzet  változhatik  egypár  hónap,  egypár 
hét,  egypár  nap  alatt.  A  hazai  jelentés  vétele  után  lépést  tet- 
tem Turinban,  hogy  a  királylyal  szólani  óhajtok.  Azt  vettem 
válaszul,  hogy  ne  menjek  még,  várjak  néhány  napig.  Szóval : 
crisis  van.  A  változás  csak  idő  kérdése.  Ha  változás  lesz,  az 
csak  javunkra  válhatik. 

4.  Azt  mondja  a  jelentés,  hogy  ha  a  tavasz  eredmény 
nélkül  múlik  el,  a  nemzet  mindenáron  kibékül.  Tehát  oda 
jutottunk,  hogy  a  nemzet  öngyilkosságra  határozza  magát, 
ha  csak  a  külföld  egy  szabott  időszakig  meg  nem  menti.  Mit 
csináljunk  ily  nemzettel?  Mit  mondanának  azon  hajós-népröl, 
mely  szélcsendben  azt  határozná,  hogy  ha  egy  bizonyos  napig 
szél  nem  jö,  nem  vár  tovább,  hanem  vizbe  ugrik  s  oda  dobja 
magát  martalékul  a  hajót  körüluszkáló  fürész-halaknak  ?  Ha 
csakugyan  ugy  áll  a  dolog,  a  mint  a  jelentés  tisztán  előadta 
nekünk  a  belföld  helyzetét,  ugy  jelentése  folytán  tiszta  hatá- 
rozatot kellene  bevinnie  a  külhelyzetről.  Azért  a  jelentés- 
hozónaknem kellene  naphoz  kötnie  elutazását,  hanem  várnia, 
mig  bizonyost  irhatok.  írtam  rögtön  Parisba.  A  válasz  napja 
nem  tőlem  függ. 

5.  Azt  olvasom  a  jelentésben,  hogy  »lehetetlen  pénzt 
küldeniök.«  Minő  á  propos-ra  mondja  ezt  ?  Nem  értem.  Kértem 
én,  hogy  küldjenek  ?  Tizenkét  évi  szenvedés  alatt,  az  igaz,  mint 
magyar  sokáig  szógyenlém,  hogy  a  magyar  az  egyedüli  min- 
den nemzetek  között,  mely  menekültjeinek  segélyt  sohasem 
nyújtott,  s  megvallom,  ha  e  részvétlenség  fájt,  a  felett  meg 
méltán  boszankodtam,  hogy  nekem,  a  hontalan  száműzöttnek, 
ki  üres,  de  tiszta  kezekkel  hagytam  el  a  hon  földét,  s  kit  csa- 
ládatyai gondok  is  nyomtak  idegen  földön,  nemcsak  pótolnom 
kellett  társaim  nyomorának  enyhitésében  a  nemzet  részvét- 
lenségét, saját  véres-verejtékü  keresményemből,  s  pótoltam 
százezrekig,  hanem  már  kutahiai  fogságomból  1850-ben,  majd 
ismét  Londonból,  alig  érkezvén  oda  1851-ben,  és  igy  tovább 
évről-évre,  még  a  belmozgalmi  költségek  s  a  kölcsönös  rap- 
portok  költségeinek  fedezéséről  is  nekem  kellett  gondoskod- 
nom. Azonban  ezt  is  megszoktam.  Én  egyszóval  sem  kíván- 
tam, hogy  küldjenek  ki  pénzt.  Annyira  nem,  hogy  Károlyi 
Gryörgyné,  megbotránkozván  a  depőtbeli  tisztjeink  Ínségén, 
gyűjteni  ajánlkozott  segélyezésükre  pénzt  az  országban,  ha 
nevem  alatt  egy  sor  felszólítást  adok  hozzá :  kereken  megta- 
gadtam, sőt  nevemnek  akármi  pénzkéréssel  csak  legtávolabb 
is  viszonyba  hozását  határozottan  megtiltottam.  Annálfogva 
a  pénzküldhetési  izenet  á  propos-ját  nem  értem.  Ha  valaki 
hirem-tudtom  nélkül  pénzt  kért  s  erre  szól  az  izenet :  azt  kell 
kérdenem,  akarják-e  a  hazafiak  otthon,  hogy  a  honszabaditás 


673 

munkájában  pártvezéri  szerepet  vigyek  vagy  nem  ?  Ha  nem, 
én  mint  magán  hazafi,  pártkapcsolati  viszonyokon  kivül  saját 
kötelességérzetemet  követendem  működésemben  vagy  visz- 
szavonulásomban ;  de  ha  azt  akarják,  hogy  pártvezéri  gon- 
dokra legyek  kárhoztatva,  ugy  kénytelen  vagyok  párt-discipli- 
nát  követelni  s  az  ellen  határozottan  tiltakozom,  hogy  rajtam 
kivüli  sollicitatiókkal  engem  otthon  azonositsanak. 

E  pontnál  lehetetlen  még  egy  fájdalmas  sóhajt  elnyom- 
nom. Azt  Írja  a  jelentésttevö,  hogy  »az  adóbehajtás  által  iszo- 
nyú summa  pénzeket  elvittek  tőlünk. «  Fájdalom,  igaz.  De 
midőn  én  azt  mondám  hon  a  vezetőknek:  »organizáljatok: 
gondoskodjatok  a  nemzeti  bajokról;  tegyétek  ezt,  tegyétek 
amazt, «  —  mindig  csak  az  volt  a  válasz  :  »nincs  az  országban 
pénz,  koldusok  vagyunk.*  Ámde  az  osztrák  »iszonyu  summa 
pénzeket «  vitt  el,  tehát  talált.  Az  a  pénz  megmenthette  volna 
-az  országot ;  de  az  a  baj,  az  a  keserves  baj,  barátom,  hogy  a 
parancsoló  zsarnok  számára  van,  és  lesz,  de  a  vérző  édes  anya, 
a  haza  csengésére  nincs !  Jól  irta  neked  K.  S. :  »E  népből 
kihalt  a  tetterő. «  Ámde  én  kénytelen  vagyok  kimondani,  hogy 
ha  forradalmat  tervezgetünk,  arra  készület,  a  készületre  pénz 
kell,  s  a  hon  megmentési  munkájának  belföldi  részéről  az  ott- 
honiaknak kell  gondoskodni.  Ha  nincs,  a  ki  áldozzék,  hát 
nincs,  a  ki  forradalmat  akar,  vagy  csak  kevesen  akarnak ;  s  ha 
igy  van :  minek  mystificáljuk  magunkat,  hogy  újra  felléptet- 
jük Magyarországot?  —  Lesz  belőle  osztrák  provincia  vagy 
Slavia  ....  A  sziv  megfagy  a  kebelben  e  gondolatra;.  De  hát 
mit  csináljunk,  ha  nincs  áldozatkészség?  Hogyan  mentsük 
meg  a  nemzetet,  ha  ez  önmagáról  lemond  ? 

Igen,  de  nekem  augusztusban  egy  jelentést  küldött  a 
gazda,  —  az  egyetlen,  melyet  küldött,  mióta  egyedüli  megbí- 
zatását vette,  —  mely  azt  mutatja  ki,  kerületenkénti  detailok- 
ban,  hogy  126.400  ember  (s  még  pedig  biztos)  van  organizálva 
s  hogy  e  szám  tovább  is  fejleszthető.  Boldog  Isten !  hiszen, 
ha  ez  igy  van,  hogyan  panaszkodhatnak,  hogy  »alig  tudnak 
annyit  összekaparni,  a  mennyi  szükséges  a  sajtó-ügy  némi 
fentartására  s  egy  itt-ott  adandó  segélyre  ?«  Ott  van  a  126.400 
ember,  ezek  már  benn  vannak  az  egyesülésben ;  az  ezekkel 
érintkezés  végett  nem  kell  uj  conspiratio.Cotisalják  ezeket  egy, 
két,  öt,  tiz  forintjával  egyéni  tehetség  szerint ;  a   vezéreknek, 

kerületeikben,  ismerniök  kell  embereiket,  vagy  ha  nem,  ngy 
az  egész  organisatio  légvár,  nem  tény.  S  igy  kész  a  cassa  saját 
szükségleteikre.  Ha  ez  nem  menne  (nem  látom  át,  miért  ne 
menne),  gondoljanak  mást,  de  gondoljanak ;  vagy  hagyjunk 
föl  az  önmystificatióval  s  nyújtsuk  oda  birkaként  nyakunkat 
nemzetünk  hóhérjának.  Mert  azzal,  hogy  »ez  nem  lehet, «  »ez 
meg  nem  megyén, «  a  hazát  nem  lehet  megmenteni.  Tudom 
én,  hogy  szigorúak  a  rendszabályok,  de  bizony  nem  szigorúb- 
bak, mint  az  egy  század  óta  tetszhalott  lengyelnél,  s  ott  még- 
sem mondják,  hogy  nincs  pénzük  a  mozgalom  ápolására.  — 
Akarni  kell !  akarni  s  tenni !  Mert,  ismétlem,  még  a  lehető 
legkedvezőbb  esetben  is  a  munka  főrésze  a  nemzetet  illeti  s  a 
maga  munkakörére  magának  kell  az  eszközöket  feltalálnia. 

í).  írja  a  jelentésttevő,  hogy  az  általános  működést  meg- 
zavarta Vizsolyi  elórkezte,  a  ki  mielőtt  még  az  illetőkkel 
tudatta  volna  a  megbízások  a-t,  dicsekedve  beszélt  a  dol- 
gokról s  a  mostani  kómrendszer  mellett  s  pletykavilágban 
nagy  veszedelemnek  tette  ki  az  illetőket,  a  kik  is  esedeznek 
e  tekintetben  nagyobb  figyelemért. 

Megvallom,  ezt  sem  értem.  Én  sohasem  veszélyeztettem 
senkit,  nem  is  fogok.  Vizsolyi  serami  megbízásokat  nem 
kapott  semmi  illetőkhöz.  Nem  mondtam  neki  semmi  tit- 
kot, semmit,  a  mit  akármi  becsületes  magyar  embernek  el 
nem  mondanék.  Egy  szóval  sem  emiitettem  előtte,  kivel 
vagyok,  kivel  nem  vagyok  összeköttetésben.  Hanem  emiitvén, 
hogy  ö  Biharmegyében  lakik,  általában  kérdem,  hogy  mi 
lábon  áll  a  hazafiság  azon  megyében?  Erre  emiitett  sok  nevet, 
kit  dicsérve,  magasztalva,  kit  korholva.  A  magasztaltak  között 
leginkább  magasztalta  a  gazdát  és  Cs.  Pétert,  mint  tisztalelkü 
hazafiakat ;  mire  csak  annyit  jegyzék  meg,  hogy  örülök  ezt 
liallani,  mert  én  is  derék  hazafiaknak  ismerem  őket.  Ebből 
hát  veszélyezés  nem  következhetett.  —  Ha  volt  veszélyezés, 
ennek  kútfejét  otthon  kell  keresni. 

Megbízása  pedig  ennyiből  állott :  Emlitó,  hogy  oláhok 
között  lakik  s  velük  jó  lábon  áll.  Erre  én :  »Mondja  meg  tehát, 
hányadán  vagyunk  az  oláh  néppel ;  mert  én  oly  agitatiókról 
vagyok  az  oláhok  között  értesítve,  melyeket  én  a  haza  leg- 
veszélyesebb kórjelének  tartok.«  O  erre  azt  felelte,  hogy  a 
mi  az   oláh  népet  illeti,  különösen  Biharban  s  a  magyar 

megyékben,  ahlioz  semmi  agitatio  nem  fért  eddig ;  Erdélyről 
keveset  tud,  de  ugy  hiszi,  ott  sem  ment  az  ellenséges  agitatio 
le  a  nép  rétegeibe,  csak  egyes  osztrák-zsoldosok,  papi  s  daco- 
román  fanatikusok  zajongnak,  de  nincs  tőlük  mit  tartani.  Én 
azt  felelém,  bogy  ettől  igenis  van  mit  tartani,  elannyira  van, 
bogy  én  a  kialkuvást  az  olábokkal,  ba  a  bon  feldarabolása 
nélkül  történhetnék  (mire  én  semmiesetre  rá  nem  állok),  a 
lebetö  legfontosabb,  legsürgetőbb  szükségnek  tekintem.  De 
ottbon  eddig  még  csak  annyit  sem  tettek,  bogy  egy  oláh  lapot 
megszerezzenek.  Ha  vannak  az  olábok  között  oly  vezérek, 
kik  csak  túlzó  románok,  de  nem  osztrák  zsoldosok,  azokkal 
egyezkedni  kell  ottbon,  méltányos  feltételeken,  ba  csak  lebet. 
E  végett  leginkább  sikert  igérő  dolog  volna  kieszközölni, 
bogy  az  oláb  vezérek  közül  valaki  kijöjjön,  velem  személye- 
sen értekezni.  Ezt  másoknak  is  megmondtam,  a  kikkel  talál- 
koztam, neki  is  megmondtam,  annyival  inkább,  minthogy 
olábok  között  lakik  s  találhat  módot,  terjeszteni  köztük  az 
eszmét,  hogy  én  az  oláhokkal  transigálni  óhajtok.  A  dolog 
kimondbatlanul  fontos,  mert  ily  egyezség  nélkül  Erdély  köz- 
remunkálására  a  harcz  kezdetén  nem  számolhatunk.  Hanem 
meg  kell  jegyeznem,  hogy  ba  valaki  kijönne,  annak  útikölt- 
ségről otthon  kellene  gondoskodni.  Erre  Vizsolyi  azt  monda, 
bogy  ezt  magára  vállalja.  Elmegy  Erdélybe,  tájékozandja 
magát,  bogy  lehet-e  az  olábokkal  valamire  menni  s  van-e 
közöttük  oly  befolyásos  egyén,  kivel  végezni  lehetne ;  s  ha 
van,  rajta  lesz,  bogy  az  jöjjön  ki.  Mire  azt  válaszolám,  bogy 
ha  ezt  kiviszi,  jó  szolgálatot  teend  a  hazának  s  számithat 
elismerésemre. 

Végezetül,  nem  én  mondám,  hanem  Vizsolyi  kérdé : 
szólhat-e  a  dologról  azzal,  kit  mi  magunk  közt  gazdának 
szoktunk  nevezni?  Mire  azt  felelém,  hogy  »bizvást;  azt  sze- 
retném, hogy  e  kívánságomat  minden  becsületes  magyar 
hazafi  ismerné  s  teljesítéséhez  kezet  nyújtana. « 

Ennyiből  állott  az  egész  megbízás.  Nem  látom  át, 
miként  támadhatna  ebből  veszély  az  illetőkre.  Meg  kell 
még  jegyeznem,  hogy  én  nevet  vagy  a  hazai  működésre  vonat- 
kozó titkot  soha  senki  előtt  nem  emlitek,  de  a  helyzetről  táp- 
lált nézeteimet  mindenkinek  megmondom.  Hogyisne?  hiszen 
nyilvános    beszédekben  s  birlapi   czikkekben   is  elmondom. 

Most  is  abban  járok,  hogy  a  nemzetiségi  kérdésben  tudassam 
a  világgal  programmomat,  s  meg  vagyok  győződve,  hogy  a 
lehető  legjobb  szolgálatot  teéndem  vele  a  hazának.  Vizsolyi 
ajánlkozását  egyébiránt  azért  sem  vonakodhattam  elfogadni, 
mert  ntóbbi  időkben  sok  ember  volt  nálam  a  hazából,  de  egy 
sem  hozott  semmi  jelentést  az  illetőktől ;  hónapok  óta,  mond- 
hatom :  az  országgyűlés  kezdete  óta  sötétben  hagytak.  Egyet- 
lenegy volt  nálam  (B.)  a  nyáron,  mint  küldött,  de  az  annyira 
semmitsem  mondott,  hogy  elmondván,  a  mi  mondanivalója 
volt,  csodálkozással  kérdem:  »s  ez  minden ?«  s  midőn  azt 
feleié,  hogy  >minden,«  nem  tartózkodhatám  megjegyezni, 
hogy  ezért  bizony  kár  volt  kifáradnia.  Ezenkivül  te  tudod, 
kedves  barátom,  hogy  az  általad  folytatott  levelezést  bántal- 
masan  megszakitották ;  én  nem  hallottam  róluk  semmit.  Te 
gyakran  panaszkodál,  hogy  neked  sem  irnak  semmit  s  irán- 
tunk tanúsított  viseletük  oly  hatással  volt  reád,  hogy  folyó  hó 
12-ikei  leveledben  otthoni  barátainkról  e  hozzátétellel  tevéi 
említést :  »ha  még  azok.«  Természetes  tehát,  hogy  ha  valaki 
kijő  a  hazából,  megragadom  az  alkalmat,  öt  a  közügyben 
annyiban  felhasználni,  a  mennyiben  az  illetők  compromis- 
siója  s  titkos  működésük  zavarása  nélkül  történhetik. 

Én  azóta  Vizsolyitól  kaptam  egy  levelet,  melyből  (keres- 
kedelmi modorban,  vasgyár-vállalatok  lehetőségéről  szólván) 
annyit  veszek  ki,  hogy  lehetőnek  tartja  az  oláhokkal  valamire 
menni,  s  hogy  Wolfram  ur  (nem  értem,  ki  akar  ez  lenni  ?) 
izenete  szerint  pár  magyarországi  tőkepénzes  lesz  társ  a  vál- 
lalatban, kik  az  előlegezendő  pénzről  már  gondoskodtak  is. 
Egyebet  a  levélből,  a  képes-beszéd  miatt,  nem  értek,  mint 
azt,  hogy  Erdélybe  kellene  mennie  s  velem  kellene  szólania ; 
de  nincs  pénze.  Ezt  már  értem,  s  mert  értem,  nem  is 
fogok  felelni  levelére,  hanem  vendégedet  szívesen  kérem, 
legyen  gonddal,  hogy  az  illető  minket  értesítsen,  becsületes 
ember-e  ez  a  Vizsolyi  ?  Nem  ügyességét  kérdem,  hanem  csak 
azt,  ha  nem  álarczos  osztrák-e  ?  Mert  ha  nem  az,  ha  hazafi, 
az  ily  embereket  fel  kell  használni,  le  kell  szállani  a  műkö- 
désben a  népies  elemekhez,  nemcsak  azért,  mert  a  nép  nélkül 
semmire  sem  megyünk,  hanem  azért  is,  mert  ha  a  népies  for- 
radalmi elemek  fel  nem  használtatnak,  azok  azért  korántsem 
lesznek  nuUificálva,  hanem  külön  cotteriákban  fognak  agi- 

tálni,  működni,  s  holmi  éretlen  túldemocraticus  vagy  épen 
socialista  eszmékkel  fognak  zavart  csinálni,  mely  eszméket 
féken  lehet  tartani,  ha  azon  elemeket  a  működésbe  belevon- 
juk, de  melyek  veszélyesekké  válhatnak,  ha  mellőztetnek.  Á 
forradalmak  sikerének  nagy  titka  abban  áll,  hogy  a  rajtunk 
túlmenő  elemeket  utilisalni  tudjuk,  túlcsapongó  energiájukat 
egy  közös  találkozási  pontra  concentrálván  (mi  nálunk  a  sza- 
badulás a  némettől).  így  egyéb  theoriákat  el  lehet  napolni 
azon  időre,  mikor  a  főczél  eléretvén,  vagy  elnémulnak,  vagy 
legyőzhetők,  de  a  melyek  a  mellőzés  által  csak  tért  nyernek. 
Utilisalni  a  népies  elemeket  s  utilisalva  féken  tartani !  —  ez 
az,  a  mit  eléggé  nem  ajánlhatok. 

7.  Emliti  a  jelentéshozó,  hogy  »guerilla  .csapatokkal  kis 
mérvben  nem  lehet  kezdeni,  mert  rablókká  fajulva,  csak  nép- 
szerűtlenné tennék  az  ügyet. « 

Ha  ezen  megjegyzés  olyasmit  supponál,  mintha  én 
kívántam  volna  a  guerillákkal  kezdést,  —  a  dologban  hasonló- 
kép valami  félreértés  van. 

Vizsolyi  beszédközben  kérdezé,  helyeselném-e  a  guerilla- 
mozgalmat?  Mire  én  azt  felelém,  hogy  ón  innen  kivűlről 
arról  véleményt  nem  mondhatok,  mert  a  dolog  igen  kétélű 
fegyver.  Egyrészt  lehetetlen  nem  óhajtanom,  hogy  történjék 
már  annyi  alkuhajiami  manifestatiók  után  olyasvalami  az 
országban,  a  mi  bizodalmat  ébreszthetne  idekünn,  hogy  van 
forradalmi  szándék  hazánkban ;  de  másrészt  nagy  szerencsét- 
lenségnek tartanám,  ha  oly  guerillázás  kezdetnék,  melyet  az 
osztrák  elnyomna  s  még  a  szerencsétlenségnél  is  nagyobb 
bajnak,  valóságos  átoknak  tartanám,  ha  a  guerillázás  népzsa- 
rolássá vagy  rablássá  fajulna.  Nagyon  vigyázni  kell  az  ily  két- 
élű fegyvereknél.  Tanácsos-e  vagy  nem?  —  a  körülményektől 
függ,  s  azoknak  megítélését  az  otthoniakra  kell  biznom. 

Ezentúl  a  guerilla  kérdése  előttem  elő  nem  fordult. 
Hogy  valaminek  okvetlen  kellene  történni  a  nemzet  forra- 
dalmi szándékának  kitüntetésére,  mi  iránt  a  hit  s  bizalom 
idekünn  tökéletesen  elenyészett  barátainknál,  —  azt  mélyen 
érzem ;  de  ez  guerilla-mozgalom  legyen-e,  vagy  erélyes  inti- 
midatiók  néhány  hivatal-vadász  gazember  ellen,  mik  megmu- 
tassák, miként  érez  a  magyar  nemzet  irántuk,  vagy  jól  kiszá- 
mított egyes  resistentiák  az  adóexecutorok  terrorisnjusEi,  ^Uen, 

vagy  mi  más  ?  —  az  annyira  körülményektől  függő  practicus 
kérdés,  hogy  azt  egyenesen  az  illetőkre  kell  biznom  ott- 
hon. Csak  annyit  mondhatok,  hogy  ha  lehetővé  akarja  a  nem- 
zet tenni  a  külföldi  segélynek  biztosítását  számára,  ugy  for- 
radalmi szándokainak  jeleit  kell  adni,  különben  a  meghunyász- 
kodó, az  önkény  előtt  meghajló,  örökké  törvényességet  prédi- 
káló s  minden  nyilvánulásokban  kiegyezkedés  után  sóvárgó 
nemzetre  senki  sem  épit  s,  a  cserbenhagyatástól  félve,  segélyt 
neki  senki  sem  küld.  E  bizalmatlanságot  nekem  szóval,  Ígé- 
rettel lehetetlen  legyőznöm.  Tényekre  van  szükségem,  me- 
lyekre támaszkodhassam.  Hogy  minden  forradalmi  irányú 
tüntetés  kisebb-nagyobb  mértékben  veszélylyel  jár,  az  ter- 
mészetes ;  de  egyrészt  a  veszélyt  óvatossággal  reducálni  lehet 
a  minimumra  s  a  vezérek  feladata  erről  gondoskodni  (sok 
dolog  történhetett  volna  minden  veszély  nélkül,  a  mi  nekünk 
idekünn  roppant  támaszt  adandott  vala ;  fogok  egy  párt  e  levél 
folytán  említeni) ;  másrészt  másutt  is  veszélylyel  jár  a  forra- 
dalmi mozgalom  (például  Lengyelországban),  de  azért  folyvást 
megyén,  a  titkos  sajtó  működik,  a  nép  között  százezrenként 
szóratnak  szét  a  felvilágosítások,  a  városok  utczái  reggelen- 
ként falragaszokkal  telvók,  az  árulók,  a  hivatal-vadász  Judá- 
sok  avisokat  kapnak ;  szóval :  történik,  a  minek  történni  lehet. 
Nálunk  semmi !  A  gonoszság  tevékenyül  mozog,  a  hazafiság 
tür,  hallgat,  búsul  legfölebb,  lesi  a  sült  galambot,  azzal  biz- 
tatván magát,  hogy  majd  felkél,  ha  külsególy  jő.  Igen,  de  az 
nem  jő  ám,  ha  a  nemzet  magát  ugy  viseli ;  sőt  még  ha  útban 
volna  is,  visszatérne. 

8.  Tudatja  velem  a  jelentésttevő,  hogy  Pesten  egy  comité 
alakult.  (Madarász,  Kállay,  Szilágyi.)  Nem  tudok  róla  semmit. 
Tudtom-hirem  nélkül  történt.  Nem  vagyok  velük  semmiféle 
viszonyban.  Hanem  igen  természetesnek  találom,  hogy  miután 
az  illetők  az  ily  köztudomásúlag  forradalmi  elemeket  mel- 
lőzik, nekik  semmi  közreműködési  tért  nem  engednek,  hát  ők 
bizony  nem  kárhoztatják  magukat  tevéketlenségre,  hanem 
saját  kezükre  működnek.  Ez  természetes. 

Ha  nem. csalatkozom,  irtam  volt  annak  idejében  neked, 
hogy  engem  múlt  augusztusban,  az  országgyűlés  eloszlatása 
előtt,  a  szélső  baloldal  egyik  töredékének  egy  küldöttje  meg- 
látogatott, s  én  kértelek,  hogy  ez  ügyre  vonatkozó  izenetemet 

tudasd  az  illetőkkel.  Ha  csakugyan  nem  csalatkozom  s 
te  irtál,  —  sajnálom,  hogy  nem  feleltek,  s  még  inkább,  hogy 
tanácsomat  nem  követték.  így  van  ez  majdnem  mindig. 
Vezérnek  neveznek,  de  nem  követnek.  Ez  igy  nem  mehet. 
Vagy  —  vagy.  Már  rég  mondám  s  újra  mondom :  nem  érzem 
magamat  qualificálva  Don  Quixote  szerepére. 

Kérdezte  még  a  küldött,  megengedem-e,  hogy  nekem 
egyszer-másszor  megírják,  hogy  miként  látják  ök  a  helyze- 
tet ?  Felelém,  hogy  ezt  köszönettel  veendem,  mert  csak  örven- 
denem lehet,  ha  minél  több  s.  különbözőbb  szempontból  tájé- 
kozhatom magamat  a  helyzetről.  Küldtek  is  egy  jelentést 
augusztus  16-ról  az  ország  helyzetéről  általában  s  az  ország- 
gyűlésről különösen.  *)  Igen  becses  mü  s  a  mostani  tudósítás- 
ból látom,  mennyire  alaposan,  mennyire  részrehajlatlanul, 
hiven,  illusió  nélkül  jellemezte  a  helyzetet.  Azóta  többé  sem- 
mit sem  hallottam  sem  tőlük,  sem  felőlük. 

TJjra  mondom:  ha  barátaink  velük  nem  conspirálnak, 
természetes,  hogy  ők  külön  conspirálnak.  Azt  hiszem,  több 
ily  cotteria  is  van  az  országban.  Hogy  is  ne  ?  Miután  semmi 
nyilvános  jele  nem  mutatkozik  annak,  hogy  van  az  ország- 
ban egy  éber,  működő  forradalmi  hatalom.  Hivatkozom  leve- 
lem G-ik  pontjának  végsoraira. 

9.  De  a  mi  már  azt  illeti,  hogy  az  a  pesti  comité  azt 
mondja,  hogy  az  emigráczió  fejei  roszszalják  az  országgyűlési 
eljárást :  tartózkodás  nélkül  kijelentem  (neked  nem  mondok 
vele  újságot),  hogy  ebben  bizony  nem  csalatkoznak. 

Az,  hogy  az  országgyűlés  eljárásával  nem  vagyok  meg- 
elégedve, nem  annyira  egyes  specialitásokra,  mint  az  általános 
typusra  vonatkozik,  melynek  minden  mozzanatából  kirítt  az 
alkudás  vágya,  a  forradalomtól  való  félelem  s  az  emigráczió 
tendentiáinak  a  számításból  kihagyása,  sőt  desavouálása.  Ez 
tény,  mit  senkisem  tagadhat,  mit  mindenki  tud,  s  mit  az 
országgyűlés  alatt  a  coulissák  mögötti  mozgalmakról  általad 
K.  S.-tól  kapott  jelentések  minden  szava  hangosan  kiált. 

De  egyes  specialitások  felett  is  jogom  van  a  hon  érde- 
kében panaszkodni. 


**)  Itt  ismételtetik  az,  a  mi  fentebb  639.  lapon  Jósikához  au^usz;- 
tus  11-én  írott  levelepaben  mhv  közölve  v»n. 

1.  Hogy  a  felirat  s  nem  a  határozat  ment  végzésbe,  azt 
sohasem  rosszaltam,  söt,  tekintve  a  kis  többséget,  melylyel  a 
felirat  győzött,  helyeseltem.  De  már  azt,  hogy  Várady  módo- 
sitványát  egy  nap  elfogadták,  *)  másnap  meg,  egy  pár  korholó 
bécsi  sor  folytán,  elvetették,  azt  mondhatlan  szerencsétlenség- 
nek tartom.  Ebből  a  retiradából  annyira  kirítt  az  egyezkedési 
vágy,  hogy  mondhatom :  azon  nap  óta  veszett  el 
mind  Parisban,  mindTurinban  a  bizodalom 
nemzetünk  iránt.  Azt  mondták:  »hisz  ezek  az  emberek 
szélkakasok,  kiket  egy  bécsi  szó  megriaszt ;  vagy  pedig  ját- 
szanak.* El  nem  fogadni  Várady  indítványát,  hagyján  ;  de 
ma  elfogadni,  holnap  elejteni,  annyit  tesz,  hogy  vagy  nem 
gondolják  meg,  mit  csinálnak,  vagy  ha  igen,  alkudni  akarnak. 
Nem  lehet  bennük  bizni.«  Többet  mondok:  kiküldik  az  ille- 


*)  A  nagy  közönség  már  aligha  tudja,  mit  jelent  ez.  Nagy  a 
feledékenység  Magyarországon  s  nekem  nincs  róla  tudomásom, 
hogy  valaki  már  megírta  volna  a  hatvanas  évek  történetét.  Azért 
nem  gondolok  fölösleges  dolgot  tenni,  ha  emlékezetbe  hozom  Várady 
Gábor  azon  módositványát,  melyre  a  szövegben  hivatkozás  van. 

A  dolog  az  1848.  deczember  2-kí  »palota-forradalom«  körül 
forog. 

Deák  azt  vette  fel  kiindulási  pontul  május  13-ki  nagy  beszé- 
dében, hogy  »V.  Ferdinánd,  midőn  a  császári  koronáról  lemondott, 
azzal  együtt  Magyarország  koronájáról  is  le  akart  (!!)  mon- 
dani.* E  szempontból  indulva,  a  felírásban  azt  indítványozta  kimon- 
datni: hogy  az  országgyűlés  tiltakozik  a  deczember  2-kí  lemondás- 
nak általánosságából  vonható  azon  következtetés  ellen,  mintha 
Magyarország  az  austriai  császári  korona  provincziája  volna ;  tilta- 
kozik az  ellen  is,  hogy  azon  lemondás  a  nemzet  tudta  és  hozzájáru- 
lása nélkül  történt;  de  miután  tettleg  megtörtént,  esz- 
közölje »ö  felsége,«  hogy  e  »formahiány  (1  !)^  utólagos  pótlása 
tekintetéből  V.  Ferdinánd  és  Perencz  Károly  adjanak  ki  lemondá- 
saikról oly  okiratot,  melyek  az  országgyűléshez  levén  intézve :  ígér- 
vén az  országgyűlés,  hogy  azon  okiratokat  törvénybe  fogja  iktattatni, 
miszerint  legalább  utólagosan  pótoltassék,  a  minek  előlegesen  kellett 
volna  megtörténni. 

Ennek  ellenében  Várady  Gábor  egy  igen  talpraesett,  de  vég- 
következtetésében mégis  igen  mérsékelt  beszédben  kimutatta,  hogy 
itt  nem  formahiány,  hanem  egy  végtelen  fontosságú  alkotmányos 
elv  és  egy  oly  törvénytelen  cselekvény  forog  fenn,  mely  Magyar- 
országra nézve  minden  következményével  együtt  semmis ;  és  Deák 
szövege  helyébe  azt  indítványozta  kimondatni,  miként  mellőzve 
jelenleg  azt,  hogy  a  lemondásra  vonatkozó  okiratok  nem  törvényes 

tök  hozzám  Sclieiter  őrnagyot,  azon  utasitással,  hogy  a  mit 

én  javaslok,  az  fog  történni.  *) E  csapást  azóta 

sem  pihentük  ki. 

2.  Mi  szükség  Yolt  az  eloszlatáskor  oly  hangos  éljenekkel 
fogadni  Deáknak  antiforradalmi  intését,  hogy  a  törvényesség 
át  ne  hágassék  ?  Hisz  ez  valóságos  megtagadása  volt  a  forra- 
dalmi szándoknak. 


Még  a  nemzeti  kérdésről  kellene  irnom,  mire  nézve 
aggasztó  szót  látok  a  jelentésben.  De  nem  akarom  a  postát 
elmulasztani.  írok  pár  nap  alatt. 

Hived  s  barátod 

Kossuth. 


Jósika  3Iiklós  —  Kossuthnak  Genuába. 

Brüssel,  deczember  27.  1861. 
Leveledet  vettem.  Közlöttem  tüstént  P.  F.-essel,  kinek 
válaszát,  addig  is,  mig  én  e  tárgyakban  kimeritőleg  irnék, 
iderekesztve  küldöm. 


(Aláirva)  Jósika. 

* 

CsatoTmány. 

Miután  a  reám  bízottakat  elmondottam  volna  ugy,  a  mint 
azok  elembe  adattak,  —  nehogy  egyik  vagy  másik  kitétel,  kifejezés 


alakban  és  módon  közöltettek :  az  országgyűlésnek  1848 :  V.  t.-cz. 
értelmében  kiegészítése  és  az  1848:  III.  t.-cz.  által  kijelölt  közegek 
helyreállítása  előtt  az  országgyűlés  azon  iratok  megbírálásába  nem 
bocsátkozhatík  és  a  trónváltozás  iránt  nem  nyilatkozhatik. 

Deák  felirati  javaslatának  ezen  pontja  134  szóval  120  ellen 
elvettetett;  mire  Deák  és  pártja  a  termet  elhagyták  s  Várady 
módosítványa  elfogadtatott. 

És  jött  a  » dörgedelmes «  leírat.  »Ö  felsége «  (mint  Széchenyi 
egykor  a  főrendiházban,  magára  vonatkozva,  a  nádorról  monda)  » mél- 
tóztatott az  országgyűlést  kegyelmesen  megszidni. «  Az  országgyű- 
lés meghátrált.  Várady  elfogadott  szövegét  kitörűlte  s  a  Deákét 
visszaállította. 

*)  Itt  közöltetik  az,  a  mi  Kiss  Miklóshoz  július  26-án  irott  leve- 
lemben a  632.  lapon  olvasható. 

vagy  suppositio  félreértésre  adjon  alkalmat :  vagyok  oly  bátor  még 
néhány  észrevételt  előadni. 

E  szavak :  a  nemzet  mindenáron  kibékül,  ugy 
voltak  értve,  liogy  a  nemzet,  —  ettől  tartunk  —  azon  esetre,  ha 
tavaszra  valami  esemény  fel  nem  villanyozza  múló  félben  levő 
öntudatát  s  tetterejét,  könnyen  engedne  a  nyomásnak,  mely  most 
újból  oly  iszonyú  erővel  reá  nehezedett. 

E  nyomás  sohasem  volna  elég  erős  arra,  hogy  pl.  egy  egybe- 
liivott  országgyűlést  öngyilkosságra,  azaz  reichsrathba  való  kül- 
désre birjon  ;  de  igenis  elég  erős  volna  arra,  hogy  mellőzve  az 
országgyűlést,  direct  választások  által  egy-egy  eredményt  vivna  ki, 
a  mikor  aztán  természetes,  néhány  oláh,  szász  és  szerb,  meg  néhány 
honáruló  magyar  megválasztatása  a  reichsrathba,  a  világ  előtt  mint 
mindenáron  való  kibékülés  állíttatnék  oda. 

Tekintve  a  megyék  jelen  szervezetét  s  azon  számtalan  gyáva, 
hivatal  után  leselkedőket  s  elfogadókat,  ugy  hiszem,  nem  alaptalan 
ezen  félelem,  valamint  az  sem,  hogy  ez  nekünk,  azaz  reményeink- 
nek, hosszú  időre  véget  vetne.*) 

De  öngyilkosságtól  azért  sohasem  tartunk,  még  a  lehető  leg- 
szomorúbb esetben  sem.  Mert  öngyilkosság  alatt  az  érthető,  fel- 
fogásom szerint,  hogy  ha  a  nemzet  maga  decretalná  déchéance-át, 
—  a  mit  soha  megtenni  nem  fog.  A  német  kormány  jól  tudja  ezt,  s 
a  mig  csak  lehet,  óvakodni  fog  más  elemre  appellálni,  mint  a  melyre 
jelenleg  appellál,  tudniillik  oly  egyénekre,  kik  pénzért,  s  védve  a 
haditörvényszékek  által,  képesek  mindent  megtenni. 

A  mi  a  pénzküldés  kérde'sét  illeti,  ez,  tudomásom  szerint, 
egyedül  onnan  ered,  hogy  gróf  K.  E.  által,  ha  jól  tudom,  Karacsay 
nevében,  azon  üzenet  jött  barátaimhoz,  hogy  újévre  ötszáz  darab 
aranyat  küldjenek  Oláhországba ;  barátaim  nem  levén  képesek  most 
e  pénzt  előteremteni,  kötelességüknek  tartották  azt  általamjelentetni. 

A  szervezés  alattiaktól  pénzt  gyűjteni  alig  lehetne,  miután 
azok  legnagyobb  része  olyanokból  is  áll,  a  kiken  nem  egyszer  segí- 
tenünk kell.  Szomorú,  hogy  a  pénz  az  erőhatalomnak  enged  akkor, 
a  mikor  a  hazafiság  elől  elbuvik  ;  ezt  igen  helyesen  jegyzi  meg  kor- 
mányzó ur.  Mi  érezzük  azt  legjobban,  miután  a  folyvást  adakozók 
kis  seregének  vagyona  ugyancsak  megapadt.  Igaz,  hogy  e  tekin- 
tetben lehetetlen  számításból  kihagyni  azon,  nyolcz  év  óta  folytatott 
mindennemű  adakozásokat,  melyek  szükségesek  voltak  arra,  nehogy 
a  nemzet  lelkesedése  végkép  kialudjék. 

A  mi  Vizsolyit  illeti,  annyit  hallottam,  hogy  becsületes  ember, 
de  ezentúl  bővebben  fogok  tudakozódni,  jelentést  teendő. 


*)  Erre  egyik  válaszomban  megjegyeztem,  hogy  direct  választás 
utján  néhány  kerületnek  a  Reichsrathba  bemenetele,  kétségen  kívül 
folt  lesz  paízsunkon,  nagyon  piszkos  folt,  ha  magyar  is  akad  a  küldök  s 
küldöttek  közt,  de  ez  nem  vet  véget  reményeinknek,  mei't  nem  a 
;iemzet  tette  lesz. 

Legyen  meggyőződve,  kormányzó  ur,  hogy  a  népies  elemeket 
nem  hagyják  ki  a  számitásból  barátaim,  s  azokat  mindenkoron  fel- 
használják, de  vannak  a  népies  elemeknek  bizonyos  feltolakodó 
főnökei,  a  kikkel  egyáltalánfogva  menni  nem  lehet,  mert  nem  bíz- 
nak jellemükben  —  a  mi  fo-fő  kellék  —  egy  oly  ügy  körüli  eljárás- 
ban, mely  egyhamar  hasznot  nem  igér  még. 

Egyébiránt  mindenre  nézve  pontos  jelentést  teendek,  s  addig 
fogok  idekünn  maradni,  mig  az  ügy  megkivánja. 

P.  F. 

Betegség  által  hátráltatva,  igért  második  levele- 
met, mely  főképen  a  nemzetiségi  kérdésről  szólott,  csak 
deczember  28-án  küldhettem  el. 

Mi  idekünn  igen  nagy  engedményekre  valánk 
hajlandók  a  horvátok  s  hazánk  nem-magyar  ajkú  nem- 
zetiségei irányában.  Én  nem  mentem  annyira,  mint 
társaim  közül  többen,  különösen  Klapka  és  Irányi ;  de 
én  is  sokkal  messzebb  voltam  hajlandó  menni,  mint  az 
otthoniak,  kikkel  érintkezésben  állottunk.  Az  emigrá- 
czió  e  politikájának  megitélésénél  a  történetiratnak, 
miszerint  igazságos  legyen,  nem  kell  azon  szempontot 
figyelmen  kivül  hagynia,  melyet  Jósika  Miklóssal  e 
tárgyban  váltott  levelezésem  itt  következő  kivonata 
világosságba  helyezend. 

Jósika  Miklós  1862.  január  11-én  kelt  levelében 
ekként  irt: 

» Talán  ez  órában  még  nehezebb  feladat  áll  öreg  barátod  előtt, 
mint  utóbbi  leveleimben,  mert  mindarra,  mit  szíves  valál  nekünk 
Írni,  felelnem  kell.  Óhajtanám  pedig,  hogy  válaszom  színtoly  vilá- 
gos legyen,  mint  a  te  szép  leveleid,  melyekről  igen  jól  mondod, 
hogy  azokban  történelem  rejlik. 

Engedd,  hogy  legelőbb  is  arra  tegyek  egy  kis  észrevételt, 
mi  első  leveledben  szomorítólag  s  aggasztólag  hatott  reám.  Te  azt 
irod,  hogy  pártolóink  a  Mont  Blancon  innen  és  túl,  azt  vetik  sze- 
münkre, hogy  mi  a  többi  nemzetiségekkel  mind  ez  óráig  ki  nem 
tudván  békülni;  nem  vagyunk  azon  compact  erőben,  hogy  a  kívánt 
órában  fölkeljünk  s  a  netalán  kiütendő  háború  esetére  a  Brennus 
kardját  vethessük  a  mérlegbe. 

Lelkiismeretem  parancsolja,  hogy  e  részben  világosan  kimond- 
jam neked,  a  mi  engem  aggaszt,  és  hogy  ezt  a  maga  nevén  neveznem 

meg.  Fájdalom,  a  két  nagy  ur  e  nyilatkozata,  az;  én  gyarló  felfogá- 
som szerint,  ugy  liasonlit  a  siibt  erfu  giumli  o  z,  mint  egyik 
tojás  a  másikhoz.  Hogyan,  tisztelt  barátom,  hát  e  nagy  urak  ne 
tudnák  azt,  a  mit  mindenki  tud  Európában :  hogy  szegény  hazánk 
1847 — 48 — 49-ben  még  gonoszabbul  szót  volt  tépve  és  aláásva, 
mint  most  ?  Mert  egyről  tökéletesen  biztosithatlak :  hogy  hatá- 
rozzon a  gondviselés  bármit  hazánk  fölött,  az  osztrák  kormány- 
nak ezúttal  egy  tizedrészben  sem  sikerülend  az  és  annyi,  mint 
1847— 48-ban. 

E-esummáljuk  higgadtan  a  dolgot : 

1848-ban  hatvanezer  ember  vagy  körülbelül  ennyi  horvát 
rohanta  meg  az  akkor  még  ily  invasio  visszaverésére  csak  közép- 
szerűen elkészült  országot.  A  szerbek,  osztrák  tisztektől  vezettetve, 
sánczoltak,  erődítettek  s  nyiltan  támadtak,  még  Szei'biából  is  kap- 
ván embert,  pénzt  s  fegyvert.  Az  oláhok,  úgyszólván,  tömegestől 
ellenünk  voltak,  még  pedig  egyenesen  osztrák  vezér,  Urbán  alatt, 
és  segittetve  tizenhatezer  jól  fegyelt  osztrák  katonától. 

Elvesztette-e  ekkor  Kossuth  Lajos  fejét  ?  Kunyorált-e,  mint 
Schwarzenberg  s  az  osztrák  föherczegek,  fütől-fától  segedelmet  ?  — 
Nem.  Sőt  ilyabnormis  sokaságú  ellenséggel  szemközt,  bizvánajobb- 
érzelmüek  történelmileg  bebizonyitott  erélyében  és  vitézségében, 
férfiasan  megállt  a  gáton  s  nem  szóval,  mint  egykor  Pompeius, 
hanem  tettleg  verte  a  földet  lábával  és  légiók  keltek  föl  s  a  meg- 
rémült ellenség  egy  egész  hősies  nemzetet  látott  talpon,  mint  egyet- 
len embert !  Ne  tudnák-e  ezt  a  Szajna  mellett  és  Turinban  ? 

Ha  a  mi  pártólóink  ezt  tudják,  —  ki  ne  tudná !  ?  —  minő 
gyenge  subterfugium  az,  minket  azzal  vádolni,  hogy  ki  nem  tudunk 
a  nemzetiségekkel  békülni  s  mivel  nem  tudunk,  hát  ők  nem  tesz- 
nek semmit! 

Hiszen,  tisztelt  barátom,  magad  mondtad  —  et  bene  dixisti,  — 
hogy  ha  nálunk  aristocratia,  clerus  és  nép  szorosan  együtt  tartanak, 
akkor  az  ördög  sem  győz  le  bennünket ! 

Mit  akarnak  ezen  jó  pártoló  urak  tőlünk  ?  Hiszen,  ha  lenne 
az,  a  mit  ők  irányunkban  tanusitott  hidegségük  ürügyéül  felhoznak, 
azaz  ha  faj-  és  osztálykülönbség  nélkül  együtt  tartanánk,  egyetlen 
phalanxot  képeznénk,  mi  szükségünk  volna  akkor  az  ő  protectió- 
jukra  ?  Én  azt  hiszem,  hogy  akkor  mi  az  üreserszényü,  magával 
meghasonlott  Austriával  minden  segély  nélkül  is  el  tudnánk  bánni. 

Mi  lenne  akkor,  ha  a  nemzet,  mely  ma  épen  ugy  fel  fog  s  fel 
mer  kelni,  mihelyt  ez  physicai  lehetőség,  ha  kétszázezer  orosz 
helyett  ellenünk,  csak  harminczezer  olasz,  franczia  mellet- 
tünk áll? 

Ezen  okokon  aggódom  én  s  hiszem,  hogy  a  mi  protectoraink 
csak  ürügyet  hajhásznak  arra,  hogy  minket  nélkülözhessenek. « 

Erre  Jósikához,  a  nála  mulatott  hazai  küldött  szá- 
mára 1862.  elején  irott  leveleim  egyikében  következő- 
leg válaszoltam : 

»Hogy  pártolóink  a  nemzetiségi  viszályok  ki  nem  egyenli- 
tése  miatt  minket  gyengéknek  tartanak  s  azért  bennünk  nem 
biznak  eléggé,  miszerint  a  harcz  koczkáját,  reánk  számitva, 
el  merjék  vetni,  ti  ezt  a  nemakarás  subterfugiumának  tartjá- 
tok, ürügynek  arra,  hogy  minket  nélkülözhessenek,  s  te  e  véle- 
ményt azon  ismert  ténynek  fölemlitésével  támogatod,  hogy 
mily  erősnek  mutatta  magát  a  magyar  48^49-ben  minden 
nemzetiségi  nem  viszályok,  de  ellenségeskedések  daczára. 

E  tényt  ismerik  Parisban  s  Turinban,  és  méltányolják. 
Ennek  köszönhetjük,  hogy  velünk  csak  szóba  is  állanak.  Tud- 
ják ök  igen  jól,  hogy  ha  mi  Pesten  s  Debreczenben  a  honvé- 
delmi bizottmányban  ülve,  Komárommal  s  Péterváraddal 
kezünkben  s  e  hongyülés  souverain  tekintélyétől  támogatva, 
dobbanthatnék  elő  a  földből  a  seregeket,  rendelkezhetnénk 
a  nemzet  erőforrásaival:  köbre  hatványositott  nemzetiségi 
viszályok  sem  tennének  minket  gyöngékké.  Tudják  ök,  mi 
erős  a  magyar  nemzet,  ha  egyszer  fegyveresen  csa- 
tarendbe állittatott.  Nem  itt  van  a  dolog  bibéje, 
hanem  ott,  hogy  mert  most  nem  a  honvédelmi  bizottmány, 
hanem  az  osztrák  ül  a  kormányon,  kételkednek  nemzetünk 
erején,  magát  csatarendbe  állithatni,  ha  horvát, 
szerb,  oláh  most  is  ellenünk  lesz. 

Azt  mondandjátok :  »hisz  ép  azért  kell  nekünk  a  kül- 
segitség;  nem  azért,  hogy  érettünk  küzdjön,  hanem,  hogy 
minket  oly  állapotba  tegyen,  miszerint  magunk  küzdhessük 
ki  magunknak  is,  segítőinknek  is  a  győzelmet. « 

Felteszitek  rólam,  remélem,  hogy  ez  indokot  nem  hanya- 
goltam el.  De  mit  felelnek  ?  lm  ezt :  »Arra,  hogy  mi  sereget 
küldjünk  Önökhöz,  biztosnak  kell  lennünk,  hogy  a  nép  által 
barátságosan  fogadtatik,  sőt  biztosaknak  arról,  hogy  az 
hozzánk  csatlakozik,  hogy  mellénk  áll.  Nekünk  csak  mint 
örömmel  fogadott  szabaditóknak  lehet  Önöknél  megjelen- 
nünk. Gondolják  meg  csak,  minő  halálos  csapás  volna  reánk, 
minő  compromissio,  ha  minket,  a  »szabaditókat«,  azok,  kiket 
szabadítani  megyünk,  ellenségesen  vagy  csak  hidegen  s  közö- 

nyösen  is  fogadnának  ?  Ah,  ha  Önök,  magyarok,  amott  lak- 
nának a  Quarnero  partján  s  a  horvátok  volnának  a  Dráván 
túl,  akkor  nem  kételkednénk  ám.  De  a  dolog  megfordítva  van. 
Aztán  nem  mi,  hanem  a  mi  gyámolitásunkkal  Önök  kezdhet- 
nének valamit  más  oldalról,  Belgrád,  Jassy  felöl.  Igen  ám,  de 
ha  Önök  a  szerbekkel,  oláhokkal  ki  nem  egyezkednek:  ez 
absolute  lehetetlen.  Sajnos  dolog,  de  Magyarország 
geographiai  helyzete  nem  jó  s  mi  nem  változtathatjuk  meg  a 
geographiát.  Azért  iparkodjanak  megoldani  a  nem- 
zetiségi kérdéseket,  különben  Önök  gyengék 
nemzetüket  csatarendbe  állithatni  s  az  Önök 
szövetségének  haszna  s  tanácsosságanagyon 
kétes.  Mert  mi  küldhetünk  Önöknek  segítséget  barátsá- 
gos tartományokon  keresztül ;  de  nem  vállalhatjuk  magunkra, 
ellenséges  tartományokat  meghódítani,  hogy  Önökhöz 
juthassunk. « 

Ezek  erős  dolgok,  édes  barátim.  A  tények  erejét  nem 
lehet  ledictiózni.  Helyzetünkben  a  nemzetiségi  kérdés  nem- 
csak politicai,  nemcsak  társadalmi,  de  főkép  katonai  és 
főkép  h  a  d  m  ü  k  ö"d  é  s  i  alap  kérdése.  Mert  nem  lehet  ám 
a  levegőből  akár  Kolozsvárra,  akár  Temesvárra,  akár  Siklósra 
sereggel  s  fegyverrel  lepottyanni. 

Ezt  kellene  otthon  megfontolni. 

Tévedtek,  ha  azt  gondoljátok,  hogy  ürügyöt  keresnek 
minket  nélkülözhetni.  Ha  nélkülözni  óhajtanának,  nem  kel- 
lene nekik  ürügyöt  keresniök :  szegény  emigránsok  vagyunk : 
becsapnák  az  ajtót  orrunk  előtt  s  azzal  punctum.  Nem  óhaj- 
tanak nélkülözni,  hanem  módot  keresnek  nem  nélkülözni,  nem 
szép  szemünkért  ám,  hanem  mert  érdekükben  áll.« 


Ezen  szempont  állott  idekünn  mi  előttünk,  kik  a 
barátságos  hatalmakkal  összeköttetésben  állva,  a  kül- 
segély  valósításának  feltételeit  minden  másoknál  job- 
ban ismertük. 

Nekem  hazám  függetlensége  szent  áhítattal  kegyelt 
religíóm.  Számkivetésem  viszontagságai  között  agyam- 
nak minden  gondolata,  szívemnek  minden  dobbanása 

e  czélra  összpontosult.  A  nélkülözésekért,  miket  e  czél- 
nak  szentelt  életemmel  magamra  s  az  enyimekre  von- 
tam, más  bért,  a  reám  mért  szerencsétlenségek  közben 
más  vigasztalást,  még  imádságaimban  sem  kértem 
Istentől,  mint  azt,  hogy  hazámat  független  államnak 
láthassam. 

És  minthogy  a  fennforgott  körülmények  közt  e 
czél  elérése  külsegélytől  függött,  e  segély  pedig  a  fen- 
tebbi levélkivonatban  emiitett  oknál  fogva  a  horvátok- 
kal, szerbekkel,  oláliokkal  kiegyezéstől  volt  feltételezve : 
engem  attól,  hogy  azon  határig,  melyet  az  ország  terü- 
leti épségének  s  politikai  egységének  tekintete  áthág- 
hatlan  vonalul  tüz  ki,  hazámfiainak  a  nemzetiségi  kér- 
désben a  lehető  legnagyobb  engedékenységet  tanácsol- 
jam, csak  az  tartóztathatott  volna  vissza,  ha  ezen  enge- 
dékenység által  hazámnak  magyar  állami  typusát  lát- 
tam volna  veszélyeztetve. 

De  én  meg  voltam  s  ma  is  meg  vagyok  győződve, 
hogy  miután  a  magánúton  megállapitandott  egyezke- 
dések országos  ténynyc  csak  a  czél  elérése,  a  független- 
ség kivivása  folytán  emeltethettek,  —  annak  a  veszély- 
nek még  csak  árnyéka  sem  foroghatott  fenn.  Ha 
Magyarországnak,  mint  ilyennek,  függetlensége  kiviva- 
tik;  ha  mint  ilyen,  magyar  állami  typussal  foglalja 
el  ős-történelmi  helyét  az  európai  államrendszerben, 
élén  királylyal,  ki  csak  magyar  király,  kinek  sem  más, 
mint  magyar  királyi  érdekei,  sem  idegen  hatalmi  for- 
rásai nem  lehetnek,  s  e  király  mellett  a  nemzetnek  fele- 
lős magyar  kormány  nyal,  mely  valamint  létjogát,  ugy 
hatalmát  is  csak  a  magyar  állameszméből  merítheti: 
teljes  lehetetlenség,  hogy  Magyarországnak  egy  ezredév 
történelmében  gyökerező  magyar  állami  typusát  s  a 
magyar  fajnak  saját  hazájában  a  »primus  inter  pares« 

Szerepre  hivatottságát  kérdés  alá  vonni  valakinek  még 
csak  eszébe  is  juthatott  volna.  Annál  kevésbé,  mint- 
hogy az  ország  területi  épségének  s  politikai  egységé- 
nek keretében  a  nemzetiségi  igényeknek  nemcsak  az 
adatik  vala  meg,  hogy  nyelv,  faj,  vallás  a  politicai 
jogokban  és  társadalmi  állásban  külömbséget  nem  csi- 
nál (a  minél  többet  állam  a  nemzetiségi  elvnek  sehol  a 
világon  nem  engedélyezett),  hanem  a  többség  elvé- 
nek s  a  kevesebbség  jogai  biztositásának 
alapján,  még  a  közélet  minden  intézvényes  közegei 
körében  is,  minden  meg  volt  adva,  a  mit  az  »állam«- 
ban  megadni  lehet;  ugy,  hogy  még  ezen  is  tál  menni 
annyit  tett  volna,  mint  azt  kivánni,  hogy  a  nemzetiség- 
nek maga  az  állam  is  feláldoztassék.  Már  pedig  ha 
valaki  ily  követeléssel  mert  volna  fellépni :  a  magyar 
állameszmében  elég  szivósság;  a  magyar  fajban  elég 
életrevalóság ;  az  ország  minden  lakosára  áldást  árasztó 
magyar  függetlenségben  elég  hatványosság  és  a  magyar 
királyban  és  kormányban  elég  hatalom  volt  volna  min- 
den ily  állambontó  merényletet  ártalmatlanná  tenni. 

De  nem  is  foroghatott  volna  fenn  ennek  szüksége, 
mert  annak,  a  mi  nemzetiségi  kérdésnek  neveztetik, 
fulánkja  a  kifelé  való  gravitátióban  rejlik.  Ez  pedig 
Magyarországfüggetlensége  által  megszűnt  volna  s  csakis 
ez  által  szűnhetett  volna  meg.  Mert  a  független  Magyar- 
ország saját  biztonságának  érdeke  által  volt  volna  arra 
utalva,  hogy  támaszul  szolgáljon  azon  szomszéd  nem- 
zetek függetlenségének,  melyek  felé  faj  rokonságnál 
fogva  némely  magyarországi  nemzetiségek  gravitál- 
nak; s  azt  képtelenség  feltenni,  hogy  e  nemzetiségek 
azon  magyar  állam  gyöngitésére  vagy  épen  felbomlá- 
sára törekednének,  a  mely  nemzetiségüknek,  ott  a  hol 
az  nemzeti  (állami)  egyéniséggel  bir,  oly  támaszát  kép- 

zendette,  mely  nélkül  ama  szomszéd  nemzetek  csak 
névleges  függetlenségre  emelkedhetnek,  melynek  hát- 
terében az  orosz  hatalomtól  való  függés  áll. 

Ha  Magyarország  független  állammá  lett  volna,  a 
panslavismus  nem  fenyegetné  felforgatással  a  világ- 
rendet; nem  azért,  ami  felett  a  cseh  történetíró  panasz- 
kodott, hogy  t.  i.  a  magyar  elválasztó  éket  képez  az 
északi  és  déli  szlávok  k<)zött,  hanem  azért,  mert  a 
panslavismus  egyedül  biztos  antidotumát 
csakis  az  egyes  szláv  nemzetek  saját  nem- 
zeti egyéniségének  s  függetlenségének  biz- 
tositása  képezhetné.  Ez  pedig  csakis  Magyaror- 
szág függetlensége  mellett,  függetlensége  által  volt 
volna  lehetséges. 

A  magyar  nemzet  a  függetlenség  helyébe  Austriát 
választotta.  S  ez  az  Austria,  miután  előbb  prédaosz- 
tályra speculáló  politikájával  kaput  tárt  az  orosznak, 
hogy  a  panslavismus  számára  tért  foglalhasson  a  kele- 
ten (a  minek  egyetlenegy  csepp  vér  áldozata  nélkül 
elejét  vehette  volna),  utóbb  becses  vér  árán,  még  magyar 
vér  árán  is,  erőszakkal  tolta  fel  gyűlölt  uralmát  Bosz- 
niára, Herczegovinára  —  a  mint  monda  — -  azért,  hogy 
védállást  foglaljon  az  orosz  hatalmi  terjeszkedés,  a  pan- 
slavismus ellenében,  melynek  várdájába  maga  nyitott 
kaput  az  orosznak.  Nem  hiszem,  hogy  legyen  ember 
Magyarországon,  a  ki  ne  tudná,  hogy  a  bosnyák  fog- 
lalás nem  védállás,  hanem  kanócztolás  a  panslavismus 
puskaporos  hordói  alá;  nem  óvszer  az  orosz  hatalmi 
terjeszkedés  ellen,  hanem  ösztöke,  mely  minden  keleti 
szláv  fajt  az  orosz  karjai  közé  kerget,  és  eszközli  azt, 
hogy  a  keleti  kérdés  legközelebbi  válsága  számára  az 
osztrák-magyar  monarchia  saját  magát  substituálta 
Törökországnak.   Ennek  szertezilált  tagjai  contingen- 

sül  szerepelen duek  az  orosz  táborban ;  de  a  keleti  kérdés 
tárgya  már  nem  is  annyira  Törökország,  mint  Austria- 
Magyarország  lesz.  Előbb  a  lengyel,  Austria  segítsé- 
gével, aztán  a  török,  ismét  Austria  segítségével,  most 
rajtad  a  sor  »Haus  Osterreich.< 

"S9'  Ezt  Magyarországon  minden  ember  igy  tudja,  így 
látja,  igy  érzi;  de  azért  a  bosnyák  foglalás  megszavaz- 
tatott !  —  Szüksége  volt-e  a  magyarnak  e  tapasztalásra, 
miszerint  megtanulja,  hogy  függetlenség  nélkül  az 
alkotmányosság  csak  kongó  érez  és  pengő  czimbalom 
s  annál  is  rosszabb?  Nagy  megpróbáltatás  veszélyével 
lett,  félek  késő  lett,  e  tanulság  megvásárolva.  Hinni 
j&zeretem,  hogy  a  magyar  férfiasan  helyt  álland  magá- 
ért a  reá  váró  veszélyben,  de  hinni  akarom,  hogy  magá- 
ért álland  helyt  s  nem  idegen  érdekek  számára  szedendi 
ki  a  parázsból,  szivvérének  árán,  a  gesztenyét.  — 
Sursum  corda! 

Sem  terem  nem  engedi,  sem  pedig,  tekintve  a  közel 
jövendő  drámájának  előjátékát,  mely  a  dalmát  határok- 
nál forrongásban  van,  alkalomszerűnek  nem  gondolom, 
hogy  a  nemzetiségi  kérdés  részletei  iránt  a  Brüsselben 
tartózkodott  hazai  küldöttel  váltott  eszmecserének  elő- 
adásába bocsátkozzam. 

Csak  kettőre  akartam  figyelmeztetni.  Az  egyik 
az,  hogy  a  nemzetiségi  kérdésben  a  magyar  emigráczió 
politikájának  megbirálásánál  azon  szempontból  kell 
kiindulni,  mely  fentebb  közlött  levél-kivonatomban 
jelezve  van.  A  másik  az,  hogy  Magyarország  függet- 
lensége a  nemzetiségi  kérdést  megoldotta  volna;  az 
osztrák  cabinet-politika,  melynek  Magyarország  magát 
horgára  akasztá,  elmérgesitette.  E  politikának  szükség- 
szerű következménye,  hogy  végelemzésben  a  nemzeti- 
ségi kérdés  a  nemzetközi  válságok  terére  jutott ;  e  téren 

a  történelem  nagy  vágásokban  mozog  s  a  paragraphu- 

sok  kuruzslását,  ép  ugy,  mint  a  diplomaták  udvarias 

szóváltásait,  kineveti. 

* 

E  tárgynál  még  megemlitendőnek  tartom,  hogy 
figyelmeztettem  barátainkat,  miként  jó  volna,  ha  mód- 
ját ejtenék,  hogy  az  oláhok  vezérei  közül  valaki  kijöj- 
jön, miszerint  őt  Parisban  Napóleon  herczeggel  s  itt 
Ricasolival  érintkezésbe  hozva  s  ha  kell,  a  királyhoz 
is  bevezetve,  neki  alkalmat  nyújtsak  összeköttetéseink 
valóságáról  meggyőződni,  s  azon  pontoknak,  melyeket 
otthoni  barátaink  velük  megállapitandnak,  végrehaj- 
tása felől  biztonságot  szerezni. 

Erre  Jósika  (január  11-ikei  levelében)  ekként 
felelt:  > Erdélyben  az  oláhoknak  csak  két  vezére  v^an: 
báró  Saguna  és  gróf  Sterka  Szulucz.  Hogy  ezek  veled 
értekezni  akarjanak,  az  nemcsak  nem  hihető,  hanem 
állásuknál  fogva  lehetetlen  is.  Aztán  vannak  Erdély- 
ben másodrendű  csahosok,  mint  Axintye,  Bálint,  Pus- 
kariu,  Leményi,  Brán,  Bohoczel  és  többen.  Ezek  ama 
szakállas  két  szentnek  vak  eszközei.  Magyarországon 
egy  vezér  van  csak  s  ez  Mocsonyi  (ki  magát  már  is 
daco-román  királyra  gerálja).  Ez  inkább  elmenne  a 
megtestesült  sátánhoz,  mint  a  magyar  emigráczió  fejé- 
hez. A  többi,  mint  Wlad,  Bobest  s  még  egy  pár,  non 
c  o  r  o  n  a  n  t  sem  Ugocsában,  sem  máshol. « 

Mocsonyira  nézve  Jósika  tévedésben  volt.  Február 
25-én  Kiss  Miklóshoz  irott  levelemben  mint  positiv 
adatot  találom  megemlitve,  hogy  >  a  Mocsonyi  testvére 
értekezett  barátainkkal  a  hazában  s  Ígéretet  tőn,  hogy 
ha  teljes  elválásra  az  osztráktól  van  a  magyar  elhatá- 
rozva, az  erdélyi  és  bánáti  oláhokkal  nem  lesz  bajunk ; 
mert  az    osztráktól    elvált   független   Magyarországot 

Hománia  szándoklott  függetlenítése  esetére  biztosíték- 
nak tekintik  az  osztrák  avatkozás  ellen. « 

Sőt  az  a  Mocsonyi,  kiről  Jósika  azt  írta,  hogy 
inkább  elmenne  a  megtestesült  sátánhoz,  mint  a  magyar 
emigráczió  fejéhez,  pár  évvel  későbben  engem  Turin- 
l^an  önként,  hívatlanul  meglátogatott.  Nem  azért  jött 
Turínba,  hogy  meglátogasson ;  de  erre  utazván,  meg- 
látogatott s  határozottan  akként  beszélt,  mint  testvére 
otthon  pár  év  előtt,  s  ezt  még  a  következő  nyilatkozat- 
tal kisérte :  » Tudom,  hogy  egy  pár  ostoba  canaílle  tele- 
lármázta a  magyarok  fülét  azzal  a  daco-román  hűhó- 
val. Higyje  el  On  nekem,  hogy  okos  ember  köztünk 
ily  ostobaságról  nem  is  álmodik.  Romániának  tízszer 
is  megkellene  fontolni,  ha  elfogadja-e  Erdélyt,  még  ha 
tányéron  nyújtanák  is  neki.  Gonosz  adomány  volna ; 
valóságos  darázsfészek;  kanócz,  mely  egy  vagy  más 
evantualis  conflictus  esetén  levegőbe  röpítené  Romániát. 
Mi  magyarországi  és  erdélyi  románok,  Romániát  füg- 
getlennek s  függetlenségében  biztosnak  akarjuk.  Ehhez 
pedig  Romániának  Magyarországra,  erős  független 
Magyarországra  szüksége  van,  különben  nem  biztosít- 
hatja magát  az  orosz  nyomás  ellen.  Ez  világos.  Egy 
független,  erős  Magyarország,  Románia  jövőjének  erő 
és  garantia ;  Erdély  birtoka  gyengeség  és  veszély  volna. 
Ha  Magyarország  függetlenné  lesz  s  bona  fide  megadja 
az  oláh  nemzetiségnek  a  politikai  jogegyenlőséget,  egy- 
házi és  iskolai  autonómiát  és  szabad  társadalmi  fejlő- 
dést :  sohasem  lesz  a  magyaroknak  bajuk  az  oláhokkal ; 
sohasem  fogjuk  mi  irigy  szemmel  nézni  a  magyarok 
túlsúlyát  a  magyar  hazában,  csak  kényszert  ne  alkal- 
mazzanak ellenünkben.  De  persze,  ha  Magyarország 
osztrák  birtok  marad  s  mert  az,  hát  eszköz  a  bécsi  udvar 
kezében  Románia  függetlensége,  vagy  ha  ez  kivivatott, 

annak  biztonsága  ellen :  ez  aztán  egészen  más.  Austria 
Magyarországot  birva,  nagyhatalom,  s  mert  az,  hát  nem 
lehet  szövetségese  a  gyengébb  Romániának.  Tán  segit- 
heti  az  orosz  ellen,  ha  ugyan  nem  látandja  hasznosabb- 
nak prédarészt  fogadni  el  az  orosz  kezéből,  mint  Moldva 
felét  (Bukovinát)  már  egyszer  elfogadta;  a  mit,  közbe- 
vetőleg legyen  mondva,  Románia  csak  ugy  remélhet 
visszakapni,  ha  Magyarország  függetlenné  lesz :  de  ha 
esetleg  segitené  is  az  osztrák  az  orosz  ellen  Romániát, 
nem  azért  tenné,  hogy  független  legyen,  hanem  hogy 
tőle  függjön. « 

Ekként  nyilatkozott  előttem  Mocsonyi. 


Mielőtt  a  hazai  küldött  (P.  Fr.)  haza  utazott  volna, 
még  1862.  január  1 — 10-ke  közt  több  levelet  irtam 
Genua  mellől  Albaróból  Jósika  Miklóshoz  P.  Fr.  szá- 
mára.  Közlök  belőlük  némelyeket: 

»62-öt  inink,  a  61  sok  aggodalmak  közt  folyt  le ;  érzé- 
keny veszteségeket  hozott  (Cavour  és  Teleki  pótolhatlanok), 
a  honért  folytatott  küzdelmeink  borús  egére  nem  hozta  fel  a 
biztos  remény  csillagát,  mely  a  siker  felé  vezessen ;  hogy  az 
egyetértés  tért  vesztett,  az  akarat  gyengült,  a  határozottság 
megemyedett,  s  mi,  roncsolt  harczosai  a  hosszú  csatáknak,  a 
különben  sem  távol  sirhoz  egy  évvel  ismét  közelebb  jutánk. 
Mit  hoz  a  beállott  év  ? egyet  tudunk,  azt,  hogy  köteles- 
ségünket teljesitendjük,  s  ha  napjaink  végüket  érik,  az  igában 
dőlünk  ki.  A  többit  ki  tudná  ? tán  jó  is,  hogy  nem  tud- 
juk —  »liceat  sperare  timenti.* 

Azonban  régi  jó  magyar  szokás  szerint  jó  kivánatimat 
küldöm  mindnyájotoknak  és  vendéged  által  barátainknak  a 
hazában ;  és  általuk  az  árva  hazának.  Nemzetek  csak  öngyil- 
kolás  által  halhatnak  meg.  Csak  ettől  óvja  meg  őt  a  kegyelem- 
nek istene !  csak  ne  essék  önmaga  felett  kétségbe ;  —  a  hit 
hegyeket  mozdit.  Szabad  lesz,  mert  szabadsága  a  történelem 
logicájában  fekszik.   Felvilágosításokat  kell  adnom  a  minket 

érdeklő  politikai  helyzetről  az  otthoniak  tájékozására;  de 
kérem  azt,  a  mit  irok,  a  legreserváltabb  bizalmas 
közlésnek  tekinteni  s  idekünn  senkivel,  ott- 
hon csakis  a  becsületbeli  titok  pecsétje  alatt 
azokkal  közöltetni,  kiknek  ezeket  okvetlenül 
tudniok  kell.  A  legkisebb  indiscretió  kiszá- 
mithatlan  balkövetkezéseket  vonna  maga  után^ 
a  személyes  compromissiót  nem  is  emlitve. 

Paris  azt  akarja,  hogy  Szerbia  jövő  tavaszszal  fegyvert 
fogjon  franczia  sanctió  alatt.  Ha  Austria  interveniálni  akarna, 
az  nem  fog  megengedtetni. 

B/icasoli  intést  kapott  Parisból,  hogy  közelítése  váratik 
és  ohajtatik.  A  császár,  félve  a  clericalisoktól,  kik  az  orleanis- 
tákkal  egyesültek,  seregét  most  még  ugyan  Rómából  ki  nem 
húzhatja,  de  arra  rááll,  hogy  nyilatkozzék  a  római  nép,  par 
suffrage  universel  (jegyezzétek  meg  jól,  ez  Napóleon  politi- 
kájában minden  vitatott  kérdésnél  nélkülözhetlen  postulatum) : 
akarja-e  a  pápa  világi  hatalmát  fentartatni  ?  Ha  a  szavazat 
»nem«-re  üt  ki,  megegyezik  a  császár,  hogy  olasz  királyi  gar- 
nison  vonuljon  be  Rómába ;  de  a  franczia  is  ott  marad,  »a  pápa 
személyének  védelmére «.  Biztosíttatni  kivan  a  császár,  hogy 
bizonyos  rajnai  eventualitások  esetére  az  olasz  szövetségre 
számithat.  Ricasoli  a  római  expediensre  hajlandónak  mutat- 
kozott ;  a  másodikra  nézve  általánosságokban,  de  barátságos 
szellemben  utasitá  követét.  Ezen  az  alapon  uj  alkudozások 
vannak  kezdeményezve. 

Mielőtt  tovább  mennék  híreimben,  ezekre  teszem  meg- 
jegyzéseimet. 

Mindig  mondám :  hogy  ha  nemzetünk  magaviseletében 
változás  nem  történik,  ki  fog  hagyatni  az  európai  nagy-poli- 
tika számvetéséből,  mert  nem  biznak  bennünk.  Az  ország- 
gyűlés marquirozott  alkuvási  iránya  tőből  megingatá  a 
magyarnemzet  forradalmi  határozottsága  iránti  hitet;  a  nem- 
zetiségi viszályok  pedig  nemzetünk  ereje  s  igy  az  iránt  támasz- 
tották kétséget,  hogy  a  magyar  nemzet  hasznos  szövetséges 
lehet.  Féltem :  a  császár  hasznosabbnak  itélendi,  politikáját  a 
keleten  más  nemzetiségekre  alapítani. 

A  Szerbia  iránti  szándok  egy  fontos  lépés  ez  irányban. 
Azon  harczból  csak  azon  esetre  nézhetne  ki  számunkra  valami, 

ha  az  osztrák  interveniálna.  De  ö  tudván,  liogy  ez  annyi, 
mint  háború  az  oroszszal,  francziával :  azt  nem  fogja  tenni, 
hanem  hazánkat  fogja  katonasággal  megrakni. 

Azonban  bármit  mutasson  is  határozatlan  perczekben  a 
külszin,  midőn  külpolitikai  válságra  kerül  a  dolog,  kétséget 
nem  szenved,  hogy  a  Palais  Royal  gyakorol  döntő  befolyást 
a  császár  határozataira.  A  herczeg  pedig  őszinte  s  állandó 
barátja  ügyünknek,  kit  még  nemzetünk  antiforradalmi  ten- 
dentiái  is  csak  sajnálkozásra  birtak,  de  elhidegülésre  vagy 
változásra  nem.  0  minden  szláv  irányú  kérdést  a  keleten  csak 
ugy  pártol,  ha  a  magyar  ügygyei  antagonismusba  nem  hoza- 
tik.  Tehát  ha  szivükre  veszik  a  hazafiak  azokat,  miket  az 
eddig  követett  irány  hibás  és  káros  voltáról  mondottam,  az  ő 
segítségével  sok  emeltyű  van  még  kezünkben,  a  keleti  hatá- 
rozatoknak kedvező  fordulatot  adni.  Február  végével  okvet- 
lenül szükséges  lesz,  hogy  ismét  kijöjjön  valaki  s  alkalmasint 
oly  helyre,  hol  személyesen  találkozhassunk.  Már  e  levél  tar- 
talma is  olyan,  hogy  aggódom  az  irás  szüksége  miatt. 

En  attendant  nem  tanácsolhatom  eléggé,  hogy  Belgrád- 
dal a  jó  egyetértést  hazulról  cultiválni  kelL  Oda  okvetlenül 
ki  kell  menni  valakinek  a  főemberek  közül  az  országból.  Min- 
denekelőtt jelentse  magát  Scovasso  olasz  consulnál.  A  2>pa- 
role« :  »Eose,  Róbert,  Eome«.  S  utasításomra  hivatkozva, 
kérje  magát  tájékoztatni  dolgaink  áUásáról,  ugy  Szerbiára, 
mint  arra  nézve,  mit  tett  a  consul  ur  a  határőrvidékek  dol- 
gában, mit  annyira  szivére  kötöttem  ?  Scovassoval  értekezzék 
a  legjobb  mód  iránt  Garasaninnal  találkozni.  Erre  discretus 
eljárás  kell;  de  találkozni  szükséges.  Vigye  meg  neki  a 
magyar  hazafiak  szerencsekivánatait  miniszterségéhez.  Je- 
lentse ki,  miként  örömmel  értették  tőlem,  hogy  a  nemzeteink 
közti  érdekkapcsolatot  bölcs  tapintattal  felfogva,  hazánk  iránt 
folyvást  jóindulattal  viseltetik.  Mondjon  neki  azért  köszönetet 
s  biztosítsa  nemzetünk  s  különösen  az  osztráktól  elszakadás 
programmjához  ragaszkodó  hazafiak  baráti  indulatáról  Szer- 
bia iránt.  Scovasso  alkalmasint  nem  fog  tudni  azon  titkos 
szándokról  a  tavaszra,  melyet  fentebb  közlöttem,  legalább 
nem  innen  (mert  Parisból  azt  Ricasoli  sem  tudja,  sőt  most 
még  a  király  sem) ;  nem  kell  tehát  a  titkot  látszani  tudni,  sem 
Scovasso,  sem  Garasanin  előtt,  hacsak  ők  nem  emiitik ;  hanem 

kivált  ez  utóbbi  előtt  gyanittatni  kell,  hogy  többet  is  tudha- 
tunk, mint  a  mennyit  mondunk.  Erre  a  mód  az,  megmondani, 
hogy  a  velem  viszonyban  levő  magyar  hazafiak  eleget  tudnak 
Európa  politikájáról  ós  sokkal  nagyobb  érdekkel  kisérik  a 
szomszéd  viszonyokat,  miszerint  ne  látnák,  hogy  Szerbia 
döntő  válság  küszöbén  áll.  Kérdje  a  megbízott :  miben  lehet- 
nek a  magyar  hazafiak  segítségére  ?  S  vegyen  alkalmat  meg- 
kérdezni, mire  számithatunk  Szerbia  részéről  függetlenségi 
harczunk  esetére  ? 

Ha  Szerbia  harczra  kél,  sokan  fognak  abban  részt  venni 
akarni  a  magyar  szerbek  közül.  Nunc  pro  tunc  megjegyzem, 
hogy  ezt  a  világért  sem  kell  ellenezni,  sőt  lehetőleg  előmoz- 
dítani. 

A  római  kérdést  illetőleg  a  fent  közlött  propositió  csak 
ugy  válhatnék  gyakorlatiassá,  ha  az  olasz  garnison  volna  az 
első  lépés  s  a  nyilatkozat  a  második.  Megfordítva  levén  a  javas- 
lat felállítva,  impracticus,  mert  a  nép  nem  nyilatkozhatik. 
Hanem  mi  reánk  nézve  ezen  uj  alkudozásnak  azon  kedvezőt- 
len értelme  van,  hogy  a  császárnak  még  nincs  szándokában  a 
velenczei  ügyet  felvenni.  Ezt  ismét  nagyrészben  a  magyar 
nemzetben  nem-bizás  okozza ;  mert  a  római  kérdés  kellemet- 
len a  császár  előtt,  óhajtaná  elnapolhatni,  s  lehetetlen  nem 
tudnia  (ha  pedig  nem  tudná  magától,  tudja  figyelmeztetéseim- 
ből), hogy  ez  elnapolásnak  legpracticusabb  módja  Velencze 
felszabadításának  munkába-vétele,  a  mi  egyszersmind  legjobb 
előkészület  a  rajnai  kérdésre,  mert  a  velenczei  kérdés,  kapcso- 
latban a  magyarral,  teheti  csak  az  osztrákot  azon  állapotba, 
hogy  a  rajnai  kérdésben  vagy  épen  nem,  vagy  csak,  mint 
másodrendű  hatalom  vehessen  részt.  Ha  tehát  a  császár  mégis 
visszatér  a  római  kérdésre,  csak  azért  teszi,  mert  a  velenczei 
kérdésre  az  olaszt  magában  még  gyengének  látja,  a  magyarra 
pedig,  alkuvási  hajlamai  miatt,  nem  mer  támaszkodni. 

Azonban  a  politikai  combinatiók  más  irányban  vezet- 
hetnek háborúra.  Nevezetesen : 

B-icasoli  alkalmasint  marad  márcziusig.  De  Turinban 
jelenleg  két  különböző  politika  működik.  Egyik  a  kormányé, 
másik  a  királyé.  Amaz  a  háborút  el  akarja  halasztani  1863-ra ; 
a  király  ez  idén  akarja  azt.  A  miként  iránt  a  következők  szol- 
gálandnak  tájékozásul : 

Garibaldi  el  van  határozva  valamit  kezdeni  a  tavaszkor. 
Maga  mondta  nekem  Genuában,  hol  öt  meglátogattam.  Még 
nincs  megállapitott  terve,  csak  annyit  mondhat,  hogy  a  Duna 
torkolatától  a  Pó  torkolatáig  van  tér,  melyen  a  körülmények 
szerint  választani  fog.  Beszélgetésünk  után  Turinba  ment. 
Szólott  a  királylyal  s  elégedetten  távozott.  A  királynak  tet- 
szik az  eszme,  hogy  Garibaldi  kezdje  a  háborút.  De  termé- 
szetesen Paris  határoz.  A  király,  mielőtt  magát  végleg 
elhatározná,  tudni  akarja,  mit  mondanak  ott  a  dologhoz.  Kül- 
dött Parisba  e  napokban,  nekem  pedig  azt  izente,  hogy  február 
közepe  táján  fogja  határozottan  megmondani,  mi  kilátás  van 
a  háborúhoz.  Ezért  is  szükséges,  hogy  február  végén  kijöjjön 
valaki  az  országból,  miszerint  értesithessem  az  otthoniakat, 
hogy  a  tervek  mi  alakot  öltenek. 

Joguk  van  a  hazafiaknak  tudni,  mi  szándokkal  vagyok 
ón  valamely  Garibaldi-féle  expeditió  esetére.  Először  is  meg- 
jegyzem, hogy  ha  nem  az  osztrák,  hanem  csakis  a  török  ellen 
intéztetnék,  én  abban  részes  nem  leszek.  Készülni  fogok,  a 
mennyire  tőlem  kitelik,  s  várni,  vájjon  az  osztrák  belebonyo- 
lódik-e. Ha  pedig  az  osztrák  ellen  intéztetnék,  erre  nézve 
ismerik  otthon  a  feltóteleket,  melyek  alatt  én  a  forradalom- 
nak kivülrÖl  beviteleért  a  felelősséget  elvállalni  kész  vagyok. 
Én  e  feltételektől  nem  tágitok.  Tehát  ha  Garibaldi  expedi- 
tiója  rendes  háborunyilatkozat  mellett  olasz  királyi  zászló 
alatt  történik,  részem  lesz  benne,  de  ha  G.  maga  kezére 
amolyan  Marsala-féle  merényletbe  bocsátkoznék,  bevárom, 
mit  csinál  a  király  ?  Ha  háborút  izén  s  Garibaldit  segiti,  ter- 
mészetesen résztveszek  a  harczban,  mert  a  helyzet  megfelel 
ama  feltételeknek ;  ellenkező  esetre  én  nem  mozdulok,  hacsak 
a  nemzet  saját  erejéből  önként  meg  nem  mozdul ;  ez  változ- 
hatlan  elhatározásom. 

Megadván  eszerint  értesitésemet  arról,  a  mi  készülőben 
van,  kötelességem  nyilatkozni  a  hazai  küldött  azon  kívánsá- 
gára, hogy  hozzuk  tisztába  állásunkat  egymás  iránt,  mert  az 
kölcsönös  bizalom  nélkül  fel  nem  tartható,  mit  azon  kijelen- 
téssel kisért,  »hogy  az  illetők  szívesen  átengedik  az  ügyeket 
másoknak,  ha  azok  több  bizalmat  képesek  gerjeszteni. « 

Erre  nyilatkozatom  ez :  Nekem  eszem  ágában  sincs 
eddigi  politikai  barátaimat  másokkal  cserélni  fel  —  feltéve, 

liogy  programmunk  egy.  Semmit  sem  óhajtok  inkább,  mint- 
hogy tovább  is  együtt  működhessünk.  De  hát  ennek  lehetősége 
attól  függ,  hogy  ugy  a  czél,  mint  az  eszközök  iránt  egyet- 
értsünk. Méltánylom  én  az  otthoniak  nehéz  állását,  vakmerő 
koczkáztatott  lépésekre  nem  unszolom,  lehetetlenségeket  nem 
kivánok,  de  igen  is  kivánok  következetes  ragaszkodást  pro- 
grammunkhoz,  mely  az  1849-ki  függetlenségi  nyilatkozat ;  s 
kivánom  azt,  a  mi  valósitásának  nélkülözhetlen  postulatuma. 
Erre  nézve  csak  azon  két  dolgot  emlitem,  melyre  nézve 
köztünk  differentia  mutatkozott. 

1.  Kivánom,  hogy  programmunk  hivei  ne  azonosítsák 
magukat  a  beadó  politikával,  hanem  ragadjanak  meg  minden 
alkalmat,  bizalmat  ébreszteni  idekünn  a  nemzet  nemalkuvási 
határozottsága  iránt. 

2.  Kivánom,  kövessenek  el  mindent  a  képviselö-ház 
augusztus  21-én  (in  articulo  mortis)  hozott  határozata  értel- 
mében is  a  nemzetiségi  kérdés  kiegyenlítésére,  hogy  vagy 
kiegyenlittessék,  vagy  legalább  meggyőzessenek  a  barátságos 
hatalmak,  hogy  mindent  megtettek,  a  mit  öngyilkolás  nélkül 
megtenni  lehetséges  volt.  De  ne  mondják  azt,  hogy  az  Eötvös- 
féle elvtelen  s  még  csak  tárgyalás  alá  sem  vett  operatumon 
túl  nem  mehetnek,  mert  ez  a  Tisza  indítványára  elfogadott 
országgyűlési  határozatnak  meg  nem  felel. 

E  két  ponthoz  kötöm  együttműködésünket. 

Az  első  pontra  nézve  különösen  lelkükre  kötöm  bará- 
tainknak a  titkos  sajtót.  Ennek  okvetlenül  lenni  kell  s 
működni  placardokkal,  röplevelekkel.  Nápolyt  a  Bourbon- 
pártiak minden  éjjel  el  tudják  árasztani  falragaszokkal. 
Velenczébe  négy  órakor  reggel  érkezett  Ferencz  József  s  öt 
órakor  már  tele  voltak  a  falak  placardokkal,  melyek  irányt 
adtak  a  népnek,  hogy  miként  viselje  magát.  Oroszországban 
pedig  már  épen  hírlapot  is  nyomat  a  forradalmi  párt  titkos 
sajtóval,  mit  szétküldöz  az  egész  birodalomban  s  még  a  czár 
asztalára  is  odajátsza  a  Wielikoruszt.  Ha  a  közélet  el  van 
nyomva,  titkos  sajtóval  kell  ébrentartani  a  hitet,  a  reményt, 
a  honszeretetet  s  megfélemlíteni  a  hallgatás  által  elbizakodott 
gazokat.  Ha  barátainknak  titkos  sajtójuk  van  s  azt  kellőleg 
felhasználják,  lehetetlen  volt  volna  a  hivatalvadászatnak  oly 
kiterjedésre  jutni,  mint  a  minőre  jutott.  Nagyon  rosszul  hatott 

ideküun  az,  hogy  a  sok  gazemberrel  a  provisoriumot  oly  »fé- 
nyesen*  keresztül  lehetett  vinni,  a  nélkül,  hogy  pártunk  csak 
életjelt  is  adott  volna  magáról.  Ezen  tény  mellett  s  azon  ostra- 
cismus  után,  melyet  az  országgyűlés  mintegy  végrendeletileg 
a  forradalomra  kimondott,  teljes  lehetetlen,  idekünn  a  töböl 
megingatott  bizalmat  helyreállitanunk,  ha  otthon  a  forradalmi 
szándoknak  folytonos  manifestatiói  nem  történnek.  Szükség 
van  e  manifestatiókra  azért  is,  hogy  az  emberek  érezzék, 
miként  van  egy  müködö  hatalom  az  országban,  mely  az  osz- 
trákokkal semmi  áron  nem  alkuszik.  Ily  revelatiók  nélkül  a  nép 
nem  hiszi,  hogy  munkában  van  a  haza  felszabadítása  s  ha 
nem  hiszi,  elveszti  bizalmát.  A  népben  van  az  erö  ;  hatni  kell 
reá,  hogy  a  gazok  el  ne  csüggeszszék  vagy  el  ne  rontsák. 

És  most  ne  untasson  benneteket,  ne  azokat,  kikkel  ezt 
közölni  fogjátok,  ha  búcsúszó  gyanánt  egyszer-mindenkorra 
személyes  helyzetemet  kebelkitárva  constatálom. 

Mondják  —  mindenki  mondja !  hogy  nevem  még  vissz- 
hangot kelt  a  nép  szivében.  Ez  természetes  is.  Istennek  legyen 
érte  hála,  tehettem  népünknek  némi  szolgálatokat,  miket  a  jó 
nép  jótéteménynek  vészen,  ámbár  csak  kötelesség  volt  s  a  nép 
romlatlan  lelke  nem  könnyen  felejt  jótéteményt.  Hát  ugy 
gondolom,  azoknak,  kik  a  hazát  függetlennek,  szabadnak 
óhajtják,  örvendeniök  kellene,  hogy  van  egy  név,  mely  a  döntő 
erőt  —  a  nép  erejét  lehet  képes  az  elhatározó  perczekben 
a  függetlenség  zászlaja  köré  tömöriteni.  És  miként  áll  a 
dolog? 

Vannak  a  hazában  s  pedig  azon  körökben  vannak, 
melyek  magukat  49-eseknek  vallják;  vannak,  a  kik  félnek, 
nehogy  ismét  hatalomra  jussak ;  vannak,  kik  azt  hiszik,  utjok- 
ban  állok,  vannak,  kik  irigységgel  gondolnak  reám  s  ha  vagy 
hibát  követek  el  (megesik  rajtam,  gyarló  ember  vagyok),  vagy 
olyasmi  történik,  a  mi  hibámon  kivül  a  reményt  s  vele  befo- 
lyásomat csökkentheti,  kárörömmel  dörgölik  kezeiket  s  jobbra- 
balra futkoznak,  mondván :  j-annál  jobb,  annál  jobb !«  —  Ez 
tény,  barátim !  positive  tudom. 

Ezen  emberek  többet  ártottak  s  ártanak  az  ügynek,  mint 
az  ellenség.  Ezek  hangolták  le  a  félakaratuak  tömegét,  mely 
az  impulsusok  szolgája ;  ezek  zsibbasztották  el  politicai  bará- 
taink erélyét ;  ezek  relegálták  nevemet  a  nép  zárt  kamaráiba 

és  voltak  okai,  hogy  nevem  felhasználása  nem  egyszer  oly 
viszonyok  közt  mulasztatott  el,  midőn  az  nyert  csaták  becsé- 
vel ért  volna  fel. 

Szeretném  feltárhatni  keblemet,  hogy  látnák,  miként 
abban  a  nagyravágyásnak,  a  dicsvágy  hiúságának  semmi 
nyoma  sincs ;  hogy  látnák,  miként  nekem  mint  ember- 
nek annyi  vihar  után  csak  egyetlen  egy  vágyam  van:  a 
becsületes  nyugalom  s  ha  ez  égető  vágyat  is  alárendelem  a 
kötelességnek  a  haza  iránt.  Isten  bizonyságom,  nehéz,  igen 
nehéz  áldozatot  hozok.  Én  nem  vágyok  semmire  a  hazában. 
Hanyatló  napjaimnak  az  élet  már  semmit  sem  adhat. 

De  hát  nem  tárhatom  fel  keblemet  s  annyira  a  munka 
rabja  voltam  egész  életemen  át,  hogy  nem  élhettem  társas  éle- 
tet ;  engem  kevés  ember  ismerhet ;  a  magánykedvelés,  melyet 
terhes  életem  természetemmé  tett,  nem  kelt  személyes  rokon- 
szenveket. Hát  nem  is  követelem,  hogy  higyjenek  szavam- 
nak, midőn  személyes  lelkületemről  szólok ;  hanem  arra  kérem, 
vessenek  számot  a  körülményekkel  és  látni  fogják,  hogy 
nekem  nem  lehetnek  személyes  vágyaim,  mert  nekem  a  Haza 
semmit  sem  adhat. 

Mit  adhatna  ? 

Hirt,  nevet?  Nekem  a  notorietás  ürömpohár;  de  ha 
még  nem  az  volna  is,  ittam  én  e  pohárból  két  világrészben  a 
csömörletig.   Én  ezen  már  régen  túl  vagyok. 

Hát  mit  adhatna?  Talán  hatalmat?  Kormányzó  vol- 
tam ;  az  többé  semmi  esetben  sem  lehetek ;  mert  Európa  körül- 
ményei hazánkat,  ha  felszabadul,  monarchiára  utalják ;  s  oly 
maniacus  csak  nincs  az  országban,  a  ki  rólam  feltenné,  hogy 
annyira  kötözni  való  bolond  lehetnék,  miszerint  koronáról 
álmodjam,  vagy  valaha  álmodtam  volna ;  még  ha  az  a  körül- 
mény nem  forogna  is  fenn,  hogy  ilyesmire  nem  csak  én,  a 
kinél  az  valóságos  őrültség  volna,  hanem  semmi  más  magyar 
ember  sem  gondolhat,  mert  a  függetlenségnek,  ha  kivivatik, 
consolidáltatnia  is  kell ;  erre  európai  elismerés  szükséges,  s 
erre,  miként  a  dolgok  állanak,  az  uralkodó  családokból  való 
választás  kikerülhetlen  kénytelenség.  Tehát  mert  az,  a  mi  vol- 
tam, nem  lehetek ;  kevesebb,  mint  a  mi  voltam,  a  közpályán 
csak  nem  lehetek ;  több,  mint  a  mi  voltam,  sem  eléggé  bolond 
nem  vagyok,  hogy  lenni  akarhassak,  sem  nem  lehetek ;  ón,  ha 

valaha  Isten  még  haza  segit,  a  magyar  hazában  más,  mint 
egyszerű  szántó-vetö  magánpolgár  nem  lehetek.  Hát  én  bizonj' 
nem    állok    senki   nagyravágyásánakutjában. 

Hát  mit  adhatna  nekem  a  Haza  ?  Talán  kincseket  ?  A 
ki  engem  csak  felületesen  ismer  is,  tudja,  hogy  én  azon  embe- 
rek közé  tartozom,  kik  a  Haza  iránti  szolgálatot  tartozásnak 
ismerik  s  a  tartozás  lerovásáért  jutalmat  elfogadni  szégyen- 
nek tartják.  Nekem  megakadna  torkomon  az  ajándékfalat, 
megfúlnék  töie.  Aztán  közel  a  hatvan  évhez,  mi  hasznát 
vehetnem  én  a  gazdagságnak.  Annyira  megszoktam  nőmmel, 
gyermekeimmel  az  egyszerűséget,  hogy  gazdaggá  lenni  olyan 
dolog  volna  reám,  mint  a  halra  az,  ha  a  szárazra  dobjuk.  — 
Mint  apa  pedig,  ha  fiaimra  tekintek,  áldom  a  végzetet,  hogy  a 
viszontagságos  hányattatás  edző  viharában  oly  jellemekké 
fejlődtek,  minőket  bőség  s  szerencse  ritkán  érlel  s  ha  meg- 
gondolom, minő  kinossá  tette  az  én  életemet  a  politicai  pálya ; 
ellenben  látom,  miként  fiaiín,  ámbár  alig  lépték  át  a  gyermek- 
kor küszöbét,  mily  becsülettel  állanak  saját  erejükkel,  saját 
lábaikon ;  igazán  szorult  kebellel  gondolok  reá,  hogy  a  haza- 
fiúi kötelesség  őket  munkás,  de  sima  ösvényükről  a  politicai 
élet  göröngyös  útjára  terelheti. 

Nekem  hát  sem  nem  kell  semmi  a  Hazától,  sem  nem  adhat 
semmit  a  Haza,  kivévén  az  örömöt :  őt  szabadnak  tudhatni  és 
hat  lábnyi  gödröt  az  örök  álomra. 

Ha  ily  érzelmek  mellett  nem  mondom  azt  az  otthoniak- 
nak :  ti  lássátok,  mit  cselekesztek,  csak  azért  nem  mondom, 
mert  a  Haza  függetlenségének  kivivására  sok  erő  kell ;  s  én 
azt  látom,  hogy  senki  más  körül  nem  fogna  annyi  erő  össze- 
gyülekezni :  s  mert  ha  én  visszavonulásomat  kijelenteném,  ezt 
a  nemzet  reményvesztésre  magyarázná ;  s  a  reményvesztés  az 
alkavók  táborába  kergetné  a  nemzetet. 

Vegyék  ezeket  fontolóra  az  otthoniak;  s  ha  a  Hazát 
jobban  szeretik,  mint  önmagukat,  nem  fogják  rossz  néven 
venni,  hogy  eljárásukban  azt,  a  mi  hibás,  kimutatom  s  a  teen- 
dők felől  tanácsokat  adok.  —  Ne  szeressenek,  ha  ugy  tetszik, 
de  használják  fel  a  Haza  javára  nevemet  programmunk  értel- 
mében, —  Támogassuk  egymást  annak  kivitelében  kölcsönö- 
sen. Mondom  kölcsönösen. 

pixi  et  salvavi  animam.  Kossuth. 

P.—  F-es  levélben  adta  tudtomra,  liogy  mindent, 
a  mit  Írtam,  jól  emlékezetébe  vésett:  azt,  a  mi  utasitás- 
szerü,  szó  szerint  megtanulta  s  az  illetőknek  hiven  refe- 
rálni fog. 

Kossuth  —  Kiss  Miklósnak. 

San  Francesco  d'Albaro, 
február  25.  1862. 

(Igen  bizalmas.) 

Turinban  voltam.  Szólottam  Hicasolival,  Rattazzival  és 
a  királyijai.  Ez  utóbbi  el  van  határozva,  mindent  elkövetni, 
hogy  liicasoli  helyet  adjon  Rattazzinak.  A  miniszterváltozás 
már  is  csak  oly  forma  kérdése,  mely  az  alkotmányos  kormány- 
zat igényeinek  megfeleljen ;  mi  Rattazzi  szerint  nem  jár  semmi 
nehézséggel,  annyira  zilált  a  kapocs  Ricasoli  s  a  kamara  több- 
sége között.  Mulatságos  volt  hallgatnom  a  drasticus  modort, 
melyben  a  király  Ricasolinak  az  államférfiú  feladatait  cathe- 
draticus  professori  tanokkal  felcserélő  tempóit  parodisálta, 
felállott  székéről  és,  szónoki  positurába  helyezkedve,  elmon- 
dotta nekem,  hogy  mit  mondana  n  e  k  i  a  kamarában,  ha  ö 
(a  király)  követ  volna.  (Nagyon  sajnálta,  hogy  követ  nem 
lehet.)  Rattazzi  megadta  magát  a  kedvetlenségnek,  (! !)  hogy 
Ricasolit  felváltsa.  A  crisist  halaszthatlannak  tartja  s  azt 
gondolja,  hogy  pár  hétnél  tovább  semmi  esetre  nem  huzód- 
hatik.  Azonban  az  után  ítélve,  a  mint  Ricasoli  nyilatkozott 
előttem,  azt  hiszem,  szívós  erélyű  leventére  találnak  benne. 
» ösztöneimé,  úgymond,  »nemcsak  a  magán  élet  felé,  de  sőt 
az  elvonult  magányba  (dans  mes  champs,  dans  mes  forets) 
vonzanak ;  de  elég  férfiú  s  hazafi  vagyok,  gyáván  nem  hagyni 
el  helyemet,  mert  hazám  válságos  viszonyaiban  a  kormány- 
változtatásnak veszélyes  következéseit  látom,  tehát  e  változás 
előidézésének  felelősségét  magamra  nem  vállalom.  Én  csak 
három  eset  közül  egyben  lépek  vissza.  Vagy  ha  a  kamara 
többsége  formaszerü  szavazat  által  nyilatkoztatja  ki,  hogy 
nincs  többé  irántam  bizalommal ;  akkor  a  felelősség  nem  reám 
hárul.  Vagy  ha  a  király  tudtomra  adja,  hogy  bizalmát  elvesz- 
tettem ;  de  kívánom,  hogy  ezt  Írásban  tegye,  miszerint  poli- 
ticai  barátaimnak  megmutathassam,  hogy  nem  én  hagytam 

el  gyáván  helyemet.  Vagy  ha  az  európai  események,  avagy  a 
parlament  oly  útra  akarnának  terelni,  melyre  lelkiismeretem 
lépni  nem  enged.  Különben  megállok  helyemen. «  Midőn  ezt 
a  királynak  megemlitettem,  ö  a  reá  vonatkozó  alternatívára 
ezt  jegyzé  meg :  Ah !  mindig  azt  akarná,  hogy  én  írjak  neki : 
»pas  si  béta ;  je  ne  le  ferai  pas.« 

Ricasoli  egyébiránt  szivesebben  fogadott,  mint  valaha. 
Nyíltabb  volt,  mint  öt  valaha  tapasztaltam.  Nem  maradt  álta- 
lánosságokban, mint  máskor,  hanem  gyakorlati  programmal 
állott  elö.  Határozott  időt  szabott  a  háborúnak  s  ahhoz,  ha 
hivatalban  marad,  becsületszavát  kötötte.  Programmja  ez : 
három  százezer  katona,  harczképes  katona  kell  az  osztrák 
elleni  háborúra.  Kevés  hét  alatt  lesz  három  százezer  ember; 
de  mig  ez  katonává  nem  idomittatik,  el  van  határozva,  min- 
dent kerülni,  a  mi  az  osztrákot  háborúra  provocálhatná. 
Augusztusig  már  a  három  százezer  ember  annyira  idomítva 
lesz,  hogy  akkor  többé  defensiv  háborútól,  tehát  annak 
provocálásától  sem  félend ;  de  ha  az  osztrák  nem  támad,  ö 
(B-icasoli)  még  más  hat  hónapot  tart  szükségesnek  arra,  hogy 
az  olasz  hadsereg  offensiv  harczra  is  képesített  legyen. 
0  tehát  az  idén  nem  támadja  meg  az  osztrákot,  de  (ha  hiva- 
talban marad)  1863.  tavaszszal  igen.  Ehhez  becsület- 
szavát köti.  Irányunkban  nem  a  rokonszenv  parlag  mezejére 
állott,  hanem  mint  olasz  hazafi  szólott,  ki  az  elkerülhetlen 
döntő  harcz  esetére  a  magyar  nemzet  szövetségének  semmi 
más  által  nem  pótolható  becsét  mélyen  érzi,  s  azért,  mint 
ilyen,  igen  nagyon  kért,  kövessek  el  mindent,  hogy  a  magyar 
kérdés  minden  alkuvási  complicatióktól  menten,  s  nemzetünk 
részvéte  a  harcz  idejére  épen  tartassék.  Erre  azóta  levélben 
is  újra  kért,  ezt  íratván  Bianchi  (Direttore  Generálé  Centrale 
s  titkos  politikájának  kezelője)  által:  »Ön  számithat  a  kor- 
mány jóakaratára,  ép  ugy,  mint  a  kormány  is  számit  az  Ön 
belátására  és  bölcseségére,  mely ly el  Önnek  sikerülni  fog  követ- 
kezetesen megtartani  honfitársait  cselekvéseikben.* 

Ricasolinak  e  kérésére  azt  felelóm  volt  értekezésünk  alkal- 
mával, hogy  bármennyire  terjed  is  hazánkban  a  lehangolt- 
ság, a  dologban  nem  volna  akadály,  ha  valamely  isten  bizto- 
sitana, hogy  a  bécsi  udvar  makacson  megmarad  Magyar- 
országnak az  egységes  birodalomba  olvasztása  mellett  s  a 


704 

provisoriumot  Magyarországon  fentartja ;  mert  a  reichsratliot 
ugyan  a  magyar  nemzet  soha  el  nem  fogadja,  a  provisorium 
pedig  nem  basis  az  alkura.  Hanem  okaim  vannak  (elmondom 
alább)  attól  tartani,  hogy  az  osztrák  megváltoztatja  rendsze- 
rét :  országgyűlést  hiv  össze  s  a  magyar  alkotmány  alapján 
próbáland  nemzetünkkel  egyezkedést.  Ennek,  ha  a  háború 
késik,  rósz  következése  lehet  s  ha  országgyűlés  hivatnék 
össze,  az  alkut  csak  ugy  lehetend  akadályozni  vagy  legalább 
addig  késleltetni,  míg  háború  jöhetend  közbe,  ha  többséget 
biztosithatunk  az  országgyűlésen,  mely  a  történelmi  jogok- 
nak s  különösen  a  független  nemzeti  kormánynak  1848  sze- 
rint (tehát  a  had-,  pénz-  s  kereskedelem-űgyet  is  beleértve) 
helyreállitásától  el  nem  áll.  Ennek  azonban  már  most  elö- 
készitése  s  a  »beadó  politika*  párthivei  erőre  jutásának  meg- 
gátlása  végett  arra  van  okvetlen  szükségem,  hogy  a  turini 
kormány  harczias  szándokának  s  abban  nemzetünk  számba- 
vételének oly  ostensibilis  jeleit  adja,  melyek  segítségemre 
legyenek,  nemzetem  hanyatló  hitét  feléleszteni,.  Figyelmezte- 
tem, hogy  ezt  legkönnyebben  s  legszembetűnőbben  légiónk 
szervezetének  fejlesztése  által  tehetné. 

Ricasoli  erre  azt  feleié,  hogy  az  osztrák  császár  erőnek 
erejével  űrügy  öt  keres  az  olaszt  megtámadni,  mielőtt  még  ez 
a  keztyűt  felvenni  elég  erős  volna.  Azért,  bármennyire  saj- 
nálja, kénytelen  kérni,  várjak  még  egy  pár  hóig  a  légió  oly 
szaporitásával,  melyet  az  osztrák  provocatiónak  keresztel- 
hetne. Azonban  észrevételem  erejét  mélyen  érzi  s  azért  kér, 
adjak  neki,  a  már  meglevő  elemekre  szorítkozva,  még  aznap 
folytán  oly  előterjesztést  a  légió  szervezetében  leendő  elő- 
lépésre,  melynek  elfogadásával  a  kormány  irányunkban  táp- 
lált jóakaratának  bizalmat  ébresztő  jelét  adhassa,  a  nélkül, 
hogy  provocatióra  magyaráztathassók. 

Megtettem.  Szervezetünk  összes  számban  alig  megyén 
ezer  kétszáz  főre.  Láttam,  hogy  az  osztrák  hadseregből  szö- 
kósre-biztatástól  most  még  nagyon  fél ;  a  legénység  szaporí- 
tása hazulról  bajos  is,  nem  is  tanácsos  s  nagyon  költséges  is ; 
pénzt  pedig  nem  hogy  erre,  de  másra  sem  adnak,  —  nincs 
nekik  — :  azért  maradtam  a  létező  elemek  alapján,  a  már 
szervezett  corpusok  (1-ső  sor  gyalog-zászlóalj,  egy  divisió 
huszár,  két  üteg  tüzérség)  tisztikarának  kiegészítésén  kivül 

egy  2-ik  sor  gyalog  zászlóalj  keretének  teljes  megalakításánál 
s  egy  szerb-korvát  zászlóalj  alakításának  (a  magyar  légió 
integráns  része  gyanánt)  megkezdésénél.  Ez  részint  az  aggre- 
gált tisztek,  (hatvanöt,  van),  *)  részint  a  depötbeliek  (van 
kilenczvenkettö),  részint  előléptetendő  altisztek  közül  negy- 
venkettő tiszti  kinevezést  enged. 

Két  írott  biztatást  kaptam,  hogy  meglesz.  Jó  hatását 
várom  mind  itt,  mind  otthon. 

Rattazzival  nagyon  meg  vagyok  elégedve.  Vele  tökéle- 
tesen értjük  egymást,  ügy  hiszem,  oly  bizalmas  lábon  állan- 
dunk  vele,  mint  Cavourral  állottunk. 

A  király  sans  géné  et  sans  réserve  kitárta  előttem  szán- 
dokait  s  terveit.  Elmondtam  neki  Napóleon  császárnak  min- 
ket illető  azon  programmját  (mert  én  határozottan  annak  tar- 
tom azt  s  mint  olyat  közlém  haza),  melyet  Ön  január  10-ikei 
levelében  a  herczeg  közlése  szerint  tudtomra  adott.  **)  Külö- 
nös nyomatékot  helyeztem  azon  szavakra,  melyekkel  a  velünk 
való  conspíratiót  a  császár  ez  idő  szerint  Viktor  Emánuel 
király  szerepéül  jelölte  ki.  A  király  e  szerepet  con  amore  lát- 
szott elvállalni,  mert  két  óra  hosszant  »conspiráltunk«  együtt. 
Beavatott  terveibe ;  megmondta,  hogy  mihelyt  a  miniszteri 
változás  meglesz,  újra  hivatni  fog,  hogy  a  működés  részleteit 
combináljuk ;  időközben  kijelölte  a  személyt,  kit,  ha  valami 
közleni  valója  lesz,  hozzám  küldend,  s  felhitt,  hogy  ha  viszont 
nekem  lesz  valami  közleni  valóm,  írjak  egyenesen  neki,  min- 
den közvetítő  nélkül.  »Annyi  privilégiuma*  —  úgymond  — 
» Olaszország  királyának  mégis  csak  van,  hogy  leveleit  nem 
bontja  fel  a  políczia.< 

Elmondám  a  királynak,  miként  én  attól  tartok,  hogy  az 
osztrák  alkura  fogja  a  magyar  nemzetet  provocálni.  Mert  a 
143  mülió  forint  deficit ;  azon  tény,  hogy  az  ellenünk  mester- 
ségesen felizgatott  nemzetiségek  nem,  a  mint  számítva  volt, 
Bécs,  hanem  Belgrád,  Bukarest,  Szent-Pétervár  felé  gravítál- 


♦)  Aggregálttaknak  azon  tiszteket  nevezzük,  a  kik  a  legénység 
csekély  száma  miatt  tisztekül  nem  alkalmaztathatván  :  tiszti  rangjuk  s 
előléptetési  joguk  sérelme  nélkül,  altiszti  vagy  közlegényi  szolgálatot 
tettek  a  légiónál. 

**)  Ez  alább  egy  haza  küldött  promemoriában  (lásd  709-ik  lap) 
közölve  van.  H  e  1  f  y. 

Kosfsutii,  inA-rAiM.  m.  45 

naiv,  ugy,  liogy  benn  nincs  nemzetiség,  melyre  támaszkod- 
hatnék, künn  pedig  (lehetetlen  nem  tudnia,  hogy)  szomszéd- 
jában keleten  vihar  készül,  mely  vagy  interventióba  s  annak 
következtében  európai  háborúba  keverheti,  vagy  legalább 
azon  oldalon  seregconcentratióra,  tehát  a  Minciónál  eröoszla- 
tásra  kényszeritheti ;  ehhez  az  olasz  részről  lehető  megtámad- 
tatás  veszélye :  oly  helyzetbe  teszik,  hogy  lehetetlennek  látom 
az  eddig  makacsul  követett  politikai  rendszer  folytatását. 
Fenyegetve  kívülről,  aláaknázva  otthon  és  egyetlen  barát 
nélkül  az  egész  világon  (az  orosz  otthon  van  elfoglalva,  a 
poroszszal  meg  veszekszik) :  lehetetlen  nem  éreznie,  hogy  az 
eddigi  ösvényen  tovább  nem  mehet,  s  hogy  valami  támaszt 
kell  benn  keresnie.  S  én  félek,  hogy  e  támaszt  a  magyarban 
fog  iparkodni  keresni  s  neki  a  históriai  jogok  alapján  (1847. 
egy  kis  48-iki  infusióval)  alkut  ajánland ;  mire,  félek,  nag}?" 
párt  lesz  az  országban,  ha  a  háború  késni  talál.  Azonban  biz- 
tositom  a  királyt,  hogy  én  nem  tartozom  azon  par  profession 
forradalmárok  közé,  kik  a  következésekkel  nem  gondolnak, 
csak  lármát  csinálhassanak.  Én  hazafi  vagyok  és  semmi  más. 
Nekem  siker  kell.  Nem  szándokom  hát  a  királyt  desperált 
kalandori  vállalatokra  nógatni.  Mi  hasznunk  volna  belőle,  ha 
a  háború  egy  novarai  catastrophára  vezetne  ?  Nem,  én  csak 
azt  óhajtom,  hogy  a  háború  annyira  siettessék,  a  mennyire 
okszerű  chauce-okkal  siettetni  lehet,  s  én  csak  azt  sürgetem, 
hogy  erélyesen  készüljenek  a  harczra ;  sürgetem,  mert  tapasz- 
talásból tudom,  mit  lehet  tenni  3 — 4  hónap  alatt,  ha  egy  ily 
országnak,  minő  az  olasz,  erőforrásai  erélyesen  felhasználtat- 
nak s  ha  a  kormány,  missiójának  magasságára  emelkedve, 
nem  fekszik  bele  a  bureaucraticus  slendrián  nehézkes  hám- 
jába. Igaz,  ujonczoznak,  de  sem  oly  gyorsan,  sem  oly  mérv- 
ben, mint  lehetne.  Az  ujonczozás  nehézségei  egy  mákszem- 
nyivel sem  szaporodtak  volna,  ha  egy  kétévi  cathegoriával 
vagy  ^/2 — 1  százalékkal  nagyobbittatik  vala  az  ujonczozás 
(110 — 220  ezer  ember  külömbség).  Az  önkéntes  elem  Gari- 
baldi prestige-je  mellett  nem  exploitáltatik  kellőleg  a  készü- 
letre. A  kormány  nem  érti  a  nehéz  idők  nagy  mesterségét : 
felhasználni  a  szélső  pártokat.  A  hadi  flotta  nyomorultan 
halad.  Arról  pedig  eddig  még  megfeledkeztek,  hogy  ha  mi 
reánk  akarnak  számitani,  expeditióra  kell  számitaniok,  s  ehhez 

a  liadi-ílottán  kívül  transport-flotta  kell;  minek  eleméit  a 
kereskedelmi  marinában  készen  találnák,  ha  keresésüket  nem 
hanyagolnák  el.  Az  angolok  az  amerikai  viszály  első  jelére 
semmit  sem  ismertek  sürgetőbbnek,  mint  a  kereskedelmi  hajós 
kapitányoknak  (de  longue  course)  megnyitni  a  hadi  tengeré- 
szet sorait.  Itt  panasz  van  a  tengerésztiszt-hiány  miatt  s  még 
csak  nem  is  szólnak  azoknak,  kik  kész  tengerésztisztek.  Aztán 
ha  expeditio  lesz  az  adriai  tengeren  (pedig  lenni  kell,  külön- 
ben nem  birnak  az  osztrákkal ;  Scipio  példáját  kell  követni, 
ki  Afrikába  ment  az  Olaszországban  tanyázó  Hannibált 
tönkretenni :  ofFensiv  szinü  defensiv  háború  itt,  de  a  valódi 
oífensiv  háború  a  Dunánál),  azon  expeditiót  nem  lehet  egy 
transportra  szorítani;  transport  kell  transport  után,  sereg- 
ben, fegyverekben,  és  kell  élelmezés  hetekig  innen,  mert  Isten 
őrizz',  hogy  a  Dráván  innen  a  sereg  a  népnek  terhére  essék. 
Tehát  kellenek  raktárak.  Gondoskodni  kell  intermediarius 
állomásokról  (Lussintól  Lissáig)  s  nem  kell  felejteni,  hogy  a 
dalmát  vizekben  a  hajózás  szerfelett  nehéz,  oda  dalmát  piló- 
ták kellenek,  eddig  már  egy  előrelátó  kormánynak  minden 
dalmát  pilóta  kezében  volna,  s  hány  van  ?  —  még  csak  nem 
is  gondoltak  reá  stb.  stb.  stb.  Én  azt  mondom :  energiával, 
3 — 4  hónap  alatt,  mindent  ki  lehet  pótolni,  a  mi  még  hiány- 
zik, s  a  háborút  meg  lehet  kezdeni  még  ez  év  folytában.  S  az 
szükséges  is,  mert  különben  Magj^arország  alku  veszélyében 
forog,  s  ha  Magyarország  elvész,  Olaszország  utána  dől. 

A  király  azt  felelte,  hogy  e  veszélyt  tisztán  látja  s  annak 
fenyegetéséről  saját  adatai  is  vannak.  Épen  Magyarországra 
való  tekintetből  határozta  el  magát  a  háborút  a  lehetőségig 
siettetni  s  ép  azért  kivánja,  hogy  Ricasoli  helyébe  Rattazzi 
lépjen,  miszerint  miniszterei  által  harczkészületeiben  erélye- 
sen secundálva  legyön.  0  el  van  határozva  még  ez  idei  hábo- 
rúra az  osztrák  ellen.  Tervei  meg  vannak  állapítva.  A  pro- 
gramm  ez :  A  háborút  Graribaldi  kezdi  meg  keleten,  Görög- 
országban. Azért  oly  távol,  hogy  mig  a  mozgalom  az  osztrák- 
hoz közelit,  a  királynak  ideje  legyen  készülni.  A  combinatio 
ez :  vagy  interventióba  rántja  Garibaldi  az  osztrákot,  s  ha 
igy,  megosztja  erejét,  könnyíti  innen  a  támadást  s  meglehet, 
az  interventióból  európai  háború  is  keletkezhetik,  a  mi  a 
lehető  legjobb  conjunctura  volna ;  vagy  legalább  arra  kény- 

Szeriti  az  osztrákot,  hogy  a  keleti  oldalon  erőt  concentráljon, 
e  végett  itt  ezen  oldalon  meggyöngíti  magát  s  a  gyenge  olda- 
lon a  király  öt  megtámadja. 

En:  »S  ha  Garibaldinak  ez  expeditio  nem  sikerül  (talán 
az  angol  miatt)  ?« 

0 :  » Sikerülni  fog.  0  szerencsés  ember,  s  ha  még  sem 
sikerülne,  eh  bien!  én  időt  nyertem.  Augusztusra  készen 
leszek  s  akkor  vagy  provocáljuk  az  osztrákot,  hogy  ő  támad- 
jon (Önök  ebben  sokat  segíthetnek  készületeikkel,  mikre 
annak  idején  megkapják  az  eszközöket),  vagy  én  támadok. 
De  az  év  nem  múlik  el  háború  nélkül.« 

» Használj  a  ön«  —  úgymond  —  »nevemet  otthon  discre- 
tióval,  de  discretióval,  nehogy  compromittáljon.  Mondja  meg 
nekik:  bízzanak  bennem,  bízzanak  szavamban,  mit  mint 
király,  mint  katona  s  mint  becsületes  ember  adok,  hogy  a 
magyarokat  el  nem  hagyom ;  bízzanak,  legyenek  jó  remény- 
séggel ;  tartsák  a  kérdést  függőben ;  ne  alkudjanak,  de  ne  is 
hirtelenkedjenek ;  ha  keleti  szomszédságukban  a  vihar  kiüt,  ne 
mozduljanak ;  qu'  ils  ne  bougent  pas,  ils  seraient  écrasés,  car 
r  Autriche  y  aura  beaucoup  de  forces  (már  is  gyűjt),  qu'  ils 
attendent,  qu'  ils  attendent,  mig  vagy  én  megverem  az  ellent 
s  ők  a  megvertet  hátba  vehetik,  vagy  segítséget  viszek,  avagy 
küldök  nekik,  hogy  együtt  verhessük  meg.« 

Ezek  erős,  ezek  kényes  dolgok,  édes  barátom.  »Ne  me 
compromettez  pas«  —  monda  a  király.  Szintazt  mondom  én. 
Ön  mind  állása,  mind  jelleme  által  jogositva  van  arra,  hogy  a 
mit  én  tudok,  azt  Ön  is  tudja.  De  még  azért  is  közlenem  kel- 
lett Önnel,  mert  viszonyainak  fontossága  olyan,  hogy  azt  alig 
lehetne  túlbecsülni.  Tájékozva  kell  lennie  mindenről,  hogy 
ha  a  terveknek,  miktől  hazánk  jövendője  függ,  útjába  akadá- 
lyok gördülnének  Paris  felöl,  azokat  elhárítani  s  az  ottani 
politikát  érdekeinkkel  összhangzásba  hozni  iparkodhassék. 
De  teszem  ezen  kényes  közlést  azon  bizalommal,  hogy  annak 
tartalmát  senkivel,  de  senkivel  a  világon  még  csak  nem  is 
gyanittatja,  s  különösen  nem  a  kormánynyal ;  mert  ha  ők  azt 
tudják,  nem  szükség,  hogy  tőlünk  hallják ;  ha  nem  tudják, 
nem  szabad,  hogy  tőlünk  hallják.     —     —     —     —     —  • 

(Aláirva)  Kossuth. 

A  hazából  február  hó  második  felében  gr.  K.  S. 
jött  ki  Olaszországba.  Személyesen  értesitett  a  hazai 
állapotokról,  melyekre  nézve,  visszautaztában  Parisból, 
márczius  29-röl  irott  levelében  nézetét  e  szavakban  fog- 
lalta össze  : 

^Lényeges  dolognak  tartom  a  jelen  körülmények  között, 
hogy  a  magyar  kedélyekben  a  remény  oly  tények  által  tartas- 
sék  fenn,  melyek  ha  ügyünkön  közvetlenül  nem  segítenek  is, 
de  mégis  olyanok,  miszerint  a  magyar  higyje,  hogy  a  háborús 
esélyek  a  közel  jövőben  várhatók.  Csupán  igy  leendünk  képe- 
sek magyar  »non  possumus« -unkát  folytatni,  mert  a  magyar 
közönség  hangulata  a  legjobb,  de  szén  kell  a  remény  tüzére, 
különben  kialuszik.  Lelkét  erőben  nem  a  belföldiek  biztatá- 
sai, sem  nem  a  bécsiek  hajlékonytalansága,  hanem  csupán 
csak  a  külföldi  események  által  táplált  remények  fogják  fen- 
tartani. « 

Gr.  K.  S.,  miután  velem  Albaróban  értekezett, 
Rómába  utazott  atyjához,  s  azért  felkért,  foglaljam 
Írásba,  a  mit  a  dolgok  állása  felöl  az  otthoniakkal 
tudatni  akarok.  0  azt  gr.  K.  Gr.-nak  fogja  átadni,  ki 
azonnal  haza  utazik  s  emlékezetébe  vésve  értesítésem 
tartalmát,  otthon  közölni  fogja  az  illetőkkel. 

Ekként  keletkezett  az  itt  következő 

Pro  memória. 

Napóleon  császár  tudtunkra  adta  irányunkban  köve- 
tendő politicájának  programmját. 

Hasonlót  tett  Ricasoli. 

Viktor  Emánuel  király  pedig  közlötte  velem  elhatáro- 
zott hadmüködési  szándokát. 

Közlöm  d  i  s  c  r  e  t  használatul,  politicai  barátainkkal. 

I.  A  császár  programmját  a  következő  szavakban  for- 
mulázta, miket  válaszul  egy  részünkről  beadott  jegyzékre 
Napóleon  herczeghez  (ügyünk  folyvást  szilárd  barátjához) 
intézett : 

»Nagy,  —  úgymond  —  a  külömbség  köztem  és  közted. 
Te    fejszével^  doronggal  akarod  agyon  verni   Austriát:   én 

csak  óhajtom  halálát  s  nem  adnék  noki  egy  kanál  levest, 
hogy  megmentsem  életét.  Te  most  is  oly  lábon  állsz  a  magya- 
rokkal, mint  59-ben.  Ezt  te  teheted  és  jól  is  teszed;  de 
én  nem  tehetem,  mert  nem  czélom  háborút  kezdeni 
Austriával,  mint  volt  1859-ben ;  nem  érek  rá,  hogy 
vele  én  kezdjek  háborút.  Ha  a  körülmények  megengedik  a 
magyaroknak,  hogy  felkeljenek,  én  örülni  fogok  rajta,  s  attól 
nem  is  tartok,  hogy  meggondolatlanul  keljenek  fel ;  ha  tehát 
felkelnek,  én  a  legnagyobb  figyelemmel  fogom  követni  min- 
den léptüket;  nem  leszek  útjukban,  hogy  mások 
Segítségükre  menjenek,  söt  morális  támaszomon 
kivül  anyagi  segítségemre  is  számithatnak,  mihelyt  a 
sikernek  egy  bizonyos  stádiumát  elérték.  De 
jelenleg  nem  conspirálhatok  velük;  ez  ipad  szerepe  mai 
nap,  mert  neki  Magyarország  függetlensége  nélkülözhetlen 
szükséges.  Nekem  csak  hasznos.  Mondd  meg  ezt  ma- 
gyar barátaidnak,  ugy  azt  is,  hogy  a  mig  fölkelhetnének,  a 
vis  inertiae-féle  magaviseletet  folytatni  kell  s  a  szerbekkel' 
horvátokkal,  általában  az  idegen  nyelvű  lakossággal  min- 
den áron  ki  kell  egyezkedniök,  még  pedig  minél  előbb 
mert  az  Istenen  kivül  senki  sem  tudhatja,  hova  fej  lödnek  jövő 
tavaszszal  az  európai  körülmények. «  *) 

II.  A  » minden  áron«  szót  cum  grano  salis  kell  érteni. 
A  tavaszra  hivatkozó  végső  phrasis  a  keletre  vonatkozik. 
Ugyanis  elhatározott  szándok,  hogy  Szerbia  tavaszszal  füg- 
getlenségi harczát  megkezdje.  Parisból  tüzértiszteket  küld- 
tek Mihálynak.  Van  négyszáz  uj  ágyuja.  Fegyvert  az  angol- 
török tengesi  szerződés  miatt  nem  küldhetvén  neki,  küldtek 
fegyvergyári  gépeket  és  munkásokat,  s  lépések  történtek 
Szent-Pétervárott,  hogy  fegyverrel  azon  oldalról  láttassék  el. 
Franczia  és  orosz  részről  a  szutorinai  osztrák  interventióra 
következett  tiltakozásnak  aviso-értelme  van,  hogy  szerb-török 
liarcz  esetére  osztrák  interventio  nem  fog  megengedtetni. 

m.  Tudattam  panaszosan  a  császárral,  hogy  hire  jár  s 
rossz  hatást  okoz,  mintha  a  bukaresti  annexionalis  agitatio  a 
császár  sanctióját  birná.  A  császár, Thouvenel  utján,  eztbolond- 

*)  Napóleon  császár  e  nevezetes  nyilatkozatát  szóral-szóra  igy 
mondta  el  Napóleon  herczeg  Kiss  Miklósnak,  ki  azt  velem  18G2.  január 
lü-ki  levelében  közlötte. 

ságnak  nyilatkoztatta  s  biztosított,  kogy .  eszeágában  sincs 
azon  oktalan  annexionalis  vágyakat  helyeselni  vagy  épen  elő- 
segíteni. Nyilatkozatát  e  nevezetes  szavakkal  kisérte :  »En  a 
Duna  mentében  lakó  népek  közt  egész  Montenegróig  csak  a 
magyar  és  a  szerb  iránt  viseltetem  sympathiával ;  de  gyak- 
ran kérdem  magamtól :  nem  volna-e  könnyebb  Mihály  alatt 
egy  erős  harczias  déli  Szlávi  át  alakítani,  mint  nem  tudom  én 
ki  alatt  egy  magyar  királj'^ságot?*  —  E  szavak  a  ü.  alatt 
mondottakhoz  kulcsul  szolgálnak. 

A  bosnyák-féle  insurrectióról  ugy  van  a  franczia  kor- 
mány értesülve ,  hogy  azt  Omer  pasa  okvetlenül  leveri. 
Nagyon  kért  a  kormány,  hogy  ha  az  albániai  partokra  valami 
expeditio  terveztetnék,  abba  bele  ne .  mászszunk :  »car  vous 
tomberiez  dans  un  vrai  guet-apens.« 

Velenczével  a  mexicoi  candidaturáknak  semmi  köze. 

IV.  A  császár  programmja  tehát  határozottan  világos. 
0  nem  kezd  háborút.  Reánk  nézve  csak  mint  egy  jóakaratú 
tartaléksegély  áll  háttérbe  (nem  kell  ez  előnyt  csekély  leni :  ha 
ennyivel  birtunk  volna  1849-ben,  szabadok  volnánk,)  a  kez- 
dési segély  végett  Turinba  utal,  de  nemcsak  nem  tartóztatja 
a  királyt,  hogy  kezet  nyújtson,  de  sőt  biztatja  s  a  velünk  con- 
spirálásra  utasítja. 

V.  Február  10 — 13-án  szólottam  Ricasolival,  E-attazzi- 

val  (a  leendő  miniszterelnökkel)  és  a  királylyal ■ 

(közöltetnek  otthoni  barátainkkal  azok,  a  miket  Kiss  Miklós- 
hoz Írott  fentebbi  levelemből  már  ismer  az  olvasó). 

Február  23.  1862. 

(Aláirva)  Kossuth. 

Február  utolsó  napjaiban  a  viszony  Ricasoli  s  a 
király  között  annyira  feszültté  lett  s  a  bizalom  meg- 
fogyatkozásának jelei  a  minisztérium  iránt  a  parla- 
mentben annyira  nyilatkoztak,  hogy  Ricasoli  márczius 
elején  csakugyan  beadta  lemondását  s  helyébe,  mint 
előre  látható  volt,  Rattazzi  lépett. 

Gr.  K.  S.  Parisból  márczius  2  í)-én  nekem  ezeket  irta : 

^Atyámmal  elindultam  Rómából  Marseille  felé.  Onnan 
Genuáha  szánclékoztíim  menni,  hogy  meghalljam  jelenlegi  nézeteit 

s  azokat  Magyarországban,  illő  helyen  tudtul  adhassam.  De  a  hajón, 
melyen  utaztunk,  az  osztrák  követség  egy  titkára  volt,  kivel  régóta 
ismerős  vagyok  s  ki  körülményeimet ;  viszonyaimat  s  nézeteimet 
jól  ismeri.  Ez,  elválásomat  atyámtól,  ki  engemet  Parisban  szándé- 
kozott bevárni,  bizonyosan  a  valóság  szerint  fogta  volna  magya- 
rázni. Ezért  nem  mentem  Genuába,  hanem  Parisba  jöttem  a  végett, 
hogy  itt  várjam  be  K.  ur  utasitását,  mit  a  lehető  leghamarább 
kérek  hozzám  juttatni. 

E  kívánságnak  az  itt  következő  jegyzékkel  tettem 
eleget ; 

Haza. 

Ápril  1.  1862. 

Kevés  ujat  mondhatok.  Terv  és  'szándok  nem  változtak,  de 
az  időre  nézve  bizonyost  még  gyanitólag  sem  mondhatok;  mert 
az,  a  már  közlött  terv  szerint,  oly  eseményektől  van  feltételezve, 
melyek  nem  Turintól  függenek. 

Még  folyvást  ugy  állunk,  hogy  az  ezidei  háború  alkalma  a 
keletről  váratik. 

Ismétlem  a  calculust,  miszerint  félreértés  ne  támadjon. 

Oly  insurrectionalis  keleti  harcz  kezdetére  van  számítás,  mely 
az  osztrákot  közel  érintse.  Ha  e  harczkezdet  olyan  lesz,  hogy  con- 
sistentiát  igér:  Garibaldi  segítségére  megyén  s  odairányozandja 
működését,  hogy  az  osztrák  uralom  határait  megközelítse,  miszerint 
az  osztrák  vagy  interventióra,  vagy  legalább  azon  oldalon  erő  con- 
centratióra  legyen  provocálva.  Egyik,  mint  másik  esetben  az  olasz- 
osztrák háború  okvetlenül  kitör ;  s  míg  Olaszország  egész  erejével 
síkra  száll :  nekünk  legalább  is  három hadosztálynyí segédsereg 
adatik  dispositiónkra,  hogy  azzal  s  az  annak  idejében  a  lehetőségig 
szaporítandó  magyar  légióval  s  a  nemzet  felfegyverkezésére  szük- 
séglett hadkészlettel,  a  harczban  hatalmas  részvétre  nemzetünknek 
módot  s  alkalmat  nyújtsunk.  Miben  a  keleti  oldalról  Garibaldi  is 
segíteni  fogna.  Mondám :  legalább  három  hadosztály  adatik 
dispositiónkra,  mert  remélem  elfogadtatni  eszmémet,  mely  szerint 
Olaszország  csak  ugy  számíthat  biztos  győzelemre  az  osztrák  fölött, 
ha  Scipio  példáját  követve,  itthon  erélyes  defensiv  harczra  szorít- 
kozik s  az  offensiv  harczot  főbb  erejével  az  ellenség  szivébe  játsza 
—  hozzánk  s  Velenczét  a  Dunánál  szabadítja  meg. 

Garibaldi  keleti  expedítiója  esetére  ugy  vagyunk  értesítve, 
hogy  az  osztrák  nemcsak  keleten  interveniálni  el  van  határozva, 
hanem  egy  Triestben  már  készen  levő  Bourbon-Habsburg-expeditiót 
is  átvet  Dél-Olaszországba  s  alkalmasint  a  volt  pápai  partokon  is 
megkisérlend  egy  coup  de  main-t.  Ha  ezt  teszi,  annál  jobb ;  de  ha 
nem  teszi  is,  bizonyos  a  keleti  előzményekkel  az  olasz-osztrák  háború. 
A.  király  támad. 

De  épen  mert  Garibaldi  tudja,  hogy  keleti  expeditiója  Olasz- 
hont okvetlenül  élethalálharczba  sodorandja :  csak  azon  esetben 
fogja  azon  expeditiót  megtenni,  ha  a  fegyverfogás,  melynek  segít- 
ségére volna  az  expeditio  számítva,  consistentiát  igérö  komoly  jel- 
leggel birand. 

A  naupliai  felkelés  nem  birt  ezen  jelleggel.  Az  időre  nézve 
el  volt  hamarkodva ;  helye,  iránya,  modalitása  pedig  egészen 
tévesztve  volt.  E  felkelés,  ugy  a  miként  s  a  hol  s  a  mikor  kiütött, 
nem  Ígérhetett  oly  kilátást,  mely  az  olasz-magyar  kérdésre  befo- 
lyással lehetendett.  Ez  utón  nem  volt  kilátás,  hogy  az  osztrák 
engagealtathassék.  Ezért  nem  mozdult  Garibaldi. 

Nézete  (melyben  a  turini  tényezők  is  egyetértenek)  az,  hogy 
a  török  birodalombeli  szláv  és  görög  népek  komoly  fegyverfogását 
kell  bevárnia,  különösen  az  elsőkét,  mert  csak  ezeknek  kezdemé- 
nyezése, vagy  a  (nem  amolyan  Nauplia-féle  belügyi  handabanda, 
hanem  a  törökbirodalmi  görögökre  kiható)  görög  népmozgalommal 
a  szláv  tartományokra  átterjedése  által  lehet  annak  elérését  remény- 
leni, a  mihez  Twrin  részéről  a  háborúnak  ez  idei  lehetősége  kötve 
van,  hogy  az  osztrák  ott  vagy  interveniáljon,  vagy  legalább  azon 
oldalon  leendő  erőösszepontositásával  erejét  megoszlassa. 

Az  ugy  legmagasabb  helyről,  mint  Garibaldi  részéről 
keletre  küldött  ügynökök  (az  elsőé  egészen  Bukarestig  van,  külö- 
nös tekintettel  érdekeinkre,  utasítva ;  a  másikéi  az 
albániai  főnökökhöz  s  Montenegróba  stb.)  még  nem  érkeztek  vissza. 
Ép  ezért  nem  tudok  sem  én,  sem  G.,  semahatalom 
bizonyost  mondani.  Értesítve  leszek  azonnal  mindenről. 

Egyébiránt  akármi  hirt  hoznak  is  azon  ügynökök,  nekem 
határozott  véleményem,  hogy  oly  initiativa,  minőhöz,  mint  mondám, 
az  olasz  háború  kötve  van,  csak  Mihály  herczeggel  lehetséges. 

A  situatio  kulcsa  Belgrádba  van  áttéve. 

Mihály  herczegtől  függ :  valósulnak-e  az  idei  háború  tervei 
vagy  nem  ?  —  Ha  Szerbia  nem  nyúl  fegyverhez,  ugy  (bár  itt  ellen- 
kezőről biztatnak)  én  hajlandó  vagyok  hinni,  hogy  Ricasoli  tervére 
lehet  a  dolog  reducalva,  tudniillik  csak  a  jövő  évi  tavaszra  tör  ki  az 
eldöntő  harcz. 

Mihály  herczeg  határozatára  Paris  nagy  befolyással  leend. 

Kiss  Miklós  barátunk  gonddal  lesz,  hogy  e  részben  tájékozva 
legyünk. 

Kellemetlen  véletlennek  kell  mondanom,  hogy  Ratazzi, 
minisztériumának  kiegészítése  s  állásának  consolidatiója  körül  a 
kamarák  irányában,  több  nehézséggel  találkozott,  mint  gondola.  Én 
ezt  előre  láttam,  mert  e  kamara  nem  objectiv,  hanem  subjectiv  ala- 
pon levén  választva  (Cavour  mellett  vagy  ellen),  Cavour  halálával 
alapját  vesztette  el  s  nem  bir  határozott  politikai  színezettel.  Azért 
tanácsolám,  oszlassa  el  a  kamarát  s  hozza  tisztába  a  helyzetet  uj 
választás  által,  melynek  eredménye  iránt  (Garibaldival  jó  egyet- 

értés  lóvén)  kétség  alig  lehet.  Rattazzi  ugy  nyilatkozott,  hog}' 
szükség  esetében  meg  fogja  tenni,  de  jobb  szeretné,  ha  nem  volna 
reá  kényszerítve  s  azért  megpróbálja,  mire  lehetend  menni  e  kama- 
rával. Sajnálom,  mert  időt  is  vesztünk  általa  s  a  kormány  tevé- 
kenységét is  zsibbasztja  a  kamara  pártziláltsága. 

De  másrészt  biztatólag  kell,  hogy  hasson  hazánkra  annak 
tudata,  hogy  az  uj  kormány,  már  e  kezdetleges  pár  hét  alatt  is, 
daczára  a  parlamentáris  nehézségeknek,  oly  dicséretes  energiát  fej- 
tett ki  s  folyvást  fejt  a  harczkészület  körül,  mely  biztos  kezességül 
szolgál,  hogy  szándékban,  akaratban  a  királylyal  s  Garibaldival 
tökéletesen  azonosítva,  e  kormány  nem  fogja  a  háború  alkalmát 
készületlenség  miatt  sem  elszalasztani,  sem  késleltetni. 

A  volt  (önkéntes)  déli  hadsereg  cadres-jeinek  a  rendes  had- 
seregbe beolvasztása  oly  lépés,  melynek  harczkészletí  tekintetben 
fontosságát  nehéz  volna  túlbecsülni. 

Garibaldi  czéllövész-egyleti  körútja,  a  mellett,  hogy  a  nép 
harczias  szellemét  újra  felvillanyozza,  valóságos  organismust  hoz 
be  az  egy  intésre  készen  állandó  önkéntes  hadsereg  elemeibe. 

A  reánk  nézve  eldöjtö  fontosságú  Marina  körében  a 
legbáraulatosabb  erély  fejtetik  ki.  Figyelmeztetéseim  a  practicus 
szükségek  felöl,  melyek  a  disponibilitásunkra  adandó  expeditio  fede- 
zésével, támogatásával,  approvisionálásával  stb.  járnak,  a  legnagyobb 
elismeréssel  találkoznak. 

Általában  állásunk  a  jelen  kormány  irányában  azon  benső 
baráti  intimitásba  lépett  vissza,  melylyel  Cavour  idejében  bírt,  csak 
azon  nem  kedvező  különbséggel,  hogy  a  minisztérium  tagjai  nem 
levén  avatottak  viszonyaink  bizalmas  előzményeibe,  s  a  kormány- 
ban senki  sem  bírván  azon  domináns  tekintélylyel,  melylyel  Cavour 
bírt,  ki  egy  »ezt  tenni  kell«  szavával  minden  administrativ  szörszál- 
hasogatásokat  elhárított :  hosszas  capacitatióknak  s  ídövesztésnek 
vagyunk  kitéve  oly  dolgokban  is,  miket  Cavour  egy  szóval  elvég- 
zett volna. 

így :  még  mindig  függőben  van  a  légió  továbbfejlesztésének 
kérdése,  ámbár  előterjesztésemnek  elfogadását  még  Ricasoli  írásban 
megígérte,  Rattazzi  pedig  annak  nagyobb  mérvben  is  teljesítéséről 
biztosított,  mint  szintén  arról  is,  hogy  a  légió  Felső- Olaszországba 
fog  felhozatni. 

E  késedelem  annál  kellemetlenebb,  minthogy  K sy  volt 

honvéd,  most  pedig  olasz  tüzér-ezredes,  becsületbevágó  komoly 
vádakat  s  feladásokat  intézvén  hozzám  az  Acquíban  állomásozó 
magyar  tiszti  telep  több  tagja  ellen ;  ezeknek  nyilatkozatra  felszó- 
lítását lehetetlen  volt  kikerülni ;  e  feladások  következtében  pártos- 
kodások s  anarchicus  víszálkodások  fészkelték  be  magukat,  külö- 
nösen a  tiszti  telep  kebelébe ;  mik  annyira  mentek,  hogy  a  telep 
polgári  (emigránsí)  jellemzete  folytán  katonai  szigor  nem  gyakorol- 
tathatván, némely  egyének  már  épen  a  Nemzeti  Igazgatóság  el  nem 

ismeréséről  meruek  beszélui,  mintha  a  konuányuyal  kötött  alku 
folytán  alapult  Igazgatóság  emigrationalis  tisztválasztásoktól  függne, 
vagy  az  emigratió  volna  hivatva  megszabni,  hogy  kikkel  lépjenek 
bizalmas  viszonyba  a  barátságos  kormányok. 

Tartok  tőle,  hogy  ez  oktalan  házsártoskodások  folytán  egy 
nagyszerű  epuratiónak  —  ha  feloszlatásnak  nem  —  kellend  tör- 
ténni ;  söt  bizonyos  habozások,  gyengeségek  saját  körünkben,  még 
szerencsésen  consolidalt  állásunkba  is  a  felbomlás  magvát  vethetik. 

Ezek  kellemetlenségek,  de  azért  nem  kell  nekik  kelletén  túl 
fontosságot  tulajdonítani.  Ügyünk  nagy  érdekek  vágásában  mozog. 
E  kellemetlenségek  csak  por,  mit  a  kerék  felver. 

A  teendők  iránt  ezek  megjegyzéseim : 

1.  Fődolog  otthon  a  nemzet  szellemét  fentartani  s  az  elcsüg- 
gedéstöl  megóvni.  Nincs  okom  kételkedni,  hogy  a  király  szándoka 
az  ezidei  háború  iránt  valósitható  lesz.  Én  arra  mindent  el  fogok 
követni,  de  csak  ugy,  ha  látom,  hogy  a  háború  győzelmi  chance- 
okkal  kezdhető  meg.  Bűnnek  tartanám  arra  törekedni,  hogy  Olasz- 
hon sorsa  s  vele  hazánké  puszta  békétlenségből,  valamely  oly  két- 
ségbeesett merénylet  koczkájára  vettessék,  mely  csak  egy  második 
novarai  nappal  végződhetnék.  Nekem  siker  kell  béréül  a  nemzet 
kiontandó  vérének.  Ha  aztán,  akár  mert  a  siker  biztosítása,  akár 
mert  a  Turintól  nem  függő  véletlenek  a  háborút  jövő  év  tavaszára 
halasztani  parancsolnák,  a  nemzet  az  alkut  a  némettel  s  ennek  foly- 
tán az  ujabb  megcsalatást  s  államélete  egész  jövendőjének  feladá- 
sát néhány  havi  várakozásnak  elibe  tenné :  a  felett  megtörhet  keb- 
lemben a  bánatos  hazafi-sziv,  de  róla  nem  tehetnék.  Órákhoz  kötni 
a  határozottságot  s  daczos  gyermekként  azt  mondani :  »nem  ját- 
szom,* ha  a  világesemények  kereke  türelmetlenségünk  óramutató- 
jához nem  alkalmazkodik ;  öngyilkossá  lenni,  mert  várni  nem  aka- 
runk :  oly  bűn,  melynek  jellemzésére  szót  nem  találna  a  történelem. 
Hittel  kell  birni  az  ügy  jövcudőjében ;  érezni  kell,  hogy  honunk 
függetlensége  a  történelem  logicájának  követelménye,  tehát  csak 
időkérdés.  A  mely  nemzet  e  hittel  nem  bir  s  mert  nem  bir,  önmagá- 
ról lemond :  arról  az  Isten  is  lemond. 

2.  A  háború  bizonyos ;  ideje  véletlenek  fonalán  függ.  Késhe- 
tik, de  praecipitálódhatik  is.  Készen  kell  tehát  lenni  minden  eshe- 
tőségre s  azért  az  organisatio  fentartására  a  legna- 
gyobb gond  fordítandó.  Evidentiában  kell  tartani,  s  ha 
kell,  reconstitualni. 

3.  Naponként  növekszik  annak  fontossága,  hogy  az  ellenség 
»ordre  de  bataille« -járói,  ereje  számáról,  dislocatiojáról,  különösen 
a  keleti  határokon  Cattarótól  Crassóig,  barátink  otthon  evidentiá- 
ban legyenek  s  minket  világosságban  tartsanak ;  mert  e  nélkül  a 
levegőbe  lesz  épitve  minden  operatioiialis  terv  részünkről,  Garibaldi 
s  a  király  részéről, 

4.  Mondám,  hogy  a  helyzet  kulcsa  Belgrádban  van.  Tartsanak 
fenn  folyvást  egyenes  viszonyt  hazulról  Belgráddal ;  én  is  küldök 
oda,  mihelyt  egy  kis  pénzre  tehetünk  szert.  Ha  mi  fontosat  meg- 
tudnak Belgrádból,  értesítsenek  ;  én  is  hasonlót  teszek. 

5.  Bukurestbe  nyomban  irtunk,  mint  K.  S.  javasolta.  Válasz 
még  nem  jött.  A  király  is  küldött  egyenest  Couzához. 

6.  A  »Magyar  Sajtó«-t  nem  találom  többé  a  nemzetiségi  kér - 
désben  azok  közlönyének,  kik  azt  azzá  választák.  Bizonyosan  bevág- 
ták az  útját.  Annál  szükségesebb  a  horvátok,  szerbek,  oláhok  irá- 
nyában azon  magánegyezkedés,  melyről  Jósika  utján  megírtam 
haza  nézeteimet  részletesen. 

7.  Szükségesnek  látnám^  hogy  azon  kérdésekre  kézve,  melyek 
eldöntők  (p.  o.  »háboru  kezdete  ekkor«  vagy  »elhaladt;«  »Mihály 
herczeg  fegyvert  fog«  vagy  »nem  fog;«    » Garibaldi  indul   ekkor* 

vagy  ^felhagyott  ez  s  ez  ideig«    stb.)   K S Kiss 

Miklóssal  combináljon  oly  conventionalis  hirdetéseket,  melyeknek 
egy  kijelölendő  hírlapba  igtatásával  tudathassuk  a  leglényegesebb 
eseményeket ;  vagy  azt  is  megizenhessük,  hogy  valakinek  ki  kell 
jönni.  Hasonlót  kellene  combinálni  a  hazulról  valamely  hirlap  utján 
(»Sajtó«  vagy  » Magyarország*)  tudtunkra  adandó  fontosabb  dol- 
gok iránt. 

E  combinatiók  szóbeli  értekezés  utján  személyesen  jobban 
elintézhetök,  mint  Írásban. 

Különben  is  atyai  érzelmeimet  leányom  betegsége  oly  ideges 
lázban  tartja,  hogy  ily  dolgokkal  nem  tudok  bíbelődni. 

Kossuth. 
« 

Gr.  K.  S.  Parisban  idözése  alatt  Napóleon  herczeget 
meglátogatta.  Előadta  neki,  —  a  mint  nekem  megirá  — ,  hogy 
ha  oly  jelek  nem  tüntettetnek  fel  az  európai  láthatáron, 
melyek  bizalmat  öntenek  a  magyarokba,  ha  kilátás  nem  nyuj- 
tatik  háborúra  s  háború  által  a  szabadságharczra :  Magyar- 
országon csüggedés  áll  be,  hihetőleg  országgyűlés  hivatik 
6gyhe  s  az  valami  megnyirbált  48  alapján  kialkuszik,  vagy 
valami  ilyen  alap  országgyűlés  nélkül  is  de  facto  behozatik. 
De  a  herczeg  határozottan  kijelentette,  hogy  ez  idén  nincs 
kilátás  a  háborúra,  hanem  szemrehányásokat  tett,  hogy  min- 
dig csak  külsegitségre  várunk  s  magunktól  semmit  sem 
teszünk.  Segits  magadon  s  az  isten  is  megsegit:  katonai  con- 
spiratiót  kell  csinálni.  Nincs  semmi,  a  mi  annak  a  rohadt  kor- 
mánynak annyira  imponálhatna,  mint  ha  azt  látja,  hogy  hatal- 
mának egyedüli  eszköze  széttöredezik  kezei  között.  A  szer- 
bekről a  herczeg  előszeretettel  beszélt ;  a  mi  igazolta  értesi- 

téseimet  a  Belgrádra  számított  tervek  felöl,  s  oda  mutatott, 
hogy  a  dél-szláv  eszme  csakugyan  érlelőben  van.  Örömét 
jelentette  ki  a  herczeg  a  felett,  hogy  Rattazzival  már  majd 
csak  boldogulhatunk  a  légió  ügyében.  Ennek  már  rég  meg 
kellett  volna  történni,  nem  ezer,  hanem  négy,  nyolcz,  nyolcz- 
van  ezer  emberünknek  kellene  lenni,  s  nem  odalenn  a  bri- 
gansok  ellen  alkalmaztatni,  hanem  felhozatni  Milanóba.  »De 
mit  akar  On?«  —  monda  —  »azok  az  olaszok  haszontalan 
bátortalan  emberek  (sönt  des  pleutres) ;  félnek  Austriát  pro- 
vocálni;  nem  birják  felfogni,  hogy  Austria  bizony  minden 
provocatió  nélkül  is  megtámadná  őket,  ha  merné,  s  meg  fogja 
támadni,  mihelyt  csak  meri ;  de  nem  tehet  semmit,  fél  a  hábo- 
rútól, mint  a  haláltól.*  —  Hát  bizony  mindannak,  a  mit  a 
herczeg  beszélt,  nem  igen  volt  teste,  kivévén  azon  egy  épen 
nem  örvendetest,  hogy  ez  idén  aligha  lesz  háború.  E  helyzet- 
ben a  legfontosabb  dolog  az  volna,  ha  Eattazzi  komolyan 
munkába  vétetné  a  magyar  légió  tetemes  szaporítását.  Ez 
volna  a  mód  arra,  hogy  otthonn  el  ne  lankadjanak  a  remények. 
Fájdalom,  E,attazzi  kormánya  nem  igazolta  a  várako- 
zást. Reá  nézve  végzelmessé  vált  az,  hogy  nem  oszlatta  el  a 
kamarát,  miként  ón  azt  neki  mindjárt  kezdetben  tanácsoltam. 
0  a  baloldalhoz  tartozott :  a  kamarában  a  jobboldal  volt  több- 
ségben. Megkisérlette  a  két  viz  közt  úszás  mesterségét ;  a 
minek  az  lett  a  következése,  hogy  jobbról  is,  balról  is  bájba 
keveredett.  Nem  egyöntetű  minisztériumával  nem  birt  tekin- 
télyre jutni,  nem  birta  magát  consolidálni.  Egyrészről  a  for- 
radalmi elemekhez  közeledett,  Garibaldival  alkudozásokba 
bocsátkozott,  ugy,  hogy  ez  párthiveinek  Írásban  adta  tudtára, 
miként  a  viszonyok  óhajtásaik  szerint  érlelődnek,  —  Rómát 
helyezte  közel  kilátásba,  sőt  még  Nizza  visszaadatását  is ;  más 
részről  meg  akként  viselte  magát  a  franczia  kormány  iránt, 
^ogy  alkalmat  adott  a  császári  lapoknak  magasztalni  Rattaz- 
zit  azért,  hogy  a  franczia  szövetségre  kellő  súlyt  helyez  s  el 
van  határozva  megakadályozni,  hogy  a  factiosus  zavargók  a 
római  kérdést  izgassák,  —  a  mint  hogy  Rattazzi  azon  beszédje' 
melylyel  politikájának  programmját  a  parlamentben  körvona- 
lozta,  csakugyan  egy  cseppet  sem  különbözött  aRicasoli  által 
felállított  programmtól.  Beszélt  Rómáról,  Velenczéről,  ép  ugy 
mint  Ricasoli ;  amazt  meg  fogják  szerezni  az  erkölcsi  indo- 


kok,  egyetértésben  a  f  r  a  n  c  z  i  á  k  császárjával; 
emezt  a  dolgok  ereje  s  az  erős  szervezettel  összefűzött  Olasz- 
ország hegemóniájának  befolyása ;  ugy  az  egyik,  mint  a 
másik  kérdést  a  z  i  d  ö  meg  fogja  érlelni.  A  mire  aztán  az 
emberek  azt  mondták,  hogy  ha  a  politika  a  régi  marad,  kár 
volt  a  személyeket  változtatni.  Egyrészt  nem  volt  az  ellen 
kifogása,  hogy  Garibaldi  czéllövész-egyleti  kőrútjában  » Santa 
Carabina«  nevében  szórjon  lángot  a  szivekbe ;  megengedte  a 
tett-párt  (partito  d'azione)  nyílt  szervezkedéseit;  magas 
államhivatalokba  helyezett  oly  egyéneket,  kik  forradalmáro- 
kul voltak  ismerve  :  másrészről  meg  szigorú  rendszabályok- 
hoz nyúlt  ellenük,  midőn  ezek  kinevezésüket  a  forradalmi 
politika  helyeslésére  magyarázva,  forradalmi  eszközökhöz 
nyúltak. 

E  helyzetben,  mely  jobbról  is,  balról  is  támadásokat 
vont  Rattazzira  s  erélyét  s  fényes  tehetségeit  meddő  tusák- 
ban  felemészteni  kényszeritette,  azon  nagy  tervek,  melyek  a 
király  s  Garibaldi  s  Rattazzi  közt  megállapittattak  s  melyek 
keresztülvitele  hazánk  függetlenségének  kivívását  eredmé- 
nyezhette, füstbe  mentek  s  az  a  cselekvés,  melyre  Garibaldi 
magát  elhatárzá,  a  helyett,  a  mi  tervben  volt,  mindössze  is 
előbb  Austria  ellen  a  Garibaldi  híveinek  elfogatásával  vég- 
ződött sarnicoi  gyülekezésre  s  Garibaldi  megsebesitésével 
végződött  aspromontei  catastrophára  reducálódott.  Ez  utób- 
binak következtében  Eattazzit  a  jobboldal  megtámadta  azért, 
hogy  tudva  eltűrte  Siciliában  a  forradalmi  készülődést,  mely 
az  aspremonti  nemzeti  szerencsétlenségre  vezetett ;  a  baloldal 
pedig  azért,  hogy  még  a  parlamenti  tagok  mentelmi  joga  sem 
tartatott  tiszteletben.  (Lamarmora  tábornok  Nápolyban  a 
képviselőház  három  tagját  elfogatta.)  E  kettős  támadásnak 
Rattazzi  ellent  nem  állhatva,  deczember  1-én  beadta  lemon- 
dását. Hogy  sokkal  előbb  nem  bukott  meg,  csakis  annak 
tulaj  donitható,  hogy  a  szünetelő  parlament  csak  november- 
ben lett  egybehiva. 

Rattazzi  minisztériumának  kezdete  óta  kétes  lielyzete 
az  erélyes  külpoliticát  már  magában  is  lehetetlenné  tette ;  de 
annak  kulcsát,  hogy  a  fent  megismertetett  nagyhorderejű 
tervek  valósitása  még  csak  a  kezdeményezés  fokára  sem  jutott, 


azon  fentebb  emiitett  tudósításomban  kell  keresni,  liogy 
»Páris  határoz.*  És  Paris  »n e m«-et  határozott. 

Napóleon  császár  komolyan  felkarolta  az  eszmét,  hogy 
Mihály  herczeggel,  kinek  keleten  amolyan  Viktor  Emánuel- 
féle  szerepet  szánt,  egy  erős  Szerbiát  alakítson.  A  helyzet 
kulcsa,  miként  emlitém,  Belgrádba  lön  áthelyezve.  Ámde  a 
császár  ezen  eszmét  csakhamar  elejtette.  Általában  már  ezen 
időtájban  kezdett  nála  mutatkozni  amaz  ide-oda-kapkodo 
ingatagság,  mely  reá  nézve  oly  végzelmessé  vált,  s  melyet, 
miként  ez  Kiss  Miklós  leveleiben  többször  előfordul,  csakis  a 
rajta  mindinkább  erőt  vett  betegség  magyarázhat. 

Álljon  itt  néhány  sor  Kiss  Miklóshoz  irott  ez  időbeli 
leveleimből : 

Október  17.  1862.  —  »A  császári  politica  Solferino  óta 
tele  van  inconsistens  bakugrásokkal.  Villafranca,  a  flotta 
Gaeta  előtt,  Mexico,  Montenegró,  Mihály  herczeg  felbizgatása 
s  azután  elhagyatása  stb.  stb. :  nem  átgondolt  terv,  hanem 
szeszélyes  önmagával  tisztában  nem  lét  szökdécselése.« 

November  6.  1862.  —  Azt  irja  Ön,  hogy  a  császári  poli- 
ticát  bizonyos  mysteriosusság  veszi  körül,  mely  titkos  czélza- 
tokat  gyanittat.  Sokszor  történt  már,  hogy  a  világ  mély  com- 
binatiókat  s  messzevágó  terveket  tulajdonított  Napóleon  csá- 
szárnak, mikor  mély  combinatiók  gyanitásával  honorált  poli- 
ticája  abból  állott,  hogy  semmi  terve,  semmi  politicája  nem 
volt.  Vannak-e  most  titkos  czélzatai  ?  —  nem  tudom,  hanem 
azt  látom,  hogy  a  nagy  ur,  trónja  vélt  biztosságával,  erélyé- 
ben megfogyatkozott.  Szeretné,  hogy  a  nap  megálljon,  mert 
ö  magát  kényelmesen  erezi  (de  biz'  azt  a  nap  még  sem  teszi). 
A  bigott  császárné,  a  papok  s  a  hiában  simogatott  legitimista 
befolyás  hálói  naponkint  sűrűdnek  körülte.  Azért  sokszor 
maga  sem  tudja,  mit  akar  s  a  határozat  elnapolásában  keres 
menedéket  (mint  a  római  kérdésben),  majd  ismét  egy  nap  vel- 
leitásokat  éiei  egy  vagy  más  helyütt  válság  felé  tolni  az  ese- 
mények kerekét  (mint  minap  Belgrádban) ;  másnap  megretten  a 
szellemektől,  miket  felidézni  segített  s  vizet  önt  a  tűzre,  mit 
maga  szitogatott  (mint  most  Belgrádban).  Hanem  tudja,  hogy 
annak,  a  ki  a  francziák  felett  uralkodik,  mindig  kell  tenni 
valamit  künn,  nehogy  benn  legyen  kénytelen  többet  tenni, 
mint  szeretne :  de  fél,  hogy  ha  közel  tesz  valamit,  az  esemé- 


7^0 

nyék  logicája  túlszárnyalhatja  szándokait :  azért  tért  keres  a 
cselekvésre  CMnában,  Siámban,  Madagascarban,  Isten  tudja 
hol,  s  néha  hajánál  fogva  huz  elö  alkalmat  a  czéltalan  házsár- 

toskodásra  (mint  Mexicoban). 

Meglátja  Ön,  III.  Napóleon  után  nem 

fog  IV.  Napóleon  következni.  A  »die  Greister,  die 
stets  verneinen«  politicával  Taylerandként  keresztül  lehet 
sántikálni  az  események  phasisain,  de  nem  lehet  dynas- 
tiát  alapitan i.« 

* 

E  nézetemet  kevés  év  alatt  igazolta  a  történelem 
de  az  is  igazolva  lett  állandóan,  a  mit  Kiss  Miklós 
1862.  október  29-én  irott  levelében  ekként  fejezett  ki: 

»Megirtam  volt  K.  urnák,  miként  Viktor  Emánuel 
király  lekötötte  magát,  hogy  a  császár  hire,  tudta,  beleegye- 
zése, söt  lehet  mondani :  engedelme  nélkül,  háborút  nem  kezd, 
sem  más  nemzeteknél  a  forradalmak  effectiv  előidézésére 
segédkezet  nyújtani  nem  fog.  Most  pedig  azt  keU  megír- 
nom, hogy  ez  idöszerint  az  ittejii  politicai  nagy  horizonon 
egy  tenyérnyi  nagyságot  sem  látok,  mely  a  magyar  politicá- 
nak  lenne  térül  kitűzve.  A  magyar  kérdés  itt  a  jelenlegi  com- 
binatiókon  kivül  esik  s  bizonytalan  időre  el  van  napolva. « 

El  lett  napolva  örökre. 


BEFEJEZÉS. 


A  magyar  emigráczió  testületies  összetartásának 
felbomlásáig  jutottam  —  s  miért  ne  vallanám  be? 
megfáradtán  jutottam  —  » Irataimmal. « 

E  felbomlásnál  kétségtelenül  nem  csekély  szere- 
pet játszott  a  régi  magyar  nyavalya:  az  együtt  meg 
nem  férés  s  kivált  egyes  emberek  áskálódó  természete, 
kik  egész  szenvedélylyel  űzték  a  konkolyliintés  mes- 
terségét s  a  legislegnagyobb  részben  alaptalanokká 
bizonyult  feladásaikkal,  vádaskodásaikkal  oly  czivako- 
dást,  annyi  botrányos  zajt  idéztek  elő,  hogy  a  pártos 
visszavonás  burjánját  az  elkerülhetlenné  A^ált  becsület- 
biróságok,  fegyelmi  bizottságok,  rágalom-megtorló  perek 
sem  voltak  többé  képesek  kiirtani. 

Azonban  az  Olaszországban  szerves  testületté  tömö- 
ritett emigráczió  testületi  szellemének  felbomlása  vég- 
elemzésben mégis  csak  a  politicai  viszonyoknak  meg- 
változására vezethető  vissza. 

A  kialkuvási  áramlat,  mely  otthon  a  hazában 
mutatkozott,  idekünn  a  magyar  menekvő  nép  politicai 
momentumát  a  feltétlen  beps  fokáról  a  hypotheticus 
érték  fokára  szállította  le.  Olaszország  belviszonyai 
pedig  az  olasz  kérdés  logicai  fejleményét  megakasztot- 
ták, ne  mondjam :  hátralökték.  A  mint  a  kora  háború 
kilátásai  tünedeztek:  szervezkedéseink  fejlesztése,  melyet 
az  alkalmazást  nem  nyerhetett  feles  számú  tisztek  oly 
békétlenni    vártak,    függőben    tartatott;     készületeink 

megakadtak ;  az  Igazgatóság  által  sürgetett  intézkedé- 
sek nem  foganatosíttattak;  az  ígéretek  be  nem  váltat- 
tak; a  segélyezési  források  kiapadtak.  A  mindezek 
folytán  támadt  aggodalmak  és  a  nélkülözések  miatti 
elégedetlenség  csökkentették  a  bizalmat  az  Igazgatóság- 
befolyásába,  s  a  mint  ez  csökkent,  meglazult  a  kötelék 
mely  az  emigrácziót  az  Igazgatóság  köré  tömöritette. 

Egy  oly  testületnél  pedig,  melynél  az  egységet 
nem  hatalmi  tekintély,  hanem  csak  erkölcsi  rugók  tart- 
hatják fenn,  a  bomlás,  ha  egyszer  megindul,  » ereseit 
e  u  n  d  o, «  maga  magát  növeli,  mint  a  hógörgeteg. 

Azt  hiszem  mégis,  az  ide-oda  húzás,  a  cotteriákra 
szakadozás  nem  vehetett  volna  oly  arányokat,  mint  a 
minőt  vön,  ha  nem  adatik  alkalom  azt  gyanítani,  hogy 
magában  az  Igazgatóságban  is  meghasonlás  van.  De 
Teleki  László  balesete  akként  hatott  reánk,  mint  mikor 
egy  háromszemü  lánczból  a  középső  szem  kitörik.  A 
fenmaradt  két  szem  nem    össze-,   hanem  szertehuzott. 

Míg  engem  társadalmi  visszavonultságra  kárhoz- 
tattak a  reám  nehezült  családi  szerencsétlenségek, 
melyek  oly  letörölhetlen  nyomot  hagytak  hátra  egész 
valómon,  hogy  engem  azóta  vidornak  ember  nem  látott 
soha,  addig  Klapka  tábornokot  társadalmias  hajlamai 
oly  társas  viszonyokba  vitték,  melyeknek  lehetetlen 
volt  azon  belmagyarázatra  nem  adni  alkalmat,  hogy 
köztünk  nemcsak  egységes  egyetértés  nincs,  de  sőt 
ellentét  van. 

Ama  viszonyok  közül,  melyek  az  Igazgatóságnak 
ugy  egységét,  mint  az  emigráczió  összetartására  akko- 
rig  gyakorolt  forrasztó  befolyását  compromittálták, 
kettőt  kell  azért  megemlítenem,  mert  különösen  azok 
adtak  oly  balmagyarázatokra  alkalmat,  melyek  a 
Magyar  Nemzeti  Igazgatóság  feloszlatására  vezettek. 

Az  egyik  ama  szoros  baráti  társas  viszony  volt, 
melybe  Klapka  tábornok  Pulszky  Ferencz  urral  ép 
akkor  lépett  (mert  előbb  épen  nem  voltak  nagyon  bará- 
tok), midőn  ez  utóbbi  s  az  Igazgatóság  közt  (melynek 
Klapka  ép  ugy  tagja  volt,  mint  én,)  a  fentebb  (a  hato- 
dik fejezetben)  előadott  szakadás  állott  be  s  mely  szo- 
ros baráti  viszonyt,  daczára  a  kimaradhatlan  balkövet- 
kezésekre tett  figyelmeztetésnek,  Klapka  tábornok 
még  azután  is,  sőt  jelzettebb  bensőséggel  folytatott, 
midőn  Pulszky  ur  a  maga  politikai  programmját  e  sza- 
A^akba  összitve :  t>  ^'^agy  Deák,  vagy  Garibaldi «  a  köz- 
tünk fenforgó  ellentétet  magyar  és  német  lapokba  irott 
leveleivel  még  határozottabban  marquirozta.  E  viszony 
természetesen  arra  magyaráztatott,  hogy,  mert  Klapka 
Pulszky val  oly  nagyon  jól  van,  tehát  velem  nincs  és 
nem  lehet  jól. 

S  e  balmagyarázat  annyira  tért  nyert,  hogy  midőn 
Benzi,  ki  Pulszky  elfogadott  lemondása  után  érdekein- 
ket a  turini  kormánynál  ideiglenesen  közvetítette,  Niz- 
zába consullá  neveztetvén  ki.  Irányit,  mint  a  M.  N.  Igaz- 
gatóság képviselőjét,  a  Rattazzi-cabinet  külügyminisz- 
erének, Durando  tábornoknak  bemutatta,  ez,  félig  kér- 
t<lőleg,  félig  kétkedőleg,  Irányit  e  szavakkal  fogadta 
> Hogyan?  Hiszen  Magyar  Nemzeti  Igazgatóság  nem 
is  létezik;  minthogy  Klapka  tábornok  nem  egyez  Kos- 
suthtal, hanem  Pulszkyval  tart,  a  ki  pedig  tudvalevő- 
leg Deákhoz  csatlakozott. « 

Ha  ez  abnormis  viszony  magára  az  olasz  kormányra 
is  ily  hatással  volt,  el  lehet  képzelni,  minő  hatást  gya- 
korolt az  emigráczióban  keletkezett  cotteriákra.  A  tiszti- 
telepnél ép  azon  időben  oly  féktelenség  harapódzott  el, 
mely  szigorú  eljárást,  vagy  50  refractarius  tisztnek  a 
telepből,  többeknek  még  az  országból  is  eltávolitását 

tette  szükségessé.  Ez  eljárást  az  Igazgatóság  nevében 
Klapka  tábornok  vezette  s  hajtotta  végre ;  de  az  ármány- 
kodás a  kettőnk  közt  fenforogni  vélt  egységhiányra 
speculálva,  Klapka  tábornok  személyét  annak  Igazga- 
tói állásától  megkülömböztette  s  ez  annyira  ment,  hogy 
még  az  ellen  is,  mit  Klapka  mint  Igazgatósági  tag  bün- 
tetőleg,  sujtólag  tett,  Klapka  tábornok  neve  üttetett  fel 
pártoskodási  zászlóul  s  az  Igazgatóság  el  nem  ismerése 
Klapka  tábornok  dictaturára-hivatottságával  köttetett 
össze. 

A  másik,  ha  lehetne  az  emigráczió  összetartására 
még  kártékonyabb  hatású  körülmény,  az  a  viszony 
volt,  melybe  Klapka  tábornok  az  öreg  Crouy-Chanel 
Ágost  herczeggel  lépett.  Elhunyt  emberek  magánviszo- 
nyai, kivált  midőn  azok  a  birói  hatalom  közbelépésével 
kellemetlenül  végződtek:  kiméletet  is  kivannak,  nem  is 
tartoznak  munkám  keretébe.  Azért,  nem  ereszkedve 
bővebb  részletekbe,  csak  annyit  emlitek,  hogy  Crouy 
herczeg,  hü  harsonájának,  Sarrut  Germain  urnák  egy 
könyvét  bocsátván  előre  fullajtárul,  melynek  czélja 
volt,  az  öreg  herczeget,  mint  fiágon  egyenes  Árpád-iva- 
dékot  mutatni  be,  mint  ilyen,  czimerpaizsán  a  »San- 
guis  Regum  Hungária e«  jelszóval  jelent  meg 
a  magyar  emigráczió  körében  Olaszországban.  Irányi 
Dániel  barátom  fáradságot  vett  magának  Sarrut  leszár- 
maztatási  fáját  bonczolás  alá  venni  s  az  Arpád-ivadé- 
kosságot  megczáfolni.  Én  a  dolog  ezen  oldalával  nem 
igen  bíbelődtem,  hanem  az  világosan  állott  előttem, 
hogy  ha  mi  egy  ily  apparentiákkal  fellépett  uri  ember- 
rel együttműködési  viszonyba  lépünk,  nagyon  sajnos 
balmagyarázatokra  adunk  alkalmat,  a  barátságos  hatal- 
maknak hazánk  ügye  iránti  jóakaratát  compromittál- 
juk  s  Magyarország  függetlenségi  zászlaját,  melynek, 

távoltartván  azt  minden  kalandorsági  szinezettől,  rokon- 
szenvet s  tiszteletet  sikerült  biztositanunk,  azon  veszély- 
nek teszszük  ki,  hogy  nevetségessé  legyen  az  egész  világ 
előtt;  s  azért  én  a  viszonyba  lépést  Crouy  herczeggel, 
egész  illedelemmel,  de  a  leghatározottabban  vissza- 
utasitottam. 

Klapka  tábornok  másként  gondolkozott.  Kijelen- 
tette ugyan  neki,  hogy  közreműködését  nem  ugy  fogadja 
el,  mintha  őt  trónkövetelőnek  vagy  jelöltnek  elismerné 
—  mert  a  koronáról  rendelkezni  csak  a  nemzetnek  van 
joga  — :  hanem  közreműködését  mégis  elfogadta  s  vele 
ép  ugy,  mint  Pulszkyval,  mindannak  daczára  is  a  leg- 
barátságosabb viszonyt  tartotta  fenn,  hogy  Napóleon 
herczeg  által  figyelmeztetve  lettünk:  vigyázzunk, 
nehogy  ügyünket  nevetségessé  tegyük; 
mert  semmi  sem  öl  oly  bizonyosan,  mint  a 
nevetségesség. 

Klapka  tábornok  e  viszonya  megkönnyítette  Crouy 
berezegnek  azon  törekvését,  hogy  bőkezűsége  segítsé- 
gével maga  körül  az  emigráczióból  úgyszólván  egy  kis 
»udvart«,  a  »Sanguis  Eegum  Hungariaec  jelszó  köré 
pártocskát  gyűjtsön,  és  alkalmat  adott  neki  Sarrut  által 
a  lapokban  közhírré  tenni,  hogy  Crouy  herczeget  a 
magyar emigráczió  minden  főnökei  elismerték,  csak 
épen  én  nem,  mert  én  köztársaságot  akarok !  Tudván, 
hogy  mily  alapon  jöttünk  viszonyba  mind  Napóleon 
császárral, , mind  Viktor  Emánuel  király lyal,  ez  egye- 
nesen rosszakaratú  insinuatio  volt. 

Én  először  ápril  19-ikei  levelem  által  figyelmez- 
tettem Klapka  tábornokot,  hogy  minő  balmagyaráza- 
tokra ad  alkalmat  s  minő  politicai  ármánykodásokra 
zsákmányoltatik  ki  azon  viszony,  melyben  ő  Crouy  és 
Pulszky  urakkal  áll:  kijelentettem,  hogy  mig  egj  pro- 

gramm  alapján  állunk,  még  pedig  hivatalos  solidaritás- 
ban  állunk:  én  szabálynak  ismerem  senkivel  sem  lépni 
barátságos  viszonyba,  a  ki  ö  neki  politicai  ellenese;  s 
felszólítottam,  nem  gondolja-e,  hogy  jó  lenne  e  szabály t 
kölcsönössé  tenni? 

Erre  Klapka  tábornok  ápril  24-ikei  levelében  azt 
felelte,  hogy  a  mint  a  politicai  téren  minden  »járom«- 
iiak  örömest  aláveti  magát,  ép  ugy  a  magán  viszonyok- 
ban (Verkehr)  egyéni  szabadságához  és  önállásához 
rendületlenül  ragaszkodik. 

E  nyilatkozatra,  május  15-én  adott  válaszomban, 
előrebocsátva,  hogy  a  politicai  czél-,  elv-  és  irány-egy- 
ség logicai  következményeit  az  én  szótáramban  nem 
járomnak,  hanem  elvhűségnek  és  politicai  következe- 
tességnek hivják,  —  a  dolog  genesisének  és  a  fen- 
forgó  tényeknek  alapján  figyelmeztetem  Klapka  bará- 
tomat, hogy  vannak  helyzetek,  midőn  a  társadalmias  és 
a  politicai  viszonyok  között  nem  lehet  elhatároló  vona- 
lat húzni  s  midőn  hiában  kecsegtetjük  magunkat  azzal, 
hogy  társadalmi  viszonyaink  a  politicára  nincsenek 
befolyással.  Az  Igazgatóság  eszméje  nem  tőlem  eredt; 
nehezen  s  csakis  a  kormányok  kívánságára  fogadtam 
el;  de  miután  elfogadtam  és  szerződéses  alapjához  min- 
dig hűségesen  ragaszkodva,  az  három  éven  túl  fenál- 
lott,  meg  vagyok  győződve,  hogy  annak  megszokott 
fenállásához  mind  künn,  mind  a  hazában,  megmérhet- 
len  fontosságú  érdekek  kötvék  s  felbomlása  kiszámithat- 
lan  veszélylyel  járna.  De  azt  is  érzem,  hogy  oly  kétér- 
telmű helyzet,  mint  a  minőbe  jutottunk,  hosszú  időre 
tarthatatlan.  Valaminek  történni  kell :  vagy  az  equivoc- 
nak  kell  egy  határozott  nyilatkozat  által  megszűnte  t- 
tetni ;  vagy  az  Igazgatóságnak  megszűnni.  Ismerve  haza- 
fias jellemét,  uem  kételkedhetem,  hogy  megfontolva  a 

niásodikuak  roppant  következményeit,  az  elsővel  fogja 
a  hazát  ujabb  hálára  kötelezni. 

Klapka  tábornok  a  másodikat  választotta.  Tette 
azt  azon  tény  befolyása  alatt,  hogy  az  enyémmel  jófor- 
mán egyidejűleg  Crouy  hercegtől  (május  12-ről)  levelet 
kapott,  mely ly el  ő  (Crouy)  >több  száműzött  magyar- 
uak«  azon  nyilatkozatát  közié  Klapkával,  hogy  >  vegye 
át  a  magyar  emigráczio  ügyeinek  kizárólagos  igazga- 
tását. « 

Yolt  >  módszer  az  őrültségben, «  mint  Polonius 
Hamletről  monda.  Mert  én  és  politicai  barátaim  a  Crouy- 
féle  kalandorságnak  bizony  nagyon  útjában  álltunk. 
Hanem  hogy  Crouy  akadt  emberekre  az  emigráczióban, 
kik  a  viszálynak  ily  jelét  adják  s  épen  Crouy  utján 
adják,  ez  az  abnoimis  társasviszonyok  kimaradhat- 
lan  következéseire  tett  figyelmeztetéseimet  nagyon  is 
igazolta. 

Klapka  tábornok,  Crouy  berezegnek  május  30-án 
adott  válaszában,  oda  nyilatkozott,  hogy  megilletődéssel 
fogadja  a  bizalom  ez  uj  bizony itvány át  száműzetése 
társainak  részéről,  de  másrészt  mélyen  fájlalja  (profon- 
dement  affligé)  szerencsétlenségünk  s  megpróbáltatá- 
saink közepette  oly  »hazafiakat«  (sic!)  látni,  kik 
viszályt  és  meghasonlást  provöcálva  közöttünk,  valódi 
érdekeinket  compromittálják;«  kijelenti,  hogy  a  neki 
tett  ajánlatot  nemcsak  el  nem  fogadja,  de  azt  még  csak 
tárgyalás  alá  sem  veheti.  Hanem  válaszul  átküldi  a 
lierczegnek  azon  lemondó  levele  másolatát,  melyet 
ugyanaz  napon  hozzám  intézett.  Egyszersmind  elérke- 
zettnek látta  az  időt,  emlékezetébe  hozni  a  berezeg- 
nek azon  igéretét,  hogy  vissza  fog  vonulni,  ha  jelen- 
léte köztünk  hivatásunk  betöltésében  nehézségeket 
idézne  elő. 

Ezen  emlékeztetés  kétségtelenül  igen  helyes  volt, 
csakhogy  későn  történt. 

Hozzám  intézett  hivatalos  levelében  egyszerűen 
oda  nyilatkozott,  hogy  mert  » egészségének  hanyatlása 
és  személyes  ügyeivel  elfoglaltsága  miatt  politicai  érde- 
keinknek magát  ezentúl  csak  igen  tökéletlenül  szentel- 
hetné, tehát  kényszerítve  van  magát  a  M.  N.  Igazgató- 
ságból egészen  visszavonni  s  a  magánéletbe  vonulni, 
kijelentvén,  hogy  a  magyar  emigráczió  ügyeinek  további 
vezetésébe  magának  semmi  befolyást  nem  tart  fenn  s 
ujabb  politicai  tevékenységre  csak  akkor  leend  ismét 
kész,  midőn  arra  hazánkból  jövend  a  felszólítás. « 

Hanem  június  6-ról  kelt  magánlevelében,  melylyel 
hivatalos  lemondását  nekem  átküldé,  odanyilatkozott, 
miként  (az  emiitett  magántermészetű  okokon  kivül) 
>  lemondását  azon  szükség  parancsolta,  hogy  minden 
áskálódóktól  és  cselszövöktől  (Wühlern  und  Intrigan- 
ten)  egy  szer-mindenkorra  elvétessék  az  alkalom  (Anlass), 
az  ő  nevével  az  Isten  tudja  minő  czélok  végett  visz- 
szaélni. « 

.  Hát  ezen  kapocs  is  széttörött. 

Az  Igazgatóság  feloszlásával  az  emigráczió  politi- 
kai testületiessége  is  felbomlott.  A  légiót  (s  egy  kis 
ideig  még  a  bizony-bizony  nem  nagy  becsületünkre 
vált  tiszti- telepet)  kivéve,  ezentúl  már  csak  emigránsok 
voltak;  emigráczió,  mint  szerves  testület,  nem  létezett. 
Nekem  pedig  sokkal  inkább  számban  maradt  annak 
íze,  hogy  minő  falat  az,  a  mit  emigráczionális  ügykeze- 
lésnek hivnak,  mintsem  hogy  annak,  a  ki  nekem  emi- 
gráczió-szervezésről  kezdett  beszélni,  mást  válaszolhat- 
tam volna,  mint  azt,  hogy  »nem  instálok  belőle. « 
Külömben  is,  ha  a  haza  érdekében  alkalom  nyilandott 
^  cselekvésre^  a  tisztességes,  hasznos,  hazafias  elemek 

(voltak  számosan!)  mindig  könnyen  összegyűjtethet- 
tek; a  szemét  (fájdalom,  ez  is  volt  bővében!)  jobb  ha 
elszórva  marad,  mert  igy  kevesebbet  árthatott. 

A  főérdek  a  légiófen  tartása  volt.  A  világ  min- 
den népei  között  egyedül  a  magyarnak  jutott  azon  sze- 
rencse, hogy  száműzött  fiai  idegen  földön,  egy  barátsá- 
gos hatalom  pártfogása  alatt,  nyiltan  felüthették  s  fen- 
nen lobogtathatták  hazájuk  függetlenségének  zászlaját 
egy  fegyveres  sereg  élén,  mely  nem  zsoldos  csapat  volt, 
hanem  az  olasz  és  magyar  nemzet  közti  szövetségnek 
nemzeti  jelleggel  felruházott  képviselője,  jelképe  gya- 
nánt állott  a  világ  előtt.  Ennek  fenállása  tartotta  fenn 
otthon  a  hazafiakban  a  hitet,  hogy  hazájuk  független- 
ségének kivívásánál  Olaszország  segítségére  számithat- 
nak ;  az  tartotta  fenn  a  világ  közvéleményében  a  magyar 
kérdést  az  actualitás  európai  sulyu  kérdései  közt,  mert 
a  mig  a  magyar  zászló  olasz  földön  ekként  lobogott, 
mindenki  meg  volt  győződve,  hogy  az  olasz  kérdés 
.végmegoldása  a  magyar  kérdés  megoldásával  kap- 
csolatos. 

Fájdalom,  azon  okok,  melyek  oly  bomlasztó  hatás- 
sal voltak  az  emigráczióra  általában,  a  légiót  sem  hagy- 
ták érintetlenül.  S  annak  soraiban  abujtogatások  annál 
termékenyebb  talajra  találtak,  minthogy  a  mint  bizony- 
talanokká kezdettek  válni  azon  eldöntő  harcz  kilátásai, 
melynek  reménye  a  vitézlő  népet  a  légió  zászlaja  alá 
sorakoztatá,  a  remény  megfogyatkozása  a  türelmet  is 
megfogyatkoztatá.  Hozzájárult  ehhez,  hogy  bár  a  király 
nápolyi  útjában  a  légió  vitézsége  felöl  nyiltan  a  leg- 
nagyobb elismeréssel  nyilatkozott  (s  ezt  a  légió  meg  is 
érdemiette,  mert  a  harcz  mezején  akként  viselte  magát, 
hogy  csak  egyetlenegy  —  a  montemilettoi  —  csata 
alkalmából  tizenhét  érdemkeresztet  s  vitézségi  érmet 

vivtak  ki  maguknak  magyarjaink)  s  bár  a  nápolyi 
hatóságok,  városok,  községek  hála  és  bizalom  nyilat- 
kozataival halmozták  el  a  légiót :  az  mégis,  anyagi 
tekintetben,  a  kormány  részéről  elhanyagoltatás  felől 
panaszkodhatott.  A  tisztikarban  egy  egész  éven  át 
egyetlenegy  előléptetést  sem  eszközölheténk ;  a  király- 
tól és  minisztereitől  kieszközlött  Ígéreteknek  teljesitése 
a  végrehajtó-közegek  szövevényes  hálóiban  fenakadt. 
S  hogy  a  bomlasztó  okokból  semmi  sem  hiányozzék : 
némely  tiszteknek  alárendeltjeik  irányában  gyakorolt 
önkénye  reactiót  keltett  a  legénységben  s  oly  fegyel- 
metlenség  fejlődött  ki,  hogy  a  légió  valósággal  a  fel- 
bomlás szélére  jutott.  Többen  mint  négyszázan  jelent- 
keztek, hogy  tovább  szolgálni  nem  akarnak. 

Ily  körülmények  közt  jött  közbe  Klapka  tábornok 
lemondásával  a  M.  N.  Igazgatóság  feloszlása.  Ez  kimond- 
hatlanul  leverőleg  hatott  a  légióban  még  a  legjobbakra 
is.  Általánossá  lett  a  meggyőződés,  hogy  ez  által  a  légió 
elvesztvén  hivatalos  közvetitőit  az  olasz  kormány  irá- 
nyában, —  a  szerződéses  alapot  is  elvesztette,  melyre 
mint  az  eventualis  magyar  szabadságharcz  előharczo- 
sának  s  a  magyar  seregalakitás  magkövének  szervezete 
az  Igazgatóság  által  fektetve  volt,  ugy,  hogy  a  légió 
egyszerűen  zsoldos  csapattá  válik,  ez  pedig  oly  sze- 
rep, melyet  sem  a  tisztikar,  sem  a  legénység  el  nem 
fogad. 

Ezen  bajon  azonban  segitve  lett  az  által,  hogy 
Ratazzi  miniszterelnök  engem  forma  szerint  felhatalma- 
zott, a  légió  irányában  saját  személyemben  mindazon 
feladatot,  kötelességet  és  hatóságot  egyénileg  gyakorolni, 
melyet  előbb  az  1860.  szeptemberi  megállapodás  alap- 
ján (lásd  10 — 13.  lap)  az  elnökletem  alatt  constituált 
M.  N.  Igazgatóság  gyakorolt 

Ezt  Svajczból  (liol  akkor  tartózkodtam)  1862. 
augusztus  8-án  azon  biztosítással  adtam  a  légiónak  tud- 
tára, hogy  a  magyar  segédseregnek  sem  rendeltetésé- 
ben, sem  politicai  viszonyaiban  semmi  változás  nem 
történt.  Ez  megnyugtatólag  hatott  a  vitézlő  nép  szel- 
lemére. 

A  szolgálatot  felmondott  négyszáz  ember  közül 
százharmincz  visszatért  a  zászló  alá,  a  többiek  (több- 
nyire nem  igen  megbízható,  uj,  jövevény  elem)  időköz- 
ben már  szétszóródott;  de  Türr  tábornoknak,  kit  a 
szükséges  intézkedésekre  ugy  az  olasz  kormány,  mint 
én  is,  hivatalos  megbízással  láttunk  el,  szokott  erélyé- 
vel  és  tapintatával  sikerült  a  légiót  reconstituálni  és 
fenmaradását  biztosítani.  Ihász  ezredes,  egészségi  tekin- 
tetekből, beadván  lemondását,  a  légió  parancsnoksága 
Telkessy  ezredesre  ruháztatott.  Ot  a  következő  deczem- 
berben  Földváry  Károly  ezredes  váltotta  fel  s  tisztében 
a  légiónak  az  1866-iki  háború  berekesztése  után  lett 
végleges  feloszlatásáig  folyvást  megmaradt. 

Az  annyi  bajt  okozott  tiszti  telep  Szodtfriedt  ezre- 
des parancsnoksága  alatt  ugyancsak  1862.  deczember- 
ben  tiszti  századdá  alakult  és  sok  botránynyal  vegyes 
viszontagságok  között  még  tengett  egy  ideig  Cuneoban, 
nem  mint  katonai,  hanem  mint  polgári  testület,  a  bel- 
ügyminiszter fenhatósága  alatt.  Azonban  ott  a  kezelés 
körül  rendetlenségek,  ne  mondjam :  visszaélések  fordul- 
ván elő,  melyek  a  kormányt  a  büntető  igazságszolgál- 
tatásnak igénybevételére  indították:  Peruzzi  belügy- 
miniszter a  különben  is  merőben  haszontalannak  bizo- 
nyult tiszti  századi  íntézvényt  1863.  októberben  meg- 
szüntette s  azontúl  a  volt  tisztiszázad  bármi  más  nem- 
zetbeli menekültekkel  egy  cathegoriába  helyezett  tag- 
jainak szabadság  adatott  az  olasz  kormány  liberalitása 

által  a  menekülteknek  engedélyezett  másfél  frauc-nyi 
napi  segélypénzt  igénybevenni. 

A  légió  ellenben,  mint  az  olasz  és  magyar  ügy 
közötti  érdekközösség  jelvénye,  minden  miniszterválsá- 
gokon keresztül  megtartotta  az  olasz  kormány  appre- 
ciati  ójában  a  maga  eredeti  fontosságát;  meg  még  akkor 
is,  midőn  1864.  szeptemberben  Lamarmora  tábornok 
állíttatott  az  olasz  kormány  élére,  ki  minden  más  tekin- 
tetben valóságos  iszonnyal  volt  eltelve  a  forradalmi 
elemek  iránt. 

Hogy  minden  bomlási  processusok,  minden  poli- 
ticai  viszontagságok  daczára  mennyi  becset  helyezett 
az  olasz  kormány  a  magyar  légió  fentartására,  annak 
tanúságául  megemlítem,  hogy  1863-ban  a  légió  szol- 
gálati ideje  lejárván,  Della  Roveré  olasz  hadügyminisz- 
ter engem  felszólított,  hatnék  közre,  hogy  a  légió  legény- 
sége a  szolgálatra  ujabban  vállalkozzék.  En  ezt  meg- 
ígértem, hanem  egyszersmind  kijelentettem,  hogy  köz- 
benjárásom sikerét  hathatósan  előmozdítaná,  ha  a  kor- 
mány nekem  módot  szolgáltatna,  a  légióban  mindazo- 
kat, kik  az  1848 — 49-iki  magyar  honvédseregnek  tagjai 
voltak,  ezüst  emlékéremmel  feldisziteni,  mely  nekik 
tanúságul  szolgáljon,  hogy  nemzetünk  akkori  szabad- 
ságharczában  részt  vettenek.  Az  olasz  kormány  teljes 
készséggel  eleget  tett  óhajtásomnak.  Magára  vállalta  az 
érembélyeg-vésés  s  a  légiónál  és  tisztiszázadnál  levő 
honvédek  számának  megfelelő  ezüstérem  verése  költsé- 
geit (a  bélyegvésés  ezer  franc-ba  került)  s  rendeletet 
adott  a  turini  pénzverdének,  hogy  annak  első  vésnöke, 
aztán  a  pénzverde  is,  megrendelésemnek  eleget  tegye- 
nek. Az  érem  fiaim  rajza  szerint  művészi  tökélylyel  van 
kiállítva.  A  hátlapon  Magyarország  czimere  s  alatta  e  sza- 
vak: »Függetlenségiharcz  MDCCCXLVIII-IX.<< 

koszorúval  kerítve ;  az  előlapon  szintúgy  koszorúban  e 
felírás :  »Hü  honvédjeinek  a  magyar  nemzet. « 
Alatta  hadij  el  vények. 

Talán  nem  fog  á  nemzet  neheztelni,  liogy  a  nem- 
zet adományakép  osztattam  ki,  a  mit  nem  a  nemzet 
adott. 

Az  érembélyeg  birtokomban  van.  Örömömre  vál- 
nék, ha  az  tőlem  bekivántatnék,  miszerint  a  kegyeletes 
elismerése  csekély  jelével  maga  a  :» magyar  nemzet « 
derítsen  a  nemzeti  Ígéretek  be  nem  váltásáért  egy  kis 
vigasz-sugárt  >hű  honvédjeinek «  romjaira. 

Azon  szent  ügy  érdekében,  melyért  egykoron  »hű 
honvédj ei«  annyi  önfeláldozással  s  dicsőséggel  küzdöt- 
tek, a  magyar  nemzet  nem  akarta  hasznát  venni  az 
érdekközösségnek,  melynek  jelvénye  gyanánt  állott  az 
olaszországi  légió  a  nemzet  s  világ  előtt. 

Amint  az  olasz  megkapta  Velenczét,  a  magyar 
légió  létoka  megszűnt. 

Nekem  jutott  a  szomorú  feladat  azt  feloszlatni. 
Feloszlásával  reményeimnek  napja  leszállt.  Es  nekem 
még  azt  is  meg  kellett  érnem,  a  mi  azután  bekövetke- 
zett! Sőt  még  azt  is  meg  kellett  érnem,  hogy  még 
magyarnak  sem  szabad  magamat  neveznem,  hacsak  lel- 
kem szent  meggyőződését  meg  nem  tagadom. 

Nem  tagadom  meg. 

S  a  mint  én,  idegen,  idegenek  közt  rideg  magá> 
nyomban,  elmémmel  hosszú  keserves  életem  örömtelen 
küzdelmein  végigfutok :  nem  tudom  elfojtani  azt  a  fáj- 
dalmas sóhajtást,  hogy  azok  közé  tartozom,  kiknek  az 
élet  nagyon  szomorú  adomány  volt. 

A  Magyar  Igazgatóság  feloszlatására  következett 
években,  egészen  addig,  mig  a  nemzet  (a  hamisan  úgy- 
nevezett »diialismus«  alapján)  ki  nem  egyezett,  reánk 
nézve  még  csak  két  oly  nevezetes  mozzanat  adta  magát 
elő,  mely  történelmi  érdekkel  bir.  Az  egyik  az  1863-iki 
lengyel  forradalom.  Annak  alkalmából  viszonyom  a 
lengyel  forradalmi  kormánynyal,  s  értekezéseim  az 
olasz  királylyal  és  minisztériummal,  mik  azon  esetre, 
ha  a  lengyel  forradalom  consistentiát  nyer,  az  európai 
hatalmi  körökben  megállapitott  tervekre  is  világot  vet- 
nek, melyeknek  a  körülményektől  feltételezett  alter- 
natívái között  egy  olasz  háború  s  a  magyar  szabadság- 
harcz  újból  felvétele  is  kiegészitő  részét  képezték.  A 
másik  az  1866-iki  porosz-olasz-osztrák  háború,  a  meny- 
nyiben annál  a  magyar  ügy  is  » szerepeltetett. «  Érde- 
kes, de  bizony  inkább  szomorú  mint  épületes  történelmi 
adalék  azon  tliemához,  hogy  miként  lehet  egy  szent 
közügy  nyomatékát  önző  czélokra  felhasználni. 

A  mint  szemeimnek  a  lámpavilágnál  megerőlteté- 
sét egy  kissé  kipihenem,  időmet  (ha  még  van  e  földön 
számomra  idő  fentartva)  azon  irataim  összeállítására 
fogom  fordítani,  melyek  e  nagy  érdekű  két  történelmi 
eseményre  vonatkoznak;  miszerint  azok,  kik  utánam 
következnek  a  közzétételre,  rendben  találják  az  adato- 
tokat. Időközben  annyit  jegyzek  meg,  hogy  a  magyar 
szereplésre  nézve  az  ]S66-iki  háborúnál  (mely  Európa 
ujabb  történelmében  egy  korszakias  mozzanat  súlyával 
l)ir,)  nemeskéri  Kiss  Miklós,  Simonyi  Ernő  és  Irányi 
Dániel  sok  igen  érdekes  felvilágosításokkal  szolgálhat- 
nának a  magyar  közönségnek  s  hogy  miként  »kezelőd- 
tek«  ez  alkalommal  a  haza  érdekei,  arról  (ha  nem  csal 
emlékezetem)  tudomásra  méltó  adatok  bocsáttattak 
közre  az  1867-ben  kiadott  >1849.<  czimtt  folyóirat  3 -ik 

számában    ily    czim    alatt     >Egy  fejezet    a    múlt 
háború  történelméhez.* 

Az  Igazgatóság  feloszlásának  időtájára  esik  az  a 
bizonyos  dunai  confederatio-terv  is,  melynek 
kellő  kifejtés  nélkül  tévedésből  történt  nyilvánossá 
tétele  akkoron  annyi  zajt  ütött  az  országban.  Szándo- 
kom  volt  e  tárgygyal  tüzetesen  foglalatoskodni  e  kötet- 
ben, de  szem  előtt  tartva  az  actualitási  körülményeket, 
talán  jobb,  hogy  beható  érdemleges  tárgyalás  helyett 
e  berekesztő  fejezet  technicája  inkább  csak  a  dolog 
történetének  előadását  engedi  meg. 

Durando  olasz  külügyminiszter,  azon  alkalommal, 
midőn  Irányi  barátom,  mint  a  M.  N.  Igazgatóság  kép- 
viselője, neki  bemutattatott  (ápril  1862),  azon  nézetét 
fejezte  ki,  hogy  > Szerbiával  confederatio  alapján  kel- 
lene egyetértésre  jutnunk. «  — Emlékeztetek:  azon  idő- 
ben reánk  nézve  a  situatio  kulcsa  Napóleon  császár 
által  Belgrádba  lett  áthelyezve.  Az  olasz  kormány  tehát 
a  Szerbiával  való  egyetértésre  igen  nagy  súlyt  helye- 
zett, elannyira,  hogy  a  rendes  hivatalos  utón  kivül  még 
az  » officiosus «  működést  is  szükségesnek  tartá.  Klapka 
tábornok,  (akkor  még  Igazgató-társam)  adta  tudtomra, 
ápril  24-én,  hogy  Canini  ur  (előbb  a  >Tribuno«  szer- 
kesztője) a  keletre  küldetik  a  kormány  által  a  végett, 
hogy  az  egyetértésre  jutás  érdekében  működjék  a  feje- 
delemségekben és  Szerbiában  s  hogy  elutazása  előtt  be 
fogja  magát  nálam  mutatni.  Én  májusban  leányom  sir- 
j  ától  jőve,  útban  S  váj  ez  felé,  hol  beteg  nőmnek  az  anyai 
szív  fájdalmára  enyhülést  mentem  keresni,  —  Turinban 
néhány  napra  megállapodtam  s  a  nálam  jelentkező 
Caninit  (minthogy  akként  volt  bemutatva,  a  mint  emli- 
tém)  még  ily  állapotban  sem  vonakodtam  elfogadni. 
Értekeztünk.   Nekem  régi  régi    meggyőződésem,  hogy 

Magyarországnak  a  keleti  szomszéd  népek  szabadságá- 
ban s  nemzeti  individualitásuk  szabad  fejlődésének  biz- 
tositásában  kell  az  orosz  hatalmi  terjeszkedés,  neveze- 
tesen a  panslavismus  ellen  biztositékot  keresni  s  csakis 
abban  lehet  feltalálni.  (Utalok  Irataim  I.  kötetének 
azon  fejezetére,  melyben  értekezésem  Obrenovics  Mihály 
herczeggel  van  előadva.)  Amott  keleti  szomszédunkban 
a  Dunán  alul  szláv  népek  vannak,  tehát  azon  oldalról 
(mint  nem  épen  szabatosan  mondani  szokás)  szláv 
gyűrűvel  vagyunk  köritve.  Tetszik,  nem  tetszik:  a 
geographiát  nem  lehet  megváltoztatni.  De  ezen  szláv 
gyűrű  reánk  csak  azon  esetre  lehet  veszélyes,  ha  azt 
az  orosz  forgathatja  mutatóujja  körül;  ha  pánszláv 
gyűrű  s  nem  szerb,  bolgár,  bosnyák,  herczegovcz,  mon- 
tenegrin  gyűrű.  Ezek  a  népek  nekünk  sem  külön-külön, 
sem  együttvéve  nem  lehetnek  veszélyesek,  ha  szaba- 
dok; erre  döntő  érvet  nyújt  a  népességi  statistika.  A 
ki  szabad  lehet,  az  jószántából  nem  lesz  orosz  szolga. 
Hogy  mindazon  apróbb  népek  külön-külön  vagy  kisebb- 
nagyobb  csoportosulásban  akarják-e  nemzeti  egyé- 
niségűk szabadságát  élvezni ?  —  azt  én  reánk 
nézve  közömbös  dolognak  Ítéltem.  Én  teljességgel  nem 
fáztam  azon  gondolattól,  hogy  az  1  millió  s  6 — 7  száz- 
ezer főnyi  Szerbia  (ha  ugyan  szomszédjainak  ugy  tet- 
szenék) dél  felé  óhajt  terjeszkedni;  mert  hiszen  ha  egész 
Bosznia,  Herczegovina,  még  akár  ha  Montenegró  is 
egyesülne  vele,  mindössze  is  3  millió  s  pár  százezer 
lélekre  menne.  No, ez,  mint  független  állam,  maga 
erejéből  csakugyan  nem  oly  rémületes  aggressiv  hata- 
lom, hogy  egy  független  Magyarországot 
veszélylyel  fenyegethetne ;  sőt  a  józan  politikai  arith- 
metica  alapján  a  független  Magyarországnak  (m i n- 
dig    ilyenről   beszélek)    inkább    érdekében  volt 

volna,  liogy  Szerbia  1.600,000-nyi  népességből  három 
millióra  emelkedve,  oly  nemzetté  legyen,  mely  a  füg- 
getlen nemzeti  individualitásra  a  kellő  elemmel  bir: 
mert  ha  ilyennel  birva,  a  független  Magyarországra, 
mint  kültámadás  ellen  szövetségesére  támaszkodhatik, 
nem  bolond,  hogy  magát  orosz  horogra  akaszsza.  Füg- 
getlen szerb  akarand  lenni  s  nem  pánszláv,  azaz  orosz 
szolga.  Nekem  tehát  az  volt  kiindulási  pontom,  hogy  a 
franczia  hatalom  őrködése  mellett  a  keleti  kérdés,  mint 
tisztán  házi  kérdés  kerüljön  megoldásra  a  török  hata- 
lom s  annak  keresztény  népei  között,  a  nélkül,  hogy 
ezek  orosz  avatkozás  folytán  orosz  horogra  kerüljenek 
(a  mint,  fájdalom,  Austria  » bölcs «  politikája  folytán 
odakerültek)  s  ha  a  keleti  kérdés,  mint  tisztán  házi  kér- 
dés, ama  népek  felszabadulásával  találna  megoldatni, 
én  nemcsak  a  legnagyobb  örömmel  kész  valék  közre- 
működésemet arra  felajánlani,  hogy  a  felszabadulandó 
szomszéd  Magyarország  s  a  felszabadulandó  szomszéd 
oláh  és  szláv  népek  között  minden  külellenség  elleni 
kölcsönös  védelem  végett  szövetség  jöjjön  létre,  de  sőt 
e  szövetséget  mind  a  mi  függetlenségünk,  mind  az  ő 
függetlenségük  biztositékának  tekintettem  s  az  egye- 
düli gyakorlatias  módnak  arra,  hogy  ama  szláv  gyürü 
pánszláv  gyűrűvé  ne  változzék. 

Ily  szempontból  váltottam  eszmecserét  Caninival 
a  confederatio  felett.  Kérdezett,  nem  akarnám-e  gondo- 
lataimat discret  használatul  irásba  tenni.  Ezt  azon  kije- 
lentéssel tagadtam  meg,  hogy  a  családi  szerencsétlen- 
ség miatt,  mely  reám  nehezedett,  erre  nem  ajánlkozha- 
tom;  tehát  azzal  ment  el,  hogy  ő  fogja  megkisérteni 
papirosra  tenni  a  beszélgetésünkben  előfordult  eszmé- 
ket, tájékozásul  magának  a  kormány  által  reá  bizott 
eljárásiban.  Másnap  csakugyan  el  is  liozott  egy  fogal- 

mazást,  mely  nagyjában  véve  a  múlt  napi  megbeszélés- 
nek liü  reSuméja  volt;  kért,  irjam  alá,  mert  az  nagyban 
elő  fogná  mozdítani  eljárása  sikerét,  ha  megmutathatná, 
hogy  én  hajlandó  vagy  ok  az  ott  foglalt  eszméket  további 
értekezés  alapjának  tekinteni.  Mire  azt  jegyeztem  meg, 
hogy  az  bajos  dolog,  minthogy  egyik-másik  vázlatos 
eszme  bővebb  kifejtés  nélkül  fonák  magyarázatra  szol- 
gáltathat alkalmat  s  egyik-másik  eszmét  én  magam  is 
csak  azon  esetben  fogadhatnám  el,  ha  a  részletes  kifej- 
tés hazám  jogos  érdekeivel  megegyeznék  s  méltó  igé- 
nyeinek megfelelne.  Hanem  Canini  becsületszavát  adta, 
hogy  ő  azt  kezéből  ki  nem  adja,  sem  közzé  nem  teszi, 
sem  mássát  venni  nem  engedi,  hanem  a  legdiscrétabb 
modorban  csak  annak  jeléül  használandja,  hogy  én  a 
confederatio  eszméjének  alapján  kész  vagyok  érteke- 
zésbe bocsátkozni.  Ekként  biztositva  minden  visszaélés 
ellen  s  a  discret  használat  feltételei  alatt  aláirtam,  a 
mint  hogy  Klapka  tábornokot  1862.  május  15-én  irott 
levelemben  (a  szavakat  nyomaték  jeléül  aláhúzva)  érte- 
sitettem  is,  hogy  ez  iratot  csak  di serét  magán- 
használatra irtani  alá. 

Nem  is  mondhatom,  hogy  Canini  adott  szavát  meg- 
szegte volna.  Hanem  történt,  hogy  az  iratnak  egy  máso- 
latát nálam  hagyván,  én  azt  Helfy  barátomnak  adtam 
vagy  küldöttem  át  oly  czélból,  hogy  abból  a  confede- 
ratio eszméjével  megismerkedve,  arra  lapjában  (az 
»Alleanza«-banJ  a  közvéleményt  előkészítse.  Alkalma- 
sint nem  eléggé  szabatosan  fejeztem  ki  magamat,  a 
minek  az  lett  a  következése,  hogy  Helfy  —  tévedésből 
—  magát  a  csak  magán  discrét  használatul,  tehát  tel- 
jességgel nem  kellőleg  kifejtett  iratot  tette  közzé,  a  mi 
nekem  meglehetősen  sok  kellemetlenséget  okozott. 
Kénytelen    voltam    magyarázatokba    bocsátkozni;    de 

megelégedésemre  szolgált,  hogy  miután  e  magyaráza- 
taim az  »Alleanza«  1862.  16dik  számában  megjelen- 
tek, számos  tanúságát  vettem  annak  mind  hazulról,  mind 
az  emigráczióból,  hogy  a  confederatio  eszméjét,  mi- 
ként azt  kifejtettem,  még  olyanok  is  örömmel  helyesel- 
ték, kik  a  nem  eléggé  szabatos  elővázlatnak  némely 
pontjain  fen  akadtak  volt. 

A  dunai  confederatio  csak  független  Magyaror- 
szággal volt  volna  lehetséges.  Magyarország  független- 
sége feladatott  s  ezzel  az  a  confederatio  eszméje  is,  mint 
igen  igen  sok  egyéb,  a  »pium  desiderium«-ok  közé 
került.  Pedig  a  részletek  vitatás  tárgyát  képezhetik,  de 
az  eszme  maga  annyira  a  helyzet  logicájában  fekszik, 
annyira  parancsoló  követelménye  Magyarország  bizton- 
ságának s  a  keleti  népek  nemzeti  szabadságának,  hogy 
ha  engem  a  magyar  nemzet  a  haza  függetlenségére 
intézett  törekvéseimben  el  nem  hagy :  az  eszme  magát 
okvetlenül  kivivta  volna  s  a  magyar  haza  irtózatos 
megpróbáltatásoktól,  Európa  jövendője  catastrophalis 
rázkódtatásoktól  lett  volna  megkimélve. 

Meg  akarom  még  jegyezni,  hogy  azon  irat,  melyet 
Canini  hozzám  hozott  s  én  aláirtam,  Pulszky  Ferencz 
ur  saját  kézírása  volt.  0  fogalmazta,  a  mit  neki  Canini 

értekezésünkről  elmondott. 

* 
*  * 

Mi  előtt  tollamat  letenném,  egy  nyilatkozatot  kivá- 
irt)k  tenni  minden  fejtegetés  nélkül,  szárazan,  egysze- 
rűen s  ez  az :  hogy  ama  bizonyos  fegy verszállitási  moz- 
galom 1864-ben,  mely  a  fegyverek  lefoglalásával  s 
néhány  elfogatassál  végződött  az  országban,  kezdettől 
végig,  tudtom  hirem  nélkül,  a  szó  szoros  értelmében 
hátam  mögött  történt.  Sem  a  tervbe  nem  voltam  beavatva, 
sem  a  kiviteli  kísérletben  részem  nem  vala.  Teszem  e 

nyilatkozatot  azért,  inert  tudtomra  esett,  hogy  vannak 
az  országban,  kik  ama  mozgalomban  azon  liiszemben 
vettek  részt,  bogy  az  tudtommal  s  jóváhagyásommal 
történik,  s  minthogy  részvétük  folytán  kárt  szenved- 
tek, ezért  nevemre  némi  erkölcsi  felelősséget  háríta- 
nak. —  E  balvélemény  ellen  a  leghatározottabban  til- 
takozom. 

És  most  leteszem  tollamat. 

Ha  van  valami  tanulság  irataim  három  kötetében 
elszórva,  a  nemzet  —  ha  ugy  akarja  —  hasznát  veheti ; 
ha  van  nyom,  melyre  az  események  fordulatai  még 
talán  reá  fognak  egykor  mutatni,  a  nemzet  feltalál- 
hatja. 

Azonban  nekem  azt  irta  egy  jó  barátom  Irataim 
két  első  kötete  felől,  hogy  a  mai  Magyarország  nem  ért 
meg  engemet. 

És  igaza  lehet.  Hiszen  én  sem  értem  a  mai  Magyar- 
országot. 

De  a  sors  kereke  forgandó.  Még  jöhet  idő,  amikor 
megért.  S  ha  jő,  lesznek  fiai,  kik  a  most  megtagadott 
irányhoz  visszatérve,  oly  önzetlen  hűséggel,  de  nagyobb 
tehetséggel  és  több  szerencsével  szolgálandják  a  magyar 
hazát,  mint  én  igyekeztem  szolgálni. 

Hanem  mint  iró,  én  nagyon  éreztem  e  kötet  meg- 
irásánál,  mennyire  igaz  az,  hogy 

■"—  —  tarda  senectus  ^ 

debilitat  vires  animi,  mutatque  vigorem. 

Legyen  az  olvasó  elnézéssel  irántam  —  a  nyolcz- 
van  éves  öreg  ember  iránt  —  irói  gyarlóságomért. 

Vkgk    a   HAKMAUIK    KÖ'JETXEK. 

(Megjegyzés.  —  A  6-ik  lapon  az  olasz  commendatore  czim 
mellé  tettem  »titkos  tanácsos,«  noha  ez  utóbbi  czim  Austrián  kivül 
sehol  sem  létezik  ;  csak  a  rangfokozatot  akartam  ez  által  jelezni,  melyet 
a  » commendatore «  a  czimek  sorában  ott  elfoglal.  Egj^ébiránt  a  com- 
mendatore »commenda«  (alapítvány)  szóból  származik,  amennyiben  a 
régibb  időkben  e  lovagrend  tagjai  tartoztak  birtokaik  egy  részét  annak 
javára  lekötni.  Minden  Commendatore  elnyerheti  a  bárói  czimet,  ha 
kéri,  s  igy  tényleg  megfelel  a  nálunk  létező  szent  István-rend  másod- 
osztáh'u  keresztjének.  —   Helfy.) 

Kossuth,  Lajos 

Irataim  az  emigrációból 

